










































Dilecto filio F.-X SCHOUPPE* presbytero Societatis 

Jesu, Leodium. 


Pius PP. IX. 

Dilecte fili , salutem et Apostolicam Benedictionem. Quo 
sanior et accuratior institutio cleri adolescentis postulatur aetate 
hac nostra, ubi scientiae subtilitas et eruditionis apparatus 
passim adhibentur ad obscurandum pervertendumque divinarum 
Litterarum sensum ; eo libentius excepimus Cursum tuum 
Sacra Scriptura seminariorum usui accommodatum . Tibi vero 
gratulamur, quod praecipuarum difficultatum solutioni copiosam 
adjeceris plurimorum textuum e variis sacri voluminis libris 
excerptorum expositionem, unde non modo rectam levitae doc¬ 
trinam possint haurire, sed et sincerae pietatis sensus, et nor¬ 
mam ejus ministerii , quod serius erunt obituri. Ominamur 
itaque labori tuo fructus amplissimos ; et interim Divini favoris 
auspicem et paternae Nostrae benevolentiae pignus Apostolicam 
Benedictionem, tibi peramanter impertimus. 

i 

Datum Romae apud S. Petrum die 18*Augusti, anno 1870. 

Pontificatus Nostri, anno vicesimo quinto. 


PIUS PP. IX. 


















Quemadmodum antehac Theologiae dogmaticae 
enchiridium edidimus in gratiam discipulorum; 
ita postmodum, cum ad sacram Scripturam docen¬ 
dum deputati essemus, tentandum existimavimus, 
ut similiter enchiridium sacrae Scripturae adorna¬ 
remus. 

Experientia enim constat utilissimum esse, ne 
dicamus necessarium, ut discipuli prae manibus 
habeant eorum quae viva voce a magistris tradenda 
sunt compendium : quo melius lectionem praepa¬ 
rare possint, ac deinde repetere, imo quaecumque 
didicerint in posterum per totam vitam con¬ 


servare. 

Hujusmodi autem sacrae Scriptura compendium 
tale sit oportet, ut res omnes qiue ad hanc disci¬ 
plinam pertinent, summatim contineat; utque eas 
exhibeat cum ordine et claritate; imo nec sine 
jucunditate, qua inter aridiora eruditionis prae¬ 
cepta, saltem aliquid de sacrarum Litterarum sua¬ 
vitate atque unctione sentiatur. Non enim mini¬ 
mus ille fructus est, ut corda discipulorum divini 
eloquii amore capiantur. 

Jam vero, cum ex una parte videremus cursum 
hujusmodi sacra Scriptura desiderari; ex altera 
vero plurima existere opera, partes varias biblicie 
disciplime optime pertractantia, ex quibus res ac 
materia universa colligi possent: manum operi 
admovere Deo freti non dubitavimus. 

Accessit autem in arduo labore stimulus et cal¬ 
car, quod eo ipso tempore Christi Vicarius Pius IX 
SS. Scripturarum studium perfectius excolen¬ 
dum commendaret (i). 

Susceptus igitur Deo auspice sacria Scriptum 
cursus , tandem ad exitum deductus est. 

Complectitur autem qiue ex rei natura et fine 
videntur requiri: nimirum, praterhermeneuticam 


(1) In Quevstionibus quas A post. Sedes Episcopis proponebat ,, anno 
1867 quaist. 5 et 8. 

sacram et solutionem difficultatum in sacris Libris 
occurrentium, varia novi et antiqui Testamenti 
loca, juxta sensum tum litteralem tum mysticum 
exposita. Porro prae caeteris loca illa selecta sunt, 
quae frequentius in sacra liturgia recitantur. 

In singulis partibus probatissimos Auctores 
secuti sumus : inhermeneutica Bonfrerium, Glaire, 
Patrizi, etc. ; in exegesi, praeter SS. Patres, a 
Lapide, Bellarminum, Berthier, Jansenium, Mal- 
donatum, Estium, etc. In exponendo sensu Uturgico 
Psalmorum, quem parcius indicant interpretes, 
praecipue innixi sumus in ipsa Liturgia et Psalmo¬ 
rum antiphonis. 

Ad difficultates quod attinet, eas praecipua cura 
tractare visum est, quae adPentateuchum perti¬ 
nent , quaeque a scientia moderna, Geologia, 
Historia et Arcbaeologia orientali, contra Scriptu¬ 
rarum veracitatem moventur.Hic autem non libros 
duntaxat, ut Veith, Desdouits, Reusch, etc., sed 
viros quoque eruditos et in hac parte specialiter 
versatos viva voce consulendos existimavimus. 

Scilicet ad opus tanti momenti diligentia summa 
adhibenda fuit. Quae tamen diligentissima cura 
et opera non obstabit, quominus multa in hoc 
nostro Cursu desiderentur; at vero dummodo insit 

utilitas quamvis exigua, sufficiens nobis operae 
pretium erit : eo magis quod sperare liceat, fore 
ut manus peritior huic tentamini nostro afferat 
perfectionem. 

Iloc demum addendum : si quid in ea quae 
scripsimus irrepserit quod cum sana doctrina 
minus consonet, id omnino delendum volumus, et 
juxta Ecclesiae mentem, quae norma est omnis 
veritatis, emendandum. 



CURSUS 


SCRIPTUM SACRAE 

-- 

INTRODUCTIO 


§ 1, Excellentia et objectum liujus cursus. — § 2. Liber Scripturarum. 
— § 3. Ejus proprietates. — § 4. Reverentia S. Scripturce debita .— 
§ 5. Studii Scripturarum praestantia. — § 6. Ejusdem necessitas .— 
§ 7. Dispositiones ad illud requisitae. — § 8. Hujus operis scopus , 
oeconomia et divisio. 

§ 1. Excellentia et objectura hujus cursus. 

Quicumque sacrae Scripturae cursum rite vult exordiri, 
necesse est ut imprimis ejusdem excellentiam consideret , nec 
non dispositiones animi ad bonum successum requisitas. 

Excellentia hujus cursus intelligitur ex ejusdem objecto, quod 
aliud non est quam sacra Scriptura ejusque studium. Ipse 
Scripturae liber objectum est materiale ; Scripturae studium, 
objectum formale. In hunc enim finem praecipue cursus dirigitur, 
ut ad studium Scripturarum discipulus informetur : seu, ut 
studium Scripturae sacrae rite et cum fructu instituere discat. 

§ 2. Liber Scripturarum. 

Ad librum Scripturarum seu -sacra Biblia quod attinet, hic 
merito liber sacerdotis primarius vocatur. 

Q. Cvr autem Scriptura sacra est liber sacerdotis primarius ? 
— R. Quia hunc prae caeleris libris magni facere, magnoque 
cordis affectu amare, et assiduo studio frequentare debet sa¬ 
cerdos. Est enim 1° thesaurus, ex quo bona omnia sanctitatis 
et doctrinae fidelibus dispensanda sacerdos hauriat oportet, 
secundum illud : Omnis scriba doctus in regno coelorum , similis 
est homini patri familias, qui profert de thesauro suo nova et 
vetera (Mallii. XIII , 52). — 2° Est liber, si in se spectetur, 
omnium praestantissimus, sive auctorem, sive materiam, sive 
elocutionis rationem et modum respicias ; ita ut merito anlono- 

I. — S. Scripturae. 1 

mastice Biblia , id est , Liber per excellentiam nominetur. 
Quod quidem clarius patebit, si ejus proprietates distinctius 
considerentur. 

§ 3. Libri Scripturarum proprietates. 

Q. Quwnctm sunt Scripturae sacrae proprietates ac dotes? — 

R. Ad quatuor possunt reduci, quae sunt: dignitas, profunditas, 
utilitas et jucunditas. 

1° Dignitas Scripturae summa est, ratione Auctoris, qui non 
est alius quam .Deus, ipsa Veritas et Sapientia aeterna. Quid 
est Scriptura sacra , ait S. Gregorius Magnus, nisi quaedam 
epistola omnipotentis Dei ad creaturam suam (i). — Antea dixe¬ 
rat S. Augustinus : De illa civitate unde peregrinamur , litterae 
nobis venerunt: ipsae sunt Scripturae , quae nos hortantur ut bene 
vivamus ( 2 ). 

2° Profunditas Scripturae propria est ratione sententiarum, 
quae tales sunt, quales ab ipsa Sapientia loquente exspectari 
possunt : nempe velut abyssi veritatis ac luminis, quas inlel- 
ligentia humana usque ad finem saeculorum , altius semper 
atque altius perscrutari poterit, exhaurire nunquam. — Ad 
profunditatem referenda est obscuritas quaedam in sacris Lit¬ 
teris summae claritati admixta : haec velut nubes est, qua Dei 
majestas et lux oculis nostris infirmioribus obtegitur. 

5° Utilitas Scripturarum quamlibet alterius libri utilitatem 
transcendit ratione materiae, quae tota ad hominis bonum et 
perfectionem pertinet, sive pro hac vita, sive pro vita futura. 

4° Singularis jucunditas in Scripturis invenitur , ratione 
veritatis et unctionis, imo ratione ipsius formae litterariae. — 
Veritatem enim continet hic Liber purissimam, absque ulla 
erroris admixtione; veritatem pretiosam, qua homo ad veram 
felicitatem ducitur ; veritatem delectabilem, quae nempe res 
maxime reconditas , mundi hominisque historiam antiquis¬ 
simam, imo mundi hominisque fata futura reserat. Quae qui¬ 
dem veritas eo magis mentem delectat, quod cum unctione 
quadam suavissima sit conjuncta. 

Insuper ipsa litteraria forma jucunditatem habet maximam, 
non lanium ob eloquentiae magnificentiam ; sed etiam ob 
antiquitatem ac varietatem mirabilem. Continet enim Scri¬ 
pturarum volumen libros septuaginta duos, scriptos ab aucto¬ 
ribus quadraginta, spatio mille sexcentorum annorum invicem 
succedentibus : qui sic scribunt , ut homines popnlosque 
antiquissimi temporis agentes et loquenles nobis exhibeant, 
nosque praeteritis sa3culis velut coaevos faciant; atque ita Scri- 

(1) Lib. 4 epist. 84. 

(2) Serm. 2 in Psalm. 90 

p tu rarum opus per decursum saeculorum conlinuant, ut unus 
manifeste appareat esse Auctor principalis, Spiritus sanctus, 
qui per tot homines, ad dissita diversissimaque tempora per¬ 
tinentes , eamdem veritatem loquitur , idem divino prorsus 
modo persequitur consilium. 

Merito itaque Cornelius A Lapide (i) eam esse affirmat Scri¬ 
pturae dignitatem, utilitatem, majestatem, ut omnes Philoso¬ 
phorum et Theologorum, tam hebraeorum quam graecorum 
et latinorum libros tantum superet, quantum divina sapientia 
omnem humanam transcendit. Sacra Scriptura enim est, inquit, 
verbum Dei, ipsa Dei loquela et vox : qua scilicet Deus suam 
sapientiam nobis enuntiat, viamque ad virtutem, salutem et 
felicitatem aeternam demonstrat... est ergo ars artium, scien¬ 
tia scientiarum ; ipsa est pandora et encyclopaedia sapientiae. 

§ 4. Reverentia S. Scriptu se debita. 

Hinc honor et reverentia illa, qua omni tempore Scripturae 
codices in Ecclesia sunt habiti. Veteres Episcopi sacra Biblia 
in sanctuario servabant, a sinistro latere altaris, cum a dex¬ 
tro servarent S. Eucharistiam, ut S. Paulinus de se ipso tra¬ 
dit ( 2 ). — Synodi Nicaenae ambae, nec non Chalcedonensis et 
Ephesina, Evangeliorum librum in medio concilio statuebant, 
ut ad illum Patres, quasi ad personam Christi aspicerent ; 
quem usum Ecclesia deinceps io suis conciliis servavit. — Cum 
Evangelium legitur, inquit S. Clemens ( 3 ), omnes presbyteri, 
diaconi et laici assurgant cum magno silentio. — S. Carolus 
Borromaeus quotidie sacram Scripturam ffexis genibus legebat 
et nudo capite. — Constantinus Magnus dono misit S. Nicolao, 
Myraeensi Episcopo, Evangeliorum codicem, auro gemmisque 
ornatum. Similiter Romanus Pontifex Nicolaus I, ad regem 
Bulgarorum Bocchorin munera pretiosa mittens, primo loco 
ut omnium pretiosissimum obtulit codicem Scripturarum. 

§ 5. Studii Scripturarum praestantia. 

Q. i. Quare sia diam sacras Scripturae omnibus sacerdotibus 
quam maxime cordi esse debet ? —Kesp. 1° Quia praeslantissi- 
mum illud studium est, ratione objecti pracstantissimi, quod 
est verbum Dei, sacris Litteris exaratum.—2° Quia sacra 
Scriptura praecipuum est Theologiae fundamentum. — 5° Quia 
fons est uberrimus eloquentiae sacrae. — 4° Quia maxime ab 
Ecclesia commendatur. — 5° Quia demum ministris sacris est 
prorsus necessarium. 

(1) Procem, in Evangelia. 

(2) Epist. 32 ad Severum , apud Corn. A Lapide, tom. t. Prooemium , en- 
com. S. Scripturae. 

(3) Constitui, cipostol. 1. 2, c. 61. 

Q. 2. Quanti semper sacra? Scriptura? studium fecerunt Apos¬ 
toli , SS. Patres, adeocjue ipsa Ecclesia? — R. Maximi, ut 
exemplis patet et verbis. « 

Etenim 4° S. Paulus ad Timotheum scribit : Ab infantia sa¬ 
cras litteras nosti, qua? te possunt instruere ad salu tem, per fidem 
qua? est in Christo Jesu. Omnis scriptura divinitus inspirata 
utilis esi ad docendum, ad arguendum, ad corripiendum ad eru¬ 
diendum injustitia : ut perfectus sit homo Dei, ad omne opus 
bonum instructus. II. Tim. III, 15 seq. 

2° Ideo SS. Patres, inde ab Apostolorum aevo, sacras Scrip¬ 
turas assidue et unice pervolvebant ac meditabantur ; ut ex 
eorum scriptis manifestum est. 

5° Ideo iidem Patres Scripturarum studium tantopere com¬ 
mendant. Scripturam sacram, inquit Hieronymus, diu noctuque 
sic mente revolvas , ut tenenti codicem somnus obrepat , et caden¬ 
tem faciem pagina sancta suscipiat (i). Et Nepotiano ( 2 ) scri¬ 
bens : Divinas , ait, Scripturas sa?pius lege, imo nunquam de 
manibus tuis sacra lectio deponatur . Disce quod doceas : obtine 
eum qui secundum doctrinam est fidelem sermonem. —Sint casta? 
delicia? mea? Scriptura? luce , Domine , exclamat S. Augustinus ; 
nec fallar in eis , nec fallam ex eis _ Largire spatium medita¬ 

tionibus nostris in abdita legis tuas , nec adversus pulsantes clau¬ 
das eam. Nec enim frustra scribi voluisti tot paginarum opaca 
secreta ( 3 ). 

Similiter S. Joannes Chrysostomus, in Scripturarum laudibus 
exultans ( 4 ) : Velut in prato, ait, multos et varios video lectionis 
flores , amplum rosarium , multas violas , nec pauciora lilia ; sed 
et varium ubique ac copiosum spiritus fructum et multam odoris 
suavitatem. Imo non tantummodo pratum, secl paradisus est divi¬ 
narum lectio Scripturarum ; non enim nudam solum fragrantiam 
habent ejus fores, sed et fructum qui animam nutrire possit. 

4° Ideo Concilium Tridentinum monet, cavendum esse, ne 
ccelestis ille sacrorum librorum thesaurus, quem Spiritus sanctus 
summa libera litate hominibus tradidit, neglectus jaceat ( 5 ). 

5° Ideo demum Scripturae sacrae studium ac lectionem prae¬ 
scribunt passim statuta dioecesana. In Leodiensibus, ex. gr. 
dicitur : Quotidianam lectionem unius capitis, tum ex veler e, 
tum ex novo Testamento, omnibus clericis, et iis maxime qui 
sacro ministerio funguntur , impensius commendamus (6). 

(1) Epist. aci Eustoch. 

(2) Epist. 34. 

(3) Confess. lib. 11, cap. 2. 

(4) Ad popul. Antioch. liomil. I. — Cf. item S. Chrysost. homilia De uti¬ 
litate lectionis Scripturarum. Opp. tom. 3. 

(5) Sess. 5, cap. I, dereform. 

(6) Statuta Leod. cap. 2, art. 2, n. 11. 

§ 6. Studii Scripturarum necessitas. 

Idinc consequenter intelligitur ejusdem studii Scripturarum 
necessitas, praesertim respectu sacri ministerii. S. Augustinus 
totam fere oratoris sacri vim Scripturarum scientiae tribuit. In 
opere enim De doctrina christianci haec scribit : Sapienter 
dicit homo tanto magis vel minus , quanto in Scripturis sanc¬ 
tis magis minusve profecit (i). — Qui ad verae praedicationis 
verba se praeparat , inquit S. Gregorius ( 2 ), necesse est , ut 
eorum origines a sacris paginis sumat; ut omne quod loqui¬ 
tur ad divinae auctoritatis fundamentum revocet, atque in eo 
aedificium locutionis suce firmet. 

Idem S. Gregorius, de vectibus loquens quibus Arca foederis 
portabatur, iis figurari ait Evangelii praecones. Erant autem 
vectes confecti ex ligno selim, auroque vestiti, et inserti in 
annulis aureis quatuor, ad quatuor Arcae angulos adjunctis. Id 
autem, juxta S. Doctorem, sacrae praedicationis munus mystice 
declarat. Quid per Arcam , inquit, nisi sancta Ecclesia figu¬ 
ratur ? Cui quatuor circuli aurei per quatuor angulos juben¬ 
tur adjungi : quia in eo quod per quatuor mundi partes 
dilatata tenditur , procul dubio quatuor sancti Evangelii libris 
accincta praedicatur. Vectesque de lignis setim fiunt , qui eis¬ 
dem ad portandum circulis inseruntur : quia fortes perseve- 
rantesque doctores , velut imputribilia ligna quaerendi sunt , qu 
instructioni sacrorum voluminum semper inhaerentes , sanctae 
Ecclesiae unitatem denuntient , et quasi intromissam circulis 
Arcam portent. Vectibus quippe Arcam portare , est bonis doc- 
toribus sanctam Ecclesiam , ac rucles fidelium mentes praedicando 
deducere. Qui auro quoque jubentur operiri . ut dum sermone 
aliis insonant , ipsi etiam vitae splenalore falgescant. De quibus 
aipte subjungitur : Qui semper erunt in circulis , nec unquam 
extrahentur aib eis : quia nimirum necesse est, ut qui ad offi¬ 
cium prcealicationis excubant , a sacrae lectionis studio non re¬ 
cedant (.3). 

Sancti Dominici, ordinis Praedicatorum fundatoris, hoc erat 
axioma : Sine sacra Scriptura perfectus praedicator esse non 
potest ( 4 ). 

Sancta Teresia a Christo didicit, omnem Ecclesiae noxam, 
omnia mundi damna ex hoc fonte manare, quod mortales 
clara solidaque cognitione, et seria consideratione non penetrent 
veritates Scripturarum (5). 

(1) De doctr. christ. )ib. 4, cap. 5. 

(2) In Job , XXVIII, 1. 

(3) Lib. pastoralis curae , part. 2, bap. XI, in Exod. XXV, 26 seq. 

(4) Conferre juvabit. Adjumenta oratoris sacri, ab initio, De principiis 
praedicationis Evangelicce , qmest. 2, § 2. 

(5) Ejus vita, cap. 40. 

§ 7. Disposifon-s requisitae. 

Q. Quosnam animi dispositiones requiruntur ad cursus hujus , 
omnisque generatim studii Scripturae sacrae successum ? — 

R. (i) Quatuor praecipuae : Vivida fides, humilitas, pietas et 
bona vita. 

1° Fides : haec enim lux est quae'mentem illuminat, et, si 
vivida fuerit , ad divina eloquia intelligenda mire adjuvat. 
Recte dicebat S. Anselmus : Credo ut intelligam ( 2 ). 

2° Humilitas. Scriptum est enim : Declaratio sermonum 
tuorum illuminat , et intellectum dat parvulis , id est, humili¬ 
bus (Ps. GXVIII). — JSon aliam , inquit Augustinus, ad ca¬ 
pessendam et obtinendam veritatem , et sacram sapientiam , viam 
munius, quam quae munita est ab eo , qui gressuum nostrorum, 
tanquam Deus , videt infirmitatem. Ea est autem prima humi¬ 
litas, secunda humilitas, tertia humilitas; et quoties interroga¬ 
res , hoc idem dicerem. Epist. b’6 ad Diosc. 

5° Pietas, ad quam tria spectant : animi puritas, intentio 
recta, et oratio. Omne enim datum optimum , et omne donum 
perfectum desursum est, descendens a Patre luminum. Jac. I, 17. 

4° Bona vita, in hoc consistens, ut quae sacra Scriptura 
docet, diligenter in praxim deducere conemur. Qui vult plene 
et sapide Christi verba intelligere, oportet ut totam vitam suam 
illi studeat conformare ; et qui spiritum Christi haberet, abscon¬ 
ditum ibi manna inveniret ( 3 ). 

§ 8. Hujus operis scopus, oeconomia et divisio. 

Finis harum institutionum, supra jam indicatus, non tan¬ 
tum est, ut candidati Sanctuarii essentialem quamdam sacrae 
Scripturae notitiam acquirant ; verum etiam, ut idonei fiant 
ad studium sacrarum Litterarum deinceps, reliquo vitae tem¬ 
pore, rite, cum fructu et cum jucunditate per semelipsos 
prosequendum : Habentes solatio sanctos libros (1 Machab. 
XII, 9). — Quapropter opus istud ita comparatum est , ut 
pleniori ac solidae Scripturarum scientiae postmodum super¬ 
struendae, fundamentum ponat, adeoque fundamentalem Scrip¬ 
turae sacrae cursum constituat. 

Cursus autem hujusmodi duas complectitur partes : qua¬ 
rum una ihcorelica , notiones varias et praecepta continet, quae 
prolegomena vocantur ; altera pructica explicationes exhibet, 
quibus vel Scripturarum difficultates polemiee solvuntur, vel 
quaedam selecta loca exegetice exponuntur. Hinc : 

Pars I. Prolegomena. 

Pars II. Explicationes. 

(1) Cf. infra, cap. 2, art. 4, De lectione Scripturarum. 

(2) Cur Deus homo, cap. 2. 

(3) De imit. Christi, lib. I, c. 1. 



CURSUS SCRIPTURiE SACR E 


PARS PRIMA 


-- 

PROLEGOMENA 

IN SACRAM S C R 1 P T U R A M 


Prolegomena (l) quae ad sacrae Scripturae studium viam ster¬ 
nunt, ad duo referuntur ; ad genuinam sacrorum librorum noti¬ 
tiam, et ad eorumdem inlelligeniiam consequendam. Posterior 
haec pars, quae de regulis agit interpretandi textus sacri, 
ffermeneutlca vocari solet. Hinc duo capita : 

Caput I. De sacrce Scriptura libris. 

Caput II. De sacrce Scripturce interpretatione . 

CAPUT PRIMUM. 

De sacrae Scripturae libris. 


Ad sacrorum librorum notitiam perlinent generalim quaes¬ 
tiones duae : nimirum 1° quinam dicantur Scripturae libri, et 
2° quales illi sint. — Quaestio prior volumina respicit quae 
nomine Scripturarum possidemus , eaque considerat in se, 
materialiter ac mere bibliographice, praescindendo ab eorum 
auctoritate aut excellentia.—Quaestio altera eosdem libros 
veluti formaliter spectat, deque eorum authenticitate atque 
omnimoda auctoritate, sive humana sive divina, inquirit. — 
Hinc articuli duo : 

Articulus I. De libris biblicis in se spectatis. 

Articulus II. De librorum biblicorum auctoritate. 

(1) Cfr. Bonfrerius, Prceloquia in S. Scripturam; — Menochius, Prole- 
gomena ; — lllustr. Bracq, item Prolegomena in 'S. Script. ; — Rannol- 
der, Hermeneuticce biblicce principia ; — Wilke, Biblische Hermeneutik ; 
— Janssens, Hermeneutica sacra ;—Clar. Lamy, Lovan. Profess., Intro- 

DE S. SCRIPTURAE LIBRIS. 


ARTICULUS I. 

DE LIBRIS B1BLICIS IN SE SPECTATIS. 

§ 1. Notiones generales. 

QUAESTIONES. 

1° Quot sunt libri biblici et quonam ordine recensentur ?— 2° Quomodo 
libri biblici varie dividuntur ? — 3° Quot et quinam libri sunt 
protocanonici, et quinam deuierocanonici ? — 4° A qidbusnam 
auctoribus et quo tempore libri biblici editi sunt ? — 5° Quo idio- 
mate ? — 6° Quo genere sermonis , metrico an prosaico ? 

QUaESTIO 1. 

Quot sunt libri biblici , et quonam ordine recensentur . 

Besp. Libri biblici, quorum collectio Biblia, ut aiunt, seu 
Scripturam constituit, recensentur a Concilio Tridentino sep¬ 
tuaginta duo. Indicem enim canonicum sancta Synodus, Ses¬ 
sione IV, decreto de canonicis Scripturis subjunxit, his verbis : 

Sacrosancta cecumenica et generalis Tridentina Synodus in 
Spiritu sancio legitime congregata... sacrorum librorum indi¬ 
cem huic decreto adscribendum censuit; ne cui dubitatio sub¬ 
oriri possit, quinam sint qui ab ipsa Synodo suscipiuntur. Sunt 
vero infra scripti : 

TESTAMENTI VETERIS, 

i Genesis, 

Exodus , 

Leviticus , 

Numeri , 

. Deuteronomium ; 

Josue, 

Judicum, 

Bulli , 

Quatuor Begum, 

Duo Paralipemenon , 

Esdrce primus, — et secundus, qui dicitur Nekemias; 

TobiaSy 

Judith, 

Esther, 

Job , 

Psalterium Davidicum centum quinquaginta psalmorum, 
Parabolce (id est Proverbia), 

cluctio in S. Script. ; — Glaire, Introduction historique et critiqne aux 
livres de Vancien et du nouveau Testament ‘ — Bern. Lamy, Congregat. 
Orat., Apparatus biblicus , sive manuductio ad S. Scripturam ; — Patrizi, 
S. J., De interpretatione Scripturarum sacrarum ; etc. 

Ecclesiastes, 

Canticum Canticorum, 

Sapientia , 

Ecclesiasticus ; 

(Qualuor prophetae majores). 

Isaias. 

Jeremias cum Barucli , 

Ezechiel, 

Da?iiel ; 

Duodecim prophetce minores, trf : 
Ose«, donas, 

Joe/, Michaeas, 

Amos , Nahnm, 

Abdias, . Habacuc, 

Duo Machabceorum , primus et secundus. 


Sophonias , 
Aggemis t 
Zacharias , 
Meda chias ; 



TESTAMENTI NOVI, 


! Matthaeum, 
Marcum, 

Lucam, 
et Joannem ; 

;4c/ws Apostolorum, a Luca Evangelista conscripti; 
Quaiuordecim Epistolio Pauli Apostoli 


ad Romanos, 
duce ad Corinthios, 
ad Galatas, 
ad Ephesios, 
ad Philippenses, 
ad Colossenses, 

Petri Apostoli duae, 

Joannis Apostoli tres, 

Jacobi Apostoli una, 

Judae Apostoli una, 
et Apocalypsis Joannis Apostoli 


duae ad Thessalonicenses , 
duce ad Timotheum, 
ad Titum, 
ad Philemonem , 
ad Hebrceos; 


QUaESTIO 2. 


2.9 


Quomodo libri biblici varie dividuntur ? 

Resp. (d) Dividuntur 1° ratione temporis , 2° ralione mate¬ 
riae, 5° ralione auctoritatis. 

1 ° Ratione temporis dividuntur in libros veteris, et in libros 
novi Testamenti. 

2° Ratione materiae , Judaei olim sacra volumina distingue¬ 
bant in legem seu libros Moysis , prophetas et psalmos ; vel 


. ( 1 ) Cfr. Elementa Theol. dogm. tract.'2, cte Religione christ. n. 191, 
seqq. * •’ 

etiam in legem , prophetas et hagiographa (t). — Nos autem 
distinguimus libros legales , historicos , morales seu sapientiales 
et propheticos. 

Mac ratione speciati Scripturae libri, sequenti ordine dis¬ 
tribuuntur : 

Veteris Testamenti, -i) libri legales : Genesis, Exodus, Le- 
viticus, Numeri, Deuteronomium. 

- 2 ) Libri historici : Josue, Judicum, Rulli, — qualuor libri 
Regum, duo Paralipomenon, duo Esdrae, — Tobias , Judith, 
Esther, Job, — et duo Machabaeorum libri, qui velut appen¬ 
dix sunt ad libros historicos. 

- 3 ) Libri morales : Psalmi. — Proverbia, Ecclesiastes, Can¬ 
ticum Canticorum, liber Sapientiae, Ecclesiasticus. 

- 4 ) Libri prophetici : Isaias, Jeremias, Baruch, Ezechiel, 
Daniel ;— Osee, Joel, Amos, Abdias, Jonas, Micliaeas, Nahum, 
Habacuc, Sophonias, Aggaeus, Zacharias, Malachias. 

Novi Testamenti, - 4 ) libri legales : Evangelia quatuor. 

- 2 ) Liber historicus , Actus Apostolorum. 

- 3 ) Libri morales : Epistolae quatuordecim B. Pauli, nimi¬ 
rum : Epistola ad Romanos, prima et secunda ad Corinthios , 
ad Galatas, ad Ephesios, ad Philippenses, ad Colossenses, 
prima et secunda ad Thessalonicenses, prima et secunda ad 
Timotheum, ad Titum , ad Philemonem, ad Hebraeos ; — 
deinde Epistola R. Jacobi, duae B. Petri, tres B. Joannis, una 
B. Judae. 

- 4 ) Liber propheticus , Apocalypsis R Joannis. 

5° Ratione auctoritatis, libri biblici dividuntur in canonicos 
et apocryphos. — Libri canonici , qui soli proprie Scripturam 
constituunt, dicuntur illi, qui non tantum in se divini sunt, seu 
Deo inspirante conscripti ; verum etiam quoad nos ut tales 
innotescunt, ideoque in divinarum Scripturarum canone ab 
Ecclesia recensentur. — Libri apocryphi hic ( 2 ) intelliguntur 
illi, qui non'positive quidem ab Ecclesia sunt reprobati ; sed 
qui saltem auctoritatis sunt dubiae vel obscurae, et negative e 
canone exclusi : ideoque licet in Bibliorum volumine nonnun- 
quam permissi, tamen a reliquis libris distincti, vel ad calcem 
rejecti conspiciuntur. Hujusmodi sunt : Oratio Munasser, liber 
lil cl IV Esdrae , prologus Ecclesiastici , praefatiuncula Threno- 
rum , liber 111 et IV ftlachabwontm. His addi possum Epistola 
S . Barnaboi adseripta, nec non Basior Hennae, quae a non¬ 
nullis olim habita lanquam hagiographa, nunquam tamen in 
Ecclesiae canonem luerunt relata. 

(1) S. Hieron. in Prologo galeato. 

( 2 ) Altera datur classis apocryphorum, eos continens libros, qui vela 
rabbinis, vel ab haereticis conscripti, et pro inspiratis evulgati, erroribus 
abundant .- cujusmodi’sunt Psalmi Aclami et Evoe , Evangelium Matthiae , 
Petri , duodecim Apostolorum , etc. 







DE S. SCIUPTUU/E LIBRIS. 


11 


Libri canonici, de quibus solis agendum eril, subdividuntur 
in prolocanonicos et deuierocanonicos ; seu in canonicos primi et 
secundi ordinis : non quod auctoritate differant, quae utrisque 
prorsus inest eadem ; sed quia priores semper recepti fuerunt 
ut canonici, posteriores vero aliquando controversiae subjecti, 
et non nisi lapsu temporis manifeste fcunl in canonem relati (l). 

qilestio 5.>^r 

Quot et quinam sunt libri deuteracanonici, tum veteris, 

tum novi Testamenti? 

Resp. In utroque Testamento numerantur libri deuleroca- 
nonici septem, cum quibusdam fragmentis. Nimirum, in vetere 
Testamento : Tobias, Judith , Sapientia , Ecclesiasticus, Baruch , 
Machabceonmi I et II. Deinde liber Estber quoad septem pos¬ 
trema capita , -id est, X, 4 — XVI, 24 ; item Danielis III, 24- 
90, nec non XIII et XIV : nempe hymnus trium puerorum , 
historia Susurnae et historice draconis. In novo Testamento : 
Apocalypsis cum Epistolis sex,* nempe, ad Hebrceos , Jacobi, 
II Petri , II et III Jocinnis , Judce. Deinde haec fragmenta : finis 
Euangelii Marci, cap. XVI, 9-20 ; Lucae XXII, 45 et 44, id est, 
historia sudoris sanguinei, et angeli Christo apparentis in horto ; 
Jocinnis VIII, 2-12, seu historia de muliere adultera. 

QILESTIO 4. 

• < 

A quibusnam auctoribus, et quo tempore libri biblici conscripti 

sunt ? 

Resp. Quaestio haec non est de Auctore primario Scriptura¬ 
rum, quem constat ( 2 ) esse Deum, seu Spiritum sanctum, qui 
locutus est per prophetas ; sed de auctoribus secundariis, Dei 
instrumentis, hominibus nempe, quos scriptores sacros, hagio- 
graphos vel prophetas vocare consuevimus. Porro auctores 
hujusmodi enumerantur circiter quadraginta , qui a Moyse 
usque ad Apostolos Christi, spatio sexdecim saeculorum, certis 
intervallis succedentes, librorum sacrorum seriem conscrip¬ 
serunt. 

Ex illis autem auctoribus plerique certi sunt, quidam vero 
probabiles lanium, aut etiam plane incerti. 

Ceni dicuntur, et quidem certitudine fidei, 1° illi scriptores, 
qui ab ipsa Scriptura, sive initio sive in decursu libri, indi¬ 
cantur. Exempli gratia : Visio Isaice, filii Amos... (Isai. I, 1). 
— In diebus illis , ego Daniel lugebam trium hebdomvadarum 
diebus... (Dan. X, 2). — 2° Eadem certitudine certi sunt, 
quos indubia Ecclesiae traditio tanquam auctores certorum 

(1) Vid.infra, Art. 2, § 3, de auctoritate clivina Scriptura ?, queest. 6. 

(2) Demonstrationem vid. infra, ibid. queest. 3. 

librorum designat. Hujusmodi sunt qualuor Evangelistae, 
Matthaeus, Marcus, Lucas et Joannes, quibus Evangelia sin¬ 
gula certissima traditione adscribuntur. Item, auctor Actuum 
Apostolorum, quem Lucam esse nemo in Ecclesia dubitat. 
Tales quoque alii multi scriptores utriusque Testamenti, ut ex 
sequentibus patebit. 

Auctores certos habent , 1° omnes libri novi Testamenti ; 
2 ° ex vetere similiter, libri legales, omnesque prophetici ; item 
sapientiales, excepto libro Sapientiae ; ex historicis vero, tan¬ 
tum duo libri Esdrae. 

Auctores probabiles habent : liber Josue, primus Regum (si 
excipiantur septem ultima capita), Tobias, Judith, Esther et 
liber Job. 

Auctores incertos habent : liber Judicum, Rutli, libri Regum 
(dempto primo, maxima ex parte), libri Paralipomenon, libri 
Machabaeorum , et liber Sapientiae. 

Quse ut clarius pateant, tabulam synopticam subjicimus 
auctorum omnium, tum V. tum N. Testamenti, addito aliqua¬ 
tenus loco et tempore scriptionis. — Qui non omnino certi 
sunt scriptores, sed tantum probabiles, litteris it alicis notan¬ 
tur ; incerti vero, quique tantum exiguo fundamento statuun¬ 
tur, alliciuntur insuper signo (?). 

Tabula chronologica 

SCRIPTORUM VETERIS ET NOVI TESTAMENTI. 


LIBRI. 

SCRIPTORES. 

LOCUS ET TEMPUS (1). 

Pentateuchus (2) . 

Moyses .... 

in deserto, ab anno circiter 1490 usque ad annum 

Josue (5) 1 . . . 

Josue . 

1450 ante Christ. 

in terra Chanaan, ubi mortuus est 

Judicum .... 

Samucl (?) . . . 

anno circiter .... 1442 A. C. 

.1100 

Ruth. 

Samucl (?) . . . 

.1100 

I Regum (4) . . . 

Samucl . . . . 

in Ramatha.1060 

II Regum (5). . . 

Nathan et Gad vi- 

.1030 

III et IV Regum. . 

dentes (?). . . 

Jeremias vel Es- 

. 590 vel 460 

I et II Paralip . . 

dras (?) . . . 

Esdras (?) . . . 

.' . 460 

I Esdrae .... 

Esdras .... 

.460 

II Esdrae .... 

Nehemias . . . 

.440 

Tobias. 

uterque Tobias . 

.630 

Judith. 

Joachim pontifex . 

. •.650 

Esther. 

Mardochceus . .. 

in Susan, tempore Darii Hystaspis 480 

Job (6). 1 . . . 

Job ..... 

in terra Hus.1600 

Psalterium . . . 

David, saltem 

O 

O 

1 

O 

co 

o 

• 

• 

Proverbia.... 

quoad maximam 
partem. 

Salomon. . . . 

. i 1010 — 980 

Ecclesiastes . . . 

Salomon. . . . 

\ 

.270 

Canticum Canticor. 
Sapientia .... 

Salomon. . . . 

unus ex LXXinter¬ 

Ecclesiasticus . . 

pretibus (?) . . 

Jesus, filius Sirach 

. 280 1 

Isaias . 

senioris (7) . . 

Isaias .... 

. 770—710 

Jeremias .... 

Jeremias . . . 

. 625—584 

Baruch. 

Baruch .... 

in Judaea, tempore quo ceperunt 

Ezechiel .... 

Ezechiel . . . 

Chaldaei Jerusalem . . . 584 

Babylone, tempore captivitatis 590—570 

Daniel. 

Daniel .... 

Babylone .... 580—540 


(1) Respectu librorum V. T., ubi major est obscuritas chronologica, annorum numerus in hoc 
indice' admissus, non tam definitum tempus, quam probabilem quamdam epocliam ut plurimum 
repraesentat. 

(2) Excipe caput ultimum Deuteronomii, quod Moyse mortuo, ad totius Peutatenchi comple- 
mentum, a Josue additum fuisse, eruditi passim existimant. 

(3) Exceptis ultimi capitis versibus quinque postremis, qui manu alterius hagiographi, forte Sa- 
muelis, suppleti sunt. 

(4) Capita I-XXIV. 

(5) Cui jungenda capp. XXV-XXXI libri primi. 

(6) Excepto ultimo versiculo. 

(7) Avus alterius Jesu, filii Sirach, seu Siracidis. 

J________ Ii 

LIBRI. 

SCRIPTORES. 

LOCUS ET TEMPUS, 

Osee . . . 



Osee. 

j 


# 

Joel . . . 



Joel. 




Amos . . . 



Amos .... 

> eodem tempore cum Isaia (1) 

770- 

-710 

Abdias. . . 



Abdias .... 



Jonas . . . 



Jonas (2). . . '. 




Michaeas . . 



Michaeas. . . . 

paulo posterior .... 

750- 

-600 f 

Nahum. . . 



Nahum .... 

tempore Josiae regis . 


630 

Hahacuc . . 



Hahacuc. . . . 

tempore Manassis 


690 t 

Sophonias. . 



Sophonias . . . 

tempore Josiae .... 


630 

Aggaeus . . 



Aggaeus .... 

Jerosolymte, post captivitatem . 
ibidem, eodem tempore . 


516 

Zacliarias . . 



Zacliarias . . . 


516 1 

Malachias. . 



Malachias . . . 

ibidem, retedifiealo jam templo. 


470 

I Machabaeor. 



hagiograplius 



II Machabaeor 


. 

ignotus . . . 

item ignotas, sed 

tempore pontificatus Joan. Hircani 
vel Alexandri Jannaei . 

* 

o to 
o o 




diversus a prae¬ 
cedente . . . 




Evang. sec. Matth 


Matthaeus . . 

in Judaea,annocirc. 8ab Ascens.Chri 

$ti,42aertevulg. 

Ev. sec. Mare 



Marcus .... 

Romae 12 

46 


Ev. sec. Luc . 



Lucas. 

in Achaia 20 

54 


Ev. sec. Joann 



Joannes .... 

in Asia 65 

99 


Actus Apost . 



Lucas .... 

Ronue 27 

61 


Epist. ad. Rom 



Paulus .... 

Corinthi. . 24 

58 


I ad Corinth . 



Paulus .... 

Ephesi 22 

56 


11 ad Cor . . 



Paulus .... 

Nicopoli in Epiro 23 

57 


ad Gal. . . 



Paulus .... 

Ephesi . . 21 

55 


ad Ephes . . 



Paulus .... 

Romaein vinculis(5)28 

62 


ad Philipp . 



Paulus .... 

Romae in vinculis 27 

61 


ad Coloss . . 



Paulus .... 

Romae in vinculis 27 

61 


I ad Tliess . 



Paulus .... 

Corinthi . 19 

53 


11 ad Thess . 



Paulus .... 

Corinthi. 20 

5i 


I ad Tim . . 



Paulus .... 

in Macedonia 23 

57 


II ad Tim . . 



Paulus .... 

Romae in vinculis 53 

67 


ad Titum . . 



Paulus .... 

in Illyrico 23 

57 


ad Philem. 



Paulus .... 

Romae in vinculis 27 

61 


ad Hebraeos . 



Paulus .... 

Romae in viiiculus 28 

62 


Epist B. Jacobi 



Jacobus (4). . .. 

Jerosolymae 27 

61 


l Petri . . . 



Petrus .... 

Romae 29 

63 


11 Petri . . 



Petrus .... 

Ronue 35 

67 


1 Joann is . . 



Joannes. . . . 

Ephesi 65 

99 


II Joannis. . 



Joannes.... 

Ephesi 66 

100 


111 Joannis . 



Joannes.... 

Ephesi 66 

100 


Epist. B. Judae 



Judas (Thaddaeus) 

36 

70 


Apocalypsis . 



Joannes .... 

in insula Pathmos 65 

97 



(1) S. Hieronymus, initio commentariorum in Osee prophetam, hos omnes, Osee, Isaiam,'■fyo.e- 
lem, Amos, Abdiam, Jonam, cocevos facit. 

(2) Licet non omnino constet, longe tamen probabilius est, Jonam prophetam esse libri hujus 
nominis auctorem, ut ostendit Glaire, Introcluction. 

(3) Paulus primum mansit Romeo in vinculis biennio, annis terte vulg. Gl, 62. Postea iterum 
Romam captivus delatus est, ex qua captivitate exiit ad martyrium, una cum B. Petro, anno 
quarto decimo Neronis, terre vulg. G7. — (4) Qui dicitur Minor , Jerosolymte Episcopus. 

QUiESTIO 5. 

Quo uliomute libri sacri primum fuere conscripti? 

Ihsp. (i) Id in universum dici potest, totam fere Scripturam 
sacram duabus linguis primum conscriptam fuisse, liebraea et 
graeca. — Veius scilicet Testamentum, quod fuit datum soli 
Hebraeorum populo, fere ad integrum hebraice scriptum est ; 
novum vero, quod omnibus gentibus est concessum , gi ceca 
lingua prodiit , cujus , Apostolorum temporibus, tum apud 
Judaeos, tum apud Romanos aliosque populos, magnus erat 
usus. — Erat scilicet lingua graeca velut lingua Gentium , 
liebraea vero lingua Judceorum ( 2 ). 

Ut autem de singulis partibus in particulari dicamus, 

1° Libri veteris Testamenti conscripti sunt hebraice omnes ( 3 ). 
si excipiantur sequentes : libri Tobiae et Judith, pars libri 

I Esdrae ( 4 ), et pars magna Danielis ( 5 ), quae chaldaice ; — liber 

II Machabaeorum, et liber Sapientiae, qui exarati sunt grcece. 

Liber Baruch, etsi non amplius exstat hebraice, non tamen 

dubitandum est, quin fuerit hebraice vel saltem chaldaice 
editus. — Similiter liber Ecclesiastici et liber 1 Machabaeorum, 
hebraice primum prodierunt, textumqne hebraicum Hiero¬ 
nymus se vidisse testatur ; hodie tamen non exstat nisi eorum- 
dem versio graeca. 

2° Libri novi Testamenti conscripti sunt grcece omnes, si 
excipiatur Evangelium S. Matthaei , quod exaratum est he¬ 
braice (o). — Evangelium Marci et Epistolam ad Romanos 

(1) Cf. Bonfrerius, Prceloq. cap.XII. 

(2) Hanc Judaei ab Abrahamo patriarcha receptam, usque ad Christi 
tempora, si minus in usu vulgari, saltem in Scripturarum lectione conserva¬ 
runt. — Utrum hebrsea lingua luerit primaeva, quse ex confusione Babelica 
emerserit integra, incertares est et disputata.—Utrum hebrcei nomen originem 
ducat ab Heber, Habrahami sextae generationis progenitore, similiter con- 
trovertitur ; probabilius autem negatur. Derivatum potius videtur a voce 
hebraica iieber, id est, regio transmarina vel transfluvialis ; unde hebra. 
dicitur homo trajiciens fretum vel flumen : quod convenit ut patet Abra¬ 
hamo, qui venit de Ur Chaldaeorum in terram Chanaan, trajecto flumine 
Euphrate. 

(3) Liber Esther exstat hebraice, exceptis additamentis, seu fragmentis 
deuterocanonicis, X, 4—XVI, quse tantum in versione grseca, alliisque inde 
derivatis versionibus inveniuntur. 

(4) Nimirum I Esdrce IV, 8 — VI, 18; et VII, 12-26. 

(5) Liber Danielis partim chaldaice, partim hebraice scriptus est : chal- 
daica sunt II, 4-49; III, 1-23, 91-100 : IV-VII. — Hebraica sunt I — 11,3; 
VIII-XII. — Fragmenta autem deuterocanonica, Oratio scilicet trium 
puerorum (III, 24-90), Historia Suzannce, nec non Beli et draconis (XIII- 
XIV), grcece solummodo ad nos pervenerunt. 

(C) Intellige, ut proprie dici solet , aramaice , id est, lingua aramaica- 
palcestinensi , quce etiam syro clxalclaica vocatur , eratque lingua vernacula 
Judceorum tempore Christi. — Textus primcevus Matthcei intercidit : tex¬ 
tus hebraicus qui modo exstat , non est nisi versio translationis grcecce , 
sicut textus nostrce Vulgatae. 

scripta fuisse latine quidam existimant , sed .immerito; — 
Epistolam ad Hebraeos primum prodiisse hebraice, opinio est, 
probabilitate quidem non carens, minus communiter tamen 
recepta. 

quaestio G. 

Quo genere sermonis libri sacri compositi sunt , metrico an 

prosaico ? 

Besp. Omnes libri novi Testamenti, et plerique ex vetere, 
soluta oratione scripti sunt; — metrice ac poetice dnntaxat 
sequentes : Job (d) , Psalterium , Proverbia , Ecclesiastes et 
Canticum Canticorum ; item Prophetae omnes , si excipiantur 
Jonas, Daniel, Ezechielis pars, et aliorum quaedam fragmenta 
historica (2).^ 

§ 2. Notiones particulares. 

QUAESTIONES. 

1° Qucenam particularius circa libros singulos, tum V. tum N. Testa¬ 
menti ,, animadvertenda sunt et tenenda "!— 2° Quo sensu inter se dis¬ 
tinguuntur S. Scripturce textus , versiones , codices et editiones ? — 
3° Quid dicendum de textu hebreeo, ejusque codicibus et editioni¬ 
bus! — 4° Quid cognoscendum de textu greeeo , ejusque codicibus , 
lectionibus et editionibus ?— 5° Qucenam sunt preeeipuee SS. Biblio- 
rum versiones hodie exstantes! — 6° Qucenam est et quanti pretii 
versio LXX Interpretum! — 7° Quid dicendum de versionibus 
orientalibus reliquis , Samaritana, Chaldaica , etc.! — 8° Quid 
intelligitur nomine versionis Italae ? — 9° Qucenam dicitur versio 
Hieronymi ana? — 10° Quid tenendum de versione Vulgata, deque 
ejus correctoriis ei editionibus ! 

Resp. ad quaestionem primam. Par est ut teneantur sequentia, 
quae notionem quamdam propriam continent de libris singu¬ 
lis (3). 

De liby '0 Genesis. 

Primus Pentateuchi liber, hebraice Berescuitii, seu In prin¬ 
cipio nuncupatur , nomine desumpto ex libri exordio, prout 
caeteris quoque libris Mosaicis contigit ; graece vero rsvEst;, id 
est Origo , dicitur : eo quod originem seu creationem mundi, 
ac praesertim hominis enarret. Nam a cap. I usque ad VII , 
mundi hominisque creationem , primorum parentum lapsum 
et poenam , propagationem hominum , eoruinque multiplicia 
scelera exhibet ; a cap. VII usque ad XII, fabricationem arcte, 
diluvium, confusionem linguarum Babelicam, ac genealogiam 

(1) Excepto Jobi prologo et epilogo. 

(2) Cf. Lowth, De sacra poesi Hebraeorum. 

(3) Cf. Veith, Scriptura sacra contra incredulos propugnata. 

filiorum Noe, a quibus gentes posl diluvium ortm sunt, re¬ 
censet ; a cap. XII usque ad L, seu ultimum, gesta primorum 
patriarcharum commemorat usque ad mortem Josepli. Unde 
Genesis spatium 2oG9 annorum complectitur : totidem enim 
a creatione hominis usque ad mortem patriarchae Josepli, 
juxta conipulum textus Vulgatae, effluxerunt. 

Juxta communiorem et veriorem sententiam , Moyses tam 
Genesim quam caeteros pentateuchi libros scripsit post exitum 
Israel is ex /Egypto , et post acceptam Dei legem in monte 
Sinai ; ita tamen , ut non omnia eodem tempore , imo ultimam, 
partem ipso quadragesimo anno peregrinationis in deserto con¬ 
scripserit. 

Ad scopum quod spectat , Moyses nequaquam universalem 
mundi historiam scribere voluit; sed potius historiam verae 
religionis et populi electi. Scilicet primo , et quasi priore 
parte , intendit historice exponere mundi, humani generis , 
veraeque religionis a Deo Creatore originem ; deinde, et velut 
altera parte , ejusdem religionis conservationem ; seu , quo¬ 
modo Deus per diluvium , posteaque per vocationem Abrahae , 
religionis periclitantis conservationi providerit. 

De libro Exodi. ~ '-i 

Liber Exodi capitibus XL narrat Hebraeorum ab /Egypliis 
oppressionem , duramque impositam servitutem ; Moysis na¬ 
tivitatem et gesta , decemque plagas /Egypti : exitum populi 
Israel ex /Egypto et transitum per mare rubrum ; continua¬ 
tionem itineris per desertum , legem datam in monte Sinai ; 
denique fabricam Tabernaculi , • et variam ejus supellectilem. 
Exodus itaque gesta complectitur annorum 145 (l) , puta a 
morte patriarchae Joseph, usque ad alterum annum ab egressu 
Hebraeorum ex /Egypto. 

De libro Lemtico. 

Levilicus nominatur tertius Moysis liber, quia pro tribu Levi 
scriptus est, et leges ad sacerdotes atque levitas pertinentes 
continet. Capitibus enim XXVII tractat de offerendis sacri¬ 
ficiis et hostiis, de sacerdotibus et levilis, de eorum ordine et 
ministerio, deque diebus festis celebrandis. — Porro generatim 
observandum, prout SS. Patres et doclores orthodoxi unani¬ 
miter tenent et docent, omnia illa sacrificia legis Mosaicac 
figuram fuisse sanctissimi Sacrificii, quod Christus in cruce 
cruento modo obtulit, et quotidie in Missa offert incruente. 

(1) Computum sequimur probabilius, quo censetur commoratio filiorum 
Israel in /Egypto fuisse 215 annorum. Cfr. infra, part. 2, sectio 1, Difficul¬ 
tates libri Exodi. 

1. — S. Scriptura*. 

De libro Numerorum. 

Quartus Moysis liber vocatur Numeri , propterea quod mul¬ 
tus sit in variis dinumerationibus faciendis : exempli gratia, 
bellatorum Israel, primogenitorum, levitarum, etc. Continet 
tamen etiam multa alia, partim historica , partim praecepta 
caeremonialia, ac judicialia nonnulla. Complectitur capitibus 
XXXVI gesta annorum fere 39 : nempe a mense secundo anni 
secundi egressus Hebraeorum ex /Egyplo, usque ad finem pene 
vitae Moysis, sive peregrinationis quadraginta annorum in 
deserto ; prout ex INum. I, 1, et Deui. I, 5, liquet. 

De libro Deuteronomii. 

Quinius Pentateuchi liber dicitur Deuteronomium, id est, 
secunda lex , quia est repetitio legis, in.Exodo, Levitico et 
Numeris contentae, et ejusdem inculcatio facta a Moyse, ad¬ 
ditis etiam aut explicatis legibus nonnullis. Promulgavit autem 
hanc secundam legem, seu Deuteronomium Moyses Israelitis, 
sub finem anni quadragesimi commorationis in deserto : paulo 
ante mortem suam, priusquam Jordane transmisso Chananaeam 
terram Israelitse sibi vindicarent. — Continet liber Deutero¬ 
nomii capita XXXIV. 

De libro Josne. 

Narrantur in hoc libro, capitibus XXIV, transitus Jordanis, 
expugnatio civitatum Jericho et Hai, prodigiosa solis statio, 
Chananaei ab Israelitis debellati, iliorumque terra occupata 
et inter duodecim tribus Israelitarum distributa. Itaque hic 
liber gesta complectitur ipsius Josue per annos septemdecim, 
quibus principatum gessit. 

De libro Judicum. 

Nomine Judicum liber iste inscribitur, quia gesta princi- 
pum , qui Judices vocabantur , aliosque ejusdem temporis 
eventus continet. — Porro nomine Judicum intellignntur 
duces a Deo tempore opportuno suscitati, ut Israeliticas tri¬ 
bus, non tam regerent quam ab hostibus liberarent ; quique 
numero tredecim , post mortem Josue usque ad Ilei i et 
Samuelem, spatio circiter 290 annorum, invicem successerunt. 

Qucecumque autem narrantur , illud ostendunt , Israelis 
felicitatem ab ejus erga Deum fidelitate pendere. Quoties 
enim a Deo recedit, incidit in servitutem ; ubi vero ad Deum 
revertitur, recipit liberatorem. 

Sunt qui non unum auctorem hujus libri esse putent, sed 
plures ; singulos enim judices, vel eorum scribas, ea quse suis 
temporibus accidissent, in commentarios retulisse existimant. 

Sed verisimilius est, Esdram, vel potius Samuelem, aut alium 
scriptorem sacrum, praedicta Judicum diaria et annales col¬ 
legisse, et in hunc librum scribendo redegisse. — Continet 
liber Judicum capita XXL 

De libro Ruth. 

Libellus iste, IV capita dunlaxat continens, velut appendix 
est libri Judicum, et manuductio ad libros Regum. Signatur 
autem titulo Ruth, quia mulieris vocatae nomine Ruth adver¬ 
sam primum , deinde prosperam fortunam exponit. Et licet 
etiam Booz et Noemi, ac aliorum gesta contineat ; quae tamen 
referi de Ruth, plura sunt, mirabiliora, et mysteriorum plena. 

Quidam hujus libri auctorem faciunt Ezeehiam regem, alii 
Esdram, alii Samuelem ; quae ultima opinio plures habet 
patronos, et verior videtur : tum quia Samuel sub hoc tempus 
vixit, tum quia ipse librum primum Regum conscripsit , ad 
quem, ut dictum est, liber Ruth viam sternit. 

Scopus auctoris fuisse videtur ut ostenderet, quomodo 
David per Booz et Ruth ortum duceret de tribu Juda ; et quo¬ 
modo divina Providentia proborum curam gerat. 

De quatuor libris Regum. 

Ex quatuor his libris priores duo ab Hebraeis vocantur liber 
primus et secundus' Samuelis : haud dubie, quia Samuel est 
libri primi auctor; posteriores vero duo libri, qui a nobis 
nominantur liber tertius et quarius Regum, ab Hebraeis vocan¬ 
tur liber primus et secundus Regum. 

Tres posteriores ex his libris auctores habent incertos. Quod 
enim tribuuntur quandoque auctoribus certis, ut Nathan, 
Jeremiae, etc., levi admodum nititur conjectura ; et alii multi 
fuerunt prophetae vel sacerdotes sancti, a quibus gesta regum, 
eodem ordine quo sibi successerunt, conscribi potuerint. 

Continent autem hi Regum libri historiam-554 annorum, ab 
Ileli principatu usque ad captivitatem Babylonicam ; seu ab 
anno circiter 1160 usque ad annum 606 ante Christum. Caete- 
rum synopsis horum quatuor librorum est sequens : 

Liber primus, capitibus XXXI, describit vitam Ileli Ponti¬ 
ficis, virtutes et gesta Samuelis, electionem Saulis regis, gesta 
Davidis et Jonathae. 

Liber secundus, capitibus XXIV, recenset acta Davidis jam 
regnum adepti. 

Liber tertius et quarius prosequuntur historias regum usque 
ad captivitatem Babylonicam : nimirum, a Salomone usque ad 
Sedeciam et Osee, illum Juda hunc Israelis reges ultimos. 
Complectitur autem liber tertius capita XXII; quarius vero, 
capita XXV. 

Libri Regum exemplum exhibent continuum contumaci® 
atque indocilitatis liumanse ex una parte, et longanimitatis Dei 
ex altera ; praecipue vero demonstrant, omne regnum, quod 
religione et justitia tanquam fundamento non innititur, labile 
esse et certam vergere in ruinam. 

De duobus libris Paralipomenon, 

Geminos Paralipomenon libros, quos olim conjungebant in 
unum, Hebraei inscribunt Dibre haiamim, id est, Verba dierum : 
quasi dicas, chronica, sive diarium, res gestas per singulos 
dies, id est, per.singula tempora et saecula breviter enarrans. 
Spectari enim hi duo libri possunt velut brevis quaedam epitome 
universalis historiae, ab Adam usque ad finem captivitatis Baby¬ 
lonie® ; et quidem videntur compendium esse annalium, qui 
frequenter in libris Regum citantur hoc modo : In libro verbo¬ 
rum dierum regum Juda , vel regum Israel. — Nos ambos 
illos libros gr®eo vocabulo, a LXX Interpretibus accepto , 
[lapx AecTioueva l\ ppellamus, hoc est, praetermissa : quia quaedam 
in iis supplentur , qu® in praecedentibus Scripturae libris, 
praesertim Regum, pr®termissa sunt, vel non nisi leviter 
attacta. 

Pr®cipuus lamen auctoris horum librorum scopus non eo 
spectasse videtur, ut supplementum caelerorum S. Scriptur® 
librorum traderet ; sed potius ut declararet, quis olim ante 
captivitatem familiarum status fuisset, qu® haeredilas , qu® 
munera, qu® genealogi®, famili® , atque ordines sacerdotum 
et levilarum. Res enim maximi post captivitatem momenti 
erat, ut singulis vetus ordo, pristina munera, et avita Increditas, 
juxta veterum tabularum normam constarent. 

De auctore librorum Paralipomenon disputatur : verosimilior 
sententia est, quod Esdras ex publicis annalibus, sive diariis, 
eos divino afflante Spiritu conscripserit ; ita tamen, ut ejus 
operi posteriores prophetae aliqua addiderint. Sic genealogia 
Zorobabelis ad duodecimam usque generationem deducta 
(I Paralip. III, 19), ab Esdra, prius mortuo, scripta esse non 
potuit ; cum duodecim generationes spatium, ut minus, anno¬ 
rum 500 exigant. 

Liber primus Paralip. continet capita XXIX ; secundus, 
capita XXXVI. ^ 

De duobus libris Esdras. 

Exstant sub Esdras nomine quatuor libri, quorum duo pos¬ 
teriores apocryphi sunt, et merito ab Ecclesia rejecti ; duo 
vero priores sunt canonici. Hi apud Hebr®os non separantur, 
sed unum librum constituunt, Esdrce titulo inscriptum. Esdras 

tamen auctor non est lotius voluminis hujusmodi, sed solum 
prioris partis ; altera enim Nehemiam habet auctorem. Hte duae 
partes apud nos separatae duos libros constituunt, quibus 
nomen Esdrae conservatum est, licet tantum primus sit Esdrce, 
et secundus Nehemuu. 

Porro libro priore, capitibus X, Esdras narrat reditum 
Judaeorum ex. captivitate Babylonica Jerosolymam, quam una 
cum templo coeperunt restaurare ; sed praepediti adversariorum 
calumniis, coacti sunt supersedere. • 

Libro secundo, capitibus XIU, Nehemias sacerdos, et 
Artaxerxis Longimani pincerna, narrat quo pacto Jerosolymae 
restauratio, vel invitis et repugnantibus hostibus a se procu¬ 
rata, et respublica Judaica optimis legibus constituta fuerit. 

De libro Tobice. 

Hic liber, in cujus priore parte Tobiae senioris vita, pos¬ 
teriore vero peculiaris Dei circa ejus filium providentia com¬ 
memoratur, verosimiliter auctorem habet utrumque Tobiam, 
scilicet patrem et filium. Hi enim ut historiam hanc litteris 
mandarent, ab angelo jussi sunt his verbis : Eos autem bene¬ 
dicite Deum , et narrate omnia mirabilia ejus (Tob. XU, 20) ; 
seu, ut graecus textus habet : Scribite omnia quce consummata 
sunt , in libro . Itaque, ut probabiliter existimari licet, Tobias 
senior, adjuvante (ilio suo, hunc librum usque ad caput ulti¬ 
mum seu XIV, in quo ejus obitu? recensetur, conscripsit ; filius 
vero solus illud caput XIV, usque ad versum 16, in quo refer¬ 
tur mors ejusdem Tobise junioris. Quod reliquum est capitis, 
ab alio auctore theopneusto, quem ignoramus , suppletum. 
« Liber hic, » inquit Calmet (i), « utrumque Tobiam habuit 
« auctorem ; vel saltem ipsi monumenta reliquerunt, quibus 
« inspectis reeentior quidam auctor librum hunc digessit , 
« omnibus fere phrasibus priorum scriptorum servatis. » 

De libro Judith. 

Auctor hujus libri , juxta communiorem sententiam , fuit 
Eliachim, qui normunquam vocatur Joachim (Judith IV, 5 ; 
XV, 9), quique tanquam sacerdos summus, rebus hoc libro 
narratis non modo interfuit, sed pene praefuit. Adde, quod hoc 
publicarum scriptionum munus, teste Josepho ( 2 ), sacerdotum 
principibus demandari solitum fuerit. 

Porro liber iste, constans capitibus XVI, tres in partes di¬ 
viditur. Prima occasionem belli contra Palaestinam ab Assy¬ 
riis suscepti; — altera, obsidionem Bethuliae, ab exercitu Ho- 

(1) Prcefat. in Lib. Tobice. 

(2) Lib. I in Appionem. 

ofernis circumdatae, — tertia, urbis hujus obsessae et Palestinae 
iberationem, per caedem Holofernis ab Judilha illatam, 
exponit. 

De libro Esther. 

Liber Esther , capitibus etiam XVI, regis Assueri magnifi¬ 
centiam, Amanis contra Judaeos consilium ab Esthere felici¬ 
ter depulsum ; Judaeorum exinde gaudium et Mardochaei exal¬ 
tationem enarrat. 

Hujus libri auctor, juxta plerosque interpretes, fuit Mar- 
docbaeus, prout indicatur his verbis : Scripsit itaque A lardo- 
chceus omnia lmc, et litteris comprehensa misit ad Judaeos , qui 
in omnibus regis provinciis morabantur (Esther IX, 20). — 
Probabile tamen est, fuisse volumen in ultimam formam 
redactum, vel ab Esdra, scriba doctissimo, vel ab alio hagio- 
grapho. 

De libro Job. 

Liber Job , capita continens XLII, in eo potissimum argu¬ 
mento versatur, ut inquirat, utrum Deus afflictionibus hujus 
vitae solos impios puniat, ut Jobi amici arbitrabantur ; an vero 
pios quoque ac justos iisdem afflictionibus probet, ut ipse Job 
propria experientia edoctus contendebat. — Hinc totius dispu¬ 
tationis conclusio, totiusque libri doctrina haec est : ex peccato 
omnes hominum miseriae oriuntur, quae tum impiis infliguntur, 
tum justis : illis ut poena, his iit probatio. Quandonam autem 
in particulari sint poena, et quando probatio, homini abscon¬ 
ditum est, nec temere inquirendum. 

Constat liber Job exordio historico, — colloquiis, — clau¬ 
sula. 

In colloquiis , versa oratione conscriptis , exhibetur sermo¬ 
cinatio triplex : 1° disceptatio Jobum inter et tres amicos, 
Eliphaz, Baldad, Sophar (cap. III — XXXI). —2° Eliu, viri 
quarti, judicium de illa disceptatione (XXX11 — XXXVII). — 
3° Dei oratio, qua omnem hanc litem dirimit (XXXVIII — 
XLI). — Sequitur clausula historica prosa oratione, cap. XLII. 

Quo tempore Job vixerit (i), certo nequit definiri. Sunt qui 
tenent, eum Moysi fuisse coaevum ; alii, anteriorem. Mulli 
auctores censent, Jobum circa finem aetatis patriarchalis flo¬ 
ruisse. Cujus sententiae fundamenta sunt : 1° ea quae addita 
leguntur ad finem versionis LXX (2) ; 2° argumenta ex ipso 
libro petita : longaevitas Jobi, ritus sacrificia offerendi juxta 
morem patriarcharum, divinarumque revelationum tum fre¬ 
ti) De charactere vere historico Jobi ejusque libro dicetur infra, Parte 
II, sectione 1, Difficultates libri Job, 

(2) Vid. Corderus, prcefat. in lib, Job. 

quentia Ium modus. — Improbabilis non est opinio eorum , 
qui suspicantur, Job eumdem esse cum Jobab, cujus mentio 
est in Gen. XXXVI, 51, 35. 

Scriptus est liber Job hebraice (i); cuinam autem auctori 
debeatur, incertum. Tribuitur a multis ipsi Jobo ; ab aliis , 
Moysi, vel Salomoni, vel denique Isaioe, aut etiam Danieli. 

De libro Psalmorum. 


Psalmus (hebraice mizmor) , vox graeca est, significans can¬ 
tum vel sonum ; derivatur enim a voce YcUAw (hebraice zimmer, 
citharam pulso, ad citharam cano). — Liber Psalmorum idem 
ergo est ac liber cantuum , qui consonante cithara decantari 
solefenl. 

Hmc etiam liber Psalmorum dicitur quandoque Psalterium , 
nemlie per metaphoram. Nam proprie psalterium est musicum 
instrumentum, alio nomine nablum (hebraice nebel) appella¬ 
tum, vel decachordum , quia passim decem chordis seu fidibus 
instructum erat. 

Liber Psalmorum apud Iiebroeos appellatur liber Hymno¬ 
rum, quia hymnos plurimos continet. 

Attamen prreter hymnos proprie dictos, id est, laudationes 
Dei, seu praeter psalmos 1° hymnicos, Psalterium etiam habet 
2° psalmos precatorios , inter quos distinguuntur poenitentiales ; 

5° propheticos , 4° morales et hortatorios 5° demum historicos. • 

Praecipuum objectum Psalmorum est Christus et Ecclesia : 
id Patres unanimiter docent, imo ipsa Scriptura indicat, sic 
loquens : Dixit David,, filius Isai : dixit vir, cui constitutum est 
de Christo Dei Jacob , egregius psaltes Israel : Spiritus Domini 
locutus est per me , et sermo ejus per linguam meam. II Keg. 

XXIII, 1,2. 

An vero David sit auctor omnium psalmorum, dubium est 
et controversum. Nam aliqui Patres , ut Alhanasius, Hilarius , 

Hieronymus, Isidorus , et recentiores inlerpreles non pauci , 
psalmos iis auctoribus tribuunt, qui in titulis psalmorum prae¬ 
notantur : Davidi , Moysi, Salomoni, Asaph ,< Idithum, etc. ; at 
mullo plures antiqui, ut Chrysostomus , Tlieodoretus, Ambro¬ 
sius, Augustinus , et post eos S. Thomas , Bellarminus, et alii, 
uni Davidi psalmos omnesT50 adscribunt. — De caetero quaes¬ 
tio haec exigui momenti censenda, cum de primario psalmorum 

(1) Spanheraius tamen , aliique, cum Origine existimarunt, a Jobo res 
quse sibi contigerant conscriptas fuisse lingua patria, nempe arabica vel 
idumsea ; postea vero in linguam hebraicam, retentis non paucis arabismis, 
translatas. Verum non tam ad arabici, quam adaramaici, seu chaldaici 
sermonis naturam et indolem propius accedere libri Joboei linguam, hodierni 
eruditi consentiunt. Cf. Prolegomena in Job, A Lap. edit. Vives, Sitpplem. 
tom. 2. 

auctore, qui Spiritus sanctus est, inter omnes constet. * Ego 
« autem, inquit Tlieodoretus (l) , cie his non multum conten- 
« cierim. Quid enim refert, sive Davidis omnes, sive aliorum 
« aliqui psalmi sint , cum constet divini Spiritus afflatu uni- 
« versos esse conscriptos ? » 

Psalmi originaliter compositi sunt metrice. Quale autem 
carmen seu metri genus contineant, hodie nescitur ; illud so¬ 
lummodo, juxta Flavium Josephum dici potest, psalmos non 
eodem, sed vario metri genere constare. 

Quod spectat adordinem quo psalmi disponuntur, dicendum 
est, ordinem non esse materiae ; neque temporis, quo psalmi 
primitus editi sunt. Non tamen ideo clici potest, ordinem esse 
nullum , et dispositionem haberi mere casualem, ad quam 
specialis Providentia non concurrerit : licet ejusdem ordinis 
rationem non sit facile divinare. Unde S. Augustinus ait : Ordo 
'psalmorum mihi magni sacramenti videtur continere secre¬ 
tum ( 2 ). Bellarminus non contemnendam censet illorum opi¬ 
nionem qui volunt, primos 50 psalmos, quorum ultimus incipit, 
Miserere mei, Deus , pertinere ad poenitenles, sive incipientes 
in via Dei ; — alteros 50, qui desinunt in psalmum : Miseri¬ 
cordiam et judicium cantabo tibi, Domine , pertinere ad justos 
proficientes; — postremos 50, quos concludit psalmus : Lau¬ 
date Dominum in sanctis ejus, pertinere ad viros consummatos 
et perfectos. 

Quaestio. An tituli psalmorum, perinde ac ipsi psalmi , sunt 
canonici , et divinitus inspirati ? — R. Probabilius statuunt 
Doctores, titulos hujusmodi mullos, non tamen omnes, esse 
divinitus inspiratos ; ita ut dicendum sit : 1° Psalmorum ti¬ 
tulos omnes retineri et servari oportet, cum ex iis non pauci 
divinam habeant auctoritatem. 2° Illi tituli qui a primis aucto¬ 
ribus , hoc est, a scriptoribus textus originalis, vel ab Esdra 
originem ducunt, divina) auctoritatis esse censendi sunt. 
5° Tandem, illi, qui sive ante, sive post Esdram profana manu 
adjecti sunt ( 3 ), praefata auctoritate carent. 

Librum Psalmorum prae caderis esse obscurum omnes fa¬ 
tentur, et probat aliunde immensa commentariorum multitudo, 
quae in Psalmos sunt edita, quaeque supra sexcenta, imo teste 
Calmeto, ad mille censentur. — Causa tantae obscuritatis est 
multiplex : 1° styli textusque hebraici difficultas, quae sane in 
psalmis, utpole metrice scriptis, major esse quam in aliis prosa 
exaratis libris , intelligitur. — 2° Apparentes antilogiae seu 

(1) Prcefat. in Psalmos. 

(2) Enarr. in Psalm. 50. 

(3) Sunt enim ex his titulis, qui nec in hebrreo textu, imo nec in versione 
grteca LXX Interpretum exstant. 

contradictiones ; quamvis reapse tales non sint. — 5° Priedictio 
rerum futurarum. Quamvis enim sciamus, sub litterae ac figu¬ 
rarum velamine latere plerumque futurorum oracula ; tamen 
quae determinate vaticinia in hoc aut illo psalmo contineantur, 
non semper nobis constat. 

Remanet ut de Psalmorum praestantia verbulum adjiciamus. 
Psalmorum enim excellentiam Patres omnes copiosis laudibus 
efferunt (i) ; ct librum hunc tanquam lobus sacrae Scripturae 
compendium, divinarum laudum ac precationum summam , 
oumisqu'(T~bonae et chrislianae doctrinae thesaurum , cuivis 
honiiaum jx>n ditio ni apfissimum, depraedicant. 

S. Alhanasius ad Marcellinum scribens, Psalmos esse dicit 
ad omnem pietatis usum accommodatos, tribus maxime de cau¬ 
sis. Primo, quod reliqui libri singulare quoddam argumentum 
habeant, cum Psalmi complectantur omnia : historiam, mores, 
legem universam ; Christum praecipue, ejusque gesta ac mys¬ 
teria. — Secundo, quod in Psalmis omnem humanam vitam, 
omnes casus adversos prosperosque videamus, imo etiam varias 
ipsius animae vicissitudines : unde verissimam ac pretiosam 
rerum humanarum divinarumque notitiam haurire possimus. 
— Tertio, quod in Psalmis hisce divinis omnes spirent, affectus 
sancti, cuicumque fortunae aut animae statui accommodati. — 
Hinc fieri intelligimus, ut qui Psalmos pie recitaverit, Psalmo¬ 
rum spiritu penetretur : imo ut animi diversis affectibus veluti 
chordis intensis, et in perfectum concentum temperatis, homo 
ipse sub Dei manu sit organum musicum, in quo nihil invenia¬ 
tur dissonum ac discordans ; utque omnibus intelligenliae ac 
voluntatis viribus recte ordinatis, inveniatur sicut David , 
vir secundum cor Dei qui faciat omnes voluntates ejus. Act. 
XK 22. 

Eadem S. Augustinus docet his verbis : Psalmorum liber 
queeeumque utilia sint ex omnibus continet: futura praedicit , 
veterum gesta commemorat , legem viventium tribuit , gerendorum 
statuit modum. Et, ut breviter dicam, communis quidam bonce 
doctrinae thesaurus est, apte singulis necessaria subministrans (t). 

Merito igitur tot encomia uno verbo complectens, Glossa 
ordinaria de Psalterio ait : Consummatio est totius theologiae 
paginae. 

De caetero tales debuerunt esse singulares illi hymni, quos 
eo praecipue consilio Spiritus sanctus dictavit, ut Ecclesiae 
Christi digna ac propria essent cantica, et sanctum publico 
cultui conferrent splendorem. 

(1) S. Basii. Homtl. 1 in Psalm. ; Athanas. Epist. ad Marcell.; Greg. 
Nyss. lib. 1 in Psalm. ; Chrysost. in exposit. Psalm. ; Euthym. Prcefat. 
in Psalm. ; prrecipue vero Augustin. Prolog . in Psalm. 

(2) Prolog, comment. in Psalm. 

De libro Proverbiorum. 

Juxta unanimem tam Hebraeorum quam Catholicorum sen¬ 
tentiam , Salomon tres edidit libros sapientiales : scilicet 
Proverbia seu Parabolas , Ecclesiaste/i et Canticum canticorum ; 
et quidem verisimiliter primum et tertium ante suum lapsum, 
Ecciesiaslen vero post lapsum poenitens. 

Porro juxta opinionem S. Hieronymi (i) Salomon, a Spi¬ 
ritu sancio illustratus, librum Proverbiorum composuit pro 
juvenibus, librum Ecclesiastis pro viris, et Canticum canti¬ 
corum pro senibus ; vel, # ut Salmeron (2) cum aliis existimat, 
librum Proverbiorum fecit pro incipientibus, Ecclesiastem pro 
proficientibus, Canticum canticorum pro perfectis. — INam in 
primo praecepta tradit ad mores formandos, virtulemque am¬ 
plectendam ; — in secundo, vanitate omnium rerum terrena¬ 
rum ostensa, in futurorum et aeternorum bonorum spem eri¬ 
git, atque ita ad progressum in virtute stimulat ; — in postremo 
perfectam charitatem, castissima imagine sponsi et sponsae 
delineatam, exhibet. 

Proverbiorum seu parabolarum nomen (hebraice Misle) , 
sententias graves et apprime utiles hic significat ; estque 
liber Proverbiorum hujusmodi sententiarum copiosa series , 
quae velut summam constituit absolutissimam totius doctrinae 
moralis, ejusque trium partium, videlicet ethicae, oeconomicae 
et politices. 

Continet liber capita XXXI, constatque 1° ex introductione, 
et 2° corpore praeceptorum ac sententiarum. — Introducti© 
(cap. I — IX) commendationem continet et encomium sapientiae. 
— Sententiarum corpus tres exhibet collectiones distinctas , 
quarum una incipit cap. X, secunda XXV, tertia quae velut 
appendix est, capite XXX. 

De libro Ecclesiastce. 

Hunc librum esse Salomonis patet ex ejusdem exordio : 
Verba Ecclesiastce , filii David , regis Jerusalem. Nullus enim 
filiorum David, praeter Salomonem, fuit rex in Jerusalem. Ut 
autem dictum est supra, videtur Salomon librum istum scri¬ 
psisse post lapsum, et post agnitam pravarum voluptatum 
vanitatem : sic enim Hebraei, Hieronymus et commentatores 
plerique censent. 

Idem liber hebraice vocatur Coheleth , quae vox, forma 
feminina sed significatione masculina, recte dicitur graece 
'Exy.irmxGThs, id est Condonator. Ideo sane hoc nomine inscri- 

(1) Praefati librorum Sap. 

(2) Proleg. X, canon. 32. 

bitur, quia more propemodum concionatorio de rerum vani¬ 
tate, aiiisque argumentis ad mores formandos idoneis disse¬ 
rit. — Continet capita XII. > 

• De Cantico canticorum . 

Libellus iste, capita continens VIII, geminato, juxta morem 
Hebraeorum, nomine vocatur Canticum canticorum , id est, 
canticum eximium prorsus et omnium excellentissimum. 

Canlicum canticorum scriptum est per modum dialogi inter 
sponsum et sponsam : qui, modo ut rex et regina, modo ut 
pastor et puella pastoritia, modo etiam ut vinitor vel hortu¬ 
lanus, et puella hisce laboribus in vineis et horiis occupata, 
repraesentantur. — Haec autem omnia allegorice sunt inlelli- 
genda : sensus enim allegoricus hic, non secus ac in parabo¬ 
lis, est sensus litteralis. 

Ex communi scilicet Patrum sententia , sub his allegoriis 
canitur epithalamium sive nuptiale carmen Christi et Eccle¬ 
siae : ita ut primario Spiritus sanctus respexerit et exprimere 
voluerit spirituale connubium , et reciprocum amorem inter 
Christum sponsum, et Ecclesiam sponsam. —Dicitur prima¬ 
rio, quia secundario hic etiam celebratur, 1° spirituale dilec¬ 
tionis commercium inter Christum et quamlibet animam sanc¬ 
tam, praesertim B. Virginem ; 2° ineffabilis unio Verbi divini 
cum natura humana in Incarnatione. 

Scilicet Sponsa Christi est praecipue quidem, et sensu adae¬ 
quato , Ecclesia universa ; sensu tamen partiali, est etiam 
B. Virgo , et quaelibet justi hominis anima., quae sunt partes 
Ecclesiae nobiliores. Istud autem Christi cum Ecclesia com¬ 
mercium quoniam in Incarnatione fundatur et figuratur , ideo 
quoque mysterium Incarnationis hic celebrari non spernenda 
sententia est. Etenim idcirco Verbum humanitatem assumpsit, 
sibique quasi despondit, ut per eam omnes homines , veram 
fidem amplexos, tanquam membra sibi copularet et adslrin- 
geret, utque eorum esset caput, et quidem caput homoge- 
neum, ejusdem scilicet cum hominibus generis et naturae. 

De libro Sapientice. 

Liber Sapientiae , capitibus constans XIX, totus est in insti¬ 
tuendis regibus , principibus ac judicibus : quos ad zelum et 
amorem justitiae informat; praecipue tamen ad sapientiam , 
cujus originem , pretium, utilitates copiose exponit. Porro 
sapientiae commoda ostendit, tum exemplo suo , tum ex his¬ 
toria biblica ; simulque depingit idololatriae stultitiam, utpote 
sapientiae prorsus oppositam. — Illustria quoque de passione 
Christi, qui vera Sapientia est, vaticinia continet: prout pate- 

bit conferenti caput H, a versu usque ad finem, cum iis 
quae de Judaeorum adversus Christum conciliis , dicteriis et 
machinationibus in Evangeliis recensentur. 

A quonam liber Sapientiae conscriptus sit auctore incertum 
est. Nam licet a Patribus non raro vocetur Sapientia Salomo¬ 
nis , et sententiae in ea contentae Salomonis esse credantur ; 
id tamen dicendum est, sententias hujusmodi saltem non esse 
a Salomone in librum redactas , sed ab alio hagiographo. 
Hic autem unus ex LXX Interpretibus esse existimatur , vel 
vir coaevus Machabsoorum< , qui librum hunc opposuit gen¬ 
tilium philosophiae et idololatriae, judaicum populum invadenti. 


De libro Ecclesiastici. 


Ilie liber a Latinis inscribitur Ecclesias liciis, ad imitationem 
libri a Salomone scripti , qui dicitur Ecclesiastes. Complectitur 
enim similem philosophiam moralem , tradens 1° encomia 
sapientiae et praecepta virtutum ; quibus 2° laudes subnectit 
Patriarcharum et Prophetarum. — Appellalur autem Ecclesias¬ 
ticus , et non Ecclesiastes , ut sit aliqualis distinctio ab hoc 
allero libro : quamvis Ecclesiasticus significatu sit idem ac 
Ecclesiastes , nempe Condonator. 

Ecclesiastici auctor est Jesus , filius Sirach, senioris. Qui 
tamen multa ex Salomone deprompsit, et ob similitudinem 
argumenti, styli et phrasis, librum effecit libris Salomonis non 
absimilem ; ex quo factum est, ut multi SS. Patres testimonia 
ex Ecclesiastico desumpta passim citent nomine Salomonis. 
Alius dein Jesus , item filius Sirach, sed junioris, ac nepos auc¬ 
toris libri Ecclesiastici , hunc librum ex hebraeo in graecum 
sermonem transtulit. —Continet liber Ecclesiastici capita LI. 


fl.t- 


1 5 1 ■' J C, 7 7 . De Isaia . [ • S- "J 

lsaias in vaticiniis suis , ex una parte , tum regni Israelis 
tum praecipue regni Judao fata respicit ; ‘ex altera vero circa 
res altiores versatur , nempe vocationem Gentium , et Christi 
Salvatoris adventum, praedicationem , passionem , mortem at¬ 
que regnum. — Liber Isaiae capita complectitur LXVI. 

Quo tempore prophetaverit lsaias indicat ipse initio libri : 
In diebus, inquit, Oziiv , Joalhan , Achaz , Ezechiw , regum 
Juda... Munus autem propheticum implevit per octoginta vel 
nonaginta circiter annos. 

Porro vir fuit lsaias per omnia magnus : 1° splendore generis, 
utpote regia stirpe ortus ; nam juxta traditionem judaicum fuit 
frater Amaziae, regis Juda. 2° Splendore sermonis, quo ipsam 
generis sui nobilitatem manifestare videtur, et propter quem 
a S. Chrysostomo propheta magniloquentissimus vocatur. — 

5° Vitae sanctitate , ut palet ex ejus scriptis , et ex Ecclesiae 
sensu, quae eum inler Sanctos recenset, die 6 Julii. —4° Con¬ 
stantia in adversis , et glorioso martyrio. Nam serra lignea ab 
impio rege Manasse dissectum fuisse, quod regem et principes 
acrius increparet, communis est, Tertulliano et Hieronymo 
testibus, Hebraeorum traditio. 

fac rM *' >* 3 /j •• <• * 
De Jeremia cum Baruch. b " 

Liber Jeremice duas partes continet : prophetiam , capi¬ 
tum LIl, et Threnos seu Lamentationes, capitum V. 

Jeremias fuit ex genere sacerdotali , natus in Anathotb, 
viculo de tribu Benjainin, distante tribus milliaribus Jeroso- 
lyma, ut S. Hieronymus testatur. Eodem S. Doclore teste, 
Jeremias anno aetatis circiter decimo quinto, adhuc puer exis- 
tens, prophetare coepit ; et per quadraginta quinque annos 
continuavit, sub quinque regibus Juda : nempe sub Josia, 
Joachaz, Joakim, Jechonia, Sedecia : usque ad excidium urbis 
et templi, quod deplorat in suis Lamentationibus. Tandem in 
yEgyptum abductus a residuis Judaeis, ibidem Taphnis, in urbe 
regia, ab ipsis Judaeis lapidatus est : quare celebratur ut Mar¬ 
tyr, inscriptus Martyrologio Romano, die 1 Maii. Eum semper 
virginem permansisse tradunt Ignatius Martyr, et Hieronymus ; 
colligiturque ex illis Dei ad ipsum verbis : Non accipies uxorem. 
Jerem. XVI, 2. 

Jeremias vaticinia sua communiter dictavit scribae seu ama¬ 
nuensi, nomine Baruch; qui interrogantibus Judaeis, quomodo 
verba Jeremiae scripsisset, respondit : Ex ore suo loquebatur 
quasi legens ad me omnes sermones istos; et ego scribebam in 
volumine atramento. Jerem. XXXYI, 18, seq. 

Baruch et ipse postea proprium quemdam librum prophe¬ 
ticum scripsit Babylone, quo, anno quinto ab excisa Jeroso- 
lyma, captivos consolandi causa secessit. Prophetia Baruch 
subsequitur prophetiam Jeremiae, habelque capita VI. 

Ordo capitum in libro Jeremiae non est ordo temporis, quo 
singula contigerunt; sed quae primo facta sunt , poster ius 
saepe referuntur ; quod et in aliis prophetis frequenter occur¬ 
rit. — Postremum caput, nempe LII, non est Jeremiae, sed ab 
alio appositum, probabiliter ab Esdra. 

Quod spectat ad prophetiae Jeremiae argumentum, 1° prae¬ 
dicit excidium Jerosolymae, ob peccata quae Judaeis exprobrat; 
2 ° consolatur eosdem, praedicendo post septuaginta annos e 
captivitate reditum ; 5° praedicit venturum Messiam, cujus in 
semeiipso typum exhibet. — Ad alia quoque objecta se exten¬ 
dit, prout mox in articulo de Ezechiele dicetur. 

De stylo Jeremiae dicit Hieronymus : Quantum in verbis 

simplex videtur et facilis , tantum in mageslate sensuum profun¬ 
dissimus (i). 

r ; i,-, c^ -i Ezechiele. 

Prophetia Ezechielis capita complectitur XLVIII. 

Ezechiel, ex nobili sacerdotum stirpe , a Chaldaeis, una 
cuni Jechonia rege Juda, Babylonem deportatus, prophetare 
coepit in Chaldaea, anno quinto deportationis ejusdem ; conti- 
nuavitque usque ad annum vigesimum septimum, id est, per 
annos viginti duos : quorum priores undecim concurrerunt 
cum ultimis annis undecim Jeremiae, prophetantis in Judaea. 

Hinc intelligilur, cur idem sit utriusque prophetae argu¬ 
mentum. Etenim 1° sicut Jeremias primis XXVII capitibus 
excidium Judaeorum et captivitatem Babylonicam praedicit; 
ita Ezechiel per prima capita XXIV, easdem annuntiat cala¬ 
mitates, earumque causas, puta peccata populi recenset et 
arguit. — 2° Sicut Jeremias a capite XLVl ad LEaJiis genti¬ 
bus, nempe iEgypto, Amnion, Moab, EdonS^Pnnfstacis exci¬ 
dium minatur ; ita Ezechiel a capite XXV ad XXXIII — 
5° Denique, sicut Jeremias a capite XXX usque ad XXXIV, et 
alibi sparsim, ita Ezechiel ultimis capitibus prmdicit reditum 
et liberationem Judaeorum e captivitate, Messiae regnum, voca¬ 
tionem Gentium, elc. 

Illud tamen discriminis est inter utrumque hunc prophe¬ 
tam, quod quae Jeremias clare et aperte Judaeis Jerosolymae, 
eadem Judaeis in Babylonia Ezechiel tecte per figuras et aeni¬ 
gmata proponit. Quod ideo fecisse videtur, quia nolebat sua 
vaticinia innotescere Babyloniis, ne ansam inde sumerent 
irridendi et vexandi Judaeos ; sed intelligi volebat a solis popu¬ 
laribus suis, quibus ipsemet omnia explicabat. 

Sermo Ezechielis, juxta S. Hieronymum, nec valde disertus 
est, nec admodum rudis ; sed ex utroque medie temperatus. 

Martyrem fuisse prophetam Ezechielem, a duce populi 
Judaici occisum, quod eum idololatriae argueret, docet Mar- 
tyrologium Romanum, die 10 Aprilis. 

( ' De Daniele . 

Liber Danielis prophetae habet capita XIV. 

^Daniel, ex semine regum Juda natus , adhuc adolescens 
viginti annorum , captivus a Nabuchodonosore ductus est 
Babylonem, una cum rege et cognato suo Joakim, anno tertio 
regni ejusdem ; ubi quarto post anno ( 2 ) Susannam a morte 
liberavit, et propheticum munus explere coepit. 

(1) Prcefat. in lib. 6. Commentar, in Jerem. 

(2) Dan. XIII, 45, dicitur Daniel puer jioxior, noctoocpiov ; sed diminutivum 
istud "necum sumitur pro simplici puer, h. e. juvenis : Hebraei enim 
carent diminutiviH Cf. A. Lapide in h. loc. 

Vir fuit Daniel sanctissimus simul et sapientissimus (i), 
ejusque memoriam Ecclesia in suo Martyrologio celebrat die 
21 Julii. Martyrii lauream consecuius esi, ob eximiam pieta¬ 
tem et zelum honoris Dei missus in lacum leonum ; sicut tres 
ipsius socii eamdem ob causam missi sunt in fornacem Baby¬ 
lonicam : etsi omnes insigni miraculo illaesi evaserunt. — 
Virginitatem autem illibatam ad mortem usque conservasse, 
tam Danielem, quam dictos tres pueros , omnes Patres con¬ 
sentiunt ; imo ea de causa hos ab igne Babylonico, illum a 
dentibus leonum intactos mansisse, affirmat Damascenus (2). 

Scopus Daniel is in prophetia sua est, regnum Christi deseri- I 

bere ; quod efficit capite VII, IX, X, et XII. Quae in reliquis 
capitibus narrat, tum de historia regum Babylonis . Medorum 
et Persarum, tum de quatuor monarchiarum vicissitudinibus : 
eo perlinent ut intelligamus . omnia alia regna et imperia 
aliquando peritura, solumque regnum Christi aeternum futu- 
rum. - ^* ** 

Scripsit hunc librum Daniel partim hebraice, partim chal- 
daice. Hebraice quidem ab initio usque ad capitis II versum 4 ; 
in medio autem hujus versus, nimirum post illa verba : Res- 
ponderuntque Chaldaei regi syriace (z) , incipit chaldaice , et 




hac lingua pergit usque ad finem capitis VII ; reliqua quinque tdUt 

capita scribit hebraice. Atque hucusque, id est, usque ad ca- oct^uxAT ck 
pul XII, textum hebraicum libri Danielis habemus ; caetera 
quae sequuntur usque ad finem libri, id est ultima duo capita, 


XIII et XIV, de Theodotionis graeca editione translata sunt.**/ 


/VOWW ^ 
A Cv/l/*- A. 

Haec duo capita olim quoque lingua hebraea vel chaldaica exa-jJ, 
rata legebantur, ex qua Theodotion ea in graecum idioma t, 

transtulit; nunc autem sunt deperdita. — Ad versionem grae- <j 

eam libri Danielis quod attinet, eam non habemus a LXX In- 
terpretibus, sed a Theodotione^qui aliquot saeculis post sep- V” 1 ' *******' 
tiiaginta Senes vivebat. «««. ?^/-y. ) 

tylnAtO 9 k 

De duodecim Prophetis minoribus. 


Prophetae minores, numero sunt duodecim ; et, sicut quatuor 
Prophetae majores, ita etiam ipsi invehuntur in idololatriam, 
aliaque scelera Israelitarum, comminando ipsis captivitatem, 
vel Assyriacam, vel Babylonicam : inspersis hinc inde laetis 
vaticiniis, de Christo, de Ecclesia Christi, et ad eam perlinen¬ 


di Cfr. Ezech. XIV, 14 ; XXVIII, 3. 

(2) De fide ortlxod. liber 4, cap. 25. 

(3) Syriace, id est chaldaice, quee ipsorum materna lingua erat, qureque 
olim dicta est syriaca, ad distinctionem lingum hebreere. Erat tamen hsec 
lingua diversa ab ea quam nunc syriacam dicimus, non tam verbis et voci¬ 
bus, quam dialecto : fere ut grreca dialectus attica differt a dorica. 

tibus ; deque felicitate omnimoda per Christum mundo obven- 
tura. $ 

Non itaque ob Vaticiniorum aut dignitatis differentiam 
minores dicuntur prophetae ; sed ob brevitatem tantum scri¬ 
ptorum, qua passim prophetis majoribus cedunt. Etenim Osee 
habet capita duntaxat XIV ; Joel, 111 ; Amos, IX ; Abdias. I ; 
Jonas , IV ; • Michaeas , VII; Nahum, III; Habacuc, II; So- 
phonias, 111 ; Aggaeus, II ; Zacharias, XIV ; Malachias, IV. 

- 72 h De Osee. 

Osee sive Osea, hebraice iioscea, salvalor , non solum ora¬ 
culis, gestis et vitae sanctitate, sed et nomine suo Christum 
annuntiat et praefigurat. Ubique exoptat salutem, ubique orat 
Dominum pro salute populi ; Israelitis peccantibus excidium, 
aliasque plagas minatur ; poenitentibus clementiam et gloriam 
promittit. 

Fuit Isaiae synchronus, et prophetavit sicut illi per octo¬ 
ginta aut nonaginta circiter annos. Colitur ut Sanctus ab 
Ecclesia, die 4 Julii. 

Wi>* # De Joele. 

Joel propheta fuit Oseae synchronus, ita tamen ut non nisi 
post ruinam regni Israel et deportationem decem tribuum 
vaticinari coeperit ; ac proinde ad solas tribus Juda et Benja- 
min in regno Judae residuas. 

Argumentum prophetiae Joelis , est excidium Jerosolymae 
iotiusque Judaeae per Chaldaeos. Deinde regni Christi felici¬ 
tatem delineat, missionem Spiritus sancti pollicetur, extremum 
judicii diem et locum praedicit. — Stylo utitur magnifico et 
figurato ; res vividis coloribus ita pingit, ut non descriptae, 
sed ipsis oculis subjectae videantur. Memoria Joelis ut Sancti 
in Martyrologio Romano, 15 Julii recensetur. 

^ y . y i4 De A.7710S . 

Amos , alius ab illo qui fuit pater Isaiae, erat de tribu Juda, 
et ex pastoribus de Thecue. Prophetavit tempore Jeroboa- 
mi II, regis Israel, ad decem tribus ; obiter tamen etiam, ad 
regnum Judae, et ad alias gentes. Israeli captivitatem prae¬ 
nuntiat Assyriacam , Judae Babylonicam ; mixtis hinc inde 
laetis praenuntiis de Messia, qui libertatem, pacem, omnemque 
prosperitatem, et quasi aureum saeculum adducturus sit. — 
Cum in Samaria et Belhel idololatras increparet, ab impiis 
occisus est. — Sanctorum catalogo adscriptus legitur in Mar¬ 
tyrologio Romano, 51 Martii. 

& i f - De Abdia. 

Abdias, Sichimita, praedicit 1° Idumaeis'Judam affligentibus, 
excidium ; 2° salutem in Sion. — Habet caput unicum : Pro¬ 
pheta parmis , inquit S. Hieronymus , supputatione versuum ; 
non sensuum. — Porro vilae sanclitale claruit, et Sanctorum 
catalogo in Martyrologio Romano adscriptus est, die 49 No¬ 
vembris. 

H u< ? De Jona. 

Jonas , ex Geth oriundus, oppido non Philistinorum , sed 
tribiis Zabulon, synchronus fuit Oseae, Joeli, Amos et Abdiae. 
— Eodem tempore, paulo ante exordium urbis Romae, vivebat 
Sardanapalus, Assyriorum rex ultimus in Ninive; ad cujus 
civitatem Jonas missus, incolas ad poenitentiam ita convertit, 
ut Deus ruinam eis paratam distulerit. Hanc tamen , ingra¬ 
vescentibus iterum vitiis , tandem inflixit , ut etiam Tobias 
vaticinatus est his verbis : Prope est interitus Ninive, non enim 
excidit verbum Domini. Tob.. XIV, 6. 

Fuit quoque Jonas typus Christi , sepulti ac resurgentis ; 
ut Dominus ipse testatur, Malth. XII, 59, 40 : Generatio mala 
et adultera signum queerit: et signum non dabitur ei , nisi si¬ 
gnum Jonce prophetee. Sicul enim fuit Jonas in ventre ceti tri¬ 
bus diebus et tribus noctibus : sic erit Filius hominis in cordS 
terne tribus diebus et tribus noctibus. — Recensetur Jonas ut 
Sanctus in Martyrologio Romano, 21 Septembris. 

•j n ) t v De Miclicea . 

Miclueas , e Morasthi, viculo tribus Juda, oriundus, aetate 
suppar praecedentibus prophetis, ac nominatim Isaiae, quem 
subinde ad verbum citat : invehitur in idololatriam, et in alia 
inde enata scelera, tam duarum quam decem tribuum ; unde 
utrisque excidium et captivitatem praenuntiat. Laetam autem 
etiam liberationem e Babylonia per Cyrum promittit; et laetio¬ 
rem exitum ex servitute peccati, mortis, et diaboli, per Chri- 
stum , quem in Bethlehem nasciturum praedicit. Sanctorum 
Catalogo adseribitur in Martyrologio, 15 Januarii. 

De Nalium. 

Nahum , patria Elcesaeus , ex viculo Galilaeae , post Jonam 
civitati Ninive , in scelera relapsae , interitum praedicit ; qui 
tandem , ut Corn. A Lapide ostendit , post annos ab hac pro¬ 
phetia 158 , accidit. Prophetae Nahum memoria inter Sanctos 
celebratur prima die Decembris. 

I. — S. Scriptura. 

) De Habacnc , 

Propheta Habaeuc alius esse videtur ab illo , qui Danieli in 
lacu leonum alimenta portavit. De ca3tero , quae ad ejus 
patriam , aetatem , elc. pertinent, incerta sunt. — Praedixit 
autem excidium Jerosolymae et Judaeae per Chaldaeos, ac deinde 
Chaldaeorum, eversionem , et Judaeorum liberationem per 
Cyrum.et Persas ; praecipue vero redemptionem humani generis 
totius per Christum : cujus nativitatem , passionem et gloriam 
insigni carmine pangit ac depingit. — Sanctorum catalogo 
adscriptus legitur, 15 Januarii. 

i Z i * L & % D e Sophonia. 

Sophonias prophetavit in diebus Josiae regis Juda , et con¬ 
vixit Jeremiae, cui ita similis est, etiam in stylo, ut ejus quasi 
abbreviator esse videatur. — Alloquitur Ammonilas , Moabi- 
tas aliasque gentes ; praesertim tamen Judaeos , eos ad poeni¬ 
tentiam exhortans. Nisi ad Dominum convertantur , excidium 
per Chaldaeos ipsis praedicit. Solatur tamen eos spe libera¬ 
tionis e servitute diaboli, sub Christo et per Christum luturae. 
Inter Sanctos adscriptus est, et colitur 5 Decembris. 

vi » De Aggceo. 

% Aggcsus , e Babylonia , ubi natus est, cum Judaeis captivis 
redux Jerosolymam , primus ibidem post captivitatem pro¬ 
phetavit. In decursu prophetiae suae elidit frivolas Judaeorum 
excusationes de fabrica novi templi diutius differenda ; pro- 
miltilque fore , ut Christus Dominus cum venerit, domum 
illam impleat gloria; majoremque futuram gloriam domus 
posterioris, seu templi hujus secundi, quam prioris. 

Fuit Aggaeus eximia morum vitaeque innocentia ac puritate ; 
coliturque ut Sanctus, die 4 Julii. 

„ * j De Zacharia. 

Zacharias , synchronus seu coaevus Aggaeo , in prophetia 
sua urget instaurationem templi ; simulque Judaeos monet , ne 
idola et vitia majorum imitentur. Praedicit varios eventus usque 
ad Christum, maxime quatuor monarchiarum successiones ; 
Christi autem vitam et passionem , pene instar Evangelistae 
recenset , ejusque regiam dignitatem et potentiam insigniter 
commendat. Adscriptus est Sanctorum catalogo , sub die 
6 Septembris. 

lj $ ^ - l/ J. ? Malachia. 

Malachiaa , e tribu Zabulon , post reditum populi e Baby¬ 
lonia natus in Sopha, prophetiam edidit quatuor capitum, cujus 

summarium est sequens. 1° Arguit propheta Judaeos ingrati¬ 
tudinis erga Deum, tot beneficiorum auctorem. *—2° Sacer¬ 
dotes taxat negligentiae, socordiae et impietatis. — 5° Praedicit 
abolendum sacerdotium et sacrificium Aaronicum , eique sub¬ 
stituendum aliud purissimum et augustissimum, puta Sacrificium 
corporis et sanguinis Christi sub speciebus panis et vini , in 
Eucharistia. — 4° Judaeos reprehendit , quod repudiatis legi¬ 
timis uxoribus, inducant alienigenas. — 5° Promittit adven¬ 
tum Christi , ejusque praecursorem Joannem Baptistam. — 
6° Culpat Judaeos , quod Deum offendant fraudando , sibique 
arrogando ejus decimas et primitias. — 7° Denuntiat extremi 
Judicii diem, ejusque prodromum Eliam, qui reliquias Judaeo¬ 
rum convertet ad Christum. 

Catalogo Sanctorum in Martyrologio Romano adscriplus est 
Malachias, sub die 14 Januarii. 

(De duobus libris Machabceorum. 

Appellantur hi libri Machabceorum a praecipuo religionis ac 
patriae Judaicae vindice , clarissimo Juda , qui primus dictus 
est Machabmis , et ab aliis heroibus , quibus idem cognomen 
adhaesit (i). 

Libri Machabaeorum exstant numero quatuor ; sed duo prio¬ 
res soli canonici sunt, tertius et quarius adhuc apocryphi , id 
est, occultae et incertae auctoritatis. — Explicant autem quis 
status fuerit populi Judaici sub tertia monarchia, quae fuit 
Graecorum, seu, quod idem est, sub regibus Graecis Syriae et 
iEgypti; quemadmodum fere libri Esdrae et Estheris varios 
Synagogae casus exponunt , tempore monarchiae secundae , 
Persarum nempe et Medorum. 

Liber 1 fata narrat populi Judaici, tempore persecutionum 
Antiochi-Epiphanis, et deinceps usque ad mortem Simonis 
Machabaei (134); historiam continens quadraginta annorum. 
— Liber II, praemissa duplici epistola Judaeorum ad fratres 
jEgvpti, refert eventus Judaicae reipublicae sub regibus Grae¬ 
cis Syriae, Seleuco-Philopatore, Antiocho-Epiphane , Antio- 
cho-Eupatore et Demetrio-Sotere ; desinitque ad mortem 
Nicanoris, ducis Syrii, annos complectens omnino quatuor- 
decim (176-1(32). 

Duo libri canonici Machabaeorum a duobus scripti sunt 
hagiographis diversis. Quod patet, 1 ° ex materia : nam poste¬ 
rior liber eadem quae prior persequitur, sed prorsus aliter. 

(1) Quid autem nomen Machabceus significet, aut unde derivetur incertum 
est. Non improbabiliter quidam id repetunt ab initialibus litteris verborum, 
qme Judas pro tessera adhibebat in prseliis : Mi Camoca Be Elim Jehova, 
quis ex fortibus similis tibi , Domine ? 

2° Ex chronologia, seu annorum supputatione. Quamvis enim 
ulerque liber aeram sequatur Seleucidarum, seu regni Graeco¬ 
rum ; prior tamen assumit methodum Judaicam , alter me¬ 
thodum Antiochenam seu Alexandrinam , ita ut integro 
semestri differant. 5° Ex stylo et phrasi, quae in primo Maclia- 
baeorum libro hebraeum idioma redolet, in secundo, idioma 
graecum. 

Qui vero fuerint isti duo scriptores, non constat. Verosi- 
mihus priorem librum scripsit unus de primariis Jerosolymae 
sacerdotibus, et forte, ut Bellarminus, Sanctius et Nierem- 
bergius existimant, Joannes Hircanus, filius Simonis Macha- 
baei ; secundum vero, Judas Essenus, virtute et vaticiniis cla¬ 
rus (i). 

Continet liber primus Machabaeorum capita XVI, secundus 

XV.J 

De quatuor Evangeliis generatim. 

Jam devenimus ad novum Testamentum , quod ad vetus 
tanquam complementum accedit. Vetus enim Testamentum 
vocari potest , respectu novi , magna quaedam prophetia et 
magna (igUra : Omnia in figura contingebant illis (1 Cor. X, 
11 ) ; novum vero est veritas et implelio, respectu veteris, 
adeoque etiam ejusdem explicatio. 

Inter libros novi Testamenti, primum locum oblinent qua¬ 
tuor Euangelia : qui libri sunt legales novi Testamenti, eor- 
respondenles Pentateucho seu libris legalibus Testamenti ve¬ 
teris. 

Vox Evangelium ex etymo graeco (ab £ o et *y V a>.&>) Iccium 
fausiumque nuntium significat ; accipitur autem vel pro libro , 
vel pro doctrina. 

Si accipiatur pro libro, Evangelium est historia divinitus 
conscripta de vita, miraculis et salutari doctrina Jesu Christi. 
— IIoc sensu sunt Evangelia quatuor : quatuor nempe libri 
Evangelistarum. 

Si sumatur pro doctrina, Evangelium est divina doctrina 
Jesu Christi , hominum Salvatoris , qua discipulos suos ad 
aeternam salutem perducit, et de qua ipse dixit : Euntes in 
mundum universum prajiicate evangelium omni creaturcv. Qui 
crediderit et baplizatus fuerit , salvus erit • qui vero non credi¬ 
derit , condemnabitur (Mare. XVI, Io). — Evangelica doctrina 
proinde est annuntiatio liberationis a summo malo, et con¬ 
cessionis summi boni sive aeternae felicitatis. Et luee quidem 
per suinmum mediatorem Christum, Deum et Hominem, ef¬ 
fecta est ; per summum item reconciliandi modum, quo nul¬ 
li) Vide liacde re Fullonium, Proleyom. lib. Machab sectione 2. 

Ius major ab intelligentia creata excogitari potest. Quapropter 
Evangelium jure optimo laetum faustumque nuntium appella¬ 
tur. — Hoc sensu, ut patet, non datur nisi Evangelium uni¬ 
cum. 


1 ' 


S. Marcus Evangelium suum orditur his verbis : Initium 
Evangelii Jesu Christi Filii Dei; unde et usus in Ecclesia obti¬ 
nuit, ut Evangelia non simpliciter dicerentur a Scriptoribus , 
Evangelium Matthaei , Evangelium Marci, etc. ; sed communius 
nominarentur Evangelium secundum'Matthaeum, secundum Mar¬ 
cum... quasi dicatur : Evangelium Jesu Christi secundum des¬ 
criptionem S. Matthaei, S. Marci, etc. 

Q. Denumero quaternario Euangeliorum qucenam inlelligenda 
sunt et adnotanda ? 

Resp. 1° Quamvis permulta olim scripta sint, praesertim ab 
haereticis, evangelia, qualuor tamen duntaxat sunt canonica : 
ut talia nimirum ab Apostolis probata, et ab Ecclesia ex 
Apostolorum traditione suscepta. Evangelium scilicet Marci 
probavit S. Petrus ; Lucae, S. Paulus; Matthaei, collegium 
Apostolorum, qui Jerosolymis abituri in suas provincias illud 
secum detulerunt ; Joannis demum , omnes Asiae Episcopi 
caeterique fideles. 

2 ° Si quaeratur, cur praecise quatuor sint Evangelislae, nec 
plures nec pauciores ? haec merito datur convenientiae ratio (l). 
Sicut in aula coelesti sunt quatuor cherubini, quasi principes 
et sapientes Dei ; ita in Ecclesia terrestri decuit esse quatuor 
Evangelistas, quasi principes et cherubinos Christi. Propterea 
scilicet quatuor coeli cherubinos , mysticam quadrigam seu 
currum divinae gloriae circumagentes, vidit Ezechiel propheta 
(cap. I), et similiter Joannes in Apocalypsi (cap. IV); quibus 
designari quatuor Evangelistas, SS. Hieronymus, Augustinus, 
caeterique Patres et interpretes unanimi consensu docent. 

Jam vero quatuor illi cherubini quaternas habebant facies 
et formas : nimirum leonis , vituli , hominis , et aquilce volan¬ 
tis. — Leo denotat S. Marcum , cujus facies, puta initium Evan¬ 
gelii, est clamor et rugitus Joannis Baptistae in deserto : Poeni¬ 
tentiam agite , appropinquavit enim regnum coelorum. — Vitulus 
denotat S. Lucam , qui Evangelium suum orditur a sacerdotio 
veteri, cujus victima erat vitulus. Loquitur enim ab initio de 
Zacharia sacerdote, patre Joannis Baptistae. — llomo denotat 
S. Matthaeum , qui incipit ab humana Christi genealogia. — 
Aquila demum designat S. Joannem , altissime in coelos inslar 
aquilae volantem, et illud aperientem divinitatis mysterium : 
In principio erat Verbum , et Verbum erat apud Deum , et Deus 
erat Verbum. 


(1) Cf. Cornei. A Lap. Procem, in Evangelia. 

Prailerea, quatuor haec animalia quatuor Christi attributa 
primaria, et quasi stemmata significant, qua? quatuor Evan- 
geliis revelantur : nimirum, Leo figurat Christi fortitudinem 
regiam ; Vitulus, ejus sacerdotium ; Homo, ejus humanitatem 
ex Virgine assumptam ; Aquila, ejus divinitatem et ascensum 
in coelum. 

Quatuor Evangelia eo temporis ordine scripta sunt, quo in 
Scriptura disponuntur : et Evangelista quilibet sequens, pra?- 
cedentium volumina haud dubie cognovit. 

Merito S. Augustinus cum S. Chrysoslomo dicit, etsi quatuor 
exstant Evangelia, non esse tamen nisi Evangeliuni unicum : 
hoc nimirum sensu, quod, ut supra dictum est, Evangelia 
quatuor eamdem rem loquantur; imo ita loquantur, ut 
non sint reputanda plura Evangelia ob pluralitatem volumi¬ 
num , sed unum ob voluminum consonantiam. Quadruplex 
scilicet et consonum perhibetur ejusdem veritatis testimonium. 

Q. Cur ergo Evangclislce in moclo et ordine narrandi tantopere 
inter se discrepant , imo scepc narrat amis quod reliqui tacent ? 

Resp. Haec discrepantia et narrandi varietas, non ex defectu 
sinceritatis aut veritatis ; sed ex diversitate occasionis vel 
scopi, quem quisque Evangelista in scribendo respexit, pro- 
manarunl. Nam pro suo quisque proposito, et Spiritus sancti 
impulsu, ea dunlaxat commemoravit, quae ad illud videbantur 
conducere ; neque de reliquis Christi gestis multum erat solli¬ 
citus, cum facta et vita Salvatoris nostri, tunc temporis, palam 
nola et vulgata essent omnibus, saltem in Judaea et finitimis 
plagis. Hinc non ex historiae legibus, ad quas Evangelislae, si 
inissent meri historiographi, adslricli fuissem ; sed, ut dictum 
est, ex peculiari cujusque scopo, et occasione scribendi suppe¬ 
ditata, judicium de cujusque narratione ferendum est, prout 
ex sequentibus distincte patebit. % 

De Evangelio Matthcei. 

Mattlueus (t), qui et Levi vocatur, Apostolus simul et Evan- 
gelisla , publicanum agebat Capharnaum , quando Christo 
vocanti se adjunxit. — Primus omnium scripsit Evangeliuni, 
anr.o circiter octavo ab Ascensione Domini. 

Scripsit in gratiam Judasorum pala?stinensium, et quidem 
eorum lingua, qualis tunc temporis erat, id est, syro-chaldaica. 

Scripsit autem eo fine, ut Juda?is Jesum esse Messiam de¬ 
monstraret, ostendendo eum esse Filium David, et vaticinia 
implevisse. Ideo Evangeliuni suum ab humana Christi gene¬ 
ratione incipit, ut pateat eum de semine David ducere genus. 
Ideo quoque narrat adorationem Magorum, fugam in ?Egy- 

(1) Cfr. Patrizi. De Evangeliis, vol. 1, libr. 1, cap. I. 

ptum , infanticidium Herodis, etc. : ut vaticinia varia hisce 
eventibus impleta esse palam (iat. Ideo demum ordinem tem¬ 
poris saepe negligil, cum non tam historiam texere , quam 
opportunam veritatis declarationem tradere intendat. 

De Evangelio Marci. 

Marcus Evangelista, discipulus fuit S. Petri (i), et, ut vide¬ 
tur , alius a Marco adjutore Pauli ( 2 ) ; utrum fuerit unus e 
septuaginta duobus Christi discipulis, ut quidam existimant, 
non constat. Scripsit Evangelium dum esset Romae cum Petro, 
anno circiter duodecimo ab Ascensione Domini. Prae oculis 
habebat exemplar syro-chaldaicum Evangelii Matthaei; et, ut 
longe probabilius est, lingua graeca scripsit, non latina. 

Ejus in scribendo finis non alius fuit, quam ut Romanis ad 
fidem conversis morem gereret, eisque petentibus praedica¬ 
tionis B. Petri monumentum aliquod scriptum relinqueret. 
Scripsit itaque juvante, ut videtur, ipso Petro, qui et opus 
Marci approbavit, Ecclesiaeque legendum dedit. 

Cum autem Marcus in Evangelio suo colligere voluerit ea, 
quae ex Petri praedicantis ore audiverat : accurate quidem 
scripsit quaecumque memoria tenebat; r.on tamen eo ordine quo 
erant a Christo Domino dicla vel facta, sed potius eo, quo fue¬ 
rant praedicata a B. Petro ; qui sane eam in praedicando 
rationem sequebatur, quam ad auditorum animos instituendos 
opportunam aceommodalamque censebat. 

De Evangelio Lucce. 

Lacas ( 3 ), Antiochenus, medicus, discipulus fuit et socius 
B. Pauli; quo adhortante Evangelium edidit graece, dum esset 
in Achaia, anno circiter ab Ascensione Domini vigesimo. 

Scribere se significat Theophilo : quo nomine non quivis 
generatim Christianus , sed vir quidam singularis designari 
videtur. Eo tamen intuitu scribit in gratiam sui Theophili, ut 
simul aliis quibuscumque prosit, praesertim gentilibus, Pauli 
praedicatione recens ad fidem conversis. 

Ab initio significat quo fine seu consilio scribat, et ex quibus 
ea quae narrat didicerit. Sicut tradiderunt , inquit, nobis, qui ab 
milio ipsi viderunt , el ministri fuerunt sermonis : visum est ct 
milii , assecuto omnia a principio diligenter , ex ordine tibi scri¬ 
bere ;, optime Theopliile , ut cognoscas eorum verborum , de quibus 
eruditus es , veritatem. 

Ilinc inlelligimus, 1° eum Lucae fuisse propositum finem, ut 

(1) I Pet. V, 13. 

(2) De quo in Epist. ad Philem. et ad Coloss. mentio fit. 

(3) Patrizi. ibid. cap. 3 . 










40 


DE S. SClUPTURiE LIBRIS. 


Christi historiam et plenius et ex. ordine narraret ; simulque 
gentibus recens ad Christum conversis , Domini documenta 
magis convenientia proponeret. Quae sane ratio est, curquae- 
dam omiserit quae in prioribus Evangelistis leguntur ; et e con¬ 
trario, addiderit non pauca, quae in prioribus desunt. 

lnlelligimus, 2° eos a quibus res narrandas didicerit esse, 
tum Beatos Apostolos, praecipue, ut videtur Petrum ; tum 
ipsam B. Virginem Mariam. Etenim quae narrat de Christo 
puero, sicut reliqua, se assecutum esse , ait, a'principio diligenter; 
jam vero illarum rerum nemo tunc jam supererat testis, ex quo 
eas a principio cognosceret, praeter ipsam Beatissimam Christi 
Matrem ; ergo ex ipsa mysteria Incarnationis et infantiae Christi 
S. Lucas didicit. 


De Evangelio Joannis. 

Joannes Evangelium suum in extrema vitae sua) «itate con¬ 
scripsit, sive in insula Pathmos, sive, ut alii volunt, Ephesi, 
circa finem primi saeculi. 

Scripsit autem postulantibus Asiae Episcopis, eo fine, ut 
magis atque magis divinam humanamque Jesu excellentiam 
proderet, demonstrando hunc esse Christum Filium Dei ; idque 
ad refellendos oppositos errores, qui grassari in Ecclesia jam 
coeperant. 

Porro errores istos fuisse Doeelarum, Gnosticoruni, Cerin- 
thianorum, Ebionitarum, et discipulorum Joannis Baptistae, 
Patres testantur. Scripsit Joannes Evangelium , inquit , 
S. Hieronymus, rogatus ab Asiae Episcopis, adversus Cerin¬ 
thum, aliosque haereticos, et maxime tunc Ebionitarum dogma 
consurgens : qui asserunt Christum ante Mariam non fuisse : 
unde et compulsus est divinam ejus nativitatem edicere. — 
Aliunde voces ).oyo;, £«•/?, axoria, id est , verbum , 

veritas , vita, lux , tenebrae , quas longe frequentius aliumque 
in sensum, quam caeteri Evangelislae, Joannes usurpat ; satis 
evincunt, ei rem esse cum hominibus orientali gnosticaque 
philosophia imbutis : qui voces illas ad placita sua de divinis 
rebus edicenda male detorquebant. 

Videtur autem Evangelista imprimis Christi Jesu prae 
Joanne Baptista excellentiam declarare voluisse ; quo viam 
sterneret ad illud confirmandum, quod potissimum intendisse 
se testatur, dicens : Hcec scripta sunt , ut credatis quia Jesus 
est Christus Filius Dei ; et ut credentes vitam habeatis in no¬ 
mine ejus. Joan. XX, 51. 

Caeterum Joannes non pauca supplet qua) in prioribus 
Evangeliis desiderantur : 1° ordinem historicum ita sequitur, 
ut solus ex Evangelistis ab eo nusquam recedat. Tempora 

etiam et annos, feslaque praesertim paschalia diligenter adno- 
tat : quod tres priores Evangelistae neglexerunt. — 2° In Evan- 
gelio Joannis etiam animadvertere licet , Dominum maxime 
in festis paschalibus suam divinitatem , et profundissima 
mysteria proposuisse ; adeo ut tertio paschate, cum mansisset 
in Galilaea , Capharnai , mysterium Eucharistiae proposuerit 
(Joan. VI). — : 5° Denique solus Joannes praecipua acta primi 
anni praedicationis Christi describit : ex. gr. miraculum in 
nuptiis Cana, Nieodemi accessum de nocte ad Jesum, et alia, 
quae Joanne Baptista adhuc baptizante, necdum incarcerato, 
contigerant; cum reliqui tres Evangelistae ea fere sola retule¬ 
rint, quae a Christo, post Joannem Baptistam in vincula jam 
conjectum, gesta sunt. 

Hinc causae intelliguntur, cur discrimine tanto Evangelium 
quartum a tribus prioribus Evangeliis , quae synoptica dici 
solent, distinguatur. Intelligitur quoque, cur a tanta rerum 
altitudine Joannes exordium sumat. Cum enim haereses circa 
divinitatem Christi destruere vellet ; et aliunde videret, Evan- 
gelistas priores humanam Salvatoris naturam atque ex Vir¬ 
gine generationem sufficienter asseruisse, de divinitate autem 
ejus attigisse pauca; statuit divinam ejus generationem 
edicere, Evangelium ita exorsus : In principio erat Verbum ... 

Continet Evangelium Joannis capita XXI; Lucae , XXIV ; 
Marci, XVI; Matthaei, XXVIII. 


De Actibus Apostolorum. . 

Librum Actuum scripsit post Evangelium suum S. Lucas; 
in eoque capitibus XXVIII, historiam narrat nascentis Eccle¬ 
siae, spatio triginta circiter annorum. — Duae distinguuntur 
narrationis partes : prior continet Christi in coelos ascensio¬ 
nem, visibilem Spiritus sancti missionem in Apostolos , gesta 
Apostolorum , nascentis Ecclesiae Christianae primordia et 
persecutiones, usque ad liberationem Petri e carcere Herodis 
(cap. I-XII) ; — secunda, Pauli Apostolatum, itinera et histo¬ 
riam persequitur, usque ad finem primae captivitatis ipsius in 
urbe Doma (cap. XI11-XXVIII). 

De Epistolis B. Pauli generatim. 

De Epistolis B. Pauli id in universum dici potest, in sin¬ 
gulis duplex tractari argumentum, et hinc duplicem distingui 
partem : unam dogmaticam, alteram ethicam seu moralem. 

In parte dogmatica explicat Apostolus mysteria fidei ; inter 
quae inculcat potissimum haec tria, tunc temporis praecipue 
scitu necessaria : 1° Christi oeconomiam et gratiam, ipsum- 

que unicum esse nostrum Redemptorem, a quo omnis gratia, 
justitia, et salus exspectanda sit. — 2° Legem cseremonialem 
Judaeorum per Evangelicam legem penitus esse abrogatam. — 
5° Haereses jam tunc suborientes, et alienas a puritate Evan- 
gelii doctrinas, esse fugiendas. Has passim perstringit, impri¬ 
mis Simonis Magi et Gnosticorum placita : ita ut, quae de 
cavenda philosophia, de falsa angelorum religione, de super¬ 
stitioso ciborum delectu, et similibus monet, ad pravas istorum 
hominum doctrinas referantur. 

In altera Epistolarum parte, quae moralis est, Apostolus vir¬ 
tutes docet Christianas et ethicam sacram ; idque non per 
methodicum sermonem, sed per breves nervosasque senten¬ 
tias, saepe promiscue et sine ordine congestas : qui modus 
epistolae consentaneus est, et Hebraeis erat in usu, ut ex libris 
Sapientialibus patet. 

Epistolae B. Pauli sunt numero quatuordecim : ad Roma¬ 
nos, habens capita XVI; — I ad Corinthios, similiter XVI; — 
II ad Corinthios, XIII ; — ad Galatas, VI; — ad Ephesios, VI; 

— ad Philippenses, IV ; — ad Colossenses, IV ; — l ad Thes- 
salonicenses, V ; — II ad Thessalonicenses, III ; — 1 ad Timo¬ 
theum, VI ; — II ad Timotheum, IV ; — ad Titum, 111 ; — ad 
Philemonem, 1; — ad Hebraeos, XIII- 

De Epistola ad Romanos . 

In hac Epistola docet Apostolus, gratuitum esse Dei donum 
justificationem : hoc est, non ob legis observantiam, aut ex 
ullo operum merito vel respectu, sed gratis per fidem in 
Christum justificari tam Gentiles quam Judaeos. 

Hanc autem doctrinam tradit discutiendo quaestionem ope¬ 
rum Mosaicae legis, et Christi gratiae : utrum videlicet Judaeis 
solis, propter merita operum suae legis, data sit justitia et sa¬ 
lus ; an vero omnibus omnino nationibus a Deo concessum 
sit, ut per fidem in Christum et per ejus gratiam justificentur. 

— Hac enim de re Romae inter Christianos, parlim ex Judaeis, 
partim ex Gentibus ad fidem conversos, contentio erat : Gen¬ 
tibus philosophiam et virtutes morales jactantibus pro sua 
justitia ; Judaeis vero venditantibus opera legis, et quod essent 
posteri Abrahae, quibus promissus erat Messias, et salus : ita 
ut sibi Judaeis pro jure ac merito Evangelica gratia daretur, 
Gentibus non item. 

Utrosque refellit in hac Epistola Paulus : ostendens, Judaeos 
contra legem Moysis, Gentes contra legem naturae gravis¬ 
sime peccasse, et utrosque indiguisse Redemptore; ulris- 
que autem promissum fuisse Messiam, cujus lide et gratia 
(jratis justificentur , et sic aeternam salutem consequantur 
(cap. 1 — XI). 

Sequitur deinde (X1I-XVI) Epistolae pars ethica, qua Ro¬ 
manos imprimis a vitiis et corruptelis saeculi revocat ; eos- 
que hortatur ad charitatem, ad parendum ex animo ma¬ 
gistratibus”, ad fovendos infirmos in fide, Christi Salvatoris 
exemplo. 

De Epistola I et II ad Corinthios . 

Apostolus prima ad Corinthios Epistola , horum contentiones 
componit ; concordiam commendat et humilitatem , abusus 
quosdam eorum arguens et corrigens (I-VI) ; capite VII et 
sequentibus, varia sibi proposita dubia resolvit : de matri¬ 
monio et virginitate, de esu idolothytorum, de mulierum in 
templis velatione, de coena Eucharistica, de Spiritus sancti 
donis, de praecellentia charitalis, de usu donorum Spiritus 
sancti in Ecclesia, de corporum resurrectione, quam probat 
et explicat. 

Secunda vero ad eosdem Epistola , exponit causas cur iterato 
ad ipsos scribat : quas tres fuisse S. Chrysostomus observat. 
Prima, quod variis adversitatibus retardatus, ad eos per se 
ipsum venire non possit, ut constituerat. Secunda, ne solatio 
destitueret quos prius salutari tristitia perculerat. Tertia, ut 
se et ministerium suum tueretur contra criminatores pseudo- 
apostolos , qui Paulum variis dicteriis lacessiverant. — 
Summa igitur hujus Epistohe, ut recte Piconius dicit, con¬ 
solatoria est et apologetica : Corinthiis consolatoria, apolo¬ 
getica Paulo. 

De Epistolis ad Galolas , 
ad Ephesios , aci Philippenses , ad Colossenses 
et ad Thessalonicenses. 

Epistola ad Galatas apologia est, qua Paulus contra pseudo- 
apostolos, qui ipsius ministerium in invidiam trahebant, eo 
quod legis Mosaicae caeremonias repudiaret, ostendit, legalium 
necessitatem jam nullam esse. — Convenit haec Epistola cum 
ea quae ad Romanos scripta est, quod in utraque doceat Apos¬ 
tolus, non ex lege et caeremoniis, sed ex fide Christi hominem 
justificari. Verum hoc interest , quod ad Romanos scribens 
intentionem magis dirigat contra nuda opera legis ; hic vero 
praecipue contra caeremonias , ad quarum observationem a 
pseudo-aposlolis Galatae urgebantur. 

In (ine Epistohe, Galatas ad curam bonorum operum exsti¬ 
mulat. 

In Epistola ad Ephesios , Paulus fideles Ecclesiae Ephesinae 
in fide confirmat, et sublimiora mysteria perfectius edocet : de 
redemptione et justificatione nostra per mortem Christi, de 

vocatione Gentium, de prmdeslinatione gratuita, de glori fica- 
tione Christi et corporis ejus quod est Ecclesia. — Praeterea 
varios hominum status sanctissimis morum regulis informat. 

In Epistola ad Philippenses, Apostolus lideles illos 'laudat ob 
perseverantiam in fide, constantiam in persecutionibus, et con¬ 
temptum pseudo-apostolorum ; adhortans eos ad omnem vir¬ 
tutem, ad mutuam dilectionem Deique timorem. 

In Epistola aci Colossenses, declarat Paulus gaudium suum 
ob susceptam a Colossensibus Christi fidem ; eosque monet, ut 
sibi caveant a superstitionibus circa discrimen ciborum et 
dierum, ac falsum cultum angelorum : non enim per angelos, 
ait, sed per Christum, Dei Filium, per quem omnia condita 
sunt, nos instaurari ac reconciliari cum Deo. — Colossenses 
itaque hortatur, ut in fide constantes maneant : quem in finem 
potiores Christiani® vitae regulas illis suppeditat. — Haec 
Epistola, inquit Piconius, quoad materiam et sententias, allinis 
est Epistolae ad Ephesios ; haecque, sicut illa, sublimis est et 
grandiloqua. 

Epistola ad Thessalonicenses prima , duplicem partem exhi¬ 
bet. — In prima parte Apostolus Thessalonicensibus gratulatur 
de suscepta feliciter fide , et inter plures persecutiones 
fortiter custodita. — In secunda parte, quorumdam particula¬ 
rium flagitia perstringit, quos ad aemulandum virtutum studia 
adhortatur. 

Iu Epistola ad Thessalonicenses secunda , Apostolus similiter 
ab ipsorum commendatione incipit ; deinde exponit adventum 
Christi secundum ; demum Thessalonicenses fideles ad virtutis 
studium exhortatur. 

De Epistolis ad Timotheum , ad Titum 
et ad Philemonem . 

In Epistola ad Timotheum prima, Apostolus hunc suum di¬ 
scipulum instituit circa munus Episcopi. 1° Instruit eum de 
doctrina, quomodo debeat docere ; de cultu, quomodo Deus 
sit orandus ; o° de ordinatione ministrorum : quae in Episcopo 
et diacono dotes requirantur. — 4° Contra suborituras haereses 
Timotheum praemunit. — 5° Docet eum, quomodo erga omnes 
et singulos fideles, pro varietate statuum se gerere debeat. — 
6° Servos docet obedientiam, divites humilitatem et liberalita- 
tem. — 7° Denique Timotheum hortatur ad omnia vitia 
fugienda, ad omnem justitiam sedulo sectandam : imprimis 
vero, ut fidei depositum servet, novaque vitet dogmata. 

In Epistola pd Timotheum secunda, idem fere argumentum 
prosequitur : docendo.’^ scilicet qu& sint Episcopi ac Pastoris 
officia ; et quo magis Timothei zelum inflammet, de semetipso 

loquens, suam pruedicit proximam mortem et futurum apo- 
stolici laboris praemium. 

In Epistola ad Titum , similiter de episcopali munere agit. 
Primum enim de Presbyteris sive Episcopis ordinandis Titum 
admonet ; deinde docet , quanta cura judaizantes et haereticos 
reprimere , quibusque exemplis gregi debeat praelucere. Pos¬ 
tremo ad morum praecepta accedens, variarum aetatum ac per¬ 
sonarum ollicia praescribit , imprimis obedienliam ac subjec¬ 
tionem commendans. 

In Epistola ad Philemonem , Apostolus Philemoni commendat 
Onesimum, servum fugitivum , furlique forsan reum , ut illum, 
jam ad fidem conversum, in gratiam rursus recipiat. 

De Epistola ad Hebrceos. 

Ilanc Paulus Epistolam ad Hebrceos omnes, toto orbe disper¬ 
sos , sed maxime ad Hebraeos Palaestinenses scribit: ut ex una 
parte , eos qui fidem receperunt et propterea persecutionem 
patiuntur, in Christo confirmet ; ex altera vero , ut eos qui 
non crediderunt, ad Christum adducat. — Quapropter in tota 
Epistola illud agit , ut Christi supereminentem dignitatem et 
ollicium ostendat : seu , ut Christum majorem Moyse , Evan- 
gelium praestantius lege Mosaica , sacerdotium Christi sacer¬ 
dotio levitico melius esse demonstret. Deinde eos exhortatur 
ad viriliter perferenda omnia pro Christo, ad permanendum in 
officio, ad Christi promissa fideliter exspectanda. 

De septem Epistolis catholicis. 

Epistolas B. Pauli proxime sequuntur septem aliae Epistolae 
diversorum Apostolorum : scilicet Epistola una B. Jacobi, 
geminae B. Petri , Ires B . Joannis , una B. Judce : quae passim 
calholicce , aut etiam quandoque canonicce vocantur. 

Catlwlicce , sive universales nominantur (i), 1° quia catholi¬ 
cam (idem, legem, Ecclesiam describunt , et commendant fide¬ 
libus. — 2° Quia , si excipiantur secunda et tertia Joannis , 
non ad unam personam , civitatem aut locum : ex. gr. ad 
Timotheum, ad Romanos, elc., sed ad omnes, ubique variis in 
provinciis dispersos, Christi fideles scriptae sunt. 

Eaedem septem Epistolae etiam appellantur canonicce : 1° quia 
fidelibus apostolicum canon em, seu regulam, normam et for¬ 
mam recte et christiane vivendi praescribunt; et % quia cano¬ 
nicam sanctae Scripturae, veritalisque a Deo revelatae, auctori¬ 
tatem ac dignitatem oblinent. 

(1) Vel etiam encyclicce , id est, orbiculares sue circulares, ut eos Grceci 
cum Theodoreto et (Ecumenio vocant. 

Conlinet Epistola B. Jacobi capita V ; — I Petri simi¬ 
liter V ; — II Petri, III ; — l Joannis, V ; — II et III Joannis, 
ut et Epistola B. Judae, caput 1. 

De Epistola B. Jacobi Apostoli. 

Jacobus hujus Epistolae auctor, est Jacobus Minor, seu Jaco¬ 
bus Alphcei, frater Domini, Jerosolymae Episcopus. Scopus et 
argumentum hujus Epistolae est, docere fideles, eosque animare 
ad constantiam in persecutione , quam a Judaeis et Gentibus 
patiebantur. Ab exordio enim dicitur : Omne gaudium existi¬ 
mate, fratres mei, quum in tentationes varias incuderitis... et 
deinceps graphice invictae patientiae decus ac majestas depin¬ 
gitur. — Tres distingui possunt Epistolae partes : prima fideles 
instruit de probationum utilitate , de efficacia verbi Dei , etc. 
— Secunda corrigit abusus quosdam et errores ; nominatim 
vero confutat Simonem Magum ejusque asseclas , qui doctri¬ 
nam S. Pauli in pravum sensum detorquentes, bona opera esse, 
ad salutem superflua volebant. — Tertia consolatur eos, qui 
persecutionibus sunt obnoxii , eosque docet quid variis vitae 
casibus sit agendum. 

De duabus Epistolis B. Petri Apostoli. 

Epistola prima Petri, partim gratias exponit Christi fidelibus 
concessas ; partim monita tradit saluberrima, cuivis conditioni 
et aetati accomodata : ut innocentiam baptismalem custodiant , 
atque orationem, dilectionem mutuam, temperantiam, obedien- 
tiamque colant. 

In Epistola secunda , Petrus hortatur fideles , ut secundum 
accepta a Deo dona ad virtutem nitantur, sicque coelestis regni 
participes fiant. Jubet ipsos vitare pseudo-prophetas , quibus 
graves minas intentat. Agit demum de secundo Christi adventu. 

De tribus Epistolis B. Joannis Apostoli. 

Epistola prima Joannis versatur partim circa -divinitatem 
Christi, contra Ebionem et Cerinthum ; partim circa ejus hu¬ 
manitatem, contra Basilidem adslruendam. — Praeterea doc¬ 
trinam istam variis exhortationibus, intertexit: et mandatorum 
Dei observantiam, bonorumque operum, praesertim charitatis 
necessitatem, contra Simonem Magum fidelibus commendat. 

In Epistola secunda, Joannes idem fere argumentum, de quo 
in praecedenti egit, contra Basilidem prosequitur ; simulque 
Electam adhortatur , ut sibi cum suis filiis ab haereticis, 
eorumque perversis dogmatibus sedulo caveat. Porro nomine 
Electae, alii certam quamdam Ecclesiam, alii nobilem matronam 
intelligunt. 

In Epistola tertia, Joannes fiJern Caii et ch iritatem in pere¬ 
grinos extollit, eumque ad perseverantiam hortatur. 

De Epistola B. Judce Apostoli. 

Epistolae lnijus auctor est B. Judas , frater Jacobi Minoris, 
appellatus alio nomine Thaddceus. — Commendat S. Judas 
necessitatem bonorum operum contra quosdam pseudo-apo- 
stolos et haereticos, fidem sine operibus sufficere contendentes. 
A quibus ut cavere possint fideles, characteres eorum notat : 
nimirum contemptum cujusvis dominationis, libidinem blas¬ 
phemandi ea quae vel improbant, vel non intelligunt; et demum 
effrenatam lasciviam. 

De Apocalypsi B. Joannis Apostoli. 

Hic liber capita complectitur XXII, et tres partes : quarum 
prima tribus capitibus prioribus, tertia tribus ultimis, secunda 
vero sexdecim intermediis constat (t). 

Pars prima et ultima facilis est intellectu. Nam inter ple- 
rosque convenit, quemadmodum tria prima capita ad septem 
Asiae Episcopos spectant, quas S. Joannes de suo olficio com¬ 
monet t sic ultimis tribus triumphum Christi, extremumque 
judicium et sempiternam Beatorum gloriam celebrari. 

At reliqua sexdecim capita, quae inter primam tertiamque 
partem interjacent, vehementer omnium interpretum sagaci¬ 
tatem et ingenium exercuere. Quamvis enim generalim agno¬ 
verint facile, sermonem esse, 1° de calamitatibus ac bellis , 
Ecclesiae Christi inferendis ; 2° de victoriis, quas Christus de 
iis sit relaturus ; 5° denique de ultione, quam ab hostibus 
propter occisos Martyres Deus exiget: tamen, in particulari 
ostendere, quando, et per quos haec evenerint, aut eventura 
sint, cum certitudine non potuerunt. Hinc duas in classes divisi 
sunt expositores. 

Primse classis duces fuere SS. Patres et scriptores antiquis¬ 
simi, qui potissimum de temporibus Antichristi et extremo 
judicio mysteria haec exposuere, sensuque allegorico vel tropo¬ 
logico singula ad morum doctrinam accommodarunt. 

Secundam classem constituunt viri doctissimi recentioris 
aevi, Ludovicus Alcagar, Bossuetus, Calmetus et alii: qui ad 
eventus historicos jam transactos, omnia revocare aggressi 
sunt; quanquam in illis eventibus designandis inter se varie 
discrepant. Juxta quosdam ex illis, terra est Romanum impe¬ 
rium ; bestia habens capita septem , significat imperatores sep- 

(1) Alias, juxta Bedam, Pererium et Viegam, tota Apocalypsis materia 
in septem partes dividi potest, ratione septem visionum quas complectitur. 
Cfr. De Badts, Analysis Apocalypsis , annotationibus illustrata. 

tem, persecutores Ecclesia) ; septem phiala?, calamitates varias, 
quibus Romanum imperium, praesertim post Diocletiani perse¬ 
cutionem vexatum est, etc. 

Utrum verius exponant rccentiores quam antiqui, dubium 
est. lHud Corte dici possit : si prophetia Joannis impleta jam 
esset, id clarius quidem appareret ; verumlamen, fata jam prae¬ 
terita umbrae quaedam sunt aut imagines atque praeambula 
eorum, quae in fine mundi contingent, et quibus proprie ac 
plene apocalyptica vaticinia implebuntur, ultima tribulatio , 
inquit S. Gregorius, multis tribulationibus praevenitur; et per 
crabra mala quae praeveniunt , indicanlur mala perpetua quw 
subsequentur (i). Quibus verbis consonare videntur illa ipsius 

Christi Domini : Oportet hcec fieri , sed nondum est (inis . 

luec omnia initia sunt dolorum. Malth. XXIV, 6, 8. 

QUAESTIO 2. 

Quo sensu inter se distinguuntur S. Scriptura textus; 
versiones, codices, et editiones ? 

Ttesp. Quatuor haec : textus , versiones, codices , et editiones , 
ad Scripturarum integritatem spectant et concurrunt ; atque 
interpretem juvant, ut genuinum Scripturarum verbum , ab 
omni accidentali alleratione purum discernat. 

Nomine Textus sacri intelligitur peculiaris sermo, quo res 
in Scripturis contentae exprimuntur. Hujusmodi autem textus, 
vel est originalis, primigenius, quo nimirum libri ab auctoribus 
scripti sunt; vel est translativius , quo scriptae sunt versiones. 
Textus translatitii simpliciter versiones vocari solent. 

Textus itaque sensu hermeneutico stricte dicuntur textus 
primigenii, seu Scripturarum archetypa. — Duo sunt textus : 
liebraicus, spectans ad majorem partem veleris Testamenti ; 
et gnecus, ad partem veteris, et ad novum Testamentum inte¬ 
grum. 

Versiones, hermeneutica auctoritate gaudentes, sunt dun- 
laxat vetusta); quarum aliae sunt immediatae, quibus ipse textus 
expressus est : ut sunt versiones gra)ca), et latina Vulgata, 
maxima ex parte ; — aliae sunt mediane, cx aliis translationi¬ 
bus deducta) : ut vetus latina veteris Testamenti, syriaca liexa- 
plaris, arabicae plerseque, coptica, etc. 

Codices dicuntur antiqua volumina hactenus conservata, 
quibus sive textus, sive versiones continentur. Variorum codi¬ 
cum collatio utilis est ut textuum et versionum genuina lectio 
habeatur. 

Editiones vocantur textuum, versionum vel codicum typo- 
graphicae reproductiones x' 

(1) Homil. 35 in Evang. 

QUiESTIO 5. 

Quid sciendum de textu hcbreeo ejus que codicibus 

et editionibus ? 

Resp. Texlus hcbrams seu Hebraicus, est textus originalis to¬ 
tius tere antiqui Testamenti. Characteribus hebraicis scriptus, 
prout ab initio prodierat, remansit usque ad Esdram, post 
captivitatem Babylonicam; ab Esdra autem characteribus 
chaldaicis descriptus est (t) ; et postmodum , circa annum 
Christi 500, Masorelharum opera punctis vocalibus munitus. 

Post Esdrae instaurationem, textus hebraicw veritatis, ut ab 
Hieronymo vocatur, integer et incorruptus, non quidem in 
ipsius Esdrae autographo, sed in apographis servatus est. — 
Complectitur autem libros V. T. protocanonicos, qui omnes 
hebraice scripti sunt, si excipiantur quaedam fragmenta Chal¬ 
daice edita. 

Codices manuscripti, hodiedum exstantes, vix sunt saeculo 
XII antiquiores ; cum Judaei , religionis causa , exemplaria 
vetusta destruere soleant. — Quatuor distinguuntur codicum 
familiae : codices hispani , orientales , germani et itali; in quibus 
examinandis et adnotandis magnam curam impenderunt Renni- 
cott, et post eum De Rossi. 

Ad codices manuscriptos exactus, textus hebraicus saepius 
typis mandatus est. Inter varias editiones praecipue accurata est 
editio Amstelodamensis 1705, recusa Lipsiae 1859. 

Antiqui Samaritani adhuc hodiedum, ad paucas tamen fami¬ 
lias redacti, perdurantes, et habitantes Neapoli Syriae (Na- 
plouse) , cum suscipiant tantummodo quinque libros Moysis, 
conservant Pentateuchum , Samaritanis characteribus descri¬ 
ptum. Ilunc primus in Europa edidit Morinus ex codice 
Damasceno, anno 1616. — Samaritanorum porro Penlaleu- 
chus, non a sacerdote Manasse post captivitatem ; sed proba¬ 
bilius, ut Morinus, Dnpinus, aliique probant, a schismate decem 
tribuum originem habet. 

questio 4. 

Quid cognoscendum de textu grceco, ejusque recensionibus, 
codicibus , lectionibus et editionibus ? 

R. Texlus grcecus , qui textus primigenius est novi Testa¬ 
menti (2), autographus quidem periit ; sed integer et incor- 

i 

(1) De opera bibiica Esdrcv, deque punctis masorcthicis dicetur articulo 
sequenti. 

(2) Textus grrecus partis V. T., nempe libri SaptentUe et II Machab. 
etiam originalis est, nec curri, versione LXX confundendus. Cf. supra , 
pag. 15. 

1. — S. Scriptura?. 

ruptus servatus est in exemplaribus apographis, quae ab initio 
innumera confecta sunt, et per Ecclesiam diffusa. 

Recensiones. — Cum autem ex tam multiplici descriptione 
quaedam vocabulorum mutationes, etsi accidentales, in textum 
irrepsissent ; ne nimium hujusmodi lectiones variae excresce¬ 
rent, inde a saeculo tertio textus recensiones confectae sunt ad 
normam codicum optimorum qui in Ecclesiis asservabantur. 
Hujusmodi recensiones adornarunt Hesychius, Lucianus, Orige- 
nes, et praesertim Adamantius et Pierius, quorum exemplaria 
S. Hieronymus laudat. 

Codices. — Textus graeci codices exstantes , in duas dividun¬ 
tur classes : alii sunt saeculo X recentiores, iique fere innu¬ 
meri, qui secundaria tantum auctoritate gaudent; alii saeculo X 
antiquiores, numero quinquaginta duo, qui unciales vocantur, 
eo quod litteris uncialibus, seu quadratis et majusculis exarati 
sunt. 

Codices unciales designari solent per litteras majusculas 
A, B, C, etc. — Celeberrimi autem sunt sequentes. 

1° Codex Alexandrinus (A), servatus in musaeo Britannico : 
continet utrumque Testamentum fere integrum. 

2° Codex Vaticanus (B), omnium praestantissimus et fere 
antiquissimus. Probat Vercellone, codicem, hunc scriptum esse 
saeculo 1Y, Alexandriae vEgypli, et quidem unum ex iis codi¬ 
cibus, qui jussu Constantini exarati sunt ad illius Ecclesiae 
usum. — Codex Vaticanus utrumque Testamentum continet 
integrum, excepta parte Genesis et Psalmorum : quas tamen 
lacunas supplevit ex aliis optimae notae codicibus, Card. Mai, 
in sua celebri editione anni 1857. 

5° Codex Ephrcemi rescriptus (C), in bibliotheca Parisiensi : 
continet solummodo fragmenta Evangeliorum. 

4° Codex Caniabricjiensis et Claramonlcmus (D), quorum 
„ prior continet Evangelia et Actus ; posterior, Epistolas Pauli. 

5° Codex Sinaiticus (E), in monasterio montis Sinai a 
Tischendorfio nuper repertus, et repositus in bibliotheca Pe- 
tropoliiana : continet novum Testamentum integrum ; in vetere 
Testamento deficit libris plurimis. Refertur a Tischendorfio ad 
saeculum 1Y (i). 

Lectiones. — Quoniam autem in tam multis codicibus variae 
sunt lectiones , seu textus differentiae accidentales ; quo melius 
de diversa earum auctoritate judicari posset, codices omnes in 
quasdam veluli familias redacti sunt. Bengelius duas distinxit 
codicum familias, Asiaticam et Africanam. — Griesbachius 

(1) De codicibus copiose tractant Scholz, Pricfat. ad edit, textus graeci 
novi Testamenti ; item Tischendorf, Proleg. ad edit. VII novi Testa¬ 
menti graeci. 

vero, existimans tres antiquitus factas esse recensiones, tres 
distinxit familias : 1° Occulenialem • 2° Orientalem sive Alexan¬ 
drinam ; 5° Consi antinopolitanam sive Byzantinam. — Tischen- 
dorf duas duntaxat admittit familias : ad unam refert exem¬ 
plaria Alexandrina et Occidentalia ; ad alteram vero Asiatica 
et Byzantina. 

Jam vero ex variis hisce classibus, exemplaria Alexandrina 
potioris esse auctoritatis existimantur. 

Editiones. — Typographicae editiones textus graeci plurimae 
sunt confectae, quarum prima habetur in Bibliis poly glottis 
Complutensibus , 1514. Hanc deinde secutae sunt aliae non pau¬ 
cae.— Nuper Constantinus Tischendorf, vir acatholicus, mullo 
studio in lucem emisit, praeter Sinaiticum, alios codices ve¬ 
tustiores ; nec non septem diversas textus graeci editiones. 
Editioni septimae adjecit apparatum criticum , continentem 
variantes lectiones, a Wetstenio, Griesbachio, Scholzio colle¬ 
ctas, et plures alias ab ipso repertas. — Laude dignus sane 
hujusmodi laboris auctor eruditus; at immerito prorsus a 
textu expunxit versiculos quosdam : nimirum, Joan. V, 4 ; 
VIII, 1-11 ; I Joan. V, 7 ; item, arbitraria contra antiquitatis 
auctoritatem, interpunctione adulteravit sensum quorumdam 
locorum : ut, verbi gratia. Rom. IX, 5 : Ex quibus Christus 
secundum carnem , qui est (secundum carnem. Qui est) super 
omnia Deus benedictus in scecula. 

Ad normam codicis Vaticani editiones plurimae dudum pro¬ 
dierunt, quas recenset Lelong (i). Nuper autem idem Vatica¬ 
nus codex typis excusus est studio et cura eruditissimi Cardi¬ 
nalis iVJai, qui laborem hunc insignem anno 1826 inchoatum, 
anno 1857 demum absolvit. — Iterum nuperrime , ne operi 
tam pretioso vel iota unum aut unus apex deesset, jussu Pii IX 
idem codex nova cura editus est a duobus viris peritissimis , 
PP. Vercellone et Coza. Coepta haec editio mense Julio 1868 ( 2 ). 

QUaESTIO 5. 

Quanam sunt pracipua SS. Bibliorum 'versiones hodie 

exstantes ? 

Resp. De antiquis versionibus quae auctoritate hermeneutica 
valent, duntaxat hic agiter. Hujusmodi autem versiones (3) 
sunt: 1° versio graeca LXX Interpretum ; 2° versio samaritana,; 

(1) In Bibliotheca sacra. 

(2) Hanc editionem plus sequo severe judicavit ^Tischendorf, in opusculo 
edito Lipsise, anno 1869 , dum eam incurise notavit. Etenim quam imme¬ 
rito, vir caeteroquin eruditus , id fecerit , mox demonstratum est. Vid. La 
civilta cattolica mense Aug.'1869, serie 7, pag. 269- 

(3) Cf. Valtoni prolegomena, cap. 1, 2. 

5° paraphrasis ehaldaioa ; 4° versio syriaca ; 5° versio aelhio- 
pica ; 6° versio armeniaca ; 7° versio coplica ; 8° versio ara- 
bica ; 9° versio hala ; 10° versio Hieronymiana ; 11° versio lalina 
Vulgata. 

questio 6. 

Quanam est et quanti pretii versio LXX Interpretum ? 


Bc.sp. Antiquissima lirec (i) et omnium prima Scripturarum 
translatio contecta est , anno ante Christum natum 277 , jussu 
Plolemaei-Philadelphi /Egypti regis, a viris Judaeis septuaginta 
duobus , ut testatur Aristaeus , scriptor Ptolemaeo coaevus. — 
Utrum autem illi interpretes separatim laboraverint, et omnes 
Deo inspirante earndem versionem confecerint ( 2 ) ; an vero si¬ 
mul conferentes ( 3 ), non salis constat. 

Etsi interpretes fuerint LXXll , compendio tamen versio 
LXX Interpretum , vel simpliciter versio LXX dici solet. Voca¬ 
tur etiam Alexandrina , quia Alexandriae effecta est. 

Haec versio non sine speciali Dei providentia prodiit in lin¬ 
gua omnium latissime per orbem propagata : utanleortum Solis 
justitiae, aliquo praevio lumine mundum illustraret, viamque 
pararet adventui Salvatoris. Scripturarum enim lectione para¬ 
tiores reddebantur gentilium animi ad Christi fidem recipien¬ 
dam, dum viderent sibi ea ab Apostolis nuntiari, quae jam 
tanto tempore ante, a prophetis praedicta legerant. 

Quosnanvlibros transtulerint LXX Interpretes, incertum est ; 
non enim constat utrum omnes libros canonis Hebraeorum 
verterint, an tantum quinque libros Moysis; at vero circa 
idem tempus, vel paulo post , omnium librorum versio graeca 
exstabat : ut ex prologo libri Ecclesiastici , sub Plolenueo 
Evergete scripto, colligitur. 

llod ie versionis LXX codices MS. saeculo IV antiquiores non 
exstant. Praecipui sunt Vaticanus (B) , Alexandrinus (A) , et 
Sinuitidis (E), de quibus supra. 

Haec versio , qua usi sunt ipsi Apostoli , magnam semper 
auctoritatem habuit et etiamnum obtinet; quanquam progressu 
temporis , vel hominum malitia vel incuria, non paucas passa 
est adulterationes, ut gravissimi Doctores cum Bellarmino opi¬ 
nantur ; integra tamen manente substantia. 

Praeter versionem LXX Interpretum , aliae posfmodum graeca 
lingua confectae sunt : ut versiones Aquilai , Symmachi, Thco- 
dotionis Judaeorum, quarum fragmenta tantum qmedam super¬ 
sunt. — Origenes plures collegit versiones graccas cum textu 
hebraico comparatas, variasque editiones confecit , quie Tctra- 
pla , Ilexapla , etc. a columnarum numero vocabantur. 

(1) Cf. Bonfrerii Pvceloquia, cap. XVI. —(2) Augustinus, De Civit. Dei , 
XVIII, 42, 43. —(3) Ut Aristaeuts refert in Epistola celeberrima, de cujus 
tamen documenti auctoritate dispuatur. 

QUiESTlO 7 . 

Quid (licendum de versionibus Orientalibus reliquis, 
Samaritana, Chaldaica, etc. ? 

R. 1° De versione Samaritana . — Praeter Pentateuchum, 
hebraica lingua, et samaritanis, sive antiquis Hebraeorum lit¬ 
teris descriptum , habent etiam Samaritani Pentateuchum in 
linguam Samaritanam vulgarem conversum. Yersio haec saltem 
ad prima Christianae aerae saecula_esUrel‘erenda. 

2 ° ParaplirasM^ImMdiml seu Targumim, sunt explicata quae¬ 
dam versio, a variis auctoribus, ut Onkelos, Jonalhan Ben- 
Uziel et Josepho caeco, diversis temporibus concinnata ; ita ut 
prior pars, quae continet legem et prophetas, ad tempora 
Christi ascendat. 

5° Versio Syriaca , tam veteris quam novi Testamenti, quae 
Peschito seu Simplex vocatur, plerumque in> vetere Testamento 
textum hebraeum sequitur, ex quo facta est. Edita creditur 
non multo post Apostolorum tempora ; imo neque improba¬ 
bilis est opinio, versionem Peschito V. T. factam fuisse ante 
Christum (i). 

4° Persio Mthiopica totius Scripturae ad saeculum IV vel V 
ascendere videtur. In vetere Testamento plerumque sequitur 
graecam ; iri novo, multum cum Vulgata latina concordat. 

5° Versio Armeniaca totius Scripturae, ad saeculum V pro¬ 
babilius refertur. 

6° Versio Coptica , sive yEgyptiaca, circa tempora Concilii 
Nicaeni facta est. 

7° Versio Arabica , quae exstat varia, non ultra saeculum VIII 
videtur ascendere. 

QUiESTIO 8. 

Quid intelligitur nomine versionis italje ? 

Resp. Hoc nomine vocatur versio latina, versione S. Hiero¬ 
nymi anterior. — Indubium omnino videtur , ab apostolicis 
temporibus versiones latinas fuisse confectas, easque plurimas ; 
ex quibus unam communiter receptam fuisse in Africa sub 
finem saeculi ll, indicat Tertullianus (2). 

Certe tempore Augustini et Hieronymi, variae existebant 
versiones latinae, inter quas eminebat una, quam Augustinus 
Italam , Hieronymus Vulgatam , Gregorius Veterem appellant. 
Ilaec autem Itala continebat vetus Testamentum, ex versione 
LXX, et novum ex textu grteco translatum (8). 

(1) Vid. disseri. Le Hir, dc codice Curctoniuno. 

(2) Adversus prax. V. 

(3) Veteris Italae magna fragmenta collegit Sabatier : Biblior. sacror, 
Latlnce versiones antiquae . 

Versione Itala usa est Ecclesia latina usque ad. S. Hierony¬ 
mum, qui earndem quoad libros N. T. correxit; in - ve te re 
autem Testamento, quoad libros canonis Judaeorum nova trans¬ 
latione ex hebraeo mutavit. Ab hoc tempore ulraque versio , 
Ilalati Hieronymi ana, adhibita est usque ad ternpus S. Gre- 
gorii Magni'(saec. VII), quo Hieronymi versio, paucis partibus 
exceptis, sola usurpari et Vulgata vocari coepit, ut infra expli¬ 
cabitur. 



quaestio 9. 

Quanam dicitur versio Hieronymiana ? 


Resp. Accuratissimam S. Hieronymus totius Scripturae ver- 
sionem lalinam adornavit merito celeberrimam (i). 

Quae quidem in vetere Testamento est duplex : prior, qua 
secundum versionem LXX Interpretum Jobum, Psalterium , 
Proverbia et Ecclesiasten e graxo transtulit in latinum, alios 
autem antiquas versionis latinae libros dunlaxat emendavit ; — 
posterior, qua libros omnes hebraice vel chaldaice scriptos , 
■ex Hebraico vel chalcidico textu latine convertit. 

In novo Testamento non tam versionem novam, quam casti¬ 
gationem seu emendationem tantum versionis antiquae, juxta 
textum graeeum S. Docior confecit ; prout ipse de se testatur, 
dicens : Novum testamentum grcecce fidei reddidi , vetus juxta 
Jiebraicum transtuli (2). 

quaestio 10. 

Quid tenendum de versione vulgata , deque ejus correctoriis 

et editionibus ? 

Resp. Versio Vulgata , cujus nunc usus obtinet in Ecclesia , 
et quam Triderilinum concilium declaravit authenticam , fere 
tota est Hieronymi, sive versoris, sive emendatoris. 

In particulari, quoad vetus Testamentum , ex S. Hieronymi 
versione habemus omnes quotquot in Hebraeorum canone libri 
fuerunt, praeter Psalterium : hoc est, Pentateuchum , Josue , 
Judices , Ruth, libros Regum , Parali pomenon, Esdrcu , Esther (3) , 
Job, Proveibia, Ecclesiastes , Canticum canticorum, majores et 
■minores Prophetas ( 4 ) ; et insuper libros duos, Judith et Tobiam , 
qui in hebraeo non erant, et ab Hieronymo ex textu chaldaico 
translati sunt. 

(1) Cf. Migne, Patrolog. Opera omnia S. Hieron. tom. 9, 10. 

{2) De viris illustr. n. 135. 

(3) Praeter appendiculas in fine libri , quae sunt versionis italae ab Hie¬ 
ronymo recognitae. 

(4) Excipe Baruch cum epistola Jeremice ; nec non , quaedam frag¬ 
menta Danielis. • 

Reliquos libros , Sapiendam , Ecclesiasticum , Baruch cum 
epistola Jeremice, Machabceos (i) , habet Ecclesia ab auctore 
incognito antiquae versionis italce ( 2 ), quae, ut dictum est, ante 
Hieronymi tempora in usu erat. 

Psalterium S. Hieronymi Ecclesia , quae a Spiritu sancto 
semper regitur, justas ob causas non admisit; sed antiquum ( 3 ) 
retinuit, aliquatenus tantum ab Hieronymo emendatum. Scili¬ 
cet Hieronymus praeter translationem Psalmorum ex hebraeo, 
adornavit, juxta textum graecum, correctionem seu castigatio¬ 
nem Psalterii antiquae ilalae, et quidem duplicem ( 4 ) : quarum 
prior vocatur Psalterium Romanum , et Romae in basilica "Vati¬ 
cana adhibetur ; altera plenior et accuratior, quae admissa fuit 
in Ecclesiis Galliae, et inde dicitur Psalterium Gallicanum , est 
Psalterium nostrae Vulgatae (o). 

Quoad novum Testamentum , integram habemus emendatio¬ 
nem Hieronymi : id est, antiquam italam , quae primitus per 
Ecclesias erat vulgata, ab Hieronymo juxta graeca exemplaria 
emendatam. Cujus antiquae versionis latinse licet ignoretur 
auctor, dubium tamen non est, eam sub Apostolorum tempora 
fuisse factam, atque adeo a viro apostolico et Spiritu Dei pleno. 
Hanc , ut dictum est , Hieronymus emendavit , Ecclesia¬ 
que amplexa est, et cum reliquis Vulgatae editionis libris , in 
Concilio Tridentino (6) declaravit authenticam. — Quo porro 
sensu Vulgata editio authentica declarata sit, dicetur infra. 

De recensionibus et correctoriis Vulgatae. — Tempore S. Gre- 
gorii Magni et S. Isidori Hispalensis , saeculo nempe VII 
inennte, versio S. Hieronymi fere sola adhiberi, et vulgaris 
seu vulgata esse coepit. Mox autem multiplicatis hujusmodi 
Vulgatae exemplaribus , cum multiplicata essent librariorum 
menda, initio saeculi IX Alcuinus, adhorlante Carolo Magno , 
codicibus emendandis allaboravit , et latinam recensionem 
instituit. — Similes labores deinceps suscepti sunt a Lan- 
franco, a S. Petro Damiano, praecipue vero a Fratribus Prae¬ 
dicatoribus. Hi saeculo XIII illud eleborarunt opus , quod 


(1) His acide appendiculas libri Esther. — Libros hosce deuterocanoni- 
cos Hieronymus neque transtulit neque emendavit. 

(2) Quae ex Daniele Hieronymus hebraice non reperiit, habemus ex ver- 
sione Theodotionis. 

(3) Quod quidem antiquum Psalterium translatum erat , non ex LXX 
textu puro, sed ex editione Lucianea , qua nimirum Lucianus Martyr, 
hebraici idiomatis peritus, textum LXX ex hebraeo emendarat. 

(4) Utramque vide apud Migne , Patrolog. opp. S. Hieron. tom. 10, 
coi. 119. 

(5) Cf. Mabillon, De liturgia Gallicana. — Item, Lamy, Introduct . in 
S. Script. tom. 2, cap. 12, de libro Psalmorum. 

(G) Sess. IV, Decreto de editione et usu SS. Librorum. 

Correclorium Dominicarium vocatur , et nuperrime a P. Ver- 
cellone repertum est. — Post modum alia correctoria confecta 
sunt, quae licet recentiora, utilitate non carent. 

De Vulgatae codicibus. — Inter Vulgatae codices manuscri- 
ptos plurimos , praecipuus et antiquissimus est codex Amia- 
tinus , universa complectens Bibiia ; deinde accedit codex 
Gothicus , Alcuiana recensione anterior ; postea codex Paulinus 
et codex VallicelUanus, qui duo secundum Alcuini recensionem 
exarati sunt (l). 

De Vidgatce editionibus. — Editiones typis excusae, ab exor¬ 
dio fere artis typographicae prodierunt. Bibiia integra primum 
edita sunt Moguntiis , anno 1462 ; moxque secutae sunt edi¬ 
tiones aliae plurimae , quarum celebrior est Complutensis ;■* nec 
non Parisiensis : hanc autem Bobertus Stephanus erroneis 
adnolationibus corrupit. — Post Concilium Tridenlinum pro¬ 
dierunt editiones Romanae Sixti V (1590) , et Clementis VIII 
(1592). Haec ' Clementina editio mox recusa est anno 1595 et 
1598 ; et quia ex typographia Vaticana prodiit, editio Vaticana 
nominari consuevit. < 7 * 


ARTICULUS II. 

DE LIBRORUM BIBLICORUM AUCTORITATE. 

Tria sunt exponenda : 1° quid sit auctoritas librorum 
generalim ; 2° quae sit auctoritas humana Scripturae ; 5° quae 
auctoritas ejusdem divina. 

§ I. De auctoritate librorum generatim. 

Auctoritas alicujus libri generalim speciata, est illa libri 
dos, vel illud meritum, quo liber fide dignus existit : ita ut 
rebus in eo scriptis assensum praestare prudenter possint 
legentes, et debeant. 

Auctoritas hujusmodi distinguitur duplex : humana et 
divina. — Humana auctoritas inest libro, qui scriptus est ab 
homine, naturalibus suis viribus relicto ; divina vero, cum 
liber scriptus est ab homine divinitus adjuto et inspirato. 

Auctoritas humana admittit gradus et species ; divina 
neque gradus habet neque species, cum semper et in omnibus 
summa sit et infallibilis ( 2 ). 

Si spectentur gradus, humana auctorilas dicitur levis, gravis 
vel plena. Levis, est ea quae fidem meretur exiguam ; gravis,. 

(1) De codicibus Vulgatae fusius agit P. Vercellone in opere De variis 
Vulgatae lectionibus, tom. I, Apparat, biblic. Romae 1860. 

(2) Ne confundatur auctoritas divina, cum divina inspiratione , quae per¬ 
fectionis gradus admittit : Vid. infra § 3, De auctoritate divina Script. 

quae fidem meretur prudentem ; plena, quae fidem meretur 
certam, quia fallere non potest. 

Si spectentur species, auctoritas humana, ratione objecti 
distingnitur duplex : historica, in rebus gestis quae narran¬ 
tur ; et philosophica , in doctrina vel sententiis speculativis aut 
moralibus. 

Jam vero, ad Scripturam quod attinet, ipsa auctoritatem 
habet utramque, humanam et divinam : humanam quidem, si 
respiciatur ut liber mere humanus, praescindendo ab inspira¬ 
tione divina ; divinam, si consideretur ut liber divinitus in¬ 
spiratus. 

§ II. De auctoritate humana Scripturae. 

Auctoritas humana Scripturae, quae etiam auctoritas seu 
fides historica vocari solet, plena est et perfecta. Etenim 
ad auctoritatem historicam libri cujuspiam tria pertinent : 
aulhenticitas, integritas et veracitas, ex quibus, si perfecta 
fuerint, plena auctoritas exsurgit ; atqui haec tria Scripturae 
libris insunt perfecta. — Quod ut dilucide ostendatur, quatuor 
statuemus quaestiones. 

QUESTIONES. 

1 ° Quid est genuinitas , integritas, veracitas ? — 2 ° Quomodo luxe tria 

Scriptura libris vere inesse demonstrantur ? — 3 ° Quinam fuerunt 

circa integritatem textus sacri , labores Esdrce ? — 4 ° Quinam labo - 

res Masoretharum ? 

QUAESTIO 1. 

Quid est librorum genuinitas, integritas et veracitas ? 

Besp. — 1° Genuinitas , quae etiam aulhenticitas dicitur, 
proprietas est libri in eo sita, ut vere scriptus sit ab auctore 
cui attribuitur ; aut, si nomen auctoris ignoratur, ut scriptus 
sit ea circiter aetate, qua scriptus esse perhibetur. Talis liber 
dicitur genuinus seu germanus vel authenticus ; e contra, liber 
qiii non est auctoris cui adscribitur , spurius, supposititius , 
vel etiam apocryphus vocatur. 

2° Integritas. — Dicitur integer vel incorruptus liber ille, 
cui nihil est detractum et nihil adjectum : seu, qui nulla parte 
substantiali mutilus est aut interpolatus. — Dicitur nulla parte 
substantiali : nam duplex integritas distinguenda est : substan¬ 
tialis , quae rerum substantiam, et accidentalis quae circum¬ 
stantias accidentales, praesertim chronologicas respicit. — 
Quod si liber parlim perierit, non ideo fragmenta quae super¬ 
sunt omni carent auctoritate ; dummodo hujusmodi fragmenta 
incorrupta esse constiterit. 

5° Veracitas est illa libri vel auctoris proprietas, qua res 

gestas ita refert sicut reipsa evenerunt. Hinc veridicus seu 
verax censendus est liber, quem non tantum genuinum et 
incorruptum esse constat ; sed etiam a tali auctore scriptum, 
qui res certo cognoverit et fideliter narraverit. 

QUAESTIO 2. 

Quomodo Jubc trici : gemunitas , integritas , voracitas, libris 
Scriptura inesse demonstrantur ? 

Resp. (i) Per partes hic procedi solet, ita ut demonstratio 
instituatur distincta respectu utriusque Testamenti ; et qui¬ 
dem a novo Testamento opportune incipitur : quia hoc quasi 
fundamento stabilito, facilius sequitur demonstratio Testa¬ 
menti veteris. 

Genuiniias et veracitas Scripturarum intelligenda est prout 
supra exposita. — Integritas vero, ut ad fidem pertinens a 
Catholicis asseritur hoc sensu, quod 1° nullus in libros sacros 
irrepserit error circa fidem aut mores ; quod 2° facta historica 
pecmanserint prout primitus scripta, quoad substantiam : 
quanquam accidentalia quaedam, ut nomina propria aut 
numeri chronologici, mutari potuerint. 

PROPOSITIO PRIMA. 

Libri novi Testamenti, et speciatim evangelici, genuini sunt, 

integri et veraces. 

Pars prima. Genuinos esse libros N. T. probatur ex prie- 
scriptione, ex impossibilitate de contrario, ex testimoniis seu 
indiciis intrinsecis, ex testimoniis extrinsecis. 

l w Ex praescriptione, seu argumento legitimae possessionis : 
Ecclesia semper hos libros possedit ut authenticos ; et nun¬ 
quam a tot saeculis acerrimi adversarii ostendere potuerunt, 
hanc possessionem ac persuasionem in errore fundari ; ergo 
haec possessio legitima et in veritate fundata dicenda est. 

2° Ex impossibilitate de contrario. Alii enim auctores, 
aliave epocha, sive ante sive post Apostolorum mortem, libris 
• novi Testamenti attribui non possunt. 

5° Ex indiciis intrinsecis, seu authenticitatis caracteribus 
quos libri prae se ferunt. Ipsi enim libri in se spectati, eorum- 
que intrinseca indoles, characteres authenticitatis prae se 
ferunt evidentes. Lingua enim qua scripti sunt, stylus, abu¬ 
siones continuae ad Scripturas, mores et circumstantias geo¬ 
graphicas Judaeorum ; res et verba quae referuntur cum iis 
adjunctis, quae nemo nisi oculatus testes scire potuit: haec 

(1) Cfr. Elementa Theol. dogm. tom. 1, Tract. 2, n° 119 seqq. 

omnia demonstrant, auctores non alios fuisse quam Judaeos ; 
eosque simplices Jesu Nazareni discipulos. 

4° Ex testimoniis SS. Patrum, qui jam inde ab ipsis tem¬ 
poribus Apostolicis libros novi Testamenti citant, et iisdem 
ac nos auctoribus tribuunt. Imo ipsi haeretici, atque gentiles 
philosophi, Christianae religionis inimici, ut Julianus Apostata, 
illam authenticitatem nedum negarim, asseruerunt aperte. 

Secunda pars. Integros esse libros novi Testamenti proba¬ 
tur, 1° a priori , ex eo quod corruptio in eis nulla fieri potuit ; 
2 ° ex facto , quo constat eos integros esse servatos. 

1 ° Corruptio fieri non potuit. Nam ex una parte ratione 
dispersionis exemplarium ; et ex altera, ratione curae ac stu¬ 
dii Episcoporum, nullo tempore, sive viventibus adhuc, sive 
defunctis jam Apostolis, corruptio hujusmodi dn nullius hominis 
fuit potestate. 

2° Constat revera corruptionem non esse factam : ex com¬ 
mentariis Patrum, ex antiquis versionibus, imo ex codicibus 
manuscriptis, et hodiedum exstantibus, quorum nonnulli ad 
saeculum IV adscendunt : in quibus omnibus eumdem textum 
invenimus. 

Tertia pars. Libros N. T. seu eorum Auctores esse veraces 
ac fide dignissimos, probaturi 0 ex Auctorum persona, 2° ex 
rerum quas referunt natura, 5° ex modo narrandi, 4° ex fide 
quam omni tempore fecerunt : ex his enim quatuor omnia 
veracitatis indicia oriuntur. 

1 ° Ex persona Scriptorum : quos constat deceptos non 
fuisse, decipere non voluisse, imo nec decipere potuisse etiam 
si voluissent. — Sunt enim eventibus quos referunt coaevi, 
eornmque testes oculati ; viri prudentes, probissimi, lamque 
abhorrentes ab omni falsitate, ut omnes mortem subeant pro 
attestanda eorum quae narrant veritate. 

2 ° Ex rerum quas scribunt natura. Res enim perscriptae 
tales sunt, ut nisi verae essent a coaevis fuissent repulsae ; — 
tales iterum sunt, sive historica facta spectentur, sive verba, et 
doctrina mirabilis, ut nisi haec vera essent, fingi omnino non 
potuissent. 

5° Ex modo narrandi, qui mirum spirat candorem ; qui¬ 
que in variis Scriptoribus ita diversus est, ut mirabilem simul 
consensionem veritatis retineat. 

4° Ex fide quam Scriptores fecerunt omni tempore : quae 
fides ab initio et ex parte coaevorum tanta fuit, ut Judaei et 
Gentiles innumerabiles, veritate convicti, religionem novam 
Jesu Christi, omnibus cupiditatibus adversantem, amplecti 
non dubitaverint. 

PROPOSITIO II. 

Libri veteris Testamenti , et speciatim Pentateuchus , genuini 

sunt , integri et veraces (i). 

Probatur , primo gene fatim, tum ex auctoritate novi Testa¬ 
menti, tum ex traditione. 

1 ° Ex auctoritate novi Testamenti. — Novum testamentum 
plena pollere auctoritate supra ostendimus ; atqui in eo libri 
veteris Testamenti commendantur ut plena quoque auctoritate 
instructi, id est, ut genuini, integri et veraces; ergo ut tales 
sunt habendi. 

2° Ex traditione. — Traditio constans, unanimis, publica 
gentis Judaicae et Ecclesiae catholicae, Scripturam veteris Tes¬ 
tamenti genuinam esse, integram et veracem affirmat; ergo 
talis revera est : cum hujusmodi traditioni falsum subesse non 
possit. 

Probatur secundo, per partes. — 1° Quoad genuinitutem seu 
authenticitatem. — Genuinitas veteris Testamenti, non tantum 
demonstratur ex Testamento novo, et ex traditione : verum 
etiam, ex notis indiciisque intrinsecis, qualia sunt ipsa facta 
quae narrantur, circumstantiae temporum et locorum etiam 
minutissimae, stylus, librorum inter se dependentia et con¬ 
nexio : quae omnia testantur, libros esse scriptos ab auctoribus 
quibus tribuuntur, atque eo circiter tempore quo scripti esse 
perhibentur. 

2 ° Quoad integritatem. — Integritas patet ex eo, quod cor¬ 
ruptio fieri non potuerit, quocumque tempore facta suppo¬ 
natur — Non enim potuit fieri ante adventum Christi : tum 
propter religionem et custodiam sacram Judaeorum ; tum 
propter multitudinem exemplarium, sive lingua primigenia, 
sive graeea descriptorum. — Nec fieri potuit post Christum, 
cum exemplaria eadem versarentur in manibus tum Judaeorum 
tum Christianorum. 

5° Quoad veracitatem , haec sequenti ratiocinio ostenditur. 
— Veraces sunt ac fide dignissimi auctores omnes veteris Tes¬ 
tamenti, quia de omnibus et singulis dici potest, quod in par¬ 
ticulari et quasi exempli causa de Moyse asserimus : nimirum, 
scriptorem hunc non potuisse decipi neque decipere (2), 

-I) Decipi non potuit circa facta quae narrat : quia haec sunt 
magna prorsus, et publica ; eaque vel ipsemet eifecit, vel ipse 
vidit, vel certissima traditione cognovit (5). 

(1) Genuinitas, integritas et veracitas eo sensu intelligenda sunt, quo 
supra declarata, Qucest. I , pag. 57. 

'2) Cf. infra, Part. 2, sect. 1 iDifficultates libri Genesis, de auctoritate 
historica Moysis. 

(3) Cf. ibid. 

-2) Decipere non potuit : cuivis enim fictioni vel fallaciae 
obstat, tum viri indoles ac probitas, tum rerum quas refert 
natura, tum populus Israel universus : qui profecto librum 
hunc, nisi ejus veritatem perspectam omnino habuisset, nun¬ 
quam tanta fide ac reverentia accepisset. 

Argumentum allatum valet etiam, etsi indirecte, respectu 
illorum auctorum, qui non sunt nobis certo cogniti : nam 
quoniam libri .eorum eadem veneratione a Judaeis recepti sunt 
ac caeteri, auctores habuisse dicendi sun,L.eadem fide dignos. 

Nota. Adversus genuinitatem seu authenlicitatem praesertim 
Pentateuchi, quaedam a criticis rationalistis difficultates mo¬ 
ventur : quas breviter hic indicasse et confutasse expediet. 

DIFFICULTATES 

contra authenticitatem Pentateuchi. 

Pentateuchum esse genuinum opus Moysis , constans fuit et 
unanimis omni tempore , tum Judaeorum tum Christianorum 
traditio ; imo huic certae persuasioni ab ipsis religionis hosti¬ 
bus vix unquam contradictum est ante initium hujus saeculi. 
Tunc autem Rationalistae, qui nihil quod supernaturale est ad¬ 
mittere volunt, nt supernaturalia facta, adeoque totum super- 
naturalem ordinem e medio tollerent, Pentateuchum , qui 
hujusmodi ordinis velul fundamentum est, omni auctoritate 
spoliare contenderunt. Viri scilicet, in Germania praesertim, 
exorti sunt plurimi, Vater, De Wette, Kuenen, Ewald, aliique 
bene multi, statuentes, Pentateuchum opus esse, non unius 
auctoris, sed plurium, qui longe post Moysis aetatem, variis 
intervallis, diversas illorum librorum partes composuerunt. — 
At vero de auctoribus hujusmodi, de tempore quo vixerint, aut 
de partibus Pentateuchi quas confecerint, praefati critici inter 
sese nequaquam consentiunt : in hoc unum duntaxat conve¬ 
nientes, ut Pentateuchum auctori Moysi abjudicent. 

Quam quidem hypothesim ut probent, quoniam de re hi¬ 
storica agitur, imprimis testimonia deberent afferre ; at vero 
testimonium nullum habentes, rem a priciri demonstrandam 
assumunt : et in ipsis Pentateuchi libris affirmant intrinseca 
argumenta reperiri. 

Argum. I. Deus ibi duplici nomine vocatur, nunc Elohim, 
nunc Jehova ; ergo saltem duo sunt auctores diversi, quorum 
unus eas composuit paries ubi Deus vocatur Elohim, alter 
illas ubi vocatur Jehova. Etenim fragmenta Elohistica et 
Jchovislica ita sejungi possunt, ut duo constituant opera dis¬ 
tincta et sat completa. — Resp. Negatur consequentia : nam in 
eadem saepe narratione, v. g. diluvii, utrumque nomen adhi¬ 
betur ; non secus ac a Prophetis iri variis suorum librorum 

partibus ; imo a Davide in eodem psalmo, similiter Deus modo 
Jehova, modo Elohim dicitur ; aut sicut a scriptore quolibet 
solet eadem res synonymis vocibus designari. 

Quod addunt, Elohislicas partes et Jehovislicas constituere 
opera in se completa : prorsus negandum est ; cum nemo non 
videat totum Pentateuchum prout jacet, substantialiter sum¬ 
ptum, opus esse in se integrum, et velut corpus, quod, detracta 
parte qualibet, mutilum redderetur. Quapropter De Wette et 
Kuenen, tota re diligentius perpensa, fateri coacti sunt, diver¬ 
sitate nominis Dei non solide probari diversitatem auctorum. 
Itaque recurrendum esse censuerunt ad diversitatem styli, 
repetitiones, et alia, ut exponetur in argumento sequenti. 

Argum. 2. Sunt in Pentateucho repetitiones, magnae styli 
varietates, et inversiones ordinis chronologici ; ergo varii auc¬ 
tores. — R. Negatur iterum consequentia. Nam 1° in aliis 
operibus, etiam profanis, quae ejusdem auctoris esse novimus, 
non raro eadem invenimus : nempe repetitiones, styli diffe¬ 
rentias, atque inversiones ordinis chronologici. — 2° Respectu 
Moysis, peculiares notandae sunt circumstantiae : -i) probabi¬ 
liter pro historia Genesis ipse varia consuluit documenta, quae 
diverso stylo utique essent conscripta; - 2 ) diversis temporibus 
suos libros eorumque partes exaravit; -3) res quoque diversis¬ 
simas habuit referendas: quae cuncta si rite consideremur, 
facile intelligetur ratio inaequalitatum styli, quas- objiciunt 
adversarii. 

Argum. 5. Varii, inquiunt, in Pentateucho occurrunt tituli, 
qui pluralitatem auctorum arguunt ; variae quoque explica¬ 
tiones ac loquendi modi, qui aetatem Moyse posteriorem de¬ 
notant ; ergo. — Resp. Negatur utrumque antecedens. Si qui¬ 
dam velut tituli leguntur aut conclusiones, ut, ex. gr. Gen. II, 
4 : Istce sunt generationes coeli et terne... Gen. V, I : Hic est 
liber generationis Aciam... Levit. VII, 57 : Ista est lex holocausti 
et sacrificii pro peccato... hujusmodi quidem formulae varias 
sermonis partes distinguunt ; pluralitatem vero scriptorum non 
magis probant in Pentateucho, quam similes tituli aut formulae 
in quocumque alio libro. 

Quod si occurrant quaedam explicationes, ad mensuras aut 
geographiam pertinentes : v. g. gomer esse decimani partem 
ephi, etc. quae aetatis posterioris esse videntur, et a Moyse 
scribi non potuisse, utpote coaevis suis inutilia : dicendum, vel 
hujusmodi Esdrae esse, aut alterius hagiographi additamenta ; 
vel ab ipso Moyse in gratiam posterorum fuisse adiecta ( 1 ). 

(1) Cf. Reusch, Introduct. ad vet. Testamentum. — Danko, Hist. reve¬ 
lat. bibi. — Rationalistarum hypothesim in hac parte succincte quoque 
exponit et solide confutat Olar, Lamy, Introd. inS. Script. part. 2, cap. I, 
de Pentateucho. 

De ultimo capite Deuteronomii, in quo Moysis obitus re¬ 
fertur, diflicullas esse non potest : illud enim, ut supra (i) 
diximus, ad totius operis complementum, a Josue additum esse, 
passim eruditi consentiunt. 

QUAESTIO 3. 

Quid operis Esdras circa libros veteris Testamenti 

effecit ? 

Resp. Esdram, sacerdotem, hagiographum divinitus inspi¬ 
ratum, a captivitate Babylonica Jerosolymus reducem, quosdam 
circa sacra volumina labores adhibuisse, traditione constat 
antiquissima ( 2 ), et ipso sacro textu insinuatur, lltec enim 
(I Esdrae, VII, 6 seq.) legimus : Ipse Esdras ascendit de Baby¬ 
lone, et ipse scriba velox in lege Moysi, quam Dominus Deus 

dedit Israel . paravit enim cor suum, ut investigaret legem 

Do7?iini , et faceret et doceret in Israel praeceptum et judicium. 
Hoc est autem exemplar epistohe edicti, quod dedit rex Ar¬ 
taxerxes Esdrce sacerdoti , scribes erudito in sermonibus et prae¬ 
ceptis Domini, et caeremoniis ejus in Israel : Ar taxer a es , rex 
regum, Esdrce sacerdoti, scribce legis Dei coeli doctissimo, salu¬ 
tem.... Missus es ut visites Judaeam ei Jerusalem in lege Dei tui , 
quae est in manu tua.... 

De ipsa autem operatione scripturislica Esdrae statui pos¬ 
sunt sequentia. 

1° Esdras nequaquam libros sacros ex integro reparavit, 
aut ex memoria conscripsit, aut conscribendos dictavit. Haec 
enim opinio fundatur dunlaxat in libro IV Esdrae, cap. XIV : 
ubi prodigium narratur quod merum figmentum est, qualia 
liber ille apocryphus plurima continet. 

Constat e contra, libros Moysis tempore captivitatis Ba¬ 
bylonicae exstitisse servatos. Eos profecto seeum attulerunt 
Ezechiel, Daniei , rex Joachim, aliique viri principes legis 
studiosissimi , undecim annis ante excidium Jerosolymae 
Babylonem abducti. — Librum Legis commemorat Daniei 
IX, 11, 13. — Jeremias fratribus suis in captivitatem abeun¬ 
tibus dedit Legem , ne obliviscerentur praecepta Domini (ll Ma- 
cljlb. II, 2). — Testatur Josephus ( 3 ), in captivitate lectum 
fuisse et ostensum vaticinium Isaiae, quo Cyrus proprio no¬ 
mine designatur. — Demum, antequam Esdras libros sacros 
instaurasset, eum populus rogavit, non ut amissos libros 

(1) Supra, Artic. 1, pag. 13, nota (2). 

(2 Cf. Calmet, de laboribus scripturi'sticis Esdrce. dissertatio praevia ad 
commentar, in libros Esdrae. — Item Veith .Scriptura sacra contra incre¬ 
dulos propugnata , part. 3, sect. de libris Esdrce. 

(3) Antiquilat , Jud. XI, 1. 

restitueret, sed ut afferret libram legis Moysi , quam prcvcepc- 
ral Deus Jsraeli. II Esd. VIII, 1. 

2° Esdras libros sacros , tempore captivitatis dissipatos , 
aut mendis infectos collegii, digessit, et ab erroribus repur¬ 
gavit. 

5° Esdras sacrorum voluminum, quae sic collegerat et 
emendando instauraverat, certum numerum determinavit; 
seu, juxta Hebraeorum traditionem, annuente Synagoga ma¬ 
gna, sive concilio generali totius nationis Judaicae, canoriem 
Scripturarum, viginli duobus voluminibus constantem, edidit. 

4° Esdras mutavit veteres Scripturarum characteres : id 
est, characteribus hebraieis antiquis substituit characteres 
hebraicos novos. Ante captivitatem enim litteris utebantur 
quae phoeniciae vel samarilanae vocari solent; has mutavit 
Esdras in cHaldaicas : quibus hodie hebraeus textus exstat 
conscriptus, demptis tamen punctis vocalibus. Esdrinus enim 
textus sicut mosaicus, solis litteris consonantibus constabat, 
ita ut vocales a legentibus essent supplendae. Puncta vocalia 
tantum decem circiter saeculis post Esdram , a Masorethis 
invecta sunt. 

, QUAESTIO 4. 

Quid de Masorethicis punctis, eorumque auctoritate 

dicendum ? 

P». Maso retiae (i) vocantur Rabbini ex schola Tiberiadis, qui, 
saeculo aer» vulgaris sexto et deinceps (VI-X), textui Scripturae 
operam impenderunt. Ili Rabbini, cum viderent pronuntiatio¬ 
nem ac proinde sensum Scripturae mutationibus esse obnoxium, 
ut genuina sacri textus lectio, ex Patrum suorum traditione 
accepta, perpetuo conservaretur, puncta vocalia excogitarunt. 

Puncta luec masoreihica, ut patet, cum sint humanum in¬ 
ventum, irrefragabilem non habent auctoritatem. Imo non 
desunt eruditi, qui cum Calmelo dicant, sacri textus puritatem 
a Masorethis ex odio Christianae religionis interdum fuisse 
corruptam. In hoc tamen omnes consentiunt, quod Masorethae, 
exceptis quibusdam hujusmodi locis, diligenter pronuntiatio¬ 
nem a Patribus suis acceptam, punctis expresserint. Qua¬ 
propter textus Hebraicus Masorelharum , tum versioni LXX, 
tum nostrae Vulgatae, in mullis lucem afferre potest : salva 
tamen dictae Vulgatae a Tridentino approbatae auctoritate (2). 
— Hoc enim semper prae oculis est habendum, Masorethicae 
editioni inesse tantum auctoritatem traditionis Judaicae ; 
Vulgatae vero, auctoritatem.Ecclesiae. 

(1) Masorethae , id est, traditio?iis studiosi ; formatum est enim nomen a 
voce masora , id est traditio. 

(2) Infra, § 5. Qucest. 7 pag. 68. 

§ 3. De auctoritate divina Scripturae. 

QUAESTIONES. 

1° Quid est divina Scripturarum auctoritas ? — 2° Quid est inspira¬ 
tio ? — 3 0 An Scriptura sacra est divinitus inspirata ? — 4° Qua¬ 
lis est Scriptura inspiratio ? — 5° Quid est canon Scriptura¬ 
rum ? — 6° Quis canon est genuinus ? — 7° Quis textus , quave 
versio et quce editio est authentica ? 

QUAESTIO 1. 

Quid est divina Scripturarum auctoritas ? 

Besp. — Auctoritas divina , quae etiam vocatur divinitas Scrip¬ 
turarum, est auctoritas, qua libri sacri pollent eo quod Deum 
habent auctorem (i). 

Porro Deum habent auctorem, non quasi a Deo materialiter 
scripti sint; sed quia a Deo inspirati sunt: id est, quia sunt 
ab hominibus scripti, Deo inspirante. — Hinc duplex distin¬ 
guitur Scripturae auctor : unus principalis, Deus, seu Spiritus 
sanctus ; alter, vel potius alteri secundarii, instrumentales, 
qui sunt homines hagiographi. 

Auctoritas divina promanal ex auctore principali, Deo nempe 
inspirante ; quare recte dicitur fundari in inspiratione divina. 

quaestio 2. 

Quid est inspiratio ? 

Besp. Inspiratio divina definiri potest : Actio Dei circa homi¬ 
nem scriptorem, qua scriptura ejus censetur habere et revera 
habet Deum pro auctore (2). 

Hujusmodi Dei actio edicit duo : 4° hominem movet ad 
scribendum ; 2° eum in scribendo adjuvat. 

Porro Deus hagiographum juvare potest, vel assistentia 
negativa, procurando ne erret ; vel operatione positiva, homi¬ 
nem illuminando et dirigendo, ut scribat ea quae Deus scri¬ 
benda velit. Hiec tamen Dei operatio hominis cooperationem 
communiter non excludit. — Prior juvandi modus vocari 
potest, etsi improprie, inspiratio negativa ; posterior, inspiratio 
positiva. 

Inspiratio quae data est hagiographis, differt ab assistentia 
Spiritus sancti, quae data est Ecclesiae in Scripturis interpre¬ 
tandis, iisque omnibus statuendis quae ad fidem et mores per¬ 
tinent. 

. * < 

(1) Cf. Elementa Theol. dogmat., tract. 4 de Regula fidei, n. 24 seqq. 

(2) Cf. Element. Theol. dogm. ibidem. 


I. — S. Scriptura*. 

< 

QUAESTIO 5. 

An Scriptura sacra est divinitus inspirata ? 

Resp. (i) De fide est, Scripturam sacram esse divinitus inspi¬ 
ratam, ita ut Deum habeat principalem auctorem, sitque pro¬ 
prie verbum Dei. Sic enim Concilium Tridentinum loquitur: 
Sacrosancta oecumenica et generalis tridentina Synodus... omnes 
libros tam veteris quam novi Testamenti, cum utriusque unus 
Deus sit auctor... suscipit et veneratur ( 2 ). 

De fide quoque est, Scripturam sacram esse divinitus inspi¬ 
ratam totam, nempe quoad omnes et singulas partes. Sic enim 
iterum Tridentinum habet : Si quis libros ipsos integros cum 
omnibus suis partibus , prout in Ecclesia catholica legi cotisueve - 
runt, et in veteri vulgata latina editione habentur, pro sacris el 
canonicis non susceperit . anathema sit. 

Nota. Nomine partium intelligunlur hic, 1° librorum fra¬ 
gmenta illa, quae, ut caput ultimum Marci, et Luca3 XVIII, 45, 
44, deuterocanonica vocantur ; 2° omnia illa loca, quae ad do¬ 
ctrinam et more^non directe perlinent, sed historicos eventus 
referunt. Hujusmodi partes a reliquis non sunt secernendae : 
omnesque sunt aequaliter a Deo inspiratae. Itaque non minus 
infallibilis est Scriptura in rebus historicas, quam in dogmaticis 
vel moralibus ; et numeri^ chronologici^aummodo constet de 
genuinitate textus et r&£lo sensu, non minus sunt divinitus 
certi, quam sententiae morales. 

QUAESTIO 4. 

Qualis est /Scriptura inspiratio ? seu, quis inspirationis modus 
et qua extensio est admittenda ? 

Resp. (3) Communior Theologorum sententia tenet , Scri¬ 
pturam sacram totam fuisse inspiratam positive : ea scilicet 
inspiratione, qua Spiritus sanctus non tantum hagiographos 
movit ad scribendum, iisque adfuit ne errarent; sed eliam 
positive juvit, suggerendo scribenda, scriptionemque moderando 
ita, ut reapse scriberent quae Ipse vellet. 

Ad quaestionem, utrum inspiratio usque ad minimas eliam 
rerum gestarum circumstantias, imo et ad ipsa verba extenda¬ 
tur ? distinguendum est. Inspiratio negativa, sive assistentia, 
utique hagiographis adfuit, ne in minimis etiam circumstantiis, 
neque in delectu verborum vel levissime errarent. — De inspi¬ 
ratione vero positiva , utrum ad ipsa verba, textus saltem pri¬ 
migenii, sese porrigat, disputatur. Affirmativa tenetur praclice 

(1) Cf. Elementa Theol. dogm., tract. 4, de Regula fidei, n. 37 seqq 

(2) Sess. 4, Decret. de canonicis Scripturis. 

(3) Cf. Theol. dogmat. ubi supra, n. 49 seqq. 

a Patribus et interpretibus : qui sic omnes sacri textus parti¬ 
culas perpendere solent et scrutari, quasi Dei ore prolatas. 
Quod quidem Patrum exemplum nos sequi debemus, et sacram 
Scripturam similiter tractare in omnibus, tanquam verbum 
Dei, quod Spiritu sancto inspirati locuti sunt sancti Dei homines . 
Ii Pet. 1,21. 

QUAESTIO 5. 


Quid est Canon Scripturarum ? 

Resp. — Canon (l), si proprius sensus vocis spectetur, idem 
est ac regula. — Ubi autem de Libris sacris sermo est, Canon 
sacrarum Scripturarum dicitur collectio et publicus catalogus 
librorum, qui tanquam sacri et divinitus inspirati habentur. 

• Duplex distinguitur Canon : unus Judaeorum, alter Chri¬ 
stianorum. 

Canon Judaeorum qui tantum continet libros veteris Testa¬ 
menti, primum ab Esdra constitutus est, et a Synhedrio seu 
magna Synagoga receptus atque approbatus, quinto saeculo ante 
Christum ; continebatque libros viginti duos. Tum autem post- 
modnm alii libri divini scripti sint, alius quoque canon fieri 
debuit. Hinc tradunt eruditi ( 2 ), duplicem tempore Apostolorum 
fuisse canonem, seu Sumpturarum collectionem : unam Judaeo¬ 
rum Palaestinensium, alleram Alexamtylnorum. qui etiam Hel- 
lenistae dicuntur ( 3 ). Prior tantum continebat liffros hebraice 
scriptos : quanquam Judaei alios quosdam ut sacros veneraban¬ 
tur ; posterior etiam libros graece scriptos, adeoque totum vetus 
Testamentum nostrum complectebatur. 

Canon Christianorum seu Ecclesiae, est ille qui a Christianis 
admittitur, et libros continet utriusque Testamenti. ^ 

questio 6. 


Quis est genuinus canon Scripturarum, ? 

Resp. Est canon Ecclesiae catholicae, qui etiam Tridenlinus 
vocatur, continetque omnes libros proto- ac deuterocanonicos, 
prout supra enumerati sunt (4). 

Hunc canonem Ecclesia ab Apostolis receptum , opportuno 
tempore omnibus Ecclesiis particularibus promulgavit, atque 
in Concilio Tridentino'contra novas haereses sancivit. 


(1) Cf. Theol. dogmat. tract. 4, de Regula / Idei , n. 56 seqq. ^ 

(2) Cf. Tournerainius, in append. ad Prceloquia Bonfrerii. — Item, 
Migne, Cursus Script. vol. 1, coi. 476. — Et Klee, Hist. des dogmes. t. I, 
chap. 5, n. 3.‘ 

(3) Alexandrina collectio non videtur habuisse sicut Esdrina solemnem 
Synliedrii approbationem. Cf. Lamy. Introd. vol. 1, cap. 3, n. 10 seqq. 

(4) Supra, pag. 8. — Demonstrationem Canonis Trid. \\d.Elem. Theol . 
dogmat. tract. 4, n. 66 seqq. 

Apostoli quidem canonein numeratis libris definitum, qualem 
nunc habemus, non constituerunt ; sed, ut erant a Spiritu 
sancto illuminati, libros omnes veteris Testamenti divinitus 
inspiratos a Judaeis receperunt: nempe illos qui codicibus Alex¬ 
andrinis continebantur. Hos libros variis Ecclesiis, vel omnes, 
vel parlim, prout exemplaria suppetebant, reliquerunt. 

Ecclesiae autem Romanae ipse B. Petrus, praeter libros vete¬ 
ris Testamenti omnes, tradidit eas novi Testamenti partes quae 
jam suo tempore exstabant (i). Post Petri Apostoli obitum, ejus 
successores Pontifices Romani, ab Apostolis superstitibus reli¬ 
quos libros sacros receperunt : ita ut, cum moreretur B. Joan- 
nes, sub finem primi saeculi, Ecclesia Romana, integrum tum 
novi tum veleris Testamenti canonem Aposlolicum possideret. 

Hunc canonem, qui idem est ac Tridentinus, obtinuerunt 
Ecclesiae Africanae, saltem a saeculo IV, ut patet ex concilio 
Hipponensi , anno 593 ; et ex concilio Carlhaginensi III, 
anno 597. 

Cum autem non in omnibus Ecclesiis omnes essent sacri 
codices depositi, lapsu temporis dubia orta sunt et controver¬ 
siae de vero plenoque catalogo Scripturarum. Quas controver¬ 
sias ubi dirimendas judicarunt Romani Pontifices, opportuno 
tempore, suum Apostolicum canonem promulgarunt. Sic cano¬ 
nem Imnc tradidit Innocentius I, in epistola ad Exuperium , 
anno 405 ; item Gelasius, in concilio Romano anno 494 ; ac 
demum Pius IV, in concilio Tridentino, anno 1565. ; 

quaestio 7. 

Quis textus , quceveversio, et quae editio est authentica ? 

Authenticam declaravit concilium Tridenliniim versionem 
latinam Vulgatam, his verbis : Insuper eadem sacrosancta Syno¬ 
dus considerans non parum utilitatis accedere posse Ecclesia 1 Dei, 
si ex omnibus latinis editionibus, quae circumferuntur sacrorum 
librorum, quamam pro authentica habenda sit, innotescat : sta¬ 
tuit et declarat , ut haec ipsa vetus et vulgata editio, quae lonqo tot 
sceculorum usu in Ecclesia probata est, in publicis lectionibus, 
disputationibus, praedicationibus et expositionibus pro authentica 
habeatur; et ut nemo illam rejicere quovis praetextu, audeat vel 
praesumat. — Deinde, ut laudatae versionis exemplaria puris¬ 
sima diffundantur, sacra Synodus decernit et statuit, ut posthac 
sacra Scriptura, potissimum vero haec ipsa vetus et vulgata edi¬ 
tio, quam emendatissime imprimatur ( 2 ). 

Circa hanc Tridentini declarationem sequentia sunt notanda. 

(1) Epistola ad Hebrceos, de qua in Ecclesia latina fuit aliqua dubitatio, 
jam a S. Clemente Papa, S. Petri discipulo, sacris Scripturis accensetur, 

I Epist. ad. Cor. capp.' 9, 10, 12, etc. — (2) Sess. 4, Decret. de edit. 

1 ° Peelaralio ista tantum ad versiones latinas refertur, inter 
quas eminentiam tribuit soli Vulgatae; nihil inierim de aucto¬ 
ritate textus originalis hebraei aut graeci detrahendo. Nunquam 
enim , ut Pallavicini testatur , mens Concilii fuit, Vulgatam 
versionem supra textum hebraicum et graecum etferre ; aut 
impedire quo minus scriptores ad eos textus recurrant, cum 
opportunum judicaverint, ad pleniorem sensus intelligentiam (i). 

2° Juxta communiorem Theologorum cum Bellarmino sen¬ 
tentiam {2), authentica declarata est Vulgata hoc sensu, quod 
in locis ad fidem moresque pertinentibus , cum Scriptura primitiva 
conformis sil : ita ut non modo nihil contineat in materia fidei 
et morum, quod Scripturae originali sit contrarium vel dispar ; 
sed etiam, ut nullum dogma enuntiet, quod in Scriptura pri¬ 
mitiva non inveniatur. —In aliis autem, dogmata fidei morumve 
doctrinam non attingentibus, etsi primariam quamdam aucto¬ 
ritatem habet textus Vulgatae, ad criticam tamen censuram, 
debita cum reverentia justisque de causis, exigi potest. At 
tunc etiam, nisi evidentia quaedam aut necessitas cogat, pro 
alio quovis textu etiam hebraico, Vulgatae lectio non est facile 
relinquenda ; sed, caeleris paribus, semper tuenda ac praefe¬ 
renda. 

5° Etenim, etsi Tridentinum decretum nullum addit Vulgatae 
valorem intrinsecum ; tribuit ei tamen auctoritatem quamdam 
extrinsecam singularem. « Duo, inquit Bellarminus, Tridentina 
t Synodus effecit, dum Vulgatam versionem prae reliquis, quae' 
« circumferuntur latinis editionibus authenticam statuit ac 
« declaravit: nempe testata est ejus intrinsecam conforrnitatem 
« cum textu primitivo, non solum in rebus fidei et morum, 

« verum etiam in caeteris, saltem quoad substantiam ; eique 
« contulit praeterea extrinsecam quamdam auctoritatem, quam 
« reliquis non contulit, imo nec contulit alicui textui originali, 

• sive hebraico sive graeco (3). » 

Jam remanet ut indicemus quaenam Vulgatae versionis editio 
sit probata, et Ecclesiae jussu ab omnibus usurpanda. Ilaec est 
editio Clementina , quae etiam Vaticana vocatur : illa nimirum 
quae , vi decreti Tridentini , tempore Sixti V accuratissime 
emendata, regnante Gemente Vlll, Romae ex lypographia 
Vaticana, anno 1592 primum in lucem prodiit, et in cujus 
fronte legitur : JBiblia sacra vulgatce editionis, Sixti V, et Cle¬ 
mentis VIII Pontificis maximi jussu recognita atque edita. 

(1) Pallavicini, Historia concilii Trid. lib. 6, c. 17. 

(2) Cf. Elementa Theot. dogm. tract. 4 i de Regula fidei, n. 102. — Item 
Bonfrerius, Prceloquia, cap. 15 et 16. 

(3) Bellarminus De verbo Dei , lib. 2, c. 10, 11. — Ultima Bellarmini 
verba intelligenda videntur de tali vel tali editione textus originalis hebraici 
vel grteci : nam alioquin textus originalis per se authenticitatem habet omni¬ 
modam. 





CAPUT SECUNDUM. 

De Scripturae sacrae interpretatione. 


Quae de Scripturae sacrae inlerpretalione dicenda sunt , 
sacram Hermeneuticam , seu recte interpretandae Scripturae 
arlem constituunt. Reducuntur autem ad quatuor sequentes 
articulos. 

Articulus I. De interpretationis necessitate . 

Articulus II. De apparatu hermeneutico . 

Articulus III. De sensu vario Scripturarum . 

Articulus IV. De sensus investigatione. 

ARTICULUS I. 

DE INTERPRETATIONIS NECESSITATE. 

Interpretationis, seu exegesis nomine intelligitur inquisitio , 
vel expositio genuini sacrae Scripturae sensus. 

Interpretatione hujusmodi sacra Scriptura indiget , quia 
passim obscura est, prout legenti cuilibet satis patet, et innu¬ 
meri Patrum ac Doctorum commentarii demonstrant. Imo 
textus sacri obscuritatem SS. Patres expresse testantur t 
variisque nominibus declarant. Vocant enim Scripturam , 
1° aenigma ; 2° caliginem sacram ; 3° silvam umbrosam ; 4° hor¬ 
tum clausum ; 5° puteum profundum ; 6° fluvium alium ; 
7° mare immensum ; 8° abyssum inscrutabilem ; 9° thesaurum 
occultum ; 10° templum velis ornatum ; 11° mensam egentem 
lumine ; 12° cibum ore conterendum ; L3° librum signatum (i). 

Q. i . Causce cur Deus verbum suum obscuritatibus admixtum 
vsse voluerit , quasnam sunt ? 

R. Assignari possunt sequentes : 1° ut fidei praebeatur exer¬ 
citium et meritum, in iis quae ratio non intelligit. — 2° Ne 
Scripturae vilescant , eo quod verbum Dei verbo humano vix 
profundius videatur. — 5° Ut eruditorum sancte exerceatur 
ingenium. — 4° Ut omnes salutariter humiliemur, ignorantiam 
nostram confitentes , et dicamus cum Augustino : Mira pro¬ 
funditas eloquiorum tuorum : quorum ecce ante nos superficies 
blandieris parvulis , sed mira profunditas , Deus meus , mira pro¬ 
funditas ! Horror est intendere : horror honoris et tremor 
amoris (2). 

(1) Le Blanc, Comment. m Psalmos, tom. III, coi. 1261 seq. 

(2) Confess . lib. 12, cap. 14. 

Q. 2. Qualis autem est , cl in quibus obscuritas Scripturarum 
consistit ? 

IV. Dupliciter obscura est Scriptura : externe , ob modum 
vel sermonem quo res dicuntur; el interne , propter ipsam 
rerum quae dicuntur naturam. 

1° Habetur obscuritas externa. — Etenim sehno, quem 
praesertim spectamus prout exstat in Vulgata, passim est obs¬ 
curus , variis rationibus : — i) ratione verborum, quae subinde 
incerta sunt, et frequenler aequivoca. — 2 ) Ratione phrasium , 
quale saepe sunt hebraicae vel graecae ; quandoque imperfectae, 
redundantes , aut praepostero ordine constructae. Cujus rei 
causa est, quod versionis auctores anxie metuunt, ne verbo 
Dei addant aut detrahant vel minimum apicem , neve sua 
interserant : atque ideo obscura tradere malunt quam aliena. 

— Obscurus est sermo — 3) ratione styli , qui orientalis est, 
saepe brevissimus , el pro variis scriptoribus ac rebus diver¬ 
sissimus. — 4) Ratione temporum , locorum et antiquorum 
usuum : quae vel nominantur, vel tacite duntaxat respiciuntur 
aut innuuntur ( 1 ). — His adde frequentiam troporum, nec non 
antilogias in speciem occurrentes. 

2° Obscuritas interna. — Res, seu veritates quae sub ser¬ 
monis cortice continentur , suam quoque obscuritatem habent. 
Sunt enim — 1 ) mysteria allissima de Deo ejusque operationi¬ 
bus, de Trinitate, Incarnatione Verbi, gratia, praedestinatione, 
sacramentis, peccato originali, etc. — 2 ) Sunt prophetiae , de 
rebus etiumnum futuris ; et vaticinia, jam per eventus quidem, 
sed nobis penitus non perspectos, completa. — 3 ) Sunt cre¬ 
dendorum et agendorum leges ac dictamina, de quorum sensu, 
extensione, obligatione et usu , tanta adhuc etiam inter eru¬ 
ditos dissensio. — 4) Sunt historiae, quarum vel materia , vel 
adjuncta, vel tempus, incerta et dubia manent. — Quibus — 
5 ) accedunt diversitas scopi, figuratorum multiplicitas , et sen¬ 
suum usurpandorum varietas ac incerlitudo ( 2 ). 

Ergo tot rationibus obscura cum sit, interpretatione Scri¬ 
ptura sacra omnino indiget; ipsisque interpretibus speciale 
Dei lumen opus est, ut Scripturarum mysteria innotescant. 

Q. 3. Quoluplex interpretatio distinguitur ? 

IV. Duplex : authentica et scientifica seu exegelica. — Prior 
a S. Matre Ecclesia datur, cujus est judicare de vero sensu 
Scripturarum ; seu, quod idem est, illa quae datur, ore Eccle¬ 
siae, ab ipso Spiritu sancto, principali Scripturarum Auctore. 

— Altera, est expositio quae, salva Ecclesiae doctrina, tradi¬ 
tur a quolibet privato theologo, juxta regulas hermeneulicae. 

(1) Cf. Bossuet, Dissertat, de Psalmis. 

(2) Kilber, Thcol. Wirceburg. tom. 1. 

De scientifica interpretatione agimus, qua sensus Scripturae 
a catholicis theologis est indagandus. 

ARTICULUS II. 

DE APPARATU HERMENEUT1CO. 

Scientifica interpretatio, praeter aptum et excultum ex parte 
subjecti ingenium, multa requirit eruditionis subsidia, quae 
apparatum hermeneuticum constituunt, et sunt praecipue se¬ 
quentia : i° scientia linguarum anliquarum ; 2° ars critica ; 
5° grammatica et philologia ; 4° poesis et rhetorica ; 5° histo¬ 
ria antiqua, praecipue historia sacra , nempe populi Dei ; 
6° geographia ; 7° chronologia; 8° arehaeologia, illa praeser¬ 
tim, quae ad pondera, mensuras et pecunias pertinet (t) ; 
9° dialectica et philosophia ; 40° theologia dogmatica et mora¬ 
lis ; 11° subsidia extrinseca, ut versiones antiquae, interpretes 
et commentatores, tum veteres, tum etiam recentiores ( 2 ). 

Ista omnia ad manum esse debent, ut Scripturae interpre¬ 
tatio fiat stricte $cienlifica, id esf, ad rigorem scientiae exacta. 
— At vero commune, et jut ita dicam vulgare Scripturae stu¬ 
dium, facilius institui potest, nec tantam eruditionis copiam 
requirit; cum possint consuli, ubi. opus est, auctores plu¬ 
rimi, qui de variis rebus supra enumeratis erudite scripse¬ 
runt ( 3 ). 

Magis autem necessarium est Scripturae studioso, ut varios, 
quos textus sacer admittit sensus, praevie; cognoscat et inter se 
distinguat; regulasque teneat, quibus sensus illi investigandi 
sint et inveniendi. — Hujusmodi sensuum distinctiones et 
regulas sequentibus articulis exponemus ; adjectis iis erudi¬ 
tionis punctis, quae frequentioris in praxi usus esse solent, 

ARTICULUS III. 

DE SENSIBUS SCRIPTURARUM. 

QUAESTIONES. 

1° Quid inlelligitur nomine sensus Scriptura, et quotuplex hic dis¬ 
tinguitur ? — 2° Quis senstis dicitur grammaticalis ? — 3° Quis 
est sensus litteralis , et qitomodo dividitur ? — 4° Quis sensus 
mysticus , et quomodo dividitur ? — 5° Quanam inter sensum mys- 

(1) Infra, art. IV, sectio I, qurestio 6, De mensuris, pond. et pecuniis 
Hebraeorum. 

(2) Cf. Wilke, Biblische Hermeneutik , part. I, sect. 3, seq. 

(3) Consuli possunt, ex. gr. opera varia apud Migne, Ciirsus Script. 
tora. 2 et 3. 

ticum et typos relatio intercedit ? et quid typorum nomine intelli- 
gendum. — 6° Quid de sensu accommodatitio dicendum est ? — 
7° Quaenam circa sensus modo explicatos pr acti ce sunt adnotanda? 

QUAESTIO 1. 

Quid intelligitur nomine sensus Scriptura, et quotuplex hic 

distinguitur ? 

R. Generatim sensus locutionis cujuspiam est mentis con¬ 
ceptus, quem loquens voce vel scripto exprimere voluit et 
expressit. — Alius est sensus verbi , qui potius significatio , vel 
etiam acceptio vocabuli vocatur; et alius est sensus sententiae 
atque orationis, qui proprie sensus loquentis esse intelligitur. 

Quod si respicimus in particulari Scripturam, sensus Scrip¬ 
tura* definiri potest : ille conceptus mentis, seu sententia illa, 
quam Spiritus sanctus immediate vel mediate per verba hagio¬ 
graphorum exprimere voluit. — Quod dicitur immediate, id 
est, proxime per ipsa verba ; vel mediate , id est, per res ipsas 
aut personas verbis significatas. — Dicitur, sententia quam 
Spiritus sanctus exprimere voluit : ut significetur, nihil obesse 
si ipsimet prophetae sensum vaticinii sui minus intellexis¬ 
sent (i) ; quanquain, ordinarie saltem, ut erant divinitus illus¬ 
trati, propheta? mysteria quae loquebantur perspiciebant. 

Sensus Scripturae triplex distingui solet : litteralis, mysti¬ 
cus , accommodatitius. — Potest etiam distingui quadruplex , 
praecipue in versionibus : grammaticalis, litteralis, mysticus , 
accommodatitius. — Ratio utriusque distinctionis est, quod sen¬ 
sus litteralis duplicem partem habet : partem materialem, 
quae vocatur sensus grammaticalis : et formalem, quae est sen¬ 
sus litteralis proprie dictus. 

quaestio 2. 

Quis sensus dicitur grammaticalis ? 

Resp. Sensus grammaticalis est ille, quem verba rite intel¬ 
lecta per se faciunt, quique sufficit, ut sententia quaelibet aequi* 
valentibus verbis in aliam linguam verti possit. Hic sensus 
verbalis quoque dicitur, vel sensus locutionis , distinctus a 
sensu loquentis ; eslque mere externus, praescindens ab auc¬ 
toris mente atque intentione. Sic, dum dicitur (Luc. XVI, l) : 
Homo quidam erat dives, qui habebat villicum, sensus gramma¬ 
ticalis est : Homo quidam erat dives , qui habebat oeconomum , 
seu rei familiaris administratorem. Utrum vero id historice 
dicatur an parabolice, et quid per parabolam significetur, non 
jam ad grammaticalem sensum, sed ad litteralem pertinet. 


(1) Id accidit in vaticinio Caiphce, Joan. XI, 49, 52. 

QUjESTIO 3. 

Quis est sensus litteralis, et quomodo dividitur ? 

R. Est ille, quem verba rite intellecta, ex intentione Spiri¬ 
tus sancti proxime significant. — Sensus litteralis est sensus 
primarius , in quo reliqui sensus fundantur. Vocatur etiam 
sensus primus , ut distinguatur a sensu mystico, qui dicitur 
secundus. 

Dividitur dupliciter. 1° Ratione verborum , est proprius vel 
metaphoricus. — Proprius , quem verba proprie accepta effi¬ 
ciunt. — Metaphoricus , seu tropicus vel translatus, quem verba 
metaphorice sumpta constituunt. Sic, quando Christus dicitur 
sedere ad dexteram Patris, vox dextera non accipitur proprie, 
sed metaphorice. — Metaphora continuata efficitur allegoria, 
vel etiam parabola. Iiinc duplex in parabola habetur sensus : 
proprius et metaphoricus, seu parabolicus, uterque litteralis. 
Sic in parabola (ilii prodigi, historia cujuspiam juvenis patrem 
deserentis, est sensus proprius ; historia peccatoris derelin¬ 
quentis Deum, est sensus parabolicus. 

2° Ratione rerum quae verbis significantur, sensus litteralis, 
sive proprius sive metaphoricus, dividi potest in historicum, 
propheticum, allegorieum, anagogicum et tropologicum (i) : 
prout significatur aliquid, quod vel ad res historice jam 
peractas ; vel ad eventus futuros perlinet; vel ad ea quae cre¬ 
dere, quae sperare, quae agere debeamus. — Notandum enim, 
voces illas : allegorieum , anagogicum , tropologicum, juxta her- 
meneulicum usum, acceptione prorsus peculiari hic adhiberi. 
Allegoricus enim dicitur ille sensus, qui agit de re credenda, 
pertinente ad Christum ejusque Ecclesiam terrestrem, atque 
generatim ad ordinem gratiae ; — anagogicus , de re speranda, 
\ perlinente ad Ecclesiam coelestem, atque ad ordinem gloriae ; 
— tropologicus seu moralis, qui ad mores spectat. % 

Exempla sensus litteralis, juxta variam verborum 
vel rerum rationem distincti. 

1. Sensus litteralis historicus, — proprius : In principio creavit 
Deus coelum et terram (Gen. 1,1); — metaphoricus : Deus 
requievit die septimo. Gen. II, 2. 

2. Sensus litteralis propheticus, — proprius : Ecce virgo con¬ 
cipiet et pariet (ilium (Isai. VII, 14) ; — melaph. : Habitabit 
lupus cum agno... Isai. XI, 6. 

5. Sensus litteralis allegoricus, — proprius : Ego et Pater 

(1) Hcec tamen tri^i nomina sensus allegorici , [anagogici et tropologici , 
communiter designant species sensus mystici, prout infra explicabitur ; 
rarius usurpantur de sensu litterali. 

unum sumus (Joan. X, 50) ; — metaph. : Oculi Domini super' 
justos, et aures ejus in preces eorum. Ps. XXXIII. 

4. Sensus lilleralis anagogicus, — proprius : Ibunt hi in sup¬ 
plicium aeternum , justi autem invitam aeternam (Mallii. XXV, 

46) :—instaph. : Vidi sanctam civitatem-Jerusalem novam. 

Apoc. XXI, 2. 

5. Sensus lilleralis tropologicus, — proprius : Diliges Domi¬ 
num Deum tuum (Deut. VI, 5) ; — Serva mandata (Mattii. 

XIX, 17) ; — metaph. : Omnis arbor bona fructus bonos facit. 

Matth. VII, 17. £ 

qu.es™ 4. „c<w 

Quis est sensus mysticus , et quomodo dividitur ? Av 

R. Sensus mysticus, id est, reconditus , ille est, qui non^^L^' 
significatur proxime per ipsa verba, sed per rem verbis^A^J^^ 
significatam ; supponitque sensum litteralem, in quo tanquam^*^ ^ 
involucro delitescit. — Sensus mysticus eliam vocatur spiritualis ’ 

et typicus: spiritualis quidem, quia veluti vita est et spiritus _ 

litterae ; typicus vero, quia saepissime in typo seu figura fun- atU . lC!;H o A 
datur. f.C 

Nota. Nomine sensus spiritualis, mystici , moralis , vel etiam 
intell i gentice aut sensus simpliciter, SS. Patres intelligunt modo ^QV(c^. 
sensum mysticum, qualem definivimus; modo sensum come- 
q nent em , de quo mox dicemus ; modo sensum simpliciter meta- 
phoricum . Q***- / 'j 

Divisio. — Sensus mysticus dividi solet in allegoricum , ana-mJJ mu r 
gogicum , et tropologicum. Exempli gratia, in his et similibus , t 
locis : Lauda Jerusalem Dominum (Ps. CXLVII) ; — Stantes j 
erant pedes nostri in atriis tuis , Jerusalem (Ps. CXXI) ; — 5« r 9^ 
illuminare , Jerusalem , quia venit lumen tuum (Isai. LX, 1) : — 
per hanc vocem Jerusalem, sensu litterali significatur urbs 
Palaestinae; — mystico allegorico, Ecclesia militans ; anago¬ 
gico, patria coelestis; tropologico, anima hominis. 

Ad sensum mysticum referendus est sensus consequens , sic 
vocatus, quia ex re significata aliquo modo fluit et consequitur. 

— Quaecumque consectaria ex aliquo Scripturae loco deduci¬ 
mus , ad mores informandos praesertim idonea, sunt sensus 
consequens: quem SS. Patres nomine sensus spiritualis et mys¬ 
tici plurimum ac praecipue exquirunt et prosequuntur. 

Hujusmodi consectaria vere sunt Scripturae sensus (i), quem 
Spiritus sanctus, non quidem verbis formaliter exprimere, sed 
ex narrationibus sententiisque inferendum nobis suggerere 
voluit. Constat enim, Spiritum sanctum in Bibliis edendis id 
inter caelera sibi proposuisse, ut ea nos doceret, quae meditando 

(1) Patrizi, De intcrpret. Scripturar. lib. 1, nn. 455 seq. et 457. 

ac ratiocinando tanquam consectaria ex textu sacro colligimus; 
pertinentque sive ad mentem veritatibus imbuendam, sive ad 
cor sanctis moribus informandum : non secus ac illa, quae 
expresse ac formaliter verbis sacris enuntiantur. 

Quod autem documenta quae dicimus consequentia , vere 
nobis a Spiritu sancto suggerantur, non lanium doctrina 
Patrum demonstrat, eorumque praxis perpetua ; verum etiam 
aperta ipsius Scripturae testimonia. Sic enim Paulus loquitur : 
Qucecumque scripta sunt , aci nostram doctrinam scripta sunt 
(Rom. XV, 4). — Haec autem omnia in figura contingebant illis ; 
scripta sunt autem ad correptionem (i. e. ad admonitionen) nos¬ 
tram . I Cor. X, 11. Cf. II Tim. III, 15, 16, 17. 

Est autem idem sensus consequens , vere sensus mysticus, non 
litteralis : * quia non immediate littera significatur, sed sub 
eadem velut sub cortice latet. 

QUAESTIO 5. 

Quatiam inter sensum mysticum et typos relatio intercedit ? 
et quid typorum nomine intelligendum? 

R. Uti supra dictum est, sensus mysticus ut plurimum in 
typo fundatur ; imo juxta quosdam auctores (l), semper et 
essentialiter typum supponit. 

Typi sunt personae , res , eventus seu gesta, quae peculiari 
Dei consilio destinata sunt ad praesignificanda futura, ad figu¬ 
randas res spirituales aut morales. — Hinc triplex typorum 
genus : typi prophetici , typi anagogici, et typi tropologici. 

1° Typi prophetici sunt in V. T. plurimi : sive personae, ut 
Adam, Melchisedech ; — sive res, ut arca Noe, arca Foederis ; 
— sive eventus et gesta, ut ejectio Agar et Ismaelis, transitus 
maris rubri. 

Nota. Ne confundantur typi prophetici cum vaticiniis symbo- 
licis , quibus prophetae subinde futura pnedicebant : ut Jere- 
mias utens symbolo lumbaris linei. Jer. XIII. 

2° Typi anagogici illi dicuntur, qui animum evehunt ad ea , 
quae sunt corporeis ac terrenis rebus sublimiora , coelestia 
praesertim ac divina. Tales sunt tabernaculum Foederis (Hebr. 
IX, Ti), manna deserti (Joan. VI, 52, 59). 

5° Typi tropologici, qui documenta morum exhibent , sunt 
iterum manna s (Sap. XVI , 27 , 29) , — el. ea quae contigerunt 
Israelilis in deserto, teste Paulo 1 Cor. X, 5—11. 

Nota. Typi, ut pole figurati ve , ad vetus Testamentum pro¬ 
prie pertinent , quod novi Testamenti atque Ecclesiae figura, 
est. Quapropter, postquam Ecclesia Christi formaliter fuit con¬ 
ti) Cf. Patmi, De inferpret. Scripttir. nn. 2S2, 285 seqq. 

stiluta in die Pentecostes , typi divinitus dari desierunt ; nec 
quidquam typice factum post Spiritus sancti descensionem , 
sive in Actibus , sive in posterioribus libris legitur ; sed quae¬ 
cumque in Epistolis Apostolorum, et in Apocalypsi, de futura 
gloria aut de rebus spiritualibus dicuntur, ipso sensu litterali 
exhibentur (l). ^ 

quaestio 6. 

Quid de sensu accommodatitio dicendum ? 

It. Sensus aceommodatitius vel accommodatus , est ille qui 
sacrae Scripturae tribuitur , quoties verba sacra ad rem quam 
divinitus non exprimunt , transferuntur. Sic, quod de Noe 
dicitur in Ecclesiastico, XLIV, 17: Inventus est justus, et in 
tempore iracundae factus est reconciliatio , Ecclesia omnibus 
Confessoribus Pontificibus accommodat. 

Sensus aceommodatitius distinguitur a quibusdam in exten¬ 
sivum, allusivum et analogicum. — His addi posset abusivus , 
quando scilicet textus sacer adhibetur sensu prorsus alieno 
a sensu litterali ; ut si ad ostendendum prava consortia esse 
fugienda , afferatur illud : Cum sancto sanctus eris , et cum 
perverso perverteris. Ps. XVII. 

Licitus prorsus et legitimus est usus accommodati sensus : 
dummodo sit -i) pius ; - 2 ) verus ; - 3 ) naturali analogia vel alia 
ratione fundatus ; - 4 ) nec ad probanda dogmata, aut ad pro¬ 
fanos sermones, sed ad pietatem dumtaxat fovendam adhibea¬ 
tur. — Quae conditiones si serventur , laudabiliter, ut dictum 
est, sacra verba rebus quas non exprimunt accommodantur : 
id enim fecerunt SS. Patres , id ipsa Ecclesia in sua liturgia 
facit quotidie , maximo pietatis emolumento. Etenim cum 
Deus sit Auctor Scripturarum , ipse vocum quibus illae con¬ 
stant sonus, sanctum quid praefert, reverendum atque divinum, 
quod ad pios affectus excitandos mirifice valet. 

Ad quaestionem, utrum ipsi hagiographi adhibeant Scriptu¬ 
ras in sensu accommodato, respondendum cum Patrii io ( 2 ) : 
nulla vaticinia in sensum accommodatum accepisse scriptores 
sacros, ubi prophetarum testimonio aliquid confirmare insti¬ 
tuebant. Attamen inter alias Scripturarum sententias , quas 
vel scriptores illi , vel ipse Christus Dominus produxerunt , 
nonnullae per accommodationem adhibitas reperiunrur, tum in 
vetere, tum in novo Testamento. Exempli gratia : Tob. II, 6, 
et 1 Macliab. I, 41, ex Amos VIII. 10. — liem, Mattii. VII, 25, 
ex Ps. VI, 9; et Epii. IV, 25, ex Zachar. VIII, 16. 

(1) Patrizi, ibid. 1. 1, nn. 335, 377 seqq. —Quinam sint praecipui V. T. 
typi, vide infra, artic. IV, sectione 1, quavst. 3, pag. 82. 

(2) De Interpret. Script. 1. 1, n. 475. 

QUvESTlO /. 

Quanam circa sensus modo explicatos p radice sunt 

adnotanda ? 

R. Ad Scripturae- sensus practice discernendos adnotasse 
proderit haec quatuor. 

StswM Adnotatio prima. — Sensus litteralis seu primus, habetur 
ubique,, saltem unus (i) ; sensus vero mysticus, seu secundus, 
non it em . 

Adnotatio secunda. — Ubique tamen habentur, saltem indi- 
f recte et insinuative, sensus mystici consecuti vi, documenta sci¬ 

licet salutaria, secundum illud : Omnis Scriptura divinitus 
inspirata , utilis est ad docendum veritates, ad arguendum erro¬ 
res, ad corripiendum vitia, ad erudiendum in justitia seu qua¬ 
cumque virtute (II Tim. III, 16). — His consonat et illud : 
Qucecumque scripta sunt, ad nostram doctrinam scripta sunt ; ut 
per patientiam et consolationem Scripturarum, spem habeamus 
(Rom. X\j, 4). — Atque ideo SS. Patres omnia Scripturae 
verba docent esse perscrutanda. « Quidquid in coelestibus elo- 
« quiis est, inquit S. Hilarius (2), excelsum, rationabile et per- 
« fectum esse existimetur. » — S. Joannes Chrysoslomus (3) : 

« Neque enim vel syllaba, vel apiculus est in sacris Litteris, in 
« cujus profundo non sit grandis quispiam thesaurus. » — 
S. Bernardus ( 4 ) : « Ego enim jam olim mihi persuasi, in sacri 
« preliosique eloquii textu nec modicam vacare particulam. » 
f Adnotatio tertia. — Sensus litteralis, non minus quam mys¬ 
ticus, esse potest de re spirituali: nempe de Christo autEecle-. 
sia* de gratia aut gloria, deque moribus aut virtutibus; non 
tamen solet tunc allegoricus, anagogicus, tropologicus, vocari , 

\ sed simpliciter litteralis. Illa enim nomina allegorici, etc., sen¬ 
sus mystici seu secundi sunt propria, et supponunt aliquod 
substratum litterale. Sic, verbis Psalmi CIX : Dixit Dominus 
Domino meo : Sede a dextris meis ; ubi significatur, Christum , 
Filium Dei incarnatum, post suam ascensionem, constitutum 
esse in gloria Dei Patris ; cum id proxime ac directe significe¬ 
tur, non dicitur ille sensus esse allegoricus, imo nec mysticus ; 
sed litteralis. — In parabolis, ubi sensus litteralis complec¬ 
titur significationem propriam et figuratam, quoe est vere alle- 
gorica : ut confusio vitetur, non est adhibendum nomen sensus 
allegorici; sed potius dicatur, sensum litteralem parabola? esse 

(1) Controversiam de unitate aut pluralitate sensus litteralis erudite 
pertractat Patrizi, De interpretatione Scripturar. tom. 1. 

(2) In Psalm. i35, n. 1 et 2. 

(3 ) In Genes, homil. 21, n. 1 ; item, in Joan. homil. 36, n. 1, et homil. 
50, n. 1. 

(4) In Canlic. serm. 72, n. 0. 

quasi duplicem : nempe proprium , el figuratum seu parabolicum. 
Sic in parabola filii 'prodigi , sensus proprius est historia prodigi 
adolescentis ; sensus parabolicus, historia peccatoris. 

Adnotatio quarta. — Sensus grammaticalis a sensu litterali 
distinguendus est, quotiescumque locutio vel sermo, materia¬ 
liter spectatus, obscurior est : ut in Psalmis ac Prophetis fre¬ 
quenter occurrit. 

Exemplum sit illud Psalmi XCII : Dominus regnavit , deco¬ 
rem indutus est: indutus est Dominus fortitudinem et. praecinxit 
se. Etenim firmavit orbem terree qui non commovebitur. 

Sensus grammaticalis : Dominus regnare coepit, gloria quasi 
vestivit se; Dominus potentiam induit, eaque praecinxit se. 
Etenim ipse creando constituit orbem terrae, ordinemque natu¬ 
rae, qui nulla vi turbari potest. 

Sensus litteralis , est laus Deo ob creationem mundi, qua crea¬ 
tione visibiliter regnare coepit, ut Rex creaturarum omnium. 

Sensus mysticus , allegorieus, est laus Deo ob fundatam Eccle¬ 
siam, quae sub allegoria creationis mundi exhibetur. 4- 
f Adnotatio quinta. — Quo melius discrimen inter sensum 
grammaticalem, litteralem et mysticum in locis veteris Tesli- 
menti, praesertim in Prophetis et Psalmis percipiatur, similitudo 
afferri potest : nimirum statuae cujuspiam aureae, omnique arti¬ 
ficio mirabilis, quae repraesentat Regem gloriae, Christum, in 
vetere Testamento passim figuratum. Supponitur autem haec 
statua esse cooperta velamine textili, quod apte applicatum 
ipsius statuae figuram nonnihil imitatur ; adeo ut distinguantur 
tria: -I) opertorium textile ; -2) ejusdem figura ; -5) ipsa effigies 
subter abscondita. 

Fieri autem poterit ut tegumentum sit tenuissimum ; vel ita 
ab artifice paratum, ut parlim aut omnino deficiat. — Quomo¬ 
documque vero res oculis proponatur, scripluristici loci simi¬ 
litudinem refert. 

Nimirum, -1) objecti conspectus, mere materialis , prout 
oculis offertur, et graphice delineari posset, repraesentat ser¬ 
monis texturam ac sensum grammaticalem; -2) figura rudis 
plicatura veli spectabilis, sensum litteralem ;-5) ipsa efiigies 
aurea, sensum mysticum. 

Quod si velamen defuerit, aut ita fuerit tenue, ut simile 
vitro translucido, vix aut ne vix quidem animadvertatur, et 
aurea efiigies oculis immediate affulgeat : in hoc casu, ipsa 
statua sensum primum ac litteralem repraesentat. Tunc autem 
sensus secundus, seu mysticus, absconditus, non habetur : 
quia nihil jam est absconditum, sed id quod absconditum 
esse debebat, palam ac primo intuitu cernitur. ^ 

(1) Alia quoque media opportune sunt adhibenda: ut inspectio textus 
primarii, variarum versionum collatio, etc. 

ARTICULUS IV. 

DE SENSUS INVESTIGATIONE. 

Ad sensum sacrat 1 . Scripturae rite intelligendum tria praeci¬ 
pue (i) conferunt : notitia regularum, Scripturae lectio, stu¬ 
dium ac meditatio ; usus interpretum. 

SECTIO I. 

De regulis. 

Regulae interpretationis sunt partim generales , ad totius 
S. Scripturae intelligentiam utiles ; partim speciales , seu cer¬ 
tis lanium libris propriae. 

§ I. Regulae generales. 

QUAESTIONES. 

1° Quamm est regula dogmatica Tridentini ? — 2° Quanam sunt 
regula scienti fica pro sensu mystico ? — 3° Quinam sunt pracipui 
typi . seu figura qua in vetere Testamento reperiuntur ? — 4° Qua¬ 
nam dantur regula pro sensu litterali et grammaticali ? — 5° Qui¬ 
nam sunt pracipui idiotismi hebraici ? — 6° Quid de ponderibus, 
mensuris et pecuniis Hebraorum sciendum est ? 

QUAESTIO 1 . 

Quanam est regula dogmatica Tridentini in Scripturis 
interpretandis sequenda ? 

C R. illa est quae Sessione IV (i) sic statuitur : < Ad coer- 

* cenda petulantia ingenia, sacrosancta Synodus decernit , ut 
t nemo, suae prudentiae innixus, in rebus fidei et morum, ad 
«aedificationem doctrinae christianae pertinentium, sacram 
« Scripturam ad suos sensus contorquens, contra eum sen- 
« sum quem tenuit et tenet sancta Mater Ecclesia, cujus est 
« judicare de vero sensu et interpretatione Scripturarum 

* sanctarum ; aut etiam contra unanimem consensum Patrum, 
« ipsam Scripturam sacram interpretari audeat ; etiamsi hu- 
« jusmodi interpretationes nullo unquam tempore in lucem 
« edenda} forent. > 

Circa decretum istud animadvertenda sunt sequentia. 

4° Regula statuitur, ut non interpretemur Scripturam con¬ 
tra eum sensum quem tenet Ecclesia... aut etiam contra una¬ 
nimem consensum Patrum. — Itaque ubi locus interpretandus 
occurrit de rebus fidei et morum , videndum est an Rom. 
Pontifex, vel Concilium oecumenicum, vel Patres unanimiter 
propositi textus sensum docuerint : tunc enim de vero sensu 

(1) Decret. de editione et usu sacror. Librorum . 

conslat. Docent autem Scripturae sensum vel directe vel obli¬ 
que : directe, quum expressis verbis definiunt, proposita verba 
hoc aut illud sonare ; oblique seu indirecte, quum argumento 
ex verbis istis petito id confirmant quod dogmatice decer¬ 
nunt.. Sic verba Pauli : Per unum hominem peccatum in hunc 
mundum intravit , et per peccatum mors , et ita in omnes homines 
mors pcrtransiit , in quo omnes peccaverunt (Rom. V, 12), dicta 
esse de peccato originali constat vel eo ipso, quod Tridentini 
Patres suam de originali peccato sententiam his verbis confir¬ 
marunt, Sess. V, decreto de pecc. orig. 2. — Nec minus indu¬ 
bium illud foret, etiamsi eadem verba non paulo post directe * 
essent interpretati, ibid. 4. 

2° Objectum de quo regula praedicta statuitur , non est 
Scriptura sacra simpliciter tota ; sed Scriptura in locis seu 
rebus fidei et morum , ad aedificationem doctrinae Christianas 
pertinentium. — Ubi igitur textus interpretandus suscipitur, 
quo aliae res dicuntur, ut sunt quae ad historiam pertinent, 
ad geographiam, ad antiquitatem, ad chronologiam : tunc legi 
Tridentinae non est locus, quae de rebus fidei et morum lata 
solummodo est. De caetero, quem in sensum hujusmodi textus 
accipere oporteat, Ecclesia decernere non solet : nisi forte 
quatenus cum rebus fidei et morum quaedam eorum connec- 
tuntur (i). | 

quaestio 2. 

Quatiam sunt regula scientifica pro sensu mystico ? 

Resp. ( 2 ) — 1. Prius exquirendus est sensus litteralis, dein 
videndum an subsit etiam mysticus : litteralis enim ad mysti¬ 
cum viam sternit. 

II. Interpretatio mystica ne sit nimis vaga, neque nimium 
restricta. — Certa est illa, quam Christus et Apostoli fecerunt; 
probabilis saltem, quam usurparunt Patres. 

III. Res visibiles sic creavit Deus, ut non solum humanis 
usibus servirent, sed suis etiam proprietatibus adumbrarent 
res spirituales et coelestes ; unde plerisque praeter litteralem, 
unus vel plures sensus mystici (3) convenire possunt. 

IV. Deus per vetus Testamentum aliud nos docere voluit 
quam meras historias. 

V. Haec omnia , inquit Apostolus de Isfaelitis loquens, in 
figura contingebant illis (I Cor. X, 11); unde merito conclu¬ 
dunt interpretes , in omnibus eventibus mysteria ac typos 
contineri. In omnibus autem eventuum partibus vel circum- 

(1) Cf. Patrizi, de interpret. lib. 1. n. 104, 108. 

(2) Kilber, Theol. Wirceb. tom. 1. 

(3) Saitem consecutivi , quales definiti supra, pag. 75, 78. 

I. — S. Scripturae. 

stantiis, quamvis aedificatio spiritualis inveniri possit, myste¬ 
ria tamen quaerenda non sunt. 

VI. Historiae, caeremoniae, sacrificia, ritus, judicia veteris 
Testamenti, praeceptaque de iisdem, praeter sensum allegori- 
cum, saepe etiam habent moralem et anagogicum. 

VII. Inter personas veteris Testamenti celebres, mullae ty¬ 
pice significabant Christum ; populus Israel in multis figura 
erat Ecclesiae. 

Quoniam autem hujusmodi figurae, seu typi , praecipuum 
sunt sensus mystici fundamentum, paulo fusius de typologia 
est agendum, jv - 

qilestio 5. 

Quinam sunt praecipui typi , seu praecipuae figures, quee in retere 

Testamento reperiuntur ? 

Hesp. Uti modo (i) indicatum est, antiquum Testamentum 
universim sumptum, totum figurativum fuit ; ita ut ejusdem 
eventus atque personae magis conspicuae, varia novi Testa¬ 
menti mysteria adumbrarint. 

Scilicet typi vel figurae V. T. plerumque repraesentant Chri¬ 
stum Salvatorem ejusque Ecclesiam ; — quandoque etiam 
Christi adversarium diabolum, hujusque opus , peccatum 
nempe, peccatores, perditionem. 

Typi qui adumbrant Christum, eum exhibent vel adaequate , 
i e. una cum corpore suo mystico, quod est Ecclesia ; — vel 
inadeequate , i. e. modo in se, et prout est caput Ecclesia?; 
modo in Ecclesia sua : sive integre sumpta pro omnibus 
membris.; sive sumpta partialiter, pro aliquibus membris ejus, 
vel pro aliqua ejus parte insigniore, qualis est B. Virgo Maria. 

Una eademque res potest esse figura multiplex. Exempli 
gratia : virga florens Aaronis , typus est tum Christi, tum 
B. Mariae Virginis, tum resurrectionis gloriosae. — Imo una 
eademque res adumbrare potest contraria. Sic , diluvium 
typus est Baptismi ac salutis fidelium, simulque aeternae ruinae 
impiorum. 

Quoniam ad intelligendas Scripturas imprimis confert typo¬ 
logia, figuras ac typos qui magis conspicui sunt , cum praeci¬ 
puis similitudinis vel oppositionis lineamentis , succincte 
indicabimus ; quibus deinde addemus nomina symbolica Christi 
ejusque Virginis Matris (2). 

I. Adam , Eva , paradisus , serpens. — 1° Adam est t vpus 

(1) Reg. V et seq.— Item supra, De quatuor. Evang. p. 36 ; et : De sen¬ 
sibus Scripturarum , pag. 72. 

(2) Cfr. Huet, Demonstratio evang.; Becanus, Analogia veteris noviq . 
Test. ; A Lapide, in loca corresp. 

Christi, partim per similitudinem , parlim per oppositionem , 
ut ex sequentibus nolis inlelligetur. Adam primus liomo, quasi 
filius Dei, non alium patrem habuit quam Deum : ad cujus ima¬ 
ginem factus est de Lerra virgine, afflatus spiraculo vitae , con- 
stitutusque dominus universa? terrae et pater humani generis. — 
Ex latere ejus dormientis facta est ei uxor similis ipsi. — 
Peccavit autem in horto paradisi , et per inobedientiam circa 
fructum arboris , peccatum, mortem , ruinam intulit omnibus 
hominibus ac maledictionem universae terrae. Quapropter e para¬ 
diso expulsus , laboribus atque aerumnis addictus est, donec 
descenderet in terram de qua erat sumptus. 

2° Eva , Adami conjux , de carne ejus et de ossibus ejus , 
vocata est mater cunctorum viventium. Audivit autem vocem 
angeli mali, et seducta est : fructumque vetitum comedendo 
maledictionis ac lacrymarum causa filiis suis est efFecla. — 
His omnibus , sive per similitudinem sive per oppositionem, 
ligura existit Ecclesiae, et B. M. Virginis. X 

3° Paradisus, hortus arboribus fructibusque jucundus, fonte 
et fluminibus quatuor irrigatus , habensque lignum vitae , nec 
non lignum scientiae boni et mali, quod mox factum est lignum 
mortis : erat habitatio innocentiae et felicitatis. At vero ad 
illum aditus misere patuit serpenti. — Figura coeli, Ecclesiae , 
animae sanctae, praesertim animae Christi, nec non animae imma¬ 
culatae Virginis Mariae, ad quam serpenti nullus aditus fuit. 

Arbor vitee est ipse Christus , ejus crux salutifera , ejusque 
sacramentum Eucharistiae. —Item, est B. Virgo , et quaelibet 
anima justa virtutibus fecunda. — Iterum, est ipsa sapientia, 
virtus et perfectio : Lignum vitee est his qui apprehenderint eam 
(Prov. III, 18). —Demum est beatitudo et visio Dei. Vincenti 
dabo edere de ligno vitee, quod est in paradiso Dei mei. Apoc. 
II, 7. 

4° Serpens , callidus , mendax , homicida , maledictus , per 
mulierem contritus, figura est diaboli tentatoris ; nec non dia¬ 
bolici operis , peccati nempe et peccatoris , per Mariam ejus¬ 
que Filium vincendi. 

II. Abel , Cain. — 1° Abel innocens , pastor ovium , pius , 
sacrificium Deo gratum offerens , a fratre Cain ex invidia occi¬ 
sus est ; sanguis ejus clamavit ad Deum de terra. — Typus 
Christi ; cruentam mortem passi per invidiam Judaeorum. 

2° Cain fratricida , deinceps maledictus, vagus et profugus 
mansit super terram , notatus a Deo signo maledictionis. — 
Figura Judaeorum deicidarum, omniumque impiorum. x 

III. Noe , arca , diluvium (Gen. VI, seqq.). — Noe , cujus 
nomen consolationem significat ac requiem , vir justus inter 
impios, humanum genus ab interitu diluvii servavit per arcam ex 

ligno, a se, Deo tamen operis duce, constructam , et habentem 
ostium ex latere. — Emittit ex arca columbam, quae revertitur 
portans ramum olivse, et annuntians diluvii finem. — Sacrifi¬ 
cium otFert Domino gratum ac suave, et impetrat a Deo pactum 
misericordiae aeternae . cujus signum datur arcus nubium. — 
Filiis suis Sem et Japhet benedicit ; maledicit vero Cham in 
ejus filio Ghanaan. 

Noe Fuit figura Christi ; ejus arca figura Ecclesiae, crucis , et 
humanitatis Christi in cruce transfixae. — Diluvium figura 
Baptismi et ruinae impiorum. — Columba , pacis nuntia, est 
B. Virgo Maria. — Arcus nubium , Christus, et sanctissima 
ejus Mater. 

IV. Melchisedech , rex justitiae , rex Salem seu pacis , — sine 
patre , sine matre , sine genealogia , neque initium dierum , neque 
finem vitee habens (Hebr. V, 3) , sacerdos Hebraeis et Gentibus , 
sacrificium offerens in pane et vino : typus est Christi , Sacer¬ 
dotis aeterni (Gen. XIV). 

V. Abraliam , Isaac et Jacob , quaeque cum eis conneclunlur 
(Gen. XII seqq.). — 1° Abraham , a Deo vocatus, et eductus de 
Ur Chaldaeorum in terram Chanaan, benedictionem accepit et 
promissionem numerosae sanctaeque progeniei, et novae patria; 
ipsis in haereditatem dandae. Credidit Abraham Deo, et adhuc 
incircurncisus fide justificatus est ; deinde vero legem circum¬ 
cisionis accepit. — Duos habuit filios , Ismaelem ex Agar 
ancilla, et Isaac e Sara uxore. 

Abrahami vocatio significat vocationem Gentium. Ipsemet 
autem Patriarcha typus est et pater omnium credentium, tum 
circumcisionis tum praeputii : id est, tam Judaeorum quam 
Gentium. Id etiam innuit nomen Abraham , quod est hebraice 
pater multitudinis, puta credentium. Hinc et figura est Christi, 
qui verus est omnium credentium seu fidelium Pater. 

Circumcisio , octavo die efiicienda, Fuit figura Baptismi ; — 
nec non mortificationis christianae, quae vocatur circumcisio 
cordis ; — item, resurrectionis gloriosae, quae, sicut resur¬ 
rectio Christi, continget octavo die : id est, post hebdomadam 
temporis, in fine saeculorum, quando circumcidetur et reseca¬ 
bitur omnis carnis naturaeque corruptio. 

2° Isaac , natus matre Sara, pulchra sed sterili, et patre 
dierum pleno ; unigenitus, filius promissionis , vexatus ab 
Ismaele filio ancillae, patri charrissimus fuit : a quo tamen 
sacrificio destinatus, lignis holocausti onustus et ad mortem 
ductus est. Divinitus autem a morte liberatus, accepit uxorem 
Bebeecam et Factus est pater populi Dei. 

In his Isaac est typus Christi praeclarus ; Abraham, Patris 
aeterni ; Agar ct Ismael synagogae, Sara Ecclesiae Christi, cui 

illa insultans expellitur. — Similiter Rebecca , uxor Isaac, ut et 
postea uxores Jacob, matrem Ecclesiam adumbrant. 

Aries , agnus masculus, seu mas ovinus, quem Abraham in 
monte Moria vidit inter vepres haerentem, et loco Isaac immo¬ 
lavit, est figura Christi in eodem monte Golgotha crucifixi. 

5° Jacob , filius Isaac natu minor, fratrem Esau natu majo¬ 
rem supplantavit, ejusque vestibus indutus ejusdem loco bene¬ 
dictionem primogeniti adeptus est. — Scalam mysticam vidit 
in Belhel, ubi erexit lapidem in titulum fundens oleum desu¬ 
per. — Postea, luctatus cum angelo, nomen Israel, prcevalens 
Deo , accepit. — Ex Lia el Racliel uxoribus filios genuit duode¬ 
cim patriarchas. 

Jacob, induens vestem et personam Esau, significabat Chri¬ 
stum, qui nostra peccata et poenas in se suscepit. Rursum, 
significabat Gentes surrogandas esse Judaeis in filiatione et 
benedictione Abrahte (Rom. IX, X). —Quatenus pater duode¬ 
cim patriarcharum, figurat Christum, qui duodecim Apostolos 
constiluit fundamenla Ecclesiae. 

Scala Jacob , qua de coelo in terram et de terra in coelum 
ascenditur, est Christus, incarnatio ejus, et crux ejus. — Item, 
est B. Virgo Maria. — Item, varia media salutis ac sanctitatis, 
praesertim orationem et mortificationem, quae est participatio 
crucis Domini, adumbrat. 

Lapis a Jacob inunctus, juxta S. Augustinum, est Christus, 
et chrisma Curislianorum : Christus scilicet lapis Ecclesiae 
angularis, unctus a Patre, ungensque ipsemet suos oleo laeti¬ 
tiae. 

Locus sanctus, quem Jacob appellavit Belhel , id est, domus 
Dei , est Ecclesia terrestris, porta coeli. 

VI. Joseph , typus Christi (Gen. XXXVII seqq.). — Joseph , 
filius Jacob et Racliel, matre pulcherrima, patre jam sene : 
decorus forma, innocenlissimus, spiritu prophetiae et coeles¬ 
tibus visionibus, quae summam ipsi dignitatem portendebant, 
illustratus ; a patre singulariter dilectus et veste polymita in¬ 
dutus est. A fratribus vero odio habitus, ad mortem petitus, 
spoliatus tunica qu& sanguine tingitur, et in servum venum- 
datus. — Ductus in ./Egyptum, ibique profundissime humilia¬ 
tus, deinde vero exaltatus, imperio el gloria exornatus. — Pa¬ 
nem praestat ./Egyptiis et fratribus suis, vocaturque a Pharaone 
salvator mundi. De ipso sic fatur moriens Jacob : Filius accres¬ 
cens Joseph , filius accrescens, et decoras aspectu. Gen. XL1X, 22. 

Haec omnia Christo conveniunt ; merito tamen etiam, licet 
secundaria ratione, adumbrare dicuntur sanctum Joseph, virum 
Mariae castissimum, patrem nutritium Christi. — Racliel, 
mater Salvatoris /Egypti , imaginem refert Virginis pleme 
gratiae, matris Christi. 

VII. Agnus paschalis (Exod. XII). — Erat ille agnus sine ma¬ 
cula, immolandus die decima quarta mensis Nisan ad vespe¬ 
ram. Ejus ossa non confringebantur ; carnes vero assae igni 
manducabantur cum azymis panibus, et quidem festinanter. 

— Sanguis ejus domorum foribus illitus, Hebraeis saluti fuit. 

— Post agni paschalis immolationem et esum, statim, nempe 
postridie, iEgyptiaca servitute exempti sunt Hebraei. 

Agnus ille mysticus est figura Christi, tum cruente, tum 
incruente pro nobis immolati. 

VIII. Moyses , Aaron, exodus , miracula in deserto (Exod. II 
seqq.). — 1° Moyses, statim ab ortu paratae sibi neci subductus 
a parentibus, postea pastor ovium factus est in terra Madian. 
A Deo autem, qui ipsi apparuit in rubo ardenti, missus est 
liberator, dux et propheta populo Israel : quem magnis edi¬ 
tis miraculis a jugo Pharaonis liberavit, aperta salutis via per 
mare rubrum, quo Pharao cum curribus mergitur. — Deinde 
ducit populum ad terram promissionis per desertum, praeeunte 
columna nubis et ignis. — Eidem populo dat manna, panem de 
coelo ; aquam de petra ; victoriamque in praelio, orando subla¬ 
tis manibus in monte. — Statuit ei divinitus legem veleris 
Testamenti, cultum sacrum, sanctuarium et sacerdotium. —Ut 
autem legem acciperet, mansit in monte Sinai cum Domino per 
quadraginta dies et quadraginta noctes, non comedens neque 
bibens ; descenditque ad populum facie lucida et quasi transfi¬ 
gurata. — Constituit septuaginta duos populi magistros (Num. 
XI), misilque in terram Chanaan exploratores duodecim. •— 
Fuit autem Moyses vir sapiens ac fortis, humilis ac mitis : Erat 
Moyses vir mitissimus super omnes qui morabantur in terra. 
Num. Xll, ± 

Moyses est typus Christi Salvatoris , novique Testamenti 
mediatoris. — Pharao diabolum, ejusque currus vitia reprae¬ 
sentant. — Liberatio Israelis ex iEgyptiaca servitute, est re¬ 
demptio humani generis a servitute diaboli. — Mare rubrum , 
est Baptismi sacramentum, quod e Christi sanguine virtutem 
salvificam habet. — Columna nubis et ignis , est Christus, ejus¬ 
que lux evangelica. — Manna est Christus, praesertim Christus 
eucharisticus, panis de coelo verus. Atque idem Christus est 
absconditum manna , quod vincenti daturum se pollicetur Spi¬ 
ritus in Apocalypsi (Cap. II, 17) : alludens ad manna in urna 
aurea reconditum, et in arca Testamenti asservatum (Hebr. 
IX, 4). Urna aurea manna continens, est B. Virgo Dei Geni¬ 
trix. — Rupes , virga Moysis percussa et aquas effundens, est 
iterum Christus in passione percussus. — Virga Moysis, qua 
mare aperuit, et qua elicuit aquas e petra, est lignum crucis. 

— Petra autem erat Clnislus. I Cor. X, 4. 




I 


DE S. SCRIPTUR/E INTERPRETATIONE. 


87 


Rubus ardens , seu ignis in rubo (Exod. III, 2), est -1) incar¬ 
natio, seu Deus in carne ; -2) est Deus in B. Virgine conceptus, 
et natus illaesa ejus virginitate ; -5) est tribulatio in homine 
sancto, humili et mortificato, quem nequaquam laedit, sed sanc¬ 
tificat. 

Serpens ceneus in deserto erectus, qui serpentium Israelitis 
infestorum figuram habuit, at eorumdem veneno caruit, est 
Christus in cruce exaltatus. 

Civitates refugii (Num. XXXV, 6), mystice designant varia 
salutis media fidelibus a Christo concessa, inter quae eminet 
patrocinium B. M. Virginis. 

Promulgatio Legis veteris in monte Sinai, figurabat descensum 
Spiritus sancti super Apostolos in monle Sion, et promulga¬ 
tionem Legis novae die Pentecostes. 

2° Aaron , pontifex legis veteris, a Deo vocatus, oleo sancto 
inunctus, ornatu magnifico indutus, et miraculo virgae florentis 
signatus , semel in anno Sanctum sanctorum ingrediebatur 
solus, non sine sanguine. — Ipse, cum grassaretur incendium, 
pro populo deprecatus est, et plaga cessavit. — Typus, ut 
patet, Christi, Pontificis legis novae. 

Aaronis filii sacerdotes, et levitica tribus universa Deo con¬ 
secrata, adumbrant sacerdotium ordinemque clericalem novae 
legis. 

Inter Pontifices Aaronis successores, celebratus est Phinees , 
qui zelo fortissimo Christi typum gessit. Num. XXV. 

Virga frondens, florens et fructificans Aaronis (Num. XVII, 
B), est Christus. — Item, virga est B. Virgo Maria, et flos ejus 
Christus, juxta illud : Egredietur virga de radice Jesse, et flos 
de radice ejus ascendet (Isai XI, 4) — liem virga, velut revivis¬ 
cens et floribus fructuque ornata , significat resurrectionem 
gloriosam. 

IX. Instrumenta divini cultus , sacramenta et sacrificia mosaica 
(Exod. Levit.). 

1° Tabernaculum foederis , quod erat templum mobile, sicut 
templum Salomonis fuit stabile, adumbrabat synagogam 
respectu Ecclesiae; — item, Ecclesiam Christi integram, tum 
militantem, tum triumphantem ; — item, corpus Christi ejusque 
humanitatem ; — item B. Virginem, quae est tabernaculum 
sanctificatum AItissimi ; — item demum, quamlibet animam 
sanciam. 

2° Ad Tabernaculum tanquam partes perlinebant, 1) atrium 
externum, ubi erat locus orationis laicorum, labrum seu 
lavacrum aeneum, et altare holocaustorum. — 2) Sanctum , ubi 
mensa panum propositionis, altare thymiamatis, candelabrum 
lucens. — 5) Sanctum sanctorum : ubrarca foederis cum pFQpi- 

tiatorio et cherubinis ; atque in eadem arca, tabulas legis, 
manna, el virga Aaronis qua^ fronduerat. 

Atrium fuit figura Ecclesiae militantis, quoad communem 
vitam Christianorum : ad quam spectat oratio communis, 
sacramentum Poenitentiae, et mortificatio viliorum per jejunium 
et alia opera. 

Sanctum fuit figura ejusdem Ecclesiae quoad vitam perfe¬ 
ctorum : ad quam spectant mensa Eucharistica, jugis oratio et 
contemplatio, doctrina et sanctitas. 

Sanctum sanctorum fuit figura coeli, seu Ecclesiae trium¬ 
phantis : ubi coetus Beatorum, humanitas Christi gloriosa, et 
angeli sancti ; — et rursus, in eodem coetu Beatorum quem 
figurabat arca, est perfecta charitas Dei ac proximi, abundan¬ 
tia divinae suavitatis, et gloriosa Sanctorum corpora. 

In particulari , mensa panum propositionis , praeter sacra¬ 
mentum Eucharistiae , significat animam charitale plenam , 
deditam eleemosynis et operibus misericordiae. — Item, can¬ 
delabrum aureum est etiam Christus, Christique doctrina et 
doctores. — Item, arca foederis est .B. Virgo, qua) in coetu 
Beatorum eminet ; nec non humanitas Christi : Arca intra 
velum , ait S. Gregorius, est Redemptor noster in coelo. Ilomil. 
ult. Ezech. 

5° Sacramenta veteris Legis : ut esus agni paschalis , purifica¬ 
tiones ab externis immunditiis, expiationes a peccatis, conse¬ 
cratio sacerdotum, elc. figurae fuerunt atque umbrae sacramen¬ 
torum novae Legis. 

4° Sacrificia antiqua omnia, incipiendo a sacrificio Abel, 
typi fuere sacrificii Christi, sive cruente sive incruente immo¬ 
landi ; idemque variis sub respectibus repraisentarunt. — 
Insigniora sunt agnus paschalis , de quo dictum est supra ; et 
illa, quae sacrificium incruentum N. L. clarius adumbrarunt. 
Scilicet, praeter sacrificium Melchisedech, oblatio Mosaiea ferti 
de simila (Levit. II, seqq. ; Malach. I, 10), nec non juge sacri¬ 
ficium (Exod. XXIX, 58 seq. et Num XXVIII, 5, 4), erant 
figurae sacrificii Missae in novo Testamento.—7/ ircus emissa¬ 
rius, cujus capiti mala imprecabatur pontifex, quique Israe- 
litarum noxis velut onustus in solitudinem abigebatur 
(Levit. XVI, 22), Christum denotabat, qui peccata nostra ipse 
pertulit in corpore suo. I Pet. II, 24. 

X. Josue. — Josue , sive Jesus , id est Dominus salvator, for¬ 
tis in bello, successor Mogsi in prophetis (Eccli. XLVI, I), quod 
Moyses non potuit, populum Dei in terram promissionis in¬ 
troduxit, Jordane trajecto. Cujus rei monumentum perpetuum 
constituit duodecim lapides, de Jordanis alveo sublatos. — 
Dum debellaret hostes in praelio, solem in suo cursu cohibuit. 

— In quibus omnibus typus fuit Christi. Sicul pugnante Josue , 
inquit Theodoretus, sol stetit ; iia, dum Salvator noster morte 
sua mortem dissolveret , sol meridie continuit radios suos , et 
tenebris replevit terram. 

XI. Judices generatim, quatenus salvatores Israelis, fuere 
figurae Salvatoris Christi. 

Speeialim Samgar , filius Anath (Jud. III), percutiens Phi- 
lislaeos vomere aratri, typus fuit Christi, mundum vincentis 
vomere praedicationis evangelicae. — Alii inter Judices insi¬ 
gniores sunt : Debbora, Gedeon, Jephte et Samson. 

XII. Debbora et Jahel. — Debbora prophetissa praeliatrix, 
et Jahel , mulier fortis, quae occidit Sisaram ducem hostium 
(Judic. IV) : typice repraesentant Christi Ecclesiam ; — item, 
animam sanciam, — praesertim vero, B. Virginem de Satana 
triumphantem. 

XIII. Gedeon (Jud. VI, VII, VIII). — Gedeon , id est hebraice, 
ille qui conterit iniquitatem , cum purgaret frumenta in tor¬ 
culari, divinitus vocatus est, ut Israel a Madianitarum servi¬ 
tute liberaret. Destruxit aram Baal et lucum succidit ; erexit 
autem altare Domino , obtulitque sacrificium ex carnibus 
haedi et farina. — Signum coeleste accepit, exposito in area 
vellere ut rorem exciperet. — Dimissa magna exercitus parte, 
processit cum trecentis viris, qui^ dextera tenebant lampades 
ardentes in vasis testaceis, laiva autem buccinas, et de caetero 
inermes erant; dicensque his militibus suis : Quod me facere 
videritis , hoc facite, irruit in hostes , qui sese mutua caede 
trucidarunt. — His omnibus typus fuit Christi, Redemptoris, 
et per Apostolos triumphatoris. 

Vellus Gedeonis denotat mysterium Incarnationis : ros iri 
vellere est Verbum in Virgine. — Item, ros in vellere, dum 
universa terra manet rore destituta, est gratia originalis in 
Immaculata Deipara. — Item, ros in vellere, deinde vero in 
universa terra nec jam in vellere : est fides et gratia, prius 
populo Israel data, deinde a populo Israel in Gentes universas 
translata. 

XIV. Jephte (Judic. XI). — Jephte , id est hebraice, janua, a 
fratribus primum ejectus, exui a Galaadilis requisitus est ut 
esset dux belli contra Ammoniias. Ille ante praelium votum 
fecit Domino ; et adeptus victoriam, immolavit filiam suam 
virginem. Typus Christi Salvatoris, orantis in horto Oliva¬ 
rum, et pro nobis immolantis carnem suam et humanitatem. 

— Filia Jephte immolata, etiam repraesentavit Ecclesiam, quam 
Christus velut virgineam victimam Patri obtulit cum sanguine 
innumerabilium Martyrum. 

XV. Samson (Judici XIII — XVI). — Natus est Samson ma- 

tre sterili, cui apparuit angelus, dicens : Concipies et paries 
filium , qui erit nazarceus Dei... et ipse incipiet liberare Israel de 
manu Philistinorum. — Peperit itaque illa filium , et vacavit 
nomen ejus Samson (i. e. solem ) ; crcvitque puer et benedixit ei 
Dominus , coepit que Spiritus Domini esse cum eo. 

Samson uxorem duxit PhilisUeam, eique sua revelavit arcana, 
nimirum, robur suum in capillis esse silum. — Praepotens 
viribus leonem obvium interfecit, in cujus ore postmodum 
favum mellis reperit.—Sitiens valde, clamavit ad Dominum. 
— Ligatus, omnia vincula disrupit. — Gazae inclusus, dormivit 
ad mediam noctem ; tunc experrectus, ipsas oppidi velut car- 
ceris sui portas detraxit ac detulit in verticem montis. — 
Demum multo plures interfecit moriens, quam vivus occiderat. — 
Typus Christi, morte ac resurrectione sua peccatum mortemque 
vincentis. 

Leo a Sumsone occisus, est mundus a Christo devictus, qui 
pro morsu amaro reddit victori dulcedinem. — Iterum, est 
ipse Christus, leo de tribu Juda, qui morte sua genuit vitam , 
et vitae alimentum suavissimum : nempe mei Fucharislicum, 
et examen innumerabile fidelium. — Iterum, favus ille mysti¬ 
cus est Beata et Immaculata Virgo Maria, filia vitae, quae sola 
in humano genere, per peccatum mortuo et corrupto, inventa 
est incorrupta et viva. 

Coma Samsonis, quae nazareatus ejus erat sacrum insigne, 
et in qua fortitudo ejus erat sita : repraesentabat Christum, 
Nazaraeum et Nazarenum, a quo omnis fortitudo procedit. — 
Significabat praeterea symbolice, rerum minimarum nobis 
exactam curam esse habendam : a minimis enim pendent 
maxima. 

XVI. Ruth , Moabitis et gentilis, deinde facta proselyta et 
uxor Booz, typum gessit Ecclesiae; Gentiumque vocationem, 
Judaeis exclusis, a Christo faciendam demonstrat. 

XVII. Samuel (I Keg. I seqq.). — Samuel , id est, positus a 
Deo , perinde ac Samson natus matre sterili, nazaraeus etiam 
fuit, unigena, ab infantia Deo dicatus, de quo legitur : Puer 
autem Samuel proficiebat, atque crescebat et placebat tam Deo 
quam hominibus... et Dominus erat cum eo (l Beg. 11,26; III. 
19). — Fuit praeterea Samuel levita , sacerdos, et propheta 
Domini. — Quibus omnibus typum gessit Christi. 

XVIII. David (I, 11, III Beg.). — David , natus in Bethle- 
hem, pastor, bellator fortis ac liberator populi sui, propheta, 
rex, oleo sacro inunctus : toto vitae curriculo expressum 
Christi typum gessit. Spectetur enim gigantem Goliath occi¬ 
dens, persecutionem patiens et angustias ex parte Saulis, imo 
rebellionem ex parte proprii filii Absalom dilectissimi; — 

arcam Domini et sedem regni sui constituens in civitate 
sancta Jerusalem, atque in monte Sion ; pacem praestans po¬ 
pulo suo, et adversas ipsi gentes subjiciens ; arcem Sion aedi¬ 
ficans et turrim munitissimam (II Reg. V, 9); — Dei cultum 
psalmis ac laudibus dignissimis celebrans : his omnibus tam 
manifestam Christi exhibet imaginem , ut apud prophetas , 
Isaiam, Jeremiam, Ezechielem et Oseam, ipsum Davidis nomen 
Christo tribuatur. 

Davidis uxores, Abigail humillima (I Reg. XXV), et Abisag 
sunamilis, typi sunt B. Mariae Virginis. 

XIX. Salomon (III Reg.). — Non minus quam in David patre, 
agnosci potest Christus in Salomon filio. Salomon , id est, 
Pacificus, appellatus quoque est Iedidia, seu Amabilis Domino 
(II Reg. XI, 25) ; et cognominatus Cohelet, id est, Ecclesiastes 
seu praedicator : filius David, sedensque super thronum ejus 
rex in Jerusalem , sapientia et magnificentia praeclarus, aedifi¬ 
cavit mirabile templum Domino, idque solemniter dedicavit, 
sicut Christus Ecclesiam. 

Regina Saba, quae de longinquo ad Salomonem venit, ejus- 
que sapientiam et opes mirata est, Ecclesiae typus fuit : quae 
ex ethnicis fere conflata, Christi doctrina, virtutibus et gratia 
capta, ad eum accessit, eique sese in sponsam tradidit. 

Thronus Salomonis eburneus , repraesentabat B. Virginem 
Dei Genitricem, in cujus gremio atque ulnis divinus Salomon 
quiescere et residere voluit. Describitur autem (III Reg. X, 
18, et II Paralip. X, 17), his verbis : Fecit quoque rex (Salo¬ 
mon) solium eburneum grande , et vestivit illud auro mundis¬ 
simo. Sex quoque gradus , quibus adscendebatur ad solium, et 
scabellum aureum , et brachiola duo altrinsecus, et duos leones 
stantes juxta brachiola ; sed et alios duodecim leunculos stantes 
supex' sex gradus ex utraque parte : non fuit tale solium in 
universis regnis (i). 

Idem dicendum de lectulo Salomonis , qui (Cant. III, 7 , 8) 
sic describitur : En lectulum Salomonis sexaginla fortes ambiunt 
ex fortissimis Israel : omnes tenentes gladios , et ad bella doctis¬ 
simi : uniuscujusque ensis super femur suum , propter timores 
nocturnos. 

Similiter Beatam Virginem figurat et Ecclesiam currus Salo¬ 
monis, de quo legitur : Ferculum fecit sibi rex Salomon de 
lignis Libani : columnas ejus fecit argenteas, reclinatorium au¬ 
reum, ascensum purpureum : media charitale constravit propter 
filias Jerusalem. Cant. 111, 9, 10. 

XX. Horologium Achaz (IV Reg. XX, II ; Isai. XXXVIII, 8). 


(1) Cf. A Lapide, in III Reg. X, 18. 

— Umbra retrocedens el sol revertens decem lineis* in horolo¬ 
gio Achaz, repraesentavit Christum, descensurum decem lineis, 
id est, immensum, infra omnes angelorum et hominum gradus, 
in passione sna ; indeque rursum ascensurum ad Patrem. — 
Ipsum autem horologium , in quo illud mysterium luminis effec¬ 
tum est, figuravit Beatam et Immaculatam Dei Genitricem. 

XXI. In libro Tobiae (cap. VI. 8), piscis de flumine ascen¬ 
dens, mystice Christus est. De quo mysterio haec Augustinus 
scribit : Est Christus piscis ille, qui ad Tobiam ascendit de flu¬ 
mine vivus - cujus jecore per passionem assato , fugatus est dia¬ 
bolus ; et per amaritudinem fellis afflatus est ccecus et illuminatus 
est mundus. Serm. 4 de Petro et Paulo. 

XXII. Judith. — Judith , vidua castissima , speciosissima , 
fortissima , caput amputans Holophernis, et liberans Betliu- 
liam : est allegorice B. Virgo Maria, victoriam referens de 
diabolo , serpenlisque conterens caput. Maria quoque in per¬ 
sona Judith laudatur his verbis : Tu gloria Jerusalem , tu lectitia 
Israel, tu honorificentia populi nostri. Judith XV, 10 seq. 

XXIII. Esther. — Regina sanctissima et pulcherrima Eslher, 
in uxorem Assueri loco Vaslhi electa, liberansque suo inter¬ 
ventu populum suum ab interitu, allegorice designat B. Mariam 
Virginem , nec non Christi Ecclesiam. — Assuerus figurat 
Christum ; Mardoclneus animam fidelem et piam ; Aman et 
Vasthi, dtemonem, carnem et mundum. 

Mariam quoque refert Assueri regis virga aurea , per quam 
Deus toti humano generi offensus reconciliatus est. Esther. 
IV. 11. 

XXIV. Job. — Servus Dei Job, multarum virtutum titulis 
ac dignitatum illustris, Christi Domini quoque typum gessit. 
Etenim rex in media gentilitate , propheta , doctor, pauperum 
paler, viduarum consolator , pupillorum protector ; justitia , 
simplicitate , castitate, praecipue vero patientia insignis , his 
totidem velut lineamentis Salvatori similis apparet. Imo et huc 
spectat ipsum nomen Job , quod latine dicitur dolens : ut per 
ejus et nomen et vulnera, inquit S. Gregorius (i) , Redempto¬ 
ris nostri passio designetur , de qua propheta ait : Vere lan¬ 
guores nostros ipse tulit , et dolores nostros ipse portavit. Isai. 
LUI,4. 

XXV. Prophetas generalim, ii praecipue qui pro justitia passi 
aut occisi sunt, typi fuerunt et imagines Christi. Inter eos 
tamen eminent Elias, Eliseus, Jonas, Jeremias et Daniel. 

XXVI. Elias. — Propheta Elias (2), quod nomen hebraice 
idem sonat ac Dominus Deus , tvpus Christi exstitit non nomine 
dunlaxat, sed virtutibus et gestis. • Vir enim fuit zelo divini 

(1) Lib. 6. Moral. c. 1. — Cf. Pineda. — (2) III Reg.. XVII seqq. 

cultus flagrans, in Carmelo monte orationi et contemplationi 
vacans, indeqne descendens ut regibus ac populis praecepta 
Dei praedicaret : fortissimus, et in tolerandis persecutionibus 
invictus. — Oratione sua coelum clausit et aperuit. — Sacri¬ 
ficium insigne Deo obtulit, omnesque prophetas Baal inter¬ 
fecit. — Ad vitam revocavit filium viduae Sarephlanae. — Coe- 
litus accepit subcinericium panem, et ambulavit in fortitudine 
cibi illius quadraginta diebus et quadraginta noctibus, usque 
ad montem Dei lloreb : ubi mira Dei visione dignatus est. — 
Demum morte immunis, raptus est vivus in coelum : Domini¬ 
cam ascensionem mirabiliter praefigurans. 

Fuit quoque Elias dux et princeps prophetarum caeterorum : 
atque hac de causa, una cum Moyse legislatore, apparuit in 
transfiguratione Christi ; cui nomine omnium prophetarum tes¬ 
timonium perhibuit, quod ipse verus esset Messias ab ipsis 
prophetatus. 

Nubecula parva quasi vestigium homines , quae orante Elia in 
vertice Carmeli ascendit de mari (111 Reg. XVI11, 44) : carnem 
Christi figurabat, quae in mari mundi istius erat nascitura. 
Videbatur enim Deus illa in nube, quasi pedibus descendens 
ad dandam Israeli pluviam. — Quod autem Elias puerum suum 
mittat septies, ut in mare signum pluviae, puta nubes pros¬ 
pectet (ibici ) : septiformem sancti Spiritus gratiam, quae danda 
erat Ecclesiae, designabat. (S. Angust. Serm. 201 De Temp.) 

XXVII. Elmeus. — Typus Christi Eliseus, id est Dei salus, 
propheta : qui accepto Eliae, magistri sui, duplici spiritu, non 
secus ac Elias factus est ipsemet pater , currus et auriga Israel 
(IV Reg. XIII, 14). — Nazaraeus erat; portabat baculum ; et 
ascendens in montem Bethel a pueris ludibrio est habitus. — 
Mortuum puerum suscitavit, ei incumbendo ita, ut os ori, ma¬ 
nus manibus, pedes pedibus accommodaret. — Naaman Syrum 
a lepra mundavit. — In oppido Dothan, Syriorum exercitus 
caecos effecit et illuminavii. — Mortui ejus ossa mortuum 
resnscilarunl : Et morluum prophetavit corpus ejus. Eccli. 
XLV1II, 14. 

XXVIII. Jonas. — Propheta Jonas, quod nomen columbam 
significat, saeviente tempestate dormiens, mox expergefactus, 
pro nautarum, salute missus est in mare: quo facto quievit 
tempestas. Ille autem sepultus in venire ceti, Deum orat , 
dicens : Abjectus sum a conspectu oculorum tuorum. Post tres 
dies rejectus in terram et lumini redditus, Ninivitas ad poeni¬ 
tentiam ac Dei cultum hortatur. — Typus Christi, praesertim 
morientis et resurgentis. 

XXIX. Jeremias. — Cernere licet et in Jeremia , id est laline 
Celsitudo Domitii , expressam Jesu Christi imaginem. Sancti- 

ficatus enim Jeremias ab utero matris, et constitutus propheta 
in Gentibus (Jer. I, 5), etiamnum puer docendi munus exsequi 
aggressus est. A suis autem, quos a peccatis et calamitatibus 
subducere volebat, pessime exceptus, summa patientia et leni¬ 
tate inflictas sibi poenas tulit, pro percussoribus suis oravit, et 
super Jerusalem amare flevit. 

XXX. Dariiel. — Propheta Daniel , id est, Judicium Dei , 
dictus Vir desideriorum , e stirpe regum Juda, adhuc adolescens 
tanquam servus Babylonem abductus est : conspicuus egregia 
forma, pietate, abstinentia, et spiritu sapientiae quo arcana 
occultissima interpretabatur. — A rege praifectus toti Babylo¬ 
niae, propter pietatem vero missus in lacum leonum, inde Deo 
protegente regressus ac velut nova? vitae restitutus est. — 
Destruxit idolum Bel, et draconem occidit. —Causam Susannae 
judicavit impios calumniatores damnando, innocentem mulie¬ 
rem ab omni malo liberando. — Quibus omnibus Daniel typum 
gessit Christi, desiderati cunctis gentibus, qui diaboli potes¬ 
tatem contrivit, et a Patre qua homo praepositus est Dominus 
universo mundo. 

Insuper , Daniel (V, 25) per mane , thecel , phares , impio 
Balthasari intentans vitae regnique excidium , allegorice est 
Christus , impiis intentans mortem , judicium, et infernum. 

Item, cap. IV, Daniel interpretans somnium arboris succisae, 
significat Christum , qui superbos humiliat et humiles exaltat ; 
quique reges terrae cruci ac fidei suae subjicit. 

Item, Daniel prophetiarum et visionum claritate Christum 
refert, evangelica doctrina homines illuminantem. Sunt autem 
Danielis visiones propheticae qualuor praecipuae : prima, cap. 
VII, qua videt Antiquum dierum , i. e. Patrem aeternum , Filio 
hominis , i. e. Filio suo incarnato, Christo, dantem regnum et 
honorem ; — secunda , cap. VIII, qua videt hircum contra 
arietem, i. e. contra Christum ejusque fideles cornulantem ; — 
tertia, cap. IX , qua audit ex angelo annum adventus Christi ; 
— quarta, cap. XI, qua videt bellum inter reges Aquilonis et 
Austri : id est, bellum infidelium adversus fideles , Antichristi 
adversus Christum. 

Angelus similis Filio Dei (Dan. III, 49, 92), qui tres pueros 
in fornace Babylonica illaesos servavit, figura fuit Christi, qui 
nos ab igne gehennae aeque ac concupiscentiae liberat. 

Lapis divinitus de monte abscissus , et conterens statuam 
quadriformem (Dan. II), est Christus de Virgine natus, con¬ 
terens quatuor idololatrica regna, et suum imperium per 
orbem universum inducens. 

Angelus vestitus lineis , et cujus facies erat quasi species ful¬ 
guris (Dan. X), repraesentabat Christum, ut patet ex Apoc. I, 

15 : Vidi similem Filio hominis, vestitum podere... et facies 
ejus , sicut sol lucet in virtute sua... 

XXXI. Eliacim (Isai. XXII). — Eliacim (Dei resurrectio), 
Helciae filius, sacerdos, in locum Sobnae pontificis suffectus, 
Christi sacerdotis, ejusque summae in lotam* Ecclesiam potes¬ 
tatis typus constitutus est. Sic enim loquitur Deus per Isaiam 
ad Sobnam : Expellam le de statione tua , et de ministerio tuo 
deponam te. Et erit in die illa , vocabo servum meum Eliacim , 
filium Helcice. Et induam illum tunica tua , et cingulo luo con¬ 
fortabo eum , et potestatem tuam dabo in manu ejus ; et erit quasi 
pater habitantibus Jerusalem , et domui Juda: Et dabo elavem 
domus David super humerum ejus ; et aperiet , et non erit qui 
claudat; et claudet , et non erit qui aperiat. Et figam illum paxil¬ 
lum in loco fideli , et erit in solium glorice domui patris ejus : 
et suspendent super eum omnem gloriam domus patris ejus. 
Isai. XXII, 19, seqq. 

XXXII. Cyrus (Isai. XLIY, XLY). — Typus Christi etiam 
Cyrus , rex Persarum , qui populum Israel captivitate Baby¬ 
lonica liberavit ; de quo Isaias : Dico Cyro : Pastor meus es , et 
omnem voluntatem meam complebis. — Ilcec dicit Dominus chrislo 
meo Cyro, cujus apprehendi dexteram ut subjiciam ante faciem 
ejus gentes , et dorsa regum vertam , et aperiam ante eum januas, 
et porice non claudentur. Ego ante te ibo , et gloriosos terree 
humiliabo ; portas cereas conteram , et vectes ferreos confrin¬ 
gam. Et dabo tibi thesauros absconditos... 

XXXIII. Zorobabel (I Edsdr. II seqq.). — Typum Christi 
gessit Zorobabel (alienus a confusione), de tribu Juda et de 
domo David, qui Judaeis captivitate Babylonica liberatis , et 
Jerosolymam redeuntibus ducem se praebuit , templumque 
instauravit.— Figuravit Christum, regem ac legislatorem, sicut 
Jesus filius Josedec , sacerdotem ; ambo vocantur olivee et filii 
olei apud Zachariam, sic scribentem : Vidi, et ecce candelabrum 
aureum lotum, et lampas ejus super caput ipsius , et septem 
lucernce ejus super illud ; et septem infusoria lucernis , quee 
erani super caput ejus. Et duce olivee super illud : una a dextris 
lampadis et una a sinistris ejus. Et respondi , et aio ad angelum 
qui loquebatur in me, dicens... Quid sunt duce spicee olivarum? 
Isti sunt duo filii olei... Manus Zorobabel fundaverunt domum 
istam , et manus ejus perficient eam.. Zachar. IV, 2 seqq. 

Templum instaurandum , nec non candelabrum aureum, est 
Ecclesia cum suis sacramentis , quae ab oliva mystica Christo 
oleum gratiae quod continent hauriunt. — Babylon typus est 
mundi istius, qui merito civitas confusionis vocatur. Babylonica 
captivitas, est servitus peccati in hoc mundo. Bex Balaylonis 
est diabolus , princeps hujus mundi. — Babyloni opponitur 






96 


DE S. SCRIPTURA: INTEKPRF/1'ATIONK. 


Jerusalem, civitas Dei, typus Ecclesiae , nec non B. Mariae Vir¬ 
ginis, et animae cujuslibet sanctae, in qua Deus regnat. 

XXXIV, Jesus, filius Josedec (1 Esdr. 111 seqq., Zacliar. 111 
seqq.). — Typus insignis Christi fuit Jesus, seu Josuc, filius 
Josedec , sacerdos magnus, qui Babylone redeuntium cum 
Zorobabele dux fuit, hujusque in templo reparando socius. De 
ipso apud Zachariam haec leguntur : Salem stabat a dextris ejus 
ut adversaretur ei. Ei Jesus erat indutus vestibus sordidis : et 
stabat ante faciem angeli, qui respondit , dicens : Auferte vesti¬ 
menta sordida ab eo, et ponite cidarim mundam super caput ejus. 
Et posuerunt cidarim mundam super caput ejus, et induerunt 
eum vestibus... Et factum est verbum Domini ad me, dicens: Sumes 
aurum et argentum, et facies coronas, et pones in capite Jesu, 
ftlii Josedec, sacerdotis magni . Et loqueris ad eum, dicens : IIwc 
ait Deus exercituum , diceris : Ecce vir , Oriens nomen ejus ; et 
subter eum orietur et mdificabit templum Domino. Et ipse exstruet 
templum Domino ; et ipse portabit gloriam , et sedebit, et domina¬ 
bitur super solio suo : et erit sacerdos super solio suo. Zachar. 
III, VI. 

XXXV. His typis proprie dictis addi potest allegoria insignis 
libri Canticorum, qua celebratur spirituale connubium Christi 
el Ecclesiae : ubi Sponsus est Christus, Sponsa vero, tum 
Ecclesia, tum B. Virgo, tum anima justa. 

His insuper addi possunt nomina figuraliva aut symbolica 
bene multa, quibus designatur Christus vel sanctissima ejus 
Mater ; quaeque sequenti syllabo collecta oculis subjiciuntur. 
— Quo utilior aulern hujusmodi syllabus evadat, non tantum 
figurata , sed etiam propria Christi nomina recensebimus : 
primum quae in vetere Testamento, deinde quae in novo repe- 
riuntur (l). 

Nomina Christi in vetere Testamento. 


Deus (Isai. XXXV , 4). — Dominus Deus (Ps. XLIV , 12). — 
Primogenitus Dei. Ps. LXXXVIII. 

Emmanuel , id est, Nobiscum Deus (Isai. VII, 14).— Dominus 
Davidis. Ps. CIX. 

Sanctus Sanctorum (Dan. IX, 24). — Sanctus Dei (Ps. XV).— 
Sanctus Israel (Isai. XII, C). — Admirabilis, Consiliarius, Deus 
fortis. Pater futuri saeculi. Princeps pacis. Isai. IX, 6, 7. 

Veritas (Ps. LXXXIV , 12). — Vita (Deut. XXX, 20). - Sa¬ 
pientia (Eccli. XXIV, 5 ; Prov. VIII, 12 seq. Sap. IX , 4). — 
Candor lucis leternce (Sap. VI1, 26). — Verbum Dei, sermo Dei. 
Eccli. I, 5 ; Sap. XVIII, 14, 15. 

(1) Explicata videri possunt pleraque hsec nomina apud Huetium, De¬ 
monstrat. Evang. — Cfr. et Becanus, Analogia, cap. 2, queest. 5. 

Primus et novissimus. Isai. XLI, 4. 

Desideratus cunctis gentibus (Agg. II, 8). — Exspectatio gen¬ 
tium (Gen. XLIX , 10). — Desiderium collium cet'emorum. Gen.. 
XLIX, 26. 

Christus seu Unctus Dei. Dan. IX, 26 ; Ps. II, XLIV. 

Sacerdos in aeternum. Ps. CIX. 

Propheta. Deui. XVIII, 16. 

Dominus legifer noster , rex noster, judex noster (Isai. XXXIII, 
21). — Dominus et rex aeternus. II Keg. VII, 12, 13. 

Redemptor (Isai. LIX, 20). — Salutare Israel. Ps. XIII. 

Salvator et propugnator (Isai. XIX , 20). —Murus et ante¬ 
murale (Isai. XXVI, 1 ).—Turris fortissima (Prov. XVIII, 10).— 
Civitas munita, columna ferrea , murus cereus. Jerem. I, 18. 

Bellator et victor. Ps. XLIV , 5 seq. — Isai. XI, 4, 3. — 
Hab. III, 8, seq. 

Brachium Domini. Isai. LIX, 1. 

Dominator (Malach. 111, 1). — Davul (Ezech. XXXIV, 24).— 
Claviger domus Dcivid (Isai. XXII, 22). — Caput gentium (Ps. 
XVII). — Signum populorum (Isai. XI, 10). — Testis, dux , 
praeceptor gentium. Isai. LV, 4; Jerem. XXX, 21. 

. Angelus’testamenti. Malach. III, 1. 

Parvulus, filius (Isai. IX, 6).— Semen Abrcihce (Gen. XXII , 
18). — Semen mulieris , filius Virginis (Gen. III, 15 ; Isai. VII, 
14). — Fructus terree. Ps. LXV1. 

Filius Davul , cornu Davicl, cornu salutis, lucerna David. 
Ps.CXXXI ; Luc. I; 69. 

Stella oriens (Num. XXIV, 17 ; Apoc.. XXII, 16). — Oriens 
sive germen, radix , flos, virga. Zachar. VI, 12 ; Jerem. XXIII, 
3 ; Isai. XI, 1. 

Pastor. Isai. XL, 11 ; Ezech. XXXIV, 23. 

Agnus , ovis. Isai. XVI, 1 ; LIII, 7. 

■Leo. Gen. XLIX, 9. 

Lux , lux gentium (Isai. IX, 2, et XLII, 6). — Lumen Jeru- 
salem (Isai. LX, 1). — Sol Jerusalcm. Isai. LX, 20. 

Ignis. Exod. III, 2 ; Dent. IV, 24 ; Hebr. XII, 29. 

Fons. Zachar. XIII, 1 ; Eccli. XXIV, 40. 

Petra , lapis , lapis Israel, lapis angularis, fundamentum, 
mons. Isai. XXVIII, 16, 18 ; Gen. XLIX, 24; Ps. GXVI1 ; Dan. 
II, 54 seq. ; I Cor. III, 11, et X, 4. ■' 

Porta (Ps. CXVII, 20). — Via.et semita. Isai. XXXV, 8 seq. 

Justus, justitia (Isai. XLV, 8). — Soljustitice. Malach. IV, 2. 

Servus Dei, electus Dei (Isai. XLII, 1). — Nazarceus (Matth. 
11, 25 ; Judic. XIII, 5, 7), Item Isai. XI, 1 : Virga de radice 
Jesse, et flos (juxta Hebraeos et Nazarceus) de radice ejus ascen¬ 
dens. I .. ' • . . 

I. — S. Scripturae. 7 

Vir dolorum,-despectus, et novissimus virorum ( Isai. LUI, 3). 

— Vermis et non homo, opprobrium hominum et abjectio plebis, 

Ps. XXI. 

Speciosus formaprae filiis hominum (Ps. XLIV).— Dominus 
fortis et potens, Dominus potens ui praelio, Dominus virtutum, rex 
glorias. Ps. XXIII. 

Nomina Christi in novo Testamento. 

Filius Dei. verus Deus et vita ceterna (I Joan. V, 20). — Filius 
Dei dilectus (Malth. III, 17). — Filius Dei unigenitus. Joan. 
I, 18; III, 16. 

Verbum, Verbum Dei (Joan. I; Apoc. XIX, 15). — Sermo 
Dei. Hebr. IV, 12. 

Splendor gloriae et figura substantice Dei (Ilebr. I, 5). — Ima- 
go Dei invisibilis. Coloss. I, 15. 

Via, et veritas, et vita (Joan. XIV, 6). — Lux mundi (Joan. 
VIII, 12). — Gratia Dei erudiens nos. Tit. II, 11. 

Homo, Filius hominis. Joan. VIII, 40 ; Mattii. VIII, 20. 

Filius David, Filius Abraham (Matth. I, 1). — Radix David y 
leo de tribu Juda (Apoc. V, 5). — Oriens, ex alto nos visitans. 
Luc. I, 78. 

Filius Mariae (Mare. VI, 5).— Ut putabatur, filius Joseph. 
(Luc. III, 23). — Fabri filius, faber. Matth. XIII, 55 ; Mare. 
VI, 3. 

Infans, puer (Luc. II, 12, 21). — Novissimus Adam, homo 
coelestis. I Cor. XV, 45, 48. 

Messias. Joan. I, 41, et IV, 25. 

Salvator mundi (Joan. 'IV, 42). — Redemptor (Act. VII, 55). 

— Mediator Dei et hominum (I Tina. 11.5 ), — Mediator novi 
Testamenti (Heb. IX, 15). — Advocatus tiosier apud Deum. 
I Joan. II, 1. 

Apostolus et pontifex confessio?iis nostrae (Hebr. III, 1). — 
Minister circumcisionis (Rom. XV, 8). — Pontifex magnus , 
sacerdos i?i aeternum. Hebr. IV, 14 ; V, 6. 

Aqnus Dei, Agnus immaculatus (Joan. I, 29 ; I Pet. I, 19). 

— Hostia (Epii. V, 6). — Peccatum (II Cor. V, 21). — Pascha 
nostrum. I Cor. V, 7. 

Propheta magnus (Luc. VII, 16). — Magister, Magister bonus. 
Matth. XXIII, 10, et XIX, 16. 

Rex, rex Judaeorum (Joan. XVIII, 57; XIX, 19). — Rex 
regum et Dominus dominantium (Apoc. XIX, 16). — Primogeni¬ 
tus mortuorum, et princeps regum terree (Apoc. I, 5). — Pri¬ 
mogenitus omnis creaturae, primogenitus ex mortuis (Coloss, I, 
15, 18). — Judex vivorum et mortuorum (Act. X, 42). — Haeres 
universorum (Hebr. 1, 2). — Dominus Jioster 'Jesus Christus. 
Gal. I, 3. 

Pastor bonus ( Joan. X, 11). — Ostium ovium. Joan. X, 7. 

Panis. Joan. VI, 55. 

Vitis. Joan. XV, 1. 

Caput Ecclesiae (Eph. V, 25). — Petra, fundamentum (I Cor. 
X, 4, et III, 11 ).—Lapis vivus, lapis sumnms, angularis , electus, 
pretiosus ; — lapis offetisiotiis et petra scandali (I Pet. II, 4 seq.) 
— Ruma et resurrectio multorum, signum cui contradicetur. 
Luc. II, 54. 

Granum frumenti cadens in terram (Joan. XII, 24). — 
Resurrectio et vita (Joan XI, 25). — Sponsus (Malth. IX, 15). — 
Principium et finis, alpha et omega. Apoc. I, 8. 

Nomina B. Marice Virginis, ex utroque Testamento 

desumpta. 

Marieenomen multiplicem continet significationem. Maria enim 
latine dicitur vel excelsa , sublimis ; vel domina, magistra, prin¬ 
ceps ; vel myrrha , amaritudo ( 4 ); imo, juxta S. Bernardum 
stellam maris innuit. — Merito Mariae attribuitur illud Cant. I, 
2 : Oleum effusum nomen tuum. 

Appellatur autem Maria imprimis Virgo, — conjux, sponsa 
Joseph, — mater Domini , mater Jesu, — mulier, gratia plena, 
benedicta inter mulieres; — ancilla Domini; — mulier amicta 
sole, et luna sub pedibus ej us , et in capite ejus corona stellarum 
duodecim. Apoc. XII, 1. 

Deinde, mulier conterens caput serpentis (Gen. III, 15). — 
Virgo concipiens et parietis. Isai. VII, 14. 

Domus Dei, domus aurea, templum Salomonis ; domus quam 
sibi cedi/icavit Sapientia (Prov. IX, 1). —Palatium Salomonis 
(III Reg. VII, I). « Summi Regis palatium, a Deo ornatum, 
t omnes hospitio recipiens ; in quo spiritualis sponsi thalamus, 
«in quo Verbum carnem sibi desponsavit. • S. German. in Prae¬ 
sentat. Deiparae. 

Tabernaculum Altissimi (Ps. XLV). — Dei sacrarium. — 
Arca foederis. — Altare thymia matis. — Coelum, thronus Dei 
(Malth. V, 55). Solium glorix Dei : « Thronus Dei , coelumque 
t gloriam Dei enarrans. > S. German. ibid. 

Thronus Salomonis, sedes sapientiae. III Reg. X, 18. 

Jerusalem (Cant. VI, 5), civitas sancta , civitas magni regis 
(Malth. V, 56), quam ipse fundavit Altissimus. Ps. LXXXVI. 

Scala Jacob. Gen. XXVIII, 12. 

Porta orientalis, porta clausa principi. Ezech. XLIV, 1. 

Nubecula Elice (lll Reg. XVIII, 44). — Nebula tegens omnem 
terram, nubes effundens pluvias.... Thronus meus in columna 
nubis. Eccli. XXIV, 6, 7. 

(1) A Lapide, in Eccli. XXIV, 12. 

Stella Jacob (Num. XXIY, 17), — stella matutina (Eccli. L, 6), 

— stella maris. — Aurora consurgens, pulchra ut luna, electa 
ut sol, terribilis ut castrorum acies ordinata, Cant. VI, 9. 

Virga de radice Jesse , — Virga Aaron germinans... 

Paradisus, hortus voluptatis, hortus co?iclusus, fons signatus, 
puteus aquarum viventium. Cant. IV. 

Lignum vitee , cedrus, cypressus, palma, oliva , platanus, cin¬ 
namomum, balsamum, myrrha electa. Eccli. XXIV, 17, seq. 

Rosa mystica, plantatio rosee in Jcricho , flos rosarum in diebus 
vernis (Eccli. XXIV, 18 ; L, 8 ).—Flos campi, lilium convallium, 
lilium inter spinas. Cant. II, 1,2. 

« Dei mons praepinguis, in quo enutritur Agnus Dei ; e quo 
« devolutus lapis qui contrivit aras idolorum, et factus est in 
« caput anguli, mirabilis oculis nostris. > S. German. ubi supra. 

Arcus in nubibus splendens (Gen. IX, 15). — Candor lucis 
veternae , speculum sine macula (Sap. VII, 26). — Speculum 
justitiee. 

Rubus ardens et incombustus. — Vellus Gedeonis. — Favus 
Samsonis. — Horologium Achaz. 

Regina stans a dextris Regis gloriae in vestitu deaurato 
(Ps. XLIY). — Sponsa, columba , amica Regis ; soror , perfecta , 
electa, immaculata ejus; pulcherrima mulierum, Sulamilis (vel 
Sunamitis , virgo et uxor Davidis) ; filia principis ; virgula fumi 
ex aromatibus myrrhae et thuris, ascendens per desertum. Cant. 
III, IV, V, VI, VII. 

Mater viventium (Gen. III, 20). —Mater pulchrae dilectionis 
et sanctae spei (Eccli. XXIV, 24). — Speciosa Rachel , mater 
salvatoris Mgypti; —humilis Abigail, pulchra Abisag virgo ; 
supplex mater Salomonis (III Keg. II, 20) ; — invicta Judith , 

— Esther regina , salus populi sui. — Navis institoris de longe 
portans panem. Prov. XXXI, 14. 

Turris eburnea, turris David munitissima (Cant. IV, VI). — 
Turris draconi impervia. — Murus (Cant. VIII , 10) ; urbs 
refugii; portus. — « Columba, quae nobis et fructum fers oli- 
« vae, et servatorem a spirituali diluvio, ac portum salutis 
« annuntias. — Urna, ex puro auro conflata, Christum, qui 
t manna est, continens (S. German. in Praesent. Deiparae). » 

qilestio 4. 

Quanam sunt regulce pro sensu litterali et grammaticali ? 

Resp. — I. Ut obvius ac verus sensus percipiatur, spectare 
juvat, 1° orationis totius contextum ; 2° scopum.; 5° praeceden¬ 
tia et subsequentia, quae ad idem argumentum pertinent ; 
4° loca parallela, id est, illa in quibus res eadem vel similis 
tractatur. 




DE S. SCRIPTUR/E INTERPRETATIONE. 


101 


II. Vox quaelibet et locutio accipienda est in sensu proprio 
ac obvio, nisi necessitas aliqua cogat accipere eam improprie 
ac figurate. 

III. Necessitas est accipiendi vocem aut locutionem im¬ 
proprie, si proprie accepla, 1° contextui et circumstantiis mi¬ 
nime congruat; vel 2° asserat aliquid repugnans sive fidei, sive 
Dei hominumve cliaritati, sive honestati morum. 

IV. Ob repugnantiam cum fide accipiendus improprie est 
quicumque sermo, 1° qui Deo tribuit humana, sive membra, 
sive officia, sive affectiones ; — 2° qui de Christo vel de Ec¬ 
clesia enuntiat praedicata, ex rebus inanimatis vel irrationabi¬ 
libus desumpta ; — vel statum, negotia, aut actiones ad saeculi 
normam describit; — 5°.qui justorum felicitatem, potestatem, 
ornatum, victum , aliaque similia sub rebus corporalibus pro¬ 
ponit. 

V. Ob repugnantiam cum charitate aut honestate, impro¬ 
prius accipiendus est sermo, 1° qui saevum quid et asperum, 
sive contra se, sive contra proximum jubere videtur ; —[;2° qui 
molle quid aut carnale videtur praecipere aut commendare; 
— 5° qui alterutrum a viris sanctis factum laudare videtur, 
vel imitandum proponere. Non enim omnia quae Scriptura de 
sanctis viris narrat, sancta sunt aut imitanda. 

VI. Ubi in Scriptura articulus fidei tangitur, et locus est 
obscurior, per alia loca clariora, vel per Ecclesiae traditionem 
explicandus est. 

q-VII. Partes historicae ita sunt interpretandae, ut veritas his¬ 
torica servetur, nec ad meram allegoriam torqueatur. Quae¬ 
cumque enim Spiritu sancto inspirante narrantur, sive ad 
eventus substantiam, sive ad circumstantias temporis, loci vel 
personarum pertineant ; certissima sunt, et divina infallibili- 
tate stabilita. Quapropter si quae hujusmodi, certo genuina et 
rite intellecta, cum historiae vel scientiae profanae assertis evi¬ 
denter conciliari nequeant, certitudo Scripturae omnibus hu¬ 
manae eruditionis conjecturis anteponenda est. 

Notandum 1°. Quoniam in iis quae ad fidem aut mores non 
pertinent, subesse potest materialis alteratio lextus primitivi ; 
et aliunde, quoniam res hujusmodi mere scientificas Scri¬ 
ptura directe non intendit docere : modeste et quasi timide 
procedere debent exegetae, nec facile damnare eruditionis pro¬ 
fanae systemata, quandiu fidei dogmatibus directe non ad¬ 
versantur ; sed prudenter exspectare donec humanae investi¬ 
gationes ad conclusionem aliquam certam perveniant. Quae, 
si quidem certa fuerit, cum Scripturarum veritate nunquam 
pugnabit; sed exegetam poterit juvare, ut sensum sacri lextus 
melius assequatur. Exempla praebet historia doctrinae Coper- 
nicanae et geologictc. 

Notandum 2°. Cavendum omnino esi ab hermeneutica qua¬ 
dam impia rationalistarum, qui ut e sacris Bibliis omne mi¬ 
raculum el quidquid supernaturale esi excludant, systemata 
varia (i) invenerunt, quorum praecipua sunt duo : interpretatio 
naturalis , et interpretatio mythica. Prior narrationes contor¬ 
quet, truncai aut immutat, ut facta supernaturalia naturaliter 
explicet ; posterior, nempe mythismus, eadem facta esse fictitia, 
aut parabolica seu allegorica contendit. — Utrumque, ut facile 
patet, systema 1° nititur principio falso, statuente miracula 
impossibilia esse, et res quascumque supernaturales admitti 
qua tales non posse. 2° Ipsis rationis principiis adversatur, 
omnemque auctoritatem , etiam humanam atque historicam 
convellit. Si enim res historicas, omnibusque auctoritatis 
conditionibus munitas, pro libitu mutare ; aut ad metaphoras, 
allegorias et figmenta trahere licet, nulla jam historica aucto¬ 
ritas aut certitudo constare potest. 

VIII. Non semper servatur in rerum narratione ordo tempo¬ 
rum : sed quae prius acciderunt, subinde posterius narrantur : 
recapitulationem aliqui hoc vocant Sic, in Gen. II, terrestris 
paradisi plantatio a L)eo facta refertur post narrata sex dierum 
opera ; cum tamen ea facta sit a principio, seu die creationis 
tertio.— Aliud exemplum occurrit initio capitis XII Gen., 
et in Evangeliis plura. \ 

IX. Subinde , maxime in Psalmis et Prophetis , subitus est 
transitus a figura ad rem figuratam : ut a Salomone ad Chri¬ 
stum , a Sion et Jerusalem ad Ecclesiam , ab Israel carnali ad 
Israel spiritualem , seu populum Christianum : idque sub 
eodem nomine , quasi de eadem re esset sermo. Imo nomen 
figurae quandoque tribuitur rei figuratae ; sic Christus vocatur 
David, Ezeeh. XXXIV ,25 : Et suscitabo super eas (oves meas) 
pastorem unum , qui pascat eas , servum meum David. 

X. Aliquando nomen proprium , vel gentilitium , personis 
tribuitur propter morum similitudinem. Sic prophetae Israeli- 
tas impios Chananceos vocant vel Sodomitas , etc. ; Christus 
Judam , diabolum ; Joannes Jerosolymam impiam appellat 
Sodomam et jEgyptum (Apoc. XI, 8). 

XI. Interpres noster pro nomine proprio hebraico , quan¬ 
doque ejhs interpretationem ponit , ut intelligalur mysterium 
quod in nomine proprio latet. Sic , in psalmo LXX1V : Et 
factus est in pace locus ejus , pro pace in hebraeo est schalem, 
quae vox omnino videtur ibi significare Jerusalem , prout 
indicat vox Sion, in eodem versu sequens : Et habitatio ejus 
in Sion. 

XII. Non raro bonorum spiritualium copia , m Evangelica 

(1) Cfr. Lamy, Introduct. tom. 1, cap. 7, sect. 3. 

lege futura, describitur typice ab eisdem prophetis per uberta¬ 
tem rerum temporalium, quae sub antiqua Lege promittebatur. 

XIII. Nonnunquam , in Psalmis , Prophetis , Cantico can¬ 
ticorum, dialogismus texitur , et plures inducuntur personae 
loquenles , quin indicetur transitus ab una persona interlo- 
quente ad aliam. 

XIV. Multa Deo in Scriptura tribuuntur , quasi ea ipse 
faciat, ut est excaecatio, obduratio impiorum, peccata ipsa; 
quae tamen nullo modo ei tribuenda sunt proprie , ut au¬ 
ctori, vel impulsori; sed tantum improprie, ut permittenti, 
vel occasionem non auferenti. Itaque verba illa, exccecavit , 
obduravit explicanda sunt , vel -i) occasionaliler , hoc est , 
quod fecerit Deus aliquid unde obduratio secuta sit ; vel 
- 2 ) permissive , hoc est, quod obdurari permiserit : adeo ut 
verba illa activa passionem vel permissionem significent. 

XV. Negantes propositiones absolute, hoc est, absque limi¬ 
tatione vel conditione intelligendae sunt : nisi sese habeant 
per modum comminationum ; affirmationes vero in promis¬ 
sionibus, non nisi cum conditione et limitatione intelligendae : 
si videlicet caetera adsint necessaria , si nihil aliud impediat. 
Sic fidei, spei, Dei invocationi salus aeterna promittitur. 

XVI. Promissiones quae alicui fiunt, non semper in ipso sunt 
implendae, sed subinde tantummodo in ejus posteris. 

XVII. Dubitationum particulis utitur Deus , non quod du¬ 
bitet, vel ignoret quid futurum sit; sed ad indicandam humani 
arbitrii libertatem , vel quandoque ad innuendam paucitatem 
eorum, qui rem de qua agitur, sunt facturi. Jerem. XXVI, 5 : 
Loqueris ad omnes : si forte audiant et convertantur . — Cae- 
terum illud Vulgatae si forte non aeque dubitativum est in 
hebraeo. 

XVIII. Cum per comparationem unum alteri praefert Scri¬ 
ptura, solet subinde id quod praefert affirmare, alterum negare. 
Sic : Misericordiam volui , et non sacrificium (Osee VI, (i) : id 
est, misericordiam malo quam sacrificium. Et : Non ego, sed 
gratia Dei mecum (Cor. XV , 10) : id est, non tam ego quam 
gratia Dei; quanquam et ego cum gratia Dei. 

XIX. Huic affine est , cum utitur Scriptura verbo vehemen- 
tiori pro minus vehementi ; vel contra, verbum mitius usurpat 
pro vehementiori. Jacob dilexi , Esau autem odio habui (Ma- 
lach. I, 3) : id est, Esau postposui, minus amavi. — Offerentes 
coram Domino ignem alienum , quod eis prceceptum non erat 
Levit. X, 1) : id est, quod eis velitum erat. 

XX. Subirpe in comparationibus , non apponitur particula 
similitudinis et comparationis. Sic prov. XXV, 14 : Nubes, et 
ventus , et pluvias non sequentes , vir gloriosus promissa non 

complens. — Subinde altera pars comparationis non additur ,r 
ut 1 Tim. 1, 5 : Sicut rogavi te ut remaneres Ephesi _ 

XXI. Pro comparativo et superlativo , latinus interpres , 
imitatus Hebraeos , qui carent his gradibus comparationis , 
usurpat positivum , ut Ps. CXV1I : Bonum est confidere in 
Domino , qiiam confidere in homine. 

XXII. Ponitur numerus plenus et rotundus, neglecto numero 
proprio, qui vel excrescit, vel aliquantulum deficit. Sic, Judic. 
IX, 18, septuaginta filii Jerobaal dicuntur ab Abimelech inter¬ 
fecti, cum huic numero duo deessent : ipsemel scilicet Abi¬ 
melech , qui eos interfecerat , et Joathan , natu minimus , qui 
evaserat. 

, XXlll. In annorum vel dierum numeris assignandis , saepe 
utitur Scriptura synecdoche , totum ponendo pro parte. Sic 
Christus tres dies in sepulcro fuisse dicitur ; e quibus tamen 
primus et tertius fuerunt incompleti. — Aliae occurrunt synec¬ 
dochae : Caro, vel anima , vel sanguis ponitur pro toto homine ; 

— item genus ponitur pro specie : ut cum tempus dicitur pro 
anno, tempora pro annis pluribus. — Item materia , pro re ex 
ea confecta. Sic 11 Reg. .VI, 5 : Ludere in omnibus lignis fabre 
factis ; vel, ut est in hebraeo : Ludere in omnibus lignis abietum , 
est ludere omnibus instrumentis musicis. 

XXIV. Praeter synecdochen, alii tropi omnis generis adhi¬ 
bentur frequentissime : tunc autem litteralis sensus censeri 
debet, non quem verba proprie significant, qui sensus tantum 
grammaticalis est; sed quem translate et metaphorice exhibent. 

Meiongmia notanda est in voce peccatum , quod subinde pro 
poena vel effectu peccati, subinde pro hostia , peccati expiato¬ 
ria, ponitur ; quandoque pro nuda etiam immunditie legali. 

— Antecedens pro consequenti ponitur , ut commutatio pro 
pretio : Quam dabit homo commutationem pro anima sua ? 
(Matth. XVI, 26). Item , judicium pro punitione, judicare pro 
punire. *— Signum pro significato : ut Verbum pro re dicta ; 

— vel contra , res pro signo : ut Gen. XVII ,10,15, pactum 
meum , pro signo pacti mei. 

Antonomasia est , cum fluvius vel flumen , absque addito , 
ponitur pro Euphrate. 

Ironia est, Ecclesiastae XI, 9 : Lcetare ergo , juvenis , in ado¬ 
lescentia tua... et ambula in viis cordis tui , et in intuitu oculo¬ 
rum tuorum : et scito quod pro omnibus his adducet te Deus in 
judicium. 

Catachresis est, cum diffamare ponitur pro evulgare rem 
laude dignam ; ut Matth. IX, 51. 

Imo nec hyperbolen Scriptura refugit : ut cum passim Terra 
promissionis vocatur terra fluens lacte et meile. 

— XXV. Scriptura ab una metaphora subinde transit ad aliam ; 
ut Zacliar. III, 8, 9, ubi Christum nunc orientem seu germen , 
nunc lapidem vocat , dicens : Ecce enim ego adducam servum 
meum orientem. Quia ecce lapis quem dedi coram Jesu 
(sacerdote) ; super lapidem . unum septem oculi sunt; ecce ego 
ccelabo sculpturam ejus , ait Dominus exercituum et auferam 
iniquitatem terree illius.in die una . — Alias a metaphora floris , 
ad Christum , flore signifleatum , transilit: Et egredietur virga 
de radice Jesse, et flos de radice ejus ascendet. Et requiescet 
super eum spiritus Domini. Isai. XI, 1. 

XXVI. Orbis plagae , Oriens , Occidens , etc., intelligendae 
sunt respectu Jerosolymae vel Terrae sanctae. Porro Occidentem 
textus sacer communiter vocat, mare , quia mare mediterra¬ 
neum, quod Palaestinam attingit, Judaeis erat ad Occidentem. 
Quandoque.Meridiem vocat dextram , Septentrionem sinistram : 
eo quod convertenti faciem ad Orientem situs harum partium 
talis sil. 

XXVII. Quae de Christo dicuntur, non semper ei in persona 
applicanda sunt ; sed subinde ei tanquam Capiti , subinde ejus 
corpori, Ecclesiae, subinde utrique. Sic, Zach. IX, 10, de 
Christo dicitur : Et loquetur pacem gentibus ; quas tamen 
Christus non in persona propria, sed tantum in persona Apos¬ 
tolorum adire debuit. . 

XXVIII. Apud Prophetas , decem tribus , prout distinctae 
ab aliis duabus , et sub diverso erant rege , vocantur Epliraim 
vel Samaria : quia scilicet sedes regum Israel erat in Sama¬ 
ria, et in tribu Ephraim. 

XXIX. Idololatria fere, maxime apud prophetas, fornicationis 
nomine indicatur : propterea quod idololatria, derelicto vero 
Deo, idolis adhaeret ; perinde atque adultera , deserto marito, 
adultero copulatur. 

XXX. De urbibus passim sermo fit , quasi mulieres essent. 
Etenim passim vocantur filice ; quandoque meretrices , propter 
idololatriam ; quandoque virgines , vel ratione pietatis erga 
Deum , vel ratione Dei , eas ut sponsas diligentis , vel ratione 
opum et pulchritudinis earum. 

XXXI. Scriptura filios vel filias vocat 1° quidquid ex aliqua 
re extrahitur et quasi paritur ; item 2° quum subjectio, obli¬ 
gatio, amicitia, familiaritas , cunjunctio , vel similitudo est 
aliqua rei cum re. Sic sagittae vocantur filice pharetree (Thren. 
III, 15) ; Tyrus , filia maris (Isai. XXlll, 10); prophetarum di¬ 
scipuli, filii prophetarum (III Reg. XX, 55) ; passimque occurrit, 
filius superbite , filius iniquitatis , filius mortis , filius pacis, filius 
sponsi , filius regni , etc. 

XXXII. JEtcrnum et sempiternum , non semper significant 







106 


DE S. SCRIPTURA INTERPRETATIONE. 


durationem sine fine, sed frequenter etiam quodvis longum 
tempus : cujusmodi est spatium, perdurans a lege data Moysi 
usque ad Christum et novam legem ; idque maxime fit, cum 
finis temporis illius ignoratur. Sic et illud tempus totum quod 
futurum est usque ad finem mundi, ceternum dicitur : In ceter¬ 
num, Domine, verbum tuum permanet in coelo (Ps. CXV1II).— 
Similiter a parte ante ceternum subinde dicitur, quod est an¬ 
tiquum : Cogitavi clies antiquos, et annos aeternos in mente habui 
(Ps. LXXV1). — In saeculum ponitur, modo pro aeternitate, modo 
etiam pro longo tempore, etsi non longissimo. — In saeculum 
saeculi , frequentius pro aeternitate , etsi etiam subinde pro 
longissimo aliquo tempore. — In saecula saeculorum , semper 
pro aeternitate. 

XXXIII. Quandoque pars alicujus sententiae non est conne- 
clenda cum propinquiore, sed cum remotiore. Sic, Cant. 1, 4 : 
Nigra sum, sed formosa, sicut tabernacula Cedar , sicut pelles 
Salomonis : illud sicut tabernacula Cedar , refertur ad nigra 
sum, non ad formosa. Etenim tabernacula filiorum Cedar, seu 
Arabum pastorum, erant nigra, id est foeda et deformia, facta 
ad arcendum imbrem et aestum. Similiter illud , sicut pelles 
Salomonis, connectendum cum verbis, sed formosa : erant enim 
istae pelles, scilicet tentoria, pulcherrimae et rubricatae. 

XXXIV. Nomina abstracta, vel quasi abstracta, ponuntur pro 
concretis : ut circumcisio, pro circumciso seu Judaeo ; praepu¬ 
tium, pro incircumciso seu Gentili ; sanctificatio, redemptio, pro 
sanctificatore, redemptore. —Quod tunc praecipue locum habet, 
cum abstractum ponitur in genitivo pro concreto adjectivo : 
Deus majestatis , pro, Deus magnus ; sanctuarium sanctitatis , 
pro, sanctuarium sanctum ; spiritus veritatis, pro, spiritus verus 
vel verax. —Quod habet etiam subinde locum cum aliis sub¬ 
stantivis non abstractis : ut mare salis, pro, mare salsum. Item 
mons Dei , cedrus Dei , pro, mons divinus, cedrus divina, id est, 
excellens, mirabilis. — Quae quidem abstracta pro concretis 
posita, nunc aclive, nunc passive sumuntur. Sic : Christus 
factus est nobis justitia (I Cor. I, 50), id est, jusillicator. Et e 
conlra : Ut nos efficeremur justitia Dei, in ipso (II Cor. V, 21), 
id est. ut ediceremur justificati, seu justi per Christum. 

XXXV. Nonnunquam unus e quinque corporis sensibus, vel 
ipsius actus, ponitur pro alio ; imprimis visus. Sic, videre voces 
(Exod. XX, 18), ponitur pro audire. — Quilibet vero sensus 
externus frequenter pro intelleclu sumitur, et sensatio pro 
intellectione : propter universalitatem intellectivae potentiae, 
quae in omne ens, etiam sensibile, cognoscendo fertur. Gustate 
et videte quoniam suavis est Dominus (Ps. XXXIII). — Semno 
ininterpretabilis ad dicendum : quoniam imbecilles facti estis ad 
audiendum. Hebr. V, 11. / 

XXXYI. Non raro polentia, vel actus potentiae, pro objecto 
ponitur : ut visio , pro re visa ; aspecius, pro colore qui con¬ 
spicitur ; auditus , pro re audita ; spes, pro re quae speratur ; 
timor , pro re quae timetur ; concupiscentia et desiderium , pro re 
quae concupiscitur et desideratur ; exspectatio et praestolatio , 
pro re quae exspectatur ; intellectus, pro re intellecta ; patientia , 
pro re quae patienter exspectatur (Jerem. XXIX, 11); petitio pro 
re quae petitur ; sic etiam custodia ponitur pro re quae custo¬ 
ditur, vel custodiri debet : Super custodiam meam stabo , et 
figam gradum super munitionem (Habac. II, 1). — Si in viis 
meis ambulaveris , et custodiam meam custodieris. Zach. III , 7. 

XXXVII. Verba realia subinde per mentalia vel vocalia ex¬ 
ponenda sunt. Ignoras quoniam benignitas Dei ad poenitentiam 
te adducit? hoc est, adducere decrevit vel cogitavit (Rom. 
II, 4). — Jerem. I, 10 : Constitui te super gentes , et super 
•regna, ut evellas , et destruas, et dissipes, et aedifices, et plantes : 
hoc est, ut gentes evellendas, destruendas... commineris et 
prophetes. 

XXXVIII. Verba neutra subinde active explicanda sunt; et 
verba activa , per duplicem actionem , more conjugationis 
hebraeae hiphil. Sic: Deus triumphat nos (II Cor. II, 14), hoc 
est, triumphare facit. — Emigrabit te (Ps. Ll), hoc est, emigrare « 
faciet. — Spiritus postulat pro nobis (Rom. VIII, 26), hoc est, 
postulare facit. 

XXXIX. Idem verbum geminatum, semel in gerundio vel 
participio, et semel in alio tempore positum, emphasim et 
exaggerationem plerumque in asseverando habet. Sic : Casti¬ 
gans castigavit me Dominus (Ps. CXVII), id est,, vehementer 
castigavit. — Veniens , veniet (Habac. II, 5) : id est, certissime 
veniet. —Sic etiam extra gerundium vel participium : Morte 
morieris, id est, certissime morieris. 

XL. Idem substantivum geminatum, sed semel in genitivo 
plurali positum, excellentiam quamdam in eo genere significat, 
et superlativi vim obtinet: ut Sancta sanctorum, hoc est. Sanc¬ 
tissima ; Canticum canticorum, hoc est, excellentissimum 
canticum ; vanitas vanitatum , hoc est, res vanissima. Quod 
aliquando habet locum etiam in diversis substantivis : sic dicitur 
filia feminarum ( Dan. XI, 17), hoc est, filia, feminarum pul¬ 
cherrima. 

XLl. Eadem vox substantiva, in eodem casu geminata, sive 
interposita particula copulativa, sive non, multitudinem vel 
universitatem ejus rei significat. Homo et homo natus est in ea 
(Ps. LXXXYI) : id est, juxta multos interpretes, innumerabiles 
homines nati sunt in ea, nempe in Ecclesia, per Baptismum. 
— Tribus tribus Domini (Ps. CXXI), hoc est, omnes Iribus. — 

Quandoque tamen reduplicatio, interposita particula et, tantum¬ 
modo duplicitatem vel diversitatem significat. Ut : Labia dolosa 
in corde et corde loculi sunt, id est, duplici corde sunt locuti. 

XL1I. Nonnunquam pluralis numerus debet explicari disjun- 
ctim. Sic, Joan. VI, 45: Est scriptum in prophetis, id est, in 
uno aliquo ex prophetis. 

XLIll. Subinde interpres noster , secutus Hebraeos, qui 
neutro carent genere, pro eo utitur feminino. Sic dicitur, 
Ps. XXV : Unam petii a Domino, hanc requiram: pro, unum 
petii, hoc requiram. — ffcec me consolata est , pro, hoc me conso¬ 
latum est. 

XLIV. Per hebraismum, nonnunquam antecedens simul et 
relativum ponitur, idque in diverso casu : ut, Ps. X : Dominus 
in coelo sedes ejus , pro, Domini in coelo sedes est. 

XLV. Per hebraismum subinde gerundium ponitur cum 
nominativo vel accusativo, pro subjunctivo cum nominativo : 
In convertendo Dominus captivitatem (Ps. CXV), pro, cum con¬ 
verteret. — In deficiendo ex me spiritum meum (Ps. CXLI), 
pro, cum deficeret spiritus meus. 

XLVI. Frequens est cujusvis generis enallage seu permutatio : 
1° temporis : ponitur enim praeteritum (vel modus imperativus) 
pro futuro. Foderunt manus meas, et pedes meas (Ps. XXI), pro, 
fodient. — Et episcopatum ejus accipiat alter (Ps. CVIIl), pro, 
accipiet. — Similiter, praeteritum et futurum non raro ponun¬ 
tur pro praesenti : Dispersit , dedit pauperibus pro dispergit, 
dat. — Os justi meditabitur sapientiam, pro, meditatur. — 
Credidi , propter quod locutus sum, pro, credo, ideo loquor. 

2° More Hebraeorum, qui praesenti carent tempore, partici¬ 
pium pro praesenti vel imperfecto ponitur ; ut I Cor. XII, 2 : 
Ad simulacra euntes , pro, ibatis. Et 11 Cor. X, 12 : Nosmelipsos 
metientes, pro, metimur. 

5° Una persona ponitur pro altera, et ab una subinde ad 
alteram transitur, cum de eadem est sermo. Deus misereatur 
nosin ... ut cognoscamus in terra viam tuam. Ps. LXVI. 

4° Singularis numerus pro plurali adhibetur, vel contra ; et a 
singulari ad pluralem, transitur, maxime cum suppositum est 
vox collectiva. Non peribit habitaculum ejus , propter omnia 
in quibus visitavi eam (civitatem Jerusalem) ; verumtamen dilu - 

.. 

5° A genere ad genus fit transitus, cum de eodem est sermo : 
maxime apud prophetas, qui populum nunc sub populi vel 
Israelis nomine compellant, masculino genere ; nunc, sub nomine 
vinea?, filice, etc., genere feminino. 

XLVII. Aliquando una eademque locutionis forma, diversis 

locis usurpata, diversam, et Iere contrariam habet significatio ¬ 
nem : Sic, poriarc iniquitatem, modo significat ignoscere, vel 
veniam impetrare (Exod. XXVIII, 58) ; modo , puniri pro 
peccato (Levit. XXIV, 15). 

XLVI1I. Juvat denique plurimum ad intelligentiam Scriptu¬ 
rarum, nossetum idiotismos hebraicos, tum illam archaeologiae 
partem quae pertinet ad pondera, mensuras et pecunias 
Hebraeorum. -Ar* 

QUiESTIO 5. 

Quinam sunt prcecipui idiotismi hebraici ? 

T, 

Besp. Praeter illos qui supra jam sparsim indicati sunt, alii 
non pauci, vel frequentius occurrentes, vel difficiliores, visi 
sunt colligendi. 

Adeps et medulla, est apud Hebraeos id, quod in quacumque 
re invenitur praestanlissimum. Sic inlelligitur adeps frumenti , 
medulla olei. — Ps. LXll : Sicut adipe ei pinguedine repleatur 
anima mea , id est, donis praestantissimis gratiae et gloriae 
tuae, Deus, anima mea feliciter satietur. 

Adinventio adhibetur pro cogitatione, consilio, studio : Dimisi 
eos secundum desideria cordis eorum : ibunt in adinventionibus 
suis . Ps. LXXX. 

Anima ponitur pro persona tota, seu, ut.aiunt, pro supposito ; 
quandoque pro vita. Apimam suam habere vel ponere in mani¬ 
bus, est exponi, vel exponere vitam suam periculo. Cujus locu¬ 
tionis ratio est, quod in periculo positi, rem nostram pretiosam 
manibus teneamus ; item, quod thesaurus quem manibus tenere 
cogimur, facile excutiatur. 

Anima etiam sumitur pro mente, atque anima rationali ; seu, 
quod idem est, pro substantia nostra spirituali, quse est forma 
corporis ; qua significatione apud nos communiter vox anima 
usurpatur. Solet tamen hoc sensu Scriptura frequentius adhi¬ 
bere vocem spiritus. 

Aurem alicujns revelare, est admonere eum, eique indicare 
quod ignorabat (I Reg. IX, 15). 

Baculus panis (Levit. XXVI, 26), est alimentum, quo quis 
ad sui sustentationem indiget, sicut senex auxilio baculi. 

Benedicere quandoque per antiphrasim ponitur pro maledicere, 
ut Job. 1,11: Nisi in .faciem benedixerit tibi. 

Blasphemare non raro significat contumeliis probrisque quem¬ 
piam afficere. 

Calix est portio alicui attributa, vel sors cuique obveniens, 
sive bona, sive mala. 

Caput canis , est res admodum vilis (II Reg. III, 8). 

Esse in caput vel in caudam (Deut. XVIII, 15, 44), est primum 
vel ultimum fieri. 

Carnes cujus piam comedere (Ps. XXVI), est illum cum saevitie 
conficere et destruere. 

Cognoscere non raro significat cognitionem approbationis vel 
dilectionis : quare Deus passim dicitur cognoscere quos amat, 
nescire quos respuit. 

Commune dicitur quidquid est immundum vel profanum, ut 
Act. X, 14, 15. — Hinc communicare est coinquinare , apud 
Mare. VII, 15 : Illa sunt quee communicant hominem. 

Cornu subinde potentiam, adeoque gloriam significat; eo 
quod cornutorum animalium robur sit in cornibus ; — ali¬ 
quoties regnum , quia humana potentia maxime spectatur in 
regibus : Erexit cornu salutis nobis (Luc. I, 69); — quando¬ 
que etiam superbiam, ut in hoc Davidis : Nolite exaltare cornu. 
Ps. LXXIV. 

Decor aliquando ponitur pro templo , tabernaculo , arca 
foederis ; vel etiam pro monte sancto, ubi arca erat collocata : 
eo quod illa Israelitis decori et ornatui essent. 

Ad dexteram vel sinistram ire , est, vel alio ire, vel a recta via 
aberrare. 

Siculi est dies haec, vel, secundum diem hanc 1 quod saepius in 
V. T. occurrit, significat, sicuti hodie apparet. 

Domum alicui facere vel aedificare (Exod. I, 21), est dare illi 
prolem et posteritatem. 

Exitus et introitus, vel, ingressus et egressus alicujus , est 
omnis vitae ipsius actio, conversatio, negotium. 

Fodere , apud Osee, III, 2, significat emere ac pretio com¬ 
parare : Et fodi eam mihi quindecim argenteis. 

Funis vel funiculus , est haereditatis portio alicui obveniens ; 
quia funibus mensurari solebant praedia. Funes ceciderunt mihi 
in prevclaris. Ps. XV. 

Gladius vocatur quidquid pungit, torquet, cruciat. 

Graeci nominantur omnes gentiles : Judaeo primum et Graeco. 
Rom. I, 16. 

Heri et nudiustertius , i. e. praeterito tempore ; cras, id est, 
tempore futuro. 

Indui re aliqua , est illam sibi habere intime conjunctam , 
eam in se continere ac possidere (Rom. XIII, 14). 

Levare manum , etsi plura significat, specialiter tamen usur¬ 
patur pro jurare (Gen. XIV, 22). 

Ludei'e subinde est duellum committere (II Reg. II, 14) ; — 
alias, persequi et vexare (Gen. XXI. 9); —aut etiam, idola 
colere, vel saltationes ac tripudia exercere (Exod. XXXII, 6). 

Manus aliquando significat idem quod littus , vel latus , 
Psalmo GUI : Mare magnum et spatiosum manibus. 

Implere manum alicujus (ut Judic. XVII, 5, 12), est conse- 

crare aliquem in sacerdotem. Ratio est, quod consecrandi 
manus ungerentur, et oleo implerentur. 

Onus apud prophetas, est prophetia quae afflictionem et puni¬ 
tionem paenuntiat. 

Os gladii vocatur ejus acies. Hinc perculere in ore gladii. 

Pernice solis jnstiiice (Malach. IV, 2), sunt ejus radii. 

Pingues vocantur homines potentes et primarii. Sic dicitur 
Ps. LXXVII . Et occidit pingues eorum. 

Ponere faciem suam contra aliquem , est ei irasci et velle 
poenam infligere ; — e contra, ponere oculos super aliquem , 
significat ei favere, et velle benefacere. 

Populo suo apponi , vel ad patres suos apponi aut congregari , 
est mori, inter mortuos censeri. 

Portce ponuntur pro forensibus judiciis , quia judicia apud 
Judaeos in portis civitatis exercebantur. — Aliquando portce 
significant potentiam alicujus imperii, ut Matth. XVI, 18 : Et 
portce inferi non prcevalebunt , id est, tota civitas, lota potentia 
inferorum non vincet Ecclesiam. Portce hic per synecdochen 
vel melonymiam ponuntur pro tota urbe ac civitate, seu 
imperio : tum quia per portam est ingressus in civitatem ; tum 
quia munimentum ac robur praecipuum civitatis est in portis, 
quibus salvis, salva civitas esse solet; tum denique, quia ex 
portis egreditur hostilis exercitus tempore belli, ita ut sensus 
sit : Quidquid roboris egredietur ex inferorum portis, adversus 
Ecclesiam non praevalebit. 

Prophetare , praeter communem significationem, subinde 
idem est ac laudare Deum, aut miracula patrare, aut etiam 
Scripturas interpretari. 

Respondere saepe sumitur pro loqui. 

Sal est incorruptionis symbolum. Hinc pactum salis (II Paral. 
XIII, 5), est pactum firmum et incorruptum : sal enim a cor¬ 
ruptione praeservat. 

Tabernaculum frequenter ponitur pro domo, seu quovis 
habitaculo. 

Vasa sunt quaevis instrumenta : ut vasa mortis , instrumenta, 
quibus mors infertur ; vasa belli , arma quaelibet ; vasa psalmi 
aut cantici , instrumenta musica. 

Notanda est insuper vis et significatio varia particularum, 
praesertim praepositionis in et conjunctionis et. — Praeposilio 
in, praeter sensum causativum per, omnium fere aliarum prae¬ 
positionum vicem gerit et significationem induit. — Et sumi¬ 
tur pro enim vel quia ; pro aut , sed, autem, ergo, ut, sic , sicut, 
etiamsi, ideo, preeterea, tamen , quin etiam , ul est ;— quan¬ 
doque est mere expletivum et redundans. 

Causales particulae : quia , quoniam, saepe ponuntur pro 

etenim, tamen, quamvis vel cum. Psalmo CXXXVI1I : Et omnes 
vias meas praevidisti : quia non est sermo in lingua mea ; id est : 
0 Deus, omnes cogitationes meas prospexisti, cum ne verbum 
quidem proferrem ullum, ut eas manifestarem. —Sa3pe etiam 
sunt mere ad sermonis ornatum ac harmoniam, redundantes 
quoad sensum. 

Particula si quandoque admirantis est. Posita vero cum verbis 
juratoriis, orationem vertit in negantem, si sit affirmans, et in 
affirmantem si sit negans. 

Notanda quoque sequentia Vulgatae nostrae glossemata (l). 

Benedicere Domino vel confiteri , ponitur pro laudare, cele¬ 
brare. — Exultare, pro celebrare cum gaudio. — Mortificare 
significat morti tradere, occidere. — Malignari , male agere. 

— Zelare , invidere, vel aemulari. — Redimere, liberare, aut 
etiam emere, sibi vindicare. — Furor est saepe ira vehemens. 

— Salutare Dei, salus, vel Salvator ab ipso veniens. — In 
idipsum , simul , pariter. — Peccatores , impii, quandoque 
inimici. — Nimis, vehementer. — In finem, admodum, vel in 
perpetuum. — Legem dare, statuere, ponere, est docere. — 
Moveri, labefactari, cadere. — Ossa , vires ; quandoque inte¬ 
riora : quo ultimo sensu venter et renes quoque adhibentur.- 

— Mansueti, pii. — Pauper, afflictus et calamitosus ; interdum 
etiam, vir bonus ac modestus, nec inflatus opibus. — Usque¬ 
quaque, semper. — Infernus , quandoque sepulcrum , quan¬ 
doque limbus, seu sedes animarum vita functarum. — 
Scandalum, offendiculum. — Framea, gladius. — Virtus, 
robur, potentia, exercitus. —~Spiritus , quandoque flatus, 
ventus. — Humilis , humilitas , vilis, vilitas, miseria, infirmi¬ 
tas. — Reverentia, ignominia et confusio. — Necessitas, angus¬ 
tiae. — Exercitatio passim est meditatio. — Dirigere, rectum 
facere ; vel recta via incedere : Sine iniquitate cucurri et direxi 
(Ps. LVII1). — Corrigere, regere vel firmare, quod est ipsum 
quandoque appendere : Correxit orbem terree (Ps. XCV), id 
est, libravit, quasi ulrinque appenso pondere firmavit. Inde 
correctio ponitur loco directionis vel firmamenti. — Convertere 
est reverti ; saepe avertere, aut simpliciter vertere. — Inter¬ 
jectio euge ! est animantis ; vali! indignantis et exprobrantis. 

Id denique addendum , quod Bossuetius merito monet ( 2 ), 
Scripturam legenti cavendum esse , ne soloecismos nimium 
horreat. Nostri enim interpretes, ut sese vulgi captui accom¬ 
modarent , et sacrum textum quam fidelissime verterent ; 
barbarismos ac soloecismos nihil sunt veriti , atque adeo ex 
graeco malo latinum pejus fecere. Qua de re praeclare Augu- 

(1) Bossuet, Dissertat, de Psalmis, cap. VII. 

(2) Dissertat de Psalmis , ibid. 

stinus : Qui sunt, inquit, in stylo delicatioris fastidii, eo infir¬ 
miores sunt , quo doctiores videri volunt ; bonorumque ingeniorum 
insignis est indoles , in verbis verum amare, non verba ( 4 ). 

QUaESTIO 6. *“~ 

Quid de ponderibus, mensuris et pecuniis Hebraeorum 

sciendum est ? 

Resp. (2). — Ponderum et mensurarum normae antiquitus 
apud Hebraeos servabantur in Tabernaculo foederis , ac post- 
modum in templo Salomonis ; ut sacerdotes juxta illas pro¬ 
barent publica pondera et mensuras, horumque rectitudinem 
curarent. — Templo autem everso, antiquae normae perierunt ; 
et Hebraei deinceps sub ditione aliena constituti, ponderibus 
ac mensuris dominorum suorum uti coeperunt. Quare alia 
fuere pondera ac mensurae ante, alia post captivitatem Baby¬ 
lonicam. 

1° Mensurae longitudinis apud Hebraeos , sicut apud Anti¬ 
quos omnes, a corpore humano desumptae , erant sequentes : 
digitus, nempe latitudo digiti ; — palma, seu quatuor digiti; 

— cubitus, modo quatuor , modo quinque palmas continens ; 

— calamus mansorius , seu longitudo sex cubitorum. 

Pes erat spatium quatuor palmarum ; — passus (geometri¬ 
cus), quinque pedum; — stadium , mensura Graeca , centunrt 
viginti quinque passuum : octava fere pars milliarii Romani, 
seu spatii mille passuum. — Viginti stadia constituerent apud 
nos, leucam communem quatuor kilometrorum ; vigintiquatuor 
vero, leucam unius horae. 

Iter diei , modo majus , modo minus , si sumatur medium 
fere centum quinquaginta stadia , seu septem leucas contine¬ 
bat. — Iter sabbati erat spatium circiter mille passuum. 

2° Mensurae cavae , seu capacitatis. 

Homer seu gomor , mensura aridorum , tribus fere litris 
nostratibus aequivalebat. 

Ephi seu epha , et bathus, cadus, amphora et metreta , 
ejusdem fere capacitatis erant : nempe circiter viginti novem 
Utrarum nostratum. — Epha erat mensura pro aridis"7 bathus 
pro liquidis ; cadus mensura Romana , et metreta Graeca pro 
liquidis ; amphora , seu pes cubicus, apud Romanos et Graecos, 
similiter pro liquidis adhibebatur. 

Satum , tertia pars ephce, seu mensura novem Utrarum. 

Homer seu corus , decem ephas , seu ducentas nonaginta litras 
continebat. 

(1) De doctrina christ. II, 13, IV, 11. 

(2) Jahn, Archceologia biblica , apud Migne, tom. 2. — Janssens. — 
Calmet. — Allioli, Handbuch der biblischen Alterthumshunde , tom. 1. 

% — S. SoriptursR. 8 

Modius , mensura Romana pro aridis, aequabat tertiam par¬ 
tem amphoras , seu novem litras. 

5° Pondera ct pccunue. — Pondera Hebraeorum erant simul 
pecuniae, seu nummi non cusi. Etenim antiquitus, ante capti¬ 
vitatem Babylonicam , Hebraei monelis seu nummis cusis non 
utebantur ; sed aurum et argentum in usum commercii divide¬ 
bant, in bilance appendebant, ac ope lapidum ponderabant. 
Hinc Moyses , fraudulenta pondera prohibens , juxta textum 
liebraeum : Non hcibibis , inquit, lapidem et lapidem (Deut. 
XXV, 15). Hac de causa mercatores bilancem et lapides , 
juxta fixum pondus factos, in sacculo ferebant (Prov. XVI, II). 

Siclus , qui vocatur etiam stater , dividebatur in viginti obo¬ 
los (Num. XVIII, 16) , eratque pondus semi-uncias Romanae ;■ 
centum sicli constituebant minam; triginta minae, sen tria 
millia siclorum efficiebant talentum , seu centum viginti quin¬ 
que libras Romanas : fere nonaginta quatuor libras nostrates , 
seu quadraginta septem kilogrammata. 

Libra Romana , seu as , continebat duodecim uncias; — 
Porro uncia Romana continebat octo drachmas Atticas ; cen¬ 
tum drachmae . constituebant minam Atticam ; et sexaginta 
minae talentum Atticum , quod ipsum consequenter continebat 
septuaginta novem libras Romanas , fere quinquaginta noveni 
libras nostrates, seu triginta kilogrammata. 

Pecunias-( l). Siclus seu stater, sumptus pro nummo, erat 
sicli pondus, seu semi-uncia Romana auri vel argenti. A tem¬ 
pore Asmonaeorum seu Machabaeorum, siclus in monetam cusus 
est. — Siclus argenteus, qui simpliciter argenteus dici solet , 
circiter duos francos et quinquaginta centesimos nostrates 
adaequabat. 

Praeter siclum , monetae in novo Testamento occurrunt 
sequentes : drachma Attica argentea , fere sexaginta duobus 
centesimis ; mina Attica, circiter sexaginta duobus francis 
nostratibus correspondens. 

Denarius , nummus argenteus Romanorum , septuaginta 
quinque centesimis aestimari potest. — Denarius primum 
decem asses, deinde vero sexdecim asses continebat. Erat au¬ 
tem as seu assarium moneta aerea , quatuor fere centesimos 
repraesentans. 

Hebraeorum talentum argenteum quinque millibus francorum, 
aureum vero septuaginta fere millibus aequivalebal. ^ 

(1) Quoniam circa pecuniarum valorem aestimandum non parum archceo- 
logi discrepant, nec aestimatio certa dari potest, ea hic traditur quae pro¬ 
babilior est visa. 

§ 2. Regulse speciales, 

ad Prophetas , Psalmos , Evangelia peculiariter spectantes. 

QU/ESTIO 1. 

Quanam sunt regula speciales pro interpretandis prophetis ? 

Rcsp. Prsecipure sunt sequentes : 

I. Ad sensum litteralem rite attingendum prophetarum , 
imprimis attendendum est ad repetitionem illam , carminis 
hebraiei propriam, quae parellelismus vocari solet. Consistit 
autem hujusmodi parallelismus in eo , quod eadem sententia 
bis in eodem versiculo , vel in eadem periodo proponatur : 
ita ut unum hemistichium sit repetitio explicativa alterius. 
Exempla : 

Non auferetur sceptrum de Juda, 

Et dux de femore ejus ; 

Donec veniat qui mittendus est, 

Et ipse erit exspectatio gentium. 

Ligans ad vineam pullum suum, 

Et ad vitem, o fili mi, asinam suam. 

* Gen. XL1X, 10, 11 . 

Concrescat ut pluvia doctrina mea : 

Fluat ut ros eloquium meum. 

Deut. XXXII, 2. 

Benedicam Dominum in omni tempore , 

Semper laus ejus in ore meo. 

Ps. XXXIII. 

Vere languores nostros ipse tulit. 

Et dolores nostros ipse portavit ; 

Et nos putavimus eum quasi leprosum , 

Et percussum a Deo et humiliatum. 

isai. LIII, 4. 

Nola. Repetitio explicativa, quae alteram parallelismi partem 
constituit, et sententiam complere solet, quandoque fit per 
antithesim : ita ut primum membrum dilucidetur per secun¬ 
dum, ut aiunt, a contrario. Exemplum : 

Filius sapiens Icetificat patrem ; 

Filius vero stultus moeslitia est matris sute. 

Prov, X, 1. 

II. Non omnia prophetarum dicta et facta ad futura referri 
debent : multa enim ad sui temporis historiam et populi cor¬ 
reptionem atque eruditionem perlinent. 

III. Prophetae, historiam praeteritam vel praesentem recitan¬ 
tes, aut futuram praenuntiantes, saepe subjungunt prophetiam 
de Christo et Ecclesia, transitu facto de littera ad spiritum, 
de typo ad antitypum. 

IV. Hujusmodi transitus certo adest, ubi dicta superant 
modum, qualitatem et ordinem personarum ac rerum quae 
tractantur. Quod si non superent, de utroque, nempe de 
figura et figurato, eadem verba intelligi possunt. 

V. Sub eodem contextu transeunt prophetae de verbis prae¬ 
teriti temporis ad verba futuri et praesentis, aut e contrario, 
quin de diverso tempore loquantur ; euntque et redeunt ad 
res promiscue mixlimque traditas, absque servato ordine. 

VI. Prophetiae, eadem sententiarum serie conscriptae, non 
semper lotae eodem tempore complentur ; sed paulatim et 
secundum temporum successiones. 

quaestio 2. 

Qucmam sunt regules pro Psalmis? 

Resp. — I. Quae de parallelismo prophetico seu poetico dicta 
in praecedenti quaestione sunt, ea praecipue psalmis sunt appli- 
^anda. Repetitiones enim poeticae hic frequentes sunt, sive 
** w iisdem sive aliis verbis enuntiatae. 

^^Lll Non rarae quoque sunt mutationes personarum, sive qua? 
loquuntur, sive de quibus et ad quas Iit sermo. 

^ 0'ijll. David in psalmis loquens, saepe figuram gerit Christi 

aut Ecclesiae. 

IV; Cum Christus loquitur, vel intelligendus est tolus ac 
plenus : id est, tum ipse tanquam Caput, tum ejus corpus 
mysticurp, quod est Ecclesia; — vel partialis , id est, loquens 
ex persona solius Capitis, aut solius corporis. 

V. Corpus Christi rursus, vel sumitur plenum ac integrum, 
pro omnibus scilicet membris : hoc est, pro justis et pecca¬ 
toribus, perfectis et imperfectis, fortibus et infirmis, afflictis 
et liberatis, etc. ; — vel pro una aut altera classe membrorum. 

VI. Personae Christi et Ecclesiae opponitur daemon et per¬ 
versorum turba ; qui respectu ejusdem Christi et Ecclesiae 
varie accipiuntur, prout loquitur David de vi et persecutione, 
de bellis et periculis hostium. 

VII. Demum ad intelligentiam Psalmorum plurimum confert 
prae oculis habere vicissitudines Davidis, ad quas frequentissime 
alluditur. Quapropter prophet® psalmographi vitae summarium 
subjicimus. 

Davidis vita , ex libris II et III Regum contracta. 

David, filius Isai seu Jesse, de tribu Juda, natus eslin Beth- 
lehem, anno ante Christum 108o. Cum esset natu nummus et 
pasceret greges patris sui, a Samuele in regem Israel unctus 
est inter fratres suos, anno aetatis circiter vigesimo (i). Unxit 
eum Samuel in medio fratrum ejus ; et directus est Spiritus 
Domini a die illa in David, et deinceps. 1 Reg. XVI, 15. 

Sauli enim regi, propter inobedientiam reprobato, ut succe¬ 
deret in thronum Israel, divinitus David electus est. Cumque 
perite pulsaret citharam, vocatus est in aulam regiam, utSaulis 
animum, spiritu malo agitatum, psallendo leniret. 

Mox, Philistaeis contra Israelem ad pugnam congregatis , 
Goliath gigantem sola funda occidit; praecisumque caput ejus, 
diffusis Philistaeis, ad Saulem tulit. 

Saul invidia tactus, Davidem odio pessimo persequi coepit ; 
eumque coram se citharizantem, semel et iterum configere, ac 
deinde insidiis perdere conatus est. Quapropter e manibus ejus 
cum vix evasisset David, fuga et exilio salutem quterere per 
plures annos est coactus, usque persequente Saule. 

Profugus ergo venit primum in Naiolh ad Samuelem ; deinde 
in Nobe, ubi illis diebus erat tabernaculum et arca Domini. 
Cumque ibi ab Achimelech sacerdote humaniter exceptus esset, 
res a Doeg, homine idumaeo, delata est ad Saulem : qui omnes 
sacerdotes Nobe, manu ejusdem Doeg proditoris interfici jussit. 

A Nobe digressus David recepit se in aulam Achis, regis 
Geth , in regione Philistinorum ; unde mox, ut se periculo 
liberaret simulata dementia, aufugiens, in spelunca Odollam se 
abscondit. Illuc amici plurimi ad eum convenerunt," et viri 
pugnatores quasi quadringenti adhaeserunt ei. 

Ex Odollam venit in regionem Moab, unde, suadente Gad 
Propheta, in terram Juda reversus est. Cumque maneret in 
saltu Hareth, audiens Ceilam a Philistaeis oppugnari, exiit cum 
militibus, et oppidum liberavit. Ceilitis autem ingratis eum 
Sauli tradere parantibus, confugit in desertum Ziph, et inde 
in desertum Maon, ubi castra posuit in latere montis. Saul 
autem, monitus a Ziphaeis proditoribus, accurrit, et totum 
montem exercitu circumcinxit. At subito revocatus ut defen¬ 
deret fines Israel ab incursu Philistinorum, Davidem ab angustiis 
liberum reliquit. 

Digressus David in speluncas deserti Engaddi , ibi mox 
iterum ab inimicis obsessus est. Cum Saulem occidere posset, 
noluit, sed tantum oram chlamidis ejus abscidit ; qua genero¬ 
sitate motus Saul ipsi reconciliatus est. 

(1) Anno regni Saulis octavo, juxta Calmet trigesimo ; post quod tempus 
Saul regnavit adhuc annis decem. Cfr. Act. XIII, 21, 

Inde David contulit se in collem Achila : quod rescientes 
Ziphari, iterum eum produnt Sauli ; qui reassumpto odio, cum 
tribus hominum millibus accurrit. Cumque obsessus teneretur 
David, et effugere non posset, penetravit de nocte in taberna¬ 
culum regis, abstulitque hastarii et scyphum dormienli : quo 
facto dein cognito, iterum placatus est Saul. 

David autem inconstantiae Saulis fidere non ausus, denuo in 
terram Philistinorum profugus, a rege Achis benevole hac vice 
exceptus , et oppido Siceleg donatus est. — Interim bellum 
moventibus adversus Israel Philistaeis, Saul in monte Gelboe 
profligatus occubuit. 

Tunc David Dei oraculo jussus ascendere in Hebron, ibi 
unctione secunda, super tribum Juda rex inauguratur : reliquis 
tribubus adhaerentibus Isboseth, filio Saulis, qui constitutus 
est rex inGabaa. Hinc bellum civile exarsit inter domum Saulis 
ei domum David. 

Post septem annos occiso Isboseth , David agnitus ab 
universis tribubus, unctione tertia consecratus est rex super 
totum Israel ; et sedem regni ex Hebron transtulit in Jerusalem. 
Pulsis enim Jebusaeis, arcem Sion munitissimam cepit, quae 
civitas David appellata est; ibique exstructa domo regia 
habitavit. 

. Cum autem arca Dei adhuc esset in domo Abinadab, sita in 
Gabaa, qui erat vertex oppidi Cariathiarim, ubi ab annis 
septuaginta et uno constiterat : David (i) eam adducere voluit 
Jerosolymam, in domum suam. Oza autem morte percusso, 
quod arcam attigisset, territus rex eam in domo Obededom 
reliquit. Postmodum tamen , sacrum depositum transferri 
jussit solemniter in Jerusalem, et poni in tabernaculo, quod 
ipsemet paraverat in monte Sion. 

Tunc statuit aedificare templum Domino. Cum autem ex 
Natlian propheta cognovisset, opus illud esse filio suo divinitus 
reservatum, apparatusdunlaxal sacri aedificii congerere studuit. 

Victoriis plurimis regnum confirmavit ac dilatavit. Subegit 
enim, et tributarios Israeli fecit Philistaeos, Moabitas, Ammo- 
nitas, Amalecitas, regem Soba ad Euphratem, et Syros et Idu¬ 
maeos. 

Tanta gloria cumulatus, anno aetatis quinquagesimo, incidit 
in peccatum adulterii et homicidii ; atque anno fere integro 
impoenitens remansit. Tunc autem a propheta Natlian moni¬ 
tus, peccatum agnovit, confessus est, et amare flevit. 

In poenam autem peccatorum, etsi quoad culpam a Deo 
neniam acceperat, multis inde tribulationibus afflictus est, 
praecipue rebellione filii Absalonis. Cui cum consiliarius adesset 

(1) Anno tertio regni in Jerusalem. 

Aelii lophel, el universae Iribus Israel adhaesissent, David tere 
ab omnibus derelictus, contumeliis affectus et periculis exposi¬ 
tus, fugere coactus est ; nec nisi cruento praelio el morte dilec¬ 
tissimi filii Absalonis, liberatus atque in regnum restitutus est. 

Demum, constituto Salomone successore suo, mortuus est, 
gravatus senio et infirmitatibus, anno ante Christum 1015, 
aetatis 70, regni 40. 

I QUaESTIO 5. 

Quanam dantur regula pro Md angellis ? 

Resp. — 1. Evangelistae tum testimonia veteris Testamenti, 
tum gesta et dicta suae historiae nonnunquam referunt verbis 
aliis , quam ab antiquis el coaevis scriptoribus sacris fuerint 
relata : quia ad res et sententias praecipue attendunt. 

II. Evangelislarum quisque aliqua praetermittit quae alius 
recitat ; et unus has, alter illas circumstantias narrat : pro 
ratione scilicet unicuique propria, el absque contradictione. 

III. Ubi quidpiam ab uno Evangelista narratur, cui simile 
etiam refertur ab allero, sed ita ut in uno alterove puncto 
appareat contradictio, quae conciliari nequeat : utrumque 
reapse factum esse, et aliud ab alio commemoratum, teneatur. 

IV. Dum Evangelistae in sermonis continuatione utuntur 
verbis, in illo tempore, tunc, postea, aut similibus, indicant 
quidem , quae narrantur facta esse consequenter, non autem 
continuo. Si nulla temporis consequentis differentia exprima¬ 
tur, de re tantum facta, non item de serie factorum certi red¬ 
dimur : cum non raro Evangelistae rerum , quas narrant , 
ordinem negligant, prius referendo quod factum est posterius, 
aut vice versa. 

V. In parabolis praecipue attendatur ad scopum et inten¬ 
tionem, propter quam illae proferuntur; nec non ad partes 
principales quae ad scopum faciunt. Reliqua earum adjuncta 
narrationis complementum ac ornatum constituunt, nec pro 
sensu litterali parabola; sunt explicanda. 

SECTIO 11. 

De S. Scriptura lectione et studio. 

Ut Scripturarum intelligentia et familiaris usus acquiratur, 
plurimum confert assidua earum lectio , studium, meditatio ; 
ad quae fructuose instituenda duo pertinent : 1° dispositiones 
animi afferenda;; 2° methodus sequenda. 

§ 1. De dispositionibus animi. 

- Quoniam de animi dispositionibus supra jam nonnulla dicta 
sunt, pauca hoc loco, quae ad plenam rei expositionem deside¬ 
rari possint, adjiciemus. 

Dispositiones requisitae ad quatuor reduci possunt : reve 
rentiam, humilitatem, pietatem, et spiritum laboris. 

1° Reverentiam summam sacra Scriptura postulat; cum 
haec nihil aliud sit quam verbum Deum scriptum, ac litterae 
auctore Deo exaratae. Ideo S. Carolus Borromaeus genibus 
flexis et nudo capite sacras paginas legere consueverat (i). 

2° Humilitas. — 4 ) Requirit humilitatem Deus, ut intelli- 
gentiam verborum suorum concedat, aperialque sensum nobis 
ut intelligamus Scripturas. Confiteor tibi, Pater, Domine coeli 
et terree , quia abscondisti heee a sapientibus et prudentibus, et 
revelasti ea parvulis (Malth. XI, 26). — 2 ) Humilitatem postulat 
ipsa profunditas Scripturarum, et mysteria, quae nequaquam 
humana mens assequi potest. Mira profunditas eloquiorum 
tuorum, inquit Augustinus ( 2 ), quorum ecce ante nos superficies, 
blandie?is parvulis ; sed mira profunditas, Deus meus, mira 
profunditas. 

Merito itaque humilitatem in legendis Scripturis commen¬ 
dat primo loco Kempensis , dicens : Si vis ex Scripturarum 
lectione profectum haurire , lege humiliter , simpliciter et fide¬ 
liter ( 3 ). 

3° Pietas. — Ad pietatem requisitam referuntur tria : animi 
puritas, intentio recta et oratio. 

Necessaria est imprimis animi puritas , quia in malevolam 
animam non introibit sapientia , nec habitabit in corpore subdito 
peccatis (Sap. I, 14). — Necessaria est puritas , si fieri possit, 
angelica, mentis et corporis : ut Scripturam legens illis locis 
aut verbis non offendatur, quae specietenus, aevo corruptiori ac 
minus simplici carnalia videntur ; etsi revera castissima, imo spi¬ 
ritus et vita sunt. Eloquia enim Domini eloquia casta. Ps. XI. 

Intentio recta esse debet, ut in S. Scriptura unice quaeramus 
aedificationem propriam et aliorum , qui finis est ad quem 
data est nobis. Ad communicandam enim nobis Dei ejusque 
voluntatis ac veritatis cognitionem, simtilque ad ipsius amorem 
in cordibus accendendum , divina eloquia conscripta sunt ; 
quapropter eodem spiritu et intentione sunt scrutanda : 
Omnis Scriptura sacra eo spiritu debet legi quo facta est ( 4 ). — 
« Non ad inanem gloriam respicias . inquit S. Bernardus (5), 
aut curiositatem, aut aliquid simile ; sed tantum ad aedifica¬ 
tionem tuam vel proximi. Sunt namque qui scire volunt eo 
fine lanium , ut sciant: et turpis curiositas est; et sunt qui 
scire volunt ut sciantur ipsi : et turpis vanitas est ; et sunt qui 

(1) Cfivquaedicta sunt ab imtio, Introduct. § 4, pag. 3. 

(2) Confess. lib. 12, cap. 14. 

(3) De Unit. Christi , lib. 1, c. 5. 

(4) De imit. ibid. 

(5j Serm. 36 in Cant. n. 3. 

scire volunt ut scientiam suam vendant : et turpis quajslus est. 
Sunt autem alii, qui scire volunt ut aedificentur : et pru¬ 
dentia est; atque aedificent alios : et charitas est (i). > 

Oratio requiritur, quia non nisi postulantibus et orantibus 
sapientia promittitur. Si quis vestrum indiget sapientia , postulet 
a Deo... et dabitur ei (Jac. I, 5). — Ideo precatur propheta, 
dicens : Revela oculos meos, et considerabo mirabilia de lege tua 
(Ps. CXVIII). — S. Thomas Aquinas nunquam se lectioni aut 
scriptioni dabat, nisi praemissa oratione ; et in difficultatibus 
locorum sacrae Scripturae, ad orationem jejunium adhibebat. 
Non solum inquit Augustinus , admonendi sunt studiosi vene¬ 
rabilium Litterarum, ut in Scripturis sanctis genera locutionum 
sciant... verum etiam , quod est praecipuum et maxime necessa¬ 
rium , orent ut intelligant ( 2 ). 

4° Spiritus laboris denique accedat oportet, et studium assi¬ 
duum, quod sit velut sacrae lectionis complementum. Magna 
enim divinae Scripturos virtus est, ait Chrysostomus ( 3 ) , et multae 
in verbis latent sententiarum divitiae : ideo par est ut diligenter 
attendamus, et sollicite scrutemur... Talis est Scripturae mos , 
ut in parvis rebus plurima saepe multitudo sensuum inveniatur. 
— Et alibi ( 4 ) expendens haec verba Domini , scrutamini Scri¬ 
pturas (Joan. V, 59), sic scribit: Non dixit: legite, sed scru¬ 
tamini ; quia oportet profundius effodere, ut quae alte delitescunt, 
invenire possimus. Non enim rem in superficie et in promptu 
positam effodimus ; sed quae tanquam thesaurus profunde recon¬ 
ditur. Qui. enim hujusmodi quaerit, nisi summam adhibeat dili¬ 
gentiam et laborem, nunquam quaesita inveniet. 

Totum quod legimus in divinis Litteris, inquit Hieronymus 
Paulino (5), nitet quidem et fulget etiam in cortice ; sed dulcius 
in medulla est. Idcirco addit : Ore te, frater charissime , inter 
haec vivere, ista meditari , nihil aliud nosse , nihil quaerere (6). 

(1) Jansen. Gandav. Concord. c. 9 , haec habet egregia. « Caeterum in 
« hac historia (de Magis ab Herode edoctis), et hoc adverti potest , quod 
« tribus diversis modis deprehendantur se alii et alii habere erga Scriptu- 
« ras. Nam Scribae in eis versantur tantum ut sciant, aliisque veritatem 
« commonstrent, quam ipsi non sectabantur. Herodes Scripturas quaerit, ut 
u veritatem quidem cognoscat , sed ad nocendum ; Magi vero , ut agnitam 
« veritatem amplexentur. Ita et hodie quidam in Scripturis occupantur 
« tantum ut docti sint, aliosque docere valeant ; alii , ut inde venentur unde 
« suas haereses stabiliant, Christumque adhuc tenerum in cordibus imbe- 
« cillium occidant cum Herode ; alii, ut agnitam sectentur veritatem. » 

(2) De doctrina christ. 1. 3, cap. ult. 

(3) Hom.il. 37 in Gen. n. 1. 

(4) Homil. 40 in Joan. 

(5) Epist. 49 ad Paulinum . 

(6) Epist. 50. 

§ 2. De methodo. 

Methodus legendi el scrutandi divinam Scripturam in triplici 
ordine consistit. Primus est ordo librorum , secundum quem, 
gencratim loquendo, ante vetus Testamentum expedit legere 
novum, quod velut scopus est et interpres veteris. — Specia- 
tim autem, lanquam faciliores praemittendi sunt libri historici , 
deinde sumendi legales, tertio sapientiales, quarto prophetici. 

Secundus est ordo lectionis , quae facienda est primum ad noti¬ 
tiam, necdum inhaerendo difficultatibus, sive litterae sive mys¬ 
terii ; adhibendo tamen in rebus historicis, adjumentum 
geographicae tabulae. — Deinde repetenda est lectio ad plenio¬ 
rem cognitionem ; tum litteralem sensum omni ex parte 
versando ; tum mysticum, juxta morem SS. Patrum , omni 
simplicitate et diligentia rimando et indagando. 

Tertius est ordo adjumentorum, ut commentaria adhibean¬ 
tur, primum breviora ; deinde vero illa quae plenius et profun¬ 
dius, tum difficultates, tum sensum aperiunt. 

SECTIC) III. 

De usu interpretum. 

In sacra? Scriptura) sensu investigando, praeter regulas et 
lectionis exercitium, de quibus hactenus egimus, adhibenda 
sunlSS. Patrum aliorumque interpretum commentaria, quae 
sacri textus obscuritates mirum in modum dilucidant, ejusque 
thesauros aperiunt. 

QUAESTIO. 

Quinam sunt preeeipui Scripturarum interpretes f tum 
antiqui , tum recentiores ? 

R. Inter SS. Pat res aut antiquiores interpretes, sive latinos 
sive graecos (i), qui nobis commentaria in sacram Scripturam 
reliquerunt, hi sunt praecipui : 

Saeculo 111. 

S. Hippolytus (225). — Ex operibus ejus supersunt frag¬ 
menta in Gen., Num., Reg., Psalm., Prov., Cantic., Prophetas 
maj., Evangelia, Apocal. 

S. Dionysius Alexandrinus (265). — Fragmenta in Eccle- 
siasten et in Lucam. 

Origenes (254). — Homilim in Pentat., Josue, Judic., Reg., 
Isai., Jer., Ezech., Osee ; — Commentaria in Matth., Luc., 
Joan., et Epist. ad Romanos. 

(1) Quos commode collectos invenire est in Patrologia grteea et latina 
Migne. 

S ce culo IV. 

S. Hilarius ( 068 ). — Tractatus in Psalm., in Mattii. 

S. Athanasius (575). — Expositio in Psalm. ( fragm .) in Job, 
Cani., Matlh., Luc., I Corinlh. 

Eusebius (540). — Comment. in Psalm. ; exegelica varia. 

S. Ephraem (575). — Commeni. in libros Y. T., in Evv. et 
Epp. Pauli. 

S. Basibus (579). — Homil. in Hexaemeron., in Psalterium. 

S. Ambrosius (597). — Expositiones in Psalm., in Luc. — 
Qucesliones varice. 

S. Gregorius Nyss. (405). — Comment. in Hexaemeron , 
Psalm., Eccl., Cantic. 

S. Chrysostomus (407). — Homil. in Gen., Psalm., Isai., 
Jer., Dan., Malth , Joan., Act., Epp. Pauli. 

Sceculo V. 

S. Hieronymus (420). — Qucesliones in Gen., Reg., el Paral. 
— Comment. in Isai., Jer., Ezecli., Prophet. min. ; in Malth., 
in Epist. ad Gal., Ephes., Tit., Philem. 

S. Augustinus (450). — De Genesi ad litteram. — Quassi. 
in Heptateuchum. — Enarrationes in Psalm. — De consensu 
Evang. — Comment. in Malth., Joan., et in Epistolas Joan. 

S. Cyrillus Alexandrinus (444). — Glaphira in Pentat. ; 
Comment. in Joan. — Fragmenta varia. 

S. Leo Magnus (461). — Sermones in varia Scripturae loca. 

Theoderelus (458). — Interpretatio in plerosque libros 
Y. T. ; item, in omnes Pauli Epist. 

Sceculo VI. 

S. Gregorius Magnus (604). — Moralia in Job ; Homil. in 
Ezecli. et in Evangelia. 

Sceculo VII . 

S. Isidorus (656). — Quassi, in V. T. 

Hesychius Hieros. (640). — Interpret. in Levit., Psalm., 
Isai., Ezecli., Dan., Prophetas min., in Act. et Epist. 

Sceculo VIII. 

Venerabilis Beda(755). — Commenl. in Pentat., Reg., Esdr., 
Prov., Cantic., quatuor Evang., Act., Epistolas Jac., Petri et 
Joan. 

Sceculo X. .... 

OEcumenius (960). — Comment. in Act. et in omnes Epist. 

Sceculo XI. 

Theophylaclus (1077). — Comment. in Prophetas min. ; itera 
in novum Test. integrum, excepta Apoc. 

Sceculo XII. 

Ruperlus (1155). — Comment. in Pent., Reg., Proph., 
et Evangg. 

Hugo a S. Victore (1140). — Annotationes in Pent., Jud., 
Reg., Eccl., Thren., Epp. Pauli. 

S. Bernardus (1150). — Sermones in varia Scriptura? loca, 
praesertim in librum Cantic. 

Euthymius Zigabenus (1150). — Comment. in Psalm., Can¬ 
tic. et Evangelia. 

Richardus a S. Victore (1175). — Comment. in Psalm., Cant. 
et Apocal. 

Sceculo XIII. 

S. Thomas (1274). — Catena aurea in Evangg. — Comment. 
in Epp. Pauli, 

S. Bonaventura (1274). — Comment. in Hexaemeron, in 
Psalm., Eccli., Sap., Lanient., Luc. et Joan. 

Nota. Inter enumeratos Patres, sensum litteralem prae cae¬ 
leris sectati sunt Hieronymus, Augustinus, Chrysostomus et 
Theodorelus ; mysticum autem ac moralem, Ambrosius, Gre- 
gorius, Bernardus. 

Recentiores. ~ Interpretes Catholici (t), qui post Patrum 
aetatem et eorum vestigiis inhaerentes scripserunt, alii sunt 
universales j qui Scripturam universam, — alii particulares , qui 
pariem, seu quosdam duntaxat libros exposuerunt. 

Interpretes universales. 

Commentaria amplissima in universam Scripturam, excepto 
libro Job et Psalterio, edidit Cornelius A Lapide (1657). Opus 

(1) Interpretes heterodoxi, quod satis patet, adeundi non sunt, nisi ratio 
adfuerit peculiaris, v. g. ut a doctore catholico confutentur : vel ut consu¬ 
lantur circa rem quampiam, quam catholice exposuisse noscuntur. Nun¬ 
quam vero sine debita facultate. Nam commentaria ista per regulam II 
Indicis sunt prohibita : cum sint libri scripti ab haereticis, et ex professo 
de Religione tractantes. — Similiter cavendum est ab auctoribus illis, 
qui, ut Jahn Viennensis, si minus protestantes, tamen in hermeneutica 
atque exegesi sacra liberiorem et quasi rationalisticam viam sectantur, a 
SS. Patrum vestigiis prorsus alienam. 

Judcei quoque sua V. T. commentaria possident : quae, dummodo pru¬ 
denter ac discrete consulantur, aliquando juvare possunt. Duplici autem 
distinguuntur nomine : alia sunt Targumim, seu paraphrases variae; alia 
Talmudica , quae antiquas, ut aiunt, traditiones, vel potius fabulas con¬ 
tinent. 

illud, ratione copiae, eruditionis, simplicitatis et puritatis doc¬ 
trinae, maxime commendatur (i). 

Commentaria breviora scripserunt plures : ut Nicolaus 
Lyranus (1470) ; — Dionysius Carthusianus (1471) ; — Duha- 
mel (1706) ; — praecipua autem laude eminent Emmanuel 
Sa (1597) ; — Tirinus (1636) ; — Menochius (1655) ; — et 
recentior Allioli. — Item commentarium breve in novum Tes¬ 
tamentum edidit Clar. D. Beelen, versioni suae flandricae 
annexum. 

Interpretes particulares . 

Caietanus Card. (1534). — In plerosque lib. V. T.. et in 
Epp Pauli. 

Dominicus Soto (1560). — In Epistolam ad Rom. 

Jansenius Gandav. (1577). — In Evangelia, in Psalm. etc. 

Maldonatus (1583). — In Evangelia. 

Salmeronius (1585). — In Evangelia. 

Tolelus (1596). — In Lucam, Joan., Epist. ad Romanos. 

Genebrardus (1597). — In Psalmos. 

Ludovicus Soto (1600). — In Cant. et in Epist. ad Tim. et 
Titum. 

Serrarius (1609). — In libros hist. V. T. et in Epist. cano¬ 
nicas. 

Eslius (1615). — In difficiliora Script. loca , et in omnes 
Epist. 

Aleagar (1615). — In Apocal. 

Acosta (1616). — In Ruth, Thren., Jon., et Malach. 

Lucas Brug. (1619). — In Evangelia. 

Pererius (1620). — In Pent., Dan., Epist. ad. Rom. Apocal. 

Bellarminus (1621). — In Psalmos. 

Gaspar Sanctius (1628). — In plerosque lib. hist. et pro- 
phet. V. T. 

Lorinus (1634). — In Num. , Levit. , Deut. , Psalm., Eccl., 
Sap., Act., et Epist. canonicas. 

Alvarez (1655). — In Isaiam. 

Pineda (1637). — In Job., Eccl. et Cantic. 

Jansen. Yprensis (1640). — ln Evang. 

Corderus (1650). — In Job. 

Ferrarius (1655). — In Apocal. 

Fromondus (1658). — In Cantic., Actus, Epistolas. 

Ferrerus (1660). — In quatuor Evang. 

Leblanc (1669). — In Psalmos. 

(D Commentaria universalia. Dissertationes, et Dictionarium Augus¬ 
tini Calmet, etsi defectibus non carent, utiliter etiam consuli possunt. — 
Utilissima quoque opera, sub eruditionis prmsertira respectu, collegit 
Migne, in Cursu sacrce Seripturce . 

Bernardinus a Piconio (1709). — In Evang., et in Epp. Pauli 

Eocpositio triplex. 

Alexander Natalis (1724). —In Evangelia et Epp. Pauli. 

Woulers (1770). — DHucidationes in Epist. et Apocal. 

Berlhier (1782). — In Psalmos, et in lsaiam (i). 

Notanda. — Circa recensitos interpretes practice sunt ani¬ 
madvertenda sequentia : In Pentateuchum et libros historicos 
V. T. praeclarius scripserunt Pererius et Serrarius ; — in 
libros sapientiales , Lorinus ; in Job , Corderus et Pineda ; — 
in lsaiam ,' reliquosque Prophetas , Gaspar Sanctius ; — in 
Psalmos, Bellarminus , Leblanc , Berthier ; item, Muisius , 
Ghesquiere , Mortelmans , Smits ; — in Evangelia , Toletus , 
Maldonalus , Salmeronius , Lucas Brug., Jansenius Gandav. et 
Jansenius Yprensis ; — in Actus Apost. , Epistolam ad Rom. 
et reliquas Epistolas Pauli , D. Beelen ; — item in Epistolas 
Pauli , S. Thomas , Estius , Bernardinus a Piconio ; — in 
Epistolas catholicas, praeter Lallemand et Corn. A Lapide, 
nominandus est Fromondus ; — in Apocalypsin Ferrarius, 
Alcagar, Bossnetins , Woulers. 

Neque omittendum est eruditum ac perutile opus L. Veitk 
(1795) cui titulus : Scriptura sacra contra incredulos propu¬ 
gnata ; quo strenue revera libros sacros adversus aevi sui phi¬ 
losophiam impiam vindicat , breviter sed clare contrahendo 
quaecuinque a Guenee , Nonnotte, Bergier, De Feller, et aliis 
superioris saeculi apologeticis auctoribus adversus pseudo- 
philosophos scripta sunt. Quod quidem egregium opus Veith 
nobis juvamen praestitit in adornanda illa quae jam sequitur 
explicatione, qua praecipuas sacrae Scripturae ditlicultates solu¬ 
tas exhibemus. 

(1) Inter Judseos interpretes, praecipui sunt : Abarbanel, Jarchi , David 
Kimchi, Maiemonides. — Inter Protestantes : Beza, Lutherus, Calvinus , 
Grotius, Carpzovius , Clericus, Gesenius , Michaelis , Kuinoel , Eichhorn, 
Hengstenberg, Rosenmuller, Delitsch. 









CURSUS SCRIPTUR E SACRiE 


PARS SECUNDA 

->-000-^- : 

EXPLICATIONES. 


Explicationes Scripturistica? duplicis sunt generis : alia? 
negativas , qua? in solvendis difficultatibus versantur ; aliae posi¬ 
tivo? et exegetiece , quas plenam sacri textus expositionem 
continent, instar commentariorum Patrum. — Hinc sectiones 
duae : 

Sectio I, solutio difficultatum . 

Sectio II, expositiones selecta. 

SECTIO PRIMA. 

SOLUTIO DIFFICULT AT U M. 


Difficultates libri Genesis. 

Circa Pentateuchum, et praesertim circa librum Genesis a 
moventur difficultates plurima?, quae tamen ad pauca capit, 
reducuntur. Sunt autem haec: 1° historica Moysis auctoritas (i); 
2° chronologia Mosaica ; 3° hexaemeron , seu opificium sex 
dierum ; 4° historia serpentis tentatoris ; 5° gigantes ; 6 ° Noe 
et diluvium ; 7° iris ; 8 ° longaevitas patriarcharum ; 9° sacri¬ 
ficium Melchisedech ; 10° uxor Loth in statuam versa. 

§ 1. De auctoritate historica Moysis. 

Q. Quanta est Moysis auctoritas historica? 

Resp. Est plenissima, atque adeo omni exceptione major , 
ac talis, ut cujusvis alterius scriptoris antiqui auctoritatem 
longe superet: 1 ° ratione personae ; 2° ratione scientia? certa? 

(1) Difficultas circa authenticitatem Pentateuchi liic omittitur, utpote 
soluta supra, part. I, qutesl. De authenticitate libror. V. T. pag. 61. 

ex qua loquitur ; 3° ratione fidei quam fecit semper ; 4° ratione 
antiquitatis, qua Moyses auctores omnes, qui de rebus antiquis 
scripserunt longe superat. 

1° Ratione personae. — Moyses enim, ut ex ipso ejus opere 
patet, vir sapiens fuit, probus ac prudens valde ; et prout in 
Exodo (i) insinuatur, atque a Clemente Alexandrino ( 2 ) ac 
Philone (3) aperte traditur, lanquam princeps ^Egyplius, filius 
Pharaonis educatus , et in omnibus /Egyptiorum scientiis 
eruditus. Imo idem Scriptura novi Testamenti diserte affirmat; 
in Actibus enim legimus : Et eruditus est Moyses omni sapie?ilia 
JEgyptiorum , et erat potens in verbis et in operibus suis (Act. 
VIl, 22). Dubium ergo esse nequit, quin ex una parte, histo¬ 
riam ac monumenta ^Egyptiaca sui temporis probe noverit ; ex 
altera vero , scientiam religionis historiaeque Hebraeorum ab 
ipsa domestica infantiae suae educatione hauserit, eamque post- 
modum perfecerit ( 4 ). 

2° Ratione scientiae certae ex qua loquitur. — Etenim, 

- 4 ) Incipiendo a libro Exodi, res narrat quarum vel testis, 
vel cooperator aut minister fuit. 

- 2 ) Quae vero narrat in libro Genesis, quaeque comparative 
pauca et brevissima sunt, apprime ex traditione certa cogno¬ 
scere poterat : cum per longaevitatem patriarcharum, Moyses 
sex tantum generationibus ab Adamo distaret. Nam pater ejus 
Amram , qui aetatem attigit 137 annorum, conversari potuit per 
annos circiter 70 cum Levi, filio Jacob, suo avo : qui similiter 
vixit annis 137 (ab anno mundi 2248 ad 2385). — Porro Levi 
vixit cum Isaac (cujus aetas a 2115 ad 2288), annis 40 : — 
Isaac cum Sem (cujus aetas 1558-2158), annis 43 ; — Sem cum 
Matkusala (cujus telas 687-1656), annis 98 ; — Malhusala cum 
Adamo (cujus aetas 1-930), annis 243. 

- 3 ) Praeterea dubium non est, quin praeter orales traditio¬ 
nes, Moysi praesto fuerint alia humana subsidia ac monu¬ 
menta : turris Babelica tunc adhuc exstans (5), lapides atque 
altaria a patriarchis erecta, genealogiae, carmina , aliaque 
scripta commentaria. Constat enim, dudum ante Moysis aeta¬ 
tem litteras in illis regionibus floruisse (e). 

-4) Quod spectat ad ea quae capite l Genesis narrantur, et 

(1) Cap. II, 9. 10. 

(2) Stromat. lib. I. 

(3 De vita Moysis. 

( 4 ) Exod. II, 9, 11 . 

(5) Mille circiter annis post Moysen, Nabuchodonosor, rex Chaldteorura, 
Babelicam turrim e ruinis instauravit; ut ex inscriptione , nuper inter 
Babylonis reliquias subterraneas reperta , constat. Quam inscriptionem a 
B. Oppert lectam , et in modernum idioma translatam videre est in opere : 
Annales de philosopliie chretienne y Novembre 1856. 

(6) Le Normand, Abreg6 de 1'histoirc ancienne des peuples de l'Orient. 

creationem hominis praecesserunt : haec tantum cognoscere 
potuit, atque revera cognovit Moyses ex revelatione divina, 
quam vel accepit Adamus posteris suis tradendam, vel quam 
ipse immediate Moyses accepit. — Dicimus, revera cognovisse 
illa Moysen per revelationem : quoniam de revelatione hac 
dubitare non permittit certitudo aliarum revelationum, quae, 
praesertim in Exodo, subsequuntur. Revelationes enim istae 
posteriores sanctio sunt prioris ; et Moyses, evidenter existens 
Dei minister, scribensque ex parte Dei Pentateuchum totum 
in gratiam Hebraeorum : procul dubio omnium rerum quas 
scripsit scientiam certissimam, sive humanitus, sive divinitus 
habuisse dicendus est. 

5° Maxima est Moysis auctoritas raiione fidei quam fecit 
semper. — Fidem fecit plenissimam, tum apud coaevos Israe- 
litas, tum apud eorum posteros omni tempore ; ergo vere fide 
dignissimus fuit atque evidenter verax. Secus enim libri ejus 
fuissent errorum manifesti, ideoque rejecti, praesertim, -l) a 
coaevis Israelitis : etenim universus populus Israel de manu 
Moysis suscepit hos codices legis durissimae; quos nisi divi¬ 
nitus sibi datos certo cognovissent nunquam acceptassent. 
-2) Ab yEgyptiis tempore Ptolemaei Philadelphi, quando ver- 
sio Scripturarum tanto cum honore in bibliotheca regia est 
collocata. zEgyptii enim tunc temporis ex historia et monu¬ 
mentis sibi nolis facile, ut videtur, et necessario detexissent 
errores. 

4° Ratione antiquitatis. — In materia enim historiae anti¬ 
quae, quo antiquior est scriptor, eo auctoritate est polior. 
Atqui Moyses omnibus ancioribus, quorum vel scripta vel 
nomen certum ad nos pervenerit, est longe antiquior. Scripsit 
enim XV ante Christum saeculis : nempe quatuor saltem saecu¬ 
lis ante ipsum Homerum poetam. Quod si ei comparamus 
historiographos qui de antiqua iEgypti historia egerunt, et res 
quas Moyses narrat aliquatenus attigerunt, invenimus Hero¬ 
dotum, graecum, saeculo V ante Christum ; Berosum , chaldaeum, 
coaevum Alexandri, saeculo IV ; Manetkon , aegyptium, coievum 
Ptolemaei Philadelphi, saeculo III ; Diodorum, siculum, coaevum 
Augusti, saeculo I : qui omnes, ut patet, longa sunt Moysi 
antiquitate inferiores (i). 

(1) De libris religiosis Orientalium non loquimur, cum apud criticos 
constet, nullam iis auctoritatem historicam inesse. De caetero, illi libri, 
etsi omnes originem habent incertam, nequaquam tamen ad Moysis tem¬ 
pora attingunt. Etenim Sinensium libri Kings paucis ad summum saeculis 
anteriores sunt sera Christiana. — Apud Persas, liber Zend-Avesta, 
etiamsi admittatur Zoroastrum habere auctorem, Pentateucho longe recen- 
tior est: cum Zoroaster probabilius fuerit coaevus Pythagorae, quinto ante 
Christum saeculo. — Apud Indos, libri Vedas nullo momento historico 
demonstrantur esse aera vulgari anteriores. 

I. — S. Scripturip. 


9 

§ 2. De chronologia Mosaica. 

Q. i. Nonne auctoritatem Moysis minuit ipsius chronologia y 
cui contradicere videtur chronologia seu antiquitas plurium monar¬ 
chiarum } nec non testimonium quorumdam monumentorum fossi¬ 
lium ? 

Resp. negative. Ut autem tota res declaretur, exponenda 
sunt qualuor : 1° quae sit Moysis chronologia ; 2° quomodo 
ei ollicere nequeat ulla chronologia contraria ; 5° quomodo 
reipsa ei non ofliciat ulla antiquitas quibuscumque populis 
attributa ; 4° quomodo similiter eidem non adversentur monu¬ 
menta fossilia. 

Q. 2. Chronologia Moysis qucenam est ? 

R. Est illa qua computat annos patriarcharum a creatione 
Adami usque ad diluvium ; et a diluvio usque ad Abraham et 
subsequentes patriarchas. — Etenim in cap. V Genesis, seriem 
genealogicam texit indicando diligenter generatorum annos,, 
ab Adamo usque ad INoe et diluvium. — Deinde vero, cap. XI, 
similem seriem deducit a diluvio et Sem, filio Noe, usque ad 
Abraham ejusque vocationem (i). 

Hic autem habetur iiicertitudo materialis quoad genuina 
verba Moysis, adeoque quoad annorum numerum quem ipse 
in textu originali scripsit. Qualuor enim existunt antiqui 
Scripturae textus, auctoritate praecipua pollentes : Hebraicus, 
quem, sequitur nostra Vulgata; deinde Samaritanus; tertio 
Graecus duplex , id est, versionis LXX duplex lectio, juxta 
duplicem codicem, Vaticanum nempe et Alexandrinum. Atqui 
qualuor isti textus in hoc loco insigniter inter se di(ferunt, 
ut ex sequenti tabula ( 2 ) perspicuum est. 

(1) Nonnulli hodie suspicantur enumeratam non exhiberi integram patri¬ 
archarum seriem, pluraque eorum nomina esse omissa : adeo ut numerus 
annorum ab Adamo ad diluvium, et a diluvio ad Abraham, longe major 
effluxerit numero, qui juxta LXX Interpretes, vel juxta Hebraeos supputari 
solet. Quae opinio licet nova, si theologice spectetur, fidei non est con¬ 
traria. Quod si critice perpendatur et exegetice, hoc nititur argumento , 
nomen Cainan patriarchae, qui Luc. III, 36, nominatur inter Arphaxad et 
Sale, deesse in Hebraeo, Gen. XI, et Paralip I, 18; sed haberi in Graeco LXX, 
ac forte ex Hebraeo textu excidisse ; proindeque fieri posse, ut aliae lacunae 
existant. 

(2) Cfr. Patrizi, De Evangeliis, tom. 2, lib. 3. 

Hinc patet, ab Adamo usque ad Christum, Scripturae exem¬ 
plaribus tempus indicari variabile : nimirum ab annis circi¬ 
ter 4000 usque ad 5500 ; et similiter a diluvio usque ad Chris¬ 
tum, a 2500 usque ad 5500. — Sunt quidem graeca exemplaria 
quibus creationis epocha extenditur ad annos 6000, et diluvii 
ad 5800 : at lectiones hujusmodi minoris censentur auctoritatis. 

Iiinc quoque intelligitur dici posse, Scripturae chronologiam 
esse incertam : hoc scilicet sensu quod tempus Adami creati, 
lempusque diluvii, sacer textus hodiedum exstans non exhibeat 
certo annorum numero constitutum ac fixum , sed incerto 
duntaxat : ita tamen, ut praedictas epochas certis includat 
limitibus, easque nequaquam indefinite retroagere permittat. 

Quod si quaeratur utra lectio vel utrum computnm potiorem 
obtineat probabilitatem, textusne hebraici et Vulgatae , an 
vero LXX Interpretum ? Res incerta omnino est, quam nec ars 
critica potuit (l), nec Ecclesiae auctoritas decidere voluit. Si 
enim Ecclesia in versione Vulgata servat computum hebraicum ; 
in Marlyrologio Romano adoptat computum gi aecum. 

Haec solummodo dici possunt : chronologia hebraica, quae 
non existebal in antiqua Itala , vulgo adoptata est in Ecclesia 
occidentali per versionem Vulgatam , quam S. Hieronymus 
juxta Hebraeorum codices confecit. Itaque a tempore duntaxat 
Gregorii Magni (saec. VII), imo potius Venerabilis Bedae 
(saec. VIII), apud scriptores ecclesiasticos generatim obtinuit. 

(1) Cf. Lequien, Dtfensc du texte htlreu et de la Vulgate. 

— Et si quid Ecclesia innuit, si quam propensionem in partem 
alterutram manifestavit, potius, prout ipse Baronius testatur (l), 
chronologiae graecae favere visa est. Sic in Martyrologio haec 
Dominicae Nativitati assignat tempora : Anno a creatione mundi, 
quando in principio Deus creavit coelum et terram, quinquies 
millesimo centesimo nonagesimo ; a diluvio vero , anno bis mille¬ 
simo nongentesimo quinquagesimo septimo.... Jesus Christus in 
Belide hem Jud.ce nascitur. 

Q. 5. Quomodo clironologuv Bibliece officere nequit ulla chro- 
nologia aliunde qutesita ? 

R. Ut ex praecedentibus sequitur, Moysis chronologia, si 
minus certe ac definite, saltem intra limites historice ac.cri¬ 
tice probabiles nobis constat. Jam vero huic fundatae proba¬ 
bilitati Mosaic.se, si quaecumque alia conferatur chronologia , 
haec vel conjecturalis tantum erit, vel certa.— Si primum, 
conjectura quaelibet contra probabilitatem positivam atque 
historice fundatam praevalere non potest. — Si alterum, id 
est, si chronologia aliunde inventa, sit certa, Bibliorum computa 
confirmabit, simulque juvabit ad genuinum Moysis textum 
definiendum. 

Q. 4. Quomodo revera chronologice Bibliece non officit anti¬ 
quitas ulla , quibuscumque populis attributa ? 

R. Quia nulla profertur hujusmodi antiquitas , quae ultra 
Mosaicam chronologiam certa sit; seu, quae supra epocham 
dispersionis populorum, a Moyse, ea ratione quae supra expo¬ 
sita est indicatam, ascendat. 

Etenim ex tribus monarchiis , quibus enormis antiquitas 
aliquando attributa est, Sinensi, Chaldaica, .dEgypliaca, duae 
priores, eruditis passim nunc consentientibus, nihil proferunt 
Mosaico tempore anterius, quod vim historicam habeat ; seu 
potius, quod non sit fabulosum. Sinensis imperii initium con¬ 
stituunt hodie orientalistae ad secundum circiter saeculum post 
diluvium ; Chaldaeorum vero originem posteriorem esse docent. 

De antiquitate /Egyptiorum instrumenta plurima exstant, 
quibus eruditi hodie valorem non exiguum tribuunt, et ex 
quibus concludendum censent, exordium /Egypliaca) monar¬ 
chiae ascendere ad annos ante Christum 5004, vel juxta alios 
5625 ; quae antiquitas epocham dispersionis populorum in 
Bibliis statutam excedit. 

De h ac autem antiquitate dicendum est, eam esse incertam, 
ideoque contra computum biblicum admitti non posse. 

Jam probamus antiquitatis iUgyptiacae incertiludinem , 
1° ex auctoritate eruditorum ; 2° ex ipsis fundamentis, quibus 
praefata antiquitas nititur. 

(1) Cft\ Apparatus ad annales ecclesiasticos , n. 118. 

1° Erudili segyptologi, quamvis consentiant inler se et cum 
ipso Moyse , monarchiani /Egyptiacam esse antiquissimam ; 
non tamen consentiunt in ipsa illa antiquitate determinanda. 
Imo fatentur eam esse incertam, dynastiarum quae exhiberi 
solent, durationem diversimodis posse inlelligi aut contrahi ; 
et forte ex monumentis quae posthac detegentur compertum 
fore, eam esse multis sacculis minuendam (i).. 

2° ifigyptiaca antiquitas duobus nititur fundamentis, quae 
sunt, ex una parte catalogus historicus Manethonis ; ex altera 
vero, monumenta lapidea plurima, figuris et inscriptionibus 
ornata : atqui utrumque hoc fundamentum incertitudine est 
J affectum. 

Quod spectat ad Manethon , ^Egyplius ille scriptor historiam 
suae patriae composuit, quam Ptolemaeo Philadelpho (275) 
dedicavit, et cujus fragmenta tantum quaedam supersunt. Inter 
haec fragmenta, celeberrimus est ille, quem Julius Africanus 
conservavit , catalogus omnium regum triginta dynastiarum 
jEgypti : ab exordio monarchiae, usque ad Neclunebum II, 
ultimum regem dynastiae trigesimae, anno ante Christum 540. 
— Cum autem Manethon suo catalogo adjiciat cujusque dynas- 
j tiae durationem, implicite originem tradit totius monarchiae,- 
quae juxta ejus numeros ad annos 5004 A. C. est referenda. 
At vero eruditi non pauci, existimantes ex dynastiis recensitis 
plures fuisse collaterales, atque eodem tempore regnasse, eam- 
dem originem ad annos 5623 reducunt. 

Jam vero auctoritas Manethonis incerta est, ejusque critica 
in rebus historicis, exigua valde : prout ex Flavio Josepho et 
Eusebio patet. — Josephus fragmenta plura recitat Manethonis, 
ostenditque, eum alia ex templorum monumentis descripsisse, 

(1) Cf. Mariette, Apertu de lliistoire ancienne d’Egypte. Paris, Dentu 
1867. In hoc opere ista leguntur : « L’ancien empire d’Egypte, de la I e & 
« la XI me dynastie, dura 1940 ans. Toutefois nous ne presentons ces chif- 
« fres qu’avec la plus grande reserve, bien qu’ils nous soient fournis par 
« Manethon (pag. 14).» 

— « Peuttetre des decouvertes inattendues prouveront-elles un jour, 

« que pendant toute la duree de ce vaste empire, il y eut encore plus de 
« dynasties collaterales, que les partisans de ce systeme n’en admettent 
« aujourd’hui (pag. 67). » — Ailleurs cependant M. Mariette prefere 
1 ’opinion des dynasties successives. 

— « Pour toutes les dates anterieures k 1’avenement de Psammitichus I 
« (XXVI me dynastie, 665 avant J.-C.) , il est impossible de donner autre 
« chose que' des approximations, qui deviennent de plus en plus incer- 
« taines, imesure qu’on remonte le cours des Ages... et selon les systemes, 
« il peut y avoir jusqu’& deux mille ans de difference dans la maniere de ' 
« compter 1’ftge de la fondation de la monarchie Egyptienne (pag. 69, 70). » 
— Consuli etiam potest Robiou, Histoire ancienne des peuples de VOrient; 
Lenormant, Hist. de l'Orient, l er vol. ; Mgr Maignan, VHomme primitif\ 
le P. de Valroger, l'Age du wonde et de Vhomme , d'apres la Bible et 

1 VEf/lise. 

alia ex fabulosis rumoribus ac traditionibus collegisse. Ex 
monumentis sacris desumpsit, inter alia, Hebraeos ingressos 
esse in yEgyptum cum exercitu magno ; et Moysen fuisse sacer¬ 
dotem Heliopoliten : Politiam , inquit, et leges composuit Hebraeis 
sacerdos quidam Heliopolites, qui et vocatus est Moses (i). — 
Eusebius autem haec scribit: Complura voluminaveterumhisto¬ 
riarumperlegi, sive quae apud Chaldaeos Assyriosque narrantur, 
sive quas Apyplii praescribunt, sive denique quas Graeci refe¬ 
runt . Porro et Aegyptiorum inultae feruntur insanae historice, 

itemque Chaldaeorum. Et quidem hi plus quam quadraginta 
annorum myriades temporibus suis continere se putant ; AZgyptii 
autem deorum, semideorum , prcetereaque manium , et mortalium 
aliorum regum multas delirantium fabulas nectunt ( 2 ). 

Ex his concludendum videtur, praefatum dynasliarum cata¬ 
logum fideliter quidem, at sine historica discretione e sacris 
iEgypliorum archiviis a Manethone esse descriptum ; tantoque 
libentius adoptatum, quod suae patriae fastosam antiquitatem 
adigeret ( 3 ).—Fatendum tamen, partem hujus qualiscumque 
catalogi ex repertis monumentis confirmationem accepisse. 

Quae quidem monumenta, nimirum templa, sepulcra, pyra¬ 
mides, epigrammata seu inscriptiones bene mullae, etsi magnam 
antiquitatem demonstrant, chronologiam tamen certam nequa¬ 
quam exhibent. Etenim , utrum praefata epigrammata sint 
historica potius quam mylhologica, non salis constat. Imo apud 
populum antiquae originis avidissimum, quique mythologicis 
fictionibus plurimum indulsit, praejudicium validum est, multas 
ex praefatis inscriptionibus esse mythologicas ; vel saltem, eas 
quae historicae sunt, cum variis figmentis esse permixtas ( 4 ). 

(1) Joseph. Contra Appion. lib. 1. 

(2) Euseb. Chronie. 1. 1, procem, apud Migne, Patrolog. qrcec. tom. 19, 
coi. 101-105. — Scribit quoque Herodotus, nuspiam aliquid certi in ./Egyp- 
tiorum historia reperiri ante Psammitichum, qui steculo A. C. VI in 
^Egypto regnavit. 

Ducentis annis Manethone posterior Diodorus Siculus, juxta documenta 
sacerdotum Memphitarum et Thebanorum quos audivit, historiam ^Egypti 
confecit, ab historia Manethonis plane diversam. — Item quiuquaginta 
annis post eumdem Manethonem, Eratosthenes, jussu Ptolemaei Evergetis, 
adivit Thebarum sacerdotes et archivia, ut Thebanorum regum catalogum 
ab origine integrum conficeret. Hoc autem catalogo Eratosthenes Diospo- 
litanas, i. e. Thebanas dynastias recenset, a Thebanis dynastiis quas prodit 
Manethon prorsus diversas. — Cfr. Desdouits, Soirces de Montlhiry , 
7 me soir6e. Ostendit ibidem Desdouits, ante dynastiam XIX, qure sseculo 
A. C. decimo quinto regnavit, nihil certi haberi ; additque, apud omnes 
esse in confesso nullum exstare monumentum, quod dynastia XVIII, seu 
saeculo A. C. decimo nono, anterius esse constet. 

' (3) Cfr. Ferdinand de Lanoye, Ramses le Grand , ou l'Egypte il y a 
3300 ans , part. I, L'Egypte arant Ramses , § VI. 

(4) Cfr. Ferd. de Lanoye, op. cit. § VII et VIII. 



DIFFICULTATES LIBRI GENESIS. 


135 


Ergo neque Manelhonis catalogus, neque monumenta lapidea, 
quae fudamenta sunt jEgypliacae chronologiae, certitudinem 
historicam habent. 

Id quidem aegyptologia effecit, ut antiquissimam esse iEgypti 
monarchiam demonstraret ; in quo cum Moyse omnino consonat, 
qui testatur, tempore Abrahamijam regnum illud constitutum 
floruisse. At ante tempora Ramses II, quem praedecessorem 
fuisse existimant regis Menephlah, seu Pharaonis Mosaici (t), 
in vaga quadam incertitudine versatur. Monumenta quidem 
plurima offendit ; sed horum antiquitatem definire, nisi conjec¬ 
turaliter, hactenus non potuit (2). Quapropter sana critica 
jubet, ut haec conjecturalia et ambigua per documenta clara 
et certa, si adsunt, explicentur. Atqui adest chronologia Moysis, 
qum suis limitibus, ut dictum est, si minus historica certitu¬ 
dine, saltem probabilitate solida pollet; per hanc ergo anti¬ 
quitas incerta monumentorum iEgypti, quoad res tulerint, 
definienda est. 

Ex his patet aegyptologiam et chronologiam Moysis, non 
tantum inter se non opponi , sed amice conciliari posse , 
muluumque sibi subsidium praestare. 

Q. 5. Quomodo Moysis chronologice non adversatur testimo¬ 
nium monumentorum fossilium ? 

R. Eo quod monumenta fossilia argumentum certum non 
suppeditent, nec demonstrent, homines ante epocham Adamieam 
in Bibliis assignatam exstitisse. Etenim secundum opinionem a 
plerisque geologis admissam, nulla hominis vestigia deprehen¬ 
duntur, nisi in terrae substratis recenlioribus, qua? quaternaria 
dicuntur. In his quidem reperta sunt instrumenta quaedam 
humanae industriae ; imo ossa .nonnulla humana , mixta cum 
ossibus animalium , quorum jam species exstinctae sunt : at 
vero quaenam illis antiquitas sit tribuenda definiri nequaquam 
potuit (3). 

§ 3. De hexaemero, seu opificio sex dierum. 

In hexaemero, seu opificio sex dierum, Gen. I, tres praeci¬ 
puae difficultates occurrunt : una geologica, altera physiologica, 
tertia astronomica. 

(1) Moyses, ut etiam censet de Lanoi/e, a filia Ramses II (Sesostris), per¬ 
secutoris Hebraeorum , est adoptatus. Ejusdem regis filius, Menephtah, 
periit in mari rubro. 

(2) Antiquiores pyramides Djiseh, quae nullos hieroglyphos habent, et 
quarum praecipua ad centum quinquaginta metros ascendit ; referuntur 
quidem passimad dynastiam IV, seu ad annum 4235 ante Christum. At haec 
conjectura incerta prorsus est; ita ut eadem probabilitate statui possit, 
pyramides hujusmodi esse ipso diluvio anteriores. Cf. Desdouits, Soirees 
etc. 9 ,ne soiree. 

(3) Cf. Reusch, Bibel und Natur , cap. 34. 

I. Difficultas geologica in hoc consistit, quod varia telluris 
substrata, et reliquias plantarum atque animalium quorum 
species perierunt, demonstrent, illa omnia intra sex dierum 
spatium non fuisse creata ; et orbem nostrum non nisi longis¬ 
simo temporis tractu ad praesentem statum transiisse : 
adeoque scientia geologica cum narratione Mosaica pugnare 
videatur. 

Ad hanc difficultatem respondetur primo generatim et a 
priori : fieri non potest, ut vera pugna inter revelationem et 
scientiam existat ; cum veritas veritati nequeat adversari. Qua¬ 
propter si ex una parte scientia naturalis certas, non hypothe¬ 
ticas, conclusiones de natura rerum afferat ; et ex altera, textus 
Mosaicus quatenus naturam attingit, rite intelligatur : neces¬ 
sario inter utrumque concordia erit. At vero ex utraque parte 
cavendum, ne id quod certum non est pro certo afferatur. Et 
quidem ad Scripturam quod spectat, quoniam ipsa finem 
supernaluralem semper respicit, in rebus naturam attingentibus 
ita generaliter et obscure loqui solet, ut ejus sensus a ratione et 
experientia determinandus esse videatur. 

Quapropter sic theologus et exegeta catholicus statuit : 
verissima quidem esse quaecumque in Genesi scripta sunt; at 
vero ut eorum sensus clare determinetur exspectandum esse, 
donec scientia naturalis conclusiones certas attulerit. Ilae 
namque ubi afferentur , biblicis enuntiationibus contrariae 
nequaquam esse intelligentur, et iisdem rite exponendis oppor¬ 
tunum lumen admovebunt. 

Respondetur secundo particularius, exponendo et componendo 
testimonium Moysis et testimonium scientiae geologicoe. Haec 
autem expositio commode comprehendi potest qualuor quaes¬ 
tionibus. 1° Quisnam scopus est narrationis genesiacae? — 
2° Quaenam in hac narratione sive dogmatice sive exegetice certa 
sunt, quaenam vero disputata remanent et libera ? — 5° Quae- 
nam hactenus in geologia videntur certa? — 4° An et quomodo 
ostendi potest narrationi Mosaicae rite intellectae facta geologica 
certa non adversari ? 

Q. 1. Quisnam scopus est narrationis genesiacce ? 

Resp. Scopus hujusce exordii divinorum librorum idem ille 
est, ad quem tota Scriptura principaliter spectat: nimirum ut 
homines apte doceantur veritates religionis ac salutis aeternae. 
— Ergo 1° scopus religiosus est ac moralis, nequaquam scien^ 
t i ficus *, imo non nisi indirecte, et quantum ad objectum 
principale id necessarium est, auctor attingit objecta scientiae 
hujus mundi, quem tradidit Deusdisputalioni filiorum hominum 
(Eccl. III, 11). — 2° Moyses fion cosmogoniam, sed geogoniam 
exponit.—5° Ipsam hanc geogoniam non plene enarrat, sed 

incomplete quoad mulla ; eo quoil vehit superficiem dunlaxat 
rerum attingat. 

Q. 2. Quamam in hac narratione, sive dogmatice , sive cxe- 
getice certa sunt ? quamam vero disputata remanent et libera ? 

Resp. 1° Dogmatice ac fide certa sunt puncta sequentia : 
-l) Deus initio temporis ex nihilo creavit universum mundum. 
-2) Deus creavit primum hominem ad imaginem et similitu¬ 
dinem suam , ex quo universum genus humanum originem 
ducit. 

2° Exegelice certa sunt : — 1) Deus terram nostram for-' 
mavit,id est, orbem nostrum sicut nunc est, cum aquis et 
terris, cum lumine et motu sidereo, cum plantis et anima¬ 
libus, homini praeparavit intra sex dies. — 2) Deus creavit 
omnes species plantarum et animalium quae nos circumdant, 
ita ut individua nunc exislentia, ex actu creativo Dei semina- 
liter oriantur (d). — 5) Deus constituit praeceptum sabbati, ad 
vacandum Deo die septimo : et quidem, in memoriam crea¬ 
tionis, quam typum esse voluit hebdomadae humanae. 

5° Disputata remanent ac libera non pauca, quae ad sequen¬ 
tia capita revocari possunt. 

— 1) Disputatur de statu mundi initiali, anteriori nempe 
diebus creationis, quique in versiculo primo et secundo sup¬ 
ponitur. Utrum enim ante chaos praecesserit aliquis ordo , 
iuerinlque creatae plantae ac animalia , quae post spatium 
qualecumque, per cataclysmos immensos desierint in chaos 
illud, ex quo opus hexaemerum sumit exordium, Scriptura 
non aperit. 

— 2) Disputatur de sensu vocis diei (hebraice IOM). Scilicet, 
etsi proprie accepta vox !OM designat aeque ac vox latina dies 
spatium viginli quatuor horarum ; sumitur tamen frequenter, 
et hic sumi potest, metaphorice ac sensu latiore. Hinc sententia 
triplex : prima, nomine diei intelligit spatium viginli quatuor 
horarum ; — secunda, periodum indefinitam et quantumvis 
longam ; — tertia, voci dici subesse existimat significationem 
melaphoricam altiorem : quae nempe ad ordinem rerum potius 
quam ad seriem temporum sit referenda, designelque puncta, 
ut aiunt, seu signa ratiums , quibus ab humano intellectu actus 

(1) Opinio generationis spontanece ab omnibus fere eruditis hodie reji¬ 
citur. Experientia enim scientifica jam constat, nullam esse animalculo- 
rum aut vermiculorum speciem, quce non via generationis oriatur ; ideoque 
admittendum esse generale axioma : Omne virum ex ovo. Voir L. Pas- 
teur. Examen de la doc'rine des generat: spontanees (Annales des Sciences 
nat., 4« s6r. t. 16, 1861). et autres opusc. du meme auteur. — Idem intel- 
ligendum de plantis. — Prseterea varice animalium et plantarum species 
ita inter se essentialiter dissident, ut una nequeat in a) teram ne longissimo 
quidem tempore transmutari. Quod contra Darwins demonstrarunt De Qua- 
trefages, Lecomte. Cfr. Revue catholique , aoitt 1871 seq. , Le Lamvinisme 
et Vorigine de ihomme. 

acdecrela Dei distinguuntur: ita ut ordo et successio dierum, 
non sit chronologica , sed mere logica. Juxta hanc tertiam 
interpretationem, quae, etsi exegetice minus fortasse probabilis, 
theologice tamen non videtur damnanda (l), sex creationis 
actus in execulione, seu chronologice, confundi possunt. 

(1) Ab Augustino haec sententia proponitur ; et a S. Thoma approbatur. 
In secundum lib. Sent. dist. 12, quaest. 1, art. 2. 

Citamus textum integrum : 

« Utrum omnia sint creata simul, et distincta per species. 

, « Respondeo dicendum, quod quae ad fidem pertinent dupliciter distin- 
« guuntur. Qusedam enim sunt per se de substantia fidei : ut Deum esse 
« trinum et unum, et hujusmodi ; in quibus nulli licet opinari : unde Apo- 
t< stolus ad Calat. I dicit, quod si angelus Dei aliter evangelizaverit quam 
« ipse docuerat, anathema sit. Quaedam vero per accidens tantum : in quan- 
« tum scilicet in Scriptura traduntur, quam fides supponit spiritu dictante 
« promulgatam esse : quae quidem ignorari sine periculo possunt ab his 
« qui Scripturas scire non tenentur, sicut multa historialia : et in his 
& etiam sancti diversa senserunt. Scripturam divinam diversimode expo- 
« nentes. 

« Sic ergo circa mundi principium, aliquid est quod ad substantiam fidei 
u pertinet : scilicet mundum incepisse creatum ; et hoc omnes sancti con- 
« corditer dicunt. Quo modo autem et ordine factus, non pertinet ad fidem 
« nisi per accidens, in quantum in Scriptura traditur : cujus veritatem 
« diversa expositione sancti salvantes, diversa tradiderunt. 

« Augustinus enim vult (Lib. I, super Gen. cap. V, et libro XI de civit. 
« Dei, cap. IX), in ipso creationis principio, quasdam res per species suas 
« distinctas fuisse in natura propria, ut elementa, corpora coelestia, et 
« substantias spirituales ; alia vero in rationibus seminalibus tantum, ut 
« animalia, plantas, et homines : quse omnia postmodum in naturis propriis 
« producta sunt in illo opere, quo post senarium dierum illorum Deus 
« naturam prius conditam administrat : de quo opere Joan., V, 17 dicitur: 
« Pater meus usque modo operatur, et ego operor ; nec in distinctione 
« rerum attendendum esse ordinem temporis, sed r naturae et doctrinae. 
« Naturae, sicut sonus praecedit cantum natura, sed non tempore, et ita quae 
« naturalite priora sunt, prius facta memorantur : sicut terra, prius quam 
« animalia, et aqua prius quam pisces, et sic de aliis. Doctrinae vero 
« ordine, sicut patet in docentibus geometriam : quamvis enim partes figurae 
« sine ordine temporis figuratu constituant, tamen geometria docet con¬ 
te stitutionem fieri protrahendo lineam post lineam; et hoc fuit exemplum 
« Platonis, ut dicetur in principio coeli et mundi. Ita etiam et Moyses 
« rudem populum de creatione mundi instruens, per partes divisit quae 
« simul facta sunt. 

« Ambrosius vero (lib. I, Hexameron, cap. VII), et alii sancti, ponunt 
« ordinem temporis In distinctione rerum servatum. Et haec quidem posi- 
« tio est communior, et magis consona videtur litterae quantum ad super- 
« ficiem : sed prior est rationabilior., et magis ab’ irrisione infidelium 
« sacram Scripturam defendens : quod valde observandum docet Augus¬ 
te tinus, super Gen. ad litt. lib. i, cap. XIX, ut sic Scripturae exponantur, 
« quod ab infidelibus non irrideantur. Et haec opinio plus mihi placet : 
tt tamen utramque sustinendo, ad omnia argumenta respondendum est. » 

Articulo sequenti, S. Doctor, posita quaestione : « Utrum distinctio die- 
« rum salvetur secundum expositionem Augustini ? » Sic ait : « Respondeo 
« dicendum, quod, secundum Augustinum, illi sex dies sunt unus dies, 
« sex rerum distinctionibus, secundum quas numeratur, simul praesenta- 
« tus : sicut etiam unum verbum est, quo omnia facta sunt, scilicet Dei 

Ex triplici opinione, probabilior est secunda, nomine diei 
intelligens periodum indefinitam, cujus initium et finem Moyses 
mane et vespere appellat. Hanc interpretationem etiam suggerit 
Augustinus (l), et confirmant illa ipsius Moysis verba : Istae 
sunt generationis coeli et terree , quando creata sunt, in die quo 
fecit Dominus Deus coelum et terram et omne virqultum aqri . 
Gen. H, 5. 

— 5) Disputatur de singulis creationis actibus : nimirum, 
utrum suum efieclum produxerint subito, an gradalim ; — 
utrum species qua 3 dam plantarum vel animalium perierint, et 
alite per subsequentes creaiiones successerint ; — utrum pro¬ 
ductio plantarum omnium esset completa antequam animalia 
apparuerint, an vero inchoata tantum plantarum genesi, jam 
coeperint, oriri animantia, etc. 

— 4) Disputatur de divisione aquarum et constitutione fir¬ 
mamenti, quae effecta dicitur secunda die. Probabilior inter¬ 
pretatio, nomine firmamenti cum aquis super firmamentum, 
inlelligit atmosphaeram nostram, cum nubibus et aquis quas 
continet. 

— 5) Disputatur de operatione diei quartae, qua Deus dicitur 
fecisse luminal ia coeli ut illuminent terram ; utrum tunc Deus 
astra condiderit? an vero eadem, jam pridem condita, consti¬ 
tuerit ut luminaria terrae? Seu, aliis verbis : an tunc, primum 
constituerit Creator lege stabili relationes terrae cum mundo 
sidereo, et motus constantes atque influxus mutuos systematis 
nostri planetarii ? Haec posterior opinio probabilitate non 
caret. 

Q. 5. Qucenam hactenus in geologia videntur certa ? 

ee Filius, quamvis frequenter legatur : Dixit Deus ; et sicut illa opera sat¬ 
et vantur in omnibus sequentibus quse ex eis propagantur operatione 
c< naturae, ita etiam illi sex dies manent in tota successione temporis. » 
Hactenus S. Thomas. 

Ipse S. Augustinus, De Gen. ad litteram, lib. 4, c. 33, sic scribit : 
tc De quo Creatore Scriptura narravit, quod sex diebus consummaverit 
ee omnia opera sua ; de illo alibi, non utique dissonanter, scriptum est 
« quod creaverit omnia simul (Eccli. XVIII, 1). Ac per hoc et istos dies 
ee sex vel septem, vel potius unum, sexies septiesve repetitum, simul fecit, 
« qui fecit omnia simul. Quid ergo opus erat sex dies tam distincte dispo- 
u siteque narrari? Quia scilicet ii, qui non possunt videre quod dictum 
« est: Creavit omnia simul; nisi cum eis sermo tardius incedat, ad id 
« quo eos ducit, pervenire non possunt. » 

(1) S. Augustinus, De Genesi contra Manich. lib. I, cap. 14, haec habet: 
a Restat ergo ut intelligamus, in ipsa quidem mora temporis ipsae distin¬ 
et ctiones operum sic appellatas : vesperam propter transactionem consum¬ 
et mati operis, et mane propter inchoationem futuri operis ; de similitudine 
ee scilicet humanorum operum, quia plerumque a mane incipiunt, et ad 
ee vesperam desinunt. Habent enim consuetudinem divinae Scripturae de 
e< rebus humanis ad divinas res verba transferre. » 

R. Etsi exigua telluris pars hactenus explorata est, strata 
tamen, ut aiunt, geoiogica comperta sunt varia : quae apte divi¬ 
duntur in praeadamilica, el postadamilica, seu historica. 

-i) Inter strata praeadamilica, illa quae intima sunt, azoica 
dicuntur, et nullas reliquias organicas continent ; constant 
autem granito lapide, qui ignis vim subiisse existimatur. 

-2) Post azoica strata sequuntur pakeozoica, quae continent 
reliquias plantarum, nec non conchylia, aliaque spolia ani¬ 
malium aquaticorum. Constant autem terris, ut aiunt, prima¬ 
riis, et parlim secundariis. 

- 3) Mesozoica , quae praeter organica interioris ordinis, reli¬ 
quias continent avium, et ossa quadrupedum terrestrium, * 
quorum species non amplius sunt superstites. Constant terris 
secundariis. 

-4) Camozoica , quae continent promiscue animalium species, 
tum exstinctas, tum adhuc superstites. Constant terris ter¬ 
tiariis. 

-5) Neozoica , quae continent rerum genera adhuc existenlia ; 
constantque terris, quae vocari solent quaternariae vel diluvia¬ 
les, et partim considerantur ut postadamiticae seu historicae. 

Q. 4. Quomodo ostendi potest , narrationi Mosaicce rite intel - 
lectce facta geologice certa non adversari ? 

R. Duplici praesertim methodo, quarum una methodus exclu¬ 
sionis, altera conciliationis vocari potest. 

-i) Methodus exclusionis in eo consistit, ut omnia strata 
praeadamilica ex opere sex dierum , tanquam eo anteriora 
excludat. Supponit scilicet strata hujusmodi referenda esse ad 
spatium indefinitum , quod inter principium et chaos Mosaieum 
intercessit. Qua hypothesi admissa , patet, nulla geoiogica 
strata Moysi adversari ; quandoquidem ad narrationem Mosai- 
cam non pertineant (i). — Haec methodus , quae non paucis 
exegetis hodie placet , videtur a veris geologis admitti non 
posse ; ideoque satius derelinquetur. 

-2) Methodus conciliationis ea est , qnae admittit strata geo¬ 
iogica ad opus hexaemeron perlinere, simulque allirmat ea 
Mosaico textui non refragari. — In hoc systemate, 1° minus 
nitendum est factis , quae nondum illud confirmarunt, quam 
probabili ratiocinio. Nec 2° habenda est ratio fossilium eorum, 
quae videntur ordini sex dierum adversari, quippe quae rara 
sunt; sed potius eorum , quae copiosissima occurrunt, et quasi 
unice quaedam strata constituunt. 

Jam vero si hac ratione considerentur strata, ita comperiun¬ 
tur disposita , ut testentur animalia fuisse anteriora homine ; 

(1) Cf. Desdouits , Soirees de Montlhery } entretiens siir les origines 
bibliques ; seconde soir6e. Paris, Poussielgue. 

animalia aquatica, anteriora terrestribus ; plantas, animalibus ; 
inorganica corpora , organicis : quas , ut palet , ab ordine 
Mosa ico non sunt aliena. 

Quod si scientia progredienle hoc systema derelinquendum 
esset; vel si cui , quia rigorosum non est, minus placeret : ad 
aliam recurrendum foret hypothesim, qua ordo Mosairus , et 
distinctio dierum , non haberet nisi sensum plus minus meta- 
phoricum : qui ordo esset logicus , non chronologicus. 

Atque ita solvitur difficultas geologica. 

ii. Jam gradum facimus ad difficultatem physiologicam. 

Haec autem in eo consistit, quod universum genus hominum 
ab uno Adamo prognatum esse non videatur : eo quod inter 
incolas terrae tanta sint coloris formaeque discrimina. Difficultas 
confirmatur diversitate linguarum , quae ab una lingua primaeva 
derivari non possunt... 

Resp. 1° Circa unitatem humanae speciei, praeclariores hodie 
inter eruditos statuunt , omnes hominum varietates ab uno 
homine protoparente originem habere : omnesque homines 
esse fratres. Quod probant, inter alia argumenta, ex principio 
fecunditatis perpetuae , quae in matrimoniis hominum quan¬ 
tumvis diversorum semper invenitur (i); cum aliunde constet , 
hujusmodi fecunditatem animalibus hybridis non inesse. 

2° Quod attinet ad varietatem linguarum , haec naturalem 
explicationem non postulat, cum in facto supernatsirali, histo¬ 
rico tamen , nempe confusione Babelica (Gen. XI) fundetur. 
Porro in praesenti scientiae statu censent philologi, omnes lin¬ 
guas posse ad paucas reduci familias : quas quidem ipsas sus¬ 
picantur derivatas ab una primaeva quae-perierit (2). 

III. Remanet difficultas astronomica. 

Spectat haec ad diem' creationis quartum et primum , con- 
sistitque in eo , quod 1° Moyses de stellis loquatur fere sicut 
de corpusculis exiguis : cum tamen constet, eas esse totidem 
luminaria, sole lunaque majora ; 2° quod lucem dicat factam 
ante creationem solis ; 5° quod mundum sidereum, qui immen¬ 
sus est, creatum dicat inter duas creationes rerum comparative 
minimarum , nempe plantarum et animalium : imo creatum 
propter terram , comparative tam exiguam ; quae res sapienti 
ordinationi adversari videntur.... 

Resp. 1° De stellis non dicit, eas esse luminaria magna, quia 
talia non sunt respectu nostri. Sic autem, et non aliter, de eis 
loquitur, quia propositum non habet cosmogoniam tradendi, sed 

(1) Cf. De Quatrefages , De l’unit6 de 1'espece humaine , Paris 1861. 
Idem eruditissimus vir nuper contra materialistas demonstravit , prorsus 
impossibile esse, ut inter hominem et simiam ulla intercedat originis com¬ 
munitas. 

(2) Cfr. Wiseman, Rapports entre la Science et lar£v6lation , disc. 1 et 2. 

geogoniam ; et quidem hominibus minime eruditis, quos modo 
claro simul et salutari docere intendit. De caetero , nihil dicit 
quod verum non sit : asserit enim duntaxat , stellas a Deo 
esse factas , et quarto die respectu terrae exstitisse, seu lucere 
coepisse (l).. * 

2° Quod dicit lucem ante solem esse factam , supponit tan¬ 
tum, lucem, seu materiam quamlibet lucidam, exislere potuisse 
ante solem : quod nemo negabit. Imo illud praecipue rerum 
physicarum periti mirantur , Moysis narrationem tam singu¬ 
larem congruere apprime cum moderno systemate vibrationis 
lucidas ; et cum hypolhesi astronomica , qua censent solare 
lumen nobis, non a corpore solis, sed a photosphcera, ut aiunt , 
soli circumfusa provenire : quae hypotheses aetate Moysis 
prorsus erant ignotae. 

3° Non proprie dicit saxer textus, mundum sidereum post 
creationem plantarum esse creatum ; sed potius significat, ut 
supra indicavimus , corpora coelestia tunc exislere seu lucere 
coepisse respectu terrae. Dicit quidem, Deum posuisse sidera 
in firmamento coeli ut lucerent super terram (Gen..I. 1) : indi¬ 
cando finem siderum respectu nostri ; quin tamen allirmet 
finem hunc est unicum et exclusivum. Quanquam et illud , si 
nobis a Deo revelaretur, terram esse velut centrum ad quod 
referantur reliqua Dei opera : minime rationem offenderet ; 
cum rerum excellentia nequaquam sit ex mole corporum 
aestimanda. 

§ 4. De serpente tentatore. 

Q. Quomodo historia serpentis tentatoris (Gen. III) intelli- 
genda est ? 

Resp. ( 2 ) Inlelligenda est. sicut a SS. Patribus unanimiter , 
et a S. Matre Ecclesia semper est intellecta : nempe sensu 
nequaquam allegorico , sed proprio ac litterali , de serpente 
corporeo et visibili, quo diabolus tanquam instrumento usus 
est ut Evam deciperet, et protoparentes , totumque humanum 
genus in peccatum ac mortem deduceret. Invidia enim diaboli 
mors introivit in orbem terrarum (Sap. II , 24). — Quare idem 
serpens antiquus, diabolus , in arbore crucis vincendus fuit 
a Christo Redemptore. Deus enim, ut Ecclesia cantat, salu¬ 
tem humani generis in ligno crucis constituit , ut unde mors 
oriebatur , inde vita resurgeret ; et qui in ligno vincebat , in 
ligno quoque vinceretur. 

Probabilius tenent Doctores , serpentem non fuisse umbra¬ 
tilem, a diabolo confictum : sed naturale ac verum animal, 

(1) Cfr. supra, Difficultas geologica, qucest. 2, pag. 139. 

(2) Cfr. Veith, Scriptura sacra contra incredulos propugnata. 

cujus organis daemon ad loquendum usus est, fere sicut organis 
energumeni uli solet. 

Quod mulier a serpente non statim abhorruerit, inlelligilur 
ex statu innocentiae , in quo reptilia , non secus ac reliqua 
animantia, homini familiaria erant et jucunde serviebant. — 
Ubi autem Eva vocem loquentis audivit, cognoscere utique 
debuit , spiritum inlelligeniem illic , seu angelum subesse. 
Imo, postquam audivit verba Deo contraria , intelligere potuit 
angelum adesse malum ac tentatorem ; ideoque tunc collo¬ 
quium abrumpere debuit: quod quia nori fecit , eo ipso jam 
peccare, etsi venialiter tantum, coepit (i). 

Post peccatum , alloquitur Deus proloparentes et serpentem 
tentatorem, ita ut infligat quidem poenam peccati , sed simul 
etiam misericorditer promittat peccati ac diaboli victorem , 
Messiam : Ipsa conteret caput tuum . — Maledicit autem Deus 
immediate serpenti/sed mediate et principalius in serpente 
maledicit diabolo ; poenamque decernit, quae principaliter ac 
formaliter attingit diabolum , secundario tantum etiam ipsum 
reptile, tanquam diaboli instrumentum et imaginem. — Porro 
punitio illa : Super pectus tuum gradieris , et terram comedes... 
non est proprie poena 0 , sed tantum quasi poena , aut potius 
probrum et dedecus : ita ut quae prius erant serpenti naturalia 
et minime probrosa, jam eidem ex Dei sententia destinentur 
in probrum, jugemque memoriam , quod daemon per serpentem 
humanum genus in peccatum ac mortem praecipitaverit. 

§ 5. De gigantibus. 

Q. Gen. VI, 2 seq. dicit Moyses, ex concubitu filiorum Dei 
et filiarum hominum natos esse gigantes; quomodo haec inlel- 
ligenda sunt ? 

Resp. 1° Filii Dei , ut Patres communius docent, vocantur 
filii Seth, ratione ipsorum pietatis; —filice hominum vero , 
posterae Caini, quia perversae erant et terrenae, non quaerentes 
quae Dei essent, sed quae hominum. 

2° Ex eorum concubitu nati sunt gigantes , id est, vel 
-i) homines proceri : quod omnino verisimile est, cum homines 
tunc temporis, sicut longaeviores, ita etiam statura majores et 
corpore robustiores fuisse merito existimentur ; — vel -2) latro¬ 
nes, depraedatores : cum vox hebraica nephilim hunc quoque 
sensum habeat. 

(1) Cf. Elementa Theol. dogm. tract. 7, de creat, etpecc. originali , n. 242, 
seqq.—Item Suarez, de opere sex dierum, lib. 4, de amissione status inno- 
centicc. 

§ 6. De Noe et diluvio. 

Q. Quomodo naratio Mosaica de diluvio (Gen. VI, VII, VIII) 
intelligenda est ? 

Iiesp. Intelligenda de inundatione ingenii, qua Deus , in 
punitionem peccati, delere voluit aquis humanum genus uni¬ 
versum, una familia excepta. — Describit Moyses diluvii causam 
et universalitatem : quod ulrumque explicatione indiget. 

1° Quoad diluvii causam, haec supernaturalis est : peculiaris 
nempe providentia Dei, qui per aquas punire voluit hominum 
peccata. — Quod ut efficeret, adhibere utique potuit naturales 
causas, quas nequaquam sacer textus excludit. Rupli sunt, 
inquit , omnes fontes abyssi magnce , et cataractae coeli apertae sunt 
(Gen. VII, 11) ; quae verba simpliciter, ex una parte, pluvias 
ingentes, ex altera exundationes maris significant ; circum¬ 
stantias autem plurimas mente naturaliter supplendas permit¬ 
tunt. 

2° Quoad diluvii universalitatem, distinguenda est univer¬ 
salitas, tum respectu ho ninum, tum respectu animalium, tum 
respectu regionum. Quaeri enim potest, -i) utrum perierint 
omnes omnino homines praeter familiam Noe? -2) utrum 
perierint animalia prorsus universa, praeter illa quae servata 
sunt in arca ; -3) utrum omnes omnino orbis partes fuerint, 
tempore eodem, aquis submersae? 

-i) Quoad homines. — Ex scientiarum naturalium documen¬ 
tis nihil adhuc concludi potest contra universalitatem diluvii, 
respectu hominum, in toto orbe terrarum tunc habitantium. 
Unde obvio sensu, cum antiquis interpretibus, accipimus verba 
ilia sacrae Scripturae : Delebo, inquit Deus, hominem quem 
creavi , a facie terree ... finis universae carnis (hominis) venit coram 
me (Gen. VI). — Tres isti filii sunt Noe, et ab his disseminatum 
est omne genus hominum super universam terram (Gen. IX, 19). 
— In arca, inquit S. Petrus, octo animae salvae factae sunt per 
aquam. Quod et vos nunc similis formae salvos facit baptisma. 
I Pet. IU, 20, 21. 

Porro non constat, imo ex textu sacro potius negandum vide¬ 
tur, humanum genus tempore Noe fuisse valde per orbem 
diffusum ac dispersum ; solummodo post diluvium de popu¬ 
lorum dispersione sermo est (i). Potuerunt ergo homines 
universi aquis exstingui propter peccata sua, quin animalia, 
quae non peccaverant, omnesque terrae regiones diluvio invol¬ 
verentur ; ita ut ex universalitate diluvii respectu hominum 
non sequatur necessario universalitas respectu regionum et 
animalium. 

(1) Pianciani, Cosmoyonia naturale comparata coi Genesi. CiviltA eatto- 
lica, vol. 61 (1862), pag. 21 seqq. Appendice sopra-il diluvio. 

- 2 ) Quoad animalia , certum est, ea quae in regione erant ab 
Adae posleris lunc occupata et coinquinata, cum hominibus 
periisse. Dicitur enim : Consumptaque est omnis caro quce move¬ 
batur super terram, volucrum , animantium, bestiarum, omnium - 
que reptilium , quce reptant super terram ; universi homines , et 
cuncta in quibus spiraculum vitee est in terra (Gen. VII, 21,22). 
Quae verba in rigore litterae ab interpretibus inveniuntur 
exposita, et in sensu obvio, de omnibus absolute animantibus 
terrestribus, saltem magis conspicuis, totius orbis terrarum. 
Ab hac tamen sententia, quae in re scientifica versatur potius 
quam in materia fidei aut morum, sine temeritate, ubi ratio 
gravis id suadeat, discedere licet ; cum haec verba : Omnis 
caro quce movebatur super terram , sensu relativo possint inlel- 
ligi, nempe de animalibus et de terra cognitis patriarchae Noe, 
ex quo hujus eventus traditio ad posteros descendit (i). 

- 3 ) Quoad regiones et loca , similiter, etsi antiquior et com¬ 
munior interpretatio tradit, absolute et ad rigorem litterae, 
terram universam fuisse aquis cooperiam ; non tamen fidei 
contraria est sententia Vossii, a Mabillonio non damnata ( 2 ), 
statuens, partem dunlaxat orbis, quamvis maximam, demer¬ 
sam fuisse. — Cujus opinionis patroni dicunt, e sacro textu 
probabiliter erui, diluvium fuisse a Deo inductum per ingen¬ 
tem quamdam ac diuturnam procellam, seu aeris simul et terrae 
marisque perturbationem ; ita ut desuper ruerent pluviae 
copiosae, et e contra, ex abysso magna , id est, ex oceano, vi 
ventorum impellerentur fluctus ad illas praesertim regiones, 
quas homines incolebant. Atqui, inquiunt, aquae sic violenter 
pulsae ad unam orbis partem profunde inundandam , non 
necessario alteram pariem aut universam terrae faciem occu¬ 
passe inlelliguntur ( 3 ). 

Haec sententia, ui dictum est, salva fide permittitur ( 4 ), nec 
contraria est textui sacro ; quandoquidem sensu relativo ad 
Noe ejusque regionem intelligi possint hujusmodi verba : Et 
aquee prcevaluerunt nimis super terram } opertique sunt omnes 
montes excelsi sub universo coelo . Quindecim cubitis altior fuit 
aqua super montes quos operuerat (Gen. VII, 19). — Praeterea 
hac hypolhesi nequaquam improbabili, quaestio illa, unde tanta 
vis aquarum adducta est ? non minus facile solvitur, quam aliis 
responsionibus, quae merito dari consueverunt. Ex his tres sunt 
praecipuae, quas interest non ignorari : nimirum - 4 ), aquae illae 

(1) Pianciani, ibid. 

(2) Vid. suffragium Mabillonii apud Smits, in Genesim , tom. 2, part. l, 
pag. LXVI seqq. 

(3) Pianciani, ubi supra. 

(4) Apud Migne, Cursus Script. 1, tom 3. Annotations ytologiques a la 
Genese , coi. 1624. 

1. — S. Scripturae. 

quae initio cooperuerunt terram (Gen. I, 2, 9), eam postea 
similiter cooperire potuerunt - 2 ) Per orbis conturbationem, 
qua terrae depressae, marium vero fundi elevati sunt, potuerunt 
aquae immensae cooperire regiones. -3) Constat, aquas in certis 
regionibus ac montibus, ad altitudinem ascendisse longe majo¬ 
rem altitudine montium regionis Noe ; ergo impossibilis non 
est inundatio diluvii qualis a Moyse narratur ( 1 ). 

Hactenus de diluvio. Accedit ut verbum dicamus de iride, 
quae transacto diluvio in coelis effulsit. 

§ 7. De iride. 

Q. Quomodo ponitur iris a Deo tanquam signum foederis ? 
Arcum, inquit, meum ponam in nubibus, et erit signum foederis 
inter me et inter terram. Gen. IX, 13. 

Resp Phaenomenon iridis, quod antea fuerat signum mere 
naturale nubium roscidarum, destinatum est a Deo post dilu¬ 
vium, in signum arbitrarium promissionis divinae, de diluvio 
universali non amplius immittendo. — Praescindimus autem a 
sensu alliore, qui in iride ut Christi figura continetur. 

§ 8. De longaevitate patriarcharum. 

Q. Quomodo intelligenda est longaevitas, quce a Moyse pa¬ 
triarchis antiquis tribuitur? Gen. Y, XI et alibi. 

Resp. Intelligenda est sensu proprio et obvio. Anni scilicet 
de quibus agitur, sunt anni solares sicut nostri, non vero 
lunares, seu menses : nam Moyses annos et menses accurate 
distinguit ; exempli gratia, Gen. VII, 11 : Anno sexcentesimo 
vitee Noe, mense secundo , septimodecimo die mensis.... 

§9. De sacrificio Melchisedech. 

Q- Q“'d de Melchisedech ejusque oblatione dicendum est ? 
De quo Moyses sic loquitur : At vero Melchisedech, rex Salem , 
proferens panem et vinum, erat enim sacerdos Dei altis simi, 
benedixit ei. Gen. XIV, 18. 

Resp. — 1° Melchisedech, quod nomen regem jusiitiw signifi¬ 
cat, nequaquam fuit angelus, ut censuit Origenes ; sed verus 
et merus homo, simul rex et sacerdos. — Erat autem rex 
Salem, id est, juxta traditionem Hebraeorum, rex Jerdsalem, 
quae prius dicta est Jebus et Salem. Imo Josephus Flav. tradit ( 2 ), 
Jerusalem conditam esse a Melchisedech. 

2° Quod dicitur proferens panem et vinum, erat enim sacer¬ 
dos Dei altissimi, verum sacrificium enuntiat : ut contra Cal¬ 
vinum, Kemnilium et nonnullos temerarios neotericos, sancti 
Patres et interpretes catholici communiter docent. 

(1) Pianciani, ibid. ubi supra. 

(2j De bello, lib. 7, cap 18. 

5° Melehisedech fuit typus Christi, et quidem multiplici 
respectu : nempe— i) ut rex et sacerdos; — 2) ut rex justitiae; 
— 3) ut rex Salem, seu pacis ; — 4 ) ut sacerdos, sacriticium 
in pane et vino offerens, elc. ( 4 ). 

§ 10. De uxore Loth. 

Q. An uxorLoth (Gen. XIX, 26) vere in statuam salis versa est? 

Resp. Juxta communem interpretum sententiam, Scripturae 
verba hic stricte sumenda sunt, cum nulla urgeat necessitas ea 
improprie seu metaphorice sumendi. Signiticant autem, mulie¬ 
rem esse mortuam, ejusque corpus in statuam salis mutatum ; 
atque instar lapidis ita induratum, ut nullis pluviis liquefieri 
potuerit. Hujus statuae, inter alios, meminit Flav. Josephus (2), 
qui eam suo adhuc tempore exstitisse et a se visam testatur. 


Difficultates libri Exodi 
ET RELIQUORUM LIBRORUM PENTATEUCHI. 

Q. 1. — Exodi VII, 11, 12, legitur : Vocavit autem Pharao 
sapientes et maleficos : et fecerunt etiam ipsi per incantationes 
jEggpliacas et arcana quasdam , similiter. —■ Projeceruntque 
singuli virgas suas, quas versae sunt in dracones ; sed, devoravit 
virga Aaron virgas eorum. Quaeritur autem, an virgae magorum 
Pharaonis in veros serpentes conversae sint ? 

R. Triplex est auctorum hac in re sententia. Prima statuit, 
serpentes magorum tantum fuisse phantasticos, et non veros 
ac reales : magis scilicet ministerio daemonum ita oculos 
fallentibus aspicientium, ut hi videre serpentes putarent quos 
non viderent. — Secunda docet, eosdem fuisse veros serpentes, 
ope daemonum celerrime allatos, aut etiam, applicando activa 
passivis, productos. — Tertia autumat, serpentes a magis 
fuisse sub vestibus absconditos, et dexteritate circulatoria loco 
virgarum exhibitos. — Haec tertia sententia, quae recentiorum 
est, merito rejicitur ; cum textus denotare videatur, et Patres 
passiqj doceant, magos diabolicis artificiis usos esse. 

Q. 2. Qucenam circa transitum maris Rubri (Exod. XIV) 
notanda sunt ? 

R. Tria praecipua. 1° Filii Israel qui venerunt in iEgyptum 
numero septuaginta quinque animarum, post commorationem 
ducentorum quindecim annorum (3), ex eadem regione egressi 

(1) Cf. Epist. ad Hebr. VII. — (2) Antiq. Juclaic. 1. 1, cap. XI. 

(3) Vel, secundum Flav. Jos. post annos 205. — Quod dicitur Exod. XII, 
40 : Habitatio autem filiorum Israel , qua manserunt in AEgypto, fuit 
quadringentorum triginta annorum (item, Gal. III, 17 ; Act. VII, 6) ; id 

sunt numero sexcenta fere millia peditum virorum , absque 
parvulis. Sed et vulgus promiscuum innumerabile ascendit cum 
eis, oves et armenta et animantia diversi generis mulla nimis 
(Exod. XII, 57, 58). — Unde universa populi multitudo cir¬ 
citer trium millionum fuisse aestimatur (i). 

2 ° Uti ex textu sacro (Exod. XIV, 21 seq.) colligitur, tran¬ 
situs a tanta multitudine confectus est spatio ferme quinque 
horarum. Quod fieri potuisse intelligilur, eo quod mare divisum 
est ubi non habet latitudinem magnam, sed angustum fretum 
constituit trium, vel quinque ad summum leucarum ( 2 ) ; et 
quod ex altera parte, via per virgam Moysis aperta fuit valde 
lata secundum freti longitudinem. 

5° Memoria hujus eventus apud varios scriptores antiquos 
reperitur. Unum cilare juvat Artapanum, auctorem ethnicum, 
qui in libro de Judaeis ait, memoriam transitus Israelilarum 
per mare Rubrum apud ipsos quoque iEgyptios conservari, 
quamvis de modo quo idem transitus etfectus est, in duas 
abierint diversas sententias : Memphitas enim dicere, Moysen, 
cum magnam locorum haberet peritiam , refluxum maris obser¬ 
vasse. atque ita cum populo transivisse ; — Heliopolitas autem : 
propter gazam, quam Judcei mutuo abstulerant, regem commo¬ 
tum, magna manu in Judceos profectum fuisse ; Moysen vero 
percussisse baculo mare, ut coelesti voce admonitus fuerat, et sic 
diviso mari transiisse ( 3 ). 

Q. 5. Quomodo intelligendum quod legitur de vitulo aureo ? 
Illum scilicet Moyses combussit , et contrivit usque ad pulverem, 
quem sparsit, in aquam, et dedit ex eo potum filiis Israel . Exod. 
XXXII, 20. 

Resp. Moyses simulacrum illud igne liquefecit; et dein, 
ope limae, vel methodo quapiam chemica, a Phoenicibus et 

computandum est a tempore vocationis Abrahae , ut patet ex LXX Inter¬ 
pretibus, qui eumdem locum sic verterunt : At habitatio filiorum Israel , 
quam habitarunt ipsi et patres eorum in terra AEgypti et Chanaan , fuit 
430 annorum. Cf. A Lapide, in Exod. XII, 40. 

(1) A Lapide, in Exod. XII, 28, censet quindecim fuisse centena millia 
Israelitarum, et totidem fere servos ac proselytas. — Ingens enim fuit pau¬ 
cis saeculis Israelitarum in terra yEgypti multiplicatio (Exod I, 7); quae etsi 
naturalem in abundantissima regione hominum fecunditatem non superat, 
peculiari tamen Dei benedictioni tribuenda est (Gen. XLVI, 3). 

(2J Sex milliarium , inquit A Lapide. — Censuit Clar. Lecointre, ex in¬ 
spectis erudite locis, cum effoderetur nuper canalis Suez, mare Rubrum 
olim ascendisse multo altius ad Septentrionem ; et Israelitarum transitum 
illic effectum esse, ubi nunc jacent lacus amari ; e t ubi freti latitudo vix 
erat trium leucarum, seu 12 circiter kilometrorum. Cf. Etudes religieuses, 
historiques, etc. Octob. 1869, IV* serie, tom. 4, pag. 557. Cui tamen nequa¬ 
quam assentiendum putavit D. Pujol, ibid. 5 ,ne s6rie, tome 2, 1872, page 661, 
et 1873, juillet, aoht, septembre. 

(3j Apud Eusebium, Prcepar. Evang. lib. 9, cap. ult. 

iEgypliis, adeoque ab Iraelitis non ignota, ita resolvit, ut 
instar aquas regalis, ul aiunt, bibi posset. — Quod idcirco fecit, 
ut inanitatem ac nihilum idolorum populo intime imprimeret. 

Q. 4. Cur Hebrceos Moyses quadraginta annis in deserto cir¬ 
cumduxit el detinuit , cum intra paucos dies in Terram promissam 
eos deducere potuisset? 

R. Moyses Deo jubente sic egit, 1° ne Israelitae primis statim 
diebus ad formidandos hostes ducti, in /Egyptum redire vel¬ 
lent ; quemadmodum postea regredi voluere, cum exploratores 
a Moyse missi inChanaan, ac inde reversi, nuntiarent quam 
fortes et bellicosi homines illam regionem defenderent. Et hanc 
quidem rationem ipsa Scriptura indicat, Exod. XIII, 17, 18: 
Noti eos duxit Deus per viam terree Pfiilistiim, quee vicina est; 
reputans ne forte peeniteret eum , si vidisset adversum se bella 
consurgere , et reverteretur in JEgyptum. Sed circumduxit per 
viam deserti... — 2° Ut eos aerumnis et laboribus indies magis 
assuefaceret, eorumque in servandis divinis praeceptis constan¬ 
tiam experiretur (Deut. VIII, 2). —5° Ut copiosus Hebraeorum 
populus, antequam Palaestinam occuparet, novis legibus ac 
ritibus, totaque regiminis forma, quam Deus praescripserat , 
penitus imbueretur; nec postea, inter gentiles positus, eam 
derelinqueret. 

Q. 5. Cur Deus tantam caeremoniarum multitudinem populo 
Israel praescripsit ? 

R. 1° Ut morem gereret rudis populi ingenio, ad sensibilia 
propenso. — 2° Ut caeremoniis illis, tanquam totidem symbolis 
ac figuris, morum sanctitatem doceret, et eventus futurae legis 
Christianae praenuntiaret. — 5° Ut iisdem caeremoniis Judaei 
distinguerentur a gentilibus, et segregati manerent. 

Q. 6. Numerorum XIII, 24, de exploratoribus legitur : 
Pergentesque usque ad Torrentem botri, absciderunt palmitem 
cum uva sua , quem portaverunt in vecte duo viri ; an verisimile 
illud assertum est ? 

Resp. affirmative. Nam 1° aptius portare uvam non poterant, 
ne comprimeretur aut laesa putresceret : quaecumque fuerit ejus 
magnitudo.— 2° Neque tamen illud incredibile est, uvam fuisse 
mirae magnitudinis et ponderis. Calmetus, in hunc locum , 
exempla uvarum grandium collegit, quae duodecim, imo viginli 
quinque librarum pondus, eoque ampliushabcrent. Forsterus (i) 
de botris loquitur, quorum unus aegre gestaretur a duobus 
viris, eosque inveniri affirmat in Palaestinensi valle Hebron, ubi 
etiam botrum suum reciderant lsraelitarum exploratores. 

Q. 7. Numer. XXII, 28, de asina Balaam legimus : Ape- 

(1) In Dictionario hebraico, n. 1623, in rad. Schachal, voce Escol. 

ruilque Dominus os asince, el locuta esi : Quid feci libi ? Cur 
percutis me ? ecce jam tertio? Quomodo lisec locutio bruti ani¬ 
malis intelligenda est? 

i?. Quamvis brutum proprie loqui non possit, ila ul intelli- 
gat quid loquatur ; fieri tamen potest, ut materialiter articula¬ 
tos sonos ac verba proferat, quae ab hominibus inlelligantur. 
Ad hoc enim sufficit, ul aliquis spiritus, sive bonus sive malus, 
ejus organis velut instrumento utatur. Itaque dicendum, quod 
angelus ita commoverit asina? guttur ac linguam, ut sonus 
ederetur articulatus, vociqueliumanae quam simillimus. Qmeres 
neque absurda, neque indecens, neque proinde incredibilis est. 

Interrogantibus incredulis, cur asinae loquenlis sessor nulla 
tactus sil admiratione ? respondetur : Scriptura etsi admira¬ 
tionem non memorat, eamdem tamen non negat. Coelerum 
Balaam, utpote ariolus et necromantes, talibus monstris fuisse 
assuetus censeri potest. Vel, ut Bonfrerius dicit (i), ob iram 
vehementem qua erat quodammodo excaecalus, facium est, 
ul audiens asinam loquentem non expaverit aut obstupuerit; 
imo etiam actus fuerit ad respondendum. 

Q. 8 ..Num Ilebrcei reliquas gentes odio habere edocti sunt ? 

Resp. negative. Jussi quidem divinitus sunt Chananaeos 
delere, nullumque foedus sive pacem cum eis sancire ; noii 
tamen eos odio habere. Imo lex Mosaica cum lege naturae plane 
concordans, praecepit ut omnes homines, etiam inimici, et 
alienigenae quilibet diligantur. Amate peregrinos , quia et vos 
fuistis advenis in terra JEggpli (Deui. X, 19). — Si occurreris 
bovi inimici tui, aut asino erranti, reduc ad eum. Exod. XXIII, 
4, 5. 

Quod si (Mattii. V, 43) Christus dicit : Audistis quia dictum 
est : Diliges proximum tuum , et odio habebis inimicum tuum ; 
sensus non est, id dictum esse a lege, sed duntaxat, id dictum 
esse a Scribis perperam interpretantibus legem, quae sic habet : 
Non quieras ultionem , nec memor eris injurice civium tuorum. 
Diliges amicum tuum (juxta hebraicum textum, proximum tuum) 
sicut teipsum ; ego Dominus (Levit. XIX, 18). Quem locum 
Christus contra Scribas ita explicat, ut per amicum seu proxi¬ 
mum quemvis hominem, etiam extraneum, gentilem et inimicum 
doceat esse inlelligendnm (Malli. V, 44 ; Luc. X, 27 seqq ). 
Omnes enim homines ad invicem proximi sumus, tum in primo 
patre Adamo, utpote ex eo progeniti, ideoque fratres ; tum in 
secundo parente, Christo , per quem regenerati sumus ad 
eamdem Dei similitudinem, vocalique ad eamdem Dei Patris 
liaereditalem in coelis. 

Quod si Deus Chananeos exterminandos praecepit, id ex 

(1) Comment. in Numer. XXII, 28. 

alto suo in vitam hominum dominio, justisque de causis fecisse 
dicendus est. Et quidem ex his causis, quatenus nobis innotes¬ 
cunt, prima fuit istorum populorum horrenda flagilia ; allera, 
ne scandalo essent Hebraeis, hosque suis idolis ac vitiis pollue¬ 
rent et seducerent (Levit. XVIII, 5, 21 seqq.). — Hic etiam 
animadvertendum est, antiquitus jus belli rigorossisimum ac 
immane fuisse, ita ut integras civitates in captivitatem abduce¬ 
rentur, aut etiam internecione delerentur. 

Q. 9. Nonne lege talionis praescribit Moyses par pari esse 
referendum ? Reddet , inquit, animam pro anima , oculum pro 
oculo , dentem pro deme, manum pro manu, pedem pro pede , 
adustionem pro adustione, vulnus pro vulnere, livorem pro livore. 
Exod. XXI, 22, 25. 

R. Poena ista dunlaxat in praemeditata membrorum violatione, 
atque a publico judice erat infligenda : nisi reus deprecatione 
aut pecunia offenso satisfecisset. 

Q. 10. Num deistce saeculi XVIII Moysen merito incriminati 
sunt, quod immortalitatem animae non docuerit, aut etiam igno¬ 
raverit ? 

Resp. negative. Moyses enim missus non est ut systema 
qnoddam integrum doctrinae dogmaticae ac moralis traderet 
tiliis Israel ; sed potius ad fidem et mores eorum perficiendum, 
et contra corruptionem praemuniendum. Quapropter, cum 
immortalitatis animae fidem haberent, hanc eos docere non 
debuit. 

Judaeos porro hoc dogma tenuisse, et Moysen idem non 
ignorasse patet, 1° ex variis Pentateuchi locis, ubi a sepulcro 
distinguitur locus ille subterraneus inferni , in quo Hebraei 
defunctorum animas commorari credebant. Cfr. Gen. XXXVII, 
55 ; Num. XVI, 50 seq. ; Deut. XXXII, 22. 

2° Ex illa periphrasi, qua Moyses hominis mortem signifi¬ 
cat, dicens : Congregatus est ad populum suum (Gen. XXV, 8 ; 
XXXV, 29) ; qme locutio nisi innuat animam defuncti abiisse ad 
animas Patrum suorum, nullum sensum haberet. 

5° Ex verbis illis : Ego sum Deus Abraham, Deus Isaac, et 
Deus Jacob (Exod. III, (5); ex quibus ipse Christus contra.sec¬ 
tam haereticam Sadducaeorum , resurrectionem mortuorum , 
adeoque animae immortalitatem demonstrat, dicens: Non est 
Deus mortuorum, sed viventium. Matth. XXII, 52. 

4° Ex necromantia, quam Moyses vetuit his verbis : Nec 
inveniatur in te ... incantator , nec qui pythones consulat, nec 
divinos, aut quaerat a mortuis veritatem. Levit. XIX, 51 ; Deut. 
XVIII, 10, 11. 

5° Ex verbis Jacob : Dies peregrinationis meae non pervene¬ 
runt ad dies patrum meorum (Gen. XLVII, 1). Ad quae verba 

adludens Paulus, de patriarchis scribit : Juxta fidem defuncti 
sunt omnes isti... conflentes quia peregrini et hospites sunt super 
terram. Qui enim haec dicunt, significant se patriam inquirere... 
coelestem. Ilebr. XI, 15 seq. 

6 ° Ex dogmate Hebraeorum de Messia spirituali, et bealitu- 
dinem allaturo pro altera vita. Patriarchae enim, ut Apostolus 
in eodem loco dicit, defuncti sunt non acceptis repromissionibus , 
sed a longe eas aspicientes , et salutantes... patriam coelestem. 
Hebr. ibid. 

7° Ex libro Job, quem probabilius a tempore Moysis habue¬ 
runt Hebraei, forte ab ipso Moyse acceptum, ubi legitur : Scio 
quod redemptor meus vivit, et in novissimo die de terra surrcc- 
lurus sum. Job. XIX, 25. 

8 ° Ex fide aliarum gentium. Persae, Syri, i^gyptii , Chal¬ 
daei, Phoenices, immortalitatem animae credebant : num eis 
finitimi Hebi •aei eamdem ignorassenl ? 

Q. 11. Nonne lex leviratus (Deut. XXV, 5, 6) contraria est 
libertati, ad ineundum matrimonium necessariae? 

R. Leviratus , vi cujus levir, i. e. mariti frater, aut proximus 
consanguineus, viduam ejusdem mariti absque liberis defuncti 
ducere debebat , mos erat Moyse mullo antiquior, ut ex 
Gen. XXXVIII, 8-10, liquet; et apud Judaeos in moribus 
radicatus. — Hanc autem Moyses consuetudinem, quandoque 
molestam ac periculosam, non quidem sustulit; sed lege lata 
ita temperavit, ut molestias ac pericula removeret, et liber¬ 
tati matrimonii consuleret. Permisit enim, ut qui hujusmodi 
viduam ducere nollet, certis conditionibus ab obligatione libera¬ 
retur. Cf. Deut. XXV, 7-10. 

Q. 12. Quomodo libellus repudii (Deut. XXIV, 1-4) , quo 
solvebatur matrimonium, concordat cum doctrina de matri¬ 
monii indissolubilitafe , quae statuitur alibi ab ipso Moyse? 
Scribit enim, Gen. II, 24 : Relinquet homo patrem et matrem, 
et adhaerebit exori suce : et erunt duo in carne una. Quae verba 
ipse Christus confirmat, dicens : Quod ergo Deus conjunxit , 
homo non separet. Mattii. XIX, 6. 

R. Matrimonium consummatum indissolubile est lege posi¬ 
tiva Dei ; lege vero naturae, non item. Indissolubililatem qui¬ 
dem suadet triplex matrimonii finis, nempe 1° procreandae 
ac educandae prolis, 2° moderandae concupiscentiae, 5° mutuique 
adjutorii ; tamen, quoniam societas conjugalis est pactitia , 
potest jure naturae esse temporaria, et proinde solubilis ; imo 
in casu Apostoli (1 Cor. VII, 15) reapse solvitur. — Potuit 
itaque Moyses ob gravissimas rationes, ob duritiem nempe 
cordis Judaeorum (Mattii. XIX, 8), permittere libellum repudii, 
quo matrimonii vinculum solveretur. 

Q. 15. Moyses (Deui. XVII, 17) futuris Hebraeorum regibus 
polyguiniam permittit : multitudinem enim duntaxat uxorum, 
non vero pluralitatem prohibet ; unde tactum est, ut postea 
ipse David plures habuerit uxores, et Salomon aluerit septin¬ 
gentas mulieres reginas et trecentas concubinas (III Reg. II, 5). 
— Haec autem quomodo cum Gen. II, 24, et cum doctrina 
Christi (Malth. XIX, 3 seq.) conveniunt? 

R. Moyses postquam Gen. II narravit, monogamiam fuisse 
Dei lege positiva constitutam ; nihilominus deinde de polyga- 
mia tanquam de re licita, imo de patriarchis bigamis cum 
laude loqui potuit : supponendo scilicet Dei in hac re dispen¬ 
sationem. — Etenim polygamia, cum non sil absolute et sim¬ 
pliciter legi naturali contraria, sed solummodo minus perfecta, 
respectu monogamiae ; idcirco justas ob causas fuit dispensa¬ 
bitis. Quapropter Deus in lege sua positiva, polygamiam vetante, 
dispensasse censendus est. 

Quod si lege Mosaica Deus polygamiam, quae, tunc temporis 
vehementer invaluerat, pro sapientia sua censuit nondum esse 
tollendam : ei saltem obices apposuit (i) , quibus progressu 
temporis valde est imminuta. 

Si Salomon tam multas habuit mulieres uxores seu reginas , 
et concubinas : hic, quemadmodum in aliis rebus, contra 
legem peccavit. 

Nota. — Discrimen inter uxores proprie dictas, et concubi¬ 
nas, quas Hebraei habebant, consistebat in eo, quod priores 
certis cum solemnilatibus ducerentur, posteriores non item. 

Etenim ut electa mulier in uxorem duceretur, imprimis 
nuptias praecedebant sponsalia , quae durabant integrg anno. 
Ab inito contractu sponsalitio matrimonium censebatur ratum, 
sponsaque sponsi uxor dicebatur : licet inter illos commercium 
nullum intercederet. 

Cum nuptiarum dies advenisset, sponsus parabat domi suae 
convivium ; ipseque veste solemini indutus, cum coaevis sibi 
juvenibus seu amjcis, inter laeta cantica et instrumenta musica, 
prodibat circa vesperam ad domum sponsae. — Ilaec autem in 
paterna domo magnifice exornata, sed velo lecta, gerensque 
capite coronam, ac virginum multitudine circumdata, exspec¬ 
tabat sponsum : a quo ex domo patris sui ad domum paternam 
sponsi solemniler ducebatur. — Tempore Christi Domini (2), in 
hac vespertina sponsae deductione faces vel lampades praefere¬ 
bantur (Matlh. XXV, 1-12). — ln domo sponsi fiebat bene¬ 
dictio nuptialis (3), ac nuptiale convivium ; deinde vero sponsa 
ducebatur in thalamum. 

(1) Levit. XV, 18. 

(2) Cf. Evangelia de communi , Evang. de communi Virginum. 

(3) Cf. Tob. VII, 15. 

Hujusmodi matrimoniales caeremoniae in assumptione concu¬ 
binarum omillebanlur; signabant autem matrimonium solemne, 
quo Scripturae lingua dicitur sponsus sponsam domum deducere , 
uxorem accipere , convenire. 

Q 14. Cur Moyses legi suce non nisi temporalem sanctionem 
adjecit ? 

R. 1° Eo quod retributione sensibili et temporali carnalis 
populus Hebraeorum maxime movebatur. 

2 ° Ut mercede ac poena corporali exhiberetur figura mer¬ 
cedis et poenae altioris ordinis, quam nequaquam excludebat 
lex Mosaica, et omnino exspectabant Judaei. Etenim eo ipso 
quod a venturo Messia exspectarent veram beatitudinem , 
exspectabant etiam praemium aut poenam alterius vitae. Quod 
quidem ex subsequentibus Scripturae libris, ut Psalmorum, 
Prophetarum, Machabaeorum, manifestissimum est. , 

Q. 15. Quomodo explicantur verba Deut. IV, 2, ubi Moyses 
dicit : Non addetis ad verbum quod vobis loquor... cum tamen 
postea Josue, Judices, David, Salomon et omnes prophetae 
addiderint plurima ? 

R. Moyses loco citato non omne additamentum vetat, sed 
illud duntaxat, quod esset contrarium Legi. 


Difficultates libri Josue. 

Q. Quomodo intelliqenda sunt prodigiosa facta quee hoc libro 
referuntur : transitus Jordanis, collapsio murorum tirbis Jericho, 
statio solis ad imperium Josue ? 

R. Inlelligenda sunt ut facta historica, prout narrantur, sed 
simul ut facta supernaluralia, veraque miracula. 

Rationes sunt : 1° Quia textus evidenter historicus est, et 
narratio clara. — 2° Quia juxta regulam S. Augustini (l), ab 
omnibus orthodoxis interpretibus et theologis receptam, verba 
Scriptura? sacra? in sensu proprio et litterali accipienda et 
explicanda sunt, quatenus ex iis sic acceptis nihil sequitur 
quod falsum sit, absurdum, impossibile, vel fidei aut bonis 
moribus contrarium. — 5‘’ Quia facta illa naturaliter explicari 
non possunt.— 4° Quia eadem aliis Scriptura? locis confirman¬ 
tur. Mare vidit, et fugit: Jordanis conversus est retrorsum (Ps. 
CXIII). — Fide muri Jericho corruerunt, circuitu dierum septem. 
(IJebr. XI, 50). In quem locum Chrysostomus ait : Non enim 
sonus tubarum potest muros dejicere, etiamsi mille annos sonue¬ 
rit j sed fides potest omnia. — An non in iracundia ejus (ex zelo 
et ardore sancto Josue, pugnantis contra hostes Dei) impeditus 
est sol , et una dies facta est quasi duo ? — 5° Quia unanimiter 

(1) De Genesi ad litteram, lib. 8, cap. 7. 

Patres haec totidem miracula esse asseverant. S. Justinus ad 
Tryphonem Judaeum ait : Accepistis Terram tanta virtute fusis 
fugatisque hostibus, ut sol ipse cursum suum sisteret.., el per 
triginta sex horas differret occasum. Alia quoque inter vos patrata 
sunt prodigia. 

Quod si textus sacer dicit solem stetisse , non terram , ut 
more astronomorum dicere debuisset : ratio est, quod Scri¬ 
ptura non scientifico aut aslronomico sermone utitur , qui 
vulgo non intelligeretur., sed vulgari ; et illud intendit dun- 
taxal, ut Dei potentiam ac providentiam ostendat , homines- 
que ad bonos mores instruat : nequaquam vero , ut naturae 
secreta revelet , quae hominum investigationibus disputationi¬ 
busque relicta sunt. — Atque ita, nec aliter, SS. Patres hunc 
locum interpretati sunt : miraculum unanimiter agnoscentes , 
quod stationem solis vocarunt ; quin examinarint quaestionem 
aslronomicam , utrum statio hujusmodi luerit ex parte solis 
vera, an tantum apparens : quae caeteroquin quaestio, tam Scri¬ 
pturae quam ejus interpretationi est aliena (i). 

Quod si auctor hagiographus , ubi solem stetisse refert, 
mentionem facit Libri justorum , eo ipso confirmat veritatem 
historicam ; nedum minuit , ut Clericus asserere ausus est. 
Gratis enim homo iste protestans docuit, totam hanc de statione 
solis historiam desumptam esse ex libro poetico Justorum. In 
quo asserto duo essent probanda : 1° narrationem sacram 
unice nili in Libro justorum , et 2° hoc libro fictiones mere 
poeticas contineri. Quae duo non tantum probari nequeunt, sed 
ex superiori demonstratione esse falsa comperiuntur. — Circa 
Librum justorum probabilius censent Doctores , hoc nomine 
annales antiquos designari. Hebraei veteres, aiunt, in ipsis 
reipublicae suae primordiis, summa cura in annales referebant 
quidquid eorum nationi memoria dignum contingeret : haec 
autem monumenta in tabernaculo servabantur, atque Liber jus¬ 
torum , vel Liber justi seu recti (ut in hebraico et arabico textu 
legitur) appellabantur. 

(1) Quod si in causa astronomi Galilei , saeculo XVII , tribunalia Eccle¬ 
siastica. quorum est fidei incolumitati prudenter prospicere , non tamen 
dogmata infallibiter definire ; si hanc, inquam, quaestionem assumpserunt 
ut pertinentem ad Scripturam et ad fidem : in hoc, Deo sic permittente, erra¬ 
runt. Neque eorum judicium Ecclesia, seu Romanus Pontifex, ut doctor 
universae Ecclesiae ex Cathedra loquens , unquam sancivit. Atque hic 
iterum, ut in multis aliis, manifestata est Spiritus sancti assistentia : qua 
praepeditur Ecclesia, ne unquam, etiam ubi secundum humanarum rerum 
cursum id contingere deberet, quidquam fidei admisceat , quod a fide sit 
alienum. 

Difficultates libri Judicum. 

Q. 1. Quid de volo Jephle , et immolatione filice ejus dicendum ? 

Judic. XI. 

R. 1° Quoad facium historicum, dubium esi et controversum, 
utrum Jephte filiam suam cruenta morte sacrificaverit , an 
solum civili, et morali, secundum aestimationem Judaeorum : 
eam nempe Deo perpetua virginitate consecrando. Hanc secun¬ 
dam sententiam recentiores interpretes communius defendunt ; 
e contra SS. Patres communissime tenent , filiam Jephle 
cruente a patre suo fuisse sacrificatam. 

2° Quoad facti honestatem , utrum Jephte edendo atque im¬ 
plendo votum peccaverit, an ex speciali Spiritus sancti instinctu 
egerit : iterum controvertitur ; cum sacer textus rem sim¬ 
pliciter sine laude ac vituperio enarret. — Ilaec autem dici 
possunt : 1° Deus in lege veteri sacrificia humana severe prohi¬ 
buerat (Deut. XII, 29-50) ; nihilominus, cum ipse sit absolutus 
vitae ac mortis Dominus , praecipere potuit in uno allerove 
singulari casu , ex altissimis finibus , hominem immolari : 
nimirum filium Isaac ab Abrahamo , et fortassis etiam filiam 
Jephte a patre suo. — 2° Fines autem propter quos velle 
poterat Deus vel permittere mactationem filiae Jephte , intelli- 
guntur hujusmodi : — i) Ut mundus universus cognosceret, 
quam inviolate vota Deo reddi debeant , etiamsi gravissimae 
occurrant ditficultates. — 2 ) Ut exhiberetur mortis Christi 
figura clarissima , quae Salvatorem , non tantum quoad volun¬ 
tatem moriendi, ut lsaacus, sed quoad ipsam necis tolerantiam 
repraesentaret. 

Q. 2. Queo de Samsone referuntur , Judic. XIll-XVI, suntne 
vere historica ? — Quid autem circa Samsonis missionem , et 
circa robur ejus , — quid circa ejus sanctitatem , — quid circa 
favum mellis , trecentas vulpes , percussos mille Philistceos , fontem 
e maxilla scaturientem , portasque Gazce ablatas ; — quid clemum 
circa Samsonis mortem adnolandum est ? 

liesp. 1° Gesta Samsonis non secus ac reliqua in libris histo¬ 
ricis narrata, historica et inconcussa certitudine nituntur : nec 
aliter unquam a catholicis interpretibus et Synagogae doclori- 
bus sunt intellecta. 

2° Fuit autem Samson a Deo suscitatus, ut munere Judicis 
ac liberatoris Israel fungeretur ; ideoque robore quodam cor¬ 
poris ac viribus stupendis praeditus. Quae quidem vires, sta¬ 
turae communi et nequaquam giganteae Samsonis inditae, erant 
supernalurale Dei donum : nam a Spiritu Dei qui in ipsum 
irruebat (Jud. XIV , 6 , 19) proveniebant. Erant etiam per¬ 
manens donum atque habituale, ex voluntate Dei ipsius comae 
et nazaraealui adhaerens. 

5° Quamvis omnia Samsonis acta excusare necesse non 
sit, exislimanl tamen Dociores, eum aeterna vita salvum esse 
ac sanctum. Elenim ab ipso S. Paulo (Hebr. XI , 52), inter 
Patres V. T. fide et sanctitate illustres recensetur. 

4° Quod cap. XIV , 5-8 , legitur de reperto favo mellis in 
ore leonis, sic explicandum. Cum occidisset Samson leonem 
apud oppidum Thamnata , et post annum rediisset , invenit 
sceletum osseum et exsiccatum ejusdem leonis ; atque in ejus 
calvario , examen apum. — Illud enim Vulgatae : Post aliquot 
dies revertens , in hebraeo dicitur simpliciter ; Post dies revertens : 
quae verba tempus longum, puta unius anni significant. 

5° — Cap. XV, 4, 5, dicitur, Samsonem trecentas vulpes 
cepisse, earumque caudis colligatis faces alligasse, quae vulpes 
sic dimissae ignem intulerint segetibus Philisthaeorum. — Quod 
quidem difficultatem facessere non debet. Cum enim constet, 
Palaestinam istis animalibus , olim praesertim , abundasse : 
incredibile nequaquam est, quod Samson paucis diebus, adbibi¬ 
tis fortasse quibusdam retibus aut aliis instrumentis venatoriis, 
el adjutoribus venationis sociis, trecentas vulpes ceperit. 

6 ° Quod cap. XV 7 , 16, 17 refertur, Samsonem mille Phili - 
sthaeos maxilla asini percussisse : non sine peculiari Dei adju¬ 
torio factum est. Notandum tamen, vocem hebraicam percutere , 
non significare quod mille Philisthaeos singulos occiderit; sed 
potius indicat, Samsonem, arrepta asini maxilla, qua ut gladio 
homines percuti possunt, hostium partem interemisse, caeteros 
in fugam egisse. — Praeterea, quamvis haec victoria soli Samsoni 
tribuatur lanquam praecipuo auctori, non excluditur concursus 
virorum Judae. 

7° Quod legitur (cap. XV, 19), e dente maxillae ad preces 
sitibundi Samsonis scaturiisse fontem : obscurum est et con¬ 
troversum. Sensus esse videtur , scaturiisse fontem e rupe 
eminentiore , quae surgebat in loco vocato Lechi , seu Maxilla , 
ubi Samson maxillam asini post Philisthaeorum cladem proje¬ 
cerat. 

8 ° — Cap. XVI, 1, 5, dicitur Samson abstulisse fores civitatis 
Gaza, cum postibus et sera, et in verticem montis , Ilebron 
respicientis, detulisse. — Quod quidem facinus , 1® quantum¬ 
vis mirum, nihil absurdi continet; quandoquidem viribus 
supernaluralibus Samson pollens , valvam valvae imponere , 
et pondus illud, minime grave sibi, quolibet deferre potuerit. 
— 2° Deus sapientissimum finem habuit, Samsoni conce¬ 
dendi supernaturales vires ad fores portae urbis cum probrG 
hostium suorum asportandas. Samson enim media nocte tol¬ 
lens ambas portae fores urbis Gazae , repraesentabat Christum, 
post mediam noctem e sepulcro resurgentem , ac lapidem 

sepulcri manu angeli amoventem ; atque insuper portas mortis 
et gehennae auferentem ; indeque patriarchas et prophetas , 
sanctosque omnes cum triumpho educentem. 

9° Samson (XVI , 26) in templo Dagonis , concussis duabus 
columnis , Philislhaeorum multitudini et sibimet mortem intu¬ 
lit, dicens : Moriatur anima mea cum Philistluim. — Iloc faci¬ 
nore Samson , qui , ut diximus , inter Sanctos recensetur, 
minime peccavit ; sed potius gloriosam pro Deo ac patria 
mortem oppetiit. 

Nam 1°, ut interpretes multi cum S. Augustino docent, 
instinctu egit Spiritus sancti , qui est Dominus vila3 et mortis. 
— 2° Praeter inspirationem divinam , aliunde jus habuit morti 
se devovendi. Etenim vi muneris sui, scilicet Judicis ac libera¬ 
toris Israel, potuit hostibus populi sui interitum moliri , quam¬ 
vis praevideret se quoque cum aliorum clade interiturum : 
dummodo hac in re hostium detrimentum directe intenderit ; 
mortem autem suam indirecte duntaxat voluerit, seu potius, 
ad eam se habuerit permissive. Qua quidem intentione Samso- 
nem egisse, ac vftam suam generose sacrilicasse, nullatenus 
dubitandum est. 

Quoad verba : Moriatur anima mea cum Philisthiim , sensus 
non est: Intereat aut morte exstinguatur spiritualis anima mea ; 
sed : Moriatur anima mea corpori, desinat vivificare corpus, 
cesset vita mea, seu simpliciter : Moriar ego. 


Difficultates libri Ruth. 

Summa historiae hujus libelli luec est: Ruth Moabilis mulier 
a Mahalone, viro Belhlehemita de tribu Juda, in matrimo¬ 
nium ducta, post viri mortem, cum socru sua Noemi venit in 
Belhlehem ; ibique cum Booz, cognato suo, novas iniit nuptias : 
ex quibus natus est Obed, et per hunc, Isai, David, Christus. 

Jam vero difficultates generalim in eo consistunt , quod 
actus hic nonnulli narrentur, qui minus honesti videantur. 
At vero, expensa rite tota Rulli» ac Noemi historia, luculen¬ 
ter patet, omnia legitime, sapienter, temperanter, et secundum 
leges honestatis hic dicta et gesta esse ; quamvis carnalibus, 
ad solam litteram attendentibus, aliter appareat. Impudicis 
scilicet impura sunt omnia ; casiis vero mentibus omnia casta. 

1 ° Matrimonium Mahalonis cum alienigena Moabitide, etsi 
contrarium videtur legi (Deui. XXIII, 5), licitum tamen fuit : 
sive ratione necessitatis, cum Mahalon in terra Moab aliam 
uxorem ducere non posset; sive quia aberat, periculum seduc¬ 
tionis — Similiter licitum fuit matrimonium Booz, quia Ruth 
jam erat proselyta, et vidua fratris ejus, seu cognati (Deut. 

XXV, 5, 6). Alius quidem cognatus erat Boozo propinquior, 
sed hic solemniter jure suo cessit (Cap. IV). 

Quod Noemi suas nurus hortata est, ut in terra gentili Moab 
remanerent (1, 8 seqq.) : excusatur a peccato. Non enim 
positive id jussit; sed tantum alienigenis mulieribus id libe¬ 
rum esse voluit, simulque earum constantiam in bono propo¬ 
sito exploravit (i). 

Quod Ruth accedens de nocte ad Booz, eum rogat in expan¬ 
dat pallium suum super famulam suam (III, 9), nihil est aliud 
quam modesta , verecundaque petitio conjugii , secundum 
mores Judaeorum. Apud Judaeos enim, cum sponsus sponsae 
fidem promitteret, ille partem vestimenti sui sponsae imponere 
solebat. 


Difficultates libri I Regum. 

Summarium difficultatum, 1. Nomen Ephrataei. — 2. Altare 
in Kamatha. — 3. Monarchia regia in Israel. — 4. Jus regium. 

— 5. Exercitus 300,000 hominum. — 6. Saul, filius unius 
anni. — 7. Saul a regno rejectus. — 8. Spiritus Dei malus. 

— 9. Saul prophetans. — 10. Saul Samuelem non ultra videns. 

— 11. David utens gladio Goliath. —12. David, vir secun¬ 
dum cor Dei. — 13. Scholae prophetarum. — 14. Pythonissa 
Endor. — 15. Saulis sors aeterna. 

Q. 1. Quo sensu Elcana (l Reg. I, 1) dicitur Ephrataeus , 
cum non ex tribu Ephraim fuerit oriundus, sed ex tribu Levi? 

Resp. Nomen Ephrataei triplici sensu occurril. 1° Quan¬ 
doque designat hominem de tribu Ephraim ; — 2° alibi, incolam 
Belhlehem, quod oppidum veter.e nomine Ephrata dicebatur; 

— 5° in praesenti quaestione, Ephrataeus dicitur Elcalia, vel 
quia habitavit in monte Ephraim , vel quia natus in civitate 
levitica Rama, sita in tribu Ephraim. 

Q. 2. An Samuel licite aedificavit altare in Ramatha (I Reg. 
Vll, 17 ), etsi tunc Tabernaculum foederis fuerit alibi ? 

Resp. affirmative. Quamvis enim Tabernaculum foederis tunc 
fuerit in Masphath, vel in Nobe ; neque regulariter licuerit 
aras erigere et sacrificare extra locum Tabernaculi (Levit. XVI, 
Jos. XXII, 10 et 19) ; tamen subinde viris sanctitate conspicuis 
id ex speciali dispensatione indultum legimus : ut Gedeoni, 
Manue, Davidi in area Jebusaei, Eliae in Carmelo monte; in 
quibus locum non habebat ratio legis id vetantis, puta, peri¬ 
culum idololatriae. Atque idem censendum est etiam de 
Samuele. 

Q. 3. Quo sensu Deus, cum populus Israel regem peteret, 

(1) Serrarius, in lib. Ruth, cap. 1, queest. 25. — Item Abulensis, Vatablus 
in eumd. loc. 

dixit Samueli : Non te abjecerunt , sed me , ne regnem super eos ? 

* I Reg. VIII, 7. 

. R. Sensus est : Non tam abjecerunt te, suum judicem ac 
principem, quam me, qui hactenus per Moysen et Judices ita 
eos gubernavi, ac si rex eorum essem proprius et immediatus. 
— Erat scilicet Deus vere Rex et Dominus Hebraeorum, partim 
per se, partim per Judices a se excitatos, ut proprium popu¬ 
lum eos gubernans. Eritis, inquit, mihi in regnum sacerdotale, 
et gens sancta. Exod. XIX, 6. 

Illis ad Samuelem verbis improbat quoque Deus quod popu¬ 
lus petiverit regem. Non quasi regimen monarchicum impro¬ 
baret, quod ipsemet promiserat (Deut. XIX, 14, seq.) ; sed 
quia hanc gubernii mutationem postulare non debebant, cum 
ipse Deus aristocratiam Judicum constituisset; vel saltem , 
quia non eo modo, nempe seditiose et more gentilium petere 
debuissent. 

Q. 4. Nonne Samuel descriptione juris regii despoticum 
tyrannorum regimen approbavit ? Dixit enim : IIoc erit jus 
regis , qui imperaturus est vobis: filios vest?'os tollet... agros quoque 
vestros et vineas... I Reg. VIII, 11, seqq. 

Resp. negative. His enim verbis non declarat jus verum, a 
natura aut a Deo dictatum ;sed jus pulatitium, quod per abusum 
reges sibi arrogare solent et usurpare. — Jus regium, vere ac 
proprie dictum, illud est, quod exstat Deut. XVII, 14 seqq. 

Q. 5. — l Reg. XI, 8, refertur, Saulem in Besech exercitum 
recensuisse trecentorum millium hominum ; tantus numerus nonne 
pro populo Israel est incredibilis, aut exaggeimtus ? 

Resp. negative. Hebraei enim jam tum , cum Jordanem 
transirent, innumerabilem populum conflabant. Praeterea tunc 
temporis, non erant specialiter conducti et exercitati milites; 
sed , proclamato semel bello, omnes ferendis armis idonei 
confluebant : et quisque, quod obvium aptumque erat ad hostes 
vulnerandos, arripiebat. 

Q. 6. Quomodo explicantur verba haec (l Reg. XIII, 1) r 
Filius unius anni erat Saul , cum regnare coepisset ; duobus autem 
annis regnavit ? 

R. Duplex hujus loci expositio datur probabilis. Primam 
affert S. Hieronymus, hoc sensu : Saul, sicut parvulus infans 
unius anni , innocens et sine culpa fuit , cum ad solium regni 
eveheretur ; et in eadem innocentia duobus annis regnavit super 
Israel. — Altera , quce hebraico textui conformior videtur, 
citata verba considerat tanquam conjunctionem constituentia 
inter finem capitis XI, quod per caput XII velut interruptum 
est, et narrationem sequentem ; ita ut sensus sit : Saul parta 
victoria de Naas , rursum in regem a Samuele unctus , agebat 

primum regni sui annum; et cum peregisset secundum, elegit 
tria millia millium... Scilicet filius anni hebraisnms est, signi¬ 
ficans hominem hoc anno natum esse, vel aliquid incepisse ; 
unde filius unius anni etc. hoc loco indicat, Saulem tunc fuisse 
regem primi anni. Cseterum non habetur hebraice : cum regnare 
coepisset , sed : in regnando ille , id est, dum quse narrata sunt 
agebantur, Saul unum annum regnaverat. 

Q. 7. Num Samuel, regnum transferendo a Sanie in Davidem. 
dissidii inter hos viros auctor fuit ? 

Resp. negative. Samuel non suo sed Dei nomine unctionem 
regiam Sauli primum, ac dein Davidi contulit. Postquam enim 
Saul propter inobedientiam a Deo rejectus est, et David simili¬ 
ter a Deo electus, missus est Samuel ut ulrique viro divinum 
decretum manifestaret; quo facium est, ut Saul regno priva¬ 
retur, sed in actu primo tantum ; David vero rex constituere¬ 
tur, similiter in actu primo : ita nimirum, ut Sauli regnum 
abdicanti vel morienti David succederet, et actu secundo 
regnaret. — Hinc inlelligitur, pnefati dissidii auctorem non 
fuisse Samuelem, sed Saulem : tum per inobedientiam erga 
Deum, tum per invidiam erga Davidem (I Reg. XIII, 15; 
XV, 26 ; XVI, 15). 

Q. 8. Quonam modo intelligenda sunt quae dicuntur 
(l Reg. XVI) de spiritu Domini malo, Saulem agitante ? 

R. Communis est Patrum Doctorumque sententia, his desi¬ 
gnari daemonem, a quo Saul obsederelur. Porro daemon hic 
vocatur spiritus Domini , cum tamen sit malus, quia ejus minis¬ 
terio Dominus ad affligendum Saulem usus est; fere sicut eodem 
usus est ad probandam patientiam Job. 

Quod dicitur, Davide citharam pulsante Saulem lenius 
habuisse, indicare videtur, non tantum musicam, qua Saulis 
per daemonem agitati spiritus naturaliter sedabantur ; verum 
etiam sacra psalmorum verba, quibus David Deum invocabat : 
fere sicut nunc Ecclesia in exorcisandis energumenis Deum 
exorat. 

Q. 9. Quo sensu dicitur (I Reg. XVIII, 10) : Invasit spiritus 
malus Saul , et prophetabat in medio domus suae ? 

R. Vox prophetare vario sensu in Scriptura adhibetur. 
Significat enim, non tantum futura praedicere ; sed etiam, Deum 
laudare, Scripturas explicare, prophetiam confirmare (Eccli. 
XL1X, 18), miraculum patrare. — ln loco autem hic proposito, 
prophetare idem est ac insanire ; ita ut sensus sit : Saul a 
maligno spiritu correptus, agitatione corporis, et fanaticis 
atque alienis verbis, prophetarum motus inepte imitabatur. 

Q. 10. Dicitur, I Reg. XV, 55 : Noti vidit Samuel ultra Saul , 
usque in diem mortis suce : et tamen postea Saul coram Samuele 

I. — S. Scripturas. H 

tota die prophetavit : Et prophetavit cum cceteris coram 
Samnele (l Reg. XIX, 24). Quomodo haec conciliantur? 

R. Juxta communiorem interpretationem, hujus loci sensus 
est : Post bellum adversus Amalecitas, Samuel non amplius 
Saulem invisit honoris et officii gratia, quemadmodum antea ; 
ut illum scilicet in administratione regni dirigeret, et admo¬ 
neret. — Praeterea hoc notatu dignum, LXX Interpretes omi¬ 
sisse coram Samuele, quod legit S. Hieronymus in hebraeo, et 
substituisse coram ipsis. 

Q. 11. Quomodo David , cum adolescens esset, uti potuit gla¬ 
dio Goliaih, immanis giganiis? I Reg. XVII, 4, 55, 42. 

R. Potuit David, quia jam erat aetate grandior, et corpore 
valido, proceroque. 

Nam cum Goliatho caput praecideret, juxta Calmetum ( 4 ), 
duobus vel tribus supra viginli natus erat annis. — Nec 
obstat, 1° quod Saul eum adversus Goliath pugnaturum vocarit 
puerum , dicens : Puer es, hic autem vir bellator est ab adole¬ 
scentia sua. Nam puerum vocat non aetate, sed usu et peritia rei 
militaris. — Nec obstat 2° quod armaturam Saulis ferre non 
potuerit, inquiens : Non possum incedere; nam addidit ratio¬ 
nem, dicens, non quidem : Quia arma ista sunt nimis magna 
vel nimis gravia ; sed : Quia usum non habeo (I Reg. XVII, 
59. Cf. etiam I Reg. XVI, 18). 

Praeterea David jam tunc erat corpore valido ac robusto ; 
quia jam leonem et ursum interfecerat (I Reg. XVII, 56). 

Q. 12. Quomodo David cum veritate dici potest vir secundum 
cor Dei (I Reg. XIII, 14 ; Act. XIII, 22) ; cum tamen gravia 
delicta commiserit ? 

R. Verba illa, juxta SS. Patres et celeberrimos interpretes, 
tripliciter exponi possunt. 1° David dicitur vir secundum cor 
Dei , quia Dei voluntates fecit ut plurimum, nec ab iis deflexit 
nisi de exceptione. Quae explicatio congruit cum iis quae 
leguntur III Reg. XV, 5, Davidem scilicet non declinasse ab 
omnibus quae praeceperat ei Deus, excepto sermone UriceHelhcei. 
— 2° Quia si peccavit aliquando, peccata sua insigni poeni¬ 
tentia expiavit ; ideoque adhuc vocari meruit vir secundum 
cor Dei. — 5° Quia Dei voluntates fecit, Deoque obedivit in iis 
omnibus, quae ad regni bellorumque administrationem pertine¬ 
bant : quae res in citato loco praecipue respicitur. Ita ut sensu 
respectivo, non absoluto, verba illa intelligi possint. 

Q. 15. — Libro I Reg. XIX, 20, sermo est de multitudine 
prophetarum, quibus Samuel velut magister praeerat; similiter 
alibi de filiis prophetarum : Egressi sunt filii prophetarum qui 

erant in Bethcl _ qui erant in Jericho (IV Reg. 11, 5, 5) ; quo 

sensu haec intelligenda sunt ? 

(1) Comment. I Reg. XVII, 33. 

B. De scholis alque discipulis prophetarum. At vero accu¬ 
rate hic animadvertendum est, quid his nominibus intelligatur. 
Non enim cum Scripturae derisoribus fingere licet scholas, in 
quibus prophetae discipulos suos ex instituto artem futura 
praedicendi, instar artium naturalium edocerent. Scholae ejus¬ 
modi erant potius coenobia seu asceteria, ubi prophetarum disa 
cipuli, quasi viri religiosi, lotos se dabant Deo, Deique legi 
meditandae, Deique laudi hymnis et canticis sacris celebrandae. 
Hi ergo non omnes censendi sunt charismate prophetiae proprie 
dictae fuisse donati ; quamvis inter eos aliqui spiritum prophe¬ 
ticum acciperent, ut recte observant Tirinus (i), et Corn. A 
Lapide (2). 

Schola ejusmodi in Naioth Ramatha tempore Samuelis floruit, 
quo satellites suos misit Saul, ut apprehenderent Davidem. 
Sed illi propiores facti coetui prophetarum, cujus erat princeps 
Samuel, pariter prophetare , id est, Deum sacris hymnis et can¬ 
ticis laudare coeperunt. Dictavit nimirum Spiritus Domini 
memoratis satellitibus hymnos, quos canerent, puta eosdem 
quos canebat Samuel cum suis ; simulque eis indidit affectum 
canendi, ac modulos vocis ad scite canendum. Quod quidem 
Deus censetur fecisse in gratiam Davidis, ut is effugiendi tem¬ 
pus haberet. — Similes prophetarum scholae erant in Belhel, 
et in Jericho (IV Reg. II, 5, 5) tempore Elisaei. 

Q. 14. Quid de Pythonissa in Endor , et de Samuelis anima 
ab inferis evocata dicendum est ? (I Reg. XXVIII, 12). 

R. Varie de hoc eventu sentiunt interpretes. Alii dicunt , 
animam Samuelis incantatione pythonissae evocatam e limbo ; 
alii, apparuisse Samuelem, non tamen evocatum a venefica ; 
alii, non apparuisse ipsum Samuelem, sed respondisse Deum , 
per se, vel per angelum sub forma hujus prophetae; — alii 
demum , daemonem simulacro quodam spectantium oculos 
lusisse seu fascinasse. 

Ex his sententia secunda, quae communior est, etiam verior 
videtur, et sic enuntiari potest : Samuel ipse apparuit, sed 
Dei , non diaboli imperio , nec magica arte suscitatus. Etenim , 
1° Scriptura tanquam de vero Samuele loquitur. 2° Daemon 
in defunctum Samuelem, seu in animam ejus nullam habuit 
potestatem. 3° Voluit Deus Sauli, in poenam impietatis ejus, 
Samuelem mittere, qui instantem illi ejusque filiis mortem 
praediceret. 

Apparuit autem anima Samuelis, non assumpto proprio 
corpore, sed in corpore aereo , et sicut apparent angeli, qui 
corpus sibi fingunt et aptant ex aliena materia : ut docet 

S. Thomas in Mallii. XVII. 

(1) Comment . in I Reg. X, 5. 

(2) Item Comment. in IReg. X, 5, et in IV Reg. II, 3. 

Q. 15. An Sani mortuus est in peccatis, ac proin reprobatio¬ 
nem aeternam incurrit ? 

R. Non quidem id perfecta certitudine constat ; tamen omnes 
pene SS. Patres, aliique doctores et interpretes asserunt, aut 
inclinant in eam sententiam, quod Saul sit mternum damnatus. 
Et re quidem vera, Saulis peccala sunt certa; poenitentia 
autem ejus, quae insignis esse debebat, non tantum non appa¬ 
ret, sed ne levissimo quidem signo innuitur. 


Difficultates libri II Regum. 

Q. 1. Quomodo Amalecita, II Reg. I, 10, dicere potuit, se 
occidisse Saulem ; cum tamen supra (I Reg. XXXI, 4, 5) dicatur, 
Saidem semelipsum interfecisse ? 

R. Mendax est Amalecitae sermo, ita confictus, ut gratiam 
et praemium apud Davidem inveniret. 

Q. 2. Quo sensu Deus (Reg. VII, 15) de Salomon dicit : 
Misericordiam meam non auferam ab eo ; cum tamen Salomon 
probabiliter aeternum perierit ? 

R. Utrum Salomon mortuus sil impoenitens et reprobus, 
disputatur. — Qui defendunt eum poenitentiam egisse, lioc 
ipso ostendunt, Dei misericordiam ab ipso non fuisse penitus 
ablatam. — Alii, qui de salute Salomonis negative respondent, 
aut judicium suum suspendunt, cum Corn. A Lapide dicunt , 
non agi loco citato de aeterna salute ; sed de throno Salomonis 
perpetuando in ejus posteris, quamdiu Hebraeorum regnum 
duraturum erat : qua ratione regnum Saulis perpetuatum non 
fuit. 

Q. 5. An credibile est quod de Davide legitur (II Reg. XII, 
50), eum tulisse de capite regis Ammonilarum .diadema pon¬ 
deris talenti, quod ultra centum libras romanas continebat, 
idque capiti suo imposuisse : Et impositum est super caput 
David ? 

R. Corona illa non fuit a Davide capite gestata ; sed in 
throno , supra caput ipsius suspensa : qui mos erat apud 
Antiquos non infrequens. 

Q. 4. An David in pxna quam Ammonilis inflixit (II Reg. 
XII, 51), a crudelitate excusari potest ? 

! R . Sanctius (i) et Tirinus (2) censent, Davidem tam crudele 
facinus patrasse quo tempore haerebat in peccato , et ante¬ 
quam egisset poenitentiam. Solent enim peccatores , quamdiu 
non resipiscunt, ex uno in aliud scelus ruere, et magis magis- 
que sordescere. 

(1) Comment. in Reg. XII, 26. 

(2) Comment. in I Paralip. XX, 3. 

Alii cum Calmelo , Davidis actum excusandum censent. 
Supponendum est, inquit Calmelus (i) , David liac in re lem- 
porum illorum communes belli leges secutum fuisse ; vel 
Ammonitas praecedentibus injuriis , qua? quidem latent, id 
supplicii genus fuisse promeritos. Id autem certum est, a 
Scriptura Davidem hac de re nuspiam redargui ; imo illam 
palam testari , pra3ler Uriae factum , Davidem omni culpa 
vacasse (III Reg. XV, 5). 

Q. 5. Quomodo explicandum quod de Absalonis caesarie 
dicitur (II Reg. XIV, 26) : Ponderabat Absalom capillos capi¬ 
tis sui ducentis stelis ? 

R. Duae sunt sententiae magis probabiles. Juxta primam , 
ducenti sicli aestimandi sunt secundum valorem babylonicum ; 
cum haec tempore captivitatis babylonicae , vel postea scripta 
sint. Jam vero hac aestimatione , ducenti sicli aequant fere 
pondus triginta unciarum : quod incredibile non est , praeser¬ 
tim cum non de capillis tantum detonsis agi videatur ; sed 
de tota caesarie , quae ex pondere partis abscissae aestimari 
potuit. 

Altera, sententia est Sanctii ( c i) , Tirini ( 3 ) et aliorum, dicen¬ 
tium, ducentos siclos non indicare capillorum pondus , sed 
pretium, quo ab aulicis venderentur. Constat enim jam tunc 
temporis adseilitia capillorum ornamenta fuisse in usu et in 
pretio. 

Q. 6. Quomodo intelligendum quod de Absalone legitur : 
Adhcesit caput ejus quercui ? II Reg. XVIII, 9. 

R. Non signilicalur , eum solis capillis quercui inhaesisse , 
quod figmentum est pictorum ; sed , ut probabilius explica¬ 
tur, caput ejus una cum capillis inter ramos fuisse insertum 
ac detentum. 

Q. 7. An verosimile est quod Deus optimus , ob numeratum 
a Davide populum , septuaginta millia virorum pestilentia occi¬ 
derit ? 

R. Verosimile prorsus , quandoquidem nihil aliud id fuit 
quam exercitium justitiae et punitio peccati. Punivit enim 
Deus non quidem censum populi , praecise secundum se spe¬ 
ctatum ; sed quatenus institutum cum vana gloria ex parte 
David, et cum multis peccatis ex parte populi : adeoque qua¬ 
tenus peccamiuosum. 

Animadvertendum enim , actionem , etiam de se bonam , 
vitiari et fieri malam , si ex malo fine , aut in circumstantiis 
Deo displicentibus ponatur. Atqui talis contigit recensio 

(1) Comment. in It Reg. XII, 31. 

(2) In hunc loc. 

(3) Item in h. I. 

Davidis , qui non ex necessitate aliove laudabili causa eam 
instituit : cum tunc Israel alta frueretur pace ; sed ex vana 
complacentia in numero subditorum , atque ad ostentandam 
suam potenliam , et quidem cum periculo sat manifesto prae¬ 
bendi populo occasionem peccandi. Unde ipse Joab , quam¬ 
vis alias conscientiae minime anxius fuerit, tamen regem a 
proposito numerandi populum avertere studuit , allegata 
ratione peccati (I Paralip. XXI, 3 , cf. II Reg. XXIV , 3). — 
Nec solus rex peccavit, sed etiam populus. Populi autem pec¬ 
catum fuit, quod tribulum semisicli, in ejusmodi censu a 
singulis pendendum ad usus templi, a plurimis , connivente 
rege regiisque ministris , solutum non fuerit. Ita Sanctius , 
Bonfrerius et Tirinus ex S. Augustino, Beda, aliisque. 

Minime ergo mirandum, quod, ob geminum hoc peccatum , 
tam gravis plaga regi ac populo sit inflicta. 


Difficultates libri III Regum. 

Q. 1. Nonne David peccavit, dum morti proximus Salommu. 
praescripsit ut Joab et Semei interficeret? (III Reg. II, 6, 9.) 

R. Mandatum istud debitum justitiae fuit, quod David , 
cum ipsemet justas ob causas implere non potuisset, succes¬ 
sori suo solvendum injunxit. Justitia enim regia postulabat, 
ut scelus publicum et facinorosum a Joab et a Semei commis¬ 
sum (i), non abiret impune. 

Q. 2. Quo sensu dicitur , Salomonem omnes sapientia supe¬ 
rasse (III Heg III, 12) ; cum tamen Adam , Moyses , B . Virgo, 
sapientiores Salomone fuerint ? 

R. Pauci interpretes, ut Calmetus recte observat (2), indi¬ 
cata Scripturae verba sine ullo limite intelligunl. Alii enim 
ea restringunt ad reges Israel, alii ad scientiam naturalem et 
politicam. 

Q. 3. Quomodo intelligenda haec (III Reg. IV, 22, 23) : Erat 
autem cibus Salomonis per dies singulos , triginta cori similae , 
etc. ■? 

R. His describitur annona domus regiae, seu aulae Salomo¬ 
nis, quae ministrorum frequentia et rerum magnificentia erat 
mirabilis. ' Magnificatus est Salomon super omnes reges terree 
divitiis et sapientia (III Reg. X, 23). — Videns autem regina 
Saba ... cibos mensae ejus... et ordines ministrantium... et pincer¬ 
nas... non habebat ultra spiritum (III Reg. X, 4, 5) : id est, 
supra modum stupebat. 

(1) Joab injuste occiderat Abnerum (II Reg. III); Semei Davidem regem, 
fugientem a facie Absalom, sacrilegis injuriis impetiveral. II Reg. XVI. 

(2) Comment. in hunc loc. 

Q. 4. Quomodo Salomonis templum (III Reg. VI, 7), aedifi¬ 
cari potuit , quin malleus , et secaris , aut aliud instrumentum 
ferreum audiretur? 

R. Nullum instrumentum ferreum tunc auditum est ad polien¬ 
dos lapides, vel dolanda ligna, quae Salomonis jussu in montibus 
erant praeparata ; ad disponenda autem, et reliquae fabricae 
coaptanda ea quae praeparata afferebantur, instrumentorum 
usus non excluditur. 

Q. 5. Legimus, III Reg. VIII, 9: !n arca autem non erat 
aliud nisi duce tabulce lapideos , quas posuerat in ea Moyses in 
Horeb ; — in Epistola vero ad Hebr. IX, 4 : In qua arca erat 
urna aurea habens manna, et virga Aciron quee fronduerat, el 
tabulae testame?iti. Num haec inter se non pugnant ? 

R. Nulla est contradictio realis. Nam etsi ea omnia quae 
Paulus commemorat , intra arcam tempore Salomonis non 
amplius asservata fuerint; non sequitur, ea ibidem non fuisse 
tempore Moysis, ad quod Apostolus alludit. — Praeterea id 
certum habetur, etiam regnante Salomone, urnam et virgam 
prope arcam appensas fuisse : ut adeo in sensu latiore quasi 
in arca exstitisse dici possint. Qui loquendi modus non est 
•insolitus : sic Christus dicitur passus in Jerusalem, cum juxta 
eam urbem sit crucifixus. 

Q. 6. De rege Asa dicitur (III Reg. XV, 14) : Excelsa autem 
non abstulit; alibi vero (II Paralip. XIV, 2) : Subvenit altaria 
peregrini cultus et excelsa . Quomodo haec componuntur ? 

R. Duplicis generis excelsa loca fuere : alia erant idolorum 
cultui destinata ; alia Deo vero aliquando dicata, et sacrificiis 
destinata, post templi autem aedificationem vetita. Jam vero 
priora rex Asa abstulit, posteriora toleranda putavit. 

Q. 7. An propheta Michaeas a mendacio et fraude excusari 
potest? Dixit enim regi Achab : Ascende et vade prospere (in 
urbem Ramolh Galaad) et tradet eam Dominus in manu regis 
(III Reg. XXII, 15). At vero Achab in eo praelio occisus est. 

R. Michaeas ironice loquebatur, ex mente nempe et verbis (i) 
prophetarum Baal, quos impius rex consuluerat. Idque Achab 
ex Michaeae vultu et voce intellexit ; ideoque non acquievit, 
sed respondit : Iterum atque iterum adjuro te, ut non loquaris 
mihi , nisi quod verum est in nomine Domini. III Reg. XXII, 15. 


Difficultates libri IV Regum. 

Q. 1. Quid de assumptione Elice per currum igneum (IV Reg. 
11, 11) tenendum est ? 

R. Eliam vere assumptum esse per turbinem, et sub finem 
(1) III Reg. XXII, 12. 

mundi in terram rediturum (i), aperte Scriptura testatur, et 
Patres alqne interpretes unanimiter docent. 

Porro, ut Sanctius, Corn. A Lapide, aliique exponunt, qui 
currus et equi ignei dicuntur, non vere sed specietenus tan¬ 
tum ignei fuerunt. Erat enim nubes splendidissima, ministerio 
angelorum, aut alia quacumque ratione in currus equorumque 
similitudinem efformata, quae acta per turbinem accepit Eliam, 
illumque ita amplexa est, ut in curru sedere ac vehi videretur. 
— Id enim quod splendidum et fulgens est, non raro igneum 
vocatur. Quapropter et columna ignis in deserto , non vere 
ignea fuisse , sed tantum instar ignis fulgida communiter 
existimatur ( 2 ). 

Q. 2. Quid dicendum de Elisceo maledicente pueris Bellici , 
quorum quadraginta duo ab ursis lacerati sunt ? (IV Keg. II, 24). 

R. Sancte hanc indictam impiis punitionem fuisse, ex cir¬ 
cumstantiis palam fit. Elisaeus venerat in urbem Bethel, super¬ 
stitionis sedem, ubi vituli aurei Jeroboam etiamnum colebantur. 
Cives, qui aegre ferebant, hominem ad cultum Dei veri restau¬ 
randum subire urbem suam, subornarunt petulantes pueros, 
ut illum ludibrio haberent. Illis ergo accurrentibus magno 
numero et illudentibus, Elisaeus, non tam injuriam sui quam 
ministerii respiciens, ut Dei honorem in hac sede superstitionis 
vindicaret, impiis maledixit. Deus autem zelum ejus miraculo 
comprobavit, quo tum pueros punivit, tum praecipue parentes 
eorum. 

Q. 5. — IV Reg. III. 15, dicit Elisaeus : Adducite mihi 
psalten ; cumque caneret psaltes , facta est super cum manus 
Domini. Num ergo prophetiae spiritus naturaliter per musicam 
excitatur ? 

Resp. negative : musica cum futurorum notitia, quae super- 
naturale Dei donum est, nullum nexum habet; sed tantum ad 
leniendum animum valet, eumque disponendum, ut melius' 
visitationem supernam atque illustrationem percipiat. Quare 
musicam ideo tantum Elisaeus adhibuit, ut suavi harmonia 
animum suum, indignatione in regem Israel commotum sedaret, 
ad Deum sustolleret, et ad recipiendam Spiritus sancti visita¬ 
tionem praepararet : ita S. Gregorius docet, Homilia in Eze- 
chielem. 

Q. 4. An licite Elisceus Naaman Syro concessit , ut comitando 
dominum suum reqcm Syrice , coram idolo Remmon adoraret ? 
(IV Reg. V, 18, 19.) 

Resp. affirmative. Non enim agitur respectu Naaman de 
adoratione religiosa, quae fuisset impia ; sed de officio mere 

(1) Elem. thcolO(jC(e dogm. tract. XIX, De novissimis, n 158. 

(2) Cf. A Lapide, in lib. Numer. IX, 15. 

civili, quod minister regi suo etiam in templo idolorum praes¬ 
tare poterat. Scilicet petit Naaman, utrum sibi liceat regem 
comitari in templum, et ibidem coram idolo genullectenlem 
sustentare incurvato corpore, sicut alibi facere consueverat. 
Quod obsequium mere politicum, cum nequaquam perse malum 
esset, permitti poterat Naaman : praesertim quia adstanles 
sciebant, ipsum, ut pole ad verum Deum conversum, templum 
non intrare nisi civilis muneris sui causa. 

Q. 5. Quid adnotandum circa stragem Assyriorum, qui 
numero 185000 una nocte ab angelo sunt interfecti ? (IV lleg. 
XIX, 55.) 

R. Clades illa, cujus etiam scriptores ethnici meminerunt (t), 
angelicae potentiae effectus fuit. De caetero, utrum angelus ille 
Dei vindex , bonus fuerit an malus, et qua ratione Assyrios 
percusserit, incertum est. 

Q. 6. — IV Reg. XX, 10, 11, legitur, umbram solis decem 
gradibus in horologio solari Achaz retrogressam esse, in signum 
futurae sanationis regis Ezechiae ; quomodo miraculum istud 
explicatur ? 

/i. Dupliciter : alii existimant solem, seu terram cum toto 
systemate planetario, retroactam esse ; — alii simplicius cen¬ 
sent solani umbram retrocessisse, idque facium esse per 
inflexionem radiorum solarium in horologio, qua styli umbra 
retrorsum abiit. 


Difficultates libri I et II Paralipomenon. 

Q. 1. — Lib. I. Paralip. XXII, 14, dicit David Salomoni : 
Praeparavi impensas domus Domini, cmri talenta centum millia , 
et argenti mille millia talentorum ; nonne pecunia tam ingens, 
quae ultra 7,000,000,000 (rancorum aestimatur, sensu hvper- 
bolico sumenda est ? vel mendo, quod per errorem librariorum 
in illos numeros irrepserit, tribuenda ? 

Resp. Etsi auctores mulli, quibus consentit Weissenbach, 
mendum hic admittunt ; alii tamen, ut A Lapide et Calmetus, 
contendunt, tantum thesaurorum spectatis circumstantiis, non 
esse rem incredibilem. Etenim, inquiunt, 1° sumptuosissimum 
Salomonis templum cum pretiosissima sua supellectile, memo¬ 
ratam summam supponit. — 2° haec summa incredibilis non 
videbitur consideranti, Davidem quadraginta annis regnasse, 
plures devictos reges spoliasse, tributa varia a vicinis populis* 
exegisse, ab Hebraeis vectigalia et census percepisse, commer¬ 
cia pretiosa cum aliis gentibus exercuisse, in regionem Ophir, 
auri feracissimam, aditum habuisse, et divitias condidisse 

(1) Prout Abulensis erudite demonstrat. In IVReg. XIX , queest. 26. 

summo studio, eaque mente ut domus Deo digna a filio suo 
exstruerelur. Opus namque grande est y aiebat, neque enim 
homini praeparatur habitatio, sed Deo. Ego autem totis veribus 
meis praeparavi impensas domus Dei mei. I Paralip. XXIX, 1,2. 

Q. 2. Quomodo intelligendum quod II Paralip. VIII, 18, 
legitur , classem Salomonis attulisse quadringenta quinquaginta 
talenta auri ? 

R. Similiter id sensu obvio intelligendum est : cum notorium 
sit, regionem Ophir auri fuisse feracissimam. Quaenam autem 
sit regio Ophir inter eruditos non convenit. Alii dixerunt eam 
fuisse partem Armeniae, alii probabilius partem Indiae (i). 

Q. 5. Quomodo (II Paral. XXI, 12) rege Joramo litterae 
afferri potuerunt ab Elia , qui sub rege Josaphat, Jorami patre 
(IV Reg. II, 12), in caelum raptus erat ? 

R. Communior est interpretum sententia, Eliam litteras 
istas de loco ubi adhuc vivens persistit, ad Jorarn misisse per 
aliquem angelum humana specie indutum. — Alii putant, 
prophetam illas scripsisse antequam terram relinqueret, jam 
tum impietatem Jorami spiritu phrophelico praenoscens, easque 
in Elisaei manus dedisse, qui eas regi Jorarn suo tempore 
offerret. 

Q. 4. Dicitur (II Paralip. XXXVI, 9) : Octo annorum erat 
Joachin, cum regnare coepisset ; alibi vero (IV Reg. XXIV, 8) ; 
Decem et octo annorum erat Joachin , cum regnare coepisset : 
quomodo haec conciliantur ? 

R. Octodecim annorum erat, quando solus post patrem 
regnavit ; ab anno autem octavo coepit regnare una cum patre. 
Ita Hebraei, quibus consentiunt Tirinus et alii. 


Difficultates libri I et II Esdree. 

Q. 1. Quomodo lib. I Esdr. IV, 6, exhibetur ut rex Persarum 
Assueras } versu autem subsequenti Artaxerxes ? cum constet , tunc 
nec Assueram nec Ataxcrxen. sed Cambysen reqem Persarum 

uisse ? 

R. Cambyses vocabatur chaldaice Assuerus y et persiee Ar¬ 
taxerxes ; imo, teste Menochio, nonnulli codices sic habent : In 
regno autem Assueri y ipse est Artaxerxes. — Nimirum Asstierus 
chaldaice, et Artaxerxes persiee erat commune nomen regum 
Persarum et Babyloniorum ; sicut Jigyptiorum Pharao, et 
Nabuchodojiosor Chaldaeorum ( 2 ). 

Q. 2. Quo sensu Zacharias (l Esd. V, 1) dici potest filius 

(1) Juxta historiographum Indise antiquae, Lasseu, non alia e3t Ophir 
quam regio Abhira, adjacens provinciae Guzarata. 

(2) Cfr. Yeith, De libro I Esdree. 

Addo ? Cum tamen ex Zachar. I, 1, constet, Addonem fuisse 
avum Zacharice, hujus vero patrem fuisse Barachiam. 

R. Zacharias fuit Addonis nepos , qui juxta modum loquendi 
hebraicum, dicitur filius sui avi, nempe mediatus. Phrasi enim 
hebraea omnes nepotes , aut qui ab alio mediale descendunt, 
vocantur filii. 


Difficultates libri Tobise. 

Q. I. Dicitur libro Tob. III, 7, Saram, Raguelis filiam, et 
(IV, 21) Gabelum etiam, in Rages , civitate Medorum habitasse; 
postea vero (VI, 6 , et IX, 5), fertur quod Tobias junior , cum in 
Rages esset, angelum Raphaelem ad Gabelum in Rages civitatem 
Medorum miserit. Quomodo hcec antilogia solvitur ? 

R. Ex variis explicationibus , quae merito ut probabiles 
afferamur, unam proposuisse sufficiet: nimirum Tirini, diceniis, 
totam illam regionem, in qua tam urbs Ecbatana quam urbs 
Rages exstabat , antiquitus vocatam esse Rages . quia saepe 
tota provincia nomen habet a metropoli; sicut Gueldria urbs 
est et provincia. Sara itaque ojusque parentes habitabant 
Ecbatanis, in regione seu provincia Rages, Gubelus vero in 
ipsa urbe Rages. 

Q. 2. Quomodo intelligenda sunt quce de septem viris Sarce et 
Asmodceo dcemone narrantur ? Tob. III, 8 ; VIII, 3. 

R. Historice haec, sicut reliqua , intelligenda sunt. Nihil 
autem aliud continent, quam septem Sarae maritos ob suam 
lasciviam ab Asmodaeo, qui daemon impudicitiae existimatur, .. 
morte affectos fuisse. Id aulem Deus juste permittere potuit, et 
ideo permisit, quia Saram Tobiae reservabat, ut angelus mani¬ 
feste dicit Ragueli : Huic timenti Deum debetur cotijux filia tua : 
propterva alius non potuit habe?'e illam. Tob. VII, 12. 

Quod dicitur : Incenso jecore piscis fugabitur dcemonium 
(VI, 19) , explicandum videtur per causam, partim physicam, 
parlim moralem : quod scilicet cor et jecur illius piscis incen¬ 
sum, habuerit virtutem naturalem sedandi motus concupiscentia?, 
temperando humani corporis humores ; et quod ex altera parte, 
Raphael angelus, ad suffitum jecoris, propter obedienliam et 
orationem Tobia? fugaret da?monem. 

Quod autem dicitur, daemonem ab angelo religatum indeserto 
superioris JEgypti (VIII, 3), intelligendum est juxta subjectam 
materiam, nempe secundum naturam religantis et religandi, 
qui ambo sunt spiritus. Jam vero, ut S. Augustinus docet (i) 
alligari dicitur diabolus, dum non permittitur totam exercere 
tentationem ; seu aliis verbis, dum Dei imperio ejus potestas 

(1) De civitate Dei , lib. 20, c. 7. 

nocendi certis limitibus coercetur. — Ergo, malignus spiritus 
Rapliaelis ministerio abactus est in desertum, ibique retentus, 
ne ad nocendum redire posset. — Cur autem in deserto The¬ 
baidis? Quia regio haec, propter sterilitatem et bestias venenatas 
quam maxime inculta est, et commoratio vastatoribus spiritibus 
accommodata. Cauterum, ut ipse Christus Dominus in Evangelio 
innuit, hujusmodi loca videntur daemonibus assignata, donec 
nanciscantur facultatem et tempus iterum nocendi hominibus. 
Cum immundus spiritus exierit de homine , ambulat per loca 
inaquosa , quaerens requiem ; et non inveniens , dicit : Revertar 
in domum meam unde exivi. Luc XI, 24. 

Q. 5. Allirmat Raphael angelus, se esse ex filiis Israel , 
Azariam , A nani ce magni /ilium , et similia (Tob. k V, 7, 8, 18) : 
nonne haec evidenter falsa sunt? 

R. Omnia haec Rapliaelis dicta nil nisi veritatem, licet aenig¬ 
matibus tectam, continent. Angelorum nempe subinde appa¬ 
rentium actiones et verba, ordinis sunt multo allioris, neque 
communi modo loquendi hominum semper aestimanda. Dicit 
itaque Raphael, se esse ex /iliis Israel , id est, unum de populo 
sancto ; — dicit se regionis Medorum vias frequenter ambulasse , 
non pedibus, sed more Angelis proprio, cum esset Israelitarum 
hic degentium custos ; —.Afram, inquit, apud Gabelnm , fratrem 
nostrum : quippe boni angeli pios homines non dedignantur 
vocare fratres, siquidem eumdem patrem et conditorem Deum, 
eamdem haereditalem vel in re, vel in spe ulrique habent in 
ccelis. — Verissime quoque se nominavit Azariam , id est, 
auxilium Domini ad Tobiam missum ; magni Ananice filium , id 
est, magni obnubilati seu latentis Dei filium. — Denique inter¬ 
rogatus, de qua tribu ipse et Tobias essent, recte respondit : 
De tribu Nephtali sumus : nempe Tobias genere, Raphael pro¬ 
tectione. — Nec obstat illa fuisse obscura et sequivoca : nam 
de causa gravi et proportionata, aequivocalione uti licet : non 
ad fallendum, sed ad occultandam veritatem. 

Q. 4. Quomodo Tobias senior loqui potuit de incendio templi 
(Tob. XIV, 7), cum diu post ejus mortem id contigerit ? 

R. Tobias prophetice hic loquitur. Sicut enim supra 
(cap. XIII) de Jerusalem felicitate et gloria praeclare vaticina¬ 
tus est ; ita morti proximus praedicit eversionem Ninive , 
aeque ac Jerusalem , hujusque restaurationem , et spiritualem 
gloriam per vocationem gentium ad veram fidem. 


Difficultates libri Judith. 

Q. 1. Quo tempore contigit historia Judith ? 

R. Disputatur : duie sunt autem sententia! principales. 

Prima est eorum, qui volunt historiam Judilli contigisse post 
captivitatem Babylonicam ; et dicunt , Nabuchodonosoris 
nomine hic designari Cambysen vel Darium Hystaspis. — 
Altera sententia probabilior, est eorum qui docent, eventum 
contigisse ante captivitatem, tempore Manassis, regis Juda. 

Q. 2. Quamain ei ubi sila fuit Bethulia ? 

R. Fuit urbs Galilaea? , monti imposita, in tribu Zabulon, 
non longe a mari Tiberiadis , versus Occidentem ; vel, juxta 

S. Hieronynum, sita erat in tribu Simeon. 

Q. 5. Quare sacerdos magnus in hoc libro vocatur modo 
Eliachhn (IV, 4), modo Joachim (XV, 9) ? 

R. Quia luit binomius, et ulrumque nomen Hebraice idem 
sonat, nempe, qui Deum surgere facit. 

Q. 4. An Judilh ornare se potuit quam splendidissime , et 
quidem hunc in finem, ut Holofernes caperetur laqueo oculorum 
suorum in ipsa ? prout ipsamet de se ait ? (Judilh, IX, 15). 

R. Sunt qui non ab omni peccaio , saltem materiali , Judi- 
tham immunem faciunt : cum de caetero Scriptura eam nulli 
peccaio obnoxiam fuisse nullibi asserat; quamvis virtutem 
ejus commendet. — Probabilius tamen censent doctores et 
interpretes , Juditham in omnibus licite et laudabiliter egisse. 
Judith , inquiunt, non intendit Holofernem pellicere ad amo¬ 
rem illicitum , sed ad licitum ; et quidem in finem sanctum , 
quem directe et principaliter intendebat, liberationem civitatis. 
Sic ipse Deus ornatui ejus contulit splendorem (X, 4) : non 
intendens utique peccatum Holofernis , qui istud evitare 
poterat, et loco impuri castum habere amorem ; sed inten¬ 
dens liberationem populi sui, peccatum autem illud simpliciter 
permittendo. — Quae sententia confirmatur aperte ipsius Scri¬ 
pturae verbis: Cui etiam Dominus contulit splendorem ; quoniam 
omnis ista compositio non ex libidine, sed ex virtute pendebat . 
X. 4. 

Q. 5. An Judith in iis queo dicit (cap. X, 15 seq.) mentita est, 
et mentiendo peccavit ? 

R. Duplex praesertim datur sententia. Sunt qui cum Cor¬ 
nelio A Lapide omnia verba Judith a mendacio excusant , 
dicentes , eam aequivocatione ac stratagemate belligerantibus 
licito usam esse. — Alii dicunt, etiamsi mentita sit , eam 
tamen nullatenus formaliler peccasse , ratione bonae fidei et 
ignorantiae invincibilis, qua putavit pro luenda patria et con¬ 
servanda religione mendacium esse licitum. Quamvis enim 
post S. Augustinum (i), certissimum nobis sit , mendacium in 
omni casu peccatum esse ; apud veteres tamen, et maxime in 
velere Testamento, aetate Judith, non erat hoc ita perspectum. 

(1) Lib. De Mendacio. 

Difficultates libri Esther. 

Q. \. Quis fuit Assuerus ille rex Persarum , qui Esther in 
reginam elegit ? 

R. Nomen Assuerus, ut supra diximus , non est proprium 
unius viri, sed commune regum Medorum et Persarum. Quis 
autem rex hic designetur, incertum est. Sententia probabilior 
eorum esse videtur , qui censent Assuerum libri Esther esse 
Xerxem Magnum, multis -clarum victoriis , nec non infausta 
expeditione in Graeciam. 

Q. 2. Quid de connubio Esther cum Assuero , rege gentili , 
dicendum est ? 

R . Fuit illud non lanium verum , sed etiam licitum matri¬ 
monium. Nec obstat, 1° quod Vasthi regina adhuc erat in vivis : 
nam polygamia tunc licita erat vi dispensationis divinae, quam 
solummodo Christus sustulit, omnia matrimonia tam fidelium 
quam infidelium ad primaevam institutionem revocando. — 
Nec obstat , 2° quod Judaeis non liceret matrimonio copulari 
Gentilibus : nam hic intercessit peculiaris instinctus ac dispen¬ 
satio Dei, qui omne periculum perversionis, in quo lex funda¬ 
batur, ab Esthere avertebat , et ex matrimonio isto ingens 
bonum elicere volebat. 

Q. 3. An vindicta , a Judaeis de suis hostibus sumpta (Esther 
IX), non fuit illicita ? 

Resp. negative : quia sumpta est auctoritate publica regis 
(VIII, 8 seq.). Fuit scilicet haec interemptio hostium Judaici po¬ 
puli justa defensio, ipsius regis jussu peracta : quia Judaei de 
vita sua securi esse non poterant, nisi illis occisis. Ideo dici¬ 
tur, IX, 16 : Pro animabus suis steterunt Judwi , interfectis hos¬ 
tibus ac persecutoribus' suis. 


Difficultates libri Job. 

Q. 1. Liber Job ver amne continet historiam , an tantum para¬ 
bolam ad patientiae exemplum confictam ? 

Resp. Veram continet historiam , quae reipsa contigit. Haec 
assertio est contra Talmudistas , Anabaplislas , Lutherum , et 
quosdam etiam recentiores , inter quos est Joannes Cleri¬ 
cus (i) ; estque unanimis catholicorum interpretum doctrina , 
tam gravibus rationum momentis demonstrata , ut dubitatio 
de hujus historiae veritate, si non aperta haeresis, saltem mani¬ 
festus sit et impius error. Nam 1° Scriptura Jobi historicam 
veritatem manifeste supponit. Si fuerint tres viri in medio 
ejus , Noe , Daniel et Job , ipsi justitia sua liberabunt animas 
suas , ait Dominus exercituum (Ezechiel, XIV, 14). — Eccc bea- 

(1) Cf. Veith. part. IV, sect. IV, de libro Job. 

tificamus eos qui sustinuerunt; sufferentiam Job audistis _ 

(Jacob. V, 11. Cf. Tob. II, 12).— 2° Accedit unanimis Palrum 
consensus. — 5° Tam in Menologiis Graecorum , quam in 
Martyrologio Romano (10 Maii) B. Jobi memoria celebralur. 
— 4° Suffragatur ratio critica. Nam , ut S. Chrysoslomus ait, 
parabolce ilice sunt, ubi exemplum ponitur et tacentur nomina (j) ; 
vera autem historia judicanda est, quando nomina adhibentur 
propria, personarum nimirum, locorum , aliaque exacte deter¬ 
minantur , qua3 in fabulis et in parabolis negligi solent. 
Atqui in libro Job historici illi characteres , ut patet, inve¬ 
niuntur. 

Nec obstat, -i) quod liber iste maximam partem metrice sit 
scriptus ; cum a poetarum fabulis , nihilominus recedat. — 
Nec obstat, - 2 ) istud (I, 6, 15) Dei cum filiis Dei, seu angelis 
habitum concilium , Satanaeque interventus : nihil enim hic 
absurdi, sive prosopopoeiam admittamus , sive verum conci¬ 
lium. Mulli enim Patres ita sentiunt, verum colloquium fuisse , 
modo tamen spiritibus convenienti ; non quidem in coelo , sed 
in terra , et forte in domo S. Jobi, in qua etiam erant hujus 
filii, eorumque angeli tutelares. 

Q. 2. An omnia pt orsus quce in libro Job continentur ; ita 
sunt historica , ut nihil fictioni tribui possit ? 

R. Dicendum , ea quae hoc libro narrantur esse historica 
quoad substantiam. Porro substantia rerum hic intelligitur, 
Jobum vixisse in terra Ilus , habuisse possessiones multas , 
nec non filios septem et filias tres ; deinde , per vexationem 
diaboli a Deo peculiariter permissam , variis calamitatibus 
fuisse afflictum ; tunc autem a tribus amicis visitatum et cum 
eis collocutum ; denique Jobum omnia mala patienter susti¬ 
nuisse , pristinas opes recuperasse , et centum quadraginta 
annis vixisse. — Salva hujusmodi substantia , dici potest, in 
parte libri metrice scripta , aliquid poetico stylo tribuendum 
esse : auctorem scilicet familiaria colloquia quoad sensum 
duntaxal retulisse, versibusque et figuris ornasse. 

Q. 5. — Tob II, 15, dicitur : Beato Job insultabant reges; an 
amici Job fuere reges ? — Dein , an consolari est insultare ? 
Dicitur enim, Job. II, 11 : Condixerant enim , ut pariter venien¬ 
tes visitarent eum , et consolarentur. 

R. Amici Job fuere reges , id est reguli, seu principes ali¬ 
quot oppidorum , quales olim triginta et unum devicit Josue 
(Jos. XII). — Venerunt autem hi tres reges, seu amici Job, hac 
quidem mente ut eum consolarentur , et initio quidem cum 
dolente doluerunt ; sed in decursu colloquiorum , calamitatem 
Job importunius exagitarunt, et misero insultarunt , prout ex 
textu sacro manifeste patet. 

(1) Homil. I, de Divite et Lazaro. 

Q. 5. An 1 Job maledicendo dici nativitatis suce , uliisve verbis 
peccavit ? (Job. III, 5.) 

R. Yenialiler quidem peccavit (i), mortaliter vero nequaquam. 
Si enim blasphemando aut maledicendo peccasset , non fuis¬ 
set a SS. Patribus passim, et a S. Scriptura iterato propositus 
lanquam exemplar patientia? ; neque Deus post longam illam 
Jobi cum amicis suis disputationem dixissit ad Eliphaz : Ira¬ 
tus est furor meus in te , et in duos amicos tuos , quoniam non 
estis locuti coram me rectum, sicut servus meus Job (Job. XLII, 7). 
Insuper, cum Job propheta et Christi Jesu typus fuerit , ple¬ 
raque ejus verba non ex superficie littera? , sed ex mystico in 
iis lalente sensu , quem SS. Patres, praesertim S. Gregorius 
Magnus tam luculenter evolvunt, sunt aestimanda. 

Quod autem diei nativitatis suae maledicit, aliaque duriora 
proferat, ab interpretibus explicatur, partim ex locutione figu¬ 
rata et hyperbolica Orientalibus propria ; partim , ex manife¬ 
statione voluntatis inefficacis, ex qua ipse Dominus loculus 
est, summo dolore dicens : Transeat a me calix iste. Luc. 
XII, 42. 

Q. 4. Dicit Job : Neque enim reprehendit me cor meum in 
omni vita mea (XXVII, 6) ; alibi vero : Peccavi ! Quid faciam 
tibi , o custos hominum ? (VII, 20.) — Quomodo haec concilian¬ 
tur inter se ? 

R. In secundo textu solum est sermo de peccatis levibus et 
quotidianis , pro quibus satisfaciendi modum a Deo qua?rit; 
in primo autem , de peccatis gravibus illis , qua? viro sancto 
ab amicis tunc objectabantur. 

Q. S. Quis est ille Behemoth et Leviathan de quibus agitur 
cap. XL, 10, 14, 20? 

R. Vox Behemoth (id est, jumenta , bestice) designat grande 
quoddam animal , forte taurum , elephantem , aut hippopota¬ 
mum. Patres hoc. nomine censent describi diabolum. 

Leviathan , juxta etymon vocis quod piscem significat seu 
monstrum aquatile, designare videtur, vel cetum seu balaenam, 
vel crocodilum. Patres in sensu morali de serpente versuto 
et inimico, da?mone nimirum, id nomen interpretantur. 


Difficultates libri Psalmorum. 

Q. 1. Quid in textu hebra?o psalmorum significat vox 
Sclah ? 

R. Jux a Hebraeos , designat certam rationem cantandi , 
nempe pausam, vel elevationem*vocis ; juxta S. Hieronymum , 
idem significat ac amen vel in aeternum. 

(1) Job. Cap. ultimo, 3, 6. 

Q. 2. Quid de imprecationibus , in psalmis , praecipue 
Ps. cvin, occurrentibus dicendum est ? 

R. lime sunt vaticinia , et non imprecationes ; vel si tales 
sint, eas David divino afflatus spiritu , ex justitias zelo protu¬ 
lit : nimirum ut impii percussi peccare desinant, ut aliis scan¬ 
dalum adimatur aut salutaris terror incutiatur, elc. 

Q. 5. Psalmo XIII dicitur : Omnes declinaverunt... non est qui 
faciat bonum , non est usque ad unum ; aiqui constat tamen 
multos esse justos ? 

R. Juxta mullos interpretes , Psalmista hoc loco describit 
corruptionem humanae naturae, sine Dei gratia illam reparante 
et restaurante consideratae. Tali enim statu homines omnes in 
peccata proclives ruunt. — Juxta Berthier et alios , probabi¬ 
lius, haec verba referuntur dnnlaxat ad illos insipientes , de 
quibus in initio psalmi ; vel si de humano genere inlelligan- 
tur, hyperbole hic admittenda : Deus enim singulis aetatibus 
suos habet electos ac servos fideles. 

Q. 4. Nonne fabulam sapit illud Psalmi LVII? Furor illis 
secundum similitudinem serpentis, sicut aspidis surdae y obturantis 
aures suas : quae non exaudiet vocem incantantium , et venefici 
incantantis sapienter. 

R. 1° Constat ferissimos serpentes sono musico mitescere. 
— 2° Eruditissimus Bocharlus (i) demonstrat , notos apud 
veteres fuisse angues, qui venefici incantantis artem omnem 
eluderent. — 5° Augustinus aliique plures , in ea fuerunt 
persuasione , aspidem ad magicorum carminum susurrum , 
alteram aurem terrae applicare solitam , alteram vero caudae 
summitate occludere , donec incantatio cessaret. — His autem 
neglectis , cum Bellarmino dicendum , non referre utrum vera 
res an fabulosa de aspide afferatur : David enim similitudinem 
duntaxat ducit ab eo , quod vulgo de serpentium incanta¬ 
tionibus ferebatur. 

Q. 5. Quomodo explicantur sequentes sententia) : 1° Moab 
olla spei mece. In Idumaeam extendam, calceamentum meum ? 

Ps. LIX, 10. 

R. Sensus est : Regio Moabitica, ut spero, mihi subjicietur 
ut olla lavacri , in qua pedes abluere possim ; id est, Moabitae 
mihi in omnibus etiam abjectissimis rebus inservient, lanquam 
vilia mancipia. Ut revera contigit (II Reg. VILI, 2). — In Idu¬ 
maeam extendam calceamentum meum : id est, pergam prosequi 
victoriam de Idumaeis obtentam, et ulteriora vestigia ponere 
in regionem eorum. — Hebraice haec mullo clariora : Moab 
olla lotionis mece, id est, ad abjectissima mihi inserviet. In 
Edom projiciam calceamentum meum : nempe sicut ad servos 

(1 ) De animalib. part. 2, lib. 3, cap. 6. 

I. — S. Scriptura. 

domini facere solebant, ut eorum calceos servarent et mun¬ 
darem. 

2° Si dormiaris inter medios cleros , pennce columbae drargen - 
tatae, el posteriora dorsi ejus in pallore auri. Ps. LXVII. — 
Obscurissimus iste versiculus, juxta communiorem interpre¬ 
tationem, est apostrophe ad Ecclesiam, maxime ad praedica¬ 
tores Evangelii ; ita ut sensus sit : Si vos qui evaugelizatis 
verbum Domini, dormiatis , id est, quiescatis in medio duorum 
Teslamenlorum, novi et veteris, acquiescentes videlicet veritati 
divinitus inspiratos Prophetis et Apostolis ; tunc pennce coi umbce, 
id est, Ecclesiae fides et mores, erunt deargentatae puritate 
sapientiae, et deauratae fervore chari tat is. — O u0e quidem 
expositio ut mystica, potest admitti; litteralis autem esse 
nequaqmim videtur. 

5° Increpa feras arundinis, congregatio taurorum in vaccis 
populorum : ut excludant eos qui probati sunt argento ( ibid.). 
— Haec similiter obscura et ambigua, non improbabiliter dicta 
existimantur de hostibus Israel, quos propheta vocat feras in 
arundinetis pascentes, et tauros feroces ; quique excludere 
vellent, seu vita et haereditate sua depellere filios Israel, qui 
Deo probati sunt instar argenti. 

4° Tu confirmasti in virtute tua mare , contribulasti capita 
draconum in aquis (Ps. IjXXIII). — His verbis explicat Psal¬ 
mista, quomodo Deus operatus sit salutem populi sui. — Tu, 
Deus, inquit, potentia tua fecisti ut mare Rubrum firmissime 
quasi murus consisteret, dum transirent filii Israel; et eadem 
potentia obruisti fluctibus yEgyptios, qui instar draconum 
Israelilas persequebantur. 

5° Et aedificavit sicut unicornium sanctificium suum in terra r 
quam fundavit in saecula (Ps. LXXXII) : id est, juxta Gene- 
brardum, aedificavit templum suum sicut facere solent unicornes 
{monocerotes seu rhinocerotes), qui prae caeteris animalibus, 
magnificas sibi mansiones in alto et praerupto loco, easque 
stabiles struunt. Sic Deus templum sibi struxit in arce Sion 
excelsum, magnificum ; non mobile, ut in Silo, sed stabile; 
quodque eredum est in terra , quam fundavit in saecula : scilicet 
in terra sancta montis Sion, qui erat figura Ecclesiae Chi isti 
perpetuo duraturae, adversus quam portae inferi non praevale¬ 
bunt. — Clarior est textus hebraeus, quem hodie sic vertunt: 
Et aedificavit ut excelsa (ccelum) sacrarium suum : ut terram , 
quam fundavit in sempiternum. 

6° Deus stetit in synagoga deorum , in medio autem deos diju¬ 
dicat (Ps. LXXXI) : id est, Deus constituit se in congregatione 
et consessu judicum, vicem Dei gerentium ; ut scilicet eorum 
actiones contempletur, et de eorum judiciis et sententiis 

censuram ferat. Argumentum enim hujus psalmi est exhortatio 
ad judices, ut recte judicent: quae exhortatio ut sit etlicacior, 
inducitur Deus, summus Judex, inferiores judices increpans. 


Difficultates libri Proverbiorum. 

Q. 1. —Prov. X, 5, legimus: Non affligit Domitius fame 
animam justi; num id cum experientia congruit ? 

R. Texlus ille intelligendus est in sensu distribui i vo tantum 
accommodo, seu solum de ordinarie contingentibus : nam 
hae et similes promissiones, in vetere quidem Testamento saltem 
ut plurimum impletae sunt. Aliquando tamen secus facium est; 
sed tunc Deus famem corporalem compensabat saturitate et 
copia donorum spiritualium : ut etiam vere tunc Deus non affli¬ 
geret fame animam justi. 

Q. 2. — Prov. XXVI, 4, dicitur : Ne respondeas stulto juxta 
stultitiam suam , ne efficiaris ei similis ; — et paulo infra : Re¬ 
sponde stulto juxta stultitiam suam, ne sibi sapiens esse videatur. 
Quomodo haec concordant ? 

Resp. Sensus prioris sententiae est : Ne cum stulto stulte et 
insipienter agas ; scilicet imitando illius stultitiam verbis et 
gestibus, vociferando, contendendo, conviciando.... ne efficiaris 
ei similis. — Sensus vero posterioris textus est : Responde 
stulto juxta meritum stultitiae suae, et modo ad eum redar¬ 
guendum accommodato : Ne sibi sapiens videatur. Convincendus 
nimirum est homo imprudens, seu stultus, solidis rationibus, 
et gravibus prudenlibusque verbis; vel si opus est , etiam 
verberibus arguendus et castigandus, juxta illud, Prov. XXYI, 5: 
Flagellum equo , et camus asino , et virga in dorso imprudentium. 


Difficultates libri Ecclesiastae. 

Q. 1 .Num liber Ecclesiastce favet Epicureis ? 

Resp. negative. Quod in primis ex ipsa synopsi et scopo > 
libri facile colligitur. Nam in toto hoc tractatu Salomon 
demonstrandum suscipit, in omnibus hujus mundi rebus mul¬ 
tam vanitatem et molestiam esse ; unum dunlaxat superesse in 
quo conquiescere homines possint, scilicet timorem Dei, et 
divinorum mandatorum observantiam : his solis obtineri veram 
beatiludinem. 

Occurrunt quidem in hoc libro non paucae Epicureorum et 
impiorum opiniones, quibus tamen auctor nunquam adhaeret; 
imo quibus opponit timorem Dei et mandatorum ejus observan¬ 
tium. Sic verba : Quis novit si spiritus filiorum Adam ascendat 
sursum , etsi spiritus jumentorum descendat deorsum? (Eccl. 

III, 21) proteruntur ex impiorum sententia.—Adde quod in 
autographo hujus libri, prout probabiliter censetur (t), sensa 
impiorum sic perscripta fuerint, ut notarum instar adderentur/ 
aut subjectae responsiones haberent diversos characteres. 

2° Auctor ex sua sententia loquens, expresse, contra Epi¬ 
cureos, alteram vitam agnoscit, simul et praemia poenasque ? 
post obitum. Et dixi in corde meo : Justum et impium judicabit 
Deus ( III, 17). — Et revellatur pulvis in terram suam , unde 
erat , et spiritus redeat ad Deum , qui dedit illum (XII, .7). 
— Cuncta quce fiunt , adducet Deus in judicium pro omni 
errato , sive bonum sive malum sit (XII, 14. Cfr. XI, 8, 9). —' 
Praeterea laudibus prosequitur sapientiam, virtutem, justitiam 
(cap. IV, 17 ; V, 1 seqq. ; VII, 26seq.) ; orationemque suam 
concludit testando, in eo lotam hominis rationem sitam esse, ut 
Deum timeat ‘ejusque praecepti^ obsequatur : Deum time , et 


mandata ejus observa : hoc est cnilnt'fiomo . Gap. XII, 15. 

Q. 2. In eodem libro, Eccl. I, 10, legimus : Nihil sub sole 
novum : nec valet quisqnam dicere :'Ecce, hoc recens est; jam 
enim praecessit in saeculis quce fuerunt ante nos. Quomodo autem 
haec sententia vera est? cum constet multa fieri nova, sive a 
Deo per miracula, sive ab hominibus per artes et inventiones. 

R. Sententia haec referenda est ad naturam et artem natu¬ 
ralem, seu ad opera quae fiunt a natura, vel hominum arte. 
Sensus itaque est hujusmodi : Nihil novi accidit in naturali 
rerum cursu, scilicet coelorum, siderum, ventorum, plantarum, 
animalium ; item, in artibus vitae humanae necessariis, quibus 
natura indiget : quales sunt agricultura, mercatura, scriptura, 
ars fabrilis, vestiaria, vectoria, etc. 

Nihil ergo obstat, 1° quominus miracula nova fiant, novaque 
lex per Christum fuerit constituta, novaque omnia sint futura 
in coelo ; haec enim ipsa Scriptura annuntiat : Ecce nova facio 
omnia (Apoc. XXI, 5). Et : Novum faciet Dominus super terram 
(Jerem. XXXI, 22). —Nihil obstat 2° quominus ad perficiendas 
artes naturales inveniantur artificia nova : ui typographia, 
telegraphia, pyrodynamica, etc. f ^ < | < t 

In allato scilicet textu occurrit Salomon vanae curiositati 
hominum illorum, quibus sua sors praesensque status displi¬ 
cet, arridet autem alienus et remotus; quare optant videre 
aliud saeculum, alia tempora. Respondet eis dicens : Quid 
nova quaeritis, cum in orbe nihil sit novum ? Homines semper 
iidemsuntet erunt, eadem natura constituti, iisdemque miseriis 
obnoxii. Ars quoque et natura semper eadem quoad substan¬ 
tiam produxit quae nunc. Nec minus nunc habemus , quae ad 
vitam transigendam necessaria sunt, quam illi qui fuerunt ante 
nos, aut postea sunt futuri. 

(l) Weissenbach, qutest. 25. 

Difficultates Cantici canticorum. 

Q. 1. Canticum canticorum habelne aliquem sensum litteralem 
\proprium, an tantum sensum spiritualem ? 

R. Elsi admitti potest, allegoricum hunc librum fundari in 
sensu quodam litterali proprio ; certum tamen est, sensum 
mysticum esse praecipuum et saepe unicum. Multa enim sunt, 
quibus sensus proprius nequaquam convenire potest. 

Porro fundamentum litterale et proprium est mutuus 
castusque amor Salomonis ejusque conjugis. Salomon typus est 
Christi, ejusconjux dilecta, filia Pharuonis, quam rex laudibus 
exornat, imago est Ecclesiae, quam Christus etiam e Gentibus 
congregavit. 

Quod si castitati sermonis obstare videantur, ea qu* dicun¬ 
tur de concubinis (VI, 7); animadvertendum est, illa conditio- 
nate vel per figuram concessionis dici : ita ut sensus sit : Licet 
mihi sexaginta forent reginae et Octoginta concubinae , adolescen- 
tularum. porro non esset numerus ; una tamen est columba mea. 
De caelero per concubinas hic non inleiliguntur pellices ; sed 
legitimae uxores, quamvis secundariae, et reginarum titulo non 
ornatae (i). 

Q. 2. An lectio Cantici canticorum omnibus promiscue sua¬ 
denda aut. permittenda est ? 

Resp. negative. Nam quicumque profanis oculis, et minus 
casto corde ad legendum hoc Canticum accedit, pro spiritu 
vivificante occidentem litteram offendit : ut praeter alios monet 
Origenes. Perfectiorum , inquit, est solidus iste cibus ; et tales 
requirit auditores qui exercitatos habeant sensus. Prolog, in 
Cant. 

Q. 5. Quomodo Sponsus in hoc Cantico, modo rex et pastor , 
et suae Sponsae frater; Sponsa vero, ut vinitoria simulque ut 
filia principis, et tamen ab excubitoribus percussa et vulnerata , 
induci potest sine antilogia seu contradictione ? 

R. Ul supra jam indicatum est, quae in Cantico canticorum 
narrantur, non omnia sensum litteralem proprium habent, ita 
ut in omnibus Salomoni , et filiae Pharaonis accommodari 
possint. AI lior hic saepe sensus latet, quo sub illis figuris amor 
Jesu Christi in Ecclesiam , et Ecclesiae in Jesum Christum 
dilectio reciproca describitur. 

Difficultates libri Sapientiae. 

Q. 1. Illud Sap. XI, 25 : Diligis omnia quee sunt, et nihil 
odisti eorum quae fecisti , nonne opponitur verbis istis : Jacob 
dilexi ; Esau autem odio habui? Itoni. IX, 15. 

(1) Cf. supra, Diffic. libri Deuteron. Qucest. 13, pag. 153. 

Resp. negative. In Epislola ad Romanos, voce odii non 
intelligitur odium stricte dictum, quale Deus solum Iiabere 
potest erga opera mala ; sed lanium minor dilectio, seu negle¬ 
ctus aliquis quoad bona temporalia, quem Deus respectu Esau 
exercuit : dum non ipsum , sed Jacobum ejusque posteros in 
peculiarem sibi populum elegit. 

Q. 2. — Sap. XVI, 2 : Angelorum esca nutrivisti populum 
tuum , et paratum panem de coelo praestitisti illis sine labore, 
omne delectamentum in se habentem , ei omnis saporis suavitatem: 
quomodo haec verba intelligendasunl ? Et quomodo componenda 
cum testimonio Moysis? Etenim , Exod. XVI, 51, dicitur, 
mannae fuisse saporem quasi similae cum meile , et Num. XXI, 5, 
manna Hebraeis fastidium movisse. 

Resp. 1° Sensus est : Si angeli corporali cibo uterentur, tali, 
quale manna fuit, merito uti possent. Imo coelestis fuit quo¬ 
dammodo haec esca, quandoquidem de coelo una cum rore 
decidebat , atque jucundi adeo saporis erat, ut angelorum 
manu praeparata videretur. 

2° Quando Scriptura dicit, mannae gustum fuisse, quasi similae 
cum meile , loquitur de sapore ipsi mannae quasi congenito et 
naturali. Nam ita sapiebat, dum comedens nullum alium 
desideraret cibum ; quod si aliud desiderabat, mox id manna 
sapiebat (i). Sed hoc tantum contingebat justis, quos Scriptura 
filios Dei appellat (Sap. XVI, 21). Alii hoc beneficio non fl ue¬ 
bantur, sed naturalem duntaxat mannae saporem gustabant : 
quapropter etiam hunc cibum tandem nauseabundi rejecerunt. 
Ita cum S. Augustino (a) interpretes multi. 


Difficultates libri Ecclesiastici. 

Q. 1. Quot fuerunt in vetere Testamento celebriores viri, 
nomine Jesus appellati ? 

R. Inter plures, quibus nomen fuit Jesus , id est, Salvator , 
celebriores sunt li es, iique singuli fuere figura Christi Domini. 
Primus fuit Josuq , apud Graecos ’iet apud Siracidem seu 
Ecclesiasticum, Jesus Nave appellatus. — Alter erat Jesus, 
filius Josedech pontificis, tempore captivitavis Babylonicae. — 
Tertius, Jesus filius Sirach senioris, auctor Ecclesiastici. — 
Josue, dux populi Israelitici, typum expressit Jesu Christi, 
fideles suos in terram promissam, id est, in regnum coeleste 
deducentis. — Jesus, filius Josedech, lanquam pontifex, reprae¬ 
sentavit sacerdotium et pontificatum Christi. — Denique Jesus, 
Ecclesiastici auctor, praefiguravit Christum, lanquam Magistrum 
et Doctorem universi mundi. 

(1) Cfr. A Lapide, Exod. XVI, 31. ' 

(2J Lib. 2. Rctract. cap. 20. 

Q. 2. Quid i nlelligitur nomine Sapientia* ? Ecdi., Cap. I. 

R. Quae hoc loco sapientiae lribuuntur, parlim increalae, 
parlim creatae sapientiae conveniunt. Increalae quidem convenit 

g. quod fuerit ab omni aevo, seu ab aeterno ; creatae vero, 
quod limor Domini sil sapientiae initium. Itaque sapientia , hic, 
iit in ipso libro Sapientiae ^ sumitur generatim, prout Deo 
tribuitur, infinite : prout tribuitur hominibus, limitate et pro 
modo cujusque. 

Difficultates Prophetarum universim. 

Q. 1. Cur prophetarum stylus seu dicendi ratio, in variis 
prophetiis tam diversus est , cum tamen unus et idem sit Spiritus 
sanctus per os eorum .loquens ? — Et cur passim propheticus 
sermo obscurus est , abruptus, atque ordine ac rerum connexione 
destitutus ? 

Resp. Prima et summa horum ratioest Dei voluntas: quia nempe 
Deo placuit sic loqui nobis. Cui rationi nos, infimae et caecutien¬ 
tes creaturae, etiamsi nulla alia explicatio daretur, acquiescere 
deberemus. — At vero, praeter altiora Dei consilia, causae 
quaedam sunt intellectui nostro proportionalae, quae cognosci 
possunt et exponi. Quare quaestioni propositae sic directe 
respondemus. 

1° Unus quidem Spiritus sanctus loquitur per os prophe¬ 
tarum, et ideo una semper eademque veritas et sanctitas, 
absque contradictione, in omnibus spirat ; diversa tamen sunt 
hominum illorum ingenia, quibus vehit instrumentis Spiritus 
sanctus utitur : et inde elocutionis diversitas. Etenim ipsos 
quidem Deus illuminat et ad loquendum movet, sed ita, ut 
eorum naturale ingenium non mutet, imo potius ei sese 
accommodet. 

2° Obscuritatis causae immediatae ac materiales, ex parte 
nempe rerum et ex parte styli, plures sunt, et alibi indicatae (i); 
causae vero formales, ex parte Spiritus sancti, indicantur a 
Patribus praesertim duae. Voluit nimirum Dominus multiplici 
dillicnltale materiali obscurari prophetias, —1) ut consuleretur 
incolumitati tam prophetarum quum librorum, quos Judici, si 
clarius vidissent «piae contra ipsos tristia plerumque canerentur, 
perdidissent. — 2) Ut prophetia ipsa obscuritate sua cogeret, 
vaticiniorum auctorem Deum adire, ct precari ; vel Ecclesiam, 
ejusque doctores humiliter audire, ad divinorum oraculorum 
mysteria inlelligenda : qui sane ingens est fructus. 

Notandum. Quamvis non paucae prophetiae sint obscurae, 
negari tamen non potest, inulta quoque tam clare atque di- 

(1) Supra, cie obscur. Scripturarum , part. 1, cap. 2, pag. 71. 

slincle a prophetis esse manifestata, ut nullus sit obscuritati 
locus. — Cur vero haec clare, illa obscure revelata fuerint, a 
mortalibus non est curiosius inquirendum. 

5° Ad incohaereniiam quod allinet, seu ordinis absentiam, 
quae apud prophetas frequenter animadvertitur, haec dici pos¬ 
sunt. Prophetae divino lumine illustrati, et supra temporis 
vicissitudines elevati, tanquam conjuncta spectarunt, et proinde 
in loquendo conjunxerunt mulla, quae respectu nostri, temporis 
distant intervallis. — llinc etiam quae futura sunt, tanquam 
praesentia vel jam effecta exhibent. Tates sunt propheta? , ait 
Chrysoslomus : omnia tempora percurrunt , privsnnia, prceterila , 
futura (i). 

Quamvis autem prophetae temporibus et locis maxime dissita 
annuntient ; minime tamen confusionem proprie dictam atque 
ordinis perturbationem habent, corporis instar deformis? cujus 
membra contra naturae ordinem essent disposita. Etenim 
prophetiae altiorem quemdam ordinem continent, sunlque opus 
quoddam secundum Dei intentionem perfectum. Et licet earum 
cohaerentiam aut sensum saepe non intelliganius, ob ignorantiam 
tam dissitarum rerum, temporum aut locorum, vel ob alias 
rationes ; tamen oculis Dei sunt perfectae, suamque habent 
cohaerentiam. Quae res, ut De Feller scite ait, declarari potest 
similitudine carminis lyrici. In hujusmodi enim carmine, v. g. 
in praestantissimis odis Pindari aut Horatii, saepe eruditissimi 
interpretes cohaerentiam seu contextum non satis penetrant. 

Q. 2. An prophetice omnes sunt impleta? aut implenda? ? 

R. Prophetiae divinitus inspiratae, seu quas Ecclesia tanquam 
veras prophetias agnoscit, omnes sunt impletae aut implendae : 
absolute quidem illae, quae absolute prolata; sunt ; ccnditionate 
vero, quae ab aliqua conditione pendent. 

Q. 5. An etiam homines mali prophetice spiritum habere 
possimt ? 

Resp. affirmative, ut exemplo Balaam et Caiphae patet ( 2 ). 
Illud enim charisma est inere gratis elatum , quod Deus, impiis 
quandoque tribuit, ut malis utatur in utilitatem bonorum, et 
veritatem etiam ei adversantium testimonio confirmet. 

Q. 4. Qu omodo intelligendum illud Luc. XVI, 16 : Lex et 
propheta? usque ad Joannem; cum tamen post Joannem Baptistam 
prophetae existant? 

R. Dictum illud Christi intelligendum est de illis solum 
prophetis , qui de primo Christi in hunc mundum adventu 
prophetarunt. 

(1) Cotnment. in Ps.43. 

(2) Cf. Joan. XI, 50 seqq. 

DIFFICULTATES ISA!/E PROPHETA. 

Difficultates Isaiae prophetae. 

Q. 1. Quid significat, proprie nomen Emmanuel, quod futuro 
Messiae, filio Virginis pariturae, tribuitur? Isai. VII, 44. 

R. Nomen Emmanuel (nobiscum Deus) significat, 1° Messiam 
fore causam cur sit nobiscum Deus tanquam protector , !2° Mes¬ 
siam ipsum fore Deum substantialiter nobiscum viventem. 
Quod si Messias non est vocatus Emmanuel. , tanquam nomine 
apellativo, sed. Jesus; reapse tamen ille est cui lioc nomen 
altribniivum convenit, et revera dabitur. Cael erum , nomen 
Emmanuel reipsa idem est quod nomen Jesus , idem, inquam, 
non sono sed significatu. 

Q. 2. Quo sensu de rege jEthiopiae dicitur : Mittit in mare 
legatos , ei in vasis papyri super aquas ? Isai. XVII!, 2. 

R. In vasis papyri, id est, in navibus ex papyro arbore con¬ 
fectis, ut moris erat in d^thiopia et iEgypto, teste Herodoto (0, 
qui scribit , .dSgyptios naves suas ex junco fabricasse. Est 
enim papyrus arbuscula juxta Nilum nascens, sicut apud nos 
nascuntur junci in locis palustribus. 

Q. 5. Isai. XX, 2, dicit Dominuslsaiae : Vade , el solve saccum 
de lumbis tuis , ei calceamenta tua tolle de pedibus tuis. Et fecit 
sic , vadens nudus et discalceatus. Quomodo haec inlelligenda ? 

R . Nudus dicilur Isaias, quia magna ex parte erat denudatus, 
interioribus tantum vestimentis coopertus. — De caelero, 
etiamsi omnimoda nuditas significaretur, id minime repugnaret: 
cum possit Deus ex altissirnis finibus praecipere rem non 
intrinsece malam, et scandalum inierim, quod inde connalura- 
liter oriretur, facile impedire. 

Q. 4. Quomodo de Cyro dicitur : Ipse cedificabit civitatem 
meam (Isai. XLV , 15); cum tamen diu post mortem Cyri , 
anno vigesimo Artaxerxis Longimani, Nehemias primum impe¬ 
traverit licentiam aedificandi Jerusulem ? II Esdr. II, 8. 

R. Cyrus aedificavit Jerusulem, sed inchoate tantum, jubendo 
ruinas ejus instaurari (I Esdr. I). Licet enim hoc loco duntaxat 
de templo mentio fiat, omnino censendum est, implicite quoque 
agi de reaedificandis domibus civium. Praeterea Esdras ibi 
expresse addit : Ut compleretur verbum Jeremice; Jeremias 
autem (XXX , 18) , de restauratione non solum templi, sed 
etiam urbis Jerosolymae vaticinatus est. 

Difficultates Jeremise prophetae. 

Q. 4. — Jerem. I , 5, dicit Dominus Jeremiae : Antequam 
exires de vulva sanctificavi te; quomodo ergo ipse propheta 
exclamare potuit : Maledicta dies in qua natus sum ! 

(1) Lib. 2. 

DIFFICULTATES JEREMF/E PROPHETAS. 


/ Resp. Etsi nonnulli auctores priorem textum explicant hoc 
sensu : Aniequam nascereris, praedestinavi ac praeparavi le in 
prophetam ; communis tamen doctorum sententia est , quod 

& Jereiuias vere luerit sanclificatus in utero , et gratia sanciiti- 
* cante purificatus aniequam nasceretur. Huic autem prophetae 
privilegio non repugnat supra citata exclamatio , qua more 
Orientalium lanium vehementer et hyperbolice significare 
voluit, quantas angustias et quam gravia mala pateretur. 

Q. 2. Quomodo explicatui’ illud Jerem. XXVII, 27 : Servient 
Nabnchotlonosori omnes gentes , et filio ejus , el (ilio filii ejus ; 
cum tamen Nubuchodonosoris filio Ballhasari , nullus hujus 
filius successerit, sed (Dan. V, 51) Darius Medus? 

R. Jeremias loquitur de Nabuchodonosore seniore , cujus 
filius Nabuchodonosor Magnus , Jerusalem evertit, et succes¬ 
sorem habuit filium suum Ballhasur , ut ostendit Tirinus (l). 

Difficultates Ezechielis prophetae. 

Q. 1. Quomodo illa Ezedbelis I, 14 : Animalia ibant et 
revertebantur, in similitudinem fulguris coruscantis , concordant 
cum istis, ibid. 9 et. 14 : Non revertebantur cum incederent ? 

R. Animalia , seu Cherubini, ibant , id est, recta tendebant 
ad locum, ad quem impetu Spiritus Dei agebantur ; — et non 
revertebantur cum incederent : hoc est, non r egrediebantur , 
sed recta anlrorsum usque pergebant, una cum curru , com¬ 
muni motu. — Quibus verbis significatur, angelos recta quo 
mittuntur properare ; nec desistere , sed perseverare donec 
jussum Dei perficiant, idque citissime. 

Cum autem pervenissent ad terminum missionis, reverteban¬ 
tur : nimirum, peracto Dei jussu , slatim redibant ut rursus se 
sisterent Deo, quasi prompti ad nova ejus jussa excipienda, 
eaque pari rectitudine et fortitudine exsequenda. Deo enim 
jubente evolabant et revolabant celerrime in similitudinem ful¬ 
guris coruscantis. 

fAw. Q. 2. — E/.ech. III, 1,4: Fili hominis _ comede volumen 

^- istud _ Et comedi illud ;• et factum est in ore meo sicut mei 

diilcc. Quo sensu haec intelligenda ? 


C 


R. ISon sensu reali et proprio ; sed imaginario el morali. 
Non res externa peracta narratur, sed visio, qua haec omnia 
prophetae repraesentabantur : lime visio similitudinis glorice 
Domini. E/.ech. 11,11. 

Rei autem significationem explicat ipse Dominus (1 , 10), 
dicens : Omnes sermones meos , quos loquor ad tc assume in 


(1) In chronico, ad init, commentarii tom. I posito. 

corde tuo; quasi diceret: Hmc traditio voluminis symbolum 
est legationis tua), et indicat, infundi libi spiritum propheti¬ 
cum ; comestio vero significat, ea quae in hac legatione a Deo 
audis et vides , intime esse meditanda , ut loto animo et spi¬ 
ritu ea populo proloquaris. — Et cibavit me volumine illo : 

id est, visus est milii Deus librum instar cibi ingerere in os ' , 

meum; simulque reipsa docuit me cuncta quae in illo erant 

scripta. — Et factum est in ore meo sicut mei dulce : scilicet <**£****. 

valde suave est nosse divina mysteria , omniaque verba oris ^ **/-r44ta 
Dei. Amaritudo tamen subsecuta est : nimirum dolor amarus , 
condolentia et compassio, cum postea propheta vidit hominum 
ingratitudinem ac peccata , Deique iram et tremenda judicia. 

(Cf. Apoc. X, 10 ; Ezech. III, 14.) 

Q. 3. Quomodo explicanda quae de conficiendo pane et anima¬ 
lium fimo dicuntur. Ezerhielis, IV, 12, 15? 

R. Jubetur duntaxat propheta, panem coquere sub cinere, 
ex ejusmodi excrementis composito atque succenso. Quibus 
symbolis Deus portendere voluit famem, sordes et angustias, 
summamque rerum penuriam, quam passuri essent postea 
Judaei sub rege Sedecia, obsessi a Chaldaeis in Jerusnlem. 

Q. 4. Ezechiel , cap. XXflll, utendo parabola duarum mere¬ 
tricum , ut describat fornicationem , id est idololatriam , tam 
Samariae quam Jerusnlem , nonne sanctitatem et honestatem 
offendit ? 

R. Minime. Ex fine bono, justisque de causis , propheta, 

Deo jubente, hujusmodi similitudine usus est. Perfidia populi 
judaici, quem singulari foedere Deus quasi desponderat sibi, 
aptius ob oculos poni non poterat, quam moribus adulterae 
perditissima). — Accedit quod multa Scripturae dicta , et ima¬ 
gines, quae nostris moribus liberiores videntur, nequaquam 
adeo offenderent simpliciores antiqui temporis animos. 


Difficultates Danielis prophetae. 

Q. 1. An Nabuchodonosor rex, juxta Dan. IV, vere in bovem 
mutatus est ? 

Resp. 1° Constans est. communisque Patrum et interpretum, 
tam nostrorum quam Hebraeorum, sententia, veram esse hanc 
historiam, non allegoriam tantum aut parabolam. — 2° De 
modo autem aut sensu, quo illa mutatio contigerit, disputatur. 
Sententia communiore suffragio recepta tenet, Nabuchodono- 
sorem, ultrice manu Dei , adeoque extraordinaria providentia 
percussum, in phrenesin incidisse ; in illud nempe morbi genus, 
cujus speciem lycanthropiam appellant. Hujusmodi morbo 
quicumque corripitur, febri effervescens, et turbata phantasia 

delusus, se belluam reputat, et belluinos induit mores. Sic 
igitur rex Nabuchodonosor bovino more coepit curvato dorso 
manibus pedibusque reptare, herbas carpere, mugire, veluti 

cornu petere_ Quapropter, vinculis primum constrictus est, 

ac dein ejectus e consortio hominum ; donec septem temporibus , 
seu annis, revolutis, divinitus quoque liberatus est, et regno 
restitutus. 

Q. 2. Narratur (cap. VI , 16-24) Daniel fuisse in lacu 
leonum una duntaxal nacle ; alibi vero (XIV, 59) legitur usque ad 
diem septimum ibi fuisse : quomodo hcec inter se concordant ? 

R. Daniel bis in lacum leonum missus est. Prima vice a 
Babyloniis, quia Belem destruxerat et draconem interfecerat; 
et tunc in lacu mansit diebus sex (Dan. XIV). — Secunda vice 
sub Dario Medo, quia, contra edictum regis, preces vero Deo 
fuderat : et tunc in lacu una duntaxat nocte remansit (Dan. VI). 

Q. 5. Daniel, cap. XIII, 45, exhibetur ut puer junior; et tamen 
ibidem, versu 50, ipsi dicitur : Tibi Deus dedit honorem senec¬ 
tutis : nonne contradictio? 

Resp . negative. Fuit tunc Daniel adolescens annorum circiter 
duodecim, vel, ut probabilius censet Tirinus, annorum viginti 
quatuor (t) ; dicitur autem ei Deus dedisse honorem senectutis : 
puta, dignitatem judicandi, quae senibus proprie convenit. 

Q. 4. Quomodo intelligendum quod dicitur (D an. XIV, 55, 59), 
prophetam llabacuc capillo capitis sui fuisse ab angelo porta¬ 
tum ? 

R. Manus angeli ut passim interpretes exponunt, apparuit 
super caput llabacuc tenens capillos ejus ; simul autem virtus 
angelica lotum hominem sustinebat, ei admirabili ac rapidis¬ 
simo motu in Chaldaeam suaviter adduxit. — Utrum autem iste 
llabacuc propheta, fuerit unus de duodecim minoribus, non 
constat, et probabilius negatur. 


Difficultates Prophetarum minorum. 

Q 1. Quonam sensu intelligendum mandatum, quod Deus 
Ose* prophetae dedit (Oseae 1, 2), dicens : Sume tibi uxorem 
fornicationum , et fac tibi filios fornicationum? 

R. Sensus mandati est, ut propheta famosam meretricem 
Gomer , e prava vita eductam, legitimo sibi matrimonio copu¬ 
let ; et filios ex ea procreet, qui vocantur filii fornicationum , 
propter praeteritum statum suae matris, etsi ipsimet ex legi¬ 
timo conjugio sunt procreati. 

(1) Vid. quee dicta sunt supra, Part. 1, de libro Danielis , pag. 30. 

Cum autem unus idemque textus S. Scripturae plerumque 
sensus plures contineat, mirandum non est, juxta Patres et 
interpretes, illud Osea? matrimonium figuram et typum fuisse 
connubii spiritualis triplicis. Figuravit enim 1° spirituale 
conjugium Dei cum populo Israel; 2° item conjugium Christi 
cum carne nostra peccaminosa, quam Filius Dei, depuratam 
tamen, sibi uriivit et desponsavit per Incarnationem ; 5° item 
conjugium Christi cum Ecclesia, ex. gentibus prius idololatriae 
deditis congregata. 

Q. 2. Quomodo illud Joelis II, 14 : Quis scii si Deus conver¬ 
tatur et ignoscat ? conciliatur cum verbis Ezech. XVL11 T 21 ; 
Si impius eg er ii poenitentiam... vita vivet et nun morietur, ubi 
venia poenilentibus non dubitanter, sed absolute promittitur? 

R. Ezechiel agit de culpa et poena aeterna, quae sincere poeni- 
tenlibus semper remittitur ; Joel vero de poena temporali, 
nempe de excidio Judaeae per Chaldaeos inferendo : cujusmodi 
poena non item remittitur semper. 

Q. 5. Vallis Josaphat (Joel. III, 2 et 12) estne certus et 
determinatus aliquis locus, an tantum significat locum Judicii 
a Domino instituendi, quicumque demum ille locus erit? 

R. 1° Certum est, locum hunc Joelis agere de judicio extremo, 
quod Lulherus contra sensum SS. Patrum negavit. — 2° Com¬ 
munius docent contra Calmetum interpretes catholici, vallem 
Josaphat esse nomen proprium, locum determinatum designans, 
nempe illam vallem quae jacet ad pedem montis Oliveti, prope 
urbem Jerusalem. — Imo 5°, ut S. Thomas (i) cum Dominico 
Soto ( 2 ) et aliis docet, probabile aut probabilius est, in praefato 
loco seu valle, extremum judicium futurum. 

Quam tamen assertionem non eo sensu doctores intelligunt, 
quod vallis Josaphat omnes judicandos homines ambitu suo 
conclusura sit; sed solum, quod haec vallis sit futura veluti 
centrum immensae illius multitudinis hominum congregandorum, 
juxta illud Joel III, 12 : Consurgant et ascendant gentes in vallem 
Josaphat; quia ibi sedebo ut judicem omnes gentes in circuitu. 

Q. 4. Quomodo explicatur illud Jonae I, 5 : Et surrexit 
Jonas , ut fugeret in Tharsis a facie Dommi ? 

R. Illud a facie Domini significat, ab imperio Dei, et a 
ministerio quod ipsi Dominus injungebat. Renuit nempe Jonas 

* ire in Niniven, timens, ne Deus infinite clemens, Ninivitarum 
poenitentia reconciliatus, poenam intentatam remitteret ; sicqne 
ipse Jonas quasi falsus propheta irrideretur (Jon. IV, 2). Fugit 
itaque in dissitas regiones, non quasi putaret se ibi Deum * 


(1) In 4, dist. 48, q. 1, art. 4. 

(2) In 4, dist. 47, q. 1, art. 4. 

latere posse; sed quod speraret, fore ut ex remotissimis illis 
locis non revocaretur a Deo, nec remitteretur in Niniven. 

Q. 5. Qualis fuit ille piscis tam grandis, ut Jonam deglutiret , 
ac postea evomeret in aridam ? Jon. II, 1,11. 

R. Textu sacro non specifice determinatur, piscis, sed tan¬ 
tum generice. Apud Matthaeum (XII, 40) vocatur cetus , quo 
nomine quivis piscis grandis significatur. Communior opinio 
est., fuisse balaenam ; alii carchariani seu canem marinum 
ponunt ( 4 ). Utraque hypothesis probabilis est, cum explora¬ 
tum sit, utramque belluam homines deglutire posse. 

Fatendum tamen, cum Cornelio A Lapide, Tirino aliisque, 
hic multa intercurrisse prodigia, communem naturae ordinem 
superantia. Eadem scilicet Dei potentia , quae tres pueros 
in forn ace Babylonica servavit, omnesque infantes in materno 
utero illaesos fovet, ut Hieronymus et Theophylactus inquiunt ; 
etiam prophetam Jonam in ventre ceti custodivit incolumem. 

De caetero, veritas tanti miraculi slatirn per totum Orientem 
divulgata est; atque inde videntur gentiles fabulam sumpsisse 
sui Herculis, a balaena devorati, et ex ea incolumis reversi ( 2 ). 

Q. 6. Quomodo conservatio urbis Ninive (Jon. III) concordat 
cum prophetia Tobice de ejusdem urbis excidio (Tob. XIV, 15) ? 

R. Sententia Dei de Ninive excidio, Ninivitis poenitentiam 
agentibus, non fuit penitus abolita, sed suspensa duntaxal. 
Ipsis enim ad scelera sua poslinodum reversis, divina justitia 
laxavit manum suam, et exitium a Jona intentatum atque a 
Tobia praedictum, per exercitus Nabopolassar et Astyages 
inflixit. 

Q. 7. Quomodo inlelligendum illud Habacuc III, 5 : Deus 
ab Austro veniet , et sanctus de monte Pharan ? 

R. Probabilior est expositio S. Hieronymi, Theodoreti et 
Theophylacti, qui locum hunc de primo adventu Christi ita 
explicant : Deus ab Austro vcniet y id est, a Bethlehem, quae 
ad Austrum est respectu Jerosolyinae ; spirstualiter vero, ab 
Austro, id est, ex calore charitatis, qua impulsus est ut ad nos 
descenderet. — Item, veniet de monte Pharan , id est, ille 
idem Deus se ostendet in carne, qui in montibus Seir, Pharan, 
et Sina olim Patribus apparuit. Alludit nimirum Propheta ad 
illud Deul^X^lII, 2 : Dominus de Sina venit , et de Seir ortus 
est nobis ; apparuit de monte Pharan , et cum eo sanctorum 
millia. 

Q. 8. Quomodo Aggaeus (cap. II, 7) dicere potuit : Adhuc 
unum modicum est... et veniet desideratus cunctis gentibus; 

(1) Cf. Calmet, dictionn. artic. Poisson qui engloutit Jonas. 

(2) Theophylact. in Jon. I; Salmeron. tom. 8, tract. 17; Joseph. 
Antiquit. lib. 9, cap. 11. 

cum tamen ab anno secundo Darii Hystaspis, qno haec pro- 
phelia edita est, usque ad Christi adventum fluxerint anni 
plusquam quingeni i ? 

R. Hoc spatium modicum est, respectu temporis elapsi ab 
orbe condito ; item modicum, respectu legis Christianae , ad 
finem usque mundi duraturae : quae tamen duratio et ipsa in 
sacris Litteris hora vocatur : Filioli, novissima hora est. 
Joan. II, 18. 

Q. 9. Illis verbis Malach. IV, 5, 6 : Ecce ego miliam vobis 
Eliam prophetam, antequam veniat dies Domini magnus et 
horribilis; et convertet cor patrum ad filios, et cor filiorum 
ad patres eorum ; — de quonam Elia sermo est? 

K. De Elia Thesbite. (pii per turbinem olim vivus assumpius, 
ante diem extremi judicii venturus est. Nec obstat quod 
Praecursor Domini in adventu primo, vocetur quoque Elias; 
nam Evangelium apprime distinguit Elias duos : unum imita¬ 
tione et zelo, qui luit Joannes Baptista, praecurrens adventum 
primum ; alterum, Eliam Thesbiten in propria persona, praeces¬ 
surus adventum Christi secundum. Et interrogaverunt eum disci¬ 
puli, dicentes : Quid ergo Scribce dicunt, quod Eliam oporteat 
primum venire ? At ille respondens ait eis : Elias quidem venturus 
est, et restituet omnia. Dico autem vobis, quia Elias jam venit , 

et non cognoverant eum _ Tunc intellexerunt discipuli quia de 

Joanne Baptista dixisset eis. Matth. XVII, 10 seq. 


Difficultates libri I et II Machabasorum. 

Q. 1. Quomodo Alexander Philippi Macedo... primus regnavit 
in Graecia (l Macliab. I, 1); cum tamen ante ipsum ejusque 
patrem Philippum, in Graecia regnaverint principes et reges 
Lacedaemoniorum , Atheniensium , Corinthiorum et Macedo¬ 
num ? 

R. Alexander Magnus non regnavit primus in Graecia ut rex; 
sed primus ut mouurcha , et Fundator monarchiae Graecae, qui 
solus in tota, vel Fere tota Graecia imperavit. 

Q. 2. — Lib. I Macliab. VIII', 16, de Romanis dicitur, eos 
committere uni homini magistratum suum per singulos annos ; 
constat tamen, duos quotannis consules Romae Fuisse creatos. 

R. 1° Textu sacro non absolute res asseritur, sed tantum 
prout a Juda Fuit audita : Et audivit Judas nomen Romanorum, 
etc.— 2° Etsi duo quotannis Romae consules erant, unus 
tamen homo in aestimatione morali dici possunt : non tantum 
eo quod instar unius essent, aut esse deberent, unamque habe¬ 
rent summam potestatem; sed quia imperium quidem penes 
duos, insignia vero imperii, nempe Fasces, penes unum erant. 

Q. 5. Quomodo Jeremias (II Macliab. II, 5) eripere potuit 
e manibus Chaldaeorum , el abscondere in monte Tabernaculum , 
et Arcam, et Altare incensi; cum ipse tempore obsidionis Jero- 
solgmce in carcere teneretur ? 

Ii. Dicendum, vel ante oppugnatam Jerosolymnm illa fuisse 
clam ablata, vel post captam hanc urbem concessa Jeremiae a 
Nabuchodonosore ; qui quidem rex prophetae favebat adeo, ut 
magistro militiae suae Nabuzardano, expugnata jam Jerosolyma, 
de Jereniia diceret : Tolle illum , nihilque et mali facias ; sed , 
ut voluerit, sic facias ei. Jerem. XXXIX, 12. 

Q- 4. Q« omodo potuit auctor inspiratus, erratorum quae 
scripserit veniam petere, dicens : In his facium fnem sermonis. 
Et si quidem bene , et ut historice competit, hoc et ipse velim ; sin 
autem minus diqne , concedendum est mihi. II Macliab. XV, 
59, 40. 

R. Quemadmodum Caiphas, cum de Christi morte loqueretur, 
nescivit se Spiritu sancio inspirante loqui (Joan. XI, 51); ita 
auctor hujus libri nescire potuit, se divinitus inspiratum scrip¬ 
sisse, ideoque inspirante eodem Spiritu sancto, ex humilitate 
veniam petere, si scripsisset minus digne, id est, minus eleganter. 
Etenim, si ejus verba recte considerentur, maxime ex originali 
graeco, nequaquam petit veniam de erratis contra veritatem ; 
sed tantum de sermonis forma, quae aliquibus minus elegans 
videri posset. 

Antilogise et Difficultates Evangeliorum. 

Q. 1. Matthaeus in genealogia Christi, Cap. I, 8, dicens : 
Joram autem genuit Oziam , nonne errat manifeste? Joram 
enim, ut ex libris Paralipomenon constat, genuit Ochoziam, 
Ochozias Joam, Joas Amaziam , Amazias vero Azariam sive 
Oziam : iste enim binomius erat. 

R. Non errat, sed consulto vocem genuit sensu mediato hic 
accipit, omittendo tres illos reges, ex impii Achabi sanguine 
progenitos : ut sic numerum ter quatuorderim quem volebat, in 
recensione progenitorum Christi proponeret. Cf. Matth. I, 17. 

Q. 2. Cur autem Mallkceus (cap. I, 17j, Christi genealogiam 
in tres tesscradccadas divisit ? 

Respondent passim Patres et interpretes, voluisse Evange- 
listam triplicem populi Judaici statum recensere: primum 
sub Patriarchis et Judicibus ; alterum sub Regibus ; tertium 
sub Ducibus et Pontificibus, usque ad Christum. Veniente 
autem Christo, supremo Judice, Rege ac Pontifice, cessavit 
quilibet status regni temporalis Israel: quod debuit in Christi 
regno aeterno terminari. 

Q. 5. Nonne genealogia Christi secundum Matlhceum, contra¬ 
dicit gencalogice quce texitur a Luca? Luc. III, 23 seq. 

Resp. negative. Matthaeus enim genealogiam recenset sancti 
Joseph ; Lucas vero, B. Mariae Virginis : et sic uterque Evan- 
gelista origifivm Christi ex Davide demonstrat : Lucas quidem 
directe, Matthaeus vero indirecte. Hic enim ostendendo san¬ 
ctum Joseph esse de stirpe David, eo ipso probat Josephi 
sponsam, Virginem Mariam, Virginisque divinum Filium de 
eadem stirpe esse : cum per legem cautum esset (Num. XXXVI, 
7, 8), ne vir uxorem, aut femina virum ex alia tribu aut familia 
sumeret, quam ex sua (i). 

Nota. Probabilitate tamen non caret systema Cornelii A 
Lapide et aliorum, juxta quod, non solum Lucas sed etiam 
Matthaeus genealogiam texit Mariae Matris Jesu : ille per lineam 
B. Virginis paternam , hic vero per maternam. Sicut enim 
Malhat genuit Heli (seu Heliacim vel Joaehim, quod idem est 
nomen), patrem B. Virginis ; ita Malhan a S. Matthaeo recensi¬ 
tus , genuit , praeter Jacobum patrem sancti Joseph, etiam 
Annam, matrem B. Virginis ; unde Matthaeus tum Josephi tum 
Mariae genealogiam simul texit ( 2 ). 

Q. 4. Juxta Mattii. I, 25, 25, Christus natus est cx Virgine, 
quce, ut catholica fides docet , etiam post partum virgo permansit; 
cur tamen alibi sermo est de Christi fratribus , quorum, ipsa 
nomina citantur Matlh. XIII, 55 : Jacobus, Joseph et Judas ? 

R. Fratres et sorores saepe vocantur in Scriptura , non ger¬ 
mani, sed cognati ; sic dicit Abraham ad Lotii, nepotem suum : 
Ne, quceso, sit jurgium inter me et le... fratres enim sumus 
(Gen. XIII, 8). — Porro fratres Christi supra nominati , pro¬ 
babilius erant ejus consobrini, filii nempe Mariae Cleophse, quae 
vocatur soror Matris ejus ; non quidem soror germana, sed 
consanguinea ( 3 ). 

Q. 5. Matthceus duo facta insignia refert , stellce nimirum inso¬ 
litae apparitionem, et infanticidium in Bethleliem , quorum alibi 
mentio non invenitur ; at quomodo fieri potest ut historia profana 
de his alium silentium teneat ? 

R. 1° Inverto argumentum : Quomodo fieri potuit, ut haec 
duo facta publica Hierosolymitanis coaevis Matthaeus persua¬ 
serit, nisi revera contigissent ? — 2° Haec facta, utpote respectu 
historiae profanae minoris momenti , facile potuerunt omitti. — 
5° Negandum tamen assertum , quod nullus ex historicis pro¬ 
fanis de his factis scripserit : nam de stella a Magis visa testa¬ 
ti) Cf. j Evanqelia Domhxicar. Tom, I, Luc. I, 26, infesto Annuntiat. 

(2) Cf. quoque Patrizi, De Evangeliis , dissertat. IX, De qenere Christi , 
cap. 19, et 20 part. 1. 

(3) Cf. Evangelia Dominio, tom. I, Dominica Resurr. in Mare. XVI, 1. 

I. — S. Scripturae. 13 

tur Chalcidius, philosophus Platonicus (i) ; de infanticidio vero 
Macrobius : auctores ethnici ambo (2). 

Q. 6. — Matih. II , 25 , dicitur , Jesum.habitasse in Naza¬ 
reth, ut adimpleretur prophetia : Nazarenus vocabitur; atqui 
haec prophetia nullibi in V. T. reperitur. — Similiter , idem 
Evangelista pro Zacharia propheta , citat Jeremiam (Matth. 
XXVII, 9) ; Marcus vero (I, 1,2,5) pro Malachia citat Isaiam. 
Quomodo ista explicantur? 

R. Vox Nazarenus , secundum duplicem orthographiam 
hebraicam, duplicem sensum habet ; et significat tum florem 
seu florentem , tum segregatum seu sanctum : jam vero Christus 
utroque nomine a prophetis appellatur. « Nazarceus , inquit 
« Hieronymus, sanctus interpretatur. Sanctum autem Dominum 
« futurum , omnis Scriptura commemorat. Possumus et aliter 
« dicere , quod etiam eisdem verbis juxta hebraicam verila- 

« lem in Isaia scriptum sit. Exiet virga de radice Jesse , et ' 
« Nazarceus (id est, flos) de radice ejus ascendet. » 

Quoad prophetiam illam, de qua Matthaeus (XXVII , 9) ait: 
Tunc impletum est quod dictum est per Jeremiam prophetam , 
dicentem : Et acceperunt triginta argenteos , pretium appretiati... 
quae prophetia non apud Jeremiam, sed apud Zachariam XI, 12, 
reperitur ; dicendum : vel in Jereniia exstitit olim et inter¬ 
cidit ; vel, quod probabilius plerisque videtur, nomen Jeremice 
in citatum Matthaei locum , incuria librariorum irrepsit. Et 
revera , teste Calmelo , sunt graeci codices , lalini , syriaci, 
arabici , persici, in quibus nomen Jeremiae minime legitur ; 
sed tantum, quod dictum est per prophetam dicentem... prout 
alibi Matthaeus scribere solet. 

Quoad initium Marci , si lectio quae Isaiae nomen exprimit 
admittitur (a), sic videtur respondendum : Evangelista verba 
quidem citat partim Isaiae parlim Malachiae ; unius tamen Isaiae 
nomen memorat, quia antiquior ac celebrior : et quia de caetero 
idem reapse quasi confirmando dicit Malachias , quod jam 
praedixerat Isaias. 

Q. 7. Scribit Matthaeus, IV, 25 : Circuibat Jesus totam Gali¬ 
laeam , docens in synagogis eorum , et praedicans Euangelium 
regni, et senans omnem languorum et omnem infirmitatem in 
populo. Et abiit opinio ejus in totam Syriam... Si tanta erant 
Christi miracula , eaque in confirmationem suae doctrinae 

(1) Commentario in Timaeum Platonis. — Cf. Patrizi, ibid. Disser¬ 
tat. 27, cap. 4, de stella a Magis visa. 

(2) Lib. II Sationi, cap. IV. Cf. Veith, part. 7, sect. 2, n. 23. — Patrizi, 
ibid. Dissert. 33, de caede puerorum. 

(3) Probabilius enim nomen Isaiae non fuit scriptum a S. Marco , sed a 
librario antiquissimo additum, unde lectio id nomen referens evaserit 
communior. Multi tamen codices habent in prophetis, vel in propheta. 

patrala, cur 1° ethnici auctares ea non memorant? — 2° Cur 
Judici et Romani ea videntes, in Christum non crediderunt? — 
5° Cur ipsemet Christus ea prohibuit publicari ? — 4° Cur 
daemones ex iis Christi divinitatem non agnoverunt ? 

Resp. Ad primum ; i) Si auctores Ethnici et Judaei omnes 
de Christi miraculis lacerent , ipso suo silentio eorumdem 
veritatem tacite agnoscerent : cum debuissent , ulpoie adver¬ 
sarii et persecutores Christianismi , ejusdem fundamentum des¬ 
truere, patefaciendo miraculorum Christi falsilalem. -2) Nequa¬ 
quam autem illi auctores solo silentio suo Cln isti miraculis 
suffragantur ; sed plures ex iis evangelicae historiae veritatem 
positive testantur. Tales sunt Chalcidius et Macrobius (t) ; talis 
Phlegon , libertus Neronis ( 2 ) ; talis Flav. Josephus (a). — 
His autem merito adduntur innumeri scriptores , qui prius 
Ethnici vel Judaei , deinde sunt ad Christum conversi : ut 
Justinus, Tertullianus, Quadratus. Hic postremus , teste Euse- 
bio ( 4 ) , in apologia quam Adriano imperatori obtulit , ita 
scribit : Servatoris nostri opera semper conspicua erant , quippe 
quce vera essent; ii scilicet, qui morbis liberati, aut qui ex morte 
ad vitam revocati fuerant... adeo ut nonnulli eorum etiam ad 
nostra usque tempora pervenerint. 

Ad secundum quaesitum , cur multi Judaei et Romani non 
crediderint, respondeo : t) Cur alii multi crediderunt ? — 2 ) Cur 
non omnes homines sequuntur virtutis viam , cujus tamen 
pulchritudo et obligatio est manifesta ? Nonne quia ardua ad 
superos via est, facilis vero et prceceps descensus uverni? Eadem 
ratio est cur multi non crediderint in Christum. — 3) In par¬ 
ticulari, respectu Judaeorum,, ne crederent obstabat voluntaria 
et ex pravis passionibus orta caecitas; de regno temporali 
Messiae praejudicia ; contemptus Jesu Nazareni pauperis , ejus- 
que invidia et odium ; ac demum rationes politicae ( 5 ). — 4 ) Res¬ 
pectu Gentilium, qui Christi miracula plerique non viderant , 
iidei obstabant eorum vitia, praejudicia , contemptus Judaicae 
gentis, etc. 

Ad tertium. —Christus non semper , sed aliquando lanium 
miracula sua propalari vetuit : vel ad praebendum nobis modes¬ 
tiae exemplum ; vel ad declinandam , initio praedicationis , 
hostium invidiam ; vel ad divinam missionem suam paulatim 
et quasi per gradus demonstrandam : vel demum ob alios 
peculiares lines, a Salvatore sapientissime intentos. 

Ad quartum. — Daemones quidem, ut ex historia evangelica 

(1) De quibus supra, qutest. 5. — (2) Histor. Olympiadion, lib. 13. 

(3) Antiq. I. 18, cap. 4. 

(4) Hist. Eccl. 1. 4, c. 3. 

(5) Cf. Evangel. S. Joannis, cap. XI, 47 seqq. 



196 


ANTI LOGI/E ET DIFFICULTATES EYANGELIORUM. 


colligitur (i), Christi divinitatem non certo cognoverunt, 
saltem ab initio praedicationis ejus : quia Deus ex altissimis 
causis eorum intelligentiam impedivit. Christus, inquit Augus¬ 
tinus (2) , daemonibus innotuit quantum voluit; tantum autem 
voluit , quantum oportuit. 

Q. 8- Matthaeus , cap. VIII, 5 seq. refert , centurionem ad Chri¬ 
stum accessisse , cumque rogasse ut in suam domum non intraret ; 
cui narrationi nonne Lucas , cap. VII , dupliciter contradicere 
videtur ? 

Rcsp. Revera duplex hic antilogia occurrit. Nam 1° Matthaeus 
scribit : Accessit aci eum centurio; Lucas vero : Misit ad eum 
seniores Judaeorum , ac deinde amicos. — 2° Juxla Matthaeum , 
centurio noluit ut Dominus intraret in domum suam , et ait: 
Domine, non sum dignus ut inires sub tectum meum ; sed tantum 
dic verbo , et s an abi hir puer meus. Secundum Lucam e contra , 
per legatos rogavit Christum ut veniret ; et quidem legati addi¬ 
derunt : Quia dignus est ut hoc illi praestes. 

Duplicem hanc antilogiam facile "'solvunt interpretes , 
dicendo : 1° Quod Matthaeus scribit: Accessit centurio , rogans 
et dicens : id est, non per se ipsum accessit, sed primum per 
seniores Judaeorum , deinde per amicos , ab ipso missos. — 
2° Quod scribit Lucas : Misit seniores, rogans ut veniret , sic 
intelligendum : centurio , eo quod ethnicus esset, cum nou 
auderet Jesum, hominem Judaeum , ipsemet adire, misit suo 
loco Judaeos , qui pro se rogarent ut suum servum sanare 
dignaretur. Ili autem Judaei, ex mandato quidem centurionis 
sanationem servi petierunt ; sed insuper suo nomine addi¬ 
derunt ista : Ut veniret Dominus ad centurionis domum ; 
quia clignus est: cliligit enim gentem nostram , et synagogam 
ipse aedificavit nobis. Cumque Christus revera domum ejus 
adire vellet , centurio tanto favore indignum se reputans , 
per amicos dixit illi : Domine , non sum dignus ut intres sub 
lectum meum... 

Q. 9. Cur Christus , Mattii. \ III , 52 , ejectos deemones misit 
in gregem porcorum ? 

R. Christus, Deus-IIomo , cujus sunt creatura omnes , non 
tantum sine injustitia , sed etiam sapienlissimas ob causas , 
brutorum illorum interitum permisit. Hujusmodi causae , inter 
alias, assignari possunt sequentes : 1° Ut ostenderet Christus , 
se dtemonibus dominari, eosque sine sua licentia nihil posse. 
2° Ut Sadducaeorum , negantium daemones esse , errorem hoc 
facto convinceret et confutaret. 5° Ut patelieret quanta esset 
dtemonum multitudo , vis et malitia ; ideoque quanta esset 
Christi eos expellentis potestas et gloria. 

(1) Cf. Evangelia Dominic. t. I, Bom. I Quadrag. ad Matth. IV, 3. 

(2) De civit. 1. 9, cap. 21. 

Q. 10. Juxta Matthaeum (X, 10), prohibet Christus discipulos 
portare virgam; juxta Marcum vero (VI, 8), id expresse permittit; 
nonne hic aperta contradictio ? 

Respondent multi interpretes negative. Matthaeus, inquiunt, 
loquitur de virga defensionis , quae gladii loco gestabatur; 
Marcus vero de baculo, seu virga viatoria: hanc Dominus dis¬ 
cipulis permisit, non illam. — Alii tamen melius cum Maldonato 
dicunt, Dominum discipulis unicam virgam, sicut unicarn tuni¬ 
cam permisisse, non phires ; praecipiens nimirum ne quid habe¬ 
rent praeter ea, quae essent in praesentem usum necessaria. 

Q. II. Quomodo inlelligenda sententia Christi de efficacia 
fidei, quae luerit sicut granum sinapis ?.... Matlh. XVII, 19. 

R. Non a sola quantitate grani sinapis, similitudo ista duci¬ 
tur ; sed etiam ab interiori virtute ac energia : ita ut significetur 
fides, specie minima, fervore maxima. Sensus itaque est : Si 
haberetis lidem, humilem quidem, sed vivam ac fervidam, instar 
grani sinapis : quod exiguum quidem et vile oculis est, intus 
autem plenum fervoris, virtutis et efficaciae : faceretis maxima 
miracula, tum in ordine morali, tum in ordine physico, quoties 
id Dei honor requirat. 

Q. 12. Nonne acerbre Chrisli in Phariseeos objurgationes , 
Mailh. XXlll, 15, mansuetudini euangelicas opponuntur ? 

Resp. negative. Non ex odio vel zelo amaro et intemperanti, 
sed ex ordinata charitate sic egit mansuetus idem ac fortis 
Dominus. Nam, 1° hypocritis illis larva erat detrahenda, qua 
Evangelio recipiendo erant obstaculo plebi. 2° Cum nihil homi¬ 
nes obdurati mansuetudine moverentur , convenientior ipsis 
loquendi ratio erat, ut increparentur dure. 3° Quam parum eis 
Christus fuerit infensus ostendit illa ejus oratio : Pater , dimitte 
iliis, non enim sciunt quid faciunt (Lue. XXIII, 54). Haec enim 
oratio non tantum pro militibus crucifixoribus fusa est, verum 
etiam pro Pharisaeis, iisque omnibus qui mortis Domini fuere 
causa. 

Q. 13. Quomodo circa sanationem caeci , vel cwcorum, prope 
Jeruho , inter se concordant Euangelistas? Matlh. XX, 50 ; Mare. 
X, 46 ; Luc. XVIII, 35. 

R. Dicit Lucas, caecum prope Jericho a Domino fuisse sana¬ 
tum in accessu ad oppidum ; Marcus refert similiter, ibi sana¬ 
tum caecum Bartimaeum, at in exitu ; Matthaeus vero ibi sanatos 
fuisse, ait, duos caecos, in exitu. Utrum igitur de eodem an de 
diverso eventu loquantur Evangelistae, disputant interpretes. 
Opinio probabilior tenet, duplicem fuisse ac distinctam sana¬ 
tionem, alteram in aditu, alleram in exitu a Domino peractam ; 
Matthaeum vero, propter rei similitudinem, ambas absque dis¬ 
tinctione loci in unam contraxisse. Non enim allirmat, utrumque 

caecum eodem in loco visum a Domino recepisse ; sed sic loqui¬ 
tur : Et egredienlibus illis ab Jericho , secuta est eum turba multa. 
Et ecce duo cceci, sedentes secus viam, audierunt quia Jesus 
transiret • el clamaverunt... Et confestim viderunt , el secuti sunt 
eum. Mallii. XX, 29 seq. 

Q. 14. Quis ille Zacharias, filius Barachiw , de quo Matlh. 
XXIII, 35, sermo est ? 

R. Senleniia probabilior tenel , Zachariam fuisse filium 
Joiadae poniificis, qui a Joas, rege ingralo, sacrilege occisus 
esi in airio sacerdolum, seu inter templum et altare (ll Paralip. 
XXIV, 22). — Id confirmatur eo, quod -l) Zacharias iste 
ultimus est cujus Scriptura caedem commemorat ; - 2 ) quod 
solius Abelis et Zacliariae istius sanguinem, divinitus ulciscen¬ 
dum eadem Scriptura significat. De Abele enim dicit : Vox 
sanguinis fratris tui clamat ad me de 'terra (Gen. IV, 10) ; de 
Zacharia vero, eum mol ientem haec pronuntiasse verba : Videat 
Dominus et requirat. II Paral. XXIV, 22. 

Nec obstat quod Zacharias ibidem dicitur flius Joiadce , non 
Barachiae. Fieri enim potuit, ut Joiadas alio nomine vocaretur 
Barachias , prout Hieronymus censet, haec addens : « ln Evan- 
« gelio quo utuntur Nazareni, pro filio Barachiae, filius Joiadw 
« reperimus scriptum. » Vel forte antiquissimus librarius 
posuit Bararhice pro Joiadw : hypothesis ideo probabilis, quia 
nomen Joiadw ferebat Evangelium istud Nazarenorum, quod 
erat ipsum Evangelium aramaicum Matthaei, etsi corruptum.— 
Fortassis etiam, ut alii putant, Joiadas fuit avus, Barachias 
vero pater Zacliariae, in Scriptura quidem non memoratus, 
sed vulgo notus tempore Christi. Alibi enim Scriptura simi¬ 
liter nomen avi ponit pro patre, omisso nomine immediati 
genitoris. Sic Zacharias propheta (non confundendus cum Zacha¬ 
ria pontifice), qui (ibus erat Barachiae et nepos Addo (Zaclia- 
riae I, 1), ab Esdra bis vocatur filius Addo. I Esd. V, 1 ; el 
VI, 14. 

Q 15. — Matlh. XXVIII, 1 seq. narratur historia resurrec¬ 
tionis Domini, et iter mulierum ad sepulcrum : quw res ab Euan¬ 
gelistis aliis diversimode refertur ; qmvritur itaque an, et qua 
ratione hujusmodi narrationes variat inter se concilientur ? 

B. Haec quidem historia , praesertim quatenus spectat ad 
mulieres sepulcrum adeuntes, obscura satis est et intricata. 
Cujus rei causa est, quod Evangelistae plurima facta coacervant, 
quin ea distinguant, aut quin circumstantias, coaevis suis pas- 
sim notissimas, explicent. Nobis autem hujusmodi circumstan¬ 
tias ignorantibus narratio , explicatione destituta, obscurior 
evasit. Quapropter, ut eam dilucidarent interpretes, varias, nec 
improbabiles hypotheses protulerunt. Explicatio tamen sequens, 

utpole simplex et naturalis, visa est praeferenda, juxta quam 
tota rerum series sic ponitur contigisse (l). 

Ipso die mortis Domini, tioc est, feria sexta, vespere, Joanna 
et quaedam aliae mulieres, cum vidissent quemadmodum corpus 
Domini esset positum in sepulcro, abierunt et paraverunt aro¬ 
mata , ut post Sabbatum venirent et ungerent Jesum. Luc. 
XXIII, 55. 

Die Sabbato, omnes juxta legem Moysis quieverunt. Post 
transactum Sabbatum, quod more Judaeorum liniebatur vespere 
illius diei, circa horam sextam, qua hora incipiebat dies sequens: 
stalim Judaei adiverunt Pilatum, ut juberet custodiri sepulcrum 
(Mallii. XXVII, 62). — Antequam autem venirent milites custo¬ 
des, eadem fere hora sexta, vehit Magdalena cum duabus 
sociis, nempe Maria Jacobi et Salome, videre sepulcrum : et 
stalim abeuntes, paraverunt etiam aromata, ut primo mane 
venientes ungerent Jesum. Malth. XXVIII, 1 ; Mare. XVI, 1. 

Die Dominica, circa auroram, angelus, tremente terra, des¬ 
cendit de coelo, terruit custodes, et lapidem revolvit a sepulcro 
vacuo : Dominus jam resurrexerat. 

I. Eodem fere tempore, ad auroram, cum adhuc crepusculi 
tenebrae essent; venit Magdalena ejusque sociae, dicentes : Quis 
revolvet lapidem ? Cumque mox vidissent lapidem revolutum, 
territae sunt et substiterunt. Sola Magdalena, prae amore auda- 
cior, progressa est, adivit sepulcrum, angelo sese non manifes¬ 
tante ; et cum abesset corpus Domini, putavit ablatum. Rediit 
lurbata ad socias, dixilque, corpus Domini esse ablatum ; 
simulque suasit eis ut domum se reciperent, donec ipsa ab 
Apostolis exquireret ubi corpus Domini esset ; cujus locum ubi 
cognosceret, se reversuram ad eas, ut illuc simul sua aromata 
ferrent. Duabus ergo milieribus domum abeuntibus, Magdalena 
currit ad Petrum et Joannem, eisque nuntiat Dominum esse 
ablatum, seque et suas socias nescire ubi sil positus : Nescimus 
ubi posuerunt eum. Joan. XX ; Mare. XVI, 2, 4. 

Petrus et Joannes stalim cucurrerunt ad monumentum ; 
ipsaqne Magdalena eos paulo post secula est. Quae quum pro¬ 
spexisset plorans locum vacuum, ubi fuerat corpus Domini , 
vidit duos angelos, quos meros homines arbitrata est ; mox 
autem, cum paululum recessisset, ipsum Jesum prima videt 
redivivum (Mare. XVI, 9 ; Joan. XX, 14) ; ab eoque mittitur 
ut resurrectionem annuntiet discipulis. 

II. Altera mulierum turma, Joanna nempe cum sociabus, 
veniunt etiam valde diluculo, ferentes aromata illa, quae feria 

(1) Giraudeau, Evangile mdditd, tom. 8. — Item, Desmedt, Vita Jesu 
Christi. — Cf. etiam Patrizi, Evangel. t. 2. Dissert. 53. 


200 


ANTILOGLE ET DIFFICULTATES EVANGELIOUUM. 

I 

sexta paraverant. Ipsa3 ab angelis discunt Domini resurrectio¬ 
nem, et nuntium ferunt discipulis. Lue. XXIV, 4-9. 

III. Mariam jacobi, et Salome, cum domi frustra expectas- 
sent Magdalenam, redierunt solm ad monumentum : et ingressae, 
vident angelum sedentem in dextris ; a quo, cognita resurrec¬ 
tione, mittuntur ad Apostolos. Territae autem valde rever¬ 
tuntur ; et in itinere obvium habent Jesum dicentem,: Aveie. 
Mare. XVI, 2, 5, 8 ; Mattii. XXVIII. 9. 

Annuntiarunt resurrectionem Apostolis mulieres hoc ordine : 
1° Magdalena sola ; 2° Joanna cum sociabus ; 5° Maria Jacobi 
et Salome. 

Porro , eadem die Dominica , non solum Magdalenae , et 
deinde aliis mulieribus sese Dominus redivivum ostendit, primo 
mane ; sed etiam, interdiu, apparuit Petro : cujus testimonium 
Apostolis majorem, quam mulierum relatio, fecit fidem ; ita 
ut vespere redeuntibus ab Emmaus dicerent : Surrexit Dominus 
vere , et apparuit Simoni. 

Q. 10. Cur apud Matthaeum (XXVIII, 9) mulieres sanctae 
pedes Domini venerari permittuntur : Accesserunt, et tenuerunt 
pedes ejus ; apud Joannem vero (XX, 17), Magdalena idem facere 
prohibetur a Christo, dicente : Noli me tangere , nondum enim 
ascendi ad Patrem meum ? 

R. Parabat Magdalena in deosculando et venerando pedes 
Domini morari, Dominus autem volebat ut cito properaret 
ad annuntiandam suam resurrectionem discipulis ; quare 
dicit ei : Noli me tangere , id est, ne moreris in me venerando, 
sed cito nuntium defer ; de esetero, postea adhuc meos pedes 
deosculari poteris : Nondum enim ascendi, hoc est, nondum 
ascendo, vel non ascendam tam cito in coelum : sed adhuc 
quadraginta dies in terris versabor. — Quod autem iu appa¬ 
ritione alia, mulieres tenuerunt pedes ejus, id est : eum adora¬ 
runt attactu brevi in signum reverentiae. Usec enim locutio 
tenere pedes alicujus , non alium sensum continet. 

Q. 17. Marcus dicit, mulieres venisse ad monumentum 
orto jam sole. (XVI, 2) ; Joannes vero (XX, 4) ait, eas venisse 
cum adhuc tenebra ? essent. 

R. Venerunt mulieres valde mane, ut Marcus ibidem inquit, 
orto quidem jam sole, sed nondum plene : adeoque cum adhuc 
tenebrae aliquae essent, quales sunt, quando adhuc diluculum 
vel aurora est. 

Q. 18. — Lucas, XVIII, 52, 55, recitatis Christi verbis, 
quibus suam praedixit passionem, addit, nihil horum discipulos 
intellexisse; quomodo fieri potuit, ut non intellexerint verba 
clarissima ? 

R. Non negat Evangelista, illos intellexisse grammaticalem 

sensum verborum Domini ; sed solum innuit, illos tunc necdum 
intellexisse passionis ac mortis Cliristi mysterium. 

Q. 19. Cur Christus, Joan. II, 19 et 21, Judaeis signum 
petentibus tam obscure et senigmatiee respondet : Solvite tem¬ 
plum hoc , et in tribus diebus excitabo illud ? 

R. Non clarius Dominus hic locutui est, quia interrogantium 
incredulitatem atque nequitiam exploratam habebat. Malo 
enim animo interrogantes, indigni erant quibus veritas clarius 
aperiretur (i). — Caelerum, illud Christi effatum fructu non 
caruit; ut enim addit Evangelista, cum resurrexisset a mortuis , 
recordati sunt discipuli, quia hoc duebat , et crediderunt Scidp- 
turce , et sermoni quem dixit Jesus. — Quod autem ad perti¬ 
naces Judaeos attinet, licet hoc loco nou clarius eis divinus 
Magister locutus sit; tamen alias talia dixit, tantaque coram 
eis operatus est, ut prorsus sint inexcusubdes. 

Q. 20. Joannes, cap. III, 22, asserit Jesum baptizasse ; 
infra autem (IV, 2) dicit : Jesus non baptizabat , sed discipuli 
ejus. Nonne contradictio ? 

Resp. negative. Sensus enim est, quod Christus baplizarit, 
non tam per se, quam per suos Apostolos ; quorum tamen 
aliquos ipse prius baptizavit. Teste enim Enthymio, antiquo¬ 
rum Patrum sententia est, B. Virginem et B. Petrum a Christo 
ipso fuisse baplizatos. — Porro certum est, Baptismum ante 
Christi passionem collatum , habuisse jam vim justificandi; 
hanc enim trahebat a meritis Cliristi, tum praesentibus tum 
futuris; ac praesertim a morte, quam Dominus jam accepta¬ 
verat, se in victimam pro nostra salute inde ab initio Incar¬ 
nationis suae Deo Patri offerendo. Ingrediens enim mundum 
dicit : Hostiam et oblationem noluisti : corpus autem aptasti 
mihi — tunc dixi : Ecce venio. Ilebr. X, 5. 

Q. 21. An Christus sacrilego Jiulce in ultima Cama sacram 
Eucharistiam dedit ? et quomodo id salva sua sanctitate facere 
potuit ? 

R. Christus Dominus revera sacram Communionem Judae 
proditori dedit : haec enim sententia communis est in Eccle¬ 
sia, tam latina quam graeca. — Quae quidem sententia sapien¬ 
tiae et sanctitati Christi nequaquam est contraria. Nam Christus 
dans Judae Eucharistiam, proditoris sacrilegium non intendit, 
sed duntaxat permisit. Causas autem id permittendi justissimas 
habuit , quales ab interpretibus communiter assignantur hae 
duae: 1° ut sacerdotes exemplo doceret, peccatores occultos 
non esse a S. Communione repellendos. 2° Ut Judae auferret 
omnem male faciendi occasionem, vel praetextum : cujusmodi 
assumere potuisset, si coram aliis discipulis, ante apertam 

(1) Chrysost. Homil. 22, in cap. II Joan. 

ejus malitiam, fuisset Communione privatus, et hac repulsa 
exasperatus (S Thom. P. 5, q. 82, art. 2). 

Q. 22. Quod genus hominum erani Pharisui , Sadduccei ei 
Scribae , de quibus in Evanqelio tam frequens sermo esi ? 

R. Pharhcei et Sadduccei erant dure sectae, quarum origo ad 
aetatem fere Machabaeorufn refertur. Cum enim post tempora 
Alexandri Magni , multi e Judaeorum docloribus philosophia 
graeca essent imbuti ; juxta principia aliena Scripturam inter¬ 
pretari aggressi, in diversas veluti scholas abierunt : atque 
ita Pharisaeorum et Saddueaeorum sectis originem dederunt. 

Pharisaei , inquit Flav. Josephus (i) , erant Stoicis simillimi , 
homines potentes, doctrinae et sanctitatis opinione conspicui. 

— At 1° legem Dei suis traditionibus corrumpebant : 2° virtu¬ 
tes internas negligebant , externas duntaxat observantias 
curantes ; 5° bona opera sua faciebant, non propter Deum, sed 
ut viderentur ab hominibus. — Tempore Christi , Pharisaei 
erant numerosissimi, eisque maxima pars populi adhaerebat. 

Sadduccei , homines quoque divites et magnates , juxta eum- 
dem Flav. Josephum ( 2 ), sequebantur Epicureos : negabant 
immortalitatem animae, angelos, providentiam , et resurrectio¬ 
nem futuram. 

Scribae , qui etiam Legisperiti vocantur, erant doctores Syna¬ 
gogae , qui scribendi et explicandi libros sacros munere 
fungebantur. Etsi non constituebant peculiarem sectam , tem¬ 
pore tamen Christi Domini, plerique Scribae pertinuisse viden¬ 
tur ad seciam Pharisaeorum. 

Nola. Praeter Pharisaeorum et Saddueaeorum secias , sermo 
quoque in antiquitate occurrit de Judaeis Essenis et Nazcirceis. 

— Esseni seu Essae i, quos Josephus Pythagoricis assimilat (3) , 
austeram ac monasticam fere vitam agebant ; habilabanlque 
partim ad oram maris mortui, partim in /Egyplo , ubi Thera- 
pcuice vocabantur. — Nazarcei erant homines Deo dicati et 
consecrati, emisso pecculiari voto nazaraeatus, quod vel tempo¬ 
rarium vel perpetuum esse poterat. Ad votum nazaraeatus per¬ 
linebant tria : 1° abstinentia a vino ; 2° intonsa coma ; 5“ caulia 
a contactu mortuorum. 


Difficultates libri Actuum. 

Q. 1. Nonne Pelrus severius egit erga Ananiam et Saphi- 
ram , quos levi , ni, videtur , de causa morle punivit ? Act. 
cap. V. 

(1) Antiquit. A'F. 

(2) Ibid. XV. 

(3) Ibid. XV. 

Resp. negative. Non enim tam ipse Petrus quam divina justi¬ 
tia, Ananiam et Saphiram morte percussit. Cur vero Deus 
tam severe egerit, non est nostrum curiosius inquirere. Com¬ 
muniter tamen interpretes censent , id factum e.sse ad confir¬ 
mandam in Ecclesiae primordiis Apostolorum auctoritatem , 
et ad inculcandam fidelibus debitam erga Pastores reveren¬ 
tiam ac sinceritatem , nec non horrorem de peccato. — Pec¬ 
catum autem hic fuit non merum mendacium , sed violatio 
voti. Ut enim communiter statuunt doclores , fideles tunc 
temporis volo paupertatis ultro se passim obstringebant. — 
Credibile tamen est , Ananiam et Saphiram tantum quoad 
vitam temporalem sic esse punitos ; et ad reprehensionem 
Petri pcenitentes et contritos obiisse. 

Q. 2. — Act. Y, 58, Gamaliel, in concilio loquens de Apos¬ 
tolis, dicit principibus Judaeorum : Disredite ab hominibus istis 
et sinite illos : quoniam si est ex hominibus consilium hoc , aut 
opus , dissolvetur ; si vero ex Deo est , non poteritis dissolvere 
illud , ne forte et Deo repugnare inveniamini . Quid de hac sen¬ 
tentia et ratiocinio dicendum ? 

R. i° In casu isto rectum fuit consilium datum, rectusque 
sermo Gamalielis. Sciebat enim Apostolorum causam esse 
sanctam, et opus divinum ; ideoque impiam ab eis removere 
persecutionem voluit, argumentum adhibendo, quod non tantum 
in his circumstantiis erat verum, sed etiam ad hominem, ut 
aiunt, eifieax. 

2° In alio quocumque communi casu, Gamalielis dilemma 
negari posset, ejusque consilium illud . Sinite illos : ut palet, 
esset illicitum, imprudens, et perniciosum. Tenentur enim 
Magistratus reorum causas examinare, perturbatores re¬ 
primere ; nec sinere illos possunt, nisi omni libidini frenum 
laxare velint. 

Q. 5. An Paulus (Act. XVI, 3) licite circumcidit Timotheum , 
etiamsi Apostoli pleno concilio (Act. XV) definierint , legem cir¬ 
cumcisionis non obligare Gentes ad Christum conversas ? 

Resp. affirmative. Apostoli definierunt, circumcisionem qui¬ 
dem non esse necessariam, non autem eam esse jam illicitam. 
Cum igitur circumcisio aliaque legalia Mosaira tunc nondum 
essent prohibita, licite potuit Paulus circumcidere Timotheum. 
Quod ut faceret, gravi de caelero causa movebatur : ne offen¬ 
deret Judaeos, qui sciebant, Timotheum nondum esse circum¬ 
cisum, eo quod patrem gentilem haberet. 

Lex Mosaica fuit mortua , seu coepit abrogari, et desiit esse 
necessaria in die Pentecostes, quo lex nova, seu Evangelica 
coepit obligare. Quo tempore autem determinato lex vetus 
facta sit mortifera ; seu illicita, est incertum ; communiter tamen 

dicunt, idcontigisse quadragesimo circiter anno a Christi morte, 
id est, circa tempus excidii Jerosolynue. 

Q. 4. Actuum cap. XX, 22, dicit Paulus : Alligatus ego Spi¬ 
ritu, id est, a Spiritu sancio impulsus, vado in Jerusalem; * 
quomodo ergo sequenti capite, discipuli per Spiritum dicunt 
Paulo, ne Jerosolymam pergat? 

R. Sensus secundi textus non est, quod discipuli ex impulsu 
Spiritus sancti dissuaserint Paulo ascensum Jerosolymam ; sed, 
quod illustratione Spiritus sancti agnoscentes persecutionem, 
quae Paulum Jerosolymae maneret, Apostolo luerint compassi, 
et ex compassione humana ascensum hunc dissuaserint. 

Q. 5. Quo sensu Act. XXI, 8, Philippus diaconus vocatur 
Eva?igelista ? 

R. Hoc nomen obtinuit Philippus, non quod scripserit Evah- 
^gelium, sed quod illud primus in Samaria praedicaverit. Quo 
sensu etiam Paulus Timotheo dicit : Tu vero vigila, in omnibus 
labora , opus fac Evangelislce , ministerium tuum imple. II Tim. 
IV, 5. 


Difficultates Epistolae ad Romanos. 

Q. 1. Quomodo, quod legitur Rom. IV, 18, Abraham in 
spem et contra spem credere potuit? Contra spem , inquit, in 
spem credidit , ut fieret pater multarum gentium. 

R. Sensus est : Credidit in spem , id est, per fidem concepit 
spem divinam, et quidem contra spem omnem humanam et 
naturalem. Speravit scilicet Deo promittente futurum , quod 
naturali rerum ordine sperare non poterat. Cf. Ilebr. XI, 11, 
17 seq. 

Q. '2. Rom. XII, 20 dicit Apostolus, eum qui benefacit ini¬ 
mico, carbones ignis congerere super caput ejus : quo sensu id 
intelligendum ? 

R. Sensus est: Si benefeceris inimico tuo, exstinctam in 
illo charitatem accendes, ex inimico amicum facies, et lanquam 
in ardentis cliaritutis tuae igne, ferream cordis ejus duritiem 
emollies. 


Difficultates Epistolae I et II ad Corinthios. 

Q. 1. Quo sensu dicit AposLolus (I Cor. X, 2) Israelitas in 
Moyse bapiizatos esse in nube et in mari ? 

R. Significat tantum, Israelitas fuisse bapiizatos spirilua- 
liter et typice : in quantum nempe duce Moyse transeuntes per 
mare Rubrum, el sequentes prolectricem nubem, typum gessere 
Baptismatis Christi : quo hostes nostri, id est, peccata, demer- 

gunlur ; nosque coelesti rore gratiae Spiritus sancti inundamur, 
et sanguine Christi rubricamur ; sicque a servitute diaboli 
transimus in regnum Christi. 

Q. 2. Illud Pauli : Omne quod Vobis apponitur (etiamsi ido¬ 
lis immolatum fuerit), manducate (I Cor. X , 27) , quomodo 
concordat cum prohibitione Apostolica : Visum est Spiritui 
sancio et nobis... ut abstineatis vos ab immolatis simulacro¬ 
rum ? Act. XV, 19. 

R. Prohibitio quidem Apostolica de carnibus idolothytis 
generalis erat, ad omnes gentiles conversos pertinens ; et eam 
enixe luetur Apostolus (I Cor. X, 20, 21) : sed ita, ut scru¬ 
pulum removeat. Quapropter versu 27 docet, non esse inqui¬ 
rendum recumbenti , utrum forte carnes appositae in mensa 
infidelium , non sint idolis oblatae; sed libere eis utendum : 
nisi quis certiorem faciat recumbentem eas esse oblatas. 

Q. 5. Quomodo illud I Cor. XIII, 7 : Chctritas omnia credit, 
convenit cum verbis Eccli. XIX , 4 : Qui cito credit , levis est 
corde ? 

R. Sensus Apostoli est : Charitas facile proximo assentilur, 
ubi sine peccato assenliri potest ; non repugnat, non conten¬ 
dit, aut contradicit , non est suspicax, omniaque meliora de 
proximo credit et sibi persuadet. — Ecclesiasticus vero aliam 
veritatem proponit, quasi diceret : Qui credit cuilibet , sine 
justa causa et auctoritate quidvis asserenti, praesertim proximo 
detrahenti, levis est corde. 

Q. 4. Quodnam est illud tertium coelum , in quod Paulus 
(II Cor. XII, 2) raptus fuisse dicitur ? 

R. Cum Cornelio A Lap. et Calmelo dicendum , hic intelligi 
coelum empijreum. Veteres enim Hebraei, quorum more Pau¬ 
lus loquitur, tres coelos distinguebant: primum, coelum aerpum, 
seu atmosphaeram ; secundum , coelum sidereum ; tertium, 
coelum empyreum seu lucidum, quod est omnium sublimissi¬ 
mum, sedes Dei ac Beatorum : illuc raptus Apostolus, ineffa¬ 
bilia et arcana verba audivit. 


Difficultates Epistolse ad Galatas, et reliquarum 
Epistolarum B. Pauli. 

Q. 1. Quomodo intelligenda haec verba Pauli (Gal. II, 7) : 
Creditum est mihi Evangelium praeputii, sicut et Petro circum¬ 
cisionis ? 

R. Sensus est : Ego a Deo specialiter destinatus sum ad 
praedicandum Evangelium Gentibus , sicut Peli us Judaeis. 
— Scilicet initio Ecclesiae , cum Judaei a Gentilibus adhuc 
valde abhorrerent, Petrus et Paulus partiti sunt operam suam 



206 


DIFFICULTATES EPISTOLAE AI) GALATAS, ETC. 


ita, ut Paulus, Juda?is exosus . primo ac praecipue , non tamen 
unice, Gentibus praedicaret ; Petrus vero Judaeis. 

Q. 2. Quomodo verificalur illud Gal. IV , 25 : Sinu mons 
est in Arabia, qui conjunctus est ei quce nunc est Jerusalem ? 

R. Agitur hic de conjunctione . non quoad locum , sed 
quoad similitudinem. Sensus est : Sicut in monte Sina , ita et 
Jerosolymne , tanquam in sede praecipua Judaeorum, traditur 
Lex vetus servilis : ulrobique generantur filii , sed servi vete¬ 
ris Legis ; non spirituales, sed carnales (i). 

Q. 5. Quomodo illa Pauli de Antichristo praedictio (II Thess. 
II, 8) : Quem Dominus Jesus interficiet spiritu oris sui, conci¬ 
lianda est cum verbis Apoc. XIX , 20, ubi sub nomine et 
figura bestiae, dicitur Antichristus cum suo pseudopropheta , 
vivus mittendus in infernum ? 

R. Utrumque hoc fieri poterit. Christus enim vel per se , 
vel potius per Michaelem archangelum , praecipitabit Anti- 
christum e sublimi aere deorsum in terram : terra autem 
dehiscente, rapietur ille vivus in. gehennam. Et sic a Christo 
interficietur solo spiritu oris sui, id est, solo jussu et nutu. 

Sicut autem Core , Dathan et Abiron (Numer. XVI, 55) pro¬ 
babilius in ipso descensu ad tartara sunt mortui; ita proba¬ 
bilius in ipso descensu ad infernum morietur Antichristus ; 
dicitur tamen vivus mittendus in infernum , quia vivus eo demitti 
et descendere incipiet. 

Omitto, aliunde certum non esse , nomine bestice designari 
Antichristum ( 2 ). 

Q. 4. Quomodo intelligendum illud Pauli ad Titum I , 15 : 

Omnia munda mundis; coinquinatis autem et infidelibus nihil 
est mundum ? 

R. Loquitur Apostolus de delectu ciborum , quem Judai¬ 
zantes inducebant; et sensus proprius hic est : Christianis , 
qui sanguine Christi in Baptismo mundati sunt , nullus cibus , 
nulla res , vel natura sua , vel vi legis Mosaicte , habenda est 
immunda ; sed omnia eis sunt munda , ut sine scrupulo omni¬ 
bus uti possint. — Coinquinatis autem et infidelibus nihil est 
mundum : hoc est, judaizantibus et infidelibus nullus ejusmodi 
cibus est mundus ; semperque peccant , sive comedant cibos 
quos putant prohibitos esse , sive non comedant. In primo 
enim casu peccant ex conscientia erronea ; in secundo , pec¬ 
cant mente superstitiosa. 

Q. 5. De Christo , Patrem in horto Olivarum et in cruce 

(1) Vox grseca gvjtoixu, quam vertit Vulgata qui conjunctus est, sensum 
sat latum habet, et. significat : eodem modo se habet ac hodierna civitas 
Jerosolyma. 

(2) Cfr. Wouters, In Apoc. dilueidatio , Cap. XIII, qutest. 2. 

orante, dicit Paulus (llebr. V,, 7) : Exauditus esi pro sua reve¬ 
rentia ; ipse autem Christus id negare videtur , exclamando : 
Deus meus , Deus meus , ut quid dereliquisti me? Matlh. 
XXVII, 46. 

R. Sensus Apostoli non est, quod Christus exauditus fuerit , 
in petitione sua conditionata : Si possibile est , transeat a me 
calix... verum, in sua petitione absoluta et proprie dicta : qua 
oravit , non pro fuga crucis et mortis ; sed pro implenda 
Patris voluntate circa passionem suam hujusque fructum : 
scilicet, ut sua passione et morte mereretur sibi resurrectionem 
a morte , nobis autem salutem tam corporis quam animae. — 
Dixit tamen in cruce , se esse a Patre derelictum : eo tantum 
sensu , quod Pater eum a morte non eriperet , nec consola¬ 
tione in carne et parte animae inferiore alliceret : sed Filium 
suum doloribus et tormentis cruciari usque ad divisionem 
animae a corpore permitteret. Praeterea , Tirinus et Corn. A 
Lapide censent, Dominum ostendere voluisse , se esse illum 
ipsum, nempe Messiam , de quo agit psalmus XXII, Deus , 
Deus meus... quare me dereliquisti? atque ideo initium illius 
psalmi, imo psalmum integrum in cruce recitasse. 


Difficultates Epistolarum catholicarum. 

Q. 1. Verba Jacobi ,1,5: Probatio patientiam operatur , 
nonne contradicunt verbis Pauli, Rorn. V, 4 : Patientia proba¬ 
tionem operatur ? 

Resp. negative. Sic enim allati textus sunt exponendi : Pro¬ 
batio , hoc est, malorum et aerumnarum quibus a Deo exerce¬ 
mur perpessio, patientiam operatur , nosque humiles magis, 
subjectos , patienlesque reddit. — Patientia vero , scilicet 
malorum constans perpessio , probationem operatur , probatos 
edicit et Deo charos. 

Q. °2. Quomodo vera sunt verba haec Jacobi II, 10 : Quicuni; 
que autem totam legem servaverit , offendat autem in uno , factus 
est omnium reus ? 

R. Non hoc sensu , quod ille qui unuin tantum legis prae¬ 
ceptum violavit, tam graviter reus sit quam ille , qui violasset 
praecepta omnia ; sed quod violans unum praeceptum decalogi, 
culpae mortalis reus est non minus , quam si aliud quodvis 
praeceptum ejusdem decalogi violasset : quia eadem divina 
auctoritas, singulis praeceptis inest, et in singulis violandis 
laeditur ; prout sequenti versu S. Jacobus explicat. Illud ergo 
factus est omnium reus , non in sensu composito, sed in sensu 
diviso accipiendum est.' 

Q. 5. Quonam sensu S. Petrus (l Pet. III, 19, 20) de Christo 

dicit : His qui in carcere erant, spiritibus veniens praedicavit : 
qui increduli fuerant aliquando... in diebus Noe ? 

R. Non agitur hic de carcere damnatorum, sed de Limbo 
Patrum ; et juxta S. Hieronymum ac plerosque interpretes, 
sensus est : Anima Christi descendens ad inferos, adventum 
suum annuntiavit etiam animabus eorum, qui ante diluvium 
credere noluerunt Noe, ipsis proximum malum praedicenti. 
Quod si tunc non crediderunt , id non obstat quominus pos¬ 
tea , ipso diluvio pressi , poenitentiam egerint et salutariter 
contriti obierint ; sicut in naufragio saepe obstinati peccatores 
compunguntur et agunt poenitentiam. — Horum ergo animas 
Salvator in limbum descendens, una cum antiquorum patriar¬ 
charum animabus est consolatus. 

Q. 4. Quare Petrus in 1 Epistola, V, 15, scripsit : Salutat 
vos Ecclesia quce est in Babylone? 

R Re quidem vera Petrus hanc Epistolam scripsit Romae, 
sed Romam nomine Babylonis (i) designat : 1° ratione simili¬ 
tudinis : in utraque enim civitate, horrida errorum ac scelerum 
confusio regnabat; utraque hominibus justis infensa, et ido¬ 
lolatriae sedes erat. 2° Ratione prudentiae : sapienter enim 
Romam tropico nomine Babylonis texit Petrus, quia nolebat 
ab infidelibus sciri ubi moraretur, si forte Epistola ejus in 
ipsorum manus incidisset. Vel etiam, ut suspicatur Baronius, 
fortasse metuebat ne Claudius Caesar eum redderet amico suo 
Herodi Agrippae, ex cujus vinculis Petrus ab angelo ereptus 
evaserat. Act. XI, 11. 

Atque similis inter eae teras forte causa fuit, cur Paulus 
in Epistolis suis, Roma scriptis, mentionem de S. Petro nul¬ 
lam fecerit 

Q. 5. Ignis conflagrationis extremae, de quo agitur II Pet. 
Ili, 7, prcecedein e judicium, an sub sequetur ? 

R. Non subsequelur, ut. quidam doctores volunt ; sed prae¬ 
cedet, ut SS. Patres communiter docent, secundum haec verba : 
Ignis ante ipsum praecedet (Ps. XCVI) ; qui quidem ignis , 
ut addit Psalmista , inflammabit inimicos ejus , mundumque 
expiabit ab omnibus spurcitiis carnalibus et spiritualibus , 
quibus per tot saecula inquinatus fuit. 

Q. 6. In Epistola I Joan. 11, 7, vocatur vetus mandatum dili¬ 
gendi proximum ; infra autem, et in Evangelio Joan. XIII, 54, 
vocatur idem mandatum novum. Quomodo ista concordant ? 

R. Mandatum illud est vetus et novum, sed diverso sensu. 
Vetus , quia datum fuit ab origine mundi Adte et. omnibus 

(1) Cfr. Apoc. XIV, 8 ; XVII, 5 ; XVIII, 2, 10, 21 ; et Wouters, in Apoc. 
XVII et X VIII , qmest. I : Quid intelligatur per meretricem magnam ct 
Babylonem. 

hominibus : cum sit mandatum legis naturae. — Novum tamen 
quoque est, ratione novi modi quo illud Christus observandum 
praecepit, dicens : Ul diligatis invicem sicut dilexi vos. Joan. 
XIII, 34. 

Q. 7. Quomodo, I Joan. II, 18, dicitur aniichristos esse 
mullos; dum alibi Scriptura clare doceat (II Thess. II, 8) 
Antichristum esse tantum unum ? 

R. Unicus est Anlichristus antonomastice talis ; sunt autem 
multi antichrisli late dicti : videlicet homines Antichristo 
similes, nempe spiritu malo, quo feruntur ad contradicendum 
Christo ejusque Ecclesiam impugnandam. 

Q. 8. Joannes II Epistola, 10, de haeretico dicit : Nolite 
recipere cum in domum, nec Ave ei dixeritis ; at nonne tenemur 
proximos, etiam inimicos, diligere? 

R. Tenemur. At vero denegatio hospitii et salutationis hic 
non praecipitur ex odio adversus proximum ; sed ne videamur 
haeresi favere. Quare Joannes addit: Qui enim illi dicit Ave, 
communicat operibus ejus malignis. 

Q. 9. Quid dicendum de prophetia Enoch, quam citat Apo¬ 
stolus Judas, versu 14? 

R. Desumpta videtur ex libro Henoch: qui etsi apocryphus 
erat, et nonnullis erroribus corruptus, merito tamen ab Apo¬ 
stolo citari poterat, quia vera antiqui Henoch vaticinia conti¬ 
nebat. Prophetavit enim tempore anlediluviano justus Henoch, 
sive viva voce, sive scripto. Censet Medina cum aliis, .prophe¬ 
tiam Henoch traditione non scripta ad posteros manasse ; 
Augustinus vero, Hieronymus, Tertullianus et Patres passim, 
existimant eam litteris mandatam fuisse ; usum enim littera¬ 
rum esse diluvio antiquiorem (i). 

Q. 10. Quomodo explicanda haec verba S. Judae, versu 9 : 
Quum Michael archangelus cum diabolo disputans altercaretur 
de Moysi corpore, non est ausus judicium inferre blasphemiw 
(diabolo) ? 

R. Juxta S. Chrysostomum aliosque interpretes, commu¬ 
nior opinio est, S. Michaelem cum diabolo de Moysis corpore 
altercatum esse , quia Satan volebat Moysen sepeliri loco 
cognito et publico, ut Hebraei in idololatriam proni, eum quasi 
deum colerent ; Michael vero ei obstitit, et curavit ul secreto 
sepeliretur. — Porro Michael ausus non est diabolo judicium 
inferre blasphemice: id est, blasphemam sententiam, seu male¬ 
dictum proferre ausus non est ; eo quod maledicum verbum 
tanquam rem indecoram, et se dedecentem proferre timeret. 
Non ergo dixit: Abi, maledicte Satan, in gehennam... sed 
modeste et graviter illum compescuit , dicens : Imperet tibi 

(1) Cf. Tertull. De habitu muliebri , cip. 3. 

I. — S. Scriptura». 

(grrece, increpet te) Dominus : id est, tuam, 0 Satan, insolen¬ 
tiam ac nequitiam comprimat Deus potenti suo imperio. 


Difficultates libri Apocalypsis. 

Q. 1. An. quatuor animalia queo vidit Joannes, Apoc. IV, 
eadem sunt cum eis qnce vidit Ezechiel ? 

/I. Disputatur. Illud certum est, lias visiones fuisse symbo- 
licas, non res veras ; unde non mirum, quod haec animalia, licet 
eadem fuerint quoad primariam ideam, non tamen eadem fuerint 
quoad accidentia omnia. Alludit ergo Joannes ad animalia 
Ezechielis ; non tamen illa ipsa quoad omnia repraesentat. 

Q. 2. Quo sensu dicitur Apoc. V, 12, dignum esse Agnum 
seu Christum, accipere divinitatem ? 

R. Non significatur, Christo post mortem crucis tribuendam 
esse divinitatem, quam antea non haberet ; sed ipsum dignum 
esse, ut ob mortem suam ab omnibus adoretur, laudetur et 
glorificetur lanquam verus Deus. 

Q. 5. — Apoc. XU!, 8, de Aqno, seu Christo, dicitur : Qui 
occisus est ab origine mundi ; quomodo hoc verum esse potest ? 

R. 1 ° Ab origine mundi, id est, ab omni aevo, ab aeterno , 
occisus est Christus in actu primo, seu in decreto divino, quo 
Deus humani generis redemptionem per mortem Christi operan¬ 
dam constituit. — 2° Ab origine mundi, id est, a primordiis 
humani generis, quia mortis Domini merita ab initio sanctis 
applicata fuere. — 3° Ab origine mundi , id est, a primis mundi 
annis Christus immolatus est, non in se, sed in suis typis et 
figuris : nempe in Abele, Isaaco, omnibusqne sacrificiis. 

Q. 4. An ex Apoc. XX, aliisve Scripturae locis , futura duratio 
mundi aut tempus extremi judicii determinari potest ? 

R. Etsi non pauci auctores de mundi duratione futura sen¬ 
tentias proponunt ; dicendum tamen has mere conjecturales 
esse, et rein solida probabilitate statui ac determinari nequa¬ 
quam posse. Etenim aliunde constat, secretum illud sibi Deum 
reservasse : De die autem ilici et hora nemo scit , neque angeli 
coelorum , nisi solus Pater. Matlh. XXIV, 56. 

Q. o. An error Cliiliastarum seu Millenariorum fundamentum 
habet in Apocalypsi ? 

Resp. negative, si modo textus sacer rite intelligatur. Chi- 
liastne enim ex cap. XX perperam intellecto, suum errorem 
immerito intulerunt, docentes, post sex millia annorum, quibus 
stabit hic mundus, devicto Anlichrislo, justos resurrecturos et 
cum Cliristo regnaturos in terra mille annis, ibique fruituros 
summis deliciis: vel corporalibus, ut volebat impurus Cerinthus ; 
vel potius spiritualibus, ut voluit S. Irenseus et alii. Hanc 

aiebant esse resurrectionem puniam, de qua, Apoc. XX, loquitur 
Joannes ; post hanc autem secuturam esse resurrectionem 
secundani , in qua, post transactum regnum illud millenarium, 
sancti e terra in coelum ascenderent. 

At vero negandum, versu quarto sermonem esse de resur¬ 
rectione carnis et judicio universali ; deinde animadvertendum, 
mille annos esse numerum certum, pro incerto ac indeterminato 
positum, quod in SS. Scripturis non est infrequens. Unde 
genuina interpretatio et analysis Capitis XX haec est : Ab 
adventu Christi ligatus est diabolus per mille annos, id est, 
usque ad ultima Antichristi tempora, quando solvetur paulisper 
(versib. 2, 5). — Qui interea in statu gratiae moriuntur, 
assumentur ad gloriam coelestem, et usque ad diem judicii jam 
in coelo regnabunt (versu 4). Et haec prima est animarum 
resurrectio, seu assumptio ad vitam aeternam. Beatae illae animae 
immunes erunt timore mortis secundae , id est , publicae 
condemnationis in judicio universali ; sed erunt sacerdotes Dei 
et Christi , et regnabunt cum illo mille annis (versu 6) : nempe 
usque ad magnum diem resurrectionis corporum , atque judicii ; 
quae deinde a Joanne describuntur. 

Exponenda loca desumere placuit ex sacra liturgia, seu ex 
Missali et Breviario : non tantum quia intelligere juvat ea qure 
frequenter legimus ; verum etiam quia lectiones hujusmodi sunt 
pulcherrimae, ah ipsa Ecclesia selectae, et ex ejusdem Ecclesiae 
mente prae caeleris intelligendae. 

Series I .'Prophetia et Epistola selecta. 

Series II. Evangelia selecta. 

Series III. Psalmi selecti. 


SERIES I. 


Prophetias et Epistolae selectae. 


SABBATO SANCTO, PROPHETIA TERTIA. 

Tentavit Deus Abraham. Gen. XX11, i — 19. 

1. Tentavit Deus Abraham, et dixit ad eum : Abraham, 
Abraham. At ille respondit : Adsum. — 2. Ait illi : Tolle 
filium tuum unigenitum, quem diligis, Isaac, et vade in 
terram visionis : atque ibi offeres eum in holocaustum super 
unum montium quem monstravero tibi. — 3. Igitur 
Abraham de nocte consurgens, stravit asinum suum, ducens 
secum duos juvenes, et Isaac filium suum. Cumque conci¬ 
disset ligna in holocaustum, abiit ad locum quem praece¬ 
perat ei Deus. —4. Die autem tertio, elevatis oculis, vidit 
locum procul.—5. Dixitque ad pueros suos : Exspectate 
hic cum asino : ego et puer illuc usque properantes, post¬ 
quam adoraverimus, revertemur ad vos. — 6. Tulit quoque 
ligna holocausti, et imposuit super Isaac filium suum : ipse 
vero portabat in manibus ignem et gladium. Cumque duo 
pergerent simul, — 7. dixit Isaac patri suo : Pater mi. At 
ille respondit : Quid vis, fili ? Ecce, inquit, ignis et ligna : 
ubi est victima holocausti ? — 8. Dixit autem Abraham : 
Deus providebit sibi victimam holocausti, fili mi. Pergebant 

ergo pariter, — 9. et verterunt ad locum quem ostenderat 
ei Deus, in quo aedificavit altare, et desuper ligna compo¬ 
suit : cumque alligasset Isaac filium suum, posuit eum in 
altare super struem lignorum. — 10. Extenditque manum, 
et arripuit gladium, ut immolaret filium suum; — 11. Et 
ecce angelus Domini de coelo clamavit, dicens : Abraham, 
Abraham. Qui respondit : Adsum. — 12. Dixitque ei : Non 
extendas manum tuam super puerum, neque facias illi quid¬ 
quam : nunc cognovi quod times Deum, et non pepercisti 
unigenito filio tuo propter me. — 13. Levavit Abraham 
oculos suos, viditque post tergum arietem inter vepres 
haerentem cornibus, quem- assumens obtulit holocaustum 
pro filio. — 14. Appellavitque nomen loci illius, Dominus 
videt. Unde usque hodie dicitur : In monte Dominus videbit. 

— 15. Vocavit autem angelus Domini Abraham secundo de 
coelo, dicens : —16. Per memetipsum juravi, dicit Dominus : 
quia fecisti hanc rem, et non pepercisti filio tuo unigenito 
propter me : — 17. benedicam tibi, et multiplicabo semen 
tuum sicut stellas coeli, et velit t arenam quae est in littore 
maris : possidebit semen tuum portas inimicorum suorum, 

— 18. et benedicentur in semine tuo omnes gentes terrae, 
quia obedisti voci meae. — 19. Reversusque est Abraham ad 
pueros suos, abieruntque Bersabee simul, et habitavit ibi. 


Explicatio prima. 

Historia tentationis Abrahce Sabbato sancto ponitur inter 
lectiones duodecim, quae ante benedictionem fontis baptismalis 
recitantur, et vocantur prophetice. Hoc autem nomine appel¬ 
lantur, quia partim ex prophetis desumptae sunt et paschalia 
mysteria praenuntiant ; partimque res gestas continent quibus 
eadem mysteria praefigurantur. Omnia enim perlinent ad 
magnum ac mysticum transitum , quo genus humanum per 
Christi mortem transiit de morte ad vitam, et homines singuli 
per lavacrum Baptismatis transeunt de peccato ad gratiam. 

Ex hujusmodi itaque prophetiis tertia est sacrificium Abrahae, 
seu tcnialio, qua filium Isaac jussus est immolare. Quae quidem 
res praeclaram figuram continet, non tantum sacrificii Crucis, 
sed etiam resurrectionis Domini: cum Isaac ita fuerit immola¬ 
tus, ut e strue lignorum in qua ligatus jacuit victima, surrexerit 
vivus et divinis benedictionibus impletus. 




214 


SERIES PRIMA 


Tres*paries distingui possunt : 

I. Quomodo AbraJiam se conferat ad montem sacrificii'. 

II. Quomodo sacrificium offerat. 

III. Quomodo Dei benedictionibus impleatur. 

1. Tentavit Deus Abraham... 

De tentatione probationis, non de tentalione perditionis agi¬ 
tur, et' sensus est: Probavit Deus Abraham, praebendo illi 
materiam heroicae fidei el obedientiae. — Variis quidem modis 
probaverat jam antea Deus servum suum : ut, cum jussit eum 
patria cognatisque relictis peregrinari in terra aliena ; aut 
cum iterum, premente fame, compulit discedere in /Egyptum , 
variaque subire discrimina ; hic autem peculiari modo dicitur 
Deus probasse seu lentasse Abraham, quia haec injunctio immo¬ 
landi filium fuit probatio quaedam gravissima. 

Cur autem Deus mandato tam gravi servum suum probare 
voluit? — Resp. 1° Ut ejus virtutem exerceret, perficeret et 
praemiis coronaret. — 2° Ut ejus virtutem, praesertim fidem 
et obedieritiam manifestaret, atque in exemplum omnibus exhi¬ 
beret. — 5° Ut eodem exemplo doceret, qualis sit perfecta 
hominis erga Deum devotio : illa nempe, qua corde paratus 
ad omnes Dei voluntates cum gratiae adjutorio implendas , 
dicat : Paralum cor meam , Deus, paratum cor meum (Ps. CVH). 
— 4° Ut simul significaret, quamvis velit sacrificium totius 
cordis et affectuum, tamen immolationem humanae victimae se 
nolle ; ideoque detestari sacrificia Chananaeorum, qui filios suos 
et filias idolis immolarent. — 5° Ut figuram insignem maxi- 
meque expressam exhiberet passionis Christi, ejusque immola¬ 
tionis in monte Calvariae. 

...El dixit ad eum: Abraham , Abraham. At ille 
respondit : Adsum. 

Enuntiata Dei intentione probandi Abraham, incipit Moyses 
ipsam probationem enarrare. Deus scilicet loculus est Abra- 
hamo, qui tunc habitabat iu Bersabee. Noctis tempore, ut infra 
indicatur, cum tranquillus quiesceret sanctus patriarcha, voca¬ 
vit eum Deus in visione, dicens : Abraham, Abraham. — llanc 
vocem atque Dei praesentiam subito cognovit Abraham atque 
indubitanter : non tantum quia siepius divino alloquio fuerat 
dignatus ; verum etiam quia tam evidenter Deus suae creaturae 
loqui novit, ut.ab ea nequeat non agnosci. 

IntelIigens itaque Abraham vocem Domini, prompte ut ser¬ 
vus paratus respondit: Adsum; hebraice, ccce ego: id est, 
praesto sum, Domine, tanquam famulus tuus, ut corpore et 
animo tibi obsequar, meque et omnia mea ad nutum tuum 
impendam. Quid ergo a me poscis ? 

2. Ait illi : Tolle filium tuum unigenitum , quem 
diligis , Isaac , et vade in terram visionis : atque ibi 
offeres eum in holocaustum , super unum montium 
quem monstravero tibi. 

Islis verbis significat Deus, postulare se a servo suo sacrifi¬ 
cium (ilii ejus Isaac. Mune ipsemet Deus singulari benelicio 
dederat Abraliamo filium in senectute sua, et stirpem fore 
promiserat posteritatis amplissimae, dicens : Sara uxor tua 
pariet tibi filium , vocabisque nomen ejus Isaac, et constituam 
pactum meum illi in foedus sempiternum, et semini ejus'"post 
eum (Gen. XVII, 19). Jam isaac aetatem attigerat viginli quin¬ 
que annorum, eratque patri suo tum dotibus ac moribus sin¬ 
gulariter amabilis ; tum divinis, quas in se ferebat, promissio¬ 
nibus charissimus. — Hunc Deus sibi immolandum injungit : 
et quidem iis verbis, quae omnino selecta videntur ut mandatum 
gravius ostendant, et cor paternum acerbius pungant. Quot 
hic verba, inquit A Lapide, tot sunt stimuli, tot tentaliones. 

Etenim abrupte ac sine prseambulo loquens Dominus, Tolle, 
inquit, filium tuum : non oves aut boves ; sed ipsum tuum 
filium immolandum. 

Unigenitum : quo sublato nullus libi*alius pro solatio super- 
est. — Vocatur autem unigenitus Isaac, licet Abraliamo esset 
alter filius, nempe Ismael; quia Isaac solus erat filius repro¬ 
missionis, miraculo genitus, unice dilectus Abraliamo, ejusque 
stirpis et familiae hseces ac propagator ; Ismael vero, ex ancilla 
genitus, exhaeres erat, et filius Abrahse non reputabatur. 

Quem diligis... quia omni ratione amabilis, tuaque dilectione 
dignus ; hunc amori tuo eripere volo. 

Isaac... non Ismael ancillae filium, sed filium promissionis 
Isaac, cujus nomen tibi hactenus tam suave. 

Et... offeres eum... id est, immolabis, ac trucidabis, et qui¬ 
dem tuis ipse manibus. 

In holocaustum : ut nec corpus, nec pars ulla tam cari cor¬ 
poris patri relinquatur, sed lotus Isaac redigatur in cineres, 
et qua$i annihiletur. 

Tolle... nunc, non postea ; sed hac nocte, sine mora sacrifi¬ 
cium istud perficere para. 

Surgere itaque Abrahamum jubet, ut illiro se conferat in 
locum sacrificio destinatum : Vade, inquit, in terram visionis , 
atque ibi offeres cum super unum montium quem monstravero 
tibL 

Terra Visionis , hebraice terra Moiua, id est, illa quoe postea 
ab Abraliamo dicta est Moria. — Porro terra seu mons Moria, 
complectebatur plures colles vel monliculos, quorum unus 

postea dictus est Sion, alter Calvaria et teriius nomen Moria 
servavit : in Sione, civitas David et ara (i) aedificata est; in 
Moria, templum ; in monte vero Calvaria?, Christus est pro 
salute humani generis super ara crucis immolatus. 

Ex his porro collibus unum elegerat Deus, quem Abrahamo 
ut locum sacrificii monstrare volebat. Elegit autem Calvariae 
locum, ut S. Augustinus post S. Hieronymum docet. « Hiero- 
« nynius, inquit, presbyter scripsit, se certissime a senioribus 
« Judaeorum cognovisse, quod ibi immolatus sit Isaac et Adam 
« sepullus, ubi postea Christus est crucifixus (2). » —Id utique 
rationem explicat, cur tam singulari diligentia Deus locum 
sacrificii seligat, eumque longe ab Abrahami habitaculo remo¬ 
tum : Vade, inquiens, in terram visionis, atque ibi offeres eum 
in holocaustum, super unum montium quem monstravero libi. 

Cur autem vocavit Abraham locum illum Moria, seu terram 
visionis? — R. Intelligenda est terra visionis Dei: quo nomine 
Abraham locum appellavit, 1° quia eum cognovit per visionem 
Dei , imo quia ibi etiam nova et praeclara visione Dei dignatus 
est. — 2° Quia ibidem Deus ipse respexit Abrahamum suis 
oculis , tum misericordiae, dum vetuit immolari filium ; tum 
beneficentiae, dum Abrahae obedienliam amplissime est remu¬ 
neratus. 

Cognito itaque Dei mandato, quid Abraham faciei ? 

3 . Igitur Abraham de nocte consurgens stravit 
asinum suum, ducens secum duos juvenes , et Isaac 
filium suum. Cumque concidisset ligna in holocaustum , 
abiit ad locum quem prceceperat ei Deus. 

Scriptura memorat duntaxat promptam Abrahae obedien- 
tiam ; internas cogitationes et animi sensus reticet atque 
intelligendos relinquit. Audita enim Dei injunctione , dubium 
non est, quin tota rei difficultas Abrahamo sit menti obversata. 
Sciebat namque Abraham , 1° Deum humanas victimas detes¬ 
tari : et ecce humanam victimam Deus postulat. — 2° Sciebat 
filium sibi a Deo datum : et ecce nunc eumdem filium , retate 
florentem, tollit et eripit. — 3° Sciebat Deum filio huic prae¬ 
claram posteritatem promisisse : et nunc jubendo eumdem 
immolari, spem omnem posteritatis praecidit... 

' Hujusmodi cogitata quales in animo Abrahae excitaverint 
commotiones et luctas , ex Scriptura non discimus ; id unum 
videmus , eum omni humanae considerationi oculos clausisse , 
ut unice Dei mandatum respiceret , crederet et impleret. Cre¬ 
didit Abraham Deo , inquit Apostolus,... contra spem , in spem 

(1) Cf. II Reg. XXIV, 25. 

(2) De civit, lib. IG, cap. 32. 

credidit... non haesitavit diffidentia, sed confortatus esi fide datis 
gloriam Deo : plenissime sciens , quia qucecumque promisit , 
potens est et facere (Kom. IV, 5, 18 seq.). — Et unigenitum offe¬ 
rebat j qui susceperat repromissiones : ad quem dictum est : 
Quia in Isaac vocabitur tibi semen ; arbitrans quia et a mor¬ 
tuis suscitare potens est Deus : unde eum ct in parabolam acce¬ 
pit. Hebr. XI, 17 seq. 

Igitur, contra spem in spem credens, Abraham id unum 
cogilat, id unftm agit ut Dei voci obediat. Slatim e lecto sur- 
gil : D e nocte consurgens ; et sine mora, ipsemet, animo minime 
perturbato, omnia disponit ac praeparat ad iter et ad sacri¬ 
ficium. Duos juvenes , id est, duos e servis assumit itineris 
comites ; jumentum sternit ; utque nihil desit ad holocaustum , 
ligna concidit apta ad comburendum corpus Isaac ; hunc 
demum ipsum filium suum e somno excitat, jubetque exire 
secum : causam tamen itineris suo corde abscondens. Omni¬ 
bus itaque diligenter ac prompte paratis, abiit ad locum quem 
prteceperal ei Deus. 

De Sara, matre Isaac , cum sacer textus hic mentionem non 
faciat, quaerunt Patres et interpretes, utrum ei Abraham nihil 
de divino mandato aperuerit ? Dividuntur autem in sententias 
duas : quarum probabilior est , Abraham tacuisse , satiusque 
duxisse rei exspectare exitum , quam stalim maternum cor 
acerbissimo nuntio vulnerare. Et quidem , 1° rem Sarae nun¬ 
tiare nondum erat necessarium ; 2° fieri poterat ut Deus mise¬ 
ricors aliquid ageret , quo nuntius postea Sarae accideret 
minus acerbus ; 3° incommoda non pauca talis manifestatio 
afferret. Etenim , etsi pietate plena erat Sara et timore Dei, 
tamen certior facta divini consilii ,. poluisselne sicut Abraham 
temperare materno dolori, quin erumperet in fletus et domum 
ejulatibus impleret , aut sallem filium extremo moraretur 
amplexu?... Quapropter probabilius videtur , Abraham non 
magis Sarae quam Isaaco rem aperuisse , sed secretum suum 
intimo in corde continuisse ; et quasi vocaretur a Deo de more 
ad ordinarium quoddam sacrificium offerendum , e Bersabee 
discessisse : Abiit ad locum quem prasceperat ei Deus. 

4. Die autem tertio , elevatis oculis , vidit locum 
procul. 5. Dixitque ad pueros suos : Exspectate hic 
cum asino : ego et puer illuc usque properantes , post¬ 
quam adoraverimus, revertemur ad vos. 

Die autem tertio... Triduanum istud iter probationem Abrahae 
vehementer auxit. Quales enim dies, qualesve noctes transe¬ 
gisse censendus est ? Singuli profecto gressus, quos cum filio 
figeret, singula filii verba animum patris cruciarunt. Ilinc 

Theodorelus ait, Abraham Iribus illis diebus ac noctibus velut 
in agonia et morte fuisse ; sicut Christus triduo fuit partitu in 
crure et passione, partim in morte, sepulcro et inferno. 

Post trium ilaque dierum iter, Abraham elcvcilis oculis vidit 
locum procul. Deo nempe sicut promiserat monstrante, seu ex 
signo divinitus dato, cognovit in quo colle montis Moria sacri¬ 
ficium suum offerre deberet. Signum istud fuisse columnam 
igneam in monte Calvariae apparentem, nonnulli juxta traditio¬ 
nem Judaeorum existimant. 

Cognito autem loco , Abraham solus cum filio ascendere 
voluit ; assumpto apparatu ad sacrificium necessario, et servos 
inierim cum jumento in valle relinquens. Ad quos vultu con¬ 
stanti conversus : Exspectate, inquit, hic cum asino : ego et 
puer... postquam adoraverimus, id est, postquam sacrificaveri¬ 
mus, revertemur ad vos. 

Non dicit revertar, sed revertemur: asserens, ut Origenes, 
Augustinus et plerique interpretes docent, se cum Isaac rever¬ 
surum ; quia certus erat , cerloque credebat fore, ut Deus 
Isaacum vel a morte liberaret, vel occisum et immolatum resus¬ 
citaret. IIoc enim est quod ait Apostolus, Abraham contra 
spem in spem credidisse, arbitrando quia a mortuis suscitare 
potens est Deus. Hebr. XI, 19. 

6 . Tulit quoque ligna holocausti , et imposuit super 
Isaac filium suum : ipse vero portabat in manibus ignem 
et gladium. Cumque duo pergerent simul , 7 . dixit Isaac 
patri suo : Pater mi. At ille respondit : Quid vis , fili ? 
Ecce, inquit , ignis et ligna : ub est victima holocausti ? 
8 . Dixit autem Abraham : Deus providebit sibivictimam 
holocausti , fili mi. Pergebant ergo pariter. 

Imposuit Abraham filii sui humeris ligna holocausti, non 
tantum ut ipse Isaac ad sacrificium juvaret ; sed multo magis 
ut typus esset Christi, crucem bajulantis ad eumdem Calvaria? 
locum. — Cum ergo lignis onustus sequeretur Abrahamum 
iri montem, et videret in inanibus patris gladium ad feriendam 
victimam, et ignem ad eam cremandam ; animal autem deniore 
immolationi destinatum non videret : mirans rogare coepit 
patrem ubi esset victima holocausti ? — Quam dolorosa quaestio, 
quamque acerbe patris animum penetrans ! Ille tamen, quasi 
minime commotus : Deus, inquit, Deus ipse, fili mi, providebit 
sibi victimam holocausti , quae placuerit ; nosque totam rei 
curam Domino relinquere debemus. — Quibus verbis optimus 
filius perfecte acquiescens, silentio iter pergit cum patre : Per¬ 
gebant ergo pariter. Mox autem ad verticem montis perveniunt. 


PROPHETIAE ET EJMSTOL.-E SELECTA. 


219 


9 . Et venerunt ad locumpuem ostenderat ei Deus , in 
quo cedificavit altare , et desuper ligna composuit : 
cumque alligasset Isaac filium suum , posuit eum in 
altare super struem lignorum. 10 . Extenditque manum , 
et arripuit gladium , ut immolaret filium suum. 

Ut primum montis culmen attigerunt, Abraham sine tergi¬ 
versatione ulla aut perturbatione, altare prout facere solebat , 
erigit ; in eoque ligna ab humeris Isaac sublata, rite disponit, 
ita ut nihil jam supersit nisi ut adducat victimam immolandam. 

Hactenus tacuit Dei famulus : diutius autem tacere ei non 
licet. Necesse jam est loqui , et filio tremendum secretum 
revelare. Adstantem ergo et pie rem sacram exspectantem* 
aspiciens, Abraham Dei mandata edocuit. 

Quibus hic verbis sit usus paler, quidve responderit filius, 
in sacro textu non legimus ; sed quoniam utriusque novimus 
pietatem, dicere possumus Abrahamum hoc fere sensu (i) esse 
locutum : Venit hora, fili mi, ut patri luo, imo ipsi Deo ma¬ 
ximum exhibeas pietatis et obedientiae argumentum. Deusecce, 
qui vitam tibi Dedit, eam nunc reposcit, et quidem mea manu 
auferendam. . Deo loquenti quis resistat ? Equidem ex parte 
mea obedire paratus sum ; tu vero, fili piissime, Deoque 
placendi studiosissime, quid respondes ?... 

Huic sermoni Isaac pro pietate filiali, pro sancto Dei timore 
quo plenus erat, quid,aut quomodo censendus est respondisse? 
Statim ac intellexit se esse victimam quam vellet Dominus, quin 
alia patris verba exspectaret, nonne divinae voluntati generose 
acquievit ? cum gaudio dicens, quod postea psalmista : Paralum 
cor meum , Dem, paratum cor meum ! — Nonne genua flectens 
Domino Deo Creatori suo libens obtulit semelipsum ? Nonne 
sponte altare conscendit, et sese ligandum praebuit patri ?... 

Ut enim Scriptura testatur, alligatus est Isaac a patre suo, et 
super struem lignorum rite compositus. Alligatus quidem, non 
quasi resilire voluisset ; sed 1° ne naturalem aliquem et invo¬ 
luntarium motum, rei sacrae minus consentaneum ederet ; 2° ut 
omnino instar victimae tractaretur : solebant enim victimae vin¬ 
ciri ne ictum effugerent ; 5° praecipue vero, ut esset typus 
Christi, qui in Crucis altari clavis allixus est. 

Ut ergo victimam vidit compositam ac paratam, arreptum 
gladium Abraham in ejus cervices vibravit, et quidem siccis 
oculis : nullae enim ejus leguntur lacrymae, non gemitus non 
aversio vultus ; sed, sublatis sane ad Deum oculis, extendit 

(1) Simili modo'Josephus , Antiq. Jud. narrat , quilms verbis Abraham 
filio suo Dei voluntatem aperuerit, et Isaac alacri animo sese immolandum 
obtulerit. 

manum et arripuit gladium, ut immolaret filium suum... Jani 
animo interno, et oculis Dei sacrificium consummavit paler, 
consummavit et filius ; prius autem quam consummet actu 
externo, divinitus impeditur. 

11. Et ecce angelus Domini de coelo clamavit , dicens : 
Abraham , Abraham. Qui respondit : Adsum. 12. Dixit - 
que ei : Non extendas manum tuam super puerum , 
neque facias illi quidquam : nunc cognovi quod times 
Deum , et non pepercisti unigenito filio tuo propter me. 
13. Levavit Abraham oculos suos , viditque post tergum 
arietem , inter vepres haerentem cornibus , quem assu¬ 
mens obtulit holocaustum pro filio. 14. Appellavitque 
nomen loci illius. Dominus videt. Unde usque hodie 
dicitur : In monte Dominus videbit. 

Vibrato itaque gladio percussurus Abraham, subito vocem 
audit de coelo ingeminantem : Abraham , Abraham. Vox erat 
angeli, nomine Dei loquentis, quos , ut Ambrosius dicit, tenuit 
quodammodo manum Abrahce, et ictum vibrantis occupavit 
dextei'ce. Non semel autem, sed bis clamavit angelus, ne praeve¬ 
niretur studio devotionis, et una vox impetum ferientis revocare 
non posset. 

Qui respondit: Adsum. Eodem scilicet modo , quo primum 
respondit, ubi accepit praceplum , nunc ferro levato .stans 
respondet: Ecce, paratus sum... 

Non extendas manum... Verbis sistit Abrahamum ne opus 
perficiat, quasi diceret : Sufficit, nec ultra procedas : volun¬ 
tate tua contentus sum. Nec id praecepi aut volo , ut filium 
occidas ; sed ut fides tua et obedientia omnibus sil manifesla. 

Nunc cognovi... id est, nunc , ex heroico isto actu , quo non 
pepercisti unigenito filio tuo propter me , experimenlaliler 
cognosco et video , — quod times Deum : id est, quod Deum 
amas et colis, eique per omnia obsequeris et placere studes. — 
Haec enim omnia complectitur timor Dei filialis , qui hic inlel- 
ligitur, quique aliud non est quam amor et cultus Dei , Deique 
legis observantia. 

Elevavit Abraham oculos suos : velut novae vitae aperuit ocu¬ 
los Abraham, eosque a filio immolando ad coelum sustulit, 
corde, non verbis Deo respondens. Simulque circumspiciens , 
quasi signum Dei voluntatis quaereret , vidit post tergum arie¬ 
tem inter vepres haerentem cornibus : quem divinitus adductum 
intellexit et velut alligatum , ut loco Isaac immolaretur. Hanc 
itaque victimam assumens obtulit holocaustum pro filio. 

Novum hic mysterium agnoscunt Patres , novamque Christi 

figuram. Sicul pro Isaac aries ,^ait Augustinus, ita pro nobis 
immolatus est Christus. — Hic aries , inquit Ambrosius , cor¬ 
nibus haerens et suspensus inter vepres , -significat Christum 
in cruce suspensum. — Idem autem Ambrosius addit , Abra- 
ham hic vidisse diem immolationis et passionis Christi , de 
quo ipse Dominus Judaeis ait : Abraham paler vester exaltavit 
ut videret diem meum : vidit , et gavisus est (Joan. VIII, 56). 
Et quidem id confirmari videtur mystico illo nomine , quod 
Abraham huic loco indidit, et quo praeclara quaedam et excel¬ 
lentissima visio innuitur : A pallavit nomen loci illius : Dominus 
videt... Dominus videbit; vel juxta LXX , Dominus visus est. 
Id enim non tantum significat, Dominum in loco illo providisse 
sibi victimam ; sed. etiam , ut supra explicatum est , per 
visionem sese Abrahae manifestasse. — Illud nomen usque 
ad Moysis tempora perduravit : imo dici potest nomen illud 
perpetuo mansisse, cum,ex eo conflatum sit vocabulum Jeru- 
salem , quod idem sonat ac Visio pacis. 

15 . Vocavit autem angelus Domini Abraham secundo 
de coelo , dicens : 16 . Per memetipsum juravi , dicit 
Dominus: quia fecisti hanc rem , et non pepercisti filio 
tuo unigenito propter me: 17 . benedicam tibi , et mxdti - 
plicabo semen tuum sicut stellas coeli , et velut arenam 
quce est in littore maris : possidebit semen tuum 
portas inimicorum suorum , 18 . et benedicentur in 
semine tuo omnes gentes terree , quia obedisti voci mece. 
19 . Reversusque est Abraham ad pueros suos , abierunt- 
que Bersabee simul , et habitavit ibi. 

Antequam de monte descenderet, et verisimiliter, postquam 
effuso gaudio suum Isaac , velut e mortuis suscitatum atque 
iterum sibi a Deo datum , esset amplexus , Abraham nova 
recreatus est visione : Vocavit angelus Domini Abraham secundo. 
— In visione priore Deus servo suo filium reddidit , ejusque 
obedientiam laudavit. At non tantum laudis , verum etiam 
benedictionis plane divinas praemium vult retribuere. Ideo 
iterum voce angeli loquens , benedictiones antea jam promis¬ 
sas renovat et juramento confirmat . 

Quia fecisti hanc rem.. . quia obedisti voci mccv. Benedi¬ 
ctionis causam praemittit , Abrahami obedientiam ; unde inlel- 
ligimus, sanctum patriarcham per obedientiam suam meruisse, 
saltem de congruo, patrem fieri Ejus, in quo benedicenda! 
essent omnes gentes terne; id est, Christi. 

(1) Lib. 1 I)c Abrah. cap. 8. 

Pe/* memelipsum juravi , rf/cif Dominas... Juramentum adhi¬ 
bet Deus , humano mori se accommodans , ut promissionis 
solemnitatem ct firmitatem significet. Abundantias , inquit 
Apostolus, volens Dens ostendere pollicitationis lue redibas immo¬ 
bilitatem consilii sui, interposuit jusjurandum. Hebr. VI, 17. 

Quia non pepercisti filio luo... benedicam libi, et multiplicabo 
semen tuirni sicut stellas coeli... scilicet , ut Hieronymus ait , 
quia unico filio non parcit in terris , stellas pro filiis annu¬ 
merare jubetur in coelis. 

Multiplicabo semen tuum : intellige posteritatem Abra hae 
tum carnalem , nempe Judaeos ; tum spiritualem , nempe 
Christianos. Sunt enim Christiani Abrahae posteritas duplici 
sensu : i° quia Abrahae fidem ac pietatem imitantur ; 2° quia 
Christus , filius Abrahae secundum carnem , Christianorum 
omnium est parens. 

Possidebit semen tuum portas inimicorum suorum. Per synec¬ 
dochen porta ponitur pro urbe, et sensus est : 1° Posteri lui 
secundum carnem possidebunt urbes inimicorum suorum , 
puta Chananaeorum sub Josue ; Philistinorum, Ammonitarum , 
Syriorum , etc. sub Davide et Salomone. 2° Posteri tui secun¬ 
dum spiritum similiter triumphabunt. Christus enim portas 
inferorum occupabit ; Apostoli , eorumque successores Gen¬ 
tium urbes et regna subigent Christo et Ecclesiae. 

Et benedicentur in semine tuo omnes gentes terrae. Illud in 
semine tuo, designat Abrahse semen, seu filium, per excellen¬ 
tiam, nempe Christum ; et sensus est: In Christo, qui ex te 
nascetur quasi semen et quasi proles singulariter benedicta , 
omnes populi terrae gratiam, justitiam et salutem consequen- 
tur. Ut in gentibus, inquit Apostolus, benedictio Abra tue fieret 
in Christo Jesu , ut pollicitationem Spiritus accipiamus per 

fidem _ Abrahce dictae sunt promissiones et semini ejus. Non 

dicit , et seminibus , quasi in multis ; sed quasi in uno :Et semini 
luo , qui est Christus. Gal. III, 14, 16. 

His auditis perfusus gaudio, Abraham revej'sus est ad pueros 
suos. — Quis autem .dubitet, quin prius osculis suis et bene¬ 
dictionibus cumulaverit adstantem filium, tot novis titulis sibi 
ollarissimum? Cum ipso descendit ad servos suos, cibiemntque 
Bersabee simul, ad Saram, matrem Isaac. Quam si noluerat 
Abraham participem esse doloris sui, voluit sane nunc sociam 
fieri tanti sui gaudii, immensaeque erga divinam bonitatem gra- 
titudinis. 

Mirabilis historia lenlalionis Abrahae, filium isaac immolare 
jussi, simul figura est et exemplum. Nam 1° adumbrat magnum 
mysterium, e( 2° magnae exhibet virtutis spectaculum. 

I. Si spectetur ul figura, vel ut i vivis lineamentis exprimit 
mysterium crucis, ac salutem aeternam per Christum universo 
mundo largiendam. 

Etenim 1° Isaac, filius Abra hae divinitus datus, innocens et 
amabilis, figuram exhibet Christi Jesu, filii Dei, Agni imma¬ 
culati. 

2° Iter triduanum ad montem sacrificii, vitam Christi morta¬ 
lem, quae tota ad Crucis sacrificium fuit praeparatio, praecipue 
vero sacrum triduum passionis ac mortis ejus repraesentat. 

3° Isaac onustus lignis holocausti, est Christus bajulans lignum 
crucis ad eumdem Calvariaelocum. 

4° Isaac obediens sub manu paterna contra ipsum armata : 
est Christus, factus obediens Deo patri, usque ad mortem, 
mortem autem crucis. 

5° Isaac ligatus super altari, est Christus cruci affixus. 

6° Isaac quasi occidendus et concremandus in holocaustum : 
est Christus reipsa in cruce moriens, extrinsecus quidem san¬ 
guine perfusus, intus vero charitatis ardore consumptus. 

7° Abraharn non parcens filio unigenito, est Pater aeternus, 
qui unigenito ac proprio Filio suo non pepercit , sed pro nobis 
omnibus tradidit illuni . Rom. VIII, 52. 

8° Isaac ex altari velut redivivus surgens, est Christus resur¬ 
gens ex mortuis. 

9° Aries immolatus loco Isaac, est Christi immolatio loco 
nostri, ejusque pro nobis vicaria satisfactio. 

10° Promissio posteritatis magnificae, Abrahamo in praemium 
obedientiae confirmata, est humani generis salus, Christo Salva¬ 
tori pro sanguinis pretio promissa et concessa : Si posuerit pro 
peccato animam suam, videbit semen lo 7 igcenum. Isai. LIII, 10. 

II. Si tenlalio seu probatio Abrahae consideretur ut exem¬ 
plum, documenta morum ac virtutes plurimas ante oculos ponit; 
in quibus praecipue effulget probatio jusli, fides, obedienlia , 
spiritus sacrificii, veraque devotio in divino famulatu requisita. 
Quae singula generalim proponi possunt sequentibus formis. 

1° Probatio jusli. — Exemplo Abrahae a Deo probati, palam 
fit probationis necessilas, probationis tolerantia sancta, proba¬ 
tionis toleratae praemium. 

Etenim, -\) necessaria est probatio, -a) ut virtus purificetur 

a multis vitiis et terrenis inquinamentis ; -b) ut virtus robore¬ 
tur ; -c) ut virtus ad aliorum aedificationem manifestetur. 

-2) Probatio toleranda est sicut ab Abrahamo toleratur : 
-a) cum fide; -b) cum fiducia, cum prudentia et cum fortitu¬ 
dine ; -c) cum perseverantia usque in finem. 

-3) Probationis prajmium est, -a) superna consolatio Dei ; 
-b) fructus gratiae, et aedificationis proximi in hac vita ; -c) fru¬ 
ctus gloriae in futura. 

Iterum , exemplo Abrahae videmus, ex una parte quomodo 
Deus servos suos probet ; ex altera vero, quomodo servi Dei 
probationem debeant sustinere. 

-4) Deus enim servos suos probat, ~a) acerbe quidem et 
usque ad extremum ; -b) paterne tamen, et eorum vires per 
gratiam suam mirabiliter sustentando ; -c) misericorditer, eorum 
scilicet constantiam magnifice coronando. 

-2) Justus debet sicut Abraham, -a) probationem accipere de 
manu Dei, in spiritu fidei; -6) eam subire fiducialiter ac forti* 
ter ; -c) eamque sustinere usque in finem constanter. 

2° Fides. —Abraham merito vocatus est credentium paler , 
qui contra spem in spem credidit (Rom. IV, 18) ; qui fide obtulit 
Isaac , quum lentaretur , et unigenitum offerebat qui susceperat 
repromissiones (Hebr. Xl, 17). — Haec Abrahami fides prorsus 
exemplaris est, omniumque oculis proposita : ut intelligamus 
qualis esse debeat fides nostra, illa, quae vocatura Christo fides 
Dei (Mare. XI, 22), et grano sinapis dicitur simillima (Matth. 
XVII, 19). 

Est autem hujusmodi fides, -1) bene fundata, -2) immobilis 
et inconcussa, -3) maxime efficax. 

-d) Bene fundata est: nempe in Deo, summa et infallibili 
veritate , cui omnis intellectus inclinari, omnis contradictio 
cedere debet. Duo Abraham novit : Deum esse locutum, et 
Deum fallere aut falli non posse ; quo fundamento innixus, ex 
parte Dei omnia credit, omnia sperat, omnia sustinet : sciens , 
quidquid Deus dixerit esse verum, quidquid promiserit esse 
futurum, quidquid jusserit esse faciendum.... 

- 2 ) Fides Abrahae immobilis est et inconcussa, nempe inter 
humanae mentis, fallibilisque rationis dissensiones ac reluctan¬ 
tius. Ubi Dei vocem sanctus patriarcha audiit, eam caeco quodam 
impetu voluntatis, sine ulla prorsus disquisitione, sed toto 
animo assensuque suo slatim amplexus est. Credit, et juxta 
fidem agere est paratus, etiamsi -a) quod dicitur, non intel- 
ligat ; etiamsi -b) quod dicitur, judicio carnis videatur contra¬ 
rium ; etiamsi -c) ipse Deus loquens contradictoria dicere videa¬ 
tur. — Novit enim hujusmodi contradictiones esse tantum 
specie tales, prodeuntes ex tenuitate humani luminis : quod , 

sicut res superioris ordinis nequit intelligere, ita neque falsi- 
talis eas convincere unquam polest. 

-3) Fides Abra ha! esi maxime efficax. — Abraham enim , 
-a) secundum fidem suam, seu secundum verbum Dei agere 
promptus est ac paratus ; -6) et quidem etiamsi res injungatur 
carni contraria, et sacrificium requiratur; -c) imo etiamsi 
sacrilicium requiratur arduum ac summum, seu rei quam habeat 
homo pretiosissimam. 

5° Obedientia. —Spectari potest obedientia, sive Abrahami, 
obedienlis Deo ; sive Isaaci, qui lum palri suo, tum simul ipsi 
Deo obsequitur. — In utroque aulem exemplo tria distinguun¬ 
tur ; -t) praeceptum injunctum ; -2) impletio praecepti; - 3 ) retri¬ 
butio.... 

4° Devotio. — Vera solidaque devotio, sumpta pro speciali 
virtute, velut ipsa virtus religionis est, in gradu tamen altiore 
speciata ; consistitque in voluntate, prompla ac parata ad 
omnia quae divini sunt obsequii. Devotionis aulem actus essen¬ 
tialis ac velut fundamentalis, est quaedam suimetipsius Deo 
donatio, qua homo sese Dei obsequio devoveat. 

Hujusmodi devotionis duo sunt gradus : unus est devotionis 
communis, qua homo se Deo devovet et paratum exhibet ad 
servanda mandata ; quod fit in Baptismo ; —alter est devotionis 
perfectae, qua sese devovet Deo ad servanda etiam consilia, et 
quaecumque magis grata fuerint divinae Majestati : quod fit 
praecipue per professionem religiosam. 

Devotionis perfectae actus fundamentalis vocari polest holo¬ 
caustum cordis : estque integra suimetipsius in Dei obsequium 
oblatio ac traditio, qua homo semetipsum cum omnibus quae- 
cumque habet aut possidet, penitus Deo devoveat : adeo ut 
plenissimo sensu Deo devotus exislat. Hujusmodi devotionis 
habitus, seu cordis devoti permanens dispositio, spiritus sacri-*, 
ficii appellatur. 

Jam vero devotionis, et quidem devotionis perfectae exem¬ 
plum exhibet Abraham patriarcha. Nam omnia Deo devovet, 
omnia Deo reddit, omniaque vicissim a Deo recipit. 

- 4 ) Omnia Deo devovet. Cor scilicet totum Deo pridem tradi¬ 
dit : id est, -a) se suaque omnia obtulit, ut Deus disponat de 
iis pro omni voluntate sua ; proinde, -b) paratus est ad abstinen¬ 
dum, ad agendum, ad patiendum prout Dominus voluerit : seu, 
ad Dei prohibitiones servandas, ad labores quoslibet sustinen¬ 
dos, ad sacrificia quaelibet praestanda, quae postulaverit Do¬ 
minus. Quae quidem Abrahami dispositio manifestatur simplici 
verbo, quo vocanti Domino respondet : Adsum... 

- 2 ) Omnia Deo reddit, secundum illud : Vovete el reddite (Ps. 
LXXV). — Reddit quidquid Deus petierit, et quo modo, quove 

lempore voluerit... Pelii autem Deus id, quod Abraliamo 

charissimum est, ipsaque vila pretiosius : nempe unigenitum_ 

et quidem hunc reposcit modo dolorosissimo, ipsa nempe patris 
manu mactandum... — Petit autem hujusmodi holocaustum 
animo potius et inierne, (piam re externa perficiendum... Ut 
inlellig.mius, quid Deus a devoto servo requirat, nempe holo¬ 
caustum cordis, quo totus homo Creatori suo in charitatis igne 
immolatur. 

-3) Omnia vicissim a Deo recipit, sed meliore modo : quan¬ 
doquidem Deus liberalitate non vincatur, et quodvis servorum 
suorum obsequium divina magnificentia rependat. — Itaque 
Abraham a Deo recipit, non tantum ipsum Isaac, nunc longe 
sibi dialiorem ; sed progeniem ut stellas coeli splendidam atque 
innumerabilem... Ut intelligam quid sit illud : Dare totum pro 
toto ; relinquere me , ut Deum possideam ; perdere animum, ut 
eam inveniam ; vendere qucecumque habeo , ut margaritam evan - 
gelicam acquiram . 

5° Spiritus sacrificii. — Ex Abrahami exemplo et illud lu¬ 
culenter docemur, totum opus et oeconomiam salutis reduci ad 
sacrificium et spiritum sacrificii : idque commode, intelligelur 
considerando, -i) quodnam Deus a servis suis sacrificium re¬ 
quirat ; - 2 ) quomodo sacrificium requisitum offerendum sit ; 
-3) quanam remuneratione coronandum.... 

ilis .in genere indicatis, superesl ut nonnulla verba textus 
sacri in particulari perpendamus. 

, Tentavit Deus Abraham. 


• Aliter tentat Deus, aliter diabolus ; tentationes autem dia¬ 
boli Deus justis de causis permittit. 

1° Deus proprie non tentat : Dens enim intentator malorum 
est (i. e. Deus nullo affectu malo sollicitatur : est enim essen¬ 
tialis bonitas ; unde et) ipse autem neminem tentat (Jac. I, 15). 
— Non leniat, sed probat servos suos: Tanquam aurum in 
fornace probavit justos Dominus (Sip. 111, 16). — Quia acceptus 
eras Deo, aiebat angelus itapliuel Tobim caeco, necesse' fuit ut 
tentalio probaret te. Tob. XII, 15. 

Probat autem Dominus nos, sive praecipiendo labores, — sive 
imponendo tribulationes, aut permittendo tentationes proprie 
dictas, sive requirendo sacrificia. 

Porro fine sanctissimo probat suos famulos, fine nempe mise¬ 
ricordiae, nl eos ad gratiam et ad gloriam promoveat; ut eorum 
virtutem exercendo perficiat, manifestet et coronet. 

2° Diabolus proprie tentat : id est, sollicitat ad malum, ob¬ 
jiciendo illecebras hoc fine, ut homines pertrahat ad peccatum, 
et per peccatum ad gehennam ( 1 ). — Hujusmodi tentationes 

(1) Adjumenta oratoris sacri, Argum. XIII, de tentationibus . 



PROPHETIvE ET EPISTOLAE SELECT/E. 


227 


periculum continent, quod fugiendum est quoad fieri poiest, 
quodque tanquam malum est deprecandum, prout Dominus 
docuit : Ne nos induens in tentalionem , sed libera nos a malo 
(Matih. VI, 15). — Inierim aulem tentationi fortiter resistere 
oportet, utendo armatura Dei, quae est oratio. 

5° Deus diabolicas tentationes permittit , justis de causis : 
nimirum, -i) ex justitia , ad puniendam hominis negligentiam 
vel temeritatem ; ideoque monet nos, dicens : Vigilate et orate , 
ut non intretis in tentationem (Mati 1». XXVI , 41). - 2 ) Ex mise¬ 
ricordia, ut justos exerceat, humiliet ac probet. Fili , accedens 
ad servitutem Dei , praepara animam luam ad tentationem (Eccli. 
II, 1). — At vero semper adest ipse Dominus , ut servos suos 
auxilium petentes adjuvet ; nec supra vires eos tentationibus 
premi permittet : Fidelis Dens esi, qui non patietur vos tentari 
supra id quod potestis ; sed faciet edam cum tcnlaiione pro¬ 
ventum, ut possitis sustinere. I Cor. X, 15. 


Tolle filium tuum unigenitum , queyn diligis , lsaac... 
et offeres eum in holocaustum. 

Requirit Deus a servo suo Abraliam sacrificium filii uni¬ 
geniti lsaac ; i. e. sacrificium rei Abrahamo charissimae ac 
pretiosissimae : ut inlelligamus , quomodo ab omnibus creatu¬ 
ris 'suis oblationem similem ac holocaustum requirat, licet 
nequaquam id ab omnibus offeratur. 

1° Petit a nobis spiritualem quemdam lsaac, id est , -i) cor 
nostrum, omnemque nostram voluntatem , ut ipse nos tan- 
quain Dominus regat : Pratbe , (ili mi , cor tuum mihi (Prov. 
XXIII, 2(1). - 2 ) Petit a nobis lsaac, id est, creaturam prohibi¬ 
tam, si quam forte culpabiliter amemus. - 3 ) Petit a nobis lsaac, 
id est, creaturam quamlibet, cui honesto etiam amore adhae¬ 
remus : puta fortunam , amicum. Hujusmodi creaturae sacrifi¬ 
cium petere solet, vel requirendo tantum , ut eam corde et 
affectu amittere pro ipsius amore parati simus ; vel etiam 
faciendo ut eam reapse amittamus... 

2° Non ab omnibus quod petitur sacrificium offertur, -i) Alii 
quidem sicut Abraliam obediunt , et generose offerunt omnia 
Deo, qui generositate non vincitur... - 2 ) Alii vero non obediunt, 
et quod a Deo requiritur sibi reservant : mox tamen amissuri 
coacte et absque mercede, quod pro centuplo dare potuissent... 

Vade in terram visionis. 


Omnes nos fideles,, cum Abrahamo credentium patre , voca¬ 
mur a Deo, et exire debemus in terram visiotiis. 

Est autem terra seu mons visionis , 1° mons Calvariae, ubi 
videmus spectaculum divinum , Christum Dei Filium , pro 

nobis crucifixum ; et ubi vicissim a Deo aspicimur oculo mise¬ 
ricordiae. .. 

Altare Eucharisticum , ubi oculo fidei videmus eumdem 
Christum incruente immolatum ; et vicissim a Deo Patre benigno 
vultu aspicimur et benedictionibus ditamur.... 

5° Coelum, ubi in lumine gloriae videbimus Deum facie ad 
faciem ; et vicissim ab ipso tanquam filii dilectissimi aspi¬ 
ciemur.... 

4° Praeterea , mons visionis est mortificatio clirisliana ct 
spiritus sacrificii... 

5° Demum est spiritus orationis , quo ascendens ad collo¬ 
quendum cum Deo suo , anima divino lumine illustratur : 
Accedite ad eum et illuminamini. Ps. XXXIII. 

Abraham de nocte consurgens... abiit in locum quem 

praeceperat ei Deus. 

En obedientia Abrahae. Quare et quomodo obedit ? Quonam 
autem pacto exemplum istud imitari debemus ? 

4° Obedit Abraham quia credit. Fide scilicet vivida appre¬ 
hendit non hominis sibi mandatum proponi, sed Dei ; proinde 
simpliciter obediendum esse inlelligit : -l) quia obedientia 
Deo praestita , summa hominis sapientia est. - 2 ) Quia Deus 
summus Dominus est, et pro arbitrio suo , tum persona tum 
rebus nostris uti potest. -3) Quia quidquid injungat, vel adi¬ 
mat nobis , nunquam ad malum , sed certissime ad bonum 
nobis confert... 

2° Obedit autem Abraham perfecte : interne nempe et 
externe. - 1 ) Interne Deo subjicit intelligentiam suam et volun¬ 
tatem , obseqniturque Deo suo caece , fiducialiter et libenter ; 
-2) externe autem , mandatum exsequitur prompte , — sine 
murmuratione aut tergiversatione , — fortiter et constanter , 
donec injunctum opus omnibus numeris secundum Domini 
voluntatem perfecerit. Quae quidem figura fuit obedientiae divinae 
Christi Domini, dicentis : Paler... opus consummavi quod dedisti 
milii ut faciam. Joan. XVII, 4. 

5° Obedientiam Abrahae imitari debemus , - 1 ) surgendo 
slatim, nostramque quietem et omnia relinquendo , ubi Deus 

loquitur. - 2 ) Abeundo in locum quem prceccpit nobis Deus . 

quin declinemus alio, quacumque illecebra tracti aut seducti ... 

Deus providebit sibi victimam holocausti , fili mi. 

His verbis Abraham fiduciam suam in Deo firmissimam 
manifestat; et docet nos, quomodo in divino obsequio similem 
fiduciam servare debeamus. Quicnmque sicut Abraham Deo 
obedit, ille 1° in omni angustia, ubi humana subsidia defuerint, 
fidenter dicat : Deus providebit ... 

2° In omni perplexitate , ubi humana prudentia deficit , 
fidenter dicat : Deus providebit... certus , fore ut Deus auxi- 
lietur sibi in tempore opportuno. — Idipsum Christus Domi¬ 
nus docuit his verbis : Dico vobis , discipulis meis, qui Deo ex 
toto corde , tanquam soli Domino vestro servire vultis , ne 
solliciti sitis animae vestrae... Quaerite primum regnum Dei el 
justitiam ejus , et htec omnia adjicientur vobis (Mali. VI, 25, 53). 
— Scitote, inquit Ecclesiasticus, quia nullus speravit in Domino , 
et confusus est Quis enim permansit in mandatis ejus , et dere¬ 
lictus est ? Eccli. II, 11, 12. 

Extenditque manum et arripuit gladium , 
ut immolaret filium suum. 

Mirabilis Abrahae virtus , mirabilis virtus Isaac!... Utrum 
major fuerit actus Abrahae immolantis , an Isaac immolati , 
quaerunt SS. Patres et expendunt. 

1° Tanta est ulriusque praestantia, ut multi ambos pariter 
mirantes haereant. « O religiosam animam, exclamat Chrysos- 
« tornus , o fortem mentem ! O ingens robur animi ! Utrum 
« ad mirer , forlemne spiritum patriarchae? an tam constantem 
« pueri obedientiam : quod neque reluctatus est, nec factum 
« aegre tulit; sed cessit, et obtemperavit iis quae a patre fie- 
« bant, el sicut agnus cum silentio super altare decubuit, 
t exspectans patris dexteram ? * 

2° Si spectetur Isaac, -i) eminere ipse videtur eo splendidius, 
quod mortem sibi inferendam acceperit, ipsamque vitam prop¬ 
ter Deuin et propter obedientiam obtulerit. Atqui majorem 
hac dilectionem nemo habet , ut animam suam ponat quis pro 
amicis suis (Joan. XV , 15); et majoris fortitudinis est mor¬ 
tem pro Deo subire, quam alteri eain inferre. - 2 ) Isaac subito , 
nec ulla praeparatione inductus, sanguinem suum quasi guttam 
aquae effundere paratus est. Etenim parato altari adsians , nec 
quidquam tale cogitans , repente a patre ad immolationem 
postulatus, illico alacer sese obtulit. - 3 ) Isaac viginti quinque 
annos natus , in flore aetatis , longam prospiciens vitam , mul¬ 
tamque sobolem , omnia haec , omnemque spem hujus mundi 
Deo libenter sacrificat. Atqui majus est sacrificare omnia*, 
quam pariem. -4) Isaac a patre ligari voluit , aram conscendit, 
cervicem obtulit , ictum certissimum expeclavit , quin sicut 
Abraham sese divinitus servandum aut a mortuis suscitandum 
cogitaret.... 

5° His tamen opponi videntur rationes potiores ex parte 
Abrahae. Nam - 1 ) Abraham plus diligebat vitam amabilissimi 
sui Isaac, quam suam ; imo quam ipse Isaac vitam diligeret. 
- 2 ) Abraham per integrum triduum atroci cogitatione discru- 

cialus est; quare, si dolor ejus ralione praevisionis fuerit mitior, 
ratione duralionis fuil gravior. -3) Abraliam maximas circa lidem 
vincendas habuit lentaiiones , eo quod viderentur promissa Dei 
sibi facta , per injunctam immolationem Isaac penitus aboleri. 
Fide obiulit Abraham Isaac cum tentaretur , ci unigenitum offe¬ 
rebat qui susceperat repromissiones (Hebr. XI , 17). — 4 ) Atro¬ 
cius erat patri necare filium, quam filio necari. Is enim uno 
ictu mortem hausisset ; Abraham vero multiplicem et longam 
velut agoniam sustinuisset: -a) jugulando (ilium ; -b) sacrificali 
ritu eum membratim concidendo ; deinde -c) cremando, omnes- 
que reliquias ojivs in cineres redigendo ; denique -d) perpetua 
memoria recolendo se talem immolasse et perdidisse (ilium.... 

Quapropter Deus ipse, non Isuaci, sed Abrahae obedienliam 
commendat, ejnsque causa se Isaaco benedicturum promittit. 

Et ecce angelus Domini de coelo clamavit. 


1° Deus per miraculum lidelem Abraham a tribulatione 
liberat : ut doceat nos, potius se miracula patrare, quam dere¬ 
linquere servos suos.... 

2° Deus noluit externam immolationem, sed potius internum 
sacrificium Isaaci et Abrahse : ut inlelligamus, sacrificium inter¬ 
num cordis ipsi principaliter placere_ 

5° Deus noluit sacrificium, sed tantum obedienliam : ut 
discamus meliorem esse obedienliam quam victimas. I l\eg. 
XV, 22. < 

4° Deus, etsi viderat jam a triduo animum Abrahae paratis¬ 
simum, non tamen liberatorem angelum misit, nisi in (ine atque 
in puncto extremo : quia solet servos suos deducere iu angus¬ 
tias, ubi omni spe humana destituantur, eosque ponere in dis¬ 
crimine extremo ; ut tunc usque in finem perseverantes melius 
liberet et coronet. Deducit ad inferos, et reducit. I Reg. II, 6. 


Quia fecisti hanc rem , et non pepercisti filio tuo 
unigenito propter me : benedicam tibi... quia obedisti 

voci mece. 

1° Hinc discimus quanti pretii oculis Dei sit obedientia... 

2° Discimus, obedienliam veram, illam quam Deus laudat, 
procedere debere usque ad immolationem Isaac... id est, usque 
ad sacrificium summum ; nullique rei parcere posse : Quicr 
obedisti .. et non pepercisti... His consonant verba Christi: Sic 
omnis ex vobis , qui non renuntiat omnibus quee possidet , non 
potest meus esse discipulus . Lue. XIV, 33. 

5° Discimus benedictiones Dei tribui obedientibus : Vir obe- 
diens loquetur victoriam. Prov. XXI, 28. 

Benedicam tibi , et multiplicabo semen tuum sicut 
stellas coeli , et velut arenam quce est in littore maris. 

1° En retributio magnifica et plane divina: pro uno filio 
Abraliam obediens recipit filios innumerabiles ; ut inlelliga- 
musquomodo Deus centuplum rependat.... 

2" Abrahae filii, id est, filii fidei et obedientiae, erunt sicut 
stellae sublimes : si tamen simul fuerint sicut arena humiles. 

5° Multiplicabo semen tuum... en progenies spiritualis, viris 
apostolicis promissa ; sed quae fructus esse debet fidei, fiduciae, 
spiritus sacrificii et obedientiae... Quod quidem praeclarissime 
patet in ipso Apostolo et Pontifice confessionis jiostrce Jesu (Ilebr. 
111 , i),qui idcirco vidit semen longaevum , quia posuit pro peccato 
animam suam, factus obediens usque ad mortem , mortem autem 
crucis. Isai. LIII, 10 ; Phil. II, 18. 


IN OFFICIO DEFUNCTORUM AD MATUTINUM, LECTIO I. 

Parce mihi , Domine. Job. VII, 16—21. 

16. Parce mihi, nihil enim sunt dies mei. — 17. Quid 
est homo quia magnificas eum ?' aut quid apponis erga eum 
cor tuum ? — 18. Visitas eum diluculo, et subito probas 
illum. — 19. Usquequo non parcis mihi, nec dimittis me 
ut glutiam salivam meam ? — 20. Peccavi, quid faciam 
tibi, o custos hominum ? quare posuisti me contrarium tibi, 
et factus sum mihimetipsi gravis? —21. Cur non tollis 
peccatum meum, et quare non aufers iniquitatem meam? 
Ecce nunc in pulvere dormiam ; et si mane me quaesieris,, 
non subsistam. 


Explicatio prima. 

Job tribulationibus pressus Deum deprecatur, ne permittat 
ipsum ita doloribus urgeri, ul nullus ei respirandi iocus aut 
facultas relinquatur ; sed quam primum ipsum liberet, vel 
saltem soletur. 

Duae paries liic distingui possunt: nam Job divinam indulgen¬ 
tiam humiliter implorando, 

I. Confitetur suam miseriam corporalem , 

sive brevitatem vitee. 

II. Confitetur suam miseriam spiritualem, sive peccatum. 

16. Parce mihi, nihil enim sunt dies mei. 

Petii ul Deus parcat sibi in doloribus infligendis ; et sensus 
est: Utere, Domine, indulgentia ac bonitate erga me, miti¬ 
gando dolores meos. — Rationem autem seu motivum addit: 
Nihil enim sunt dies mei: id est, tam pauci ac breves sunt 
dies viiae meae, ul quasi nihil sint ; aliis verbis : exigua valde 
est vita mea in hoc inundo. — Scilicet ut Deum moveat ad 
misericordiam , brevitatem memorat vitae sua? : quia 1° sic 
humiliando se coram Creatore, ejus misericordiam meretur; 
2° quia sic Deo significat, mox tempus non fore, ut misericor¬ 
diam suam erga mortalem creaturam suam exerceat. 

17. Quid est homo quia magnificas eum ? aut quid 
apponis erga eum cor tuum ? 18. Visitas eum dilucido , 

et subito probas illum . 

Motivum exiguitatis suae et miseriae modo allatum complet 
et corroborat, apponendo Dei misericordiam, quasi diceret: 
Quamvis misella creatura sit homo, tu tamen misericordissime 
eum nobilitas et curas : quasi hunc in finem creasses, ut in eo 
misericordiam insigniter exerceas. 

Quid est homo , quia magnificas eum ? Mirum in modum scili¬ 
cet creaturam tam modicam magnificas , dans ei gratiam, et 
gloriam; — faciens eum templum vivum majestatis tuae... 
adoptans in filium, et animam ejus assumens in sponsam... 

Aut quid apponis erga eum cor tuum ? id est, cur mentem et 
affectum in eum impendis? Aliis verbis: cur sollicitudine et 
dilectione paterna eum prosequeris ? 

Visitas eum diluculo et subito probas illum : id est , vi amo¬ 
ris illius paterni misericorditer eum praevenis visitando consola¬ 
tionibus ; et ex eodem amore mox eum probas, visitando afflic¬ 
tionibus. — Varia enim est visitatio Dei : alia nempe visitatio 
misericordiae, et alia justitiae. — Visitatio autem misericordiae 
est iterum, modo visitatio consolationis, modo probationis. 

Job de utraque visitatione loquendo respicere videtur vicissi¬ 
tudinem, quam ipseniet expertus est : primum donatus a Deo 
maxima prosperitate, nunc autem acerbissime probatus. Tribu¬ 
lationem enim quam patitur, ut probationem sanciam de manu 
paterna Dei accipit ; petit.lamen, si fieri possit, aliquod leva¬ 
men, addens: 

19. Usquequo non parcis mihi , 
nec dimittis me ut glutiam salivam meam ? 

Sensus est: Qnandonam aerumnas meas tolles, vel mitigabis 
paululum, ul saltem mihi respirandi sit locus? — Interrogatio 
est deprecativa, per modum fiducialiter conquerentis, quasi 

dicat: Scio quidem, Domine', probationes a te infligi nobis 
misericorditer , teque paterna manu castigare quos amas ; 
verumtamen, si fieri potest, parce infirmitati meae et remissius 
age cum servo tuo. — Haec Jobi oratio eumdem fere continet 
sensum ac oratio Christi Domini in horto : Pater , si possibile 
est , transeat a me calix iste. 

Quod dicit ut glutiam salivam meam , locutione proverbiali 
aliquam remissionem, relaxationem, seu levamen oppressionis 
significat. 

20. Peccavi , quid faciam tibi , o custos hominum ? 
Quare posuisti me contrarium tibi , et factus sum mihi - 

metipsi gravis ? 

Indulgentiae quam petit obstare videtur , quod peccator sit , 
et tribulationes suas pali debeat tanquam poenas ; sed peccata 
hominis non excludunt Dei misericordiam , quae iniquitates 
condonat et tollit. Sensus verborum est quasi diceret : Pecca¬ 
tor utique sum , et in peccatis misere conceptus : at etiam et 
praecipue erga peccatorem, o Deus , misericordiam tuam exer¬ 
cere debes. 

Peccavi: esto, peccaverim, ut amici mei objiciunt; non enim 
diffiteor me peccasse, iis saltem culpis , quas etiam justi com¬ 
mittunt ; ac proinde me justas poenas meruisse : imo quoniam 
tibi, o Deus, debitor sum, plene satisfacere non possum , nisi 
tu condones. 

Quid faciam tibi , id est, quomodo ego satisfaciam tibi ? libi, 
inquam, o custos hominum ! o judex et testis , Deus , qui scru¬ 
taris abscondita cordium ! Solvendo tibi impar sum omnino. 
Licet enim infinitas de me poenas sumpseris , tamen a me nun¬ 
quam satis , quia Deus meus es , habebis , nisi mihi precanti 
ignoscas pro tua clementia : haec enim in omni merito et satis¬ 
factione interveniat necesse est. 

Quare posuisti me contrarium libi ? id est , cur mecum agis 
tam severe ac velut cum inimico capitali ? Nonne multi alii 
peccaverunt ? Cur ego solus tam acerbe punior ? — Et factus 
sum mihimetipsi gravis ? nempe pondere miseriarum oppressus 
ac gravatus. — Interrogatio ista , reverens querimonia est , et 
forma doloris, quasi diceret : Me miserum ! Propter peccata , 
quae tu, Domine , ex rigore justitiae in me vindicare statuisti, 
velut exosus inimicus libi sum et mihimetipsi cruciatus. — 
Hinc supplex veniam petit: 

21. Cur non tollis peccatum meum , et quare non 
aufers iniquitatem meam ? Ecce , nunc in pulvere dor¬ 
miam ; et si mane me quaesieris , non subsistam. 

Ergo, inquit, instanter precor , misericorditer milii condona 
peccata mea ; idqne cito et sine mora facere digneris : instat 
enim linis vitae meae. 

Cur non tollis... — et quare non aufers ?... interrogatio de- 
precativa est, et repelilio fervoris. — Ecce nunc in pulvere dor¬ 
miam , id est, mox, quasi jam hodie, descendam iu sepulcrum 
ac in pulverem revertar ; — cras mane deprehendar mortuus : 
Si mane , inquit Deo, me quaesieris, non subsistam : id est, non 
invenies me vivum. Despicere videtur metaphoram somni 
corporalis, quasi diceret : Ita in pulvere dormiam, ut mane non 
surgam ; et si mane me quaesieris, ut mihi sicut reliquis crea¬ 
turis benefacias el Inmen «olis largiaris, non ero jam tuae bene¬ 
ficentiae capax. — Sic fere Corderus et Pineda. 

Ab aliis postrema verba sic exponuntur : Si moraris tollere 
et condonare peccatum meum ; ei mane, id est, prompte et ante 
concessam remissionem, veneris ad rationem vitae operumque 
meorum expostulandam ; non subsistam : id est, te judice causa 
cadam. Aliis verbis : Fac mihi misericordiam priusquam 
moriar et judicium subeam ; si enim me judices in rigore justi¬ 
tiae, fateor, non inveniar justus. —Ut patet, hoc sensu contine¬ 
tur humilis confessio peccatorum, quae etiam in hominibus 
justis Deo grata est. 


Explicatio secunda. 


Propheta Job, non tantum insignis patientiae exemplum prae¬ 
buit (Tob. II, 12) ; sed etiam Christi Domini typum gessit, tum 
olim in corpore suo reali, tum nunc porro in corpore suo 
mystico patientis.Propterea Jobi verba membris Christi patien¬ 
tibus , quae sunt praecipue animae in Purgatorio detentae, 
Ecclesia accommodat, et in ofiicio Defunctorum recitare con¬ 
suevit. At vero dum verba itsa sensus exhibent et lamenta 
fidelium defunctorum , simul eximia documenta tradunt ad 
eruditionem viventium. 


Parce mihi _ 

Yerbum illud continet humilem petitionem indulgentiae et 
veniae. 

1 ° Haec oratio Deo est gratissima, quia oratio humilitatis est, 

qua liomo suam miseriam agnoscit, seque faletur poenis esse 
dignum ; nec fiduciam habere nisi in misericordia Dei. Hujus¬ 
modi orationem frequentissime variisque modis Ecclesia repe¬ 
tit, d icens : Kyrie eleison , — parce nobis Domine , — miserere 
nobis... Quia Spiritus sanctus dixit : Oratio humiliantis se 
nubes penetrabit; et donec propinquet non consolabitur; et non 
discedet, donec Altissimns aspiciat. Eccli. XXXV, 21. 

2" Haec oratio omnibus necessaria est. Omnes enim divina 
indulgentia indigemus, -i) tum ratione miseriae corporalis et 
aerumnarum hujus vitae ; - 2 ) tum praecipue ratione culparum. 
Quapropter divinam misericordiam assidue implorare debemus, 
ut parcat nobis tum in hac, tum in futura vita. — Ut autem 
plene et ellicaciter exaudiamur, oportet ut et ipsi misericor¬ 
diam praestemus, condonando offensas fratribus nostris viven¬ 
tibus. et orando pro defunctis. 

5° Haec oratio tunc praecipue fundenda est, cum tribulationes 
patimur. His enim a Deo affligimur ut salubriter humiliemur: 
Humiliamini sub potenti manu Dei. I Pet. V, 6. 

Nihil enim sunt dies mei. 


En vitae humanae brevitas, cujus salutaris consideratio humi¬ 
litatem parit. et conversionem ad Deum. 

1 ° Viiae brevitas. Vere nihil stmt dies mei , - 1 ) si in se spec¬ 
tentur. Quocumque enim numero fuerint mihi a Creatore 
definiti, cito transibunt, el recident in nihilum ; sicut dies 
eorum qui ante me exstiterunt - 2 ) Nihil sunt, si considerentur 
respectu aeternitatis : cui comparatum tempus longissimum, 
nihil omnino est; sicut umbra aedificii nihil est, ne minima 
quidem pars ejusdem aedificii. 

2° Vitae brevitas rite considerata, parit humilitatem. Elenim 
ostendit homini, quantumvis videatur magnus , exiguitatem 
suam, et quasi pulverem suum Quomodo autem homo, con¬ 
siderans se ex pulvere factum et in pulverem mox reversurum, 
gloriari posset ? Quid superbit terra et cinis? Eccli. X, 9..— 
Quapropter ut id recogitemus Ecclesiae voce monemur : Me¬ 
mento homo quia pulvis es , et in pulverem reverteris. 

5° Parit conversionem ad Deum. Videns enim homo suam 
exiguitatem, sibique non esse quidquam ex se, nisi originalem 
pulverem ac nihilum, el mortem; ad Deum, principium vitae 
sponte convertitur, tolamque spem suam in divina misericordia 
constituit : Quoniam tu es, Domine , spes mea. Ps. 90. 

Quid est homo quia magnificas eum ? 

Cum consideratione suae exiguitatis, qua nihil est ex se, con¬ 
jungit considerationem suae magnitudinis ex Deo : quae duo 

veram hominis conditionem integre continent. Quaenam autem 
est magnitudo, quam homini Deus conferre dignatur ? Et quas 
ad hoc conditiones Deus ex parte hominis requirit ? 

1 ° Deus hominem extollit ad dignitatem filii sui adoptivi: 
Dedit eis potestatem filios Dei fieri (Joan. I, 12). Hujusmodi 
autem adoptionis vi, hominem ut (ilium suum dilectum curat et 
exornat: primum in hac vita, per beneficia gratise, per doctri¬ 
nam, sacramenta, virtutes... deinde vero, per thesauros glo¬ 
riae : Suscitans a terra inopem , et de stercore erigens pauperem : 
ut collocet eum cum principibus , cum principibus populi sui. 
Ps. CXI1. 

2° Conditiones ad hanc exaltationem requisitae, reducuntur 
omnes ad humilitatem: Exaltavit humiles... ( Lue. I, 52).— 
Qui se humiliat exaltabitur (Luc. XIV, 11). — Superbis resistit , 
humilibus autem dat gratiam. I Pet. V, 5. 

Praclice autem humilitas consistit in agnitione suorum pec¬ 
catorum ; in corde per veram poenitentiam contrito et humi¬ 
liato ; in obedientia et observantia mandatorum ; in patientia 
et misericordia erga proximum... 

Peccavi , quid faciam tibi , o custos hominum ? 

His prophetae verbis confessio peccati, et expiatoria satis¬ 
factio enuntiatur. 

1 ° Confessio peccatorum necessaria est, non modo interna 
et coram Deo ; sed etiam externa et coram Dei ministro, in 
sacramento Poenitentiae. 

Etenim-l) omnes sumus peccatores: Si dixerimus quoniam 
peccatum non habemus , ipsi nos seducimus , et veritas in nobis 
non est (I Joan. I, 8). Commisimus enim peccata mortalia, quibus 
rei facti sumus aeterni supplicii ; vel saltem venialia, quibus 
contraximus animae maculas, et meruimus poenas temporales.... 

-2) Sine humili confessione non datur remissio. Peccata enim 
gravia ut condonentur, declaranda sunt in sacramento Poeni¬ 
tentiae ; venialia vero confitenda in sacramento, ve! saltem in 
corde coram Deo. — Quod si humilis confessio fiat, peccata delen¬ 
tur. Si confiteamur peccata nostra , fidelis est et justus ut remittat 
nobis peccata nostra, et emundet nos ab omni iniquitate. I Joan. 
1,9. 

2° Quid faciam tibi?... Quomodo libi, Deus, pro peccatis 
satisfaciam ? Iloc verbum ab omnibus nobis , peccatoribus , 
usurpandum est; cogitandum enim de satisfactione, seu de 
debito poenarum temporalium quod erga divinam justitiam con¬ 
traximus. Etenim 

-i) Satisfactio solvenda est, et expiatio a divina justitia requi¬ 
sita necessario pnestanda : vel in hac vita, vel in futura; faci¬ 
lius quidem nunc, severius postea. . 

- 2 ) Quomodo satisfactio praestanda? — Possumus in hac vita 
satisfacere pro nobis, et pro aliis. Satisfacimus pro nobis, si 
corde contrito et vere pcenitenle bona opera Deo offerimus : 
qualia sunt preces, sacriticium Missae, sacramentorum frequen¬ 
tatio, indulgentiarum usus, elemosynae, jejunia, aliaque exer¬ 
citia sancta, praesertim poenosa. —Alios vero, nempe defunctos, 
seu animas piacularibus flammis addictas juvare possumus , 
eadem opera satisfactoria eis applicando... . 

Quare posuisti me contrarium tibi , et factus su?n 

mihimetipsi gravis ? 

En duo effectus peccati : ponit hominem Deo contrarium, et 
sibimelipsi gravem. 

1° Homo per peccatum, obedientiam violat Deo debitam ; 
adversus Deum ac Dominum suum rebellis et inimicus insur¬ 
git : et eo ipso Deus vieissim ei contrarius atque inimicus effi¬ 
citur. Hinc quamdiu homo peccat et in peccato manet, - 1 ) Dei 
suavi amicitia et benedictionibus caret... Gratiae tamen adju¬ 
torio non omnino privatur ; sed donec vivit, misericorditer ad 
poenitentiam revocatur. - 2 ) Subjacet Dei maledictionibus, quas, 
nisi tempestive poenitentiam agat, ineluctabiliter incurret: 
Maledicti qui declinant a mandatis luis . Ps. CXVIII. 

2° Homo per peccatum efficitur sibimet gravis, molestus, et 
crudelis: adeo ut Spiritus sanctus dicat : Qui diligit iniquita¬ 
tem , odit animam suam (Ps. X). Inducit enim in semetipsum 
triplex onus gravissimum : - 4 ) remorsus conscientiae; - 2 ) rebel¬ 
lionem tyrannicam passionum ; -3) vindiciam Dei.... 

Ecce nunc in pulvere dormiam . 

Mortis tum effectus tum natura hic innuitur et spectari 
potest. 

1° Quod dicit in pulvere se fore, effectum mortis indicat, qua? 
hominem quoad corpus, et corporalia omnia, in pulverem 
redigit; solamque animam ejusque spiritualia bona non 
attingit. Itaque, - 1 ) humanum corpus, ejusque bona, voluptates, 
honores, divitias, mors dejicit in sepulcrum... Pulvis es et in 
pulverem reverteris (Gen. III , 19). — 2) Anima autem quae 
spiritualis est, ejusque spiritualia bona, merita, virtutes... vel 
etiam ejus demerita et peccata... evadunt e manibus mortis,, 
et in aeternitatem transeunt... 

2° Quod dicit in pulvere dormiam , naturam mortis indicat, 
quae quies est et somnus, -i) Quies e st a laboribus, tum bonis 
tum malis : Venit nox , quando nemo potest operari (Joan. IX, 4). 
— 2 ) Somnus est, non interitus ; somnus , a quo resurget 
homo in novissimo die , sive ad gloriam , sive ad supplicium 

aeternum. Venit hora, in qua omnes qui in monumentis sunt, 
au/lient vocem Filii Dei : et procedent qui bona fecerunt , m 
resurrectionem vitee : qui vero mala egerunt , in resurrectionem 
judicii. Juan. V, 28, 29. 


IN officio defunctorum, lectio yiii. 

Pelli mea, consumptis carnibus. Job. XIX, 20-27. 

20. Pelli meae, consumptis carnibus, adhaesit os meum, 
et derelicta sunt tantummodo labia circa dentes meos. — 
21. Miseremini mei, miseremini mei, saltem vos amici 
mei, quia manus Domini tetigit me. — 22 Quare perse¬ 
quimini me sicut Deus , et carnibus meis saturamini ? — 
23. Quis mihi tribuat ut scribantur sermones mei ? Quis 
mihi det ut exarentur in libro ? — 24. stylo ferreo , et 
plumbi lamina ; vel celte sculpantur in silice ? — 25. Scio 
enim quod Redemptor meus vivit, et in novissimo die de 
terra surrecturus sum ; — 26. et rursum circumdabor pelle 
mea, et in carne mea videbo Deum meum. — 27. Quem 
visurus sum ego ipse, et oculi mei conspecturi sunt, et non 
alius ; reposita et haec spes mea in sinu meo. 


Explicatio primo. 

Locus iste praeclarum continet testimonium antiquae humani 
generis fidei de resurrectione mortuorum ; in quod haec scribit 
Hieronymus : Job resurrectionem corporum sic prcphitut , ut 
nullus de ea vel mani/estius vel cautius scripserit (l). — Et 
alibi : Job , ait, miserias suas resurrectionis spe et veritate sola¬ 
tur. Quis mihi det, inquit , ut scribantur sermones mei?... 
Quid huc prophetia manifestius ? IS ullus tam aperte post Chris¬ 
tum , quam iste ante Christum de resurrectione loquitur (2). 

Argumentum. — In praecitato loco, Job, acerbissima miseria 
afllicUis, simulque amicorum maledictis et calumniis vexatus , 
se macie extrema confectum ac pene enectum amare luget ; 
duros socios ut ipsi saltem misereantur , iterum obsecrat ; et 
demum, ad unum quod superest solalium confugit , spem cer¬ 
tam resurrectionis futurae. 

Triplex pars distingui potest : 

(1) Ad. Paulin. epist. 53, § 8. 

(2) Contra Joan. Hier os. § 30. 

I. Descriptio JoM maciei. 

II. Apostrophe ad amicos. 

III. Prceconium resurrectionis. 


20. Pelli meae consumptis carnibus adhaesit os meum , 
et derelicta sunt tantummodo labia circa dentes meos. 

Postquam se ab omnibus derelictum et exosum fuisse plu¬ 
ribus disseruit Job ; nunc , ut sui commiserationem excitet, 
iterum ob oculos ponit lacrymabilem sui corporis tabem. Sen¬ 
sus verborum est quasi dicat : Praeter mala externa , intus 
crucior implacabili morbo , quo ad maciem extremam sum 
redactus; adeo ut consumptis carnibus , sola mihi entis ossi¬ 
bus adhaerens remaneat , et relicta sint dunlaxat labia ciica 
dentes meos. 

Labia dicit esse relicta : vel quia , Deo volente , sic integra 
sibi sunt et sana, ut loqui possit et orare Dominum ; vel quia 
ipsa labia ita quoque extenuata sunt, ut vix dentes contegant. 
Quae posterior explicatio magis consonat cum hebraeo , ubi 
legitur : Evasi cum cute cientium meorum. 

22. Miseremini mei , miseremini mei , saltem vos 

amici mei : quia manus Domini tetigit me. 

/> 

Sensus est: Vos itaque, o adstantes socii , supplex obsecro 
et obtestor, ut vos saltem, pro amicitia vestra, tanta mea mise¬ 
ria moti , aliquod mihi levamen aderatis , quem videtis Dei 
manu tam severe percussum. 

Illa repetitio : Miseremini mei , miseremini mei , affectum 
enuntiat vehementem'ac desiderium solatii. 

Saltem vos, oppositionem innuit ad alios omnes , a quibus se 
derelictum esse supra testatus est. 

Amici mei... Amicos vocat duros socios : 1° ut nomine ami¬ 
citiae eos moveat; 2° ut, non obstantibus eorum contumeliis , 
se amicum erga eos animum gerere significet. Sic etiam Chri¬ 
stus Dominus discipulum proditorem nomine amici compel¬ 
lavit dicens : Amice, ad quid venisti? 

Duplex hic exemplum nobis dari S. Gregorius indicat. 
1° Hoc, inquit, habere solet proprium mens piorum , quod cum 
injusta ab adversariis patiantur , potius deprecari eliqant quam 
irasci. — 2° Eos a quibus se per contumelias afflicji Job consi¬ 
derat, amicos vocat : quia bonis mentibus etiam ipsa fiunt pro¬ 
spera , quie videantur adversa. 

Quod addit Job : Quia manus Domini tetiejit mei , se vehe¬ 
menter a Deo percussum significat. Vox enim manus Dei 
hebraeo sermone usurpatur pro afflictione et plaga vehemen- 

tiore. Die ac nocte, ait David, gravata est stiper mc manus tua 
(Ps. XXXI). — Quod dicitur hic tetigit , sensum non mitigat; 
sed simpliciter significat attigit me , lanquam objectum, per¬ 
cussionis cui Deus ictum infligere intendit. 

Manus Domini tetigit me ... Ideo hac periphrasi utitur ut 
suam miseriam enunliet, quia oculo fidei Dei marium, seu volun¬ 
tatem Dei in ea considerat. Non enim Chaldaeos , non Sabaeos , 
bonorum suorum direptores ; neque diabolum ipsum T sui 
corporis percussorem, incusat aut exsecratur : sed in malis 
aeque ac in bonis, benignissimi manum Domini agnoscit. 

Praeterea non dicit se flagello tactum esse, sed manu Domini: 
ut intelligamus , viros perfectos non perculi flagello instar 
servorum ; sed instar filiorum manu patris benignissimi cas¬ 
tigari. 

22. Quare persequimini me sicut Deus , et carnibus 

meis saturamini ? 

Sensus est quasi diceret : Cum ipsa manus Domini me tam 
severe castigaverit, cur adhuc vos , Dei judiciarium nninus 
usurpantes, me tam immaniter vexatis et insequimini ? Car 
verbis et calumniis me dilacerando delectamini ? 

Quod dicit: Quare persequimini me sicut Deus, intelligit 
solius Dei proprium esse, hoc modo creaturas suas, sive sontes 
plectere, sive insontes exercere atque probare : hominibus 
autem incumbere, ut fratres suos miseros solentur, eorumque 
mitigent dolorem. Et revera magnae crudelitatis est afflictum 
affligere ; de quo David etiam conquestus est, dicens : Quoniam 
quem tu percussisti persecuti sunt, et super dolorem vulnerum 
meorum addiderunt . Ps. LXV1II. 

Quod autem addit : Et carnibus meis saturamini ? id est : Ita 
me vexatis et conviciis proscinditis, quasi vobis voluptati sit mea r 
ista miseria, ut videamini meis carnibus saturari et poenis 
delectari. — Qua hyperbolica locutione summam crudelitatem 
significat. 

Tropologice, alienis carnibus vesci aut saturari , juxta S. Gre- 
gorium, idem est atque alicui obtrectare. Quorum , inquit, mens 
proximorum poenas esurit, saturari procul dubio alienis carnibus 
quaerit. Sciendum quoque est , quia hi etiam qui alienae vitae delr’a • 
ctiojie pascuntur , alienis procul dubio carnibus saturantur (i). 

(1) Moral. lib. 14, cap. 25. . . 

23. Quis mihi tribuat ui scribantur sermones mei? 
Quis mihi det ut exarentur in libro ? 24. stylo ferreo , 
et plumbi lamina; vel celte sculpantur in silice ? 25 . Scio 
enim quod Redemptor meus vivit... 


Postquam frustra vir patiens misericordiam amicorum implo¬ 
ravit, nullam spem in hoc mundo reliquam videns, convertit se 
ad Deum et ad spem futurae resurrectionis. Quae autem de lanto 
mysterio dicturus est , solemni praeloquio litterarum monu¬ 
mentis desiderat commendari, ad memoriam posteri tatis sempi¬ 
ternam. — Sensus est quasi dicat : Si nullum mihi levamen 
datur ab hominibus, nec ulla spes remanet in terra ; at grande 
superest solatium in Deo, et in fide ac spe futurae .resurrec¬ 
tionis. Ulinam quae de hac re dicturus sum scripto consignentur, 
et. publico codice exarata permaneant ! Ulinam stylo ferreo 
sculpantur in plumbi lamina, aut celte caelatorio incidantur in 
saxo durissimo ! 

Ut scripturam significet quam firmissimam, adeoque inde¬ 
lebilem, varios scribendi modos recenset. 1° Ut scribantur , 
inquit, sermones mei : hic est. modus vulgaris scribendi. 

2° Ut exarentur : hoc verbum (hebraice chakak) ad ea perti¬ 
net, quae lanquam firma perscribuntur ad publicam memoriam, 
cujusmodi sunt statuta et leges. Quare (Dan. VI, 8) Persarum 
satrapae Dario regi dicunt : Nunc rex confirma sententiam , 
et scribe decretum. 

3° Ut exarentur in libro: crescit scribendi firmitas ex adjuncto 
libro. Nam liber est instrumentum publicum, quo res gestae 
regum , aut annales , vel genealogiae olim describebantur,a 
publicis scribis seu notariis. Sic dicitur : Liber generationis 
Adam... Liber generationis Jesu Christi... (Gen. V, 1 ; Malth. 
I, 1). — Publica igitur tide scribi, signari et conservari sermones 
suos vult Job ; sed neque hoc contentus, diuturnitatem adhuc 
firmiorem quaerit. Optat enim ut exarentur. 

4° Stylo ferreo et plumbi lamina (in hebraeo, stylo ferri et 
plumbo)... sensus est : Quoniam librum papyraceum aut mem¬ 
braneum arrodere solet tinea, et consumere vetustas; stylum 
ferreum requiro et plumbi laminam, ut ex meis sermonibus 
publicum monumentum conficiatur in volumine plumbeo. 

5° At vero, quia dantur litteraria monumenta etiam plumbo 
durabiliora, inscriptiones nempe lapideae, addit demum : Vel 
celte sculpantur in silice, nempe in petra omnium durissima. 

Curantem Job tantam verbis suis tribuendam cupit vim pro- 
lalitiam? — IU 1° Ut solemniter enuntiet veritatem grandem , 
qua tota humani generis spes continetur. — 2° Quia digna est 
luec veritas ut nunquam oblivioni tradatur, sed semper prae 
oculis maneat mortalium. —5° Ut Job, consolationis suaecausa, 

I. — S. Scripturae. * 16 

vehementer atque intense hanc fidem et spem eliciat. — 4° Ut 
quam gravissime eamdem fidem suam profiteatur, quae etiam 
testimonium conscientiae atque innocentiae ejus continet. 

Obtinnit profecto Job quod exoptavit : nam libro Scriptu¬ 
rarum longe firmius quam plumbo vel saxo siliceo verba ejus 
consignata sunt aeternitati. 

25 . Scio enim quod Redemptor meus vivit , et in novis¬ 
simo die de terra surrecturus su?n ; — 26 . et rursum 
circumdabor pelle mea , et in carne mea videbo Deum 
meum. — 27 . Quem visurus sum ego ipse , et oculi mei 
conspecturi sunt , et non alius; reposita est haec spes 
mea in sinu meo. 

Profert jam, quos solemni praeambulo annuntiavit sermones : 
quique non aliud sunt, quam clara fidei ac spei professio de 
futura corporum resurrectione, per Redemptorem Christum 
operanda. — Firmiter enim credo, inquit, et certissime scio 
quod Deus Redemptor meus vivit: ipso suscitante, in novis¬ 
simo die, de terra sepulcri mei surrecturus sum ; rnrsusque 
induar carne mea ; et in eadem carne existens (vel existcnlem) 
videbo Deum meum ac Judicem. Quem ego ipse, quantumvis 
miser nunc, iu illa die contemplabor ; neque ex alio teste 
cognoscam, sed hisce oculis meis conspecturus sum. Haec spes 
mea magna et firmissima reposita manet in sinu et intimo 
corde meo. 

In hebrieo textu quaedam occurrunt differentiae explicandae (i). 
Sic enim legimus : 

’ 1° Ego novi Redemptorem meum viventem ; et postremus super 
pulverem surgel ; vel, novissime super pulverem suscitabit. Sensus 
est : Redemptor meus super pulverem sepulcri suscitabit me ; 
— vel : Redemptor ipse super pulverem snrget, ut me ad vitam 
revocet ; — vel : Ipse a mortuis resurget, ac proinde et ego 
resurgam... Quod quidem recte concluditur, ut ostendit Paulus, 
scribens : Si Christus resurrexit , et nos resurqemus. 1 Cor. XV, 
J2, seq. 

2° Iterum hebraeus textus sic habet: Et postea pelle mea 
circumdabuntur /icec, et de carne mea intuebor Deum. Sensus 
autem est: Cule mea, quae est complementum carnis, circum¬ 
dabunt nr haec membra mea, postquam fuerint putrefacta ; et sic 
redivivus iu carne videbo Deum meum, 

5° Ultima verba iu hebraeo sunt haec : Consumpti sunt renes 
mei in sinu meo f scilicet prae vehementi Deum meum videndi 
desiderio. Bene igitur Hieronymus ea vertit : Reposita est hmc 
spes mea in sinu meo. 

(1) Cfr. Patritii De interpret. Script. lib. 2. qusest. 10. 

Ex dictis liquet, perperam prorsus heterodoxos interpretes 
verba.Jobi ad metaphoricam resurrectionem detorquere vo¬ 
luisse : quasi resurrectionis nomine nihil aliud inlelligeret, quam 
sui restitutionem in pristinam sanitatem ac prosperitatem. 
Etenim , j° petitio monumenti aeterni , 2° dies novissimus , 
5® secunda culis circumductio, 4° visio Dei, — de quibus hic 
sermo est, — istiusmodi hvpotliesim omnino excludunt. 

Quonam autem sensu dicit Job, Redemptorem suum vivere ? 
R. Sensu copiosissimo. Vivit enim 1° quia Deus est, semper 
et ab aeterno vivens. — 2° Vivit etiam nt Deus-Homo, jam olim 
ex Patris decreto incarnatus. — 3° Vivit ut Redemptor in 
acceptatione ejusdem Patris, apud quem ab aeterno vivunt ejus 
merita, ejusque sanguis, in pretium redemptionis effundendus. 
Qui pretiosus sanguis, etiam ante legem scriptam, ab initio 
mundi, profuit electis quasi effusus esset. Quare"Joannes Chris¬ 
tum vocat Agnum qui occisus esi ab origine mundi . Apoc. 

XIII, 8. 

Quod dicit : De terra surrecturus sum , ei rursum circumda- 
bor (hac) pelle mea ; — Septuaginta Interpretes addunt, pelle 
mea quee perpetitur hcec; — indicat carnem suam, nunc ulce¬ 
ribus plenam, putrescentem et monentem, resurrectione per¬ 
acta, eamdem quidem fore quoad substantiam ; sed in melius 
utique mutatam ac renovatam : imo proplerea beate renovatum 
iri, quia nunc tam acerbe patitur, et usque ad mortis pulverem 
humiliatur: quasi nesciat immortalitas inveniri nisi in ipsa 
corruptionis materia , nec vitse flos nisi a putredine mortis 
exoriri. 

Quod demum dicit, repositam esse hanc spem in sinu suo, 
innuit ejusdem spei firmam inhaesionem, pretium summum , 
efficaciam certissimam ; quasi dicat: Hanc spem resurrectionis 
ita teneo, ut assidua ejus memoria in meis tribulationibus sus¬ 
tenter ; — ut eam tanquum rem ollarissimam omni atVectu 
ac desiderio complectar ; — ut in ea tanquam in radice infal¬ 
libili, ejus fructum jam secure possideam. 


Explicatio secunda. 

Derelicta sunt tantummodo labia circa dentes meos. 

Documentum hic insinuatur de bono usu lingute tempore 
adversitatis, et de orandi necessitate. 

\° Satanas, qui percussit Job ulcere pessimo, a planta pedis 
usque ad verticem ejus , ita pepercit, Deo volente, labiis ejus, 
ut ei loquendi facultatem relinqueret. Qua in re alia fuit inten¬ 
tio Satanae, alia intentio Dei. 

A r 

-i) Intentio Satanae fuit, ut Job doloribus pressus, labiis 
suis prava verba proferret : verba scilicet iracundiae, verba 
contumeliarum adversus homines, verba murmurationis,'blas- 
phemiae et maledictionis adversus Deum. Quae intentio inimici 
ex ejus ad Deum verbis satis manifesta est : Alloquin mitte 
manum tuam , inquit, el tange os ejus et carnem : tunc vide¬ 
bis quod in faciem benedicat (id est, maledicat) tibi. Job II, 5. 

Idem illud quierit inimicus in omnibus hominum infortuniis 
ac tribulationibus, ut contra Deum aut contra proximos mur¬ 
murent el insurgant. Atque huic pessimo proposito ejus multi 
respondent.... 

-2) Intentio Dei fuit, ut Job in dura, probatione positus, 
verba sancta, verba resignationis ac benedictionis proferret : 
atque ita sibi magnum acquireret meritum, et nobis praeclarum 
relinqueret patientiae exemplum. Quod quidem Dei consilium 
B. Job perfecte implevit. Etenim in omnibus his non peccavit 
Job labiis suis , neque stultum quid contra Deum loculus est. 
Dominus, inquit, dedit , Dominus abstulit ; sicut Domino placuit 
ita factum est : sit nomen Domini benedictum .Job I. 21, 22. 

2° Quod Jobo rebus omnibusdestituto relinquantur labia, ut 
Deum invocare el exorare possit : divinam innuit misericor¬ 
diam, quae nobis semper in omnibus miseriis nostris et angus¬ 
tiis, gratiam orationis relinquit. 

Quae quidem orandi gratia quandoque unica est quae 
remaneat; sed magna illa est et sufficiens. Domine Deus, aiebat 
rex Josaphat, cum ignoremus quid agere debeamus, hoc solum 
habemus residui, ut oculos nostros dirigamus ad te (II Paral. XX, 
12). — Si ergo gratia orationis non raro unicum est praesi¬ 
dium, necesse omnino est, ut eo utatur quicumque vult tenta- 
tiones vincere, et animam salvare... 

Est autem haec gratia sufficiens et magna, quia per eam 
auxilia reliqua consequimur. Est enim oratio radix sanctitatis, 
clavis thesaurorum coelestium. Nemo igitur dicat, se peccata 
cavere, passiones domare, virtutes consequi non posse... 

Miseremini mei, miseremini mei, saltem vos amici 

mei. 

1° Job amicos suos implorat frustra ; solamen non in ipsis, 
sed in solo Deo invenit ; ut inleiligamus, fiduciam non tam in 
hominibus quam in Deo esse ponendam ; nec proinde quaeren¬ 
dam esse tam hominum amicitiam, quam Dei. — Humani 
'scilicet amici plerumque nobis adsunt in rebus prosperis ; 
desunt vero in adversis : sive quia nos deserunt, sive quia 
juvare non possunt... Deus autem ac Pater noster coelestis itu 
est paratus., ut in nulla unquam adversitate nos deserat, imo 

tunc praecipue soletur : Cum ipso inquit, sum in tribulatione. 
Ps. XC. 

2° Cavendum nobis est, ne infideles Jobi amicos imitemur. 
Ad nos enim etiam ingeminatur clamor ille : Miseremini mei , 
saltem vos amici mei... -\) Ilaee vox est fidelium defunctorum, 
in flammis Purgatorii ad nos clamantium : ipsi sunt fratres et 
amici nostri, omni commiseratione dignissimi, quos adjuvare 
possumus et debemus. 

-2) Haec vox est pauperum, qui etiam fratres nostri sunt ac 
proximi : et quos amicos nobis facere debemus de mammona 
iniquitatis; ut cum defecerimus , recipiant nos in eeterna taber¬ 
nacula. Luc. XVI, 9. 

Quia manus Domini tetigit me. 

1° Jobi aerumnae ab hominibus et a daemone erant inflictae, 
Deo duntaxat permittente ; eas tamen vir sanctus Deo tanquam 
causae principali tribuit , quia revera Deo ut eas patiatur 
placuit : Sicut Domino placuit . inquit, ita factum est (Job I, 21). 
— Quapropter omnia recipit de manu Dei : exemplum nobis 
praeberis , ut similiter tribulationes quascumque de manu 
Domini recipiamus. —Quidquid enim adversi accidat nobis , 
sive a rerum natura , sive ab hominibus , sive a nobismetipsis 
proveniat, non nisi permittente Deo accidit: Deoque placet ut 
id patiamur. 

2° Dupliciter manus Domini homines tangit : nimirum vel 
in misericordia, vel in justitia. 

-i) Tangit homines in misericordia , per tribulationes et 
flagella hujus vitae. Si enim peccatores punit et percutit fla¬ 
gellis, nequaquam vult eos perdere, sed sanare , et ad resipi¬ 
scentiam reducere : Vexatio intellectum dabit (Isai. XXV111 , 
19).— Quod si justos affligit, eos augere vult justitia et meritis : 
Nam virtus in infirmitate perficitur. 11 Cor. XII, 9. 

-2) Tangit homines injustitia, quum hi , tempore misericor¬ 
diae elapso, ante tribunal ejus comparent, ut recipiant secun¬ 
dum opera sua. Tunc illi qui in statu quidem gratiae inveniun¬ 
tur , sed ita ut debita sua venialia non persolverint , mittuntur 
ad flammas expiatorias... — Illi vero , qui in statu peccati 
mortalis existunl, dejiciuntur in ignem aeternum terribili manu 
irati Dei. Horrendum est incidere in manus Dei viventis. Ilebr. 
X, 51. 

Scio quod Redemptor meus vivit , et in novissimo die 
de terra surrecturus sum. 

En dogma resurrectionis futurae, magnum animae solatium , 
eflicax patientiae ac fortitudinis principium. 

1° Fidei dogma est resurrectio carnis. Omnes scilicet 
homines, sive jnmjam mortui, sive posthac morituri , in novis¬ 
simo die resurgent cum corporibus suis propriis ; ut in suis 
corporibus retributionem recipiant eorum , quae in iisdem cor¬ 
poribus gesserint... Qui mala egerint poenam , qui egerint 
bona, praemia digna reterent. — Hinc duplex erit resurgen¬ 
tium classis : peccatorum et justorum. 

-i) Peccatores, quicumque fuerint in vita, resurgent in igno¬ 
minia et confusione summa : specieque horribiles apparebunt 
sicut Satanas, quem duceni secuti sunt, et sicut infernus quem 
in aeternum habitabunt ... 

-2) Justi autem resurgent in gloria. Olim illi despecti et 
humiliati, tunc fulgebunt sicut sol in regno Patris eorum (Matih. 
XIII, 45). — Secuti sunt Christum olim in passione, eum 
sequuntur nunc in resurrectione gloriosa : Qui reformabit 
corpus humilitatis nostree , configuratum corpori claritatis suce. 
Phil. III, 21. Cf. I Cor. XV. 

2° Magnum animae solatium est resurrectio futura , in tribu¬ 
lationibus hujus vitae. 

Duplex distinguitur tribulatio et tristitia : alia, quam expe¬ 
ritur homo in obitu parentum vel amicorum ; alia , quam 
invenit in semetipso et in rebus suis: in ulraque solamen 
verum ac solidum praebet futura resurrectio. 

-i) Haec enim ostendit, defunctum amicum non ablatum esse 
sine spe, et in perpetuum ; sed aliquando reddendum nobis - , 
imo reddendum in statu ac mundo meliore. Nolumus vos igno¬ 
rare, fratres, de dormientibus, inquit Apostolus, ut non contris¬ 
temini sicut et cceieri qui spem non habent. Si enim credimus 
quod Jesus mortuus est et resurrexit , ita et Deus eos qui dormie¬ 
runt per Jesum adducet cum eo. I Thess. IV, 12. 

-2) Quod si aerumnis hujus vitae, sive in bonis externis , sive 
in corpore nostro affligimur , instar Job : ne duro pondere 
penitus opprimamur, sicut impii opprimi solent , facit futurae 
resurrectionis cogitatio. Hac enim inlelligimus , tribulationes 
nostras non perpetuo duraturas ; sed mox vertendas in gau¬ 
dium. Prospectus scilicet novae ac melioris vitae , solatium est 
nunquam deficiens , et lux quaedam divina , quae vel densissi¬ 
mas hujus vitae tenebras suis radiis dissipat. 

5° Patientiae et fortitudinis principium. — Ipsae namque 
tribulationes sancte toleratae, causa sunt meritoria resurrectio¬ 
nis gloriosae. Quanto profundius homo humiliatur iu hac vita, 
tanto sublimius exaltabitur in futura... Quaecumque accidunt 
gravamina , quoecumque tormenta , totidem sunt immortalis 
felicitatis gaudiique semina... 

Pretiosa utique, quantumvis amara, semina : ideoque non 

sequanimiler lanium, sed libenti animo acceptanda et Iole' 
randa. — Ilinc Apostolorum, Martyrum, omniumque justorum 
constantia, ab unoquoque nostrum imitanda : Id enim quod 
in praesenti est momentaneum et leve tribulationis nostrae , supra 
modum in sublimitate aeternum gloriae pondus operatur in nobis . 
II Cor. IV, 17. 

FER. IV QUATUOR TEMPORUM ADVENTUS, IN MISSA. 

Lectio Isaise prophetae : Erit in novissimis diebus. Isai. II, 2 —5. 

2. Erit in novissimis diebus praeparatus mons domus 
Domini in vertice montium, et elevabitur super colles, et 
fluent ad eum omnes gentes. — 3. Et ibunt populi multi, 
et dicent : Venite et ascendamus ad montem Domini, et ad 
domum Dei Jacob, et docebit nos vias suas, et ambulabimus 
in semitis ejus ; quia de Sion exibit lex, et verbum Domini 
de Jerusalem. — 4. Et judicabit gentes, et arguet populos 
multos ; et conflabunt gladios suos in vomeres, et lanceas 
suas in falces ; non levabit gens contra gentem gladium, 
nec exercebuntur ultra ad praelium. —5. Domus Jacob, 
venite, et ambulemus in lumine Domini. 


Explicatio prima. 


In recitata Isaiae lectione agitur de Christo, deqiie religione 
seu Ecclesia universali et pacifica, ab ipso constituenda. Duae 
partes distingui possunt : 


I. Ecclesia Christi erit universalis. 

II. Ecclesia christi erit pacifica. 


2. Erit in novissimis diebus praeparatus mons domus 
Domini in vertice montium , et elevabitur super colles. 

Sensus est : In novissimo tempore, nempe in tempore 
Messiae, mons aedificandae domui Domini destinatus, consti¬ 
tuetur supra verticem aliorum montium. — Ilaec autem sen¬ 
tentia metaphorica esi, et proprie significat, fore ut Ecclesia 
Christi firmitate et claritate sua omnes alias religiones, imo 
omnes humanas societates ac regna superet. 

Jn novissimis , inquit, diebus : ut aetatem illam significet quae 
incipiet ab adventu Messiae, et durabit usque ad finem mundi. 

Etenim -i) non lanium SS. Patres, sed ipsi Hebraei docent, ub* 
in prophetis invenitur in diebus novissimis , vel in tempore novis- 
simo , id de tempore Messiae esse inlelligendnm. -2) Hoc tempus 
novissimum, est tempus religionis universalis seu catholicae* 
quae iterum semper tribuitur xMessiae. -3) Eadem ista Isaiae 
prophetia reperitur in Michaea, ubi de Messia esse manifestius 
declaratur (Midi. IV, 1-7 ; V, 2). 

Porro tempus Messiae seu Christi vocatur novissimum : -i) Quia 
Christus est finis legis et prophetarum, ejusque Ecclesia ultimum 
verae religionis complementum. - 2 ) Quia tempus quod adventum 
ejus snbsequetnr, revera novissimum est respectu originis et 
durationis mundi, seu respectu praecedentium aetatum ac 
statuum. Etenim, sive tempus mundi dividas in primum, medium 
et novissimum : sive distinguas in periodum legis naturae, 
Mosaicce et Evangclicce : ultima semper pars exorditur a Christo, 
et usque ad finem perdurat. 

Erit praeparatus , id est, erectus et stabilitus , mons domus 
jypiniuij .. lloc nomine designat Ecclesiam Christi , metaphora 
Educta a monte Sion , in quo exstabat domus Domini , id est, 
Tabernaculum a Davide exstructum et Arca foederis in eo collo¬ 
cata (II Reg.. VI, 17). — Porro hanc metaphoram adhibet, 

-i) quia mons Sion cum Tabernaculo et Arca sancta figura erat 
Ecclesiae ; - 2 ) quia revera Tabernaculum, seu domus Domini 
in monte posita, aptissime repraesentat Ecclesiam, spirituale 
templum, fundatum in monte, qui Christus est. 

Illud in vertice montium , celsitudinem indicat et praeemi¬ 
nent iarn. Ecclesiae Christi in mundo , cum respectu ad alios 
montes seif altitudines ; quare additur : Et elevabitur super 
colles. — Porro reliqui montes , colles et altitudines , quos 
transcendet, quos superabit et sibi subjiciet Ecclesia Christi : 

simi religio Judaica et reliquae religiones , sunt scholae philo^_ 

sophieae, imo sunt polenlissima regna et imperia, s 

Praeeminentia illa et elevatio Ecclesiae instar aedificii super 
montem, inter alias Ecclesiae proprietates , indicat eam fore 
visibilem et conspicuam : Non potest civitas abscondi supra 
montem posita. Mallh. V, 14. 

Et fluent ad eum omnes gentes. 3. Et ibunt populi 
multi , et dicent : Venite , et ascendamus ad montem 
Domini et ad’ domum Dei Jacob. 

Non tantum Ecclesia a Christo constituetur ut civitas ; sed 
haec civitas frequentabitur : et quidem non a judaeis tantum, sed 
ab omnibus gentibus, quae simul voluntario et concordi animo 
'eam ingredientur. 

Fluent , inquit, ad eum omnes gentes : id est, ad montem 

Christi venient instar fluminum. Quibus verbis significatur, 

-i) affluentia et m ulti tudo venientium ; -2) spo ntanea eorum 
et minime coacta voluntas ; -3) divina? gratiae virtus, q ua sursum ^jj*.*,* <e ' 

* _ moventur. Ad Ecclesiam scilicet, quasi ad montem sapientiae et 

virtutum , contra naturae corruptae inclinationem, vi gratiae 
coelestis ascendent ; et ex omni natione homines aggregabunt 

* l**se, eo animi impetu quo solent flumina non sursum, sed deor¬ 
sum in valles defluere. IIoc est quod Christus ait, se daturum 
aquam salientem sursum, puta in vitam asternam (Joan. IV, 14); 
et alibi : Ego si exaltatus fuero a terra omnia traham ad meipsum 
(Joan. XII, 52). -4) Voce fluent etiam innui videtur conversio 
gentium ^ successiva. Et revera vidimus ad Christum accessisse 
primum Judaeos, dein Samaritanos, mox Syros, Graecos, Roma¬ 
nos, Indos, elc. 

Venite et ascendamus... Per mimesin indicantur gentes 
diversae inter se loquentes , et sese mutuo adhorlanies ad 
ingrediendum in Ecclesiam : ut significetur, -i) ingens com¬ 
motio per EvangeJii praedicationem excitata in mundo , ac 
talis, ut omnes populi de re tanta inter se loquantur ; -2) fra^ 
ternus consensus, quo homines in Christi fide coadunantur. 

Ascendamus cid montem Domini, id est , ad Christum atque 


A //g 


ad Ecclesiam ; et ad domum Dei Jacob , id est, ad templum Dei 
quem coluit Jacob et populus Israel. — Porro templum signi- 
, ^ fleatur illud novum ac praeclarum, a Christo aedificatum , cujus 
Salornonicum templum umbra tantum ac figura fuit. 


'J 




Et docebit nos vias 


suas , et ambulabimus in semitis 
ejus. 

Rationem dant sui concursus ad Ecclesiam : ut fiant discipuli 
ipsius Dei, qui per Christum docebit eos, et quidem efficaciter, 
vias suas. 

- Docebit nos... Hoc verbo insinuant, se doclorem bonum 
^«Melitaetenus non habuisse ; quasi dicerent : Docuit nos Plato , 
docuit Socrates, Aristoteles, Diogenes, Pythagoras, et alii ; 
sed veram sapientiam, et viam ad salutem nobis ostendere non 
potuerunt. Nunc autem ipsa Sapientia aeterna, ipse Deus adest 
ut doceat nos... Quid autem docebit? 

Vias suas : id est, leges ac voluntates suas, seu vitam sapien¬ 
tiae ac voluntati Dei conformem, qua lanquam via recta perve¬ 
niat homo ad beatum terminum salutis. — Via Domini est 
vivendi ratio placens Deo ; vel etiam, voluntas ejus homini per 
revelationem innotescens. Opponitur vim mere humana), qua 
homo ambulat, quin ducatur a Deo. 

Quod addit : Et ambulabimus in semitis ejus , significat effica¬ 
ciam Christi doctrina) cum gratia conjuncta) : qua fiet , ut 

discipuli non tantum cognoscant virtutem ac sanctitatem, sed 
etiam opere eam exerceant et colant perseveranter. M 

Sensus itaque lotius sententia? est quasi diceretur : Ascen¬ 
damus ad Christum, verum orbis Ductorem : ille nos in Ecclesia 
docebit viam sanctitatis ; simulque gratiam conferet, ut facile 
hanc viam ineamus, et percurramus; non passibus corporis , 
sed mentis:, puta credendo, sperando, poenitendo, amando, 
obediendo, et pie casteque vivendo. I I 

Iisdem verbis : Et ambulabimus in semitis ejus , indicatur 
iterum consensus variarum gentium , pariter in viis Domini ", 
ambulantium ; adeoque Christiana unitas et fraternitas. I j 

Quia de Sion exibit lex , et verbum Domini de Jeru- i 

salem. 

Verba sunt prophetae, qui rationem reddit concursus popu-^ tV K 
lorum ad Christi Ecclesiam: quia nempe Christi religio ex 
Jerusalem in universum orbem est propaganda. Scilicet sensus ' H j e 
est quasi diceret : Omnes gentes erudientur a Christo, et discent 
ab eo viam ac legem Dei ; quia lex et doctrina evangelica, 
a Jerusalem oriunda, prmdicabilnr per orbem. 

Lex intelligitur hic, non antiqua illa timoris, qua? data est 
in monte Sinai ; spd lex nova, lex gratia? , quae data est in 
monte Sion. — Verbum Domini, est verbum evangelicum, quod 
eamdem legem gratia? constituit. Porro haec lex, praedicata per | 

Christum in Judaea, praecipue promulgata est, et a Spiritu 
sancto Apostolorum cordibus inscripta die Pentecostes, in 
monte Sion, ubi erat coenacnlum, et in Jerusalem ; unde Apostoli 
exeuntes, in mundum universum eam praedicarunt, 

4. Et judicabit gentes , et arguet populos multos ; et 
conflabunt gladios suos in vomeres , et lanceas suas in 
falces; non levabit gens contra gentem gladium , nec 
exercebuntur ultra ad praelium. 

v Explicat propheta effectus praedicationis Evangelica? : per 
eam Deus, ut infallibilis Judex, manifestabit, condemnabit, ac I 
tollet gentium errores et vilia : unaque cum erroribus ac vitiis i 
bella tollet, pacemque constituet. 1 

Judicabit gentes : scilicet Deus Jacob, reget, docebit, corripiet, 
omniqne modo lanqnam subditos gubernabit illos , qui ejus 
potestati sese subjecerint. 1 

Judicabit el arguet : haec verba innuunt judicium contentio- i 
sum , seu correptionem et emendationem morum. Verbum 
scilicet evangelicum pravos gentium mores transformabit 
in sanctos , non sine luctamine. Vincet tamen ita , ut gentes 
conversa? velut mutentur in alias, et novam vitam incipiant, 
pristina* prorsus contrariam. 

Conflabunt gladios suos in vomeres... instrumenla belli et 
mortis mutabunt in instrumenta pacis et vitae : scilicet homines 
a Christo ecJocti, derelictis bellis et discordiis, tranquille sese 
tradent artibus pacis et operibus bonis. Quae significant, Evan- 
gelio auferenda esse bella, et inducendam pacem, illam nempe 
aequa angeli cecinerunt : In terra pax hominibus bonas volun¬ 
tatis (Luc. 11,14) ; et Christus dixit: Pax vobis... pacem relinquo 
vobis. Joan. XX, 19; XIV, 27. 

Non levabit gens contra gentem gladium, nec. exercebuntur 
ultra ad proelium. Quod modo figurate dixit, apertius jam et 
propriis verbis repetii : fore ut Christus auferat onmia bella. 

— Hic autem quaeritur quaenam sint illa bella, et quomodo 
sint a Christo sublata ? 

1° Bella inlelliguntur, -i) bella et praelia proprie dicta, sed 
injusta, ambitiosa, tyrannica. -2) Onmia odia, dissidia et dis¬ 
cordiae hominum inter se. - 3 ) Dissidia et inimicitiae inter homi¬ 
nes et Deum. -4) Bella interna lenlationum, quae suscitantur ab 
inimicis animae. 

2* Ista omnia Christus tollit et sustulit, -t) virlualiter : 
dando remedium ellicax, dummodo adhibeatur; et ponendo 
principium, ex quo, nisi ex parte hominum opponatur impedi¬ 
mentum, sequetur exstinctio belli et pax perfecta. Scilicet lex 
evangelica charitatis, modestiae, justitiae, mansuetudinis et 
patientiae, lites omnes ac dissidia componet : dummodo ab 
hominibus rite servetur. - 2 ) Actu, et revera, bella abstulit 
mulla, populosque mitiores atque humaniores effecit. - 3 ) Justis 
omnibus dat internam pacem in hac vita, cum triumpho de 
tentalionibus pravisque animi cupiditatibus. - 4 ) ln vita futura, 
dat omnibus legis evangelicae observatoribus pacem, interne 
externeque perfectam. 

5. Domus Jacob , venite , et ambulemus in lumine 

Domini, iw. bJjiloisi di— i 

Vox prophetae, per apostrophen Judaeos tum coaevos tum 
posteros alloquenlis. Exposita enim jucundissima pace, per 
Christum Judaeis primum, ac deinde omnibus gentibus atte¬ 
renda, invitat Israel, ut sese per legis observantiam ad tantum 
beneficium recipiendum digne disponant ; imo, ubi venerit 
Christus, eum sequi festinent. 

Domus Jacob, inquit, venite: id est, relinquite vias pravas 
vitiorum ; et ambulemus in lumine Domini, id est, recipite 
Evangeliurn Messiae. 

Explicatio secunda. 

Erit prceparatus mons domus Domini. 

Quod Isaias futurum pra 3 dix.it, nos feliciter impletum vide¬ 
mus : nobis enim exstat praeparatus mons domus Domini, id 
est, Christiana religio, et salus omnibus oblata, quae merito 
mons vocatur ac domus Domini. 

1° Christiana religio, seu lex evangelica mons est : ratione 
firmitatis, et ratione altitudinis. 

—1) Ratione firmitatis. Nam -a) firmissima est, instar mon¬ 
tis, quippe qua3 non ab hominibus, sed a Deo est fundata ; 
nec ab ulla humana vi movebitur, sed in aeternum stabit. 
-b) Firmissima est in se, nempe in suo dogmate et in suis 
promissionibus... et -c) firmitatem communicat fidelibus sibi 
adhaerentibus: ut non sint fluctuantes omni venio doctrinae, nec 
agitentur amore terrenorum et passionibus humani cordis... 

—2) Ratione altitudinis. Etenim sublimis -a) in se, in suis 
dogmatibus, ac mysteriis, in suis virtutibus, in suis praemiis... 
- b) sublimis est et excelsa in suis effectibus : evehit enim 
hominem ad coelestia : ad cogitationes coelestes, —ad coelestes 
et angelicos mores, — ad coelestem vitam et exislentiam : nam 
ex monte evangelico Christianus quamvis humilis assumitur in 
coelum, ut sedeat cum principibus populi Dei... 

2° Religio seu Ecclesia Christi, domus Dei est. Qua ratione? 
et quoluplex distinguitur? 

—1) liac ratione est domus Dei, quod -a) ab ipso Deo ac 
Domino nostro Jesu Christo, instar domus ex spiritualibus 
lapidibus aedificata est : cujus fundamentum Petrus, Apostoli 
columnae, omnesque fideles lapides vivi ; imo unusquisque 
fidelium non tantum lapis vivus, sed templum est ac sanctua¬ 
rium vivum Dei. Ad eum veniemus et mansionem apud eum 
faciemus (Joan. XIV, 25). — Nescitis quia templum Dei estis , 
et Spiritus Dei habitat in vobis ? (I Cor. lll, 16.) — Hac quo¬ 
que ratione -b) est domus Dei, quod Deus ipse in ea tanqnam 
in propria domo, velut pater cum filiis habitat : Ecce taberna¬ 
culum Dei cum hominibus et habitabit cum eis. Apoc. XXI, 5. 

— 2) Hujusmodi autem domus Dei distinguitur duplex : 
domus gratim, in hac vita... domus gloriae in futura... Utrique 
convenit illud : Domum Dei decet sanctitudo in longitudinem 
dierum. Ps. XCll. 

Venite et ascendamus ad montem Domini. 

1° Quicumque domum Dei ingredi et in ea feliciter habitare 

volunt, ascendere debent et eniti in montem , ubi est posita : 
-i) surgendo ex profundo peccatorum, per veram poenitentiam 
et periculorum fugam.... - 2 ) Elevando mentem , per orationis 
frequentiam.... - 3 ) Ascendendo de virtute in virtutem , per 
quotidiana exercitia.... -4) Separando se a rebus infimis et ab 
amore terrenorum, per evangelicam abnegalionem perfectam : 
Si consurrexistis cum Christo , quae sursinn sunt quaerite. 
Coloss. 111. 1. 

2° Omnes Christiani haec verba usurpare debent : Venite et 
ascendamus, -d) tum alloquendo semelipsos , ut quotidie et 
semper, sive in prosperis sive in adversis , usque ad finem 
vitae ad ascendendum se excitent ; nec unquam ad sistendum 
gradum, vel ad descendendum, sese remittant... - 2 ) Tum 
alloquendo sese invicem, ut sese mutuo adhortentur et juvent 
ad bonum, et ad progrediendum constanter in virtute... 

5° Quoniam ascensio ardua est, ipse Christus cum adjutrice 
gratia sua adest lanquam divinus dux et socius, dicens : Venite 
et ascendamus : sicut ego praecessi , et ascendi in Calvariam 
et inde in coelum ; ita eodem te deducam , dummodo dex¬ 
teram mihi dare volueris, et mecuin ire : Venite ei ascen¬ 
damus. ... 

Et docebit nos vias suas. 

Christi fideles omnes sunt discipuli , qui docentur , et qui¬ 
dem ab ipso Deo, vias Dei. 

4° Docentur , id est, mente illuminantur , et ab ignorantiae 
et errorum tenebris liberamur. Ignorantiam praesertim dici¬ 
mus et errores illos , qui circa magnas, et maxime scitu neces¬ 
sarias quaestiones versantur : nempe quae sit hominis origo , 
quae destinatio ac finis , quae via ut ad finem suum feliciter 
perveniat ? Hujusmodi qumsliones humana sapientia solvere 
nequit; —spiritus autem mendacii solvit funestissimis errori¬ 
bus... A quibus liberantur soli Christi fideles , qui in Ecclesia 
catholica doctrinam sanciam ac infallibilem inveniunt , qua 
omnes mentis tenebrae dissipentur. 

2° Docentur enim ab ipso Deo, ab incarnata Sapientia : 
Erunt omnes docibiles Dei (Joan. VI, 45). Unigenitus enim Dei 
Filius humani generis Magister factus est : Multifariam mul¬ 
tisque modis oiim Deus loquens 'patribus in prophetis : novis¬ 
sime diebus istis locutus est nobis,in Filio (Hebr. 1, 4,2). — Nec 
dicat quispiam, ipsum jam Dei Filium, ex quo in coelum ascen¬ 
dit., a fidelibus non audiri ; nam idem ipse docere pergit per 
os Ecclesiae suae, ac per ministros verbi , quos suo loco con¬ 
stituit : Docete omnes gentes... queeeumque mandavi vobis... 
usque ad consummationem satculi (Matth. ult.). — Qui vos audii 

me audit (Luc. X, 16). — Jam vero docet Verbum incarnatum, 
non tantum infallibililer, sed etiam efficaciter: praestando 
nempe per internam gratiam, ut doeumenia proposita intel- 
ligantur et opere impleantur... — Quanta felicitas, Deum ipsum 
habere doetorern, et ore ipsius Sapientiae erudiri ! 

5° Quid autem divinus ille Magister docet ? — Nonne scien¬ 
tiam illam ,' quae homini maxime conveniens est maximeque 
pretiosa, scientiam bene vivendi, seu sapientiam? Ilaec autem 
sita est in cognoscendis et percurrendis viis Dei : Docebit nos 
vias suas. Sunt autem viae Dei , -i) illae actiones ac mores , 
qui ab ipso praescribuntur nobis, et ipsi placent ; - 2 ) sunt 
viae quibus ipse Christus ambulavit ; seu exempla et vestigia 
ejus ; -3) sunt illae viae quibus Christus ambularet, , scu agendi 
ratio quam sequeretur , si ipse in nostro loco ac statu esset 
constitutus... -4) Viae Dei , sunt viae legis , virtutis , felicita¬ 
tis et pacis... quarum terminus est aeterna salus. — His oppo¬ 
sitae sunt viae iniquitatis, carnis, mundi, diaboli... 

Arguet populos multos. 

En correptio salutaris , qua Christus hominum vilia repre¬ 
hendit ut emendentur. — Non enim blanditur naturae nostrae 
corruptae , sed contradicit, ut medeatur per verbum evange* 
licum : quod idcirco etiam grano sinapis comparatur. 

Porro corripit Christus homines misericorditer , et corripit 
omnes, tam justos quam peccatores. 

1° Corripit eos misericorditer , ut liberet eos a vitiis, nec non 
a poenis ac miseriis quae vitia consequuntur. Quos amo , arguo 
et castigo (Apoc. III, 19). — Quapropter salutaris correptio 
Domini, quomodocumque fiat, sive per flagella et tribulationes 
severas, sive per paterna superiorum monita, grato semper 
animo recipienda est. 

2 ° Corripit omnes : - 4 ) peccatores, ut a peccatis recipiscant, 
et ne aeternam mortem incurrant. Corripit autem eos praesertim 
tripliciter: a) docendo, ac veritates aeternas proponendo ; 
-b) remorsibus conscientiam stimulando ; -c) tribulationibus eos 
humiliando ac vexando. Vexatio intellectum dabit, lsai. XXVLII, 
19. 

- 2 ) Corripit justos, ut justificentur adhuc (Apoc. XXII, 11). 
Correptio autem justorum etlicit 11 r dupliciter : -a) internis 
monitis ; -b) adversitatibus ac probationibus variis. 

Conflabunt gladios suos in vomeres. 

En effectus Evangelii : mutatio morum et pax. 

1° Quicumque Christi doctrinam audiunt et sequuntur, 
mutant instrumenta mortis in instrumenta vitae : id est, ea 

quibus abusi sunt hactenus ad peccandum, jam adhibent ad 
serviendum Deo. Quare Apostolus scribit : Liberati a peccato , 
servi (ucii estis jitsiilice... Sicut exhibuistis membra vestra servire 
immunditiae et iniquitati ad iniquitatem, ita nunc exhibete membra 
vestra servire justitiae in sanctificationem... Neque exhibeatis 
membra vestra arma iniquitatis peccato : sed exhibete vos Deo, 
tanquam ex mortuis viventes, et membra vestra arma justitiae Dei 
(Uom. VI, 18, 19, 15). — Porro arma hujusmodi mutanda, non 
ianlum sunt, -4) membra nostra et sensus externi ; sed etiam, 
- 2 ) familiales nostrae interna?, intellectus, voluntas et memoria 
atque phantasia ; -3) bona temporalia ; - 4 ) tempus nobis datum 
ut Deo in hac vita serviamus ; - 5 ) opera nostra omnia quibus 
merita inuha aeternae vitae possumus comparare. 

2“ Alter Evangelii elTecius est pax. illa nimirum quam mun¬ 
dus dare non potest, sed quam Christus discipulis suis promisit 
et largitur fideliter, tantoque uberiorem quanto ipsi fidelius 
Domino serviunt. 

Pax aulein Christi discipulis datur, tum imperfecta in hac 
vita, tum perlecta in futura. 

- 4 ) In hac vita esi pax -a) interna : quae est pax conscientiae, 
pax amicitiae cum Deo, et pax cliarilatis cum proximo, -b) Ad 
pacem externam quod attinet, quae in prosperitate ac tranquil¬ 
litate corporali consistit, haec nequaquam promittitur ; imo 
potius tribulationes et persecutiones praedicuntur : at vero 
tribulationibus externis interna pax non tollitur sed conlir- 
matur : Gaudete in illa die et exultute: ecce enim merces vestra 
multa est in caelo. Luc. VI, 23. 

- 2 ) Pax in futura vita erit undequaque perfecta: aeterna 
nempe beatiiudo, quae a nullo jam inimico, sive visibili sive 
invisibili, nec peccato, nec tentalione, nec morte, nec timore 
poterit turbari... 

Venite , et ambulemus in lumine Domini. 

Quodnam est lumen Dei , et quomodo in eo ambulandum ? 
— 1° Lumen Dei, quod opponitur tenebris mundi et diaboli , 
aliud dicitur lumen gratiae, aliud lumen gloriae. 

- 1 ) Lumen gratiae est , -a) fides ; -b) gratia sanctificans ; 
-c) est virtus quaelibet , praesertim vero charitas ; -d) lex et 
voluntas Dei, nec non exemplum Christi, ut sicut ille (Christus) 
ambulavit et ipsi ambulemus. Joan. II, (3. 

-2) Lumen gloriae, , est illa lux perpetua qua fruemur in 
coelis, qua illustrati similes ei erimus et videbimus eum siculi 
est, facie ad faciem (I Joan. III, 2 ; 1 Cor. XIII, 12). 

2“ Quomodo in lumine Dei ambulandum ? — Perseveranter : 
seu ita ut, - 1 ) nunquam revertamur ari tenebras ; 2 ) nun¬ 
quam gressum sistamus ; -3) sed progrediamur sempei* usque 

ad perfectam diem. Juniorum semita quasi lux splendens , pro¬ 
cedit et crescit usque ad perfectam diem. Prov. IV, 18. 

SABBATO QUATUOR TEMPORUM ADVENTUS. 

. ^Lectio Isaise . Hcec dicit Dominus christo meo Cyro. Isai. XLV, 1-8. 

‘ Hsec ^icit Dominus christo meo Cyro, cujus appre- 
' c 7 hendi dexteram, ut subjiciam ante faciem ejus gentes, et 
/ dorsa regum vertam, et aperiam coram eo januas, et portae 

yisic/Actzjion claudentur. — 2. Ego ante te ibo ; et gloriosos terrae 
humiliabo ; portas aereas conteram, et vectes ferreos con- 
cUcyi^tcT fringam. — 3. Et dabo tibi thesauros absconditos, et arcana 
secretorum : ut scias quia ego Dominus qui voco nomen 
tuum, Deus Israel. — 4. Propter servum meum Jacob, et 
Israel electum meum, et vocavi te nomine tuo ; assimilavi 
te, et non cognovisti me. 4- 5. Ego Dominus, et non est 
amplius ; extra me nbn est Deus ; accinxi te, et non cogno¬ 
visti me. — 6. Ut sciant hi qui ab ortu solis, et qui ab 
occidente, quoniam .absque me non est: ego Dominus, et 
non est alter, — 7. formans lucem, et creans tenebras, 
faciens pacem et creans malum ; ego Dominus faciens 
omnia lisec. — 8. Rorate coeli desuper, et nubes pluant 
justum ; aperiatur terra et germinet salvatorem ; et jus¬ 
titia oriatur simul ; ego Dominus creavi eum.^ 


Explicatio prima. 

De Gyro hic loquitur Isaias, geniis Hebraeorum futuro libe¬ 
ratore, et Christi Redemptoris tvpo seu (igura ; quapropter 
sermo desinit in ipsum antitypum, Christum Salvatorem. Tria 
distingui possunt : 

I. Dei dona Cyro largienda. 

II. Hujusmodi largitionis finis. 

III. Vota de Messia ardenter desiderato. 

Hcec dicit Dominus christo meo Cyro... 

Sensu litterali de Cyro, futuro Persarum rege, agitur. Ilunc 
ducentis et decem annis antequam nasceretur, Isaias nomine 
vocat ; et a Deo electum dicit ut Chaldaeorum imperium ever¬ 
tat, Judieosque Babylone captivos Jerosolvmam dimittat. 
Cyrum istud de se oraculum postea legisse testatur Jose- 


PliOPHKTI.l: ET EPISTOLA SELECT/E. 


257 


tl*' 


phiis (l) ; idque sal clare patet ex ipso edicto, quo 
daeos libertati et patria) restituit. Omnia , ait. regna ter r at 
dedit milii Dominus Deus coeli , ei ipse praecepit mihi , ui cedi/i - l/^ 
carem ei domum in Jerusalem. — Voluit autem Deus haec de 
Cyro praedici, inter alios fines, ut ex vaticinio tam praedaro,/-/ 4 
tamqiie insigniter implendo, certissimam fidem faceret aliis 
Isaiae oraculis : scilicet de remissione peccatorum, deque spi¬ 
ritualibus donis per Salvatorem afferendis, quorum illa erant 
typus. 

Sensu allegorico, loquitur Isaias de Messia Salvatore. Cyrus 
enim typus fuit illius, qui Judaeos omnesque homines e capti¬ 
vitate peccati, mortis et diaboli liberavit ; quique vectes 
inferni confregit, ut inde sanctos Patriarchas educeret, ut SS. 
Patres docent. 

flcec dicit Dominus christo meo Cyro. Rex Persarum Cyrus, 
a Deo electus cognominatur christus, seu unctus: hebraice 
Messias, 1° quia reges apud Hebraeos unctione consecrabantur, 

Cyrus autem rex erat futurus, imo rex electus et quasi 
inunctus a Deo : unde Deus eum hic suum vocat : Christo meo. 

2° Pi aesertim, quia Cyrus typus fuit et imago Christi Salva¬ 
toris, imago autem nomen sortitur sui archetypi, sive exem¬ 
plaris. 

Cujus apprehendi dexteram , ut subjiciam ante faciem 
ejus gentes , et dorsa regum vertam , et aperiam coram 
eo januas, et portce non claudentur. 


Ilis et sequentibus verbis praedicitur Cyrus tanta potestate 
a Deo donandus, ut nulla vi opposita arceri valeat, ut reges 
potenlissimos et urbes munitissimas expugnet, ut opes, vi¬ 
ctorias et gloriam stupendam obtineat : idque propter Jacob , 
nempe in gratiam populi Dei. 

Cujus , inquit Deus, apprehendi dexteram: 1° Quia ejus 
dextera usus est ad feriendos Chaldaeos, et liberandos captivos 
Israel. 2° Quia eum velut dextera deduxit per hostes et obices, 
eum dirigens, roborans , protegens, victorem ellieiens , usque 
ad Babylonis excidium. Ideo additur : Ut subjiciam ante 
faciem ejus.gentes , et dorsa regum vertam : id est, ut reges in 
fugam ante ipsum conjiciam. — Revera , Xenophonte teste ( 2 ) , 
non tantum Cyrus subjugavit Syros, Assyrios , Arabes , Phoe¬ 
nices, Babylonios ; sed et dominatus est Asiaticis , Graecis , 
Cypriis et i^Egyptiis ; imo potitus est etiam Bactrianis et Indis, 
atque aliis quam plurimis gentibus, quarum ne nomina quidem 
quis dixerit. 


(1) Joseph. Antiq. lib. XI, c. 1, 

(2) Cyropced. lib. I. Cfr. Heroclot. lib. I. 
I — S. Scriptura*. 

El aperiam coram eo januas, et porloe non claudentur : iniel— 
lige, arcium munitarum el urbium , speeiatim vero Babylonis. 
Porlas enim canalium , quae ex urbe ad flumen deducebant , 
Babylonii , festivis epulis indulgentes hac ipsa nocte aperias 
reliquerant. Quas si claudendas curassenl, Persas et Medos , 
per easdem ingressos, veluli in laqueo comprehensos, ad inter¬ 
necionem occidissent. Ipsae palatii portae jussu regis apertae 
sunt, ut causa tumultus qui audiebatur , innotesceret : et eo 
ipso momento Gobrias et Gadatas , Cyri duces , in aedem 
regiam irrumpentes, omnes quos obviam habuerunt, ipsumque 
regem trucidarunt (i). 

2 .'Ego ante te ibo , et gloriosos terree humiliabo : portas 
cereas conteram ■, et vectes ferreos confringam. 

Quae modo dixit propheta , aliis verbis repetit: ut gravius 
rem aflirmet, distinctius explicet, et magis inculcet opus illud 
fore Dei, non ipsius Cyri aut hominum. 

. Ego , inquit, ante te ibo : nempe quasi dux et,a ntesignanus , 
et mullo magis quasi bellator praevius , hostes pellens , el vias 
aperiens Cyro, qui ipsemet quasi sine pugna victor incedet. 

Ego , inquit cum emphasi, ego , non tu... gloriosos terree 
humiliabo : id est, reges vincam et prosternam , in poenam 
superbiae eorum ; quia secundum regulam justissimae provi¬ 
dentiae meae , qui se exaltant humiliandi sunt. — Porlas cereas 
conteram , et vectes ferreos confringam : id est, claustra qua¬ 
cumque fortissima , quibus homines conabuntur resistere , et 
semetipsos ac thesauros suos tueri , perrumpam facillime. — 
Speeiatim hic respicere videtur thesauros , quos ex intimis 
latebris eruet et aperiet Cyro ; ideo addit : 

3. Et dabo tibi thesauros absconditos , et arcana 

secretorum : ut scias... 

Quod dicit, daturum se thesauros absconditos et arcana secre¬ 
torum : significat divitias maxime occultas , quasque hostes 
secretissime abdiderunt , sicut tempore belli fieri solet, lias , 
inquit, nec tantum communia spolia , dabo tibi. — Revera in 
urbibus, praesertim Sardi . ubi opulentissimus Croesus regna¬ 
bat, el Babylone, nbi Chaldaei ingentes thesauros coacervave¬ 
rant, Cyrus immensas divitias invenit. 

Ut scias quia ego Dominus qui voco nomen tuum , 

Deus Israel. 

Consequentiam et finem proximum jam indicat tam insignis 
favoris ac auxilii : ut Cyrus facile agnoscere possit, et agno¬ 
scat revera manum Dei ; et quidem non Dei sui vel idoli , sed 

(1) Lowthus, in Isai. cap. XLV. 

Dei Israel , qui per os Isniae ba?c oninia ipsi nominatim pro¬ 
mittit. Hinc liquet , Deum voluisse , ut haec Isaiae de Cyro 
prophetia, ipsi Cyro innotesceret: quatenus per eam Deum 
Israel cognosceret , et ad favendum lsraelitis captivis induce¬ 
retur. 

Diximus indicari finem proximum , nempe respectu Cyri, 
ut Cyrus agnoscat Deum Judaeorum ; at vero ille finis proximus 
subordinabatur fini ulteriori et principali , qui erat liberatio 
Judaeorum ut in sequentibus declaratur. 

4. Propter' servum meum Jacob, et Israel electum 
meum , et vocavi te nomine tuo ; assimilavi te , et non 

cognovisti me. 

En finis cur Deus elegerit Cyrum, seseque ei manifestaverit : 
Propter Jacob seu Israel, quem altiore ordine elegit. 

Propter servam, meum Jacob , inquit, et Israel electum meum : 
id est, propter populum Israel, qui. peculiariter mihi servit, 
quemque ego peculiariter elegi, ut ex eo producam servum 
meum et electum per excellentiam, Salvatorem mundi : ideo, 

Et vocavi te nomine luo : id est, elegi te, ipso nomine te 
appellans, nempe Cijrum ; — et insuper imposui tibi cognomen 
figuralivum : Et assimilavi te , id est, vi vocis hebraicae, et 
blande cognominavi le, nempe christun i_ei pastorem Q) : quia 
insuper elegi te, ut similitudinem ac typum geras ejusdem 
Salvatoris, Christi, Degis mei et Pastoris. Sicut enim tu Judaeos 
Babylone, ita Christus homines inferno liberabit. — At vero 
hoc mysterium Cyrus inscius implebit : ideo additur : 

Et non cognovisti me. Duplici modo Cyrus non cognovit 
Dominum, a quo electus et vocatus est; quod sic declaratur : 

1° Non cognovisti me, id est, non cognosces me, verum Deum, 
nisi imperfecte. — Etenim licet Cyrus agnoverit Deum 
Hebraeorum, eumque publicis litteris confessus sit ; tamen, a 
sua idololatria non recessisse videtur ( 2 ) : quare misere periit in 
tyrannica invasione Scytarum. 

2 ° Non cognovisti me, i.e. ignorasti te gerere vices et speciem 
Salvatoris. Ego te exaltavi ; sed tu non cognovisti me, id occulte 
alto quodam consilio molientem, ut tu Judaeos Babylonica cap¬ 
tivitate liberando,^prmain et typum geras Christi mei. — Qui 
sensus Sanctio e et Alvarezio videtur praecipuus. — Perinde/ ait 
Sanctius, accidit Cyro, ac si quis pingendi inexpertus, imaginem 
regis quem nunquam vidisset, perfectissime et ad vivum expin¬ 
geret. Omnes enim dicerent, olliorem hic et divinam intervenisse 
manum, quae dexteram pingentis direxerit. Ita Dei manus Cyri 

(1) Supra, versu 1, et cap. XLIV, 28. 

(2) Xenoph. lib. VIII. 

personam et actiones composuit ac direxit, ut in se, quamvis 
inscius, imaginem Salvatoris ad vivum exprimeret. — At vero, 
quod Gyrus ignoravit, alii intelligent. 

' 5. Ego Dominus, et non est amplius : extra me non 
est Deus : accinxi te, et non cognovisti me. 6. Ut sciant 
hi qui ab ortu solis, et qui ab occidente, quoniam absque 

me non est. 

9 

Sensus est quasi diceret : Non cognovisti me, elsi Ego sum 
Deus summus super omnes deos, Creator ac Dominus coeli et 
terrae ; etsi te tam mire mea manu ornavi, non cognovisti me : 
at vero alii cognoscent ; et hunc finem intendo, ut ex mea erga 
te provideniia cognoscat universus orbis, me Deum Israel, esse 
solum ac summum Deum : Quoniam absque me non est , non est 
amplius , extra me non est Deus. 

Quod dicit : Accinxi te, id est, velut accingam te gladio et 
armis, potentia, consilio et fortitudine : instruam te inlernis 
externisque viribus, ut magna mediteris, audeas, et exsequaris. 
Quod quidem tam manifeste faciam, ut velut mea manu te 
armis videar induisse. 

Ut sciant homines universi... Quoniam scilicet cognitio veri 
Dei est ad salutem necessaria, ideo misericordissimus Deus 
hunc finem semper intendit. 

Ego Dominus, et non est alter , — 7. formans lucem , 
et creans tenebras, faciens pacem et creans malum : ego 
Dominus faciens omnia haec. 

Explicat magis illam, quam modo dedit, notionem veri Dei : 
Ego, inquit, summus et unicus Deus sum , principium omnium 
creaturarum , sive bonae sive mala) existimentur. — Videtur 
hic Spiritus sanctus respexisse, et confutare voluisse antiquam 
Persarum doctrinam de duobus principiis , uno malo , allero 
bono, mundi auctoribus et gubernatoribus. 

Formans lucem , et creans tenebras : est synecdoche, qua lux 
et tenebras ponuntur pro omnibus creaturis. Memorat autem 
fucem et tenebras potius quam alias creaturas, quia lux est 
symbolum pacis , et tenebra) symbolum mali qua) sequentibus 
>' t - i ''' «. 4,1 verbis profert. *• o 

Faciens pacem et creans malum. Pax Hebraeis est quies, 
opulentia, libertas, felicitas et bonorum omnium affluentia ; 
huic autem oppositum malum , est rerum turbatio, bellum , 
inopia , servitus, et quidquid hominem affligit aut miserum 
facit. — Ut patet, malum pcence intelligitur, cujus Deus auctor, 
est ; nequaquam culpas. 

Ego Dominus faciens omnia hasc. Scilicet Deus omnia a se 

creata, sua sapientia et polentia gubernat : ipse, non creatura 
ulla, Judaeis prius induxit tenebras et malum, Chaldaeis vero 
lucem et pacem ; deinde, vice versa, per Cyrum Judaeis creavit 
lucem et pacem, Chaldaeis tenebras et malum. Quod idem omni 
tempore facit: in regnis singulis alternando vices, nunc dando 
lucem, nunc tenebras. 


8. Rorate coeli desuper, et nubes pluant justum; 
apeinalur terra et germinet Salvatorem; et justitia . 
oriatur simul; ego Dominus creavi eum . 

Ex typo seu figura Christi, jam transit propheta ad anli- 
typum, seu ad ipsum Christum in se spectatum. — Hactenus 
enim de liberatore terrestri locutus est, quanquam iis verbis 
quae indicent eumdem esse figuram Liberatoris coeleslis ; nunc 
autem, quod prophetis solemne est , a figura ad rem sese 
attollens , Christum Salvatorem ardentissimis volis appellat. 


r iaj 4^t^uL a 

Ita ut non jam allegorice, sed lilteraliler haec de Christo dican- /'-* 


tur : quae communis SS. Patrum, et ipsius Ecclesiae in sua 
liturgia, hujus loci interpretatio est. — De caetero, Verbi incar¬ 
natio , quae, ut Augustinus loquitur, simul coeli „el terrae 
operatio est, tam perspicue hic enuntiatur, ut explicatione vix 
opus sit. 

Per apostrophen duplicem alloquitur coelum et terram , 
ut tam unum quam altera mittat Salvatorem. Quod quidern 
ulrumque de humana Christi generatione ac natura dicitur, de 
qua totus hic prophetae est sermo. Scilicet Christus, qua homo, 
vocatur germen coeli, quia ex rore coelesti, id est, ex Spiritu 
sancio conceptus est ; et germen terrae, quia ex B. Virgine 
formatus et natus. 

Rorate , inquit , coeli desuper , et nubes pluant justum : id est, 
coeli desuper Justum per excellentiam ac Salvatorem, tanquam 
rorem et pluviam effundant. — Quibus verbis humana Christi 
generatio comparatur rori ac pluviae, idque aptissime : 1° Com¬ 
paratur rori, -i) quia sicut roris, ita ortus Christi luit de coelo, 
deque Spiritu sancio ; -2) quia idem latens fuit et occultus ; 
- 3 ) quia noctu descendit, suaviter ac sine strepitu ; - 4 ) quia 
terram refrigerat et fecundat. — 2° Comparatur pluviae, 
-t) propter abundantiam ; -2) quia pluvia quoque symbolum est 
fecunditatis et beneficentiae ; - 3 ) quia alius propheta dixerat: 
Descendet sicut pluvia in vellus. Ps. LXXI. 

Christus hic vocatur justus, hebraice justitia , -t) quia in se 
justissimus est, imo ipsa justitia ; -2) quia alios justos ellicit, et 
justitiam spargit in terram. 

Aperiatur terra et germinet Salvatorem. Ilie Salvator exhi¬ 
betur ut germen terrae, quo sensu quoque David cecinit : Terra 

dedit fructum suum. Quia revera Salvator, secundum humanam 
naturam ortus est, non tantum de coelo sed etiam de terra : 
scilicet natus est coelilus in terra. 

Terra itaque hic intelligi potest, 1° generice, pro orbe terra¬ 
rum, vel pro humano genere ex quo Christus erat oriundus ; 
— 2° specifice, pro B. V. Maria, quae rorem Spiritus sancti 
excipiens, concepit et germinavit Salvatorem. Ut enim commu¬ 
niter Patres docent, ipsa est terra , seu filia Adae, ad hoc electa 
et specialiter benedicta, ut proferret semen vitae , alterum 
Adam, justitiae auctorem. Quapropter, sicut primus Adam ex 
virgine terra, id est,ex limo primaevo formatus est ; ita opor¬ 
tuit ut secundus Adam ex virgine terra, sed altioris ordinis, 
nempe ex sanctissima carne immaculatae Virginis Mariae nasce¬ 
retur. 

Illud germinet Salvatorem metaphoram continet, qua exhi¬ 
betur Salvator ut planta quaedam gradatim crescens : quia 
revera ortus ille est per modum seminis, quod prius in summa 
humilitate latuit, ac deinde sensim excrevit in arborem mira¬ 
bilem : Ita ut volucres coeli veniant et habitent in ramis ejus. 
Matth. XIII, 52. 

Et justitia oriatur simul : en effectus et velut fructus Sal¬ 
vatoris : justitia, quae una cum ipso, etsi ex ipso, sicut lux cum 
sole orietur. — Per totam hanc Messiae appellationem et invo¬ 
cationem, alludere videtur Isaias ad illud Davidis : Descendet 
sicut pluvia in vellus , et sicut stillicidia stillantia super terram. 
Orietur in diebus ejus justitia (Ps. LXXI); et sensus est quasi 
diceret : Ab Adamo usque ad Christum, terra germinavit 
spinas et tribulos peccatorum ; veniat ergo Christus justifica¬ 
tor, ut terra per ipsum benedicta, germinare incipiat justitiam 
ct justos, Apostolos, Martyres, Confessores, Virgines.... 

Quod additur : Ego Dominus creavi (id est. creabo) eww, vox 
Dei est, votis Isaiae respondentis, quasi diceret : Quod tu 
adeo exoptas, Isaia, aeque ac terra arida et sitiens optat e coelo 
pluviam : hoc ego sup tempore praestabo et creabo, id est, 

E roducam hunc Justum. Meum enim opus, meum donum ac 
enelicium est ejus nativitas, quae est incarnatio et nativitas 
ipsius Filii mei unigeniti futura. 


Explicatio secunda. 

Ego ante te ibo , et gloriosos terree humiliabo. 

Ilis verbis alloquitur ipse Christus Dominus unumquemque 
iscipulorum suorum, qui Magistri sui ac Ducis divini vestigia 

sequi voluerit. Idem enim hic significat, quod postea docuit 
dicendo : Ego sum via, el veritos, et vita... qui sequitur me, 
non ambulat in tenebris , sed habebit lumen vitee (Joan. XIV, 6 ; 
VIII, 12). — Promittit scilicet, se fore ducem et adjutorem in 
via salutis ac vitre aeternae. 

1° Quomodo Christus discipulos suos ducit? -t) Ducit eos 
per se ipsum : tum verbis evangelicis exemplisque praelucens ; 
tum internis gratiae illustrationibus viam bonam ostendens... 
-2) Ducit per vicarios suos, nempe per pastores ac ministros, 
suo loco constitutos ... -3) Ducit ad poenitentiam et humili^ 
talein, ad patientiam, et crucem in hac vita.... et ad gloriam 
in futura... 

2° Quomodo sequentes se adjuvat ? — Mirabiliter eos adju¬ 
vat, tum in opere salutis propriae, tum in opere salutis alienae. 

-t) In opere salutis propriae : -a) Gloriosos, inquit, terree 
humiliabo... scilicet inimicos animae nostrae, principes tene¬ 
brarum, mundum, carnem, diabolum prosternit... - b ) Portas, 
inquit, cereas conteram : scilicet obstacula quaevis, nempe pas¬ 
siones nostras, scandala, peccatorum occasiones veluti tollet, 
faciendo ut ea superare valeamus... — Nemo ergo desperet, 
neque timeat, quasi e peccatis erumpere, aut arduam salutis 
viam conscendere nequeat; ipse enim Omnipotens juvabit et 
faciet. Dominus illuminatio mea et salus mea : quem timebo ?... 
Si consistant adversum me castra , non timebit cor meum. Ps. 
XXVI. 


*2) Adjuvat suos in opere salutis aliorum, et in omni : negotio 
Dei ac Domini causa suscepto, -a) Hic etiam quoscumque 
adversarios, quamvis superbos ac potentes, avertere ac humi¬ 
liare facillime potest; idque revera faciet, dummodo firmissima 
fiducia eum sequi pergamus... -b) Hic etiam quaelibet obstacula 
tollere, corda peccatorum quantumvis obdurata vi gratiae suae 
expugnare el perfringere potest; idque revera facere paratus 
csl, dummodo in ipso non in nobis humiliter confidamus. 
Portas cereas conteram , et vectes ferreos confringam. 


Dabo tibi thesauros absconditos et arcana secretorum. 


Quosnam thesauros Christus aperit, et quibus ? 

1° Thesauros aperit absconditos in se Christo, et in nobis, 
-l) In semel ipso : In quo sunt omnes thesauri sapientice el scien- 
tice absconditi (Coi. II, 3), nempe in Corde suo sanctissimo,... 
in sua passione et cruce... in suis promissionibus... ostendit 
thesauros absconditos misericordiae, — luminis, — roboris, — 
meritorum, — consolationis* — pacis ac felicitatis, — et 
demum gloriae nobis communicandae ... 

- 2 ) I 11 nobis quoque sunt thesauri absconditi, *el a Christo 
nobis manifestandi : nempe anima nostra, — gratia sanctifi- 

cans, — imo ipsae tribulationes nostrae, nostraoque miseriae 
totidem thesauri sunt : thesauri, inquam, qui vel jam actu pre¬ 
tium suum continent; vel saltem tales sunt, ut pretiosi (ieri 
possint . Diligentibus Deum omnia cooperantur in bonum { Rom. 
VIII, 28). — Thesaurizate vobis, thesauros in coelo (iMalth. VI, 
20). —* Momentaneum et leve tribulationis nosirce. . aeternum 
gloriae pondus operatur in nobis (II Coi*. IV, 17). — Habemus 
autem thesaurum istum in vasis fictilibus. II Cor. IV, 7. 

2° Aperit autem Christus thesauros suos sequentibus se dis¬ 
cipulis ; eo tamen magis ac plenius, quo ipsi propius ac fide¬ 
lius sequuntur. Porro eo melius homo sequitur Christum, quo 
magis, -t) a peccato... -2) a mundo ac vanitate... -3) a se ipso 
atque ab amore suimetipsius discedit. Si quis vult post me, 
inquit, venire , abneget semetipsum, et tollat crucem suam , et 
sequatur me (Matlh. XVI, 24). — Omnis ex vobis , qui non 
renuntiat.omnibus quce possidet , non potest meus esse discipulus 
(perfectus). Luc. XIV, 55. 

Qui sic discedunt a semelipsis per abnegationem sui et. 
patientiam, sunt vere humiles ; quare el humilibus revelari 
arcana sua significat . Quia abscondisti hcec a sapientibus et 
prudentibus, et revelasti ea parvulis. Mattii. XI, 2o. 

IJt scias quia ego Dominus. 

En cognitio Dei, in qua omne bonum ac vita aeterna conti¬ 
netur : Hccc est vita aeterna, ut cognoscant te , solum Deum 
verum , et quem misisti Jesum Christum. Joan. XVII, 5. 

Atqui cognoscere Dominum, est viva fide credere, Deum ac 
Dominum nostrum Jesum Christum omnia habere in manu : 
Omnia didit ei Pater in manus (Joan. XIII, 5). — Quod 
autem dicitur habere omnia in manu, inlelligitur tenere omnia 
tum in possessione sua, tum in potestate ac imperio. 

1° Christus Dominus tenet in manu, id est, in possessione 
sua omnia, adeo ut bonum quodlibel ab ipso accipiendum sil. 
— Itaque in manu tenet, -i) nostram salutem ac felicitatem 
aeternam : quam promeruit, et dabit nobis, si vere discipuli 
ejus esse voluerimus... - 2 ) In manu tenet nostrum progressum 
in spiritu... - 3 ) nostram vitam ac bona temporalia... -4) no¬ 
strum successum in laboribus...- 5 ) omnes quoque eventus ac 
vicissitudines hujus mundi... -6) impiorum denique poenam, 
nisi convertantur... 

2° Tenet omnia in imperio, ita ut omnes et in omnibus ei 
debeant servire et obedire : Quoniam omnia serviunt tibi. Ps. 
CXVIII. 

- 1 ) Omnes homines recipere tenentur Evangelium, et Eccle¬ 
siam intrare, sub poena aeterna) damnationis. Haec enim lex ab 

Omnipotenti ineluclabililer constituta est. Dabo tibi gentes 
hcereditatem tuam , et possessionem luam terminos terra ? (Ps. II). 
- Qui non crediderit condemnabitur. Mare. XVI, 18. 

-2) Omnes Christiani lenenlur obedit e Ecclesiae ac ministris 
ejus a Christo constitutis. Qui vos audit , me audit : et qui vos 
spernit , me spernit. Lite. X, 16. 

-3) Omnes clerici, omnesque religiosi tenentur obedire prae¬ 
latis suis, iterum tanquam Christo. 

-4) Similiter omnes, quicumque sint subditi, suis superio¬ 
ribus obedientiam debent sicut Christo. Filii, obedite paren¬ 
tibus... servi, obedite dominis carnalibus... sicut Christo. Coloss. 
III, 20 ; Eph. VI, 5. 

Vocavi te ?iomine tuo , assimilavi te... accinxi te, et non 

cognovisti me. 

Ad nos iterum haec Domini verba pertinent; non tamen 
eodem modo ad singulos. Ad quos pertinet sententia prima ? 
Ad quos altera ? 

1° Sententia prima pertinet ad omnes, etsi non eodem gradu. 
Vocavit enim Deus unumquemque nostrum, -i) ad existeritiam... 
-2) ad salutem aeternam et (idem catholicam... -3) forte ad sta¬ 
tum nobiliorem, nempe sacerdotii, vel perfectionis evangelicae 
in religioso Ordine... -4) Vocavit et revocavit unumquemque 
nostrum saepius, ut ex peccatis, aut ex tepore surgentes, pro¬ 
pius ad ipsum accederemus... Sic autem vocavit nos, tum 
internis, tum externis monilis ; tum beneficiis, tum flagellis... 
-5) Vocat nos omnes ad se, ut gratiam in hac vita, et gloriam 
in futura riobis misericorditer largiatur : Venite ad me omnes , 
qui laboratis et onerati estis : et ego reficiam vos. Matth. XI, 28. 

2° Ad quos pertinet sententia secunda : Non cognovisti me? 
»8 Ad omnes generalim peccatores, qui Deum ac Dominum 
suum agnoscere nolunt ut ei serviant. - 2 ) Ad eos, qui divina3 
gratiae monilis atque inspirationibus non respondent , quasi 
Deum vocantem non cognoscentes. -3) Ad homines ingratos , 
qui Dei beneficiis, tum in ordine naturae, tum in ordine gratiae 
cumulati, benefactorem Deum non cogitant, imo peccatis offen¬ 
dunt...-4) Ad eos, qui Deum non recte cognoscunt; eumque 
vel minus misericordem, vel minus justum existimant : ideoque 
vel in desperationem, vel in praesumptionem proclives sunt... 
-5) Ad eos demum, qui tribulationibus vexati, manum Dei 
paterne castigantis non agnoscunt_ 

Quoniam absque me non est. 

Utinam bene intelligamus verbum istud, nt Deo soli feliciter 
adhaereamus. 

1° Quid his verbis docemur : Absque me non est ? — Docemur 

-4) Deum solum esse Dominum, cui omnes creaturae servire 
tenentur... ac fontem omnis boni , cx quo creaturae haurire 
debent.... ex quo omne verum, omne pulchrum, omne jucun¬ 
dum emanat, sicut e sole radii... - 2 ) Absque ipso, absque ejus 
servitio, absque ejus dono, non esse veram libertatem aut feli¬ 
citatem.... 

2° Quaenam inde conclusio fluit ? -i) Deo soli serviendum, non 
autem alieno Deo cuioumque: mundo, carni, diabolo... 2 ) In 
Deo solo quaerenda felicitas et quies, tum inlelligenliae, tum 
cordis. Fecisti nos ad te : et irrequietum est cor nostrum, donec 
requiescat in te (Ang. Confess. 1). — Quid mihi est in cado ? et 
a te quid volui super terram ?... Deus cordis mei, et pars mea 
Deus in ceternum. Ps. LXX1I. 

Formans lucem et creans tenebras. 

1° Deus principium et auctor est rerum omnium et eventuum 
hujus mundi : ita nimirum, ut nihil sine Deo in mundo sit aut 
agatur; nihil sine Deo, sive eflicienle, sive imperante, sive 
sancto atque inscrutabili consilio id permittente... 

2° Deus est auctor lucis, sensu maxime stricto ac proprio : 
quia lux omnis bona est, sive proprie sive figurate accipiatur. 
— Lux enim est multiplex. 

-4) Proprie accepta lux est, -a) corporalis, solis nempe vel 
diei; -b) lux rationis ; -e) lux gratiae, fidei scilicet et charitatis; 
-rf) lux gloriae, quae et lux perpetua vocatur.... 

-2) Accepta metaphorice, lux est consolatio interna et externa, 
gaudium, quaecumque prosperitas... Cuncta haec largitur Deus, 
omnium largitor bonorum, formans lucem. 

5° Deus est auctor tenebrarum , non tamen omnium. — 
Dantur enim tenebrae variae, in ordine nempe naturali vel super- 
naturali , in sensu proprio vel metaphorico spectatae. Sunt 
nimirum tenebrae: 4 ) noctis ; -2) errorum ; -3) viliorum et pec¬ 
catorum ; - 4 ) tenebrae internae cordis, quae etiam desolationes 
vocantur ; - 5 ) tenebrae mortis et adversitatis cnjuslibet in hoc 
mundo ; -6) tenebrae mortis aeternae, seu tenebrae exteriores in 
gehenna.... 

Jam vero ex his tenebrarum speciebus, si quae sunt bonae, 
opus Dei sunt ; quae vero malae, quatenus continent malum 
poenae, sunt opus justitiae Dei; quatenus vero continent malum 
culpae, nequaquam sunt Dei, sed solius opus creaturae. 

Rorate coeli desuper , et nubes pluant justum : aperiatur 
terra et germinet Salvatorem. 

Quo sensu Ecclesia prophetae verba usurpat, et Salvatoris 
adventum appellat ? — Non quidem eo sensu ut Salvator pro¬ 
missus in terram descendat et Incarnationis mysterium impleat: 

quandoquidem id dudum feliciter impletum est ; sed ut modis 
aliis veris quidem, etsi spiritualibus, idem mysterium renovet, 
nobisque salutariter applicet. Itaque Salvatorem invocat 
Ecclesia, 

1° Ut veniat realiter et quoad substantiam, in sua humanitate : 
non quidem visibiliter, ut olim in Bethlehem ; sed invisibiliter, 
in Sacramento..* 

2° Ut veniat quoad effectum , nempe per gratiam : sicut sol 
venit per radios et calorem... 

5° Ul sit ros animarum nostrarum... 

4° Ut gratia juvanle, terra cordis nostri bene aperiatur, 
seseque rite disponat ad divinum rorem excipiendum... 

5° Ut Salvator spiritualiler nascatur et crescat in animabus 
nostris ; quod quidem contingit, dum nos, secundum exem¬ 
plum Christi infantis, spiritualiler nascimur et crescimus in 
virtute. Puer crescebat... et proficiebat sapientia , et astate , et 
gratia, apud Deum et homines. Luc. II, 40, 62. 


FERIA V IN CQENA DOMINI, AD MATUTINUM. 

Lectiones : Quomodo sedet sola civitas ... Jerem. Thren. I, 1-14. 

1. Aleph. Quomodo sedet sola civitas plena populo; facta 
est quasi vidua domina gentium, princeps provinciarum facta 
est sub tributo. 

2. Beth. Plorans ploravit in nocte, et lacrymae ejus in 
maxillis ejus; non est qui consoletur eam ex omnibus charis 
ejus ; omnes amici ejus spreverunt eam , et facti sunt ei 
inimici. 

3. Ghimel: Migravit Judas propter afflictionem , et mul¬ 
titudinem servitutis ; habitavit inter gentes , nec invenit 
requiem; omnes persecutores ejus apprehenderunt eam inter 
angustias. 

4. Daleth. Viae Sion lugent, eo quod non sint qui veniant 
ad solemnitatem : omnes portae ejus destructae ; sacerdotes 
ejus gementes, virgines ejus squalidae, et ipsa oppressa ama¬ 
ritudine. 

5. He. Facti sunt hostes ejus in capite, inimici ejus locu¬ 
pletati sunt; quia Dominus locutus est super eam propter 
multitudinem iniquitatum ejus; parvuli ejus ducti sunt in 
captivitatem ante faciem tribulantis. 

6. Vau. Et egressus est a filia Sion omnis decor ejus : 

facti sunt principes ejus velut arietes non invenientes 
pascua ; et abierunt absque fortitudine ante faciem subse- 
quentis. 

7. Zain. Recordata est .Terusalem dierum afflictionis suae 
et praevaricationis , omnium desiderabilium suorum, quae 
habuerat a diebus antiquis : cum caderet populus ejus in 
manu hostili, et non esset auxiliator ; viderunt eam hostes, 
et deriserunt sabbata ejus. . . 

8. Heth. Peccatum peccavit Jerusalem, propterea insta¬ 
bilis facta est ; omnes qui glorificabant eam , spreverunt 
illam, quia viderunt ignominiam ejus ; ipsa autem gemens 
conversa est retrorsum. 

, 9. Theth. Sordes ejus in pedibus ejus , nec recordata 
est finis sui ; deposita est vehementer, non habens consola¬ 
torem. Vide, Domine, afflictionem meam , quoniam erectus 
est inimicus. 

10. Iod. Manum suam misit hostis ad omnia desidera¬ 
bilia ejus , quia vidit gentes ingressas sanctuarium suum , 
de quibus praeceperas ne intrarent in ecclesiam tuam. 

11. Caph. Omnis populus ejus gemens, et quaerens 
panem ; dederunt pretiosa quaeque pro cibo ad refocillandam 
animam ; vide, Domine , et considera , quoniam facta sum 
vilis. 

12. Lamed. 0 vos omnes qui transitis per viam , atten¬ 
dite, et videte si est dolor sicut dolor meus ; quoniam vin- 
demiavit me, ut locutus est Dominus in die irae furoris sui. 

13. Mem. De excelso misit ignem in ossibus meis , et 
erudivit me ; expandit rete pedibus meis , convertit me 
retrorsum ; posuit me desolatam , tota die moerore con¬ 
fectam . 

14. Nun. Vigilavit jugum iniquitatum mearum ; in manu 
ejus convolutae sunt et impositae collo meo ; infirmata est 
virtus mea ; dedit me Dominus in manu, de qua non potero 
surgere. 

Explicatio prima, i ^ 


Threni seu Lamentationes Jeremiae sunt planctus sacer , quo 
propheta Jerosolyime vastatae vices dolet. 

Etenim cum dudum Jerusalem iram Dei peccatis suis pro- 
vocasset , et Jercmhe' prophetas monita respuisset ; tandem 

Nabuchodonosor cum exercitu Chaldaeorum , divinae vindiciae 
instrumentum, Jerusalem obsidione conclusit ; moxque expu¬ 
gnatam vastavit, ejus templum incendii, regem Sedeciam cum 
superslile populo abduxit in captivitatem, paucis lanium inter 
ruinas patriae relictis. Inter istos residuus Jeremias, videns 
deplorata omnia, urbem, renipublicam, ac praesertim templum 
populi Dei destructum : nihil reliquum habuit quam ut tantas 
calamitates delleret. Ingenti ergo dolore pressus , divinoque 
Spiritu correptus, hunc planctum seu lamentationes edidit, 
quinque capitibus distinctas. 

Capite I et II, praecipue urbis expugnatae miserrimus status 
defletur ; cap. Ili, ipsius prophetae totiusque populi calamita¬ 
tes ; IV, vastatio urbis ac templi, regisque Sedeciae captivitas ; 
V demum, oratio fervida funditur pro rei Judaicae restitutione. 

Hunc autem in finem lamentationes scripsit Jeremiais , 1° ut 
hoc carmine charitatem suam et commiserationem erga patriam 
testaretur. —2° Ut suum civiumque suorum dolorem leniret. 
— 5° Ut alios ad commiserationem flecteret. — 4° Ut omnes 
ad poenitentiam, ad fugam peccatorum , humilesque preces 
incitaret, quibus a Deo veniam et reipublicae restitutionem 
impetrarent. 

Ad formam litterariam hujus cantus quod spectat, affectus 
spirat vehementissimos; sententiis texitur, ut in planctu solet, 
non mullo ordine cohterenlibus ; imaginibus autem fulget 
vividissimis simul et suavissimis , quibus intima viscera com¬ 
moventur. Propheta scilicet dolori suo sancto indulgens, sen¬ 
tentias quasi tumultarie congerit, prout eas dolor effundit. — 
Quod tamen non ita est inlelligendum , quasi nulla omnino 
ordinis ratio haberetur ; ac non plerumque ab una, vel re , vel 
imagine, vel persona in aliam, satis facilis transitus flat (i). 

Alio tamen sub respectu , artificio hic usus est peculiari 
Jeremias , sicut Davicl in Psalmo GXV1II : versibus nempe 
acroslichis, quorum singuli a singulis aphabeti litteris incipiunt. 
Quod quidem , praescindendo a profundiore mysterio , ideo 
fecisse videtur , ut versuum series facile Hebraeorum memoria? 
inhaereret. 

Quod dictum est , Lamentationes respicere urbem Jerosoly- 
mam ejusque excidium , de sensu litterali est inlelligendum. — 
Sensu enim spirituali, sunt luctus Ecclesiae militantis, imo 
ipsius Christi lamentum, propter mala innumera per peccatum 
inducta, et spiritualem vastationem animarum. Quare Ecclesia 
jn hebdomada Majori, ut Salvatoris propter peccatum immolati 
dolores celebret, Jeremiae lugubres cantus usurpat. 

Ilis praemissis , ad explicandam in particulari lectionem 

(1) Lowthus, l)e sacra Hebrceorum poesi , prselect. 22. 

propositam accedamus. Haec au leni lectio ex ipso initio 
Lamentationum desumpta, in tres partes distingui potest: 

I. Stupens propheta miseriam urbis considerat , 

et rei causam exquirit. 

II. Respondet , causam esse in peccatis. 

III. Supplicat Deo, ipsamque Jerusalem inducit 

humiliter supplicantem. 

1. Quomodo sedet sola civitas plena populo ; facta 
est quasi vidua domina gentium , princeps provin¬ 
ciarum facta est sub tributo. 

Exclamatio potius obstupescentis haec est, quam interrogatio 
quaerentis : miratur enim Jerosolymae cladem , cujus tamen 
stupendi effectus implicite causam exquirit. Sensus est: Fierine 
potuit , ut inclyta civitas et frequentissima populo , sic dejecta 
sil et fere deserta, similis desolatae viduae , subjecta servituti ! 

Per prosopopoeiam Hebraeis consuetam, spectat Jerusalem ut 
mulierem praeclaram , quae matronae ac virginis dotibus est 
conspicua : Virgo filia Sion , filia Jerusalem, Domina gentium. 

Hanc imprimis miserabiliter exutam miratur triplici decore : 
frequentia populi, suo principatu, sua libertate. 

Quomodo , inquit, sedet sola civitas plena populo ! illa scilicet 
civitas olim plena populo , tum incolarum , tum affluentium 
peregrinorum , jam prope solitaria ac desolata sedet. Dicit 
sedet , quia de Jerusalem loquitur tanquam de matrona malis 
afflicta, qnae prae moerore sedere solet ut lugeat. Ex eadem 
idea. Vespasianus post alterum Jerosolvmae excidium, numisma 
cudit, in quo Judaea devicta quasi mulier pingebatur sedens. 

Facta esi quasi vidua domina gentium. — Vocatur Jerusalem 
Domina gentium, -i) quia antea, tempore David praesertim et 
Salomonis , in gentes vicinas dominabatur ; -2) quia inter 
gentium civitates, tanquam Domina inter ancillas eminebat . — 
Dicitur quasi vidua , -i) quia derelicta est ad tempus a sponso 
suo, Deo ; - 2 ) quia orbata est rege suo, pontifice ac princi¬ 
pibus ; -3) quia ornatu suo spoliata et velul indumento lucius 
cooperta est. 

Frinaps provinciarum facta esi sub tributo. — Dicitur Jeru¬ 
salem princeps seu regina provinciarum : quia gentes olim ipsi 
subditae, Philistaei, Moabitae, Syri, Ammomlae, Idumaei, et aliae, 
totidem imperii ejus provinciae erant, e quibus percipiebat 
tributa. — Facia est sub tribulo : scilicet non tantum imperio , 
sed ipsa libertate jam carens, servii Chaldaeis barbaris et intide-' 
liffus, iisque pendit tributum. 

2 . Ploratis ploravit in nocte , et lacrymce ejus in 
maxillis ejus ; non est qui consoletur eam ex omnibus 
charis ejus; omnes amici ejus spreverunt eam , et facti 

sunt ei inimici. 


A causa transit ad effectum, ab aerumnis ad lucium : Jeru- 
salem, omnibus spoliala el servituti addicta sedens , fletibus 
indulget , et vim lacrymarum effundit jugiter mananlium : 
Plorans ploravit in nocte, et lacrymce ejus in maxillis ejus. — 
Dieilur plorare in nocte, -i) quiariox ob silentium, solitudinem, 
vacationem a labore, aptior est meditationi, luctui ac lacrymis; 
-2) quia nox est symbolum adversitatis et infortunii, 

Addit autem, ploranti nullum esse consolatorem, aut ami¬ 
cum ; imo amicos omnes factos esse adversarios : ita ut dolori 
cumulus accesserit. 

Non est qui consoletur eam : en cumulus dolori accedens, 
quod ploranti nullus sit consolator, lotumque miserim onus 
incumbat portandum absque levamine. —. Consolatio enim 
condolentis amici velut adjutorium est, onus ejus allevians ; 
oblivio vero et contemptus ex parte amicorum, non tantum 
onus totum afflicto relinquit, sed illum insuper maxime aggra¬ 
vat ; praesertim, si ille qui afflictionem patitur, antea amicos 
multos habuerit, a quibus nunc derelinquitur ; aut quod pejus 
est, a quibus nunc spernitur et opprimitur. Hoc autem extre¬ 
mum malum Jerosolymae accidit ; dicitur enim : Non est qui 
consoletur eam ex omnibus charis ejus : omnes amici ejus spre¬ 
verunt eam, et facti sunt ei inimici. 

Quinam chari et amici Jerosolymae hic vocantur ? — ll. Vi¬ 
cini populi , ut Idumaei et—quibuscum Jerusalern 
junxit amicitiam pessimam, qua in idololatriam omniaque vilia 
pertracta est. Amici et futuri auxiliatores illi videbantur ; sed 
tempore belli hostes facti sunt perfidi, et una cum Chaldaeis 
miseram Jerusalern oppresserunt. 


3 . Migravit Judas propter afflictionem et midtitu- 

• •# / • 7 7 •# •/ • # / • •# 0 . 


dinem servitutis ; habitavit inter gentes , nec invenit 


requiem ; omnes persecutores ejus apprehenderunt eam />ect ^ 

inter angustias. 

• •••• • A 

Ab ipsa urbe oculos vertit in ejus incolas, fugitivos, exnles C.c( su-ilcL** 
et dispersos inter barbaras gentes. Migravit, inquit, Judas pro- 
pter afflictionem, et multitudinem servitutis : id est, tribus Juda, ^ 

seu Judaei Jerosolymilani, magna ex parte, ut afflictionem , dctx. 

oneraque durissima Chaldaicae servitutis effugerent, \ partim ^ ****** 

ante excidium Jerusalern, partim ipso excidii tempore, partim 
postea, migrarunt ad vicinas gentes, praesertim in dEgyptum %u^u 4 Jtr 
Habitavil inter gentes. 

Sed afflictionem non evasit ; Nec invenit requietu : omnes 
persecutores ejus apprehenderunt eam inter angustias. Scilicet 
liostes ejus Chaldaei persequentes gentem Judaicam in vicinas 
regiones, apprehenderunt eam. 

4. Vice Sion lugent , eo quod non sint qui veniant 
ad solemnitatem : omnes portee ejus destructa , sacer¬ 
dotes ejus gementes , virgines ejus squalida , et ip sa ^ ■ 
oppressa amaritudine. 

Revertitur ad spectaculum ipsius civitatis, cujus considerat ctyudM 
vias, portas, sacerdotes, virgines : totidem amaritudinis causas. ^ GZm 

Vice, inquit, Sion, id est vise Jerusalem, cujus polior pars (/udmj 
erat arx et mons Sion. Intelligit autem vias ad Jerusalem du- oU«JUm' b 
cenles ; quas lugere dicit, quia privatae sunt velut ornatu et 
gaudio suo, quod est frequentia populi : Eo quod non sint qui de¬ 
veniant ad solemnitatem. Antea enim ad solemnitates, scilicet 
Paschae, Pentecostes et Tabernaculorum, Judaei et etiam Gen¬ 
tiles undique magno concursu confluebant; nunc autem solem- 
nitalibus sublatis solitudo successit et silentium. 

Omnes portee ejus destructae. Aliud miseriae signum, portarum 
ruina. Portae urbibus sunt , et praesertim antiquitus erant 
-i) decor et ornatus, -2) munimen, -3) locus senatus et judicio¬ 
rum, -4) locus conventuum populi ad festa celebranda et ludos. 

In portis ergo destructis haec omnia pariter destructa et 
eversa esse, propheta significat. 

Sacerdotes ejus gementes : quia nempe cessant sacrificia et 
sacra omnia. Dum enim ea vigerent, laeti cantabant Dei laudes; 
nunc autem altaribus eversis, silent et gemunt. 

Virgines ejus squalidae, lutelliguntur, —i) virgines quaelibet 
Hierosolymitanae, antea nitoris et cultus studiosissimae ; -2) illae 
praecipue, quae in urbis et templi festis choros ducere, Deique 
laudes canere solebant (I Reg. XVIII , 6). Omnes itaque 
virgines , olim Jerosolymae decus , jam sunt opprobrium 
ejus et dolor, ulpote squalidae : id est, ignominia affectae, omni 
j. nitore et ornatu spoliatae, in Chaldaeorum servitutem redactae. 

Et ipsa oppressa amaritudine : ipsa scilicet mater Jerusalem , 
suarum filiarum amunlissima, videns earum dedecus et squa¬ 
lorem, dolore premitur amarissima : Oppressa amaritudine. 

5 . Facti sunt hostes ejus in capite , inimici ejus 
locupletati sunt; quia Dominus locutus est super eam 
propter multitudinem iniquitatum ejus ; parvuli ejus 
ducti sunt in captivitatem ante faciem tribulantis. 

Jam incipit indicare tot malorum causam : Ideo, inquit , 
tota civitas cum ipsis parvulis filiis tradita est hostibus quia 
multum peccavit. 

Facti siuit hostes ejus in capite, id est, in caput, in dominos 
Jerosolymae : quae eorum arbitrio est subjecta tanquam serva, 
et simul tanquam praeda, qua inimici ejus locupletati sunt. 

Quia Dominus locutus esi super eam. En explicatio mysterii : 
Dominus contra eam locutus est, et hoc pronuntiavit judicium 
propter multitudinem iniquitatum ejus. Implicite innuit, Deum 
tolerasse diu ejus peccata, et ad eam locutum esse in sua mise¬ 
ricordia, monendo et comminando per prophetas ; sed tandem 
obstinatione ac multitudine peccatorum coactum, loculum esse 
in sua justitia. 

Parvuli ejus , qui vix fari et incedere coeperant, et quibus 
proinde hostes licet barbari parcere solent, poena parentum 
fuere divinitus involuti; et sine misericordia ducti sunt in capti¬ 
vitatem ante faciem tribulantis : id est, pulsi tanquam rapta 
pecora ante saevum victorem ; qui eos non pastoris, sed praedo¬ 
nis instar ageret in Babylonicam captivitatem. 

6 . Et egressus est a filia Sion omnis decor ejus ; facti 
sunt principes ejus velut arietes non invenientes pascua; 

et abierunt absque fortitudine ante faciem sub sequentis. 

• 

A minimis transit ad maxima, quasi diceret : Sicut abrepl 1 
sunt a Jerusalem parvuli, ita et potentes ac gloriosi princi¬ 
pes ejus. 

Egressus est, inquit, id est, ablatus est a filia Sion omnis 
decor ejus. Sion seu Jerusalem hic considerat sub ratione pul¬ 
chritudinis et amabilitatis, ut filiam quamdam regiam et orna¬ 
tissimam ; sed cui ademptus est omnis decor : id est, ornatus 
templi et sacerdotum , domorum et civium, praecipue vero 
magistratuum et prineipum. 

Facti sunt principes ejus velut arietes non invenientes pascua : 

principes scilicet e palatiis pulsi, viam exilii misere inire coacti 
sunt; ipsique duces ac pastores populi, velut arietes pastore ac 
pastu carentes, fame et lassitudine fuerunt confecti; ita ut , 
Chaldaeis ad festine gradiendum impellentibus , vix possent 
ingredi '..Et abierunt absque fortitudine ante faciemsubsequentis. 

7. Recordata est Jerusalem dierum afflictionis suce et 
praevaricationis , omnium desiderabilium suorum, quce 
habuerat a diebus antiquis : cum caderet populus ejus 
in manu hostili , et non esset auxiliator; viderunt eam 
hostes , et deriserunt sabbata ejus. . 

Quoniam vexatio dat intellectum, Jerusalem tribulationibus 
afflicta, vicissitudines suas salutariter recogitavit. 

Contulit scilicet antiquam prosperitatem suam cum infide¬ 
litate sua erga Deum, et cum miseria praesenti; ita ut tria 

I. — S. Scripturae. 18 

consideret , quae sic , inversa nonnihil constructione textus , 
ordinanda videntur et exponenda : 

1° Jerusalem recordata est dierum recentis expugnationis 
suae, quibus omnino afflicta est et prostrata : cum videlicet 
caderet populus ejus in manus Chaldaeorum, absque auxilio, 
sive ex parte Dei, sive ex parte hominum; cumque videntes 
eam hostes a Deo derelictam, deriserunt cultum et sabbata ejus. 

2° Recordata est causae tanti exilii, videlicet sucv praevari¬ 
cationis. 

3° Recordata est omnium desiderabilium suorum : quo no¬ 
mine intelliguntur thesauri et ornamenta, quae in urbe et tem¬ 
plo fuerunt a diebus antiquis , nempe a tempore Davidis et 
Salomonis. 

Ex hac consideratione sequitur humilis agnitio et confessio 
peccati : quam tum propheta pronuntiat pro Jerusalem, tum 
ipsa Jerusalem contrita et humiliata, pronuntians inducitur. 

8 . Peccatum peccavit Jerusalem , propterea instabilis 
facta est ; omnes qui glorificabant eam , spreverunt 
illam , quia viderunt ignominiam ejus; ipsa autem 

gemens conversa est retrorsum. 

Merito, inquit, magnam patitur poenam, quia magnum patra¬ 
vit peccatum ; peccatum omnibus manifestum, cooperiens eam 
contemptu et confusione. 

Peccatum peccavit, id est graviter , multum, perpetuo pec¬ 
cavit. — Peccatum autem intelligil antonomastice, nempe ido¬ 
lolatriam, quasi fornicationem spiritualem : loquitur enim de 
Jerusalem quasi de filia meretrice et adultera. 

Proptcrea instabilis facta est: stare non potuit, sed vacilla- 
,vit, corruit et e fundamentis est ejecta. 

Idololatria autem ejus omnisque iniquitas omnibus fuit 
manifesta, Deo, angelis et hominibus ; quapropter omnes qui 
glorificabant eam olim, cum ambularet in justitia, jam spreve¬ 
runt illam , quia viderunt ignominiam ejus ; id est, turpitudi¬ 
nem peccatorum. Hinc misera peccatrix prae pudore faciem 
avertit, seseque abscondere conatur et gemit : Ipsa autem 
gemens conversa est retrorsum. 

9 . Sordes ejus in pedibus ejus , nec recordata est finis 
sui; deposita est vehementer , non habens consolatorem . 
Vide , Domine , afflictionem meam , quoniam erectus est 

inimicus. 

Distinctius ostendit peccatricis turpitudinem et humiliatio¬ 
nem. Sordes, inquit, ejus in pedibus ejus , id est, sicut immunda 
meretrix, pedibus apparet polluta foedo sanguine ; vel sicut 

matrona, quae lutosis viis ambulavit, pedes gerit sordibus 
inquinatos : quae peccatorum inquinamenta significant. — In 
hebraeo, eodem fere sensu habetur : Sordes ejus in ora vestis 
ejus . 

Nec recordata est finis sui , id est, extremae poenae quam esset 
incursura. Cum se traderet peccatis, non cogitavit quem finem 
habitura essent tot iniquitates ; quamvis toties a prophetis 
instantis vindictae praemonita. 

Deposita est vehementer : id est humiliata, prostrata et col¬ 
lapsa est gravissimo casu, in quo quidem ab omnibus derelicta 
jacet : Non habens consolatorem. 

Hoc solum habet residui, ut oculos suos ad coelum dirigat 
(II Paral. XX, 12) et ad Deum suum clamet. 

Vide , Domine, afflictionem meam : id est, eam respice oculo 
misericordiae, ut consoleris, adjuves ac liberes me : Quoniam 
erectus est inimicus, id est, quoniam erectus est superbe, de 
mea clade, deque ruina templi tui triumphans, et extollens 
se : quasi non tanquam instrumentum tuae justitias, sed propria 
virtute populum tuum dejecerit. 

10. Manum suam misit hostis ad omnia desiderabilia 
ejus , quia vidit gentes ingressas sanctuarium suum , 
de quibus praeceperas ne intrarent in ecclesiam tuam. 

Superbiam inimici , Dei sanctuarium impie profanantem 
magis explicat. 

Manum suam misit hostis ad omnia desiderabilia ejus , ad 
pretiosa quaeque et sancta, maxime ad vasa templi, ut ea pro¬ 
fanaret ac diriperet. 

Quia vidit , scilicet Jerusalem videre coacta est gentes ingres¬ 
sas sanctuarium suum : intellige non tantum Chaldaeos, sed illas 
gentes insigniter impias et impuras , Ammonilas nempe et 
Moabitas, quibus ob scelera sua et odium in Judaeos, interdictus 
erat ingressus in ecclesiam , id est in coelum et congregationem 
Judaeorum, ut essent incolae et cives Jerosolymae : De quibus 
praeceperas ne intrarent in ecclesiam luam. Gentes istas non tan¬ 
tum ecclesiam ac civitatem ; sed quod multo indignius, ipsum 
templum ac sanctuarium Dei libere et insolenter ingredi vidit. 

11. Omnis populus ejus gemens, et quaerens panem; 
dederunt pretiosa quaeque pro cibo ad refocillandam 
animam : vide , Domine, et considera , quoniam facta 

sum vilis. 

A profanatione templi redit ad miseriam incolarum , et 
famem memorat quam tempore obsidionis passi sunt : Omnis 
populus ejus gemens et quaerens panem. Omnes, tam divites quam 

pauperes, penuria pressi discurrerunt gementes, et quovis 
pretio quaerentes fragmentum panis vel cibum vilissimum. 
Dederunt enim pretiosa quceque pro cibo ad refocillandam ani¬ 
mam : id est, non jam ad comparandas sibi dapes et delicias ; 
sed ad sustentandam vitam. — Ad hanc vilitatem nobilis filia 
Sion descendit, ut animalium instar circuire debuerit abjectis¬ 
sima quaerens alimenta : Vide, Domine , et considera , quoniam 
j-ieta sum vilis. 

12 . 0 vos omnes qui transitis per viam , attendite , et 
videte si est dolor sicut dolor meus ; quoniam vindemia- 
vit me , ut locutus est Dominus in die irce furoris sui. 

A coelo sese convertit ad terram, ut non tantum Deo, sed 
et omnibus hominibus suum dolorem ostendat. Transeuntes 
invitat ad considerandas ruinas suas ac cineres, ut inlelligant 
miseriam suam esse quavis alia majorem : Si est dolor sicut dolor 
meus. Merito haec verba inore Christi ponuntur, qui pro humano 
genere reo, cujus Jerusalem typum gessit, dolores infandos est 
passus. 

Quoniam vindemiavit me : id est, Dens per manus Chaldaeo¬ 
rum spoliavit me bonis omnibus, uti vinea in vindemia spoliatur 
omni suo fructu et bono (i). — Sic punivit me Dominus in die 
irce furoris sui , prout praedixit saepius et misericorditer erat 
comminatus : Ut loculus est. 

13. De excelso misit ignem in ossibus meis , et erudi¬ 
vit me; expandit rete pedibus meis , convertit me 
retrorsum; posuit me desolatam , tota die moerore 

confectam. 

Explicat quomodo Deus, secundum prophetias, sjbi poenas 
inflixerit; adhibetque similitudines quatuor : ignis, re is, hostis, 
et sponsi sponsam repudiantis ; quibus irae divinae atrocitatem 
vario modo significat. 

1° De excelso, inquit, misit ignem in ossibus meis : et erudivit 
me : id est, castigavit, punivit me Deus, velut mittens de coelo 
ignem in intima mea : hoc est, mittens acerrimum cruciatum in 
omnia interiora et viscera mea. —Juxta alios, sensus sic videtur 
explicandus : Vindicia Dei hostibus meis quasi faces suppedi¬ 
tavit, quibus non modo carnem et cutem, id est agros et villas ; 
sed ossa, quoque mea, id est, munitissimas quasque arces , 
turres, templum, palat ia, qum urbem quasi ossa firmabant, 
expugnaret, succenderet, et in cinerem redigeret. 

2° Expandit rete pedibus meis : rete a Deo expansum vocat 

(1) Juxta hebracum : ... sicut dolor meris, quo vindemiavit (afflixit) me 
Dominus in die irce furoris sui. 

insidias, quas Chaldaei quasi venatores, in omnibus viis teten¬ 
derant Judaeis, ut nullum eis pateret effugium. 

5° Velut armatus contra Jerusalem Dominus, judaeos milites 
contiertit retrorsum. 

4° Demum eam ut indignam sponsam repudiavit, et luctui 
tradidit : Posuit me desolatam, tota die moerore confectam. 


14 . Vigilavit jugum iniquitatum mearum ; in manu 
ejus convolutce sunt et impositae collo meo ; infirmata 
est virtus mea ; dedit me Dominus in manu , de qua 

non potero surgere. 


Humiliter fatetur, haec omnia esse tam opus Dei quam suum» 
seu suarum iniquitatum : has enim induxisse sibi cladem et 
captivitatem, imo ipsas iniquitates conflatas sibi esse in jugum 
et in vincula servitutis. 

Vigilavit jugum iniquitatum mearum , id est, jugum ob iniqui¬ 
tates meas mihi imponendum, me velut in peccatis dormiente, 
vigilavit; ut, cum impleta esset peccatorum mensura, mihi 
incumberet. Aliis verbis : Deus, et justitia divina vigilavit ut me 
puniret , si elapso tempore misericordiae , poenitentiam non 
egissem. — Ilie quidem sensus juxta Vulgatam. Quod autem 
vertit S. Hieronymus vigilavit jugum , rectius videlur verten¬ 
dum : colligatum, compactum est jugum... 

Iniquitates illa vertuntur manu Dei , et recidunt in caput 
peccatricis : In manu ejus convolutce sunt, et imposilce collo meo, 
nempe lanquam jugum et catenae. 

Quod quidem onus catenarum tam grave est, ut vires ejus 
frangat, eamque dejiciat penitus sine spe surgendi : Infirmata 
est virtus mea. Et sic tradidit eam Dominus in potestatem 
inimici, a quo prostrata ila opprimitur ut surgere nequeat nisi 
a Deo juvetur : Dedit me Dominus in manu, de qua non potero 
surgere. 


Explicatio secunda. 

Lamentationes Jeremiae, uti supra dictum est, sensu spiri¬ 
tuali acceptae, gemitus sunt Ecclesiae, imo ipsius Christi Do¬ 
mini, de luctuosis effectibus peccati. — Haec autem quo melius 
intelligantur, sequentia sunt animadvertenda. 

1° Jerusalem a Nabuchodonosor expugnata, prophetica figura 
est futuri excidii reipublicae judaicae, propter deicidium in occi¬ 
dendo Christo patratum. 

2° Jerusalem vastata mystice repraesentat humanum genus, 

Adaini peccato et diaboli fraude perditum, atque de primaeva 
felicitate, paradiso et originali innocentia dejeclum. 

5° Iterum et magis proprie, eadem sancla civitas expugnata 
acdirula, est anima clirisliana : qua} peccato mortali consentiens, 
justitia regnoque Dei privatur, daemonis jugum ac tyrannidem 
subit, et clades longe majores quam olim misera Jerusalem 
patitur. 

4° Jerusalem desolata figuram quoque refert Ecclesiae mili¬ 
tantis : quatenus et ipsa, tum persecutorum vexationibus, tum 
filiorum suorum peccatis, non quidem ruinam, sed calamitates 
patitur et angustias. 

5° Ipse Jeremias lugens, figura est Christi patientis : cujus 
affectus et dolorum acerbitatem ita in se graphice exprimit ac 
depingit, ut ipsum Salvatorem in cruce gementem, Ioquentem, 
lamentantem audire tibi videaris. 

6° Qui verba Jeremiae applicant B. V. Mariae, Matri dolorosae, 
sensum accipiunt accommodatilium. 

Quomodo sedet sola civitas plena populo. 

Civitas ifia, ex pristino splendore misere delapsa, incolis 
vacua, rege viduata, servituti subjecta, quaenam est ? 

1° Quaecumque Ecclesiae pars vel provincia, quae excidit a 
fide, seu quaecumque regio in schisma vel haeresim lapsa, ut 
Asia, Africa, Graecia, Anglia, etc. 

2° Anima peccatrix, quae post acceptam gratiam sanctifican¬ 
tem, subiit servitutem diaboli. — 1) Anima illa prius habitatio 
vitae, plena virtutibus, sanctisque cogitationibus et affectibus ; 
per peccatum iis omnibus est orbata. — 2) Erat autem velut 
domina gentium, id est, vitiorum et passionum ; iinoeral regina, 
sponsa Christi; nunc autem suo dominio , et sponso suo rege 
est viduata. —5) Princeps provinciarum, id est, anima prius 
potentiis suis et membris imperans , facta est mancipium 
daemonis ; et ut S. Hieronymus dicit, tot sceptris serviens, quot 
dedita vitiis . Et revera in corde peccatoris, non jam ratio scep¬ 
trum tenet, sed superbia , sed avaritia , libido aliaque vitia , 
quibus tanquain totidem tyrannis serviens tributum solvit, 
omnes nempe suas opes et vires impendens. 


Plorans ploravit in nocte ... 

1 ° En Iaciymae amarae, quae sunt necessaria sequela peccati. 
Peccatum enim incipere solet a gaudio, sed desinit in lucium : 
Risus dolore miscebitur , et extrema gaudii lucius occupat. Prov. 
XIV, 13. 

2 ° Lacrymae esse possunt , vel salutares , — vel inanes ac 
steriles. 

4 ) Salutares sunt in hac vita lacrymae poenitentiae, quae peccata 
abluunt, animamque fecundant virtutibus. Tales fuerunt lacry¬ 
mae Davidis, Petri et Magdalenae. Beati qui lugent... Absterget 
Deus omnem lacrymam ab oculis eorum. Mattii. V , 5 ; Apoc. 

ii! 4 . 

2 ) Lacrymae steriles sunt eorum, qui vel in inferno lamen¬ 
tantur ; — vel in hac vita peccatorum poenas luentes , nolunt 
se se sub potenti manu Dei humiliare , nec ad poenitentiam 
reverti. 

5° Haec verba : Plorans ploravit in nocte... merito accom¬ 
modantur afflictae et lacrymabundae Matri Jesu, cum in nocte 
passionis Filii sui, tansfixa doloris gladio, lacrymis veluti tota 
demersa est. 

Non est qui consoletur eam ex omnibus charis ejus. 

Consolatio est officium, quod aliis praestare debemus ; et 
simul remedium, quo ipsimet indigemus. 

1° Consolatio praestanda est afflictis et miseris, qui vel cor¬ 
porali vel spirituali dolore premuntur... Consolatio ingerenda 
est, tum per verba, tum per opera charitatis. Beati miseri - 
cordes , quoniam ipsi misericordiam consequentur . Mattii. V, 7. 

2° Consolatio necessaria nobis est in hac lacrymarum valle , 
ubi tribulationibus mullis subjacemus. Petenda est autem non a 
creaturis, praesertim ab iis, quae vanae sunt et noxiae : Non est 
qui consoletur eam ex omnibus charis ejus. — Petenda est a Deo 
totius consolationis , qui consolatur nos in omni tribulatione 
nostra (II Cor. 111,4), tum in praesenti vita, tum in futura: 
Neque luctus, neque clamor, neque dolor erit ultra. Apoc. XXI, 4. 

Vice Sion lugent... 

Lugubris Jerosolymae status, quem viarum luctus , portarum 
ruina , sacerdotum gemitus , squalor virginum ostendunt , 
imaginem exhibet animae peccatricis. 

1° Viae sanctae , ducentes ad vitam , sunt virtutes et mandata 
Dei : hae viae lugent, ubi ab anima derelictae sunt. 

2° Portae sunt destructae, quando per sensus, quae animae 
veluti portae sunt, hostis, peccatum et mors libere ingrediun¬ 
tur.... 

5° Sacerdotes gemunt , quando spirituales hostiae abnega- 
tionis et precum, quae super altare cordis solebant offerri , 
deficiunt... 

4° Virgines sunt squalidae, quando puritas mentis et corporis 
obscurata est et inquinata. 

Egressus est a filia Sion omnis decor ejus. 

1° Filia Sion est anima justa ac sancta, filia nobilis, sponsa 
Christi, regina pulcherrima ; quae etiamsi corpore infirmo et 
specie humillima induta sit, oculis tamen Dei et Angelorum prae 
omni humana magnificentia placet. 

2° Decor ejus est gratia sanctificans, quae omnem materialem 
pulchritudinem superat: per eam enim eflicimur divinaeconsortes 
naturae (11 Pet. I, 4), et consequenter excellentissime ac proxime 
participamus supernaturalem et summam Dei pulchritudinem, 
quae omnem naturalem et creatum decorem immense trans¬ 
cendit. 

5° Hic decor amittitur per peccatum : Egressus est omnis 
decor. Peccato enim lux anima? mutatur in tenebras, reginae 
purpura in squalorem servae, pulchritudo angelica in turpi¬ 
tudinem spirituum tenebrarum. 

Peccatum peccavit Jerusalem ; propterea instabilis 

facta est. 

Quomodo per peccatum homo fit instabilis ? et quaeham 
hujusmodi instabilitatis causae? 

1° Homo per peccatum fit instabilis, -i) quia in peccato 
existens, velut super oram abyssi aeternae haeret : in eam rui¬ 
turus si moriatur. - 2 ) Quia non amplius in spe, aut tranquilla 
conscientia quiescit; sed timoribus agitatur. - 3 ) Quia peccando 
labilis evadit magis et infirmus, ita ut a peccato in peccatum 
propensius decidat.... 

2° Instabilitatis hujusmodi ratio est, tum ex parte Dei, tum 
ex parte creaturarum. 

- 1 ) Ex parte Dei. Deus omnis stabilitatis principium est et fun 
damentum ; a quo creatura peccando sese separat. — Est enim 
Deus summa veritas, stabiliens creatum intellectum ; summa 
bonitas, satians et tranquillans voluntatem ; summo potentia, 
firmans omnem creaturam quae ipsi innititur : Mihi autem 
adhaerere Deo bonum est , ponere in Domino Deo spem meam... 
Quid enim mihi est in coelo ? et a te quid volui super terram ?... 
Deus cordis mei, et pars mea , Deus in aeternum. Ps. LXXII. 

- 2 ) Ex parte creaturae. Nulla creatura homini stabilitatem 
dare potest : nec quoad mentem, nec quoad cor, nec quoad 
bona quae possidet. Nulla enim scientia, nulla voluptas ter¬ 
rena, nullaque potentia humana est, nisi imperfecta valde ; 
ideoque ipsa non sufficit homini, qui aspirat semper ad meliora, 
tenditque ulterius, donec ad id quod summum est pervenerit 
et in eo conquiescat.... 

Sordes ejus in'pedibus ejus , nec recordata est finis sui. 

Ilis verbis causa innuitur duplex inquinamentorum animae, 
quae sunt sordes peccati : nempe egressio in vias pravas, et 
oblivio finis. 

1° Sordes , inquit, in pedibus ejus, quas nempe contraxit 
ambulando, lutosis viis ,' quae absque coinquinatione animae 
iniri non possunt. Hujusmodi viae, sunt quaevis pericula pec¬ 
cati, quibus nemo sese impune exponere potest : Qui amat 
periculum , in illo peribit. Eccli. 111, 27. 

2° Nec recordata est (inis sui : en altera causa, qua homines 
in peccatum incidant, et in eo sordescant : oblivio finis sui, 
id est, mortis, incerto tempore futurae, judicii, inferni. Memo¬ 
rare novissima tua , ei in aeternum non peccabis. Eccli. VII, 40. 
— Desolatione desolata est omnis terra , quia nxdlus est qui reco¬ 
gitet coi^de. Jer. XII, 11. 

Manum suam misit hostis ad omnia desiderabilia ejus. 

Quis ille hostis rapax ? quaenam desiderabilia rapta ? 

-1° Hostis ille est, -i) diabolus, dum ad peccatum provocat. 
- 2 ) Mundus, dum sua bona ostentat. -3) Ipsa caro nostra, dum 
delicias exhibet. -4) Malus socius, amicus personave quaelibet 
ad malum alliciens... Sic hostis humani generis, serpens anti¬ 
quus, Evam seduxit in paradiso terrestri ; et pro fructu vetito, 
mendacibus verbis commendato, ei originalem felicitatem 
omniaque desiderabilia surripuit— 

2° Quaenam sunt illa animae desiderabilia , quae peccato 
rapiuntur? — -ij Gratia sanctificans et amicitia Dei.- 2 ) Jus 
haereditatis aeternae. - 3 ) Thesaurus meritorum , quae bonis 
operibus collegerat. - 4 ) Pax interna, tranquillitas conscientiae, 
et gaudium sanctum in Domino. - 5 ) Virtutes variae aedona Dei, 
quibus velut totidem vasis sacris internum cordis templum 
ornatur : donum orationis, intelligentia rerum divinarum, mor¬ 
tificatio, charitas.... 

Dederunt pretiosa quaeque pro cibo. 

En iterum peccatum ejusque stultitia : pretio maximo emit 
peccator cibum vilissimum, alimentum insanae passionis. Pro 
pane, imo pro mica terrenae consolationis vel voluptatis, pro 
modica gula, pro contemptibili fastu, pro puncto honoris, — 
dat omnia sua desiderabilia... quin et vires suas omnes, 
ipsamque animam impendit et vendit diabolo... 

0 vos omnes qui transitis per viam , attendite , et 
videte si est dolor sicut dolor meus. 

1° Haec verba Christi sunt, in passione positi, et peccata 

nostra expiantis, -i) Dolores ejus tum interni, tum externi, sunt 
acerbissimi, oiunesque hujus mundi dolores superant. -2) Hos 
sustinet pro eujusque nostrum peccatis : Dilexit me , et tradidit 
semetipsum pro me (Gal. Ii, 20). -3) Hos ostendit omnibus 
nobis, per viam vita? mortalis transeuntibus : justis, peccato¬ 
ribus, laborantibus et afflictis... utque consideremus intime 
quid patiatur pro nobis, attendere nos jubet, dicens: Atten¬ 
dite et videte , si est dolor sicut dolor meus. 

2° Ilaec verba quoque sanctissimae Matri Jesu conveniunt. 
Nam secuta Jesum in Calvariae montem, oniniumque dolorum 
Filii sui ex amore particeps, doloresque suos pro peccatis 
nostris offerens, unumquemque nostrum alloqui videtur dicens : 
Attendite et videte... — Quibus verbis velut consolationem a 
nobis petit, ad compassionem, et patientiae suae imitationem nos 
provocando.... 

3° Haec verba etiam animabus purgatorii accommodari pos¬ 
sunt : iisdem enim verbis animae in expiatione positae, nos 
adhuc mortales invitant , -4) ut ipsis solatium praebeamus ; 
-2) ut ipsarum exemplo sapiamus, nobisque, per sanctam vitam 
et exercitium misericordiae, provideamus.... 

4° Haec verba demum merito attribui possunt damnatis in 
inferno : Utinam mortales, transeuntes per viam vitae, attendant 
et considerent, ne et ipsi veniant in hunc locum tormentorum. 
Luc. XVI, 28. 


. DOMINICA. PRIMA ADVENTUS. 

Lectio Epistolse ad Romanos : Scientes quia hora est. 

Rom. XIII, 11-14. 

11. Et hoc scientes tempus : quia hora est jam nos de 
somno surgere. Nunc enim propior est nostra salus, quam 
quum credidimus. — 12. Nox praecessit, dies autem appro¬ 
pinquavit. Abjiciamus ergo opera tenebrarum, et induamur 
arma lucis. — 13. Sicut in die honeste ambulemus : non in 
comessationibus et ebrietatibus, non in cubilibus et impudi¬ 
citiis, non in contentione et aemulatione : — 14. sed indui¬ 
mini Dominum Jesum Christum. 


Explicatio prima. 

Cum in superioribus Apostolus hortatus sit Romanos ad cha- 
fitatem, hoc loco exhortationem urget, excitando fideles pros- 

E ectu salutis appropinquantis ; monendoque ut abjectis tene¬ 
rarum operibus, assumant arma lucis, et exutis viiiis, induan 
Dominum Jesum Christum. 

I. Motivum dandi operam salutis negotio. 

II. Indicatio operum qua ad id prastanda sunt. 


11. Scientes quia hora est jam nos de somno surgere . 

Textus integer sic legitur : Et hoc scientes tempus : quia hora 
est jam nos de somno surgere. Quibus verbis instat Apostolus, 
ut in praxin deducant fideles quae supra de eharitate commen¬ 
davit ; quasi diceret : Eo diligentius charitatem colamus, fra¬ 
tres, quod non ignoramus, tempus ipsum id postulare, ut sine 
mora omni rei salutis operam impendamus. 

Quia hora est jam nos de somno surgere : id est, tempus est 
et hora, ut quotquot neglectu christiauae legis obdormiverint, 
e spirituali hoc somno evigilent et surgant. — Melaphorica 
locutio adhibetur, desumpta ex hora et luce matutina, qua 
monentur homines ut surgant ad laborem. 

Nomine somni intelligunlur peccata et negligentiae quaecum¬ 
que, et quilibet animi status, quo Christi discipulus male 
delinetur. 

Nomine horce , nempe horae lucis «sive aurorae, intelligitur, 
-t) tempus gratiae, fidei et legis evangelicae : quo sol justitiae, 
Christus, radios per orbem spargere coepit, tenebris errorum 
depulsis. - 2 ) Intelligitur specialius tempus appropinquantis 
diei gloriae ac aeternae salutis. 

llaec, inquit, hora est de somno surgere , qua non licet jam 
indulgere ulli operationi tenebrarum ; sed necesse est surgere 
sine mora, ad opera diurna, h. e. ad opera evangelica pera¬ 
genda. 

Nunc enim propior est nostra salus , quam quum 

credidimus. 

Explicat cur tempus urgeat ad surgendum : quia nempe 
appropinquat dies mortis nostrae, qua optatam salutem perci¬ 
piemus ; ideoque diligentius curandum, ut per opera bona nos 
eadem dignos efiiciamus. 

Quod dicit, propiorem nunc esse salutem nostram, quam 
quum credidimus : id est, quam quum credere coepimus. Quo 
enim magis aetate aeque ac fide et meritis crevimus, eo propius 
ad finem et ad beatiludinem aeternam accedimus nunc, quam 
in die Baptismatis, quo fidem primum suscepimus et fideles 
facti sumus. 

12. Nox prcecessit, dies autem appropinquavit r 
abjiciamus ergo opera tenebrarum, et induamur arma 

lucis. 

Ex superiore metaphora somni nocturni, ex quo surgendum 
est, ansam capit allegorice explicandi statum fidelium respectu 
salutis ; nec non, quibus operibus sese ad salutem promissam 
disponere debeant. Utitur autem forma hortatoria.' 

Nox, inqu ,p prcecessit : id est, tempus vitae nostrae praesen¬ 
tis longe jam rocessit, seu progressum est : ut graeco textu, 
r vu§ izpoUc^e, clare significatur. — Dies autem appropinquavit : 
id est, beata aeternitas jam est proxima. 

Nox vocatur totum vitae tempus in hoc saeculo, utpole ple¬ 
num tenebris errorum, peccatorum, et miseriarum ; dies 
autem, saeculum futurum, tempus exspectatae salutis et gloriae: 
quod erit perpetua dies sine nocte, expers errorum omnisque 
miseriae. Et nox ultra non erit... quoniam Domitius Deus illu¬ 
minabit illos; et reqnabunt in scecula sacculorum. Apoc. 
XXII, 5. 

Juxta Chrysoslomum et alios, nox quae praecessit , est nox. 
infidelitatis ; dies quae appropinquavit, est dies lucis chrislianae. 

Abjiciamus ergo opera tenebrarum, et induamur arma lucis. 
Conclusio adhortaloria, cujus hic est sensus : Quoniam dies 
illucescit, diurno modo nos habeamus ; seu, absque meta¬ 
phora : quoniam instat migratio nostra in coelum, coelestibus, 
moribus nos praeparemus ad eam. 

Quod dicit opera tenebrarum esse reliquenda, et induenda 
arma lucis , metaphoram ducit ex surrectione matutina, 
quando relictis rebus quibuscumque nocturnis, ornatus diurnus 
assumitur. — Opera tenebramm intelligit peccata, quae lucem, 
fugiunt et aspectum, quaeque opposita sunt Deo, qui lux est 
(I Joan. I, 5), et propria spirituum tenebrarum. — Operibus 
tenebrarum opponuntur arma lucis', id est, bona opera, quae 
digna sunt clara luce et oculis Dei atque hominum ; quae pro¬ 
pria sunt Dei, qui lux est , quaeque coelesti luci sunt consentanea. 

In anlilhesi, operibus tenebrarum non opponit opera lucis, 
sed arma lucis : ponendo instrumenta pro effectibus ; et qui¬ 
dem instrumenta non qualiacumque, sed bellica : ut insinuet, 
opera christiana esse totidem fructus belli, totidemque victo¬ 
rias de nobismetipsis, atque hostibus animae nostrae referendas. 
— Non autem dicit, capiamus arma , sed, induamus : ut signi¬ 
ficet, oportere nos esse undequaque contectos eL vestitos 
armatura lucis, ne qua pars animae vulneri pateat. Porro arma 
hujusmodi sunt virtutes Christi, quas induere debemus, ut 
infra'dicetur : Induimini Dominum Jesum Christum. 

13. Sicut in die honeste ambulemus : non in comes- 
sationibus et ebrietatibus , non in cubilibus et impudi¬ 
citiis, non in contentione et aemulatione. 

Repetitio explicativa praecedentis exhortationis. Clarioribus 
verbis Christianos mores commendat Apostolus, quasi dicat : 
Quoniam beatae aeternitatis dies affulgere incipit, jam conver¬ 
semur sicut conversandum et ambulandum est in die : nempe 
honeste, composite, decenter. — Hinc tria praecipua enumerat 
opera tenebrarum fugienda. 

Non in commessationibus et ebrietatibus. Comessationes sunt 
convivia, quae non honestatis, sed gulae causa fiunt ; unde et 
ebrietates, quae ad libidinem aliaque vitia provocant. — Non 
in cubilibus et impudicitiis : id est , non in fornicationibus , 
aliisque foedioris libidinis speciebus. -— Non in contentione et 
aemulatione. Contentio, est concertatio pro gloria et honore ; 
cui semper conjuncta est aemulatio, id est invidia boni alieni. 
— Hic, ut patet, tria praecipue vitiorum capita tanguntur 
fugienda : gula ,. libido , ambitio ; quorum primum abutitur 
bonis externis, secundum bonis corporis, tertium animi bonis. 

14. Sed induimini Dominum Jesum Christum. 


Postquam explicavit opera tenebrarum fugienda, indicat uno 
verbo opera seu arma lucis induenda, dicens : Induimini Domi • 
num Jesum Christum : id est, abjectis istis vitiis, Christi vir¬ 
tutes sic colite, ut hae omnes in vobis effulgeant, et sic ipsius 
Christi speciem ac similitudinem praeferatis. — Indui Christo , 
ut S. Chrysostomus docet, est indui et ornari Christi virtutibus, 
maxime ut externa vita et professione, quasi veste, agnoscantur 

Christi discipuli. Aliis verbis, est ita vivere, ut Jesu Christi 
spiritus, gratia, omnesque mores in nobis eluceant; est Christi 
imaginem ac vitam in se exprimere quam perfectissime ; demum 
induere Christum, est undique in nobis per sanctimoniam et 
mansuetudinem, Christum reddere conspicuum : indumentum 
enim extrinsecus apparet. Itaque, inquit Chrysostomus, appa¬ 
reat in nobis Christus. 


Explicatio secunda. 

Hora est jam nos de somno surgere. 

His verbis Apostolus, Ecclesia, ejusque ore ipse Christus 
Dominus monet nos, et velut somnolentos excitat, ut surgere 
festinemus. Ex quonam autem somno surgendum est ? et quse- 
nam surgendi motiva? 

1° Somniis ex quo surgere debemus, est multiplex ; ita ut 
nemo sil, qui non aliqua somni specia teneatur. Est enim, 
-4) somnus peccati mortalis, qui vero nomine somnus mortis 
appellatur... - 2 ) Somnus oblivionis, respectu salutis et rerum 
animae... - 3 ) Somnus tepiditalis in divino servilio. -4} Som¬ 

nus incuriae inter pericula et hostes spirituales. Vigilate et 
orate , ut non intretis in tentationem (Mallii, XXVI, 41). — Cum 
dormirent homines , venit inimicus homo , el superseminavit 
zizania in medio tritici (Mallh. XIII, 25). — 5 ) Somnus desidiae 
et pigritiae in agendo...' 

2° Quaenam motiva surgendi ? — l) Tempus. Tempus breve 
est (l Cor. VII, 29). — Dum tempus habemus operemur bonum 
(Gal. VI , 10). — 2 ) Ipsa monila Christi et Ecclesiae... 
exempla morienlium, quibus tempus eripitur .. Quae quidem 
monita et exempla negligere periculosum est. - 3 ) Christi bonitas 
et misericordia, tam benigne nos invitantis , ut ad nat alit ia 
festa suumque adventum nos praeparemus... -4) Nostra felicitas. 
Vigilantibus enim Deoqne ex animo servientibus, sicut pasto¬ 
ribus Belhlehem, apparet claritas Dei, et insonat vox angelica : 
Pax hominibus bonce voluntatis. 

Nox praecessit, dies autem appropinquavit. 

Ne forte noctem appellemus diem, et magis diligamus tene¬ 
bras quam lucem, intelligamus ex Apostoli verbis quaenam sit 
nox relinquenda, et quae dies desideranda. Monet enim propheta, 
dicens : Vw, qui dicitis malum bonum , et bonum malum; 
ponentes tenebras lucem , et lucem tenebras (Isai. V, 20). — 
Atqui Apostoli verba duplici sensu accipi possunt: nox enim 
significat infidelitatem, et quidquid evangelicae luci ac doctrinae 
opponitur ; — nox quoque et dies indicat totam hominis vitam, 
quae aeterna esse debet , et veluli unica nocte et unica die 
constat: nox est vita praesens, dies vero vita futura. — In hoc 
secundo sensu quaeri potest: 

1° Quaenam et qualis sit hujusmodi nox ? - 1 ) Nox nostra vita 
praesens recte vocatur, quia tenebris plena est: tenebris nempe 
peccatorum, tentalionum, tribulationum... — et plena hostibus, 
qui latronum instar animae insidiantur...—et quia cooperta 
semper umbra mortis, ubique mortalibus imminentis... - 2 ) Haec 
tamen nox per Christum illuminatur, etsi imperfecte : nempe 
per Christi fidem , per gratiam et consolationes internas, per 
promissionem beatae aeternitatis, quae velut aurora semper 
affulget. Ideo dixit Dominus : Qui sequitur me, non ambulat in 
tenebris (Joan. VIII, 12). — Ilaec autem nox praesentis vitae 
cito progreditur, et mox desinet in diem. 

2° Quaenam dies nostra jam appropinquans ? — Est dies 

beatae aeternitatis in coelo ; lux perpetua, dies sine nocte, cla¬ 
ritas perfecta : cujus fons est ipse Deus et Agnus 

Haeclux vivifica et beatifica, animas puras illustrabit et inflam¬ 
mabit, -i) ut videant... -2) ut ardeant... - 3 ) ut fulgeant... -4) ut 
gaudeant.... tanto plenius, quanto perfectius ab omni impedi¬ 
mento atque opere tenebrarum in hac vita sese expediverint.... 

Abjiciamus ergo opera tenebrarum, et induamur arma 

lucis. 

Opera tenebrarum quaenam sunt, et quomodo abjicienda ? 
Quaenam autem sunt arma lucis, et quomodo induenda ? 

1 ° Quaenam opera sunt tenebrarum ? — 1 ) Illa sunt, quae fieri 
solent de nocte, et absconduntur ab oculis hominum , quia 
turpia sunt; sed ab oculis Dei nequeunt abscondi... qui illumi¬ 
nabit abscondita tenebrarum (I Cor. IV , 5). -2) Illa , quae 
suggeruntur a spiritibus tenebrarum, et ducunt ad tenebras 
exteriores... -3) Illa, quae contraria sunt Deo, ejusque legi ac 

voluntati : nimirum peccata, sive mortalia, sive venialia. 

- 4 ) Opera tenebrarum etiam sunt, quaecumque dunlaxat per¬ 
tinent ad noctem hujus vitae, suntque mere temporalia , nec 
fiunt intuitu Dei aut vitae aeternae. 

2° Quomodo abjicienda? — 1 ) prompte, fortiter, integre.... 
Quce societas enim luci ad tenebras ? (II Cor. VI, 14). — 2 ) Per 
arma lucis... 

5° Quaenam sunt arma lucis ? 

Sunt - 1 ) instrumenta Christiani hominis, necessaria ad resis¬ 
tendum tentalionibus , — ad laborandum pro Deo , — ad 
patiendum juxta exemplum Christi : nimirum oratio, — sacra¬ 
menta, — fuga periculorum, — patientia... 

- 2 ) Sunt ipsa opera bona , erga Deum et erga proximum 
exercenda : -a) erga Deum , servando mandata, et implendo 
fideliter quotidiana officia sui status ; - b ) erga proximos, con¬ 
donando injurias, sufferendo defectus, erogando eleemosynas 
corporales et spirituales.... 

-3) Sunt omnes Christi mores, adeoque ipse Christus , ut 
mox addit Apostolus : Induimini Jesum Christum. 

4° Quomodo haec arma lucis sunt induenda ? — Secundum 
Christi et Sanctorum exemplum : ita ut, - 1 ) nunquam depo¬ 
nantur... - 2 ) utque appareat oculis Dei et hominum, nos esse 
milites Christi— 

Sicut in die honeste ambulemus. 

Duo praescribit Apostolus : ut honeste ambulemus, et quidem 
ut honeste ambulemus sicut in die. 

1° Ambulare honeste ac decore, est -1) ita vivere, ut actiones 
nostrae ac mores digni sint oculis hominum, et praesertim oculis 

Dei. — Porro honesta erit vita hominibus, si externa nostra 
conversatio aedificationem omnibus pariat : si neminem laedi¬ 
mus, nemini malum exemplum praebemus.... — Honeste 
vivemus etiam oculis Dei, qui interiora videt, si nostra quoque 
interna conversatio, cogitationes, affectus ac desideria fuerint 
sancta_ 

- 2 ) Honeste ambulare, est ea ratione nos gerere, quae nostrae 
conditioni congruit, nempe uti decet filios Dei. 

2° Sicut in die. — Yivere sicut in die, est vivere sicut in 
Inmine gratiae vivendum est, et sicut vivitur in lumine gloriae. 

- 1 ) Illuminati lumine fidei et gratiae sanctificantis, vivere 
debemus sancte, secundum fidei documenta... Sancte quoque, 
prout requirit immaculatum gratiae vestimentum, quo lanquam 
filii lucis induti sumus. 

-2) Sicut in lumine gloriae, id est, sicut in coelo vivitur. 
Quoniam mox in coelestia migraturi, coeli cives erimus ; jam 
nunc coelestes mores assumere, et coelilum vitam aemulari 
debemus. — Porro coelitum vita, est amor purissimus Dei, et 
perfecta implelio divinae voluntatis. Ergo instar coelitum, 
divinam in omnibus voluntatem quaerere et perficere debemus, 
quantum id humana conditio patitur : Fiat voluntas tua , sicut in 
coelo et in terra. 

*■ Induimini Dominum Jesum Christum. 

Vult Apostolus ut Christo tanquam vestimento induamur. 
Quid autem est indui Christo ? et quomodo illud indumentum 
mysticum assumendum est ? 

1° Indui Christo est,-i) ornari virtutibus ejus in hac vita : non 
tantum internis, fide, spe, charitale ; — sed etiam externis 
illis virtutum actibus, quibus homo vere Christianus, Christoque 
similis appareat. 

- 2 ) Indui Christo, Christo nempe patiente, est vestibus atque 
insignibus passionis ejus contegi : contemptu nimirum, contu¬ 
meliis, vexationibus quibuscumque pro Christi nomine toleran¬ 
dis. Snnper mortificationem Jesu in corpore nostro circumfe¬ 
rentes. II Cor. IV, 10. 

- 3 ) Indui Christo, nempe glorioso, est ejus gloria condecorari, 
non tantum quoad animam, sed etiam quoad corpus. Oportet 
enim corruptibile hoc induere incorruplionem ; et mortale hoc 
induere immortalitatem (I Cor. XV, 55). — Salvatorem exspec¬ 
tamus Dominum nostrum Jesum Christum , qui reformabit corpus 
humilitatis nostras , configuratum coipori claritatis sum. Phil. 
111,21. 

2 a Quonam modo Christus induendus est ? — i) Requiritur 
imprimis ut exuatur vestimentum vetus, seu vetus homo cum 

vitiis et concupiscentiis.ejus : Exspoliantes vos veterem hominem 
cum actibus suis , et induentes novum . Goloss, III, 9. 

-2) Requiritur exercitium, et quidem perseverans. Non enim 
unico actu, sicut vestis corporalis induitur, Christi moribus 
ornamur ; sed actus repetiti , et quidem quotidiani per lotam 
vitam sunt adhibendi, ut tandem vestiti , non nudi inveniamur. 
II Cor. V, 5. 

-3) Requiritur integra Christi legis assumptio. Non enim 
dimidiatim, sed integre vestimentum assumitur, nec dividi ullo 
modo potest ; similiter Christus Dominus, ejusque lex et famu¬ 
latus dividi nequit. Nemo potest duobus dominis servire... 
(Malth. VI, 24). — Qui non est inecuni, contra me est (Luc. I, 23). 
— Quce enim participatio justitiw cum iniquitate ? II Cor. VI, 14. 

DOMINICA SECUNDA ADVENTUS. 

Lectio Epistolae ad Romanos : Quacumque scripta sunt. 

Rom. XV, 4-13. 

4. Quaecumque scripta sunt, ad nostram doctrinam scripta 
sunt; ut per patientiam, et consolationem Scripturarum, 
spem habeamus.— 5. Deus autem patientiae et solatii det 
vobis idipsum sapere in alterutrum secundum Jesum Chris¬ 
tum ; — 6. ut unanimes uno ore honorificetis Deum, et 
patrem Domini nostri Jesu Christi. — 7. Propter quod 
suscipite invicem, sicut et Christus suscepit vos in hono¬ 
rem Dei. — 8. Dico enim Christum Jesum ministrum fuisse 
circumcisionis propter veritatem Dei, ad confirmandas pro¬ 
missiones patrum : — 9. gentes autem super misericordia 
honorare Deum, sicut scriptum est : Propterea confitebor 
tibi in gentibus, Domine, et nomini tuo cantabo. — 10.. Et 
iterum dicit : Laetamini, gentes, cum plebe ejus. — 11. Et 
iterum : Laudate, omnes gentes, Dominum ; et magnificate 
eum, omnes populi. — 12. Et rursus Isaias ait : Erit radix 
Jesse, et qui exurget regere gentes, in eum gentes spera¬ 
bunt. — 13. Deus autem spei repleat vos omni gaudio et 
pace in credendo ; ut abundetis in spe, et virtute Spiritus 
sancti. 


Explicatio prima. 

Omnibus fidelibus Romanis, sive ex Judaeis sive ex Gentili¬ 
bus, hic per modum benedictionis Apostolus apprecatur perfec- 

I. — S. Scripturae. 19 

tam inter se concordiam ; utque sese invicem in unam com¬ 
munitatem spiritu charitatis suscipiant, eis exhibet exemplum 
Christi : qui omnes, tam Gentiles quam Judaeos, misericorditer 
suscepit salvandos. — Gentilibus autem peculiarius ostendit, 
Christum Dominum fuisse ipsum et genere Judaeum, et Judaeo¬ 
rum ministrum ac apostolum ; Judaeis vero, Deum per prophe- 
tasadoplionem Gentium praedixisse. — Demum, omnibus simul 
Dei gratiam iterum apprecatur, seu inchoatam absolvit benedic 
tionem. 

I. Apprecatio concordia. 

II. Motivum concordia et unionis fraterna. 

III. Altera benedictionis divina invocatio. 

4. Qucecumque scripta sunt , ad nostram doctrinam 
scripta sunt ; ut per patientiam, et consolationem Scrip¬ 
turarum spem habeamus. — 5. Deus autem patientiae 
et solatii det vobis idipsum sapere... 

Postquam allegavit Apostolus Scripturae verba : Improperia 
improperantium tibi ceciderunt super me , rationem reddit, cur 
verba illa in persona Christi a Davide prolata, allegaverit ad 
instructionem fidelium : quia scilicet tota Scriptura ad nostram 
doctrinam ordinata est. Ad hunc enim finem libros sacros dedit 
nobis Deus, ut per eos patientiam nobis suggerat et consolatio¬ 
nem salutarem. Utinanridem Deus, patientiae et consolationis 
auctor, det vobis concordiam ! 

Ut patet, velut transitio haec est, qua ex allatis modo Scrip¬ 
turae verbis, gradum facit Apostolus ad sermonem de concordia. 

Qucecumque scriptasunt, nempe Deo auctore in sacris Litteris, 
ad nostram doctrinam scripta sunt: id est, ad nos salutariter do¬ 
cendum ordinata sunt. Doctrina enim intelligitur, qua instrui¬ 
mur ad patientiam, pietatem et salutem aeternam : quae doctrina 
divinis Scripturis propriaest, easque distinguit a libris humanis. 
Quacumque scripta sunt, praesertim de Christo, ad nostram, 
qui Christiani sumus, doctrinam, institutionem et imitationem 
sunt scripta. — Finis hic et scopus indicatur sacrarum Scrip¬ 
turarum. 

Ut per patientiam et consolationem Scripturarum spem ha¬ 
beamus : modum explicat, quo Scripturae ad doctrinam nostram 
ordinatae sint et conferant : nempe faciunt ut spem habeamus 
fundatam ac certam salutis aeternae, insinuando nobis patientiam 
et consolationem. 

Itaque in Scripturis invenimus spem, pignusque salutis, seu 
salutem in spe : quae est ipsa salus nostra, quantum in hoc 
mundo possideri potest. 

Oblinemus autem hanc spem , hauriendo ex Scripturis , 
1° patientiam , ad quam nos horiantur exempla Sanclorum, et 
maxime ipsius Christi, in Scripturis proposita ; 2° consolatio¬ 
nem , qua nos implent divina auxilia et praemia , fidelibus Dei 
servis in Scripturis promissa. — Hinc, patientia, consolatio, 
spes, praecipui fructus sunt e sacris Litteris colligendi; tolaque 
Scriptura dici potest ordinata ad fidei nostrae instructionem, 
ad spei stabilimentum, et ad incrementum charilatis. 

Deus autem patientiae et solatii det vobis idipsum 
sapere in alterutrum secundum Jesum Christum ; 6. ut 
unanimes , uno ore honorificetis Deum, et Patrem 

Doynini nostri Jesu Christi . 

Ex dictis de patientia et consolatione e Scripturis haurienda, 
deducit Apostolus cohortationem ad concordiam, per modum 
apprecalionis dicens : Deus patientiae et sanctae consolationis 
auctor, det vobis, tum Judaeis tum Gentibus, ut sublatis dissen¬ 
sionibus quas habetis inter vos, idem mutuo sentiatis. 

Deus patientiae et solatii... Invocat Deum patientiae, quia ad 
concordiam opus est patientia, qua alter alterius defectus suffe¬ 
ramus ; invocat Deum solatii, quia concordia magnam continet 
consolationem, nempe charilatis dulcedinem, secundum illud : 
Ecce quam bonum et quam jucundum habitare fratres in imum! 
Ps. CXXXll. 

Idipsum sapere in alterutrum, id est, idem sentire, idem velle, 
in idem, tum sensu mentis, tum affectu cordis conspirare : ita 
ut inter utrosque nec sit sententiarum diversitas, nec affectuum ; 
ac proinde etiam neque verborum, quod mox expresse dicitur : 
Uno ore . 

Idipsum, inquit, sapere secundum Jesum Christum : hoc est, 
secundum spiritum, doctrinam et exemplum Christi ;seu secun¬ 
dum fidem ac religionem Christianam. 

Ut unanimes, uno ore honorificetis Deum. Explicatio optatae 
concordiae. Sensus autem est : Ut una mente, uno corde et uno 
ore consociati, glorificetis Deum et Patrem Domini nostri Jesu 
Christi hac sancta vestra unione, tanquam virtute ipsi gloriosa, 
et vobis utilissima ad magis magisque Deum colendum. 

7. Propter quod suscipite invicem, sicut Christus 
suscepit vos in honorem Dei. 

Postquam Deum pio concordia oravit, ipsos fideles directe 
ad eam deni hortatur, quasi diceret : Quoniam concordia de 
qua loquor, donum Dei est tam excellens, et Deus ex sua parte 
gratiam quam ego peto non negabit; vos quoque exparte 
vestra cooperamini, et suscipite invicem, nempe in fratres : 

vos, Judaei et Gentiles, docti et rudes, ut fratres invicem con¬ 
siderando, aestimando, et in omnibus fraterna charitate tra- 
tando. — Adhortationi subjungit molivum, exemplum Clirist : 

Sicut Christus suscepit vos in honorem Dei : quemadmodum 
scilicet Christus per mortem suain vos, tam Judaeos quam Gen¬ 
tiles suscepit, sibique adjunxit ut fratres, filios adoptivos Dei, 
et cohaeredes coeli ; — in honorem Dei , id est, ut per hoc Dei 
gloriam et honorem promoveret... ita vos quoque invicem 
assumite in fratres, ut unitate et concordia vestra Deus glori¬ 
ficetur. 

Quonam, autem modo Deus per Judaeorum et Gentium sal¬ 
vationem fuerit glorificalus, declarat hinc Apostolus , dicens, 
hoc factum esse eo quod sic manifestata sit Dei ventas et mise¬ 
ricordia : ita ut glorificatus sit Deus, tanquam verax, et tan- 
quam misericors. 

8 . Dico enim, Christum Jesum ministrum fuisse 
circumcisionis propter veritatem Dei, ad confirmandas 
promissiones patrum : 9 . gentes autem super miseri¬ 
cordia honorare Deum, sicut scriptum est ... 

Sensus est: Dicendo, Christum suscepisse vos ulrosque, 
Judaeos et Gentes in honorem Dei, hoc significo : Christum, sus¬ 
cipiendo Judaeos, glorificasse Dei veritatem ; suscipiendo vero 
Gentes, glorificasse Dei misericordiam. Etenim Christus na¬ 
scendo et praedicando regnum Dei inter Israelilas, prout patri¬ 
bus eorum promissum fuerat, manifestavit Dei veritatem, seu 
fidelitatem in promissis ; extendendo autem regnum Dei, seu 
salutem ad Gentiles, quibus promissio directa non erat data , 
manifestavit Dei misericordiam. — Non negat Apostolus, mise¬ 
ricordiam quoque pertinere ad Judaeos, aut promissam etiam 
fuisse conversionem Gentium : sed simpliciter hic considerat 
promissionem directam, quae solos respiciebat Judaeos. 

Ut facile patet, haec Apostoli explicatio Romanos ad mutuam 
concordiam inducit, non tantum proponendo exemplum Christi ; 
sed etiam mutuam reverentiam et aestimationem suggerendo , 
ostensis tum Judaeorum tum Gentium privilegiis. Quod enim 
dicit de praerogativis Judaeorum, eo confert, ut Gentes vene¬ 
rentur Judaeos ; quod dicit de gratia Gentibus concessa, et a 
prophetis praedicta , eo facit ut Judaei minime contemnam 
Gentiles. 

Dico, Christum Jesum ministrum fuisse circumcisionis : id est, 
quod modo enuntiavi, id aliis verbis sic dico : Christus datus 
est proprie circumcisioni , seu Judaeis. Inter eos natus est, et 
pro iis in propria persona laboravit ac ministerium suum exer¬ 
cuit, ita ut eorum saluti velut serviret : Minister circumcisionis, 

Apostolus eorum atque Evangelista ; et quidem propier veri¬ 
tatem Dei, nempe ut Dei fides ac fidelitas servaretur ; ad confir¬ 
mandas promissiones patrum, id est; ad promissiones implendas 
a Deo patribus eorum lactas, Abrahae, Dovidi ac caeteris. 
Impletione enim promissio confirmatur, seu stabiliter sustinetur 
ne cadat irrita. 

Gentes autem (dico) super misericordia honorare Deum : id 
est, Gentes vero, quibus nulla directe facta promissio est, dico 
debere Deum glorificare et laudibus celebrare pro misericor¬ 
dia sibi praestita, et per prophetas olim annuntiata: Sicut 
scriptum est : 

Propter ea confitebor tibi in gentibus. Domine , et 
nomini tuo cantabo. 10 . Et iterum dicit: Laetamini , 
gentes, cum plebe ejus. 11 .Et iterum : Laudate, omnes 
gentes, Dominum ; et magnificate eum, omnes populi. 
12. Et rursus lsaias ait: Erit radix Jesse, et qui 

exsurget regere gentes, in eum gentes sperabunt. 

Citat Apostolus' quatuor Scripturae loca, quae, sive sensu 
typico, sive litterali, promissionem de adoptione Gentium 
continent. — Agglomerat autem testimonia, tum ut Judaeis 
vocationem Gentium magis persuadeat, tum ut ipsi Gentiles 
hoc beneficium magis ponderent, Deoque gratias agant. 

Propterea confitebor tibi in gentibus, Domine, et nomini tuo 
cantabo (Ps. XVII) : id est, propter gratiam Gentibus conces¬ 
sam, o Domine, aperte laudabo te inter Gentes, celebrabo 
nomen tuum, et misericordiae tuae beneficia eis concessa. — Id 
Christus, ore psalmistae loquens, se facturum dicit inter Gentes : 
prout per totam Gentium Ecclesiam revera id nunc facit ore 
fidelium suorum. 

Laetamini, gentes, cum plebe ejus (Deut. XXXII, 43). His 
verbis invitantur Gentes ad Deum laudandum una cum populo 
Israel. Gentes cum plebe ejus , id est, Gentiles et Judaei, utrique 
ad Christum conversi, in Christo coadunati, unamque Eccle¬ 
siam constituentes. — Citat Apostolus locum hunc juxta LXX 
interpretes; in Vulgata enim legitur: Laudate gentes populum 
ejus. 

Laudate , omnes gentes, Dominum, et magnificate cum , omnes 
populi (Ps. CXVI).*Mic diserte invitantur prophetae voce Gentes 
omnes ac populi, ad laudandum Deum pro misericordia, omni¬ 
bus stabiliter exhibita et pro impletis fideliter promissis populo 
Israel (d). 

Erit radix Jesse , ei gui exsurget regere gentes ■ in eum gentes 

(1) Cf. tom. 2, Series tertia, Psalra. CXVI. 

sperabunt (Isai. XI, 10). Hic praedicitur, Christum fore regem 
Gentium, gentesque in ipsum speraturos, adeoque fide ad 
Chrislum convertendos. — Radix Jcsse , hebraice germen, seu 
soboles Jesse, patris David, designat Christum, ex Davide 
secundum carnem oriturum. — Et qui exsurget regere gentes ; 
seu, ut habet Vulgata : Qui stat in 'signum populorum, nempe 
idem ipse qui exsurget, et stabit instar signi in altum erecti, 
ad quod undique populi confluant : ipse ideo sic exsurget, 
ut gentibus imperet, sitque eorum princeps. — In eum gentes 
sperabunt j seu, juxta Vulgatam : Ipsum gentes deprecabuntur : 
ille est, quem Gentes, sua) vocationis gratiam agnoscentes 
requirent,in quem sperabunt, quemque proinde deprecabuntur’. 

Nola. Christus ab Isaia vocatur radix, id est, filius Jesse seu 
David, secundum humanitatem tantum ; a Joanne vero, simul 
radix et genus David (Apoc. XXII, 16) : id est, simul creator 
Davidis ejusque filius, spectata nimirum tum divinitate tum 
humanitate. 

13 . Deus autem spei repleat vos omni gaudio et pace 
in credendo ; ut abundetis in spe , et virtute Spiritus 

sancti. 

Concludit Apostolus iterum orando pro Romanis, eisque 
Spiritus sancti dona, praesertim pacem et concordiam appre¬ 
cando. 

Deus, inquit, spei... id est. Deus auctor spei vestrae, imo 
ejusdem principium, medium et finis. Non enim solummodo 
Deus spem in nobis producit, sed etiam conservat eam, et eam 
replebit sui fruitione in coelis. 

Repleat vos omni gaudio, id est, pleno et perfecto gaudio, 
quod inesse convenit hominibus tanta bona sperantibus. 

Et pace in credendo, id est, concordia in eadem fide, per 
quam omnis inter vos exstinguatur dissensio. 

Ut abundetis in spe : ut nempe laeti et unanimes, magis ac 
magis spe crescatis : crescente nimirum fomento spei, quod 
est gaudium, pax et mutua eharitas. 

Et virtute Sp iritus sancti; graece in virtute , syriace in 
virtute vel per virtutem ; — sensus ergo est : Spes augeatur in 
vobis per virtutem, i. e. per efficacem operationem Spiritus 
sancti. 

Explicatio secunda. 

Queecumque scripta sunt , ad nostram doctrinam scripta 

sunt. 

De Scriptura sacra hic loquitur Apostolus, deque fine ejus. 
Quid est Scriptura sacra? —Quid sacra Scriptura continet? 
— Quem in (inem Deus sacros libros scribendos voluit ? — 
Quomodo sacra Scriptura legenda et audienda ? — Quid de 
aliis libris et lectionibus dicendum est ? 

1° Scriptura sacra (i) est, -i) verbum Dei scriptum, sicut 
Traditio sacra est verbum Dei oretenus traditum. Hi enim 
sunt duo divinae revelationis fontes, prout Ecclesia catholica 
docet. - 2 ) Est liber omnium librorum prseslantissimus, utpote 
Deo inspirante conscriptus, et continens verbum Dei, qui ipsa 
Veritas est et Sapientia. Sicut enim olim locutus est Deus per 
prophetas ; ita etiam per eosdem prophetas, aliosque viros 
divinitus illuminatos, litteris mandavit ea, quae humano generi 
prse oculis manere voluit usque ad finem mundi. Est itaque 
Scriptura verbum Dei perpetuo constitutum , alloquens et 
docens generationes singulas, transeuntes per hunc mundum. 
- 3 ) Est liber multiplex, seu collectio ordinata, continens libros 
septuaginta duos, scriptos ab auctoribus quadraginta : qui a 
Moyse usque ad Apostolos Christi, spatio sexdecim saeculorum 
certis intervallis succedentes, Spiritu sancto movente sacrorum 
codicum seriem confecerunt. Qui quidem libri, quamvis forma 
ac stylo diversi, eamdem omnes rem ac sapientiam loquuntur, 
ita ut unus principalis auctor loculenter appareat esse Spiritus 
sanctus. 

2° Quid sacra Scriptura continet ? — Historiam continet et 
disciplinam moralem : historiam nempe humani generis a prin¬ 
cipio usque ad finem mundi; et disciplinam moralem , seu 
veram videndi rationem qute homini convenit. — 1 ) Quatenus 
historia, exponit quomodo homo sit a Deo creatus, quomodo 
sit redemptus per Dei Filium incarnatum, Dominum nostrum 
Jesum Christum ; demum quomodo per eumdem Jesum Chris¬ 
tum sit judicandus. - 2 ) Quatenus institutio moralis , docet 
veram sapientiam , ostendendo homini finem suum, et viam 
bonam qua finem hunc feliciter consequatur. Id autem docet, non 
tantum prmceptis ac regulis ; sed etiam exemplis, inter quae 
exemplum eminet Christ i Salvatoris. 

5° Quem in finem Deus sacros libros scribendos voluit ? — 
Thesaurum Scripturarum divina misericordia humano generi 

(1) Cfr. qute fusius habentur supra, Introduci. pag. 1 seqq. 

dare voluit tanquam medium salutis, hunc in finem, ut doctri¬ 
nam omnium praestanlissimam in eo inveniremus, doctrinam 
aeternae beatitudinis : Qucecumque scripta sunt , ad nostram doc¬ 
trinam scripta sunt. Haec doctrina verae sapientiae est, quam 
ipse Deus, omnis sapientiae fons, homini proponere dignatus 
est. Beatus homo quem tu erudieris , Domine , et de lege tua 
docueris eum. Ps. XCI1I. 

4° Quomodo sacra Scriptura legenda et audienda est? — 
Legenda est a sacerdotibus, audienda a fidelibus. Est autem 
sive legenda , sive audienda, -i) cum reverentia summa , ut 
verbum Dei ; - 2 ) eo fine quo nobis a Deo data est, nempe ut 
discamus scientiam salutis, semperque in cognitione et amore 
Christi, quae summa sapientia est, progrediamur.... 

5° Quid de aliis libris et lectionibus dicendum est ? — 
Praeter Scripturam sacram, seu librum Dei, alii mulli sunt 
libri hominum. Hi autem in tres facile classes dividuntur. Alii 
enim consonant cum Scripturarum veritate ac doctrina, et sunt 
boni; — alii materiam fidei ac morum npn attingunt, et in se 
indifferentes sunt ; — alii demum Scripturarum doctrinae 
adversantur, et mali sunt. Porro libri mali venenum continent 
animarum ; et sicut Scripturae sunt verbum Dei, verbum veri¬ 
tatis ac salutis : ita libri, fidei moribusque contrarii, verbum 
sunt diaboli, verbum mendacii et ruinae aeternae.... 

Deus autem patientice et solatii. 

Non sine causa Apostolus Deum vocat Deum patientiae et 
solatii: hoc enim nomine salutares insinuat veritates. Cur enim 
dicitur Deus patientiae ? et cur Deus solatii ? 

1° Dicitur Deus patientiae, - 1 ) quia patientiam amat ; et per 
patientiae viam nos deducere vult ad salutem. Oportuit pati 
Christum , et ita intrare in gloriam suam (Luc XXIV, 26.) 
-2) Quia ab ipso veniunt tribulationes nostrae, quae materia sunt 
patientiae : ab ipso scilicet vel permittente, vel salutariter 
infligente. Tanquam aurum in fornace probavit illos (Sap. III, 6). 
— 3 ) Quia ab ipso venit patientiae virtus, seu nostra in perfe¬ 
rendis tribulationibus constantia. Cum ipso sum in tribulatione 
(Ps. XC.). — Faciet etiam cum tentatione proventum, ut possitis 
sustinere. I Cor. X, 13. 

2° Dicitur Deus solatii, quia --i) sicut ab ipso veniunt tribu¬ 
lationes, ita quoque ab ipso consolatio nostra : Dominus morti¬ 
ficat et vivificat , deducit ad inferos et reducit (I Reg. 11,6). 
- 2 ) Quia ideo vult nos salutariter affligi et lugere, ut possit nos 
perfecte consolari. Deus totius consolationis... absterget omnem 
lacrymam ab oculis eorum. (II Cor. I, 3; Apoc. XXI, 4). 

Ut unanimes uno ore honorificetis Deum. 

En unio charitalis, per quam Christi fideles Deum ac Domi¬ 
num suum honorare debent ; et sine qua Deum vere colere ac 
honorare non possunt. Vult enim imprimis divinus magister, 
ut omnes discipuli sui unum sint , ut suit consummati in unum 
(Jqan XVII, 21, 25). — Hujusmodi autem unio triplex est: 
unio mentium, unio cordium, unio oris seu linguarum. 

1° Unio mentium consistit, d) in assensu veritatibus fidei, ab 
Ecclesia propositis ; - 2 ) in consensu cum lege, et in approba¬ 
tione praecepti cujusvis, ab auctoritate legitima manantis ; - 3 ) in 
modestiae spiritu , quo facile aliorum sententiae cedimus et 
adhaeremus.... 

2° Unio cordium consistit in fraterna charitate : qua omne 
odium atque aversionem ab animo excludimus , omne bonum 
proximo exoptamus, et internam benevolentiam etiam externa 
ratione agendi demonstramus : praesertim in favendo quoad 
possumus studiis et operibus ejus.... 

5° Unio oris ex unione mentis et cordis sponte nascitur; 
atque in eo consistit, ut vitentur, - 4 ) verba disputationis; 
- 2 ) verba detractionis ; - 3 ) verba aspera et amara ; 4) verba 
improbationis vel censurae erga superiores.... 

Suscipite invicem sicut Christus suscepit vos. 

1° Quomodo Christus suscepit nos? —Summa misericor¬ 
dia et charitate , cum adhuc peccatores essemus , pro nobis 
natus est, et mortuus, et resurrexit : atque ita suscipere nos 
dignatus est, - 1 ) in amicos , per remissionem peccatorum ; 
" 2 ) in fratres , per regenerationem Baptismi ; 3 ) in socios 
laborum , per vocationem ad vineam Ecclesiae terrestris; 
-4) in cohaeredes gloriae coelestis, per ressurreclionem ex 
mortuis. 

2° Quomodo nos debemus suscipere invicem ? — Debemus 
juxta exemplum Christi, alteri alteros suscipere - 1 ) in amicos , 
condonando injurias omnes, nosque invicem sulferendo ; -2) in 
fratres, nos invicem juvando et consolando ... 

Propter veritatem Dei ad confirmandas promissiones 

patrum. 

1° Quaenam sunt promissiones Dei hominibus factae ? - 1 ) Pro¬ 
misit olim Deus humano generi, per peccatum perdito, Redemp¬ 
torem, enmdemque Ecclesiae Fundatorem... - 2 ) Ipse Christus 
Redemptor promisit omnibus hominibus remissionem pecca¬ 
torum, gratiam bene vivendi in hoc saeculo, et aeterna praemia 
in futuro. -3) Christus Fundator Ecclesiae, huic suo aedificio 

promisit perpetuam stabilitatem ac Spiritus sancti praesentiam : 
Super hanc petram aedificabo Ecclesiam meam , et portae inferi 
non praevalebunt adversus eam (Matth. XVI, 18). — Ego rogabo 
Patrem, et alium Paraclitum dabit vobis , ut maneat vobiscum in 
aeternum, Joan. XIV, 16. 

2° Quomodo Deus promissiones suas implet ? Fidelissime. 
Promissiones divinas partim jam impletas videmus , partim 
certissime implendas exspectamus : praeterita enim pignus 
sunt futurorum. 

Etenim -i) vidimus jam adventum promissi Redemptoris , 
Ecclesiae fundationem, ejusque stabilem per tot saecula con¬ 
servationem ; exspectamus autem ejusdem promissam conti¬ 
nuationem usque ad finem saeculorum. - 2 ) Vidimus hactenus, 
Christum servis suis, nobisque ipsis suppeditasse sacramenta , 
orationem, aliaque salutis media ; exspectamus autem eadem 
subsidia in futurum. - 3 ) Vidimus Christum ascendisse in 
coelum, imo Sanctos plurimos ex signis et miraculis eorum 
veluti oculis videmus Christi gloriae socios ; exspectamus 
autem justorum futuram glorificationem : tum privatam , in 
hora obitus cujusque ; tum publicam et universalem , in die 
resurrectionis atque judicii. 

Gentes autem super misericordia honorare Deum. . 

Quanta est Dei erga nos misericordia ? et quomodo Deum 
propterea honorare debemus ? 

1° Misericordiam ineffabilem exhibuit nobis Deus, 1 ) per 
Redemptionis mysterium : Commendat charitatem suam Deus 
in nobis , quoniam quum adhuc peccatores essemus, secundum 
tempus , Christus pro nobis mortuus est (Rom. V, 8). — 2 ) Per 
vocationem nostram ad fidem, et regenerationis baptismatis 
gratiam, qua nos adoptavit in filios Dei. -3) Per revocationem 
e peccatis, qua tanquam prodigos filios aberrantes, sjepe revo¬ 
cavit ad meliorem frugem. - 4 ) Per auxilia , quibus adjuvat 
nos ad operandum bonum , et promerendam vitam aeternam. 
- 5 ) Per praemia , quae perseverantibus nobis dabit in coelum. 
Misericordias Domini in aeternum cantabo. Ps. LXXXVI1I. 

2° Pro tot ac laniis beneficiis Deum laudare debemus , nunc 
et in aeternum : - 1 ) agnoscendo omnia nos di vi me misericor¬ 
diae debere : non tantum bona quae vel possidemus, vel agimus ; 
sed ipsam liberationem a morte aeterna : Misericordia; Domini 
quia non sumus consumpti : quia non defecerunt miserationis 
ejus (Thren. III, 22). — 2 ) Gratias perpetuas agendo divina* 
bonitati pro donis perpetuis. -3) Fiduciam maximam in divina 
misericordia constituendo , de omnibus , sive nostris , sive 
aliorum peccatis. - 4 ) Misericordias Dei aliis communicando : 

conferendo ad propagationem fidei ; vel aliis operibus zeli 
faciendo , ut peccatores convertantur et divinae misericordi* 
participes fiant. -5) Misericordiam similiter exercendo erga 
proximum. Omne debitum demisi libi quoniam rogasti me : 
nonne ergo oportuit et te misereri conservi lui , sicut et ego tui 
misertus sum ? Matth. XVIII, 52. 

Erit radix Jesse, et qui exsurget regere gentes; in eum 

gentes sperabunt. 

Quomodo Christus surrexit regere Gentes ? et quomodo 
Gentes in ipsum sperant, atque sperare debent ? 

1° Christus Rex Gentium, hominumque omnium existit, quia 
Filius Dei, mundique Salvator. Regnum autem constituit per 
fidem seu religionem .suam, et Ecclesiam, -i) Etenim per fidem 
regit animas, intelligentias et voluntates, velut imperio interno. 
- 2 ) Per Ecclesiam regit populos etiam externe : nempe per 
vicarios suos , Romanum Pontificem , Episcopos , omnesque 
ministros hierarchice constitutos ; imo per superiores quoslibet 
legitime deputatos : Qui vos cmdit , me audit (Luc. X , 16). — 
3) Regit autem Gentes omnes, omnesque et singulos homines : 
alios volentes, alios invitos... alios sceptro misericordi*, alios 
sceptro justitise, prout ipsi elegerint... 

2° Sperant autem homines in Christum, -i) eum credendo 
Salvatorem, a quo solo salus ac vita *terna est accipienda. 
Non est in alio aliquo salus. Nec enim aliud nomen est sub coelo 
datum hominibus , in quo oporteat nos salvos fieri (Act. IV, 12). 
- 2 ) Christum colendo ac deprecando in omni necessitate, sive 
ad arcenda mala, sive ad impetranda bona. - 3 ) Omnia propter 
Christum et propter bona qu* promittit, sacrificando. Quod 
sacrificium quidem gradus admittit; ab omnibus tamen aliqua¬ 
tenus requiritur, secundum illud : Omnis ex vobis qui non 
renuntiat omnibus queepossidet , non potest meus esse discipulus ( 1 ). 
Luc. XIV, 53. 

Deus autem spei repleat vos omni gaudio et pace in 

credendo . 

1° Quodnam est gaudium in credendo ? — Est illud gaudium 
quod fides parit in corde, quodque eo majus est, quo fides 
vividior et etlicacior. Consistit autem , - 1 ) in tranquillitate 
conscienti* ; - 2 ) in oratione et commercio cum Deo ; -3) in spe 
futurae mercedis; - 4 ) in laborando et patiendo pro Deo et 
Christo ; -3) in consolatione quandoque sensibili, qua benignis¬ 
simus Dominus ipsas tribulationes temperat servorum suorum : 

(1) Cf. Evangelia cie communi Sanctorum , Comm. unius Mart. Evange- 
lium primum. 


300 


SERIES PRIMA 


Superabundo gaudio in omni tribulatione nostra. II Cor. VII, 4. 

z° Quaenam est pax in credendo ? —Est pax Christi Domini, 
quam discipulis suis reliquit, quaeque ex fide velut sponte 
exoritur, -i) Pax cum Deo, quae consistit in statu gratiae, et 
fuga peccati. -2) Pax cum semetipso, consistens in bona con¬ 
scientia , et passionum edomatione ; nec non in exclusione 
dubiorum, timoris ac perturbationis. -3) Pax cum proximo, 
consistens in fraterna charitate. -4) Pax in credendo est etiam 
quaecumque spiritualis felicitas, ex fide promanans, sive in hac 
vita, sive in futura.... 


& 

DOMINICA IN QUINQUAGESIMA. 

Lectio Epistolae primae ad Corinthios : Si linguis hominum. 

I Cor. XIII, 1-15. 

1. Si linguis hominum loquar et angelorum, charitatem 
autem non habeam, factus sum velut aes sonans, aut cym¬ 
balum tinniens. — 2. Et'si habuero prophetiam, et noverim 
mysteria omnia et omnem scientiam ; et si habuero omnem 
fidem, ita ut montes transferam, charitatem autem non 
habuero, nihil sum. — 3. Et si distribuero in cibos paupe¬ 
rum omnes facultates meas, et si tradidero corpus meum ita 
ut ardeam, charitatem autem non habuero, nihil mihi pro¬ 
dest. 1 — 4. Charitas patiens est, benigna est : charitas non 
aemulatur, non agit perperam, non inflatur, — 5. non est 
ambitiosa, non quaerit quae sua sunt, non irritatur, non 
cogitat malum, — 6. non gaudet super iniquitate, congaudet 
autem veritati ; — 7. omnia suffert,' omnia credit, omnia 
sperat, omnia sustinet. — 8. Charitas nunquam excidit: 
sive prophetiae evacuabuntur, sive linguae cessabunt, sive 
scientia destruetur. — 9. Ex parte enim cognoscimus , 
et ex parte prophetamus. — 10. Quum autem venerit 
quod perfectum est, evacuabitur quod ex parte est.— 
11. Quum essem parvulus, loquebar ut parvulus, sapie¬ 
bam ut parvulus, cogitabam ut parvulus. Quando autem 
factus sum vir, evacuavi quae erant parvuli. — 12. Videmus 
nunc per speculum in aenigmate : tunc autem facie ad 
faciem. Nunc cognosco ex parte : tunc autem cognoscam 
sicut et cognitus sum. — 13. Nunc autem manent fides , 
spes, charitas, tria haec : major autem horum est charitas. 

De divina virtute charitatis agit Apostolus. — Postquam 
enim in superiore capite varia charismata, seu Spiritus sancti 
dona enumeravit ; in capite hoc Corinthios monet, ne iisdem 
utantur vel glorienlur, cum detrimento debita? erga se invicem 
charitatis. De amore itaque proximi et charitate fraterna hic 
directe ac pra?cipue sermo est. Cum autem amor proximi fun¬ 
detur in amore Dei, propter quem proximum diligimus, et ab 
eo nequeat separari ; indirecte etiam respicit Apostolus chari- 
tatem erga Deum : imo devenit ad spectandam charitatem 
ada?quate et simpliciter, dicens in fine : Nunc autem manent 
fides , spes , chariias, tria haec : major autem horum est charilas. 

Porro charitatam commendat,' tum ex ejus necessitate, tum 
ex ejus proprietatibus atque effectibus, tum demum, ex eo 
quod nunquam deficiet. 

I. De charitatis necessitate, 

II. De ejusdem 'proprietatibus. 

III. De ejusdem indefectibilitate. 


1 .Si linguis hominum loquar et angelorum,charitatem 
autem non habeam , factus sum sicut aes sonans aut 

cymbalum tinniens. 

In fine superioris capitis dixit : Et adhuc excellentiorem, 
viam vobis demonstro : intelligens charitatem, rem sanctiorem 
charismatibus optimis. Hanc viam charitatis, seu potius ejus 
praestantiam describere incipit ex ejusdem necessitate. Est enim, 
inquit, charitas tam necessaria, ut sine ipsa, reliqua dona nihil 
omnino prosint: nec donum linguarum, prophetia? aut scientia?; 
nec virtus fidei in gradu summo ; nec sacrificium omnium bono¬ 
rum temporalium, imo nec sacrificium ipsius vitae, si desit cha¬ 
ritas, quidquam juvant. 

Enumerationem hanc explicalivam instituit , loquens in 
prima persona velut de se ipso, ut sic suavius doctrinam insi¬ 
nuet. — Incipit autem a dono linguarum , quia istud Corin¬ 
thiis prae caeteris charismatibus in pretio erat. Si linguis 
hominum , inquit , loquar et angelorum : id est, si donum lin¬ 
guarum possideam in gradu perfectissimo , ita ut , non tantum 
omnium gentium , verum , si ‘fieri possit , etiam angelorum 
idioniata calleam ; atque non tantum humana, sed et angelica 
peritia loquar_ Scilicet, quod nominat linguas angelorum , 

non intelligit angelis esse idiomata instar hominum ; sed 
hyperbola utitur seu' exaggeratione , ut donum linguarum, 
significet, tum extensive tum intensi ve perfectum. 

Charitutem autem non habeam : id est , si dono linguarum 
utens non movear charitate , ut proximorum salutem Deique 
gloriam procurem ; sed meam laudem , aliudve commodum 
proprium quaeram : tunc utique apud homines gratiosus esse 
possum ; oculis autem Dei. 

Factus sum velut ces sonans, aut cymbalum tinniens : id est, 
velut aenea tuba, sonos quidem spargens, sed anima spirituque 
carens. — Qua similitudine significat, 1° doctorem absque 
charitatis spiritu, agere quidem posse externe et placere homi¬ 
nibus ; sed intrinsecus esse sine merito apud Deum , sibique 
inutilem instar inanimis metalli; — 2° ejus verba , spiritu et 
velut sensu carentia , instar soni musici , esse quoque inutilia 
audientibus, nisi Deus peculiariter suppleat. 

2. Et si habuero prophetiam , et noverim mysteria 
omnia ; et omnem scientiam : et si habuero omnem 
fidem , ita ut montes transferam , charitatem autem non 
habuero , nihil sum. 

Crescit Apostoli oratio : non tantum donum linguarum , 
sed quod majus est, donum prophetias , imo donum fidei mira¬ 
culorum operatricis, absque charitate nihil prodesse dicit. 

Si habuero , inquit , 'prophetiam : id est , prophetias donum , 
et quidem perfectissimum, ac tale ut noverim mysteria omnia , 
et omnem scientiam. — Cognitio mysteriorum Dei , et scientia 
omnis , est plenitudo scientias, quas humanas menti commu¬ 
nicari possit. Cognitio et scientia hujusmodi intelliguntur , vel 
ut partes doni prophetias; vel melius , ut dona , a prophetias 
charismate distincta : distinguuntur enim infra , versu 8, pro¬ 
phetice, lingua ?, scientia. 

Et si habuero omnem fidem... id est, fidem maxime inten¬ 
sam ac vividam, circa ea qure credenda et promissa sunt, ita ut 
per eam maxima miracula efficiam : Ita ut. montes transferam... 
Alludit Apostolus ad verba Christi Domini , Mattii. XVII , 19 : 
Si habueritis fidem sicut granum sinapis , dicetis monti huic : 
Transi hinc illuc ; et transibit ; et nihil impossibile erit vobis. — 
Ut patet, hic etiam designatur donum miraculorum. 

Charitatem autem non habuero : id est , si tamen in usu 
horum donorum non movear charitate , qua Dei gloriam 
quasram et salutem proximorum : nihil sum , nullius apud 
Deum pretii, nulliusque ad vitam asternam meriti. Dona qui¬ 
dem illa magna sunt, sed ego nihil iisdem auctus, nihil sum. 

3. Et si distribuero in cibos pauperum omnes facul¬ 
tates meas , et si tradidero corpus meum ita ut ardeam , 
charitatem autem non habuero , nihil mihi prodest. 

Eleemosynae , inquit, largissimae , ipsumque martyrium cru¬ 
delissimum, sine charilate nihil prodest. 

Docet Apostolus , non solum charismata , seu gratias gratis 
datas , quae proprie virtutes non sunt, quibus homo eflicitur 
bonus ac gratus Deo ; sed et opera virtutum , etiam maxime 
praeclara et ardua , nihil homini ad salutem prodesse , si desit 
charitas : quae praestet , ut non laus hominum quaeratur , sed 
Dei gloria et salus proximorum. 

Si... charitatem non habuero : inlellige , si nihil de cliari- 
tate habuero , ne illud saltem quo puriticetur intentio. — 
Scilicet, ut actus sit salutaris atque animae proficuus requi¬ 
rit Apostolus aliquem influxum charilatis : illum saltem , qui 
excludat motivum pravum, dirigatque intentionem ad Deum 
et ad proximos propter Deum ; sicut alibi dicit : Omnia in 
gloriam Dei facite. 1 Cor. X, 31. 

Estius, in hunc loc., errorem confutat eorum, qui ex 
Apostoli verbis , nihil sum... nihil mihi prodest , concludere 
volunt, omnia peccatorum opera, ante justificationem, seu ante 
acceptam gratiam habitualem , nihil eis prodesse. Nomine 
charilatis, inquit, hic non intelligitur charitatis habitus, seu 
habitualis gratia ; sed actualis dispositio bonae voluntatis atque 
amoris erga Deum et proximum, qua excluditur e nostris actio¬ 
nibus quodcumque motivum virtuti charitatis oppositum. Haec 
autem dispositio producitur a Spiritu sancto in cordibus pecca¬ 
torum ut ad justitiam praeparentur; estqueilla dilectio inchoativa, 
illud velut praeambulum charitatis, quo, ut Tridentinum dicit, 
Deum , lanquam omnis justi lice fontem diligere incipiunt. Sess. VJ, 
cap. VI. 

4. Charitas patiens est , benigna est ; charitas non 
cernulatur , non agit perperam , non inflatur , — 5. Non 
est ambitiosa , non quaerit quce sua sunt , non irritatur , 
non cogitat malum , 6. non gaudet super iniquitate , 
congaudet autem veritati ; 7. omnia suffert , omnia 

credit , omnia sperat , omnia sustinet. 

Secunda pars . charitatis proprietates. — Apostolus velut 
imaginem delineat charitatis, ex qua unusquisque facile agnos¬ 
cere poterit, utrum charitatem habeat ; simulque tam amabilis 
virtutis desiderio magis magisque inflammabitur. — Porro cha- 
ritatem depingit enumerando varias ejus dotes et effectus ; ita 
ut ad Corinthiorum spirituales infirmitates sanandas, indirecte 
saltem respexisse videatur. 

Charitas , inquit, patiens esi : nempe constans et longanimis in 
tolerandis malis ;— benigna est : scilicet, benevola et benefica.— 
Talis autem esse intelligitur charitas, non formaliler, sed causa¬ 
liter : quia parit patientiam et benignitatem. Etenim patientia 
et benignitas non sunt actus eliciti , sed imperati a charitate. — 
De crelero, etsi praecipue patientiae et benignitatis principium 
est ; alias tamen virtutes etiam imperative producit charitas. 
Regina enim virtutum cum sit, earum omnium actus imperat, 
dirigit et perficit. 

Charitas non cernulatur, grsece, non zelat, hoc est, non invi¬ 
det : nempe aliorun donis aut praestantiae. — Effectus iste nega¬ 
tivus, sicut sequentes septem, totidem vitia indicant charitati 
contraria, quaeque per charitatem , tanquam per remedium 
quoddam divinum facile sanantur. 

Non agit perperam : id est, non perverse nec malitiose, nec 
temerarie aut imprudenter ; ita ut alios quocumque modo, inju¬ 
ria, tristitia aut molestia aflieial. 

Noninflatur , nempe superbia, ob dona sua : non sese superbe 
super alios extollit, aut alios infra se despicit; ut solent homines 
magnis donis praediti, si charitate careant. 

5. Non est ambitiosa ( 0 d* a^y-ovel, non indecore agit) : i. e. non 
est fastidiosa, quia nihil nullumque decus ambit; nec sibi pudori 
reputat humilia obsequia proximo praestare, aliisve sese submit¬ 
tere : quomodo Christus Dominus ad pedes discipulorum lavan¬ 
dos se demisit, et crucis ignominiam sustinuit. 

Non quaerit quae sua sunt, nempe propria commoda, utilitatem 
ac honorem proprium. Ad haec enim impellit vitiosa cupiditas ; 
ad ea vero quae Dei sunt et proximi movet charitas. 

Non irritatur, hoc est, non facile concitatur ad iram ; et laesa 
vindictam non appetit ; sed condonat offensas, estque mansue¬ 
tissima. — E contra, ad iram promptissimus est amor proprius. 

Non cogitat malum : intellige, neque de proximo ; neque 
contra proximum. Scilicet, 1° non suspicatur facile de quopiam 
malum, sed omnia in bonam partem interpretatur. — 2° Si ab 
aliis lacessitur, non meditatur vindictam ; sed dissimulat, 
excusat, ignoscit, obliviscitur. 

6 . Noti gaudet super iniquitate : id est, non gaudet de qua¬ 
cumque re mala : sive de peccato proximi, sive de malo quod 
ei acciderit. 

Congaudet autem veritati , nempe de re quacumqua bona. 
Veritas enim hic est aequitas, probitas, justitia. Charitas scili¬ 
cet, ut S. Anselmus dicit, cum videt proximos juste ac recte 
vivere ac proficere in bono, non invidet ; sed quasi de proprio 
bono gaudet et hilarescit. — Ad ipsam locutionem quod 
attinet, videtur veritas per prosopopoeiam exhiberi ut persona, 

quae gaudet eo quod praecepta sua religiosa et moralia ser¬ 
ventur ; eadem autem de re cum veritate gaudet charitas : 
congaudet veritati. 

7. Omnia suffert, nempe omne onus, sive laborum aut incom¬ 
modorum, sive defectuum proximi. 

Omnia credit : nempe facile credit ea omnia, quae prudenter 
credi possunt aut debent. Talia sunt, 1° quaecumque divinitus 
traduntur credenda ; 2° quaecumque etiam bona ab hominibus 
dicuntur, praesertim de proximo. Facile scilicet aliisassentitur, 
ubi sine peccato assenliri potest : non repugnat, non contendit 
aut contradicit, non est suspicax. 

Omnia sperat: puta, 1° respectu Dei, omnia sperat quaecum¬ 
que Deus promisit et speranda proponit ; 2° respectu hominum, 
sperat omnia bona de proximo, conversionem, perseverantiam, 
resipiscentiam : de nullo desperans... 

Omnia sustinet : id est, constanter suffert, 1° moras et dila¬ 
tiones, praesertim in exspectando divina promissa et auxilia ; 
2° tribulationes quasvis, persecutiones et adversa. 

8. Charitas nunquam exciditce . sive propheti evacua¬ 
buntur, sive linguae cessabunt, sive scientia destruetur. 

Tertia pars : Charitatis permanentia , seu perpetua duratio. 
— Omnia, inquit, charismata cessabunt; charitas autem nun¬ 
quam deliciei, sed in aeternum manebit. Exempli causa tria 
recenset charismata, prophetiae scilicet, linguarum et scientiae, 
quae temporalia sunt et finem accipient cum praesenti vita : quia 
in patria nullus jam eorum usus erit. 

Charitas nunquam excidit, scilicet per se ; solummodo per 
peccatum mortale quasi violenter ejicitur. Talis enim est 
charitas, ut si quis, vitando peccatum, eam retineat usque ad 
hujus vitae exitum, permansura cum eo sit in vita futura. — 
Non sic de aliis donis. 

Sive prophetiae evacuabuntur : graece , otiosae reddentur. 
Scilicet in patria, ubi omnes clare videbunt Deum, nec futuro¬ 
rum praedictione, nec obscurorum explicatione indigebunt. 

Sive linguae cessabunt. Abolendum quoque in patria donum 
linguarum, ut inutile, quia nullus ibi erudiendus. — Non dicit 
cessaturam linguam, sed linguas, nempe varias et peregrinas. 
Post resurrectionem enim nequaquam, ut videtur , cessabit 
usus linguae corporeae, id est, locutio sensibilis ; genera autem 
linguarum non erunt : sed omnes ; tanquam ejusdem patriae 
cives , ejusdemque familiae fratres , eadem lingua utentur , 
eademque voce Deum laudabunt. 

Sive ' scientia destruetur. — De scientia rerum divinarum 
sermo est, quae obscuris fidei principiis innititur, et qualis est 

I. — S Scripturis 20 

praesentis vi Ire propria ; intelligitur autem, 1° donum scientiae 
infusae ; 2° scientia theologica acquisita ; 5° ipsa fides. — Jam 
vero scientia hujusmodi omnis cessabit in coelo, quia obscuritas 
quaelibet adveniente claritate intuilionis dissipabitur. 

9. Ex parte enim cognoscimus , et ex parte prophe¬ 
tamus. — 10. Cum autem venerit quod perfectum est , 

evacuabitur quod ex parte est . 

Rationem reddit futurae quam asseruit cessationis prophetiae 
et scientiae : quia ista dona sunt in praesenti saeculo imperfecta ; 
res autem imperfectae, qua tales esse desinunt superveniente 
perfectione. Sunt velut claritas lunae, quae orientis solis clari¬ 
tate absorbetur ; aut sicut puerilia , quae crescente aetate 
evanescit. — De cessatione linguarum non loquitur, quia res 
ultro satis liquet. 

Ex parte cognoscimus , et ex parte prophetamus : id est, imper¬ 
fecte sive per scientiam sive per prophetiam cognoscimus : 

1 ° quia cognitio nostra exigua est et ad pauca extenditur ; 

2 ° quia obscura est, in fide fundata, et aenigmatibus obvoluta. 

10. Cum autem venerit quod perfectum est... id est, cum ve¬ 
nerit lumen gloriae, et per illud clara divinae essentiae visio, 
evanescet omnis scientia imperfecta : evacuabitur . Omnes tunc 
perfecte et clare cognoscent veritatem. — Hoc idem probat et 
illustrat similitudine duplici. 

11. Cum essem parvulus, loquebar ut parvidus, sapie¬ 
bam utpaixulus , cogitabam ut parvidus. Quando autem 

factus sum vir , evacuavi quee erant parvuli. 

Comparationem ducit ex differentia inter loquelam ac judi¬ 
cium parvuli, et loquelam ac judicium viri. Cujus comparationis 
applicatio, quae lectoribus relinquitur, haec est : cognitio nostra, 
imo lotus noster status in hac vita, differt a cognitione ac statu 
Beatorum in patria, sicut infantia a statu virili. 

Cum essem parvulus , seu infans, loquebar ut parvidus , scilicet 
balbutiendo ; — sapiebam , id est , sentiebam, judicabam ut 
parvulus , nempe imprudenter ; — cogitabam ut parvulus , 
nempe vana et puerilia. 

Quando autem factus sum vir , evacuavi quee erant parvuli : id 
est, abolevi, deposui cogitationes, sensus, omnesque imper¬ 
fectiones pueriles, ut sensus ac sermones viriles assumerem. 

Ita nos in hoc saeculo lanquam in pueritia constituti, de Deo 
divinisque mysteriis loquimur, sentimus, et cogitamus imper¬ 
fecte, incomplete et obscure : quia solam de iis habemus cogni- . 
tionem fidei, quae per se obscura et imperfecta est. Dum enim 
sumus in corpore hoc mortali, per fidem ambulamus et non per 

speciem (II Cor. V, 7) ; — necdum videmus, sed tantum cre¬ 
dimus ; fides autem, etsi summum certitudinis principium et 
infallibile argumentem, est tamen argumentum non apparentium 
(Iiebr, XI, 1). — At vero,, in saeculo futuro , omnem istam 
sentiendi ac loquendi imperfectionem, quae inhaeret notitiae 
fidei, prorsus abjiciemus : fide in visionem, et spe in compre¬ 
hensionem commutata. 

12. Videmus nunc per speculum in aenigmate : tunc 

autem facie ad faciem. 

Eamdem rem declarat Apostolus altera similitudine, nempe 
visionis specularis et obscurae, collatae cum visione clara et 
directa. 

Videmus nunc , nempe res divinas, per speculum in cenigmate : 
id est, lanquam per speculum et tanquam in aenigmate : vide¬ 
licet, imperfecte et obscure. Res enim per angustum speculum 
repraesentatae, praesertim quale antiquitus adhibebatur, metal¬ 
licum : pauciores sunt et minus perfecte videntur, quam quae 
directe in se ipsis conspiciuntur. — Imperfectionem adhuc 
auget quod additur, in amigmaie : per hoc enim non solum 
obscuritas significatur, sed etiam cognoscendi difficultas. Nam 
(migma proprie quaestio est seu propositio, qua sub involucris 
signorum quaeritur aut dicitur aliquid : quaeque proinde 
difficile conjectando solvitur aut explicatur. 

Jam vero mysteria fidei hoc fere modo per aenigmata et 
figuras videmus nunc, in statu fidei ; — tunc autem , in statu 
visionis, facie ad faciem ■; id est', absque velamine figurarum, 
neque in simililitudine : sed in se, immediate, clare ac distincte 
videbimus. Quod idem absque metaphora enuntiat, subjungens: 

Nunc cognosco ex parte : tunc autem cognoscam sicut 

et cognitus sum. 

Scilicet, nunc imperfecte, tunc perfectissime divina cogno¬ 
scam : nempe cognitione quasi divina. 

Nunc cognosco ex parte , id est, ut supra jam expositum , 
cognosco pauca,- eaque obscure ; — tunc autem cognoscam , 
non parlim, sed veritatem integram, et quidem clare : sicut et 
cognitus sum , nempe a Deo. Porro a Deo cognitus sum dupli¬ 
citer : cognitione visionis , et cognitione approbationis seu 
amoris. Prior directe ab Apostolo respicitur; posterior ejus 
verbis saltem sensu consequenti continetur. 

1 ° Cognitione visionis Deus cognoscit me totum, et intuetur 
id quod sum in ipsa re atque essentia mea distinctissime ; 
similiter ego cognoscam et videbo Deum, ipsam veritatem , in 
se atque in essentia sua: videboque Deum totum, etsi non 

totaliter, cognitione simili, non tequali, cognitioni ipsius Dei : 
Cognoscam sicut et cognitus sum. 

2° Cognitione approbationis sive dilectionis, Deus cognoscit 
ine quatenus justum aemercede aeterna dignum ; qua3 cognitio, 
ut patet, gradus habet , sequiturque proportionem sanctitatis 
meae. — Similiter autem ego, et quisque Sanctorum in coelo, 
pro gradu nostrae justitiae ac meriti, magis vel minus visionis 
beatificae participes erimus : Cognoscam sicut cl cognilus sum, 
id est, sicut dignus oculis Dei. 

13. Nunc autem manent fides , spes , charitas , tria 
hcec : major autem horum est charitas. 

Hic quasi pro coronide Apostolus charitalem elevat supra 
(idem et spem. 

Nunc autem... In praesenti, inquit , vita , tria sunt excellen¬ 
tissima , quae totum thesaurum nostrum constituunt , et ad 
justificationem necessario requiruntur : fides , spes , charitas ; 
atque ita quidem requiruntur , ut permanenter nobis inesse 
debeant : manent. — Manere autem debent simul : tria hcec. 
Unum aut alterum ex iis non sutlicit ; requir untur tria con- 
junctim : et quidem non in aliquibus tantum , ut prophetia 
aut donum linguarum ; sed absolute , in omnibus et singulis 
inesse debent. 

Major autem horum est charitas : inter haec divina , seu 
inter virtutes has theologicas , proestantissima est charitas : 
utpote quae sola nunquam excidit; nec tantum manet nunc , 
sed permanebit in patria , ubi fides in visionem , et spes in 
possessionem commutabuntur, ut solis instar sola regnet 
charitas. Hymn. B. Paul. 


Explicat io secunda. 

*SY linguis hominum loquar et angelorum , charitalem 

autem non habeam... 


Charilatis divinae necessitatem simul et excellentiam docet 
Apostolus, ut omni diligentia et piae omnibus bonis, thesau¬ 
rum char ilatis in hoc mundo sectemur : Seciamini charitalem 
(l Cor. XIV , 1). — Quanta autem est charilatis necessitas? 
qu aula excellentia? et quomodo thesaurum tam necessarium 
sectari debemus ? 

1 ° Charitas absolute necessaria est homini christiano , sicut 
anima corpori. Quemadmodum enim homo sine anima nihil 
habet, nihil potest, imo ne homo quidem est ; ita sine cha- 
ritate , -i) nihil habet , etiamsi dona praeclarissima alterius 

generis habere videat nr ; - 2 ) nihil potest operari, etiamsi opera 
grandia videatur ellicere ; -3) nihil est coram Deo , etiamsi 
oculis hominum videatur esse mirabilis— 

2° Charitatis excellentia inde patet , quod cum ea homo , 
- 1 ) possideat magnum thesaurum ; - 2 ) elliciat magna opera ; 
- 3 ) silque oculis Dei vere magnus : — quamvis oculis homi¬ 
num contemptibilis, infirmus , ac inops talentorum videatur. 

5° Quomodo thesaurum lam necessarium sectari debemus ? 
— R, Simpliciter, summe, universaliter. 

- 1 ) Debemus sectari charilalem simpliciter : id est , quid¬ 
quid est charilas studiose quaerendum nobis et colligendum 
est, secundum illud : Particula boni doni non te p?'cetereat 
(Ecdi. XIV, 14). — Atqui variae velut charitatis partes sunt : 
-a) charilas habitualis , quae cum gratia sanctificante , sicut 
claritas cum sole indivisim conjungitur ; b) charitatis actus 
quilibet , qui vel erga Deum , vel erga proximum exercetur ; 
-c) charitatis imperium , molivum seu intentio , qua bona quae¬ 
libet actio in Dei gloriam et proximi utilitatem dirigitur , et ab 
amoris proprii inquinamento praeservatur. 

- 2 ) Debemus sectari charilalem summe , id est , prae omnibus 
aliis bonis : ita ut divitias, scientiam , facinora etiam maxima , 
vel minimo charitatis gradui postponamus. 

- 3 ) Debemus charilalem sectari universaliter : id est, in 
omnibus actionibus nostris atque consiliis , nihil in eis nisi 
divinam gloriam et animarum auxilium spectando.... 

Factus sum velut ces sonans , aut cymbalum tinniens. 

Significat Apostolus hominem , quamvis caeleroquin orna¬ 
tum, si eharilale destituatur , similem esse corpori inanimi , 
vanum dunlaxat sonum edenti. His verbis indirecte naturam 
indicat charitatis, qu* in vita consistit divinitus nobis indita , 
et effectus vitales producenti. 

1° Charilas vita est, seu principium in se vivum,operalivum, 
vivificum : instar ignis, et instar vitalis principii in corporibus 
naturae. — 1 ) Charilas est principium in se vivum, quod effectus 
producit ; et nequaquam se habet instar subjecti, quod effectus 
recipit. Sic principium efficax est ignis, cujus una scintilla 
virtutem continet maximi incendii : sic etiam principium efficax 
est semen, quod vi sua arborem cum omnibus fructibus pro¬ 
ducit... - 2 ) Charilas est principium operalivum, iterum instar 
seminis, non quidem in horreo sepositi, sed in terra seminati : 
quod indesinenter operatur, omnique operatione eo tendit, ut 
fructum producat quam plurimum (i) : sic omnino charilas 
operaliva esi, ut producat, non ul destruat ; in aedificationem, 

(1) Cf. Compendium perfectionis sacerdotalis, cap. 7, §1, 3° Sanctitatis 
principium. 

non in destructionem. Charitas aedificat (1 Coi*. VIII, 1 ). — 
3 ) Est principium vivificum, eo tendens, ut omnia eodem chari- 
tatis spiritu animet : instar ignis, omnia calefacientis, et si fieri 
possit, in ignem convertentis. 

2 C Quidquid charitate destituitur, mortuum est, sterile, imo 
saepe mortiferum. 

Etenim si charitas desit, homo vel - 1 ) non operatur, atque 
ita talenta sua et vires velut mortuas relinquit ; vel - 2 ) operatur 
ad humanam laudem et temporalia commoda comparanda, quae 
sterilia sunt vitae aeternae— 

Cujus rei imago insinuatur ab Apostolo perfectissima, per 
illud tes sonans, et cymbalum tinniens. Scilicet absque vita 
charitatis, homo cum suis operibus erit velut metallum, quod 
- 1 ) utut pretiosum ac splendidum, semper corpus erit inanime. 
-2) Sonum edere potest, sive vehementem, sive suavem ; sed 
qui cito evanescat, nullumque verbum exprimat menti, nullam 
substantiam producat corpori.... 

Charitas patiens est , benigna est : Charitas non 

femulatur ... 

Apostolus hic delineat imaginem charitatis verissimam et 
pulcherrimam : ut virtutis tam amabilis dilectione rapiamur ; 
simulque dignoscamus, utrum et quatenus ‘eidem conformes 
simus. — Pono charitatem depingit enumerando, non solum 
actus ejus praecipuos ; sed etiam defectus ei contrarios , qui 
velut umbrae picturam perficiunt. 

1° Actus recensentur septem : Charitas patiens est, benigna 
est... congaudet veritati; omnia suffert, omnia creditomnia sperat, 
omnia sustinet... In quibus duo sunt inter alia notatu digna. 

- 1 ) Patientia primo ponitur loco, tanquam primarius maxi- 
meque genuinus charitatis effectus, secundum illud : Dii exit 
me, et tradidit semetipsum pro me (Gal. II, 20). — Et illud Kem- 
pensis : Sine dolore non vivitur in amore. linit. I. III, c. 5. 

- 2 ) Patientia ponitur etiam loco ultimo : sed ita, ut simul 
potentia et fructus insinuetur charitatis : Charitas omnia sustinet. 
Scilicet non tantum labores, sed etiam defectus proximi, et 
quaelibet certamina. — Imo, charitas omnia sustinet et hoc 
sensu, quod opera quaevis ac institutiones beneficas, et quae¬ 
cumque sustentaculo indigent, sursum tenet, ne cadant aut 
evertantur. Charitas sustinet omnia : adeoque mundum univer¬ 
sum ac ipsum coelum ; omnia enim haec servavit et sustinet 
charitas Dei ac Domini nostri Jesu Christi, qui dilexit nos et 
tradidit semetipsum pro nobis. Eph. V, 2. 

2° Defectus chariiati contrarii enumerantur hi octo : Charitas 
non cernulatur, non'agit perperam, non inflatur, non est ambi- 

tiosa, non qucerit quae sua sunt, non irritatur, non cogitat malum, 
non gaudet super iniquitate. — Hi tolidem defectus oriuntur ex 
amore proprio, seu pravo amore sui, qui unice et diversimode 
qucerit quae sua sunt ; quique contrarius est cliaritati ; sicut mors 
aut morbus contrarius est vi Ire. Quapropter sicut amor pro¬ 
prius destructivus est cliaritatis ; ita ckaritas eo tendit, ut 
principium mortiferum amoris proprii in nobis feliciter des¬ 
truat : Non qucerit quae sua sunt ; sed ea qua) sunt Dei et 
proximi. 

Haec est imago charitatis, Apostoli, seu potius Spiritus san¬ 
cti verbis delineala : de qua jam quaeri potest , cuinam conve¬ 
niat, seu in quo hujusmodi imago resplendeat ? Num in me?... 
An in Sanctis?... An in Christi?... Utique in Christo , cui soli 
convenit perfectissime : cum Dominus noster Jesus Christus 
sil ipsa chariias incarnata, de qua plenissimo sensu dici potest, 
Charitas patiens est : benigna est... omnia sustinet. 

Charitas nunquam excidit. 

Hic indicatur maxima excellentia charitatis ; immortalitas. 
Sola scilicet charitas immortalis est , solaque immortalitatem 
rebus tribuit. 

1 ° Chariias , et quaecuinque charitate aliquomodo infor¬ 
mantur seu animantur , immortalitatis sunt participes. De 
immortalitate agitur beata et coelesti , quae habitat in coelo : 
coelum enim velut domus est ac mundus charitatis , ubi nihil 
nisi charitas invenitur , et ubi quidquid charitas est, propriam 
obtinet mansionem. — Ergo anima charitate munita , coelo 
destinatur... Ergo opera quaecumque peragimus , si charitate 
fuerint animata , thesaurum continent immortalem... Ergo 
bona temporalia charitatis operibus impensa, immortalia fiunt.. 
Ergo membra nostra , sensus ac talenta , ad finem charitatis 
adhibita, induunt immortalitatem— 

2° Quaecumque vero a charitate sunt aliena , et amore pro¬ 
prio infecta , in pulverem cadent. Ergo divitiae , scientia , 
tempus nostrum , si cliaritati non serviant, sed amori proprio , 
propriae laudi, proprio corpori... cum corpore putrescent in 
sepulcro. 

Quum essem parvulus... quando aidem factus sum vir.. 

Dupliciter melhaphoram infantice adhibet Scriptura : modo 
prostatu inperfectionis , et ita Apostolus hoc loco ; modo pro 
symbolo humilitatis Christianae , et ita Christus Dominus in 
Evangelio. 

Quapropter citatis verbis docemur, praisentem vitam respectu 
futurae esse infantiam ; et quidem infantiam necessariam ut ad 
virilem perfectionem feliciter perveniatur. 

4° Vita praesens infantia est : infantia scilicet , tum corpore , 
lum mente infirma , omnique auxilio indigens. — Quantumvis 
ergo doctus est homo , coram Deo , patre suo coelesti , velut 
rudis parvulus existit ; quantumvis solidus in virtute videa¬ 
tur, infirmus est oculis Dei et auxilio spirituali , cibo susten¬ 
tationeque omnimoda opus habens. — Omnes homines ergo 
infantes sunt ex parte rei , et oculis Dei ; at vero oculis suis 
non omnes tales sunt : quia iton omnes parvitatem suam humi¬ 
liter agoscunt, in qua humili agnitione spiritualis infantia con¬ 
sistit. 

2° Atqui hujusmodi spiritualis infantia necessaria omnino 
est. Nemo enim crescit in virum, nisi prius sit parvulus. Qua¬ 
propter Christus Dominus ejusdem infantiae necessitatem non 
semel commendat. Nisi efficiamini , inquit , sicut parvuli , noti 
intrabitis in regnum codarum (Mallii. XVIII , 5). — Quisquis 
non receperit regnum Dei velut parvulus , non intrabit in illud (i) 
(Mare. X, 15.) — Et quidem quanto quis perfectius in infan¬ 
tiam hanc mysticam descendit, eo facilius ad aetatis plenitu¬ 
dinem Christi perveniet. Quicumque voluerit inter vas major 
fieri, sit vester minister. Malth. XX, 26. 

Videmus nunc per speculum in aenigmate : tunc autem 

facie ad faciem. 

Duplex est vitae aeternae status : nimirum status fidei in hoc 
mundo, et status visionis beatificae in futuro. Ulriusque natu¬ 
ram distinctius exponit Apostolus, dicens : Videmus nunc per 
speculum in aenigmate : tunc autem facie ad faciem. 

1 ° Natura status fidei est > ut ambulemus in lumine quodam 
subobscuro , et videamus Deum ac res divinas per speculum et 
in aenigmate. 

-i) Ambulamus hic per fidem in lumine , non quidem meri¬ 
diano, sed velut nocturno : quod sufiieit ut viam cognosca¬ 
mus et a praecipitio caveamus ; non vero ut semper res 
distincte videamus. Quapropter clara notitia in omnibus non 
est quaerenda ; sed humiliter, quoad licet, attendendum divino 
sermoni quasi Incernat lucenti in caliginoso loco , donec dies 
illucescat. II Pet. I, 19. 

- 2 ) Videmus per speculum , quod multiplex distinguitur. 
-a) Speculum est ipsa fides nostra, qua cognoscimus quae- 
cumque a Deo revelata sunt nobis : tanto clarius, quanto melius 
fuerit speculi facies a luto peccatorum et terreno pulvere 
detersa. -6) Speculum est sacra Scriptura, qua tanto melius res 
divinas videmus, quanto studiosius verba sacra meditamur. 
-c) Speculum est ipse Christus Dominus, ejusque vita, tum 

(1) Cf. Evangelta Domintc. tom. 2, in festo SS. Angelor. custod. 

mortalis, (um gloriosa, tum eucharistica : Imago Dei invisi¬ 
bilis... Splendor gloria? et figura substantia? Patris (Coloss I, 
15 ; Hebr. I, 5). — d) Speculum est B. V. Maria, quae merito 
speculam jus litue vocatur, el speculum sine macula (Sap. VII, 26). 

— e) Speculum est ipsa Ecclesia, cum hierarchia sua, cum 
Sanctis suis, cum sacramentis, omnique ornatu cultus sui : 
vivam rerum invisibilium, praesertim vero coeli imaginem exhi¬ 
bens. -f) Speculum est ipsa natura ac mundus visibilis, qui 
mundi invisibilis figuram continet oculis eorum, qui puro 
intuitu Dei creaturas aspiciunt. Coeli enarrant gloriam Dei , et 
opera manuum ejus annuntiat firmamentum ( Ps. XVI11). —Si 
rectum cor tuum esset , tunc omnis creatura speculum vita? el 
liber sanet ce doctrina? esset. De imit. lib. II, cap. 4. 

-3) Videmus in aenigmate. — Varium quoque aenigma distin¬ 
guitur : etenim aenigmata sunt, -a) figurae veteris Testamenti ; 
-b) psalmi et prophetiae ; -c) mysteria varia nostrae fidei. Haec 
enim talia sunt, ut interpretatione Ecclesiae et Doctorum indi¬ 
geant ; et ope hujus interpretationis magis semper et melius, 
non tamen plene et perfecte intelligi possint. 

2° Natura status visionis : Facie ad faciem. — Lumine gloriae 
scilicet illustrati, Regem in decore suo videbunt oculi nostri (Isai. 
XXXIII , 17). Videbimus Regem summum , tum in sui imagine 
multiplici, tum in se ipso immediate. 

Etenim videbimus, -d) Angelos et novem choros Angelorum ; 
-2) Sanctos omnes, tum antiqui, tum novi Testamenti ; -3) Bea¬ 
tissimam Virginem Mariam , Matrem Christi Domini , coelorum 
Reginam : quae totidem sunt Dei imagines vivae ac perfectissimae- 

— 4) Videbimus Regem gloriae , Christum , in sua humanitate 
gloriosa ; - 5 ) videbimus ipsam ineffabilem Trinitatem , Deum 
Patrem , Filium , et Spiritum sanctum.... Tunc similes ei 
erimus : quoniam videbimus eum siculi est. I Joan. III, 2. 

Cognoscam sicut et cognitus sum. 

Cognitio coelestis , seu visio beatifica , adeoque gloria et 
beatiludo aeterna suos gradus habet, qui sequuntur gradus 
charitatis nostrae . seu nostrae cognoscibili tat is oculis Dei : 
cognoscemus enim Deum visione beatifica, quatenus cogno¬ 
scemur a Deo cognitione approbativa (\) ; et hac quidem 
solummodo cognoscemur quatenus instructi charitate : Cogno¬ 
scam sicut et cognitus sum. 

De cognitione scilicet approbationis et aestimationis ex parte 
Dei hic loquimur: jam vero cognitione hujusmodi quid Deus 
cognoscit, quid autem ignorat? 

1 ° Cognitione approbationis et aestimationis, lanquam rem 

(1) Cognitio approbativa hic respicitur, salvo sensu litterali Apostoli qui 
est de cognitione visionis. 

sibi gratam et aestimatione divina dignam , cognoscit Deus 
solam charitatem , et quidquid ad charitalem conducit aut 
pertinet, Ratio est, quia Deus non cognoscit hoc modo in nobis 
nisi quod oculis ejus tanquam bonum cognoscibile est et aspectu 
dignum : nempe imaginem sui, charitalem. Ex charilale ergo 
pendebit claritas electorum : Alia claritas solis, alia claritas 
lance , ct alia claritas stellarum. Stella enim a stella differt in 
claritate. I Cor. XV, 41. 

Charitatem itaque Dei oculus velut aurum splendidum videt, 
ubicumque fulgeat, etiam in homine humillimo, et in ejus opere 
cseteroquin obscuro— Ergo calix aquie pauperi porrectus , 
defectus proximi patienter toleratus, et alia similia quae homines 
latent, Deus videt, cognoscit, inscribit libro vitae— 

2° Deus non cognoscit sestimative et ad glorificandum quid¬ 
quid est a charitate alienum , quantumvis oculis hominum 
pretiosum videatur. Ideo virginibus, lampades quidem splen¬ 
dentes afferentibus sed oleo charitatis destitutis, ait : Arnen 
dico vobis : Nescio vos (Matf.h. XXV, 12). — Ideo et alibi legi¬ 
mus : Multi dicent mihi in illa die : Domine , Domine, nonne in 
nomine tuo prophetavimus, el in nomine tuo daemonia ejecimus , 
et in nomine luo virtutes multas fecimus ? Et tunc confitebor illis: 
Quia nunquam novi vos : discedite a me, qui operamini iniqui¬ 
tatem (Matlh. VII, 25). — Quoniam novit Dominus viam justo¬ 
rum : et iter impiorum peribit. Ps. I. 

Fides , spes , charitas , tria haec. 

En totus christiani hominis thesaurus in hac vita: Fides % 
spes , charitas , tria haec. Scilicet haec tria, eaque sola, necessaria 
nobis sunt el pretiosissima ; tria haec proindeomni studio quae¬ 
renda, custodienda et augenda sunt, sicut divitiae comparari et 
augeri solent. — Quanam autem ratione tria haec thesaurum 
nostrum atque omnia nobis continent? 

1 ° Quia constituunt spiritualem hominem totum, seu homi¬ 
nem novum in nobis efficiunt: dissipando errores mentis nostrae, 
et pravos cordis affectus ad rectitudinem reducendo. 

Etenim -l) fides hominem spirilualiler illuminando , velut 
novo intellectu donat. -2) Spes eum spirilualiler roborat in hujus 
vitae laboribus : tum intuitu futurorum bonorum, tum, vi ora¬ 
tionis ; et cor ejus a terrenis affectibus solvit. -3) Charitas , 
velut opus spei perficiens, cor hominis Deo conjungit ; simul- 
que spirituali ter virtutibus omnigenis fecundat, ut Deo ac 
Domino suo perfecte famuletur. 

Iloc veluli triplici radio divini vultus, homo spiritualiter 
conformis efficitur Christo : tum cogitationibus mentis, tum 
cordis desideriis el affectibus, tum etiam omnibus moribus ac 

operibus externis. Quos praescivit, et praedestinavit conformes 
fieri imaejinis Filii sui. Rom. VIII, 29. 

2° Quia Iria hgee totum aedificant spirituale templum Dei in 
animabus nostris. Nescitis quia templum Dei estis, ct Spiritus 
Dei habitat in vobis ? (I Cor. II, 16). — In quo summo angulari 
lapide Christo Jesu omnis aedificatio constructa crescit in templum 
sanctum in Domino (Epii. II, 21). — Jam vero domus Dei, ut 
Augustinus inquit , credendo fundatur, sperando erigitur , 
amando consummatur.. 

Major autem horum est charitas. 

Inter elementa divina quibus vita spiritualis constat, prae¬ 
eminet charitas : 

l°Quia regina est virtutum omnium, non tantum splendore, 
sed et imperio. Omnibus enim imperat, omnibus motum et 
exercitium tribuit, suumque vigorem communicat, qui summus 
est : Fortis enim est ut mors dilectio (Cani. VIII, 6). 

2° Quia forma est ac velut anima morum, virtutes reliquas , 
omniaque opera vivificans, ut sint vere Christiana, et vitae 
aeternae plene meritoria (i). 

5° Quia lux est, virtutes omnes sua claritate exornans ; et 
aurum ignitum, opera quaelibet bona suo contactu aurea effi¬ 
ciens— 

4° Quia aeterna est : in terris nascens et accrescens ; in coelos 
autem hinc migratura, ubi est propria patria charitalis. 

5° Quia principium est et generatrix bonorum omnium. 
Charilati enim conveniunt verba Sapientis, ubi dicit: Invocavi, 
et venit in me spiritus sapientiae: et praeposui illam regnis et 
sedibus, ct divitias nihil esse duxi in comparatione illius ; nec 
comparavi illi lapidem pretiosum : quoniam omne aurum, in com¬ 
paratione illius , arena est exigua, et tanquam lutum aestimabitur 
argentum in conspectu illius. Venerunt autem mihi omnia bona 
pariter cum illa, et innumerabilis honestas per manus illius. Sap. 
VII, 7 seqq. 


DOMINICA TERTIA ADVENTUS. 

Lectio Epistolae ad Philippenses : Gaudete in Domino semper. 

Philipp. IV, 4-7. 

4. Gaudete in Domino semper ; iterum dico : gaudete. 
— 5. Mcdestia vestra nota sit omnibus hominibus : Dominus 

(1) Cf. Elem. theol. dogm. tract. 9 de Gratia , i\n. 385, 387 ; tract. 18 de 
Virtutibus n. 285. 

prope est. — 6. Nihil solliciti sitis : sed in omni, oratione 
et obsecratione cum gratiarum actione petitiones vestrae 
innotescant apud Deum. — 7. Et pax Dei, quae exsuperat 
omnem sensum, custodiat corda vestra et intelligentias ves¬ 
tras in Christo Jesu. 


Explicatio prima. 

Propositus Scripturae locus monitionem continet, qua 
B. Paulus Apostolus Philippenses horatur ad tria : 

I. Ad spirituale gaudium. 

II. Ad modestiam. 

III. Ad orationem et gratiarum actionem. 

Gaudete in Domino semper ; iterum dico : gaudete. 

Cum Philippenses variis molestiis vexarentur, ut ex supe¬ 
rioribus Apostoli verbis patet .* Vobis donatum esi pro Christo , 
non solum ut in eo credulis, sed ut etiam pro illo patiamini 
(Phil. I, 29) ; ne adversis rebus pressi, tristitiae aut pusillani¬ 
mitati cederent, ad spirituale gaudium illos excitat Apostolus, 
dicens : Gaudete in Domino. 

Gaudete in Domino , id est, gaudete propter bona quae pos¬ 
sidetis in Domino, et in sancta ejus fide ; — aliis verbis, gau¬ 
dete ob vestram vocationem ad fidem, ob beneficia vobis a 
Christo collata et conferenda: nempe adoptionem baplismalem, 
gloriam promissam, merita ac praemia ex ipsis tribulationibus 
pro Christo toleratis oritura. 

Propter haec gaudete : id est, quam frequentissime excitate 
ac renovate in vobis gaudium spirituale, recolentes animo 
ineffabile beneficium vocationis vestrae, qua vocali estis per 
fidem in spem vitae ac gloriae aeternae. 

Gaudete nutem semper, id est, non tantum in prosperis, sed 
etiam in adversis ; ita ut nunquam tristitiae indulgentis ; sed 
in sancto gaudio perseveretis, non obstante quocumque gra¬ 
vamine. 

lierum dico : gaudete . — Quasi prae gravamine sopiti Phi¬ 
lippenses monitum non sat audivissent, repetit Apostolus, ut 
penetret usque ad corda ; utqne simul instantiam significet, 
qua gaudium in Domino commendat. 

Modestia vestra nota sit omnibus hominibus : Dominus 

prope est. 

Exhortatio ad modestiam : cjua simul Paulus complere 
videtur doctrinam de gaudio, quasi diceret: Gaudete, gaudete 
in Domino ; et sic gaudete, ut modestia vestra omnibus 
hominibus manifestetur. 

Nomine modestiae significat rectam ac suavem morum com¬ 
positionem, qua quis cum aliis hominibus omni justitia, man¬ 
suetudine ac facilitate conversetur ; qua omnes aedificet et velut 
bono Christi odore afficiat. 

Modestia , inquit, vestra nota sit omnibus hominibus , nempe 
modestia sic a vobis est colenda, ut omnes eam videre possint, 
et qui vobiscum agunt eam experiantur ; atque per hanc vest¬ 
ram conversationem, bene ubique audiat nomen Christianum. 

Quam exhortationem tum de gaudio, tum de modestia ut 
confirmet, molivum addit Apostolus, dicens : 

Dominus prope est : scilicet , jam imminet adventus Christi 
judicis ; Christus judex mox venturus est, ut nostram virtu¬ 
tem coronet , ut compleat nostrum gaudium , utque hostium 
nos persequentium injurias vindicet et puniat. — Quoniam 
nihil tantopere juvat ad moruin compositionem et ad omnes 
prorsus virtutes, quam cogitatio imminentis judicii Dei ; hinc 
tam frequenter Apostolus adventum annuntiat Christi judicis. 
Annuntiat autem enmdem ut proximum : Prope esi ; quia 
tempus quo separamur , sive a judicio particulari , sive ab 
universali, respectu aeternitatis subsecuturae, est velut punctum 
brevissimum. 

Nihil solliciti sitis ; sed in omni , oratione et % obse¬ 
cratione cum gratiarum actione , petitiones vestrce 

innotescant apud Deum. 

Quoniam modestiae et gaudio spirituali obstare potest sol¬ 
licita de rebus temporalibus cura , obstaculum istud removet 
Apostolus, dicens : Nolite anxii esse de temporalibus miseriis : 
sed in omni angustia ad Deum per orationem recurrite. 

Nihil solliciti sitis , nempe de rebus caducis hujus saeculi. 
Respicit autem instantem adventum Domini , de quo locutus 
est, quasi diceret : Appropinquat judicium et aeternitas , cum 
omnia temporalia finientur , et vestra patientia laboresque 
coronabuntur ; ne ergo vos angat sollicitudo ulla bonorum 
aut malorum temporalium Travri T*/j izpoaiv/r i9 ,, 

Sed in omni... subaudi, tempore, re et negotio , de quo solli¬ 
citudo vos tenere possit. — Non enim illud in omni conjungi 
potest cum sequenti voce oratione ; quippe qua? in grscco textu 
discordat genere. 

Oratione et obsecratione, id est , per attentam orationem et 
instantem obsecrationem , conjunctam cum gratiarum actione 
ac laude Dei ; — petitiones vestrce innotescant apud Deum : id 
est, petitiones vestras notas facite et exponite Deo , ut ejus 
opem in rebus arctis flagitetis. 

Et pax Dei quee exsuperat omnem sensum , custodiat 
corda vestra et intelligentias V)estras in Christo Jesu. 

Per modum apprecationis effectum enuntiat commendatae 
orationis, quasi dicat : Pax vestra cum Deo , quae bonum tan¬ 
tum est ut intelligi nequeat , tueatur et servet vestras animas 
contra omnem adversitatem : ut maneant et perficiantur in 
Christi fide et gratia. 

Pax Dei , ut Chrysostomus inquit, est reconciliatio quam 
fecit Deus cum hominibus , quando olim eis iratus , jam per 
Christum factus est placatus. — Pax Dei est ergo pax cum 
Deo, seu status gratiae, ipsumque inaestimabile donum divinae 
gratiae. 

Haec pax exsuperare dicitur omnem sensum , id est , omnem 
intellectum : quia omnem opinionem, exspectationem, et intel- 
ligentiam humanam excedit , quod Deus pro inimicis sibi 
reconciliandis, Filium suum dederit in mortem. 


Explicatio secanda. 

Gaudete in Domino semper; iterum dico : gaudete. 

Quodnam gaudium ab Apostolo commendatur? et quomodo 
hujusmodi gaudio nos animari oportet ? 

1° Gaudium commendatur ab Apostolo non qualecumque, 
sed sanctum : gaudium in Domino. — Datur enim gaudium 
malum , quod fugiendum ; et gaudium bonum , quod sectan¬ 
dum est. 

-l) Gaudium malum distinguitur triplex ; -a) gaudium ini¬ 
quitatis , quod in peccatis quaeritur ; -b) gaudium dissipatio¬ 
nis , quod in oblectamentis mundanis , etsi non formali!er 
prohibitis ; - c) gaudium vanitatis , quod ex prosperitate mere 
humana percipitur , absque respectu ad Deum ac vitam aeter¬ 
nam ; In hoc , inquit Christus, nolite gaudere _ gaudete autem 

quod nomina vestra scripta sunt in coelis. Luc. X, 20. 

-2) Gaudium bonum, in Domino nostro Jesu Christo funda¬ 
tum, ab ipso profluit, vel ad ipsum tendit. Est autem, -a) gau¬ 
dium bonae conscientiae; -b) gaudium fidei, qua possidemus 
Christum, ejusque sanctissimam Matrem, causam nostrae laetitiae; 

-c) gaudium spei : Spe gaudentes (Rom. XII, 12) ; -d) gaudium 
charitalis, quod in amando Deo et proximo, et in operibus 
misericordiae percipitur. 

2° Quomodo hujusmodi gaudio Apostolus nos gaudere jubet ? 
— Constanter et perpetuo : Gaudete semper. Ergo non minus in 
adversis quam in prosperis. 

-l) In prosperis gaudere pronum est ; sed curandum ut tunc 
gaudeamus in Domino : id est, ut ipsi tanquam auctori omnis 
boni, successum omnem referamus acceptum, et caveamus a 
vana gloria, oblivione modestiae, aliisve Dei offensis. 

-2) In adversis gaudendum est, quia—• a) sunt occasio ac 
materia meritorum, ac velut semen gloriae. Momentaneum et 
leve tribulationis nostrae , aeternum gloriae pondus operatur in 
nobis (Il.Cor. IV, 17). — b) Quia tunc Dominus prope est, ad 
nos adjuvandos ei consolandos : Cum ipso , inquit, sum in tribu¬ 
latione (Ps. XC). — c) Quia nostrae passiones sunt participatio 
passionis et calicis Christi. Itaque communicantes Christi passio¬ 
nibus gaudete (I Pet. IV, 13). — d) Eaedem sunt pignus gloriae : 
Si compatimur, ut et conglorificemur. Rom. VIII, 17. 

Modestia vestra nota sit omnibus hominibus. 

Quid est modestiae virtus ? et qua ratione colenda ? 

1° Modestia (l) generatim virtus est, qua se quis continet 
intra modum et limites sibi congruos, quantum ad motus 
internos et externos. —Hinc distinguitur modestia interna et 
externa. 

-l) Modestia interna in moderamine ac mortificatione passio¬ 
num consistit: ejusque pars praecipua est humilitas, quae repri¬ 
mit vanam gloriam et ambitiosa desideria, facitque ut de nobis 
modeste sentiamus. 

-2) Modestia externa, est virtus moderans exteriores corpo¬ 
ris motus, in verbis et actionibus, juxta mensuram rectae rationis, 
et secundum evangelicae honestatis regulam. — Ilis verbis 
duplex enuntiatur modestiae regula : recta ratio, seu decorum 
naturale; et honestas evangelica, seu decorum Christianum. 
Quae tamen duo unam duntaxat normam perfectae modestiae 
constituunt : cum ratio non aboleatur Evangelio, sed perfi¬ 
ciatur. IIoc sensu quoque intelligi potest quod de lege Mosaica 
dicebat Christus : Non veni solvere, sed adimplere (Matth. V, 
17). Hujusmodi modestia hominem externum, secundum exem¬ 
plum Jesu Christi, componit perfectissime. 

2° Colenda est autem modestia studiose et manifeste. 

-l) Studiose : quia virtus pretiosa est valde et necessaria, 
ideoque diligenti studio dignissima. Etenim , ut externam 

(1) Cf. Elementa Theol. dogm. Tract. 18, n. 439 et seqq. 

lanium modestiam spectemus, luec -a) juvat multum ad recol- 
leelionem animi et reliquas virtutes acquirendas ; -b) ad 
custodiendas virtutes jam acquisitas, ne temeraria sensuum 
libertate periclilenlur ; -c) ad aedificandum proximum , prae¬ 
sertim in loco sacro... 

-2) Colenda est manifeste, et, juxta Apostolum, ita ut nota 
sit , non tantum Deo, sed etiam hominibus , et quidem omnibus : 
per actus nempe externos qui aedificent proximum — Qua¬ 
propter in omni conversatione cum proximo agendum est 
-a) patienter, ferendo aliorum defectus ; -b) reverenter, debi¬ 
tum cuique honorem exhibendo; -c) graviter, omnem levitatem 
indecoram, in vultu, incessu, gestu, ac verbis fugiendo; 
-d) benevole : ita ut tota ratio agendi veram spiret amicitiam 
et charitalem.... 

Dominas prope est. 

Duplici modo Dominus nobis prope est: per adventum et 
per praesentiam. Quod uirumque recordari maxime confert ad 
servandam modestiam et vitae sanctitatem. 

1° Dominus prope est per adventum, h) Venturus est in 
proxima solemnilate Nativitatis, etsi invisibiliter, sicut olim in 
Eelhlehem visibiliter : ut omnibus hominibus bonae voluntatis 
pacem tribuat. - 2 ) Venturus est sacramentaliter ad omnes, qui 
ad sacram Communionem devote se voluerint praeparare. 
- 3 ) Venturus est mox ad unumquemque nostrum, qua hora non 
putamus, ut revocet nos ex hac transitoria vita, et promeritis 
remuneret.... -4) Venturus est in novissimo die, ut universum 
mundum judicet. Tunc autem venieL Filius hominis in majestate 
sua, et omnes angeli eum eo... (Mattii. XXV, 51.) — Ut autem 
stare possimus ante Filium hominis in adventu justitia?, nunc 
sancte recipiamus eum in adventu misericordia?.... 

2° Dominus prope est per praesentiam. — Etenim - 1 ) pra?- 
sens est in medio nostrum ;.non tantum secundum divinitatem, 
sed etiam secundum humanitatem , iu adorabili Eucharistia? 
sacramento: in quo sub speciebus panis et veni , corpus 
et sanguis Christi , adeoque lolus Christus , Deus el Ilomo , 
vere , realiter , et substantialiter continetur. - 2 ) Praesens est 
secundum divinitatem in omni loco, sive profano, sive praesertim 
sacro. Ubi sunt duo vel. ires congregati in nomine meo , ibi sum 
in medio eorum (Mallii. XVIII, 20). — Quo ibo a spiritu tuo , 
aul quo a facie tua fugiam? (Ps. CXXXV111.) — Prope est 
autem Dominus ut protegat servos suos et adjuvet_ 

5° Etsi Dominus prope est, multis tamen hominibus longe 
abesse videtur ; quia ipsimet longe a Domino versantur. Ete¬ 
nim homo a Deo recedit ct longinquus ciliciiur , -j) per 

peccatum ; - 2 ) per neglectum orationis et exercitiorum 
spiritualium ; - 3 ) per fidei debilitatem ; - 4 ) per dissipatio¬ 
nem.... 

Nihil solliciti sitis. 

Quantum reprobat sollicitudinem , hoc loco ut alibi , Spiri¬ 
tus sanctus ; tantum prudentem curam ac diligentiam com¬ 
mendat, quam nomine vigilantias designare solet. 

1° Quaenam est salutaris cura adhibenda ? — Adhibenda 
cura salutis, observationis divinae legis , ac spiritualis pro¬ 
gressus. - 1 ) Hoc enim negotium est primarium in hoc mundo 
procurandum. - 2 ) Hoc necessarium est , imo unum necessa¬ 
rium, ut Christus Dominus Martlue dicebat : Martha , Manlia , 
solliciia es et turbaris erga plurima: porro unum est necessa¬ 
rium (Luc. X , 41 42). — Quid enim prodest homini si mun¬ 
dum universum lucretur, animae vero suce detrimentum patiatur ? 
Mati In XVI, 26. 

2° Quaenam sollicitudo vitanda ? — 1 ) Imprimis vitanda est 
sollicitudo anxia circa res temporales, et corporis necessitates. 
Haec enim secundario tantum studio curanda sunt , sirnulque 
fiducialiter a Deo exspectanda : Quaerite primum regnum Dei 
et justitiam ejus : et Juec. omnia adjicientur vobis (Mattii. VI, 35). 
- 2 ) Vitanda sollicitudo de luturis contingentibus. Nolite solliciti 
esse in crastinum ; crastinus enim dies sollicitus erit silh ipsi. 
Sufficit diei malitia sua (Mattii. VI , 54). - 3 ) Vitanda solli¬ 
citudo anxia de rebus etiam spiritualibus : ut de perseveran¬ 
tia, etc. ; lisec enim fiducialiter quoque a Dei misericordia et 
fidelitate exspectanda sunt : Qui coepit in vobis opus bonum , 
perficiet usque in diem Jesu Christi. Phil. I, 6. 

5° Qtiare sollicitudo hujusmodi abjicienda est ? 

-l) Quia inutilis : non enim sollicitudo animi ac perturbatio , 
ad ullam rem bene gerendam juvat. 

- 2 ) Superflua est : quia ipse Deus, citra sollicitudinem ex 
parte nostra , paterne providet nobis, in ipso confidentibus. 
Jacta super Dominum curam tuam, et ipse te enutriet (Ps. LIV). 
— Omnem sollicitudinem vestram, inquit B. Petrjus, projicientes 
in eum : quoniam ipsi cura est de vobis. I Pet. V, 7. 

-3) Nociva est : tollit enim animi pacem , impedit in agendo 
successum, et quod gravius , obstaculum est in re salutis : 
Sollicitudo saeculi istius , et fallacia divitiarum suffocat verbum , 
et sine fructu efficitur. Mattii. XIII, 22. 

Sed in omni... petitiones vestree innotescant apud Deum. 

Recursum ad Deum per orationem commendat Apostolus , 
docelque quandonam ad Dei auxilium sit recurrendum , et 
quomodo oratio efficax fieri debeat. 

1. — S. Seriptime. 

1° Quandonam orandum ? — In omni : nimirum , - 4 ) in 
omni necessitate , angustia , imo in omni eventu... - 2 ) In omni 
tempore , tum diei , tum vitae nostrae... -3) In omni toco , sive 
profano, sive sacro... Quod practice fit, si statutas preces Deo 
persolvimus , et consuetudinem assumimus per frequentes 
aspirationes Deum invocandi.... 

2° Quomodo orandum , ut oratio innotescat apud Deum, 
sitque elficax ? — Tres sunt conditiones afferendae : - 4 ) fiducia; 
-2)gratitudo ; - 3 ) instantia et obsecratio per Jesum Christum, 
Mediatorem nostrum.... 

Notat hic S. Chrysostomus , de omnibus , etiam de rebus 
molestis, esse Deo gratias habendas ; cum omnia sint dona 
Dei, cuncta misericorditer disponentis ad utilitatem nostram, 
etsi hoc non percipiamus. Quod si preces , inquit, cum hujus¬ 
modi gratiarum actionibus fient, agnoscentur a Deo et exau¬ 
dientur. 

Pax Dei... custodiat corda vestra et intelligentiasvestas. 

1° Quare animae nostrae custodiendae sunt? — i) Quia the¬ 
saurum continent pretiosum, divinam nempe gratiam, fidem, 
charitatem, castitatem... - 2 ) Quia in hac vita periculis sumus 
expositi, tum exparte propriae fragilitatis, tum ex parte exter¬ 
norum hostium , mundi nempe et diaboli. Adversarius vester 
diabolus tdnquam leo rugiens Circuit (I Pet. V, 8). —3) Quia 
in virtute proficere et crescere debemus, ac propterea animam 
nostram ab omni spirituali impedimento custodire.... 

2° Qua ratione animae nostrae custodiendae sunt ? — 1 ) Per 
fugam periculorum : Qui amat'periculum in illo peribit (E ccli. 
III, 27). — 2 ) Per sensuum moderationem et mortificationem. 
- 3 ) Per internam pacerti, quae in bona conscientia et filiali 
fiducia fundatur. Pax Dei... custodiat corda vestra .— Qui 
habitat in adjutorio Altissimi , in protectione Dei coeli commora¬ 
bitur. Ps. XC. 


SABBATO SANCTO. 

Lectio Epistolae ad Colossenses : Si consurrexistis cum Christo. 

Coloss. III, 1-4. 

1. Si consurrexistis cum Christo , quae sursum sunt 
quaerite, ubi Christus est in dextera Dei sedens ; — 2. Quae 
sursum sunt sapite, non quae super terram. —3. Mortui 
enim estis, et vita vestra est abscondita cum Christo in Deo. 
— 4. Cum Christus apparuerit, vita vestra, tunc et vos 
apparebitis cum ipso in gloria. 

Explicatio prima. 


De resurrectione ac morte mystica fidelium hic loquitur 
Apostolus, alludens ad ea quae superiore capite, versu 12 et 
15 dixit : Consepulti ei (Christo) in baptismo, in quo et resur¬ 
rexistis per fidem operationis Dei , qui suscitavit illum a mortuis. 
Et vos, quum mortui essetis in delictis et praeputio carnis vestrce , 
convivificavit cum illo , donans vobis omnia delicta. — Quibus 
verbis cum significaverit Colossensibus, eos per Baptismum 
spirilualiler mortuos esse , simulque a mortuis cum Christo 
suscitatos : hinc eis salutaria documenta deducit , ad morum 
sanctitatem spectantia. Imprimis enim eos hortatur, quando¬ 
quidem ad coelestem vitam sint suscitati , ut coelestia diligant 
curentque ; et, quia mundo mortui sunt, ut terrena despiciant. 


Christo '<$$$£ 


I. Quinam sint actus n 

II. Qui sint ejusdem fu 

1 . (Igitur) si consurrexistis cumdZKrr&foe,, 
sunt qucerite, ubi Christus est in dextera 

2. Quce sursum sunt sapite , non quae super terra 



Iqitur, ut supra dixi, inquit, si consurrexistis cum Christo... 
id est : Quoniam per Baptismum non solum commortui et con- 
sepulti estis Christo, verum etiam una cum eo resurrexistis in 
novam vitam ; facile ea quae novae vitae, per resurrectionem 
Christi adumbratae, conveniunt. Nimirum. 

Quae sursum sunt qucerite : cogitationes ac studia vestra con¬ 
vertite ad res supernas, coelestes ac divinas ; quae scilicet sunt 
illic, quo Christus redivivus ascendit : 

Ubi Christus est, in dextera Dei sedens : id est, in coelo, ubi 
Christus, exemplar vestrum, ad novam vitam resuscitalus 
manet, assidens Deo Patri, eadem cum ipso majestate plenus, 
praepositus omnibus tanquam summus Rex ac Judex ; lantaque 
dignitate omnibus praecellens, ut in eodem throno cum Deo sit, 
eademque cum eo adoratione colatur. — Sessio enim haec 
humanae Christi naturae, significat excellentiam ejus, omni 
creata excellentia superiorem ; nec non summam ac singularem 
ejus beatitudinem, gloriam et potestatem. 

2. Quce sursum sunt sapite, non quce super terram. —Eodem 
fere sensu dicitur sapite ac quaerite; solummodo verbum sapite 
non tam externa studia, quam internum amorem indicat rerum 
coelestium. Itaque sensus est : Diligite, curate coelestia bona, 
non terrestria. 

3 . Mortui enim estis , et vita vestra est abscondita cum 

Christo in Deo. 


Postquam statuit haec duo, amanda esse coelestia e! spernenda 
terrena ; ralionem addit utriusque, quasi diceret : Merito vos 
adhortor ut non sapiatis terrena, quia terrenis rebus jam mortui 
estis per Baptismum ; ideoque tanquam mortui in hoc mundo 
vivere debetis. 

Mortui estis : nempe mundo, carni, peccatis, vobismelipsis, 
vilaeque toti et conversationi mundana) atque carnali. — Porro 
pro deposita vita veteri, accepistis vitam novam, cujus dein¬ 
ceps actus exercere debetis. Haec autem vita nova quaenam est? 

El vita vestra est abscondita cum Christo in Deo. — Vita vobis 
data, quae est vita gratiae, in hoc saeculo, eritque vita gloriae in 
futuro, — est abscondita oculis hominum, una cum Christo in Deo: 
id est, apud Deum, in sinu Dei. Sensus est quasi dicat : Mundus 
non videt vestram divinam vitam gratiae, quam habetis jam, nec 
gloriae, quam exspectatis ; quemadmodum non videt vitam glo¬ 
riosam ad quam resurrexit Christus, quaque jam beate fruilur 
apud Deum m dextera Dei sedens , nec amplius oculis hominum 
spectabilis. 

4 . Cum Christus apparuerit, vita vestra, tunc et vos 
apparebitis cum ipso in gloria. 


Nunc quidem, inquit, vita vestra est abscondita cum Christo 
abscondito ; at vero in die judicii, cum eodem Christo gloriose 
manifestabitur. 

Cum Christus apparuerit, id est, quando Christus loti mundo 
manifestabitur, veniens gloriosus ad judicium, ipse, inquam, 
qui est vita vestra. 

Quod dicitur vita vestra , id est, vitae vestra), tum per gratiam, 
tum aliquando per gloriam • causa : causa efficiens, meritoria , 
exemplaris et finalis. 

Tunc et-vos, perfecte regenerati, ei etiam quoad corpus 
resuscitati ; apparebitis oculis universi mundi vere viventes, et 
quidem eadem ac Christus immortalitate donati. 

Cum ipso in gloria : gloriosi cum Christo ; ipsi Christo 
tanquam Fratri vestro primogenito conformes, Deoque Patri 
vestro similes. Scimus , quoniam cum apparuerit (id quod 
erimus), similes ei erimus. I Joan. III, 

Hisce documentis Apostolus significat, fideles in suo mortali 
corpore quasi latentes, vivere debere ab oinni gloriae cupiditate 
alienos ; cum autem hoc corruptibile dissolutum fuerit, fore 
ut gloria immortali resplendeant. Tunc justi fulgebunt sicut sol 
in regno Patris eorum. Mattii. XIII, 43. 

Explicatio secunda. 

Si consurrexistis cum Christo , quce sursum sunt 

quaerite... 

MoLiva profert Apostolus ad Colossensium mentes et corda 
sursum ai tollenda ; quibus et nos sursum ferri debemus , 
et efficaciter moveri , ut chrisliane vivamus et patiamur. 
Proponit autem motiva duo : acceptam gratiam , et promis¬ 
sam gloriam. 

1° Divina} qua poliuntur gratiae dignitatem et excellen¬ 
tiam, Chi isti fidelibus exhibet, ut eos ad vitam statu gratiae 
dignam impellat. Gratia enim est vita quaedam nova , qua , 
instar Christi resurgentis , facti sumus velut homines novi , 
homines coelestes : quos proinde coelestis in terra vita decet... 

2 ° Divinae gloriae , qua in aeternum fruituri sumus , clarita¬ 
tem nobis praeostendit : ut illius spe fulti , constantes simus 
in adversis tolerandis , et in nostri mortificatione exercenda. 
Sicut enim Christus a mortuis redivivus coelum conscendit ; 
ita et nos, a peccatis redivivi, coelum conscendemus... — 
Coelum petimus : ergo terrena cuncta pedibus conculcemus... 
— Coelum n t praemium proponitur: ergo labores quosvis et 
sacrificia libenter acceptemus. Ut ubi sum ego , inquit , et vos 
sitis (Joan. XIV, 5) ; nempe in coelo, ubi Christus est in dextera 
Dei sedens. — Quis haec cum fide cogitare possit , quin tota 
anima sursum rapiatur? • 

Quce sursum sunt sapite , non quae super terram. 

Quaenam sunt superna quaerenda ? quaenam infima sper¬ 
nenda ? 

1° Superna quaerenda , sunt -i) coelestia bona , quae nobis 
post brevem vitae hujus peregrinationem promittuntur : nimi¬ 
rum liberatio ab omnibus malis... abundantia omnium bono¬ 
rum, quibus intellectus noster et cor perfecte satiabitur : 
Satiabor cum apparuerit gloria tua (Ps. XVI). — c 2) Qmecumque 
nos ad illa coelestia bona juvant in hac vita , nosque sursum 
ferunt : nempe virtutes, bona opera, oratio , sacramenta , par¬ 
ticipatio crucis Domini... 

2° Infima spernenda , sunt -i) omnia bona peccaminosa , 
quae sicut fructus vetitus paradisi terrestris , mortem pariunt 
et in infernum praecipitant... - 2 ) Omnia bona mere terrena . 
quae animam gravant, eamque ascendentem impediunt ac 
deorsum trahunt : nempe mundanus honor, divitiarum pon¬ 
dus, sensuum oblectamenta... 

Mortui enim estis... 

De morte mystica hic loquitur Apostolus , quae requisita 
conditio est resurrectionis ac mysticae vitae. — Quaenam autem 
est mystica mors hominis christiani ? Triplex distingui potest : 
sanctus Baptismus, legis observatio, evangelica abnegatio. 

1 ° Sanctus Baptismus , quo baptizatus moritur peccato et 
peccati fomentis ; sed in actu primo duntaxat : nimirum per 
promissiones seu vola baplismalia. Spondet enim se renun¬ 
tiare Satanae , et omnibus operibus ejus , et omnibus pompis 
ejus : quae promissio omnimodam continet mortem peccati , 
a quo Christianus deinceps perpetuo alienus esse debet; ita 
ut nihil quod peccatum sit aut peccatum spiret , habeat : sicut 
cadaver nihil habet nec recipit de pristina vita. 

2° Legis observatio seu peccati fuga : qua in actu secundo 
et ipso exercitio, homo Christianus sese in mystica morte con¬ 
servat ; et velut in aqua sacra Baptismatis perseveranter sepul- 
tus manet. Nos pisciculi , aiebat Tertullianus (i) , secundum 
IxOvv nostrum Jesum Christum , in aqua nascimur ; nec aliter 
quam in aqua permanendo salvi sumus. — Quicumque legem 
evangelicam observat, non vivit jam secundum mores hujus 
perversi saeculi; ideoque mundo mortuus existil. — Hinc fit 
ut a mundanis tanquam mortuus habeatur : at erroneo sensu. 
Existimant enim mundani, hominem Christianum ita esse 
mortuum vitae peccaminosae saeculi, ut non alia, eaque meliore 
vita frnatur. • 

5° Tertium genus mysticae mortis est evangelica abnegatio. 
Hac enim omni propriae voluntati atque amori proprio moritur 
Christi discipulus : per quotidianam nempe et continuam mor¬ 
tificationem. Quotidie morior (I Cor. IV, 51). — Semper morti¬ 
ficationem Jesu in corpore nostro circum ferentes, ut et vita Jesu 
manifestetur in corporibus nostris (II Cor. IV, 10). — Qui 
perdiderit animam suam propter me, inveniet eam. Matth. 

XVI, 25. 

Et vita vestra est abscondita cum Christo in Deo. 

Quaenam est illa vita abscondita hominis christiani ? Quo¬ 
modo est abscondita ? Et quare abscondita in Deo ? 

1 ° Vita hominis in Christo regenerati, est gratia sanctificans, 
quam in justificatione recipit, — quam per peccatum mortale 
amittit, — quam per bona opera conservat et anget. 

Haec est vera animae vita, sicut ipsa anima est vita corpo¬ 
ris (2).... 

(1) De Baptismo , cap. 1. 

(2) Cf. Adjumenta oratoris sacri , argum. 34, De gratia ejusque cana¬ 
libus. 

2° Est autem abscondita vita gratiae, -i) sicut vita seminis 
naturalis: non enim apparet in obscuro et exiguo semine, illa 
vita et fecunditas quae se expandet in arborem ; similiter in 
homine justo, non apparet illa vita gratiae, quae suo tempore 
efflorescet in gloriam. Nunc filii Dei sumus, et nondum apparuit 

quid erimus (L Joan. III, 2).-2) Esi abscondita quoque vita 

gratiae, quatenus sumitur pro vita gratice consentanea : id est, 
pro conversatione hominis chrisliani : -a) quia haec humilis est, 
et vanam gloriam fugit ; -b) quia recollectionem quaerit, solitu¬ 
dinem et silentium. Ora Patrem tuum in abscondito (Matth. 
VI, 6). — Hujusmodi vitae absconditae exemplar est vita Christi 
Domini usque ad annum trigesimum, in domo Nazareth.... 

3° Dicitur autem vita Christiani abscondita esse in Deo, seu 
in sinu Dei : -i) quia Deus est hujus vitae peculiari modo prin¬ 
cipium. A Deo enim vita gratiae, non a carne aut sanguine 
promanat, ideoque deiformis est, sicut luciformis est radius ; 
a Deo etiam suo tempore manifestabitur, - 2 ) Dicitur in Deo , 
ut insinuetur , vitam nostram esse certissimam , ab omni 
periculo tutam ; instar thesauri in Dei manu depositam, quam 
nullus homo auferre potest, et ipse Deus suo tempore fidelis¬ 
sime reddet : Reposita est mihi corona justitia ;, quam reddet 
mihi Dominus in illa die. \I Tini. IV, 8. 

Cum Christus apparuerit, vita vestra... 

Quomodo Christus est vita nostra ? et quomodo apparebit? 

1° Christus est vita nostra spiritualis et moralis, non forma- 
liter sed causaliter : id est, non identilicatur Christus cum vita 
gratia? et gloriae ; sed utraque ab eo tanquam a causa efficiente 
et meritoria procedit. 

-i) Vita nostra spiritualis , est illa vita gratiae et gloriae, de 
qua dictum paulo ante. Gratia enim vivificat intellectum no¬ 
strum per fidem, voluntatem per spem et chariiatem... Gloria 
vero vivificabit non tantum spiritum nostrum seu animam, sed 
etiam corpus, in novissimo die.... 

- 2 ) Vita nostra moralis , est recta nostrarum actionum 
ordinatio secundum legem evangelicam. Quae quidem vita, non 
tantum ad Christi fideles singulos, sed ad eorum etiam socie¬ 
tatem spectat. Non enim chrisliani vita dunlaxat individua est , 
sed et socialis.... 

-3) Christus est vita nostra illa, spiritualis et moralis : ita 
ut vere in nobis vivat, nosque vivamus per ipsum, et recte 
dicere possit quilibet Christianus homo , totaque chrisliana 
societas : Vivo autem , jam non ego : vivit vero in me Christus. 
Gal. 11, 20. 

-4) Christus est vita nostra, non formaliter, sicut ipsa gratia 

sanctificans ; sed causaliter. Est enim vi(;e nostrae, -a) causa 
meritoria ; -b) causa elliciens per Spiritum sanctum el per 
sacramenta ; -c) causa exemplaris : nempe exemplar perfectum 
vitae nostrae, tum in persona sua, tum in doctrina. Ego sum via , 
el veritas , el vita. Joan. XIV, 6. 

2° Apparebit: scilicet qui nunc absconditus est, aliquando 
manifestus fiet. 

-i) Christus nunc respectu nostri vario modo est abscon¬ 
ditus : -a) in coelo ; -b) in Eucharistiae sacramento ; -c) in 
Ecclesia , atque in persona superiorum, nec non in persona 
fratrum nostrorum praesertim pauperum — 

- 2 ) Apparebit autem, -a) mox . in hora mortis nostrae ; 
-b) praecipue vero iu novissimo die , oculis universi mundi : 
Videbit eum omnis oculus, ct qui cum pupugerunt. Apoe. I, 7. 

Tunc el vos apparebitis . 

Quomodo apparebunt justi cnm Christo in gloria ? 

1° Apparebunt oculis universi mundi , in novissimo die r 
stantes cum Christo Rege , a dextris ejus ; stantibus impiis ex 
parte sinistra.... 

2° Apparebunt autem Christo similes operibus suis, et. vita 
secundum exemplar Christi exacta. Opera porro bona olim 
abscondita aut, contempta, in lucem proferentur.... 

5° Apparebunt, Christo similes immortalitate sua, et cor¬ 
poribus, olim pro Christo, afllictis ac mortificatis, nunc autem 
Christi gloria ornatis. Justi fulgebunt sicut sol in regno Patris 
eorum. Mallii. XIII, 43. 

4° Apparebunt vere ac plene viventes, qui nunc quasi mortui 
sunt, et in hoc corpore mortis latent, ab omni peccato ac vana 
gloria alieni. Nondum apparuit quid erimus Scimus quoniam 
quum apparuerit , similes ei erimus. I Joan. III, 2. 


EPISTOLA BEATI PETRI APOSTOLI PRIlIA. 

Ut. communius tradunt Patres et interpretes , Epistolam 
hanc Princeps Apostolorum-scripsit Roma ; quam urbem, tunc 
idololatria et vitiis perditam , cum primi Christiani Babylonem 
appellare solerent , B. Petrus eodem nomine designat , in fine 
Epistolae dicens : Salutat vos Ecclesia quw est in Babylone 
coelecta. Cnp. V. 15. 

• Juxta probabiliorem sententiam , scripta haec Epistola est 
circa annum aerae vulgaris 05, qualuor nimirum annis ante 
Petri martyrium 

Data est ad fideles in varias Asiae provincias dispersos. 

quorum pleriquc erani ex Judicis . alii ex Oeni ibus ad fidem 
conversi ; quapropter principaliter quidem Judaeos alloquitur 
Pelius, ita tamen ut eliam reliquis suam doctrinam aple 
accommodet. 

Scopus scribentis est , ut fideles , Irritationibus et persecu¬ 
tionibus expositos, in fide confirmet, simulque ad mores infor¬ 
met fidei consentaneos. 

Hinc argumentum pertractat duplex, unum ad fidem spectans, 
alterum ad mores ; unum dogmaticum, alterum ethicum seu 
morale : ita ut duae distinguantur Epistolae paries, quales passiin 
in omnibus Apostolorum Epistolis occurrunt : 

I. Pars dogmatica. 

II. Pars moralis. 

Ad partem dogmaticam pertinet : 1° doctrina de Incarna¬ 
tione Verbi ; 2° de Redemptione humani generis ; 5° de fide¬ 
lium adoptione ad haeredilatem ac salutem aeternam ; 4° de 
vocatione Judaeorum et Gentium ad Ecclesiam Christi ; 5° de 
ipsius Ecclesiae constitutione ; 6° de Baptismo ; 7° de Christi 
passione ac satisfactione pro nobis, de ejus descensu ad inferos, 
de resurrectione, ascensione, et futuro adventu ad judicandum. 

Ad partem moralem spectat exhortatio ad vitam sanctam, ad 
fugam peccati, ad obedienliam, ad charitatem aliasque virtutes ; 
praecipue vero ad patientiam constantem, in persecuiionibus 
hominum et tenI at ionibus diaboli. 

Hujusmodi tamen paries non ita separat Apostolus , ut unam 
integre tractet, post alteram ; sed ulramque intertexens , a 
dogmaticis ad moralia , et vicissim a moralibus ad dogmatica 
saepius transii : ulramque scilicet doctrinam vehit in unum cor¬ 
pus compingendo , fere sicut in humano corpore caro cum 
ossibus conjuncta est. Modo enim dogmata tanquam principia 
statuit, ex quibus consequuntur praecepta morum ; modo 
moralia praecepta veritatibus dogmaticis . tanquam propriis 
motivis confirmat. — Quae quidem Apostoli methodus ipsa 
textus consideratione luculenter apparebit. 


CAPUT I 


1. Petrus Apostolus Jesu Christi, electis advenis dis¬ 
persionis Ponti , Galatiae , Cappadociae, Asiae et Bithyniae, 

2. Secundum praescientiam Dei Patris , in sanctificatio- 

nem Spiritus, in obedientiam et aspersionem sanguinis Jesu 
Christi. Gratia vobus et pax multiplicetur. 

3. Benedictus Deus et Pater Domini nostri Jesu Christi, 
qui secundum misericordiam suam magnam regeneravit nos 
in spem vivam, per resurrectionem Jesu Christi ex mortuis, 

4. In haereditatem incorruptibilem et incontaminatam et 
immarcescibilem, conservatam in coelis in vobis, 

5. Qui in virtute Dei custodimini per fidem in salutem, 
paratam revelari in tempore novissimo. 

6. In quo exultabitis , modicum nunc si oportet contri¬ 
stari in variis tentationibus ; 

7. Ut probatio vestrae fidei , multo pretiosior auro (quod 
per ignem probatur) , inveniatur in laudem et gloriam et 
honorem in revelatione Jesu Christi ; 

8. Quem quum non videritis , diligitis : in quem nunc 
quoque non videntes creditis , credentes autem exultabitis 
laetitia inenarrabili et glorificata : 

9. Reportantes finem fidei vestrae , salutem animarum. 

10. De qua salute exquisierunt atque scrutati sunt 
Prophetae, qui de futura in vobis gratia prophetaverunt : 

11. Scrutantes in quod vel quale tempus significaret in 
eis Spiritus Christi, praenuntians eas quae in Christo sunt 
passiones, et posteriores glorias : 

12. Quibus revelatum est, quia non sibimetipsis, vobis 
autem ministrabant ea, quae nunc nuntiata sunt vobis per 
eos qui evangelizaverunt vobis, Spiritu sancto misso de 
coelo, in quem desiderant angeli prospicere. 

13. Propter quod succincti lumbos mentis vestrae, sobrii, 

• perfecte sperate in eam quae offertur vobis gratiam, in 

revelationem Jesu Christi ; 

14. Quasi filii obedientiae , non configurati prioribus 
ignorantiae vestrae desideriis, 

15. Sed secundum eum qui vocavit vos, Sanctum, et ipsi 
in omni conversatione sancti sitis. 

16. Quoniam scriptum est : Sancti eritis, quoniam ego 
sanctus sum. 

17. Et si patrem invocatis eum , qui sine acceptione 
personarum judicat secundum uniuscujusque opus, in timore 
incolatus vestri tempore conversamini : 

18. Scientes quod non corruptibilibus auro vel argento 
redempti estis de vana vestra conversatione paternae tra¬ 
ditionis. 

19. Sed pretioso sanguine quasi agni immaculati Christi, 
et incontaminati : 

20. Praecogniti quidem ante mundi constitutionem , 
manifestati autem novissimis temporibus propter vos, 

21. Qui per ipsum fideles estis in Deo qui suscitavit eum 
a mortuis, et dedit ei gloriam, ut fides vestra, et spes esset 
in Deo : 

22. Animas vestras castificantes in obedientia charitatis, 
in fraternitatis amore, simplici ex corde invicem diligite 
attentius : 

23. Renati non ex semine corruptibili, sed incorrupti¬ 
bili, per verbum Dei vivi, et permanentis in aeternum : 

24. Quia omnis caro ut fenum, et omnis gloria ejus tan- 
quam flos feni : exaruit fenum, et flos ejus decidit. 

25. Verbum autem Domini manet in aeternum : hoc est 
autem verbum quod evangelizatum est in vos. 


Explicalio. 

Capitis primi #pars prior, a versu 1 ad 15, dogmatica est ; 
— posterior, a versu 14 usque ad linem, moralis. 

1. Ab initio, praemissa salutatione, explicat dogma salutis 
aeternae, per Christi merita credentibus reservatae, et olim per 
prophetas annuntiatae. — II. Deinde hortatur fideles ad sancti¬ 
tatem vitae, qua digni tam pretiosa salute efficiantur. 

1. — 1. Petrus Apostolus Jesu Christi... intellige Apostolum 
per excellentiam, Apostolorum nempe principem, fundamenta¬ 
lem, apostolatu fundamentali a Jesu Christo donatum : Petrus 
enim seu Petra , apostolicum Ecclesiae fundamentum, perpetuo 
mansurum, significat. 

Porro Petrus Apostolus, et quidem qua talis, scribere sese 
significat electis advenis dispersionis Potiti , Galatioe , Cappa- 
docioe, Asiocet Bithynice. Fideles vocat electos : quia misericordia 
Dei prae mullis aliis electi sunt ad gratiam fidei et justificationis, 
seu, ut mox subdit, in sanctificationem Spiritus, — Eosdem 
vocat advenas dispersionis , hoc est, advenas dispersos : quia 
plerique, vi persecutionum e Judaea dispersi, venerant in Pon¬ 
tum vicinasque provincias, ibique tanquarn advena; et peregrini 
vivebant. 

2. Addit autem : (Electis) secundum praescientiam Dei Patris, 
in sanctificationem Spiritus, in obedientiam et aspersionem san¬ 
guinis Jesu Christi; quasi dicat: Qui electi estis p ev prwscientiam, 

id est , per providentiam ac misericordiam peculiarem Dei 
Palris, ul sanctificemini a Spiril 11 sancto, ut obediatis divina? 
legi, ulque mundemini virtute sanguinis Chrisli. — Sanctifi¬ 
catio seu justificatio per Spiritus sancti gratiam,, finis est 
electionis divina? ; medium vero, Christi merita, et hominis 
obedienia legi evangelicae. 

Electis hujusmodi , quos tanta reverentia alloquitur , salu¬ 
tem dicit religiosissime , spiritualia bona apprecando : Gratia 
vobis et pax multiplicetur. Gratia est Dei donum pretiosissi¬ 
mum ; gratiae autem effectus et comes est pax , eaque triplex : 
pax cum Deo , pax nobiseum , et pax cum proximis. Itaque 
S. Petrus tam pacem quam gratiam in fidelibus augeri ac 
perfici precatur, exemplo Cinis!i , qui discipulos post resur¬ 
rectionem salutans, ait : Pax vobis. 

5. Post salutationem , exorditur sermonem a benedictione 
ac laude Dei , ut celebret et ad mentes revocet ingens bene¬ 
ficium redemptionis Christi , nostraeque per eum vocationis 
ad gratiam et gloriam aeternam. Benedicius , inquit , Deus et 
Pater Domini nostri Jesu Christi , qui secundum misericor¬ 
diam suam magnam regeneravit nos in spem vivam , per resur¬ 
rectionem Jesu Chrisli ex mortuis : id est, qui ex mera mise¬ 
ricordia, et absque merito nostro , regeneravit nos in novos 
homines ac filios Dei , habentes certam spem vine aeternae. 
— Porro hujus spei fundamentum est resurrectio Chrisli ; ideo 
addit : Per resurrectionem Jesu Chrisli. Ejusdem vero spei 
objectum , vita aeterna , seu haeredilas coelestis,.in sequenti¬ 
bus declaratur. 

Spes fidelium dicitur viva , 1° quia non est inanis, sed instar 
seminis continet vitam , et producet fructum exspectatum ; 
2° quia ejus objectum est vera ac aeterna vita. 

Fundamentum hujus spei dicitur resurrectio Clmsii , quae 
ponitur pro toto redemptionis opere , utpole ejusdem operis 
terminus. Affertur autem resurrectio Chrisli potius quam 
passio ejus aut mors : quia non tantum resurrectio , una cum 
passione et morte Domini , est causa meritoria nostrae immor¬ 
talitatis ; verum etiam quia est ejusdem exemplar , pignus et 
argumentum. 


4. Ut clarius explicet, regenerationis nostrae excellentium , 
addit, regeneratos nos esse atque adoptatos a Deo in hoeredi- 
tatem incorruptibilem , et incontaminatam , et immarcesci¬ 
bilem : id est , quae neque interire , neque contaminatione 
corrumpi, neque ullo detrimento vilescere possit. — Haere¬ 
di las itaque nostra prorsus differt ab omni liaereditate ter¬ 
rena, qua? in thesauris, vestibus, coronis perituris consistit. 

ITanc autem harediialom nondum , inquit , tenetis ; sed in 

domo Palris coelestis suo tempore acci piet is : Conservatam 
in coelis in vobis, i. e. pro vobis. 

5. Quomodo reipsa haereditatem coelestem sint obtenturi , 
declarat subjungens , eam paratam esse perseverantibus in 
fide : Vobis, inquit , qui in virtute Dei custodimini per fidem 
in salutem , paratam revelari in tempore novissimo ; quasi 
diceret : Vobis dabitur haeredilas , vobis , inquam , quos 
coelestis Pater non tantum genuit, sed virtute gratiae conservat 
et conservabit , ducelque per fidem usque ad salutem. Quae 
quidem salus nunc invisibilis , in die judicii oculis omnium 
manifestabitur : et haec erit haeredilas iila immarcescibilis de 
qua loquor. 

Fides cum gratia Dei dicitur fidelium custodia : non tamen 
fides nuda et mortua ; sed viva et charitate animata , ita ut 
legem impleat. 

Salus ac vita aeterna dicitur manifestanda in tempore novis¬ 
simo, quia tunc manifestabitur publice et plene ; nam esete- 
roquin salus ac beatifica visio , slatim post obitum , animae 
justae confertur; At vero in judicio ultimo , salus animae et 
corporis publice manifestabitur : tunc enim corpus cum anima 
resurget ad gloriam immortalem. 

6 . In quo exultabitis, modicum nunc si oportet contristari 
in variis tentationibus. Conclusio praefica : intuitu tanti boni 
gaudendum est, et patiendum libenter. Propterea , inquit , 
haec recogitantes exultabitis merito et exullare debetis ; etsi 
varia, hoc brevi tempore, sustinenda sunt mala. — Tertiationes 
enim vocat quaelibet mala et tribulationes , quibus oportet , 
ait, probari, et purificari animas ut salute dignae fiant. Addit 
enim : 

7. Ut probatio vestrae fidei, mullo pretiosior auro (quod per 
ignem probatur), inveniatur in laudem , et gloriam , et hono¬ 
rem, in revelatione Jesu Christi. — Haec sententia , pluribus 
rebus referta, sic explicari potest : Necessarium est ad salutem 
vestram ut tribulationes patiamini ; quia per eas fides , tota- 
que virtus vestras est purganda , sicut aurum per ignem. Est 
enim fides vestra velut aurum , imo longe pretiosior auro ; 
ideoque auro purior efficienda , ut inveniatur digna laude , 
honore et gloria oculis DA , in die judicii , quando apparebit 
in gloria sua Dominus Jesus Christus. 

8 . Quoniam Jesum Christum nominavit, in eo tanqnam in 
auctore, objecto et centro lotius nostrae fidei, spei et amoris, 
paulisper inhaeret, dicens ; Querneum non videritis , diligitis : 
in quem nunc quoque non videntes creditis : credentes autem 
exultabitis laditia inenarrabili et glorificata : 

9. Reportantes finem fidei vestree, salutem animarum. Sensus 

est quasi diceret: In revelatione ./ esu Christi, ipsum Christum, et 
cum eo omnia promissa bona videbitis. Nunc autem Christum 
nondum videtis in sua gloria ; imo plerique vos ne vidistis qui¬ 
dem olim in sua humilitate ; nihilominus eum diligitis, in eum 
creditis : quae fides principium vobis erit ineffabilis et gloriosi 
illius gaudii, in quo sita est aeterna salus. Et sic consequemini 
finem et coronam vestrae fidei, salutem animarum. 

Quod dicit credentes exaltabitis , referendum est principaliter 
quidem ad vitam futuram, secundarie tamen etiam ad vitam 
praesentem, in qua Christi discipulis inchoata quaedam felicitas 
in ipsis tribulationibus conceditur. 

40. De qua salute exquisierunt, atque scrutati sunt Prophetoe, 
Postquam spectavit salutem a Christo allatam in se, eamdem 
considerat in prophetiis : nempe ut praenuntiatam olim a pro- 
• phelis. Quae consideratio non Judaeis tantum, sed etiam Genti¬ 
libus utilissima erat, ut susceptae fidei tum verilatem tum 
beneficium intelligerent. Haec, inquit, salus objectum fuit 
meditationis, inquisitionis ac desiderii omnium prophetarum, 
qui de futura in vobis gratia prophetaverunt: id est, de salute 
tunc futura, nunc autem praesenti et vobis data. 

11. Quid enim cognoscere studuerunt? Tempus et circumstan¬ 
tias magni eventus, qui prophetico lumine ipsis ostendebatur 
futurus, et alius non erat quam Christi passio, et ex ea conse¬ 
quens gloria : seu opus nostrae redemptionis ac salutis. De his 
inquisierunt : Scrutantes in quod vel quale tempus significaret 
in eis Spiritus Christi : praenuntians eas quce in Christo sunt 
passiones , et posteriores glorias. — Spiritum sanctum, quo 
inspirati locuti sunt sancti Dei homines (II Pet. I, 21), vocat 
Spiritum Christi , seu Spiritum Filii : quia 1° a Patre Filioque 
procedit ; 2° quia promissus est ac missus de coelo a Christo : 
Paraclitus, quem ego mittam vobis a Patre. Joan. XV, 26. 

12. Jam vero de tempore Redemptionis illud eis Spiritus 
sanctus revelavit, non ipsos eam esse visuros, sed praeparatu¬ 
ros duntaxat per prophetias : ipsorum scilicet esse, vaticinia 
edere pro generationibus futuris, nempe pro vobis, qui ea 
impleta videndo Dei opus agnosceretis. Quibus revelatum est , 
quia non sibimetipsis , vobis autem ministrabant ea quoe nunc 
nuntiata sunt vobis per eos qui evangelizaverunt vobis, Spiritu 
sancto misso de coelo , in quem desiderant angeli prospicere. — 
Spiritus sanctus, qui inspiravil olim prophetas , et implevit 
nunc, at insignius, evangelicos praecones, exhibetur ut auctor 
et interpres Christianae doctrinae ; — et ut verus Deus, cujus 
faciem desiderauier et beate angeli contemplantur. Etenim ad 
Spiritum sanctum videtur referendum illud in quem , potius 
quam ad Christum , qui remotius nominatus est. 

Juxta textum gr®cum hodiernum , sermo est de Christi 
mysteriis. Scilicet grrece legitur d; «, in qnce (Christi mysteria). 

Interpres Vulgat® olim legit, vel eu b (XptsTdv), vel proba¬ 
bilius ei s o (n^eu/za). — Fatendum autem est, lectionem grmcam 
eis a non tantum graecorum Patrum commentariis commendari; 
verum etiam melius convenire contextui. Apostolus enim in eo 
est, ut sublimitatem declaret evangelic® doctrinae : quaescilicet 
a prophetis praenuntiata, a Spiritu sancto de coelo misso pro¬ 
mulgata, ab angelis sancta quadam voluptate et admiratione 
spectata sit. — Si lectio itaque graeca admittatur, sensus erit : 
Nuntiata sunt vobis mysteria Christi, praesertim salutis et glori® 
beatificae : in qu® mysteria desiderant angeli prospicere , 
utpote quibus, tanquam divino spectaculo, delectantur. 

II. — Finito magnifico Epistolae exordio, et parte dogma¬ 
tica, incipit pars moralis, quae ex doctrina dogmatica sponte 
profluit. 

15. Propter quod , inquit, quoniam tanta vobis proponitur 
spes ac salus ; accingite vos ad virtutum opera, ejusdem salu¬ 
tis meritoria. Propter quod succincti lumbos mentis vestros , 
sobrii , perfecte sperate in eam quoe offertur vobis gratiam , 
in revelationem Jesu Christi. — Tria commendat: 1° Ut spiri- 
tualiter succincti maneant ; 2° ut sobrietatem colant; 5° ut 
sperent perfecte: nempe ut spretis terrenis, ad coelestia fortiter 
et perseveranter aspirent, donec assequantur Jesum Christum 
ejusque salutem. 

14. Quasi filii obedientice... H®c pendent a praecedentibus, 
quasi dicatur: State succincti lumbos, sobrii, sperantes et 
exspectantes adventum glori® Christi ; sicut decet filios obe- 
dienli®, obedientes nempe praeceptis Apostolorum, et Christi 
qui dixit : Sint lumbi vesiri praecincti , et lucernae ardentes in 
manibus vestris • et vos similes hominibus exspectantibus domi¬ 
num suum quando revertatur a nuptiis. Luc. XII, 55. 

Porro quid filios obedienli® deceat, seu quid a fidelibus 
requirat obedientia Christo, cui tanquam Duci et Capiti per 
fidem adscripli sunt, explicat Petrus dicens : debere eos 
ipsius Christi ac Dei sanctitatem ®mulari in tota sua agendi 
ratione : Non configurati prioribus ignorantiae vestros desideriis. 

15. Sed secundum eum , qui vocavit vos Sanctum ; et ipsi in 
omni conversatione sancti sitis : 

16. Quoniam scriptum est : Sancti eritis, quoniam ego 
sanctus sum. 

Sermonem confirmat sententia Moysis, Levit. XI, 45 (t) ; 
quam aliis verbis enuntiavit Christus : Estote ergo vos perfecti , 
sicut et Paler vester coelestis perfectus est (Mallh. V, 48) ; et 

(1) Cf. Levit. XIX, 2 ; XX, 7. 


336 


SKH1RS I MU M A 




Paulus : Estote imitatores Dei , sicut filii charissimi. Fph. VI, 1. 

Ut palet, sanctitatem opponit desideriis seu concupiscentiis 
vitiosis ; quo significat , sanctitatem morum esse puritatem 
illam, quie mortificatione carnalium cupiditatum acquiritur : 
ut sicut Deus est sanctus, id est, a terrenis inquinamentis 
segregatus ; ita pariter fidelis sanctus sit et a rebus carnalibus 
expeditus. 

17. Monitum porro de Christiana sanctaque conversatione, 
efficacius urget Apostolus explicando et confirmando duplici 
ratione : 1° Quod Deus et Dominus Jesus Christus cui serviunt, 
est eorum Paler et Judex ; 2° quod ad hanc sanctitatem ab 
impura gentilium vita traducti sunt per mortem Christi, Filii 
Dei unigeniti. Et si , id est, imo quum Patrem invocatis eum , 
qui sine acceptione personarum judicat secundum uniuscujusque 
opus , in timore incolatus vestri tempore conversamini. 

18. Scientes quod non corruptibilibus auro vel argento 
redempti estis de vana vestra conversatione paternos traditionis; 

19. Sed pretioso sanguine quasi agni immaculati Christi , 
et incontaminati. 

Quod dicit, in timore incolatus vestri tempore conversamini , 
significat sanctam fidelium conversationem , consistentem in 
timore Dei, sive filiali, sive saltem servili : quo a malo absti¬ 
neant, tanquam peregrini in hoc mundo, respicientes semper 
ad Deum in coelis, Patrem quidem suum, sed simul Judicem, 
qui sine acceptione personarum judicat (l). 

Conversationem vanam vocat vitam in judaismo, observa¬ 
tionem caeremoniarum , quae de se inutilis erat ad veram 
justitiam, imo in multis noxia ob admixtas traditiones Pha- 
risaeorum. Ad has adindit, legem Moysis appellans paternam 
traditionem; sensus enim est quasi diceret : Redempti estis 
de vana conversatione, a patribus vestris per institutionem 
et consuetudinem vobis tradita. — Tales erant traditiones, 
quibus docebantur dare templo et sacerdotibus ea, quae paren¬ 
tibus alendis necessaria erant : ita nt irritum lacerent manda¬ 
tum Dei per traditionem suam. Mattii. XV, 6. 

Christum vocat agnum immaculatum et incontaminatum , 
duo synonyma conglomerando : ut ostendat, Christum plane et 
omnimodis fuisse immaculatum et purum. 

20 . Quoniam de morte Christi pro nobis locutus est , 
mysterium illudet beneficium profundius exponit, addens : 
Prcccognili quidem ante mundi constitutionem , manifestati 
autem novissimis temporibus propter vos , 

21 . Qui per ipsum fideles estis in Deo , qui suscitavit eum a 
mortuis , et dedit ei gloriam , ut fides vestra et spes esset in 

(1) CC. Deut. X, 17 ; II Parat. XIX, 7 • Sap, VI, 8 ; Eccli. XXXV, 15. 

Deo... — Dicit, Agnum Dei ab aeterno oculis Dei praesentem, 
hoc tempore apparuisse visibilem , ipsorum credentium 
gratia : ut per resurrectionem et glorificationem ejus opus 
Dei agnoscentes, fidem acciperent et spera ; eamque in Deo 
divinaeque gloriae participatione fundatam. 

22. Animas vestras casti ficantes in obedientia charitatis, in 
fraternitatis amore , simplici ex corde invicem diligite attentius... 
— Documenta moralia, explicatione dogmatica nonnihil inter¬ 
rupta, hic resumit, quasi dicat : Propter quod , ut nempe 
haereditatem incorruptibilem assequamini , succingite lumbos 
mentis... et animas vestras purificate per charitatem. 

Sicut supra ad purificandam animam commendavit morti¬ 
ficationem vitiorum ; ita nunc commendat fraternam charita¬ 
tem, qua anima emundatur perfectius. Casti/icantes , inquit , 
id est, purificantes animas in obedientia charitatis : id est , per 
obedienliam , qua obediatis praeceptis divinae charitatis ; in 
amore fraternitatis : id est, per amorem fraternum ; simplici 
ex corde , animo minime simulato , sincera dilectione invicem 
attentius , id est, intentius, impensius amate. 

23. Ut charitatem fraternam efficacius suadeat , motivum 
affert, quod aliud non est quam ipsa divina Christianorum 
fraternitas , clarius proposita. Renati , inquit, non ex semine 
corruptibili, sed incorruptibili , per verbum Dei vivi , et per¬ 
manentis in oeternum : quasi diceret : Fratres enim estis , 
spirilualiter regenerati per gratiam sanctificantem , qua ad 
esse quoddam supernaturale et deiforme evecti , filiique Dei 
adoptivi effecti, sublimiore fraternitate copulati, impensius, 
utique vos invicem diligere debetis. 

Non ex semini corruptibili , ex quali corpora corruptibilia 
nascuntur ; sed incorruptibili, quod est Spiritus sanctus , ejus- 
que gratia. Semen, seu gratia, est principium regenerationis; 
medium vero est verbum evangelicae praedicationis , quod cre¬ 
ditum ad justificationem perducit. Imo ipsum illud verbum 
semen est , et principium justificationis continet : ideoque 
dicitur, per verbum Dei vivi , semper viventis , et permanentis in 
veternum : ut innuatur, Dei verbum ac semen esse eidem Deo 
quodammodo simile, nempe vivum et immortalitatis, princi¬ 
pium. 

Quod dixit . eos renatos esse non ex semine corruptibili, 
sed incorruptibili , idem est ac si diceret : non ex carne , sed 
ex spiritu. Hinc autem sequitur , eos non esse filios carnales 
et perituros ; sed spirituales et immortales , prout Christus 
docebat : Quod natum est ex carne, caro est : cl quod natum 
est cx spiritu, spiritus est (Joan. IU, 6). — Id autem dilucidat 
Petrus, explicando differentiam carnem inter et spiritum, 

I. — S. Scriptura;. 22 

seu inter corporalia et spiritualia. Ideo pulcherrimas profert 
Scriptura (i) comparationes, dicens 

24. Quia omnis caro ut fenum , et omnis gloria ejus tan- 
quam flos feni: exaruit fenum et flos ejus decidit . 

25. Verbum autem Domini manet in ccternum , scilicet 
tam in se quam in effectu ac fructu suo ; hoc est autem ver¬ 
bum quod evangelizatum est in vos : quod nimirum audi¬ 
stis, el cujus virtutem vitalem in animabus vestris portatis. 


CAPUT II. 


1. Deponentes igitur omnem malitiam, et omnem dolum, 

* et simulationes, et invidias, et omnes detractiones, 

2. Sicut modo geniti infantes, rationabile sine dolo lac 
concupiscite, ut in eo crescatis in salutem : 

3. Si tamen gustastis quoniam dulcis est Dominus. 

4. Ad quem accedentes lapidem vivum, ab hominibus 
quidem reprobatum, a Deo autem electum et honorificatum, 

5. Et ipsi tanquam lapides vivi superaedificamini, domus 
spiritualis,* sacerdotium sanctum, offerre spirituales hostias, 
acceptabiles Deo per Jesum Christum. 

6. Propter quod continet Scriptura : Ecce pono in Sion 
.lapidem summum angularem, electum, pretiosum ; et qui 

crediderit in eum, non confundetur. 

7. Vobis igitur honor credentibus : non credentibus 
autem, lapis quem reprobaverunt aedificantes , hic factus 
est in caput anguli ; 

8. Et lapis offensionis et petra scandali his qui offendunt 
verbo, nec credunt, in quo et positi sunt. 

9. Vos autem genus electum, regale sacerdotium, gens 
sancta, populus acquisitionis ; ut virtutes annuntietis ejus, 
qui de tenebris vos vocavit in admirabile lumen suum : 

10. Qui aliquando non populus, nunc autem populus 
Dei; qui non consecuti misericordiam, nunc autem miseri¬ 
cordiam consecuti. 

11. Charissimi, obsecro vos, tanquam advenas et pere¬ 
grinos abstinere vos a carnalibus desideriis, quae militant 
adversus animam : 

(1) Eccli. XIV, 18; Isai. XL, 6. 

12. Conversationem vestram inter gentes habentes 
bonam ; ut in eo quod detrectant de vobis tanquam de male¬ 
factoribus, ex bonis operibus vos considerantes, glorificent 
Deum in die visitationis. 

13. Subjecti igitur estote omni humanae creaturae propter 
Deum : sive regi quasi praecellenti, 

14. Sive ducibus, tanquam ab eo missis ad vindictam 
malefactorum, laudem vero bonorum : 

15. Quia sic est voluntas Dei, ut benefacientes obmu¬ 
tescere faciatis imprudentium hominum ignorantiam ; 

16. Quasi liberi, et non quasi velamen habentes malitiae 
libertatem, sed sicut servi Dei. 

17. Omnes honorate; fraternitatem diligite ; Deum 
timete ; regem honorificate. 

18. Servi, subditi estote in omni timore dominis, non 
tantum bonis et modestis, sed etiam dyscolis. 

19. Haec est enim gratia, si propter Dei conscientiam 
sustinet quis tristitias, patiens injuste. 

20. Quae enim est gloria, si peccantes , et colaphizati 
suffertis ? Sed si bene facientes patienter sustinetis : haec 
est gratia apud Deum. 

21. In hoc enim vocati estis : quia et Christus passus est 
pro nobis, vobis relinquens exemplum, ut sequamini vesti¬ 
gia ejus. 

22. Qui peccatum non fecit, nec inventus est dolus in 
ore ejus ; 

23. Qui cum malediceretur, non maledicebat; cum pate¬ 
retur, non comminabatur : tradebat autem judicanti se 
injuste ; 

24. Qui peccata nostra ipse pertulit in corpore suo super 
lignum : ut peccatis mortui, justitiae vivamus ; cujus livore 
sanati estis. 

25. Eratis enim sicut oves errantes ; sed conversi nunc 
ad pastorem et episcopum animarum vestrarum. 


Explicatio. 


Sicut in superiore capiteoslendit B. Petrus, quantam et quam 
certam spem possideamus in Christo ; ita in hoc secundo capite 

exponit, quomodo simus omnes cum Christo in unum mysticum 
aedificium conjuncti : adeoque quomodo debeamus esse Christo 
similes. 

Hujus iterum capitis pars prior magis dogmatica est, po¬ 
sterior magis moralis. — Etenim I. explicat structuram spi¬ 
ritualem Ecclesiae; II. hortatur omnes ad fugam vitiorum, ad 
obe’dientiam, ad sanctam conversationem cum proximo ; monet 
speciatim servos de patientia secundum exemplum Christi. 

1. — i. Deponentes igitur omnem malitiam... Quoniam modo 
exposuit spiritualem fidelium regenerationem in tilios Dei, 
hinc duplicem ducit consequentiam : 1 u oportere ut fideles 
revera sint genuini lilii Dei ; 2° ut crescant in viros perfectos, 
et in populum Dei, qui sit in Jesu Christo ejusque fide consti¬ 
tutus. 

In primis, estote, inquit, genuini filii Dei, quales eratis 
recens a Baptismo : quare ad infantiam illam sanctam rever¬ 
timini. removendo a vobis quidquid a filiis Dei alienum est, 
praesertim vitia charitati fraternae contraria : Deponentes igitur 
omnem malitiam, et omnem dolum, et simulationes, et invidias, 
et omnes detractiones. 

2. Sicut modo geniti infantes, rationabile sine dolo lac concu¬ 
piscite } ut in eo crescatis in salutem. — Quaerite scilicet pro¬ 
prium (iliorum Dei alimentum, lac rationabile et sine dolo : id 
est, lac spirituale, et sincerum seu purum : qua metaphora 
designatur 1° doctrina pura Evangelii, tam fidei quam morum ; 
2 ° candor, suavitas, benevolentia fraterna, cujus lac est symbo¬ 
lum. In.eo, id est, per illud alimentum, perque illas virtutes 
domesticas, crescent in spiritu : ut altiora possint fidei mysteria 
intelligere, et magis ardua operari ac pati. 

5. Si tamen , id est, si quidem, quandoquidem, gustastis 
quoniam dulcis est Dominus. — Concupiscetis scilicet, non 
dubito, alimentum Domini : quoniam per gratiam ejus cognos¬ 
citis et experti estis, veram anima; dulcedinem in Domino 
inveniri 

4. Ad quem accedentes lapidem vivum , ab hominibus quidem 
reprobatum, a Deo autem electum et honori ficatum, 

5. Et ipsi tanquam lapides vivi supenedi/icamini, domus 
spiritualis, sacerdotium sanctum, offerre spirituales hostias, 
acceptabiles Deo per Jesum Christum. 

Ut spirituale fidelium incrementum exponat, utitur allegoria 
aedificii ; seu eos considerat quatenus constituunt, non jam 
familiam sanciam, sed populum Dei : nempe Ecclesiam, ad 
modum templi aut regalis palatii aedificatam. 

Huj usmodi icdilicii fundamentum esi Christus Dominus, quem 
vocat secundum Scripturas, lapidem , puta fundamentalem, 

fundamentum primarium : petram nempe, in qua lota aedificii 
fabrica innititur. Sed lapis iste vivus est, et vivificans : toti 
nempe superstructo aedificio spiritum gratiae impertiens. — 
Ab hominibus Judaeis reprobatus est, et rejectus lanquam falsus 
Messias ; a Deo autem electus per aeternam praedestinationem, 
ut esset fundamentum Ecclesiae electorum ; ideoque honorifica- 
lus per resurrectionem et ascensionem. 

Ad hunc, inquit, lapidem fundamentalem, accedere debent 
spirituali progressu fideles ; eique sese superaedificare coagulo 
fidei, spei, et praesertim cliarilalis : qua cum ipso et inter se 
connexi, consurgant in domum , non materialem, quale olim 
fuit templum Salomonis ; sed spiritualem et mysticam. — Res 
enim novi Testamenti, quae rebus corporalibus veteris Testa: 
menti figurabantur, solent in Scriptura vocari spirituales ; 
licet sint etiam visibiles et corporeae : ut e. g. homines ex quibus 
Ecclesia componitur : quia quidquid ad novum Testamentum 
pertinet, ad spiritualem gratiam et gloriam animarum desti¬ 
natur. 

Eadem mystica domus dicitur quoque sacerdotium sanctum : 
id est, quasi sancta sacerdotum congregatio, superaedificata 
eidem lapidi vivo, Christo. — Sicut domus, ita sacerdotium dici¬ 
tur, non proprie, sed metaphorice : eo sensu, quod, praescin¬ 
dendo a charactere sacerdotali proprie dicto, qui diintaxat per 
sacramentum Ordinis confertur, omnes fideles in Christo consti¬ 
tuti sunt quasi sacerdotes : ut offerant, non carnales victimas 
arietum et vitulorum veteris Legis ; sed bona opera, quae per 
Jesu Christi gratiam, et in ejus spiritu peracta, fiunt spirituales 
ac invisibiles hostiae, Deo placentes. 

6. Propter quod continet (i. e. dicit) Scriptura : Ecce pono, 
in Sion lapidem summum angularem (graece, summangularem , 
id est, in capitali fundamenti angulo collocandum), electum , 
pretiosum : et qui crediderit in eum, non confundetur (Isai. 
XXVIII, 16). 

7. Vobis igitur honor credentibus : non credentibus autem , 
lapis quem reprobaverunt wdificantes, hic factus est in caput 
anguli (Ps. XVII). 

8. Et lapis offensionis , et petra scandali (Isai. VIII, 14 ; 
Malth. XXI, 42, 44), his qui offendunt verbo, nec credunt, in 
quo et positi sunt. 

Quae dixit de aedificatione in Christo, dilucidat et confirmat 
ex Scriptura. Isaise locus, quem citat juxta Septuaginta , in 
Vulgata sic legitur (Isai. XXVIII , 16) : Ilcec dicit Dominus 
Deus : Ecce eqo mittam in fundamentis Sion lapidem , lapidem 
probatum , lapidem angularem , pretiosum . in fundamento 
fundatum : qui crediderit, non festinet. Ecclesiae fundatio et 

strue!ura hic prodicitur : mons enim Sion, in quo erat domus 
regia Davidis, typus fuit Ecclesiae in qua regnaturus erat 
Christus. — Illud : Qui crediderit non festinet, vel significat, 
ne nimis cito accipere velit quod sperat, et securus exspectet, 
quia spe non frustrabitur ; vel probabilius emendandum est 
juxta versionem LXX Interpretum : qui merito, ut videtur, 
verbum iachish , celeriter fugiet, intellexerunt vertetur in fugam , 
in confusionem. 

Ex eo quod scriptum est : Qui crediderit non confundetur, 
statini concludit Apostolus, divinitus honorem promitti cre¬ 
dentibus, et e contra confusionem fore non credentibus. Et 
quidem hanc confusionem quoque expresse praedictam esse 
ostendit. 

Mysticus lapis, Christus, factus est in caput anguli : id est, 
in lapidem, simul capitalem seu fundamentalem, et angularem ; 
aliis verbis, in fundamentum angulare, quo duo Judaeorum et 
Gentilium parietes.concurrunt et coaedificantur in unam Eccle¬ 
siam. — Incredulis dicitur factus in caput anguli, non tanquam 
ih honorem ipsorum, sed in despectum et in ruinam : quia non 
sunt in illo aedificati aedificio, et in illud impingunt , pedemque 
quasi allidunt verbo Evangelico, nolentes credere : in quo, 
inquit, et positi sunt, id est: per propriam culpam, jusloque 
Dei judicio, collocati in ordine incredulorum ac reproborum. 
— Alio modo idem inlelligi potest, nimirum : Non credunt, ad 
quod tamen destinati ac vocali sunt; cum Deus omnes homines 
velit salvos fieri et ad agnitionem veritatis venire. 

Exposita sorte incredulorum, redit ad sortem credentium. 
Hanc supra indicavit, dicens : Vobis igitur honor credentibus • 
nunc autem explicatius declarat, his verbis : 

9. Vos autem genus electum , regale sacerdotium, gens sancta, 
populus acquisitionis : ut virtutes annuntietis ejus, qui de tene¬ 
bris vos vocavit in admirabile lumen suum. 

10. Qui aliquando non populus, nunc autem populus Dei; 
qui non consecuti misericordiam , nunc autem misericordiam 
consecuti. 

Vos autem, inquit, credendo in Christum, renati estis in 
novum genus, et cooptati in novum populum... — Hujus porro 
populi proprietates et multiplicem gloriam variis nominibus 
recenset, respiciens, ut videtur, ad figuras antiquas, in populo 
Christiano impletas ; nec non ad lime verba Dei, per Moysen 
loquenlis filiis Israel : Si audieritis vocem meam, et custodieritis 
pactum meum, eritis milii in peculium (id est, in populum pecu¬ 
liarem et electum) dc cunelis populis ; mea est enim omnis terra. 
Et vos eritis mihi in regnum sacerdotale, et gens sancta (Exod. 
XIX, 5, 6). — Quod dicit regale sacerdotium, id est, sacer- 

dotes regales, seu qui sint sacerdotes et simul etiam reges. 

Populus acquisitionis , id est, acquisitus, et ex servitute dia¬ 
boli vindicatus sanguine Christi. — Ut virtutes annuntietis 
ejus _ id est, ut verbo et novae vitae exemplo praedicetis ubi¬ 

que, virtutes Redemptoris : nempe sapientiam, misericordiam, 
fortitudinem aliasque virtutes, nec non divina attributa, quae 
maxime in opere acquisitionis seu redemptionis elucent ; et 
ita serviatis gloriae Dei ac Domini Salvatoris Jesu Christi. — 
Virtus hic non solum significat potentiam , ut saepissime in 
Scriptura solet; sed virtutem moralem, a vitio distinctam, ut 
ex voce graeca (xa$ manifestum est; qua significatione 

nomen virtus tantum quater in tota Scriptura novi Testamenti 
reperitur: ter apud Petrum, et semel apud Paulum (Phil. 
IV, 8 )‘ ' . 

Lumen fidei et gratiae, imo futurae gloriae, in quod vocati 
sumus, appellatur admirabile : tum quia mirabilia operatur, 
tuiii quia miranda mysteria, ut Trinitatis, Incarnationis, etc. 
revelat. 

10. Verba versiculi decimi desumpta sunt ex Osee II, 25, 24, 
ubi legimus : Et miserebor ejus quce fuit absque misericordia. 
Et dicam non populo meo : Populus meus -es tu ; et ipse dicet : 
Deus meus es tu. 

11. — Incipit jam pars moralis hujus capitis, qua B. Apo¬ 
stolus imprimis hortatur fideles ad fugam viliorum. 

11. Charissimi, obsecro vos , tanquam advenas et peregrinos 
abstinere vos a carnalibus desideriis , qua? militant adversus 
animam : 

42. Conversationem vestram inter gentes habentes bonam; 
ut in eo quod detrectant de vobis tanquam de malefactoribus , 
ex bonis operibus vos considerantes , glorificent Deum in die 
visitationis. 

Obsecrat princeps Apostolorum, qui imperare poterat ; quia 
lenitas praelatorum plures ad virtutem flectit, quam severitas 
frangere possit. — Hortatur amanter cliarissimos sibi fideles, 
ut abstineant a carnalibus desideriis : haec sunt generatim 
omnes passiones rationi contrariae, qua? militant ac pugnant 
adversus animam, ut eam per pravum consensum vulnerent. 

Exhortationem corroborat adjunctis molivis variis , nimi¬ 
rum : 1° quia fideles peregrini sunt in hac vita transitoria ; 
— 2° quia carnis desideria animae sunt mortifera ; — 5° quia 
fideles inter gentiles vivunt, qui Christianos ut malefactores 
calumniantur : quibus calumniatoribus ipsi bona vita respon¬ 
sum dare debent, et simul invitationem ut convertantur : Ut 
glorificent Deum in die visitationisi id est, quando per gratiam 
suam eos fortasse visitare et ad fidem adducere dignabitur. 

Visitatio in Scriptura est duplex : visitatio gratiae et visitatio 
vindictae ; hoc loco sumitur in bonam partem. 

15. Hinc transit ad monitum de obedientia, quasi diceret : 
Ut igitur bonis exemplis gentiles ad fidem moveatis, nolite 
esse principibus rebelles, sed obedientes : Subjecti igitur estote 
omni humance creatura?propter Deum : sive regi quasi praecel¬ 
lenti ; 

1 4. Sive ducibus , tanquam ab eo missis ad vindictam male¬ 
factorum , laudem vero bonorum : 

15. Quia sic est voluntas Dei , ut benefacientes obmutescere 
faciatis imprudentium hominum ignorantiam ; 

16. Quasi liberi , et non quasi velamen habentes malitiae 
libertatem , sed sicut servi Dei. 

Dicit obediendum omni humance crealurce propter Deum , 
id est, omni homini habenti legitimam potestatem, qualis- 
cumque sit nationis, quibuscumque praeditus moribus ; propter 
Deum : id est, non ob timorem, aliamve humanam causam ; 
sed propter amorem sic ordinantis Dei. Quod quidem super- 
naturale motivum inculcat Apostolus repetendo : Quia sic est 
voluntas Dei... sicul servi Dei. 

15, 14. Sive regi... Creatura humana cui obedire debent 
fideles, imprimis est rex, quo nomine designatur Romanus 
Imperator, cujus ditioni tunc subjacebat Asia. — Regi, inquit, 
quasi praecellenti , id est, supremam in republica polestatera 
habenti; quasi dicat: Obediendum regibus ante omnes, quia 
specialiter a Deo ad regendum alios constituti sunt: Per me 
reges regnant (Prov. V111, 15). — Nec tantum summo Principi, 
sed etiam subalternis, qui ab eo potestatem acceperunt, obe¬ 
diendum est : Ducibus tanquam ab eo missis , ad puniendum 
malum et praemiandum bonum. Hujusmodi enim missio, rationi 
consentanea adeoque legitima est ; quamvis ipsi duces, praesides 
seu proconsules, sua aucloriale abutantur. 

15. Ut obmutescere facialis imprudentium, id est, insipien¬ 
tium hominum ignorantiam : qua scilicet seducti existimabant 
et passiin jactabant, Christianos esse legum et principuin con¬ 
temptores. 

16. Addit Apostolus quonam modo obedire debeant : nimi¬ 
rum non quasi servi, inviti, et solo timore poenae ; sed quasi 
liberi, libentes, et amore justitiae, seu propter Deum. Habentes 
libertatem (iliorum Dei ; quae non est libertas a legibus ser¬ 
vandis : quod lorei merum velamen malitiae ; • sed libertas a 
servitute peccati et concupiscentiae, qua Deo servientes corde 
libero, libenti et dilatato, viam omnium mandatorum ac legum 
decurrunt. 

Post monitum de*obedienlia, latius explicat ea quavad sane- 

tam cum hominibus conversationem perlinent, quam supra 
commendavit. 

17. Omnes honorate; fraternitatem diligite ; Deum timete; 
regem honorificate. 

18. Servi , subditi estote... 

Ostendit praclice quid sancta conversatio cum proximis 
requirat, 1° erga omnes homines, etiam gentiles; — 2° erga 
fratres in fide ; —3° erga regem ; — 4° erga heros ac dominos, 
quod speciatim ad servos pertinet. — Simul autem timorem 
Dei memorat, ostendendo cujus intuitu et quo motivo haec 
omnia officia implere debeant : Deum timete. 

Regem honorificate : id est, Imperatorem Romanum, quam¬ 
vis ethnicum et improbum, honorate civiliter : vel in se, si 
quando praesens adesse contigerit; vel saltem in suis ministris. 
Deinde eumdem regem honorate, ipsi honorem tributorum et 
aliorum officiorum praestando, quae mala non sunt et a subditis 
ei debentur. 

18. Servi , subditi estote in omni timore dominis , non tantum 
bonis et modestis , sed etiam dyscolis. 

19. Hcec est enim gratia , si propter Dei conscientiam sus • 
tinet quis tristitias patiens injuste. 

20. Quae enim est gloria , si peccantes , et colaphizati suf¬ 
fertis ? Sed si bene facientes patienter sustinetis : hcec est gratia 
apud Deum. 

Servos, quo nomine inlelligit quosvis famulos , alloquitur 
Apostolus prolixius, et ad patientiam adhortatur : quae tamen 
exhortatio non solis servis , sed omnibus fidelibus convenit. 

18. Subditi estote in omni timore , id est, cum timore reve- 
renliali perfecto, qui amorem , non aversionem conjunctam 
habeat. 

19. Hcec est enim gratia... hoc est opus gratum et meritorium 
apud Deum,-quo novam gratiam et gloriam acquiritis; — 
— si propter Dei conscientiam: id est, si servus asperos heri 
mores ac duritiem suffert propter fidelitatem Deo praestitam, 
eo quod sequitur conscientiam Deo probatam ; — vel si patien¬ 
ter obedit dominis asperis, ex conscientiae rectae principio, 
dictante, Dei voluntatem esse ut talibus etiam dominis obedien- 
lia praestetur. 

20. Quce est enim gloria , si peccantes, nempe in dominos, et 
ideo colaphizati , suffertis promeritam poenam patienter ? Quod 
quidem etiam est laudabile, si quis propter Deum justas pecca¬ 
torum suorum poenas sufferat; sed non est materia glori* et 
insignis laudis, non praeclara gratia apud Deum.. 

Quoniam de Christiana patientia occurrit sermo, lotum hujus 
virtutis mysterium ac motivum B. Petrus aperit, subjungens ; 

21. in hoc enim vocati estis : quia et Christus passus est pro 
nobis , vobis relinquens exemplum, ut sequamini vestigia ejus : 

22. Qui peccatum non fecit, nec inventus est dolus in ore 
ejus; 

25. Qui cum malediceretur, won maledicebat; c?m pateretur 
non comminabatur : tradebat autem judicanti se injuste ; 

24. Qui peccata nostra ipse pertulit in corpore suo super 
lignum : ut peccatis mortui, justitiae vivamus ; cwjws fii/on 
sanati estis. 

' 25. Eratis enim sicut oves errantes ; sed conversi estis nunc 
ad pastorem et episcopum, animarum vestrarum. 

Ad patientiam, inquit, et ad crucem , ad toleranda quaelibet 
justa vel injusta, per Christianismum vocati estis : quia hujus¬ 
modi patientiae exemplum dedit vobis Christus , qui ipse 
innocentissimus, summis cruciatibus nos redemit. Ut peccatis 
mortui , id est, ut non viventes amplius vita peccaminosa ; 
justitiae, id esi, vita innocentiae et justitiae vivamus. 

24. Cujus livore sanati estis (Isai. LI11,4 seq.)... Vos igitur 
injustas plagas libenter sufferte , propter eum qui merito pla¬ 
garum suarum vos a peccatis sanavit... 

25. Fuistis enim omnes peccatores et aberrantes via ini¬ 
quitatis, longe a Deo , duce ac pastore vestro ; nunc autem 
per passionem Christi feliciter reducti estis ad Deum , ac 
Dominum Jesum Christum , pastorem et episcopum ac vigilan¬ 
tem custodem animarum vestrarum. 


CAPUT III. 


1. Similiter et mulieres subditae sint viris suis ; ut et 
si qui non credunt verbo , per mulierum conversationem 
sine verbo lucrifiant: 

2. Considerantes in timore castam conversationem ves¬ 
tram. 

3. Quarum non sit extrinsecus capillatura , aut circum¬ 
datio auri, aut indumenti vestimentorum cultus ; 

4. Sed qui absconditus est cordis homo , in incorrupti¬ 
bilitate quieti et modesti spiritus, qui est in conspectu 
Dei locuples. 

5. Sic enim aliquando et sanctae mulieres , sperantes in 
Deo, ornabant se subjectae propriis viris : 

6. Sicut Sara obediebat Abrahse, dominum eum vocans ; 
cujus estis filiae benefacientes , et non pertimentes ullam 
perturbationem. 

7. Viri similiter cohabitantes secundum scientiam , 
quasi infirmiori vasculo muliebri impartientes honorem , 
tanquam et cohaeredibus gratiae vitae ; ut non impediantur 
orationes vestrae. 

8. In fine autem , omnes unanimes , compatientes , fra¬ 
ternitatis amatores, misericordes, modesti, humiles ; 

9. Non reddentes malum pro malo , nec maledictum pro 
maledicto ; sed e contrario benedicentes : quia in hoc vocati 
estis, ut benedictionem haereditate possideatis. 

10. Qui enim vult vitam diligere , et dies videre bonos , 
coerceat linguam suam a malo , et labia ejus ne loquantur 
dolum ; 

11. Declinet a malo et faciat bonum ; inquirat pacem , 
et sequatur eam : 

12. Quia oculi Domini super justos, et aures ejus in preces 
eorum : vultus autem Domini super facientes mala. 

13. Et quis est qui vobis noceat, si boni aemulatores 
fueritis ? 

14. Sed et si quid patimini propter justitiam , beati. 
Timorem autem eorum ne timueritis , et non conturbemini. 

15. Dominum autem Christum sanctificate in cordibus 
vestris , parati semper ad satisfactionem omni poscenti 
vos rationem de ea quae in vobis est spe : 

16. Sed cum modestia et timore , conscientiam habentes 
bonam ; ut in eo quod detrahunt vobis , confundantur , qui 
calumniantur vestram bonam in Christo conversationem. 

17. Melius est enim benefacientes (si voluntas Dei velit) 
pati, quam malefacientes : 

18. Quia et Christus semel pro peccatis nostris mortuus 
est, justus pro injustis , ut nos offerret Deo , mortificatus 
quidem carne, vivificatus autem spiritu. 

19. In quo et his qui in carcere erant, spiritibus veniens 
praedicavit; 

20. Qui increduli fuerant aliquando , quando exspecta¬ 
bant Dei patientiam in diebus Noe, cum fabricaretur arca : 
in qua pauci , id est , octo animae salvae factae sunt per 
aquam. 

v 21. Quod et vos nunc similis formae salvos facit baptis- 

ma : non carnis depositio sordium, sed conscientiae bonae 
interrogatio in Deum per resurrectionem Jesu Christi, 

22. Qui est in dextera Dei, deglutiens mortem , ut vitae 
aeternae haeredes efficeremur : profectus in coelum , sub¬ 
jectis sibi angelis, et potestatibus, et virtutibus. 


Explicatio. 


Prima hujus capitis pars moralis est : continet enim, 1° uxo¬ 
rum ac virorum officia ; 2° hortationem ad concordiam, mansue¬ 
tudinem , constantiam in persecutionibus. — Secunda pars est 
dogmatica , agens de Christi satisfactione, descensu ad inferos, 
sacramento Baptismi, ascensione in coelum. 

1. — \. Similiter et mulieres subditce sint viris suis : ut et si 
qui non credunt verbo , per mulierum conversationem sine verbo 
lucrifiant. 

2. Considerantes in timore castam conversationem vestram. 

Sicut antea praecepit ut servi subjecti essent dominis ; ita 

praecipit nunc, et similiter et mulieres subditce sint viris suis : 
non timore servili, sed amore liberali. Specialiter autem Apo¬ 
stolus admonet Christianas uxores illas , quarum mariti adhuc 
erant infideles : quia illis majus periculum erat , ne viros suos 
ut rebelles verbo Evangelii contemnerent ; et deinde quia spes 
erat, ut eos ad fidem forte pertraherent per conversationem 
modestam, honestam, obsequiosam , castam , quam exhiberent 
in timore reverentiali erga suos maritos. 

Ut sanctam mulierum vitam magis praclice explicet, minus 
curandum eis esse dicit cultum ornatumque externum , quam 
internum; juxta exemplum sanctarum mulierum veteris 
Testamenti. 

5. Quarum non sit extrinsecus capillatura , aut circumdatio 
auri , aut indumenti vestimentorum cultus ; 

A. Sed qui absconditus est cordis homo , in incorruptibilitate 
quieti et modesti spiritus, qui est in conspectu Dei locuples. 

5. Sic enim aliquando et sanctce mulieres , sperantes in Deo, 
ornabant se subjectce propriis viris : 

6. Sicut Sora obediebat Abrahce , dominum eum vocans : 
cujus estis filice benefacientes , et non pertimentes ullam per¬ 
turbationem. 

Ornetur, inquit, interior homo, nempe anima, ornatu incor¬ 
ruptibili spiritus quieti et modesti : cordis nempe recollecti ac 

pacifici, nec non mitis ac humilis, cujus maximun est oculis 
Dei pretium : In conspeetu Dei locuples. 

5. Exemplo proponit sanctas mulieres qua? sic ornabant se, 
sperantes , inquit, in Deo, subjecice propriis viris : id est, spe 
sua in Deo et obedienlia viris suis, tanquam ornatu nobilissimo 
decorabantur. 

6. Sarae, ait, fIlias fieri mulieres Christianas, nempe ejus 
laudis participes, benefacientes : id est bonam ipsius vitam 
imitando ; et non pertimentes ullam perturbationem, id est, quin 
a bona illa vita deterreantur timore vexationis ex parte mari¬ 
torum. 

7. Viri similiter cohabitantes secundum scientiam , quasi 
infirmiori vasculo muliebri impartientes honorem , tanquam et 
cohceredibus gratiae vitee; ut non impediantur orationes Vestrae. 

Sicut uxores modo, ita similiter jam viros officii sui admo¬ 
net, ut mites sint erga uxores et indulgentia utantur, pacifice 
prout decet cohabitantes ;— secundum scientiam : id est, juxta 
regulas scientias sanctorum ac rectae rationis, qua viri cum 
uxoribus ita cohabitare debent , ut tanquam familia? capita, 
uxores et familiam regant. — Impartientes honorem , id est', 
honeste ac benigne tanquam socias ac matres familias eas tra¬ 
ctando, non tanquam ancillas ; et quidem triplici de ratione : 
1° quia uxor est vasculum , id est viri adjutorium simile ipsi 
(Gen. II, 18) ; sed delicatum, corpore passim ac mente infir¬ 
mius ; 2° quia jure hereditatis «ternae, uxores sunt viris 
pares ; 5° ne secus, discordiis et perturbatione animorum 
impediantur orationes, tum communes totius familiae, tum pri¬ 
vate. 

Finitis monitis ad conjuges, orationem iterum extendit ad 
omnes fideles, dicens : 

8. In [me autem, omnes unanimes , compatientes, fraterni¬ 
tatis amatores , misericordes, modesti humiles : 

9. Non reddentes malum pro malo , nec maledictum pro male¬ 
dicto ; sed e contrario benedicentes : quia in hoc vocati estis , 
ut benedictionem hcereditate possideatis. 

In fine, inquit, id est, finaliter ac denique, estote omnes 
unanimes, ejusdem animi : idem sentientes intellectu, idem 
amantes voluntate ; — compatientes, tanquam membra nempe 
ejusdem corporis , mutuis gaudiis aut doloribus affecti ; — 
fraternitatis chrisliana?, coetusque fidelium tanquam Christi 
familia? amatores ; — misericordes, modesti, mansueti nempe ac 
benigni, et humiles ; imitantes divinum Magistrum dicentem 
nobis : Discite a me, quia mitis sum , et humilis corde. Malth. 
XI, 29. 

Hunc charitalis spiritum magis practice explicat, ostendens 


350 


SERIES PRIMA 


eum praecipue exercendum esse reddendo bonum pro malo, 
et benediciionem pro maledicto : rationem addens, quia ipsos 
manet benedictio Dei, quasi diceret : Memores benedictionis 
illius, quam vobis, licet prius inimicis, praeparavit Deus, bene^ 
dictionem etiam vos impertimini malefacientibus et maledicen¬ 
tibus vobis. 

40. Qui enim vult vitam diligere, et dies videre bonos, coer¬ 
ceat linguam suam a malo, et labia ejus ne loquantur dolum ; 

11. Declinet a malo , et faciat bonum , inquirat pacem, et 
sequatur eam : 

12. Quia oculi Domini super justos, et aures ejus in preces 
eorum : vultus autem Domini super facientes mala. 

Quod dixit, inimicis esse benefaciendum et benedicendum ; 
ut haereditaie, id est, ut quasi filii, et titulo haereditatis possi¬ 
deamus benediciionem Dei, tum in hac vita, tum praesertim in 
futura ; id probat ex Psalmo XXXIli (t), ubi dicitur, beatam 
vitam tore illi, qui labia sua ab omni maledicto custodit, et 
manus suas ab omni malo in proximum ; studetque quantum 
ex se est, pacem habere cum Deo, cuin semetipso, et cum 
proximo. Etenim hujusmodi justum Deus peculiari providentia 
contra persecutores custodit. 

15. Et quis est qui vobis noceat , si boni aemulatores fueritis ? 

Prophetas verba confirmat dicendo, si revera reddant bonum 
pro malo, et studiose quierant quidquid est bonum, in se, et 
respectu proximi; tieri non posse, ut quisquam eos laedat et 
infelices reddat. — Vox aemulatores , signilical vehemens stu¬ 
dium boni ac virtutis ; et insinuat, hanc ardentius amandam et 
prosequendam esse, quam sponsus amat et prosequitur sponsam 
dilectissimam. 

Nemo itaque vos allicere vero malo potest. Nam 1° multi 
inimici lient vobis amici, et extrinsecus vobis nocere desinent ; 
2° si qui vos persequantur propter justitiam, non ideo eritis 
miseri, sed magis beati. 

14. Sed et si quid patimini propter justitiam, beati. Timorem 
autem eorum ne timueritis, et non conturbemini. 

15. Dominum autem Christum sanctificate in cordibus ves¬ 
tris, parati semperad satisfactionem omni poscenti vos rationem 
de ea quae in vobis est spe : 

16. Sed cum modestia , et timore, conscientiam habentes 
bonam; ut in eo quod detrahunt vobis, confundantur , qui 
calumniantur vestram bonam in Christo conversationem. 

Naturali ordine deducitur Apostoli sermo ad persecutiones, 
a fidelibus sancte sustinendas. De his ergo monet eos, 1° ne 
timeant; 2° ut constanter toto corde Christo adhaereant; 5° fidem 


(1) Ps. hunc explicatum vid. tom. 2, serie III. 

suam defendere obvia sed solida ratione sciant; 4° praecipue 
tamen sanclis moribus fidei calumniatores confulent. 

15. Dominum Christum sanctificate: id est, eum sanclum 
praedicate omnibus hominibus ; non in ore tantum, sed in cor¬ 
dibus vestris : nempe fide, per dilectionem in cordibus vestris 
operante, et foras erumpente in bona opera, quibus Christi 
nomen ab omnibus sancliticetur et glorificetur. 

Parali ad satisfactionem , id est, ad satisfaciendum respon¬ 
dendo ; graece ad apologiam seu defensionem. Nimirum de 
stupenda illa gentilibus, ac prorsus inaudita et quasi fabulosa 
spe vitae aeternae, beata?, deiformis, rationem reddere sciant, 
saltem generalem, ac fundamentalem : qualis est testatissima 
resurrectio Domini, et reliqua ejus miracula. 

16. Cum modesiia : id est, cum modesta et humili lenitate, 
non clamosis disputationibus ; et timore , nempe reverenliali 
erga interrogantes, absque arrogantia; quae reverentia et 
modesiia ex pura conscientia, tanquam ex radice nascatur. 

Quae dixit de innocentia christiana imprimis opponenda 
adversariis, confirmat jam exemplo Christi, quasi diceret: 
bonum omnino est, honorabile atque utile, afflictiones pali, 
si Deus permiserit, nulla culpa promeritas : quia sic Christus 
passus est pro nobis. Quibus verbis vehementer gratos fidelium 
animos stimulat. 

17. Melius est enim benefacientes (si voluntas Dei velit) pati, 
quam malefacientes. 

18. Quia et Christus semel pro peccatis nostris mortuus est , 
justus pro injustis, ut nos offerret Deo, mortificatus quidem 
carne , vivificatus autem spiritu. 

II. — Hic incipit secunda capitis pars, quam diximus esse 
dogmaticam. Luculenter, ut patet, dogma satisfactionis Christi 
pro nobis, exponitur. 

18. Ut nos offerret Deo : graece ut Deo nos adduceret , nempe 
Deo nos conjungeret per veram reconciliationem. — Mortifica- 
tus carne, id est, morte corporali vere interemptus; — vivificatus 
autem spiritu : hoc dupliciter intelligi potest: nimirum, vel 
de Spiritu sancio, vel de spiritu seu anima humana Christi 
gloriosa ; ita ut sensus sit : 1° suscitatus a mortuis per Spiri¬ 
tus sancti virtutem ; — vel potius, 2° vivificatus etiam secun¬ 
dum carnem, vita quadam excellentiore : qiiando nimirum in 
resurrectione, gloria animae beatae in corpus redundavit, quod 
ex corpore animali spirituale facium est. 

19. In quo et his qui in carcere erant, spiritibus veniens 
praedicavit; 

20. Qui increduli fuerant aliquando, quando exspectabant 
Dei patientiam in diebus Noe, cum fabricaretur aixa : in qua 
pauci , id est, octo anima? salv(e factce sunt per aquam. 

A satisfactione ac morte Christi transit ad ejus descensum ad 
inferos. Etenim communior ac planior interpretatio obscuro 
isti loco hunc sensum tribuit : In quo , in quo spiritu, sive in 
qua anima sua ; — et his , etiam his, nempe coaevis Noe, ut mox 
dicetur ; — qui in carcere erant , in purgatorio, aut limbo ; — 
spiritibus , animabus defunctorum ; — veniens , in triduo mortis 
descendens ad inferos : id est, ad loca subterranea, ubi tres 
erant regiones infernus damnatorum, purgatorium, et limbus 
Patrum ; — praedicavit , id esi, evangelizavit eis consummatam 
a se redemptionem. 

2° Qui increduli fuerant aliquando , quando exspectabant Dei 
patientiam ... scilicet noluerant credere Noe, annuntianti illis 
diluvium ; sed sperabant fore ut Deus in sua patientia perse¬ 
veraret, nec peccatores diluvio obrueret : in qua quidem incre¬ 
dulitate perstiterunt in diebus Noe , cum fabricaretur arca /postea 
laniem, incipiente jam diluvio, crediderunt , poenitentiam ege¬ 
runt, et descenderunt ad carcerem purgatorii aut limbi, ubi a 
Christi spiritu beatum acceperunt nuntium redemptionis. 

Cur autem Petrus speciatim coaevos Noe memorat? Respon¬ 
detur probabiliter : 1° Quia tunc inter Judaeos erronea erat 
opinio , homines olim diluvio mersos ita esse a Deo reproba¬ 
tos, ut ne ad judicium quidem universale essent compariluri. 
— 2° Quia ipsi quoque perierant quoad corpus , non quoad 
animam ; de qua distinctione Apostolus modo locutus est. — 
5° Quia ostendunt exemplo, afflictiones hujus vitae , utpote 
animae salutares, libenter esse tolerandas. 

Porro in arca aliud documentum reperit et explicat, nempe 
Baptismi et Ecclesiae. Sicut enim arca illa in qua pauci , id est , 
octo , animae salvae factae sunt per aquam : beneficio scilicet 
aquae , elevantis et sustentantis arcam ; ita nunc Ecclesia est 
navis salutis per aquam Baptismi: qua similiter ipsa Ecclesia 
sustentatur et elevatur iri coelum. 

21. Quod et vos nunc similis fonnoe salvos facit baptisma: 
non carnis depositio sordium , sed conscientiae bonae interrogatio 
in Deum ; per resurrectionem Jesu Christi , 

22. Qui est in dextera Dei , deglutiens mortem , ut vitee 
aeternae haeredes efficeremur : profectus in coelum , subjectis sibi 
angelis , et potestatibus, et virtutibus- 

21. Dicit, aqua diluvii figuratum fuisse baptisma ; hoc enim 
sacramentum est antilypus, exemplar, veritas , cujus aqua illa 
fuit typus seu figura. Qui sensus clarius patet ex grieco : 

w (G^ar») avttfurrov vGv ow,jc [xv. I ad Verbum I CUI 

(aqua; tanquam figurae) antitypus , seu correspondens veritas , 
nunc existens baptismus , nos salvat. — Periodus prout in 
Vulgata legitur , sic esi ordinanda : Quod baptisma similis 

forum (efformatum ad similitudinem suae antiquae figurae) 
et mine salvos vos facit... per resurrectionem Jesu Christi. 

Ponitur hic resurrectio Christi , sive pro causa conditio- 
nali nostrae justificationis, sive pro ejusdem causa exemplari. 

1° Pro causa conditionali. Nam sicut ab aeterna Sapientia 
ordinatum fuerat, ut Christus morte sua nos redimeret ; ita 
etiam constitutum fuit, ut resurrectione sua redivivus, pre¬ 
tium redemptionis nobis in Baptismo aliisque sacramentis 
applicaret. Christus enim jam iu coelis gloriose vivens , est 
principalis operans iu sacramentis. Quo eodem sensu dicitur 
traditus propter delicia nostra , et resurrexisse propter justifica¬ 
tionem nostram. Kom. IV, 25. 

2° Pro causa exemplari, quasi diceret B. Petrus : Vos sal¬ 
vos facit Baplisnuls per resurrectionem Christi , tanquam per 
causam exemplarem, — Resurrectio enim Salvatoris est quod¬ 
dam exemplam et forma, qua docemur quomodo a morte pec¬ 
catorum ad justitiam et vitae novitatem resurgere debeamus ; 
quam formam Baptismus immersione et emersione ex aqua 
extrinsecus adumbrat, imo intrinsecus in anima imprimit. 
Hinc sensus Apostoli est : Vos salvos facit Baptisma per 
resurrectionem Christi, quam baptismatis immersio et emersio 
repraesentat, quamque jam inchoative producit in baptizato , 
resuscitans eum ad vitam gratiae , resuscitandum postea ad 
vitam gloriae. 

Porro baptisma non est salvificum quatenus est ablutio 
corporis : non carnis depositio sordium ; sed quatenus est 
conscientiae bonae interrogatio iri Deum , id est, quatenus adjunc¬ 
tas habet dispositiones rectas erga Deum : puta illas , quas a 
catechumeno requirit baptizans , interrogando an credat ? an 
abrenuntiet Salance ? etc. 

22. Quoniam Christi resurrectionem memoravit , explicat 
totam ejus gloriam , qua profectus in coelum fruilur , et cujus 
fideles participes esse debent : ut sic ellicacius eos excitet ad 
patiendum juxta Christi exemplum tribulationes. Degluiiens , 
inquit, mortem, id est, destrucia morte, ut vitae aeternae haeredes 
efficeremur : profectus in coelum, est in dextera Dei... 


CAPUT IV. 


1. Christo igitur passo in carne, et vos eadem cogita¬ 
tione armamini, quia qui passus est in carne, desiit a 
peccatis ; 

I. — S. Scriptura*. 23 

2. Ut jam non desideriis hominum , sed voluntati Dei , 
quod reliquum est in carne vivat temporis. 

3. Sufficit enim praeteritum tempus ad voluntatem gen¬ 
tium consummandam , his qui ambulaverunt in luxuriis , 
desideriis , vinolentiis , comessationibus , potationibus , et 
illicitis idolorum cultibus. 

4. In quo admirantur non concurrentibus vobis in 
eamdem luxuriae confusionem, blasphemantes : 

5. Qui reddent rationem ei , qui paratus est judicare 
vivos et mortuos. 

6. Propter hoc enim et mortuis evangelizatum est : ut 
judicentur quidem secundum homines in carne, vivant 
autem secundum Deum in spiritu. 

7. Omnium autem finis appropinquavit. Estote itaque 
prudentes, et vigilate in orationibus. 

8. Ante omnia autem , mutuam in vobismetipsis chari- 
tatem continuam habentes : quia charitas operit multitu¬ 
dinem peccatorum ; 

9. Hospitales invicem sine murmuratione ; 

10. Unusquisque , sicut accepit gratiam , in alterutrum 
illam administrantes , sicut boni dispensatores multiformis 
gratiae Dei. 

11. Si quis loquitur, quasi sermones Dei ; si quis minis¬ 
trat /tanquam ex virtute quam administrat Deus ; ut in 
omnibus honorificetur Deus per Jesum Christum , cui est 
gloria et imperium in saecula saeculorum. Arnen. 

12. Charissimi, nolite peregrinari in fervore, qui ad 
tentationem vobis fit, quasi novi aliquid vobis contingat : 

13. Sed, communicantes Christi passionibus, gaudete, 
ut et in revelatione gloriae ejus gaudeatis exultantes. 

14. Si exprobramini in nomine Christi, beati eritis : 
quoniam quod est honoris, gloriae, et virtutis Dei, et qui 
est ejus Spiritus, super vos requiescit. 

15. Nemo autem vestrum patiatur ut homicida, aut fur, 
aiit maledicus, aut alienorum appetitor ; 

16. Si autem ut Christianus, non erubescat: glorificet 
autem Deum in isto nomine. 

17. Quoniam tempus est ut incipiat judicium a domo 
Dei. Si autem primum a nobis, quis finis eorum qui non 
credunt Dei Evangelio ? 

18. Et si justus vix salvabitur, impius et peccator ubi 
parebunt ? 

19. Itaque et hi qui patiuntur secundum voluntatem 
Dei, fideli Creatori commendent animas suas in benefactis. 


Explicatio. 

Caput quartum est ethicum lotum seu morale. — Hortatur 
Apostolus 1° ad fugienda peccata ; 2° ad studium orationis ac 
mutuae dilectionis ; 5° ad patientiam. 

Primum, octo prioribus versiculis monet fideles, ut a peccatis 
abstineant, et prava desideria mortificatione coerceant. 

1. Christo igitur passo in carne, et vos eadem cogitatione 
armamini; quia qui passus est in carne , desiit a peccatis : 

2. Ut jam non desideriis hominum, sed voluntati Dei, quod 
reliquum est in carne vivat temporis. 

Redii Apostolus ad Christi passionem quam supra memo¬ 
ravit, sed ita ut diversam nunc conclusionem deducat. Sicut 
enim Domini passionem proposuit tanquam exemplum patien¬ 
tiae, ita ejus mortem nunc exhibet ut figuram et motivum 
mortificationis, ac mortis mysticae fidelium : quae in eo con¬ 
sistit, ut desinant vivere vita peccaminosa et sensuali. 

1. Quandoquidem ergo Christus, inquit, mortem pro nobis 
passus sit in carne, et vos adversus carnem quae concupiscit 
adversus spiritum (Gal. V, 17), armamini cogitatione eadem, id 
est, simili, et conformi passioni Salvatoris mystice spectatae. — 
Est autem cogitatio haec : Quia qui passus est in carne, desiit 
a precatis ; id <*st, qui secundum similitudinem Christi crucifixi, 
spiritualiter crucifixus est quoad carnem, seu carnalem con¬ 
cupiscentiam ; ille desii i it jam peccare et exercere opera con¬ 
cupiscentiae carnalis : sicut Christus corporaliter mortuus in 
cruce, destitit exercere opera vitae corporalis. Quem quidem 
sensum clarius explicat Apostolus, addens : Lh jam, nempe 
post conversionem , qua fidelis mysticam mortem suscepit, 
non desideriis hominum, pravis cupiditatibus ; sed voluntati Dei 
vivat usque ad obitum. 

Haec ut magis inculcet magisque ad praxim urgeat, descendit 
ad particularia, obstacula removet, motiva suggerit : 

5. Sufficit enim proeterilum tempus ad voluntatem gentium 
consummandam, his qui ambulaverunt in luxuriis, desideriis, 
vinolentiis, commessationibus, potationibus et illicitis idolorum 
cultibus. 

4. In quo admirantur non concurrentibus vobis in eamdem 
luxurioe confusionem, blasphemantes : 

5. Qui reddent rationem ei, qui paratus est judicare vivos 
et mortuos. 

Sufficiunt , inquit, et plus quam sufficere debent deflenda 
peccata vitae, antea paradae ad' voluntatem gentium consum¬ 
mandam : id est , ad pravas cupiditates instar gentilium 
explendas. — Congruunt haec et quae sequuntur, non tantum 
gentilibus ad fidem conversis ; sed etiam quibusdam Judaeis, 
qui ad gentilium mores deflexerant. 

4. In quo , quapropter, nunc vestram continentiam mirantur 
blasphemantes: maledicentes scilicet vobis et religioni , qua^ 
talem morum in melius mutationem docet et requirit. 

5. At ne moveamini injuriis aut ludibriis eorum , memores 
judicii instantis. Etenim blaspliemiae, lotiusque vitae dissoluta; 
rationem reddent Chrislo , vivorum et mortuorum judici. — 
Frustra scilicet gentiles sibi persuadent, omnia post mortem 
esse finita, nec mortuis quidquam esse ab ullo judice 
formidandum. 

Mine Petrus exislentiam alterius vitae probat et explicat, 
dicens : 

6. Propter hoc enim et mortuis evangelizatum est : ut 
■judicentur quidem secundum homines in carne , vivant autem 
secundum Deum in spiritu. 

Hujus obscurissimi loci haec communior datur interpretatio : 
Proplerea quod altera vita existil, Christus, ut supra dictum 
est , mortuis in limbo redemptionem annuntiavit. Adeo ut 
defuncti homines, etsi opinione mere humana atque ethnica 
censentur exstincti, quasi fuissent mera animalis caro ; revera 
tamen coram Deo vivunt in spiritu, seu anima immortali. 

Quoniam de judicio locutus est, hinc molivum ducit non 
tantum fugiendi peccatum, sed etiam virtutes varias exercendi, 
praecipue charitatem. 

7. Omnium autem finis appropinquavit. Kstote itaque 
prudentes, et vigilate in orationibus. 

8. Ante omnia autem mutuam in vokismet ipsis charitatem 
continuam habentes : quia charitas operit, multitudinem pecca¬ 
torum. 

Omnium, inquit , furis cum judicio Dei conjunctus , (inis 
scilicet eujusque hominis, finis mundi omniurnque rerum 
humanarum, proximus est. Estote itaque prudentes, sapientes, 
et in periculis hujus mundi circumspecti : quae prudentia 
imprimis exercenda est per vigilantiam ei orationem. 

8. Deinde lanqnam omnium virtutum reginam commendat 
charitatem . eamque continuam, nullis offensionibus interru¬ 
ptam — Quia charitas opc.rii multitudinem peccatorum , id est, 
benigne dissimulat , sustinet, excusat offensas proximorum ; 
secundum illud : Odium suscitat rixas , et universa delicta operit 
charitas (Prov. X , 12). Commendat igitur charitatem ab 

elleelii, quia pacem cl concordiam gignit. Ex consequenti 
tamen, charitas operit ac delet propria peccala coram Deo : 
diruit lunlnr enim debita ei, qui dimidii debitoribus suis. 

Hinc alia Petrus attingit, quae ad charilatis exercitium spe¬ 
ctant ; hospitalitatem , usumque charismatum in gratiam 
proximi. % 

9. Hospitales invicem sine murmuratione ; 

10. Unusquisque , sicut accepit gratiam , in alterutrum illam 
administrantes , sicut boni dispensatores multiformis gratice Dei. 

11. Si quis loquitur , quasi sermones Dei ; si quis ministrat , 
tanquam ex virtute quam administrat Deus ; ut in omnibus 
honorificetur Deus per Jesum Christum , cui est gloria et impe¬ 
rium in scecula soeculorum. Arnen. 

Libenter, inquit, hospitio excipite alii alios Christianos : 
non murmurando, quod frequentius forte peregrini adveniant. 

10. Item quann umque gratiam , quodcumque scilicet donum 
Dei, sive temporale sive spirituale acceperitis , illud liberaliler 
vobiscum invicem, ut membra ejusdem corporis communicate. 
— Administrantes : quia charitas unumquemque nostrum 
ministrum alterius, et servum quodammodo facit. —Sicut boni 
dispensatores seu oeconomi, multiplicium donorum Dei, qui non 
tam sua, quam Domini sui talenta et bona aliis dispensant : 
scientes ea sibi in hunc finem esse a Deo concredita. 

11. Si quis ergo loquitur : id est , si quis a Spiritu sancto 
acceperit donum sermonis, seu praedicationis ; loquatur ac 
proferat, non tam sermones suos et humanos, quam verba 
Spiritus sancti, unctionem ejus spirantia. — Si quis ministrat : 
id est. si quis accepit donum, vel inimus ministrandi in Eccle¬ 
sia, sive circa curam animarum, sive circa mysteria altaris : 
ministret tanquam ex virtute quam administrat Deus : id est, 
quasi animatus Dei spiritu : non ex humana virtute agens ; sed 
ex illa quam ei suggerit et suppeditat Deus, ut sancte sancta 
pertractet : Tanquam ex virtute quam administrat Deus. —- Ut 
sic in omnibus actionibus nostris glorificetur Deus : cui 
debetur gloria, et summa atque aeterna in omnes creaturas suas 
auctoritas per Jesum Christum : cujus ineritis Dei dona et 
nobis conceduntur, et a nobis Deo accepta referuntur. 

Jam transit ad patientiam in persecutionibus. 

12. Cliarissimi, nolite peregrinari in fervore , qui ad tenta- 
tionem vobis fit , quasi novi aliquid vobis contingat : 

15. Sed, communicantes Christi passionibus , gaudete , ut et 
in revelatione glorioe ejus gaudeatis exultantes. 

Nolite, inquit, tanquam rem peregrinam mirari fervorem , 
seu ignem tribulationum, quibus permittit vos probari Deus ; 
nequaquam enim novum est, electos sicut aurum in fornace 

probari : prout inde a prolomartyre Abel videmus. Sed potius, 
quia sic participes estis beata? ac gloriosae passionis Christi, 
gaudete jam, ut plenius gaudeatis in die mercedis. — llinc 
particularius explicat illam passionum Christi participationem. 

14. Si exprobramini in nomine Christi , beati eritis : quoniam 
quod est honoris , glorioe , et virtutis Dei, et qui est ejus Spiritus, 
super vos requiescit> 

15. Nemo autem vestrum patiatur ut homicida , aut fur , 
aut maledicus, aut alienorum appetitor ; 

16. Si autem ut Christianus, non erubescat: glorificet autem 
Deum in isto nomine. 

Quod Dominus discipulis dixit, beatos eos fore si probris 
afficiantur propter nomen suum, id Petrus fidelibus repetit ; 
simul explicans, quaenam sit futura illa beatitudo promissa : 
Quoniam, ait, verus honor, gloria et fortitudo, quae a Deo 
dantur, imo ipse Spiritus Dei cum omnibus istis donis super 
vos requiescit, inhabitat in vobis, pro Christi nomine patien¬ 
tibus. 

Pro hoc nomine ergo, et propter justitiam, patiendum est 
Christianis ; imo hujusmodi perpessio appetenda non minus, 
quam fugienda punitio probrosa, quae incurritur propter publica 

crimina : Nano vestrum patiatur ut homicida _ Ibec vere 

ignominiosa cum sint, et Christiano indigna, in his erubescat ; 
in injuriis autem propter justitiam , glorietur : el glorificet 
Deum in isto nomine, id est, laudet Deum hac de re, hac de 
causa, quod sibi donatum sit pro Christo contumeliam pati. 

Qua? hactenus de Christiana patientia dixit, corroborat alia 
ratione : quod nimirum omnibus necessarium sit pali, ut justo 
Dei judicio, seu decretis justitiae ejus satisfiat. 

17. Quoniam tempus est ut incipiat judicium a domo Dei. 
Si autem primum a nobis , quis finis eorum qui non credunt 
Dei Euangelio ? 

18. Et si justus vix salvabitur, impius et peccator ubi pare¬ 
bunt ? 

19. Itaque et hi qui patiuntur secundum voluntatem Dei, 
fideli Creatori commendent animas suas in benefactis. 

Particula explicaliva quoniam referenda videtur ad versum 
12, ubi dicendo : .Nolite peregrinari in fervore, explicationem 
promittit. Docet ergo, in tempore hoc praesentis vitae incipere 
Dei judicium , quo peccata hominum punit. Judicium autem 
istud incipit jam, ut aliquando in judicium universale desinat 
et compleatur. — Incipit a domo Dei , id est, ab Ecclesia et 
fidelibus : hi enim temporaliter flagellantur in hoc smculo, ne 
aeternaliter torqueantur in futuro. — Si autem vindicta Dei 
incipit a suis electis, nec illis parcit quos diligit, quis fimis 

«orum, quale erit finale judicium reproborum, qui non credunt 
Dei Evnngelio ? 

13. Et si justus vix, non ali ter quam per mullas tribula¬ 
tiones salvabitur , quid de impiis fiet ? Ubi parebunt ? ubi appa¬ 
rebunt, vel apparere audebunt ? Nonne in omnibus lalebris 
abscondent se a lacie judicis? — Giiat hic Pelius juxla LXX 
textum Proverbiorum, XI, 51, quem Vulgata sic habet : Si 
justus in terra resipit poenas, quanto magis impius ei peccator 
in Ii». ura vila ? 

17. Itaque , cum res ita se habeat, et arcta sit via salutis, 
etiam horior eos, qui patiuntur in hoc mundo secundum volun¬ 
tatem Dei: id est, (pii patiuntur tribulationes quas Deus vult, 
et sicut vult ; — ui perseverando in bonis operibus , cum 
• fiducia suas animas commendent Creatori fideli : etenim ipse, 
pro sua fidelitate in promissis, tuebitur eas in hoc inundo et 
coronabit in futuro. 


CAPUT I. 


1. Seniores ergo qui in vobis sunt obsecro, consenior , 
et testis Christi passionum, qui et ejus quae in futuro reve¬ 
landa est gloriae communicator 

2. Pascite qui in vobis est gregem Dei, providentes non 
coacte, sed spontanee secundum Deum ; neque turpis lucri 
gratia, sed voluntarie ; 

3. Neque ut dominantes in cleris, sed forma facti gregis 
ex animo : 

4. Et cum apparuerit princeps pastorum , percipietis 
immarcescibilem gloriae coronam. 

5. Similiter, adolescentes , subditi estote senioribus. 
Omnes autem invicem humilitatem insinuate : quia Deus 
superbis resistit, humilibus autem dat gratiam. 

6. Humiliamini igitur sub potenti manu Dei, ut vos 
exaltet in tempore visitationis : 

7. Omnem sollicitudinem vestram projicientes in eum , 
quoniam ipsi cura est de vobis. 

8. Sobrii estote, et vigilate : quia adversarius vester 
diabolus , tanquam leo rugiens circuit , quaerens quem 
devoret; 

9. Cui resistite fortes in fide : scientes, eamdem passio¬ 
nem ei quae in mundo est. vestrae fraternitati fieri. 

10. Deus autem omnis gratiae, qui vocavit nos in aeter¬ 
nam suam gloriam in Christo Jesu, modicum passos ipse 
perficiet, confirmabit, solidabitque. 

11. Ipsi gloria et imperium in saecula saeculorum. Arnen. 

12. Per Silvanum lidelem fratrem vobis, ut arbitror, bre¬ 
viter scripsi : obsecrans et contestans, hanc esse veram 
gratiam Dei, in qua statis. 

13. Salutat vos Ecclesia quae est in Babylone coelecta, et 
Marcus filius meus. 

14. Salutate invicem in osculo sancto. Gratia vobis 
omnibus, qui estis in Christo Jesu. Arnen. 


Explicatio. 


Caput quirilum, non secus ac praecedens, lolum esi ethicum, 
Alloquitur Apostolus 1° pastores Ecclesiae, ut eos pastoralis 
curae admoneat ; 2° laicos, ut eos ad obediendum pastoribus 
hortetur ; 3° omnes, ut eos doceat humilitatem, sobrietatem, 
el fortitudinem adversus tertiationes diaboli. 

\. Semiores ergo qui in vobis sunt, obsecro , consenior et testis 
Christi passionum , qui et ejus quce in futuro revelanda est , 
glorice communicator. 

Si justus, ait, vix salvabitur, ergo videte pastores, ut munere 
vestro sollicite fungamini. 

Nominatim sermonem convertit ad seniores, id 

est, sacerdotes et episcopos (Act. XX, 17, 28) ; qui , inquit, in 
vobis snr t, inter vos sunt el vobis praesunt. —Eos alloquitur 
mansuete el humiliter, dicens : Obsecro, cum imperare posset ; 
quia superiorum preces saepe plus valent quam imperia. Vocat 
se, non summum sacerdotem, archiprcsbyterum , sed comprcs - 
byterum aut coepiscopum : ut isto humilitatis exemplo ostendat 
quod mox docebit verbo, quomodo presbyteri subditos suos 
tractare debeant. Caeterum hujusmodi familiaritas el dignatio, 
qua superior inferioribus salva auctoritate se quodammodo 
aequat, amorem conciliat et benevolentiam. 

Consenior et testis, id est : vel spectator olim praesens pas¬ 
sionum Christi , in horto el in domo Cniphse ; vel melius . par¬ 
ticeps Christi passionum : scilicet martyr , et testis passionis 
salvificas Christi toliusque fidei Christiana}, per passiones pro 
Ch risi i toleratas : proptereaque communicator seu particeps 
ejus gloriae futurus. Si enim commortui sumus, el convivemus; si 

sustinebimus et con regnabimus (II Tim. II, 12). — Post prsoaim¬ 
butum humilitate et sanctitate plenum, nionila proponit: 

2. Pascite qui in vobis est gregem Dei, providentes non coacte , 
sed spontanee secundum Deum ; neque turpis lucri gratia , 
sed voluntarie ; 

5. Neque ut dominantes in cleris , sed forma facti gregis ex 
animo : 


4. Et cum apparuerit princeps pastorum , percipietis immar¬ 
cescibilem glorice coronam. 

Monet itaque pastores, 1°ut gregem, qui in potestate et sub 
regimine ipsorum est, considerent non tam ut suum, quam ut 
gregem Dei , Christi, supremi pastorum principis, cui rationem 
se reddituros sciant. — 2° Ut proinde gregem Ininc pascant 
verbo, exemplo, oratione, sacramentis, eleemosynis tam corpo¬ 
ralibus quam spiritualibus. —3° Ut provideant , id est, superin¬ 
tendant, et attente ac vigilanter quasi ex alta specula subjectas 
oves prospiciunt. — 4° Idque laciant non coacte , grsece non 
necessario , quasi mercenarii, victus sibi comparandi necessitate 
compulsi ; secl spontanee secundum Deum : id est. voluntarie, ex 
allectu spiritualis boni fidelium, secundum Dei voluntatem. Vult 
enim Deus, ut praemia aeterna et divinum honorem principaliter 
aspiciant ; et prohibet, ne mercedem temporalem primario 
intendunt. — 5° Nec agant turpis lucri gratia, id est, propter 
temporale lucrum, turpiter ex munere tam sacro et divino 
captandum ; sed voluntarie, voluntate quse a temporali emolu ¬ 
mento minime dependeat, et subtractis Immanis commodis 
nihil segnius agat. — 6° Nec superbe, dure ac tyrannorum 
instar subditos tradent, sed paterne : Neque ut dominantes in 
cleris. Vox cleri , significat sortes : nempe sive Ecclesias particu¬ 
la; es quae singulis Episcopis quasi per sortem obtigerunt ; sive, 
et S. Hieronymus sentit, non lotos greges, sed tantum clericos, 
qui in Ecclesia specialiter sunt clerus , sors et pars Domini : 
cujus servitio, sicut olirn Levilae, dedicati sunt. - 7° Ut exem¬ 
plum sint fidelium : forma gregis , graece T 0™, seu exemplaria ; 
et quidem ex animo, ita nempe, ut exempla virtutum quae sub¬ 
ditis praebent, non sini hypocrisi conficta, sed ex corde et puro 
zelo procedant. 

Notandum. — Tribus negativis particulis : non coacte, non 
turpis lucri gratia, non ut dominantes in cleris , indicantur Ires 
vitiosi lines, propter quos ambiri solerit pastoratus et digni- 


nempe 


fuga 


paupertatis, avaritia, et 


lates ecclesiasticae 
superbia. 

4. Postquam perfectam pastoribus regulam proposuit, eam 
efficacius insinuat ac suadet , proponendo secuturam mer¬ 
cedem : Percipietis , inquiens , immarcescibilem glorite coronam. 

Scilicet vita aeterna fidelibus pastoribus dabitur juste prome¬ 
rita ; sicut olim coronae , ex floribus aut foliis lauri , olea? , 
quercusve contextae, dabanfur victoribus in stadio et agone. 
Sed illie celeriter marcescebant ; corona vero quam reddet 
Christus, aeterna est et immarcessibilis. — Per coronam gl >riw 
inleliigil A Lapide cum aliis, non lautum coronam et gloriam 
essentialem ; sed etiam aureolam doctorum et praedicantium 
verbum Dei, quae est praemium quoddam accidentale, sicut 
aureola Virginum et Martyrum. 

5. Similiter , adolescentes, subditi estote senioribus... Sicut 
monuit seniores , ita similiter et reciproce admonet adoles¬ 
centes : quo nomine inteiliguntur generatim omnes pastorum 
subditi, et speeialim taici. — Quibus tanquam unum necessa¬ 
rium et sulliciens commendat, ut debitam praestent reverentiam 
et obedienliam pastoribus. 

Hinc, extendit exhoriationein ad omnes, sic pergens : 

... Omnes autem invicem humilitatem insinuate, quia Deus 
superbis resistit , humilibus autem dat gratiam. 

6. Humiliamini igitur sub potenti manu Dei, ut vos exaltet 
in tempore visitationis : 

7. Omnem 'sollicitudinem vestram projicientes in eum, 
quoniam ipsi cura est de vobis. 

Imprimis commendat humilitatem : ut omnes, unusquisque 
erga alterum, etiam superior erga inferiorem , humilitatem 
insinuent , exhibeant et ostendant, potius quam fastum aut 
praeeminentium : quare graere dicitur : Humilitatem induite. 

Motivum addit, quia Deus superbis resistit ; humilibus autem, 
eisque solis , dat gratiam copiosiorem. — Ll concludit , ut 
humilientur, humiliter nempe et cum timore ambulem, sub 
potenti manu Dei: quae elevata est ut feriat et deprimat superbos, 
ipsos autem humiliantes se exaltabit in tempore visitationis : 
nempe in fine saeculi, quando visitabit gregem suum, dividelque 
oves ab haedis. 

Ita tamen inquit, oportet vos sub potenti manu Dei humi¬ 
liari, et cum timore incedere, ut vester linior sit tranquillus, 
non sollicitus : projecta omni sollicitudine, id est, anxia cura 
omnium rerum qme ad vos, sive in tempore, sive in aeternitate 
pertinent, in eum : nempe inter brachia Dei, (piae sunt bonitas 
et providentia : Quoniam ipsi cura est de vobis. 

Transit jam ad ollicimn resistendi tenta!ionibus. 

8. Sobrii estote, et vigilate : quia adversarius vester diabolus, 
tanquam leo rugiens Circuit, queerens quem devoret ; 

t). Cui resistite fortes in fide : scientes eamdem passionem 
ei quas in mundo est , vestne fraternitati fieri. 

'10. Deus autem omnis gratiae, qui vocavit nos in aeternam 

suam gloriam in Christo Jesu , modicum passos ipse perficiet, 
con Iinnabit, soli dabit q u e . 

14, Ipsi gloria et imperium in smcula sceculorum. Arnen. 

Resistendum, ail, diabolo, per (idem, sobrietatem , vigilan¬ 
tiam ; perseverent constanter, juvantes sese et consolantes 
inierim spectaculo fratrum Christianorum, qui ubique terrarum 
similes tribulationes patiuntur ; et respicientes in Dei adju¬ 
torium atque futurum praemium. 

8. Diabolus , inquit, lamjuam leo prae fame rugiens, Circuit : 
etenim etsi Christi morte regno depulsus, per deserta et avia 
circumiens ; adhuc, ut ait Origines (l), latrocinatur usque ad 
finem saeculi. 

9. Cui resistite, sicut milites sobrii'et vigilantes resistere 
solent hosti, qui dolo vel assultu lentat invadere civitatem. — 
Fortes in fide, graece solidi in fide : id est, scuto fidei solido et 
impenetrabili armati: divinis nempe futurae vitae promissionibus 
solide et immobiliter adhaerentes. 

Quo vehementius fideles ad certandum stimulet, ostendit 
eis. 1° tribulationes fratrum, ut eorum fortitudinem aemulentur ; 
2° Deum, qui certantes adjuvat, perficit et coronat. Ipse, inquit, 
perficit l, usque ad summum aedilicii spiritualis fastigium, quod 
est vitae aeternae corona. Confirmabit , sicut aedificia anchoris, 
columnjs et fulcris (innantur, ut aeris tempestates et ventos 
diutius ferre possint. Solidabit que : haec etiam est vox mecha¬ 
nica, ab aedificio coporali translata ad spirituale aedificium, quod 
Deus inchoat in hac mortali vita, perficit vero, consummat, et 
omnibus suis partibus compaginat in vita futura : gloria} culmen 
imponendo, et sic confirmando, solidando et fundando suos 
electos, ul ab illo felicissimo statu nunquam decidere possint. 
Et hoc quidem aedilicium salutis hominum terminatur ingloriam 
aeternam Dei : Ipsi gloria et imperium in saecula sceculorum. 
Arnen 

12 Per Silvanum fidelem fratrem vobis, ut arbitror, breviter 
scripsi : obsecrans et contestans , hanc esse veram gratiam Dei , in 
qua statis. 

15. Salutat vos Ecclesia quee est in Babylone coelecta, et 
Marcus filius meus. 

14. Salutate, invicem in osculo sancto. Gratia vobis omnibus, 
qui estis in Christo Jesu. Arnen. 

Epistolae conclusio. — Sileamini nominat Epistolis latorem, 
seu tabellarium, quia eo tempore solebant quidam falsis Aposto¬ 
lorum epistolis fideles interdum decipere. — Breuiler, inquit, 
scripsi ; quia nec verbis valde prolixa est Epistola, et amanli- 


(1) In Epist. cui Ito?n. lib. 5. 

bus breves videntur amicorum, de rebus prieserlirn maenis et 
jucundis, litterae. Unde fortasse addit : Ut arbitror. Deinde 
obsecrat ut servent quae commendavit ; et testatur tanquam 
Apostolus Christi, eos esse in vera (ide ac via salutis ; quidquid 
forte pseudoapostoli aliud ipsis insinuent : Haec, inquiens, est 
vera gratia, in qua statis hactenus, et licet mullis pulsati lenta- 
lionibus firmiter permanetis. 

15. Salutat vos , temporalem aelernamque felicitatem vobis 
apprecaris, Ecclesia, quae in urbe Doma etsi Babyloni similli¬ 
ma (i), tamen per gratiam Dei est vobiseum ad fidem coelecta ; 
nec non Marcus filius meus , in Christo per Evangelium a me 
genitus. 

14. Salutate et amplectimini invicem cum osculo, sancti et 
casti amoris indice. — Deinde, sicut a gratia exorsus est, ita in 
gratia desinit : Gratia vobis omnibus, qui estis in Christo Jesu : 
qui nempe in Christi corpus mysticum per fidem, spem, et 
charilatem estis coadunati. Quibus verbis significat, licet scribat 
nominatim Ecclesiis Ponti et Galatiae, etiam ad omnes per orbem 
Christianos suam Epistolam perlinere, eamque esse catholicam. 


SERIES II. 


Evangelia selecta. 


DOMINICA DUODECIMA POST 


PENTECOSTEN. 


Evangelium . Parabola boni Samaritani. Lnc. X, 23-37. 

23. Dixit Jesus discipulis suis: Beati oculi qui vident 
quae vos videtis. — 24. Dico enim vobis, quod multi pro¬ 
phetae et reges voluerunt videre quae vos videtis, et non 
viderunt; et audire quae auditis, et non audierunt.— 25. Et 
ecee quidam legisperitus surrexit tentans illum, et dicens : 
Magister, quid faciendo vitam aeternam possidebo?—26. At 
ille dixit ad eum: In lege quid scriptum est ? quomodo 
legis ? — 27. Ille respondens clixit : Diliges Dominum Deum 
tuum ex toto corde tuo, et ex tota anima tua, et ex omnibus 
viribus tuis, et ex omni mente tua ; et proximum tuum 
sicut te ipsum. — 28. Dixitque illi : Recte respondisti : hoc 


(Ij Vid. supra de nomine Babylonis , pag. 257. 

fac, et vives. — 29. Ille autem volens justificare se ipsum, 
dixit ad Jesum : Et quis est meus proximus ? 

30. Suscipiens autem Jesus, dixit: Homo quidam descen¬ 
debat ab Jerusalem in Jericho, et incidit in latrones, qui 
etiam despoliaverunt eum ; et plagis impositis abierunt , 
semivivo relicto. — 31. Accidit autem ut sacerdos quidam 
descenderet eadem via ; et viso illo, praeterivit. — 32. Si¬ 
militer et levita, quum esset secus locum et videret eum , 
pertransiit. — 33. Samaritanus autem quidam, iter faciens, 
venit secus eum ; et videns eum, misericordia motus est. 
— 34. Et appropians alligavit vulnera ejus , infundens 
oleum et vinum ; et imponens illum in jumentum suum , 
duxit in stabulum, et curam ejus egit. — 35. Et altera die 
protulit duos denarios, et dedit stabulario, et ait : Curam 
illius habe; et quodcumque supererogaveris , ego quum 
rediero, reddam tibi. — 36. Quis horum trium videtur tibi 
proximus fuisse illi,, qui incidit in latrones ? — 37. At ille 
dixit: Qui fecit misericordiam in ilium. Et ait illi Jesus : 
Vade, et tu fac similiter. 


Explicatio prima. 

I. Beatiludo discipulorum Christi. 

II Dilectio Dei et proximi. 

III. Parabola Samaritani proximum diligentis. 

23 . Dixit Jesus discipulis suis : Beati oculi qui 

vident quce vos videtis. 

Anno praedicationis Domini tertio, et, ut probabilius videtur, 
mense Octobri, quum discipuli amissione evangelica reverte¬ 
rentur, et laetabundi successum sui ministerii Domino refer¬ 
rent ; ipse, cum gaudentibus gravisus, exultavit in Spiritu 
sancio, et gratias ijjitri egit propter dona, suis discipulis tam 
misericorditer concessa. — Deinde, sermone ad discipulos 
converso, quo melius felicitatem ac bona sua cognoscererent,' 
dixit : Miracula qulp patrastis, etsi dona Dei, parva tamen sunt 
in comparatione majoris gratiae, ob quam mullo magis gaudere 
debetis : Gaudete qiwd nomina vestra scripta sunt in ccehs. Hinc 
singulares misericordias, eis a Patre concessas, gratulabundus 
contemplans, adjunxit : 

Beati oculi qui vident quce vos videtis ! 

Supplendum est : cl beata? aures , quce audiunt quce vos au¬ 
ditis ! — Oculi et aures intelliguntur, lum corporis, tum po¬ 
tius menlis, et sensus esi: Beati estis vos, mei discipuli, quibus 
Messiam praesentem videre, el verba ejus audire datum sit; 
beati, inquam, quia mysteria regni coelestis a me, tum externo 
sensu, tum interno hauritis, ita ut ea el suspicialis et amplec* 
lamini. Oculis enim corporis videtis meam personam, mea 
exempla, mea miracula ; auribusque auditis coelestem meam 
doctrinam : at, quod longe potius est, oculis et auribus menlis 
a Deo illuminata?, eadem percipitis, creditis, gustatis, qua? 
.aeternae vitae omnisque felicitatis principium continent. 

Haec Domini verba eo spectant, ut discipuli in fide confir¬ 
mentur, et gratiam sibi concessam magni faciant , quae tot 
propiletis et regibus fuerit negata. 

24 . Multi propheta? et reges votuerunt videre quce 
vos videtis , et non viderunt ; ei audire quce auditis, et 

non audierunt. 

Gratiam discipulis factam adhibita comparatione amplius 
extollit : Mulli , inquit, prophetae ei reges voluerunt videre qua ? 
vos videtisj et non viderunt. 

Ea scilicet, quae futura credebait, voluerunt vulrre suis ocu¬ 
lis praesentia : Christum nempe, Verbum incarnatum, mundique 
Salvatorem, el ejus opera, quibus mirabiliter redempturus 
esset humanum genus. — Voluerunt ei audire incarnatam 
Sapientiam, regnum coelorum ejusque mysteria praedicantem, 
explicantem, atque tradentem... 

Haec videre et audire voluerunt, hoc est, summis volis exop¬ 
tarunt : quippe qui sub onere maledictionis quo premebatur 
humanum genus, gementes, promissae liberationis desiderio 
toti arderenl. Ita tamen illa desiderarunt, ut animos suos 
patienter Deo submitterent, temporis plenitndineni exspectan¬ 
tes. — Sic Abraham exaltavit ut videret diem Christi (Joan. 
VIII, 56) ; Jacob desideranti animo exclamabat : Salutare tuum 
exspectabo, Domine (Gen. XLIX, 81) ; Isaias vero : Rorate coeli 
desuper, el nubes pluant justum : aperiatur terra , et germinet 
Salvatorem (Isai. XLV, 8). — Idem sensus, idem votum fuit 
omnium justorum veteris Testamenti, ut cernerent scilicet et 
audirent Messiam, mundi Salvatorem ac Ductorem. 

Non tamen quod tam sancte lamque ardenter expetierunt, 
consecuti sunt : Non viderunt , et non audierunt , nisi per fidem. 
Ut enim Apostolus inquit : Juxta fidem defuncti sunt omnes isti, 
non acceptis repromissionibus ; sed a longe eas aspicientes , et 
salutantes. Hebr. XI, 15. 

Nominat Dominus prophetas et reges , nobilissimas nempe 
personas, quaeque dignissimae fuisse videbantur ut Christum 
viderenl, nec tamen videre eum potuerunt : ut -4) eo magis 
gratiam et felicitatem Apostolorum commendet ; - 2 ) ut Apo¬ 
stolos Propheiis antepositos esse ostendat : quod enim Pro¬ 
phetae longe, illi prope ; quae Prophetae obscure, illi perspicue ; 
quae Prophetae spiritu ac fide, ilii etiam corporeis oculis 
cernebant, imo tenebant manibus. 

25 . Et ecce quiclam legisperitus surrexit, tentans eum. 

Quod dicit Evangelista : Ei ecce , meram hic transitionem 
ad aliam rem narrandam significat, quasi diceret : Ecce autem 
quodam tempore... Non enim est inlelligenda continua, series 
hujus historiae cum praecedentibus. 

Legisperiti , qui etiam Scribae aut legis doctores vocabantur, 
viri erant litterati, qui sacrae Scripturae describendae, legendae 
et explicandae vacabant ; plerique autem cum Pharisaeis Christo 
Domino adversabantur. — Legisperitus, de quo hic sermo est, 
cum loqueretur Dominus in synagoga, vel in alio publico loco, 
surrexit ut eum interrogaret : non animo sincero discendi ; 
sed ficto et doloso tentandi Christum : id est, experiendi, an 
non in Domini responsione aliquid a lege alienum deprehen¬ 
deret, ex quo occasionem caperet eum , tanquarn Legis 
contemptorem et ha3i esis auctorem traducendi. Quare captiose 
interrogat : 

Magister , quid faciendo vitam aeternam possidebo ? 

Sensus est : Quae tandem opera, quid faciendum mihi doces, 
ut eam quam semper praedicas et promittis, aeternam vitam 
obtineam ? 

Fingit homo legisperitus, se salutis viam ignorare ; et quasi 
Christi discipulus esse vellet, eum Magistrum appellat, ac velut 
unusde imperita multitudine rogat, ut eo securius et minore cau¬ 
tela Christus respondeat. Dominus itaque respondet ei : 

26 . In lege quid scriptum est? quomodo legis? 

Sensus est : In lege Moysis quid scriptum est tanquarn primum 
ac maximum mandatum ? quidve Lex praecipue faciendum prae¬ 
cipit ? Quomodo legis illic praeceptorum summam ? Non existi¬ 
mes me dicturum quidpiam contrarium Legi : quam enim vitae 
aeternae viam Lex ostendit, hanc ego doceo. Jam vero tu, 
legisperite, eadem non ignoras, et facile summalim indicare 
poles. 

Itaque legisperitum, qui ignorantiam simulando, Christi 
doctrinam explorare volebat, prudenter Dominus ad Legem mil- 

lil : sic enim, -i) ejus malitiam tacite reprehendit, ostenditque 
euin non ignorare quae interrogat ; -t) sic indicat viam salutis 
in observanda Lege silam esse ; et -3) responsionis directae 
invidiam declinat. Mittendo namque hominem ad Legem, qua 
tantopere gloriabatur, id edicit, ut non tam ipse quam Lex 
respondeat et interrogantem condemnet. Respondet ille : 

27 . Diliges Dominum Deum tuum ex toto corde tuo , 
et ex tota anima tua , et ex omnibus viribus tuis , et ex 
omni mente tua ; et 'proximum tuum sicut te ipsum. 

Ne imperitus videretur, doclor respondere debebat, et qui¬ 
dem quam rectissime. Quare verba recitat Deuteronomii VI, 5, 
de dilectione Dei, qua? summa est mandatorum primae tabulae ; 
additque (ex Levit. XIX, 13) praeceptum dilectionis proximi, 
quod compendium est mandatorum secundae tabulae : ita ul 
duobus veluli verbis proferat id omne, quod in Lege scriptum 
est. Rectissime ergo respondit, Donnno ipso teslanle, et 
dicente : 28. lievte respondisti ; hoc fac , et vives : i. e. sicut 
bene cognoscis, ita opere imple hanc Legem, et vitam aeternam 
possidebis. 

29 . Ille autem, volens justificare se ipsum , dixit ad 

Jesum... 


Id est, demonstrare volens, se animo justo et sincero ad dis¬ 
cendum interrogasse... — Quaestio enim proposita et responsio 
data, tam facilis tamque vulgaris erat, ut ex parte legisperiti 
aperta liet io et delusio videretur. Quare, ut hanc suspicionem 
removeat homo, ostendere nititur quaestionem nequaquam esse 
tam simplicem, sed magnam difficultatem implicare, inter ipsos 
ductores valde disputatam, cujus solutionem peteret: de sensu 
nempe vocis proximi. Subjicit ergo : 


Et quis est meus proximus ? 

En novus magisque apertus interrogationis laqueus, quem 
subdolus homo Domino struere festinat. Ideo fortassis summam 
Legis recitando, explicile praeceptum dilectionis proximi enun¬ 
tiavit, ut sic ansam captaret, Dominum in controversia de 
proximo involvendi.—Nam quis proximus in lege vocaretur, 
inter Judaeos controvertebatur : alii enim solos Judaeos, alii 
solos amicos, alii solos justos censebant esse proximos, et ut 
tales diligendos ; omnes passim statuebant, a proximorum 
nomine et jure secludendos esse inimicos et gentiles, atque a 
fortiori Samaritanos, Judaeis maxime exosos. Samaritani nimi¬ 
rum, utpote schismatici et haeretici, a Judicis tanquam jurati 
hostes, et magis quam ipsi gentiles, odibiles censebantur. 

Astute ergo legisperitus de proximo quaerit, et interrogat, 
quis proximus ille sii, quem Lege jubeatur diligere sicut seip r 
sum : astule, inquam, quia suspicatur Dominum sententiae 
Scribarum contradicturum esse, nomen proximi latius exten¬ 
dendo. At Christus proposita parabola ita respondet, ut 
interrogatorem fateri cogat, proximum suum esse etiam 
Samaritanum : i. e. hominem qui maxime indignus ac adversa¬ 
rius sibi videretur ; adeoque omnem hominem esse alterius 
proximum. 

Hanc porro parabolam seu, ut mulli volunt, historiam, etsi 
eo line potissimum afferat in medium Jesus, ut doceat quis sit 
proximus noster ; nihil obstat tamen, quin per eamdem para¬ 
bolam declarare voluerit mysterium, tum lapsus, tum repara¬ 
tionis humani generis : quemadmodum jam inde ab initio nas¬ 
centis Ecclesiae, chrisliani tractatores docuerunt. 

30 . Suscipiens autem Jesus , dixit : Homo quidam 
descendebat ab Jerusalem in Jericho , et incidit in 

latrones. 1 


Parabola hominem exhibet miserabilem, cui neque sacerdos, 
neque levita Judaicus, sed alienigena Samaritanus misericor¬ 
diam praestat. — Homo ille ab Jerusalem in Jericho descendit, 
ut indicetur fuisse Judaeus, et quidem Jerosolymitanus civis, 
qui majore misericordia dignus videri poterat Judaeis, et magis 
contemptibilis Samaritano. — A Jerusalem in Jericho via erat, 
frequenlissima quidem, sed per saltus ducens, ob latronum 
latebras periculosos. Quare cum dicitur, viatorem illic incidisse 
in latrones, parabola sumitur a re verisimili, imo fortassis, ut 
dictum est, a re historice vera. 

Qui etiam despoliaverunt eum , et plagis impositis 
abierunt , semivivo relicto. 


Non tantum hominem ex insidiis adorti sunt, sed eum etiam 
pecuniis, vestibus, rebusque omnibus quae habebat, spoliave¬ 
runt; nec praeda, quam principaliter intendebant, contenti, 
eum insuper vulneratum in via reliquerunt : ne scilicet vicinos 
in auxilium contra eos vocaret, vel suscitaret publicam legis 
vindiciam. — Delicto itaque homine in via semimortuo, abierunt 
latrones, fugientes nempe in silvas. 

31 . Accidit aiitem ut sacerdos quidam descenderet 
eadem via ; et viso illo praeterivit. — 32 . Similiter et t 
levita , quum esset secus locum , et videret eumper - 

transiit. 


Sacerdos quidam Aaronicus, eadem forte via iter faciens,' 
vidensque hominem jacentem, non modo ejus misertus non eSt \ 

I. — S. Scripturae. Q 24 

sed horrore plagarum perculsus, stalim transiit : imo juxta vim 
vocis graecae (ivn* xpriOz), retrorsum abiit, et in contrariam 
pariem iter suum reflexit. — Ille ergo, qui maxime oflicium 
charilatis erga proximum implere debebat, illud turpissime 
neglexit. Et levita, ad eamdem sacerdotalem tribum pertinens, 
eadem inhumanitate animatus apparet. Exemplum detestandum 
duritatis erga pauperes et miseros. 

83 . 'Samaritanus autem quidam iter faciens , venit secus 
eum ; et videns eum misericordia motus est. 

Quanto iniquior duritas illorum, tanto honestior ac laudabi¬ 
lior attulget misericordia Samaritani. — Samaritanus scilicet 
homo erat natione ac genere alienus, imo Judaeis exosus. Ode¬ 
rant enim Samaritanos Judaei, etiam plus quam alios ethnicos, 
eo quod Israelilae haberi vellent, et populus Dei, suumque tem¬ 
plum cum Jerosolymitano conferrent , cum essent profani et 
degeneres, nulloque modo ex sanctis Patribus oriundi. Sama¬ 
ritani ergo signanter exemplum profert Christus, ut demonstret, 
et legisperitum fateri cogat, etiam inimicos nostros, adeoque 
omnes homines esse proximos nostros, quos ex mente Legis 
diligere teneamur. 

Samaritanus itaque iter faciens, cum venisset ad locum, ubi 
miser ille jacebat vulneratus, stalim ac triste spectaculum vidit. 
misericordia motus est , eaque non sterili, sed maxime efficaci. 
Nam, 

34 . Appropians alligavit vulnera ejus , infundens oleum 

et vinum . 

Non tantum igitur ab homine miserabili sese non avertit, nec 
tantum substitit, atque oculis ac verbis commiserationem 
significavit; sed a jumento descendens, ad miserum appropia¬ 
vit, vulnera inspexit, remedia quaesivit. Cumque pro viatico 
oleum et vinum jumento imposuisset, accepit illa : et prius 
vulnera vino abluit, deinde lenivit oleo, linteisque alligavit ea 
atque constrinxit, ne sanguinem et saniem ulterius eminerent. 
— Nec sic reliquit hominem ; sed, 

Imponens illum in jumentum suum , duxit in stabulum 

et curam ejus egit. 

Humeris nimirum sublatum jumento suo imposuit, et ipse 
pedes incedens, frenumque tenens, deduxit ad stabulum , hoc 
est, ad diversorium proximum , et curam ejus egit. Voluit 
enim quam plenissime miserum juvare ; quare non stalim 
abiit, sed mansit ut prospiceret ei de cibo, igne, lecto, medico, 
medicamentis, caelerisque rebus ad curam, necessariis vel 

opportunis. — Pulcherrimum sane exemplum beneficentiae et 
cliarilatis erga miseros. 

35 . Et altera die 'protulit duos denarios, et dedit 
stabidario , et ait : Curam illius habe ; et quodcumque 

supererogaberis , ego quum rediero, reddam tibi. 

Ne quid dpesset, ulque misericordiae opus omnino perfi¬ 
ceret, postquam noctem cum suo cliente transegerat, cum 
jam abire cogeretur, stabularium seu hospitem, in suo veluli 
loco constituit, data pecunia, quantam sullicere putabat impen¬ 
sis faciendis usque ad suum reditum : Protulit duos denarios (4). 

Verum ne forte pecunia exigua videretur, ideoque hospes 
parcius ageret, ulque nihil omitteretur quod ad vulnerati 
curationem requiri posset, dixit : Curam illius habe, nec ullis 
parce impensis : nam quodcumque supererogareris, ego , cum 
rediero reddam tibi. — Fidejubet vir beneficus : quin et redi¬ 
tum pollicetur; credibile autem est eum notum fuisse hospiti, 
eo quod saepius illae transiret; jumque statuisse ad hoc hospi¬ 
tium, post diem unum aut alterum redire, quando, confectis 
Jerichunle negotiis, per Jerusalem in Samariam esset rever¬ 
surus. Certe declarat se non quieturum, donec videat saucium 
incolumem. 

Quid responderit ipse infirmus, quantaque effusione bene¬ 
factori suo gratias egerit, sacer textus non addit, sed cordibus 
i aestimandum relinquit. 

36 Quis horum trium tibi videtur proximus fuisse 
illi, qui incidit in latrones ? — 37 . At ille dixit : Qui 
fecit misericordiam in illum. 

Quaerit Dominus, quis horum trium fuerit proximus homi¬ 
nis miseri : prioresne, qui averterunt se ab eo ; an ille qui 
ejus miserius est ? non ut insinuet, tanquam proximos tantum 
diligendos esse eos, qui nobis benefecerint ; sed potius ut 
doceat, omnes homines esse nostros proximos, ita ut erga 
omnes oflioia cliarilatis praestare debeamus. Etenim sensus est: 
Quis debuit fungi, et vere functus est oflicio charitatis erga 
proximum, juxta mentem Legis ? 

Ipse honestatis sensus legisperitum respondere cogit : Sama¬ 
ritanus : ille nempe, qui fecit misericordiam; unde Christus 
tacite concludit : ergo Legis mens et sensus est, ut inimicus 
etiam in inimico, atque adeo omnis homo in alio homine proxi¬ 
mum agnoscat, et erga eum charilatem ac misericordiam exer- 

(1) Nempe valorem franci nostratis unius cura dimidio, vel duplum; erat 
enim denarius duplicis generis. 

ceat. Quare addit Dominus : Et tu, sicut Samaritanus, non 
tantum agnosce proximum tuum, sed etiam opere et effectu 
eum dilige : Vade , ei tu fac similiter. 

Vacle , et tu fac similiter. 

Illud vade, ex phrasi hebraica, mera formula est respon¬ 
sionem absolventis, et dimittentis a se. — Dicendo, et tu fac 
similiter , probat Jesus responsionem Scribae, monelque eum, 
ut ipse se ad suam responsionem accommodet ; quasi diceret : 
Et tu similiter omnem hominem lanquam proximum tuum 
considera, et benefac omnibus, quicumque misericordia aut 
auxilio tuo indigeant. 

Fac similiter , scilicet misericordiam, ut ille Samaritanus cum 
Judaeo : si Dei de proximo sicut teipsum diligendo, velis implere 
mandatum. Samaritanus agnovit se esse proximum Judaei illius, 
nec non vicissim Judaeum illuni esse proximum suum ; ac 
proinde ut impleret legem sive Dei sive naturae, dilexit eum, 
pon affectu tantum aut verbis, verum etiam rebus ipsis, adeoque 
plenissimis amoris officiis, sicut seipsum. Ita tu, simili re nata, 
ostende te proximum esse cujusvis hominis tibi obvii; et 
vicissim, quemvis hominem proximum tuum esse, circa quem 
observandum tibi sil dilectionis praeceptum : nulla habita 
ratione, utrum Samaritanus sit an Israelita, utrum amicus an 
inimicus, utrum justus an impius, utrum cognatus an extra¬ 
neus ; quemadmodum Samaritanus ille nullam horum rationem 
habuit : Vade, et tu fac similiter. 


Explicatio secunda. 

Beati oculi qui rident quae vos videtis ! 

4° En felicitas discipulorum Christi, qui cum ipso visibiliter 
in mundo conversante vixerunt : -t) beati fueruntpra 3 prophetis 
et regibus antiquis ; quia corporaliter viderunt et audierunt 
Messiam, quem illi per lidem tantum cognoverunt, et cujus 
tantum velul aurora} lucem acceperunt. -2) Beati prae reliquis 
Judaeis coaevis suis, qui Christum, ejusque miracula et doctrinam 
viderunt quidem et audiverunt corporaliter, non vero simul 
spiritualiter, oculis nempe fidei et auribus obedienlim : quia 
credere noluerunt, -a) Beati peculiari modo , quia ex ore 
Christi audierunt illud : Gaudete , quod nomina vestra scripta 
sunt in coelis. 

2° Beati oculi qui vident qnce vos videtis ! En quoque felicitas 
omnium nostrum, Christi fidelium : beati enim sumus, h) pra* 

gentilibus, qui adhuc in umbra mortis sedent ; -a),beati pra? 
coaevis Christianis plurimis, qui audiunt et vident Ecclesiam 
Christi et fidei monumenia, sed credere nolunt ; -3) beati prae 
ipsis Christi Domini coaevis, qui Christum quidem in vita sua 
mortali viderunt : sed mundum per Christum conversum non 
viderunt, neque Ecclesiam fundatam, impugnatam, et per tot 
saecula miraculose triumphantem, sicut nos vidimus et videmus; 
ita ut ex una parte fidei argumenta habeamus evidentia : 
Testimonia tua credibilia facta sunt nimis (Ps. XCI1) ; et ex 
altera parte, totum habeamus lidei meritum, eo quod oculis 
corporeis Dominum Jesum non videmus .: Beati qui non viderunt 
et crediderunt. Joan. XX, 29. 

3° Beati.oculi qui vident quas vos videtis ! En quoque felicitas 
eorum, qui sicut sacerdotes et religiosi, peculiari gratia donati 
sunt, ut melius lidei documenta cognoscant ; — qui vident bona 
exempla, audiuntque salutaria monita, prae tot aliis, qui hujus¬ 
modi subsidiis sunt destituti. —Aleum augentur dona, red¬ 
dendae rationes etiam crescunt donorum..., 

4° Iisdem Domini verbis innuuntur nobis thesauri, quos 
possidemus im Christo Jesu : quique omnes reducuntur ad 
videndum et audiendum eum, per tidem, et per obedientiam 
cliaritatis. Haec felicitas inchoatur in terra, consummatur in 
coelis... 

Quidam legisperitus surrexit, tentans eum . 

\° Exemplum quo docemur, doctrinam et scientiam cum 
virtute ac pietate esse necessario conjungendam : et, si igno¬ 
rantia est vitiorum mater, scientiam non esse vitiorum expub 
tricem, nisi quatenus humilis est ac pia, seu vere Christiana. — 
Legisperitus enim iste , juxta professionem suam scientia 
pollebat; sed ea inaniter inflatus, Christum, quem ut prophetam 
omnes habebant, lentare maluit quam audire : nec interrogare 
voluit ut disceret : sed vexare, ut calumniandi ansam captaret : 
nec consulere de via vitae ut salvus fieret; sed superbe exami¬ 
nare, ut doctus et peritus videretur. Scientia inflat , charitas 
vero aedificat (l Cor. VIII, 1). — Non plus sapere quam oportet 
sapere , sed sapere ad sobrietatem. Rom. XII, 3. 

2° tliuc quoque docemur, scientiam speculativam nequaquam 
sufficere, nec satis esse bene respondere ; oportet enim insuper 
bene facere ; qnod signilicat Dominus dicens : Recte respondisti ; 
hoc fac et vives. 

Quid faciendo vitam ceternam possidebo ? 

d° Quaestio practica et primaria, ab unoquoque nostrum 
sincero corde ponenda. — At vero nonne a multis quaestio 
haec vix, aut ne vix quidem movetur? Nonne quaestio prorsus 



374 


i 


SERIES SECUNDA 


diversa unice mentem occupat et absorbet : Quid faciendo 
vitam temporalem possidebo ? i. e. quomodo vitae temporalis 
gaudia, eic. consequar ? 

2° Quaestio haec proponenda est Christo, et ab ipso, i. e. 
verbo tidei ejus solvenda. Ipse enim solus verba vitee celernce 
habet: et solus est via , veritas et vita. 

5° Quaestio liaec facile solvitur, dummodo quis animo docili 
et sincero veritatem cognoscere velit. Etenim via vitae est 
observantia legis Dei ; lex autem obvia est : In lege quid scrip¬ 
tum est ? quomodo tegis ? — Nec juvat tergiversari , aut 
ignorantiam affectare: quod mulli faciunt , eo quod lex 
displicet et passionibus adversatur. Lex enim a Deo scripta 
est, et non potest solvi Scriptura (Joan. X, 53); et iota unum aut 
unus apex non praeteribit a lege , donec omnia fiant. Mallh. V, 8. 

Diliges Dominum Deum tuum ex toto corde tuo... 
et proximum tuum sicut te ipsum. 

1° En summa legis, en via vitae : dilectio Dei et proximi ; 
inquirenti de salute non alia responsio danda est : Recte, 
respondisti; hoc fac , et vives. 

2° En duo praecepta, ita inter se connexa, ut unum ab altero 
divelli non possit : qui enim vere diligit Deum, proximum 
quoque diligit ; et qui proximum odio habet, Deum nequit 
amare. 

5° Dilectio Dei maximum et primum mandatum vocatum est 
(Malth. XXII, 58) : vere quidem maximum, quia maxime a Deo 
requisitum, maxime a nobis curandum ; maximam in hac vita 
pacem, et in altera mercedem afferens, si impleatur ; maxime 
in inferno puniendum, si negligatur... 

4° Diligendi Dei moliva urgent gravissima : Dei beneficia 
erga nos, Dei misericordia, Dei erga nos amor, Dei excellentia 
et amabilitas in se. 

5° Amor Dei est ignis ille, quem Deus olim in altari semper 
ardere praeceperat : ut nos doceret in ara cordis nostri, omnia 
desideria nostra , omnemque voluntatem igne cliarilalis 
immolare. — Divinus hic amor currus est igneus, quo ascendit 
Elias in coelum, quique similiter nos in coelum asportabit.... 

...Et proximum tuum sicut te ipsum. 

1° Dilectio proximi, a dilectione Dei procedens, proximos 
amat propter Deum, propter motiva fidei : quia proximus 
meus, non minus quam ego, Dei creatura est, eaque rha- 
rissima, Christi sanguine redempta ; et quia fraterna rliaritas 
praeceptum Domini <*st .* Iloc est praeceptum meum, ut diligatis 
invicem. Joan. XV, 12. 

2® Si desit molivum fidei, tunc, vel amor proximi amicitia 

mere humana est atque instabilis, vel etiam noxia atque peri¬ 
culosa. Nescitis quia amicitia hujus mundi inimica est Dei ? 
Quicumque ergo voluerit amicus esae saeculi hujus, inimicus Dei 
constituitur. Jac. IV, 4. 

5 Sicut te ipsum : en regula dilectionis proximi, sic intelli- 
genda, ut fratri nullum malum inferamus quod ipsimet pati 
nollemus ; ulque ei bonum optemus el tribuere studeamus, 
quod ipsi rationabiliter ab aliis requireremus. 

4" Sicut te ipsum , id est elli aeiter : en, non tantum mensura 
et regula , sed etiam signum et probatio vera? charilatis : * 
Probatio dilectionis exhibitio est operis. Cupis ergo scire , utrum 
proximum vere diligas ? Vide charitalis tuae effectus, in verbis 
et operibus... Quid dicis, quid facis seu expendis, quid sulfers, 
quid taces, quid condonas ratione charilatis ?... 

Quis est meus proximus ? 

1® Proximus meus sunt omnes omnino homines in terra 
viventes, ex quibus ne unum quidem a dilectione excludere 
possim... 

2° Proximus meus, qui peculiariter meus est, quia officia 
charitalis erga eum praecipue exercere debeo, sunt : -i) inimici 
mei, -2) pauperes, -3) amici ac sodales , et quaelibet personae 
quibuseum commercium vel conversatio mihi est; -4) superiores 
mei el inferiores. 

5° Inter proximos dantur propinquitatis gradus : nam 
parentes, fratres, consanguineos, superiores, subditos, etc., 
peculiari modo diligere teneor... 

Homo quidam descendebat ab Jerusalem in Jericho. 


Quis est iste horno ? Qui latrones ? Quibus bonis eum 
spoliarunt ? Quae vulnera inllixerunt? Quomodo ille semivivus 
remanet ? 

1° llomo iste est hiimanum genus ; vel etiam quivis Adami 
filius iu particulari spectatus, qui exemplo sui patris, cum esset 
gratia Dei ditatus, ac haeres et incola in spe coelestis civitatis 
Jerusalem ; sensim ab eo statu descendit, inclinans se ad bona 
miseri hujus el inconstantis mundi, quem Jericho, quod limam 
interpretantur, significat. 

2 n Latrones, in itinere insidiantes, et in viatorem irruentes, 
sunt -i) daemones invisibiles, qui spoliare, imo perdere no» 
conantur.- 2 ) Sunt visibiles hostes, daemonum in perditionis 
opere velut ministri et adjutores : mundus et caro : hoc est, 
homines pravi et seductores qui in mundo vivunt, nec noil 
carnis nostrae appetitiones. — Is autem incidere dicitur in 
manus eorum, qui eorum suggestionibus non resistit, sed 

cedit, et cedendo labilur in peccatum morlale. — Resistere 
autem potest, quia eadem in via adjutores habet et arma : 
gratiam, orationem, sacramenta. Dei ministros, angelos. Plures 
nobiscum sunt quam cum illis. 1Y Reg. VI, 16. 

5° Bona quibus miserum illum spoliant, sunt : Dei gratia, 
septem Spiritus sancti dona , merita , virtutes... Quosdam 
nominalim spoliant castitate ; alios humilitate, lide, elc. Quae¬ 
runt autem eripere ac destruere omnia prorsus : Exinanite 
usque ad fundamentum in ea. Ps. CXXXVI. 

4° Vulnera et plagae «piae infliguntur, damna sunt in potentiis 
nostris relicta : intellectus ignorantia ac tenebrae, voluntatis 
debilitas , passionum el pravarum consuetudinum vigor ac 
potentia... 

6° Relictus est miser semivivas, qui solum illi remanet lumen 
fidei, aut rationis tantum naturalis. Manet idem etiam semimor¬ 
tuus , quia prope est ut aeternum moriatur : imo mortem 
Saeternam evadere non potest, nisi mature ac brevi auxilium 
‘accipiat... * 

En status hominis peccatoris... en qualis ego oculis Dei : 
similis nempe illi vulnerato, ita plane ut mihi accommodari 
possit, quod de Liaele praevaricat ore dicebat Propheta : 
A planta pedis usque ad verticem capitis, non est in eo sanitas 
(Isai. I, 6). — Homo ille si misericorditer adjutus fuerit, 
quantam gralitudinem debebit salvatori ! 

i 4 

i 

Accidit autem ut sacerdos quidam desceyideret eadem 
via ... et levita... et Samaritanus. 


1° Sacerdos et levita , viatores immisericordes , sunt illi 
homines, qui altiore loco constituti, peccatoris necessitatem 
spiritualem vident quidem et cognoscunt ; sec’ nolunt, saltem 
'efficaciterjuvare... Etenim miserabili animarum statu vix 
tanguntur ; vel non ita tanguntur , ut.accenduntur zelo, et 
'descendant ad miserum humi jacentem, ac mederi allaborent... 

Sacerdos et levita etiam denotant Aaronicj sacerdotii impo¬ 
tentiam ad hominem salvandum : quod solus Samaritanus 7 
‘Christus, ellicere potuit. 

2° Samaritanus misericors, est -i) Salvator mundi Jesus 
Christus, custos el protector derelictorum : hoc enim significat 
nomen Samaritani Verbum enim divinum, videns nos in pec- 
* catis jacentes, omniqne auxilio destitutos, de coelo descendere 
'et caro fieri dignatum est ; atque per viam vitae ambulans sicut 
communis homo, secluso tamen peccato , miserieordissimis 
oculis prope aspexit vulnera nostra, eaque omnia sanavit : 
Pertransiit benefaciendo , et 'sanando omnes oppressos ( Act. X, 
58). -2) Bonus Samaritanus est omnis homo aposlolicus ; 

praesertim vero confessorius, qui in sacramento Poenitentiae, 
viscera misericordiae Christi gerens , animarum vulneribus 
medetur. -3) Est quicumque Christi discipulus, qui charilate 
divini Magistri animatus, opera misericordiae, prjeserlim spiri¬ 
tualia, exercet... 

Et appropians alligavit vulnera ejus... et duxit in 
stabulum... et ait stabulario : Curam illius habe... ego 

cum rediero reddam tibi. 


En modus, quo divinus Samaritanus nostri misertus est; 
en exemplum perfectae misericordiae, perfecti zeli, perfectae 
curae animarum. 

1° Appropians. Appropinquavit peccatori Jesus, cum pec¬ 
cator in terram prostratus, nisi auxiliator accederet, juvari 
non posset. Praevenit ergo nos, et quaesivit oves perditas, 
grntiaque sua visitavit ac tetigit corda nostra, ut ea curaret. 

2° Alligavit Dominus omnia vulnera nostra , nullumque 
non curatum aut non ligatum reliquit. Sed quo linteo, aut 
quibus fasciis ? Nonne fasciis humanitatis suae in sanctissima 
passione dilaceratis ? Nonne per vincula sua , per flagella, per 
detracta sua vestimenta, per indumenta ludibrii, per lintea¬ 
mina sepulturae, vitia nostra et concupiscentiae fluxum inter¬ 
clusit ?... 

5° Infudit vulneribus oleum et vinum : i. e. - 1 ) tum miseri¬ 
cordiam seu peccatorum veniam, tum robur spirituale : quae 
ambo per sacramenta nobis communicat. Quid enim sunt 
sacramenta, nisi vasa coelestia, quae oleum gratiae quo sane¬ 
mur , et vinum chat itatis qno confortemur, efluridunt? — 
-2) Oleum et vinum, est suavitas severitate mixta, qua Domi¬ 
nus curat nos : peccata quidem condonans nobis, sed simul 
poenam imponens ; — consolationis et desolationis vicissitu¬ 
dine, modo nos reficiens, modo corripiens et exstimulans... 
- 3 ) Est verbum Dei ac divina Scriptura, quae oleo vinoque 
redundat : veritatibus scilicet blandis, quae suaviter ad poeni¬ 
tentiam alliciunt ; et veritatibus severis, qum terrent urgenlque 
peccatorem... - 4 ) Oleum et vinum, symbolum sunt prudentiae 
pastoralis, quae hinc ab indulgentia molli, et inde ab aspera 
severitate recedens, fortiter simul et suaviter animarum curam 
tractat... 

4° Imponens illum in jumentum suum. Dominus nos et onus 
nostrum portare dignatus est. CunY enim aegrotantis hominis 
tantam debilitatem adverteret, ut pedibus incedere non posset,- 
eum imposuit in jumentum suum : id est, super sanctissimum 
corpus suum imposuit peccata nostra ; et , donec in terra 
vivimus, gratiae suae subsidiis nos adjuvando, ducit lanquam 

pedibus alienis per viam virtutis ; atque hoc modo suave nobis 
reddit jugum suum et onus leve. — Hinc docentur discipuli 
ac ministri ejus, non sibi parcere, sed peccatoribus omne 
juvamen afferre, eornmqiie onus velul suis humeris portare... 
sic enim conformes fiunt Agno Dei, qui tollit precata mundi. 

5° Duxit in stabulum. Bonus Samaritanus e peccati peri¬ 
culis nos eripuit. Pergens enim in sua misericordia, educit 
infirmum ex via : id est, ex occasionibus et periculis peccandi; 
eumque in apto decemique hospitio constituit : in catholica 
scilicet Ecclesiae gremio, ubi necessaria omnia ipsi, suppetent 
ad integre convalescendum, et sanitatem magna securitate et 
jucunditate recuperandam ; imo ubi ipsemet, parentis instar, 
illi curam impendii et providet. — Hospitium etiam figurat 
monasteria, pias sodalitates, etc., quae veluli asyla sunt viatori¬ 
bus hujus vitae, in quae prsedilectas animas Dominus benigna 
manu sua deducit. 

6° Stabulario ait : Curam illius habe. Dominus scilicet supe¬ 
riorum curae nos commisit. Nam ascendens in cudum , et 
secundum humanitatem sese nobis subtrahens (quanquarn 
nostri curam nec sic deposuit), commisit stabulario, i. e. visi¬ 
bili suo Vicario, omnibusqne Ecclesiae praelatis ac superio¬ 
ribus, ut hujus infirmi curam gerant. — Propter quod tra¬ 
didit illis duos denarios : id est, -t) quidquid ad animarum 
integram curationem et gubernationem est necessarium ; 
-i) virtutem et scientiam , — gratias sanctitatis, et gratias 
gratis datas ;- 3 ) potestatem ordinis et potestatem jurisdictio¬ 
nis. — Simulque iisdem ministris suis commendavit, ut ex 
parte sua h»s adderent et supererogarent largissime qiueeum- 
que possent : non solum necessaria, sed snpererogaloria ollieia 
impendendo; promittens, cum redierit ad judicandum , et 
examinaverit omnia quae in infirmi utilitatem praestiterint, se 
illis redditurum. — Quam dignus est benignissimus ille Sama¬ 
ritanus gratitudine nostra et amore ! 

Vade, et tu fac similiter. 

i° Facere debemus, non sicut illi, qui habentes substantiam 
hujus mundi, et videntes fratrem suum necessitatem habere , 
claudunt viscera sua ab eo (l Joan. 111, 17) ; sed sicut ille qui 
facit misericordiam_ 

2 0 Et tu fac similiter : i. e. et tu sacerdos, alter Christus, 
fac similiter. Etenim sicut Christus, debet quivis sacerdos 
-i) moveri misericordia, considerando miseriam animarum ; 
-i) praestare curam , nulli parcens labori, nulli sacrificio ; 
- 3 ) adhibere prudentiam, fundendo oleum et vinum, miscendo 
suavitatem et fortitudinem.... 

3° Et tu fac similiter ; i. e. et tu Christiane, Christi discipule, 
fac sicut Magister tuus. — Tacite sese Dominus in exemplum 
nobis omnibus proponit; ut sicut ipse, per Samaritanum signi¬ 
ficatus, misericordiam nobis exhibuit , ita nos ad invicem 
exhibeamus; quasi diceret : Aspicite, quid ego infirmo tibi 
peccatori fecerim ; et idem vos mutuo praestate: subveniendo , 
quisque quoad potest, alterius tum corporis tum animae necessi¬ 
tatibus ; et quum ad judicandum mox rediero, reddam vobis 
mensuram bonam , et coagitatam , et stiper effluentem in sinum 
vestrum, Luc. VI, 58. 

DOMINICA DECIMA TERTIA POST PENTECOSTEN. 

Decem leprosi. Lue. XVII, 11-19. 

11. Dum iret Jesus in Jerusalem, transibat per mediam 
Samariam et Galilaeam. — 12. Et quum ingrederetur 
quoddam castellum, occurrerunt ei decem viri leprosi; qui 
steterunt a longe, — 13. Et levaverunt vocem, dicentes : 
Jesu, praeceptor, miserere nostri. — 14. Quos ut vidit, 
dixit: Ite, ostendite vos sacerdotibus. Et factum est, dum 
irent, mundati sunt. — 15. Unus autem ex illis, ut vidit 
quia mundatus est, regressus est, cum magna voce magni¬ 
ficans Deum, — 16. Et cecidit in faciem ante pedes ejus, 
gratias agens ; et hic erat Samaritanus. — 17. Respondens 
autem Jesus dixit: Nonne decem mundati sunt? et novem 
ubi sunt ? — 18. Non est inventus qui rediret et daret glo¬ 
riam Deo, nisi hic alienigena. — 19. Et ait illi : Surge , 
vade : quia fides tua te salvum fecit. 


Explicatio prima. 

I. Decem leprosi sanantur. 

II. Unus Domino sananti gratias agit . 


11. Dum iret Jesus in Jerusalem , transibat per mediam 

Samariam et Galilceam. 

Quod narraturus est Evangelista, contigisse videtur anno 
prsedieationis Christi tertio, mense Septembri, cum ascenderet 
Jerosolymam ad festum Tabernaculorum. In via male exceptus 
a Samaritanis, qui eum recipere nolebant, cum Joannes et 

Jacobus illos fulmine perciere vellent (Lue. X, 55), docuerat 
Dominus, suum spiritum non esse ultionis, sed charilatis; 
idque mox ostendit Samaritanum leprosum curando, eumque 
ob gratitndinem prae aliis laudendo. 

Dicit Evangelisla, Iransiisse Christum per mediam Samariani 
et Galilaeam: quia recta vio a Galilaea in Jerusalem erat per 
Samariam , et quia, addita illa circumstantia, rationem sugge¬ 
rere volebat, cur inter decem leprosos ista occasione a Christo 
curatos, unus fuerit Samaritanus. 

12. Quum ingrederetur quoddam castellum. 

' Id est, quum ad castellum seu oppidum quotidam accedens, 
in eo esset ut ingrederetur. — Non enim intra, sed extra 
oppidum leprosi occurrerunt, cum ipsi ingredi non possent, ne 
incolis suam lepram seque ac immunditiem legalem afflarent. — 
Castellum illud in Judaea proxime fines Samariae silum fuisse, 
verisimile est ; et eo Dominum deflexisse iter, postquam a 
castello Samaritanorum, per quod transire volebat, repulsus 
esset. 

Occurrerunt ei decem viri leprosi, qui steterunt 

a longe. 

Non casu, ut videtur, sed consulto, ut sanationem peterent, 
cum Christi adventantis famam audissent, ei occurnrunt . — 
Venerunt autem decem simul, quos non solum morbi communio, 
sed et commune studium sanitatis congregaverat ; ut simul 
omnes, quasi lacta manu, Christi benevolentiam expugnarent^ 

— Steterunt a longe: quia lege, vetabantur versari cum sanis; 
deinde etiam ratione reverentia) erga Jesum, ne conspectu 
foedissimae suae infirmitatis oculos ejus offenderent. 

13. Et levaverunt vocem , dicentes : Jesu, praeceptor , 

miserere nostri. 

Levaverunt vocem : id est, elata voce clamarunt, tum quia 
longe aberant, tu.u quia-vehementi desiderio curationis flagra¬ 
bant. — Clamarunt autem omnes simul, unanimi voce dicentes : 
Jesn praeceptor, miserere nostri! Quod quidem verisimile est 
eos ex industria fecisse, quo magis et numero et communi 
Causa, quasi Conjunctis viribus, faetaque velut conspiratione 
quadam, Christum ad misericordiam commoverent. Et ea de 
causa fortasse factum est, ut Samaritanus eum Judicis, inter 
quas gentes caeteroquin consuetudo nulla erat, conjunctus esset. 

— Quod exemplum nobis documento esse potest, ut, quum 
gratiam majoris momenti a Deo impetrare volumus , non 
contenti orationibus privatis, publicas etiam adhibeamus, et 

quasi instructa acie divinam misericordiam expugnemus : ffcec 
vis, inquit Tertullianus, Deo grata est. 

Miserere, inquiunt, nostri , concessa nempe sanitate. Brevis 
quidem, sed ardens oratio. Non dicunt qua iu re cupiant Jesum 
sui misereri ; quia manifesta miseria ipsorum erat, a qua non 
dubitant quin possit eos liberare, quamvis multos, et incurabili 
morbo affectos. 

14. Quos ut vidit , dixit : Ite , ostendite vos sacerdotibus . 

Sensus est : Ite Jerosolymam ad templum, et ostendite vos 
sacerdotibus : ut nempe judicent illi, utrum a lepra inmiunes 
sitis necne ; et, si immunes judicaverint, praescriptis a lege 
ritibus vos purificent. 

Haec responsio Domini ad supplicantium vocem, petitionis 
concessionem, non expressam sed tacitam continet. Quod enim 
injungit leprosis, ut sese sacerdotibus ostendant, tanqnam 
medium curationis est, sicut praescriptio medici esse medium 
sanandi aegroti inlelligilur. Sensus itaque verborum Domini est: 
Ostendite vos sacerdotibus ; quod si obedientes mihi jeceritis, mea 
virtute a lepra mundabimini. 

Cur autem Dominus sic respondet? Cur homines, quod Facile 
posset, slalim non sanat, et cur nondum sanatos ad sacerdotes 
mittit? — R. Dimittit eos ad sacerdotes, non ut ab ipsis sana¬ 
rentur: sanare enim a lepra sacerdotes non poterant; sed 
-4) ad honorem et observantiam ordinis sacerdotalis custo¬ 
diendam ; -2) ad ostendendam obedientiam legi debitam : lex 
enint jubebat leprosos, si sanarentur, ostendere se sacerdotibus, 
ut per eos, recognita sanatione, restituerentur urbi et templo, 
atque convictui civili (Levit. X111 et XIV; -3) ut sacerdotes 
miraculi testes et approbatores fierent ; - 4 ) ut probaretur 
leprosorum fides et obedientia. 

Responsio scilicet et injunctio Domini leprosis erat vera 
probatio, eo qnod illa responsio obscurior erat. Non enim pro¬ 
missionem sanandi, nec rationes sic agendi exprimit ; adeo ut 
petentibus sanitatem illud ostendite vos sacerdotibus , mirum et 
praeposterum videri posset. Nam -t) leprosi sciebant sacerdotes 
curare non posse , sed tantuhi dijudicare , utrum lepra in 
homine exislat, aut an vere sanata sit. -2) Quum tot alios 
Christus voce vel tactu sanassel, ipsi soli absque sanatione, 
imo absque expressa sanationis promissione dimittebantur. 
- 3 ) Tanto minus sic dimittendi videbantur homines, (pii reveren¬ 
tia, fiducia, et supplical,ionissna3 velut solemnilale, Christi favore 
dignos se fecerant.. — Pronum ergo erat, ut leprosi mirarentur ; 
vel, de Christi potentia dubitarent : at nihilominus slalim et 
simpliciter obediunt , vaduntque quo mittuntur : certo sibi 

persuadentes, se hac ratione a Christo curandos esse, antequam 
ad sacerdotes perveniant. — Re quidem vera, eorum fides et 
odedienlia brevi fructum tulit. 

Et factum est , dum irent, mundati sunt. 

Factum est , non casu, quanquam praeter exspectationem 
eorum ; sed Christi providentia et virtute, ut dum irent mun¬ 
dati sint. 

Dum irent , id est, inter eundum, in itinere, antequam ad 
sacerdotes pervenissent, et quum vix aliquantulum digressi, 
adhuc non longe ab Jesu recessissent : ut manifestius intelli- 
gerent, se ab illo sanatos. Mox enim senserunt se melius 
habere, vitamque novam in membris atque ossibus insinuari ; 
simulque sese invicem aspicientes, viderunt extrinsecus corpora 
mutari et integre ab horrenda plaga liberari. Mundati sunt: 
mox scilicet prorsus sanatos sese viderunt, mutato colore albo 
ac lurido in nativum ac vividum, et carne ab omni scabie, pru¬ 
rigine, corruptioneque liberata. 

15. Unus autem exiliis... regressus est, cum magna 

voce magnificans Deum. 

Omnes sane decem , miraculum experientes, gaudio ingenii 
exultarunt, et Jesum suae sanationis auctorem agnoverunt : sed 
unus ex eorum numero, confestim reflectens iter, ad Salvatorem 
regressus est, magna et jubilante voce magnificans Deum , qui 
per Jesum sibi sanitatem dedisset. 

Cur ille rediit, alii vero regressi non sunt? Rediit ille gratitu- 
dinis causa, ut Christo gratias ageret; non redierunt reliqui, quia 
minus grati erant, ideo enim mox a Domino reprehenduntur. — 
Quod si judicaverint, prout credibile est, iter sibi pergendum 
esse ad sacerdotes, id, etsi aliqua ex parte culpam minuit, plane 
non purgat : hoc enim oportebat facere, et illud non omittere. 
Et quidem debuerant prius ad Christum sanationis, auctorem 
redire, quam ad sacerdotem judicem pergere : quia gratitudinis 
officium magis urgebat, et, Jesu transeunte ac digressuro, mox 
impossibile futurum erat. Atque hoc est quod in illis Christus 
reprehendet. 

16. Et cecidit in faciem ante pedes ejus , gratias agens . 

Non jam a longe subsistit homo ; sed, utpote mundus a lepra, 
et amore erga liberatorem incitatus, ad pedes usque Christi 
accurrit : qui, vel eo adhuc loco ubi eum reliquerat, docendi 
gratia consisteret; vel ad summum, castellum ingressus, facile 
adiri posset. Cumque ad eum pervenisset, cecidit in faciem ante 
pectes ejus , pronus scilicet in terram, ut profunde se humiliando 

summam ei reverenliam exhiberet; simulque Salvatori gratia¬ 
rum actiones ex animo effudit. 

Et hic erat Samaritanus. 

Eo nempe laudabilior ejus gratitudo censenda est, quod, 
ulpote Samaritanus, a Judaeis abhorrens, minus in Jesum pro¬ 
pensus esse debebat quam alii novem, qui ejusdem cum Domino 
Judaicae gentis erant. — Ideo quoque Evangelista addit eum 
Samaritanum fuisse, ut intelligalur subsequens verbum Domini, 
qui vocat eum alienigenam. 

17. Nonne decem mundati sunt ? et novem ubi'sunt ? 

Quasi dubitans vel mirans, per interrogationem loquitur 
Christus, ut sic absentium defectum et ingratitudinem vehemen¬ 
tius notet ; quasi diceret : Mirum sane quod et illi gratias mihi 
non referant, siquidem similiter sunt sanati ! Ergo in tanto 
numero non est inventus nisi unus, qui daret gloriam Deo. 

Dare gloriam Deo hic, significat veritatem confiteri et aperire, 
qua Deus per Christum suum glorificandus esset. Operatus 
fuerat hoc miraculum sanationis Dens, ut caetera, non tantum 
ad utilitatem eorum quos sanaverat ; sed praecipue ad gloriam 
nominis sui, ut ipse ex eo glorificaretur seu laudaretur, et 
signanter nt Christus Filius ejus innotesceret. Illi vero contenti 
sanitate accepta, nec reversi, ut, quod in ipsis Deus per Jesum 
fuerat operatus, miraculum aperirent, illudque coram Jesn et 
populo praedicarent; fraudaverunt Deum gloria sua, et Chris¬ 
tum testimonio Patris. 

18. Non est inventus qui rediret et daret gloriam Beo , 

nisi hic alienigena. 

Scilicet, non nisi unus investus est, et quidem ille unus est 
alienigena. — Vocat illum Jesus alienigenam, non contemptus 
causa ; sed ut reliquorum culpam amplificet, quod is Deo glo¬ 
riam dederit, a quo id minus quam a caeleris exspectandum 
fuerat. Insinuat enim, reliquos novem Judaeos fuisse, de genere 
Israel et Patriarcharum, cultores Dei, a pueritia instructos 
divina lege ; quos potius decuisset, Dei. et Christi sibi promissi, 
gloriae studiosos esse. Atqui illorum ne unus quidem ofliciura 
implevit ; solus Samaritanus, quod Deo eL Christo debebat 
professus, religiosa gratitndine Judaeos vicit. — In quibus 
Christi verbis querimonia subesi de toto populo Israel : etenim 
alienigenam unum cum pturibus Judaeis comparando, significat 
fore, ut exteri potius gratiam Dei agnoscant ac magnificent, et 
pietate gratitudineque erga Deum el Christum Judaeos superent. 

19. Surge , vade : quia fides tua te salvum fecit. 

Fides tua, qua scilicet credidisti id fieri a me posse; et confi¬ 
sus eliam me velle, obedivisti jussui meo ; haec, inquam, fides 
tua, tanquam congrua dispositio, ad sanitatem libi conferendam 
cooperala est. — Te salvum fecit, non lautum secundum cor¬ 
pus, sed eliam secundum animam, liberando te simul a lepra 
corporis et a lepra peccatorum. — Sic loquendo Dominus 
consuluit modestiae, ne vanam gloriam aucupari, aul ea delectari 
videretur ; et Samaritani fidem continuavit, eumque ut in ea 
perseveraret admonitum, a se dimisit. 

Etsi de aliis non loquitur Dominus, censendi tamen sunt simi¬ 
liter per fidem suam sanatos, imo, ut mulli sentiunt, eliam 
justificatos. Samaritanus autem fide sua digne se gessit ; illi 
vero, quia non se deinde gesserunt consentanee fidei, nec a fide 
fuerunt laudandi. — Quod si ad Christum non redeuntes vere 
peccaverint, non tamen certum est, inquit Maldonatus, eos 
mortaliter peccavisse, cum potuerint beneficium ejus animo 
recognoscere ; vel, si mortaliter peccaverint, nihil vetat eos 
justificatos fuisse'prius, et deinde ob ingratitudinem justitiam 
amisisse. 


Explicatio secunda. 

Transibat Jesits per mediam Samariam et Galilceam. 

4° Dominus in ipso itinere bonum operari non omittit, et 
occurrentes sibi leprosos sanat : ut discamus in hac transitoria 
vita, in hoc nostro itinere ad aeternitatem, omni tempore et 
omni circumstantia uti ad operandum bonum ... * 

2 ° Dominusa Samaritanis repulsus, mox hominem Samarita¬ 
num a lepra sanat : ut discamus reddere bonum pro malo, et 
benefacere iis qui oderunt nos_ 

Occurrerunt ei decem viri leprosi. 

1 ° Homines illi imaginem exhibent eorum omnium, qui 
peccato coinquinati suntveluli lepra, quae animae ejusque facul¬ 
tatibus, tum internis, tum externis, misere inhaeret; simulque 
exemplo suo ostendunt, quanta debeat esse nostra diligentia 
circa animae salutem, quomodo a spirituali lepra liberari, et de 
accepta liberatione Deo grati esse debeamus_ 

2° Multi sumus in hoc mundo leprosi, decem istis expressi : 
quamvis alii aliis immundiores simus ; aliique lepra haeresis, 
alii lepra superbiae, alii lepra voluptatis carnis infecti... 

5° Leprosi occurrunt Christo , quia -i) suam miseriam 

agnoscunt, - 2 ) ab ea liberari cupiunt, - 3 ) a Christo se libera¬ 
tum iri confidunt. Similiter, ut spiritualiter sanemur, Chris¬ 
tum adire debemus, qui solus animae nostrae miserias curare 
potest, et quidem omnes : Qui sanat omnes infirmitates tuas. 
Ps. CII. 

4° Occurrunt Christo transeunti, festinantes, ne mox eo 
praetergresso, jam occasionem non habeant : ut discamus non 
differre poenitentiam ; sed, ubi Dominus per gratiam suam 
accedit et vocat nos, accurramus sine mora, ne gratia subtra¬ 
hatur, neve morte praeveniamur— 

« 5° Occurrunt decem simul, sese mutuo ad fiduciam ani¬ 
mantes : ut discamus nos invicem verbo et exemplo ad bonum 
provocare.... 

Qui steterunt a longe. 

1 ° En humilitas et reverentia erga Christum Dominum, qua 
indignos se judicarunt, qui ad ipsum propius accederent. 
Hujusmodi sensus oritur in corde hominis, qui Domini erga 
se bonitatem, et suam erga talem Dominum ingratitudinem 
considerat : tunc sua peccata confiteri, et ut peccatorem sese 
gerere non erubescat... 

2° Aliud hic documentum datur, nimirum mala consortia 
esse fugienda. Quod enim lex vetus leprosos extra castra ver¬ 
sari, et ab hominum consortio abstinere jubebat, figuram con¬ 
tinet cautelae, respectu contagionis animarum adhibendae : ut 
nimirum inlelligamus, quantopere spiritualis leprae contactus, 
seu peccatorum hominum consortium cavendum sit. 

Et levaverunt vocem suam , dicentes : Jesu, proeceptor, 

miserere nostri. 

1° En oratio, oratio fervens, quae veluti clamor validus ad 
Deum pervenit... 

2 J Oratio humilis ;e corde humili prodiens, humilitatem 
spirans, et ideo coelum penetrans : Miserere nostri ! 

5° Oratio fiducialis : confidunt enim miseri, posse Dominum 
et velle lepram curare, eL quidem decem hominibus simul : 
cum Domini beneficentia, non, sicut humana liberalilas, mul¬ 
titudine donorum exhauriatur... 

4° Oratio conjuncta et unanimis, quae plurimum apud Deum 
potest, quum multi, eadem necessitate pressi, simul et cum 
charilate orant; nam quod quisque pro omnibus petit, sibi 
quoque impetrat : Orate pro invicem , ut salvemini (Jac. V, 6). 
— Dico vobis, quia si duo ex vobis consenserint super terram, de 
omni re , quamcumque petierint, fiet illis a Patre meo qui in coelis 
est. Mattii. XVIll, 19. 

I. — S. Scripturae. 

Quos ut viclit Jesus... 


\° En principium sanationis leprosorum, nspeclus Domini : 
simul ac videt miseros, miseretur el saual. Non enim a miseria 
oculos a verti t aut viscera claudit. — Ilinc docemur , omne 
nostrum bonum inde originem habere, cpiod Christus Dominus 
misericordes oculos suos ad nos convertit, sicut convertit ad 
hos leprosos, ad Petrum, elc. Ad quem mitem respiciam, dicit 
Dominus, nisi ad pauperculum , et contritum spiritu , et trementem 
sermones meus ? lsai. LXY1, 2. 

2 ° Ita respexit illos, qui ei suam miseriam videndam, acce¬ 
dendo el clamando, ostenderunt... 

5° Similiter nos, misericordiae oculis respicere debemus 
miseros quoscumque, praesertim peccatores.... 

Ite , ostendite vos sacerdotibus. 


Cum posset eos slatim sanare, mittit tamen ad sacerdotes : 

l p quia ex parte nostra cooperationem suae gratiae, certasque 
conditiones requirit.... 

2° Quia sic probare, solet fidem ac fiduciam el obedientiam 
servorum suorum. Hocolim modo probavit Abraliam, dicens : 
Tolle (ilium tuum, qmm diligis , Isaac, el offer eum mihi m holo¬ 
caustum. Gen. XXII, 2. 

5° Quia eanulem conditionem ut a lepra mundemur, omni¬ 
bus nobis praescribere volebat : nimirum ostendendi nos sacer¬ 
dotibus in tribunali Poenitentiae. Omnibus enim nobis dicit : 
Ostendite vos , i. e. aperite vos totos sacerdoti, ut vos videat 
el plene cognoscat ; nihil mali occultando omnium quae feceri¬ 
tis, quae dixeritis, aut nihil cui interne consensum praebueiitis. 
— Nisi ad sacerdotes ivissent leprosi, a Christo mundati non 
fuissent ; sic et nos, nisi Christum m persona sacerdotis adea¬ 
mus, nequaquam sanationem animae consequemur... 

4° Quomodocumque Dominus supplicantibus respondeat, 
etiamsi negare videatur, tamen petitionem semper, dummodo 
haec bona sit et salutaris, concedit : negare enim benignitas ejus 
nihil potest. 

« 

Dum irent , mundati sunt. 


4° En fides et obedienlia, qua leprosi stalim et sine querela, 
verbo Domini obsequuntur; nec, sicut Naaman Syrus obmur¬ 
murant (IV Peg. V) : ut discamus velociter in omnibus obe- 
dire, quae Dominus per se ipsum, vel per suos ministros 
injungit.... 

2° En praemium obedientiae. Quicnmque obodiel voci Christi, 
in persona Confessarii loquentis, mox a quacumque lepra mun¬ 
dabitur.... 

1 5° In ipso itinere, antequam ad sacerdotes perveniant, mun¬ 
dantur ; quia oculis Dei vera ac bona voluntas pro facto repu¬ 
tatur. — Sic etiam perfecta de peccatis contritio, cum adjuncta 
confitendi voluntate, hominem slatim justificat (i), 

4° Haec leprae sanatio imago est resurrectionis, ac renova¬ 
tionis futurae corporis nostri, in novissimo die : quum refor¬ 
mabit Christus corpus humilitatis nostrae, configuratum corpori 
claritatis suce. Pliil. III, 21. 

Unus eoo illis ... regressus est... gratias agens ; 
et hic erat Samaritanus. 

1° Exemplum gratitudinis : quae virtus non tantum nobilis¬ 
sima est, Deoque gratissima; sed etiam necessaria, ut Deus 
nobis benefacere pergat et perseverantiam tribuat. Porro 
magna hujus hominis gralitudo describitur : Degressus est cum 
magna voce magnificans Deum, et cecidit in faciem ante pedes 
ejus , quasi illos vellet osculari, gratias agens ob acceptum 
beneficium. 

Ingratitudo e contra, est ventus urens , siccans sibi fontem 
pieiaiis , rorem misericordiae, fluenta gratiae. S. Bern. Serm. 
51 in Canlic. 

2 ° Unus tantum revertitur : quia pauci Deo vere grati exi- 
stunt, plurimi vero ingrati. Quanta enim beneficia a Deo secun¬ 
dum corpus et animam accepimus!... Quomodo gratias repen¬ 
dimus?... An saltem beneficiis contra ipsum benefactorem non 
abutimur?... — Nonne haec gratitudinis oblivio causa est, cur 
ex tot vocatis tam pauci sint electi ?... 

5» Qui revertitur Samaritanus est, nimirum, ille a quo minus 
quam a Judaeis gralitudo exspectanda videbatur ; ut intelliga- 
mus,eos qui, sicut Judaei, majora beneficia acceperunt , frequen¬ 
ter ingratiores esse... 

Nonne decem mundati sunt ? et novem ubi sunt ? 

1 ° Hoc dicit tacite Dominus eucharistieus, de throno taber¬ 
naculi sui, ad fideles, quos assidue templum frequentare videt et 
pietatis officia persolvere : Nonne decem , i. e. mulli alii, quos 
numeravi, et nomine suo cognosco, per Baptismum, imo per 
Poenitentiam et Eucharistiam paschalem mundati sunt ? Et 
novem , i. e. longe maxima pars, ubi sunt ? Ubi ? Non ad pedes 
Domini, non in domo Dei, non vacantes negotio animae suae; 
sed... — Ubi sunt ? Quaestio non ignorantis, sed reprehenden-' 
tis est : ipsos enim omnes et singulos sequitur oculo, et perse- 
quetur, donec ad judicium compellat... 

2° Idem dicet in die judicii, quum animarum Pastores de 

(1 ) Elementa theol. clogm. tract. 14, de Poenitentia, n. 129 seqq. 

grege interrogabit. Nonne, inquiet, talem numerum fidelium 
tibi commisi, eosque omnes tu docuisti et sacramentis refecisti ? 
et ecce tam pauci stant a dextris meis, veste nuptiali et inunda 
induti ; reliqui ubi sunt ?.. 

5° Illud novem ubi sunt ? perseverantia? necessitatem innuit : 
omnes enim leprosi illi bene inceperunt , omnes Christum 
quaesierunt, etc. ; sed novem a Domino recesserunt, et unus 
tantum perseveranter fidelis, ad Dominum reversus est... 

Non est inventus qui rediret et daret gloriam Deo. 

En Domini modeslia et humilitas, non sibi sed Deo laudem 
quaerentis. Non enim dicit. : Qui daret mihi gloriam , aut , qui 
mihi gratias ageret ; sed qui daret gloriam Deo : ul nos doceret, 
eum qui beneficium praestat , non sibimet gralitudinem aut 
laudes petere debere ; sed Deo , a quo omne datum optimum 
procedit. Gratis accepistis, gratis date (Malii). X, 8). — Non 
nobis, Domine, non nobis : sed nomini luo da gloriam . Ps. CXUI. 


DOMINICA DECIMA QUARTA POST PENTECOSTEN. 

Nemo potest duobus dominis servire. Matth. Vf, 24-33. 

24. Dixit Jesus discipulis suis : Nemo potest duobus 
dominis servire : aut enim unum odio habebit, et alterum 
diliget ; aut unum sustinebit, et alterum contemnet. Non 
potestis Deo servire et mammonae. —25. Ideo dico vobis, 
ne solliciti sitis animae vestrae quid manducetis, neque cor¬ 
pori vestro quid induamini. Nonne anima plus est quam 
esca, et corpus plus quam vestimentum? — 26. Respicite 
volatilia coeli, quoniam non serunt, neque metunt, neque 
congregant in horrea : et Pater vester coelestis pascit illa. 
Nonne vos magis pluris estis illis? —27. Quis autem 
vestrum cogitans potest adjicere ad staturam suam cubitum 
unum? — 28. Et de vestimento quid solliciti estis ? Con¬ 
siderate lilia agri quomodo crescunt : non laborant neque 
nent. — 29. Dico autem vobis , quoniam nec Salomon in 
omni gloria sua coopertus est sicut unum ex istis. — 30. Si 
autem fenum agri , quod hodie est, et cras in clibanum 
mittitur, Deus sic vestit, quanto magis vos, modicae fidei ? 
— 31. Nolite ergo solliciti esse, dicentes : Quid manduca¬ 
bimus, aut quid bibemus, aut quo operiemur ? — 32. Haec 
enim omnia gentes inquirunt. Scit enim Pater vester 

quia his omnibus indigetis. — 33. Quaerite ergo primum 
regnum Dei et justitiam ejus, et haec omnia adjicientur 
yobis. 


Explicatio prima. 


I. De impossibilitate serviendi simul Deo et mammonae. 

II. De abjicienda sollicitudine circa necessaria corpori . 


24. Nemo potest duobus dominis servire. 

Praetectum Evangelium pars est sermonis in monte , quo 
Dominus doctrin® suae summam proposuit, quemque secundo 
praedicationis suae anno, sub medium Maii, coram discipulis 
habuit in monte Galilaeae, urbi Bellisaidae vicino. Illo autem 
sermone, non tanium docuit quomodo Deo Domino nostro 
serviendum sit ; sed etiam obstacula ostendit, quae divino 
servitio opponuntur. 

Cum autem praecipuum qnoddam et commune obstaculum 
sit cupiditas divitiarum, et nimia sollicitudo circa vitae neces¬ 
saria, Christus discipulos illud tollendum docet. Quare impri¬ 
mis statuit, fieri nequaquam posse, ut quis simul Deo serviat 
et avaritiae, seu pecuniae cupiditati : iVcwo, inquit, potest duobus 
dominis servire. Quod adagium communiter verum esse intelli- 
gitur ; sensu autem quo a Domino adhibetur, est verissimum. 
Significat enim, 1° neminem posse duobus dominis obedire 
contraria praecipientibus. 2° Neminem posse per omnia se 
addicere, atque penitus cor suum tradere duobus dominis : si 
enim cor fit possessio domini unius, nequit jam esse possessio 
alterius. — Quod universale principium Dei Filius applicat 
duobus dominis in particulari : Deo nempe et avaritiae, cultui 
Dei et cultui auri ; qui revera duo domini tales sunt, ut tum 
cultoribus suis contraria jubeant, tum cor eorum penitus occu¬ 
pare velint. Quapropter hujusmodi dominis ambobus aduaerere 
frustra quis contenderet : necessario enim alterutri soli amo¬ 
rem et obedientiam praestabit. 

Aut enim unum odio habebit et alterum diliget; aut 
unum sustinebit et alterum contemnet. 

Scilicet si Deum amat, divitias contemnet ; si divitiarum 
jugum portat et avaritiae obedit, Deum ejusque legem odio 
habebit. Quare recte subjungitur : 

Non potestis Deo servire et mammonce. 

Mammona apud Syros divitiarum deus vocabatur, idem 
qui apud Graecos dicebatur Plutus vel Pluto, et cujus regia 
sedes erat in inferis. — Mammona, seu avaritia, opponitur 
Deo, tanquam deus falsus aut idolum Deo vivo ac vero : quia 
pecuniae cupiditas est revera idolorum servitus (Eph. V, 5). 
— Ilinc sensus sententiae Dominicae est : INou potestis simul 
Deum colere et cupide divitias sectari, ita nimirum ut cor 
alligatis ulrique, et utrique curas, operas et labores vestros 
impendatis ; pra)sertim quia Deus ita vult coli et amari super 
omnia, ut nullum rivalem patiatur, nec sinat aliquem sibi 
in amore aequari aut comparari. Et vice versa, opes ita 
cor et curas divitis avari ad se rapiunt, ut non sinant illa Deo 
impendi. 

Proscribit ergo Dominus divitiarum cupiditatem, qua cor 
iis alligatur, quaque pecuniae ut bonum primarium primario 
studio quaeruntur. Ilanc Dominus cupiditatem condemnat, ut 
cum Dei servitio insociabilem ; non vero illud divitiarum 
studium, quod Dei famulatui subordinatum sit , nec cor 
destineat alligatum. Quare non dicit : Non potestis Deo servire 
et opes habere ; sed : Non potestis Deo servire et simul opibus 
servire. Mulli enim Sancti divitias habuerunt, iisque usi sunt 
ad bona opera, quia iis cor non affixerant, secundum Pro¬ 
phetae monitum : Divitice si affluant , nolite cor apponere. 
Ps. LX1. 

25. Ideo dico vobis, ne solliciti sitis... 

Ne ergo practice in servitutem mammonae, quo a servitio 
Dei retraheremini, deveniatis, ne solliciti silis circa res tempo¬ 
rali vitae necessarias. Hujusmodi enim anxia sollicitudo, -i) ducit 
ad congregandi opes cupiditatem aique servitium mam¬ 
monae ; 2) ipsa sollicitudo impedimenlum est bonae vitae et 
spiritui chrisliano. 

Non dicit Christus : Ne curetis, ne provideatis; sed, ne sol¬ 
liciti silis: quia nequaquam prohibet providem curam ac 
moderatam diligentiam circa res temporales ; sed sollicitudinem 
illam inordinatam et nimiam, quae spiritualium rerum amorem 
et studium exstinguit. 

Quaenam autem est sollicitudo prohibita, quaenam cura licita 
et laudabilis? — 1° Solliciludo vitiosa est, si -4) temporalia 
bona ita quaeruntur, ut anteponantur spiritualibus : -2) si quae¬ 
runtur cum animae aut legis divinae detrimento ; vel -3) per mala 
media ; vel - 4 ) ob malos fines ; vel - 5 ) in eis collocando ultimum 
finem et quietem ; quum v. g. quis thesaurizat ad thesauri¬ 
zandum ; vel -6) si solliciludo sit nimis anxia, etiam in rebus 

alioquin necessariis : quae anxielas semper oritur ex nimio 
affectu ad rem ipsum temporalem, et ex delectu fiduciae in provi¬ 
dentia Dei. Non enim, ut Chrysostomus apposite dicit quia 
res milii sunt necessariae, ideo oportet me esse sollicitum, sed 
potius sunt, ideo possum esse tranquillus : necessaria enim 
certa fiducia snnt a Deo exspectanda, superflua non item. 

2 ° Laudabilis cura temporalium est ea, quae -t) sit secun¬ 
daria : ita ut reluis spiritualibus semper cedat , et putiores 
partes relinquat ; -2) quae sil ordinata, ita nl temporalia quaerat 
tantum in ordine ad aeterna, et luiiqtiam media ad Christianam 
vitam utilia, ad duritatem, aliaqne bona opera exercenda ; 
-3) quae sit moderata, sine perturbatione et anxietate, sed in 
divina Providentia fiducialiter conquiescens. 

Hujusmodi cura ac diligentia chrisliana versari potest et 
debet, imprimis circa necessaria et convenientia statui cujtisque ; 
deinde extendi etiam potest ad superflua et ulteriora, ut quis 
ad alliorem statum ascendat. At vero hoc quandoque , imo 
saepe, periculosum esse solet et ambitioni proximum : quare 
augmenta et incrementa rei familiaris parcius , nec nimio 
studio intendere convenit. 

Ne solliciti sitis animae vestrce quid manducetis , neque 
corpori vestro quid induamini . 

Anima hic ponitur pro vito,'quia est causa vitse quae cibo 
sustentatur ; et sensus est : Ne solliciti silis de victu, neque de 
vestitu et similibus ; vel de iis quae necessaria sunt ad sustenta¬ 
tionem vestras naturae, i. e. animae et corporis, quae Deus , 
Creator et Pater vobis dedit : si enim vobis naturam dedit 
necessitates ferentem, his utique necessitatibus paterne debuit 
providere. 

Nominat victum et vestitum, duas res maxime necessarias, 
et de quibus homo maxime solet esse sollicitus ; vetatque 
etiam de illis sollicitudinem habere. Quam sollicitudinem ut 
facilius caveamus, sequentes nobis rationes proponit : -i) Deus, 
qui dedit creaturae suae vitam, non denegabit vitae sustentacula. 
-2) Deus providens alimenta aviculis, non negabit cibum homi¬ 
nibus. - 3 ) Aliunde, omnis nostra sollicitudo per se, ac sine 
Deo, inanis est. -4) Dens qui providet ornatum floribus, non nega¬ 
bit vestimentum hominibus.- 5 ) Illa sollicitudo injuriosa Deo est, 
e.t indigna Christianorum, ac propria Gentilium, qui Deumejnsqiie 
paternam bonitatem non cognoscunt. - 6 ) Providentia peculiaris 
expresse promittitur hominibus, ante omnia regnum Dei quae¬ 
rentibus. — His fiduciae motivis Dominus addit conclusionem 
seu regulam practicam, ut de futuris sollicitudinem deponentes, 
et pr aesentia moderate, ut par est, procurantes, in divina Pro¬ 
videntia conquiescamus. 

Nonne anima plus est quam esca , et corpus plus quam 

vestimentum ? 

Qui ergo dedit quod plus est, nonne dabit quod minus est? 
Deus, qui nobis animam et corpus dedit, et continua quasi 
creatione conservat; utique etiam dabit quae minora sunt, 
escas nempe et vestes, sine quibus anima et corpus subsistere 
nequeunt. 

26 . Respicite volatilia coeli , quoniam non serunt 
neque metunt , neque congregant in horrea : et Pater 
vester coelestis pascit illa. Nonne vos magis pluris estis 

illis ? 

Dominus considerare nos docet, Providentiam divinam, in 
universo mundo, in coelo et in terra manifestam : eamque duo¬ 
bus exemplis explicat, avium nempe et florum. — Dicit volatilia 
coeli,, ut ea distinguat a domesticis et quibusvis terrestribus 
animalibus, lanquam magis derelicta, longius a cibo remota, et 
de victu minime, de cantu fere unice sollicita. 

Dicit Vaier coelestis , non eorum, sed‘vester , pascit illa : quanto 
ergo magis vobis, filiis suis, ad imaginem suam creatis, provi¬ 
debit ? Nonne vos magis pluris estis illis ? 

Quod addit non serunt neque metunt , neque congi egant in hor¬ 
rea : indicat aviculas esse magis destitutas sustentationis mediis 
quam homines, quibus Deus facultates dedit, ut seminare et 
metere, sibique providere possint. Non ergo id lanquam exem¬ 
plum proponitur imitandum, quasi homo otiose vivere deberet, 
cum scriptum sit : Si quis non vult operari , nec manducet 
(II Tliess. III, 10) ; sed ut, adhibita rationali opera, in paterna 
Dei providentia quiescat. 

27 . Quis autem vestrum cogitans , potest adjicere ad 
staturam suam cubitum unum ? 

Quantumvis scilicet quis cogitando nervos ingenii et industriae 
intendat, seseque discruciet, ut staturae suae quidquam adjiciat, 
nunquam id etliciel, cum ea res ad solum pertineat Creatorem ; 
similiter omnis inordinata sollicitudo ad vitam producendam, 
inanis est : cum vitae mensura a Creatore determinata sit. 

• 28 . Et de vestimento quid solliciti estis ? Considerate 
lilia agri quomodo crescunt : non laborant neque nent. 

Ut inlelligamus Dei providentiam circa vestitum, reliquum- 
que hominis ornatum, habitationem et supellectilem, conside¬ 
rare nos jubet lilia, quorum mira est venustas, candor, fragran¬ 
tia, ordo, decor, celsitudo et velul majestas ornatus. 

Sicut paulo anle non dixit volatilia tantum, sed volatilia caeli, 
ita nuric dicit lilia agri : ut haec ab hortensibus distinguat, quae 
hominum cura plantantur et aluntur. — Videtur autem Dominus 
hoc exemplo docere voluisse, Deum non solummodo strictae 
necessitatis, sed convenientis elegantiae et honestatis nostrae 
curam habere ; ut ne hujus quidem causa sollicitos nos esse 
oporteat. Quemadmodum palresfamilias non solum provident, 
ne quid liberis suis ad vitam et studia, sed etiam ne quid ad 
usitatam elegantiam et honestam recreationem desit. Huc spec¬ 
tat quod subjungit : 

29 . Dico autem vobis , quoniam nec Salomon in omni 
gloria sua coopertus est sicut unum ex istis. 

Sensus est : Quando Salomon regali, et tanto regi congrua 
magnificentia ornatus apparebat, liliorum decorem aequare non 
potuit. 

Proposuit Christus Salomonis potius quam alterius regis 
exemplum, quia omnibus qui ante et post ipsum fuerunt, ante- 
celluil et opibus et potentia et sapientia : i. e. iis rebus, quibus 
reges excogitant, sibique procurant ea, quae ad ornatum exter¬ 
num perlinent. Et re quidem vera, lania fuit Salomonis magnifi¬ 
centia, ut vel ministrorum ejus vestimenta reginam Sabae 
miratione et stupore implerent. II Paral. IX. 

Porro liliis comparat vestimentum sive paludamentum 
Salomonis, quia hoc erat, ut juxta antiquos Judaeorum inores 
videtur, candidum, floridum et liliatum, seu liliis acupictis 
intertextum. Salomon enim figura Christi, liliis singulariter 
delectabatur, adeo ut ea lanquam praecipua, tum palatii sui, 
tum templi ornamenta elegerit ; et ipse in Canticis saepius de 
Sponso dicat : Qui pascitur inttr lilia. Cant. II, 16 ; VI. 2 ; 
VII, % 

Praefert autem Dominus liliorum pulchritudinem libatis ex 
auro Salomonis vestibus : quia h) illa pulchritudo, utpole natu¬ 
ralis et nativa, omnem artis elegantiam, quasi meram adumbra¬ 
tionem atque rudem imitationem superat. Ars enim imitatur 
naturam, sed non adaequat. « Hevera, inquit S. Hieronymus, 
« quod sericum, quae regum purpura, quae pictura textricum 
« potest cum floribus comparari ? Quid ita rubet ut rosa ? Quid 
« ita candet ut lilium ? Violae vero purpuram nullo superari 
* murice, oculorum magis quam sermonis judicium-esl. > -2) Quia 
flos naturalis, est flos verus et vivus, suavemque fragrantiam 
spirans ; flos vero arte confectus, inanimis, fictilius, cedens 
naturae sicut imago veritati. -3) Quia flos artis, propius specta¬ 
tus, rudis, imo turpis ac diflbriuis apparet ; flos vero naturae, 
quanto consideratur propius, tanto pulchrior, fragranlior, mira¬ 
bilior comperitur. 

30. Si autem fenum agri , quod hodie est et cras in 
clibanum mittitur,.Deus sic vestit... 

Sicut Dominus liliorum maximum ostendit ornatum, ita jam 
declarat minimam eorum ulililaiem : non enim sunt nisi herlva, 
vix ad. clibanum succendendum utilia. — Apud Orientales 
videlicet liliorum caules arefacti, ut aliae herbae , frutices ac 
flores, adhibebantur ad alendum ignem in fornacibus. 

Itaque quum de pulchritudine agebat Dominus, lilia agri; 
quum de utilitate loquitur, appellat fenum agri : cui eaetero- 
quin Scriptura solet ea quae vilissima et brevissimae vitae sunt, 
comparare : Homo sicut fenum ilies ejus, tanquam flos agri sic 
efflorebit (P . CII). — Opposita ergo liliorum vilitate eormndem 
pulchritudini , ostendit , nihil tam vile nec tam abjectum esse, 
cujus Deus summam curam non habeat. . 

Quanto magis vos , modicae fidei ? 

Ilac increpatione ostendit, vulgarem quam impugnat sollici¬ 
tudinem, nasci ex nimia et non ferenda divinae Providentiae 
diffidentia. 

31. Nolite ergo solliciti esse , dicentes : Quid mandu¬ 
cabimus , aut quid bibemus , aut quo operiemur? 32. Hoec 
enim omnia Gentes inquirunt.... 

Variis quae vulgo fiunt quaestionibus sollicitudinem depingit, 
sine fine quaerentem et timentem , quaeque Christi discipulis 
indigna est, ac propria tantum Gentilium. Hi enim Deum , 
Deique providentiam ignorant; Christiani vero eam fide cognos¬ 
cunt, imo indies sentiunt et experiuntur. 

Scit enim Pater vester coelestis quiajiis omnibus 

indigetis. 

En summa divinae Providentiae , lotiusque nostrae fiduciae 
fundamentum : Deus scit, — vult , — et potesi indigentiae nostrae 
opitulari. Scit , quia omniscius ; vult, quia Pater ; potest, quia 
Rex cwlesiis est et omnipotens. — Cum emphasi praecipua dicit, 
Deum scire nostras necessitates cunctas : quia sutlicit patrem, 
et quidem talem Patrem, indigentiam filiorum cognoscere ; 
ipsius enim sollicitudo pro nobis multo major est omni cura , 
quam ipsimel pro nobis gerere possumus : est enim divina et 
immensa. 

33. Qucerite ergo primum regnum Dei el justitiam ejus , 
et hoec omnia adjicientur vobis. 

Conclusio practiea, promissione confirmata. Qu®rite, inquit, 
primum , non tam tempore primum, quam aestimatione et 

diligentia : quaerite nempe maxime, praecipue et primario , 
regnum Dei , i. e coelestem bealiludinein ; et justitiam ejus seu 
justitiam Dei : i. e. media quae ducunt ad regnum Dei, scilicet 
Dei gratiam, peccatorum expiationem , virtutes et bona opera, 
quae Deus praescribit. Haec primario ac primo loco quaerite; 
caelera tantum secundo loco , et in ordine ad regnum Dei 
procuranda sunt. Quod si fecerit is, temporalia qmecumque 
suppetent vobis : expresse enim promitto tore, ut omnia a Deo 
adjiciantur vobis. — Dicit temporalia nobis adjici , ut inlelli- 
gaiuiis, ea non retribui ut mereedem bonorum operum , quae 
tota nobis servatur in coelo ; sed quasi mantissam, futurae 
retributionis mensurae superadditam. Temporalia enim , ut 
Chrysostomus ait, sunt bona infirma , et levissima respectu 
coelestium, quae supra modum in sublimitate aeternum gloria ? 
pondus ab Apostolo appellantur (II Cor. IV, 17). 

Explicatio secunda. 

Nemo jpotest duobus dominis servire. 

i° His verbis Salvator solemniter declarat id, quod in vetere 
Lege, inio in corde hominis scriptum est, Deo nempe soli esse 
serviendum : Dominum Deum tuum timebis , et illi soli servies 
(Dent. VI, 15). — Deus solus est Creator ac Dominus noster , 
cui soli obsequium nostrum et cor nostrum debetur , quique 
cor nostrum lotum requirit. Non enim est alius Deus praeter 
ipsum : nec sunt praeter ipsum nisi idola, quae juxta Deum 
vivum collocare nefas est : Ego sum Dominus Deus mus... non 
habebis deos alienos coram me (Exod. XX, 5). Quare Elias 
graviter Israelitas increpabat dicens : Ut quid claudicatis in 
duas paries (alternantes) 't Si Dominus est Deus tnns , sequimini 
eum ; si autem linal, sequimini illum (111 Lieg. XVIII, 21).— 
Et Paulus : Quae societas luci ad tenebras ? Quae autem conventio 
Christi ad Deliat ? II Cor VI, 15. 

2° Quinam sunt domini duo , quos Christus hic innuit ? — 
Generalim hi sunt Dens et diabolus, Deus el peccatum ; aut 
universim, Deus et quidquid Deo contrarium est. — Iu parti¬ 
culari, duo domini sunt Denset mammona, seu idolumavaritiae; 
Deus el mundus ejusque ambitio; Deus et caro ejusque 
voluptates. Mammona, mundus et caro totidem sunt domini, 
seu potius tyranni, legitimo Domino Deo oppositi, quorum 
servus constituitur qnirumqtie eis obedit : A quo quis superatus 
est, hujus el servus est (11 Pet. II. 19). — Nescitis , quoniam cui 
exhibetis vos servos ad obediendum, servi estis ejus cui obeditis,? 






396 


4 


SERIES SECUNDA 




sive peccati ad mortem, sive obedilionis ad justitiam. Rom. 
VI, 16. 

5° Eligendum estinler duos dominos : inter Deum et diabo¬ 
lum, inter Christum et Belial — Ulri melius est servire? Sane, 
sicut Deo servire regnare est; iia diabolo servire, jugum 
Iraliere turpissimum, et aeternum perire est. Duo mala fecit 
populus meus : me dereliquerunt fontem aquee vivee, et foderunt 
sibi cisternas , cisternas dissipatas, quee continere non valent 
aquas. Jerem. II, 15. 

4° Quinam illi sunt, qui volunt duobus dominis servire? 

Quicumque Deum ejusque mandata non ponunt super omnia: 
qui Christiani quidem esse volunt, sed simul mundum sequi , 
mundanaque delectamenta et pericula frequentare non dubitant; 
— qui Christiani esse volunt dimidiutim, usque ad certum 
gradum, usque ad tale sacrificium, non vero ultra ; — qui 
idolum quodpiam, i. e. pravam aliquam passionem vel consue¬ 
tudinem in corde suo conservant;— illi praecipue, qui non 
anteponunt Deum divitiis el fortunae, quique simul Deo servire 
praesumunt et mammonae. 



Aut unum odio habebit et alterum diliget , aut unum 
sustinebit et alterum contemnet. 


En odium peccati, prorsus necessarium ut Deus diligatur; 
— aut necessario incurrenda peccati ac diaboli servitus, si Deus 
negligitur.... 

Non potestis Deo servire et mammonae. 

Christus Dominus non contentus quod indefinita sententia 
dixerit, duobus dominis servire neminem posse ; moxque de 
his dominis alterum esse diabolum insinuaverit, qui videlicet 
omnis fere peccati auctor et instigator est; insuper adhuc 
definite et expresse maledictam avaritiam, et tam communem 
divitiarum cupiditatem notat, dicens : Aon potestis Deo servire 
et mammonas. 

Servit autem divitiis, et vir seu mancipium divitiarum, non 
dominus est, quisquis eas vel avare appetit, vel cupide retinet. 
Nihil intulimus in hunc mundum ; haud dubium quod nec auferre 
quid possumus. Habentes autem alimenta et quibus tegamur, Ilis 
contenti simus. Nam qui volunt divites fieri, incidunt in ienta- 
tionem , et in laqueum diaboli, et desideria multa inutilia et 
nociva , quee mergunt homines in interitum el perditionem. Radix 
enim ominum malorum est cupiditas (l lini. VI, 7). —- Ergo 
homini Christiano, vel jugum Mammonae frangendum est, ut 
conscendere possit iri coelum ; vel, cum hoc jugo, descendendum 
ad Mammonae imperium, quod est infernus. 

Ne solliciti sitis animoc vestros quid manducetis. 

1° Non solum avaritia sordida et servilis, sed altera velul 
avaritia species, nimia scilicet cura seu sollicitudo rerum tem¬ 
poralium, a Christo damnatur. 

2° Nequaquam diligentia bene ordinata, quae laude digna est, 
sed inordinata et anxia sollicitudo reprobatur : quia hac, 
-i) noxia est; - 2 ) inanis ac superllua; - 3 ) Deoque, ratione diffi¬ 
dentiae. injuriosa. 

o° Est autem sollicitudo illa temporalium vehementer anima 
noxia, Iribus modis : - 1 ) mentis lumen offuscando ; - 2 ) ad pie¬ 
tatis officia multum difficultatis afferendo; - 3 ) animam paulatim 
terrenis rebus affigendo, ita ut eam ad coelestia appetenda 
ineptam reddat. 

4° De temporalibus rebus sollicitudo deponenda est ; de 
spiritualibus vero solliciti simus.... non tamen anxie, sed cum 
magna in Deo fiducia.... 

Nonne anima plus est quam esca ? 

1° Hic pretium amnice insinuatur, quae a multis tam vili pen¬ 
ditur, ut cibo, potui, etc. postponatur. Violabam me ad popu¬ 
lum meum (in conspectu populi mei), propter pugillum hordei et 
fragmen panis , ut imcr/icerent animas quce non moriuntur 
(Ezech. XIII, 19). — Quid ergo est anima, sive propria sive 
aliena, qua3 sic venditur aut interimitur ? .. Quam elabil homo 
commutationem pro anima sua ? (Mattii. XVI, 20.) — Nonne 
omnium quae in mundo sunt jactura lacienda, ne anima pereat ? 
Nonne intolerabilis error, perdere quod plus est, pro eo quod 
est minus : animam meam aut proximi, ut acquirere possim id, 
quod respectu anima? minimo valet?... Noli propter escam 
destruere opus Dei. Itoni. XIV, 20. 

2° Ex iisdem Domini verbis generale illnd principium colligi¬ 
mus : Qui dedit nobis quod plus rst, non denegabit quod minus 
est. Ergo, qui dedit nobis vitam, non negabit vitae necessaria ; 
— qui dedit corpus suum et sanguinem in cibum animae, non 
negabit panem dare in cibum corporis ; — qui dedit vitam spi¬ 
ritualem animae, gratiam sanctificantem, non negabit auxilia 
opportuna ad eam conservandam tempore lentationis ; — qui 
dedit Baptismum et Christianam fidem, dabit et gratiam adju¬ 
vantem ad cliristiane vivendum , quamvis vehementes sint 
passioues;— qui dedit vocationem ad certum statum, dabit 
media vocationem implendi... 

5° Dominiis, dum significat se providentiam habere de 
alimentis et vestimentis nobis necessariis, simul indicat eamdem 
providentiam se habere de nostris agris et quibusvis honestis 
commercii velinduslriie negotiis ; de aeris tempestate, de pace 

publica, etc. opporlune danda... ita ut circa illa omnia sollici¬ 
tudinem in sinu Patris coelestis deponere debeamus. 

Respicite volatilia coeli... 

i°En mirabilis Dei providentia, qua alimentum praebet avibus 
et animalibus quibusvis, etiam minimis, etiam silvestribus ; et 
quidem cuique juxta speciem suam conveniens. Catuli leonum 
rugientes, ut rapiant, et qucerant a Deo escam sibi (Ps. CHI). — 
Oculi omnium in te sperant , Domine. : et tu das escam illorum 
in tempore opportuno ; aperis tu manum tuam, et imples omne 
anima /, benedictione (Ps. CXLIV). — Quanto magis provideat 
filiis hominum, ex his verbis patet : Noti est bonum sumere 
panem (iliorum et mittere canibus (MaIlli. XV, 26); nequaquam 
enim divinus PateiTamilias , dum animalia curat, suos lilios 
negligel... 

2° Respicite, inquit, volatilia codi, oculo scilicet fide illumi¬ 
nato, : qui enim ita respicit et considerat creaturas, docetur 
coelestem sapientiam, in natura lauquam in libro, Dei manu 
descriptam, aut in mundo tanquarn in speculo relucentem... 

5° Volatilia coeli,-i) imaginem exhibent libertatis filiorum 
Dei, qui nullis affectibus terrenis alligati, et a propria voluntate 
expediti, nihil jam nisi divinam voluntatem spirant * in qua 
divina voluntate ac beneplacito, velul in aere puro ac lucido, 
moventur et delectantur, Deumque quasi assiduo cantico lau¬ 
dant. 

- 2 ) Exemplum dant paupertatis evangelieae, cum nihil possi¬ 
deant, et Putris coelestis curae prorsus derelicta vivant. Tales 
enim sunt vere pauper*s spiritu, qui omnibus abdicatis, a sola 
Dei voluntate ad providentia pendent : el hi quidem beati exis- 
tunl, semper gaudentes... tanquarn nihil habentes et omnia possi¬ 
dentes. II Coi*. VI, 10. 

-3) Figurant animas sancias, a terrenis rebus segregatas, in 
coelestia per fidem et cliaritatem sese attollentes, atque in 
arbore crucis nidificantes. Has pascit Deus peculiari boni¬ 

tate, eis manna absconditum praestando, el panem de coelo omne 

delectamentum in se habentem... — Non ita reptilia terrae_ 

quae super pectus suum gradiuntur, et terram comedunt omni¬ 
bus diebus vitae suae. Geh. III, 14. 

Quis vestrum cogitans potest adjicere ad staturam 

suam cubitum unum ? 

1 ° En inanitas omnis sollicitudinis, quae praeter ordinatam 
et moderatam diligentiam, rebus temporalibus impenditur ; en 
etiam ellicacitas divinae benedictionis, ut nobis res temporales 
prosperentur. — Sicut enim impossibile est homini, quidpiam 

staturam suam augere ; ila impossibile est, inordinata sollici¬ 
tudine corporalem vitam vel unica hora producere, aut vegetam 
servare : imo sollicitudo et labor nequii alimenta aliaque bona 
colligere, nisi qua mensura Deus largiri voluerit : a cujus manu 
omnia descendunt ac dispensantur, in pondere, numero et in 
mensura (Sap. XI, 21). Omnia a te exspectant ut ites illis escam 
in tempore. Dante te illis colligent ; aperiente te manum tuam , 
omnia implebuntur bonitate; avertente autem te factem, turba¬ 
buntur : auferes spiritum eorum, et deficient , et in pulverem 
suum revertentur (Ps. CIII). — Ergo moderata et rationalis cura 
sufficit, nec quidquam praeterea requiritur nisi benedictio Dei, 
quae pie imploranda est. 

Notandum. Quod non raro contingere videmus, ut nonnulli 
qui Dei obliviscuntur, per inordinatam sollicitudinem divitias 
acquirant : id Deo permittente , el quidem terribili judicio 
efficitur, ad eorum perditionem. Ecce ipsi peccatores , et 
abundantes in saeculo , obtinuerunt divitias... Vernmtamen 
propter dolos posuisti eis : dejecisti eos dum allevarentur. 

Ps. LXXll. 

2° Sicut Providentia staturam, el corporis nostri incremen¬ 
tum noctu diuque sensim operatur, nobis nescientibus quomodo 
id liat; ita etiam hominibus, praesertim famulis suis, Ecclesiis, 
communitatibus, piisque operibus, providere solet mediis 
tam occultis, ut ea non advertamus. Ergo diligenter Deo ser¬ 
viendum, et in ejus Providentia, semper filiali fiducia quiescen¬ 
dum est. 

5° Sicut statura hominis, ita tota corporis forma omnino a 
Deo pendet ; nec in hominis potestate est, vel unum capillum 
album facere aut nigrum (Matlh. V, 56). Ipse fecit nos, et non 
ipsi nos (Ps. XC1X). Quare naturalis hominis compago et 
figura, simpliciter expressio est divinae voluntatis : quam prop- 
terea in aliis revereri, el in nobis cum reverentia et gratiludine 
de manu Dei acceptare debemus. Corpus enim nostrum, quale- 
cumque accepimus, secundum Dei consilia optimum nobis est, 
et ad singularem in coelo gloriam destinatum : dummodo in 
terris humiliter Dei obsequio consecretur.... 

4° Ad hoc nampe corruptibile corpus nobis aptatum est, ut 
pro Domino Deo laborare, pati, humiliari possimus secundum 
exemplum Christi. Novimus autem quale nobis exemplum 
praebuerit Christus, qui tradidit semetipsum pro nobis... hostiam 
Deo in odorem suavitatis (Eph. V, 2), factus tanquam leprosus, 
et percussus a Deo, et humiliatus, non manente ei specie neque 
decore : qui propterea resurrexit speciosus forma prae filiis 
hominum, exaltatus a Deo, gloria et honore coronatus... — 
Porro eadem gloria Christi imitatores manet : ipse enim Rex 

gloriae reformabit corpus humilitatis nostrae , configuratum cor¬ 
pori claritatis suce. Phil. III, 21. 

. De vestimento quid solliciti estis ? 

1 ° Damnatur a Domino sollicitudo circa vestimenta neces¬ 
sitatis... quanto magis si de vestimentis agatur supei fluis, quae 
ad vanam ostentationem, ad fastum, ad carnales oculos cap¬ 
tandos unice pertinent?_ Quam multis divinus Magister 

ingeminat : /)c vestimento corporis, quid solliciti estis ?... 

2 ° Non quaerenda sunt nisi vestimenta, habitatio, supellex 
morali!er necessaria, et suo cujusque statui consentanea. 

5° Haec autem fiducialiter exspectanda sunt a Deo, qui omni¬ 
bus rebus viventibus providit vestimenta , naturae cujusque 
accommodata : nam piscibus dedit squamas, volucribus plu¬ 
mas , ovibus lanam, arboribus cortices. At cum hominibus 
largius el mirabilius usus est, eisque non modo necessarium 
vestitum, sed etiam pretiosum el splendidum suppeditavit, ut 
telas.aureas sericas, aliasque pretiosas, quibus tamen non ad 
vanitatem, sed ad modestum ornatum juxta decentiam unius¬ 
cujusque status, et ad splendorem divini cultus est utendum. 

4° Vestimenta homini paravit, non tantum, -i) corporalia, 
sed -2) praesertim spiritualia, quae sunt ornatus animae, vestis 
nempe nuptialis gratiae, auro gemmisque virtutum intertexta... 

5° Vestimenta spiritualia splendorem a Christo ejusque san¬ 
guine accipiunt. Quicumque enim in coelo gloria amicti fulgent, 
lavenmt stolas suas , el dealbaverunt eas in sanguine Agni. 
Apoe. VII, 14. 

Considerate lilia agri... quoniam nec Salomon in omni 
gloria sua coopertus est sicut unum ex istis. 

1 ° En pulchritudo, quam Deus in lota natura sparsit ad ter¬ 
restris hujus commorationis nostrae ornatum : quanto major 
pulchritudo coeli existimanda est !... 

2 ° Eu imago pulchritudinis gloriae Sanctorum. Si Deus sic 
ornat lilia agri, quomodo vestiet electos suos in paradiso suo ?.. 
ubi illi ad delectamentum oculorum Dei aeternum florebunt. 
Justi fulgebunt sicut sol in regno Patris eorum. Malth. XIII, 45. 

5° En imago pulchritudinis gratiae in hoc mundo. Florum 
varietas repraesentat virtutes varias, quibus ager cordis nostri 
ornandus est. — Eadem florum varietas refert quoque ornatum 
mysticum Ecclesiae, quae, ut Hegina sponsa Christi, refulget in 
vestitu deaurato , circumdata varietate. Ps. XLIV. 

4° Lilia ligura sunt animae purae, a peccatis mundatae, et 
Christi bonum odorem spargentis... 

5° Lilia, specialius spectata, sunt virgines, aninneque castae, 

quae in agri soliludine, longe a mundano contactu, rore et calore 
coeli foventur, et oculis Dei florent; ac mira Providentia, veluti 
sub angelorum alis, a terrenis inquinamentis inviolatae custo¬ 
diuntur.... 


Fenum agri, quod hodie est , et cras in clibanum 

mittitur. 

1 ° En pulchritudo terrena, corporalis, quae vel in forma cor¬ 
poris, vel in ornatu consistit, et caduca est sicut fenum : Omnis 
caro fenum , et omnis gloria ejus quasi flos agri. Isai. XL, 6. 

2° En pulchritudo ingenii naturalis... en omnis gloria humana, 
imo omnia bona terrena quae objectum sunt concupiscentiae 
oculorum : haec enim omnia sicut flores marcescunt et decidunt; 
atque oculis Dei tam vilia videntur, ut Deus ea non minus* 
hominibus malis quam bonis adjiciat. Stulte , hac nocte animam 
tuam repetunt a te ; quee autem parasti , cujus erunt ? Luc. 
XII, 20. 

5° En mundanus fastus et splendor, sub quo nihil aliud 
absconditur, nisi iniquitas et materia «terni ignis... Onmis 
enim mundi hujus assecla sciat, se esse fenum agri, quod hodie 
est, et cras in clibanum mittitur. 

Hcec omnia gentes inquirunt . 


1 ° Christiani caveant, ne similes fiant Gentilibus, qui Deum, 
divinaque bona non cognoscunt. Quid illi quaerunt?... Quid 
autem Christiani, fide illuminati, inquirere debent?... 

2° Qui studiis suis Gentiles imitanlur, cum ipsis quoque ab, 
haerediiale Patris coelestis excludentur, imo acerbiore poena, 
punientur in inferno... 

Scit enim Pater vester quia his omnibus indigetis. 


1 ° En nostrae fiduciae fundamenta : Patris coelestis omni- 
scienlia, potentia, bonitas ; seu Dei oculus, manus et cor, quae 
semper nobis intenta, invitant nos, ut in ejus sinu perpetuo 
conquiescamus : Omnem sollicitudinem vestram , ait Petrus , 
projicientes in Deum, quoniam ipsi cura est de vobis, I Pet. V, 7. 

2° En providentia Dei, omnibus nostris necessitatibus, etiam, 
et quidem praesertim, spiritualibus, benignissime attenta : Scit 
enim quia his omnibus indigetis. — Quae tamen Dei providentia 
orationem ex parte nostra non excludit : Pater vester de coelo 
dabit spiritum bonum, sed petentibus se. Luc. XI, 15. 


Qucerite ergo primum regnum Dei et justitiam ejus. 

1° En regula Christianae diligentiae : Primum regnum Dei, 
i. e. primum quae Dei sunt, et quae ad animam perlinent... 

I. — S. Scriptor*. 26 

2 ° En regula christiana? industria? et prudenti® : sic Chri¬ 
stiani temporalia, Deo favente, consequuntur, eaque secure, 
imo sanctissime possidere possunt.... 

5° En principium paris animae, qu® desideriis vanis ac vicis¬ 
situdine terrenorum, si ita egerit, non turbabitur_ 

4° En principium progessus in virtute : sic enim -i) removetur 
obstaculum illius progressius, nempe studium sollicitum 
terrenorum ; et-2) additur anima? vigor, per studium rerum 
coelestium... 

5° Quam mulli, qui primum quaerunt bona terrena, quasi his 
coelestia adjicienda forent! — Ili omni modo imprudenter 
agunt ; nec tantum aeternis bonis, sed etiam temporalibus illis 
suis excident. Nihil invenerunt omnes viri divitiarum in manibus 
suis (Ps. LXXV). — Timete Dominum , omnes sancti ejus ; 
quoniam non est inopia timentibus eum. Divites eguerunt et 
esurierunt: inquirentes autem Dominum non minuentur omni 
bono (Ps. XXXIII). — Cujus sententiae veritatem indociles Jud®i 
miserrime experti sunt, de quibus,Augustinus ait: Temporalia 
pepdere timuerunt, et vitam alternam non cogitaverunt , ac sic 
utrumque amiserunt. Tract. 49 in Joan. 


DOMINICA DECIMA QUINTA POST PENTECOSTEN. 

Resurrectio filii vidue Naim. Luc. VII, 11-16. 

11. Ibat Jesus in civitatem quae vocatur Naim ; et ibant 
cum eo discipuli ejus, et turba copiosa. — 12. Quum autem 
appropinquaret portae civitatis, ecce defunctus efferebatur 
filius unicus matris suae, et haec vidua erat; et turba civi¬ 
tatis multa cum illa. — 13. Quam cum vidisset Dominus , 
misericordia motus super eam, dixit illi : Noli flere. — 
1.4. Et accessit, et tetigit loculum. Hi autem qui portabant, 
steterunt. Et ait: Adolescens, tibi dico, surge. — 15. Et 
resedit qui erat mortuus, et coepit loqui. Et dedit illum 
matri suae. — 16. Accepit autem omnes timor ; et magnifi¬ 
cabant Deum dicentes : Quia propheta magnus surrexit in 
nobis : et quia Deus visitavit plebem suam. 

Explicatio prima. 

I. Pompa funebris filii vidua. 

II. Defuncti per verbum Jesu suscitatio. 


11. Ibat Jesus in civitatem quce vocatur Naim; et ibant 

cum eo discipuli ejus et turba copiosa. 

Paucis diebus post sermonem in monte, circa finem mensis 
Maii, anno secundo praedicationis suae, Dominus cnm circuiret 
praedicando regionem, ibat in civitatem Naim. Erat Naim 
oppidulum Galilaeae, ob pulchritudinem structurae et amoeni¬ 
tatem situs, hoc nomine appellatum. Naim enim hebiaice idem 
est quod pulchrum, decorum , jucundum, delectabile . Surgebat 
ad radicem moiiiis Hermon, duobus miiliariis a Thabor (t), in 
ripa florida torrentis Cison. 

Eo iter habebat Jesus, non oblectationis causa, sed ut per¬ 
ageret missionem suam, atque per omnes civitates et castella 
praedicaret Evangelium regni, curaretque omnem languorem 
et omnem infirmitatem in populo (Malth. IV, 23) ; speciatim 
vero, ut insigne ibi miraculum operaretur. 

Nominat Evangelista Naim, ad plenitudinem historiae, et ad 
veritatis evidentiam, cum sic testes indicentur qui facium con¬ 
firmare possint. 

Similiter quod addit : Ibant cum eo discipuli ejus et turba 
copiosa, eo videtur pertinere, ut quam plurimos miraculi testes- 
fuisse pateat. 

Discipuli ejus dicuntur, non tantum duodecim Apostoli ; sed 
alii mulli, qui Jesum tnnquam divinitus missum Magistrum 
habeoant, et sequebantur ut ejus doctrinam audirent. 

Turba copiosa distinguitur a discipulis , et intelligenda est 
ingens promiscui populi multitudo, quae Jesum quocumque 
euntem sequebatur : partim ut audirent docentem, partim ut 
viderent miracula, aut etiam ut obtinerent sibi suisve aegrotan¬ 
tibus sanitatem. Illi homines saepe de longe veniebant, et longe 
sequebantur Dominum, nec familiae amore, nec labore itineris 
revocati : tanta erat eorum aviditas, et Jesus celebritas ac 
magnificentia. 

12. Quum autem appropinquaret portce civitatis , ecce 

defunctus efferebatur . 

Quod dicit Evangelista : Ecce efferebatur.. . significat, fortuito 
casu (quantum homines possent judicare), contigisse ut, cum 
Jesus appropinquaret civitati, efferretur mortuus. 

(1) Hieronymus, libro de locis Hebraicis. 

Quod Dominus mortuum huncsuscitare voluerit quasi fortuito 
occurrens, et cum ille efferretur ad sepulturam, prope portam 
civitatis, et cum ipse Dominus ingrederetur : sapientissimo 
sane consilio egit. Scilicet. 

1 ° Occursus istius funeris, humanis quidem oculis fortuitus, 
Christo autem omnino praevisus erat et quaesitus. Voluit enim 
Jesus, occursum praesentibus videri fortuitum, ne, si ex indus¬ 
tria exspectasset cadaveris exportationem , minoris fidei et 
gratiae esset miraculum ; utque ex improviso obvium mortuum 
revocando ad vitam, evidentius potestatem manifestaret , mor¬ 
tuos quoscumque vellet subito suscitandi. 

2° Nec prius eum suscitare voluit quam ad sepulturam effer¬ 
retur, ne quis causari posset non vere mortuum fuisse. 

5° Nec privatim miraculum operari voluit, in domo defuncti, 
ubi pauciores adfuissent testes ; sed in ipsa urbis porta, ubi 
maxima frequentia populi, praesertim apud Judaeos. In porta 
enim urbis eorum forum erat, tum rerum venalium, tum judi¬ 
ciale, ubi causae agi et viri nobiles civitatis versari solebant. — 
Multitudo itaque testium quam Dominus futuro miraculo 
adstare volebat, maxima fuit triplici ex parte, nimirum : -i) ex 
parte loci; -2) ex parte comitatus funebris ; -a) ex parte turba¬ 
rum, quae Jesum sequebantur. . 

4° Christus in ipso suo urbis ingressu miraculum operatus 
est, quo melius insigni simul prodigio et beneficio incolarum 
animos ad Evangelium recipiendum disponeret. 

Defunctus efferebatur — extra urbem ad sepulturam. Solebant 
Judaei, ne legalis immundities ex sepulcrorum commercio con¬ 
traheretur, extra urbes habere sepulcra; quare et illud monu¬ 
mentum novum, in quo mortuus Christus positus est, in horto 
extra Jerosolymam erat. — Christiani, data post persecutiones 
pace Ecclesiae, quod fieri potuit, coemeteria sua constituerunt 
juxta templa : -1) ut mortui viventibus essent bonae vitae inci¬ 
tamentum ; 2) ut vicissim ab eis suffragia orationum accipe¬ 
rent ; -3) ut sacrificii Missae, quod in templo offertur, parti¬ 
cipes fierent. 

Filius unicus matris suce : et heee vidua erat , et turba 

civitatis multa cum illa. 

Qualis defunctus esset quatuor circumstantiis describitur ; 
non tantum ut fides augeatur historiae, sed etiam ut intelligatur, 
cur Dominus singulari misericordia motus , eum etiam non 
rogatus suscitaverit. Erat enim -i) adolescens, qui florescente 
adhuc aetate decesserat, et ante nuptias, ne nepote quidem 
matri relicto. 

-2) Erat filius unicus , graece unigenitus, cujus mors majorem 

dolorem matri sute afferebat, quam si haec alios liberos habuis¬ 
set. Lucius enim matris super unigenito defuncto est summus 
et acerbissimus, juxia illud Zuchariae : Et plangent eum planctu 
quasi super unigenitum. XII, 10. 

-3) Ejus mater erat vidua , quae et sine viro et sine liberis 
orbata maneret ac desolata. Cum enim unicum filium, quem 
solum genuerat, haberet superstitem, haeredem, solatium, et 
spem omnem suam ; illo mortuo, et ex ipso aetatis flore erepto, 
exstincta cum illo est scintilla ipsius, ut verbis utamur mulieris 
Thecuitis (II Reg. XIV, 7), nec superfuit aut ipsi miserabili 
matri, aut viro ipsius , nomen et reliquice super terram . 

-4) Vidua autem erat nobilis, primaria, ut videtur, civitatis 
matrona ; cum eam turba civitatis multa, magna scilicet exse¬ 
quiarum pompa comitaretur. Sed ipsa sua opulentia majoris 
ei causa doloris erat : cum enim, filio orbata, jam non haberet 
haeredem domus suae, futurum praevidebat, ut bona sua haere¬ 
dibus relinqueret alienis. 

Quare miseranda mater acerbissimo dolore lugebat; et 
lacrymis perfusa, lilii sui funus, uti moris erat, sequebatur. 

13. Quam quum vidisset Dominus , misericordia 

motus super eam ... 

In hoc lugubri spectaculo, Dominus non lam in corpus 
pallidum et inanime adolescentis, quod jacebat in feretro, 
quam in afflictam matrem oculos defixit : Quam quum vidisset : 
id est, quum eam considerassel. Non solum enim oculis eam 
aspexit, verum etiam animo consideravit causas luctus ejus. 

Hanc itaque mulierem gravissime afflictam, atque orbatam 
unigenito, spe posteritatis, baculo senectutis, lumine oculo¬ 
rum ; hanc matrem tam miserabilem, lamque amare flentem 
cum vidisset tenerrimus Dominus, non sane potuit quin intima 
commiseratione moveretur : Misericordia motus super eam; 
adeo ut statim ac sponte, antequam rogaretur, ad eam acce¬ 
dere, eamque solari voluerit. 

Dixit illi : Noli flere. 

Alio modo id illi Christus dixisse censendus est, quam caeteri, 
qui eam comitantes consolabuntur. Alii nimirum dixerint illi 
etiam, noli flere ; sed vulgari more, et humanis ut lieri solet, 
rationibus adductis hujusmodi : mortalem ipsius filium fuisse ; 
quod factum est, infectum fieri non posse; nihil miseriae pro¬ 
desse lacrymas, quae calamitatem augerent potius quam leva¬ 
rent. — Christus vero ita dixit illi noli flere , ut vel expresse, 
vel tacite spem fecerit, fore ut filius revivisceret ; sensusque 
verbi fuit : Desine, mater, flere, el incipe gaudere, quia jam 

filium tuum resuscitabo ; seu, ut Beda exponit : Desiste quasi 
mortuum flere, quem mox resurgere vivum videbis. 

14. Et accessit , et tetigit loculum. Hi autem qui 

portabant steterunt . 

Vix allocutus erat matrem, cum accederet ad defunctum, 
hoc veluli actu seu gestu sermonem complens, et indicans quid 
esset facturus. Jacebat mortuus in loculo, qui loculus, erat 
arca, non clausa, sed retecta ; seu species lectuli, quo mortui 
efferri solebant. Hunc ergo lectulum tetigit manu Dominus, ut 
hoc indicio annutiaret quod facturus esset, et portantibus gra¬ 
dum sistere significaret. 

Portitores itaque substiterunt. INeo mirum eos signo volun¬ 
tatis Jesu obtemperasse, doctori adeo celebri et miraculis claro, 
quem tanta discipulorum populique turba comitatum coram 
videbant. — Stantibus autem portitoribus, omnis multitudo 
substitit et aspexit : quem effectum Dominus tangendo loculum 
intenderat ; volebat enim quod patraturus erat miraculum, 
attentis omnibus spectabile fieri. 

Et ait : Adolescens , tibi dico , surge. 

Tibi dico , id est, tibi praecipio, revivisce et surge. — 1° Allo¬ 
quitur mortuum, quod divinam denotat auctoritatem : solius 
enim Dei Creatoris vocem mortui possunt audire ; sic jussus 
est Ezechiel, ex persona Dei, mortuos et arida jam ossa alloqui: 
Ossa arida , audite verbum Domini. Ezech. XXX VII , 4. 

2° Alloquitur , propria auctoritate praeripiens , ut verus 
Dominus vitae et mortis : Tibi dico , surge. Non ita Sancti mor¬ 
tuos revocant ad vitam , sed tantum in nomine Jesu Christi. 
Petrus quidem mortuae viduae dixit : Tabitha surge (Act. IV, 
40) ; sed non dixit, tibi dico , surge : quia non suo , sed Christi 
nomine loquebatur. Ipse vero Dominus, suo nomine loqitens, 
ostendit se Deum esse, ac Filium Dei, cujus proprium est 
mortuos suscitare ; prout paulo ante Jerosolymse ipse dixerat: 
Omnes qui in monumentis sunt audient vocem Filii Dei. Joan. 
V, 28, 

15. Et resedit , qui erat mortuus , et coepit loqui. 

En effectus verborum Christi. — Dum adstanles omnes 
intenti exspectarent, an mortuus huic voci obediret: ecce, 
eodem temporis puncto , quasi e somno excitatus adolescens 
aperit oculos, et e funebri pulvinari caput sublevans, medio 
corpore sese erigit, ita ut sederet in lectica qua ferebatur, 
omnibus conspicuus. 

Et quo evidentius fieret eum vere vivere, motui vitali adjunxit 
loquelam, ita ut omnes, tam auribus quam oculis, testes resur- 

rectionis essent. —Quae verba locutus sit redivivus , Scriptura 
non refert ; sed primum benefactorem suum Jesum , deinde 
charissimam matrem cum gaudio et gralitudine allocutum esse, 
existimari potest. 

Et dedit illum matri suce. 

Data dextera jussit Jesns, ut reviviscens filius surgeret in 
pedes et de feretro descenderet ; duxitque eum ad matrem, 
cujus commiseratione molus eum suscitaverat, cuique conso¬ 
lationem hanc promiserat dicendo : Noli fIere. 

Dedit illum matri : vere enim donum Jesu erat restitutio 
filii, qui non fuerat nisi per Jesum recuperabilis. Dedit, inquam, 
ut, quemadmodum prius, obediret, opemque et solamen matri 
praestaret; eumque reddidit, his aut similibus usus verbis: 
En filium tuum, o mater : accipe eum ac reduc domum, ut ejus 
tu societate fruaris, illeque tibi debita pietate obsequatur et 
serviat. 

Quantum matri fuerit gaudium , quanta graliludo , ut pote 
facile intellectu, Evangelista non dicit. Profecto beata mater, 
accepto filio perfectam consolationem assecula, antequam 
domum reverteretur, una cum adolescente redivivo, ineffabiles 
gratias Jesu egerit: universa populi turba spectante et obstu¬ 
pescente. Hanc postremam circumstantiam, qua miraculum 
declaratur, Evangelista addidit, dicens : 

16. Accepit autem omnes timor; et magnificabant Deum... 

Timor , id est, reverentia religiosa, mixta cum horrore quo¬ 
dam divinitatis, cujus praesentia in Christo manifestabatur, 
omnes invasit. Hebraeorum enim idiomale , timor frequenter 
sancta reverentia est : unde Dei cultum et venerationem timorem 
Domini appellant. — Porro saucius ille timor cum consolatione 
ac fiducia conjunctus erat, prout ex effectu patet : nam magni¬ 
ficabant Deum., id est , laudabant Deum , ob adventum Messiae, 
quem ex miraculo agnoscebant. Crediderunt enim , vel saltem 
suspicati sunt, Jesum esse promissum Messiam , ut ex sequen¬ 
tibus palet. 

Dicentes : Quia propheta magnus surrexit in nobis , ei 
quia Dominus visitavit plebem suam. 

Sensus est: Messias, Propheta ille magnus quem exspecta¬ 
mus, venit, per quem Donnnus visitavit populum suum, nt eum 
consoletur et misericorditer redimat. Eodem sensu Zacltarias 
in cantico dixit : Benedictas Dominus Deus Israel ; quia visitavit 
et fecit redemptionem plebis sum. . visitavit nos oriens ex alto 
(Luc. 1, 68, 78). — Turbae autem sic loqucntes, respiciunt, non 

ad hoc solum resuscilati adolescentis miraculum ; quanquam 
istud apud eos principem locum facile obtinuerit ; sed etiam 
ad caelera Domini opera et prodigia, quae vel visu, vel fama 
intellexerant. 

Porro clamor ille, seu ipsa res peracta, fama hujus miraculi, 
e labiis multitudinis longe lateque propagata est : Et exiit hic 
sermo in universam Judceam de eo , el in omnem circa regionem . 

Explicatio secunda. 

Christus Dominus tres mortuos suscitasse legitur, qui varios 
peccatores, spirilualiter per peccatum mortuos, ligurant. 

1 ° Suscitavit filiam duodennem . archisynagogi in domo : 
figurando peccatorem, lapsum per fragilitatem in peccata qu* 
interna esse solent. 

2° Suscitavit adolescentem filium viduae Naim, in porta civi¬ 
tatis : figurando peccatorem, qui majore malitia sese tradit 
jpassionibus, a lapsu surgere minus curat, et in actus externos 
per verba et opera scandalosa progreditur. 

5° Suscitavit Lazarum, jam in monumento inclusum : figu¬ 
rando peccatorem, peccandi consuetudine putrescentem, aut 
.obduratum et obcaecalum. 

Porro, resurrectionem primam operatus est seorsim et 
secreto, orando ; secundam, imperando ; tertiam, voce magna 
clamando : quae omnia spiritualem animarum resurrectionem 
adumbrant. 

Quod autem ad hodiernum Evangelium spectat, defunctus 
filius viduae a Christo resuscitatus, statum peccatoris, ejusque 
conversionem allegorice repraesentat. Allegoria porro spectari 
potest, sive ex parte viduae, sive ex parte defuncti, sive ex parte 
Christi. 

Mater vidua, est \° Ecclesia, quae dilectissimos filios suos, 
i. e. fideles Christianos, vita animae per peccatum privatos 
luget, snisqne lacrymis veniam eis et vitam gratiae impetrat. 

2° Mater vidua , est quaelibet mater vel pater ; vel animarum 
rector, qui spiritualis paler ac mater vocatur : hic, cum aliquem 
suormn cognoverit in peccatum incidisse, el jam deduci ad 
sepulcrum vitiorum , debet funus illus prosequi lacrymis et 
orationibus; sic enim fiet, ut Dominus eum consoletur, eique 
sicui Beatae Monicse, filium restituat. 

Adolescens dejunctus , est peccator, in miserrimo statu exi- 
stens. 1° Mortuus est secundum animam , privatus spirituali 

vita, lumine, cibo, loquela, motu_— Erat modo adolescens , 

id est, destinatus ad vitam longam et prosperam ; nunc jacens 

in loculo, id est, in carne el sensibus immersus, erigere se ad 
spiritualia non valens... 

2° Effertur • ex omnibus bonis, et spoliatur ornatu, vestitu, 
baerediiate spirituali ; honore, gaudio fraterno, pace et jucun¬ 
ditate cordis... — Effertur autem a qualuor portitoribus, qua- 
luor nempe passionibus vehementioribus, quae luxuria, ambitio, 
cupiditas et iracundia seu odium esse solent. 

5° Effertur ad sepulcrum ’ hoc est, ad miserrimum statum 
corruptionis et obeaerationis in hac vita.... et ad sedem mortis 
secundae, seu ad infernum, in altera.... 

Christus, resuscitans mortuum , est resurrectio et via nostra, 
auctor omnis conversionis, quae resurrectio spiritualis est. Ut 
autem conversionem operetur, 1° occqrrit funeri, id est, ultro 
quaerit miserum peccatorem, eumque gratia sua praeveniendo 
movet, ut recogitet corde... 

2° Accedit ad mortuum , quum peccator gratiae obediens 
incipit orare, Ecclesiam frequentare... 

5° Tangit loculum et sistit portitores, quum peccatorem cor¬ 
poraliter affligendo, vel interne tangendo, vera compunctione 
penetrat, ejusque passiones compescit. 

4° Mortuum vitae restituit, quum peccatori absolutionem 
impertii. 

5° Eum reddit matri suae, quum eum restituit Ecclesiae, 
familiae suae, oinnibusque bonis spiritualibus, et spei haere- 
ditat is aeternae... 

Quod Christus facit, idem ministri Christi , suscitatores 
animarum , aliquo modo facere debent. Oportet enim eos, 
1 ° occurrere funebri comitatui : id est, peccatorum vitae mun¬ 
danae opponere exempla vitae sanet®, et documenta evange- 
lica ; — item, quaerere peccatores, tum labore, tum oratio¬ 
nibus... 

Oportet 2° accedere , hoc est, lucrari paulatim corda , per 
comitatem, mansuetudinem, humilitatem, perque instructiones, 
quae sint ad captum eorum accommodatae.... 

Oportet 5° tangere manu loculum, i. e. per beneficentiam , 
eleemosynas, vel etiam per prudentem rigorem atque castiga¬ 
tionem, removere pericula, reprimere abusus_ 

Oportet 4° postquam sufiicienter animae dispositae sunt, eas 
alloqui magna vi el zelo, quasi voce Dei, easque nomine Dei 
revocare ad vitam vere Christianam : jubendo ut surgant, atque 
motum, loquelam et gressum recipiant_ 

Oportet 5° resuscitalos ad vitam reddere matri suce , id est , 
Ecclesiae ejusque sacramentis, piisque sodalitatibus, ut eorum 
perseverantiae prospiciaiur... 

Praeter generales allegorias hactenus expositas, evangelicus 
textus particularia suggerit documenta, quae sequuntur. 

Ibant cum Jesu discipuli ejus et turba copiosa. 

En influxus exempli majorum ad bonam disciplinam minorum. 
Docei Evangelista, secuios esse Glirisium piius discipulos, ac 
postea (eorum videlicet exemplo tractam) turbam plebis copio¬ 
sam : ut inlelligamus, superiores propius sequi debere Chris¬ 
tum, suoque exemplo caeteros ad Christi sequelam trahere : 
Imitatores mei estote, sicut et ego Christi. I Cor. IV, 1(5. 

Ecce defunctus efferebatur , filius unicus matris suce. 

Eu mors praematura, inexspectata ; en fragilitas viise et opum 
humanarum. Omnia enim hic longiorem vitam merito vide¬ 
bamur postulare: filii aetas, paraia ipsi haeredilas, matris 
solitudo, cujus ipse solatium esse debebat. Defunctus est tamen 
adolescens : ut intelligamiis, omni tempore et statu mortem 
esse exspectandam. Estote parati, quia qua hora non putatis, 
Filius hominis veniet. Mallii. XXIV, 44. 

Et hcec vidua erat. 

Eo magis Dominus motus est erga matrem defuncti, quod 
haec erat vidua : ut viduarum misericordiam et curam sibi 
singulariter charam esse doceret. Quod caeteroquin pietatis 
genus saepe Scriptura commandat, et ipsi Deo velut proprium 
esse ostendit : Dominus custodit advenas , pupillum et viduam 
suscipiet (Ps. XLV). — Exaltate in conspectu ejus... patris 
orphanorum et judicis viduarum. Ps. LXXVIl. 

Et turba multa civitatis cum ea. 

En exsequiarum solemnilas et religiosa mortuorum sepul¬ 
tura,quae Deo gratissima est, et plurimum quoquein Scriptura 
laudatur. Quando orabas cum lacnjmis, ait Kuphael angelus ad 
Tobiam, et sepeliebas mortuos , et derelinquebas prandium tuum, 
et mortuos abscondebas per diem in domo tua , et nocte sepeliebas : 
ego obtuli orationem tuam Domino (Tob. XII, 1*2). — Nicodemi 
et Josephi ab Arimalhia circa corpus Christi sepeliendum pietas 
et religio, in Evangelio diligenter et summa laude commemo¬ 
rantur. Imo Christus ipse Magdalenani laudat, quod unctionem 
sepuhoriam etiam nescia, instinctu tamen Spiritus sancti, sibi 
contulerit : Mittens haec, inquit, unguentum hoc in corpus meum, 
ad seprlieudum me fecit. Arnen dico vobis, ubicumque prcedicatum 
fuerit hoc Euangelium , in toto mundo, dicetur et quod hcec fecit , 
in memoriam ejus (Mattii. XXVI, 12) ; scilicet in memoriam 
gloriosam, seu in gloriam ejus. 

Quam cum vidisset Dominus , misericordia motus super 

eam , dixit: Noli flere. 

1° En exemplum misericordias, egenis et afflictis personis 
exhibendae. Dominus enim viduce matris lacrymis, jactura, 

afflictione movelur, eique condolet; quare aspiciens eam oculis 
commiserationis, benigne solatur , dicens : Noli flere. — Et 
quidem, omnium preces antevertens, matri niliil tale exspec¬ 
tanti, ultro beneficium confert, sola eum movente misericordia 
Cordis sui : lauta est ejus ad sublevandas hominum miserias 
promplitiido. —Ut nos discamus, non modo nemini laerymanim 
causam afferre; sed etiam ab afflictis oculos non avertere, 
eorumque, etsi nou expresse rogantium, lacrymas misericor¬ 
diter abstergere. Beatus qui intelligit super egenum et pauperem 
(Ps. XL) : qui intelligit , id est, qui respicit, cognoscit studiose 
et misericorditer lugentium dolores ; non secus ac pius medicus 
affli clorum vulnera considerat, ut medeatur. 

2 ° Dicendo : Noli flere ob mortem filii. Dominus nequaquam 
damnat fletum moderatum de defunctis cognatis et amicis; 
Nam, quamvis etiam speremus eis bene esse post hanc vitam . 
tamen ob supremae separationis acerbitatem , ineluctabili 
naturae sensu rectissime commovemur. Imo ipse Filius Dei ad 
sepulcrum Lazari, amici sui, flevit ; Et lacrymatus est Jesns . 
Dixerunt ergo Judcei : Ecce quomodo amabat eum (Joan. XI, 
55, 56). — Insinuat autem Dominus, non essedolendum nimis, 
cum ipse adsit, ipse Deus totius consolationis. Quod expresse 
Apostolus dixit : Nolumus vos ignorare , fratres , de dormienti¬ 
bus, ut non contristemini sicut ei cwleri , qui spem non habent . 
Si enim credimus quod Jesus mortuus esi et resurrexit , ita et 
Deus eos qui dormierunt , per desum adducet cum eo. I Thess. 
IV, 12, 15. 

Tetigit loculum : hi autem qui 'portabant steterunt. 

En tribulationum hujus vitae beneficium et utilitas. Christus 
accedens et loculum tangens defuncti, effecit ut qui eum 
ad sepulcrum portabant, starent, et misericordiae ejus effectum 
exspectarent. Eodem modo Deus ad peccatores accedens, et 
defuncta? animae loculum, qui corpus est et corporalia bona, 
sua visitatione tangeris atque affligens ; facit , ut passiones 
inordinatae , quibus anima ad sepulcrum inferni ferebatur , 
repressae, vehit i consistant ; et animus colligere se , ac Dei 
vocem audire possit... 

Adolescens , tibi dico , surge. 

1 ° En vox gratiae, uniuscujusque animae insonans, et ala¬ 
criter sequenda. — Quibus dicitur surge, seu quinam exci¬ 
tantur a Domino? — Ad surgendum excitantur quicnmque 
jacent : sive jaceant in putredine peccati... sive in ignavia 
tepiditalis... sive in lectulo sensualitatis... Surge qui dormis, 
ei exsurge a mortuis; el illuminabit te Christus. Eph. Y, 14. 

2° Dominus non dicit simpliciter, vive, sed surge : ut intelli- 

gamus, Deum quidem gratiam largiri, nobis autem incumbere, 
ul gratiae coeperemur atque surgamus. Gratia ‘enim , utpote 
adjutorium, nobiscum quidem omnia potest ; sed sine nobis 
efficiet nihil. 

Et resedit qui erat mortuus , et coepit loqui; et dedit 

illum matri suoe. 

1 ° En verae conversionis effectus : horno relinquit cubile 
peccati ; loquitur, ad precandum Deum, ad conlilendu pec¬ 
cata ; redditur paci , felicitati , omnibusque bonis filiorum 
Dei ; et vitae suae novae exemplo Ecclesiam laetificat, proximos 
aedificat, semetipsum honorat, et Dei misericordiam glorificat... 

2° Mortuus ille verbo Jesu reviviscens, imaginem quoque 
refert resurrectionis nostrae futurae in novissimo die ; sed imper¬ 
fectam valde. Hic enim mortuus resurgit ad vitam miseram 
ac mortalem... tunc autem justi resurgent ad vitam gloriosam 
ac immortalem .'Oportet enim corruptibile hoc induere incorrup- 
lione.ni , et mortale hoc induere immortalitatem. Cum autem mor¬ 
tale hoc induerit immortalitatem , tunc fiet sermo qui scriptus esi: 
Absorpta est mors in victoria. Ubi est , mors , victoria tua ? ubi 
est stimulus tuus ?... I Cor. XV, 55 seq. (l). 

FERIA QUINTA INFRA HEBDOMADAM SECUNDAM 

QUADRAGESIMA. 

Evangelium de Divite epulone. Luc. XVI, 19-31. 

Dixit Jesus Pharisaeis : — 19. Homo quidam erat dives, 
qui induebatur purpura et bysso ; et epulabatur quotidie 
splendide. — 20. Et erat quidam mendicus, nomine Lazarus, 
qui jacebat ad januam ejus, ulceribus plenus, —21. cupiens 
saturari de micis quae cadebant de mensa divitis : et nemo 
illi dabat ; sed et canes veniebant et lingebant ulcera ejus. 
— 22. Factum est autem ut moreretur mendicus, et por¬ 
taretur ab angelis in sinum Abraliae. Mortuus est autem et 
divos, et sepultus est in inferno. — 23. Elevans autem 
oculos suos, quum esset in tormentis, vidit Abraham a 
longe, et Lazarum in sinu ejus ; —24. et ipse clamans 
dixit : Pater Abraham, miserere mei, et mitte Lazarum ut 
intingat extremum digiti sui in aquam, ut refrigeret linguam 

(1) Alia Evangelia Dominicarum similiter exposita invenire est in ejus¬ 
dem Auctoris opere : Evangelia Dominicarum ac Festorum totius anni, 
homiliticis explicationibus secundum mentem SS. Patrum et catholico¬ 
rum interpretum illustrata. 

meam : qui crucior in hac flamma. — 25. Et dixit illi 
Abraham : Fili, recordare quia recepisti bona in vita tua, 
et Lazarus similiter mala : nunc autem hic consolatur, tu 
vero cruciaris. — 26. Et in his omnibus inter nos et vos 
chaos magnum firmatum est; ut hi qui volunt hic transire 
ad vos, non possint, neque inde huc transmeare. — 27. Et 
ait : Rogo ergo te, pater, ut mittas eum in domum patris 
mei, — 28. habeo enim quinque fratres : ut testetur illis, 
ne et ipsi veniant in hunc locum tormentorum. — 29. Et 
ait illi Abraham : Habent Moysen et prophetas : audiant 
illos. — 30. At ille dixit : Non , pater Abraham : sed si ’ 
quis ex mortuis ierit ad eos, poenitentiam agent. — 31. Ait 
autem illi : Si Moysen et prophetas non audiunt, neque si' 
quis ex mortuis resurrexerit, credent. 


Explicatio prima. 

Anno praedicationis tertio, mense Decembri, cum doceret 
Dominus in Bethabara, et de divitiis in pauperes dispergendis 
loqueretur, dicerelque : Non potestis Deo servire et mammonae, 
hanc doctrinam irridebant pharisaei. Audiebant omnia hwc 
Pharisaei, qui erant avari; et deridebant illum. Et ait illis : Vos 
estis qui justificatis vos coram hominibus: Deus autem novit 
corda vestra; quia quod hominibus altum est , abominatio est 
apud Deum (Luc. XVI, 15 , 14, 15). — Ut autem irrisores 
impios et avaros magis percellat, alfert terribile exemplum 
divitis, damnati gehenna ignis, idcirco quod pauperem neglexis¬ 
set, a quo potuisset in sinum Abrahae et in aeterna tabernacula ’ 
recipi. 

Utrum haec Domini narratio sil mera parabola, an historia ac 
res vere gesta, ut Ambrosius, Chrysoslomus , aliique Patres 
censent, disputatur. Probabilis valde est opinio Maldonali, qui 
tenet esse parlim historicam, partim fictitiam. Scilicet, ut ipse 
explicat, 1° historice verum est, vixisse aliquando inter Judaios 
duos homines, quorum unus, dives epulo atque immisericors, 
post mortem incidit in infernum ; alter, pauper Lazarus, post 
mortem salvus factus est. Haec inquam, vera historia censetur ; ’ 
tametsi nullus eam narrare potuit praeter ipsum Christum, cui 
soli res alterius saeculi nolae fuerunt non minus quam hujus. Et 
quidem hanc veritatem historicam supponit Ecclesia, dum 
animabus fidelium apprecatur, ut cum Lazaro, quondam pau¬ 
pere , a , ternam habeant requiem. — 2° Colloquium vero inter 


414 


SERIES SECUNDA 


divilem reprobum et Abraham, mere parabolicum est, et figu¬ 
ratum ul aptius doceamur. 

Tres partes distingui possunt : 

I. Sors divitis et lazari in hac vita. 

II. Eorumdem sors in vita altera. 

III. Monitum viventibus datum. 

19. Homo quidam erat dives , qui induebatur purpura 
et bysso y et epulabatur quotidie splendide. 

Homo ille Judaeus erat, ulpole qui infra filius Abrahae esse 
ostenditur et discipulus Moysis. Erat autem dives, nempe de 
suo , ut Augustinus dicit, lioc est, de rebus legitime acquisilis. 
Non enim accusatur rapinae, furti, aut alterius injustitiae. At si 
minus injustitiae reus, an aliis culpis non erat obnoxius? Pluri¬ 
mis sane vitiis non caruisse censendus est, quae ex diviliisn.isci 
solent ; ob duo tainen apertius reprehenditur ; quae tanquam 
causae assignantur reprobationis ejus : nempe vita sensualis et 
inhumanitas in pauperes. Describitur enim ut homo ducens in 
bonis dies suos (Job. XXI, 15), nihil denegans sibi, nihil largiens 
pauperibus. — Ad sensualitatem itaque quod spectat, exqui¬ 
sitissima quaeque sibi concedebat quoad vestes et quoad cibos. 

Induebatur purpura et bysso : scilicet pro vestimentis uteba¬ 
tur purpura , seu pallio purpureo : qui vestitus erat pretiosis¬ 
simus, regum et principmn virorum tunc temporis proprius ; et 
bysso : id est, tela seu lino candido et delicatissimo. Notatur 
hic vestitus splendor et mollities: byssus quippe mollitiem 
significat; purpuravero cultus externi splendorem, quo corporis 
elegantiam exornabat. 

Et epitl ibatur quotidie splendide. En sensualitas mensae. Non 
tantum rejiciebatur , prout natura postulat ; sed epulabatur , id 
est, genio ac gulae indulgebal, epulis vacando. Non enim epu¬ 
larum jucunditate utebatur subinde, vel tantutn genialibus ; 
diebus ; sed quotidie , omnes vitae suae dies in hoc consumens, 
quasi ad hoc unice viveret. Imo tanquam finem suum ac gloriam 
in ea re constituens, omne studium eo conferebat ut epularetur 
splendide , ita ul nihil deesset quod, sive ad dapium ac vinorum 
excellentiam, sive ad magnificentiam vasorum spectaret. 

Erat itaque dives iste, non parcus et sordide avarus, qui 
defraudaret, animam suam bonis ; sed qui divitias prodige 
expenderet ad suum ipsius commodum, in vestes praeclaras, 
lauta convivia, pretiosam supellectilem, comitatum frequentem ; 
ita ut nihil sibi sineret deesse quod ad vitae voluptatem splen- 
doremve facere posset : exemplum exhibens hominis , lota 
mundi prosperitate fruentis, et charilatis erga pauperes penitus 
obliti. 

20. Et erat quidam mendicus , nomine Lazarus , qui 
jacebat ad januam ejus , ulceribus jplenus , — 21. cupiens 
saturari de micis quoe cadebant de mensa divitis : et 
nemo illi dabat; sed et canes veniebant et lingebant 

ulcera ejus. 

Diviti epuloni opponitur pauperrimus Lazarus : exemplo 
felicitatis mundanae opponitur exemplum humanae miseriae. 
Describitur enim ut carens omnibus quibus dives abundat, 
tecto, vestimentis, honore, alimentis, imo corporis sanitate. 

Ei erat, inquit, eodem tempore ac loco, quidam mendims , 
nomine Lazarus. Quod nomen mendici exprimatur, argumento 
est non levi, historiam hic narri, non parabolam fingi. Voluit 
aulem Dominus nomen illius hominis memorare, quia pauper 
erat et justus, cujusmodi honorabili nomen coram illo (Ps. LXXI): 
ideoque in memoria cetema erit justus (Ps. CXl). — Porro 
divitis nomen tacuit, tum ut parceret lamae ejus, tum praecipue, 
quia impios nescii Dominus : Nomen eorum delesti in aeternum. 
Ps. IX. 

Erat ergo Lazarus mendicus , id est, pauperrimus, nullum 
vivendi inedium habens, nisi ut manum tenderet et eleemo¬ 
synam peteret. Imo necircuire quidem poterat ad mendicandum, 
sed jacebat, tanquam aegrotus qui se movere non posset; 
jacebat quoque tanquam abjectus, neglectus, pro nihilo habitus, 
omtti cura omnique humano praesidio prorsus destitutus ; 
jacebat denique, velut in loco consueto, uti videtur, per plures 
dies noctesque continuas, sub dio, quippe domo carens. 

Jacebat ad januam ejus , id est, in via publica, juxta vesti¬ 
bulum palatii epulonis : ut simul et a praetereuntibus per pla¬ 
team acciperet stipem, ei a di vite ejusque domesticis alimenta. 
Itaque saepius vidit eum dives, ejusque miseriam dum exiret 
et reverteretur, observare potuit; eumque eliarn nomine cogno¬ 
vit, ut infra verbis suis ostendet. 

Ulceribus plenus. Non modo pauperiem patiebatur, sed etiam 
infirmitates, quae ex penuria victus convenientis sequi solent. 
Erat ulceribus afflictus, imo plenus , ita ut a planta pedis usque 
ad verticem capitis non esset in eo sanitas. — Ulceribus plenus , 
ita ut corpus totum occuparent ulcera foeda, acerba, horrorem 
simul et commiserationem moventia. Ulcera, inquit Lucas 
Brugensis, corpus ejus in modum vestis obtegentia, opponuntur 
purpurae et bysso, quibus dives induebatur. 

21. Cupiens saturari de micis , quae cadebant de mensa divitis. 

'■— Ciborum reliquias probabiliter etiam voce petierit Lazarus; 
non tamen dicitur petens aut postulans • sed cupiens iis satu¬ 
rari : ut insinuetur opem petiisse non importune, et potius 

miseriae ostentatione quam clamore ; utque sic intelligamus 
hominis patientiam el aequanimitatem. 

Auxilium itaque implorabat modestissime, ideoque saturari 
cupiebat, non sumptuosis ferculis, sed de micis quae cadebant 
de mensa divitis; gavisurus, si vel canis loco haberetur, cujus 
est de micis e mensa cadentibus vivere : Nam et catelli edunt 
de micis , quce cadunt de mensa dominorum suorum. Matlh. 
XV, 27. 

Ei nemo illi dabat. His verbis simul insinuatur extrema 
Lazari fames, et notatur duritia maxima divitis et familiae ejus, 
quod perire permitterent surperflua, quibus pauper praesens et 
obsecrans ali potuisset. 

Sed et canes veniebant et lingebant ulcera ejus. — Accessit 
scilicet et hoc mali, quod canes lambentes aperta ulcera ejus 
dolores augerent. — ld additur, 1° ad indicandum miserabilem 
statum corporis ejus, quod seminudum erat, et ad quod velut 
ad cadaver canes accurrerent ; 2° maximam aegri hominis debi¬ 
litatem, eos abigere non valentis; 5° summam ejus derelic¬ 
tionem ex parte hominum, cum nemo esset, qui vel animalia 
ab eo arceret. 

En status Lazari et status epulonis in hoc mundo : jam sequi¬ 
tur quomodo uterque mutetur in futuro. 

22 . Factum est autem ut moreretur mendicus , et 
portaretur ab angelis in sinum Abrahoe... 

Facium est , aegritudine sane corporis et rerum omnium 
inopia, ut moreretur mendicus, et 'portaretur , quoad animam, 
ab angelis in sinum Abrakee : id est, ut anima ejus angelorum 
ministerio honorifice illuc duceretur. — Quo testimonio mani¬ 
feste discimus, animas justorum corporibus exutas, in salutis 
locum ab angelis deduci. Unde orat Ecclesia, ut jubeat Deus 
defunctorum animas a sanctis angelis suscipi , et ad patrium para¬ 
disi perduci. El iterum, ut signifer sanctus Michael repraesentet 
eas in lucem sanctam : signifer dicitur, lanquam bellum adhuc 
gerens, eo quod in illo etiam animarum transitu, daemones 
obludentur angelis, ut earum translationem in locum impediant 
(Jans. Gandav.). — In quemnam autem locum Lazarus deduc¬ 
tus est ? 

In sinum Abrahce : id est, in locum quietis, qui etiam Limbus 
Patrum vocatur ; non in coelum, quod tantum per Christi 
ascensionem apertum est. — Porro locus ille erat mansio salu¬ 
tis, ubi animae justorum, a miseriis mundi liberatae, quiescerent 
ac foverentur lanquam in gremio communis justorum omnium 
patris, Abrahae : exspectantes interim opportunum tempus 
admissionis in coelum, et beatitudiuis absolutae. — Hujusmodi 


EVANGELIA SELECTA. 


417 


receptaculum justorum, Christi aetate, vulgo vocabatur sinus 
Abrahce ; quemadmodum e diverso, locus damnatorum , 
gehenna. 

Dicitur autem sinus Abrahce , ut significetur remota quaedam 
et secreta sedes quietis in societate Abrahae, qui, tanquam 
communis pater omnium credentium, filius suos ibi colligit. 
Metaphora enim est, desumpta ab humano sinu, quo solent 
excipi, condi et foveri pueruli, quos parentes tenerrime diligunt, 
pueruli praesertim gravius quid perpessi. — Dicitur Abrahce 
sinus, non Adae protoparentis, vel justi Abel, qui longe ante 
Abraham in hunc locum descenderant : quia Adam sacris Litte¬ 
ris non aliter est notus, quam ut peccator et transgressor ; nec 
ullus alius praeter Abraham exhibetur ut pater credentium 
atque electorum, cui promissiones salutis sunt factae, ipsi nempe 
et posteris ejus : Quam olim Abrahce promisisti et semini ejus. 

Et quidem hinc facium est, ut eliamnum Ecclesia sinum Abrahce 
metaphorice usurpet pro coelo, animam defunctam sic orando 
alloquens : Suscipiat te Christus qui vocavit tc , et in sinum 
Abrahce angeli deducant te. 

Idem ille sinus Abrahae, seu limbus Patrum, in symbolo 
Apostolorum vocatur infernus, ubi dicitur Christus ad infernum , 
seu, quod idem est, ad inferos descendisse. Atque idcirco * 
vocatur locus infernus , quia subterraneus ; distinctus tamen ab 
inferno inferiore, qui locus poenarum est, ex quo legitur infra 
damnatus epulo elevasse oculos ad Abraham, quem vidit a 
longe (i). — Quod si dicitur Christus in eumdem locum, quo 
Lazarus portatus est, descendisse, longe tamen alia ratione eo 
devenit. Non enim utcaplivus, descendens in carcerem ; sed ut 
victor, qui alios illo carcere liberaret, et tandem secum in 
coelum transferret. Nam tametsi limbus esset locus quietis et 
salutis ; tamen carcer erat comparatione coeli , qui absolutae 
beatiludini$ locus est. Jam vero Redemptor carcerem illum 
aperuit, dum post mortem descendens ad inferos, animas justas 
illic visione beatifica donavit, easque post quadraginta dies , 
secum in coelos deduxit : Ascendens in altum captivam duxit 
captivitatem. Eph. IV, 8. 

In infernum ergo Abrahae sinum Lazarus mendicus ab angelis 
fuit portatus : et quem dives epulo tecto suo non receperat, 
hunc Deus hominem Abrahae et Sanctorum omnium consortio 
adjunxit. — At quonam Lazari merito ? An eo solo quod in hac 
vita pauper fuerit? Nequaquam, sed merito patientiae : implicite 
enim significatur, ita fuisse pauper ac miser, ut timuerit Deum, 

(1) Quce ad locum seu situm inferni pertinent, etsi in Scriptura et Patri¬ 
bus fundata, fide tamen definita non sunt. Cf. Elementa Theol. dogm. tract. 

19, De novissimis . nn, 49, 63-69. 

I. — S. Scriptura. 

ut paupertatem et aerumnas aequanimiter tulerit, tanquam pro¬ 
fectas a Dei manu ; ut nemini, nec ipsi epuloni immisericordi , 
convicium dixerit, aul male precatus fuerit; ut non obmurmu¬ 
raverit, nec providentiam Dei accusaverit : sed patientia pro¬ 
batus consummaverit opus perfectum. 

Mortuus est autem et dives, et sepultus est in inferno . 

■ Similiter, nec secus ac pauper, ci dives , nihil divitiis a morte 
defensus, tandem marinus est ; et delatus est in locum suum , 
at diversum a loco Lazari. 

Et sepultus est in inferno (i) : id est, sicut sepultum est corpus 
ejus in terra ab hominibus, ita anima demersa est in pcenas 
inferni a daemonibus. Nam antithesis Lazari ab angelis deducti 
insinuat, divitis animam corpore egressam, ab angelis malis 
abreptam esse ; et ex altera parte, sepultura ista infernalis 
profunditatem poenarum significat. Ut enim in domo Patris, !ita 
in inferno mansiones multae sunt, illic sublimitate, hic profundi¬ 
tate, pro cujusque meritis distinctae. 

Sepultus est in inferno , id est, ut infra dicitur, in loco tor¬ 
mentorum. Vox infernus , seu inferi , latiore sensu accepta, tria 
animarum receptacula designat: limbum Patrum, purgatorium, 
et gehennam ; hic autem sensu stricto sumitur pro gehenna 
ignis. 

Quaeritur autem, quae fuerit proprie causa damnationis ejus? 
— Ex toto narrationis contextu colligitur causa duplex : 1° vita 
sensualis, seu abusus divitiarum, quas dives ille, neglecta 
temperantia, in vitam sensualem unice impendit, in hac suum 
finem constituens. — 2° Praesertim vero inhumanitas erga 
pauperes. Quod si egenos, et nominalim Lazarum illum prae¬ 
sentem misericorditer adjuvisset, facile ipsi Deus intemperantiae 
vitia condonasset, eumque Lazarus secum in sinum Abrahoe 
attraxisset ; sed judicium fuit sine misericordia illi, qui non 
fecit misericordiam. Jac. II, 15. 

23 . Elevans autem oculos suos, quum esset in tormentis , 
videt Abraham a longe, et Lazarum in sinu ejus. 

Ilie incipit pars narrationis, quae, ut diximus, mere parabolica 
esse a multis censetur. Quod si dicatur non ficta, sed vera 
quoque hic dari narratio commercii inter mortuos , sicut 
praecedens fuit historia gesta inter vivos ; admittendum saltem 
erit, in hac parte esse mulla metaphorice inlelligenda. 

(1) In textu grrcco htec plerumque habetur interpunctio : mortuus: est 
autem et dives, et sepultus est. Et in inferno elevans oculos suos , cum 
esset in tormentis... Lectio autem et interpunctio Vulgatre, sententiam' 
exhibet pleniorem, qua sinui Abrahcc opponitur infernus ; et delationi in 
sinum Abrahre, sepultura in inferno. 

Scilicet exhibentur inter se colloquentes animae , corporibus 
exutae, quasi adliuc corporeis organis uterentur : qui mela- 
phoricus sermo usurpatur, ut ita futurae vitae status, qui usque 
ad diem resurrectionis plane spiritalis erit , repraesentetur 
corporaliter et accommodate ad captum nostrum ; quemadmo¬ 
dum subinde etiam Deo corporea membra tribui solent. 

Etenim non facile intelligeretur, praesertim a rudibus, defun¬ 
ctos sine oculis vidisse, sine lingua loculos , sine corpore 
cruciatos. — Hujusmodi quidem sensibilia, quae vel ad poenam 
sensus, vel ad gaudium sensus perlinent, animae defunctorum 
vere experiuntur : at-modo peculiari, sine corporis organis, Deo 
nimirum omnipotentia sua sensuum officium supplente. Nos 
autem cum non cognoscamus nisi modum communem perci¬ 
piendi sensationes, nempe per organa ; ideo Dominus nostro 
captui sermonem accommodans, defunctis animabus tribuit 
oculos, digitos , linguam , elc. : quae proinde metaphorice 
intelligenda sunt, significantque visum quemdam, tactum, elc. 
animabus proprium. 

Non vero sicut corporis membra, ita etiam metaphorice 
intelligenda est flamma , in qua dives cruciatur. Etenim 1° ignem 
gehennae esse materialem atque corporeum, doctrina est in 
Ecclesia communiter recepta, et ita certa, ut absque temeritate, 
imo, coram populo, absque gravi scandalo in dubium revocari 
non possit. — 2° Quoniam ignis corporeus agit in animam, eam- 
que aflligit mediantibus sensibus; nihil obstat quin, Deo 
virtutem ignis elevante, agat in animam immediate, ac sine 
sensuum adminiculo. Ergo ubi dicitur dives cruciari in flamma , 
necesse non est flammam intelligere metaphorice ; imo potius 
sensu proprio corpoream flammam, a Deo in instrumentum 
justitiae accensam, significari dicendum est. 

Quibus praemissis, facile textus sacer intelligelur. — Quod 
dicitur dives elevans oculos suos : intellige, ex abysso profunda, 
in qua sepultus jacebat, considerans altiores regiones, mentis 
oculos seu intellectum in ea quae supra se erant, dirigendo. 

Dicitur quum esset in tormentis : ut significentur tormentorum 
diversa genera, alia damni, alia sensus, et ulraque varia ac 
multiplicia. Jam vero, tormentis pressus, ille Lazari meminit, 
et apud se cogitavit quonam modo cum illo nunc ageretur, qui 
tam miseram vitam egerat in terra. 

Tunc vidit Abr aliam a longe : id est, cognovit Deo revelante 
Abraham patrem suum in loco, alte supra locum tormentorum 
posito, quiete beateque agentem ; — et Lazarum in sinu ejus , 
id est, eodem quo Abraham loco, ejusdem cum eo quietis 
felicitalisque participem. — Aspectus ille , ut patet, reproba 
novum tormentum infligit. 

24 . Et ipse clamans dixit : Pater Abraham , miserere 
meis et mitte Lazarum , ut intingat extremum digiti sui 
in aquam , et refrigeret linguam meam : quia crucior 

in hac flamma. 

Videns itaque Abrahamum et Lazarum bonis fruentes,ad 
eorum opem sibi misero implorandam vi naturae impellitur. 
Et ipse clamans clixit : mentis hic locutio intelligenda est. 
Dicitur clamare , miserabili nempe voce, ut vehementia desiderii, 
vis dolorum, et loci longinquitas exprimatur. . 

Paler Abraham... Alloquitur Abrahamum potius quam 
alium, non tantum ut patrem de quo confideret ; verum etiam ut 
principem et rectorem loci illius. — Etsi indignus filius , 
Abrahamum etiamnum patrem appellat ; ut eum benevolum 
sibi faciat, significando sese non gentilem esse aut alienum. 

Miserere mei : mendicantis instar commiserationem movere 
conatur, ut inde ulterius sequatur sui solamen quod exquirit. 
Porro petit solamen levissimum, guttulam aquae , ministerio 
Lazari sibi tribuendam. 

Dicit : Mitte Lazarum , - 4 ) quia Abraham ipsum venire non 
decebat: - 2 ) quia persuasum ipsi est, Lazarum, cujus perspec¬ 
tam habet longanimitatem, non gravate id facturum, et paratum 
esse bonum reddere pro malo ; praesertim patre Abraham 
jubente. - 3 ) Ut pateat, quomodo nunc opem desideret ejusdem 
pauperis, cui olim in vita opem denegavit. 

Ut intingat extremum, digiti sui in aquam : id est, ut vel 
guttulam, quse adhaereat extremo digito, tribuat mihi. Oppo¬ 
nitur aquae gutta micae panis, ut Augustinus adnolat. 

Ut refrigeret, linguam meam , in qua maxime per sitim arden¬ 
tem aflligor; et hoc refrigerio vel modicum mihi levamen 
afferat. — Porro maxime torquetur in lingua , quia lingua 
maxime peccaverat, epularunrintemperantiae indulgendo : Per 
qux peccat quis , per hwc et torquetur (Sap. XI, 17). — Causam 
autem cur refrigerium aquae postulet, explicat dicens : 

Quia crucior in hac flamma : id est, horrendis doloribus 
torqueor immersus in hac flamma, quae tanquam instrumentum 
divinae justitiae meam animam cruciat. — Hanc autem flammam 
non precatur prorsus exstingui, aut sese ex inferno liberari ; 
desperat enim id obtinere se posse : sed modicam duntaxat 
refrigerationem flagitat, quae tamen ei negabitur. Scilicet aquae 
guttula negabitur illi, qui micas panis negavit pauperi. Res¬ 
pondit enim Abraham : 

25. Fili , recordare quia recepisti bona in vita tua , et 
Lazarus similiter mala : mmc autem hic consolatur , 
vero, cruciaris. 26. Et in his omnibus inter nos et vos 
chaos magnum firmatum est... 

Petitionem misero abnegat Abraham duplici allata ratione : 
1 ° quia obstat rectus ordo justi lite ; 2° quia insuper impossi¬ 
bilis res est, separatione impervia divinitus constituta. 

Fili , recordare... Sedate Abraham et mansuete etiam damnato 
respondet, instar judicis, qui cum tranquillitate judicat. — 
Imo, vocatus pater , non denegat illi nomen filii , quod ei ratione 
originis competebat. Dicit autem fili , non amoris affectu, sed 
causa pungendi conscientiam ejus , qui non se gesserit ut filium 
Abrahae deceret. 

Quod jubet eum recordari , demonstrat manere in damnatis 
memoriam transactae vitae, personarum, gratiarum, peccatorum, 
bonorumque temporalium. Ad poenam suam ei et cognitio ser¬ 
vatur et memoria. Gregor, hom. 40. 

Recordare, inquit, quia recepisti bona invita tuo, et Lazarus 
similiter mala : nunc autem hic consolatur, tu vero cruciaris... 
Quasi diceret: Habuisti in vita, ea quae voluisti bona, tempora¬ 
lia nempe spretis aeternis ; Lazarus eodem vitae tempore, tole¬ 
ravit mala temporalia pro aeternis, nobis a Deo promissis ; ideo 
in altera vita rectissime contingit , ut Lazarus consoletur, tu 
vero crucieris. — Exigit enim justitia divina, ut qui in hoc 
saeculo bona temporalia praeposuerint aeternis, ob quae creati 
essent, in allero saeculo aeternis malis absque ullo solamine 
affligantur ; contra vero, ut qui in hac vita miserias de manu 
Dei aequanimiter acceperint, in altera, pro patientia sua sola¬ 
men accipiant, ac vitam sine ullo dolore beatam. 

Quia rccipisti bona (graece, bona tua, to. ay»0a oov ), nempe 
sanitatem, divitias, epulas, elc. Ista fuere bona a te existimata ; 
at nequaquam vera bona, siquidem aeterna mala parturierunt. 
— Haec recepisti, id est, quaesivisti, amasti, tenuisti tanquam 
sola bona, tanquam partem ac portionem quam tibi elegeras : 
in his collocans felicitatem tuam, atque his contentus. Sic fere 
de Pharisaeis dicitur : Receperunt mercedem suam. Matlh. VI, 2. 

Haec recepisti tu, in vita hui mortali ac transitoria ; et Laza¬ 
rus similiter , brevi vitae spatio, recepit pariem suam, mala 
nempe ac miserias temporales : quae tu quidem mala cense¬ 
bas, sed quae maximorum fuerunt causa bonorum. Illa Lazarus 
recepit, scilicet acceptavit de manu Dei, eaque patienter tole¬ 
ravit, cum spe aeternae felicitatis. 

Quapropter nunc , post mortem mutatis vicibus, Lazarus 
consolutur : pro fame, paupertate, aliisque miseriis, magna 

obtinet bona. —Non quidem significatur hic consolatio perfecta, 
qua fruuntur nunc Beati in coelo ; sed liberatio ab aerumnis 
hujus vitae, conjuncta cum suavissima exspectatione coeli mox 
aperiendi, in qua conquiescebant justi in limbo. 

Tu vero cruciaris : spoliatus omni bono, temporali et aeterno, 
affligeris malis , quae non metuisti tanquam non eventura ; 
cum tamen sola timenda fuissent, ulpote mala aeterna. Pro 
superbis aedibus habes tartarum ; pro deliciis tormenta ; pro 
immortali vita, quam a Deo tibi propositam sprevisti, invenisti 
mortem aeternam. 

26. Et in his omnibus : id est,'insuper, praelerquam quod 
Dei justitia non permittat, ut per Lazarum levamen aliquod 
cruciatuum libi praestetur ; etiam impossibile est id fieri, 
quamvis maxime vellemus. Etenim, 

Inter nos et vos chaos magnum firmatum est , ut hi qui volunt 
hinc transire ad vos , non possint , neque inde huc transmeare . 
— .Quod dicitur firmatum esse chaos, id est, hiatus magnus, 
seu ingens inane spatium (graece -/**/'« pE*) immutabili Dei 
decreto constitutum est. Quo significatur, primo, vera loci dis¬ 
tantia, quae erat inter locum damnatorum et limbum justorum ; 
secundo ac maxime, impermeabilis et aeterna reproborum ab 
electis separatio, praecipue ut illis solatium atteratur. 

Quod si ingens esset olim intervallum inter justos et repro¬ 
bos, dum utrique in terrae visceribus agerent; longe major 
nunc separatio est inter supremum seu empyreum coelum, ubi 
sedes Beatorum, et centrum terrae, ubi carcer reproborum 
communiter a docloribus constituitur. 

Hoc itaque Abrahae responso ille repulsam passus, nec miti¬ 
gationem cruciatuum consecutus, pergit rogare ne saltem 
augeantur cruciatus sui. 

27. Et ait : Rogo ergo te , pater , ut mittas eum in 
domum patris mei , 28. habeo enim quinque fratres , ut 
testetur illis , ne et ipsi veniant in hunc locum tormen¬ 
torum. 

'Rogat jam, ut Lazarus, resumpto corpore, adeat fratres suos 
in terra viventes, eosque monitis avertat a damnati fratris 
consortio. 1 — Dices : Damnati in malitia sunt obdurati, odio 
Dei et hominum repleti, nec cuipiam, etiam amico vel fratri 
bene volunt ; quomodo ergo dives iste optat, ut fratres sui 
evadant poenas inferni ? Respondetur, epulonem non tam fra¬ 
tribus quam sibi voluisse consulere; nam damnatio fratrum 
damnationem ipsius ac tormenta auxisset, eo quod fratres 
exemplo suo ad eamdem vitae dissolutionem et immisericordiam 
provocaverat. 

Rogo , inquit, ut mittas eum in domum patris mei id est, in 
domum paternam ac familiam meam : quandoquidem chasma 
simile non impediat vos ad mortales transire, qui in mundo ' 
degunt. — Habeo enim quinque fratres, qui deliciis ac volupta¬ 
tibus carnis, sicut olim ego, indulgentes, et pauperum obliti, 
similiter in hanc miseriarum sortem devenient. — Quapropter 
testetur illis, id est, tanquam testis oculatus eorum quae hic 
geruntur, testimonium perhibeat eis de mea reprobatione ; 
atque ita docendo eos moneat et conlestelur, ut poenitentiam 
agentes caveant, ne et ipsi, mea vestigia porro sequentes, veniant 
in hunc locum tormentorum. — Et istud petilum denegat Abra- 
ham, quia superfluum. 

29. Et ait illi Abraham : Habent Moysen et prophe¬ 
tas ; audiant illos. — 30. At ille dixit : Non , pater 
Abraham : sed si quis ex mortuis ierit ad eos, poeni¬ 
tentiam agent. 31. Ait autem illi : Si Moysen et prophetas 
non audiunt , neque si quis ex mortius resurrexerit , 

credent. 

Nihil, inquit, necesse est, proplerea Lazarum avocari a 
quiete sua, et ad vitam mortalem per miraculum redire : habent 
enim fratres lui doctores et admonitores suos, quos Deus illis 
providit. Habent Moysen et prophetas , loquentes sibi in libris 
Scripturarum, qui publice ipsis proponuntur, et sabbatis sin¬ 
gulis leguntur in synagogis : hi scilicet de tormentis inferorum, 
de vita recte instituenda, et poenitentia agenda, accurate docent 
atque testantur. 

Audiant itlos, id est, credant atque obediant illis : et non erit 
opus ex mortuis audire quid hic geratur ; sed certo certius a 
loco isto tormentorum praeservabuntur. — Quod si suflicienter 
viam salutis docebant libri Testamenti veteris , multo tamen 
plenius et clarius eam ostendunt libri Testamenti novi, quos 
prioribus Deus misericorditer addidit, postquam novissime , 
diebus istis, locutus est nobis in Filio. Hebr. I, 2. 

Responso Abrahae non acquiescit ille, sed insistit dicens : 
Non, pater Abraham : quod referendum est ad secundam partem 
sententiae superioris, et significat : Non audient illos. Etenim 
praesto esse Moysen et prophetas, quos audire sufficiat, negare 
non potest; sed negat fratres suos id esse facturos. Proplerea 
monitionem illis extraordinariam postulat,quam censet efficacem 
fore. 

Porro ita sentit, et de fratribus suis tali modo judicat, partim 
ex cognitis eorum moribus, partim ex semetipso. Ipse enim 
dum in vivis ageret, non movebatur Moysis aut prophetarum 
exhortationibus ; nec iis comminantibus credebat talia supplicia 

manere amatores mundi, qualia nunc experitur. Sicut ipse fuit 
affectus, inquit Chrysoslomus, sic opinionem habet et de fra¬ 
tribus suis. Ideo dicit : 

50. Non; sed si quis ex mortuis ierit ad eos , 'poenitentiam agent: 
id est, si quis defunctus, quem noverint in vita, qualis Lazarus , 
resurrexerit, eosque adierit, declarans se ideo jubente Deo a 
morte resurrexisse, ut certiores eos faciat eorum quae apud 
inferos geruntur ; et in particulari cruciatuum , quos ego hic 
sustineam ob vitam voluptuose traductam : tunc scilicet, rei 
novitate, vel timore vel horrore stimulati, poenitentiam agent. 
— At inanem hanc et fallacem esse persuasionem ostendit 
Abraham, dicens : 

31. Si Moqsen et prophetas , quorum est sacrosancta auctoritas, 
et fides divinitus confirmata, non audiunt , monilis eorum 
credendo et obediendo ; neque si quis ex mortuis resurrexerit , 
ejus monitis credent : tantum abest ut acturi sint poenitentiam. 
Dicent enim, esse phantasma, esse illusionem diabolicam, et 
ita reditus Lazari offensioni potius erit quam fruclui. 

Quod duplici exemplo patuit esse verissimum : videlicet 
exemplo Lazari, fratris Magdalenae, quem redivivum Judaei 
interficere voluerunt; et ipsius Christi, cujus resurrectionem, 
quamvis a prophetis praedictam , nihilominus Judaei credere 
noluerunt (l). — Major utique ac certior est Scripturae, atque 
Ecclesiae eam proponentis auclorilas, quam cujusvis, qui vel ex 
mortuis resurgeret, vel privata eliam , si fieri possit, miracula 
afferret. Habemus firmiorem propheticum sermonem , cui bene¬ 
facitis attendentes. quasi lucernce lucenti in caliginoso loco. II 
Pet. I, 19. 

Atque ita dives epulo, omnium precum suarum passus repul¬ 
sam, manet in perpetuis tormentis ; quia qui obturat aurem 
suam ad clamorem pauperis, et ipse clamabit et non exaudietur. 
Prov. XXI, 13. 


Explicatio secunda. 

t 

Historia divitis epulonis et pauperis Lazari, quam Christus 
Dominus noster tanquam exemplum nobis retulit, plures nobis 
veritates maxime salutares prae oculis ponit. 

1° Imprimis ostendit ex una parte, quid sit, et quo deducat 
abusus divitiarum ; ex altera vero, quid sit et quo deducat 
bonus usus paupertatis atque aerumnarum hujus vitae.... 

2° Exemplum exhibet vitae patientis et vitae voluptuosae : quo 
ex una parte vivam effigiem exhibeat justorum. qui suae passionis 

(1) Cf. Augustin. Qucest. Evang. lib. 2, q. 38. 

calicem bibunt ; ex altera vero peccatorum, qui calicem Domini 
spernentes, Babylonicum poculum bibunt : quod, quia honores 
ac divitias repraesentat, S. Joannes aureum esse dicit, at simul 
'plenum abominatione et immunditia. Apoc. XVII, 4. 

5° Exemplum felicis mortis justorum, —et e contra, in- 
felicissimae mortis peccatorum.... 

4° Exemplum aeternae damnationis , quo vivida quadam 
imagine ostenditur infernus apertus, et supplicium reprobo¬ 
rum. 

5° Exemplum avaritiae ac duritatis erga pauperes, in divite 
epulone : cujus vita, — mors, — et damnatio considerari 
potest. 

6° Exemplum paupertatis, sancte et chrisliane toleratae, in 
Lazaro : cujus similiter vita, — mors, — et praemium aeternum 
potest perpendi. 

7° Duae personae a Domino propositae, repraesentant quoque 
duas hominum classes : illorum nempe qui dicuntur beati in 
hoc saeculo, et illorum qui miseri ac infortunati videntur ; — 
ut intelligamus, quantum judicia Dei discrepent a judiciis 
hominum... 

8° Duo homines simul, etsi diversa ratione, vitam transi¬ 
gentes, quorum unus salvatur et alter damnatur, — ostendunt 
nobis quae sit via coeli... quae vero via inferni... 

Jam in particulari verba Domini inspiciamus. Primo quidem, 
ea quae ad Lazarum spectant; deinde, quae ad divitem, ejusque 
damnationem. 

Erat quidam mendicus , nomine Lazarus... 

Ut exemplum Lazari practice, juxta mentem Domini, intel- 
ligalur, considerari potest tum hujus hominis miseria ac 
patientia in vita, tum felicitas in morte et in aeternitate. 

I. Lazari miseria. —• Est enim 1° homo infirmus , adeo ut 

jaceat, laborare aut ullo modo sese juvare non valens, doloris 
busque confectus. — 2° Egenus, tecto, victu, amicluque desti¬ 
tutus. — 5° Ab omnibus derelictus, imo despectus, nec alios 
amicos aut socios habens praeter canes. — 4° Fame crudeli 
pressus, nec recipiens vel micas de mensa divitis. 

II. Lazari virtus ac patientia. — i° Non est sicut multi, 
mendicus pravus, piger, sua culpa in paupertate ac vitiis sor¬ 
descens ; sed divina Providentia sic volente infirmus, adeoque 
necessaria paupertate afflictus. — 2° In omnibus, miseriis tam 
patiens est, ut neque conqueratur, neque irascatur, sive homi¬ 
nibus sive Providentiae... sed omnia de manu Dei recipiat... ac 
toleret usque ad mortem. — Itaque aerumnis patienter toleratis 
pervenit Lazarus ad sanctitatem tantam, ut eam Christus 

voluerit in exemplum proponere. Imo videtur Dominus in 
Lazari afflictione ac patientia propriam passionem delineasse, 
in qua et ipse fuit vulneribus plenus, in extrema paupertate 
ab omnibus derelictus. In sili mea potaverunt me aceto 
(Ps. XLVIII). — Vere itaque patientia opus perfectum habent: 
ut sitis, inquit S. Jaeobus, perfecti et integri, in nullo deficien¬ 
tes. Jac. I, 4. 

III. Lazari felicitas. — Hominum oculi ac judicio miserrimus 
est; oculis Dei non item. Ideo Christus ejus historiam narrat 
tanquam exemplum laudabile ac imitandum ; voluitque ejus 
nomen mundo revelare, ut in Evangelio suo scriptum, perpetuo 
in honore esset. Unde pauperes et contempti intelligant, se non 
esse in oblivione apud Deum. 

1° Beatus fuit Lazarus in vita, in ipsis suis miseriis : beatus 
nempe conscienti®, su® pace, — beatus oratione atque com¬ 
mercio cum Deo suo, — beatus spe fulur® mercedis. 

2° Beatus in morte. Pretiosa in conspectu Domini mors sanc¬ 
torum ejus (Ps. CXV). Mors ipsi fuit finis aerumnarum ac labo¬ 
rum, initium vero requiei et gaudiorum. — Morituro omnia 
fuere jucunda : praeteritum, plenum meritis ; vel si quid pecca¬ 
verit, feliciter expiatum ; — praesens, plenum consolatione : 
adest enim Deus totius consolationis ; adest mors, non ut spo¬ 
liatrix, sed ut liberatrix e carcere ; adsunt angeli, qui animam 
ejus portent in sinum Abrah®... 

5° Beatus in aeternitate : illic absterguntur lacrym® , illic 
paupertas mutatur in abundantiam omnium bonorum... Illic 
beatus evadit secundum animam... beatus secundum cor¬ 
pus, i 
litatis 
111,21. 

Exemplo Lazari opponit Dominus exemplum divitis epu¬ 
lonis. 

Homo quidam erat dives... mortuus est autem et dives, 

et sepultus est in inferno. 

Consideranda proponitur hujus divitis vita, ejus mors, et 
damnatio aeterna, 

I. Vita mali divitis ita a Domino describitur r Induebatur, 
inquit, purpura et bysso, et epulabatur quotidie splendide... et 
Lazarus jacebat ad januam ejus .^Quibus verbis ostenditur , 
tum abusus divitiarum, tum peccata plurima ex divitiis pro¬ 
genita. 

1° Abusus divitiarum. Nam dives ille, quae a Deo bona ter¬ 
rena accepit eo fine, ut ea, pr®ler convenientem sui susten¬ 
tationem , in eleemosynas aliosque bonos usus , tanquam 


» resurrectione futura , cum reformabitur corpus humi - 
ejus , configuratum corpori claritatis Christi. Phil. 

Providentias oeconomus dispensaret; omnia convertit in pro¬ 
pria commoda, in alimenta passionum... 

2° Peccata divitis : -i) superbia , quam indicat purpura 
vestimenti et splendor epularum; - 2 ) mollities, quam indicat 
byssus ; -3) gulosilas , quam indicant epulas quotidianae ; 
- 4 ) avaritia, quam indicat sordidus ille amor sui, quo omnia 
sibi reservat, nihil in proximorum utilitatem expendens ; 
- 5 ) crudelitas, quam denotat neglectus Lazari, cui denegat vel 
micas suae mensae, quas potius canibus suis relinquit. 

Praeter ista peccata, quae Domini verbis explicite innuuntur, 
dici potest, divitem illum habuisse peccata ac vitia reliqua ex 
spiritu mundano pullulantia ; quo spiritu prorsus imbutus 
ostenditur, quique aliud non est quam concupiscentia plena et 
omnimoda : Concupiscentia carnis , concupiscentia oculorum et 
superbia vitee. 1 Joan. II, 16. 

II. Mors. — Mortuus est et dives : nam et ad hunc terminum, 
non minus quam pauper, tandem deducendus est; mortuus 
est autem morte pessima : tum quia homo divitiarum, seu 
divitiis male adhaerens ; tum quia peccator. 

1° Quia homo divitiarum : 0 mors, quam amara est memoria 
tua, homini pacem habenti in substantiis suis ! Eccli. XLI, 1). 
Etenim hujusmodi homini mors est, -i) finis omnium bonorum, 
seu vaniiatum ejus : voluptatum, honorum, divitiarum. Dor¬ 
mierunt somnum suum : et nihil invenerunt omnes viri divitiarum 
in manibus suis (Ps. LXXV). — 2 ) Initium omnium malorum. 
Jam in lecto mortis miserrimus est— mox vero mortuus , 
miserior : quando anima decidit in infernum , et corpus in 
putredinem sepulcri. Imo ipsa ejus memoria in oblivione et 
exsecratione erit coram Deo ; ideoque Christus vitam divitis 
enarrans, eum nec nominare voluit: ut ostenderet quantopere 
ipsum detestaretur ac sperneret, cujus nomen ex libro vitae 
esset deletum, et quantum vellet nullam ipsius apud homines 
manere memoriam... 

2° Quia peccator. — Etenim mors peccatorum pessima (Ps. 
XXX11I): pessima scilicet, - 1 ) ratione praeteriti, quod videt 
miser iniquitatibus plenum, bonis operibus vacuum... - 2 ) Ratione 
praesentis, quo tanquam praeda traditur doloribus, — exspo¬ 
liationi omnium, — sine solamine, sine remedio. -3) Ratione 

futuri, ubi prospicit, in hoc mundo, rapacitatem haeredum ; 
— in altero mundo, iram l)(M viventis... 

III. Damnatio ejus. — Est damnatio acerbissima, et peccatis 
proporfionata. 

1° Acerbissima : nam - 1 ) patitur tormentum ignis : Quia 
crucior , inquit, in hac flamma. — 2 ) Patitur sine solamine, vel 
unicam aquae guttam non impetrans. —3) Patitur sine spe: 
Chaos magnum firmatum est... 

2° Damnatio peccatis ejus proportionata. Potentes autem 
potenter tormenta patientur { Sap. VI, 7).— Quantum glori/i- 
cavit se et in deliciis fuit , tantum date illi tormentum et luctum 
(Apoc. XVIII, 7). — Nimirum -i) exaltavit se superbe, ideo 
humiliatus est, et sepultus in inferni profundo, unde elevans 
oculos vidit Lazarum a longe... ~2) Carnem suam inordinate 
fovens, nutrivit cum vitiis et concupiscentiis suis, deliciisque 
saturavit ; ideo nunc flammis immersus cruciatur.... -3) Ore 
ac gula peccavit; ideo nunc punitur in lingua, et siti torque¬ 
tur.... - 4 ) Divitiis abusus est; ideo nunc pauperrimus mendicare 
cogitur... -5) Ipse pauperes dereliquit ; ideo nunc ab omnibus 
ipse derelinquitur : et qui negavit micas Lazaro aquae guttulam 
frustra petit.... 

Nunc autem hic consolatur , tu vero cruciaris. 

En mutatio status post hanc vitam, et vicissitudo gaudii aut 
luctus , quae per mortem inducitur. Dives epulo in deliciis 
hujus mundi transegit vitam suam, et nunc est in doloribus; 
Lazarus vero in patientia vitam consumpsit, et nunc consolatur : 
unde discimus, fore ut gaudium hujus mundi mutetur in 
luctum, luctus vero in gaudium. 

Ergo 1° nemo potest paradisum habere in hac vita , et paradi¬ 
sum in futura... 

2° Nemo cum Christo calicem amaritudinis bibens in hac vita, 
alterum calicem amaritudinis inveniet in altera ; sed quicumque 
perseveraverint cum Domino in tribulationibus, erunt edentes 
et bibentes super mensam ejus in regno ejus. Luc. XXII, 50. 

5° Eligendum est : vel gaudium in hoc mundo, breve, fallax, 

incertum.vel gaudium in futuro, verum, certum, aeternum.... 

— Acceptanda est, vel tribulatio in hac vita, levis, momentanea, 

quam imponit jugum Domini. vel tribulatio in inferno, 

gravissima, nec unquam finienda. 

Ne et ipsi veniant in hunc locum tormentorum. 

Ita monent mortui damnati suos fratres , adhuc viventes, et 
brevi quoque morituros ; quasi dicerent : Cavete , ne et ipsi 
veniatis vos in hunc locum tormentorum ; non minus enim 
quam ego fui, vos periculo expositi etiamnum estis. — Audiant 
ergo viventes monitum mortuorum, et alieno periculo sapiant. 

4° Quicumque in hoc mundo degi^it, quantumvis sanctos se 
existiment, expositos se esse sciant periculo damnationis. 
Eadem enim vivunt in conditione ; in qua illi vixerunt qui nunc 
reprobi existunl: sicut illi fuerunt, ita ipsi sunt homines fragiles 
et mortales, qui nempe peccare possunt et in peccato mori, 
adeoque incidere in infernum... Ergo ne funesta securitate 

dormiant ; sed vigilent, et caveant ne incidant in peccatum, 
ne et ipsi veniant in hunc locum tormentorum . 

2° Illi praesertim caveant opertet, qui jam in peccato sunt 
constituti, qui eadem via ambulant qua reprobi ambularunt: 
via divitis epulonis... via Judae... via Cain... Nisi ex hac pedem 
retrahant et convertantur, similiter perituros se esse sciant... 
Ingrediantur ergo viam Lazari, viam Christi, viam Christianae 
patientiae et poenitentiae... Poenitentiam agant dum tempus 
durat, ne et ipsi veniant in hunc locum tormentorum. 

5° Quaenam sunt praesidia, quibus a damnatione tuti esse 
possimus ? — i) Odium ac fuga peccati... - 2 ) Sacramentorum et 
orationis frequentatio... « 3 ) Misericordia in pauperes... -4) Patien¬ 
tia chrisliana juxta exemplum Lazari... - 5 ) Cultus B. Mariae 
Virginis.... 

Neque si quis ex mortuis resurrexerit , credent. 

1° His verbis declaratur certitudo religionis ac veritatum 
fidei: quae certitudo tanta est, ut illam superet quam a mortuis 
ex inferis redeuntibus accipere possemus. Testimonia , tua. 
Domine, credibilia facta sunt nimis (Ps. XCII). —De caetero, 
resurrectione mortuorum non caremus : tota fides nostra in 
resurrectione hominis mortui fundata est, nimirum in resurre¬ 
ctione Christi... Et nihilominus quam multi credere nolunt ! — 
Non ergo deest ex parte fidei certitudo vel claritas ; sed potius 
ex parte hominum, bona voluntas... 

2° Iisdem verbis necessitas ostenditur credendi verbo Dei, 
nobis per 'Ecclesiam tam clare proposito. —Quam quidem 
fidem habebimus, si ~i) instructionem sacram non negligemus ; 
- 2 ) si fuerimus humiles, ut animo docili documenta fidei 
audiamus, et supplici prece donum fidei a Deo flagitemus, 
dicentes cum Apostolis : Domine, adauge nobis fidem. Luc. 
XVII, 5. 

SABBATO INFRA HEBDOMADAM SECUNDAM 

QUADRAGESIMAE. 

Evangelium de Filio prodigo. Luc. XV, 11-32. 

Dixit Jesus Pharisseis et Scribis parabolam istam : — 
11. Homo quidam habuiPduos filios. — 12. Et dixit ado- 
lescentior ex illis patri : Pater, da mihi portionem substan¬ 
to quae me contingit. Et divisit illis substantiam. — 
13. Et non post multos dies, congregatis- omnibus, adoles- 
centior filius peregre profectus est in regionem longinquam, 
et ibi dissipavit substantiam suam vivendo luxuriose. — 

14. Et postquam omnia consummasset, facta est fames 
valida in regione illa, et ipse coepit egere. — 15. Et abiit, 
et adhaesit uni civium regionis illius. Et misit illum in 
villam suam ut pasceret porcos. — 16. Et cupiebat implere 
ventrem.suum de siliquis quas porci manducabant; et nemo 
illi dabat.—17. In se autem reversus, dixit: Quanti merce¬ 
narii in domo patris mei abundant panibus, ego autem hic 
fame pereo ! — 18. Surgam, et ibo ad patrem meum, et 
dicam ei : Pater, peccavi in coelum, et coram te :—19. jam 
non sum dignus vocari filius tuus : fac me sicut unum de 
mercenariis tuis. — 20. Et surgens venit ad patrem suum. 
Quum autem adhuc longe esset, vidit illum pater ipsius, et 
misericordia motus est, et accurrens cecidit super collum 
ejus, et osculatus est eum. — 21. Dixitque ei filius : Pater, 
peccavi in coelum, et coram te, jam non sum dignus vocari 
filius tuus. — 22. Dixit autem pater ad servos suos : Cito 
proferte stolam primam, et induite illum, et date annulum 
in manum ejus, et calceamenta in pedes ejus : — 23. et 
adducite vitulum saginatum, et occidite, et manducemus et 
epulemur : — 24. quia hic filius meus mortuus erat, et 
revixit; perierat, et inventus est. Et coeperunt epulari. — 
25. Erat autem filius ejus senior in agro : et cum veniret et 
appropinquaret domui, audivit symphoniam, et chorum : 

— 26. et'vocavit unum de servis, et interrogavit quid haec 
essent. — 27. Isque dixit illi: Frater tuus venit, et occidit 
pater tuus vitulum saginatum, quia salvum illum recepit. 

— 28. Indignatus est autem, et nolebat introire : Pater 
ergo illius egressus, coepit rogare illum. — 29. At ille 
respondens, dixit patri suo : Ecce tot annis servio tibi, et 
nunquam mandatum tuum praeterivi, et nunquam dedisti 
mihi haedum ut cum amicis meis epularer : — 30. sed 
postquam filius tuus hic, qui devoravit substantiam suam 
cum meretricibus, venit occidisti illi vitulum saginatum. 

— 31. At ipse dixit illi: Fili, tu semper mecum es, et 
omnia mea tua sunt: — 32. epulari autem et gaudere 
oportebat, quia frater tuus hic mortuus erat, et revixit; 
perierat, et inventus est. 

Explicatio prima. 

Ultimis mensibus anni tertii praedicationis suae, cum Dominus 
esset in Belhabara trans Jordanem, ibique peccatores benigne 
reciperet ; murmurabant Pharisaei , quod homines peccatis 
inquinatos a se non repelleret. Illis Dominus ut respondeat, 
tres proponit parabolas, quibus Dei erga peccatores miseri¬ 
cordiam ostendat: primam de ove perdita, alteram de drachma 
perdita, tertiam de filio item perdito, qui filius prodigus vocari 
solet. 

Tertia haec similitudo prioribus amplior est, et non tantum 
indicat misericordiam Dei erga peccatores, sed etiam describit 
vitam perditam peccatoris , illius poenitentiam, facilem Dei 
condonationem, obmurmurationem denique justorum, aut qui 
justi sibi videntur. — Praeterea parabola lilii prodigi, etsi ad 
eumdem finem spectans ac praecedentes, tamen eo differt , 
quod illae significent quidem quanta cura Dominus requirat 
reversionem peccatoris ; haec vero, quanta benignitate et 
laetitia suscipiat revertentem : ita ut sit quasi appendix praece¬ 
dentium, et explicatio illius gaudii, quod Deo totique coelo 
affertur conversione peccatorum : ut sic amplius confundantur 
Pharisaei, qui murmurabant quod Dominus cum peccatoribus 
versaretur. 

Summa narrationis parabolicae est haec. Homo quidam habuit 
duos filios. Minor natu patrem dereliquit et miserrimus factus 
est. Deinde vero culpae poenitens rediit ad patrem, a quo 
benignissime receptus est, et laeto convivio recreatus. — Frater 
ejus major hanc laetitiae significationem aegre tulit, quare a patre 
suaviter reprehensus est. 

Tres parabolae partes distingui possunt : 

I. Discessio et subsequens miseria filii. 

II. Ejus reditus ad patrem. 

III. Querimonia fratris. 

11. Homo quidam habuit duos filios . 

Homo ille paterfamilias dives erat et nobilis, ita ut domum 
haberet mercenariis, pane, rebusque omnibus abundantem. 
Erat quoque bonus, filiorum amantissimus, ita ut semper cum 
ipsis esset eisque omnia sua bona quantum posset communi¬ 
caret, sicut majori nato dixit : Fili , tu semper mccum es, et 
omnia mea tua sunt. 

Habuit duos filios sibi dilectos. Filii quidem erant indolis 
diversae, ut mox patebit ; — felicissimi tamen filii, cum patrem 
habentes tam bonum , nulla re carere possent , quae ad verum 
suum bonum conferret ; — imo felices mansuri, dummodo 

manerent apud patrem ejusque ductum sequerentur. Verum 
alter ex duobus beatae suae sortis taedium concepit, et a patre 
discedere voluit. 

12. Et dixit adolescentior ex illis patri ... 

Non ut debitam gratitudinem et pietatem demonstret accedit 
ad patrem ; sed ut consilium discedendi manifestet, atque ita 
paternum cor summo dolore afficiat. 

Adolescentior id agit : quia solet aetas illa minus sapere, 
esse inconstans , avida libertatis ac voluptatis , seductioni 
obnoxia. 

Dixit patri : non de repente patrem sic alloqui ausus fuerit, 
et ab eo se separare ; sed gradatim ab eo discedendo et cum 
extraneis conversando, eo devenisse censendus est. Scilicet, 
ut fieri consuevit, adolescens ille imprudenter adulatoribus 
ac seductoribus, potius quam patri, aurem praebuit ; et inde 
promissionibus falsis, et vana libertatis imagine delusus finxit 
sibi miras delicias alibi in remotis regionibus inveniendas. 
— Inde taedium paternae domus atque auctoritatis, fastidium 
domesticae suavitatis, desideria et aspirationes pravae, quibus 
demum sese tradidit. Hinc filiali sensui cor clauditur, et spiritu 
arrogantiae, ingratitudinis ac duritatis erga patrem impletur : 
ita ut abeundi propositum concipiat et exsequatur. 

Sic autem vult abire, ut asportet secum bona sua ; vult enim 
iis uti pro libitu, atque ita jucunditatibus frui quas meditatur. 
Quare dixit patri : 

Pater , da mihi portionem substantiae qiice me contingit.. 

Sensus est : Da mihi partem substantiae , id est, facultatum 
tuarum, seu haereditatis, quae ad me pertinet, quae mihi debetur 
ut filio, quamque daturus mihi esses si uxorem ducerem, aut 
relicturus si morereris. 

Quae me contingit , Debebatur vi legis (Deut. XXI, 47) primo¬ 
genito duplex pars ; itaque adolescenti obtingebat pars tertia 
paternarum facultatum. 

Brevis haec petitio adolescentis filii superbiam spirat quoad 
rem, et irreverentiam quoad modum : quasi dicat : Pater, jam 
ad justam aetatem perveni, jam prudens sum satis ut ipsemet 
bona mea regere queam, nec opus est diutius de tua guber¬ 
natione pendere. Assigna ergo meo libero usui partem 
meam haereditariam, ut libere ea utar : id jure meo postulo : 
Da mihi. — Quod insolens filius velut sibi debitum requirit, 
nequaquam ei jure debetur. Nulla enim lege vel consuetudine 
obligatur pater , ut, dum vivit, bona sua filiis suis dividat : 
non tamen vetatur id facere, si velit. Atque in hac parabola 

pater petitioni filii acquiescere dicitur, quia repraesentabat 
Deum, qui unicuique homini bene vel male vivendi libertatem 
concedit. 

Et divisit illis substantiam. 

Divisit scilicet bona sua inter filios, ita ut partem juniori 
traderet , partem vero primogeniti in suo dominio relineret. 

Non tamen prudens ac bonus pater id confeslim fecisse cen¬ 
sendus est. Sed, quod dubium esse nequit, prius, tum moni¬ 
tis, lum precibus, tum lacrymis miserum filium a malo proposito 
deterrere conatus est. Rogavit sane filium, cur haereditatem 
postulet?.... Cur discedere velit?.... num boni quidpiam desi¬ 
deret?. . num quid mali passus?... cur patrem sic relinquendo 
contristet?... quam a patre injuriam acceperit?... — Deinde 
ostenderit ei pater, qua fallacia juvenilis ejus aetas deludatur, 
quae bona amittat, quae mala incurrat... His autem omnibus 
obstinatus ille et cupidine obcaecalus, pertinaciter respondet: 

Da mihi , da mihi portionem substantia; quce me contingit. — 

Itaque ingemiscens paler juveni, quae volebat, sua bona tradidit. 

Quibus ille acceptis mox profectus est. 

13. Et non post multos dies , congregatis omnibus , 
adolescentior filius peregre profectus est in regionem 

longinquam... 

Congregatis omnibus , id est, collectis omnibus bonis suis, 
quamvis copiosis, ut ea asportaret: agris nimirum et aedibus 
in praesentem pecuniam redactis, profectus est. 

Noti post multos dies : id est, paucis post diebus, et ut pri¬ 
mum pecuniam collegit , festinavit abire. Et quidem adeo 
festinavit, -t) quia fervet juventus in perficiendis omnibus 
conceptibus ; -2) ut recederet e conspectu patris dolentis , 
quem sine conscientiae stimulo videre non poterat ; -3) ut 
quamprimum funesta sua libertate frueretur. 

Profectus est, quin ullis lacrymis potuerit a patre suo reti¬ 
neri. Paler sane miserum fiiium abeuntem est prosecutus , 
quamdiu spem relinendi habuit; sed tandem, postquam vidit 
eum avertere faciem et effugere e conspectu, summopere dolens 
reverti compulsus est. 

Profectus est autem filius peregre in regionem longinquam , 
longe sitam a domo paterna : nempe, ut quo longius abesset a 
patre atque ab amicis, eo liberius viveret, et ageret quoecum- 
que intenderet et vellet. — Et revera vix eo advenit, cum 
satiare se delectamentis omnibus aggreditur , ut secundum 
spem suam sil plene beatus. At vero contrarium experietur. 

I. — S. Scripluree. 

I 

* 

Et ibi dissipavit substantiam suam vivendo luxuriose. 

Scilicet, mox pecuniam omnem quamvis copiosam, dissi¬ 
pavit vivendo luxuriose : nempe omnibus cupiditatibus satis¬ 
faciendo. in omni luxu conviviorum, vestium et caelerorum, 
quae meretricios amores comitari solent. Certe ad hunc modum 
juvenes agere consueverunt, quum proprio ingenio feruntur. 
Nam quia, et consilii inopes, et ferventes intemperie, ad se 
regendos minime sunt idonei ; ubi metu aut pudore non cohi¬ 
bentur , projiciunt se quocumque tulerit libido , plenique 
dedecoris ad turpem egestatem festinant. — Adolescens ergo 
parabolae, ubi semel se tradidit vitae luxuriosae, pergit et rapitur 
imprudens : donec brevi tempore dissipaverit bona omnia, quae 
in totius vitae subsidium acceperat. 

14. Et postquam omnia consummasset , facta est fames 
valida in regione illa , et ipse coepit egere. 

Postquam omnia consumpsisset , nec haberet unde luxuriose 
vivere pergeret ; imo cum vix haberet unde victum sibi neces¬ 
sarium compararet, facta est fames valida in regione illa , et 
cibi caro pretio fuerunt emendi. Ipse ergo , vix quidquam 
pecuniae residuum habens, coepit egere : id est, non modo 
jucunditatibus caruit, sed rebus etiam necessariis fuit priva¬ 
tus. — Itaque vestimenta pretiosa, et si quid aliud superfluum 
haberet, vendidit, ut sibi panem compararet : inedia, frigore, 
nuditate pressus quid faciet?.ad quos amicos recurret? Post¬ 
quam omnia exploravit atque lentavit frustra, coactus est herum 
quaerere cui serviret. 

15. Et abiit , et adlxoesit uni civium regionis illius... 

Abiit itaque quaerens mercenarii locum. Quem non statim 
invenit : sive nemo tempore famis mercenario indigeret, sive 
miser laborem petens, labori ineptus judicaretur. Demum 
adhaesit uni civium regionis illius. Non condictus fuisse dicitur, 
sed adhaesisse , seu adjunxisse se hero cuipiam ; quasi ultro et 
supplex sese obtulerit ei, ut quovis modo inter servos ejus reci¬ 
peretur, ad quodlibet oflicium paratus, modo fame non sinere¬ 
tur perire. Ilerus ille erat civis regionis illius , homo nempe 
peregrinus ac barbarus : qui, nesciens in quo miserum occupa¬ 
ret, jussit eum abire in villam ut pasceret porcos. 

Et misit illum in villam suam , ut pasceret porcos. 

Jubelur ergo abire in agrestem villam, ibique laborare inter 
infimos famulos ; et curam suscipere, non ovium, sed immundi 
gregis porcorum, adeoque socius fieri et servus porcorum. 
Quid vilius juveni ingenuo, praesertim Judaeo, cui animalia 

illa praecipue odiosa erant ? — At necessitate coaclus est 
obedire, adire stabulum immundum, per agros et silvas educere 
porcos, iisque velut servire , ut acciperet victum. Porro 
labore fessus, pro victu accipiebat vile alimentum porcorum, 
idque tam modica quantitate, ut prae fame pene moreretur. 
Quare pariem appetebat portionis porcorum ad sedandam 
famem. 

16- Et cupiebat implere ventrem suum de siliquis , quas 
porci manducabant : et nemo illi dabat. 

Sicut supra humiliatio hominis est exposita, ita nunc depin¬ 
gitur ejus fames. — Non dicitur , cupiebat saturari , quia 
etiam qui famelici non sunt, saturari cupiunt ; sed dicitur : 
Cupiebat implere ventrem suum : quia qui admodum famelici 
sunt, ventrem vacuum re qualibet implere quaerunt, nec fere 
ciborum discrimen respiciunt , dummodo rabidam famem 
sedent. 

De siliquis quas porci manducabant. De alimento hic sermo 
est, quod porcis praeter gramina silvarum certa hora daba¬ 
tur : non a nostro prodigo ; sed ab aliis, mandato praefecti 
seu principis porcorum ad id deputatis, qui tum porcis, tum 
eorum custodi suam portionem distribuebant. — Porro sili - 
quce sunt folliculi , quibus fabae , pisa, similiaque legumina 
includuntur ; quique cibus est inanis, corpus potius implens 
quam reficiens. Vox tamen graeca xepxrtov, certum fructum (i) 
designat, quo porci in Oriente vescuntur, sicut apud nos 
glandibus. 

Et nemo illi dabat : id est , nemo illi dabat siliquarum 
quantitatem , quam ad satiandum ventrem appetebat. Non 
enim minus ipsi quam porcis , siliquae certa eaque modica 
mensura dispensabantur, loco omnis panis et cibi. Cujus rei 
causa erat, tum avaritia heri , tum annonae caritas, tum etiam 
conservorum erga prodigum duritas et contemptus. Miserri¬ 
mus enim juvenis, qui fuerat ipse in omnes effusus ac pro¬ 
digus, jam exhausta pecunia, contemptus est ab omnibus : 
nec invenitur quisquam, qui vel sordes loco cibi famelico sub¬ 
ministret. 

17. In se autem reversus dixit... 

Urgente inopia et calamitate praesenti, in se reversas est : 
scilicet, ad sanam considerationem, et velut ad usum sanae 
rationis est reducius, ut se suumque verum statum agnoscat. 
Cum enim hactenus illusionibus abreptus, extra sanam men¬ 
tem, ceu extra se vagatus sit ; nunc tandem, vexatione dante 

(1) Fructus iste est^siliqua ceratonia Linnsei. 

intellectum, tanquam expergiscens ab ebrietate vel gravi somno, 
et inteliigeus jam per experientiam discrimen vitee domesticae 
et vitae errabundae, recte incipit considerare ac sapere. Nimi¬ 
rum, 1° felicitatem prioris status cum miseria praesentis con¬ 
fert, suumque errorem agnoscit ; 2° errorem corrigere statuit; 
3° eumdem reapse et edicaciter corrigit : ita ut laudabiliter 
sequatur regulam rationis : Error corrigitur, ubi animadver¬ 
titur. — Itaque in se reversus dixit : 

Quanti mercenarii in domo patris mei abundant panibus: 

ego autem hic fame pereo ! 

Opponit domum patris sui huic villae heri barbari ; se filium, 
mercenariis qui in domo patris sunt ; demum famem ac inopiam 
suam, illorum saturitati atque abundantiae. 

Quanti, id est, quam multi mercenarii , homines scilicet qui 
non tantum distinguuntur a filiis, sed infimi sunt paternae domus 
servi ; — abundam panibus, id est, omni ciborum genere, aliis¬ 
que rebus ad vitam necessariis copiose fruuntur, ita ut nihil 
ipsis desit. 

Ego autem , qui non servus aut mercenarius', sed filius familias 
eram et habebar ; — hic : in ista sine nomine commoratione, 
— fame pereo : id est, ego hic mercenariis longe miserior, 
fame, frigore, omnique labore ac miseria ita premor, ut dolores 
mortis sustineam, et certissime moriturus sim, nisi promptum 
remedium adhibeam. 

Porro remedium cognoscit, et stalim adhibere statuit : ut 
nempe redeat ad patrem, ab eoque humiliter veniam petat, et 
locum inter mercenarios, quorum conditionem tam bonam esse 
intellexit. — Hinc propositum : 

18. Surgam, et ibo ad patrem meum , et dicam ei : 
Pater, peccavi in coelum et coram te : — 19. jam non 
sum dignus vocari filius tuus : fac me sicut unum de 

mercenariis tuis. 

Tria facere statuit : snrgere, redire, et ad pedes patris sese 
prosternere culpam confitendo, patrisque gratiam implorando. 

1° Surgam igitur, inquit, ex miseria in qua jaceo ; relinquam 
hoc servilium, quod sub principe porcorum sustineo ; proficiscar 
ex hac regione calamitosa. —Surgam autem cito, dum vires 
mihi adhuc sufficiunt. 

2° Et ibo : redibo ad patriam, quamvis longum sit iter ; et 
ad ipsum patrem, quem misere deserui. — Ad patrem meum, 
quem clementissimuni novi, quique semper pater meus est, et 
paternum cor gerit erga me, qui tilii nomine indignus factus sum. 

3° Et dicam ei : Paler... Patrem vocat, -l) ut filialem reveren- 







EVANGELIA SELECTA. 


437 


tiam el affectum significet , et sic ingratitudinem pristinam 
reparare incipiat ; -2) ut liac ratione patrem ad clementiam 
moveat. 

Peccavi : scilicet aperte culpam confiteor, nec ulla ratione 
excuso; — peccavi gravissime : in coelum, id est, adversus 
Deum qui in coelo habitat ; et coram te, adversus te, paler mi, 
quem tantopere contristavi. — Notandum est , illa duo : 
adversus Deum, et adversus le, pater, quae in parabolae littera 
distinguuntur, in sensu allegorico nequaquam distingui: 
allegorice enim significant eumdem Deum ac Patrem nostrum, 
quem peccando offendimus. 

Peccavi in coelum et coram te : imo deliqui tam graviter, ut 
opprobrium tibi factus sim ac dedecus, indignus plane nomine 
(ilii tui. 

A9. Jam non sum dignus vocari filius tuus... Nobilitatis ac 
dignitatis luge, o pater, degener ego, excidi ex gradu lilii tui : 
nec sum dignus a le loco filii haberi, qui*tali patre indigne con¬ 
versatus sum. Yerumtamen, rogo le, ne a lecto tuo repellas 
me, hominem miserrimum, et gradu infimo inter servos tuos 
me dignare : Fac me sicut unum de mercenariis tuis. 

Conceptum propositum statim exsequitur. 

20. Et surgens venit aci patrem suum. .. 

Impedimenta non deerant, tum ex parte principis porco¬ 
rum , tum- ex parte itineris conficiendi ab homine inedia fere 
confecto ; tum ex parte ignominiae subeundae, cum filius fami¬ 
lias, qui apparatu superbo abierat, oculis concivium et amico¬ 
rum apparatu miserabili rediret. Iiis vero nequaquam deter¬ 
retur aut haesitat ; sed quod sapienter statuit, prompte, fortiter, 
integre exsequitur. Quod dictum , factum : Et surgens venit 
ad patrem... 

Jam vero a patre, non tantum misericorditer, sed gaudenter 
excipitur; nec solum venia , sed insuper maximis beneficiis 
donatur. 

Cum autem adhuc longe esset , vidit illum pater 
ipsius , et misericordia motus est , et accurrens cecidit 
super collum ejus, et oscidatus est eum. 

Redeunti filio occurrit misericordia et condonatio, sicut mox 
humilianti se respondebit exaltatio et beneficentia. — Cum 
enim rediret prodigus, quamvis adhuc longe esset a paterna 
domo, pater ipsius, qui oculos frequenter in viam filii 
vertere solebat, exspectans eum, tandem vidit illum. Homi¬ 
nem videlicet seminudum , extenuatum, cui vix filii sui simili¬ 
tudo manebat , aspexit; et statim paterno oculo hunc esse 

filium suum agnovit : Cum adhuc longe esset, vidit illum pater 
ipsius. 

Videndo autem indigni filii vilitatem ac miseriam, non move¬ 
tur contemptu, aut indignatione, aut vindictae gaudio, ob justam 
quam reus patitur poenam ; sed simpliciter misericordia motus 
est. Videt enim illum ut pater : quae significatio continetur 
verbo Domini : Vidit illum puter ipsius. Quare videndo filii sui 
miserabilem aspectum, tantopere mutatum a p;istina gratia, 
intimis visceribus commovetur; filiique miseriam tanquam 
propriam sentiens, lacrymis perfunditur. 

Et accurrens recidit super collum ejus , et osculatus est eum. 
— En internae misericordiae externa significatio et effectus. 
Non exspectat pater donec filius accesserit; sed fertur obviam 
ei, currendo prae amoris et gaudii vehementia, quasi impa¬ 
tiens morae. 

Accedens autem ad filium, non abhorret ab ejus sordida pau¬ 
pertate, nec exprobrat fugam, nec objurgat, aut comminatur ; 
imo vero, necdum auditis filii precibus, statim apertis brachiis, 
amanlissimo vultu ruit in amplexum ejus : Cecidit super collum 
ejus. — Et osculatus est eum : en osculum amoris, signum recon¬ 
ciliationis, venia ultro oblata. Quibus clementiae significationi¬ 
bus confirmatus, dixit ei filius : 

21. Pater , peccavi in coelum et coram te : jam non sum 

dignus vocari filius tuus. 

Non dicitur filius vicissim esse osculatus patrem : quia indig¬ 
num se hoc filiali actu reputavit ; sed statim ad pedes patris 
prostratus veniam petiit. Pater , inquit , peccavi... fideliter, 
prout constituerat, culpam eonfilens. — Haec tamen verba : 
Fac me sicut unum de mercenariis tuis , non dicitur addi¬ 
disse : sive -\) quod Evangelista id inlelligendum relique¬ 
rit ; sive -2) quod filius benignitate patiis obrutus, id minus 
necessarium viderit ; aut etiam suis singultibus fuerit praepe¬ 
ditus ; sive - 3 ) quod pater humiliantis se orationem inter¬ 
ruperit. 


22. Dixit autem pater ad servos suos... 

Non verbis sed factis filio respondet, convertendo sermonem 
ad servos suos ; nec ad unum duntaxat, sed ad omnes, quasi 
unus non sufficiat ad tilio serviendum. — Hic magis manifes¬ 
tatur patris benignitas, qui filium non modo recipit in gratiam ; 
sed etiam, immemor omnium injuriarum, in pristinam digni¬ 
tatem restituit. Excitatur autem haec major benignitas ac 
misericordia , tum filii humiliatione , tum aspectu miseriae 
ejus. 

Videns enim propius filium suum, coram se humiliatum, 
"vehementius palerna viscera amore el commiseratione moven¬ 
tur. Quem enim juvenem antea viderat aetate florentem, nobili 
vestimento ornatum ; nunc intuetur squalidum, vestimentorum 
vix reliquiis coopertum, facie pallidum, fame languentem. IJunc 
autem conspectum pater ferre non potest, quin slalim tantis 
necessitatibus medeatur, et vestes et cibos filio praestet. — At 
vero vestes et cibos praestabit non qualescumque, sed festivos; 
ac tales, ut simul -i) filium in pristinum gradum instaurent, 
et - 2 ) patris gaudium praeclare significent. 

Cito proferte stolam primam , et induite illum; et 
date annutum in manum ejus , et calceamenta in pedes 

ejus. 

Primum jubet filium vestiri, -i) quia ipso vestitu eum velut 
in dignitatem filii restituet ; - 2 ) quia prius decenter el filii instar 
ornandus est, quam ad mensam paternam admittatur. 

Aspiciens itaque (ilii vestem servilem, manus callosas, pedes 
nudos : afferri jubet vestem, annulum , calceamenta. — Cito , 
inquit, proferte stolam primam : id est, vel pristinam, quali 
antehac uti consueverat; vel optimam ac splendidissimam vestem 
qua3 in domo sit, ex arcis vestiariis meis proferte. — Vestem 
petit peculiarem, nempe stolam : vestem videlicet longam, tala¬ 
rem, ac nobilem, qua filii a servis distinguebantur. — Et date 
annulum ia manum ejus : annulum inlellige aureum, qui simili¬ 
ter ornatus erat hominis liberi el locupletis. — Et calceamenta 
in pedes ejus : qui habitus similiter ad filium ingenuum pertine¬ 
bat ; calceamenta enim olim a solis personis liberis gestabantur. 

23. Et adducite vitulum saginatum, et occidite ; et man' m 

ducemus et epulemur .... 

Interea, dum filiali ornatu juvenem induunt, aliis servis impe¬ 
rat paler , ut convivium parent maxime festivum. Adducite , 
inquit, vitulum saginatum , et occidite : id est, illum nunc occi¬ 
dite vitulum, quem saginari jussi in illud tempus, quo posset 
nobis occasio incidere Iaeti epuli celebrandi , qualis nunc 
occurrit. 

Et manducemus et epulemur : id est, celebremus convivium 
lautum et laetum, cum cantu el choro : gaudeamus, et communi 
laetitiae nos tradamus , ego, filius meus, vos quoque servi , 
omnesque amici nostri. Magna enim est gaudendi causa : 

24. Quia hic filius meus mortuus erat , et revixit : 
perierat, et inventus est. Et coeperunt epulari. 

Sicut paulo ante effectibus, ita nunc verbis paler misericor¬ 
diam ac amorem erga filium, et gaudium dc ejus reditu mani- 

feslat. Hic, inquit, filius meus : hic scilicet meo sanguine natus r 
et quem propterea semper ut filium amavi ; hic aliquando non 
filius, nunc autem iterum filius meus ; hic indignum se reputans 
nomine lilii, et propterea dignus qui a me ut genuinus filius 
agnoscatur et nominetur ; hic aliquando mihi causa doloris, nunc 
autem causa gaudii maximi factus : 

Quia mortuus erat , et revixit : perierat et inventus est : aliis 
verbis , quia postquam mortuus fuit, revixit; et postquam 
periit, inventus est. — Prae affectus vehementia causam gaudii 
bis enuntiat : metaphorice primum, ac dein propriis verbis. 
Mortuus , inquit, erat : id est, velut mortuus fuit mihi, quia 
longe a me separatus ; et mortuus sibi, quia vita felici privatus. 
Revixit autem mihi, quia reversus ad me ; et sibi, quia vitae 
verge ac felici restitutus est. — Perierat quoque sibi et mihi : 
perditus nempe aberrando ignotis itineribus, et languendo in 
miseriis extremis ; inventus autem est, nempe recuperatus ac 
salvatus. 

Porro in eo quod dicit, inventus est, insinuat filium sibi esse 
velut thesaurum pretiosissimum, quem amissum desideravit et 
quaesivit ; et quo nunc invento omnes gaudere decet. 

Et coeperunt epulari : pater videlicet, totaque ejus familia, 
amici et vicini, coeperunt laetis epulis lilii reditum celebrare. 

25. Erat autem filius ejus senior in agro.; et cum 
veniret , et appropinquaret domui , audivit symphoniam 

et chorum... 

Incipit hic tertia pars parabolae, exhibens querimonias filii 
primogeniti, et in ejus persona murmurationes Scribarum et 
Pharisaeorum adversus Christum. — Aberat ille primogenitus, 
dum tota domus paterna gaudiis exullaret : erat enim in agro , 
occupatus colendis arvis paternis ac suis, et servos ac merce¬ 
narios in laborando dirigens. Et cum veniret sub vesperam , 
et appropinquaret domui, audivit symphoniam et chorum : id 
est, sonitum concinentium et laetantium convivarum. 

26, 27. Et attonitus primum, vocavit imum de servis , et inter¬ 
rogavit quid heee essent ? isque dixit illi : Frater Inus venit, et 
occidit paler tuus vitulum saginatum , quia salvum illum recepit: 
scilicet , reverso fratri tuo, tolique familiae exhibet laetum 
convivium, quia salvum recepit quem periisse crediderat. 

28. Indignatus est autem , et nolebat introire... 

Indignatus atque invidia tactus est : et aegre tulit, haec a 
patie fieri in gratiam fratris. — Non itaque de reconciliatione 
succenset vel de reditu fratris ; sed de tanta ob hanc rem 
solemnitale : ideoque noluit introire ad convivium ut et ipse 
cum gaudentibus gauderet. 

Palar ergo illius, nuntio per servos accepto, ipse statim 
egressus est; et coepit rogare illum atque hortari ut intraret, 
ac laetitiae communis esset particeps, — Novo hic modo mani¬ 
festatur optimi patris benignitas et humanitas. Cum enim pos¬ 
set servata dignitatis suae gravitate, intus manere, filiumque 
morosum et immerito conquerenlem relinquere foris ; ipse 
benigne ad illum egreditur, rogat, laborat, et in omnia se 
vertit, ut utrique fdio satisfaciat, utriusque amanlissimus. 

29. At ille filius, nihil mitior factus tanta patris comitate, 
arroganter respondet ; significatque patrem injuste serum 
agere, qui optime merenti ne praemiolum quidem ullum unquam 
sibi obtulerit: reverso autem huic pessime merito, maxima 
amicitice laetitireque argumenta exhibuerit. Respondens dixit 
pairi suo: Ecce tot antiis servio tibi, in negotiis scilicet familiae 
tuse, et quidem fidelissime : nam nunquam mandatum tuum 
praeterivi ; et nunquam dedisti mihi in testimonium amoris tui, 
vel haedum de capris, ut cum amicis meis epularer. 

50. Sed postquam filius tuus hic } qui devoravit substantiam 
suam cum meretricibus , venit, occidisti illi vitulum saginatum. 
Indignabundi haec verba sunt , qui miserum fratrem suum 
fratris nomine non vult appellare ; sed coniemplim dicit : 
Postquam venit filius tuus hic: egregius scilicet filius, et tuo 
amore sane dignus, quippe qui devoravit instar helluonis 
substantiam suam ; idque modo turpissimo, vivendo luxuriose 
cum meretricibus... illi sic merenti, et in gratiam ejus, ad 
declarandum libi gratum esse adventum ipsius, mactasti, quo 
nihil habes in toto grege delicatius , vitulum saginatum... 
Quibus verbis improperium enuntiat in patrem suum. — Ut 
patet, sermone maligno vitulum haedo, fratrem sibi ; et singula 
singulis opponit. 

Quod Vulgata vertit substantiam suam. , graeco textu legimus 
substantiam tuam , portionem substantiae quam ipsi dedisti 
(6 xara^aywv *ov rov : quod videtur odiosius. Pejus est enim 
alienam substantiam prodige consumere, quam propriam. 
Ideo, licet pater dedisset filio juniori partem ipsius , alter 
tamen, non ipsius fratris substantiam, sed patris dilapidatam 
dicit : tum quia a patre promanaverat illa substantia , tum 
quia pater gratis eam dederat, cum non teneretur. Ergo ut 
invidiam fratri prodigo excitet , substantiam , inquit , tuam 
devoravit, quasi diceret : Ego tota vita mea servio libi, ut 
augeam facultates luas ; ille brevi tempore consumit eas et 
dissipat. 

31 . At ipse dixit illi: Fili , tu semper mecum es , et 
omnia mea tua sunt : 32 . epulari autem et gaudere 
oportebat , quia frater tuus hic mortuus erat , et 7'evixit; 

perierat et inventus est. 


Eadem semper bonitate sibi constans pater , iniqua filii 
expostulatione seu querimonia non commovetur ad iram ; 
nec commemorando sua in eum beneficia redarguit ejus super¬ 
biam ei obmurmurationem , ne magis eum exasperet; sed 
blandis verbis placare eum et lenire conatur.: tum quod, 
occasione ita ferente, frater ipsius humaniter excipiatur, tum 
quod aequum non sit ipsum tristari ob hilaritatem ex recuperato 
fratre conceptam. — Contentio itaque fit pulcherrima, inter 
filii invidentiam et patris mansuetudinem : filius amaritudinem 
labiis evomit ; pater nihil duri, sed blande omnia loquitur, 
quo utrumque filium sibi conciliet. 

Admittens itaque, verum esse de non exhibito ei epulo pecu¬ 
liari, et omissa omni objurgatione, solam rationem exponit. 
Fili, inquit, non est quod queraris, quasi minus tibi fecerim 
quam fratri tuo ; causa similis gaudii non habuit in te locum : 
Tu semper mecum es , perseverans scilicet in familiaritate mea, 
quae tibi instar jugis convivii esse debet... Quasi diceret : Nihil 
in te novi accidit, nullam dedisti occasionem alicujus novae et 
inusitatae laetitiae excitandae. — Et omnia mea tua smit : adeo 
ut non fuerit necesse, me tibi quidquam novi dare ad magni¬ 
ficum epulum, novamque gaudii testificationem ; quia omnibus 
in familia uti poteras. 

Epulari autem et gaudere oportebat , me scilicet totamque 
familiam, et maxime te, fili, quia hic frater tuus mortuus erat et 
revixit; perierat et inventus est. Quae sane libi ratio gaudendi 
magna, non tantum mea causa, quia ille filius meus est ; sed 
etiam tua causa, quia frater tuus est, cui bonum omne velle 
debes ut alteri libi, charilate urgente. 


Sensus parabolae. 


Jam sensu proprio parabolae exposito, sensum metaphoricum 
seu parabolicum summalim proponamus. 

1° Homo paterfamilias, Deus est ac Dominus noster Jesus 
Christus. 

2° Duo filii, sunt homines, et quidem omnes, boni et mali. 

5° Filius natu major, repraesentat homines justos : tam 
illos, qui sua aliorumque opinione, quam qui rei veritate justi 
sunt. 

4° Junior repraesentat peccatorem poenitenlem. 

Sanctus Augustinus tamen et nonnulli alii Patres, persona 

primogcnili populum Judaicum, junioris vero Genles signi¬ 
ficari putant : quod quidem sensu secundario, non vero pri¬ 
mario, quem Dominus adversus Pharisaeos intendit , admitti 
potest. 

5° Recessio adolescentis in longinquam terram, est recessio 
hominis a Deo per peccatum. 

6° Ejus miseria, est exitialis effectus peccati et miseria pec¬ 
catoris. 

7° Reversio ad patrem, sincera conversio peccatoris. • 

8° Receptio a patre jucundissima, misericordiam Dei, ejus-, 
que gaudium ob poenitentiam peccatoris demonstrat. 

9° Indignatio filii primogeniti, appendicis instar adjecta, 
notat Phaerisaeorum, qui sibi justi videbantur, iniquitatem, 
eo quod vituperarent Domini erga peccatores misericor¬ 
diam. 


Explicatio secunda. 

Praeter illud quod immediate Dominus contra Pharisaeos 
docere intendit, conversionem videlicet peccatoris esse Deo 
gratissimam ; alia complura tradit in historia prodigi docu¬ 
menta. JNon enim tantum hic elucet Dei erga peccatores mise¬ 
ricordia, sed etiam ejus erga justos amor ac bonitas ; — et 
ex altera parte, justorum in divino servitio felicitas, pecca¬ 
toris culpa et miseria ; — deinde ostenditur qualis esse debeat 
peccatoris poenitentia, quae post receptam veniam fidelitas ; 
— qualis justorum de fratribus aberrantibus dolor, deconversis 
laetitia. 

Haec autem generatim spectata, sic vario ordine proponi 
possunt. 

\° Historia prodigi ostendit abyssum duplicem : abyssum 
miseriae, et abyssum misericordiae ; seu, - 4 ) quanta sit miseria 
peccatoris, et -2) quanta misericordia Dei. 

2° — i) Quam sit conditio justi beata, - 2 ) quam misera con¬ 
ditio peccatoris, donec resipiscat ; seu : - 4 ) quam beati simus 
in divino servitio; - 2 ) quam miseri efficiamur per peccatum ; 
-3) quomodo e peccato surgere debeamus. 

5° —4) Quam vilis sit abjectio delinquentis, -2) quam lauda¬ 
bilis generositas pocnitentis. 

4° — '0 Quanta sil peccatoris erga Deum ingratitudo; 
- 2 ) quanta ejus insania erga se ipsum. 

5° — 4 ) Quam indigne se gerat peccator erga Deum suum et 
erga se ipsum ; - 2 ) quam misericorditer Deus erga peccatorem. 

6° —t) Quomodo peccator a Deo discedat ; - 2 ) quemnam in 
terminum deveniat; -3) quomodo debeat reverti. 

7°—i) Quomodo a mundi illusionibus cavere ; - 2 ) erga pec¬ 
catores misericordiam exercere ; - 3 ) de conversione ac bono 
proximi gaudere debeamus. 

8° Infortunia prodigi ostendunt illusiones mundi, ac decep¬ 
tiones peccati: seu -i) quid horno peccando quaerat ; - 2 ) quid 
vero inveniat. 

9'* In parabola de prodigo, Christus non lanium depingit 
semelipsum, nempe in persona pati is ; sed etiam unumquem¬ 
que nostrum, in persona filii. Omnes enim sumus prodigi filii : 
Omnes nos tanquam oves erravimus , unusquisque in viam suam 
declinavit (Isai. Llli, 6). Quapropter memelipsum debeo in hac 
verissima imagine agnoscere, et considerare : -i) quomodo sicut 
prodigus erraverim ; - 2 ) quomodo sicut prodigus e peccato 
surgere debeam ; -3) quomodo deinceps sicut prodigus patri 
suo, ila debeam Deo fideliter adhaerere. 

d0° Pater prodigi imaginem verissimam, etsi imperfectam , 
exhibet divinae misericordiae : ostendens, -i) quid Deus faciat 
ante peccatoris discessum ; - 2 ) in ipsis ejus aberrationibus ; 
-3) post ejus reditum : — seu, quid faciat, - 1 ) ne (ilii sui a se 
discedant ; - 2 ) ut digressi revertantur; > 3 ) ut reversi fideles 
perseverent. 

H° Filius prodigus perfectum exhibet exemplum poenitentiae: 
ostendens -l) quid peccator facere debeat ante reconciliatio¬ 
nem ; - 2 ) quid, in ipsa reconciliatione ; -3) quid, post reconcilia¬ 
tionis gratiam receptam. 

Quod si textum parabolae in particulari consideremus, lucu¬ 
lentius, tum quae modo indicata sunt, tum etiam alia perspi¬ 
ciemus. 

Homo quidam habuit duos filios. 

1® Familia ista parabolica veram humani generis conditionem 
repraesentat. Etenim humanum genus universum familiam quam¬ 
dam grandem constituit, cujus Deus paler est et omnes homines 
filii : Unus Deus et paler omnium. Eph. IV, 0. 

Est autem Deus, -i) pater verus, nempe titulo creationis , 
titulo redemptionis per sanguinem filii sui unigeniti , titulo 
adoptionis in Baptismo : Accepistis spiritum adoptionis (iliorum , 
in quo clumamus : Abba (Paler) (Doni. VIII, 15). -2) Est paler 
bonus, omnia paterna otlicia, amoris, disciplinae, provisionis 
hereditariae perfecte adimplens... - 3 ) Est paler nobilis ac dives, 
omnia possidens quae ad plenam filiorum felicitatem conducere . 
possint. - .. 

Filii dicuntur duo : quia dum sunt hominum classes, boni 
et mali, justi et peccatores. - 1 ) Justi sunt illi, qui debita officia 
reverentiae, obedienliae et amoris erga Patrem implendo, dignos 

se suo genere efficiunt, patrique simillimos : Carissimi , nunc 
filii Dei . sumus; et nondum apparuit quid erimus. Scimus quoniam , 
cum apparuerit, similes ei erimus (l Joan. 111, 2). - 2 ) Pecca¬ 
tores, sunt inobedientes, rebelles ac ingrati filii. Peccaverunt 
ei, et non filii ejus in sordibus (Deut. XXXII, 5). Hos, quamdiu 
vita manet, etsi aberrantes, lanquam filios suos diligit et 
revocat... post mortem vero, nisi fuerint conversi, non amplius 
eos ut filios agnoscit, sed ut degeneres, ac filios diaboli, abjicit 
in aeternum. 

Sic bifariam humana familia hominesque universi divi¬ 
duntur ; et necesse cuique est , ut ad alterutram classem 
pertineat. 

Pater , da mihi portionem substantiae quae me contingit. 

Sensus est quasi diceret : Pater, nolo amplius sub obedientia 
tua vivere ; sed volo libere, ac independenter a te, frui bonis 
meis : sic enim beatus ero. 

1 ° Hujusmodi petitio est patri injuriosa ac dolorosa, adeoque 
ex parte filii magnam ingratitudinem continet : ostendilque 
culpam et ingratitudinem peccatoris erga Deum. Peccator enim 
cor paternum contristat Dei sui, qui propterea sic conqueritur : 
Filios enutrivi et exaltavi , ipsi autem spreverunt me. Isai. I, 2. 

2° Eadem petitio ostendit duplicem causam peccati : amorem 
falsae libertatis , et illusionem mundi. —t) Falsa libertas est 
licentia illa, qua homo vult sese a lege Dei subtrahere ; quasi 
volens nolens ligatus et obligatus non-esset. Haec falsa libertas 
ducit ad servitutem passionum ac diaboli: Omnis qui facit pecca¬ 
tum, servus est peccati (Joan. VIII, 54) ; eslque opposita verae 
libertati, quae in obedientia legi Dei consistit, et in edomatione 
passionum. Ista est libertas filiorum Dei, qua libertate Christus 
nos liberavit (Gal. IV, 31). — 2 ) Illusio mundi, est illa fallacia, 
qua mundus hominum phantasiae praesertim juniorum, ostentat 
gaudia, voluptates, delicias apparentes ; quas semper promittit, 
et nunquam largitur. Sic diabolus Christo ostendebat omnia 
regna muncli et gloriam eorum , et dixit ei : Hcec omnia tibi 
dabo, si cadens adoraveris me. Mattii. IV, 9. 

3° Eadem petitio indicat periculum mali consiliarii, malive 
socii. Juvenis enim prodigus non eo usque devenisse censendus 
est, ut patrem derelinquere voluerit , nisi quia pravos adivit 
socios, et seductoribus aurem praebuit, qui ei de regione 
longinqua ac fortunata sunt fabulati.... 

Peregre 'profectus est in regionem longinquam : 

1° Discessio prodigi repraesentat discessionem hominis a Deo 
per peccatum. Sicut enim per amorem et obedientiam anima 

cum Deo conjungitur ; ita per peccatum, quod amori et obedien- 
liae contrarium est, a Deo, summo ac unico bono discedit et 
separatur. Haec autem discessio gradalim eflici solet. Est 
enim, -l) inchoata , quando homo incipit tepescere, exercitia 
pietatis negligere, periculis sese exponere : Qui spernit modica, 
paulatim decidet (Eccli. XIX, 1). - 2 ) Completa, quando labilur 
in peccatum mortale, quo Iit separatio. - 3 ) Longinqua , quando 
in peccato remanet , et peccata multiplicando, pravosque 
habitus contrahendo, magis magisque a Deo ac salute remotus 
eflici lur.... 

2° Unde discedit ? — A domo paterna, ubi bonis omnibus 
fruebatur : Quia melior esi dies una in atriis luis , super millia... 
in tabernaculis peccatorum. Ps. LXXXII1. 

5° Quo devenit?— ln regionem longinquam , qua? vitam 
peccaminosam significat. Illic peccator longe est a Deo, ac 
proin longe a lumine veritatis, longe ab auxilio Dei, longe a con¬ 
versatione cum Deo, longe a pace... Deus autem non est longe 
a peccatore : sed prope est, ut ejus peccata videat, ut eum 
corripiat, ut revocet, ut puniat... 

Dissipavit substantiam suam vivendo luxuriose. 

1° En fructus falsae libertatis, dissipatio patrimonii : id est, 
perditio omnium bonorum quae a Patre nostro coelesti acce¬ 
pimus. Ulinam filius imprudens sub paterna obedienlia ac 
tutela mansisset, suaque bona in Patris manibus reliquisset ! 

Non utique sese misere omnibus privatum videret_Quare 

propheta dicit : Dominiis pars hcereditatis mcce et calicis mei: 
tu es qui restitues hwreditatem meam mihi. Ps. XV. 

2° Dissipavit autem substantiam vivendo luxuriose. Luxuriae 
vitium notat Dominus, ut illud fugiamus. — Innuuntur autem, 
tum luxuriae causa, tum pessimi ejus efleclus. -i) Causa luxu¬ 
riosae vitae prodigi nostri est, quod recesserit a paterna domo : 
ut discamus, castitatem mox periclitari, si quis recesserit a 
domo Dei : id est, si orationem neglexerit, et mundi periculis 
se objecerit. - 2 ) Efleclus luxuriae est, dissipatio omnium 
hominis bonorum. Perdit enim luxuriosus gratiam sanctifi¬ 
cantem, animam innumeris peccatis mortalibus coinquinando ; 

— perdii pacem et quietem ; — perdit honorem ac famam ; 

— perdit omnem dignitatem, et vilissimis animalibus similis 
efficitur.... 

Qua? damna ut vitentur, omni cura atque cautela castitas 
custodienda est. 0 quam pulchra est casta generatio cum cla¬ 
ritate ! Sap. IV, 1. 

Facta est fames valida in regione illa. 

1° En imago verissima status peccatoris : fames valida e 

insatiabilis, qua devoratur in hac vita ; et, nisi resipiscat, qua 
in aeternum devorabitur. — Est autem fames illa desiderium 
bonorum sensibilium , voluptatum nempe et honoris hujus 
mundi : horumque appetitus vehemens, qui, similis igni, nun¬ 
quam dicit sufficit (Prov. XXX , 46). Ipsi homines ditissimi hac 
fame torquentur : Divites eguerunt et esurierunt (Ps. XXXIII). 
Scilicet haec fames libidinum expleri nequit, neque cor hominis 
potest sensibilibus bonis saliari, quia homo ad alliora factus 
est; et quamvis quoad corpus abundare videatur, interius tamen 
in anima sua, vacuus est et egenus. 

Quapropter aperire cor suum debet homo desiderio meliori, 
appetitui bonorum quae ipsi destinata sunt a Deo; et tunc satia¬ 
bitur. Haec est fames sancta, quam Dominus commendat , 
dicens : Beati qui esuriunt el sitiunt justitiam : quoniam ipsi 
saturabuntur (Matth. V, 6). Saturabitur utique suavissime totus 
homo, in intellectu, — in voluntate, — imo in ipso corpore, 
quod aliquando glorificabitur. Qui replet in bonis desiderium 
tuum. Ps. CII. 

2° Fames valida occurrens prodigo, imaginem exhibet decep¬ 
tionum peccatoris. — Videmus delusum juvenem aliud prorsus 
invenire, quam id quod quaesivit. -4) Quid enim quaesivit et sibi 
pollicitus est, nisi gaudia, libertatem, gloriam , ac jactantiam 
divitiarum, omniumque bonorum abundantiam ?.... -2) Quid 
vero invenit, nisi famem, nuditatem, tristitiam, animique per¬ 
turbationes, ignominiam, servitutem turpissimam ?... 

Et adheesit uni civium regionis illius : et misit illum 
in villam suam ut pasceret porcos. 

Servitus prodigi repraesentat servitutem peccatoris sub po¬ 
testate diaboli. 

1° Illa servitus qualis est? — \) Est servitus profunda : sicut 
enim prodigus ab hero subjicitur inferioribus ministris, qui in 
villa sunt; ita peccator passionibus suis internis, — et respec¬ 
tui humano, pravisque factionibus, tanquam totidem tyrannis 
externis subjacet.—2) Est servitus vilis ac turpissima : Ut 
pasceret porcos. Abjecta sane conditio, qua nobilis ille juvenis 
inter animalia vilissima versatur, tanquam eis similis effectus. 
Homo cum in honore esset , non intellexit : comparatus est jumen¬ 
tis insipientibus , et similis factus est illis (Ps. XLVIII). — 3) Est 
servitus dura ac misera : Cupiebat implere ventrem suum de sili¬ 
quis quas porci manducabant ; et nemo illi dabat. Miserabilis 
sane status, el quidem illius, qui in paterna domo omnibus 
abundaverat... Quam misere a pristino statu delapsus ! Filii 
Sion inclyti , et amicti auro primo : quomodo reputati sunt in vasa 
testea?... Qui vescebantur voluptuose, interierunt in viis ; qui 

nutriebantur in croceis , amplexati sunt stercora . Candidiores 

Nazarcei ejus nive , nitidiores lacte, rubicundiores ebore antiquo, 
sapphiro pulchriores : denigrala est super carbones facies eorum , 
et non sani cogniti in plateis ; adhaesit cutis eorum ossibus , aruit 
et facta esi quasi lignum... Quomodo obscuratum est aurum ?... 
Thren. IV, 1 seqq. 

2° Servitutem islam quinam incurrunt? — Quotquot cum 
prodigo derelinquunt Patrem suum, ejusque obedientiam dese¬ 
runt. Ergo eligendum est inter obsequium Dei et servitutem 
diaboli : Duobus enim dominis servire nemo potest. Malth. 
VI, 24. 

In se autem reversus, dixit... 

1 ° Illusionibus dissipatis, in miseria ac solitudine positus, 
juvenis rerum veritatem considerat : haec est consideratio ac 
meditatio sancta, principium conversionis omnisque boni ; et 
cujus neglectus fil mali omnis origo : Desolatione desolata est 
omnis terra . quia nullus est qui recogitet corde. Jerem. XII, 41. 

2° Salutarem hujusmodi considerationem adducit miseria 
et linmilatio, quam Deus misericorditer peccatori infligit ut 
resipiscat. Vexatio intellectum dabit (Isai. XXVIII, 19). — Imple 
facies eorum ignominia , et quaerent nomen tuum, Domine (Ps. 
LXXXII). — Bonum mihi quia humiliasti me, ut discam justifi¬ 
cationes luas. Ps. CXVUI. 

Surgam, et ibo ad patrem meum. 

4° Sanctum istud est ac generosum verbum, quod eo intuitu 
Christus Dominus ore prodigi profert, ut a nobis omnibus repe¬ 
tatur. Unusquisque enim dicere debet: Surgam ex mea negli- 
gentia, ex tepiditale, — ex peccatis, — ex servitute passionum, 
— ex pravis habitibus vitiorum, — ex sordibus superbiae , 
luxuriae.... 

2 0 Surgam, et ibo ad patrem. En exemplum conversionis. Est 
autem conversio prodigi vera, honorabilis et beata. —t) Con¬ 
versio vera, cujus duae sunt partes : propositum et exeeutio. 
-a) Propositum concipit ille generosum et eflicax, humile et 
fldueiale. Surgam, inquit, et ibo ad patrem meum, et dicam ei: 
Pater, peccavi in coelum et coram te ; jam non sum dignus vocari 
filius tuus : fac me sicut unum de mercenariis tuis. — b) Execu- 
tionem perficit promptam, fortem, integram : Et surgens venit 
ad patrem suum... dixilque ei filius : Pater , peccavi in coelum et 
coram te : jam non sum dignus vocari filius tuus. 

- 2 ) Conversio est honorabilis : generosi enim ac nobilis 
animi esi errorem agnoscere, et agnitum corrigere ; — semet- 
ipsum vincere ; —obstacula quae bono operi obsistunt supe¬ 
rare.. 

-3) Conversio est beata, quia prodigum ad felicissimam cum 
patre reconciliationem reducit, — eum ab omni sua abjectione 
ac miseria liberat, — et in pristinum statum restituit.... 

Quum adhuc longe esset , vidit illum paler ipsius , 
et misericordia motus est. 

Sicut in filio prodigo ostendit nobis Dominus exemplum 
poenitentiae ; ita in patre prodigi imaginem exhibet sum erga 
poenileiilem misericordiae. — Imago autem lenuisest ac imper¬ 
fecta , et nequaquam plene ineffabilem illam bonitatem Dei 
refert, qua peccatores in ipsis eorum errationibus sua gratia 
prosequitur. 

1° Revertentem vidit eum pater ipsius, et misericordia motus 
est : en effectus poenitentiae : Deum stalim ad misericordiam 
movet, quamvis indignus sit peccator. Quomodo miseretur pater 
filiorum , misertus est Dominus timentibus se. Ps. CII. 

2° Magnitudo misericordiae manifestatur effectibus. Nam 
-i) sub vili habitu custodis porcorum, quia videt poenilenlem, 
pater filium agnoscit.... 

-2) Non objurgat ingratum ac indignum juvenem : quia hic 
ultro culpam agnoscit.... 

-3) Non respicit ejus pauperiem nisi ad commiserandum. 

-4) Quia filius conlilelur peccata, ei paler condonat omnia ; 

— quia scse humiliat, eum paler erigit et amplectitur. Paler, 
inquit ille, non sum dignus amplexu luo, peccavi enim nimis... 

— Peccasti, fili ; sed quia te poenilel , ego condono : teque 
amplector ut filium , peccatorum tuorum jam oblitus. Sic enim 
per prophetam loculus sum : Si impius egerit poenitentiam ab 
omnibus peccatis suis... omnium iniquitatum ejus quas operatus 

est , non recordabor. Ezech. XYII1, 21, 22. * 

- 5 ) Quia ille indignum se confitetur nomine filii, ideo pater 
eum filii nomine iterum appellat, et in dignitatem pristinam 
restituit. Slatimque stolam splendidam , annulum , calcea¬ 
menta ei afferri jubet , et dapes optimas parari : stolam 
scilicet gratiae et charitatis ; annulum in manu , symbolum 
libertatis filiorum, et fidelitatis, qua posthac opera manuum 
suarum patri consecrabit ; calceamenta in pedibus, ut con¬ 
stanter deinceps in via virtutis, absque deflexione perseve¬ 
ret.... — Dapes autem paratae, sunt mensa Eucharistica, 
omniaque spiritualia alimenta, quibus animae sanctae jam in hac 
vita reiiciuntur.... 

Ilie quaeri potest , quomodo filius prodigus tantae patris 
clementiae responderit ? aut quomodo in posterum vixerit ? Quod 
etsi Evangelium non dicit, cogitatione et corde possumus tacile 
supplere. Amore scilicet ct gralitudine perenni repletus est, 

I. — S. Scripturae. 29 

-4) in corde, ut nunquam obliviscatur, nec sum praoterilae mise¬ 
rim, nec patris misericordiae... - 2 ) in opere, ut nunquam amplius 
a paterna domo discedat... sed patri constanter adhaereat, et in 
omnibus servire studeat ac placere.... 

Quia hic filius meus mortuus erat , et revixit. 

His verbis indicat Dominus, quid sit status peccati morta¬ 
lis, et quid status gratiae. — Status peccati mortalis est vera 
mors animae. Quamdiu homo in hoc misero statu manet , 
mortuus est , quia vita animae, id est, gratia sanctificante pri¬ 
vatus. Quare oculis Dei est cadaver putridum , sine visu , 
sine auditu, sine sensibus quibus coelestia bona, percipere 
valeat_et si in illo statu moriatur, sepeliendus in inferno— 

E contra, status gratiae est vita, et conversio peccatoris resur¬ 
rectio, qua anima reviviscit. Justus hac vita vivens, habet ocu¬ 
los spirituales, et aures aliosque sensus , quibus frui bonis 
coelestibus possit, et idoneus fiat ad habitandum in domo Dei, 
Patris sui : nunc quidem per fidem... postea vero per visionem 
ac speciem.... 

Fili , tu semper mecum es , et omnia mea tua sunt. 

1° Hac responsione Pater misericordiarum felicitatem osten¬ 
dit, jam in praesenti vita concessam justis, qui illi serio 
deserviunt. Consistit autem felicitas illa in conjunctione 
atque commercio cum Deo, et in participatione bonorum ejus. 

- 1 ) Conjunctio, convictus, conversatio cum Domino , tan- 
quam cum patre amantissimo : Fili , inquit, tu semper mecum 
es. Quae major in hac vita felicitas desideretur? Quidve 
jucundius animae contingere possit, quam semper esse cum 
Deo suo, in domo Dei, in obedientia ejus, sub gubernatione 
et protectione ejus... ejusque alloquio indesinenter frui?... 

-l) Participatio bonorum Dei : Et omnia mea , inquit, tua 
sunt , quasi diceret : Tua est gratia mea, tua sunt dona mea, 
auxilia, sacramenta... tuum coelum, tuus est Filius meus 
unigenitus, Salvator... tuus sum ego ipse, ego cum omni mea 
potentia et sapientia, ega Deus tuus et omnia... — Sic Deus 
servis suis centuplum, et velut paradisum tribuit jam in hac 
vita. 

2 ° Quod si tanta est felicitas justorum in vita praesenti, 
quanta erit in futura ? Si in hoc exilio, et sub nube fidei ver¬ 
santes, jam cum Domino suo habitant, ejusque bonis fruuntur ; 
postea in patria, luce gloriae illustrati, quanto felicius cum Deo 
suo erunt! quanto plenius ejus bona possidebunt!,.. Inebria¬ 
buntur ab libertate domus Dei. Ps. LXXXV. 

2 ° Mulli autem, similes filio primogenito parabolae, quem 

pater optimas alloquitur, sua bona non satis cognoscunt : imo 
quandoque conquerendi causam sibi esse existimant, quasi a 
Deo longe abessent, ejusque auxiliis destituti... Cujus rei ratio 
esi, quod fide vivida carent, qua Deum intueantur sibi pisen¬ 
tem ; et fervore charitatis, quo dona ejus copiosius recipere 
mereantur.... Quapropter ferventer et ex animo sese tradant 
obsequio Dei, ofiiciisque charitalis in proximum : et mox, fide 
vividiore illustrati, audient in corde suo atque intelligent hanc 
suavissimam Patris sui vocem : Fili, tu semper mecum es, el 
omnia mea tua sunt. 


ORATIO DOMINICA. 

Pater noster. Matth. VI, 9-13. 

9. Sic vos orabitis : Pater noster, qui es in coelis : sancti¬ 
ficetur nomen tuum. — 10. Adveniat regnum -tuum. Fiat 
voluntas tua, sicut in coelo et in terra. — 11. Panem 
nostrum supersubstantialem da nobis hodie. — 12. Et 
dimitte nobis debita nostra, sicut et nos dimittimus debito¬ 
ribus nostris. — 13. Et ne nos inducas in tentationem. 
Sed libera nos a malo. Arnen. 

Explicatio prima. 

Sic vos orabitis : Pater voster... 

Docet divinus Magister orandi formulam, quam orationem 
Dominicam appellamus, eamque discipulis suis praecipit usur¬ 
pandam : Sic , inquit, vos orabitis... 

Non ita lamen praecipit, ut hac unica semper velit nos ora¬ 
tione uti ; sed orandi formam tradit ac normam, ad quam 
elformare etiam orationes alias possimus. Aliud vero nihil petere 
orando licet: cum quidquid recte a Deo peti possit , hac unica 
oratione contineatur. 

Eamdem bis tradidisse Dominus videtur. Nam juxta S. Mat¬ 
thaeum docuit eam sermone in monte ; juxta Lucam vero, cum 
rogaretur ab uno discipulorum dicente: Domine , doce nos orare, 
sicut docuit Jocinnes discipulos suos (Luc. XI , 1). — In utroque 
loco formula est quoad sensum eadem, etsi verbis paulo brevior 


Luc. XI, 2. Quum oratis, dicite : Pater, sanctificetur nomen tuum. 
Adveniat regnum tuum. — 3. Panem nostrum quotidianum da nobis hodie. 
— 4. Et dimitte nobis peccata nostra , siquidem et ipsi dimittimus omni 
debenti nobis. Et ne nos inducas in tentationem. 

apud Lucam. Hinc, si non constat plane utrum bis fuerit a 
Domino proposita ; probabilius tamen id allirmalur, quia 
refertur eadem oratio a duobus Evangelistis diversis cum 
circumstantiis. 

Quod autem dignatus sit Salvator lioc modo nos ad precan¬ 
dum instituere, ineffabilis profecto est benignitatis argumen¬ 
tum. Quoniam scilicet tanti momenti est in re salutis oratio, 
ita eam voluit docere , ut omnes quotquot discipuli ejus sumus, 
perlecte orare possimus. Etenim ne ignoraremus fortasse quo¬ 
modo alloquendus sit Deus, ipse nobis in os posuit verba. Ne 
dubitemus utrum ultra paratus sit Deus ad exaudienda vota 
nostra , ipse nobis orandi suggerit modum qui semper 
exauditione sit dignus. Demum ne conqueramur, dum orationis 
forma praescripta est, ademptam nobis esse quae voluerimus 
petendi libertatem : quidquid recte desiderare possimus, id 
omne unica formula complexus est. 

Oratio haec Dominica , ut facile intelligilur , undequaque est 
excellentissima, tum ratione auctoris , tum ratione sui. 

1° Auctor enim est ipse Salvator , Unigenitus Patris : qua¬ 
propter nulla oratio esse potest dignior , nulla Deo acceptior, 
hominibus honorabilior, ad impetrandum eflicacior ; nulla 
demum quae nobis esse debeat charior et familiarior... 

2° Ratione sui oratio ista plane perfecta est : qualis neces¬ 
sario esse intelligitur oratio, quam ipse Deus, Sapientia incarnata 
nos docet. Scilicet , ut verborum brevitate, ita et rerum 
plenitudine, et ordine, et suavitate mirabilis , merito a Ter¬ 
tulliano Evangelii breviarium appellatur. 

Constat brevi prooemio, et septem petitionibus. — Petitiones 
tres priores spectant ad Deum, reliquae quatuor ad necessitates 
nostras. Sicut enim lex Dei duabus Tabulis distinguitur, quarum 
prior otlicia pietatis erga Deum , posterior charitatis erga 
proximum continet ; ita oratio Dominica duplici constat 
petitionum serie , quarum una petimus quae principalius ad 
Deum, altera quae ad nos ipsos pertinent. — Caeterum, dum ea 
petimus quae respiciunt gloriam Dei , consequenter atque 
indirecte etiam nostra petimus bona , in quibus Dei gloria sila 
est ; et vicissim, dum nostra precamur bona, in Dei gloriam ut 
finem ultimum respicimus. 

Oratio haec divina, omnique ex parte perfecta, non tantum, 
ut S. Thomas docet (2. 2, q. 85, art. 9), continet omnia quae 
recte desiderari possint ; sed etiam eo ordine quo desideranda 
sunt : adeo ut non solum instruat postulare, sed simul sit infor- 
mativa totius nostri desiderii et affectus. Id autem sequenti 
modo angelicus Doctor explicat. 

Primo loco petuntur quae perlinent ad hominis finem, deinde 
quae ad media. 

1 ° Finis noster est Deus, seu Dei gloria, propter quam creati 
sumus, etj jd quam tendere debemus : lum eam volendo in se : 
Sanctificetur nomen tuum ; — tum in sui fruitione, nempe ea 
frui cupiendo : Adveniat regnum tuum. 

2° Media sunt quinque : quorum, 

-i) Duo utilia sunt per se : -a) unum directe et principaliter, 
nimirum obedientia Deo, qua beatiludinem meremur : Fiat 
voluntas tua; -b) alterum instrumentaliter, et quasi coadju¬ 
vando nos ad serviendum Deo, nempe panis quotidianus : Panem 
nostrum quotidianum da nobis hodie. 

-2) Tria reliqua media sunt utilia per accidens , scilicet remo¬ 
vendo impedimenta tria : 

-a) Peccatum, quod excludit a regno Dei : Dimitte nobis 
debita nostra... 

-b) Tentalionem, quae impedit implelionem divinae voluntatis : 
Ne nos inducas in tertiationem. 

- c ) Malum poenalitatis, quod impedit sufficientiam vitae, estque 
tentationum et peccatorum origo : Sed libera nos a malo. 

Pater noster , qui es in coelis. 

Prooemium orationis Dominicae, quo Dei bonitatem et poten¬ 
tiam praedicantes, ejus benevolentiam nobis conciliamus ; 
simulque nosmelipsos debita reverentia et fiducia animamus. 
Dicendo nimirum Pater , Dei laudamus bonitatem ; et addendo 
qui es in coelis , ejus potentiam et majestatem confitemur : utro¬ 
que autem nomine , ut consideranti facile patebit , fiducia 
replemur et reverentia. 

Pater.... Ineffabilis dignatio, ut homo possit Deum appel¬ 
lare patrem ! Quanquam hoc nominis , ait Cyprianus , nemo 
nostrum in oratione auderet attingere , nisi dignationis ejus et 
bonitatis ubertas id permisisset. 

Major hic nobis gratia datur quam olim Judaeis. Illi enim, 
utpole sub Lege servi, docti erant Deum ih oratione appellare 
Dominum • Christiani vero, Spiritu adoptionis donati, clamant: 
Abba , Pater. Gal. IV, 6. 

Q. Dicendo : Pater noster , quamnam personam alloquimur ? 

K. 1° Alloquimur totam SS. Trinitatem : tres enim persona) 
sunt unus Paler noster, unus exauditor, unus gratiarum lar¬ 
gitor. — Nomen scilicet Patris , sumptum, essentialiter , seu 
secundum essentiam divinam , ob respectum ad creationem , 
vel ad gratuitam hominum in Dei filios adoptionem, toti Tri¬ 
nitati commune est. 

2° Alloquimur etiam speciatim Deum Patrem , sensu nolionali 
intelligendo primam personam SS. Trinitatis, Patrem Salva¬ 
toris nostri Jesu Christi : quem in nomine ejusdem unigeniti 
Filii, imo una cum ipso, ore Ecclesia) suae orante, oramus. 







454 


SERIES SECUNDA 


Q. Quo sensu, aut quo titulo Deus est noster Pater ? 

R. Deus, Creator ac Dominus nosler, est etiam vero nomine 
noster Paler, quia nobis vitam dedit, et omnia officia optimi 
patris erga nos implere dignatur. — Scilicet Paler noster est, 

1° Titulo creationis, qua nos ad imaginem et similitudinem 
suam condidit. 

2 ° Titulo redemptionis , qua sanguine suo divino Christus 
in cruce nos genuit. 

5° Titulo adoptionis, qua in Baptismo per gratia? infusio¬ 
nem vere nos in filios suos regeneravit. 

4° Titulo haeredi tatis, cum nos adoptando in filios, haeredes 
constituit secandum spem vilce aeternae. Tit. III, 17. 

5° Titulo educationis, sustentationis et providentia? paterna? 
perpetuae. 

Q. Cur Deus voluit a nobis in hac precatione nomine Patris 
compellari ? 

R. 1° Ut amorem in nobis excitaret et fiduciam. 

2° Ut orationem auspicaremur a laudanda ejus bonitate : 
qua praecipue laude delectatur. 

5° Ut honestum afferamus titulum ad impetranda quae 
petimus. 

4° Ut insinuet, velle sibi a nobis filiali affectu ac spiritu 
serviri. 

5° Ut innuat, ea duntaxat esse petenda, quae a tali Patre 
tales filios petere deceat: nempe bona coelestia, et quae ad e a 
conferunt. 

Q. Cur praecipit Dominus ut cum pronomine plurali dicamus 
Pater nosler ? 

R. Non ideo quia nos multos simul orare supponit; nam 
paulo ante dixit, unumquemque etiam privatim in suo cubiculo 
orare debere ; — sed, 

1° Ut agnoscamus infinitam ejus liberalitatem , qua, cum 
non habeat nisi unicum Filium naturalem, innumeros volue¬ 
rit habere adoptivos: quos singulos amat et curat atque si 
soli essent. 

2° Ut pronomine multitudinis noster indicet , quemadmo¬ 
dum Deum habemus Patrem, ita omnes nos esse fratres, sive 
div ites, sive pauperes. 

5° Ut amoris nos admoneat erga proximos, doceatque pro 
nobis mutuo orare : et quidem pro omnibus, justis et pecca¬ 
toribus, amicis et inimicis : neminem excludendo, de nemine 
desperando... et implendo praeceptum quod ipse constituit: 
Orate pro persequentibus et calumnkinlibus vos (Matth. V, 44). 
— Qua? tamen universalis charitas non obstat quominus pro 
amicis et benefactoribus nominatim oremus. 

4° Ut doceat nos humilitatem : cum omnes ponamur coram 
Deo aequales, nec quisquam possit se super fratrem extollere ; 
debealque rex orare pro mendico, locuples pro paupere, pro 
servo dominus. 

5° Ul inlelligamus, a nobis adoptivis filiis distingui unicum 
Filium Dei Jesum Christum, cujus proprium est dicere Paler 
mi .. Quanquam orationibus aliis seorsim dicere Pater mi 
nequaquam prohibemur. 

Q. Cur addidit Dominus : Qui es in coelis ? 

R. Non quia Deus solummodo in coelis est , cum sit ubi¬ 
que... sed, 

1° Quia in coelis peculiari modo regnat, suamque gloriam 
manifestat. 

2° Ul mihi ostenderet Patris mei dignitatem ac potentiam : 
quippe qui in c<jelo tanquam in aula gloria3 et in supremo 
throno residet ut Rex mundi, cujus potestati et imperio omnia 
subjacent. 

5° Ut mihi reverentiam inderet et fiduciam : ostendendo 
mihi Patrem esse, non minus potentem quam benignum ul 
omnia concedat. 

4° Ut cor meum a terrenis ad coelestia erigeret. 

5° Ut intelligam me esse exulem et peregrinum in terra. 

6 ° Ul coelestem puritatem, sine qua in coelos non pervenitur, 
habere contendam. 

7° Ul in oratione coelestia bona respiciam ac petam. 

Mystice , his verbis qui es in coelis, mentio fit justorum, in 
quibus Deus per gratiam suam inhabitat, et qui propterea 
appellantur coeli: quales esse debemus omnes. 

Sanctificetur nomen tuum. 

Petitio prima , qua rogamus gloriam Dei : seu , ut Dei 
gloria in inundo reluceat, ut Deus qualis est inter homines 
cognoscatur, sancteque colatur, ac digne glorificetur ab om¬ 
nibus. 

Sanctificetur , id est, vi vocis, sanctum prwdicetur , sancteque 
celebretur. 

Nomen Dei hic intelligitur Deus ipse , ut inter homines 
noscitur ac nominatur ; nec non Dei attributa, et quidquid 
de Deo agnoscimus. 

Illud : Nomen tuum , sensu exclusivo intelligendum est, 
quasi diceretur: Sanctificetur nomen tuum , Deus, non nostrum : 
Quia exaltatum est nomen tui solius. Ps. CXLVIII. 

Q. Cur potius dixit Dominus nomen tuum, quam majestas 
tua, vel tu? 

R. Quia nomen Dei latius extenditur : comprehendit enim non 

tanlum Deum ipsum ejusque majestatem ; sed etiam quidquid 
cum Deo conjungitur, aut ab ipso sicut lux a sole dimanat : 
ul lex Dei, templa ejus, ministri ejus .. quae cuncta venerabilia, 
gloriosa ac saucia haberi decet. 

Q. Cur potius dixit sanctificetur quam magnificetur , glori¬ 
ficetur, aut laudetur nomen tuum ? 

R. 1° Eo quod sanctitas sit attributum maxime Deo pretio¬ 
sum, quod prae caeleris ipsi gratum est ac gloriosum praedicari. 
Quapropter in aula coelorum ei Clierubim ac Seraphim incessa¬ 
bili voce proclamant : Sanctus , Sanctus, Sanctus , Dominus 
Deus sabaoth ! 

2° Eo quod sub hoc respectu ac nomine vult homines sui 
fieri imitatores : Sancti estote , quoniam ego sanctus sum. 
Levit. XI, 44. 

Q. A quibus sanctificandum petimus nomen Dei ? 

R. A nobis et ab omnibus : tum Angelis ac Beatis in cado ; 
tum hominibus in terra, sive fideles sint, sive infideles : imo 
ab ipso Deo. Nam sanctificat etiam Deus ipse nomen suum, ubi 
novis magnisque operibus sese declarat hominibus ; facilque ut 
hi agnoscant misericordiam suam , justitiam, sanctitatem ac 
majestatem. 

Q. Quid sanctificatio nominis Dei practice continet? 

R. Ut Judaei et Gentiles convertantur , haeretici reducantur, 
peccatores poenitentiam agant; justi demum pie sancteque 
vivant, Deoque assidue benedicant ac gratias agant. 

Etenim huc etiam gratiarum actio pertinet : petimus enim 
ut Deus simpliciter in omnibus laudetur ; adeoque ut illi 
omnia bona referantur accepta , ejusque in omnibus beneficia 
grato animo agnoscantur. 

Huic sanctificationi nominis Dei opponitur ejusdem pollutio 
vel profanatio, quam Scriptura tribuit pravae eorum vitae qui 
Deum cognoscunt, et se profitentur populum Dei. 

Petitur demum hac oratione sanctificatio nominis Dei per¬ 
fecta, ea videlicet quae inchoatur in hac vita, perficietur autem 
in aeterna vita : quando non sanctificabitur nomen Dei credi¬ 
tum, sed Deus ipse spectabilis. Beati qui habitant 'm domo tua , 
Domine : in scecula sacculorum laudabunt te. Ps. LXXX1II. 

Adveniat regnum tuum. 

Secunda petitio, qua precamur ut gloriosum Patris nostri 
regnum adveniat, nosque illo beate fruamur. 

Q. Quodnam Dei regnum hic intelligitur ? 

R. Principaliter regnum gloriae, secundario etiam regnum 
gratiae,-nequaquam vero regnum naturae. 

Triplex enim distinguitur Dei regnum : 

1° Regnum naturae, seu universale : quo Deus mundi uni¬ 
versi quem creavit, supremus est Dominus, rerumque ordinem 
potestate summa mirabilique providentia sustentat, regit ac 
moderatur, suos ad tines cuncta perducens. — De hoc Dei 
regno non petimus ut adveniat ; existit enim et perdurat ab 
initio creationis : Regnum tuum regnum omnium saeculorum. 
P» GXLIY. 

2° Regnum gratiae est illud, quo Deus in servis suis, et servi 
Dei in ipso regnant per gratiam. Scilicet per gratiam, et per 
fidem, spem, charilatem aliaqne Dei dona quae ex gratia sequun¬ 
tur, Deus ita regnat in animabus, ut animae Deo tanquam Regi 
obedianl, ejusque influxum in se suscipiant. Sirnul autem per 
eamdem gratiam animae a servitute peccati liberatae, in mundum, 
carnem et diabolum regnant; non tamen omnino tranquille nec 
sine certamine. 

lloc regnum Dei vocatur ab Apostolo justitia et pax et gau¬ 
dium in Spiritu sancio. Rom. XIV, 17. 

Hujusmodi Dei regnum principaliter quidem internum est, 
in ipsis animabus absconditum : Regnum Dei intra vos est 
(Luc. XVII, 21) ; est tamen etiam externum, et corporalibus 
actibus manifestatur. Porro quatenus externum quoque est ac 
visibile, vocatur Ecclesia , regnum Dei in terris a Christo fun¬ 
datum supra firmam petram, et inter hostes plurimos per gra¬ 
tiam permanens invictum. 

Jam vero neque de isto regno Dei agitur directe et primario 
sensu in his verbis : Adveniat regnum tuum. Etenim -i) illud 
regnum gratiae jam praesens est in multis, ideoque non simpli¬ 
citer optandum est ut adveniat ; sed potius, ut augeatur et 
propagetur. -2) Quia idem continetur insubsequentibus, tertia, 
quinta et sexta petitionibus. 

5° Regnum gloriae est regnum Dei in coelis : regnum pacatum 
prorsusque tranquillum ac perfectum, quo Deus in Sanctis , et 
Sancti in Deo beate et aeternaliter regnant. — Inchoatur illud 
Dei regnum mox a morte in illis animabus, quae reatus omnis 
expertes ex hac vita decedunt ; perficietur autem glori ficatis 
quoque corporibus, in die resurrectionis. Tunc enim nihil, non 
tantum in animabus, sed neque in corporibus quidquam 
remanebit , quod Dei non sil : nulla peccati labes , nulla 
corruptio ; cum scilicet corruptibile hoc induerit ineorruptionem 
(I Cor. XV , 55). Quare tunc Deus perfecte in Sanctis suis 
regnabit, tum singulis, tum universis, quando illos plenissime 
ut suos possidens, erit ipse omnia in omnibus. I Cor. XV , 28. 

Hoc erit illud regnum Israel de quo quaerebant discipuli : 
Domine, si in tempore hoc restitues regnum Israel ? (Act. 1, C) ; 
et de quo Christus ipse dixit : Cum videritis heee jieri , scitote 
quoniam prope est regnum Dei. Euc. XXI, 51. 







458 


SERIES SECUNDA 


De hoc beato Dei regno secunda haec orationis Dominicae 
petitio simpliciter ac primario intelligenda est : hoc regnum ut 
adveniat precamur. — Consequenti tamen sensu intelligitur 
quoque regnum gratiae. 

In eo autem quod dicitur regnum tuum , pronomen tuum 
innuit aliud existere regnum quod Dei non est : regnum nempe 
peccati et Satanae. — Scilicet regno Dei opponitur Satanae 
regnum, seu potius tyrannis quam exercet et exercere nititur 
in homines per peccatum : ips e princeps potestatis cieris hujus... 
mundi rector tenebrarum harum (Eph. II, 2 ; VI, 12). — Hoc 
simul oramus a contrario ut destruatur. Nisi enim deturbato 
prostratoque penitus inimico regno , non erit Dei regnum suis 
mnino partibus absolutum. 

Id autem fiet, ubi advenerit regnum Dei in fine saeculorum. 
Tunc diabolus et angeli ejus, et quicumque luerint partis illius, 
reprobi universi, non modo Dei regnum ac populum impugnare 
jam non poterunt ; sed redigentur etiam in scabellum pedum 
Dei, agnoscentque vel inviti magnum Regem , legibusque ejus 
coercebuntur, poenas dantes in inierim aeternas , a facie Dei , et 
a gloria virtutis ejus. 11 Thess. I, 9. 

Dicendo igitur : Adveniat regnum tuum , oramus ut aboleatur 
regnum Satanae, et solum Dei Patris nostri regnum obtineat. 

Dum autem hunc in modum honori Patris nostri studemus, 
nobis ipsis maxime prospicimus; quandoquidem nostra beati- 
tudo aeterna cum illo Dei regno conjuncta sit. Nam -i) ut filii 
et haeredes Dei, omnium bonorum ejus erimus participes. -2) Ut 
populus Dei, beatum illud regnum cum Deo Rege nostro con¬ 
stituemus : erit regnum Dei in nobis, idemque regnum nostrum 
in Deo : nos erimus corpus, ipse vero caput et anima. Itaque 
sicut per resurrectionem anima gloriose vivet in corpore , 
pariterque corpus in anima ; ita Deus in regno suo nos gloriose 
possidendo ac regendo, gloria sua et bealiludine replebit. 

Hoc igitur gloriosum Dei noslrumque regnum, sancto desi¬ 
derio expetimus et appellamus. Sicut oliin in vetere Testamento 
justi ardenter appellabant adventum gratiae Christi, orabantque 
ut veniret in carnem nos redempturus ; ita nunc postquam 
Christus redemptione peracta in coelum adscendit, flagrantis- 
simo desiderio appellare debemus adventum gloria? ejus, exspec¬ 
tantes beatam spem et adventum gloriae magni Dei ei Salvatoris 
nostri Jesu Christi. Rom. VIII, 25 ; Tit. 11, 15. 

Jam a fine transitui* ad media perveniendi ad finem. Primum 
medium est ut Dei voluntas fiat. 

Fiat voluntas tua sicut in coelo et in terra. 

Tertia petitio, qua precamur ut Dei voluntas quam perfectis¬ 
sime impleatur in terra. 

Q. Quamam autem Dei voluntas hic intelligitur ? 

K. i° Voluntas signi : seu voluntas pra3ceptiva et suasiva , 
qua3 mandatis Decalogi, superiorum ordinationibus, obligatio¬ 
nibus cujusque status, sanclisque inspirationibus atque exhor¬ 
tationibus continetur. 

2° Voluntas beneplaciti : seu voluntas efficax et permissiva, 
qua varii eventus, et quaecumque res occurrunt nobis in via 
vitae, fiunt vel permittuntur. 

Jam vero petimus ut priori voluntati, praecipienti nempe et 
suadenti obediamus ; alteri vero, res quascumque facienti aut 
permittenti, voluntatem nostram sine murmuratione subjectam 
conformemque habeamus. 

Quod dicitur voluntas tua , pronomine tua oppositio innuitur 
ad voluntatem contrariam ; ita ut implicite sic oremus : Fiat, 
Domine, voluntas tua, non mea propria, quae perversa est ; 
non carnis, quae adversus spiritum rebellat ; non mundi, quae 
vana, non diaboli, quae injusta est : sed tua voluntas fiat, 
quae sola bona est, recta et sancta, omnisque bonae voluntatis 
regula. 

Q. Quare petimus a Deo ut sic voluntati ejus obsequamur ? 

K. Quia in nostra potestate non est, ut illud absque gratiae 
auxilio praestemus. Duo autem hic necessaria nobis sunt : 1° ut 
Dei voluntatem cognoscamus ; 2° ut eamdem amemus et implea¬ 
mus. — Utrumque oratione petimus. 

Q. A quibus voluntas Dei est facienda ? 

H. A creaturis liberis, nempe ab hominibus in hoc mundo 
viventibus, qui eidem resistere possunt et saepius resistunt. 
Precamur itaque, ut a nobis, omnibusque hominibus in terra 
degentibus , Dei voluntas fiat, idque perfectissime. Additur 
enim : 

Sicut in coelo el in terra : scilicet, sicut fit in coelo ab Ange¬ 
lis eL Sanctis, ita etiam fiat in terra a nobis. — Sicut fit in coelo 
ab omnibus, ita fiat in terra ab hominibus omnibus, nec ullus 
sit qui Dei voluntati resistat; — sicut fit in coelo perfectissime, 
ita quoque in terra, quantum fert humana conditio perfecte 
impleatur. 

Proprium namque omnium coelilum est Dei facere voluntatem 
perfecte, prout de angelis legitur : Benedicite Domino omnes 
angeli ejus, potentes virtute, facientes verbum illius , ad audiendam 
vocem sermonum ejus. Benedicite Domino omnes virtutes ejus , 
ministri ejus qui facitis voluntatem ejus. Ps. CII. 

Q. Cur Dominus ad exemplum angelorum nos provocat? 

H. 1° Ut ad perfectionem aspiremus et adnitamur, quamvis 
eam in hac vita attingere non possimus. Sanctum enim est 
hujusmodi desiderium, sancta proin Deoque grata petitio. 

2° Ut incipiamus jam in hac vita mores induere coelitum, inter 
quos brevi cooptandi sumus. Faciendo enim voluntatem Dei 
perfecte, efficimur in terra homines coelestes, sicut Christus 
fuit : Secundus homo de coelo coelestis (I Cor. XV, 47). Porro 
Christus lotus erat in perficienda Patris voluntate : Meus cibus 
est at faciam voluntatem ejus qui misit me... quia quae placita 
sunt ei facio semper. Joan. IV, 54 ; VIII, 29. 

5° Ut Christiani intelligant, Ecclesiam terrestrem debere, 
quantum fert humana conditio, imaginem exhibere coeli: quippe 
quae vere domus Dei est et porta coeli. Gen. XXVIII, 17. 

4° Ut sciamus, non sufficere nobis voluntatem Dei facere 
qualicumque modo ; sed curandum quantum ex nobis, eam 
perficere sicut in coelo. 

5° Ut insinuetur nobis, per divinae voluntatis impletionem, 
terram fieri similem coelo : domum scilicet non tantum sancti¬ 
tatis , sed etiam felicitatis. Jubet , inquit Chrysostomus, hic 
degentes conversationem cum coeli habitatoribus habere commu¬ 
nem ; et , antequam superna illa praestetur habitatio, coelum 
quodammodo vult fieri e terra , aliosque nobis angelos terram 
monstrare. 

Unde e contrario etiam inlelligilur, per divinae voluntatis 
contemptum, terram fieri similem inferno. 

Panem nostrum supersubstantialem da nobis hodie. 

Quarta petitio, qua ea rogamus, quae in hac temporali vita 
secundum corpus et animam nobis necessaria sunt aut utilia, 
ut possimus Deo servire : haec enim significantur nomine panis 
supersubstantialis. 

Ut autem rite petitio haec intelligatur, singula verba perpen¬ 
denda sunt. 

Panis hebraico sermone significat victum; quo nomine per 
synecdochen comprehenduntur quaecumque ad corporalem 
vitam transigendam sunt necessaria : amictus, habitatio, vale¬ 
tudo, etc. 

Supersubstantialis , imovaio^ id est, ad substantiam ac susten¬ 
tationem nostram sufficiens; seu communis et quotidianus , 
ut juxta antiquiorem versionem legitur in Missali. 

Porro panis quotidianus hic intelIigendus est , tum secun¬ 
dum corpus , tum secundum animam. Uterque enim nobis 
ad Deo serviendum est necessarius , praecipue tamen cibus 
animae ; quare Dominus dicebat Judaeis : Operamini non cibum 
qui perit , sed qui permanet in vitam ce ternam. Joan. VI, 27. 

Panis quotidianus corporis , ut dictum est supra , omnia 
subsidia corporalia complectitur ; sed sensu limitato. Illud 
enim duntaxal petitur, quo natura atque conditio nostra pos- 

sit esse contenta : vicius frugalis, moderatus, non delicatior 
neque copiosior, quique neeessilati serviat non voluptati. 

Panis quotidianus animee, est panis Eucharislicus, aliaque 
spiritualia dona quae ad animae vitam conferunt, secundum 
viam providentiae communem. Nam sicut non petitur abun¬ 
dantia bonorum corporalium , ita neque in ordine spirituali 
rogantur extraordinaria dona Dei, favoresve singulares ; sed 
haec suavi ordinationi providentiae relinquuntur. 

Panem dicimus nostrum : non quasi noster sil proprio jure, 
quem scilicet Deus nobis debeat, sicut mercedem mercena¬ 
riis : est enim vere donum Dei ; — sed -l) quia ad nostram 
necessitatem sublevandam destinatus est a Patre et compara¬ 
tus. -2) Quia vi promissionis ac meritorum Christi noster jam 
est. -3) Ut doceantur omnes abstinere a furto et fraude , 
omnique re aliena, nihil appetendo nisi quod suum vocare 
possint. -4) Ut insinuetur, praeter panem qui nobis convenit 
in hac vita, alium esse et meliorem in coelo, de quo scriptum 
est : Beatus qui manducabit panem in regno Dei! Luc. XIV, 15. 

Da. Hac voce fatemur , omnem vitae nostrae sustentandae 
rationem nobis ab almo Patre Dpo esse : ab illo nos pendere, 
et gratuita ipsius beneficentia ali, sine qua nihil ediceret uni¬ 
versa nostra industria. 

Nobis. Hanc vocem addi voluit Dominus, -d) ut spiritu cha- 
rilal.is fraternae petat quisque, non pro se solo ; sed pro omnibus 
hominibus, etiam inimicis. -2) Ut moneamur, res temporales 
a Deo dari homini, non pro se solo, sed etiam pro aliis ; ut 
scilicet eas pauperibus impertiat. 

Hodie. Non dicit : Da nobis hodie et cras ; sed hodie lanium : 
-d) quia vult Deus ut quotidie eum rogemus panem, et sic 
orationem quotidie frequentemus. - 2 ) Ut intelligamus, nos 
quotidie ab ipso pendere, sicut in vita ita et in victu. - 3 ) Ut 
superduam crastinae diei sollicitudinem abjiciamus , sicut 
expresse monuit Dominus : Nolite solliciti esse in crastinum : 
crastinus enim dies sollicitus erit sibi ipsi : sufficit diei malitia 
sua (iVlatlh. V, 54). - 4 ) Ut cogitemus crastinum diem esse 
incertum, nobisque fortassis non futurum. 

Q. An nunquam potest ad proximi diei necessitates oratio 
extendi? 

Resp. affirmative : dummodo non avaro, anxiove animo id 
fiat, nec eo minus oratio quotidie frequentetur. Hic autem 
praesertim oportet, ut orans sese divino beneplacito subjiciat ; 
resque tantum petat prout Patri visum fuerit, qui solus novit 
quid suis filiis in temporalibus istis sit utile. 

Q. Si quis divitias consecutus est a Deo. quae multis diebus 
sutliciant, an et ipse sic orare debet : Panem nostrum quoti¬ 
dianum da nobis hodie ? 

Resp. affirmative : -l) Quia qu?e a Deo accepit, a Deo con¬ 
servanda sunt : quae conservatio veluli continuata largitio est. 
-2) Quia praeter bona realia, etiam petit personalia : valetu¬ 
dinem, etc. ; imo et spiritualia, quae indies a Deo servanda 
vel reparanda sunt. -3) Quia non pro se solo, sed pro fratribus 
indigentibus orat. 

Et dimitte nobis debita nostra , sicut et nos dimittimus 

debitoribus nostris. 

Quinta petitio, qua Deum rogamus ut nobis peccata nostra 
condonet', sicut nos condonamus proximis nostris offensas 
eorum. 

Dimitte nobis debita nostra.... 

Q. Quaenam sunt nostra erga Deum debita ? et quomodo ea 
nobis a Deo remittuntur ? 

R. Debita nostra sunt delicta sive peccata nostra, ut apud 
Lucam (cap. XI) expresse dicitur. Vocantur autem peccata 
debita , quia illis obstricti tenemur Deo tanquam aere alieno, 
quod divinae justitiae erit solvendum nisi remittatur. 

Porro, ut intelligamus qua ratione dimittat nobis peccata 
Deus, animadvertendum est, tria quaedam in peccato distingui : 
- 1 ) actum, quo peccatum committitur ; -2) culpae maculam, quae 
animae inuritur ; -3) poenam quae meretur ; — quorum trium , 
actus transit, macula manet, poena debetur. — Jam vero tunc 
plene dimittit peccatum Deus, quando actum habet eo loco ac 
si non fuisset ; maculam, restituto animae nitore gratiae, eluit; 
et poenam debitam remittit. 

Caeterum solet Deus ita remittere peccatum, ut maculam 
culpae quidem deleat , sed poenam temporariam solvendam 
relinquat : ne parva habeatur culpa, si cum ipsa finiatur et 
poena. 

Dicendo itaque : Dimitte nobis debita nostra , precamur ut 
nobis Deus peccata nostra plene condonet, et remittat poenarum 
quae supersunt debita. 

Veniam petimus peccatorum omnium, tum venialium, tum 
etiam mortalium. Et quidem hujus orationis vi directe condo¬ 
nantur poenitentibus venialia ; mortalia vero non item. Respectu 
enim mortalium , gratia duntaxal conceditur, ut congruam 
poenitentiam agendo remissionem in sacramento recipiamus. 

Q. Quo sensu dicitur : Sicut et nos dimittimus debitoribus 
nostris ? 

R. Ut similitudo hic affertur nostra erga proximos condo¬ 
natio, juxta quam nobis a Deo condonari petimus ; quasi dice¬ 
remus : Eece, Domine, nos offensam remittimus fratribus ; tu 
similiter offensus remitte nobis, filiis tuis. — Similitudo , inquam, 

enuntiatur, non aequalitas : leviora enim sunt debita fratrum 
nostrorum erga nos, quam nostra erga Deum ; et noster con¬ 
donandi actus semper est imperfectus, Dei autem remissio quam 
imploramus perfecta est. 

Eadem autem similitudine continetur conditio , qua Christus 
nos obstrinxit: ut peccatorum nostrorum veniam non impe¬ 
tremus, nisi prius ex animo proximis nostris veniam conce¬ 
damus. 

Q. Quaenam sunt illa debita proximorum, et quomodo ea 
dimittere debemus ? 

R. Sunt injuriae vel offensae quaelibet, sive verbis, sive factis 
a quocumque homine nobis illatae. 

Has offensas condonare debemus quoad injuriam, non vero 
quoad damnum, si quod cum ipsa injuria fuerit conjunctum. — 
Porro condonatio injuriae in hoc consistit, ut actum eohabeamus 
loco ac si non fuisset ; et vindictam non velimus, nec per nos, 
nec per alios, nec per ipsum Deum sumendam ; omnemque 
amaritudinem ex animo excludamus. 

Hujusmodi condonatio potest esse simul interna et externa. 
De interna hic praecipue sermo est, et de animo quem oportet 
nos erga fratres afferre, dum cupimus Deo reconciliari. Haec 
interna condonatio essentialiter requiritur, etiamsi inimicus in 
sua inimicitia persistat : semper enim sua animo erga fratres 
suavitas salva maneat oportet ; exterior vero non semper debe¬ 
tur, et a circumstantiis dependet. 

Q. An osor pertinax, et nolens condonare, hac petitione 
sententiam contra se pronuntiat ? An mentitur ? An orationem 
Dominicam nequit utiliter recitare ? 

R. Multi auctores aiunt hujusmodi hominem mentiri Deo,, 
damnatoriam in se sententiam ferre, divinamque iram et ultio¬ 
nem in se ipsum invocare : unde sequeretur hunc hominem 
non posse jam orationem Dominicam recitare. — At, si rigoroso 
sensu haec vera sunt, benignius tamen juxta Suaresium (i) 
intelligi possunt. Itaque, 

1° Sententiam ille pronuntiat contra se, hoc sensu, quod 
fatetur obicem sibi esse quominus a Deo veniam accipiat; quasi 
diceret : Veniam quidem a te, Deus , cupio obtinere : sed 
merito mihi denegas, quoniam et ego debitoribus meis non 
ignosco. 

2° Non mentitur : quia non dicit, sicut dimitto ; sed , sicut 
dimittimus : quod, juxta S. Thomam, refertur ad Ecclesiam. 

5° Utiliter omnino potest orationem Dominicam recitare : 
ut scilicet gratiam impetret odium deponendi. Oportet autem 
ut gratiam hujusmodi saltem velit accipere ; et se dimittere 

(1) Tom. XI, tract. 4, lib. 3, De oratione voc cap. 7 et 8. 

dicat debitoribus eo sensu, quod cupiat impetrare graliam 
dimittendi. 

Et ne nos inducas in tentationem. 

Sexta petitio ,, qua gratiam postulamus ne a tenlalione vin¬ 
camur, aut in peccatum aliquod consentiendo lentalioni inci¬ 
damus. 

Tentalio intelligilur proprie dicta , nempe sollicitatio ad 
peccatum. Duplex enim tentalio distinguitur : 1° tentalio 
probationis ; de qua S. Jacobus scribit : Omne gaudium misti - 
mate, fratres mei , cum in tentalioncs varias incideritis (Jac. I, 2). 
— 2° Tentalio perditionis , de qua idem Apostolus ait : 
Nemo cum lentatur, dicat quoniam a Deo lentatur. Deus enim 
intentator malorum est : ipse autem neminem tentat. Jac. 1, 13. 

Causa scilicet tenlationis hujusmodi prava?, non est Deus, 
Pater noster ; sed hostes animae nostrae : tum externi, diabolus 
et mundus ; tum interni, caro nostrae et concupiscentiae pravae, 
militantes adversus spiritum. 

Deus, inquam, tentationem non movet ; sed justis de causis 
permittit : sive ut virtus nostra exerceatur et crescat, sive ut 
meritum augeatur. Quapropter non petimus oratione Dominica 
ut non lentemur ; sed ut lentationi non succumbamus. 

Etenim illud : Ne nos inducas in tentationem, significat : Ne 
sinas nos intrare in tenlationis laqueum, nec perduci in ejus 
terminum, qui est peccatum. — Inducere scilicet in tentationem, 
seu in tenlationis lapsum, dicitur Deus : non quod ipse faciat ut 
succumbamus, qui nec peccati, nec sollicitationis ad peccatum 
auctor esse potest ; sed quod eas lentationes non avertat a 
nobis , in quibus praevidet nos lapsuros ; aut quod neget nobis 
efficacem gratiam suam , et illud peculiare auxilium , quo 
destituti tentationi consentiamus. — Non enim viribus nostris 
lentationes vincere valemus, nisi Dei manu juvemur : quemad¬ 
modum fere qui periclitatur in aquis, auxilio indiget et quidem 
opportuno, ne mergatur. Et sicut auxiliator , si a periclitante 
repulsus eum deserat , ipsumque sibi relictum mergi sinat, 
recte illum dicatur in mortem tradere ; ita Deus dicitur recte 
in tentationem ae peccatum inducere, dum ab homine gratiae 
non cooperante graliam retrahit. 

Quoniam autem potest omnino Deus pro justitia sua per¬ 
mittere nos ita tenlari, vel nostrae infirmitati nos ita relinqui 
ut superemur ; suppliciter petimus, ne agat nobiscum pro 
severa justitia ; sed nos ita praeservet a lenlalionibus, vel ita in 
iis adjuvet, ut nulli vel consentiamus decepti, vet cedamus afflicti , 
ut loquitur S. Augustinus. Epist. 121, cap. 11. 

Sed libera nos a malo . 

Septima petii io : qua precamur ul ab omni malo, quod vere 
malum sit, a coelesti Patre noslro liberemur. 

Nomine mali inlelligitur , vel malum , — vel malus , id est 
diabolus: genus enim vocabuli mali (graece, QL7C0 T 0\J TZOVYjOOl ) anceps 
est. Probabilius autem ulrumque Dominus significare voluit. 
Illud enim a malo, simpliciter et absolute dictum, id omne 
complectitur quod vere contrarium ac nocivum nobis est 
respectu salutis ; et sequenti modo potest explicari. 

Liberari petimus : 

1° A daemone, ejusque potestate ac servitute : ne vel in hac 
vita simus ejus mancipia, vel praeda ejus efticiamur in futura. 

2° Ab omnibus malis praeteritis, praesentibus et futuris : 
tum aeternis, tum temporalibus ; — tum culpae, tum poenae ac 
poenalilatis ; — tum animae, tum corporis... quatenus liberatio 
hujusmodi ad animae nostrae bonum confert. Oramus igitur 
Deum ut misericorditer nos liberet a peccatis praeteritis, ab 
ignorantiis, erroribus, miseriisque praesentibus ; a peccatis 
futuris, a futura ira et damnatione aeterna. 

Dt patet, petitio ista duas petitiones praecedentes, quae ad 
malum culpae referuntur, amplitudine sua involvit ; sed ulterius 
sese extendens eis superaddit reliqua mala , nimirum mala 
poenae et poenalilatis. 

Porro petimus lioerari ab omni malo, quatenus vere malum 
est, respectu salutis nostrae et gloriae Dei. Quapropter aliter 
precamur de malis animae, aliter de malis corporis : illa ut 
removeantur absolute ; haec vero ut tollantur vel mitigentur 
tacita sub conditione, dummodo ad gloriam Dei animaeque saluti 
id expediat. Corporales enim hujus vitae calamitates non semper 
mala sunt; imo potius ul pretiosa participatio nobis dantur 
crucis et calicis Domini. Quapropter de iis semper nostra 
deprecatio similis esse debet deprecationi Salvatoris : Pater 
mi! si possibile est, transeat a me calix iste : verumtamen non 
sicut ego volo , sed sicut tu. Mallh. XXVI, 39. 


Explicatio secunda. 

Pater noster, qui es in coelis. 

Ilis verbis orationem auspicantes admonemur divinae praesen¬ 
tiae; simulque docemur, tum qualis Deus sit erga nos, tum 
quales nos erga Deum simus et esse debeamus. 

1° .Monemur divinae praesentiae : non enim alloquimur nisi 
praesentem. Et quamvis dicamus Deum esse in coelis, novimus 

E — S. Scripturae. ^0 

tamen eum ita esse in coelis, ut simul sit in terris et in omni 
loco praesens, nos videns atque audiens. 

Haec praesentiae divinae recordatio omnis orationis conditio 
est et clavis. Quapropter quicumque ad orandum accedit, sese 
in divina praesentia constituat : Ante orationem prmpara animam 
luam. Eccli. XVIII, 25. 

2° Docemur quis et qualis sit Deus erga nos. Est Pater : 
paterno modo hactenus nobiscum egit ; nec aliter deinceps 
agere cupit, eritque nobis Pater in aeternum : nisi a nobis coga¬ 
tur fieri judex et ultor. 

-i) Quomodo Deus hactenus sese nobis Patrem probavit? 
Beneficiis innumeris, quae sic recenseri possunt : -a) Amor, 
quo tenerrime nos dilexit : In charitate 'perpetua dilexi te 
(Jerem. XXXI, 5). -b) Creatio, conservatio, provida susten¬ 
tatio in ordine naturali, -c) Kedemptio, donum fidei et justifi¬ 
cationis, peccatorum venia, sacramenta el media salutis innu¬ 
mera, aeternaque gloria in coelis parata, -d) Specialia dona 
educationis, vocationis, sanctificationis altioris... Adeo ut nullus 
parens terrenus, ad Patrem coelestem comparatus, patris nomine 
sit dignus. Quo sensu Dominus dixit : Patrem nolite vocare 
vobis super terram : unus est enim Pater vester qui in coelis est. 
Malth. XXIII, 9. 

- 2 ) Quid faciet in posterum? Dummodo nos non derelin¬ 
quamus Patrem, ipse custodiet nos usque ad sanctum exitum 
ex hac vita ; hinc introducet nos in domum suam coelestem, 
et participes nos faciet haereditatis aeternae : Venite , inquiet, 
benedicti Patris mei, possidete paratum vobis regnum. Matth. 
XXV, 34. 

5° Docemur, quales non erga Deum ct oculis Dei simus atque 
esse debeamus. Scilicet, 

-d) Filii Dei sumus , dignitate eximia ornati , ad grandia 
destinati... 

- 2 ) Esse debemus hoc nomine vere digni : a) Patris nostri 
coelestis similitudinem praeferendo... -b) Filialia oflieia erga 
Patrem explendo : otficium amoris , - cultus, - obedientiae , - 
zelique gloriae ejus. Meminisse itaque , ait S. Cyprianus (i), et 
scire debemus , quia quando Patrem Deum dicimus , quasi filii 
Dei agere debemus : ut' quomodo nos nobis placemus de Deo 
Patre , sic sibi placeat et ille de nobis filiis. 

Sanctificetur nomen tuum. 

Cur primo loco petimus sanctificationem nominis Dei ? e 
quomodo ad hanc sanctificationem cooperari debemus? 

1° Primo loco petimus sanctificationem nominis Dei , seu 

( 1 ) In orationem Dominio. 

gloriam Dei, -\) quia finis ille noster est, ut et creaturarum 
omnium. Omnia propter semelipsum operatus est Dominus 
(Prov. XVI, 4). - 2 ) Quia bonum illud est excellentissimum, 
quod appetere ac desiderare super omnia debemus. -3) Quia 
cum illo nostra quoque felicitas conjuncta est : qui enim sancti¬ 
ficant nomen Dei in hac vita, iidem sanctificabunt beate in 
futura. 

2° Ad nominis Dei sanctificationem cooperari debemus in 
nobismetipsis et in aliis : - 4 ) evitando id omne quod gloriae Dei 
est contrarium : praesertim blasphemiam et scandalum. - 2 ) Con¬ 
ferendo ad conversionem infidelium et peccatorum... - 3 ) Promo¬ 
vendo in nobis et in aliis fidem, spem, charilatem, debitumque 
Dei obsequium. Praecipua enim Dei glorificatio in eo sita est, ut 
credamus quae Deus revelat, speremus quae promittit, implea¬ 
mus quae jubet, eum ex toto corde diligendo : talisque nostra 
vita sit ac talia opera, ut qui ea viderint , glorificent Patrem 
nostrum qui in coelis est. Matth. V, 17. 

Adveniat regnum tuum. 

Quodnam Dei regnum volis nostris advocamus? — Regnum 
gratiae et regnum gloriae ejus, abolito regno peccati. 

1° Petimus regnum gratiae Dei : ut Deus scilicet per gratiam 
suam in anima nostra plane dominelur ; sedeatque in corde 
nostro tanquam in throno vivo, omnibus animae nostrae potentiis, 
corporisque sensibus efficaciter imperans. — Beata anima quae 
huic Dei imperio plane subjecta est ! Ipsa dicere potest cum 
Psalmographo : Dominus regit me , et nihil mihi deerit. Ps. XXII. 

2° Petimus regnum gloriae Dei quod ex regno gratiae conse¬ 
quitur, et aliud non est quam aeterna bealitudo in coelis. — 
Haec animabus sanctis advenit, slalim ac per beatam mortem 
ex hac vita migraverint; — adveniet autem corporibus simul 
et animabus, in die resurrectionis gloriosae. — 0 Regnum vere 
beatum, pro quo mundi hujus diademata cuncta spernenda 
sunt! 0 regnum immortale, a Patre coelesti nobis paratum, et 
valde propinquum... omni cordis affectu appetendum, omni 
fervore apprecandum, omni studio prosequendum, omni pretio 
coemendum... omni demum labore ac violentia rapiendum : 
Regnum caelorum vim patitur , et violenti rapiunt illud. Matth. 
XI, 12. 

5° Petimus ut destruatur regnum peccati : quod regnum 
diaboli est; quodque in peccato fundatum, per amorem pro¬ 
prium, concupiscentiam, variaque vilia exercetur... — Abolen¬ 
dum illud imperium est, ut in ejus ruinis stabiliatur regnum 
Dei. — Abolendum illud imperium est per fugam peccati, per 
poenitentiam, mortificationem, assiduamque pugnam spiritua- 

lem, cu n auxilio gratiae sustinendam. Haec enim totidem media 
requiruntur, ne regnet peccatum in nostro mortali corpore , ut 
obediamus concupiscentiis ejus. Bom. VI, 12. 

Fiat voluntas tua sicut in coelo et in terra. 

Petimus hic non aurum et argenlum ; sed, quod pretiosius 
est et omne bonum continet, ut sanctissima Dei voluntas a 
nobis, in nobis, et circa nos perfectissime impleatur : alqne ita 
unusquisque nostrum Dei Creatoris fini, consiliis, ac benepla¬ 
cito circa ipsum, plenissime respondeat. 

Ut autem Dei voluntas ita fiat, duo requiruntur : nimirum 
ut coelestes spiritus imitemur, tum in divina voluntate exse¬ 
quenda, tum in nostra voluntate cum divina conformanda. 

1° Divinae voluntatis exeeutio. — Quomodo, Dei voluntatem 
angeli et beatae animae in coelo exsequuntur? 

-]) Integre, non dimidialim aut partim ; sed ita ut nihil pror¬ 
sus negligatur, 

-2) Pure, intentione scilicet simplici Deo placendi. 

-3) Prompte, velociter et exacte, absque tergiversatione aut 
m ora. 

-4) Libenter, cum amore et ex animo, absque murmuratione 
aut querela. 

- 5 ) Gaudenter, omnem voluptatem constituendo in Dei volun¬ 
tate perficienda : quandoquidem illa sanctissima voluntas sum¬ 
mum bonum creaturarum contineat. 

-6) Fortiter, et ad finem usque constanter. 

2° Conformitas cum divina voluntate. — Angeli et Beati divi¬ 
nam voluntatem in omnibus quae fiunt in coelo et in terra , 
intuentur, adorant, laudant et amant : utpote in omnibus 
sanctam, summeque amabilem. — Similiter nos in omnibus 
quae accidunt in mundo, aut contingunt nobis, - 4 ) divinam 
voluntatem intueri debemus, omnia vel efiicienlem, vel permit¬ 
tentem ac tolerantem; - 2 ) eamdem laudare et amare : eique 
voluntatem nostram ita conformare, ut unum velle et idem nolle 
cum Patre nostro coelesti habeamus. 

. Panem nostrum supersubstantialem (quotidianum) 

da nobis hodie. 

Petimus hic a Patre nostro coelesti panem, tum corpori tum 
animae nostrae necessarium. De utroque quaestio occurrit. 

1° Cur docuit nos Dominus petere corporalem panem, eumque 
quotidianum duntaxat ? 

-i) Voluit nos petere nostrum panem, id est, qnaecumque 
corporali vitae sunt necessaria : -a) ut inlelligamus nos esse 
vere ejus filios, atque infantes parvulos, a Patre omnimodis in 

nostra sustentatione dependentes, sine cujus providentia non 
possemus nostris viribus necessaria nobis comparare ; idcoque 
debere nos omnia bona temporalia ipsi referre accepta, -b) Ut 
non anxia sollicitudine circa res temporales turbemur : sed 
adhibita rationabili cura, exspectemus de caetero sustentationem 
nostram a Patre coelesti, ea fiducia quae de providentia ejus 
merito est habenda. 

-2) Jubendo petere panem quotidianum, monet nos, ut desi¬ 
deria nostra moderemur, nec appetamus superflua... secundum 
illud Apostoli : Habentes alimenta et quibus legamur , his contenti 
simus. I Tim. VI, 8. 

2° Quisnam est panis animae, quem a Deo petere debemus? 
Est multiplex, nimirum : 

* - 1 ) Panis eucharisticus : supplicamus scilicet Patri coelesti , 
ut nos ejusdem sumendi dignos elliciat; ac tales, qui sacramen- 
taliter quotidie, aut saltem spiri 1 ualiter eum sumere possimus , 
ejusque fructuum fieri participes. 

- 2 ) Ipse Christus Dominus : quo per fidem, spem et eharitalem 
anima fruitur. Ego , inquit, sum panis vivus, qui de coelo des¬ 
cendi. Joan. VI, 51. 

- 3 ) Sunt gratiae auxilia, quibus animae vita spiritualis conser¬ 
vatur : in quibus numerantur sacramenta, doctrina et exhor¬ 
tationes, inspirationes el illustrationes internae , divinorum 
mysteriorum inlelligentia. panisque ille mysticus de quo ipse 
Christus dixit : Cibus mens est, iit faciam voluntatem ejus qui 
misit me. Joan. IV, 54. 

Et dimitte nobis debita nostra , sicut et nos dimittimus 

debitoribus nostris. 

Quare Dominus docuit nos veniam petere peccatorum, idque 
quotidie? Et quare voluit ut leslemur, nos ipsos condonare 
proximis ? 

1° Docuit nos quotidie veniam petere peccatorum : 

- 1 ) Ut intelligamus, nos esse peccatores, et neminem quan¬ 
tumvis justum, a venialibus peccatis esse immunem. 

- 2 ) Ut nostram infirmitatem nostraque peccata confitendo 
sancte humiliemur. 

- 3 ) Ut fiduciam habeamus in divina misericordia, dum Patris 
nobis ostenduntur semper patere misericordiae viscera veniam 
rogantibus. 

-4) Ut sciamus peccatorum veniam a solo Deo esse impetran¬ 
dam : nemo enim peccata dimittere potest nisi solus Deus. 

- 5 ) Ut consequamur gratiam ac donum spirituale magnum^ 
in hac vita maxime necessarium, veniam scilicet peccatorum. 
Merito enim Augustinus docet, nostram hujus vitee justitiam , 

magis peccatorum remissione quam virtutum perfectione constare. 
De civit. 1. 19, c. 27. 

2° Voluit Dominus ut addamus : Sicut et nos dimittimus debi¬ 
toribus nostris : 

-i) Ut moneamur gravissimi praecepti charitatis fraternae, et 
condonationis injuriarum. 

-2) Ut inducamur ellicacissime ad veniam ex animo conce¬ 
dendam fratribus : cum haec sit conditio ponenda ut ipsimet a 
Deo veniam consequi possimus. 

Et ne ?ios inducas in tentationem. 

Quare Dominus hujusmodi petitionem circa tentaliones nos 
docuit ? 

-i) Ut moneat nos de infirmitate nostra, et de vigilantia 
adhibenda, prout alibi dixit : Vigilate et orale , ut non intretis 
in tentationem. Matth. XXVI, 41. 

-z) Ut fiduciam nobis addat, ostendendo inimicos animae 
nostrae subesse potestati Patris nostri: Qui non patietur , inquit 
Apostolus, vos lentari supra id quod potestis, sed-faciet etiam 
cum tentatione proventum ut possitis sustinere. I Cor. X, 15. 

-3) Ut cautos nos reddat, ne, quantum ex nobis est, ulli 
tentationi vel periculo nos voluntarie exponamus : Qui enim 
amat periculum , in illo peribit. Eccli. III, 27. 

-4) Ut insinuet, tentaliones in hac vita necessarias esse et 
expedire nobis : dummodo juxta exemplum Christi, et cum 
constanti in ipso fiducia certemus. Quare dixit Apostolo Paulo : 
Sufficit tibi gratia mea , nam virtus in infirmitate perficitur. 
II Cor. XII, 9. 


CANTICUM B. M. VIRGINIS. 

Magnificat. Luc. I, 46-55. 

46. Et ait Maria : Magnificat anima mea Dominum : — 

47. et exultavit spiritus meus in Deo salutari meo. — 

48. Quia respexit humilitatem ancillae suae : ecce enim ex 
hoc beatam me dicent omnes generationes. — 49. Quia 
fecit mihi magna qui potens est, et sanctum nomen ejus. 
— 50. Et misericordia ejus a progenie in progenies timen¬ 
tibus eum. — 51. Fecit potentiam in brachio suo : dispersit 
superbos mente cordis sui. — 52. Deposuit potentes de 
sede, et exaltavit humiles. — 53. Esurientes implevit bonis, 
et divites dimisit inanes. — 54. Suscepit Israel puerum 
suum, recordatus misericordiae suae. — 55. Sicut locutus 
est ad patres nostros, Abraham et semini ejus in saecula. 


EVANGELIA SELECTA. 


471 


Explicatio prima (1) . * 

Cum B. Virgo Maria ex angelo nuntiante audivisset, Elisa¬ 
beth , Zachariae sacerdotis uxorem , cognatam suam divina 
quoque virtute concepisse filium in senectute sua , et jam 
sextum graviditatis mensem agere ; hinc Deo placere intellexit 
ut illam visitaret. Volebat enim Deus hac visitatione nova 
operari mysteria, et Verbum suum incarnatum velut praevia 
luce humanis oculis manifestare : ideo innuit Virgini ut Eli - 
Sabelli cognatam adiret. 

Abiit ergo Maria festinans in Ilebron, oppidum Zachariae, 
et salutavit Elisabeth , ei sane de divinitus concessa prole 
congratulando. Insonante autem salutantis voce, necdum 
intellecto ab Elisabeth verborum sensu, infans Praecursor in 
utero matris a Spiritu sancio sanctificalus est et repletus. — 
Ipsa vero Elisabeth, eodem Spiritu sancto similiter repleta, 
Mariae vicissim congratulari coepit: alia voce manifestando, se 
esse divinitus consciam mysteriorum omnium quae Mariae 
contigerant, quaeque hactenus nulli mortalium potuerat Virgo 
credibiliter aperire. Benedicta tu , inquit voce magna, inter 
mulieres , et benedictus fructus veniris tui. Et unde hoc mihi , 
ut veniat mater Domini mei ad me ? Ecce enim ut facta est vox 
salutationis tuce in auribus meis , exultavit in gaudio infans in 
utero meo. Et beata quee credidisti , quoniam perficientur ea 
quae dicta sunt tibi a Domino. 

Audiens Maria et videns tot ac tanta Dei opera ; simulque 
humanam nacta personam a qua inlelligi, et cui cor suum 
aperire posset; Spiritus sancti instinctu, effudit se in laudes 
Dei ob Incarnationis mysterium, hunc hymnum elocuta. 

Et ait Maria , inquit Evangelista ; nec addit, quemadmodum 
supra de Elisabeth, eam Spiritu sancto repletam exclamasse: 
ut inteUigalur, Mariam ad hunc hymnum promendum nihil 
fuisse commotam a Spiritu sancio, quo dudum erat plena ; 
et cujus instinctu semper agebat et loquebatur ita suaviter, 
ac si natura duce operaretur. 

Itaque Maria, Spiritu sancto incilante, et Filio dictante ait, 
id est, virginea modestia locuta est carmen istud, Dei Geni¬ 
trice plane dignum : quo dum praeconia Dei celebrat, nobis 
sanctissimam suam animam manifestat. 

Primum est novi Testamenti canticum, quo lingua omnium 
purissima, gratiae Deo aguntur de ineffabili beneficio Incar¬ 
nationis, deque coepta praestari salute mundi, quae in vetere 
Testamento fuerat promissa. 

(1) Patrizi, De Evangeliis , lib. III, dissert. XI. — Luc. Brug., Janssen., 
Maldonat. etc. 

Est autem hymnus styli plane prophetici, constans omnibus 
partibus, laudum, vaticiniorum, interpretationum ; abundans 
affectibus, et ad veteres Annae ac Davidis psalmos abusionibus. 
Ex quo intelligere licet quanta gratia Spiritus excelluerit Virgo, 
quamque fuerit in sacris Litteris versata. 

Serino est totius animae : inlelligenliae credentis, et cordis 
fiducia atque amore exundantis. 

Carminis Mariani argumentum, ex modo dictis jam perspi¬ 
cuum, est laus Dei ob mysterium Incarnationis, in utero Virgi¬ 
nis ad salutem humani generis impletum. 

Primo, per modum exordii, Virgo cor suum aperit abundans 
laudibus et gaudio sancio, ob Incarnationis mysterium : quod 
mente contemplatur, verbis vero generaliter dunlaxat enun¬ 
tiat. — Deinde expressius, mira tamen modestia idem mysterium 
celebrat, tanquam opus, tum insignis ac singularis gratiae sibi; 
tum ineffabilis misericordiae omnibus hominibus. — Postea 
idem laudat ut opus potentiae, quo revelantur consilia Dei, 
superbos humiliantis et exaltantis humiles. — Demum sic 
impletam proclamat promissionem Dei, qua Abrahae promisit 
benedictionem, universo humano generi communicandam. 

Qualiior itaque velut paries distingui possunt, quibus plures 
continentur laudationum tituli, prout infra singillatim indica¬ 
buntur. 

I. Laudans et laetabunda Incarnationis mysterium contemplatur. 

II. Incarnationem celebrat ut mysterium misericordiae. 

III. Eamdem celebrat ut mysterium humilitatis. 

IV. Eamdem celebrat ut opus benedictionis mundo promissae. 


46. Magnificat anima mea Dominum : 47. et exuitavit 
spmtus meus in Deo salutari meo. 

Angelus et Elisabelh electam Dei Genitricem laudaverant ; 
ipsa vero Maria, sepositis propriis laudibus, totam se convertit 
ad laudandum Deum, cui omnia refert accepta. Ex intimo, in¬ 
quit, corde, ex omnibus animae viribus laudo Dominum ; et 
gaudiis intra me gestio propter Deum Salvatorem meum. 

46. Magnificat , i. e. magnum praedicat, laudibus exaltat ani¬ 
ma mea Dominum. Respondet haec vox operationibus Domini, 
quas Virgo contemplabatur : Dominus enim Virginem magnifi- 
caverat, eam magnam faciendo ; vieissim Virgo magnificat 
Dominum, eum magnum praedicando. — Eodem sensu dicit 
David ‘..Magnificate Dominum mccum, et exaltemus nomen ejus 
inulipsum.l Ps. XXXIII. 

Magnificat anima mea , i. e. ego; sed ego ex intimis animae 
sensibus, omnibusque viribus Deum laudo : anima , inquam, 

mea ; nec solum lingua, qurenon valet tantum exprimere, quan¬ 
tum anima cogitatione assequi. — Similiter David cantat * 
Benedic anima mea Domino : ei omnia quae intra me sunt , nomini 
sancto ejus, Ps. CII. 

Magnificat anima mea Dominum :i. e. Deum trinum et unum, 
optimum, maximum, fontem omnis boni, cui honor et laus 
omnis debetur. 

47. Ei exaltavit , seu exultat , i. e. Isetalur vehementer. Gau¬ 
dium amoris ac gratiludinis significat, quo anima extra se 
rapta in Deum fertur. — Similiter dixerat Anna : Exultavit cor 
meum in Domino , et exaltatum est cornu meum in Deo meo... quia 
laetata sum in salutari tuo. I Reg. II, 1. 

Exultavit spiritus meus, i. e. eadem mea anima, spectata 
praesertim quatenus est affectiva. Etenim anima magnificatis ad 
intellectum, spiritus exultans magis ad voluntatem et affectum 
referri videtur. Quamquam amplior etiam hic latet sensus. Nam 
cum anima dici soleat in quantum est vita corporis, spiritus 
autem in quantum est substantia spiritalis et circa spiritalia 
versatur ; significat Virgo, totam animam suam quanta quanta 
est, omnesque anima; suae vires, tum superiores praecipue, tum 
etiam inferiores, ferri ad magnificandum Dominum, et ad gau- 
• dendum in eo. 

In Deo, i. e. de Deo et propter Deum. Motivum et objectum 
gaudii sui proclamat, non tam Dei dona, quam donorum om¬ 
nium auctorem Deum, quem propterea vocat salutare suum. 

In Deo salutari meo , i. e. Salvatore meo, similiter dixit 
propheta Habacuc : Ego autem in Domino gaudebo , et exuliabo 
in Deo Jesu (Salvatore) meo (Iiab. 111 , 18). — Illud salutaris 
est epitheton Deo proprium, in quantum est anclor salutis et 
gratiae. 

Dominus potentiam, ait Augustinus, salutaris misericordiam 
notat. Ad utriiisque contemplationem Mariae mens elevata, hinc 
Omnipotentis majestatem intuendo, hinc ejus beneficentiam : 
tum intellectu tum affectu tota in Deum fertur. Simul autem 
innuit, ex una parte Deum esse metuendum, ex altera vero, 
eum esse amore dignissimum. 

In Deo, inquit, salutari meo. Quamvis Deus omnium sit 
Salvator, peculiariter tamen eum vocat Salvatorem suum Maria, 
1 ° more prophetarum, ex amoris gratiludinisque vehementia ; 
2° quia salutis, quam per ipsam Deus operari coeperat, ipsa 
imprimis erat et abundantius particeps. 

48. Quia respexit humilitatem ancillce suce. 

Incipit recensere laudandi Dei titulos seu motiva : et imprimis 
beneficia sibi Virgini propria. Beneficium primum est. quod 

ipsam Deus , etsi hoc honore undequaque indignissimam , 
dignatus est exaltare. Respexit , inquit, humilitatem ancillae suce : 
id est, infimam inter ancillas suas benignis ac beneficis oculis 
intueri non dedignatus est. 

Respexit: figurata haec locutio est et valde delicata , benefi¬ 
centiam Dei significans. Non exprimit quidem Virgo quo bene¬ 
ficio a Deo alfecta sit: tum quod Elisabeth id sciret, tum quod 
prae studio humilitatis malit id animo contemplari, quam eloqui 
lingua. Inlelligit autem sui electionem in Matrem Dei. 

Respexit humilitatem ancillae suce , i. e. ancillam humilem 
respexit Deus. — Sevocat ancillam respectu summi Domini, 
cui omnia serviunt : nec ancillam qualemcumque, sed humilem , 
i. e. conditione vilem et abjectam, omniumque infimam. 

Humilitas itaque hoc loco non virtutem significat , sed vili¬ 
tatem conditionis : qualis est conditio creaturae comparatae Deo, 
vel pauperis diviti. Eodem fere sensu dicit Apostolus : Qui 
reformabit corpus humilitatis nostrae (Pliil. III, 21), i. e. corpus 
nostrum, nunc vile et ignobile, Christus glorificabit. —Opponit 
scilicet Maria hanc vilitatem suam, tum majestati Dei, a quo 
respecta, tum dignitati Matris Dei, ad quam evecta est. Respec¬ 
tam se praedicat quamvis vilem, abjectam et indignam. 

Non ergo dicit Virgo, se ob profundam animi humilitatem a 
Deo respectam fuisse et electam. Re quidem vera, incom¬ 
parabili humilitate fuit praedita, qua Dei oculos in se convertit 
eique mirifice placuit, et ob quam prae caeteris virtutibus 
judicata est digna quae fieret Mater Filii Dei : non tamen hanc 
rem praedicat, sed conditione humilem se agnoscit. Quod dum 
facit, quanta humilitatis virtute intus ornata sit manifestat. 
Quare recte Cajelanus notat, hic a B. Virgine virtutem humi¬ 
litatis non significari voce, sed exerceri opere. 

Etenim his verbis Maria se ipsam coram Deo vilem aestimat 
nulliusque meriti ; adeoque indignam, negative tamen, respectu 
Dei se fatetur : quomodo solent justi exiguitatem suam et 
indignitatem faleri, praesertim quando cum divina illa Majestate 
loquuntur. Sic Abrahain (Gen. X.VIH , 27) se pulverem et 
cinerem esse dicit coram Deo. 

Nimirum considerat B. Virgo se ipsam qualis est oculis Dei, 
ex se et ex natura sua : praescindendo a supernaturalibus Dei 
donis, quibus se ornatam esse nequaquam ignorat. — Ex se, 
oculis Creatoris non aliud est quam nihilum , merum nihilum, 
Dei beneficio indutum exislentia. — Ex natura sua, est filia 
Judae ignobilis, opibus ac dotibus , saltem ut ipsa reputat , 
inferior reliquis filiabus Judae. — Nullum itaque in se meritum 
agnoscit, et soli Dei misericordiae acceptum refert sui exalta¬ 
tionis beneficium : in quo quidem tanto magis elucet divina 

potentia et bonitas, quanto abjectior est persona quae evehitur. 
— Hoc itaque sensu se infimam Dei ancillam vocat. Inferius 
autem descendere, et se vocare peccatricem ac positive indig¬ 
nam non poterat : cum rei veritas obstaret. 

Porro alludit Virgo ad ea loca Scripturae, quibus excelsus 
Dominus humilia respicere perhibetur. Humilia respicit in coelo 
el in terra : suscitans a terra inopem... Ps. OX.ll . 

Ecce enim ex hoc beatam me dicent omnes generationes. 

Secundum B. Virgini proprium beneficium : ab eo tempore 
quo Dens ipsius humilitatem respicere dignatus est, omnes 
hominum generationes, quamdiu mundus stabit, beatam ipsam 
ac beatissimam praedicabunt. 

Ecce enim... Mirabunda effectum declarat aspectus Dei in se : 
scilicet mirabilem innuit conversionem, qua prius ignota et 
ignobilis, posthac omnium ore praedicabitur. 

Ex hoc... puta ex hoc tempore quo respexit me. — Beati- 
tudinem suam non adseribit fidei suae, ut Elisabeth ; sed 
aspectui ac misericordiae Dei. Respicere enim videtur ad 
verba Elisabeth, quae dixerat : Beata quee credidisti ., (supra, 
versu 45). 

Beatam me dicent.... quippe evectam ab humilitate ancillae ad 
dignitatem Matris Dei, ac. proinde ad gloriam Reginae coeli et 
terrae, denique ad summum bealiludinis gradum. 

Omnes generationes, nempe in Christum ipsius Filium cre¬ 
diturae. — Praedicit, omni deinceps aetate fore homines in 
Christum credentes, ideoque Christi Matrem glorificantes. — 
Hic animadvertere licet quam clare intellexerit firmilerque 
crediderit Virgo , quae sibi dixerat angelus : fore ut filius 
ejus, qui simul esset Filius' Dei, regnaret in domo Jacob in 
aeternum. Hinc enim cognovit, se quoque per omnia saecula 
regnaturam, fore gloriosam ac beatam, et pro hujusmodi 
habendam. 

Porro hanc suam futuram gloriam declarat, non quod inani¬ 
ter de suis laudibus gaudeat ; sed -t) ut magnitudinem com¬ 
mendet accepti a Deo beneficii, quod saeculis omnibus futurum 
sit memorabile ; -2) ut laetetur de gloria Dei et lucro animarum, 
quae ex suis praeconiis orientur. 

Quam copiose hoc Mariae vaticinium impletum sit et porro 
impleatur, luce meridiana est evidentius. 

49. Quia fecit mihi magna qui potens est et sanctum 
nomen ejus. 50. Et misericordia e)us a progenie in pro¬ 
genies timentibus eum. 

Tertium beneficium B. Virgini proprium, tertiaque causa 
Deum magnificandi. Deus operatus est in ipsa mysteria magna : 

miracula potentiae et sanctitatis, quae simul opus sunt miseri¬ 
cordiae, omnibus hominibus communicandae : Fecit, inquit, 
mihi magna ille qui polens est. cujus nomen sanctum est, et 
cujus misericordia perpetuo est parata .omnibus quotquot eum 
timere voluerint. 

Quia... Causam reddit cur beata sil praedicanda : non quod 
ipsa fecerit magna, sed quod fecit ipsi magna Deus, cuf omnia 
debentur accepta. 

Magna , seu magnalia, intelligit inaudita, stupenda, et omnes 
naturae vires superantia. — Porro quae sint magna haec, iterum 
reticet ; innuit autem duo praecipua : malei nilatem virgineam ac 
divinam, et gratiarum apparatum tantis mysteriis congruen¬ 
tem : seu, unum, quod Deus fecerit eam Matrem Filii sui, 
idque virtute Spiritus sancti sine opera virili ; alterum, quod 
gratiarum plenitudine, inde ab ipsa immaculata Conceptione, 
eam sanctissimam anima et corpore reddiderit, dignamque qme 
Sancti Sanctorum foret Mater. 

Haec duo, inquam, innuit. Nimirum addendo, qui polens est 
ei sanctum nomen ejus : id est, ille qui est potens magna ope¬ 
rari ; et cujus nomen est sanctum, qui est ipsa sanctitas, sancli- 
tatisque operibus notissimus. — Etenim Deus, quatenus polens 
est, fecit opus potentiae, in quo lota ratio facti est potentia 
facientis : nempe Verbum suum ex Virgine incarnando ; quate¬ 
nus sanctus, fecit opus sanctitatis, Virginis corpus et animam 
in dignum Dei habitaculum praeparando. — Ilaec eadem jam 
supra respexisse videtur Maria, vocando Deum tum Dominum, 
tum salutarem suum. 

Porro idcirco de his duobus loquitur, qnia cum sciret ob 
utrumqne se praedicandam esse beatam inter Christianos, 
ulrumqiie vult in Deum referri : qui ita in ipsam exercuit 
omnipotentiam et sanctitatem , ut non tam ipsa quam ipse ab 
omnibus generationibus laudari mereatur. 

Addit autem : Et misericordia ejus a progenie in progenies 
timentibus eum : ul significet, illud opus potentiae et sanctitatis 
esse etiam opns misericordiae, omnibus hominibus communi¬ 
candae. Sensus est quasi diceret : Magna mihi fecit ille cui 
propria sunt opera omnipotentia} et sanctitatis, quique miseri- 
cordissimus est omnibus timentibus se. 

Et miseri cor dia ejus... Intelligit Virgo, -i) non mirum esse 
quod tantam erga se misericordiam exercuerit, cum soleat per 
omnes aetates benefacere timentibus eum ; -2) mysterium incar¬ 
nationis esse fontem divinae misericor dia}, omnibus hominibus 
paratum. 

Timentibus eum : nempe mandata ejus servantibus et eum 
offendere timentibus. Aliis quidem etiam benefacit, sed non 

perinde in bonum ipsis vertuntur beneficia. — Annumerat se 
ipsa Virgo timentibus Deum : quae non est oblivio humilitatis,, 
sed professio virtutis. — Respicit autem ad verba Psalmi CII ; 
Misericordia Domini ab celerno el usque in ceiernum super timentes 
eum. 

Hactenus Incarnationem spectavit ut opus misericordiae ; jam 
idem considerat ut opus justitia? el mysterium humilitatis : i. e. 
ut opus, quo humilitatis pretium oculis Dei, Deique judicia tum 
circa superbos tum circa humiles manifesta fiunt. Ilinc sequitur, 
ut sicut in praecedentibus misericordia, ita in sequentibus magis 
justitia praedicetur. 

51 . Fecit potentiam in brachio suo : dispersit super¬ 
bos mente cordis sui. 52. Deposuit potentes de sede , et 
exaltavit humiles. 53. Esurientes implevit bonis, et 

divites dimisit inanes. 

Novos laudationis titulos in eodem. Incarnationis mysterio 
praedicat : per illud enim justissimam suam potentiam Deus 
exercet in mundo, humiliando superbos, et humiles exaltando. 

Fecit, inquit, potentiam in brachio suo : id est , magnam 
exercuit potentiam, omnino propriam brachio Excelsi: suum 
velut brachium sustulit, tum ad auxiliandum, tum ad percu¬ 
tiendum. 

Quodnam autem exercitium divinae potentiae respicitur? 
-l) Illud quo populum Israel olim liberavit a servitute /Egypti, 
et introduxit in terram promissionis. -2) Illud praecipue quo 
nunc humanum genus a serviluLe diaboli liberat, et cujus anti¬ 
qua illa fuere figurae : nempe Incarnationis mysterium, quod 
opus potentiae per excellentiam hic Virgo appellat. — Et eo 
quidem aptius hac loquendi formula utitur, quod Isaias quoque 
Christum brachium Domini appellet (Isai. LlII, 1), et Paulus 
Dei virtutem. I Coi*. I, 24. 

Quosnam autem Deus potenti brachio attinget ? Superbos 
et humiles: illos severissime castigando, istos vero bonis cumu¬ 
lando. 

Dispersit, superbos mente cordis sui : id est, eos qui superbe 
adversus ipsum ejusque servos se erigunt, disperdidit, eorum 
machinas dissipando, cogitationes et consilia reddendo inania. 

Hic Maria respicere videtur, -i) inimicos populi Israel quos 
commemorat Scriptura * praecipuedEgyptios superbos el obdu¬ 
ratos, quos in manu forti et brachio extento (Deui. V, 15) sub¬ 
mersit mari rubro. -2) Sensu spirituali designantur quoque 
futuri hostes Christi, el signanter Judaei : qui cogitatione cordis 
seu animo superbi, et ex superbia increduli, dispersi sunt per 
orbem terrarum. 

Propler quae cuncta Deum magnificat Maria, quia in operibus 
justitiae non minus sanctus ac laudabilis est quam in operibus 
misericordiae. 

52. Deposuit polenies de sede, et exaltavit humiles ; — 55. Esu¬ 
rientes implevit bonis, el divites dimisit inanes. — Continent hi 
versiculi duplicem actum justitiae Dei, cum actu misericordiae 
conjunctum : scilicet dicitur humiliare potentes, et exaltare 
humiles ; — ditare pauperes, et divites spoliare. 

Porro potentes , seu dynastae, principes, et divites , generalim 
intelligunlur illi magnates, qui Deum non timent, bonis hujus 
mundi loco Dei servientes ; humiles vero et esurientes , quilibet 
hujusmodi bonis destituti, dummodo Deum timeant. 

Idem scilicet Maria significat, quod poslmodum Filius ejus 
aliis verbis pronuntiavit, dicens : Omnis qui se exaliai humi¬ 
liabitur , et qui se humiliat exaltabitur (Lue. XIV, 41). — Beati 
pauperes , quia vesirum est regnum Dei. Beati qui nunc esuri¬ 
tis , quia saturabimini.... Vae vobis divitibus , quia habetis con¬ 
solationem vestram. Vce vobis qui saturati estis , quia esurietis 
(Luc. VI, 20 seq.). — Idem , quod ipsa Virgo in Prophetis 
legerat : Repleti prius pro panibus se locaverunt, et famelici 
saturati sunt... Dominus suscitat de pulvere egenum , et de ster¬ 
core eleval pauperem : ut sedeat cum principibus , et solium 
gloriae teneat (l Keg. II, 5 seq.). — Suscitans a terra inopem et 
de stercore erigens pauperem , ut sedeat cum pritteipibus , cum 
principibus populi sui (Ps. CXII). — Diviles eguerunt el esurie¬ 
runt : inquirentes autem Dominum non minuentur omni bono. 
Ps. XXXIII. 

Divites supponuntur mali , et pauperes boni ac timentes 
Deum : quia tales esse solent, suaque conditione facile tales 
fiunt. Scilicet qui honores, divitias hujus mundi possident, 
iisdem interne loco Dei plerumque serviunt, mundano spiritu, 
quem mundana bona suscitant, animati. E contra, qui hujus¬ 
modi bonis carent, bona superna quaerere solent, Deoque soli 
servire : spiritu timoris Domini, quem humiliationes fovent, 
animali. 

Quinam autem nomine polenlum ac divitum, humilium et 
egenorum in particulari designantur ? 

1° Sensu litterali potissimum respici videntur exempla , 
quae Virgini ex Scripturis erant cognita : quales sunt ex una 
parte, Saul, Nabuchodonosor, Aman, Vasthi, regesque Cha- 
nanaei e throno et divitiis ejecti... ex altera , David, Daniel, 
Eslher, Mardochuius, et Israelilae humiles, e servitute /Egypti, 
e deserto arido ac sterili deducti in terram lacte el meile ma¬ 
nantem. 

2° Sensu spirituali designantur, ex una parte, tum potentes 

ac superbi prin :ipes tenebrarii n , in hoc mundo domi¬ 
nantes tum homines quilibet , superbiae spiritu ducti , aut 
mammonae servientes : Judaeorum nominatim Scribae el Phari- 
saei, horumque usque ad finem saeculorum successores : qui 
omnes per Christum humiliabuntur. — Ex altera parte, signi¬ 
ficantur pauperes spiritu, esurientes justitiam, miles et humiles 
corde : Apostoli, omnesque Christi discipuli : qui per Christum 
gloria bonisque omnibus implebuntur, sive in hac, sive praeser¬ 
tim in altera vita. 

54. Suscepit Israel puerum suum, recordatus miseri¬ 
cordiae suce. 55. Sicut loculus est ad patres nostros , 
Abraham et semini ejus in scecida. 

Dupliciter hi versus exponuntur, prout ullima verba, Abra- 
ham et semini ejus in scecida , reteruntur ad misericordiae suce , 
vel ad locutus est. Itaque 1° sic sententia intelligi potest : Sus¬ 
cepit salvandum Israel servum suum, recordatus misericordiae 
suae, Abrahamo el posteris ejus, qui usque in finem saeculorum 
duraturi sunt, praestandae : sicut promisit patribus nostris. — 
Vel 2° sic : Suscepit Israel salvandum, recordatus misericor¬ 
diae suae, quam locutus est el promisit patribus nostris, Abra¬ 
hamo et posteris ejus per multa saecula. — Scilicet verbum 
locutus est , graece et laline ulrumque casum regit ; et hujus¬ 
modi casuum enallage seu permutatio, qualis hic occurrit, non 
est inusitata Hebraeis (i). 

Postquam dixit Virgo, Deum per Incarnationis mysterium 
fecisse magna suae ancillae, et fecisse potentiam in brachio suo ; 
nunc demum addit, per idem mysterium, seu per eamdem 
dispensationem, Deum suscepisse Israel prout promisit. Quo 
ultimo praeconio duos iterum laudis titulos profert , qui sunt : 
Dei providentia singularis circa electos suos, ejusque veritas 
ac fidelitas in promissis. 

Suscepit , inquit, Israel puerum suum : id est, adjuvit Israel 
electum populum suum, auxilialricem ac beneficam manum ei 
admovit; eum salvandum suscepit, sicut antea frequenter, ita 
et nunc : at nunc, praecipue et perfecte. 

Israclis nomine intebigilur , -i) Israel secundum carnem , 
populus judaicus ; -2) Israel secundum spiritum , id est , 
omnes homines per Christum redimendi et in Christum cre¬ 
dituri. 

Israelem vocat puerum Dei, id est, servum, sed servum in 
familiam assumptum, qui Dominum suum agnoscit et colit, 
imo quasi in filium est adoptatus. 

Recordatus miscricordice sua% id est, magnae illius miseri¬ 
ti) Cf. Psalm. CII, 18. 

cordiae seu benedictionis ac salutis, olini promissa; ; et cujus 
ob longam moram Deus videri poterat oblitus. Sensus itaque 
est : Salvavit Israel, implens tandem promissam pridem salu¬ 
tem. — Salus per Christum efficienda vocatur misericordia, 
quia gralis promissa fuit, praeter hominum meritum , Deo 
miserente. Causa reparationis nostrae non est nisi misericordia 
Dei. S. Leo serm. \ de jej. 

Sicut locutus est , id est, quam misericordiam locutus est, 
vel quam promisit loquendo ad patres nostros : Abraharn nempe, 
Isaac, Jacob, Davidem et prophetas. Haec est misericordia 
promissa, quae solet in Scripturis vocari veritas , ut in hoc 
loco : Recordatus est miscricordice suce , et veritatis suce domui 
Israel. Ps. XCVII. 

Abraharn et semini ejus in saxula. Haec verba si ad miseri¬ 
cordiam referantur , pleniorem faciunt sensum , indicando, per 
Christum salvandos, tum Abrahamum patrem credentium, tum 
quotquot, ejus fidem imitati, spirituales filii ejus sunt futuri. 
Abraharn nominatur tanquam caput ; quia vero non ipsi soli 
promissa est benedictio seu salus, sed et posteris ejus, idcirco 
additur, et semini ejus in saecula : nempe posteris, spiritual i ter 
ex ipso per fidem orituris usque ad finem mundi. 

Dicit itaque Maria Virgo, Deum laudandum esse ob myste¬ 
rium Incarnationis : quo peculiarem misericordiam exhibet 
erga electum suum populum , et exhibebit erga omnes suos 
electos, quos nunquam derelinquet, sed suo tempore salvabit. 
— Addit autem ultimam Dei laudandi causam, ejus nempe in 
omnibus promissis fidelissimam veritatem : qua complectitur 
universa Dei beneficia, per Incarnationem Verbi in lotum mun¬ 
dum, et in Ecclesiam militantem ac triumphantem effundenda 
per omnia saecula saeculorum. 


Explicatio secunda. 


Magnificat anima mea Dominion. 

Sicut Christus Dominus, aeterna Sapientia, Magister noster 
factus est ; ila B. Virgo Maria, mirabili suo cantico velut prae¬ 
via institutione nos erudiens, ad scholam Filii sui introducit. 

Docet autem imprimis, tum officium laudandi Deum, tum 
modum quo Deum laudare debeamus. 

1 ° Docet officium laudandi Deum. Dicendo enim, non magni- 
ficavit , aut magnificabit ; sed simpliciter : Magnificat anima 
mea Dominum, ostendit principale suum officium et perpetuam 
occupatione n esse, Deum magnificare ac laudare : faciens jam 

in terra, quod angeli perpetuo faciunt in coelo. — Quod exem¬ 
plum Matris suae omnes Mariae filii imitari debent : conside¬ 
rando -i) ad hunc finem se creatos esse, ut Deum laudent ; 
-2) idcirco evitandum esse quiquid Dei laudationi adversatur : 
peccatum, blasphemiam, elc. ; -3) Deum laudandum esse tota 
hominis vita : sive indirecte , nempe operibus ; sive directe, 

nempe verbis, seu laudatione proprie dicta_ 

L l° Docet modum laudandi Deum : nimirum magnifice de Deo 
sentiendo, omnia ejus attributa extollendo, idque non tantum 
lingua, sed omnibus animae facultatibus, 

h) Magnifice de Deo sentire, id est, magna imo immensa 
aestimare quaecumque ad Deum perlinent; exigua vero et sper- 

nenda, quaecumque terrena sunt et mortalia. 

- 2 ) Dei attributa extollenda sunt omnia : praesertim vero 
sapientia et omniscientia, bonitas ac sanctitas, omnipotentia.... 

- 3 ) Ore quidem Deus laudandus est, magis tamen corde et 
anima : memoria... intellectu... voluntate... 

Et exultavit spiritus meus in Deo salutari meo. 

His verbis docet nos Virgo, in Deo gaudendum esse ; simul- 
que aperit, qua ratione perfecte in Deo gaudere possimus. 

1° Exultare se dicit in Deo salutari suo : ut discamus gau¬ 
dere , imo semper gaudere in Domino , secundum Apostoli 
monitum : Gaudete in Domino semper : iterum dico , gaudete 
(Phil. IV, 4). — Magna bona continet hujusmodi gaudium ; 

multa vero mala interi tristitia et animi dejectio. 

2° Exultare se dicit spiritu, non in quacumque hujus mundi 
prosperitate ; imo neque in dignitate sua Matris Dei... sed 
in Deo salutari suo : quo docet nos conditiones gaudii nostri, ut 
vere sanctum sit et perfectum. Scilicet, 

-i) Gaudium nostrum non in creaturis, sed in Deo est col¬ 
locandum ; neque in rebus corporalibus et fluxis, sed in spiri¬ 
tualibus quae ad Deum perlinent... 

- 2 ) Nec magis collocandum est in nobis, quasi meritis nostris 
possideremus aliqua bona, etiam spiritualia ; sed in Deo , qui 

et illa donavit, et solus conservare potest. 

- 3 ) Quamvis gaudendum merito sit in Deo, qua Creator nos¬ 
ter est; praecipue tamen gaudere decet in eo, quatenus Salvator 
et sanctificator noster est, nobisque salutem et salutis media 
paravit : In Deo salutari meo. 

Quia respexit humilitatem ancillae suae. 

Duplicem causam et originem divinorum beneficiorum insi¬ 
nuat : unam, eam que praecipuam, ex parte Dei ; alleram ex 
parte nostra. 

1° Causa ex parte Dei est, quod benignis oculis dignetur 

I. — S. Scripturae. 31 

nos respicere ut benefaciat. Sic respiciendo justos in justitia 
conservat et promovet ; sic respiciendo peccatores ad poeni¬ 
tentiam excitui. Conversus Dominus respexit Petrum. Et recor¬ 
datus est Petrus verbi Domini... el egressus foras flevit amare. 

Luc. XXII, 61. 

2° Causa ex parte nostra est humilitas : humilis nempe nos¬ 
trae parvitatis ac miseriae agnitio, qua ad divina dona perci¬ 
pienda disponamur. Porro, 

-i) Nostra parvitas non tantum sita est in nostro nihilo, 
prout contingebat B. Virgini... sed praeterea in peccatis nostris 
et abysso iniquitatis... 

-2) Hanc si humiliter agnoscimus, respectum divinae miseri¬ 
cordiae in nos convertemus : Humilibus enim dat gratiam 
(I.Pel. Y, 5). Quoniam excelsus Dominus , et humilia respicit ; 
et alta a longe cognoscit. Ps. CXXXV11. 

Quia fecit mihi magna qui potens est et sanctum 

nomen ejus. 

Humili simul ac grato animo, Dei erga se beneficia Virgo 
praedicat : ut doceat nos Dei beneficia similiter agnoscere , et 
digna gratitudine compensare. 

1 ° Quaenam sunt Dei erga unumquemque nostrum bene-' 
ficia ? — Omnia quaecumque bona habemus vel possidemus, 
sive in ordine naturae, sive in ordine gratiae, sive in ordine 
gloriae : totidem sunt a Deo accepta beneficia. 

-i) In ordine naturae : coelum et terra cum omnibus creatu¬ 
ris, tanquam habitaculum homini adornatum ; — existentia *et 
vita nostra, — corpus cum sensibus , — anima immortalis 
cum facultatibus suis, — externa bona nostra. . totidem sunt 
dona Dei. 

-2) In ordine gratiae : destinatio ad aeternam bealiludinem, 

— redemptio, — vocalio ad fidem, — educatio bona, — innu¬ 
mera salutis media, — innumerae gratiae speciales... totidem 
iterum dona Dei. 

-3) In ordine gloriae : aeterna bona quae speramus... gloria 
coelestis, slatim ab exitu ex hoc mundo animae nostrae parata , 

— resurrectio carnis gloriosa in novissimo die... quanta dona 
Dei ! 

2° Quaenam pro his gratitudo rependenda? — Triplex : gra- 
titudo cordis, oris, el operis. 

-i) Corde Dei dona sunt agnoscenda , et recogitanda fre¬ 
quenter. 

-2) Ore, gratiae sunt agendae Deo, praesertim in. Missae sacri¬ 
ficio. 

-3) Opere, bene ac sancte omnibus Dei donis utendum est, 
nullis unquam abutendo ad peccandum.... 

Et misericordia ejus a progenie in progenies 

timentibus eum. 

Ingentem haec verba fiduciam spirant in Domino, simulcjue 
motivum indicant fiduciae nostrae , nec non conditionem ex 
nostra parte afferendam, ut fiducia non sit inanis. 

1 ° Motivum fiduciae est misericordia Dei prorsus infinita, et 
quidem erga omnes homines quantumvis miseros. Miserator et 
misericors Dominus : patiens et mullum misericors. Suavis 
Dominus universis , el miserationes ejus super omnia opera ejus... 
Allevat Dominus omnes qui corruunt , et erigit omnes elisos 
(Ps. CXL1V). — Omnibus dicit Christus Dominus : Venite 
ad me omnes , qui laboratis et onerati estis : et eqo reficiam vos. 
Matth. XI, 28. 

2° Conditio ex nostra parte requisita, est timor Domini : 
Misericordia ejus timentibus eum. Scilicet oportet ut timeamus 
Deum offendere, et custodiamus mandata ejus : quod quidem 
ad justos perlinet et ad peccatores. 

d) Justi in lege Domini fideliter perseverare curent... 

2 ) Peccatores derelinquant viam- pravam , et ingrediantur 
viam justitiae.... 

Dispersit superbos mente cordis sui. 

En tremenda Dei justitia erga superbos. — Duo hic circa 
superbiam ab humillima Virgine capere possumus documenta : 
in quo practice consistat superbia, et quomodo sit a Deo 
punienda. 

1° Consistit in mente quae adversus Deum se extollit : 

-i) Ut non debite credat, submittendo intellectum verbo 
fidei, doctrinae Ecclesias... 

-2) Ut non obediat. legi , sive divinae sive ecclesiasticae... 
adeoque cuivis auctoritati seu potestati rebellis est ; quae rebel¬ 
lio est adversus ipsum Deum : Qui resistit potestati , Dei 
ordinationi resistit. Qui autem resistunt , ipsi sibi damnationem 
acquirunt. Rom. XIII, 2. 

2 ° Punitio. Desti netur eorum superba cogitatio per humi¬ 
liationem profundissimam, tum in hac vita ; tum praesertim in 
futura. 

- i) In hac vita , spiritus independentiae retundetur per con¬ 
scientiam, quae legis obligationem etiam invitis inclamabit ; 
deinde per hujus vitae adversitates , ac demum per mortem , 
quae omnem superborum gloriam in pulverem dejiciet.... 

-2) In futura vita. Confusio suprema superbos manet, tum 
in inferno, coram omnibus damnatis ; tum in die judicii coram 
omnibus angelis et hominibus... 

Esurientes implevit donis , et divites dimisit inanes . 

Quinam sunt illi esurientes implendi bonis , et illi divites 
dimittendi inanes ? 

1 ° Esurientes, puta beate esurientes, sunt, 

-i) Pauperes spiritu , qui animae suae inopiam humiliter 
agnoscunt : nimirum peccata sua , — infirmitatem ac fragi¬ 
litatem,— debilitatem in virtutibus, — et distantiam a gradu 
perfectionis in ipsis requisito.... Hujusmodi pauperes imple¬ 
buntur bonis : Quoniam ipsorum est regnum coelorum. 

- 2 ) Illi qui esuri uni et sitium justitiam : ardenti scilicet desi¬ 
derio puritatem animi , humilitatem, charitatem, omnemque 

justitiam appetentes. ipsi saturabuntur et implebuntur 

bonis : scilicet bonis gratiae in hac vita, et bonis gloria? in 
futura.... 

2° Divites e contra sunt : 

- 1 ) Quicumque suis oculis nulla re carent, et quasi locupletes 
sunt ; cum tamen magna animae inopia laborent , gratiae ac 
virtutum thesauris destituti. Talis erat ille angelus Laodiciae 
Ecclesiae, quem Christus in Apocalypsi sic alloquitur : Quia 
dicis : Quod dives sum , et locupletatus , et nullius egeo • et nescis 
quia tu es miser , et miserabilis , et pauper , et ccecus , et nudus. 
Apoc. 111, 17. 

- 2 ) Illi qui bonis hujus mundi inhaerentes , iisque saturati 
et contenti, spiritualia bona neque aestimant, neque sectantur. 
Hi omnes viri divitiarum in hora mortis nihil invenient in 
manibus suis, et a Christo dimittentur his verbis : Discedite a 
me , maledicti , in ignem ce ternum. 


CANTICUM ZACHARIiE, 

Benedictus Dominus. Lac. I, 68—79. 


Textus. 

68. Benedictus Dominus 
Deus Israel : quia visitavit 
et fecit redemptionem ple¬ 
bis suae. 

69. Et erexit cornu salu¬ 
tis nobis in domo David 
pueri sui. 

70. Sicut locutus est per 
os sanctorum , qui a saeculo 
sunt, prophetarum ejus : 


Paraphrasis. 

68. Laudetur ab omnibus Do¬ 
minus Deus Israel : quia visitavit 
nos , populum suum , redimendo 
nos, 

69. Et suscitando nobis Regem 
salutiferum in familia David , servi 
sui dilecti. — Quod quidem fe¬ 
cit 

70. Sicut locutus est per os 
sanctorum ab antiquo tempore pro¬ 
phetarum suorum : dicendo. 

71. Salutem ex inimicis 
nostris, et de manu omnium 
qui oderunt nos : 

72. Ad faciendam mise¬ 
ricordiam cum patribus no¬ 
stris , et memorari testa¬ 
menti sui sancti : 

73. Jusjurandum quod 
juravit ad Abraham patrem 
nostrum , daturum se no¬ 
bis : 

74. Ut sine timore de 
manu inimicorum nostro¬ 
rum liberati, serviamus illi, 

75. In sanctitate et justitia 
coram ipso omnibus diebus 
nostris. 

76. Et tu, puer, propheta 
Altissimi vocaberis ; praei¬ 
bis enim ante faciem Domini 
parare vias ejus : 

77. Ad dandam scien¬ 
tiam salutis plebi ejus , in 
remissionem peccatorum 
eorum : 

78. Per viscera miseri¬ 
cordiae Dei nostri, in qui¬ 
bus visitavit nos oriens ex 
alto : 

79. Illuminare his qui in 
tenebris et in umbra mortis 
sedent, ad dirigendos pedes 
nostros in viam pacis. 


71. Salutem nobis tore e ser¬ 
vitute ac potestate omnium ini¬ 
micorum : salutem , inquam , ab 
ipso peragendam 

72. Faciendo misericordiam 
patribus nostris promissam , et 
recordando testamenti sui san¬ 
cti : 

73. Nempe juramenti (i) , quo 
juravit Abrahse patri nostro, da¬ 
turum se nobis, 


74. Ab hostium servitute liberis , 
sine timore servire illi, 


75. In sanctitate et justitia co¬ 
ram ipso omnibus diebus no¬ 
stris 

76. Et tu , puer, propheta Al¬ 
tissimi eris : fiam prtecursor Do¬ 
mini Salvatoris , parabis vias ejus 


77. Docendo populum ejus sa¬ 
lutarem poenitentiam in remissio¬ 
nem peccatorum eorum, mox dan¬ 
dam eis 

78. Per magnam Dei nostri 
misericordiam : qua visitavit nos 
de summo coelo descendens ipse 
Deus Oriens : 

79. Oriens, inquam , ad illu¬ 
minandum eos qui in tenebris et 
in umbra mortis sedent ; ut sic 
illuminati dirigere queamus pedes 
nostros in viam fetern?e beatitu- 
dinis. 


(1) Jusjurandum quod juravit , est accusativus pro genitivo. Nam sicut 
grrecum /*vvjo0yp«t, ita et latinum meminisse , pro quo hic sumitur memo¬ 
rari , regit indifferenter genitivum et accusativum. Quod confirmat Syrus 
interpres, clarissime dicens : Memorari testamenti sui sancti et juris- 
jurandi. 

, Explicatio prima (i). 

Sicut canticum Magnificat eximia quaedam laus est ac gra¬ 
tiarum aci io ob mysterium Incarnationis ; ita canticum Bene¬ 
dicius , et laus est similis, et praedicatio prophetica Messiae 
ejusque Praecursoris. — Maria Virgo prima in terris propter 
beneficium redemptionis Deum laudat ; Zacharias sacerdos 
primus redemptionem hominibus praedicat ; ita quidem , ut 
filio suo Praecursori vel ut a longe famam conciliet et auctori¬ 
tatem. qua post triginta annos ministerium suum obire possit. 

Solemnibus in circumstantiis carmen istud Zacharias edidit. 
Dies enim erat circumcisionis Joannis Baptistae : puer miraculo 
natus conspiciebatur , idemque divinitus inditum accipiebat 
nomen Joannis ; aderat vicinorum et cognatorum frequentia : 
cum ecce subito Zacharias paler, qui miraculo fuerat dudum 
privatus loquela, novo miraculo loquelam recuperat; simulque 
Spiritu sancto repletus, mirantibus omnibus coelestem incipit 
proferre sermonem. Apertum esi illico os ejus , et lingua ejus... 
et repletus est Spiritu sancto, et loquebatur benedicens Deum , et 
prophetavit dicens.... (Lue, I, 64, 67). Scilicet patri Praecurso¬ 
ris simul data est a Spiritu sancto facultas loquendi et donum 
prophetandi : quae ambo mox exerens, palam erupit in Dei lau¬ 
des, eum qui sequitur hymnum promens. 

Argumentum. — Zacharias, Spiritu sancto illuminante, in 
puero Salvatoris praecursore ipsum Salvatorem videns propin¬ 
quum, hujus adventum salutiferum celebrat ; atque ita quidem, 
ut brevi cantico epitomen quamdam omnium in Christo promis¬ 
sionum exhibeat. 

Praedicat autem Christi adventum, tum in se spectatum, tum 
in ministerio Praecursoris : prophetando partim de Christo , 
partim de Joanne filio. — De (ilio suo futura praenuntiat : nimi¬ 
rum quid ministerii praestiturus sit advenienti Christo. — De 
Christo revelat mysterium, praesens quidem sed adhuc occultum, 
incarnationis Verbi in persona ejusdem Christi, cujus divinita¬ 
tem ter enuntiat ; — dein praedicit futura beneficia quae per 
eum contingent populo ; simul autem explicat promissa Patri¬ 
bus facta, et veterum prophetarum oracula : quae omnia inlelli- 
genda esse ostendit de ahimarum imprimis salute, per remis¬ 
sionem peccatorum et sanctitatem vitae consequenda. — Itaque 
duae paries : 

I. De Christo. 

II. De Christi pr recursor e. 


(1) Cf. Patrizi De Evang. lib. III, disseri. 14.—Luc. Brug., Maldon. etc. 

68. Benedictus Dominus Deus Israel , quia visitavit et 
fecit redemptionem plebis suce : 69. et erexit cornu 
salutis nobis in domo Davicl pueri sui. 

Exordium a laude ob summum beneficium redemptionis , 
tandem concessae per Christum. 

Benedicius, inquit, Dominus. .. id est, benedicatur, laudibus 
celebretur ab omnibus hominibus. — Benedicunt enim Deo 
homines eum laudando ; Deus autem hominibus, benefaciendo. 

Quod dicit, Dominus Deus Israel , solemnis est paraphrasis 
veri Dei, oppositi diis Gentium ; qua tamen eo magis hic utitur 
Zacharias, quod mens ejus’sit loqui de redemptione Israelilici 
populi , juxta promissa Dei patribus , Abrahamo et Israeli, 
facta. — Causam tantae laudis subjungit : 

Quia visitavit (plebem suam) el fecit redemptionem plebis suce : 
scilicet, visitavit eam in misericordia, et quidem insigniter, 
operando diu exspectatam redemptionem. 

Metaphorice dicitur Deus visitare homines, quando exteriori 
aliquo opere, sive misericordiae, sive justitiae, praesentem se 
illis exhibet, eos nempe insigniter juvando vel puniendo ; prae¬ 
sertim si etiam mittat ad eos aliquem e servis suis. Sic, loquens 
de Moyse, ait : Visitans visitavi vos, et vidi omnia quae accide¬ 
runt vobis in JEgypto ; et dixi ut educam vos de afflictione 
JEgypti (Exod. III, 16). — Intelligit autem Zacharias, quod 
nunc visitaverit Deus populum suum, non per prophetam aut 
angelum ; sed per se ipsum, juxta id quod promiserat : Ecce 
ego ipse requiram oves meas , et visitabo eas (Ezech. XXXIV, 
11 ). — Visitandi igitur vocabulo, etsi obscurius prout tempus 
requirebat, significatur ipsa Dei, i. e. Filii Dei in carne praesen¬ 
tia : quae visitatio, in utero Virginis inchoata, tamdiu duravit, 
quamdiu Verbum caro factum habitavit in nobis. 

Hoc autem Incarnationis mysterium cognovit Zacharias, non 
ex uxore sua Elisabelh, multoque minus ex B. Virgine Maria ; 
sed ex revelatione Spiritus sancti, quam Maria in domo ejus 
cohabitans, inter caeleras benedictiones ipsi impetraverat. 

Porro divinam hujusmodi visitationem esse misericordiae, non 
justitia?, declarat sequentibus verbis. 

Et fecit redemptionem plebis suce : id est, redemit eam a 
servitute Satanae et captivitate peccati : quae vera redemptio est, 
el .cujus olim liberatio tum a servitute Pharaonis , tum a 
captivitate Babylonica fuere figurae. — Porro redemptio stricte 
dicta, non lanium captivitatem respicit ; sed etiam pretium, 
quo soluto captivi redimuntur : quodque aliud non fuit quam 
mors et sanguis Christi : Redemisti nos Deo in sanguine tuo. 
Apoc. V, 9. 

Deus dicitur redemisse plebem suam , i. e. populum Israel : 
quia genii Judaicae directe promissa erat redemptio, inde ad 
omnes gentes promanatura. Quare Christus dicebat : Non sum 
missus nisi ad oves quee perierunt domus Israel. Mattii. XV, 24. 

Dicitur autem, non facturus , sed fecisse redemptionem : ut 
narretur lanquam factum id, quod j:im erat incarnato Verbo 
inchoatum. Nam etiam incarnatio Filii Dei, nativitas et ffelera 
omnia quae mortem ejus praecesserunt, contulerunt ad redemp¬ 
tionem nostram, sed quee morte essent complenda. 

Redemptionem magis declarat , addendo venisse tandem 
Redemptorem illum Regem, de stirpe David oriundum. 

69. Et erexit cornu salutis nobis : id est, cornu salutare, seu 
salutiferum ; ut scilicet non solum nos liberet ab hostibus, 
sed etiam salutem felicilalemque afferat. — Cornu , i. e. robur, 
potentia, regnum, gloriosum regnum : intelligitur autem regnum 
coelorum, quod Christus populo suo, utcumque nunc dejecto 
constituet. — At vero, quod suis salutare erit regnum, idem 
adversariis futurum est exitiosum. 

Additur autem : In domo David pueri sui , i. e. in familia 
David servi sui, cui ob fidelitatem in regendo populo Israel, 
promissum erat fore ut regnum Messianum ex ejus posteritate 
oriretur. Alludere videtur Zacharias ad illud Psalmi CXXXI : 
Illuc producam cornu David, seu juxta versionem S. Hieronymi : 
Ibi oriri faciam cornu Davidi. 

Benedicit ergo Zacharias Domino, quod misso in mundum 
Christo, non solum redemerit populum suum e captivitate 
Satance ; verum etiam adseripserit regno, cujus potentia defen¬ 
detur a malis, et cujus prosperitate replebitur omnibus bonis. 

70. Sicut locutus est per os sanctorum qui a sceculo sunt 

prophetarum ejus. 

Incipit confirmare et explicare qu?e de misso Redemptore 
enuntiavit. Respondet, inquit, hoc Dei beneficium promissio¬ 
nibus ejus, quas patriarchis olim fecit et per prophetas renovavit 
ac declaravit. Omnes enim prophetae qui jam olim floruerunt, 
proxime .vel remote Christi incarnationem , passionem et 
regnum, atque consequenter salutem populi Dei vaticinati sunt. 
Nam quid Deus loculus sit per os prophetarum, explicatur 
sequentibus, videlicet : 

71. Salutem ex inimicis nostris , et cie manu omnium 

qui oderunt nos. 

Interpretatur hic Zacharias omnes illos prophetas, qui de 
liberatore Israeli mittendo, deqne hostibus eorum vincendis 
loquuntur. Atqui nequaquam visibiles inimicos hic intelligit. 



EVANGELIA SELECTA. 


489 


Romanos aut Graecos, quorum dominatu se liberandos Judsei 
carnales exspectabant ; sed spirituales, nempe illos a quibus 
per Christum sumus liberati : quique alii non sunt quam 
daemones, mundus, caro, peccatum. 

Per salutem ergo ex inimicis et odientibus, Israeli prophe¬ 
tarum oraculis promissam , Zacharias praecipue intelligit 
remissionem peccatorum per Christum praestandam. Quod 
confirmat Apostolus Petrus, de Christo dicens : Huic omnes 
propheice testimonium perhibent, remissionem peccatorum accipere 
per nomen ejus omnes qui credunt in eum. Act. X, 45. 

Atque ita Deus per prophetas olim locutus est redemptionem 
eam, quam nunc per Chrislum operatur. 

72. Ad faciendam misericordiam cum patribus 
nostris , et memorari testamenti sui sancti : 73. Jus¬ 
jurandum quod juravit ad Abraham patrem nostrum... 

Clarius salutem Messianam explicat : haec, inquit, erit illa 
misericordia, patribus tam pro se quam pro posteris quon¬ 
dam promissa ; et fidelis implelio ioederis sancti cum iisdem 
patribus initi, quodque jusjurandum est Abrahae datum : seu, 
quod foedus Abrahae jurejurando firmavit. In Genesi enim le¬ 
gimus : Per memetipsum juravi, dicit Dominus, quia fecisti 
hanc rem , et non pepercisti fdio tuo unigenito propter me : bene¬ 
dicam libi , et multiplicabo semen tuum... et benedicentur in 
semine tuo omnes gentes terreo , quia obedisti voci meas. Gen. 

XXII, 16. 

Jam explicandum quid jurejurando contineatur. Juravit sci¬ 
licet, 

... daturum se nobis , 74. Ut sine timore de manu 
inimicorum nostrorum liberati , serviamus illi 75. In 
sanctitate et justitia coram ipso omnibus dieb us nostris . 

Sensus est : juramento promisit nobis Deus, ut ex potestate 
inimicorum nostrorum spiritualium per gratiam Christi libe¬ 
rati, deinceps serviamus Deo sine timore illorum , utpote 
quorum vires fractae sunt ; sancteque et juste vivamus oculis 
Dei, omnibus diebus vitae nostrae. 

Promisit itaque Deus, -t) liberationem ab hostibus , -2} san¬ 
ctitatem, - 3 ) securitatem perpetuam. 

-i) Quod dicit , de manu inimicorum nostrorum liberati , 
intelligilur liberatio, tum a peccato ejusque poenis, morte 
aeterna et temporali ; tum a peccati causis ac radicibus, dia¬ 
bolo , mundo et carne. Porro liberatio hujusmodi contingit 
nobis per Chrislum partim in vita praesenti, perfecte vero in 
futura. 

- 2 ) Inimicorum servituti pessimae opponilur sanctum servi¬ 
tium Dei : Ut serviamus illi in sanctitate cl justitia... Sanctitas 
et justitia perfectionem Christianam significant : sanctitas 
respicit Deum , cujus cultus sanctificat colentem ; justitia 
respicit proximum : quasi alluderetur ad duas Legis tabulas,, 
quarum prior complectitur ofiicia pietatis erga Deum, posterior 
officia justitiae et charitalis erga proximum. 

Coram ipso referri potest a d justitium, et tunc est justitia ac 
sanctitas vera, Deo probata, quaeque talis sit oculis Dei, nec 
tantum oculis hominum : quo sensu Christus dixit : Attendite 
ne justitiam vestram facialis coram hominibus (Matth. VI, 1). 
— Idem referri potest ad homines Deo servientes in hac vita ; 
tunc sensus erit : Ut serviamus Deo perfecte, cogitantes nos 
semper versari coram ipso, qui opera nostra omnia intueatur, 
et corda scrutetur. — Sensu ulteriori idem intelligi potest de 
servis Dei in vita futura, Deum scilicet facie ad faciem contem¬ 
plantibus. 

- 3 ) Sine timore ... omnibus diebus nostris. Ilaec securitas ite¬ 
rum intelligitur, tum primario de vita praesenti, tum etiam de 
futura. 

In praesenti vita per merita Christi et fidentes in ipso , ser¬ 
vire possumus Deo sine timore peccati, puta anxio atque 
immodico; sine timore mortis, ut quae jam nocere nequeat ; 
sine timore poenae qui servorum est, cum amore autem Dei 
ac justitiae, qui est filiorum. — Ilaec omnia ad vitam in hoc 
mundo perfectam perline.it. Aperte ei breviter , ait Beda , 
quomodo sit Domino serviendum designat : videlicet , et in 
sanctitate ac justitia, et coram, ipso , et omnibus diebus. Ilaec est 
vita sancta.et beata sub regno salutifero Christi in hoc saeculo. 

At vero in saeculo futuro beatius et perfectius ab omni 
timore liberi, sub Christo Bege gloriae vivemus omnibus diebus 
nostris : id est, per totam aeternitatem, ubi nulla dies erit a Dei 
servitio et amore feriata. 

Postquam adventum Christi, et ex eo proventura beneficia 
celebravit Zacharias , convertit sermonem ad filium suum , 
futurum adventus Christi praeconem, et praeparaturum homines 
ad eadem Christi beneficia recipienda. 

76. Et tu puer , propheta Altissimi vocaberis : preei- 
bis enim ante faciem Domini parare vias ejus : 77. Ad 
dandam scientiam salutis plebi ejus , in remissionem 

peccatorum eorum. 

Puerum octiduanum alloquitur per apostrophen . prophe¬ 
tico more prae affectus vehementia , utque vividius adstanles 
doceat rem, scitu jam utilissimam : ad quid nempe destinatus 

sit puer iste ; quanquam forlassis puei“ verba intellexit, ut 
multi sentiunt, eo quod usus rationis ei in utero datus per¬ 
manserit. 

Et tu puer , inquit , hodie tantillus, tu magnus eris, scilicet 
propheta ; nec, sicut reliqui , propheta Domini ; sed propheta 
Altissimi vocaberis , singulariter a Deo missus, prout scriptum 
est de te : Ecce ego mitto angelum meum , et prceparabit viam 
ante faciem meam (Malach. 111, 1). — Talis vocaberis , eris , et 
celebraberis publico testimonio ipsius Christi. 

Congratulatur filio suo pater quod ipsi dabitur, non tantum 
in sanctitate et justitia Domino servire, sed etiam prophetam 
ipsius esse praecursorem. — Ilaec omnia didicit a Gabriele : 
quae autem minore tunc fide excepit, jam perfecte credens prae¬ 
dicat ut divina. 

Prceibis enim ante faciem Domini parare vias ejus. En munus 
quod tanquam propheta puer obiturus est : praeibit ante 
faciem Domini, id est , ante Dominum Deum in carne praesen¬ 
tem. Praeibit ante Christum, instar nuntii praecedentis regem 
adventantem : tum ut annuntiet adventum ejus, tum ut recep¬ 
tionem praeparet , praeibit, sicut nunc nativitate, ita postea 
praedicatione, eum paucis mensibus praecedendo. — Praeibit 
parare vias ejus, id est, ut praeparet ac disponat mentes Judaeo¬ 
rum ad Christum Salvatorem suum recipiendum. Praedicando 
scilicet Christi adventum , nec non poenitentiam, baptismum , 
Spiritum sanctum et ignem, efficiet ut Domini persona , doc¬ 
trina, disciplina et gratia non rudes prorsus atque abhorrentes 
hominum mentes offendant. — Hujusmodi autem praepara¬ 
tionem explicat subjiciendo : 

77. Ad dandam scientiam salutis plebi ejus , in remissionem 
peccatorum eorum ; quasi diceret : Parabis Domini vias docendo 
populum ejus , eique dando primam cognitionem eorum , 
quae sub novo Testamento erunt necessaria ad remissionem 
peccatorum, adeoque ad salutem per Christum oblinendam — 
Quae quidem revera implevit Joannes : docuit enim ineundam 
esse poenitentiam, emendandam vitam, adesse Christum, Agnum 
Dei, qui poenitenlibus dimittit peccata et regnum coelorum 
aperit, obduratos vero puniet igne inextinguibili. 

Porro remissionem peccatorum profluxuram esse, non ex 
doctrina Joannis, quae mere disposiliva erat ; sed ex Christo, 
clarius explicat sequentibus. 

78. Per viscera misericordias Dei nostri , in quibus 
visitavit nos oriens ex alto : 79. Illuminare his qui in 
tenebris et in umbra mortis sedent, ad dirigendos pedas 

nostros in viam pacis. 

Ut pateat, prtecursorem magni Regis non fore ipsum Regemj 

ejusque lumen fore dunlaxal lucernam , non solem justitias ; 
Zacharias nos reducit ad ipsum Christum , quem velul in 
faciem contemplatur lanquam auctorem salutis. — Sensus est : 
Dispones animos ut remissionem peccatorum accipere possint 
a misericordia Dei, qui ipsemet venit ut peccatorum tenebras 
dissipet, nobisque lumen tribuat gratiae et salutis. 

Misericordiam Patribus promissam, illam misericordiam 
per Incarnationis mysterium mundo exhibitam , ut significet 
esse ineffabilem, vocat viscera misericordia ? Dei; et quidem Dei 
nostri , qui se nostrum esse ostendit , et noster in carne fieri 
dignatus est. 

Ipse Dominus Deus noster, hac misericordia impellente, 
visitavit nos , ut initio dictum est, in propria persona ad nos 
veniendo ; ex alto, e summo coelo descendens et nobis oriens. 

Oriens non hic participium, sed nomen, respondens graeco 
«varo/*, ortus ; et hebraico semaii. Respicitur scilicet ad loca 
Spirilurae ubi Messias vocatur semaii , i. e. germen oriens e 
terra, et lumen oriens e coelo. Utrumque est Christus : nimirum 
secundum naturam humanam germen terrestre , quod de radice 
Jesse et de stirpe David sine viri opera repente pullulans, instar 
grani sinapis in arborem crevit amplissimam ; — et secundum 
naturam divinam germen coeleste , quod oriens in coelo, instar 
solis, tenebras mundi dissipat, prout vaticinatus est Malaehias : 
Orietur vobis timentibus nomen meum sol justitias, et sanitas in 
pennis ejus (Malacli. IV, 2 ). — Posteriori sensui inhaeret Zucha- 
rias, subjungens : 

79. Illuminare his qui in tenebris et in umbra mortis sedent : 
id est, ut illucescat his qui habitant in tenebris densissimis, et 
in afflictissimo statu, mortis imaginem referente. — Metaphora 
desumpta est a locis obscuris, ut sepulcris et earceribus, quae 
moestissima rerum facie praesentis mortis horrorem incutiunt. 
Adhibetur autem ad significandum spirituali sensu teterrimum 
statum, ignorantiam, errores, peccata, in quibus velul in mortis 
aeternae vestibulis, animae sub servitute diaboli delinentur. — 
Designantur hic omnes quidem homines, imprimis tamen et 
directe Judaei, de quibus in toto cantico sermo est, quique 
clarius etiam notantur ultimis verbis : 

Ad dirigendos pedes nostros in viam pacis : id est, illuminabit 
nos, filios Israel, in tenebris sedentes, ut lumine fidei et charita- 
tis suae quod mentibus infundet, dirigat affectus, consilia, et 
opera nostra in viam qua tenditur ad pacem aeternae beatitudi- 
nis. — Via autem ista non alia est quam via veritatis et justitiae, 
lex Evangelica, seu Christi doctrina et exempla, secundum 
illud : Ego sum via , et veritas , et vita. Joan. XIV, 6. 



EYAXGELIA SELECTA. 


493 


Explicatio secunda. 

Benedicius Dominus Deus Israel : quia visitavit et 
fecit redemptionem plebis suce. 

Sicut Zacharias, cujus verba sua facit et quotidie repetit 
Ecclesia, Deum misericorditer nos visitantem laudare debemus. 
Porro multimodis nos visitat Dominus, ut nostram redemptio¬ 
nem ac salutem perficiat : dummodo ejus visitationes cognos¬ 
camus, et visitantem ut par est excipiamus. 

1 ° Quasnam sunt visitationes divinae ? Seu, quandonam nos 
visitat Dominus ? 

-i) Visitavit nos visibiliter in Incarnatione, quando in terris 
visus est et cum hominibus conversatus est.... 

- 2 ) A r isilat nos sacramentaliler in sacra Eucharistia, cum 
descendit in altaria nostra ; et praecipue in sacra Communione, 
cum ingreditur sub tectum animae nostrae.... 

-3) Visitat nos invisibiliter, quotiescumque peculiari gratia 
nos illustrat et movet ad bonum. 

-4) Yisitat nos, quotiescumque cruce qualibet graviore, ut 
aegritudine aut persecutione nos castigat. 

- 5 ) Demum visitabit nos in hora mortis, ubi veniet ut exules 
nos deducat in patriam.... 

2° Quomodo visitantem Dominum excipere debemus? — 
Digne et fructuose : quapropter necesse est ut visitantem 
agnoscamus, ejusque dona rite accipiamus ... 

- 1 ) Quis est ille qui visitat nos, et quare ? Quis ille hospes 
Bethlehemiticus, velatus nostra humanitate?... Ille hospes taber¬ 
naculi nostri, velatus specie sacramenlali ?... Ille plerumque 
ignotus, et specietenus inimicus, qui tribulatione seu cruce nos 
affligit ?... Non alius quam Dominus Deus Bedemptor, afferens 
nobis dona salutis... 

- 2 ) Accipienda sunt dona ejus, cum fiducia filiali ; — cum 
gaudio sancto, pretiosa dona ut par est aestimando ; — cum 
gratitudine, eadem ad gloriam ejus conservando et augendo. 

Et erexit cornu salutis nobis. 

Cornu salutis divinitus erectum nobis, est regnum Dei et 
Christi, cujus objectum et finis est nostra salus ac bealitudo 
aeterna. Utinam salutiferum hoc regnum cognoscamus, ejusque 
feliciter efficiamur participes. 

1° Quodnam est salutiferum Christi regnum ? — Duplex 
distinguitur : regnum gratiae in hoc mundo, et regnum gloriae 
in futuro. 






494 


SERIES SECUNDA 


- l) Regnum gratiae in hoc mundo illud esi, quo regnat Deus 
in animas nostras per (idem, spem, charilalem, caeterasque 
virlules : quae sanctam legem ejus ac regimen constituunt. 
Porro regnum hujusmodi est, tum externum, tum internum. 
— Quatenus externum ac visibile, vocatur Ecclesia sancta 
catholica , a Christo super Petrum aedificata... Quatenus 
internum et invisibile, est cor uniuscujusque hominis justi, 
ubi veliil in throno sedens Dominus imperat, anima obediente. 

-2) Regnum gloriae est civitas coelestis, ubi Christus cum 
Angelis et Sanctis regnat, regnumque indies auget ac perficit... 
Perfectum autem evadet tandem in novissimo die, quando 
veniet cum gloria, et gloriose deducet populum suum sanctym 
in patriam aeternam. 

2 ° Quinam hoc regno fruuntur ? — Illi qui agnoscunt Regem, 
eique sese ex animo submittunt, ejusque protectione utuntur. 

-l) Agnoscendus est Rex humani generis, Jesus Christus 
Dominus noster, tum in se ac propria in persona ; tum in 
persona vicariorum, quos suo loco constituit pastores, regere 
Ecclesiam suam... 

- 2 ) Obediendum est illi ex animo, repellendo omne imperium 
inimici, diaboli et peccati; implendo mandata ejus et praecepta 
Ecclesiae ejus... 

-3) Recurrendum est ad auxilium ejus adversus molimina 
inimici: frequentando orationem, sacramenta, elc. 

Ut serviamus illi in sanctitate et justitia coram ipso 

omnibus diebus nostris. 

En compendium perfecti obsequii, Deo Regi nostro prae¬ 
standi : oportet ut serviamus illi , tam bono Domino, eique 
soli, 1° in sanctitate et justitia, 2° coram ipso, 5° omnibus 
diebus nostris. 

1° In sanctitate cl justitia. 

- 1 ) Serviendum Domino in sanctitate : scilicet, corde puro a 
peccatis cultum ipsi debitum praestare debemus. Quapropter 
■a) anima a peccatis praeteritis est emendanda, et a futuris 
custodienda, ut puris labiis purisque manibus, Deo laudes et 
incensum suavitatis possit offerre, -b) Cultus est Deo praestandus 
quem ipse requirit et instituit : cultus privatus per orationem 
frequentem, cultus publicus in templo... 

-2) Serviendum Domino injustitia , scilicet bonis operibus : 
implendo virtutum omnium otlicia, praesertim vero charitatis 
erga proximos, sive superiores, sive aequales, sive subditos— 

2° Coram ipso. — Servire Deo coram ipso , id est : 

- 1 ) Ejus ubique praesentiae memoriam servare : quo custo- 

diamur efficaciter a peccalo, el promoveamur in bono, secundum 
illud : Ambula coram me et csloperfectus. Gen. XVII, 1. 

-2) Opera nostra ita peragere, ut non tantum hominibus 
probentur, sed etiam oculis Dei, qui inspector est cordis et 
intentionis occultae. 

5° Omnibus diebus nostris : id est, ut nunquam a divino 
servitio recedamus, vel abduci nos sinamus ; sed constanter ei 
inhaereamus : 

- 1 ) Non solum diebus prosperis, sed etiam diebus malis... 

-2) Non solum in infantia aut adolescentia ; sed etiam in 
juventutis aestu, et maturioris aetatis negotiis... imo etiam et 
praecipue in diebus infirmitatis, ut sancliiicetur dies supremus, 
quo vita Deo dicata coronanda est.... 

Ad dandam scientiam saluti plebis ejus. 

Inter omnes scientias praestantissima est scientia salutis, illa 
scilicet qua homo aeternam beatitudinem consequi docetur. Haec 
autem scientia quaenam est, et quomodo acquirenda ? 

1° Scientia salutis alia est theoretica, alia praclica. 

- 1 ) Prior complectitur ea quae credere debemus, et ostendit 
nobis veram beatitudinem paratam in coelis a Deo : qui creavit 
nos, qui Salvatorem misit nobis Jesum Christum, futurum Judi¬ 
cem universi mundi... 

-2) Altera, scilicet scientia salutis praclica, ea tradit quae 
facere debemus ut vitam aeternam consequamur. Proponit legem 
et mandata Dei per quae inlroilur ad vitam : Si vis ad vitam 
ingredi , serva mandata (Matth. XiX, 17). — Nec tantum nostrae 
fragilitati proponit mandata, verum etiam auxilia, ac robur 
divinitus oblatum, quo ea servare valeamus. 

2° Quomodo scientia salutis acquirenda ? — Ut preliosa 
illa scientia, quae etiam scientia Sanctorum dicitur, etlicaciter 
acquiratur, necesse est, 

- 1 ) Ut removeatur scientia perditionis, quae ex malis libris et 
malis colloquiis hauritur — 

- 2 ) Ut audiantur magistri salutis ; nimirum, tum sacerdotes 
Domini, in templo docentes ; tum libri sancti ac pii, qui utiles, 
imo saepe necessarii sunt ad erudiendum in justitia. 

-3) Ut documenta in praxim deducantur. Qui vult plene et 
sapide Christi verba intelhgere, oportet ut lotam vitam suam illi 
studeat conformare. De imit. 1,1. 

Per viscera misericordiae Dei nostri. 

Vere misericordiae viscera gerit erga nos miserrimos peccato¬ 
res, Deus Paler ac Salvator noster : id est, vere misericordiam 
nobis exhibet ineffabilem. Quam ulinam cognoscamus et plenis¬ 
sime suscipiamus ! 

1° Quanta est Dei misericordia ? — Est infinita : adeo ut 
nulla sit iniquitas, nulla infirmitas, quae misericordiam Patris 
nostri coelestis superet. Cujus rei argumentum est parabola 
filii prodigi, — effusus sanguis Christi, — et sacramenta insti¬ 
tuta a Christo... 

2° Ut Dei misericordiam oblatam suscipiamus, ejusque fia¬ 
mus participes, requiritur : 

-i) Fiducia filialis_ 

- 2 ) Detestatio peccatorum.... 

-3) Misericordia ex parte nostra erga proximos : Beati miseri¬ 
cordes, quoniam ipsi misericordiam consequentur. Mattii. V, 7. 

Visitavit nos oriens ex alto. 

Quare Christus vocatur Oriens ? — Oriens intelligitur ille, 
qui instar plantae, vel instar aurorae nascitur, et a minimo inci¬ 
piens ad maxima exaltatur ; atque hoc nomine Christus appel¬ 
latur, quia revera talis est, sive specietur ipse in se, sive in suis 
discipulis. 

1° Christus in se spectatus est Oriens germinans in terra, 
et Oriens illucescens in coelo. 

-i) Est germen in terra, secundum naturam humanam : natus 
enim primum humillime in Bethlehem ad vitam mortalem, pau- 
lalim, crevit et profecit sapientia et aetate et gratia apud Deum et 
homines (Luc. 11, 52). Imo ubi ministerium publicum adortus 
est, crevit laboribus, beneficentia et charitate usque ad mortem 
crucis... —Post mortem crucis, iterum natus e sepulcro ad 
vitam gloriosam, crevit induto corpore claritatis ; moxque 
ascendens in coelem, crevit gloria coelesti oculis angelorum ; et 
tandem plenitudinem gloriai attinget oculis omnium hominum, 
cum venerit judicare vivos et mortuos. 

•2) Est Oriens in coelo, secundum divinitatem : scilicet sol jus¬ 
titiae, ab aeterno ex Patre natus, in tempore autem nobis ortus 
ut gradalim mundum illuminaret. — Jam antiquitus per prophe¬ 
tas quamdam praeviam velut aurorae lucem emisit ; deinde vero 
in sua nativitate temporali , nondum loquens , exemplo nos 
docuit ; demum, praedicando Evangelium, per se et per Aposto¬ 
los universum mundum illuminavit... 

2° Christus in suis discipulis spectatus, est similiter Oriens : 
ipso enim agente crescit Ecclesia, crescit unusquisque fidelium. 

-i) Ecclesia crescit numero,—crescit saeculis,— crescit 
triumphis, — crescit claritate doctrinae in terra ; — crescit 
similiter numero in coelis... 

-2) Crescit unusquisque fidelium, vel saltem crescere deberet 

sicut aetate, PKi et fide aliisque virtutibus_— crescet in vita? 

hujus exitu, quando anima ejus corpore mortis soluta admittetur 

in gloriam.... — crescet in die resurrectionis, quando gloriosa 
anima glorificato corpore induetur_ 

Ad dirigendos pedes nostros in viam pacis. 

Nomine pacis hic intelligitur id quod humano cordi est 
simpliciter desiderabile, nempe beatitudo seu plenitudo bonorum. 
Quinam autem est illa pretiosa pax ? et quae via ducens ad 
eam ? 

1° Pax illa invenitur tum in terra, tum in coelis. 

-i) In terra non datur perfecta pax, sed inchoata duntaxat, 
qualem mortalis nostra conditio capere potest. — Consistit 
autem in conscientia bona.... in colloquiis cum Deo... in 
charilale atque unione fraterna.... in spe suavissima futurae 
gloriae.... 

- 2 ) In coelis est beatitudo perfecta, qua fruelur primum 
anima, deinde etiam corpus glorificatum ; beatitudo, inquam, 
inenarrabilis, quam praeparavit Deus diligentibus se.... 

2° Via autem ad hanc pacem ducens, est : 

- 1 ) Via mandatorum Dei... 

- 2 ) Via exemplorum Christi: adeoque ipse Christus, ducens 
nos per Calvariae montem ad resurrectionem gloriosam_ 

- 3 ) Via porro hujusmodi arcta est, et prorsus diversa a via 
lata carnis et mundi : Spatiosa via est , quceducit ad perditionem... 
arcla via est quce ducit ad vitam. Matth. VII, 15, 14. 


EVANGELIUM DE COMMUNI DOCTORUM. 

Vos estis sal terree. Matth. V, 13-19. 

Dixit Jesus discipulis suis : — 13. Vos estis sal terrae. 
Quod si sal evanuerit, in quo salietur ? Ad nihilum valet 
ultra, nisi ut mittatur foras, et conculcetur ab hominibus. 
—14. Vos estis lux mundi. Non potest civitas abscondi supra 
montem posita. — 15. Neque accendunt lucernam, et 
ponunt eam sub modio ; sed super candelabrum, ut luceat 
omnibus qui in domo sunt. — 16. Sic luceat lux vestra 
coram hominibus, ut videant opera vestra bona, et glorificent 
Patrem vestrum qui in coelis est. — 17. Nolite putare 
quoniam veni solvere legem aut prophetas : non veni solvere, 
sed adimplere. — 18. Arnen quippe dico vobis : donec 
transeat coelum et terra, iota unum aut unus apex non 
praeteribit a lege, donec omnia fiant. — 19. Qui ergo 
solverit unum de mandatis istis minimis, et docuerit sic 

I. — S, Scripturee. 32 

homines, minimus vocabitur in regno coelorum : qui autem 
fecerit et docuerit, hic magnus vocabitur in regno coelorum. 

Explicatio prima. 


I. Quomodo Apostoli sint sal terree. 

II. Quomodo sint lux mundi. 

III. Quomodo doctores legem Dei servare deleant et docere. 

Quum Dominus in monte Galilaeae sedens, circumstanti disci¬ 
pulorum multitudini Bealitudines proposuisset ; quae res sub 
medium mensis Maii, anno secundo praedicationis ejus contigit ; 
intuitus duodecim Apostolos, qui propius adslabant, et evan- 
gelicae perfectionis praecones futuri erant; ad eosque peculia¬ 
riter sermonem dirigens, dixit : 

13. Vos estis sal terree. Quod si sal evanuerit , in 
quo salietur ? Ad nihilum valet idtra , nisi ut mittatur 
foras et concidcetur ab hominibus. 

Sensus est quasi diceret : Yos, o Apostoli, estis ex mea ele¬ 
ctione et deputalione, sal terrae : id est, illud esse debetis, et 
per meam gratiam reipsa eritis. Si autem sal, quod caetera 
salire debet, factum fuerit insulsum seu infatuatum : ad nihi¬ 
lum valet ultra, nisi ut mittatur foras et conculcetur ab homi¬ 
nibus. Non enim usum habet sal nisi ut saliat ; nec remedium 
datur, quo insulso sali deperdita vis restitui possit. 

Dicit : \ 7 os estis sal , ut notet officium, vim et dignitatem 
Apostolorum. — Sal substantia est exigua, minimeque speciosa, 
sed vim quamdam continens ac saporem acrem , quem cibis 
cui aspergitur communicat. — Duae sunt praecipuae salis pro¬ 
prietates : cibis saporem addit , et carnem a corruptione 
praeservat ; unde est symbolum sapientiae, et symbolum incor- 
ruptionis. 


Mare IX, 49. Bonum est sal : quod si sal insulsum fuerjt, in quo illud 
condietis ? Habete in vobis sal, et pacem habete inter vos. 

Luc. XIV, 54, 55. Bonum est sal. Si autem sal evanuerit, in quo condietur ? 
Neque in terram neque in sterquilinium utile est, sed foras mittetur. Qui 
habet aures audiendi, audiat. 

Luc. Vllf, 16. Nemo autem lucernam accendens operit eam vase, aut 
subtus lectum ponit : sed supra candelabrum ponit, ut intrantes videant 
lumen. — (XI, 55.) Nemo lucernam accendit, et in abscondito ponit, neque 
sub modio : sed supra candelabrum ; ut qni ingrediuntur, lumen videant. 

-i) Symbolum sapientiae est : quia quemadmodum sal efficit 
ut cibi sapiant palato ; ita sapientia facit ut verum et hones¬ 
tum, quae cibus sunt animae , sapiant menti. Sapientia enim 
dat nobis recta sapere : id est , dat nobis quaecumque sunt 
recta, sive speculative sive practice spectata, diligere, iisque 
delectari. — Jam vero Apostoli eorumque successores , sunt 
sal sapientice, quia facere debent ut veritas et justitia quae 
hominibus insulsa videbantur, tanquam proprius ac vivificus 
cibus, jucunde eis sapiant.. 

- 2 ) Symbolum incorruptioris est : quia carnem corruptibi¬ 
lem servat incorruptam. — Jam vero Apostoli sunt sal incor¬ 
ruptionis omni carni, id est, hominibus universis. At vero effi¬ 
cacius agit sal Apostolicum et spirituale, quam sal corporeum. 
Hoc enim solummodo carnes integras , necdum corruptas , 
praeservat a putredine ; carnes autem jam corruptas et putidas 
sanare et redintegrare nequit : Apostoli vero animas vitiis 
omnibus corruptas et putidas persanarunt, eisque integritatem 
quam nunquam habuerant indiderunt. Atque hunc mirabilem 
effectum idem sal divinum, per Apostolorum successores, in 
dies producere continuat. 

Quod dicit sal terree, catholicitatem Apostolicae missionis 
indicat; cum Apostoli non jam ut antea Prophetae Judaeam 
tantum, sed mundum universum sua virtute afficere debeant. 

Quod sequitur: Si sal evanuerit , in quo salietur, etc., 
necessitatem ostendit Apostolis officium suum efficaciter im¬ 
plendi. Sicut enim sal usum habet nobilissimum, nimirum 
saliendi ; ita non habet usum alium. Si enim accidere possit ut 
ineptum fiat ad condiendos cibos et inutile ad mensam, ad 
nihil jam, ne ad sterquilinium quidem aut ad stercorandos 
agros utile esset ; sed mittendum foras et conculcandum ab 
hominibus. — Similiter Apostolus aut sacerdos quilibet, si, 
quod accidere potest, perdat suum salis spiritualis vigorem : 
id est, spiritum Christi, spiritum pietatis, humilitatis, totius- 
que sanctitatis evangelicae : nullo remedio humano amissam 
virtutem recuperabit ; sed fiet inutilis, contemptibilis, miser¬ 
rimus, hominum vilissimorum, imo et daemonum pedibus con¬ 
culcandus. 

14. Vos estis lux mundi... 

Sicut Apostoli modo dicti sunt sal terrae, ita nunc dicuntur 
lux mundi ; quo plenius hac nova figura suum munus et voca¬ 
tionem intelligant : considerando, quod sal est cibis et sol 
mundo, id se esse debere humano generi. Sensus est : Vos, o 
Apostoli, mea electione estis, et si gratiae ut par est respon¬ 
deatis, reipsa eritis lux mundi : ut humanum genus univer- 

sum, errorum viliorumque tenebris obscuratum, luce doctrina' 
vitaeque evangelicae illuminetis. 

Lux mundi est sol, mundum sua luce illuminans et calore 
fecundans. — Non dicit, vos estis lux firmamenti, sed mundi : 
quia considerat solem non in se, et ut splendentem in coelo ; 
sed respectu mundi, et ut beneficum terrae. — Porro solis 
celsitudo, majestas, beneficentia , universalitas, perennitas, 
totidem Apostolici muneris proprietates insinuant. 

Illud vos estis, non tantum est verbum assertivum, sei etiam 
efficax , id est, efficiens quod asserit. Sicut enim dum conderet 
mundum naturae, Dominus dixit et facta sunt; ita nunc condens 
mundum gratiae, similiter dicit et creat : Fiat lux , et facta est 
lux. — Porro lux creata est ad lucendum, sicut sal ad salien¬ 
dum : quare necesse est ut Apostoli, mundo luceant. Quam 
necessitatem Christus duplici imagine illustrat, nempe civitatis 
in monte positae, et lucernae accensae in domo. 

Non potest civitas abscondi supra montem posita. 
15. Neque accendunt lucernam et ponunt eam sub 
modio ; sed super candelabrum , ut. luceat omnibus qui 

in domo sunt. 


Sensus est quasi diceret : Quoniam lux estis , curate ergo 
ut luceatis. Constituimini enim a me ad hunc finem , ut appa¬ 
reatis et luceatis universo mundo ; non vero ut occulti lateatis : 
quemadmodum neque civitas in monte aedificatur, nec lucerna 
accenditur, ut tam illa quam ista occultetur. 

Quod dicit : Non potest civitas abscondi supra piontem posita, 
innuit, -i) Ecclesiam, quam Apostoli repraesentant et principa¬ 
liter constituunt, esse civitatem conspicuam, aperiam omnibus, 
ad quam affluent gentes universae, sicut annuntiarunt prophetae: 
Erit in novissimis diebus praeparatus mons domus Domini in 
vertice montium, et elevabitur super colles, et /luent ad eum omnes 
(jentes (Isai. II, 2)...’ et venient in Sion cum laude (Isai. XXXV , 
10). — Surge, illuminare Jerusalem, quia venit lumen tuum , et 
gloria Domini super te orta est. Quia ecce tenebrae operient ter¬ 
ram, et caligo populos j super te autem orietur Dominus, et 
gloria ejus in te videbitur. Et ambulabunt gentes in lumine tuo , 
et reges in splendore ortus tui. Leva in circuitu oculos tuos, et 
vide: omnes isti congregati sunt, venerunt tibi , filii, tui de longe 
venient, et /ilice luce de latere surgent. Isai. LX, 1 seq. 

Innuit - 2 ) non ob metum persecutionum opus evangelicum 
esse occultandum; sed Ecclesiam esse aedificandam in con¬ 
spectu populorum : qui non tantum eam non destruent, sed 
in eam intrabunt. 

Innuit. -3) characterem beneficum Ecclesix et Apostolorum, 

qui constituere debent velut mansionem securam et felicem 
omnibus, in ea habitare volentibus. Civitas enim , ut quodvis 
aliud habitaculum, non propter se, sed propter habitantes con¬ 
stituitur. 

Quod addit : 15. Neque accendunt Incernam , innuit Apostolo¬ 
rum lucem esse mutuatam a Christo, qui est lux vera , primi¬ 
genia, de se lucens, et qui suos Apostolos tanquam lucernas 
accendit. 

Illud nec ponunt eam sub modio sed super candelabrum , 
indicat, non tantum Apostolos destinatos esse ad lucendum ; 
sed etiam curare debere, ne ullo modo sua lux captiva tenea¬ 
tur, vel minuatur autexstingualur ; ulque e contra quam maxime 
luceat omnibus qui in domo sunt : id est, omnibus hominibus 
qui in terra vivunt. 

16. Sic luceat lux vestra coram hominibus ut videant 
opera vestra bona , et glorificent Patrem vestrum qui in 

coelis est. 

En explicatio mystici salis et solis, civitatis quoque, et 
lucernae candelabro impositae ; scilicet explicatio omnium para¬ 
bolarum quag praecedunt : quarum practica applicatio respectu 
Apostolorum, ipsos monet, ut similiter per doctrinam et san¬ 
ctitatem vitae hominibus prosint. Luceat, inquit, lux vestrae 
doctrinae et exempli coram hominibus, ut videant opera vestra 
bona, et ita inducantur ad glorificandum Deum, cujus vos esse 
filios agnoscent, et ad qqem ipsi per vos converlentqr. 

Illud Luceat lux vestra coram hominibus, contradicere videtur 
huic : Attendite , ne justitiam vestram facialis coram hominibus, 
ut videamini ab eis (Mallii. VI, I) ; sed prior sententia agit de 
bono exemplo, altera vero de vana ostentatione. In dando 
exemplo, finis se‘u intentio est glorificatio Dei ; in ostentatione 
vero, glorificatio sui. Quoniam autem homo, dum coram aliis 
hominibus bonum operatur, facile ad vanam gloriam deflectit ; 
curandum est, juxta S. Gregorii monitum, ut quandocumque 
exemplum dari debet, opus bonum sit quidem in publico, sed 
intentio uni Deo placendi maneat in occidio : id est, ut in 
intimo corde non intendamus finaliler, nec velimus aliud quam 
Dei gloriam et animarum bonum ; pro nobismelipsis autem, 
quantum fieri potest, optemus secretum. Quicumque sic agunt, 
hominibus, non propter se, sed propter Deum , ut scilicet eos 

I ad Deum trahant, placere student ; et utrumque Domini moni¬ 
tum servant : ita nempe bonum operando, ut Deus glorificetur; 
nequaquam tamen ad hunc finem operando ut ipsimet videantur 
ab hominibus. 

17. Nolite putare quoniam veni solvere legem aut 
prophetas ; non veni solvere, sed adimplere. 

Ilis verbis Dominus sermonem ad tolam audientium turbam 
extendit ; staiuitque, legem decalogi esse omnino, et quoad 
omnia mandata, inviolabiliter servandam. Quoniam autem, ut 
videtur, accusabant eum Scribae, quasi legem Mosaieam abro¬ 
garet, doctrinam ei novam substituendo ; accusationem illam 
confutat, dicens : Non veni legem solvere , sed adimplere. Quod 
assertum deinceps fusius demonstrat, opponendo doctrinam 
suam genuinam doctrinae et traditionibus adulteris Scribarum. 

Quod dicit legem a ut prophetas, designat vetus Testamentum, 
ejusque tres partes : -i) decalogum, aliaque praecepta mora¬ 
lia ; - 2 ) praecepta caeremonialia ; - 3 ) vaticinia prophetarum : quo 
nomine etiam libri historici, qui figuras Christi et Ecclesiae 
continent, inlelligun 

Quod asserit : Non veni solvere , sed adimplere , verissime 
dicit. Nam - 1 ) implevit pra?cepta moralia, quia illa explicatius 
et perfectius docuit atque sancivit : praecepta distinctius decla¬ 
rando, praeceptis consilia evangelica adjungendo , pro poenis 
praemiisque temporalibus aeterna substituendo. 

- 2 ) Implevit leges caeremoniales, per semelipsuin, per suos 
actus, et per sua sacramenta. Erant enim caeremoniae totidem 
figurae et quasi umbrae Christi ejusque Ecclesiae ; quibus ipse, 
per ea quae gessit et passus est, substituit veritatem. 

-3) Implevit prophetias, omnia efiic.iendo quae ipsae futura 
praedicebant. 

- 4 ) Praeterea ipse semper legem Mosaieam servavit ; etsi 
illa lege, ulpote Deus, Deique Filius, non obligabatur. Etenim 
juxta praescripta legis circumcisus est, praesentatus in tem¬ 
plo, etc. 

-o) Legis Mosaicae imperfectionem supplevit , justificando 
nos per gratiam copiosam , per fidem et per sacramenta quae 
instituit. 


18. Arnen quippe dico vobis , donec transeat coelum et 
terra, iota unum aut unus apex non prxteribit a lege, 

donec omnia fiant. 

Quod modo dixit, se non venisse solvere legem sed adim¬ 
plere, gravissima asseveratione confirmat, dicens : firmiorem 
esse legem coelo et terra, adeoque firmissimam. Donec transeat , 
inquit, coelum et terra , id est, donec pereat : vel potius, etiamsi 
perierit coelum et terra, nulla legis particula peribit, seu effectu 
carebil ; sed verba legis omnia certissime implebuntur. 

Quod dicit : Donec omnia fiant, significat, - 1 ) omnia figura- 

tiva et prophetica esse re et eventu implenda ; - 2 ) moralia 
vero immutabilia fore quoad obligationem. Et quidem, quam¬ 
vis ineflicacia h;ec esse possint quoad observationem ex parte 
hominum ; necessario tamen effectum habebunt per sanctionem 
praemii vel poenae, observatoribus vel violatoribus statutam : 

| et sic verissime omnia fient. — Ex quibus patet, significari hac 
sententia strictam jugemque legis obligationem, vim et robur, 
quae exactam omnium obedienliam requirit; unde fluit sequens 
conclusio. 

19. Qui ergo solverit unum de mandatis istis minimis , 
et docuerit sic homines , minimus vocabitur in regno 
| coelorum ; qui autem fecerit et docuerit , hic magnus 
i| ' vocabitur in regno coelorum. 

Sensus est : Qui ergo vel unum de mandatis legis, etiam 
minimis, violarit, vel prava interpretatione perverterit, et 
alios docuerit simili modo illud violare : ultimus habebitur in 
regno coelorum , eoque indignus : id est, damnabitur. Qui 
autem fecerit quaecumque lege praecepta sunt, et ea docuerit : 
hic salvabitur ; imo magnus erit in regno coelorum. 

Quod dicit unum de mandatis , stricte sumit pro praecepto 
gravi , obligante sub peccato mortali : uti sunt praecepta 
decalogi. Q«i enim tale unum solverit, licet decalogi minimum, 
hic utique damnandus est. Hujusmodi minima sunt v. g. aspicere 
feminam ad eam concupiscendam ; vel eam interius concupis¬ 
cere, etsi exterius opus non perpetretur : quod Pharisaei 
censebant esse minimum et vix ullum peccatum ; Christus 
autem docet esse peccatum mortale, lege decalogi vetitum. 

Quod autem htec verba : minimum vocari in regno coelorum , 
significent non intrare in regnum coelorum , seu damnari, ex 
sequentibus manifestum est: Nisi abundaverit justitia vestra plus 
quam Scribarum et Pharisworum , non intrabitis in regnum 
coelorum. 

Illud mag nus vocabitur in regno coelorum, peculiarem gloriam 
indicat, Ecclesiae Doctoribus reservatam : qui, si digne munus 
suum impleverint , super discipulos suos exaltabuntur , et 
praecipuo splendore fulgebunt, secundum illud : Qui ad justi¬ 
tiam erudiunt, multos ( fulgebunt) quasi stellat in perpetuas 
aeternitates. Dan. Xll, 15. 

Explicatio secunda. 


Vos estis sal terree. 

\° Quinam sal terrae a Domino dicunlur ? — R. -i) Omnes 
veri Christiani, qui sub velamine humilitatis coelestem sapientiam 
possident, et hanc operibus suis aspergunt, ut Dei palaio sapida 
illa efficiant ; imo, qui saporem suum salutiferum iis omnibus 
communicant quibuseum agunl. Servant enim monitum Domini: 
Habete in vobis sal , et pacem habete inter vos (Mare. IX, 49). Et 
illud Apostoli : In sapientia ambulate ad eos qui foris sunt, tempus 
redimentes. Sermo vester semper in c/ratia sale sit conditus, ut 
sciatis quomodo oporteat vos unicuique respondere. Goloss. 
IV, 5, 6. 

- 2 ) Speciatim tamen sal terrae sunt sacerdotes Christi, 
Ecclesiae Doctores, omnesque viri aposlolici : qui ad hoc con¬ 
stituti sunt, ut non tantum sapientiae spiritum in se possideant, 
sed illum indesinenter diffundant super omnem carnem, secun¬ 
dum illud : EJfiipdam Spiritum meum super omnem carnem. 
Joel. II, 28. 

2° Quodnam est christiani sacerdotis officium, quatenus est 
sal terrae ? — R. -i) Omnia in ipso debent esse sapida, ac 
spiritu sapientiae imbuta : cogitationes , verba, opera ; ut 
nimirum aliis de virtute sua dare possit, nec periculum subeat 
ab aliis fatuitatem mundanam mutuandi.... 

- 2 ) Debet homines omnes, praesertim sibi subditos, a corrup¬ 
tione praeservare, vel eos ab insipientia et putredine viliorum 
liberare : per orationes, exhortationes, exempla, sacramenta, 
charilalem, zelum, abnegationem, suique sacrificium... 

- 3 ) Debet sua omnia et semelipsum totum ad animarum bonum 
impendere , nec sibimet quidem parcere : sicut Christus et 
Apostoli, qui sibi non pepercerunt : sicut ipsum sal terrenum, 
quod in saliendis cibis lotum liquescit et consumitur. Impendam 
et superimpendar ipse pro animabus vestris. II Cor. XII, 16. 

5° Quaenam est illa virtus saliendi, qua vir apostolicus pollere 
debet ? — R. -i) Est verum et bonum, amor veri et amor boni, 
fides et charitas... 

- 2 ) Est spiritus Christi, qui fortis simul et suavis est, quique 
mortificationem et poenitentiam cum dulcedine charilatis insi¬ 
nuat. — Huic prorsus oppositus est spiritus insipientiae ac 
mundanae sensualitatis... 

- 3 ) Illa vis divina sacerdoti a Christo inditur per sacramentum 
Ordinis ; servatur autem ab ipso sacerdote, et augetur, per 
orationem et christianam mortificationem ; perditur vero, per 

neglectum pietatis, per dissipalionem et imprudentem contac¬ 
tum cum saecularibus.... 

4° Quanta est apostolici salis, si sit validum, excellentia ? 

— R. -i) Maximae est efficaciae, adeo ut carnem, id est, huma¬ 
nam animam, quantumvis putridam purificet, sanam, imo spiri¬ 
tualem efficiat , et ad gloriosam resurrectionem disponat : 
Oportet corruptibile hoc induere incorruptionem (1 Cor. XV, 53). 

— Sic pauci Apostoli, quasi salis pugillus mundo aspersus, de 
omni, tum corruptionis humanae , tum diabolicae nequitiae 
reluctantia triumpharunt.... 

-2) Ipsum illud sal magnifice glorificabitur : viri enim apos¬ 
tolici , lanquam lapides pretiosi exaltabuntur in diademate 
Christi. Ipsi quoque sapidas Dei epulas gustabunt in aeternum. 
Ego dispono vobis , sicut disposuit mihi Pater meus regnum , ut 
edatis ei bibatis super mensam meam in regno meo• et sedeatis 
super thronos , judicantes duodecim tribus Israel. Luc. XXII, 
29, 50. 

5° Quanta est salis apostolici , si evanuerit , vilitas ? — 
R. -i) Ad nihilum valet ultra nisi ut mittatur foras ex gratia, ex 
ministerio sacro, ex regno coelorum... et conculcetur ab homini¬ 
bus , id est, a vilissimis laicis, a Judaeis, a Gentilibus; nec tantum 
in hac vita , sed etiam in die judicii... et in imo inferno.... 
Etenim corruptio optimi pessima. • 

-2) Non solum ad nihilum valet sacerdos , spiritu status sui 
destitutus ; sed praeterea fit nocivus : nocivus sibi , nocivus 
aliis... corruptionem quam tollere debebat propagat. — Quo 
quid detestabilius ? Bonum erat ei si natus non fuisset homo 
ille (Malth. XXVI, 24). De Juda Iscariote haec dicta sunt, qui 
salis infatuati miserum typum gessit. 

-3) Dantur tamen, sicut in salis apostolici virtute, ita in ejus 
defectu, varii gradus, in quos paulatim proceditur.... Nemo 
repente fit summus , nemo repente fit pessimus. 

-4) Illud terribile in quo salietur ? non quidem omne prorsus 
remedium excludit , sed difficultatem in remedio applicando 
insinuat.... 

Vos estis lux mundi. 

1 ° Qui nam lux mundi a Domino vocantur ? — R. i) Omnes 
veri Christiani, qui sanctae conversationis exemplo lucere de¬ 
bent, sicut luminum in mundo. — 2 ) Peculiari tamen modo, 
viri apostolici, et evangelici doctores. — 3) Excellentiore autem 
ac principali modo ipse Christus Dei Filius, incarnata Sapien¬ 
tia : Ego sum lux mundi... lux vera , quic illuminat omnem 
hominem venientem in hunc mundum. Joan. Vlll, 12 ; I, 9. 

2 ° Quodnam est officium viri apostolici , quatenus est lux 

mundi ?, — I\. i) Sicut accenditur lucerna , aut sol in coelo 
constitutus est ad lucendum : ita sacerdos in Ecclesia. Non ergo 
luminis Christi, scientiae, ac gratiae Dei faclus est particeps, ut 
sit illuminatus ipse pro semelipso tantum ; sed ut etiam alios 
illuminet, quasi diffusivus sui... Gratis accepistis, graiis date 
(Matlh. X, 8). — Quoniam sine fictione didici , ei sine invidia 
communico, et honestatem illius non abscondo. Sap. "VII, 15. 

-2) Hoc autem officium duo complectitur : doctrinam et exem¬ 
plum,—-scientiam et sanctitatem vitae,— praedicationem et bona 
opera : Sic luceat lux vestra coram hominibus, ut videant opera 
vestra bona. 

-3) Lucere debet, non tantum sicut lucerna, ut illuminet ; 
sed etiam sicut sol, ut vivificet et recreet homines : ut nempe 
tenebras errorum auferat ab intelligentiis, simulque tenebras 
peccatorum a cordibus... 

-4) Officium illud, sicut est nobilissimum, ita quoque maxime 
necessarium : Vce mihi est si non evangelizavero (I Cor. IX , 
16). — Quid, si lucerna nou daret lumen ? nonne abjiceretur a 
candelabro, et accenderetur alia ? Memor esto itaque unde exci¬ 
deris ; et age poenitentiam, et prima opera fac : sin autem, venio 
tibi, et movebo candelabrum tuum de loco suo, nisi poenitentiam 
egeris. Apoc. II, 5. 

5° Quomodo vir apostolicus officium lucendi bene imple¬ 
bit? 

B. i) Oportet ut ipsemet sit totus lucidus : in mente, per 
fidem vividam, et in corde, per ardentem charitatem ; ut sicut 
Joannes Baptista praecursor Domini , sit lucerna ardens et 
lucens, accensa ex lumine Christi, ad dandam scientiam salutis 
plebi ejus. Luc. I, 77. 

-2) Perfecte lucebit, si removerit a se id omne, quod exstin¬ 
guere suum lumen possit; praesertim flatum superbiae , et 
respectum humanum ac timorem hominum ; — et si quotidie 
nutrierit flammam suam oleo devotionis et orationis sanctae. 

-3) Item, si removerit a se amorem proprium, quo tanquam 
modio, vel vase fictili, lumen impeditur, ipsaque flamma suf¬ 
focatur... 

-4) Item, si super candelabrum manserit elevatus, ac sepa¬ 
ratus a terrenis cupiditatibus et inquinamentis... 

-s) Item, si sicut sol in coelo manserit, corde et animo uni¬ 
tus Deo, in coelestibus consistens ; nec inde ipsemet descen¬ 
dens, sed tantum radios suos mittens in terram : ut dum cor¬ 
pore inter homines versatur, mente conversetur in coelis... 
Sic fiet, ut quemadmodum sol illuminat cloacas putridas nec 
inquinatur ; et sicut angelus custos hominem docet ac juvat ; 
ita sacerdos, vir spiritualis, doceat homines carnales, eosque 
mnendet, quin ullam ab eis labem contrahat... 

Civitas supra montem posita . 


1° Quaenam est haec civitas mystica? — R. -i) Est Ecclesia 
catholica universim spectata, a Christo aedificata supra mon¬ 
tem sanctum, qui ipse Christus est. - 2 ) Ecclesia docens ac 
regens : id est, Ecclesia hierarchica, Pastores Ecclesiae, qui 
inter se uniti, et erga fideles paterna charitate animali, instar 
civitatis esse debent : in qua omnes protectionem, guberna¬ 
tionem, securitatem inveniant. 

2° ^Edificalur civitas illa super fundamentum Apostolorum 
et Prophetarum , ex lapidibus vivis , id est , ex hominibus , 
fide et charitate viventibus ; per manus praesertim sacerdotum 
Domini, qui Dei sunt adjutores : qui iit sapientes architecti, 
super fundamentum positum solide aedificare debent (l Cor. 
III, 9 seq.) : id est, aidificare laborando strenue , Christi atque 
Apostolorum exempla sequendo , Deique adjutorio semper 
innitendo : Nisi Dominus aedificaverit domum, in vanum labora¬ 
verunt qui aedificant eam. Ps. CXXVI. 

5° Quomodo civitas sancta custoditur ? — R. Per vigilan¬ 
tiam, et auxilium Dei continua oratione implorandum : Nisi 
Dominus custodierit civitatem , frustra viqilat qui custodit eam. 
Ibid. 

4° Quomodo civitas Dei omnibus apparere et patere debet ? 
— R. Apparere debet, - 1 ) per signa verae Ecclesiae propria : 
quaesunt unitas, sanctitas, catholicitasetapostolicitas... - 2 ) Per 
splendorem charilalis : In hoc cognoscent omnes quki discipuli 
mei estis, si dilectionem habueritis aci invicem. Joan. XIII, 35. 

Patebit autem et ingressum faciet omnibus, atque alliciet 
animas, per charilatem et virtutum variarum exercitium, 
quibus Christi bonus odor diffunditur... 

Sic luceat lux vestra coram hominibus , ut videant opera 

vestra bona... 


En praeceptum boni exempli. 

1 ° Quinam hominibus exemplo praefulgere debent ? — 
R. - 1 ) Superiores omnes, praesertim vero Ecclesiae pastores, 
quippe qui cum Apostolo dicere debeant: Imitatores mei estote , 
sicut et ego Christi (l Cor. IV , 16). -2) Divites pauperibus, 
seniores junioribus ; imo unumquemque proximo suo aedifica¬ 
tionem afferre decet. 

2° Bonum exemplum datur verbis et operibus sanctis ; 
praecipue vero patientia , charitate , modestia , et accurata 
impletione officiorum sui status— 

5° Quanta sit boni exempli efficacia facile patet, si considere¬ 
mus saepissime eos exemplo trahi, qui verbis gravissimis moveri 

non polerant. Ideo necesse est, ut quicumque alios ad virtutem 
exhortatur verbis, exemplo suo verba corroboret. Exemplum 
dedi vobis , ut quemadmodum ego feci vobis , ita ei vos faciatis 
(Joan. XIII, 15). — Coepit Jesus facere et docere. Act. 1,1. 

4° Quanta e contra, sit vis exempli pravi, seu scandali, prae¬ 
sertim si a superioribus detur ; quantaque hujusmodi perver¬ 
sitatis sit malitia, facile intelligitur. 

Non veni solvere legem> secl adimplere. 

Idem dicere debet post Christum, minister Evangelii Christi: 
quandoquidem hic similiter missus sit, non ut legem solvat, 
sed, ut eam impleat. At vero legem solvere, aut. legem adim¬ 
plere, quid est ? 

1° Legem solvere est, 4 ) eam violare atque opere transgredi. 
-2) Eam docendo corrumpere, aut nimio rigore restringere, vel 
nimia indulgentia relaxare. In medio stat veritas et virtus, 
illud omne et solum quod Christus docuit, et Ecclesia, columna 
veritatis proponit : Docentes eos servare omnia qucecumque 
mandavi vobis. Malth. XXVIII, 20. 

2° Legem implere est eam servare, et servandam ab aliis 
curare. -4) Hic dantur gradus, quorum summum quisque inten¬ 
dere debet : Ut iota unum aut unus apex a lege non prmiercat , 
donec omnia fiant. - 2 ) Ut autem legem perfecte impleat doctor 
ac pastor, duo requiruntur : facere et docere; quae duo si 
praestiterit, magnus erit coram Deo et coram hominibus, tum in 
hac vita, tuiTi praesertim in futura : Qui fecerit et docuerit , hic 
magnus vocabitur in regno coelorum. 


DE COMMUNI CONFESSORIS NON PONTIFICIS, 
EVANGELIUM PRIMUM. 

Sint lumbi vestri praecincti. Luc. XII, 35-40. 

Dixit Jesus discipulis suis : — 35. Sint lumbi vestri 
praecincti , et lucernae ardentes in manibus vestris ; —. 
36. et vos similes hominibus exspectantibus dominum suum 
quando revertatur a nuptiis : ut, cum venerit et pulsaverit, 
confestim aperiant ei. — 37. Beati servi illi, quos, cum 
venerit dominus, invenerit vigilantes : amen dico vobis, 
quod praecinget se, et faciet illos discumbere, et transiens 
ministrabit illis. •—.38. Et si venerit in secunda vigilia, et 
si in tertia vigilia venerit, et ita invenerit, beati sunt servi 
illi. — 39. Hoc autem scitote, quoniam si sciret paterfa- 

milias qua hora fur veniret, vigilaret utique et non sineret 
perfodi domum suam. — 40. Et vos estote parati : quia 
qua hora non putatis, Filius hominis veniet. 

Explicatio prima. 


I. Quonam modo adventus Domini sit exspectandus. 

II. Quo tempore idem adventus exspectandus sit. 

Tertio praedicationis suae anno , mense Novembri , cum 
Judaeam peragraret Dominus, interpellatus a quodam, dicente: 
Dic fratri meo ut dividat mecum hceredilalem ; coepit disci¬ 
pulos ab avaritia, nimioque rerum temporalium studio dehor¬ 
tari, ostensa vitae hujus brevitate, et mortis, seu adventus 
Domini incertitudine : quapropter parabolam proponit minis¬ 
trorum, dominum suum reversurum a nuptiis praestolantium. 

35. Sint lumbi vestri proecincti, et lucernoe ardentes 
in manibus vestris ; 36. et vos similes hominibus 
exspectantibus dominum suum , quando revertatur a 

nuptiis... 

Utrum duplex hic an unica duntaxat proponatur similitudo, 
non constat. Si duae distinctae similitudines admittantur, sensus 
est quasi Dominus diceret : Vos, discipuli mei, similes estote , 
-l) hominibus , qui succincti lumbos , et instructi lucernis , 
prompti stant ac parati; -2) similes quoque estote servis, de 
nocte exspectantibus dominum, a nuptiis reversurum. 

Si similitudo unica inlelligatur, sensus erit : Similes estote 
domesticis famulis, qui lumbis praecinctis, et lucernis ardenti¬ 
bus, dominum de nocte exspectant, dum revertatur a nuptiis. 
— Nos, cum Maldonato, hunc posteriorem sensum admittamus, 
ambas nempe sententias conjungendo, quasi unam eamdemque 
parabolam constituant. 

Porro parabolicis hisce sententiis admonet nos Dominus, ut 
assidua vigilantia adventum ipsius, qui in morte nostra conlin- 


• 

Matth. XXIV, 42. Vigilate ergo : quia nescitis qua hora Dominus vester 
venturus sit. — 45. Illud autem scitote, quoniam si sciret paterfamilias 
qua hora fur venturus esset, vigilaret utique, et non sineret perfodi domum 
suam. — 44. Ideo et vos estote parati : quia qua nescitis hora Filius 
hominis venturus est. — 45. Quis, putas, est fidelis servus et prudens, 
quem constituit dominus suus super familiam suam, ut det illis cibum in 
tempore? — 40.'Beatus ille servus, quem, cum venerit dominus ejus, 
invenerit sic facientem. — 47. Arnen dico vobis, quoniam super omnia 
bona sua constituet eum. 

get, exspectemus : quatenus ab ipso in coelum deduci merea¬ 
mur. 

Quod dicit quando revertatur a nuptiis , videtur esse merum 
parabolae emblema, ac proin non necessario applicandum rei 
significatae. Potest tamen etiam ad significationem facere hoc 
sensu, quod Christus, qui in sua Incarnatione celebravit mys¬ 
tica cum Ecclesia ac fidelibus omnibus sponsalia , nuptias vero 
aeternas consummat in coelo ; inde quasi redeat ad mortem 
uniuscujusque fidelium , ut novam sponsam , animam nempe 
sanctam, illuc deducat.' Nuptiae porro coelestes sunt summa 
unio, summumque gaudium quod divinus Sponsus habet cum 
Beatis in domo gloriae suae. 

Quod autem dicit : Sint lumbi proscindi , et lucernae ardentes , 
figuraliva locutio est, alludens ad morem Orientalium, apud 
quos famuli in magnatum domibus, amplas ac longiores vestes 
supra tunicam gerebant; quas laboraturi, vel ministraturi, aut 
exituri, cingulo collectas circa lumbos alligabant, ut expediti 
essent, nec vestibus in incessu ac motu assidue impediti. Quod 
si contingeret, ut de nocte dominum exspectarent, v. g. ab 
itinere, vel a nuptiali coena rediturum, non tantum praecinctos 
lumbos, sed insuper lucernas accensas manibus tenere debebant. 

Notandum tamen, non solos famulos lumborum cingulum 
adhibere solitos ; sed eo etiam uti consuevisse operarios quos¬ 
libet, nec non viatores ac milites, ut ad laborem , oneraque 
portanda, ad iter, aut ad pugnam prompti essent et expediti. 

Hic autem de opere ac labore sermo est, et illud sint lumbi 
vestri praecincti , idem est ac si diceretur : Omni abjecto impe¬ 
dimento, strenue incumbatis operi, nunquam desides sitis, sed 
semper occupati operibus virtutum, semper intenti agendis iis 
quae venturo Domino sint grata. 

Etenim hunc in sensum explicat divinus Magister, cur famuli 
exspectent dominum sic praecincti , et lumina tenentes ; sub¬ 
jungit enim : 

Ut , quum venerit et pulsaverit , confestim aperiant ei. 

Ut nempe parati sint, sine mora dominum excipiant, intro¬ 
ducant, omnique ministerio juvent. Hujusmodi enim obsequium 
et quidem promptissimum, nocte intempesta revertens dominus 
censetur requirere; adeo ut omnem hic negligentiam aut moram 
ex parte famulorum molestissime ferret. At e converso, si hisce 
in circumstantiis famuli sese promptos exhibeant, benevolen¬ 
tiam domini et mercedem dignam merebuntur. 

37. Beati servi illi , quos quum venerit dominus , inve¬ 
nerit vigilantes ... Arnen dico vobis , quod ... transiens 
ministrabit illis... 38. m secunda , et si in tertia 
vigilia venerit , zYa invenerit , beati sunt servi illi. 

Sensus est quasi diceret : Quod si dominus ille quocumque 
noctis tempore venerit, sive in secunda, sive in tertia vigilia, et 
servos invenerit vigiles acparalos, eorum obsequium tanti faciet, 
ut splendidissima mercede eos remuneraturus sit. Scilicet 
prcecinget ipse se et ministrabit illis , quasi sui domini essent : 
qua hyperbolica sententia amor domini erga famulos , et gau¬ 
dium atque honor quibus eos cumulabit, exprimitur. 

58. Et si venerit in secunda vigilia , etsi in tertia vigilia vene¬ 
rit : id est, quocumque demum tempore, sive citius, sive tar¬ 
dius venerit... —A dimidio jam saeculo, nimirum a Pompei 
tempore, Judaei, Romanorum usum secuti, noctem in quatuor 
vigilias, unamquamque trium fere horarum, dividebant. Prima 
ab occasu solis, id est, ab hora nostra circiter sexta, usque ad 
nonam protrahebatur ; secunda , a nona usque ad mediam 
nodem ; tertia, a nocte media usque ad horam tertiam matuti¬ 
nam ; quarta demum, usque ad ortum solis, id est, usque ad 
horam fere sextam. 

Secunda itaque et tertia vigilia spatium indicat ab hora nona 
vespere, usque ad horam tertiam mane. De prima vigilia et de 
quarta mentio non fit, quia similitudo id non patitur. Nuptiale 
enim convivium vigilia prima incipiebat ; nec inde quisquam 
tardius quam vigilia tertia revertebatur. Alia ratio assignatur, 
cur secunda) et tertias vigiliae Dominus meminerit : quia nimi¬ 
rum tunc somnus solet esse pronior ac profundior, ideoque 
tunc servi, si fideles sint, maxime in vigilando studiosi esse 
debent. — Quae omnia, nimirum servorum vigilantia, lucernae 
ardentes, praecincti lumbi, et fidelitatis praemium, senfeu allego- 
rico aduriibrant nobis assiduam, quam in exspectando Christi 
adventu servare debemus, diligentiam. 

39. Hoc autem scitote , quoniam si sciret paterfami- 
lias qua hora fur veniret , vigilaret utique , et non sineret 

perfodi domum suam. 

Sensus est quasi Dominus diceret : Inlelligite hanc gravissi¬ 
mam veritatem : sicut furem in nocte, ita Filium hominis in hoc 
tempore transitoriae vitae, venturum esse. Atqui si sciret paler- 
familias, futurum esse, ut aliqua, etsi incerta, noctis hora fur 
veniret , vigilaret utique, et non sineret perfodi ae spoliari 
domum suam ; ita et vos, mei discipuli, cum sciatis Filium 
hominis.certo venturum esse per noctem hujus vitae, at hora 

aliqua incerta, imo illa hora qua minus putatis : ideo vigilate , 
et parati estote omni hora. 

40. Et vos estote parati : quia qua hora non putatis. 

Filius hominis veniet. 

1° Filius hominus venturus est , -i) in hora mortis, ut animam 
uniuscujusque vocet ad judicium particulare ; -2) in fine mundi, 
ut omnes homines cogat ad judicium universale. 

2° Christus Dominus se comparat furi , non quoad actum 
furandi ; sed quoad silentium et secretum, quo fur captat horam 
quum patremfamilias abesse vel dormire putat, ut clam invadat 
incautum , ejusque domum perfodiat et diripiat. Simili enim 
modo Christus omnes homines incerta hora vocat ad mortem et 
judicium ; quare omnes monet , dicens : Ecce venio sicut fur 
(Apoc. XV, 15). — Cujus sententiae veritas quotidiana experien¬ 
tia comprobatur. Videmus enim plerosque homines eo tempore 
morte abripi, quo sibi sani esse videntur et mortem longe a se 
abesse, vel saltem nondum instare putant. 

Quoad actum furandi, hunc exercet, vel potius exercere 
videtur Dominus erga incautos tantum. Etenim cautis ac 
paratis famulis, tanquam dominus beneficus advenit, et aperta 
janua excipitur : Ecce venio cito , et merces mea mecum est (Apoc. 
XXII, 12). — Fos autem , fratres , inquit Apostolus, non estis in 
tenebris, ut vos dies illa tanquam fur comprehendat. Omnes enim 
vos filii lucis estis et filii diei; non sumus noctis neque tenebra¬ 
rum. I Thess. V, 4. 

Incautis vero incidit tanquam fur : quasi consulto inopinantes 
opprimere vellet, quasi violenter ad eos penetrare, eosque 
spoliare et perdere intenderet. At haec tantum hostilitatis 
species est, et effectus mali status peccatoris : quippe qui veluti 
domum claudit adventanti Christo, et terrenis bonis ita sese 
agglutinat atque adhaeret, ut violenter ab iis divellendus sit, 
atque hinc propter peccata in aeternam mortem detrudendus. — 
Quae quidem omnia, ut palet, ex parte hominis sese tenent. Ex 
parte enim Christi, creaturam suam ex vita revocantis, nulla 
perditionis intentio est : Quoniam Deus mortem non fecit , nec 
delectatur in perditione vivorum (Sap. I, 15). — Nolo mortem 
impii , sed ut convertatur impius a via sua et vivat (Ezech. 
XXXI11, 11). — Quod si non fuerit conversus a via sua , ipse in 
iniquitate sua morietur (Ibid. 9). — Porro mors hujusmodi 
pessima est et terribilis : Horrendum est incidere in manus Dei 
viventis. Ilebr. X, 51. 

Ideo estote parati: id est, estote in statu gratia) semper, a 
peccatis alieni, et bonis operibus dediti. Igitur non dormiamus 
(somno peccati) sicut et cceteri, sed vigilemus et sobrii simus... 

induti loricam (idei ei charitaiis , et galeam spem salutis. 
i. Tliess. V, 6, 8. 


Explicatio secunda. 


Sint lumbi vestri praecincti, et lucernce ardentes in 
manibus vestris ; et vos similes hominibus exspectan¬ 
tibus dominum suum quando revertatur a nuptiis : ut 

quum venerit et pulsaverit, confestim aperiant ei. 

1° En nostra conditio in hac mortali vita : sumus exspectantes; 
nempe exspectare Dominum, nosque ad ejus adventum prae- 
parare debemus, ut ab ipso, cum venerit, in coelum assumi 
mereamur. Quia vado, inquit, parare vobis locum. Et si abiero, 
et praeparavero vobis locum, iterum venio et accipiam vos ad 
me ipsum, ut ubi sum, ego et vos sitis (Joan. XIV, 5). — Unde 
etiam , inquit Apostolus, Salvatorem exspectamus , Dominum 
nostrum Jesum Christum, qui reformabit corpus humilitatis 
nostrae, configuratum corpori claritatis suce. Phil. III, 20. 

Itaque -i) non habemus hic manentem civitatem, nec locum 
quietis, aut oblectationis, aut oblivionis Dei... 

Sed - 2 ) occupamus locum transitorium, et tempus praepa¬ 
rationis. At vero ad jucunditatem magnificam nos praeparamus : 
ita ut velut in pervigilio versemur splendidissimae festivitatis... 

-3) Quicumque alio oculo praesentem vitam intuentur, ii 
carnis, mundi ac diaboli illusionibus decipiuntur. 

-4) Quaecumque speciosa vel jucunda occurrunt in vita, nec 
ad praeparationem nostram pertinent, fallacia sunt, et illusoria, 
somniisque vanis simillima. — At quonam modo Dominum 
exspectare debemus ? 

2° Modus indicatur in proposita parabola, quo nos ad 
Domini adventum, sive ad mortem praeparare debeamus. Tria 
enim nobis praecipit Christus : lumbos praecingere, lucernas 
tenere, et assidue Vigilare. 

-i) Praeceptum primum : Sint lumbi vestri praecincti. — Prae¬ 
cincti lumbi generatim concupiscentiae pravai refrenationem 
designant , et passionum omnium quibus in divino servitio 
impedimur. 

In particulari vero, lumborum cingulum -a) castitatem indi¬ 
cat : unde cingulum continentiva et castitatis dici solet. Quare 
S. Gregorius scribit : Lumbos prtecingimus , cum carnis luxu¬ 
riam per continentiam coarclamus. — Porro cingulum illud cas- 

I. — S. Scripturae 33 

titatem custodiens, est cingulum cilicii, seu mortificatio et assi¬ 
dua abnegatio universim... 

-b) Idem illud cingulum est etiam symbolum laboris et pa¬ 
tientiae : quia servi ad ministrandum, bajuli ad onera ferenda, 
sese praecingunt... 

-c) Idem est symbolum itineris : quia viatores ad iter se prae¬ 
cingunt. Quapropter praeceperat Deus, ut Hebraei in memoriam 
transitus ex iEgypto, agnum paschalem manducarent pra?cincti, 
calceati, et baculos manibus tenentes, quasi expediti ad inchoan¬ 
dum iter : quae figura erat Sanctorum ex terra transeuntium et 
contendentium in coelum... 

-d) Idem est symbolum celeritatis : quia nuntii et legati ac¬ 
cingunt lumbos, ut celeres sint ad legationem obeundam. Ilinc 
angeli, qui Dei sunt nuntii, pinguntur lumbis accinctis, quasi 
veloces et agiles ad jussa Dei exsequenda. — Hos quoque Chris¬ 
tiani imitari debent. 

-e) Idem est symbolum strenuitatis, et in certando fortitudi¬ 
nis : quia milites et athletae accingunt lumbos cingulo, quod 
propterea cingulum militare vocatur ; quo firmiores sint, vali- 
diusque decertent. — Atqui Christiani sunt milites Christi, qui 
contra diabolum, carnem et mundum certare debent, juxta 
illud : State succincti lumbos vestros in veritate, et induti loricam 
justitiae. Eph. VI, 14. 

-2) Praeceptum secundum : Lucernae ardentes in manibus ve¬ 
stris. — Lucerna ardens in manibus indicat, -a) fidem, qua per 
noctem hujus vitae, via nostra illuminatur , gressusque nostri 
diriguntur. 

-b) Indicat spem, qua coelestia bona affulgent nobis, nosque 
ardore accendunt ut ea persequamur. 

-c) Indicat charitatem, qua corda nostra ad amandum Deum 
et proximum inflammantur. 

-d) Indicat gratiam sanctificantem, qua, veluti vitali luce Dei, 
anima nostra vivificatur. 

-c) Indicat hcec omnia simul, quas internam animae vitam , ex 
lumine fidei oriundam, constituunt. 

-f) Indicat lumen boni exempli, bonorumque operum, pras- 
sertim operum charitalis : atque idcirco dicuntur lucernae 
ardentes in manibus tenendas. Lucernas ardentes, inquit Grego- 
rius, in manibus tenemus, cum per bona opera proximis nostris 
lucis exempla monstramus. 

Itaque, praecingere lumbos et lucernas tenere jubemur, ut 
cum christiana abnegatione, cum gratia sanctificante, cum (ide, 
spe et charitate eflicaei, Christo Domino venienti occurramus. 
Et merito ex hac Christi sententia ortus est mos fidelibus ago- 
nizanlibus in manus dandi cereum benedictum accensum : ut 

hic velut actus sit et externa professio fidei, spei et charitatis, 
quae vita migrantes testentur se occurrere Christo Domino. 

-3) Praeceptum tertium : Estote vigilantes , id est, ne date vos 
somno. — De somno spirituali sermo est, a quo cavere jube¬ 
mur. -a) Qualis autem somnus ille spiritualis sil, ex corporali 
inlelligetur. Somnus scilicet corporalis suspendii omnem homi¬ 
nis aclionem : ita ut dormiens neque incedere pedibus, neque 
operari manibus, neque videre, audire aut loqui possit ; et 
solummodo exerceatur illusionibus somniorum, quos mox ex¬ 
pergefactus, inanes imagines atque phantasmata esse deprehen¬ 
dit. — Inducitur autem somnus per otium , per mollitiem et 
crapulam ; arcetur vero per operationem , per incommoda et 
privationes. 

Similiter somnus spiritualis omnem animae actionem adimit 
respectu salutis ; ita ut quasi mortua, sine visu , auditu, etc. 
jaceat ; et duntaxat vanis illusionum phantasiis detineatur.... 

~b) Hujusmodi autem somnus distinguitur triplex : somnus 
negligentiae, somnus tepiditatis, et somnus peccati mortalis.... 

-c) Cavendum ne in eum incidamus : nempe per otiositatem, 
per vitam mollem ac sensualem, et praesertim per sobrietatis 
oblivionem. — Curandum vero e contra, ut eum arceamus : 
nempe assidue laborando, mortificationi et jejunio operam 
dando.... 

-d) Quod si quis misere obdormiverit, aut vanitatis somniis 
se illudi sentiat, evigilet subito, insonante hoc Domini monito : 
Vigilate ergo ... ne quum venerit repente , inveniat vos dormientes. 
Quod autem vobis dico, omnibus dico : Vigilate (Mare. XIII, 57). 
Et hoc Apostoli : Surge qui dormis , et exsurge a mortuis , et 
illuminabit te Christus. Eph. Y, 14. 

-e) Hic quaeri quoque potest, quomodo illusiones vitae, quae 
velut somnia, ex parte mundi, carnis ac diaboli, tam facile 
homini in nocte praesentis temporis obrepunt, discutiendae sint? 
— R. i-) Per fugam mundi, et Christianam modestiam, qua 
oculos seductionibus occludamus. Averte oculos meos ne videant 
vanitatem (Ps. CXVIII).—2) Per miserias ac tribulationes vitae, 
quas Deus misericorditer immittit, ut somniantes excutiat. 
-3) Per memoriam mortis, quae hominem cum omni sua gloria, 
voluptate, opulentia, cumque omni phantastica sua magnitu¬ 
dine et felicitate, in sepulcri putredinem ac pulverem redigit. 
Nihil invenerunt omnes viri divitiarum in manibus suis (Ps. 
LXXV). — Nihil scilicet manum mortis efiiigit nisi quod spiri¬ 
tuale est : anima nempe ejusque merita. 

5°Rationes adduntur, cur sic exspectare Dominum debeamus: 
-i) quia venienti et pulsanti confesiim aperiendum est ; -2) quia 
ignoramus, qua vigilia vel hora sit venturus. 

~i) Confestim aperiendum est Domino, ubi venerit: porro, 
ut S. Gregorius exponit, « venit Dominus, cum ad judicium 
« properat ; pulsat vero, cum jam per aegritudinis molestias 
« esse mortem vicinam designat. Cui confestim aperimus, si 
c hunc cum amore suscipimus. »— Aperiendum dicitur slatim, 
quo verbo inlelligamus necesse esse, ut in vita paremus virtutes 
ac merita , quibus in morte ornati , gaudentes occurramus 
Christo. Nec enim in lecto mortis locus erit aut tempus ope¬ 
randi, nec vix poenitendi : tunc enim sensus sunt hebetati ; et 
animus aegritudine oppressus, vix potest de peccatis et de salute 
sua cogitare. 

-2) Ignoramus qua vigilia Dominus venturus sit. Quatuor 
scilicet vigiliae quatuor vitae aetates, adolescentiam, juventutem, 
aetatem virilem, et senectutem repraesentant... in quibus sin¬ 
gulis, ut experientia patet, Dominus venire potest. Quapropter 
omni tempore vigilandum nobis est ; nec sullicit ut aliquando, 
aut ad tempus vigiles simus : v. g. in prima adolescentia aut 
in senectute ; sed in vigilando perseverandum est , quamdiu 
haec vita durat, et donec Dominus veniat. 

Quod si Christus secundae et tertiae vigiliae expressam faciat 
mentionem, illud ideo facere videtur, ut peculiari modo juvenes 
atque aetate maturos admoneat, ne voluptatibus carnis, aut 
negotiis hujus mundi absorpti, funesto somno obdormiscant.... 

Beati servi illi... Amen clico vobis , quodprcinget se , 

et faciet illos discumbere. 

1° En beatitudo bonae mortis. — Servis suis Christus par 
pari se promittit redditurum in hora mortis eorum : nam quia 
propter obsequium suum praecincti fuerunt, et ipse pro eis 
praecinget se ; quia laboraverunt pro Domino suo, ipse faciet 
eos quiescere et discumbere in aeternum ; et quia ministrave¬ 
runt Domino, ipse vicissim mira dignatione eis ministrabit. 

Quae quidem, ut patet, parabolice accipienda sunt. Significat 
enim Dominus : -i) se infinitum quemdam servis suis honorem 
et gloriam redditurum esse in coelo, ut ibi ex servis faciat eos 
quasi dominos. -2) Significat, inetfabiles eis se daturum delicias, 
participes eos reddendo epuli sui nuptialis, id est, felicitatis 
coelestis et aeternae. Quod quidem se facturum insinuat cum 
multiplicibus et indesinentibus ferculis , i. e. jucunditatibus 
tum animae tum corporis. Modicum laboravi , ct inveni milii 
magnam requiem (Eccli. LI, 55). — Momentaneum et leve tribu¬ 
lationis nos Irce , supra modum in sublimitate te ternum gloria 1 
pondus operatur in nobis. II Cor. IV, 17. 

2° Insinuatur quoque malae mortis miseria. Supplenda enim 
est altera parabolae pars : Si veniens dominus servos invenerit 

dormientes, vel imparatos, aut perversa agentes : cum indigna¬ 
tione excipiet eos et puniet ; eorumque brevem ac intempesti¬ 
vam quietem, aut jucunditatem, in luctum commutabit. Quod 
sU dixerit 'servus ille in corde suo : Morant facit dominus meus 
venire ; et coeperit percutere servos et ancillas , et edere et bibere , 
et inebriari : veniet dominus servi illius in die qua non sperat , et 
hora qua nescit , et dividet eum , partemque ejus cum infidelibus 
ponet. Luc. XII, 45, 46. 

Hoc autem scitote... 

Scitote, id est, intelligite, et prae oculis habete, mortis horam 
incertam esse, ac jugiter instantem. En memoria mortis, tam 
salutaris, tam necessaria, lamque communiter oblivioni tradita. 

1° Salutaris est, cum doceat nos bene vivere, peccata fugere, 
poenitentiam agere, operibus bonis merita aeternae vitae compa¬ 
rare ; —cum lanquamlucida face,terrenarum rerum vanitatem ac 
fluxitalem. coelestium vero soliditatem ostendat; — cum omnes 
carnalis vitae illusiones sua veritate dissipet ; — cum faciat nos 
peritura mundi despicere, et solis aeternis bonis adhaerere.... 

2° Necessaria mortis memoria : quia necessaria est bona mors, 
et necessaria consequenter ad mortem praeparatio. Ad hanc 
autem praeparationem necessaria quoque est frequens mortis 
memoria et consideratio: secus enim, vi naturalis socordiae, fluxis 
mundi illecebris, ac speciosis illusionibus decipitur homo... 

5° Mortis memoria nimis oblivioni tradita . -i) Sic enim 
plurimi vivunt, quasi semper victuri : ita divitias quaerunt , ita 
fortunam sibi aedificant, ita Deum offendunt, quasi nunquam 
morituri, aut Deo suo rationem reddituri : ideo quia mortis 
non recordantur.... - 2 ) At mors nihilominus veniet, et repen¬ 
tina irruet, eosque terrenis spoliabit, et peccatis onustos sistet 
coram Judice... 

Quoniam si sciret paterfamilias , qua hora fur 
veniret , vigilaret utique... 

1° En bona mors , Dei famulis non formidanda , sed potius 
exoptanda. Nam justus moriturus , - 1 ) nullum a morte patitur 
detrimentum : -a) domus ejus non perfoditur , eam aeternam 
sibi aedificavit in coelis. Scimus enim quoniam si terrestris domus 
nostra hujus habitationis dissolvatur, quod wdificationcm ex Deo 
habemus , domum non manujactam , aeternam, in coelis (II Cor. 

V, \) - b) Ejus bona non diripiuntur : nam thesaurizavit sibi 

thesauros in coelo, ubi fures non effodiunt nec furantur (Matth. 

VI, 20).- c) Ejus persona non vulneratur : novit enim ideo 

sese corpus deponere, ut corruptibile hoc induat incorruptionem , 
et mortale hoc induat immortalitatem. II Cor. XV, 5o. 

-2) Potius libera!in* e carcere, ab exilio, a miseriis... Quis 
me liberabit de corpore mortis hujus (Rom. VII, 24)? — Abster¬ 
get Deus omnem lacrymam ab oculis eorum. Apoc. XXI, 4. 

-3) Et accipit vitam veram et gaudia perfecta a Christo : 

Euge serve bone el fidelis _ intra in gaudium Domini tui. 

Matth. XXV, 21. 

2° En quoque mors peccatoris, calamitosa et pessima. Pecca¬ 
tori enim - i) mors advenit dormienti, ut somni turbatrix, ut 
spectrum horrendum, quodque effugi nullo modo potest. Omors! 
quam amara est memoria (quanto magis visitatio ?) tua homini 
pacem habenti in substantiis suis ! Eccli. XLI, 1. 

- 2 ) Domus ejus perfoditur el spoliatur, id est fortuna ejus 
terrestris abripitur. Stulte, hac nocte animam tuam repetunt a 
te .. quee autem parasti cujus erunt ? Luc. XII, 20. 

- 3 ) Ipsemet pessime mulctatur, secundum corpus et secun¬ 
dum animam. Sepultus est in inferno. Luc. XYI, 22 

5° Vigilaret utique... En quomodo a fure domum anima; 
custodire nos oporteat. — Fures autem sunt plurimi : nam 
imprimis fur insidiosus est Zabolus seu diabolus.... deinde 
mundus... mors, non tantum corporis, sed multo magis illa 
mors animae, qu® sub forma objecti cujuslibel illecebrosi, per 
sensus nostros male custoditos, in animam penetrat : Ascendit 
mors per fenestras nostras. Jerem. IX, 21. 

Et vos estote parati : quia qua hora non putatis , 

Filius hominis veniet . 

1° Cur Deus voluit mortis horam nobis esse abscondi¬ 
tam ? — R. -4) Ut semper simus parali. -2) Ut nihil temporis 
perdamus, nihilque boni in crastinum differamus ; sed assidue 
sine mora neque inlermissione laborare festinemus, secundum 
regulam : Quam primum et quam diligentissime. 

2° Quomodo malam mortem effugere, bonam vero consequi, 
imo certam nobis efficere possumus ? — R. Jugi vigilantia ; 
seu assidue, in dies nos parando per opera poenitentiae, pietatis 
et charitatis... atque non committendo ut , vel per unam 
horam in statu peccati mortalis existentes , imparati simus : 
Estote parati.... — Quicumque , juxta hoc Domini monitum 
semper parati sunt ad moriendum, illi quidem velut in umbra 
mortis ambulant, sed hoc ipso felicissime vivunt. Et si ambu¬ 
lavero in medio urnbrce mortis, non timebo mala , quoniam tu 
mecum es. Ps. XXII ( 4 ). 

(1) Reliqua Evangelia de communi Sanctorum , similiter explicata inve¬ 
nire est in ejusdem Auctoris opere cui titulus : Evangelia de communi 
Sanctorum, explicationibus ad mentem SS. Patrum , aliorumque inter¬ 
pretum clilucidata , ut non minus populi instructioni quam sacerdotum 
devotioni serviant. 

CURSUS SCRIPTURA SACR.E 


EXPOSITIONES SELECTA. 

-- 

SERIES III 

Psalmi selecti (1). 


PSALMUS I. 

Beatus vir qui non abiit. 


Textus Vulgatae. 

1. Beatus vir qui non 
abiit in consilio impiorum, 
et in via peccatorum non 
stetit, et in cathedra pesti¬ 
lentiae non sedit : 

2. Sed in lege Domini 
voTuntas ejus : et in lege 
ejus meditabitur die ac 
nocte. 

3. Et erit tanquam li¬ 
gnum quod plantatum est 
secus decurcus aquarum , 
quod fructum suum dabit in 
tempore suo :. 

4. Et folium ejus non de¬ 
fluet : et omnia qusecumque 
faciet prosperabuntur. 

5. Non sic impii, non sic : 
sed tanquam pulvis quem 
projicit ventus a facie terrae. 


Paraphrasis. 

1. Beatus vir qui non est secu¬ 
tus consilium impiorum, nec institit 
viam peccatorum, nec sedit in con¬ 
sessu pestifero despicientium legem 
Dei ; 


2. Sed in lege Domini voluntatem 
omnem ac studium posuit; et in 
eadem lege cogitanda, adimplenda 
ac docenda, occupatur die ac nocte, 
id est, assidue. 

3. Etenim erit sicut arbor plan¬ 
tata juxta rivos aquarum, quae fruc¬ 
tum suum dabit in tempore suo ; 


4. Quae ne folia quidem amittet, 
sed jugiter omnique ex parte crescet 
et prosperabitur. 

5. Non sic impii, non sic : sed 
instar pulveris levissimi a vento 
dispersi, rapientur a facie terrae. 


(1) Notiones de Libro Psalmorum , deque praestantia ejus, vid. tom. I, 
cap. 1, art. 1, p. 23. — Summarium viteo Pavidis , ibid. cap. 2, art. 4, 
p. 116 seqq. 

II. — S. Scripturo;. 

6. Ideo non resurgent 
impii in judicio : neque pec¬ 
catores in concilio justo¬ 
rum. 

7. Quoniam novit Domi¬ 
nus viam justorum : et iter 
impiorum peribit. 


6. Ideo in die judicii ac retribu¬ 
tionis , non sic resurgent impii , 
ut sint in concessu et consortio 
justorum ; sed inferis adjudicati 
in coetu reproborum erunt. 

7. Quoniam agnovit Dominus 
ut bonam, approbat et amat viam 
id est, vitam justorum : iter vero 
impiorum , Domino non probatum , 
ad interitum ducit. 


Explicatio. 

Argumentum psalmi est bealiludo hominis justi. — Et qui¬ 
dem ideo psalmus iste ponitur primo loco , quasi lotius psal- 
lerii praemium, quia agit de bealiludine, quae fundamentum et 
principium est doctrinae moralis in psalmis tradilte. Psalmorum 
enim liber moralis est, et, ut ait Augustinus (i) , communis 
quidam bonas doctrinae thesaurus, apte singulis necessaria sub¬ 
ministrans. — Itaque ab initio bealiludo tanquam splendidus 
tinis proponitur, ac velul meta aurea, quae ad ardenter curren¬ 
dum omnes excitet et inflammet. 

Psalmus hortatorius est, quo propheta homines ad sectan¬ 
dam justitiam provocat, prae oculus posita, hinc felicitate jus¬ 
torum, inde vero impiorum miseria ; ita ut oratio lota reduci 
possit ad haec duo : 

I. Justus divince legis studiosus , omni prosperitate florebit. 

II. Impius vero miserrimus erit, in hoc saeculo et in futuro. 


1 . Beatas vir qui non abiit in consilio impiorum, et 
in via 'peccatorum, non stetit , et in cathedra pestilentiae 
non sedit : 2. Sed in lege Domini voluntas ejus ; et in 
lege ejus meditabitur die ac nocte. 

Celebraturus justi felicitatem, ipsum hominum justum impri¬ 
mis describit, tum negative, tum positive. Scilicet perfecte 
justus est ille, qui recedit ab omni malo, et sese impendit omni 
bono secundum legem Domini. 

Qiri non abiit, inquit, in consilio impiorum : id est, qui non 
egit sive secundum consilia ac suasiones impiorum, sive secun¬ 
dum eorum sensum ac sententiam. — Et in via peccatorum 
non stetit : id est, non posuit gressus, nec ambulavit in via qua 
peccatores ambulant. — Et in cathedra pestilentiw non sedit : 

(1) In Prologo. 

juxta hebraeum, non sedit in sede seu consessu derisorum , eorum 
nimirum qui derident et contemnunt legem Dei. /jS. J 

Haec tria, non abiit... non stetit... non sedit... tres velut gra- ^ ~ 

dus male viventium denotant : nimirum eorum qui peccare j (tU ^ 
incipiunt, vel qui peccare pergunt et saepius relabuntur, vel 
qui plane jam in mala vita conquiescunt. — Ab istis omnibus 
vir justus recedit, ab omni specie mala abstinens se. I Thess. 

V 22. 

Porro non tantum declinat a malo, sed facit bonum : ln lege 
Domini voluntas ejus , ex toto scilicet corde divinae legi inhaeret, 
et in eadem assidue meditabitur seu meditatur. Latina vox 
meditari , sicut correspondens graeca {fJ-SlUT-fllSt ) et hebraica 
(iehgeh) referri potest ad exercitium sive cogitationis , sive 
vocis , sive operis. Vis igitur vocis meditari est exerceri, occu¬ 
pari in aliqua re, eidem sese impendere, et quidem omni modo, 
cogitatione, voce et opere. — Hinc intelligitur, verba ista : 

In lege Domini voluntas ejus, et in lege ejus meditabitur die ac 
nocte, animam denotare omnino rectam, Deo interne et externe, 
ompibusque facultatibus suis devotam. 

Perfecte justus qualis hic describitur quisnam est? Sensu 
litterali nullus in particulari respicitur : imago tantum et idea 
delineatur perfectae justitiae, quae cuilibet homini possit con¬ 
venire. — Sensu autem altiore designatur 1° Christus , justo¬ 
rum princeps et exemplar ; 2 C quivis Christi discipuli et imita¬ 
tores, qui velut stellae solem justitiae sequuntur. Ipsis enim 
imago illa ac delineatio congruit. 

Postquam ostendit qualis sit justus de quo loquitur, ejus 
beatiludinem explicat : 


3. Et erit tanquam lignum quod plantatum est secus 
decursus aquarum, quod fructum suum dabit in tempore 
suo : 4. Et foliumejusnon defluet : et omniaquoecumque 

faciet prosperabuntur. 


Erit, inquit, tanquam arbor fructifera, bene irrigata, fecunda, 
immortalis. — His verbis adumbratur copiosissima benedictio 
et felicitas, qua fruetur justus, tum in hoc saeculo, secundum 
ordinem gratiae, tum in futuro secundum gloriam. 

Quod dicitur tanquam lignum, seu arbor, innuit cedrum, 
palmam vel olivam : quae arbores comarum honorem semper 
relinent, et quibus Scriptura passim justos comparare solet. 
Eodem fere modo Jeremias dicit : Et. erit quasi lignum , quod 
transplantatur super aquas , quod, ad humorem mittit radices 
suas : et non timebit cum venerit cesius. Et erit folium ejus viride , 
et in tempore siccitatis non erit sollicitum , nec aliquando desinet 
facere fructum. 

Decursus aquarum indicant gratiarum abundantiam, quibus 
justus irrigabitur ; arboris plantatio, fructus in tempore, folium 
non decidens, totidem proprietates justorum innuunt. 

Ei omnia qucecumque faciei prosperabuntur. Vel ad justum 
haec referri possunt, vel ad arborem : melius tamen intelligunlur 
de arbore, quia id magis convenire videtur contextae orationi, 
et similitudini arboris : quae similitudo sic multo pulchrior 
videtur et plenior. — Sensu metapliorico, ut salis liquet, 
citata verba significant, justis omnia in bonum cedere, quamvis 
contraria videantur ; iisque consonat illud Apostoli : Diligentibus 
Deum omnia cooperantur in bonum. Rom. VIII, 28. 

Parallelismum arboris fructiferae et hominis justi sic explicat 
Lorinus : —i) Arbor fructifera seritur et eget cultura ; sic 
justus nemo nascitur, sed fit per Dei gratiam, et cooperationem 
propriam. — 2 ) Arboris inferior pars deformis, superior^y 
pulchra ; similiter in justo sese habet pars inferior seu caro/%|r 
superior seu spiritus.—3) Radix, unde omnia trahit arbor, 
latet in terra, et quo procerior arbor est, eo illa profundior ; 
sic justus humilitate nutritur et exaltatur.— 4) Hieme rigescit 
arbor, videturque mortua, veris tempore reviviscit; justus in 
hac vita velul mortuus videtur et crucifixus : transacta vero hac 
hieme, surget immortalitate plenus. — 5 ) Ex eadem radice 
prodit varietas ramorum ; ex eadem charitate virtutes mullae. 

— g) Fructificat arbor aliis ; justus quoque Deo et proximo, per 
veram charilatem. — 7 ) Arbor robusta ventis et imbribus 
resistit ; sic justus rebus adversis. —8) Sicut in arbore, ita in 
justo sunt folia, nempe cogitationes honestae ; flores, sancti 
affectus ; fructus, bona opera : seu frondes ac viror doctrinae et 
fidei, flores orationis, fructus operationis sanctae. — 9 ) Fructus 
maturus colligitur et infertur in domum domini arboris ; sic 
justus in paradisum. Non enim lanium fructus seu opera 
justorum glorificabuntur , sed ipsimet justi exaltabuntur in 
gloria, plantati in domo Domini , in atriis Domus Dei nostri 
florebunt. Ps. XCI. 

Prosperitas justi, similitudine arboris in psalmo descripta, 
attribuenda est principaliter Christo ; deinde,secundario omni¬ 
bus Christi discipulis ; ideoque de singulis Confessoribus dicit 
Ecclesia : Omnia qucecumque [aciei semper prosperabuntur. 

5. Non sic impii , non sic : sed tanquam pulvis quem 
projicit ventus a facie terrae. 

6. Ideo non resurgent impii in judicio : neque pecca¬ 
tores in concilio justorum. 

7. Quoniam novit Dominus viam justorum : et iter 
impiorum peribit. 

Incipit secunda pars, miseria impiorum. — Prorsus, inquit, 

diversam sortem nanciscentur impii : non sicut arbor irrigua et 
fecunda ; sed tanquam pulvis... 

Pulvis inlelligitur minutissimae palem, quae facile vento 
raptatur : vox enim hebraica (mAts) proprie significat paleam 
exiguam et levissimam. — Tanquam pulvis hujusmodi, abjectus 
erit impius, aridus, sterilis, mobilis, quem projicit ventus... 
Yenlus ille est -i) Spiritus superbiae aliarumque passionum, 
quibus agitantur impii; deinde - 2 ) spiritus furoris Dei, quo 
rapientur a facie terree. Terram hic inteli ige luij us vitae, cui 
tanquam stabili suae mansioni adhaerent ; deinde vero terram 
viventium, quam nunquam possidebunt. 

' Postquam ostendit impiorum sortem in hoc saeculo, eam 
multo pejorem indicat fore in futuro. INon enim suflieit ut tol¬ 
lantur a facie terrae, et rebus terrenis spolientur; insuper subi¬ 
bunt confusionem summam in die judicii, et inde ruinam 
aeternam : Ideo non resurgent impii in judicio, neque peccatores 
in concilio justorum. De novissimo judicii die haec communiter 
inlelligunt Patres et interpretes. — Dupliciter autem sententia 
intelligi potest. Prima expositio : Nou erigent caput impii in 
die judicii, nec audebunt prodire sicut justi coram tribunali Dei. 
— Expositio altera : Impii in die resurrectionis non consistent 
inter justos, quia (inis eorum est interitus ac reprobatio ; Judex 
enim exaltabit justos, impios vero perdet : Quoniam novit 
Dominus viam justorum : et iter impiorum peribit. 

Sensus liturgicus. 

i Psalmus I recitatur, 1° in officio de Christo : in festis nimi¬ 
rum spineae C«r*nae, Lanceae et Clavarum , Desurreclianis et 
Corporis Christi ; — 2° in officio de Sanctis, sive Martyribus 
sive Confessoribus. 

1 ° In officio de Christo, vir justus in Ecclesiae mente est 
Christus, cujus sanctitas, prosperitas et gloria celebratur. — 
Quod dicitur de ligno, innuit passionem Domini, qui cruci affi¬ 
xus, factus est arbor vitae. — Quod dicitur de fructu, indicat 
tum sanguinem Damini , nestramque redemplianem, quam 
velut proprium fructum Salvator protulit ; tum sacramenta 
quae velut e vulneribus ejus fluxerunt pracipue sacramentum 
corporis et sanguinis ejus Eucharistici. Quod quidem declara¬ 
tur in antiphona Fructum salutiferum gustandum dedit Dominus 
mortis suoe tempore._ — Quod demum dicitur in psalmo de 
resurrectione , refertur ad resurrectionem Christi, tanquam 
causam exemplarem resurrectionis omnium justorum. 

2° In officio de Sanctis, Ecclesia singulis Martyribus aut 
Confessoribus psalmum applicat, quasi diceret : Beatus vir, 
qui, sicut ille quem hodie colimus, non abiit in consilio impio- 

rum, sed legi Domini fideliter inhaesit..- et factus est velut 
lignum vitae, omni benedictione cumulatus... — His verbis : 
Et folia ejus non defluent , innuuntur tribulationes quas servi 
Dei passi sunt, absque animae, imo absque ipsius corporis vero 
detrimento, secundum illud : Et capillus de capite vestro non 
peribit (Luc. XXI, i8). — ln fine ostenditur triumphus de 
morte, de mortificatione, deque omni humiliatione, quo justi in 
resurrectione gloriosa fruentur. 


PSALMUS II. 

Quare fremuerunt. 


1. Quare fremuerunt gen¬ 
tes, et populi meditati sunt 
inania ? 

2. Astiterunt reges terrae, 
et principes convenerunt in 
unum : adversus Dominum 
et adversus Christum ejus. 

3. Dirumpamus vincula 
eorum : et projiciamus a no¬ 
bis jugum ipsorum 

4. Qui habitat in coelis 
irridebit eos : et Dominus 
subsannabit eos. 

5. Tunc loquetur ad eos 
in ira sua : et in furore suo 
conturbabit eos. 

6. Ego autem constitutus 
sum rex ab eo super Sion 
montem sanctum ejus : prae¬ 
dicans praeceptum ejus. 

7. Dominus dixit ad me : 
Filius meus es tu, ego ho¬ 
die genui te. 

8. Postula a me , et dabo 
tibi gentes haereditatem 
tuam : et possessionem tuam 
terminos terrae. 

9. Reges eos in virga fer- 

c? o 


1. Quare in fremuerunt gentiles , 
et popu Ii judaici meditati sunt ina¬ 
nia ? 

2. Consurrexerunt imprimis reges 
terrae et principes, conveneruntque 
in unum adversus Dominum et ad¬ 
versus Christum ejus. 

3. Legem scilicet evangelicain 
videntes : Dirumpamus, inquierunt, 
vincula eorum , Dei nimirum et 
Christi ; et projiciamus a nobis 
jugum ipsorum. 

4. Qui autem habitat in coelis 
irridebit eos : et Dominus subsan¬ 
nabit, illudet eos. 

5. ^tespondebitque eis, non ver¬ 
bis, sed ira sua ac verberibus ; et 
furore seu terribili vindicta eos con¬ 
fundet . 

f>. Ego , inquiet Christus, con¬ 
stitutus sum Rex, non ab hominibus, 
sed ab ipso Deo Patre, super Sion, 
civitatem sanctam ejus in monte 
positam : et en palam facio decretum 
divinum constitutionis meae. 

7. Dominus enim Pater dixit ad 
me : Filius meus es tu, ego hodie 
genui te. 

8. Jure igitur filiali postula a me 
et dabo tibi imperium in omnes 
gentes, tanquam haereditatem tuam: 
et omnem terram usque ad ultimos 
ejus fines , tanquam possessionem 
tibi debitam. 

0. Reges populos sceptro ferreo 

rea : et tanquam vas figuli 
confringes eos. 

10. Et nunc, reges, intel- 
ligite : erudimini , qui judi¬ 
catis terram. 

11. Servite Domino in ti¬ 
more : et exultate ei cum 
tremore ; 

12. Apprehendite disci¬ 
plinam, ne quando irasca¬ 
tur Dominus ; et pereatis de 
via justa. 

13. Cum exarserit in brevi 
ira ejus : beati omnes qui 
confidunt in eo. 


cui resistere nequeant ; et qui resis¬ 
tere lentaverint, tanquam vas figuli 
confringes eos. 

10. Quapropter , reges , populo¬ 
rum duces ac judices , agnoscite 
veritatem, et sapienter agite. 

11. Servite Domino Christo filiali 
amore, et diligite eum sancto timore. 


12. Amplectimini ex animo do¬ 
ctrinam ejus , ne incurratis iram 
ejus, et a via justitiae seclusi pror¬ 
sus pereatis. 

15. Brevi exardescet ira ejus : id 
est, brevi aderit dies secundi adven¬ 
tus ejus quo tanquam judex appa¬ 
rebit et vindex terribilis impiis : 
beati tunc omnes qui confidenter 
adhaeserint ei. 


Explicatio. 

Psalmus iste congrue ponitur secundo loco, quia, ut ait 
Leblanc, sicut in primo beatitudo proponitur justitiae studiosis, 
ita in hoc secundo, ostenditur Christus per quem justitia con¬ 
sequenda est. 

Argumentum enim psalmi est de Christo, ut patet ex Act. 
IV, 24, seqq., ubi legimus : Domine , tu es qui fecisti coelum 
et terram , mare et omnia quae in eis sunt ; qui Spiritu sancto 
per os putris nostri David, pueri tui , dixisti : Quare fremuerunt 
gentes , et populi meditati sunt inania ? Astiterunt reges terree et 
principes convenerunt in unum , adversus Dominum et adversus 
Christum ejus. Convenerunt enim vere in civitate ista , adversus 
sanctum puerum tuum Jesum, quem unxisti, Herodes et Pontius 
Pilatus , cum gentibus et populis Israel, facere quee manus tua 
et consilium tuum decreverunt fieri. (Cfr. Hebr. 1, 5, et V, 5 ; 
item Act. XIII, 53.) 

Insuper, doclores antiquae Synagogae semper psalmum hunc 
de Christo intellexerunt. — De SS. Patribus superfluum est 
dicere, eos unanimiter nihil hic nisi Christum videre. 

Psalmus itaque de Chrislo est, nempe prophetia de regno 
Christi. David prophetico Spiritu videns, adveniente Messia, 
motum magnum populorum ac principum contra ipsum insur¬ 
gentium, inanes esse proclamat conatus eorum ; Christum enim 
divina et ineluctabili potentia regnaturum esse per lotum 

orbem. — Quae quidem propheta sic annuntiat, ut simu) indicet 
Chrisli passionem, resurrectionem, Ecclesiam, triumphum de 
Gentibus, providentiam et justitiam.— Hinc tres psalmi partes : 



I. Jud&orum et gentium furor. 

II. Dei Patris de eis triumphus. 

III. Christi regnum divinitus constitutum per orbem. 


1. Quare fremuerunt gentes et populi-meditati sunt 
—^ * /w /inania ? 

2. Astiterunt reges terree et principes convenerunt in 
unum : adversus Dominum , et adversus Christum ejus. 

. Dirumpamus vincula eorum : et projiciamus a 

nobis jugum ipsorum. 

En populorum furor : propheta 1° ostendit eos tumultuantes 
et frementes instar saevi maris, deinde conspirantes adversus 
Christum ; 2° aperit tantae conspirationis causam, inducendo 
ipsos loquenles. 

Quare fremuerunt ?.,. Admiratur hac interrogatione stulti¬ 
tiam hominum, contra Dominum et Christum conspirantium : 
quandoquidem ex una parte lex Ejus et dominatio est suavis¬ 
sima, et ex altera Deo resistere non poterunt. 

Nomine gentium hic intelligendos esse gentiles, et nomine 
populorum Judaeos, patet ex verbis Actuum supra citatis : 

Convenerunt _ Herodes et Pontius Pilatus, cum gentibus ct 

populis Israel (l). — Porro insurgere dicuntur principes et 
reges, quia praecipue magnates el divites Christo resistunt. 

Dirumpamus vincula eorum... En ratio seu motivum rebel¬ 
lionis, quasi dicerent : Repellamus imperium Dei et Chrisli 
ejus, neque ei subdamur : Nolumus hunc regnare super nos. 
(Lue. XIX, 13.) Violentiam, superbiam, contemptum spirant 
verba impiorum, ad quae alluditur Jerem. II, 20 : Confregisti 
jugum meum, rupisti vincula mea, et dixisti : ^Non serviam .— 
Vincula vocant et jugum tyrannicum legem evangelicam et 
jugum Chrisli suavissimum. 


^ 4. Qui habitat in ccelis irridebit eos : et Dominus 

— subsannabit eos. 

5. Tunc loquetur ad eos in ira sua : et in furore suo 
conturbabit eos. 


Secunda pars : Dei Patris triumphus. Regibus terrae oppo- 

(1) Non obstat quod numero plurali dicitur cum populis Israet, grtece 
cuv : nam auctor versionis latinse antiquze posuit cum populo Israel , 
adeoqae legit cuv xai avo> \ apxitX. Hsec est forsitan vera, lectio ; aut 

j-adli positum est pro singulari Aa<5. quo accuratius htec verba responderent 
verbis supra (Act. IV, versu 25) e Psalmo nostro allatis. 

nilur Rex coelestis, cui subjecta sunt omnia. Sicut praeceden¬ 
tia motu et effervescentia plena sunt ; ita quae de Deo dicuntur 
imperturbabilem majestatem ac securitatem indicant. 

Irridebit , subsannabit eos, metaphorice dicuntur, ad signifi¬ 
candum, \° inanes prorsus esse hominum contra Deum conatus 
et molimina ; 2° eadem impiis vertenda esse confusioni et 
ruinae. 

Tunc loquetur ad eos _tempore scilicet harum conspiratio¬ 

num et persecutionum, vel quando tempus supplicio opportu¬ 
num judicaverit.— Locutio autem liic significatur illa quae fit, 
non verbis sed actibus. Loquetur scilicet Deus, et respondebit 
insultantibus inimicis, gravissimas illis poenas infligendo, etiam 
in hac vita. Cujus rei exempla videmus in excidio Jerosolymae, 
in Herode ad Angelo percusso, in Maximino vermibus con¬ 
sumpto, etc. 

Loquetur in ira sua : non est proprie ira nec furor in Deo, 
qui semper cum tranquillitate judicat ; sed dicitur per meta¬ 
phoram irasci et furere, quando severe punit ; et tunc praeser¬ 
tim, quando punitio delinquentibus non prodest ad salutem. 
Hinc David : Ps. VI, dicit: Domine , ne in furore luo arguas me , 
neque in ira tua corripias me; cupit enim argui et corripi, sed 
paterne non hostiliter : ad salutem non ad interitum. 

Ego autem constitutus sum rex ab eo super Sion 
"“frontem Sanctum ejus : praedicans praeceptum ejus. 

7. Dominus dixit ad me : Filius meus es tu , ego hodie 
genui te. 

8. Postula a me et dabo tibi gentes hoereditatem tuam : 
et possessionem tuam terminos terroe. 

„ 9. Reges eos in virga ferrea et tanquam vas figuli 
confringes eos. 

Incipit tertia pars: Christi regnum divinitus constitutum per 
orbem — Inducitur loquens ipse Christus, et proclamans suum 
imperium ejusque titulos. 

Constitutum se dicit regem a Deo Patre super Sion montem 
sanctum ejus, i. e. super Ecclesiam : Constitutus sum rex 
Ecclesiae. — Sion enim mons sanctus, ponitur pro civitate 
Jerusalem : quae typus est Ecclesiae, quatenus civitas regia, 
sacerdotalis, sancta. Porro pro Jerusalem saepe ponitur pars 
ejus praecipua, mons Sion , in quo erat palatium David et 
templum Domini. 

David scilicet expugnatam Jebusaeorum arcem in vertice 
Sionis positam, ita adornavit et munivit, ut eamdem inhabitare 
et a nomine suo civitatem David voluerit appellari : Habitavit 
autem David in arce , cl vocavit eam civitatem David (II Reg. 
















10 


EXPOSITIONUM SERIES TERTIA 


V, 9). — In medio hujus arcis munitissimae erat domus regia 
David ,' et locus sanctus Tabernaculi atque Arcae foederis. 
Postea in eodem monte Sion, e regione civitatis David, meridiem 
versus, aedificatum est a Salomone templum Domini. — Ideo 
pro Jerusalem frequenter ponitur Sion, ut pars ejus praecipua, 
magisque a Deo dilecta et sanctificata juxta illud : Diligit Domi¬ 
nus portas Sion super omnia tabernacula Jacob. Ps. LXXXVI. 

6 . Praedicans proccepium ejus ; in liebraeo : Enarrabo decre¬ 
tum ejus. Scilicet prceceptum hic significat decretum, quo Deus 
statuit Christi regnum per totum orbem propagandum. Sic enim 
vox hebraica (choc) praeceptum, decretum , adhiberi solet, ut in 
Psalmo CIV : Et statuit illud Jacob in prceceptum, et Israel in 
testamentum aeternum, dicens : Tibi dabo terram Chanaan ; ubi 
ut patet, significatur decretum Dei de donanda filiis Israel 
terra promissionis. 

7. Dominus dixit ad me : Filius meus cs tu ... Hoc est initium 
et fundamentum decreti divini : nam Christo debetur omnis 
potestas in coelo et in terra , quia est verus et naturalis 
Filius Dei. 

8 . Ego hodie genui te. Tres sunt hujus loci sensus , et 
quidem omnes, si minus litterales ut Bellarminus dicit, saltem 
intenti a Spiritu sancto (t). Primus est de generatione aeterna ; 
Cui enim dixit aliquando angelorum : Filius meus es tu, ego 
hodie genui te ? (Hebr. I, 5.) — Secundus sensus est de resur¬ 
rectione Domini, qua ex sepulcro gloriose renatus est, Deo 
resuscitante Jesum , sicut et in psalmo secundo scriptum est : 
Filius meus es tu, ego hodie genui te (Act. XIII, 55). — Tertius 
sensus est de nativitate Domini secundum carnem, ut colligitur 
ex Hebr. V, 5,8: Christus non semetipsum clari ficavit ut 
pontifex fieret : sed qui locutus est ad eum : Filius meus es tu, 
ego hodie genui te... Et quidem, cum esset Filius Dei, didicit ex 
iis qua? passus est , obedientiam. 

9. Reges eos in virga ferrea, et tanquam vas figuli confringes. 
Virga seu sceptrum ferreum, symbolum est inflexibilis justitiae, 
et irresistibilis potentiae, praesertim respectu vasis figuli quod 
hic apponitur. Significatur autem potestas Christi summa et 
justissima, tum ad regendam Ecclesiam, tum ad remunerandos 
justos et puniendos impios. — Illud ergo confringes proprie 
non indicat actum , sed potentiam : id est, non significat, 
Christum confracturum esse omnes gentes ; sed tanta domina¬ 
turum potestate, ut eas confringere possit sicut vasa lutea. 
Sensu tamen altiore, etiam actu confringet homines: alios 
nempe in misericordia, conterendo infidelitatem et peccata 
eorum ; alios in sua justitia, damnando eos ad aeterna supplicia, 

(1) Cfr. Berthier in h. 1. 




PSALMI SELECTI. — PS. II. 


11 


et sic confringendo eos sicut vasa quae comminula refici 
non possunt. X 

10. Et nunc, reges, intelligite : erudimini qui judi¬ 
catis terram. 

11. Servite Domino in timore : et exultate ei cum tre¬ 
more. 

12. Apprehendite disciplinam, nequando irascatur 
Dominus : et pereatis de via justa. 

13. Cum exarserit in brevi ira ejus: beati omnes qui 
confidunt in eo. 

Ipse nunc propheta in propria persona loquens , hortatur 
omnes homines, praecipue vero reges a quibus caeteri depen¬ 
dent, ul Christo, supremo et omnipotenti Regi, sponte obe- 
dianl: ei subjiciendo intellectum ac voluntatem, ei credendo, 
serviendo, ac perseveranter adhaerendo. 

Nunc, inquit, nempe hoc tempore praedicationis evangelicae, 
et dum poenitentiae locus ac tempus conceditur ; intelligite, 
erudimini : id est, sapile, agnoscite hunc Regem, suscipite 
fidem ejus, et servite ei cum debita reverentia et amore. 

Apprehendite disciplinam : haec verba Septuaginta Interpre¬ 
tum, ab aliis ex hebrajo redduntur, osculamini, vel adorate 
filium : scilicet agnoscite, amplectimini Filium Dei, Christum, 
tanquam Regem ; ac proin ejus disciplinam seu legem com¬ 
plectimini, tnagnoque affectu suscipite. — Unde patet, ver- 
siones istas quoad sensum non differre. 

Cum exarserit in brevi ira ejus... Conclusio haec est totius 
psalmi, qua propheta pronuntiat, in die judicii qui propinquus 
est, cum venerit idem ille Christus terribili justitia armatus , 
eos solos in tuto fore, qui loto corde ipsi obediverint : Beati 
omnes qui confidunt in eo. Inlelligenda autem hic est fiducia 
perfecta, quae cum legis adimpletione conjuncta sit, quasi dice¬ 
retur : Beati omnes qui totam fiduciam in Domino constituerunt, 
eique ex animo adhaerent et obediunt. Vel etiam : Beati qui 
sic Domino serviunt, ul merito in eo confidere possint. 

Psalmo jam per partes intellecto, expedit ut sensum ejus 
propheticum in sua integritate spectemus. 

I. — Vaticinium istud est vivida quaedam imago Christi, 
grandibus lineamentis depicti ; sen tota Christi historia sum- 
matim contexta, ab adventu ejus in mundum, usque ad ultimum 
judicium. — Imo historia Ecclesiae, adeoque totius mundi hic 
sub oculos evolvitur. 

Etenim quae de Christo dicuntur, etiam Ecclesiae Christi et 
fidelibus conveniunt, quatenus Christi Ecclesia et fideles cum 

ipso Christo, velul corpus et membra cum Capite uniuntur. 
Seclusis ergo iis, qua; Christo ut Capiti sunt propria , pro¬ 
phetia ista directe et explicile perlinens ad Christum, indirecte 
et implicite etiam ad Ecclesiam et ad lideles extenditur. 

Sicut insurgunt contra Christum hostes multi et potentes ; 
ita quoque contra Christi Ecclesiam et fideles, persecutores 
multi, inimici interni et externi insurgunt. Quare fremuerunt 
gentes 

Sicut hostes illi divinitus vincuntur ; ita quoque hostes Ec¬ 
clesiae omnes vincendi sunt ; et similiter superantur inimici 
cujusque Christiani, dummodo hic in Deo sperare non desistat, 
et auxilio Dei obstaculum non ponat. Qui habitat in codis irri¬ 
debit eos... 

Sicut Christus est Filius Dei naturalis ; ita Ecclesia est Filia 
adoptiva , omnesque fideles filii adoptivi Dei : Filius metis es 
tu : ego hodie genui ie. 

Sicut Christus est Rex, ita Ecclesia Regina, et fideles omnes 
regni coelorum participes. Ego autem constitutus sum rex ab 
eo , super Sion montem sanctum ejus. 

Quae pertinent ad Christi sceptrum seu potentiam absolu¬ 
tam, datam ei in coelo et in terra ; item quae ad Judicium spec¬ 
tant quod exercebit in novissimo die, ipsi, ut patet, sunt pro¬ 
pria. Attamen etiam in his, Dominus Ecclesiae ac membris suis, 
quantum eorum comportat conditio, aliquam participationem 
concedit, secundum illud : Paler , claritatem quam dedisti mihi , 
dedi eis (Joan. XVII, 22). — Et : Sicut misit me Pater , et ego mitto 
vos (Joan. XX, 21). — Et : Sedebitis et vos super sedes duode¬ 
cim, judicantes duodecim Iribus Israel. Mattii. XIX, 28.' 

11. — Non solum historiam Christi, et eorum qui Christo 
adhaerent, psalmus exhibet ; sed etiam sortem et historiam 
eorum qui Christo adversantur. Impii enim velul in scenam 
prodeunt; eorumque tumultus, conatus semper irriti , et 
demum eorum ruina , sub oculis devolvuntur : Fremuerunt 
gentes, et populi meditati sunt inania... Dirumpamus vincula 
eorum _ Qui habitat in coelis irridebit eos... Apprehendite dis¬ 
ciplinam ne quando irascatur Dominus , et pereatis de via justa _ 

— Ita ut totius mundi aperiatur quasi spectaculum, libi velut 
oculis cernimus agi id, quod Simeon dixit : Ecce positus est hic 
in ruinam et in resurrectionem multorum. Luc. II, 54. 

Sensus liturgicus. 

Psalmum Quare fremuerunt , eximium Christi praeconium, 
cantat Ecclesia, 1° in festis Nativitatis Domini, Circumcisionis, 
Passionis quae vario titulo celebratur , et Resurrectionis ; — 
2" in festo septem Dolorum B. M. V. ; — 5° in festis omnium 
Martyrum et Confessorum. 

i° In officio de Christo, Ecclesia prophelm verbis, non jam 
futurum, sed actu prtcsenlem Christum, Salvatorem ac Regem, 
et praecipua ejus mysteria celebrat. Etenim memorat Domini 
passionem : Quare fremuerunt gentes... adversus Dominum et 
adversus Christum ejus ? — Memorat ejus nativitatem et resur¬ 
rectionem : Filius meus es tu , ego hodie genui te. Iisdem verbis 
innuit ejus Circumcisionem, qua signaculum accipit filiorum 
Abrahse agnoscilurque ut filius Abrahae per excellentiam, id 
est, ut Filius Dei. — Memorat demum omnem Christi gloriam 
ac potestatem, quae passionem, ejus ac resurrectionem conse¬ 
quitur : Postula a me , el dabo libi gentes hmredilatem tuam... 

2° Idem psalmus recitatur in festo septem Dolorum B.M.Y., 
quia Maria passionis Filii sui fuit particeps, nec non magni¬ 
tudinis ejus. Verba illa : Filius meus es tu... peculiari ratione 
ad Matrem dolorosam perlinent : cum ipsa eodem nomine com¬ 
pellare possit Jesum ; imo el unumquemque nostrum. Facta 
est enim Mater nostra his Christi morientis verbis : Mulier, 
oece filius tuus. 

5° Psalmus quoque applicalur Sanctis, quia et ipsi participes 
fuerunt passionum Christi, conformes facti imaginis Filii Dei, 
ideoque digni quibus Pater dixerit: Filius meus es tu : ego 
hodie genui te. — Participes quoque efiecli magnitudinis ac 
potestatis Christi, quem hominibus praedicarunt, et cui soli spe 
perfecta adhaeserunt. Quo sensu Ecclesia cantat : Beatus iste 
sanctus, qui confisus est in Domino, praedicavit praeceptum 
Domini , constitutus est in monte sancto ejus. -r 


PSALMUS III. 

Domine, quid multiplicati sunt. 


1. Domine, quid multipli¬ 
cati sunt qui tribulant me ? 
Multi insurgunt adversum 
me* 

2. Multi dicunt animae 
meae : Non est salus ipsi in 
Deo ejus. 

3. Tu autem, Domine , 
susceptor meus es : gloria 
mea et exaltans caput meum. 

4. Yoce mea ad Dominum 
clamavi : et exaudivit me de 
monte sancto suo. 


1 Domine, quid multiplicati sunt 
qui tribulant me ? Ecce multi insur¬ 
gunt adversum me. 


2. Multi jam mihi desperantes 
dicunt; Non est amplius salus ei 
in Deo ejus. 

3. Tu tamen, Domine, protector 
meus es, atque adeo gloria mea, et 
exaltans depressum caput meum. 

4. Voce mea ad Dominum cla¬ 
mavi : et exaudivit me de monte 
sancto suo Sion. 

5. Ego dormivi, et sopo¬ 
ratus sum : et exsurrexi, 
quia Dominus suscepit me. 

6. Non timebo millia po¬ 
puli circumdantis me : ex¬ 
surge, Domine, salvum me 
fac, Deus meus. 

7. Quoniam tu percus¬ 
sisti omnes adversantes mihi 
sine causa : dentes peccato¬ 
rum contrivisti. 

8. Domini est salus : et 
super populum tuum bene¬ 
dictio tua. 


5. Equidem quasi succumbens 
obdormivi et jacui somno oppres¬ 
sus : sed exsurrexi, quia Dominus 
sustentavit me. 

6. Ideo non timebo millia rebel¬ 
lis populi circumdantis me : tu 
tantum exsurge, Domine, salvum me 
lac, Deus meus. 

7. Jam video me liberatum per 
te : tu percussisti omnes injuste 
adversantes mihi : dentes, seu robur 
peccatorum penitus contrivisti. . 

8. Vere a Domino est salus .* a te. 
Domine, benedictio super populum 
tuum. 


Explicatio prima. 

Argumentum hujus psalmi ex titulo innotescit ; inscribitur 
enim : Psalmus David, cum fugeret a facie Absalom filii sui. 
Est itaque oratio Davidis, a Deo opem poscentis in rebellione 
Absalonis, de qua II Reg. XV, 12seq. legimus : Facta est con¬ 
juratio valida, populusque concurrens augebatur cum Absalom. 
Venit igitur nuntius ad, David, dicens : Toto corde universus 
Israel sequitur Absalom. — Coactus ergo fugere a facie Absalom 
ejusque fautorum, hoc psalmo David clamavit ad Dominum. 
Quod tamen non sic intelligendum est, quasi tunc, in ipsa Davi¬ 
dis fuga psalmus esset conscriptus ; sed postmodum, secundum 
sensus in illa tribulatione habitos, Deo inspirante exaratus est. 

Sensus autem mysticus est de Christo, quem David, ut 
typus, repnesental persecutiones a Judaeis patientem, dein 
morientem, et demum resurgentem. 

I. David ait se a multis hostibus impeti. 

II. Addit se illos , Deo auxiliante , non timere. 


1. Domine,' quid multiplicati sunt qui tribidant me t 
Midti insurgunt adversum me. 

2. Multi dicunt animoe meoe : Non est salus ipsi in 
Deo ejus. 

Videns David hostium multitudinem undique contra se insur¬ 
gere, oculos ad Deum convertit et exclamat : Domine, quid 

multiplicati sunt qui tribulant me ?... Interrogatio est haec animi 
stupentis et conquerentis. David enim fiducialiter Deum suum 
alloquens, cum stupore conqueritur de multitudine persecuto¬ 
rum suorum, quibus tamen omnibus benefecerat. 

Multi dicunt animae meae... id est, dicunt mihi: Non est salus 
ipsi... Periit, derelictus a Deo ; desperatus est. 

3. Tu autem , Domine , susceptor meus es : gloria mea 
ei eccaltans caput meum. 

4. Voce mea ad Dominum clamavi ; et exaudivit me 
de monte sancto suo. 

Incipit secunda pars, fiducia de certo Dei auxilio. — Tantum 
abest, inquit, ut sim desperatus, ut potius exploratum in te, 
Domine, triumphum possideam. Exaudisti enim orationem meam. 

Tu autem, Domine, ubi me omnes homines derelinquunt, tu 
fidelis mihi perseveras , et susceptor meus es , id est , protector 
meus : tu scilicet suscepisti me protegendum. In hebraeo : 
Clypeus meus es ; nempe contra omnia hostium tela. — Nec 
solum me defendis, sed etiam glorificas : ideo es etiam gloria 
mea, i. e. causa gloriae meae. 

Exaudivit me de monte sancto suo. Duplicem id expositionem 
admittit : 1° de monte Sion, ubi erat Arca et Propitiatorium, in 
sacro tentorio ibi a Davide constructo (I Paral. XV, 1). Porro 
Propitiatorium seu operculum Arcae, erat velut thronus Dei, 
ubi sedebat super Cherubim et audiebat preces orantium ; 
— 2° de coelo sublimi, sanctissima sede Majestatis Dei, et throno 
gloriae ejus. Sion scilicet et Jerusalem, non tantum Ecclesiae, 
sed etiam coeli figura erat. Accessistis, inquit Apostolus, ad 
Sion montem, et civitatem Dei viventis, Jerusalem coelestem, et 
multorum millium angelorum frequentiam. Hebr. XII, 22. 

5. Ego dormivi, et soporatus sum : et exsurrexi, quia 
Dominus suscepit me. 

6. Non timebo millia popidicircumdantis me : exsurge , 
Domine , salvum, me fac, Deus meus. 

Explicat quomodo a Deo sit exauditus ; et victoriam futuram 
quasi jam actu praesentem enarrans, ostendit nullam hostium 
i vim sibi esse metuendam. 

Ego dormivi, et soporatus sum : et exsurrexi, quia Dominus 
suscepit me; id est : jacui tanquam obdormiens viribus desti¬ 
tutus ; nec potuissem per proprias vires surgerc ; sed exsurrexi 
; brachio Domini sustentatus. 

Non timebo millia populi... De exercitu Absalonis loquitur, 
et de rebellibus, quos multiplicatos esse nimis significavit ab 
initio. 

7. Quoniam tu percussisti omnes adversantes mihi 
sine causa : dentes 'peccatorum contrivisti . 

8. Domini est salus : et super populum tuum benedictio 
t ua . 

Quod modo dixit, se ab omnibus hostibus quantumvis 
numerosis Dei manu defendi, amplius declarat, ostensa adver¬ 
sariorum ruina. 

Quoniam tu percussisti omnes adversantes mihi sine causa. 
Duplex iterum expositio admitti potest: 1° Exsurge, Domine, 
salvum me fac, quoniam semper me contra injustos persecutores, 
Saulem, Abnerum, et alios defendisti.— Vel 2°: Video me 
esse auditum ; jam prostratos manu tua conspicio adversarios 
meos. — Quod addit : Dentes peccatorum contrivisti, id est, 
fregisti robur eorum quatenus nocivum. Peccatores enim qui 
justos persequuntur, considerat tanquam lupos rapaces, vel 
canes: quibus confringuntur dentes ut mordere, id est nocere 
non possint ; sed latrare ac terrere solum possint. — Specialim 
dentes mordaces innuunt detractionem et calumniam. 

Domini est salus : cl super populum tuum benedictio tua: id 
est, super populum tuum velut requiescit permanenter tuus 
favor, omniumque bonorum copia : nam benedicere Dei est 
benefacere. — Ultimus versiculus est psalmi conclusio per 
laudem Dei, quasi dicat : Domino igitur accepta referenda est 
salus, quae salus est benedictio tua, Domine, super populum 
tuum. 


Explicatio secunda. 

Sub cortice litterali Davidieae orationis latet sublimior Christi 
et Ecclesiae oratio, quae praecipue consideranda est. 

Psalmus ergo, si quaeratur spiritus non littera, est, I. Vox 
Christi , in passione sua constituti, ubi ingratam Judaeorum 
multitudinem undique irruentem in se videns, mirans et eon- 
querens ad Patrem clamat: Domine , quitl multiplicati sunt qui 
tribulant me ? .. 

Nequaquam vero fortitudine vel spe deficit, sed Domino 
innixus, invicte consistit et triumphat : Tu autem , Domine , 
susceptor meus es, gloria mea et exaltans caput meum. 

Dominum invocat petens triumphum de peccato per mortem 
suam, et triumphum de morte per resurrectionem suam : 
Exaudivit me : ego dormivi et soporatus sum ; et exsurrexi , 
quia Dominus suscepit me. Visus est scilicet inimicis suis suc¬ 
cumbere, moi iendo in cruce et descendendo in sepulcrum : at 
vero non cecidit nisi ut resurgeret. 

Mortem suam vocat dormitionem, 1° quia mors quasi externa 
tantum fuit, et talis ut in ipsa esset vita abscondita. — 2° quia 
brevi, ex morte velut ex somno resurrecturus erat. — Verbo 
exsurrexi indicatur , 1° resurrectio corporis Domini ; 2° ejus 
glorificatio : quia post mortem suam ut Salvator ac Rex liumani 
generis constitutus est et agnitus. 

Redivivus ex mortuis, addit : Non limebo millia populi cir¬ 
cumdantis me... loquens jam non ratione capitis , sed ratione 
corporis : id est, non pro persona sua, sed pro corpore suo 
quod est Ecclesia , quae in illis initiis innumerabiles habuit 
inimicos, sed Deo freta omnes devicit. 

Demum intuens triumphum Ecclesiae suae usque ad finem 
saeculorum, Deum laudans exclamat : Quoniam tu percussisti 
omnes adversantes mihi... Domini est salus, et super populum 
tuum benedictio tua. 

11. In voce Christi continetur quoque vox Ecclesiae et unius¬ 
cujusque fidelium, in tribulatione Dominum invocantium. 
Dicens enim, qui tribulam me, inlelligit se et suos : quo sensu 
ad Saulem persecutorem dicebat. Saule , Saule, quid me per-, 
sequeris ? Act. IX, 4. 

Qui tribulant Ecclesiam, sunt omnes interni et externi per¬ 
secutores, visibiles et invisibiles inimici animarum. 

Illud exaltans caput meum , in ore Ecclesiae peculiariter 
refertur ad personam Christi, qui sponsus est et caput Eccle¬ 
siae. 

Dormitio et velut occasus Ecclesiae, sunt magnae imo extremae 
illae angustiae, quibus Ecclesia inimicis externe triumphantibus 
devicta videtur, et quos sernper subsequitur ejus resurrectio et 
victoria. 

Proptcrea dicit, Domino susceptori suo innixa, se non timere 
millia populi circumdantis se : quia omnes usque ad finem sae¬ 
culorum hostes ejus ita Dominus domuit, ut praevalere non 
possint : Deiiles peccatorum contrivisti... portae inferi non prae¬ 
valebunt. 

Idem dicere potest unusquisque fidelium, dummodo perfecta 
fiducia clamet : Exsurge , Domine , salvum me fac , Deus meus. 

Dormitio et surrectio, respectu membrorum Ecclesiae, est 
etiam mors naturalis, et resurrectio futura corporis in gloria. 
— Tropologice vero : 1° dormitio est somnus peccati ; resur¬ 
rectio vero conversio. — 2° Dormitio est tepor animae ; resur¬ 
rectio reditus ad fervorem. — 5° Dormitio est oratio et con¬ 
templatio ; resurrectio vero ascensio ad altiores virtutes.— 
4° Dormitio est perfecta animae humiliatio ; resurrectio exal¬ 
tatio ejus : Qui se humiliat, exaltabitur. 


II. — S. Seripturee. 

i Sensus liturgicus. 

Iste psalmus, sicut praecedens, recitatur 1° in officio de 
Christo : nempe in festo Orationis Domini, pretiosi Sanguinis, 
Lanceae et Clavorum, denique Resurrectionis ; 2° in officio sep¬ 
tem Dolorum ; 5° in officio de Sanctis. 

1° Quatenus pertinet ad officium de Christo, est vox ipsius 
Christi, in sua passione orantis , morientis , et resurgentis, 
prout declaratur per antiphonam : Ego dormivi et somnum 
cepi : et exsurrexi , quoniam Dominus suscepit me. 

2° In festo septem Dolorum , verba psalmi fiunt verba 
B. M. V. ; quoniam sanctissima Mater particeps fuit passionum 
et consolationum sui Filii. 

5° In officio de Sanctis, est vox cujusque Martyris aut Con¬ 
fessoris, qui conformes facti divino Magistro suo, ejus verba, 
sensu quodam sibi proportionato, usurpare possunt, et sicut 
ipse loqui de suis tribulationibus, de suis orationibus, de dor¬ 
mitione, resurrectione ac gloria sua. 

Ecclesia itaque, seu, quod idem est, fideles aut ministri 
Ecclesiae, in persona Christi, Virginis, vel Sanctorum haec verba 
recitant ; et recitando iisdem sensibus adhaerent, iisdemque 
affectibus velut imbuuntur, jc 


PSALMUS IV. 

Cum invocarem. 


1. Cum invocarem exau¬ 
divit me Deus justitiae meae, 
in tribulatione dilatasti mihi. 

2. Miserere mei, et exaudi 
orationem meam. 

3. Filii hominum, usque- 
quo gravi corde ? Ut quid 
diligitis vanitatem, et quae¬ 
ritis mendacium ? 

4. Et scitote quoniam miri- 
ficavit Dominus sanctum 
suum : Dominus exaudiet me 
cum clamavero ad eum. 

5- Irascimini et nolite pec¬ 
care : quae dicitis in cordibus 
vestris, in cubilibus’ vestris 
compungimini. 

6. Sacrificate sacrificium 


1. Cum invocarem Deum, aucto¬ 
rem ac testem justitim mese, exaudi¬ 
vit me : imo, Domine, ex arcta tribu¬ 
latione in latos campos dimisisti me. 

2. Eia , Domine , porro miserere 
mei, et exaudi orationem meam. 

3. Vos autem , filii hominum , 
fortunre mefe invidi ,'quamdiu corde 
eritis gravi ac in terram prono ? Ut 
quid diligitis vanitatem et quseritis 
mendacium, me persequentes ? 

4. Scitote enim quoniam ipse 
Dominus tam mire hactenus protexit 
me , sanctum suum , seu oleo suo 
consecratum : utique Dominus exau¬ 
diet me quoties clamavero ad eum. 

5. Vos igitur in ira vestra contra 
me, cavete ne peccetis : et qua? cogi¬ 
tatis mala contra me, ea toto corde 
in cubilibus vestris, in silentio , 
coram Domino deflete. 

'G Imo mutata ratione agendi , 

justitiae, et sperate in Do¬ 
mino. Multi dicunt : quis 
ostendit nobis bona ? 

7. Signatum est super nos 
lumen vultus tui, Domine : 
dedisti laetitiam in corde 
meo. 

8. A fructu frumenti, vini, 
et olei sui, multiplicati sunt. 

9. In pace in idipsum : 
dormiam et requiescam. 

10. Quoniam tu, Domine, 
singulariter in spe consti¬ 
tuisti me. 


sacrificate sacrificium justitiae, et 
sperate in Domino. — Multi mihi 
dicunt : ubi sunt, o David, bona quee 
a Deo tibi nobisque exspectas ? 

7. 0 Domine, manifeste apparet 
super nos lumen faventis vultus tui: 
quo in mediis tribulationibus dedisti 
laetitiam in corde meo. 

8. Alii quidem abundantia fru¬ 
menti, vini et olei sui locupletantur; 

9. Ego vero in pace dormiam 
simulque secure quiescam 

10. Quoniam tu, Domine, ipsemet, 
et quidem tu solus fidelissimis pro¬ 
missionibus tuis constituisti me in 
spe ac fiducia secura. 


Explicatio. 

Argumentum . — Monet Spiritus sanctus homines, ut, relictis 
vanitatibus et peccatis, convertantur ad Deum, faciant bonum, 
et sic felicitatem inveniant. 

Quod attinet ad psalmi occasionem seu tempus , censet 
Cajelanus eum pertinere ad persecutionem Saulis et liberationem 
ab illa. Nec improbabiliter existimat Le Blanc cum Lyrano, 
esse canticum Davidis post liberationem ab obsidione in deserto 
Maon, ubi a Saule ac viris ejus in modum coronse cinctus est 
ita, ut desperaret se posse evadere (I Reg. XXIII, 26), viribus 
scilicet humanis. Liberatus itaque,inquiunt , praeter omnem 
spem, liberatori suo Deo psalmum hunc in gratiarum actionem 
concinit. 

De hac sententia, quae ad psalmi corticem duntaxat pertinet, 
quidquid censeatur (i) ; id quod est praecipuum, et ad partem 


(1) Etsi hujusmodi conjecturae, quoniam ad litteralem sensum melius 
assequendum juvare possunt, utilitate non carent, non tamen plus aequo 
eis est inhaerendum. 

Recte enim Berthier, introductione ad psalmum V t principium quoddam 
generale enuntiat, sic scribens : c< L’objet particulier de ce psaume n’est 
d6termin6 par aucune circonstance de la vie du Prophete. Ceux qui l’ap- 
pliquent au temps ou David eprouvait les persecutions de Saiil, ou les 
fureurs de son fils Absalon, ne forment que des conjectures qu’il est aussi 
facile de nier que d’avancer. Et pour le dire ici une fois pour toutes, cette 
maniore d’expliquer la plupart des psaumes ou il est fait mention de tra- 
verses, de calamites, de douleurs, d’inqui6tudes, est aussi peu lumineuse 
que triviale et surann6e. On ne voit presque dans le psautier expliqu<§ a la 
maniere d’un grand nombre de commentateurs, que Saul, Absalon, Semei, 

formalem speclat, indubium non est : nempe sensu mystico 
sermonem de Christo fieri. Scilicet ipse Christus ore Davidis, 
sui typum gerentis , praenuntiat nominis sui exaltationem, 
dicitque Ecclesiam suam omnibus bonis gratiae et virtutum 
abundaturam, seque in aeterna pace cum sanctis suis quieturum. 

Imprimis si spectetur psalmus secundum sensum litteralem, 
et ut probabiliter est oratio Davidis, has partes habet 

I. Ait propheta orationem suam esse a Deo exauditam. 

II. Monet hostes suos ut resipiscant. 

III. Explicat quce?iam a Deo bona sit consecutus. 


1. Cum invocarem exaudivit me Deus justitioc meoe 
in tribulatione dilatasti mihi. 

2. Miserere mei , et exaudi orationem meam. 

Propheta hortaturus homines ut ad Deum convertantur et in 
eo fiduciam ponant, exemplum suum proponit, dicens se in 
tribulatione constitutum, a Deo exauditum et liberatum esse. 

Exaudivit , inquit, me Deus justitiae meae , id est, Deus a quo 
est omnis mea justitia, et qui hujus justitiae ineae causa me 

Achitophel, Dofig, persecutant, calomniant, injuriant David. Cela est aussi 
peu prouve que peu ingenieusement imagine. Je ne disconviens pas que 
plusieurs psaumes n’aient trait A ces faits ; mais on abuse de cette solution, 
on la prodigue trop, et il y a une raison particuliere qui la rend comme 
nulle : c’est que, de 1'aveu des infimes interpretes, les psaumes etaient 
destines au culte public ; on devait les chanter dans les assemblfies de la 
religion, Ia synagogue les fit servir dans tous les temps aux cerfimouies et 
aux fetes de'la nation. C’est mfime ce qu’indique en particulier 1'epigraphe, 
prcecentori (au chef des musiciens), que les partisans de 1’hebreu adoptent 
presque unanimement. Or, quel interfit tout ie peuple pouvait-il prendre, 
longtemps apres David, aux chagrins que lui avaient donnfis Salii. Absalon 
et ses autres persecuteurs ? Pourquoi du moins l’obliger a s'occuper si 
souvent de ces faits anciens ? — Cette raison est bien plus forte en considfi- 
rant les psaumes comme le recueil des prieres de 1’Eglise chrfitienne. Cette 
sainte Mere des fideles n’aurait-elle donc a mettre sous -les yeux de ses 
enfants, dans la plupart de ses offices, que les fureurs de Salii ou d’Absalon 
avec les plaintes de David persficutfi et souffrant ? Ne suffit-il pas que ces 
disgraces soient rappelees dans quelques psaumes plus caracterises que les 
autres ? II y a certainement dans ces divius cantiques des sujets bien plus 
varies, des sens bien plus profonds, des instructions bien plus etendues. 
Les saints Peres ont eu sur tout cela des vues plus sages que les nfitres. 
Comme iis ne pouvaient douter que le Prophete n’eiit recu du Saint-Esprit 
des lumieres tres-vives sur Jesus-Christ et sur son Eglise, iis trouvent, et 
mfime presque toujours, ces grands objets dans les psaumes. Iis voient les 
ennemis du salut dans la plupart des mfichants et des persficuteurs dont se 
plaint le Psalmiste. Iis regardent ces explications comme tres-litterales et 
conformes aux vues d’un Prophete. Par IA iis instruisent et iis edifient les 
peuples ; et iis se dfilivrent d’une infinitfi de difficultes que font naitre les 
imprecations si repandues et si rfipfitfies dans les psaumes. »> 

diligit. — In tribulatione dilatasti mihi , phrasis hebraica pro 
dilatasti me : id est, ex loco angusto eduxisti me in vias aper¬ 
tas ; vel ex angustiis cordis in latitudinem gaudii : et sic 
recreasti me ac liberasti. 

Miserere mei et exaudi orationem meam. Accepta misericor¬ 
dia excitatus , et perpetua? suae indigentiae conscius , rogat 
Dominum ut eamdem misericordiam sibi praestare pergat. 


3. Filii hominum , usquequo gravi corde ? ut quid 
diligitis vanitatem et quoeritis mendacium ? 

4. Et scitote quoniam mirificavit Dominus sanctum 
suum : Dominus exaudiet me cum clamavero ad eum. 


Incipit secunda pars, qua monet propheta hostes suos ut 
resipiscant. Quamdiu, inquit, persequemini falsa bona? et 
cur non illa quae in Deo sunt, qualia ego tam mirabiliter ac¬ 
cepi ? 

Filii hominum . id est, o homines. — Haec autem locutio ali¬ 
quando adhibetur deteriore sensu, ita ut (ilii hominum oppo¬ 
nantur tiliis Dei (l). Imo S. Chrysoslomus censet hoc loco filios 
hominum vocari eos, qui sequuntur improbitatem et vitia. — 
Porro, qui filii hominum sunt natura, (ilii Dei efficiuntur gratia : 
Dedit eis filios Dei fieri. 

Ut quid diligitis vanitatem et quieritis mendacium ? Vanitas et 
mendacium significant bonum quodlibet vanum et mendax , quod- 
non est verum, non solidum, seu quod non est bonum in re, 
sed tantum in specie , quodque vulgo illusio dicitur. Hicaulem 
sensu litterali respicitur triumphus, vindicta et pax, quae 
Davidis inimici in ejus ruina quaerebant. 

4. Mirificavit Dominus sanctum suum. Nomine sancti designa¬ 
tur ipse David, qui sanctus dicitur, 1° quia a Deo electus erat ad 
munus quoddam sacrum, nempe ut esset rex Israel, et ipsius 
Dei summi Regis veluti vicarius ; — 2° quia uncius oleo sancto, 
adeoque christus Domini erat, figuram gerens Christi Salvatoris, 
qui unctus est Sanctus Sanctorum. Dan. IX, 24. 

5. Irascimini et nolite pecca?'e : quae dicitis in cordi¬ 
bus vestris in cubilibus vestris compungimini. 

6. Sacrificate sacrificium justitiae , et sperate in 
Domino. Multi dicunt : Quis ostendit nobis bo?ia ? • 


Postquam admonuit ut resipiscant, instruit eos ac docet 
1° ut resistant pravis desideriis ; 2° ut, si forte peccaverint, 
doleant et compungantur ; 5° ut non tantum declinent a malo, 
sed etiam sacrificent sacrificium justitiae faciendo bonum. 


(1) Ut Gen. VI, 2. 

Irascimini et nolite peccare; id est : Ita irascimini, ita vos dum 
suboritur ira, gerite, ut non peccetis. — Quce dicitis in cordibus 
vestris , in cubilibus vestris compungimini, id est : Si tamen pec¬ 
caveritis, vespere ante somnum vos poeniteat. — Haec inter¬ 
pretatio consonat cum sensu Apostoli, Epii. IV, 26, ubi inte¬ 
grum versiculum nostrum respicere videtur, dicens : Irasci¬ 
mini et nolite peccare : sol non occidat super iracundiam vestram. 

His enim verbis monet nos, iracundiae motus suborientes in 
nobis ita cohibere, ut non rapiamur in peccatum. — Ex hac 
Apostoli citatione etiam docemur, ea quae David inimicis suis 
commendat, etiam nobis, omnibusque hominibus convenire. 
Quacumque scripta sunt , ad nostram doctrinam scripta sunt. 
Rom. XV, 4. 

In hebraeo legimus ad verbum : Corde vestro recogitate super 
cubili vestro, et tacete ; in graeco vero sic : Quce dicitis in cor¬ 
dibus super cubilia vestra , compungimini. Hinc, ut Bellarminus 
ait, lectio nostra sic videtur ordinanda : Quce dicitis in cordibus 
vestris (sedentes) in cubilibus vestris, de his compungimini tacen¬ 
tes ; et textus conciliantur hunc in sensum : Tempore nocturno 
seu vespertino cum estis soli in cubilibus, liberi ab omnibus 
aliis curis , tunc in cordibus vestris cogitate omnia vestra 
errata ; et quae dicitis atque confitemini apud vos in corde, de 
his coram Deo, tacentes prae verecundia, compungimini. 

6. Sacrificate sacrificium jus liti ce, et sperate in Domino : id est, 
offerte Deo opera bona, et praesertim satisfactoria pro peccatis, 
quibus divina justitia placetur: jejunium, eleemosynam, oratio¬ 
nem ; et sic agentes, secure sperate a Domino retributionem. 
Opera bona quaelibet merito dicuntur sacrificia, quia mortifica¬ 
tionem carnis semper aliquam requirunt, et Deo grata sunt 
instar victimarum. Dicuntur autem sacrificia justitice, quia justi¬ 
tiae seu virtutis ac sanctitatis aclus sunt et exercitium. Hoc 
fere sensu Apostolus dicit : Exhibeatis corpora vestra hostiam 
viventem , sanctam , Deo placentem (Rom. XII, 1). Et : Depletus 
sum, acceptis ab Epaphrodito epice misistis, odorem suavitatis , 

, hostiam acceptam, placentem Deo. Phil. IV, 18. 

6. Mulli dicunt : Quis ostendit nobis bona ? Signatum est super 
nos lumen vultus tui, Domine... .Objectio ista, ut omnino vide¬ 
tur, in ore ponitur eorum qui gravi sunt corde et diligunt 
vanitatem, quique semper bona praesentia ac sensibilia quaeren¬ 
tes, dicunt :Quis ostendit nobis, vel, ubi sunt, bona , quibus 
obtentis felices simus ? — Respondet propheta : Signatum est 
super nos lumen vultus tui, Domine.... 

7. Signatum est supernos lumen vultus tui , Domine; 
dedisti loetitiam in corde meo. 

8. A fructu frumenti , vini , et olei sui multiplicati 

sunt. 

9. In pace in idipsum : dormiam et requiescam. 

10. Quoniam tu, Domine , singulariter in spe consti¬ 
tuisti me. 

Tertia pars : explicat quaenam a Deo bona jam acceperit' vel 
adhuc speret : lumen Dei, laetitiam et securam pacem. 

Signatum est super nos lumen vultus lui , Domine. — Quod 
dicitur lumen vultus Dei , inlelligi potest, 1° Dei favor erga 
Davidem : qui favor fuit veluti radius emanans ab oculis et facie 
Dei, illum recreans et aliis illustrem faciens, atque ab eo in 
socios ejus et adjutores sese diffundens. De caetero, Dei. bene¬ 
volentia et misericordia solet vocari ostensio vullus ; illuminatio 
faciei Domini. Exempli gratia : Deus misereatur nostri et benedi¬ 
cat nobis : illuminet vultum suum super nos et misereatur nostri. 
Ps. LXVI. 

2° Sensu altiore, lumen vultus Dei nos illuminans, est-i) lumen 
gratiae, fidei et charitatis ; - 2 ) lumen gloriae ; - 3 ) ipse Christus 
Dominus, qui est lumen et spendor Patris, ac sol animarum ; 
•4) Spiritus sanctus, qui animas illuminat et inflammat. 

5° Sensu accommodato, a mullis accipitur lumen Dei signatum 
super nos , pro lumine rationis. 

Dedisti Icetiiiam in corde meo. — Laetitia cordi divinitus indita, 
seu laetitia coelestis, oritur a lumine emicante ex vultu Dei : sive 
per lumen intelligas favorem Dei, sive Christum aut Spiritum 
sanctum ; sive gratiam in hac vita aut gloriam in altera. — Sensu 
litterali, respectu David, intelligilur gaudium ob Dei singularem 
protectionem, et ob certam fiduciam de promissionibus ejus. — 
Porro gaudium suum quam magnum sit explicat sequentibus 
verbis : 

A fructu frumenti vini et olei sui , multiplicati sunt ; id est : 
Dedisti cordi meo lselitiam majorem laetitia eorum, qui fructu 
frumenti, vini et olei abundant. — Expositio ista videtur verior, 
et vulgatam conciliat cum hebrseo textu, qui sic habet : Dedisti 
laetitiam cordi meo prae tempore (quo) frumentum et mustummulta 
sunt. Atqui in versione Vulgata, illud a significare potest potius 
quam, prce ; potestque subaudiri pronomen, vel laetitia eorum 
qui... multiplicati sunt. 

Dicit itaque propheta : Dedisti mihi. Domine, laetitiam majo¬ 
rem quam si locuplelasses me fructibus terrae, omnibusque bonis, 
quae sibi ostendi postulant homines vani et mendaces. — Prae¬ 
terea thesaurum alium pretiosiorem habeo, pacem Domini. 

In pace in idipsum dormiam et requiescam : id est, vel 1° in 
.pace pariter cum sociis meis secure quiescam ; vel 2° in pace 

dormiam'simulque quiescam perfecte. — Sensu litterali David 
significat, bona qui dem externa, ut frumentum, vinum et oleum 
quibus alii abundant non multa se habere ; sed possidere quod 
pretiosius est, bonum internum pacis : et hanc esse solidam 
prorsus ac perfectam et minime fallacem, quoniam divinitus 
sibi est indita cum spe in promissionibus Domini. 

10. Quoniam tu , Domine... Particula causalis quoniam a 
quibusdam cum Euthymio habetur hic ut expletiva ac redun¬ 
dans. Et re quidem vera ,saepe apud Hebraeos particula hujus¬ 
modi est mere ad ornatum et harmoniam sermonis, quin conferat 
ad sensum ; hoc tamen loco videtur habere suam vim causalem, 
et indicare fundamentum pacis Davidicae : firmissimam scilicet 
ac prorsus iufallibilem spem in Deo, qui ipsi per os Samuelis 
regnum promiserat, et promissionem hanc singulari protectione 
atque continuis fere prodigiis confirmabat. Ideo exultanli corde 
addit : Quoniam iu , Domine , singulariter in spe constituisti me 7 
id est, tu solus me in fiducia plenaque securitate constituisti. 
Nam juxta veritatem hebraicam, pro singulariter ponitur solus ; 
pro constituisti , — habitare fecisti ; pro in spe , — in fiducia , in 
securitate. 

Hactenus expositus est sensus litteralis, quatenus psalmus 
censetur esse oratio Davidis. — At vero sub cortice litterae 
altior habetur sensus, secundum quem idem psalmus est oratio 
Christi, sive in propria persona Ioquentis, sive in persona 
totius corporis sui mystici, Ecclesia), sive in persona cujuslibet 
membrorum suorum, nempe fidelium. Quae quidem luculentius 
patebunt ex sensu lilurgico. 

Sensus liturgicus. 

Psalmus Cum invocarem recitatur, 1° in officio de Christo, 
ubi mysterium mortis aut sepulturae ejus recolitur : nimirum in 
Sabbato sancto, in festo Corporis Christi, Coronae spineae, 
Lancea) el Clavorum ac sacrae Sindonis. — 2° Recitatur in oflicio 
de Sanctis , sive Martyribus sive Confessoribus ; — 5° in 
Completorio. 

4° In officio de Christo, psalmus est vox ipsius Christi Domini, 
in hunc modum Ioquentis : Cum invoraremPalrem in tribulatione 
passionis meae, exaudivit me mirabiliter , constituendo me, 
Sanctum suum, humani generis Redemptorem ; et cumulando 
me bonis, quorum omnes homines possunt esse participes. 
Quapropter, filii hominum, terrena bona despicite, coelestia 
quaerite, poenitentiam agile ; et si quaeratis ut ostendam oculis 
vestris coelestia illa bona quae promitto : scitote haec invisibilia 
esse et aeterna, nempe bona gloriae in futura vita, et gratiae in 
praesenti. 

Gralia porro ista lumen praestat, laetitiam et pacem : lumen 
fidei, et laetitiam cordis. Quae quidem laetitia est in Domino, 
melior omni jucunditate quam abundantia corporalis frumenti, 
vini et olei praestare posset. Haec enim corporis alimenta figura 
tantum sunt interioris gratiae , ideoque ut sacramentorum 
materia adhibentur. — Ad pacem demum quod attinet, hanc 
gratia tribuit quoque veram alc coelestem : nempe pacem spe 
firmatam, in qua justus tranquille quiescit, sicut ego Christus 
in sepulcro dormivi et requievi. 

2° In officio de Sanctis, loquitur ipse sanctus Martyr aut 
Confessor, quasi diceret : In tribulatione vitae meae mortalis 
positus, Dominum invocavi, et mirabiliter exaudivit me instar 
Sancti sui, Christi, cujus gloriae me participem effecit. Respicite, 
o filii hominum, exemplum meum, et, spreta mundi felicitate, 
bona superna in Christo quaerite : ideoque, sicut ego feci , 
peccata fugite, virtutes colite. Tunc eadem quae dedit mihi, 
dabit vobis Dominus, bona gloriae in saeculo futuro, et bona 
gratiae in praesenti : nempe lumen , gaudium, et pacem illam 
pretiosam , qua tranquille quiescetis in vita , et ubi mors 
advenerit, obdormietis in spe suavissima futurae resurrectionis. 
His congruit antiphona : Filii hominum , scilote quia Dominus . 
Sanctum suum mirificavit.... Dominus exaudivit eum et constituit 
eum in pace. 

5° In Completorio sunt verba Ecclesiae, quae materna voce 
filios hominum increpat, quod gravi corde quaerant mendacium, 
potius quam veritatem seu vera bona ; dein eos docet haec vera 
bona inveniri in Christo ; tertio hortatur eos ad resipiscentiam, 
ad poenitentiam et ad opera bona ; quarto, tanquam stimulum 
addit: Et sperate in Domino , quasi diceret: Sic sperare poteritis 
bona, Dei servis promissa. Quae porro bona, qualia sint et quam 
certa, explicat usque ad finem psalmi. 

DicLeliam potest, vocem esse fidelium, verba Christi usurpan¬ 
tium per modum orationis vespertinae, in hunc sensum :0 
Domine, qui semper nos audis, quandocumque invocamus te, 
hanc nostram orationem vespertinam exaudire digneris. Sciamus 
autem omnes, filii hominum miram a Domino misericordiam 
praestari iis, qui Sancto , id est Christo , ejusque justitiae 
adhaerent. Quapropter omnes nos ad justitiam convertamus, et 
praesertim nunc in fine diei, peccatorum veniam petentes, corde 
contrito et humiliato compungamur. Sic fiet ut recipiamus 
lumen ac gaudium Domini, ut que conquiescamus in pace somno 
hujus noctis, et aliquando etiam somno mortis obdormiamus in 
spe : Quoniam tu , Domine , singulariter in spe constituisti me. 






26 


EXPOSITIONUM SERIES TERTIA 


PSALMUS V. 

Verba mea auribus percipe, Domine. 


1. Verba mea auribus 
percipe , Domine: intellige 
clamorem meum. 

2. Intende voci orationis 
mese : Rex meus et Deus 
meus. 

3. Quoniam ad te orabo : 
Domine, mane exaudies vo¬ 
cem meam. 

4. Mane astabo tibi , et 
videbo : quoniam non Deus 
volens iniquitatem tu es. 

5. Neque habitabit juxta 
te malignus : neque per¬ 
manebunt injusti ante ocu¬ 
los tuos. 

6. Odisti omnes qui ope¬ 
rantur iniquitatem : perdes 
omnes qui loquuntur menda¬ 
cium. 

7. Virum sanguinum et 
dolosum abominabitur Do¬ 
minus. Ego autem in multi¬ 
tudine misericordise tuse, 

8. Introibo in domum 
tuam : adorabo ad templum 
sanctum tuum in timore 
tuo. 

9. Domine, deduc me - in 
justitia tua : propter inimicos 
meos dirige in conspectu tuo 
viam meam. 

10. Quoniam non est in 
ore eorum veritas : cor eorum 
vanum est. 

11. Sepulcrum patens est 
guttur eorum, linguis suis 
dolose agebant : judica illos, 
Deus. 


1. Verba mea auribus percipe , 
Domine, intellectu considera cla¬ 
morem meum. 

2. Attentionem adhibe voci ora¬ 
tionis mese, Rex meus , et Deus 
meus. 

3. Quoniam ad te, Domine, orabo 
fiducialiter et studiose : jam primo 
mane audies vocem meam. 

4. Summo mane astabo tibi orans, 
et fiducialiter considerans quod tu 
non es Deus approbans iniqui¬ 
tatem 

5. Neque diu manere patieris 
malignum , nec tolerabis semper 
injustos ante oculos tuos. 


6. Odisti omnes qui operantur 
iniquitatem : perdes omnes qui 
contra innocentes loquuntur men¬ 
dacium. 

7. Virum preesertim sanguinis 
effusi et nefarii doli reum abomina¬ 
bitur Dominus. Ego autem, Domine, 
ab illis persecutoribus magna mise¬ 
ricordia tua liberatus, ut firmissime 
confido, 

8. Introibo in domum tuam, ubi 
habitas cum Arca sancta tua : ado¬ 
rabo ad illud sanctum . templum 
tuum in timore tuo. 

9. Domine, deduc me in via jus- 
titim tuse, propter inimicos meos 
insidiantes mihi : fac ut ambulem 
coram te per viam rectam. 

10. Quoniam non est in ore eorum 
veritas circa me : cor eorum pravi¬ 
tate plenum(est. 

11. Sepulcrum patens est guttur 
eorum, linguis suis dolos nectunt : 
judica et cohibe illos, Deus. 

12. Decidant a cogitatio¬ 
nibus suis, secundum mul¬ 
titudinem impietatum eorum 
expelle eos : quoniam irrita¬ 
verunt te. Domine. 

13. Et laetentur omnes qui 
sperant in te : in aeternum 
exultabunt et habitabis in 
eis. 

14. Et gloriabuntur in te 
omnes qui diligunt nomen 
tuum : quoniam tu benedices 
justo. 

15. Domine, ut scuto bo¬ 
nae voluntatis tuae coronasti 
nos. 


12. Excidant spe sua et cogita¬ 
tionibus suis : propter multitudinem 
impietatum eorum , longe repelle 
eos : quia justam iram tuam merue¬ 
runt, Domine. 


13. Et sic prsesta, ut in servitio 
tuo laetentur omnes, qui, sicut nos, 
sperant in te : quique, vi promis¬ 
sionum tuarum, post hanc vitam in 
aeternum, exultabunt in domo gloriae 
tuse ubi habitabis cum eis.. 

14. Ibi gloriose lsetabuntur in te 
omnes qui diligunt te : nam tu di¬ 
vinam certamque benedictionem re¬ 
servas justo. 

15. Quare, Domine, nos servos 
tuos semper benevolentia tua, velut 
clypeo, in mediis hostibus circum¬ 
cingis. 


Explicatio prima. 

Argumentum. — Sensu litterali videtur hic oratio esse 
Davidis, ut Deum in templo suo feliciter adorare possit. — De 
tempore et occasione psalmi non constat ; admitti tamen potest 
opinio eorum qui censent, eum referri ad persecutionem Sau- 
lis, cum errare coactus in desertis.impediretur David ab accessu 
ad Tabernaculum foederis. Ex hac itaque sententia David 
Dominum orat, ut liberatus ab insidiis inimicorum , adire 
possit adoraturus Sanctuarium, et consequenter cum omnibus 
justis in Domino Iselari. 

Sensu autem allegorico, est vox ac gemitus Ecclesia), qua) 
partim precando , parlim peccata detestando petit a Sponso 
suo, ut ab hostibus spiritualibus liberata, Domino perfecte 
serviat,et ab ipso deducatur ad haeredilatem telernam. 

Spectemus imprimis sensum litteralem, quatenus psalmus 
probabiliter est oratio Davidis, et duas distinguamus partes. 

I. Orat 'psalmista , fiducia suce fundamentum exponens. 

II. Petit ut, sublatis hostium impedimentis , ad gaudium 
in Domino perveniat. 

t 

1. Verba mea auribus percipe, Domine , iniellige cla¬ 
morem meum. 

2. Intende voci orationis mece: rex meus et Deus 
meus . 

3. Quoniam ad te orabo ; Domine , mane exaudies 
vocem meam. 

4. Mane astabo tibi..:. 

Hoc velut praeambulo propheta sese ad orandum disponit, 
petendo ut a Deo audiri mereatur, et excilando semelipsum 
ad diligentiam et fervorem. 

Quod dicit : Verba mea auribus percipe... intellige... in¬ 
tende... postulat ut Dominus orationem suam perfecte audiat; 
ad quod requiruntur tria : vocis perceptio, significationis in¬ 
tellectio, et attentio rebus aliis non distracta. 

Quod addit: Quoniam ad te orabo , significat, se dignam et 
qualem Deus vult, quantum est ex se, orationem esse facturum. 

Mane exaudies vocem meam : mane astabo tibi... Accipi 
potest illud mane , vel proprie, pro tempore matutino ; vel figu¬ 
rate, ita ut significet cito, prompte, diligenter. — Eadem autem 
vox mane repetitur, ut summa orantis diligentia exprimatur. 
— Ad haec verba peculiariter respicere videtur Ecclesia, cura 
psalmum hunc, in otficio matutino recitat. 

Mane astabo libi, nempe salutatorum instar, qui principibus 
sese mane sistere solent honoris et obsequii causa : sic ego, 
inquit, astabo tibi, ut te oratione mea colam et honorem. 

4. Mane astabo tibi , et videbo : quoniam non Deus 
volens iniquitatem tu es-. 

5. Neque habitabit juxta te malignus : neque perma¬ 
nebunt injusti ante oculos tuos. 

6. Odisti omnes qui operantur iniquitatem : perdes 
omnes qui loquuntur mendacium: 

7. Virum sanguinum et dolosum abominabitur Domi¬ 
nus... 

Haec est velut prima pars orationis prophetae, quae in sancta 
consideratione coram Domino consistit. 

Astabo, inquit, et videbo , id est, considerabo perfectiones 
tuas et legem sanctam tuam : speciatim autem quoniam non 
Deus volens iniquitatem tu es. En fundamentum fiduciae, quod 
propheta pie considerabit ac meditabitur, ut tum sancta medi¬ 
tatione Deum laudet, et ipsemet fiducia in Deo atque amore 
divinae legis crescat. Hujusmodi enim consideratione, ex una 
parte, honorabit sanctitatem Dei ; et ex altera confirmabitur 
ipsemet in odio iniquitatis, et in fiducia ac spe divinae miseri¬ 
cordiae. 

Perdes omnes qui loquuntur mendacium : intellige mendacium 
perniciosum, atque calumniam adversus proximum. — Sensu 
autem tropologico, significatur non tantum mendacium quod- 

libet proprie dictum ; sed etiam omne peccatum : ut censet 
S. Chrysostomus, qui ait, omnes peccatores esse mendaces. Et 
re quidem vera, homo peccando mentitur practice et exercite , 
dicens : Bonum mihi est obedire creaturae potius quam Crea¬ 
tori, passionibus potius quam Deo. — Porro hujusmodi sensu 
lato, distinguitur mendacium cordis, oris et operis ; non secus 
ac peccatum. Eodem sensu, mendacio opponitur veritas, nempe 
practica, veritas justitiae ac legis Dei : Lex tua venias. Ps. 

jcivm. 

Virum sanguinum el dolosum abominabitur Dominus. Vir 
sanguinum est vir homicida, crudelis, sanguinem innocentem 
e (Tundens. Censet Le Blanc cum Cajetano, hic intelligi a Davide 
Saulem, qui tot sacerdotes jussit occidi (I Reg. XXII, 16) ; nec 
non Doeg Idumaeum, qui caedis ejusdem fuit instrumentum.— 
Mystice, vir sanguinum est, 1° diabolus, qui fuit homicida ab 
initio; 2° homo scandalizans proximum aut quovis modo animas 
occidens : Sanguinem ejus de manu tua requiram (lizech. III, 
18). — 5° Quilibet peccator, ut palet ex hoc Osee IV,. 2: Ei 
sanguis sanguinem tetigit , id est, peccata adjecta .sunt peccatis. 
Sic enim locum hunc exponunt S. Hieronymus, S. Cyrilliis et 
S. Gregorius, qui ait : Sanguis sanguinem tangit , quando pecca¬ 
tum peccato additur , ut ante Dei oculos adjunctis iniquitatibus 
anima cruentetur. (Homil. 2 in Ezech.) 

7_ Ego autem in multitudine misericordice tuce, 

8. Introibo in domum tuam: adorabo ad templum 
sanctum tuum in timore tuo. 

Semelipsum opponit impiis, quasi diceret : Quoniam odisti , 
Domine, iniquitatem, ideo et ego eam magis magisque fugiam, 
legique tuae magis magisque adhaerebo : quo fiet ut magnam 
misericordiam tuam sim experturus. 

In multitudine misericordice tuce : id" est, per misericordiam 
tuam magnam, in qua ex animo confido, reducar ab exilio ad 
locum sanctum tuum. 

Introibo in domum tuam , adorabo ad templum sanctum tuum... 
id est , prosternar coram Tabernaculo luo. Intelligit enim 
Tabernaculum foederis, non templum lapideum, quod postea 

I tantum a Salomone aedificatum est. 

9. Domine, deduc me injustitia tua : propter inimi¬ 
cos meos dirige in conspectu tuo viam meam. 

10. Quoniam non est in ore eorum veritas, cor eorum 
vanum est. 

11. Sepulcrum patens est guttur eorum, linguis suis 
dolose agebant : judica illos , Deus. 

12. Decidant a cogitationibus suis , secundum multi¬ 
tudinem impietatum eorum expelle eos : quoniam irri¬ 
taverunt te , Domine . 

Incipit altera pars , petitio. — Petit imprimis propheta, ut 
manu Domini removeantur impedimenta, quae ab hostibus variis 
suscitantur. 

9- Deduc me injustitia tua : propter inimicos meos dirige in 
conspectu tuo viam meam. — Interpretatio duplex : 1° Deduc 
me ratione justitiae tuae, qua moveri te decet ad protegendum 
me innocentem contra injustos inimicos ; et ne incidam in 
eorum manus, dirige benevole vias et gressus meos. — 2° De¬ 
duc me per semitas rectas justitiae et legis tuae et ita dirige 
actiones meas, ut semper agam in praesentia tua et quidem 
digne oculis tuis. 

10. Non est in ore eorum veritas , cor eorum vanumest: scilicet 
cor gerunt pravitate plenum. — Juxta hebraeum : cor eorum 
pravitates ; unde istuc vanum vulgatae, aequivalet voci pravum. 

11. Sepulcrum patens est guttur eorum : id est , eructans 
sermones fetidos, pestilentes et mortiferos. Sicut guttur exhi¬ 
betur ut sepulcri ostium ; ita insinuatur, cor improborum esse 
ipsum sepulcrum, in quo mors et putredo velut inhabitat, et ex 
quo verba pestifera naturaliter prodeunt : Ex abundantia enim 
cordis os loquitur (Matlh. XII, 34). — Eadem similitudine utitur 
Christus Dominus, loquens de Pharisaeis, quos comparat sepul¬ 
cris dealbatis, quae intus plena sunt ossibus mortuorum et omni 
spurcitia. Matlh. XXIII, 27. 

Judica illos , Deus : id est, eos pro merito damna et puni ; 
vel potius, damnabis et punies. Non enim ex animo odii vel 
vindiciae loquitur propheta ; sed ex notitia certa futuri, illud 
praedicit quod divina justitia efficiet. 

13. Et laetentur omnes qui sperant in te : in aeternum 
exidtabunt , et habitabis in eis. 

14. Et gloriabuntur in te omnes qui diligunt nomen 
tuum : quoniam tu benedices justo. 

15. Domine , ut scuto bonae voluntatis tuae coronasti 
nos. 

Exponit jam ultimum petitionis terminum : ut nempe ab ini¬ 
micis manu Dei liberatus, intret in domum Dei, ibique cum 
omnibus justis laetetur in Domino. 

Lictcntur omnes qui sperant in te... id est, laetentur justi, 
servi fideles Dei : intelliguntitr enim illi, qui opponuntur im¬ 
piis. Dicuntur autem hic justi sperantes in Deo : nempe perfecte 

sperantes, illa scilicet spe, quae cum charilate totiusque legis 
observatione conjuncta sit. Ideo illi qui sperant in te , mox dicun¬ 
tur, qui diligunt nomen tuum. — Illud in aeternum exullabunt y 
et habitabis in eis , significat, manebis in medio eorum , eos 
protegens et velut obumbrans. Vox enim hebrsea indicat, Domi¬ 
num justos protecturum per modum tentorii ; proinde ipsi 
quoque in Deo erunt, et erit Deus in eis , Deus omnia in omni¬ 
bus. I Cor. XV, 28. 

Et gloriabuntur in te... id est, gloriando exultabunt in te ; 
seu, gaudebunt velut ostentando omnium oculis bonum quod 
possident, et omnium congratulationes ac laudes recipiendo : 
fere sicut divites gloriantur iu divitiis. — Hinc intelligitur, tres 
laetitiae gradus exprimi dum dicitur: Laetentur... exultabunt... 
gloriabuntur in te. 

Ut scuto bonae voluntatis... id est, velut scuto benevolentiae, 
misericordiae protexisti nos. — Quoniam omnium bonorum 
radix est benevolentia ac misericordia Dei, cum ex illa proce¬ 
dat vocatio, justificatio, merita bona et ipsa glorificatio ; ideo 
concludit : Domine , ut scuto bonae voluntatis tum coronasti nos. 


Explicatio secunda. 

Psalmus quintus mystice spectatus, est oratio Ecclesiae ex¬ 
cellentissima, continens 1° praeambulum seu praeparationem 
animae ; 2° considerationem sanctam ; 5° petitionem veri boni. 

1° Praeambulum. — Accedens ad orationem prmpara animam 
tuam, et noli esse quasi homo quitenlat Deum (Eccli. XVIII, 25). 
Cujus moniti observantissima Ecclesia , ab initio orationis, 
Deum suum viva fide alloquens rogat, ut sese ad bene orandum 
juvare dignetur. Etsi enim solum videtur petere ut a Deo 
audiatur, re ipsa tamen indirecte petit gratiam digne et com¬ 
petenter orandi. 

Etenim dicendo : Verba mea auribus percipe , Domine... non 
sic rogat ut Deus percipiat, intelligat, attendat, quasi ille non 
omnia perciperet, intelligeret, semperque attenderet; sed quia 
quandoque orantem contemnit quasi non perciperet, vel non 
intelligeret, nec attenderet. IIoc autem modo Deus se gerit, 
quoties orans culpabiliter non attendit , vel non intelligit quae 
petit; vel ita frigide orat, ut vox ejus sursum ascendere non 
possit. Quapropter Ecclesia, Spiritu sancio suggerente, gratiam 
petit sic orandi , ut Deus non repellat orationem suam, sed 
percipiat sonum, intelligat sensum, et attentionem praebeat. 

2° Consideratio sancta. —Astabo tibi et videbo... in oratione 
mea imprimis considerare volo quam detestabile sit peccatum. 

Etenim tu, Deus, peccatum odio liabes et peccatorem pro 
justitia tua certo punies. Quapropter peccatum ut malum 
maximum, ornnisqne miseriae ac ruinae principium, super omnia 
detestandum ac fugiendum est ; justitia vero persequenda 
omni affectu ac studio, plenaque fiducia in Deo, qui justitiae 
studiosos amat, et misericordissime adjuvat : Videbo quoniam 
non Deus volens iniquitatem tu es...odisti... perdes omnes qui 
loquuntur mendacium. Ego autem in multitudine misericordi ce 
tuce , introibo in domum tuam. 

5° Petitio. — Non aurum neque argentum, aut bona quaelibet 
hujus mundi ego postulo ; sed gratiam perfecte tibi, Domine, 
serviendi, tibi eque laudes et obsequia deferendi in domo tua : 
quam gratiam a misericordia tua mihi non denegandam certo 
confido. In multitudine misericordice tuce introibo in domum 
tuam : adorabo ad templum sanctum in timore tuo. 

Interim vero hostes obstant, qui me impedire et retrahere a 
Domino contendunt. Tu, Domine, inter eorum insidias, in locis 
inviis et tenebrosis dirige gressus meos, esto mihi lumen et 
praesidium : Domine, decluc me in justitia tua : propter inimicos 
meos dirige in conspetu tuo viam meam... Hostes istos, sive 
visibiles, sive invisibiles, coerce, Domine, nec permittas nocere 
mihi, tu defensor justitiae et ultor iniquitatis: Judica illos , 
Deus ,... quoniam irritaverunt te, Domine. — Hic etsi Ecclesia 
tantum praedicit certam vindiciam peccatoribus infligendam ; 
formula tamen quasi imprecaloria aut eomminatoria utitur, quo 
magis semel ipsam omnesque homines a peccato deterreat, et 
iniquitatis odio inflammet. 

Profligatis hostibus laetabimur, inquit, in Domino : et quidem 
in hac vita imperfecte, in futura vero plene et perfecte. Tam 
optabilem ergo laetitiam, Domine, nobis concede : Et tceienlur 
omnes qui sperant in te... Gratiam hanc certa confidentia, a tua 
fidelitate in promissis et a tua misericordia exspecto : Quoniam 
tu benedices justo, Domine ; ut scuto bonce voluntatis luce coronasti 
nos. 

Sensus liturgicus. 

Recitatur psalmus iste quintus, 1° in oflicio spineae Coronae, 
nec non Lanceae et Clavorum Domini ; 2° in oflicio de Martyribus 
et Confessoribus ; 5° in oflicio Defunctorum. 

4° Quatenus psalmum recitat in oflicio de Christo, spectat 
Ecclesia Christum ejusque passionem, atque hinc promeritam 
justis omnibus gloriam. — Sic, ubi loquitur de viro sanguinum, 
intelligit peccatorem, effusi sanguinis Christi reum ; — ubi 
describit inimicos justitiae, respicit eos praesertim malitiam 
suam exercentes contra Christum ; — demum, ubi considerat 
laetitiam, benedictionem et coronam justo reservatam, respicit 

justum per excellentiam, Christum Dominum, qui per passionem 
suam, clavos ac spineam coronam, sibi nobisque omnibus 
meruit gaudium Spiritus sancti, coronam gratiae et coronam 
gloria*. 

2° Quatenus eumdem psalmum ponit in otTicio Martyris vel 
Confessoris, sensum huic particulari Sancto accommodat.. Itaque 
ubi loquitur de odio peccati, de timore Dei et oratione, de 
justo inter inimicos et persecutores Dei manu deducto, ac 
demum de justi praemio et corona, Ecclesia respicit illum 
justum, cujus sanctitatem et gloriam celebrat. Quod salis patet 
ex anliphona : Ixvtentur omnes qui sperant in te . Domine : 
quoniam tu benedixisti justo, scuto bonai voluntatis tuae coronasti 
cum. 

5° Quatenus psalmum usurpat in ollicio Defunctorum , 
Ecclesia intuetur animam justam ad visionem Dei in purgatorio 
suspirantem ; vel potius personam induens animae, vel anima¬ 
rum, quas fere jam in coelum introduxit, pia Mater divinam 
misericordiam supplex alloquitur. Itaque in earum persona 
orat, detestatur.peccatum, aspirat ad domum Dei ; rogat deduci 
in conspectu Dei, inter inimicos et obstacula spiritualia, ad 
beatum terminum, ad consortium omnium Sanctorum, ad coeles¬ 
tem laetitiam et coronam. His-congruit antiphona : Dirige, 
Domine Deus meus , in conspectu luo viam meum. 


PSALMUS VI. 

Domine, ne in furore tuo. 


1. Domine, ne in furore 
tuo arguas me : neque in ira 
tua corripias me. 

2. Miserere mei, Domine, 
quoniam infirmus sum : 
sana me. Domine, quoniam 

I conturbata sunt ossa mea. 

3. Et anima mea turbata 
est valde : sed tu, Domine , 
usquequo ? 

4. Convertere , Domine , 
et eripe animam meam : 
salvum me fac propter mi¬ 
sericordiam tuam. 


1. Domine, ne in furore tuo 
quem peccando commerui, arguas 
me : neque in ira tua corripias 
me. 

2. Sed clementer miserere mei, 
Domine, considerans quoniam in¬ 
firmus sum : et sana me, tam spiri- 
tualiter quam corporaliter segro- 
tum. Turbatte enim sunt omnes 
vires mete ; 

3. At prsecipue anima mea tur¬ 
bata est valde , tum peccatorum 
vulneribus , tum compunctione. Tu 
ergo, Domine, usquequo iratus eris 
milii poenitenti ? 

4. Convertere misericorditer , et 
libera animam meam a peccatis et 
a periculo damnationis : salvum me 
fac propter misericordiam tuam. 


II. — S. Scriptura* 


3 





34 


EXPOSITIONUM SERIES TERTIA 


5. Quoniam non est in 
morte qui memor sit tui : 
in inferno autem quis confi¬ 
tebitur tibi ? 

6. Laboravi in gemitu 
meo , lavabo per singulas 
noctes lectum meum : la- 
crjmis meis stratum meum 
rigabo. 

7. Turbatus est a furore 
oculus meus : inveteravi 
inter omnes inimicos meos. 

8. Discedite a me omnes 
qui operamini iniquitatem : 
quoniam exaudivit Dominus 
vocem fletus mei. 

9. Exaudivit Dominus 
deprecationem meam , Do¬ 
minus orationem meam 
suscepit. 

10. Erubescant et . con¬ 
turbentur vehementer om¬ 
nes inimici mei : convertan¬ 
tur et erubescant valde 
velociter. 


5. Quoniam non est in morte 
illa re terna , qui memor sit tui ad 
te laudandum : .in inferno autem 
quis laudibus suis confitebitur 
tibi ? 

6. Ecce peccati poenitens , fati¬ 
gatus sum gemitu meo : fletibus 
meis madefacio singubs noctibus 
lectum meum, et lacrymis meis 
stratum meum irrigo. 

7. Turbatus est et caligavit con¬ 
spectu furoris tui oculus meus : 
contemptibilis factus sum inter 
omnes inimicos meos. — At eos 
jam repuli, dicens : 

8. Discedite a me omnes qui 
operamini iniquitatem. — Atque 
ideo , ut certo confido, exaudivit 
Dominus vocem fletus mei. 

9. Exaudivit, inquam, Dominus 
deprecationem meam : Dominus 
orationem meam suscepit. 


10. Erubescant ergo, et con¬ 
turbentur vehementer omnes ini¬ 
mici animre mere : convertantur 
in fugam, et erubescant valde ve¬ 
lociter. 


Explicatio. 


Argumentum. — Psalmus iste, quem Ecclesia primum inter 
poenitentiales posuit, est oratio peccatoris, divinum judicium 
timentis, et ad reconciliationem aspirantis. 

Juxta Hebrajorum cloctores, a Davide conscriptus est pro 
sanitate corporis recuperanda , cum in poenam peccati sui 
morbo gravi laboraret, llorum opinionem inter alios sequitur 
Muisius, ita ut psalmum per accommodationem duntaxat de 
morbo spirituali intelligendum putet. — At Berlherius cum 
Bellarmino, Lorino, multisque aliis, censet eum litteraliter ad 
poenitentiam perlinere. Quae sententia eo probabilior est, quod 
Ecclesia ab antiquissimis temporibus hunc spalmum inter 
poenitentiales, et primo etiam loco numeravit. 

Dicendum ilaque videtur, prophetam occasione morbi ob 
peccatum indicti, deplorare aegrotantis aniime miseriam, anxie¬ 
tatem, et certamina ; Deumque orare ut ex hoc statu libere¬ 
tur (l). — Convenit sensus psalmi omni animae poenilenli, et a 
Deo veniam petenti. 

Mystice, per totum psalmum Christum Dominum spectare 
licet. Nam tres priores versiculi, nec non versus 6 et 7, sensum 
exhibent Christi , peccatorum nostrorum et jusljlite divinae 
pondus portantis, atque animae poenitentis exemplar praebentis. 

— Versu 4 et 5 petit gratiam suae resurrectionis, quae nostrae 
justificationis typus est. — Demum a versu 8 usque ad finem 
poenas annuntiat, suis inimicis impoenitentibus indigendas. 

I. Petit oie ino'igoi'e justitioe a Deo puoiiatur. 

II. Poenitentia suce vehemeoitiaon significat . 

III. Testatuo' gaudens se jam esse exauditum. 

_ V 

1. Domine , ne in furore tuo arguas me , neque in ira 
tua corripias me. 

Oratio vere poenitentis : non enim poenam et castigationem 
recusat, vel simpliciter deprecatur ; sed petit ut Dominus eum 
castiget in misericordia, non in ira. — Scilicet Deus peccatorem 
m ira corripit, quando non castigat ut salvet, et ex amore 
paterno ; sed percutit ut perdat, ac justitiae satisfaciat. Quod 
quidem facit in hac vita, sinendo peccatorem delabi in caecita¬ 
tem et obdurationem ; in altera vero, mittendo in gehennam. 

Petit itaque David ut castigetur a Deo misericorditer. Quod 
ut impetret varia profert argumenta, nimirum 1° infirmitatem 
suam, 2° turbationem animae suae, 5° misericordiam Dei, 4° glo¬ 
riam Dei. 

2. Miserere mei , Domine , quoniam infirmus sum : 
sana me , Domine , quoniam conturbata sunt ossa mea. 

Argumentum desumptum ab aegritudinis suae doloribus. 
Miserere, inquit, Domine, quoniam infirmitate gravi oppressus 
sum, tum corporali tum spirituali. Fateor quidem me juste 
castigari ; at vero ne punias ut judex, sed sana ut medicus. 

— Quoniam conturbata sunt ossa, id est robur meum fractum 
est et debilitatum, aegrotus sum valde. 

3. Et anima mea turbata est valde : sed tu , Domine , 
usquequo (non misereberis et non sanabis)? 

Argumentum sumptum a luibatione animae : id est a salutari 

(1) Sententiam hanc in explicatione sequemur : qui ali'er sentiunt, expo¬ 
sitionem ut mere accommodatam accip r ant. 

dolore de peccatis ac timore poenarum, quo intime movetur. — 
Magnam vim habet illud usquequo ? velut prolatum ab anima 
ita turbata, ut phrasim absolvere nequeat. 

4. Convertere Domine, et eripe animam meam : sal¬ 
vum me fac propter misericordiam tuam. 

Argumentum desumptum a misericordia. Convertere, id est, 
converte ad me faciem tuam, placare mihi. — Tripe animam , 
eam libera /nempe e servitute , e careere peccati, e manibus 
inimicorum. — Salvum me fac , reddendo mihi gratiam luam 
et salutem. Non enim sutlicit venia peccatorum, insuper resti¬ 
tuenda sunt jura ad haereditatem aeternam per peccatum amissa. 

5. Quoniam non est in morte qui memor sit tui : in 
inferno autem quis confitebitur tibi ? 

Argumentum desumptum a gloria Dei. Parce, inquit, Domine; 
quia secus in mortem aeternam deciderem, et sic memoria tua 
et laus tua ex parte periret. 

Si David hic, ut quidam censent, liberationem peteret a 
morbo et morte corporali, mors significaret obitum, et infernus 
sepulcrum ; sensusque foret, homines vita functos non posse 
jam Deum laudare in coetu fidelium, aut Dei cultum et gloriam 
in hoc mundo propagare. —At vero , si, quod verius est, pro¬ 
pheta tantum respicit veniam peccatorum a Deo impetrandam, 
tunc mors erit privatio gratiae, et infernus gehenna. — Sanctus 
Augustinus mortem et infernum, de obciecalione et obduratione 
peccatoris exponit, 

6. Laboravi in gemitu meo , lavabo per singulas 
noctes lectum meum : lacrymis meis stratum meum 
rigabo. 

7. Turbatus est a furore oculus meus .* inveteravi 
inter omnes inimicos meos. 

Secunda pars : poenitentiae suae vehementiam describit ; quod 
sane eo etiam intuitu facit, ut veniam impetret. Poenitentiam 
autem suam exponit, indicatis quatuor circumstantiis : 1° Labo¬ 
ravi. , inquit, in gemitu meo, id est fatigatus sum gemendo et 
suspirando. 2° Lavabo per singulas noctes lectum meum , lacrymis 
meis stratum meum rigabo ; id est, madefeci lectum abundantia 
laerymarum, quas orando et vigilando fundebam. 5° Turbatus 
est , id est, caligavit oculus meus prae ira tua, seu prae timore 
judiciorum tuorum ; — vel etiam , prae moerore meo , atque 
indignatione a me concepta contra peccatum. 4° Inveteravi inter 
omnes inimicos meos, id est, prae tristitia ac dolore quasi senio 
confectus sum, velut emarcui, videns me devictum et captivum 

inter omnes inimicos meos. — Vocat inimicos, eos omnes qui 
euin ad peccandum impulerunt, sive daemones, sive homines, 
sive ipsa vitia et habitus mali. Hos a se discedere jubet. 

8. Discedite a me omnes , qui operamini iniquitatem : 
quoniam exaudivit Dominus vocem fletus mei. 

9. Exaudivit Dominus deprecationem meam : Domi - 
nus orationem meam suscepit. 

Tertia pars : testatur gaudens se jam esse exauditum. — 
Inimicos suos hic vocat eos qui operantur iniquitatem ; inlellige, 
qui eam operantur ac producunt in ipso. Hos a se repellit, 
simulque declarat, se veniam impetrasse. Quibus verbis duo 
nos docet : 1° omne commercium esse rumpendum cum iis qui 
nobis sunt occasio peccati ; 2° orationem animae vere poeniten- 
tis a Deo exaudiri. (Jtque significet certitudinem exauditionis, 
idem bis,lerque repetit, subjungens : Exaudivit Dominus depre¬ 
cationem meam , Dominus orationem meam suscepit. 

10. . Erubescant , et conturbentur vehementer omnes 
inimici mei : convertantur et erubescant valde velo¬ 
citer. 

Concludit exoptando finem perfectum bellorum spiritualium. 
Sensus est : Confundantur pudore et conturbentur timore , 
utpote devicti, et discedant velocissime omnes inimici mei. — 
Potest etiam haec conclusio intelligi tanquam oratio prophetae 
pro conversione eorum hominum, qui vel persequendo vel alli¬ 
ciendo, ipsi causa peccandi fuerunt. Hoc sensu orat, ut illi, 
peccata sua agnoscendo, salutari pudore ac timore repleantur, 
et sic convertantur ad Deum velociter. — Potest denique esse 
imprecatio , seu praedictio , implenda in die judicii ; quando 
omnes impii turbabuntur, convertentur frustra ad agnitionem 
sui erroris , et maxima confusione condemnabuntur in aiter- 
num. 

Sensus liturgicus. 

Psalmus iste ponitur 1° in officio Defunctorum ; 2° inter Poe- 
nitentiales, primo loco. 

1° Quatenus recitatur pro Defunctis, est vox Ecclesiae, quae 
personam induens filiorum suorum in purgatorio gementium, 
humiliter misericordiam Dei et levamen implorat. Petit nimi¬ 
rum, ut effectus justae irae suae, flammas nempe piaculares. 
Dominus mitiget : misericorditer considerans, tum extremam 
miseriam ad quam redactae sunt purgatorii animae ; tum lau¬ 
dem Dei quae non in carcere Purgatorii, sed in aula coelesti 
cantanda est ; tum intimam animarum poenitentiam et dele- 

stationem de peccatis. Et quoniam poenilenlibus veniam pro¬ 
misit Deus, certa fiducia se prompte audiendam esse procla¬ 
mat : Dominus orationem meam suscepit. Erubescant et contur¬ 
bentur vehementer omnes inimici mei spirituales, qui me perdere 
voluerunt ; convertantur in fugam, erubescam valde velociter. 

2° Qua psalmus poenitentialis, est oratio uniuscujusque fide¬ 
lium, qui timore divinae justitiae salutariter contritus et humi¬ 
liatus, peccata confitetur ac detestatur, sibique misericorditer 
condonari postulat. Domine, inquit, ne in furore tuo me per¬ 
cutias, sed potius in misericordia ; ne peream morte aeterna 
in inferno, ubi laudare non possem nomen tuum, ad quod tamen 
laudandum creatus sum. Quoniam non est in morte qui memor 
sit lui, : in inferno autem quis confitebitur tibi . — Deinde ut 
veniam mereatur, ostendit poenitentiae sum lacrymas , et pro¬ 
positum non peccandi de cael ero : Discedite a me omnes , qui 
operamini iniquitatem... 


PSALMUS VII. 

Domine , Deus meus, in te speravi. 


1. Domine, Deus meus, 
in te speravi : salvum me 
fac ex omnibus persequen¬ 
tibus me, et libera me. 

2. Nequando rapiat ut 
leo animam meam : dum 
non est qui redimat, neque 
qui salvum faciat. 

3. Domine Deus meus, si 
feci istud : si est iniquitas 
in manibus meis : 

4. Si reddidi retribuenti¬ 
bus mihi mala : decidam 
merito ab inimicis meis in¬ 
anis (t). 

5. Persequatur inimicus 
animam meam, et compre¬ 
hendat, et conculcet in terra 
A T itam meam : et gloriam 
meam in pulverem deducat. 


1. Domine, Deus meus, in te, qui 
solus me liberare potes, speravi : 
salvum me fac ex omnibus perse¬ 
quentibus me, et libera me. 

2. Ne quando inimicus rapiat ut 
leo animam meam : dum non est 
qui redimat, neque qui salvum fa¬ 
ciat. 

3. Vide , Domine Deus meus , 
hac in causa innocentiam meam : 
si enim feci istud de quo me ac¬ 
cusant, si est vel ulla iniquitas in 
manibus meis ; 

4. Imo, si reddidi nocentibus mihi 
mala : non recuso poenam : decidam 
merito ab inimicis pulsus, omni suc¬ 
cessu vacuus; et in super 

5. Persequatur inimicus animam 
meam, et comprehendat me, et con¬ 
culcet in terra vitam meam, et glo¬ 
riam meam in pulverem deducat.— 
At quoniam innocens sum, 


(1) In hebrreo : Si rependi amico meo malum , et si mihi immerito adver¬ 
santem spoliavi. 

G. Exsurge, Domine, in 
ira tua : et exaltare in fini¬ 
bus inimicorum meorum. 

7. Et exsurge, Domine 
Deus meus , in praecepto 
quod mandasti : et syna¬ 
goga populorum circumda¬ 
bit te. 

8. Et propter hanc in 
altum regredere : Dominus 
judicat populos. 

9. Judica me, Domine , 
secundum justitiam meam : 
et secundum innocentiam 
meam super me. 

10. Consumetur nequitia 
peccatorum , et diriges ju¬ 
stum, scrutans corda et re¬ 
nes Deus. 

11. J ustum adjutorium 
meum a Domino, qui sal¬ 
vos facit rectos corde. 

12. Deus judex justus , ' 
fortis, et patiens : num- 
quid irascitur per singulos 
dies ? 

13. Nisi conversi fueritis, 
gladium suum vibrabit : 
arcum suum tetendit, et pa¬ 
ravit illum. 

14. Et in eo paravit vasa 
mortis : sagittas suas arden¬ 
tibus effecit. 

15. Ecce parturiit inju¬ 
stitiam : concepit dolorem , 
et peperit iniquitatem. 

16. Lacum aperuit , et 
effodit eum : et incidit in 
foveam quam fecit. 

17. Convertetur dolor 
ejus in caput ejus : et in 

6. Exsurge, Domine, in ira justa 
tua : et ostende te defensorem meum 
in conspectu inimicorum meorum. 

7. Et exsurge , Domine Deus 
meus in exsequendo prtecepto tuo 
quod statuisti de regno Israel in 
me transferendo : tunc synagoga 
populi tui circumdabit te cum lau¬ 
dibus. 

8. Propter hanc synagogam 
populi , in altum tribunal tuum 
conscende , ut vere dici possit : 
Dominus judicat populos. 

9. Judica me, Domine, ac defende 
secundum justitiam meam, et secun¬ 
dum innocentiam meam quae est 
in me. 

10. Tunc peribit atque irrita 
cadet nequitia peccatorum : et pros¬ 
pere deduces justum, o Deus, qui 
vere justos cognoscis , scrutans 
corda et renes. 

11. Ideo justum adjutorium mihi 
a Domino veniet, utpote qui salvos 
facit rectos corde. 

12. Utique judex justus est Deus, 
nec minus fortis quam patiens : 
putaiisne eum comminari semper 
absque effectu ? 

13. Nisi conversi fueritis a pec¬ 
cando, gladium suum vibrabit oculis 
vestris. Jam enim arcum suum 
tetendit et paravit; 

14. Et in eo paravit instrumenta 
mortis : sagittas , inquam , suas , 
quas flammis similes effecit. 

15. Ecce inimicus meus parturiit 
injustitiam et peccata : concepit 
enim dolorem, milii justo inferen¬ 
dum, et inde peperit ac perfecit 
concepta facinora contra me. 

16. Foveam aperuit et effodit 
eam ; et, Deo sic faciente , incidit 
ipse in foveam quam fecit mihi. 

17. Nam labor ejus et conatus 
nocendi vertetur in caput ejus : et 

verticem ipsius iniquitas 
ejus descendet. 

18. Confitebor Domino 
secundum justitiam ejus : 
et psallam nomini Domini 
altissimi. 


in verticem ipsius iniquum ejus 
consilium descendet. 

18. Ego vero, Domino protegente 
triumphans , confitebor Domino 
propter justitiam ejus : et psallam 
nomini Domini altissimi. 


Explicatio. 

Argumentum. — Oratio justi , qui calumniis, persecutioni¬ 
bus, doloribusque obnoxius, Dei opem implorat, ipsique invio¬ 
labilem fidelitatem promittit. 

Occasio historica hujus psalmi probabiliter fuit, vel calumnia 
Saulis, qua Davidem tanquam sibi insidiantem perduellionis 
accusavit (I Reg. XXII , 8) ; — vel viluperium et. calumnia 
Semei, qui maledixit Davidi, cum fugeret persecutionem Absa- 
lonis, et ait regi : Egredere, vir sanguinum, el vir Bclial : reddi¬ 
dit tibi Dominus universum sanguinem domus Sani, quoniam 
invasisti regnum pro eo (II Reg. XVI, 8). IJ;ec enim respicere 
videtur psalmista, dicens : Domine si feci istud, si est iniquitas 
in manibus meis .... 

Quoecumque autem exterum circumstantiae fuerint,et quidquid 
immediate et velut humano oculo David respexerit ; illud certum 
est,eum cnjuscumquejusli,calumniamsustinentis, praecipue vero 
Christi, prophetice personam gessisse. Etenim per os Davidis, 
Christus in passione positus , Patris opem implorat, ut per 
Resurrectionem ab omni calumnia, omnique malo liberetur ; 
sic enim futurum, ut homines Patrem agnoscant, et ad eum 
laudandum in unam Ecclesiam conveniant. Deinde ipse, consti¬ 
tutus judex, inimicis suis terribile annuntiat judicium, nisi con¬ 
vertantur ; ac demum aeternas Patri gratias agit. 

I. Exponit Deo innocentiam suam. 

It. Dei defensionem postulat. 

III. Inimicos de vindicta Dei prannonet. 


1. Domine Deus meus , in te speravi: salvum me fac 
ex omnibus persequentibus me, et libera me. 

2. Nequanclo rapiat ut leo animam meam : dum non 
est qui redimat, neque qui salvum faciat. 

Orationem incipit testando spem suam ac fiduciam, quam in 
solo Deo constituit, a quo solo possit a certa morte liberari. 

Jn te , inquit , Domine , non in humanis praesidiis , speravi , vel 
spero ; tu salva me ; secus periturum : cum nemo praeter te 
salvare me possil. —Inimici et persecutores respectu Davidis, 
erant Saul, vel Absalom et omnes eis adhaerentes. — Respectu 
Christi, Ecclesiae, el animae justae, inimici designantur non 
lanium visibiles, sed etiam invisibiles, ut facile inlelligilur. 

Quod addit in numero singulari : Ne rapiat ut leo , respicit 
aliquem ducem hostium suorum : sive Saniem, sive Absalom, 
sive hujus consiliarium Achilophel. — Mystice indicatur leo 
rugiens, adversarius noster diabolus. 

Non est qui redimat, id est., qui liberet: utitur enim Scriptura 
voce redemptionis pro quacumque liberatione, etiamsi non liat 
proprie per solutionem pretii. 

3. Domine Deus meus , si feci istud , si est iniquitas 
in manibus meis. 

4. Si reddidi retribuentibus mihi mala : decidam 
merito ab inimicis meis inanis. 

5. Persequatur inimicus animam meam , et compre¬ 
hendat , et conculcet in terra vitam meam : et gloriam 
meam in pulverem deducat. 

Ostendit Deo innocentiam suam in crimine, quod per calum¬ 
niam sibi objicitur ; teslaturque se ad quamvis poenam esse 
paratum, si oculis Dei reus fuerit. Ista loquendi libertas ac 
securitas ex bona Davidis conscientia oritur respectu Saulis. — 
Respectu autem Dei, quantumvis bona et tranquilla sit con¬ 
scientia nostra, timide semper et humiliter loqui debemus, sicut 
Paulus : Nihil mihi conscius sum , sed non in hoc justificatus sum. 
I Cor. IV, 4. 

Si est iniquitas in manibus meis, nempe si iniquitatem illam 
commisi, quam de me suspicatur Saul. — De innocentia facti 
loquitur, non personae ; alioquin omnes sumus peccatores, et 
gratia Dei indigemus. Quatenus tamen Christi typum gerit 
propheta , justitia quam sibi attribuit , ut patet, absolute 
inielligenda est. 

Illud si est iniquitas in manibus meis , etiam significare potest: 
Si inique egi erga Saul, reddens ei malum pro beneficiis. Sic 
enim jam incipit pulcherrima gradatio, qua oratio crescit usque 
ad finem hujus testificationis. 

4. Si reddidi retribuentibus (id est , nocentibus) milii mala... 
Non modo non reddidi malum pro bono, sed quod magis 
excusabile foret, ne malum quidem ullum pro injuriis red¬ 
didi (i). — En injuriarum condonatio, nobilis vindicta Christiana, 

(1) Uti jam notatum supra, hebrseo vox retribuentibus sumitur in bonam 
partem : ita ut alia exsurgat gradatio , et egregius parallelismus : Si 
reddidi amico meo malum : et si spoliavi inimicum meum sine causa... 

victoria quam justus de semelipso et de inimicis suis refert, 
secundum illud Apostoli : Noli vinci a malo, sed vince in bono 
malum. Kom. XII, 21. 

Decidam merito ab inimicis meis inanis : id est, si me reum 
vides, Domine, non recuso poenam, ne des milii victoriam, fac 
discedam e proelio sine ullo successu militari ; imo inimicus 
meus persequatur me ut occidat , me capiat, ignominiose 
destruat vitam meam, et nomen meum cum infamia deleat. 

6. Exsurge, Domine , in ira tua, et exaltare in finibus 
inimicorum meorum. 

Secunda pars : Dei defensionem pelit, et explicat quomodo 
causam suam ad ipsius Dei laudem vindicari velit. Exsurge, 
inquit, Domine, velut e somno, ut debelles inimicos meos ; 
appare sublimis in regione eorum, eos ibi vincendo. 

7. Et exsurge , Domine Deus meus, in praecepto 
quod mandasti, et synagoga populorum circumdabit te. 

Rationem affert cur Deum exsurgere deceat. Sensus est : 
Defende, Domine, causam meam, quae etiam est causa tua, 
propter decretum quo mandasti milii gubernare populum tuum, 
additis promissionibus. Da ergo milii victoriam de hostibus, et 
populus, inter me et Absalom divisus, iterum conjungetur in 
unum, et quidem coadunabitur, Domine, circa te, quia in tuo 
cultu per me confirmabitur. — Praeter hanc expositionem com¬ 
munem, alia datur probabilis, statuens psaltem provocare ad 
Dei justitiam, juxta quam praecepit jus cuique suum tribuendum. 

Sensu spirituali, synagoga populorum est Ecclesia, seu regnum 
Dei, Christo Domino datum praecepto seu decreto divino. 

8. Et propter hanc in altum regredere. Dominus 
judicat populos. 

Propter hanc synagogam, inquil, et coelum fidelium, in tribu¬ 
nal tuum seu judicii solium ascende, o Domine, qui judicas 
populos. — Dicit regredere , iterum ascende .^quia Deus, dum 
dilferl impiorum poenam, videtur justitiae suae sedem reliquisse ; 
et ad illam reverti, quando incipit punire. — Dominus judicat 
populos, id est : Sicut judicis terreni est proprium judicare 
privatos; ita Domini est, judicare ipsos judices, reges et 
populos. 

9. Judica me, Domine, secundum justitiam meam; 
et secundum innocentiam meam super me. 

Haec velut petitionis conclusio est, quasi dicat : Itaque, 
Domine, propter gloriam tuam, reversus ad tribunal tuum 

justam meam causam defende. — Innocentia mea super me, 
inlelligilur , ut S. Hieronymus vertit , qure est in me. — 
De innocentia iterum loquitur sua erga Saulem, cui nihil nocuit; 
non de sua innocentia erga Deurn, cui omnes sumus peccalores 
ac debitores. 

10. Consumetur nequitia peccatorum, et diriges jus¬ 
tum : scrutans corda et renes, Deus. 

Tertia pars, inimicos de divina vindicta praemonet, atque hoc 
modo eos hortatur ut resipiscant. — Peribit, inquit, iniquitas 
impiorum, nempe non alium fructum producet quam ruinam 
ipsorum ; sed justum, o Deus, in via sua diriges et custodies. 
Ratio est quod tu, o Deus, scrutans corda et renes, cognoscis 
qui sint vere justi : cum intima hominum tibi manifesta sini. 
— Corda ei renes in Scripturis designant secreta et intima 
hominis, ita tamen ut cor potius indicet cogitationes, renes vero 
affectus et desideria. 

11. Justum adjutorium meum a Domino, qui salvos 
facit rectos corde. 

Enuntiatam sententiam universalem applicat causa) suae in 
particulari, quasi diceret : Quoniam proprium est Dei corda 
scrutantis, salvos facere rectos corde ; ideo dabit mihi adjuto¬ 
rium justum. 

12. Deus Judex justus, fortis et patiens :■ numquid 
irascitur per singulos dies ? 

Convertit se ad inimicos, ut eos directe admoneat, dicens, 
Deum esse judicem, patientem quidem et minime praecipitem ; 
sed tamen justum, et qui a comminationibus ad poenas inevita¬ 
biles deveniet. 

Numquid irascitur , id est, an non comminatur quotidie? Hic 
verus sensus videtur textus Vulgatae, qui sic omnino conciliatur 
cum hebraeo. Textus enim hebraeus hoc modo a S. Hieronymo 
vertitur : Deus judex justus et foriis , comminans tota die; scilicet 
minatur quidem antequam puniat, patienterque exspectat pec¬ 
catoris conversionem ; at solummodo aliquamdiu, usque ad 
horam justitia). Quod idem S. Petrus sic enuntiat ; Patienter 
agit propter vos, nolens aliquos perire sed omnes ad poenitentiam 
reverti. II Pet. III, 9. 

13. Nisi conversi fueritis, gladium suum vibrabit : 
arcum suum tetendit, et paravit illum. 

14- Et in eo paravit vasa mortis : sagittas suas 
ardentibus effecit. 

Minas impiis divinitus intentatas explicat per hypotyposin Dei 

irati et comminantis. Nisi, inquit, mature conversi fueritis ad 
justitiam, manu Dei percutiemini et peribitis. Jam paravit, 
(hebraice acuit) gladium et arcum mortiferum : brevi et terribi¬ 
liter feriet pertinaces inimicos. — Utitur similitudine gladii et 
arcus, ut significet Deum ferire tam eminus quam cominus. 

Sagittas suas ardentibus ejjccit : id est, tela paravit, fabrica¬ 
vit contra ardenter persequentes justum, seu contra peccatores 
pertinaces et impoenitentes. — Juxta alios : Paravit instru¬ 
menta mortifera , et sagittas confectas ex ardenti materia, 
nempe tela ignita, quae velocissime et summa vi penetrent 
omnia. Aliquando enim, aiunt, Antiqui sagittas muniebant pice, 
aliisve rebus concipiendo igni aptis, et ignitas mittebant. 

15. Ecce parturiit injustitiam : concepit dolorem , et 
peperit iniquitatem. 

16. Lacum aperuit et effodit eum : et incidit in fo¬ 
veam quam fecit. 

17. Convertetur dolor ejus in caput ejus : et in verti¬ 
cem ipsius iniquitas ejus descendet. 

Ilis tribus versiculis ostendit effectum minarum Domini, el 
quomodo impii inevitabilem ruinam incurrant, Dei justitia 
mirabiliter faciente, ut omnes eorum machinationes in ipsos 
convertantur. Ecce-enim, inquit, aliquam iniquitatem, aliquas 
insidias struxit justo, eique velut foveam paravit : sed ipsemet 
incidit in eam ; omniaque mala quae alteri molitur, ipsemet 
tanquam lapides sursum projectos, in suum caput recipiet. 

Quod dicit parturiit injustitiam, statim distinctius explicat, 
addendo : Concepit dotorem, id est, dolorem inferendum animo 
statuit, ex quo velut semine paril ur iniquitas , seu iniquum 
opus externum. — Fovea designare videtur insidias occultas , 
dolor et iniquitas, violentiam manifestam ; quae omnia similiter 
in auctores recident. 

18. Confitebor Domino secundum justitiam ejus : et 
psallam nomini Domini altissimi. 

Concludit dicendo, laudaturum se Deum secundum justitiam 
ejus , id est, prout meretur ejus justitia, qua* tam mirabiliter 
liberat justos, et punit impios. Testimonium gratitudinis est, 
quo propheta promittit, se laudaturum semper justissimum 
Dominum, cujus manu ab omnibus inimicis suis liberatus est. 


Sensus liturgicus. 

Psalmus iste recitatur in ollicio Defunctorum tanquam oratio, 
qua Ecclesia, in persona enjusvis fidelium piacularibus flammis 
traditorum, liberationem a Deo petit. 

Iltco autem petitio nllegorice proponitur. Anima enim orans 
sese constitutam exhibet velut inter inimicos, a quibus acerrime 
et injuste prorsus opprimitur. Quapropter suam innocentiam 
Deo prae oculis ponens, divinam justitiam appellat, ut ab iniquis 
vexationibus liberata, Dei laudes cum gralitudine et amore 
celebrare possit. 

Atqui in sensu Ecclesiae, inimici injusti sunt inimici animae , 
diabolus et peccatum, quorum effectus sunt poenae purgatorii. 
Qui quidem inimici vere injusti sunt, quia perdere volunt 
animam, Christi sanguine redemptam, el regni coelorum hae¬ 
redem. 

Anima se dicit innocentem : non quidem in se, nam ipsa 
peccavit, et ignem expiatorium meruit; sed in Christo, qui 
sanguine suo pro peccatis ipsius satisfecit. 

Itaque Dei justitiam appellat, ut satisfactionibus Christi sibi 
applicatis, poenas Purgatorii remittat ; et sic in creatura sua 
de spirituali hoste , peccato, perfecte triumphet. Tunc ipsa 
anima , in coelum admissa, Christi justitiam ac triumphum 
cantabit : Confitebor Domino secundum justitiam ejus : et psal¬ 
lam nomini Domini altissimi. 


PSALMUS VIII. 

Domine , Dominus noster. 


1. Domine, Dominus no¬ 
ster , quam admirabile est 
nomen tuum in universa 
terra ! 

2. Quoniam elevata est 
magnificentia tua super coe¬ 
los. 

3. Ex ore infantium et 
lactentium perfecisti laudem 
propter inimicos tuos : ut 
destruas inimicum et ulto¬ 
rem I 

4. Quoniam videbo coelos 
tuos, opera digitorum tuo¬ 
rum : lunam et stellas quae 
tu fundasti. 

5. Quid est homo, quod 
memor es ejus ? aut filius 


1. Domine, Dominus noster, quam 
admirabile est nomen tuum , ac 
splendor operum tuorum in universa 
terra ! 

2: Vere fulget magnificentia tua 
in altitudine coelorum. 


3. Quod autem non minus mira¬ 
bile, ex ore infantium et lactentium 
educis laudem perfectam ; et quidem 
propter inimicos tuos et persecu¬ 
tores, ut eos confundas et evidenti 
justitia punias. 

4. Quoties contemplor coelos tuos, 
quos tuis digitis tam mirabiliter 
ornasti : lunam et stellas , quas e 
nihilo condidisti : toties admirans 
majestatem tuam laudo. 

5. Inde vero oculos deflectens in 
hominem , obstupescens exclamo : 

hominis , quoniam visitas 
eum ? 

6. Minuisti eum paulo 
minus ab angelis, gloria et 
honore coronasti eum : et 
constituisti eum super opera 
manuum tuarum. 

7. Omnia subjecisti sub 
pedibus ejus, oves et boves 
universas : insuper et pecora 
campi. 

8. Volucres coeli et pisces 
maris : qui perambulant se¬ 
mitas maris. 

9. Domine, Dominus no¬ 
ster , quam admirabile est 
nomen tuum in universa 
terra! 


Quanta , o Deus, huic humillimce 
creaturae conferre dignatus es ! quid 
enim est homo ut ita memor sis ejus, 
tantaque misericordia eum visites? 

6. Ecce condidisti eum tam nobilis 
natu ree ut non sit inferior angelis 
nisi modico; formando eum ad 
imaginem et similitudinem tuam, 
gloria et honore quasi coronasti 
eum , et regali dominio eum 
instruendo, constituisti super opera 
manuum tuarum. 

7. Omnia enim subjecisti sub 
pedibus ejus, non tantum animalia 
domestica, ut oves et boves ; sed 
etiam silvestria : 

8. Imo aves coeli, et ipsps pisces 
maris cum omnibus quae moventur 
in abyssis aquarum. 

9. Non possum utique quin prop- 
terea exclamem : Domine, Dominus 
noster, quam admirabile est nomen 
tuum in universa terra ! 


Explicatio. 

Argumentum. — Nocturno tempore, ut mulli existimant , 
stellatum coelum aspiciens propheta, in Dei laudes erumpit, 
Deique potentiam, sapientiam ac. benignitatem celebrat, prae¬ 
cipue erga genus humanum. 

Psalmus etiam propheticus est, praenuntians Christi regnum 
et potestatem, nec non humani generis per Christum exalta¬ 
tionem. 

Etenim, 1° hunc sensum psalmistae verbis subesse unanimiter 
Patres et interpretes docent ; etsi non omnes totum psalmum 
litterali ter, proprie, et immediate ad Christum referunt. 

2° Deinde id patet, tum ex Evangelio, tum ex Epistola ad 
Hebr;eos. Etenim apud Matthaeum (XXl, 15, 16), videntes 
principes sacerdotum et scribae mirabilia qwe (Jesus) fecit, et 
pueros clamantes in templo et dicentes : Ilosannu filio l)avid : 
indignati sunt , et dixerunt ei : Audis quid isti dicunt ? Jesus 
autem dixit eis : Utique. Nunquam legistis : quia cx ore infan¬ 
tium et lactentium perfecisti laudem ? — Item Paulus scribit, 
ITebr. 11, 9 : Eum autem qui modico quam an geli minoratus est 
videmus Jesum , propter passionem mortis , gloria et honere 
coronatum. Cf. 1 Cor. XV, 26 ; Eph. 1, 22. 

Dure psalmi partes distingui possunt : 

I. Dei magnificentia in universo mundo resplendens. 

II. Dei benignitas erga hominem,quemuniversimundiregem constituit. 


Quo clarior autem expositio evadat, tradenda videlur expli¬ 
catio triplex : prima litteralis , non Messianica ; altera item 
litteralis , de Messia ; tertia mystica , quatenus est laus Dei in 
ore Ecclesire. 

1. Domine , Dominus noster , quam admirabile est 
nomen tuum in universa terra ! 

Exclamatio admirantis opera Dei : Quam admirabile, inquit, 
est, o Domine, nomen tuum !... id est, quam admirabilis gloria 
tua , manifestatio ac splendor tui . seu ture magnitudinis ! — 
Nomen Dei , prout in Scriptura usurpari solet, est 1° ipse Deus, 
quatenus cognitus aut manifestatus. — 2° Quandoque est sim¬ 
pliciter Deus, et quidquid ad Deum ejusque cultum pertinet. — 
5° Non raro etiam est Dei virtus, potentia, protectio, auctoritas, 
et quilibet influxus Dei in hominem. 

Ut istud vetui prseambulum explicetur, enumerantur varia 
Dei mirabilia : nimirum, 1° firmamentum, 2° laus Dei in ore 
parvulorum, 5° coelum stellatum, 4° Dei benignitas erga homi¬ 
nem. Postremo repetitur initialis exclamatio. 

2. Quoniam elevata est magnificentia tua super coelos. 

Primum inter opera mirabilia Dei, majestas firmamenti. Par¬ 
ticula quoniam probabilius hic mere connexiva est, et non cau¬ 
salis ; quod apud Hebraeos frequenter occurrit. — Elevata est 
magnificentia luci super coelos : id est, spectabilis est, magnifica 
gloria tua in altis coelis, seu in altitudine coeli. Eodem fere sensu 
cantavit Habacuc : Operuit coelos gloria ejus , ei laudis ejus plena 
est terra. Ilab. III, 5. 

3. Ex ore infantium et lactentium perfecisti laudem 
propter inimicos tuos : ut destruas inimicum et ultorem. 

Alterum opus Dei mirabile : laus ejus a parvulis celebrata. 

Illud ex ore infantium et lactentium, videtur esse metaphora 
hyperbolica : significans, tantam esse ac tam perspicuam glo¬ 
riam Dei, ut ipsi infantes et lactentes eam videre quodammodo 
et celebrare possint. 

Ut destruas , inquit, inimicum el vitorem : seu, ut perdas 
inimicos nominis Ini et adversantes tibi : id est, ut justam ratic- 
nem habeas et habere te ostendas eos delendi. 

4. Quoniam videbo coelos tuos, opera digitorum tuo¬ 
rum, lunam et stellas quae tu fundasti. 

Tertium miraculum, splendor stellarum. 

Quod dicit : Quoniam videbo coelos luos , id est, quando, 
quoties coelos aspicio. — Opera digitorum tuorum , id est , 
manuum tuarum. Dicit autem, non manuum nec brachiorum , 
sed digitorum : 1° ut ostendat summa facilitate coelos a*Deo 
fuisse conditos, non secus ac Isaias dicit : Quis appendit tribus 
digitis molem terree ? (Isai. XL, 1.2.) — 2° Ut ostendat coelorum 
pulchritudinem et artificium : digitis enim fiunt opera subtilia 
et pretiosa, ad qu® facienda ingenium, non labor requiritur. 

Videbo... lunam et stellas... Solis non meminit, 1° quia loqui¬ 
tur forte nocturno tempore. Imo id solitum erat prophetae, ut 
nocte orationi et contemplationi vacaret ; cum tempus illud ob 
quietem ac silentium ad res divinas sit aptius : Media nocte, 
inquit, surgebam ad confitendum tibi. CXVIII. 

5. Quid est homo, quod memor es ejus ? aut filius 
hominis, quoniam visitas eum ? 

6. Minuisti eum paido minus ab angelis , gloria et 
honore coronasti eum : et constituisti eum super opera 
manuum tuarum. 

Pars altera : Dei benignitas et magnificentia erga hominem: 

Quid est homo... Novum et maximum miraculum , quod. 
Deus hominem, creaturam tantillam diligere et exaltare digna¬ 
tus est. Considerans scilicet propheta, firmamentum omnem- 
que ornatum cceli creatum 'esse propter hominem, exclamat : 
Quid est homo quod memor es ejus ? aul filius hominis quoniam 
visitas eum ? id est, quod eum tam studiose curas ac tanta 
providentia prosequeris. Quod enim dicitur Dens memor esse, 
visitare , intelligitur ad benefaciendum. — Beneficia porro Dei 
erga hominem qmenam sunt ? 

Minuisti eum paulo mimis ab angelis : id est, paulo duntaxat 
inferiorem eum constituisti angelis , eisque fere aequalem ; 
deinde gloria, et honore coronasti eum, — ct constituisti eum 
super opera manuum tuarum. — lloc versiculo commemo¬ 
rantur Dei erga hominem beneficia tria : 1° humana* natur® 
nobilitas, fere angelis aequalis ; 2° honor imaginis ac simili¬ 
tudinis Dei, in eo resplendens ; 5° potestas ei data ac dominium 
in omnia opera Dei, praesertim in animalia, domestica ct silva¬ 
tica, aerea et aquatica. 

7. Omnia subjecisti sub pedibus ejus, oves et boves 
universas : insuper et pecora campi. 

8. Volucres coeli et pisces maris : quce perambulant 
semitas maris. 

9. Domine, Dominus noster, quam admirabile est 
nomen tuum in universa terra ! 

Quod supra dixit, hominem a Deo praepositum esse reliquis 
creaturis, hic per enumerationem explicat : omnia, inquiens, 
ei subjecisti, oves, boves et pecora campi, volucres coeli et 
pisces maris : — quibus alludere videtur ad verba Dei de 
homine prolata in principio : Prcesit piscibus maris, et volatilibus 
coeli, ci bestiis, universceque terree , omnique reptili quod move¬ 
tur in terra. Gen. I, 26. 

In fine concludit dicens : Ergo mundus universus, praecipue 
homo, mirabilis quaedam manifestatio est divinarum perfec¬ 
tionum : Quam admirabile est nomen tuum in universa terra ! 

( Explicatio secunda. 

Quatenus propheticus est psalmus, et respicit Christum 
Dominum, longe clarior apparet et pulchrior. Intuens enim 
propheta mundum, Christi lumine perfusum : Domine, excla¬ 
mat, qui vere es Dominus noster, quam admirabile est nomen 
tuum in universa terra ! Ubique celebraris et adoraris ut Deus 
omnipotens, trinus et unus, Creator omnium visibilium et 
invisibilium. 

Per Jesum Christum Filium tuum elevata est magnificentia tua 
super coelos : id est, doctrina et operibus plane coelestibus 
Messim, mirabilia mysteria tua manifestabuntur. 

Quae quidem Christi doctrina et miracula vel ex ore infan¬ 
tium elicient laudem tuam ; atque occasio erunt ruinae inimi- 

I eorum ea respuentium. Pueri enim in templo clamabunt : 
Hosanna filio David ; Pharisaei vero interim Christo mortem 
parantes incurrent vindictam Dei et excidium. — Pueri autem 
illi repraesentant omnes spiritualiler parvulos, nempe Aposto¬ 
los, humilesque Christi discipulos ; Pharisaei vero, superbos 

i ac sapientes saeculi, inimicos Christi et persecutores. Abscon¬ 
disti luee a sapientibus et prudentibus, et revelasti ea parvulis. 

Matth. XI, 25. 

Sequentibus verbis : Quoniam videbo coelos tuos... lunam et 
stellas quw tu fundasti , Spiritus sanctus imaginem exhibet 
Ecclesiae terrestris, quae nocturno tempore hujus saeculi figu¬ 
ratur symbolo lunae. Ecclesia enim instar lunae , amicta est 
lumine sciis jusiitice, Christi, qui tamen nunc in terris visibi¬ 
li. — S. Scripttrae. 

lis non est ; progrediturque stipata stellis innumeris, quae sunt 
imago Apostolorum, Pastorum, Doctorum, Sanctorum omnium 
Ecclesiam coronantium. 

Quid est homo, quod memor es ejus ? aut filius hominis... In- 
telligitur hic homo et filius hominis per excellentiam : Christus, 
Filius Dei incarnatus. Quid est ille secundum naturam hu¬ 
manam, ut eum, o Pater «terne, appelles Filium tuum uni¬ 
genitum, dilectum, in quo complacuisti libi ! 

Minuisti eum paulo minus ab angelis... Dupliciter hoc in- 
telligi potest : 1° Filium tuum incarnando interiorem angelis 
constituisti, nempe in natura humana, qua angelis est paulo 
inferior. — 2° Infra angelos et in mortali humilique conditione 
eum constituisti paulisper , ac brevi tempore. Scilicet Christus 
tempore suae vitae mortalis humiliatus est ; deinde vero, in 
resurrectione atque ascensione, gloria et honore coronatus. 

Omnia subjecisti snb pedibus ejus... En Christi regnum, 
ejusque potestas suprema in coelo et in terra. Sub pedibus ejus 
i. e. sub humanitatis ejus dominatu, subjecta sunt omnia, 
coelestia, terrestria et infernalia. Suscitans illum a mortuis , et 
constituens ad dexteram suam in coelestibus , supra omnem princi¬ 
patum et potestatem... Omnia subjecit sub pedibus ejus ; et ipsum 
dedit caput supra omnem Ecclesiam. Eph. I, 20, seq. 


Explicatio tertia. 

Psalmus sensu mystico spectatus, et quatenus editus, non in 
persona prophetae, sed in persona Ecclesiae, est ejusdem 
Ecclesiae vox, magnalia ac mirabilia Dei universa, Spiritu sancto 
suggerente, celebrantis. 

Aspiciens enim oculo fidei opera Dei, admiratione atque 
amore rapta exclamat : « Domine , Dominus noster , quam 
admirabile est nomen tuum in universa terra !... Quam admira¬ 
bile non tantum in ordine naturae, sed etiam et praecipue in 
ordine gratiae, per Christum manifestatae ! 

«At vero, quia abscondisti haec praesertim Christi mysteria, 
a sapientibus et prudentibus, et revelasti ea parvulis ; quia ore 
infantium haec celebranda voluisti : da mihi oculos humilium, 
et labia pura infantium, ut-perspiciam et enarrem omnia 
mirabilia tua. 

« Tunc videbo coelos tuos : i e. totum ordinem gratiae, 
ordinem illum excelsum, spiritualem, super omnem terrenam 
mutabilitatem in aeternum constitutum... Videbo Ecclesiam 
tuam, cum Pastoribus, Doctoribus, omnibusque Sanctis suis 
regnantem in universo mundo, sicut luna cum stellis splendentibus 

dominatur in universo firmamento. Videbo coelos tuos, limum et 
stellas quce tu fundasti. 

« Non autem opera tua duntaxal, sed te ipsum videbo, in 
Jesu Christo, filio tuo unigenito, qui propter nos homines 
descendit de coelo, et incarnatus, et homo factus est : Quid est 
homo , aut filius hominis , quoniam visitas eum ! Siccine dilexisli 
mundum, ut Filium tuum unigenitum dares ! Facta sunt haec 
per viscera misericordice Dei nostri , in quibus visitavit nos oriens 
ex alto. Luc. I, 78. 

« Ilunc autem Christum tuum ut undequaque mirabilem 
efficeres, primum humiliatum, deinde exaltatum, constituisti 
Regem universorum. Eum qui modico quam angeli minoratus 
est , videmus Jesum , propter passionem mortis, gloria et honore 1 
coronatum. Omnia subjecisti sub pedibus ejus (llebr. II, 8, 9) : 
angelos, hominesque justos, imo etiam peccatores. » 

Psalmi conclusio. — Tam stupendo mysteriorum Dei spe¬ 
ctaculo magis magisque admiratione rapta et amore succensa. 
Ecclesia sicut exorsa est, ita concludit, exclamans : Domine, 
Dominus noster , quam admirabile est nomen tuum in universa 
terra ! 

Quo affectu sanctissimo velut absorpta conquiescit. 

Nota\°(\). Sic SS. Patres animalia in psalmo enumerata 
intelligunt, ut domestica designent angelos , omnesque justos ; 
reliqua vero, omnis generis peccatores. Oves et boves, inquit 
Augustinus in hunc locum scribens, intelligamus omnes sanctos: 
vel, sicut oves, innocentiae fructum dantes ; vel etiam, ut boves, 
operantes ut terra fructificet, id est, ut terreni homines ad 
spiritualem ubertatem regenerentur. lias ergo animas sanctas, 
non hominum tantum, sed etiam omnium angelorum oportet 
accipere. 

Deinde S. Doclor observat, illud insuper et pecora campi , 
indicare, non tantummodo sanctos ac justos Christi imperio 
subesse ; sed etiam peccatores, tribus animalium speciebus quae 
sequuntur designatos. Scilicet, h) pecora campi illi sunt, qui 
concupiscentiae carnis serviunt, et per viam latam ad interitum 
gradiuntur. - 2 ) Volucres coeli sunt superbi, de quibus dicitur : 
Posuerunt in coelum os suum. Ps. LXXIl. 

-3) Pisces maris sunt bonorum temporalium cupidi , qui 
perambulant semitas maris : id est, inquirunt in profundo 
hujus saeculi temporalia bona, quae tanquam semitae in mari 
tam cito evanescunt et intereunt, quam rursus aqua confundi* 


(1) Hoc velut specimen adjiciendum duximus, quo pateat quam accurate 
ac minutatim SS. Patres vel doctissimi, ut Augustinus, verba sacra perpen¬ 
dant, quamque longe sensum in divinis oraculis latentem persequantur. 

tur, postquam transeuntibus locum dederit. — Tria itaque 
genera animalium repraesentant peccatores, triplici concupis¬ 
centia impulsos (i). 

Nola 2 J . Quaecumque in Psalmo dicuntur de Christo, ejusque 
humiliatione et subsequenli gloria atque dominio ; eadem 
secundario quodam sensu pertinent ad quemlibet fidelem 
chrislianum, quatenus pro modulo suoet conditione, discipulus 
similis esse debet Magistro suo, servus Domino, secundum 
illud : Si quis milii ministrat , me sequatur ; et ubi sum ego , illic 
et minister meus erit (Joan. XII, 26). Et istud : Pater... ego 
claritatem quam dedisti milii, dedi eis. Joan. XVII, 22. 

Sensus liturgicus. 

Splendidus iste psalmus canitur, 1° in festis spineae Coronae, 
Clavorum et Lanceae, Transfigurationis et Ascensionis Christi; 
nec non 2° in solemnitate SS. Trinitatis ; 5° in festis B. M. V., 
ac caeterarum Virginum ; 4° in festis Martyrum et Confessorum. 

1° In festis mysteriorum Christi, celebratur Christi huma¬ 
nitas, tanquam praecipuum universae creationis ornamentum : 
humanitas illa humiliata primum, deinde vero propter passio¬ 
nem mortis , ac propter ignominiae coronam, gloria et honore 
coronata (Hebr. II, 9). Quae quidem gloria Christi, tum in 
Transfiguratione, tum in Ascensione ejus peculiari quodam 
modo elfulsit. 

2° In festo SS. Trinitatis canitur Dei unius ac trini mirabile 
nomen, majestas ac magnificentia : manifestata quidem per 
mundum universum, praecipue tamen per Incarnationis myste¬ 
rium, quo visibiliter Deum cognoscimus et coelos vel ut apertos 
spectamus: Quoniam videbo coelos tuos... Domine, Dominus 
noster , quam admirabile est nomen tuum in universa terra ! 

5° In festis B. M. V. canitur Dei Genitricis gloria, -i) indi¬ 
recte nimirum in praeconio Filii, cui ipsa simillima est, et cujus 
magnitudinis particeps ; -2) directe, quatenus inter mirabilia 
opera Dei eminet ipsa, tanquam insignis divinae magnificentiae 
manifestatio, non secus ac luna inter stellas. Imo in imagine 
lunae peculiariter respicitur Maria Virgo, muliet’ amicta clari¬ 
tate Solis justitiae, cui Ecclesia etiam accommodat haec verba : 
Quce est ista qucv )progreditur quasi aurora consurgens, pulchra 
ut luna ? Cantic. VI, 9. 

Idem psalmus canitur in officio Virginum, -i) quia ipsae, 
virginum Beginae aliquomodo similes, eam veluti stellae lunam, 
sequuntur; - 2 ) quia inter pulcherrima Dei opera in ordine 


(l)Cfr. S. Aug. in hunc locum. 

gratia, singulariter emicat virginitas. Hinc anliphona: 0 quam 
pulchra est casta generatio cum claritate ! 

4° In officiis demum Martyrum et Confessorum, Ecclesia 
respicit insignes illos Christi discipulos tanquam Domino suo 
simillimos, sicut ipsum gloria et honore coronatos, ejusque 
potestatis ac regalis domini participes. Ideo in antiphona dicit: 
Quia gloria el honore coronasti Sanctum tuum , et constituisti 
eum super opera manuum tuarum. 


PSALMUS X. 

In Domino confido. 


1. In Domino confido : 
quomodo dicitis animae meae: 
Transmigra in montem sicut 
passer ? 

2. Quoniam ecce peccato¬ 
res intenderunt arcum, pa¬ 
raverunt sagittas suas in 
pharetra : ut sagittent in 
obscuro rectos corde : 

3. Quoniam quae perfeci¬ 
sti , destruxerunt : justus 
autem quid fecit (i) ? 

4. Dominus in templo 
sancto suo : Dominus in 
coelo sedes ejus. 

5. Oculi ejus in paupe¬ 
rem ( 2 ) respiciunt : palpebrae 
ejus interrogant filios homi¬ 
num. 

6. Dominus interrogat 
justum et impium : qui autem 
diligit iniquitatem, odit ani¬ 
mam suam ( 3 ). 


i. In Domino confido... Quomodo 
vos dicitis mihi : Fuge in montana 
sicut passer fugiens aucupem ? 


2. Quoniam ^cce impii hostes tui 
intenderunt arcum , paraverunt 
sagittas suas in pharetra (in nervis 
arcuum), ut sagittent insidiose te 
tuosque socios innocentes ; 

3. Et qusecumque pro patria fecisti 
calumniando -destruxerunt. Justus 
autem quid mali eis fecit? 

4. His respondeo : Dominus in 
templo sancto suo , Dominus , 
inquam, in coelo sedem ac tribunal 
habet. 

5. Oculi ejus (in oppressum jus¬ 
tum) respiciunt : oculi ejus aperti 
sunt, ut considerent omnes filios 
hominum 

6. Dominus ut Judex examinat 
justum et impium : proinde qui 
diligit iniquitatem , odit animam 
suam. 


(1) Juxta hebraizantes vertendum potius ita foret : Et cum ipsa rerum 
fundamenta (leges nempe et mores) destructa sint , vir justus quid facere 
possit t 

(2) Illud in pauperem, quod habet Vulgata, deest in hebrteo. 

(3) Juxta hebrteum : Dominus explorat justum (et cognitum amat) „• at 
impium , et eum qui diligit iniquitatem , odio habet anima ejus. 

7. Pluet super peccatores 
laqueos : ignis, et sulphur, 
et spiritus procellarum, pars 
calicis eorum. 

8. Quoniam justus Domi¬ 
nus, et .justitias dilexit : 
aequitatem vidit vultus ejus. 


7. Nam pluet Dominus , super 
peccatores laqueos inevitabiles : 
ignis, et sulphur, et spiritus pro¬ 
cellarum pars eorum erunt. 

8. Quoniam justus Dominus est, 
et justitias servorum suorum dili¬ 
git : et aequitatem eorum benevolo 
respicit oculus ejus. 


Explicatio. 


Argumentum. — Juxta probabilem Lyrani sententiam, psal¬ 
mum hunc David in persecuiione Saulis, conscripsit, cum esset 
in praesidio Moabilarum, et in Judaeam reverti juberetur a Gad 
propheta, divinitus dicente : Noli manere in praesidio , proficis¬ 
cere et vade in terram Juda (l Reg. XXII, 5). Quam reversionem 
cum Davidi dissuaderent amici, ut periculis plenam propter 
saevitiem Saulis ; ille Dei voci obtemperare volens, ait, se Deo 
fretum nulla hostium tela timere. 

Sensu spirituali, loquitur David in persona cujuslibet justi, 
Ecclesiae membri, tempore persecutionum in Deo perfecte 
confidentis ; atque ita nos omnes, in quovis discrimine positos, 
confidentiam et patientiam docet. 


I. Quanta pericula Davidi Jugam suadeant. 

II. Quanta tamen confidentia ipse securus maneat. 

.1. In Domino confido : quomodo dicitis animae meae : 
Transmigra in montem sicut passer ? 

Fugam suadentibus, Deo aliter volente, amicis suis, opponit 
propheta unum verbum : In Domino confido... Id enim unum 
omnibus humanae prudentiae sermonibus respondet. 

Hos autem sermones lanquam inanes rejiciendo repetit : 
Quomodo dicitis animce mew (id est, mihi) : Transmigra in 
montem sicut passer ? id est: Quaere locum tutum in montibus, 
sicut avicula ab aucupibus impetita, in montis cacumine late¬ 
bras quaerit. — Sensu morali , haec verba sunt carnalis pru¬ 
dentiae, servis Dei suadentis ut bonnm opus, ex voluntate Dei 
susceptum et peragendum, ob molestias aut pericula deserant. 

2. Quoniam ecce peccatores intenderunt arcum , para¬ 
verunt sagittas suas in pharetra: ut sagittent in obscuro 
rectos corde. 

3. Quoniam quoe perfecisti destruxerunt: justus autem 
quid fecit ? 

Rationem addunt suasores duplicem, cur in Judaeam abeun¬ 
dum non sit : 1° quia Davidi jam paratum est exitium ; 2° quia 
omnis Davidis spes in Judaea odio inimicorum destructa est. 
Jam, inquiunt, paraverunt sagittarum copiam in pharetra ; vel 
juxta textum hebraeum, aptaverunt sagittas nervis arcuum, ul 
ex insidiis transfigant te, sociosque tuos, quamvis innocentes : 
Ut sagittent in obscuro rectos corde . 

Nec putes tibi adhuc praesidium esse in favore populi propter 
facinora tua, quibus tam bene de rege deque republica es meri¬ 
tus ; nam quoecumque laudabiliter fecisti, adversarii tui calum¬ 
niis corruperunt et destruxerunt. Quoniam queo perfecisti 
destruxerunt. 

Et quidem sic opera tua calumniati sunt ex mero et pessimo 
odio, cum nullam ad id eis dederis occasionem : Justus autem 
quid fecit ? Davidem alloquuntur in tertia persona. 

Juxta hebraeum, versiculus 5 exponendus foret ita : Etiamsi, 
o David, incolumis in Judaeam pervenias, frustra ibidem labo¬ 
rabis. Cum enim publici ordinis fundamenta convulsa sint, 
omniaque turbata ac desperata, quid in hac rerum strage, tu 
homo justus efficere poteris ? . 


4. Dominus in templo sancto suo : Dominus in coelo 
sedes ejus. 

5. Ocidi ejus in pauperem respiciunt : palpebroe ejus 
interrogant filios hominum. 

6. Dominus interrogat justum et impium : qui autem 
diligit iniquitatem , odit animam suam. 


Incipit secunda pars , fiducia in Deo. — Hostium suorum 
saevitiis opponit Deum judicem ac vindicem. Dominus, inquit, 
et Judex omnium, sedet in coelesti suo sanctuario, omni humana 
potentia superior, omnia cognoscens et intuens, ut innocentiae 
illatas injurias vindicet. 

5. Oculi ejus in pauperem respiciunt , id est, in hominem 
afflictum, ac persecutionibus obnoxium. Palpebrae ejus interro¬ 
gant filios hominum ... In hebraeo simpliciter dicitur : Inde oculi 
ejus prospiciunt : palpebrae ejus explorant filios hominum ; scili¬ 
cet, e summo coelo Deus omnia videt... 

6. Dominus interrogat justum et impium : id est , attente 
respicit, explorat et pernoscit opera, tum justi, tum etiam impii: 
ut nempe praemium vel poenam pro cujusque merito rependat. 

Inde sequitur quod addit : Qui autem diligit iniquitatem , odit 


56 


i 


EXPOSITIONUM SERIES TERTIA 


aniinam suam , id esi i), odit animae sute bonum et salutem. 
Nam in peccato causam ponit poenae subeunda), imo mortis 
aeternae. Quare Apostolus dicit : Stimulas mortis peccatum est 
(ICor. XV, 56) ; scilicet, peccatum est stimulus, per quem nobis 
mors praecipue nocet, nosqne pungendo confodit. Sicut scorpius 
in aculeo , ita mors in peccato robur habet , nec aliter nocere 
potest. 

7. Pluet super peccatores laqueos : ignis, et sulphur , 
et spiritus procellarum, pars calicis eorum. 

En abundantia et varietas poenarum quas impii sibi indu¬ 
cunt ; et sic, quamvis peccando sese videantur amare, revera 
oderunt ac perdunt semelipsos. 

Laquei significant vim ineluctabilem divinae justitiae, quam 
nemo evadere poterit ; vel etiam, diaboli laqueos, passiones et 
peccata, quibus in hac vita magis magisque, Deo sic permittente, 
involventur. — Isti tamen laquei sumi possunt pro fulminibus : 
nam juxta metaphoram Arabibus etiamnum usitatam , laquei 
dicuntur longi fulminum tractus. Qui sensus, recte quadrat 
cum caeteris. 

Ignis et sulphur sunt fulmina ; vel etiam alludunt ad pluviam 
ignis et sulphuris, qua consumpta est Pentapolis. — Spirilua- 
liter indicant supplicia gehennae, quorum imaginem exhibuit 
conflagratio Sodomae et Gomorrhae. 

Spiritus procellarum, sunt vel venti frigidissimi, quibus etiam 
cruciabuntur damnati ; vel indicant perturbationem animae et 
conscientiae eorum.— Pars calicis, id est, sors, portio quae 
illis debetur, metaphora desumpta e conviviis Hebraeorum , in 
quibus unicuique sua pars vini in calice distribuebatur. 

8. Quoniam justus Dominus , et justitias dilexit : 
oequitatem vidit vultus ejus. 

Haec vera ratio est, cur Deus tam atrociter impios puniat, 
quia justus est in se : Deus enim lux est , et tenebrce in eo non 
sunt ulice {1 Joan. I, 5). Nec tantum justus est in se, sed et 
justitias dilexit , seu diligit: id est, opera justitiae requirit et 
amat in creaturis, ad imaginem suam creatis. 

Id ipsum repetit aliis verbis, dicens : JEquitatem vidit vultus 
ejus, id est, justitiam aspiciunt visione approbationis , seu 
aspicere delectantur oculi ejus. — In hebraeo , vox (equitas , 
refertur ad personas, ita ut vertendum sit : Rectos corde bene¬ 
vole respicit facies ejus. 


(1) Juxta hebraeum odiam istud refertur ac Deum, qui odio habet iniqui¬ 
tatem. Cf. supra, Text.(3). 

Sensus liturgicus. 

Psalmus X occurrit, 1° in officio de Passione, de quinque 
Plagis, de Corona spinea, et de Ascensione Domini ; 2° in of¬ 
ficio de Angelis ; 5° in officio de Martyribus. 

1° Ecclesia recitans psalmum hunc in officio de Passione 
Domini, loquitur in persona Christi, qui confidens in Patre, 
persecutiones et insidias Judaeorum non metuit ; ideoque 
ipse a morte liberatus est et exaltatus, meruilque liberationem 
et exaltationem justorum , vindicia interim impiis reservata : 
Quoniam juslus Dominus , et justitias dilexit : aequitatem vidit 
vultus ejus. 

In officio de Corona spinea et de Ascensione, peculiarem 
sensum habet versiculus 4 : Dominus in caelo sedes ejus: os¬ 
tendere enim videtur Christum ut Regem summum , in throno 
suo sedentem, et capite cinctum diademate. 

2° ln festo Angelorum, respiciuntur ex una parte pericula 
et insidiae spirituales paratae justis ; ex altera vero , paterna 
Dei providentia erga filios hominum, qua angelos custodes eis 
dare dignatus est : Hinc tanta justi fiducia : In Domino confido... 
Dominus in caelo sedes ejus : oculi ejus in pauperem respiciunt. 

3° In festis Martyrum, loquentes inducuntur athletae fidei, 
Christique patientis imitatores. Intrepide autem confitentur 
suam in Deo fiduciam, persecutorumque minas et jussa princi- 
pum contemnunt propter judicia Dei, supremi Judicis : Domi¬ 
nus interrogat justum et impium... 


PSALMUS XIV. 

Domine , quis habitabit. 


1. Domine, quis habitabit 
in tabernaculo tuo ? aut quis 
requiescet in monte sancto 
tuo ? 

2. Qui ingreditur sine 
macula : et operatur justi¬ 
tiam. 

3. Qui loquitur veritatem 
in corde suo : qui non egit 
dolum in lingua sua. 

4. Nec fecit proximo suo 
malum : et opprobrium non 


1. Domine , quis habitabit in 
coelesti tabernaculo tuo? aut quis 
requiescet in coelorum monte sancto 
tuo ? 

2. Qui vitam degit sine macula, 
et operatur justitiam. 


3. Qui assentitur veritati in corde 
suo, nec loquitur fraudes lingua sua. 


4. Nec proximo damnum infert 
opere, nec ad aures suas admittit 

accepit adversus proximos 
suos. 

5. Ad nihilum deductus 
est in conspectu ejus mali¬ 
gnus : timentes autem Do¬ 
minum glorificat. 

6. Qui jurat proximo suo 
et non decipit; qui pecu¬ 
niam suam non dedit ad 
usuram : et munera super 
innocentem non accepit. 

7. Qui facit haec : non 
movebitur in aeternum. 


contumeliam ullam aut detractionem 
contra proximos. 

5. Qui pro nihilo habet quoscum¬ 
que malos ; timentes autem Domi¬ 
num honorat. 


6. Qui jurat proximo suo et non' 
decipit ; qui pecuniam tribuit, sed 
non ad usuram ; et munera sedu¬ 
ctoria super innocentem non accipit. 


7. Qui facit hccc, requiescet in 
monte sancto Domini securus in 
aeternum. 


Explicatio. 

Argumentum. — Declaralur hoc psalmo via ad vitam aeter¬ 
nam ; seu docetur qua ratione vivendum sit, maxime cum 
proximo, ut in coelestibus tabernaculis aliquando habitare 
mereamur. 

Propheta nimirum , personam Ecelesim gerens , desiderio 
captus collium aeternorum, eoque fideles deducere cupiens; 
sublatis sursum oculis, Dominum interrogat, quis dignus sit 
futurus ut illic habitet. Moxque divinitus edoctus proclamat, 
hunc fore hominem immaculatum a peccato, et virtutibus or¬ 
natum. 

Duae paries distingui possunt : 

I. Indicatur beatitudinis terminus. 

II. Designatur via ducens ad illum. 

1. Domine quis habitabit in tabernaculo tuo ? aut quis 
requiescet in monte sancto tuo ? 

En desiderabilis terminus, coelestis nempe habitatio, ubi cor 
hominis conquiescere poterit. — De coelo enim hic agitur, et 
de domo gloriae Domini ; non vero de Tabernaculo foederis 
neque de monte Sionis , ubi Tabernaculum erat positum. 
Etenim 1° Tabernaculum foederis non erat domus habitationis 
respectu hominum ; sed tantum domus seu locus orationis. — 
2° Neque beneficium ac privilegium lanium erat quantum hic 
supponitur, ut quis adire posset Tabernaculum testimonii, nec 

lania ad id sanctitas requirebatur in Lege. Itaque merito com¬ 
munis interpretum sententia verba haec de Tabernaculo Dei 
aeterno intelligit, id est de coelo. 

Coelum autem vocatur tabernaculum et mons sanctus, nempe 
Sionis, quia — 1° Tabernaculum foederis figurabat coelum, 
Tabernaculum Dei non manu factum ; et — 2° mons Sion figu¬ 
rabat Jerusalem coelestem. Accessistis , inquit Apostolus, ad 
Sion montem, et civitatem Dei viventis, Jerusalem coelestem, et 
multorum millium angelorum frequentiam (liebr. XII, 22). — 
Et de eadem Jerusalem nova dicitur : Ecce, tabernaculum Dei 
cum hominibus , et habitabit cum eis. Apoc. XXI, 3. 

Porro dicendo : Quis habitabit ?... quis requiescet in monte 
sancto tuo , insinuat, 1° coelum esse domum Dei, ac patriam 
nostram desiderabilem ; 2° esse mansionem stabilem instar 
montis, simulque arduam ac laboriosam ascensu ; 3° demum, 
esse quietem perfectam , de qua Apostolus : Relinquitur, sab¬ 
batismus populo Dei... festinemus ergo ingredi in illam requiem. 
Hebr. IV, 9 ( 11. 


2. Qui ingreditur sine macula: et operatur justitiam. 

3. Qui loquitur veritatem in corde suo : qui non egit 
dolum in lingua sua. 

4. Nec fecit proximo suo malum : et opprobrium non 
accepit adversus proximos suos. 


Altera pars : Via ducens ad coelum. — Undecim enumeran¬ 
tur conditiones ad beatum ingressum coeli requisitae : declinare 
a malo, facere bonum, dicere veritatem in corde, non fallere 
verbis, non laedere operibus, non fieri cujusvis injuriae parti¬ 
cipem, contemnere vilium ubicumque occurrit, honorare vir- 
luiem ubicumque invenitur; servare juramentum, si quis jurare 
debuerit ; non fenori dare pecuniam , si quis fuerit dives ; non 
corrumpi se sinere muneribus, si judicis officio quis fungatur. 

Ut palet, octo priores conditiones pertinent ad omnes homi¬ 
nes, tres ultimae ad quosdam dunlaxat. — Alio sub respectu, 
duae priores conditiones continent principium fundamentale 
justitiae , fugiendi malum et faciendi bonum ; sequentes vero 
illud principium explicant, indicando quomodo cogitatione, 
verbo, et opere justitia servanda sit, tum erga Deum, tum erga 
proximum. 

2. Qui ingreditur sine macula et operatur justitiam. Dicitur 
ingredi seu vivere sine macula , ille qui, ut Bellarminus ait, 
vivit sine culpa lelhali ; operari autem justitiam, qui facit omnia 
ad quae tenetur, non timore poenae, sed amore justitiae. 

Ilie autem immaculatus et justus hic descriptus, quis est ? 

Resp. Propheta generaliter ei abstraclive loquitur nec quem- 
quam in particulari designat.Quia tamen descriptionon convenit 
nisi Christo et Sanctis ejus, ideo Spiritus sanctus alliore sensu 
ad illos respexisse censendus esi. Propterea et Ecclesia has 
antiphonas adhibet : Ingressus sine macula (Christus) et operatus 
justitiam , coronatus est in monte sancto tuo (Ollic. de S. spinea 
Corona). — Domine, iste sanctus habitabit in tabernaculo tuo, 
operatus est justitiam , requiescet in monte sancio luo (Otlic. de 
Confess). 

5. Qui loquitur veritatem in corde suo : id est , qui loquitur 
sincere ac profert ore veritatem, quam novit corde ; — vel 
melius : qui veritati corde adhaeret eamque amat. — Bellar- 
minus sensum latius extendit, nempe ad exclusionem omnis 
peccati interni. Quicumque enim , inquit , in peccatum aliquod 
consentit, loquitur falsum in corde suo : quia judicat expedire 
sibi id, quod revera sibi non expedit. 

4. Nec fecit proximo suo malum... id est, alterum non laesit 
opere aut verbis. De laesione nociva et proprie mala sermo est ; 
non de illa quae, etsi proximo saepe ingrata, tamen salubris est, 
ut correptio. Opprobrium accipitur adversus proximos , cum 
calumniis aliisve injuriis assensus praestatur. 

5. Aci nihilum decluctus est in conspectu ejus mali¬ 
gnus : timentes autem Dominum glorificat. 

6 . Qui jurat proximo suo et non decipit; qui pecuniam 
suam non dedit ad usuram: et munera super innocentem 
non accepit. 

Adjiciuntur reliqui characteres perfecte justi , ad coelum 
aspirantis. — Ad nihilum deductus est in conspectu ejus mali¬ 
gnus... id est , ille qui malos homines, quamvis potentes aut 
divites, contemptui habet : non quidem quatenus sunt fratres 
sui, aut forsitan superiores ; sed praecise quatenus sunt impii 
et Deo ipsi contemptibiles Scilicet quaecumque naturalia talenta 
justus non aestimat ut bona homini , si desit justitia ; e contra 
temporalem abjectionem quamlibet non aestimat ut malum , 
dummodo adsit justitia: ideoque vitium ubicumque illud invenit, 
spernit ; virtutem vero vel in homine pauperrimo honorat. 

7. Qui facit hoec, non movebitur in ce ternum. 

Respondet qu&stioni in primo versiculo propositae, dicittjue 
eos qui ita vivunt, habituros tirmissimam in coelesti Taberna¬ 
culo mansionem. 

Piis verbis concludens : Qui facit hcec , non movebitur in 
(eternum, implicite Spiritus sanctus homines invitat ad exami- 

nandum, utrum hsec faciant, et enumeratas conditiones imple¬ 
ant : quae sicut necessariae sunt , ita etiam sufficiunt, ut homo 
ad patriam coelestem perveniat. Etenim conditiones propositae 
lotam continent legem justitiae , lotum decalogum, lotamque 
legem evangelicam, quae in dilectione Dei et proximi consistit. 
Sed quemadmodum in Evangelio et in decalogo, ita etiam in 
hoc psalmo ea quae ad proximum spectant fusius explicantur, 
quam quae pertinent ad Deum : ut sciamus, majorem legis par¬ 
tem a nobis implendam, esse dilectionem proximi : qua servata, 
lex lota implebitur : Qui diligit proximum , legem implevit. 
Rom. XIII, 8. 

, Sensus liturgicus. 

Abhibetur psalmus iste, 1° in officio Sabbati sancti, Coronae 
spineae, sacrae Sindonis , ac Plagarum Domini ; 2° in officio 
omnium Martyrum et Confessorum. 

1° Quatenus ad Christum ejusque passionem spectans, est 
vox Ecclesiae, lilios suos viam coeli docentis, ostendendo eis 
ipsius Domini vitam immaculatam, justitiamque perfectam : 
id est talem, quae etiam inter opprobria usque ad mortem perse¬ 
veret. Consonat cum verbis Petri, scribentis, Christum reli¬ 
quisse exemplum, ut sequamur vestigia ejus : Qui peccatum 
non fecit , nec inventus est dolus in ore ejus ; qui quum maledice¬ 
retur non maledicebat ; quum pateretur , non comminabatur : 
tradebat autem judicanti se injuste. I Pet. II, 22. 

2° Quatenus celebrat Sanctos, Ecclesia eodem psalmo descri¬ 
bit vitam eorum, qui Agnum immaculatum et propter justitiam 
immolatum sequendo, sicut ipse ad aeterna Dei tabernacula 
pervenerunt ; hinc antiphona : Domine iste Sanctus habitabit in 
tabernaculo tuo : operatus est justitiam , requiescet in monte 
sancio luo. 


PSALMUS XV. 

Conserva me y Domine. 


1. Conserva me, Domine, 
quoniam speravi in te. Dixi 
Domino : Deus meus es tu, 

. quoniam bonorum meorum 
non eges. 

2. Sanctis qui sunt in terra 
ejus, mirificavit omnes volun¬ 
tates meas in eis (i). 


1. Conserva me, Domine, ac tu¬ 
ere, quoniam speravi in te, et dixi 
tibi : Deus meus es tu, a quo omnia 
bona accepi, quique bonis meis non 
indiges. 

2. Sed dedisti milii miram bene¬ 
volentiam et charitatem erga sanctos 
tuos in terra. 


(1) In hebraeo : Sanctis qui sunt in terra , miram exhibere cupio benevo¬ 
lentia n et charitatem. 

UaU v £*dut, 3 Multiplicat se sunt infir- 
vcnfk^ pjicJ m itates eorum : postea acce- 

tue InpL.+AACrtlUJi A 

^ «x+fcJL+nztD leraverunt (i). 
kt fct 4 Non congregabo conven- 

r f ticula eorum de sanguinibus : 

nec memor ero nominum 
.<w- 'cM*. eorum per labia mea. 
trwx^A^ j 'J\ ooh Cfi. 5. Dominus pars hseredi- 
xck^.^aJ~ tatis mese et calicis mei : tu 
'v<ku ctnA^y^t es qui restitues hsereditatem 
*/\a meam mihi ( 2 ). 

i >c 1 - 6 . Funes ceciderunt mihi 

y- c^<n^v.£ 7 c<in praeclaris, etenim hseredi- 
^J-tas mea praeclara est mihi. 

7. Benedicam Dominum 
qui tribuit mihi intellectum^ 
insuper et usque ad noctem 
increpuerunt me renes mei. 

8 . Providebam Dominum 
in conspectu meo semper : 
quoniam a dextris est mihi, 
ne commovear. 

9. Propter hoc laetatum 
est cor meum, et exultavit 
lingua mea : insuper et caro 
mea requiescet in spe. 


LA Uu uA/W' - 

/ LuC 0 *VCa£^^- 

a fiUc CTo 


10. Quoniam non dere¬ 
linques animam meam in 
inferno : nec dabis sanctum 
tuum videre corruptionem. 

11. Notas mihi fecisti 
vias vitae , adimplebis me 
laetitia cum vultu tuo : delec¬ 
tationes in dextera tuo usque 
in finem. ^ 


3. Ipsi prius in via peccatorum 
miserrimi ; postea per me redempti, 
celeriter via virtutis ad salutem 
properarunt. 

4. Non enim eos ex Judaeis et 
Gentibus sic in unam congregabo 
Ecclesiam, ut adhuc sacrificia cru¬ 
enta offerant : imo ista prorsus 
abolita et oblivioni tradita volo. 

5. Ecce quod petivi a Domino, 
magnifice impetravi : Dominus ita 
me conservavit, ut ipse sit pars hae- 
reditatis meae : utique tu es. Do¬ 
mine, qui dabis hsereditatem meam 
mihi. 

6. Portio mihi obtigit prseclara : 
etenim haeredi tas mea praestantissima 
est mihi. 

7. Benedicam Dominum qui tri¬ 
buit mihi tanti boni intelligen- 
tiam (3) : et tota die usque ad noc¬ 
tem, intimo gratitudinis affectu erga 
ipsum, moventur viscera mea. 

8. Simul autem assistentem mihi 
Dominum habui in conspectu meo 
semper : quoniam a dextris est mihi 
ne a perseverando dimovear. 

9. Propter hoc in ipsa passione 
mea laetatum est cor meum, et lau- 
dabunda exultavit lingua mea (ani¬ 
ma mea) : insuper et caro mea 
immolata, requiescet in spe resur¬ 
rectionis. 

10. Non enim derelinques animam 
meam in limbo : nec permittes 
corpus Sancti tui pati corruptionem. 


11. Notas mihi fecisti ex inferis 
vias vitae seu resurrectionis : post 
quam adiimplebis me laetitia, dando 
mihi visonem vultus tui, et delec¬ 
tationes caelestes, sessuro in dextera 
tua usque in aeternum. 


(1) In hebraeo : Multiplices erunt eorum clolores , qui aliorsum (ad alios 
deos) festinant. 

(2) Hebraica lectio verti potest : Amplam fecisti mihi heereditatem 
meam . 

(3) Juxta hebr., qui mihi tam bene consuluit. 




PSALMI SELECTI. 


PS. XV. 


Explicatio. 


Argumentum .—Oratio Christi ad Patrem, qua et conserva- 5 
tionem suam petit, sibique gratulatur, tum ob justorum j 
multitudinem per se libertate (iliorum Dei donatam ; tum ob 5 
praeclaram hsereditatem sibi a Patre datam, quaeque animae ^ 
beatitudinem continet una cum corporis sui resurrectione ac * 
gloria. 

Psalmum esse de Christo, probatur ex interpretatione Apo¬ 
stolorum. Etenim, Act. II, 25seq. S. Petrus postquam recitavit 
qualuor ultimos hujus psalmi versus, addit, non posse illa 
convenire Davidi, sed de Christo esse dicta. Davicl, inquit , 
propheta cum esset, et sciret quia jurejurando jurasset ilii Deus de V 
fructu lumbi ejus sedere super sedem ejus ; providens locutus est ^ 
de resurrectione Christi , quia neque derelictus est in inferno , j < J j 
neque caro ejus vidit corruptionem. 4 'S s '^ ^ 

Eodem fere modo loquitur S. Paulus, Act. XIII, 55 seq. — 

Unde sic argumentamur : De Christo et non de Davide inlelli- , 
gendos esse qualuor versus postremos, ac praesertim illa verba :^L 



4 


Non dabis sanctum tuum videre corruptionem, docent Apostoli ; 
atqui non possunt inlelligi qualuor ultimi versus de Christo, J 

quin lotus psalmus de Christo intelligalur : cum totus psalmus 
sit oratio quaedam ejusdem personae continuata ; ergo psalmus 
integer de Christo intelligendus est. ***“ 

Sensu igitur litterali et immediato est oratio Christi 
autem mediato et consequenti, est oratio omnis Christiani 
quam nempe quivis Christi discipulus sibi applicare potest. 

I. Oratio Christi , conservationem suam a Patre petentis. 

II. Celebratio hoereditatis a Patre impetratae. 


V"! 

11 


sensu , * j* 




l 


(x> 


h 

1. Conserva me, Domine, quoniam speravi in te. Dixi 
Domino : Deus meus es tu, quoniam bonorum meorum 
non eges. 


Loquitur Christus ut homo, in sua passione constitutus , 
pelilque sui conservationem: seu, ut servetur incolumis a 
morte, et a morte liberetur, nimirum per resurreclionem sibi 
promissam ; aliis verbis , petit vitam, sicut alibi dicilur : 
Vitam petiit a te, et tribuisti ei Longitudinem dierum (Ps. XX). 
De hac oratione Domini sic loquitur Paulus : Qui in diebus 
carnis suce , preces supplicationesque ad eum qui possit illum 
salvum facere a morte , cum clamore valido et lacrgmis offerens, 
exauditus est pro sua reverentia (llebr. V, 7). — Pelii ilaque 
vitam ac resurreclionem a Palre, et lanquam molivum pro¬ 

ponit suam in solo Patre ac Deo suo perfectam fiduciam : 
Quoniam speravi in te. 

Dixi Domino (id est, tibi Domino meo) : Deus meus es lu , 
quoniam bonorum meorum non eges. Sensus est : In te speravi, 
quia Deus meus es, infinite perfectus, summe tibi ipse suffi- 
ciens, nullo modo indigens me, aut ulla alia creatura tua. — 
Fiduciam suam profitetur, fundatam non in suis meritis quibus 
Deus non indiget ; sed in solo Deo, in divinis perfectionibus, 
in potentia et misericordia Dei sui, quem ex toto corde amplec¬ 
titur : Deus meus es tu ! 

2. Sanctis, qui sunt in terra ejus mirificavit omnes 
voluntates meas in eis. 

Transpositio hic habetur verborum, quae sic componenda 
sunt : Mirificavit Deus omnes voluntates meas erga sanctos 
suos qui sunt in terra. 

Pergit Christus alloqui Patrem in tertia persona (i), quasi 
diceret : Non indiget Dominus meis bonis ; sed sancti qui sunt 
in terra ab ipso creata, eis indigent : ideoque miram fecit 
meam erga ipsos benevolentiam et charitatem. — Sancta Christi 
humanitas Patri tribuit anima? sua? dispositionem, qua tam mire 
dilexit nos, et tradidit semetipsum pro nobis. Fatetur, ha?c 
sua bona atque merita, Deo tam glorifica, nullatenus divina? 
Majestati esse necessaria ; sed a divina misericordia mirabiliter 
ordinata ad redemptionem humani generis, et salutem elec¬ 
torum. 

3. Multiplicatae sunt infirmitates eorum : postea 
acceleraverunt. 

4. Non congregabo conventicula eorum de sanguini¬ 
bus : nec memor ero nominum eorum per labia mea. 

Duplici hoc versu effectum explicat cliaritatis suae erga ele¬ 
ctos, et mortis quam pro eis subiit. Mulla?, inquit, erant infir¬ 
mitates eorum spirituales ; postea vero, per gratiam, sanguine 
meo promeritam, sanati sunt forlesque effecti, et ideo exulta- 
verunt ad currendam viam. Ilis consonant Isaia? verba (LIII, 
4, 5) : Vere languores nostros ipse tulit... Posuit Dominus in eo 
iniquitatem omnium nostrum... et livore ejus sanati sumus. 

Addit autem : Non congregabo conventicula eorum de san¬ 
guinibus, nec memor ero nominum eorum per labia mea. Quibus 
verbis plenius explicat, quomodo per mortem suam Sanctos 
in via justitiae promoturus sit : indicando scilicet, cultum Syna- 


(1) Inhebrseo est persona prima. 

goga), qui in sanguine et carne animalium consistebat, atque 
imperfectus et carnalis erat, mutandum esse in cultum spiri¬ 
tualem ac perfectum Ecclesia3 suae. — Sensus namque hujus 
loci sic probabiliter exponitur : Non enim congregabo eos in 
coelus religiosos, ut offerant animalium sanguinem ; sed potius, 
ut offerant mihi victimam sanciam Eucharislicam, et hanc 
victimam perfectam vitae suae sanctitate imitentur. Mosaica 
sacrificia erunt prorsus abolita, de iis non erit amplius sermo 
apud me, ea ne nominabo quidem deinceps : Nec memor ero 
nominum eorum per labia mea (i). 

5. Dominus pars hcereditatis mece, et calicis mei: 
tu es qui restitues hcereditatem meam mihi. 

Secunda pars , quomodo Christus sit exauditus a Patre : 
quomodo conservatus sit, bonis cumulatus. — Dominus, inquit, 
quem unice elegi, et in quo uno spem constitui, spem meam 
non fefellit; sed dignatus est semetipsum mihi dare in hacre- 
dilalem ac thesaurum, omnia bona continentem. 

Dominus pars hcereditatis mece , id est, pars haereditaria, quae 
mihi ex divisione haereditalis contingere debet: scilicet, quid¬ 
quid omnino exspecto, id milii Dominus est : ipse mihi est 
omnia , et loco bonorum omnium. — Pars calicis mei idem 
significat metaphorice : nam calix, qui dividi solebat inter 
convivas, pro haeredilate accipitur quae dividitur inter haeredes. 
— Nonnulli quoque per haeredilatem opes, per calicem delicias 
intelligunt. — Tu es qui restitues , id est, qui possidendam 
dabis, hcereditatem meam mihi. Istud additur, quia cum Chris¬ 
tus adhuc mortalis haec diceret, nondum plene possidebat 
haeredilatem suam. Quae quidem verba, ab omnibus Christi 
fidelibus simili sensu usurpanda , eis ostendunt hcereditatem 
incorruptibilem , conservatam m coelis. I Pet. I, 4. 

(1) Superiores tres versus, 4, 3, 2, pro more exposuimus secundum ver- 
sionem Vulgatam. Fatendum autem, Vulgatam hic esse valde obscuram, 
atque inde ipsam expositionem incertam et nonnihil violentam. — Paulo 
clarior est originalis textus, qui interpretandus videtur hunc in sensum : 

Sanctis et electis Dei qui sunt in terra , miram benevolentiam exhibui, 
eosque salvos feci. — E contra , multiplicabuntur dolores eorum qui sancti 
esse nolunt, et ad alium , seu ad alienum deum confugere festinant. — 
Istorum cruenti atque polluti altaris non ero particeps , nec nomina 
eorum pronuntiabo labiis meis. — Sed Dominus solus pars mea... 

Scilicet, postquam ab initio Christus petivit a Patre conservationem sui 
et resurrectionem, eo quod spem suam totam in Patre constituit : allatum 
hoc motivum explicat dicens, se ardenter querere sanctificationem ac salu¬ 
tem animarum, purissimumque cultum Dei Patris. — Hunc Deum ac 
Dominum suum se elegisse, ait, in partem hereditatis : que quidem pre- 
clarissima est, fons et complexus bonorum omnium, constantie in passione, 
et resurrectionis a morte. 

II. — S. Sciipturae. 


5 

6 . Funes ceciderunt mihi mproeclaris : etenim hoeredi- 
tas mea proeclara est mihi. 

Praestantiam suae haeredi tatis explicat , quasi diceret : In 
partem hsereditariam mihi obvenit quod est omnium praeslan- 
tissimum : nempe Deus, Dei gratia ejusque regni possessio ; 
cum alii humanas opes ac vanitates soleant sibi pro haeredilate 
eligere. 

Funes ponuntur pro haereditaria parte, quia funiculis solebant 
mensurari partes haereditarise agrorum. Et quoniam distributio 
inter haeredes sorte liebat, ideo dicebantur funiculi in praeclaram 
pariem cadere ,- quando pars optima contingebat. — Meminit 
sortis, inquit Bellarminus, quia principium hujus haeredilalis a 
praedestinatione ducitur ; praedestinationis autem gratia respectu 
nostri sors quaedam est. Unde S. Paulus : Sorte vocati sumus ; 
et : Dignos nos fecit in partem sortis sanctorum. Eph. I, 11 ; 
Coloss. I, 12. 

7. Benedicam Dominum qui tribuit milvi intellectum : 
insujper et usque ad noctem increpuerunt me renes mei. 

8 . Providebam Dominum in conspectu meo semper : 
quoniam a dextris est mihi , ne commovear. 

Jam exponere incipit quomodo haereditatem hanc praeclaram 
adire debuerit et revera adierit. Imprimis eam cognovit, desi¬ 
deravit omnique labore consequi studuit, Dei auxilio fretus — 
Benedicam , inquit, Dominum qui tribuit mihipniellectum : id est, 
qui dedit mihi ut cognoscerem, et prudenter eligerem magni¬ 
ficum illud bonum ; — vel , ut in hebraeo, laudabo Dominum r 
qui tam benefice mihi consuluit. 

Insuper et usque ad noctem increpuerunt me renes mei : h. e. et 
ideo usque ad noctem intimo cordis affectu ei gratias agam. — 
Renes in Scriptura pro mente ejusque affectibus sumuntur, fere 
sicut cor. — Usque ad noctem , i. e. tota die, semper. — Sunt 
qui metaphorice noctem tribulationum hic intelligunt , ita ut 
sensus sit : Ideo semper , usque ad noctem passionis et mortis 
meae, Dominum laudabo. 

8 . Providebam Dominum in conspectu meo semper: quoniam a 
cy<)iFsi_ladexlris est mihi , ne commovear. Ex intellectu illo , et affectu 
UaPftA bono erga Deum Patrem, factum est, ut hunc semper ante oculos 
! Xax 4 ^«uw&UHiabueril, et praesentem consideraverit. Quae quidem non falsa 
consideratio fuit : quoniam vere Dominus semper ipsi adfuit 
tanquam adjutor foriis, ne moveretur in tribulationibus suis, 
sed perseveraret usque in finem. 

Porro illa divina assistentia, et per eam perseverans perpessio 
tribulationum usque ad mortem, mortem autem crucis, Christo 

velut introductio fuit et via adeundae hereditatis suai gloriosa); 
quam viam sequentibus versibus explicat. 

9. Propter hoc loetatum est cor meum , et exultavit 
lingua mea : insuper et caro mea requiescet in spe. 

10. Quoniam non derelinques animam meam in 
inferno : nec dabis sanctum tuum indere corruptionem. 

11. Notas mihi fecisti vias vitoe, adimplebis me loetitia 
cum vultu tuo : delectationes in dextera tua usque in 
finem. 

Effectus divinae assistendae : hac confirmatus, gaudens moritur, 
gaudens descendit ad inferos, unde resurgit gloriose , ascendit 
in coelum ut ad dexteram Patris sedeat. 

Propter lioc , inquit , Deo scilicet sic mirabiliter me confir¬ 
mante ; Icelatum esi cor meum, et cxultcivlt lingua mea (hebraice, 
anima mea) : id est, in ipsis passionis doloribus in ipsa nocte 
tribulationis meae gaudio repletum est cor meum, et os meum 
laude. — Imo positus in sepulcro, non tanquam cadavere jacui 
vermibus agitatum ; sed ut dormiens s&uvi somno, et quiscens 
in spe proximae resurrectionis : Insuper et caro mea requiescet 
in spe. 

10. Quoniam non derelinques animam meam in inferno , nec, 
dabis sanctum tuum videre corruptionem. Uti supra dictum est, 
explicata haec sunt, Act. II et XIII; ex quibus, contra Bezam 
et haereticos prolestanles, patet, hic agi de descensu Christi 
post mortem ad inferos, id est, ad limbum sanctorum Patrum; 
deque corporis ejus sepulti incorruptione ac resurrectione. — 
Eadem verba, quamvis proprie de solo Christo dicta, omnes 
tamen Christiani usurpare possumus, tum quia membra Christi 
sumus, et in illo conresuscitavit nos Deus (Eph. II, 6) ; tum quia' 
animae nostrae non relinquentur in inferno , id est, in Purga¬ 
torio : neque caro nostra videbit aeternam corruptionem. 

11 . Notas mihi fecisti vias vitee : id est, docuisti me modum 
redeundi ad vitam post mortem. Metaphora pulcherrima , 
declarans resurrectionem Christi, qua solus ipse, per se de 
morte rediit ad vitam veram ac beatam. 

Ilaec porro beatitudo et gloria, in coelis praesertim Christo 
redivivo reservata, explicatur ultimis verbis : Adimplebis me 
lmtitia cum vultu tuo : delectationes in dextera tua usque in finem. 
— Et haec est perfecta haereditas a patre promissa Christo, ab 
eoque possidenda ad dexteram Patris in aeternum. 

Sensus liturg.iens. 

Recitatur Psalmus iste, 1° in Sabbato sancio, et in officiis 
pretiosi Sanguinis, sacrae Sindonis, et Ccrporis Christi ; in 
officio de communi Martyrum. 

4 ° LJbi'agitur de Passione Domini, recitatur psalmus in sensu 
litterali, scilicet lanquam oratio Christi, gratias Patri agentis 
pro sua passione, proque ejusdem passionis fructu, hajredilate 
nempe neterna, sibi totique humano generi comparata. 

In Sabbato sancio et in festo sacrae Sindonis, respiciuntur 
praecipue ista : Caro mea requiescet ia spe. Quoniam non dere¬ 
linques animam meam in inferno : nec dabis sanctum tuum videre 
corruptionem. — In festis vero pretiosi Sanguinis et Corporis 
Christi, spectantur ista : Non congregabo conventicula eorum de 
sanguinibus , nec memor ero nominum eorum per labia mea. 
Dominus pars hcereditatis meae et calicis mei : tu es qui restitues 
hceredilatem meam mihi. 

2° In ollicio de Martyribus, respiciuntur Martyres ut Christo 
patienti et resurgenti simillimi. Peculiari sensu eis accommo¬ 
dantur ista : Conserva me, Domine, quoniam speravi in te... 
Dominus pars Juereditatis mece et calicis mei : tu es qui restitues 
hcereditatem meam milii... Benedicam Dominum qui tribuit mihi 
intellectum... quoniam a dextris est mihi ne commovear... notas 
mihi fecisti vias vitee. 


PSALMUS XVIII. 

Coeli enarrant gloriam Dei. 


1. Coeli enarrant gloriam 
Dei : et opera manuum ejus 
annuntiat firmamentum. 

2. Dies diei eructat ver¬ 
bum : et nox nocti indicat 
scientiam. 

3. Non sunt loquelae , 
neque sermones , quorum 
non audiantur voces eorum. 

4. In omnem terram exi¬ 
vit sonus eorum : et in fines 
orbis terrae verba eorum. 

5. In sole posuit taber¬ 
naculum suum (i) : et ipse 
tanquam sponsus procedens 
de thalamo suo, 


1. Coeli splendore suo enarrant 
gloriam Dei : et qualia sint opera 
manuum ejus annuntiat firmamen¬ 
tum. 

2. Dies diei tam ordinate succe¬ 
dens hanc eamdem rem loquitur : 
et nox nocti similiter ejusdem rei 
cognitionem praebet , ostenditque 
quam potens et mirabilis sit Deus in 
opere suo. 

3. Nullus est sermo, nulla lingua, 
qua non intelligantur voces illte 
coelorum. 

4. In omnem enim terram exivit 
sonus eorum : et in fines orbis 
terne verba eorum. 

5. Loquitur autem prae caeteris 
sol, in quo Deus velut posuit taber¬ 
naculum suum : et ipse sol tanquam 
sponsus procedens de thalamo suo. 


(1) Juxta hebneum : Soli posuit tabernaculum in eis (in coelis). 




0. Exultavit ut gigas ad 
currendam viam : a summo 
coelo egressio ejus ; 

7. Et occursus ejus usque 
ad summum ejus : nec est 
qui se abscondat a calore 
ejus. 

8 . Lex Domini immacu¬ 
lata , convertens animas : 
testimonium Domini fidele, 
sapientiam praestans parvu¬ 
lis. 

9. Justitim Domini rectae, 
laetificantes corda: praece¬ 
ptum Domini lucidum, illu¬ 
minans oculos. 

10. Timor Domine san¬ 
ctus, permanens in saeculum 
saeculi : judicia Domini vera, 
justificata in semetipsa. 

11. Desiderabilia super 
aurum et lapidem pretiosum 
multum : et dulciora super 
mei et favum. 

12. Etenim servus tuus 
custodit ea : in custodiendis 
illis retributio multa. 

13. Delicta quis intelligit ? 
Ab occultis meis munda me : 
et ab alienis parce servo 
tuo (i). 

14. Si mei non fuerint 
dominati, tunc immaculatus 
ero : et emundabor a delicto 
maximo. 

15. Et erunt ut compla¬ 
ceant eloquia oris mei : et 
meditatio cordis mei in con¬ 
spectu tuo semper. 


6. Exultavit ut gigas ad curren¬ 
dam viam : ab extremo Oriente 
egressio ejus; 

7. Et decursus ejus usque ad 
extremum Occidentem extenditur : 
ita ut nemo sit qui se abscondat a 
calore ejus , eoque beneficio exclu¬ 
datur. 

8. (Similiter) lex Christi Domini 
immaculata , convertens animas : 
testimonium Domini fidele, sapien¬ 
tiam pnestaus parvulis. 


9. Justitiae Domini rectee , leeti- 
ficantes corda : preeceptum Domini 
lucidum, illuminans oculos. 


10. Timor Domini sanctus est, 
permanens fructu suo in steculum 
sfeculi : judicia Domini vera, justa 
ex se et suapte natura. 

11. Desiderabilia quoque super 
aurum et lapidem pretiosum mul¬ 
tum : et observantibus dulciora 
super mei et favum. Quod quidem 
ego expertus sum : 

12. Etenim servus tuus, Domine, 
custodit ea : ipsique fuit in custo¬ 
diendis illis merces ac suavitas 
multa. 

13. Quod non sic dixi, quasi me 
omni culpa vacare crederem. Delicta 
enim sua quis perfecte intelligit ? 
Ideo precor, ab occultis meis munda 
me, Domini, et ab hominibus per¬ 
versis cave mihi servo tuo. 

14. Qui si in me non fuerint do¬ 
minati, tunc facile immaculatus ero, 
et servabor mundus a delicto quo¬ 
vis mortali. 

15. Et placebunt tibi orationes 
oris mei : et meditatio cordis mei 
accepta tibi, ideoque in conspectu 
tuo semper erit. 


(1) In hebrmo hodierno : A perversis custodi servum tuum , ne domi- 
nentur mei. 

16. Domine adjutor meus, 
et redemptor meus. 


16. Quod tamen liet ex gratia 
tua, Domine, qui est adjutor meus 
in bonis, et liberator a malis. 


Explicatio. 


Argumentum. — Propheta laudes celebrat tum. operum Dei 
in firmamento, Ium legis Dei in hominibus. — Alliore autem 
sensu, celebrat Evangelii praecones, Apostolos, et ipsam Legem 
evangelicam. Duplex igitur est sensus : alter de Deo creatore, 
alter de Deo reparatore ; et quidem alter litteralis et alter 
allegoricus ; nisi, quod Bertherio et aliis placet, uterque sensus 
pro litterali habendus videatur. 

Sensu altiore seu spirituali (t) agi de Apostolis et Ecclesia 
cognoscimus ex S. Paulo, qui versiculum quartum citat quasi 
Apostolos designans. Sic enim scribit: Numquid non audierunt 
(praedicationem Evangelii) ? Et quidem in omnem terram exivit 
sonus eorum , et in fines orbis terree verba eorum (Rom. X, 18). 
Ex quo testimonio infertur, psalmum integrum ad evangelicam 
Legem spectare. Principium enim illud passiin ab eruditis 
admittitur: quoties in novo Testamento fragmentum aliquod ex 
vetere, ut est versiculus alicujus psalmi, declaratur tanquam 
certum eventum designans ; tunc reliquae partes cum eodem 
fragmento conjunctae ad eumdem eventum, vel saltem ad idem 
tempus pertinent : ratione nempe connexionis et harmoniae , 
quae in textu toto obtinere censenda est. 

Praedicit itaque David hoc psalmo evangelicae Legis promul¬ 
gationem ; Evangeliique praecones allegorice coelorum nomine 
designando, multis in rebus similes fore coelis insinuat : in eo 
nempe quod fuerint elevati a terra per contemplationem ; ampli, 
per charitatem ; splendidi, per sapientiam ; sereni, per animi 
tranquillitatem ; pluentes, per instructionem ; tonantes, per 
obju rgalionem ; fulgurantes, per miracula ; mulla bona terris 
largientes, et nihil ab eis quaerentes, per liberalitatem ; puris¬ 
simi, per sanctitatem ; denique habitaculum Dei, per justi¬ 
tiam (2). 

(1) Interpretes recentiores non pauci existimant, in Epist. ad Rom. X, 
18. versum 4 hujus psalmi adhiberi sensu duntaxat accommodatitio ; quasi 
Apostolus diceret : Numquid non audierunt ? Impossibile hoc est , si qui¬ 
dem, ut verbis Scripturte utar , in omnem terram exivit sonus eorum. 
Ct’. Beelen, in Rom. X. — Juxta hanc sententiam, psalmus de Apostolica 
praedicatione non loquitur, sed eidem merito accommodatur. — Contrarium 
autem docet S. Thomas, cujus vid. Commentar, in Rom. X, 18. 

(2) S. Augustinus in h^uic psalmum. 

I. Laus operum Dei in ccelo. 
II. Laus legis Dei in terra. 


1. Coeli enarrant gloriam Dei : et opera manuum ejus 
annuntiat firmamentum. 

Exponemus primo sensum immediatum de ordine naturae, 
deinde subjungemus sensum altiorem de ordine gratiae. — 
Quod dicit : Coeli enarrant gloriam Dei... id est, magnifica 
corpora quae in coelis splendent, lolaque structura firmamenti 
velati proclamat gloriam Dei creatoris, ejus sapientiam et 
potentiam creaturis rationalibus manifestando. — Coeli sumendi 
videntur pro astris quae in coelo splendent, et firmamentum pro 
loco, spatioque immenso in quo astra moventur. 

2. Dies diei eructat verbum : et nox nocti indicat 
scientiam. 

3. Non sunt loquelae neque sermones , quorum non 
audiantur voces eorum : 

4. In omnem terram exivit sonus eorum : et in fines 
orbis terree verba, eorum. 

Sicut in primo versu indicavit quid loquantur coeli, ita in 
sequentibus explicat quomodo loquantur ac Deum praedicent. 
Loquuntur nimirum, 1° per vicissitudinem dierum et noclium, 
tam rato ordine et constantia decurrentem ; 2° per loquelam 
omnibus intelligibilem ; 5° per vocem quae universum mundum 
replet. 

2. Dies diei eructat verbum : et nox nocti indicat scientiam : 
id est verbum illud quod de Deo enarrant coeli, pronuntiant 
dies et noctes singulae, ad invicem loquentes. Hac prosopopoeia 
quaecumque in firmamento mirabilia occurrunt, brevissime 
significantur. Etenim coeli loquuntur, 1° per splendorem ac 
magnitudinem suam ; 2° per motum ordinalissimum, et inde 
effectus humanae vitae saluberrimos : quae cuncta, velut compen¬ 
dio, vicissitudine dierum ac noclium continentur. 

Dum igitur dicit propheta, diein unum diei alteri, nempe 
perpetuo subsequenli, loqui verbum Dei, et noctem nocti 
similiter indicare scientiam et cognitionem ejus ; plurima paucis 
complectitur, quasi sic diceret explicatius : Coeli loquuntur per 
singulos dies et singulas noctes quas producunt, et quibus tum 
splendorem suum, tum motuum suorum ordinem et constan¬ 
tiam ostendunt. Etenim dies diebus constanter succedunt, et 
noctes noctibus ; inter se dies et noctes mira vicissitudine com¬ 
ponuntur ; inde nascuntur eodem ordine, eademque constantia 

ac vicissitudine menses et anni, hiems et restas cum sua varie- 
late atque ornatu, hominum vitae sapientissime accommodato. 
Ergo dies et noctes loquuntur, et quidem loquuntur per suam 
successionem perpetuam atque vicissitudinem ; loquuntur omnes 
et singuli, quisque ad alterum seu respectu alterius , quasi 
dicentes vicissim : Ego sum sicut tu ; nos omnes sumus mirabile 
opus Dei. 

Porro haec lingua creaturarum ad homines spectat, et ab 
omnibus hominibus auditur et intelligilur. 

5 . Non sunl loquelae neque sermones; quorum non audiantur 
voces eorum : id est, nulla sunt idiomata, quae non exprimantur 
vocibus coelorum ; vel nullae sunt gentes quocumque idiomale 
loquantur, qu non inlelligant idioma coelorum : quia coeli 
quodammodo omnium linguis loquuntur. — Alii sic exponunt : 
Voces coelorum non sunt obscurae, neque tales ut earum sensus 
non inlelligalur. 

4. In omnem terram exivit sonus eorum , et in fines orbis terne 
verba eorum. Sensus est quasi diceret : Non solum sine inter¬ 
missione et omnibus linguis, sed etiam in universa terra audiun¬ 
tur coeli enarrantes gloriam Dei. 

5. In sole posuit tabernaculum suum : et ipse tan- 
quam sponsus procedens de thalamo suo ; 

6 . Exidtavit ut gigas ad currendam viam : a summo 
coelo egressio ejus. 

7. Et occursus ejus usque ad summum ejus : nec est 
qui se abscondat a calore ejus. 

Quamvis lotum coelum enarret gloriam Dei, tamen praecipue 
id facit pars nobilissima coeli, quae est sol ; ideo solem singula¬ 
riter propheta considerat, ejusque pulchritudinem , robur et 
beneficentiam describit, quasi diceret : In coelis quos velut 
amplissimum gloriae suae indicium expandit Deus, solem posuit, 
divinae suae Majestatis singulare symbolum. 

5. In sole, inquit, posuit tabernaculum suum : id est , in sole 
Deus , seu divina majestas velut inhabitat , sicut rex in regio 
tabernaculo ; aliis verbis , sol ita Dei gloriam loquitur ac 
manifestat, sicut regium tabernaculum splendore suo inha¬ 
bitantis regis majestatem ostendit. — Scilicet Deum ipsum 
palam non videmus, sed per speculum et sub velamine crea¬ 
turarum, et quidem in sole velut in tentorio latentem , ex quo 
tamen splendor majestatis ejus effulgeat. Effulget scilicet triplici 
hujus creaturae excellentia, qua* declaratur. 

Et ipse (scilicet sol) tanquam sponsus procedens de thalamo 
suo... En prima solis excellentia, pulchritudo : ipse, inquit , 

decorus, nitidus, ornatus exoritur, quasi sponsus, qui primo 
die nuptiarum e cubiculo suo exiens, vestibus auro gemmisque 
radiantibus, roseo vultu, corona nuptiali et coma rutilante 
progreditur. — Ut patet, respicit solem orientem , cum mane 
rutilans velut e purpureo thalamo surgit. 

6. Exultavit ut gigas ad currendam viam : a summo coelo (ab 
extremo Oriente) egressio ejus; et occursus ejus usque ad 
summum ejus (usque ad Occidentem). — Altera excellentia 
solis, gigantea ejus vis, magnitudo, celeritas. — Occursus ejus , 
id est. cursus, conversio usque ad Occidentem , respondens 
egressioni. 

7. Nec est qui se abscondat a calore ejus. — Tertia solis 
excellentia, calor et influxus beneficus in universam terram. 
Insinuatur, ideo solem tam alacriter lotum circuire orbem, ut 
res nulla se abscondat, id est, excludatur a participatione tam 
insignis beneticii. 

Hactenus explicatio sensus primi. — Ad sensum secundum et 
altiorem quod attinet , coeli, seu coelestia luminaria , sunt 
Apostoli ; firmamentum est Ecclesia ; gloria Dei et opera 
manuum ejus quae praedicantur , sunt opera redemptionis et 
gratiae ; dierum successio est successio apostolica, seu perpetui¬ 
tas ministerii , constantia successionis hujusmodi , est indefec- 
tibililas ministerii et praedicationis ; vicissitudo seu successio 
alterna dierum et noctium, est vicissitudo persecutionum et 
pacis, certaminum, ac triumphorum. Sol in medio coelo positus 
ad illuminandum mundum universum, est Christus, sol justitiae, 
qui illuminat omnem hominem venientem in hunc mundum 
(Joan. I) ; qui est velut tabernaculum divinitatis splendidissi¬ 
mum (i) : Quoniam Deus erat in Christo , mundum reconcilians 
sibi (II Cor. V , 19) ; — quia in ipso inhabitat omnis plenitudo 
divinitatis corporaliter (Coi. II, 9) ; — qui est imago Dei invisi¬ 
bilis (Coi. X, 15), — splendor gloriie et figura subslanlice ejus 
(Hebr. I, 5). — Huic soli justitiae, Christo Domino, ut palet, 
conveniunt quae dicuntur de solis pulchritudine sponsali, de 
giganleaejus vi, et effusa beneficentia. 

8. Lex Domini immaculata , convertens animas'.testi¬ 
monium Domini fidele , sapientiam procstans parvulis. 

9. Justitice Domini rectae, Icetificantes corda : preeeep- 
tum Domini lucidum , illuminans ocidos. 


(1) Si admittatur versio S. Hieronymi ; Soli posuit tabernaculum in eis, 
sensus erit hujusmodi : Soli justitire Christo paravit Deus Ecclesiam tan- 
quam tabernaculum proprium, secundum illud : Ecce tabernaculum Dei 
cum hominibus, et habitabit cum eis. Apoc. XXI, 3. 

10. Timor Domini sanctus, permanens in socculum 
sceculi : judicia Domini vera justificata in semetipsa. 

11. Desiderabilia super aurum et lapidem pretiosum 
multum : et dulciora super mei et favum. 

Incipit pars altera psalmi, laus divinae legis, per experientiam 
prophetor confirmata. — Haec pars cum praecedenti non obs¬ 
cura relatione connectitur. Etenim quod est sol in mundo 
physico, id in mundo morali est lex divina ita ut duo lanium 
in hac vila homini sint necessaria, lumen solis pro vita corporis, 
et lumen legis pro vila ac pace animae. 

Laudatur autem lex ab ejus proprietatibus , quae analogae 
sunt proprietatibus solis, et ad pulchritudinem seu puritatem, 
ad efficaciam ac beneficentiam pertinent. 

Proprietates hujusmodi enumerantur octo, qualuor versi¬ 
culis , in quibus lex variis nominibus designatur. Vocatur 
enim non tantum lex Domini , sed etiam Domini testimonium , 
justitiae , praeceptum , limor , judicia (i). 

Lex itaque est 1° immaculata et convertens animas ; 2" fidelis 
et sapientiam praestans parvulis ; 5° recta el laetificans corda ; 
4° lucida et illuminansoculos; 5° sancta et permanens in saeculum 
saeculi ; 6° vera et justificata in semetipsa ; 7° est pretiosior 
omni auro et gemmis ; 8° est dulcior omni meile et favis. 

De quanam autem lege hic sermo est ? — Dicendum, agi de 
lege triplici : nempe de lege naturali, mosaica, et evangelica ; 
sed lex evangelica praecipue respicitur, cum ei omnia qute 
dicuntur plenissime conveniant. 

Lex dicitur 1° immaculata , perfecta in se, nullam continens 
imperfectionem ac maculam peccati ; et immaculatos efficiens 
observantes. — Et convertens animas , i. e., a malo et errori¬ 
bus revocans in viam, corrigens, reducens ad Deum : quod 
efficit tum sua puritate ac pulchritudine, tum gratia Christi. 

2° Lex Domini est fidelis , id est, non fallens, et certissime 
conferens, tum praemia quae promittit ipsam servantibus ; tum 
poenas quas violantibus comminatur. — Sapientiam praestans 
parvulis : id est, sapientiam docens,-i) insipientes, qui errori¬ 
bus, vitiis, vel ignorantia laborant ; - c j) humiles ac simplices, 
secundum illud : Revelasti ea parvulis. Mutili. XI, 25. 

5° Lex Domini est recta , regulam continens ac normam agendi 
perfecte. Laetificans corda , scilicet corda observantium legem, 
eis infundendo pacem bonae conscientiae, quae est quasi juge 
convivium. 


(1) Iisdem nominibus utitur Psalmista in Ps. CXVIII, ubi et explicata 
videri possunt infra, suo ordine. 

4° Lex Domini lucida ; id est , instar solis lumen veritatis 
continens sine tenebrarum admixtione. — Illuminans oculos, 
id est, non tantum in se tenebris carens, sed tenebras et nubes 
etiam pellens ab oculis cordis. Scilicet lex Dei dissipat vitia 
quae cor obscurant ; et deinde apparet ipsa cum lota sua clari¬ 
tate, ad dirigendos gressus nostros. 

5° Timor Domini sanctus, nempe timor offensionis Domini, 
quem lex docet ; seu ipsa lex Domini est sancta : id est, pura, 
puritate Dei, et hujusmodi puritatem observantibus commu¬ 
nicans.— Permanens in saeculum smculi, puta quoad Fructum 
suum, qui est perpetuus ; nam durat in coelo, et hinc migran¬ 
tem hominem sequitur. 

6° Judicia Domini , seu lex Domini vera, juxta hebraeum , 
veritas ; id est, lex Domini est enuntiatio ipsius aeternae veri¬ 
tatis, est ipsa veritas. — Justificata in semetipsa : id est, justa, 
non per accidens, et ratione circumstantiarum loci vel tempo¬ 
ris ; sed justa ex se ac suapte natura : quia enuntiatio est 
ipsius justitiae.— Hinc legis praecepta nulla indigent demon¬ 
stratione qua veritas et honestas eorum patefiat, cum haec sua 
claritate sit manifesta. — Quod facile inlelligimus, si conside¬ 
remus Legem evangelicam : haec enim cum nihil sit nisi pura 
innocentia, humilitas , obedientia , charitas , beneficentia.... 
propterea lanquam ipsa veritas et justitia evidenter ab omnibus 
agnoscitur. 

7° et 8° Lex Domini pretiosior omni auro ac gemmis, — et 
dulcior meile dulcissimo.—11. Desiderabilia super aurum et 
lapidem pretiosum. .. sensus est: Tam pretiosa lex est, ut prae¬ 
ponenda sit omnibus divitiis ; simuique tam jucunda , ut sit 
praeferenda omnibus deliciis hujus mundi. — Quod dicit, super 
lapidem pretiosum mullum , in hebraeo, super topazion multum , 
id est, in maxima copia habitum ; super mei et favum, id est, 
super favum plenum et redundantem meile purissimo ; nam in 
hebraeo dicitur : Super mei et redundantiam favorum. — Quam 
longe remota est haec veritas a sensu carnalium hominum ! 
Quam pauci inveniuntur, qui pro parvo lucro vel exigua delec¬ 
tatione non contemnunt omnia divina praecepta ! Et tamen 
verissimum est, legis observantiam meliorem esse omnibus 
thesauris atque omni voluptate. 

12. Etenim servus tuus custodit ea : in custodiendis 
illis retributio multa. 

Incipit velut alterum membrum secundae partis. Quae de lege 
exposuit propheta, confirmat experientia sua, quasi diceret : 
Revera, Domine, servus tuus in custodienda lege, maxima bona 
percepit. * 

13. Delicta quis inlelligit ? ab occultis meis munda 
me , et ab alienis parce servo tuo. 

Dixit, propheta se legem Dei custodire ; id est, se ex animo 
curare ut eam observet : quae cura su(licit quidem ad mulla 
bona consequenda, sed in homine fragili non excludit omne 
delictum. Quare sicut Paulus dicebat : Nihil mihi conscius sutu • 
sed non in-hoc justificatus sum (l Cor. IV, 4); ita David agnoscit 
sua delicta occulta , et ea sibi ignosci postulat : Ab occultis meis 
munda me. — Simul autem Dei auxilium pelit ad perfec¬ 
tius legem servandam, et ad vitandum omne peccatum. Ideo 
addit : Ab alienis parce servo tuo : id est : ab hominibus 
perversis, qui alieni sunt a te et a lege tua , quique scandalo 
mihi forent, custodi me. — Homines enim bonae voluntatis , 
qualis erat sanctus propheta, ab ignorantia propriorum delic¬ 
torum, ei a seductione pravorum sodalium imprimis cavere 
debent. 

14. Si mei non fuerunt dominati , tunc immaculatus 
ero : et emundabor a delicto maximo. 

15. Et erunt ut complaceant eloquia oris mei : et 
meditatio cordis mei in conspectu tuo semper. 

Rationem reddit, cur tantopere improborum societatem 
timeat. Si mei non fuerint dominati : si alieni, inquit, isti non 
praevaluerint mihi, in pravum suum sensum me trahendo, tunc 
immaculatus ero , et emundabor a delicto maximo : id est , 
mundus ero a peccato mortali. Hoc enim maximum delictum 
est, ait Eellarminus , cum a Deo, bono maximo, avertat, et ad 
poenam gehennie plane maximam perducat. 

Non solum tunc immaculatus ero, sed erunt ut complaceant 
eloquia oris mei : id est, oratio mea tibi erit grata ; et meditatio 
cordis mei in conspectu tuo semper : id est, oratio cordis mei 
grata oculis tuis ascendet, quia nimirum de mundo corde et 
simplici ore prodibit. Meditationem cordis cum eloquiis oris 
conjungit, quia oratio illa mentis est orationis vocalis vehit 
anima. 

16. Domine adjutor meus et redemptor meus. 

Sensus est : Placebunt tibi jurationes mea), non ex meritis 
meis, sed ex gratia tua, Domine, qui es adjutor mihi in bonis, 
et redemptor a malis. — Quibus verbis propheta sese di vi me 
grathe et misericordiae fiducialiter commendando , psalmum 
concludit. 

Sensus liturgicus. 

Splendidus iste psalmus adhibetur, 1° in Nativitate, Circum¬ 
cisione et Ascensione Christi ; 2° in festo SS. Trinitatis ; 5° in 
officio B. Mariae Virginis, caeterarumque Virginum ; 4° in festis 
Apostolorum ; 5° in officio de Angelis. 

1° Dum celebrantur mysteria Christi Domini, est laus Verbi 
incarnati, cujus nomen gloriosum praedicant Apostoli eorumque 
successores, omnibus diebus, usque ad consummationem 
saeculi ; qui ut Sol justitiae exortus est, ut illuminet omnem 
hominem venientem in hunc mundum : Et vidimus gloriam 
ejus , gloriam quasi unigeniti a Patre. Lux autem salutifera 
quam diffundit, est Lex evangeliea, lex immaculata, suavis¬ 
sima.... ad quam servandam simul gratiam largitur petentibus, 
ipse adjutor et redemptor Dominus. 

In officio de Nativitate et Circumcisione peculiarius respi¬ 
citur tabernaculum Dei, id est, humanitas Christi ; nec non 
egressio ejus de summo coelo , de thalamo suo... — in Ascen¬ 
sione vero , occursus ejus usque ad summum ejus : terminus 
nimirum gloriosus, quo Dominus visibile vitae suae curriculum 
conclusit. 

2° In festo SS. Trinitatis, Ecclesia eodem psalmo celebrat 
ineffabilem Dei trini et unius Majestatem, quae suis operibus 
ad extra , praesertim Incarnationis mysterio manifestatur; 
quaeque per Legem evangelicam in universo mundo cognoscitur, 
adoratur et colitur. 

5° In festis B. Mariae Virginis, celebratur gloria Matris 
immaculatae in Filio ; peculiari tamen cum respectu ad ipsam 
proferuntur verba haec : In sole posuit tabernaculum suum : 
et ipse lanquam sponsus procedens de thalamo suo ... Lex 
Domini immaculata... si mei non fuerint dominati, tunc immacu¬ 
latus ero. — Eadem verba similiter ad reliquas Virgines 
perlinent, quae, ut Christi sponsae, in gloriosissimo Sponso suo 
celebrantur. 

4° In festis Apostolorum, celebrantur imprimis nomine 
caelorum ipsi Evangelii praecones ; deinde vero eorum praedi¬ 
cationis objectum : Christus legislator, et Lex evangeliea. 

5° In festis Angelorum, celebrantur sancti Angeli tanquam 
praecones invisibiles Christi, ejusque Legis evangelicae. Ipsi 
etiam merito vocantur coeli, et annuntiant, atque concinunt 
gloriam Dei ac Regis sui Christi ; ipsi juvant nos ad servandam 
Legem evangelicam, quam perfecte servando Angelorum puri¬ 
tatem immaculatam aemulari debemus. 










78 


EXPOSITIONUM SERIES TERTIA 


PSALMUS XX. 

Domine , in virtute tua laetabitur rex. 


1. Domine, in virtute tua 
laetabitur rex : et super sa¬ 
lutare tuum exultabit vehe¬ 
menter. 

2. Desiderium cordis ejus 
tribuisti ei : et voluntate 
labiorum ejus non fraudasti 
eum. 

3. Quoniam praevenisti 
eum in benedictionibus dul¬ 
cedinis. : posuisti in capite 
ejus coronam de lapide pre¬ 
tioso. 

4. Vitam petiit a te : et 
tribuisti ei longitudinem 
dierum in saeculum , et in 
saeculum saeculi. 

5. Magna est gloria ejus 
in salutari tuo : gloriam et 
magnum decorem impones 
super eum. 

6. Quoniam dabis eum in 
benedictionem in saeculum 
saeculi : laetificabis eum in 
gaudio cum vultu tuo. 

7. Quoniam rex sperat in 
Domino : et in misericordia 
Altissimi non commovebitur. 

8. Inveniatur manus tua . 
omnibus inimicis tuis : 
dextera tua inveniat omnes 
qui te oderunt. 

9. Pones eos ut clibanum 
ignis in tempore vultus tui : 
Dominus in ira sua contur¬ 
babit eos , et devorabit eos 
i miis. 

o 

10. Fructum eorum de 


1. Domine, in potentia tua salvi¬ 
fica laetabitur Rex Christus ; et 
propter salutem a te illi praestitam 
exultabit vehementer. 

2. Desiderium cordis ejus circa 
nostram salutem tribuisti ei, et 
petitione labiorum ejus non frau¬ 
dasti eum. 

* 

3. Praevenisti eum benedictionibus 
suavissimis : posuisti in capite ejus 
coronam regiam ac sacerdotalem de 
lapide pretioso. 


4. Vitam petiit a te, et vitam tri¬ 
buisti ei, addens longitudinem die¬ 
rum in saeculum et in saeculum 
saeculi. 

5. Insuper magna gloria ei a te 
data est, simul cum salute : ita , 
Domine , gloriam et magnum de¬ 
corem conteres ei. 

6. Nam constitues eum ut bene¬ 
dictionis ac laudis objectum in 
saeculum saeculi : simulque laetifi¬ 
cabis eum summo gaudio coram 
revelata facie tua. 

7. Rex scilicet sperat in Domino ; 
ideo misericordia Altissimi firmatus, 
a nullis inimicis commovebitur. 

8. Imo victoriam, o Rex gloriose, 
persequeris et perficies : attinget 
manus tua omnes inimicos tuos, 
dextera tua ultrix inveniet omnes 
qui te oderunt. 

9. Reddes eos formidine aestuan¬ 
tes, ut clibanum ignis, in tempore 
irati vultus tui : tu. Dominus ac 
judex eorum, in ira tua conturbabis 
eos, et devorabit eos ignis furoris 
tui. 

10. Filios eorum de terra perdes, 

terra perdes : et semen eo¬ 
rum a filiis hominum. 

11. Quoniam declinave¬ 
runt in te mala : cogitave¬ 
runt consilia quae non po¬ 
tuerunt stabilire. 

12. Quoniam pones eos 
dorsum : in reliquiis tuis 
praeparabis vultum eorum. 

13. Exaltare, Domine, in 
virtute tua : cantabimus et 
psallemus virtutes tuas. 


et progeniem eorum extirpabis e 
medio filiorum hominum : 

11. Eo quod adversus te machi¬ 
nati sunt mala, et cogitaverunt 
consilia pessima ; etsi ea non potu¬ 
erunt opere implere. 

12. Ideo vertes eos in fugam : et 
fugientibus sagittas tuas in faciem 
immittes. 

13. Igitur exaltare, Domine Rex, 
hanc potentiam tuam exercendo : 
nos autem cantabimus et psallemus 
virtutes ac victorias tuas. 


Explicatio. 

Argumentum. — Psalmum hunc de Chrislo esse dubium 
non esi. « Cum Patribus fatemur, inquit Calmet , Ecclesiae 
€ verba de Christi victoria, qua Christus mundum, peccatum 
« et diabolum superavit, hoc psalmo exhiberi. Quaedam certe 
« hic sunt, quae proprie uni Chrislo conveniunt. Chaldaeus 
« paraphrastes, cum priscis rabbinis et recentioribus quibus- 
« dam, ad Messiam litterali sensu refert. » — Fatendum qui¬ 
dem, explicationem de Davide in sensu litterali, et de Messia in 
sensu allegorico, non esse omnino improbabilem ; sed illa quae 
desolo Christo traditur, ut probabilior est praeferenda. 

David itaque, visione prophetica Christum regem contem¬ 
plans, gratias agit Deo Patri quod ei in praelio adversus pec¬ 
catum dederit victoriam, ac deinde insigniter exaltaverit. 

I. Gratias agit de Christi triumpho. 

II. Celebrat ejtisdem triumphi continuationem et comple¬ 

mentum. 


1. Domine , in virtute tua loetabitur rex : et super 
salutare tuum exuttabit vehementer. 

Cum summo gratiJudinis sensu erga Deum Patrem, annun¬ 
tiat ab initio concessam Chrislo victoriam ac salutem , quam 
salutare appellat, et qua continentur multa, nimirum : 1° ora¬ 
tionis Christi exauditio ; 2° dona Dei eum praevenientia ; 
5° coronatio ; 4° vita ; 5° gloria ; 6° benedictio ; 7° gaudium 
aeternum. Haec porro in sequentibus explicantur. 

2. Desiderium coixlis ejus tribuisti ei : et voluntate 
labiorum ejus non fraudasti eum. 

De oratione Domini hic loquitur, quasi diceret : Desiderium 
cordis ejus generosissimi explevisti , o Pater ; desiderium 
sanctum, quo gloriam tuam et hominum salutem expetivit adeo 
ardenter, ut proplerea semelipsum humiliare atque immolare 
non dubitaverit, lloc desiderium, ejus oratione tibi manifes¬ 
tatum, cumulasti. — Revera quidquid Christus corde deside¬ 
ravit, vel labiis rogavit, Deus implevit cumulate, et in dies 
implere pergit. Quare ipse dicebat : Scio , Pater, quia nem per 
me audis. Joan. XI, 42. 

3. Quoniam praevenisti eum in benedictionibus dul¬ 
cedinis : posuisti in capite ejus coronam de lapide 
pretioso. 

Non tantum, inquit, petitionem ejus exaudisti, sed pnevenisti 
eum in benedictionibus dulcedinis : id est, prompte et liberali ter 
cumulasti eum largis beneficiis, priusquam peteret : nempe ab 
ipso primo conceptus puncto, dedisti ei benedictiones et gratias 
suavissimas et excellentissimas. 

Posuisti in capite ejus coronam de lapide pretioso : nimirum ut 
sit Rex gloriae, Rex regum, Sacerdos summus, omnem obli¬ 
nens potestatem in coelo et in terra. — Vi vocis hebraicae , 
teste Hieronymo, non tam lapis pretiosus significatur, quam 
obrizum , seu aurum purissimum ; vel topcizium , quae inter 
gemmas nobilissima olim habita, colore aurum refert. 

Corona, proprium capitis ornamentum, est — 1° nota et 
insigne regni ; atque hic pretiosissima ponitur , ut regnum 
Christo datum esse significet excellentissimum. — 2° Corona 
quoque insigne est sacerdotii et pontificatus, qui principatus 
est spiritualis ; quare de Aarone dicitur : Corona aurea super 
mitram ejus, expressa signo sanctitatis (Eccli. LXV, 14). Et de 
Jesu, filio Josedech, sacerdote magno : Sumes aurum et argen¬ 
tum, et facies coronas , el pones in capite Jesu , filii Josedech , 
sacerdotis magni (Zacliar. VI, 11). — 5° Corona demum est 
symbolum omnis majestatis ac principatus, triumphi, decoris, 
scientiae, virtutis. Quapropter non unam , sed multiplicem j 
coronam Christus gerere perhibetur a Joanne : In Capite ejus 
diademata multa... Rex regum et Dominus dominantium. 
Apoc. XIX, 12, 16. 

4. Vitam petiit a te : et tribuisti ei longitudinem 
dierum in saeculum , et in socculum socculi. 

5. Magna est gloria ejus in salutari tuo : gloriam et 
magnum decorem impones super eum. 

En duo alia dona, vita nimirum et gloria, ambo excellen¬ 
tissima. Vitam petiit... scilicet cum moreretur pro hominibus, 
petiit a Patre ut revocaretur a morte ad vitam immortalem. 
Quam quidem resurreclionem ac vitam immortalem, ejusdem- 
que semen, gratiam, petiit simul pro nobis : Qui in diebus 
carnis suae, preces supplicationesque ad eum qui possit illum 
salvum facere a morte , cum clamore valido et lacrymis offerens , 
exauditus est pro sua reverentia (llebr. V, 7). — Vitam itaque 
quam petiit , impetravit gloriosam , immortalem nobisque 
omnibus communicabilem. 

5. Magna est gloria ejus in salutari luo... id est, non tantum 
vitam, sed et gloriam dedisti ei, quae sit vel uti coronis et 
complementum illius immortalitatis beatae. Dicitur enim 
gloria ejus in salutari Dei, id est in salute , qua illum salvum 
fecit Deus. Scilicet salutare Dei erga Christum , seu salus 
Christo afflicto, patienti ac morienti concessa, sila est, \° in 
resurrectione, conjuncta cum omni glorificatione ipsius ; — 
2° in communicatione ejusdem salutis humano generi universo. 

6. Quoniam dabis eum in benedictionem in saeculum 
socculi : laetificabis eum in gaudio cum vultu tuo. 

7. Quoniam rex sperat in Domino : et in misericordia 
Altis simi non commovebitur. 

En admirabilis quaedam Christo concessa benedictio , et 
laetitia ineffabilis atque aeterna. — Dabis , inquit, eum in benedic¬ 
tionem... id est , facies ut Christus sit benedictio : quod 
quadrupliciter intelligi potest. 1° Possessive : ut Christus sit 
benedictionibus, donisque Dei plenissimus, totusque benedictio. 

— 2° Passive : ut sit benedictionum laudumque objectum, et 
ab omnibus benedicatur. — 5° Active : ut sit benedictionis 
donorumque Dei causa et fons. — 4° Adaequate et optime : ut 
sit undequaque benedictus ac benedicens : nempe benedicius 
ac benedicendus in se ; aliis autem omnis benedictionis ac 
felicitatis auctor et causa. 

Lcetificabis eum in gaudio cum vultu tuo : idest, addes et 
aliud donum, nempe gaudii inenarrabilis : Lcetificabis in gaudio. 

— Cujus gaudii fons et causa indicatur, cum vultu tuo... fruetur 
scilicet Rex visione beatifica faciei Dei modo quodam principali, 
sedens ad dexteram Patris, prout alibi ipse dicit : Adimplebis 
me Icelitia cum vultu luo : delectationes in dextera tua usque in 
finem (Ps. XV). — Hinc Apostolus : Unxit te, Deus , Deus tuus , 
oleo exuitationispneparticipibus tuis. Heb. 1,9 ; Ps. XLIV. 

II. — S. Scriptura.*. 


6 

7. Quoniam rex sperat in Domino... Bona praefata pronuntiat 
fore omnino stabilia et firma in aeternum, fundata in spe Regis, 
et in misericordia Dei : Et in misericordia Altissimi non commo¬ 
nebitur. 

8. Inveniatur manus tua omnibus inimicis tuis : dex¬ 
tera tua inveniat omnes qui te oderunt- 

9. Pones eum ut clibanum ignis in tempore vultus 
tui : Dominus in ira sua conturbabit eos , et devorabit 
eos ignis. 

10. Fructum eorum de terra perdes : et semen eorum 
a filiis hominum. 

Secunda pars : triumphi Regis Christi continuatio et com¬ 
plementum , consistens in punitione inimicorum , tum in hoc 
saeculo, tum praesertim in futuro et in die judicii. 

8. Inveniatur manus Hia omnibus inimicis tuis _ Videtur 

propheta nunc alloqui Christum, non Patrem aut Trinitatem 
totam. Etenim Christus constitutus est Judex ac vindex : cujus 
manus inveniet peccatores, quantumvis sese abscondant, sive 
in hoc saeculo, sive in futuro ; inveniet eos in ipso sinu terrae, 
in sepulcris, in inferno... 

9. Pones eos ut clibanum ignis , id est, exures et incendes 
eos, uti incenditur clibanus, sive fornax ardens ; perdes eos, 
ut ligna quae in ignem conjiciuntur. — In tempore vultus tui , 
id est, irae tuae. Vultus metonymice ponitur pro ira , quia ira 
in vultu cernitur. 

Dominus in ira sua conturbabit eos : id est, vel 1° terrore eos 
vehementissime commovebit; vel 2° exturbabit, praecipitabit , 
videlicet a facie sua in gehennam : ubi devorabit eos ignis , quin 
tamen unquam consumat. Ignis enim hic intelligilur , 1° divina 
indignatio ; 2° divina vindicta in hoc mundo ; 5° ignis inferni , 
de quo dicet Judex : Discedite a me , maledicti, in ignem ce ternum. 
Matth. XXV, 41. 

10. Fructum eorum de terra perdes. — Fructus impiorum sunt, 
1° filii eorum, totaque progenies seu semen. —2° Sensu latiore, 
Euthymius fructum eorum de terra perdendum, sumit pro 
divitiis omnibusque generatiin bonis pereuntibus, qu* in terra 
acquisierint. Ilaec autem expositio minus congruit cum membro 
parallelo : Et semen eorum a filiis hominum. 

11. Quoniam declinaverunt in te mala : cogitaverunt 
consilia quoe non potuerunt stabilire. 

12. Quoniam pones eos dorsum : in reliquiis tuis 
praeparabis vultum eorum. 










PSALMI SELECTI. 


PS. XX. 


83 


Indicat inimicorum crimen, addilque ruinam eorum fore 
consummatam. 

Quoniam declinaverunt m te mala : id est, tum in tuam per¬ 
sonam, tum in tuam Ecclesiam, in tuos servos, qui mystica tua 
membra sunt. Quo sensu ipse Dominus Saulo inclamabat : 
Saule, Saule , quid me persequeris ? Aci. IX, 4. 

12. Quoniam pones eos dorsum : in reliquiis tuis praeparabis 
vulitim eorum. — Versiculus iste omnino explicandus est ex 
hebraeo ; cum in Vulgata intelligibilem sensum non habeat. Sic 
autem juxta Geseriium et Drach videtur vertendus : Quoniam 
pones eos dorsum (in fugam eos vertes) ; m funibus (arcus tui) 
aptabis super (contra) faciem eorum. Itaque paraphrastice : 
Quoniam vertes eos in fugam : el fugientibus sagittas tuas in 
faciem immittes. Sic etiam Genebrardus. 

13. Exaltare , Domine , in virtute tua : cantabimus et 
psallemus virtutes tuas. 

Psalmi conclusio, qu^e sic enuntiari potest : Effulgeat ergo 
oculis universi mundi triumphus et gloria Christi Regis , quam 
nos populus ejus, exultantes celebrabimus in aeternum. 

Exaltare, Domine, m virtute lua... Ad Deum Patrem haec 
spectare possunt, vel ad Christum. 1° Si diriguntur ad Patrem, 
sensus est : Exaltetur, Domine, gloria tua, in persona Christi, 
qui est virtus tua, seu magnum opus potentia? ac misericordiae 
tum. — 2° Si diriguntur ad Christum, est quasi diceret : Qui 
humiliasti temetipsum usque ad mortem , o Christe, nunc 
fortitudine ac potentia devictis hostibus, esto exaltatus coram 
mundo universo ; et accipe laudes quibus nos. electi tui, gloriam 
tuam celebrabimus. 

Sensus liturgicus. 

Pertinet psalmus vigesimus 1° ad officium de spinea Corona, 
et de Ascensione Domini ; 2° ad festa tum unius Martyris, tum 
Confessoris. 

1° In officio de Christo, Ecclesia celebrat Domini gloriam, 
sed ut fundatam in passione ejus : qui sensus, cum sensu 
litterali supra exposito concordat. Scilicet aspiciens Sponsum 
suum humiliatum in terra, simulque desuper dexteram Patris 
ad ipsum exaltandum extensam : seu , quod idem est , videns 
salutare Dei de coelo in Christum descendens ; inlelligensque 
thesauros vitae, gloriae ac gaudii, in hoc salutari contentos : 
laetitia, amore, gratitudine plena, in laudis canticum erumpit. 

Domine, inquit, Pater coelestis , quam ineffabile gaudium 
Regi, sponso meo humiliato praeparas, qui in virtute ac magni¬ 
ficentia tua divina, eum salvare et exaltare statuisti !... 









84 


EXPOSITIONUM SERIES TERTIA 


Deinde salutare illud, seu salutem ac glorificationem Christo 
concessam explicat, ita ut simul innuat passionis dolores, 
quibus tanta gloria fuit a Christo promerita. Sic, ubi dicit : 

Voluntate labiorum ejus non fraudasti cum : vitam petiit a te _ 

respicit orationem , qua Dominus in passione positus , sibi et 
nobis liberationem a morte , seu gloriosam immortalitatem 
postulavit. — Quod addit : Posuisti in capite ejus coronam de 
lapide pretioso, innuit coronam spineam et ignominias, propter 
quas data est ei corona gloriae. — Illud : Laetificabis eum in 
gaudio cum vultu luo , indicat consolationem et gaudium visionis 
beatificae, qua Christus fruilur , ad dexteram Patris sedens : 
triumphans de omnibus inimicis, quorum persecutiones propter 
justitiam sustinuit. 

2° In officio de Sanctis, similiter celebratur gloria discipulorum 
Christi: qui, sicut Magistrum in patiendo secuti sunt , ita ejus 
triumphi participes fieri meruerunt. Quapropter, quae de Christo 
immediate dicuntur, merito Christi commilitonibus et consorti¬ 
bus Ecclesia applicat, in anliphonis dicens : Vitam petiit a te, 
et tribuisti ei, Domine : gloriam et magnum decorem imposuisti 
super eum '.posuisti in capite ejus coronam de lapide pretioso. 


PSALMUS XXII. 

Dominus regit me. 


1. Dominus regit me, et 
nihil mihi deerit : in loco 
pascuae ibi me collocavit. 

2. Super aquam refectio¬ 
nis educavit me : animam 
meam convertit. 

3. Deduxit me super se¬ 
mitas justitiae , propter no¬ 
men suum. 

4. Nam et si ambulavero 
in medio umbrae mortis, non 
timebo mala : quoniam tu 
me cum es. 

5. Virga tua et baculus 
tuus ; ipsa me consolata 
sunt. 


1. Dominus regit me sicut pastor, 
et nihil mihi deerit : nam in loco 
ubere paseme me collocavit. 

2. Ad aquam eduxit me qua siti- 
bundus reficiar : animam meam 
aberrantem ad viam bonam con¬ 
vertit. 

3. Deduxit me per semitas justi- 
tire, propter nomen suum : ut notam 
faceret in me misericordiam suam. 

4. Quapropter etsi ambulavero 
in quovis periculo, adeoque in medio 
umbrte mortis, non timebo mala : 
quoniam tu, Domine, mecum es. 

5. Deficientem in via, virga tua 
et baculus pastoralis curte me con¬ 
solata sunt, et confirmarunt. 








PSALMI SELECTI. 


PS. XXII. 


85 


6. Parasti in conspectu 
meo mensam : adversus eos 
qui tribulant me. 

7. Impinguasti in oleo 
caput meum : et calix meus 
inebrians quam praeclarus 
est. 

8. Et misericordia tua 
subsequetur me , omnibus 
diebus vitae meae. 

9. Et ut inhabitem in 
domo Domini, in longitudi¬ 
nem dierum. 


6. Ut autem tribulationes fortiter 
sustineam , parasti in conspectu 
meo mensam , adversus eos qui 
tribulant me. 

7. Utque omnem tristitiam a me 
amoveas , impinguasti oleo lsetitise 
caput meum, et potasti me poculo 
jucunditatis : qui quidem calix 
inebrians maxime excellens est. 

8. Et illa tua misericordia sub¬ 
sequetur me perseveranter, omni¬ 
bus diebus vitae meae. 

9. Atque haec omnia eo tendunt, 
ut inhabitem denique in domo Do¬ 
mini in perpetuas aeternitates. 


Explicatio. 

Argumentum. — Sub duplici allegoria , nimirum pastoris , 
dilectam oviculam curantis ; et hospitis , amicum domo sua 
excipientis, describitur in hoc psalmo ineffabilis Dei bonitas 
et providentia erga fideles suos. 

I. Allegoria Pastoris. 

11. Allegoria Hospitis. 


1. Dominus regit me , et nihil mihi deerit : in loco 
pascuce ibi me collocavit. 

Incipit allegoria pastoris. — Dominus regii me , hebraice, 
Dominus est pastor meus : id est, Dominus me ut pastor ovem 
gubernat ; seu ovicula Dei sum. — Et quia Deus est pastor 
potentissimus , sapientissimus et optimus , ideo confidenter 
dico : Nihil mihi deerit , neque in vita praesenti, quoad auxilia 
gratiae ; neque in futura , quoad divitias gloriae. 

Propheta personam agens cujuscumque animae fidelis, dicit, 
se, tanquam oviculam a Deo ac Domino nostro Jesu Christo, 
ut pastore, omnibus rebus necessariis abunde donari. — Haec 
autem prima sententia lotius allegoriae summa est, quae ex iis 
omnibus explicatur quae bonus pastor suo gregi praestat. — 
Quid enim pastor bonus pro grege facit? 1° Praebet ei bona 
pascua ; 2° praebet aquas ut bibant et laventur ; 5° oves , 
si aberrent in viam reducit ; 4° eas semitis tutis deducit ; 
5° contra lupos et fures baculo tuetur ; 6° inquietas virga 

amanter castigat et coercet... Iisec omnia beneficia propheta 
ex parte divini pastoris sui experitur , et verbis enuntiat 
suavissimis , semimetaphoricis , et ordini spirituali Optime 
accommodatis. 

In loco pascuae ibi me collocavit. Primum beneficium pasto¬ 
ris : pascua praestat. — Hebraeus textus ad litteram habet : 
In pascuis virentibus recubcire me facit. Porro pabula sive 
pascua spiritualia, sunt sacra doctrina, sacramenta, praesertim 
Eucharistia. 

2. Super aquas refectionis educavit me : , animam 
meam convertit. 

Secundum et tertium beneficium, aquarum copia, reductio 
ab errore. — Aqua refectionis , est aqua reficiens, sive in siti 
sive in aestu ; spiritualiter intellecta, est gratia, de qua Domi¬ 
nus : Qui biberit ex aqua , quam ego dabo ei non sitiet in ceter- 
num. Joan. IV, 14. 

Quod dicit animam meam convertit, significat, a recte vivendi 
et credendi ratione aberrantem, ad se reduxit. Allusio ad ovis 
similitudinem, quae saepe a caulis errans, a pastore reducitur. 

3. Deduxit me super semitas justitiae, propter nomen 
suum. 

Quartum bonum commemorat , ductionem per vias bonas, 
quasi diceret : Incedere me fecit per viam angustam praecepto¬ 
rum suorum , removendo pericula , minuendo obstacula , 
illustrando, roborando... super semitas justitia. — Propter 
nomen suum, id est. non propter mea merita, sed propter suam 
misericordiam suamque gloriam. 

4. Nam et si ambulavero in medio urnbrce mortis, 
non timebo mala : quoniam tu mecum es. 

Quintum bonum, defensio. — Medium umbra* mortis, seu. 
ut habetur in hebraeo, vallis urnbrce mortis, est locus tenebrosus, 
variis ferarum , praecipitiorum periculis obsitus : ubi anie 
oculos est mortis discrimen. Illic non timebit, quoniam, inquit, 
tu mecum es defensor potens. 

5. Virga tua et baculus tuus : ipsa me consolata sunt. 

Sextum bonum, castigatio. — Baculo seu pedo utitur pastor 
ad oves contra invasores defendendas, vel ad eas congregandas 
aut coercendas, vel ad ipsum pastorem fulciendum ac susten¬ 
tandum. — Virga, vel idem significat ac baculus, vel accipitur 

pro minore bacillo, ad corrigendum potius quam percutiendum 
idoneo. — Ulrumque dicit sibi profuisse. 

Hinc facile intelligilur, virgam et baculum significare symbo¬ 
lice castigationem ; vel juxta quosdam, castigationem et sus¬ 
tentationem. — Sensu spirituali , ut Theodorelus docet, virga 
el baculus divini Pastoris est ejus crux salutaris : quae omni 
modo nobis, non tam dolorem quam consolationem affert et 
sustentaculum. 

6. Parasti in conspectu' meo mensam , adversus eos 
qui tribulant me. 

7. Impinguasti in oleo caput meum : et calix meus 
inebrians quam proeclarus est. 

Secunda pars : allegoria Hospitis. — Consolationem modo 
memoravit, quae sibi ab optimo pastore praestatur. Quam con¬ 
solationem copiosissimam ut magis declaret, ad alteram transit 
allegoriam, nempe hospitis, amicum lautissime excipientis. 
Parasti, inquit , coram me, seu mihi, mensam opiparam , 
tanquam consolationem oppositam tribulationibus, quas mihi 
ingerunt hostes mei spirituales ; oleo laeti Lite caput meum 
perfudisti, et poculum mihi propinasti redundans excellentis¬ 
simo liquore. 

Illud adversus hostes, juxta vim hebraica? vocis, significat 
ex altera parte , e regione hostium ; non vero ad resistendum 
hostibus, etsi iste sensus etiam verus est et ex litterali conse¬ 
quitur. — Calix inebrians , id est, calix plenus vino generoso ; 
quod habet vim inebriandi et exhilarandi. Quam praiclarus est , 
proprie non est exclamatio, sed affirmatio superlativa, idem 
significans ac, litique bonus , profecto mirabilis est. 

Sensus prophetae est: Dum inimici mei propinant mihi 
amaros molestiarum calices, tu , Deus meus , e contrario , 
secus ac ipsi faciunt, miris me suavitatibus recreas, mensa, 
oleo, vino. His tribus significatur copia bonorum spiritualium: 
mensa et calice designatur speciatim SS. Altaris Sacramentum ; 
oleum vero insinuat alia Sacramenta in quibus est usus Chris¬ 
matis et unctionis. De caelero oleum seu unguentum, quod ad 
reficiendam valetudinem ac vires adhibebatur , nec non ad 
recreandum odoris fragrantia gravatum caput, symbolum est 
gratia? ac donorum Spiritus sancti; imo ipsius Spiritus sancti 
personae, quae vocatur spiritalis unctio. 

8. Et misericordia tua subsequetur me , omnibus, 
diebus vitoe meos. 

9. Et ut inhabitem in domo Domini, in longitudinem 
dierum. 

Concludit, sumntatim et velut uno conspectu beneficam Dei 
misericordiam exhibendo, qu® totam hominis vilam complec¬ 
titur usque ad beatum terminum aeternae gloriae. Misericordia, 
inquit, tua, Domine, subsequetur et comitabitur me : non ad 
tempus, sed diebus omnibus, etiam diebus malis ; et quidem., 
nisi ego prior te dereliquero, aderit perseveranter : conferendo 
mihi perseverantiam finalem, quod donum proprium electorum 
est. Et sic introduces me bonus pastor in ovile coeleste : Ut 
inhabitem in domo Domini, in longitudinem dierum. 

Sensus liturgicus. 

Psalmus Dominus regit me, ponitur 1° in festis Corporis 
Christi, spineae Coronae, et pretiosi Sanguinis Domini; 2° in 
officio Defunctorum. 

1° In festo Corporis Christi, Ecclesia hoc psalmo conside¬ 
rat, quomodo Christus, Pastor amantissimus animas nostras, 
oviculas suas, omni amoris beneficio repleat ; nominatim vero, 
quomodo in SS. Eucharistia mensam nobis praeparet et calicem 
praeclarum: ut sic nos misericorditer deducat ad beatum 
terminum, ad inhabitandum nempe in domo Domini in longitu¬ 
dinem dierum. 

In festo spineae Coronae, quod est velut diadema salutis 
nostrae, quo Christus factus est nobis Rex mansuetus, miseri¬ 
cors, pastoralis, Ecclesia regimen illud pastorale Domini con¬ 
templatur, tanquam fundatum in mysterio Coronae spineae, qua 
caput Christi cruciatum est, quaque speciatim meruit capiti 
nostro gratiarum coronam et abundantiam : Tmpinguasti in oleo 
caput meum. 

In festo Sanguinis Domini, considerat quomodo bonus 
Pastor animam suam posuerit, et sanguinem fuderit pro ovibus 
suis ; imo quomodo eis calicem sanguinis sui propinaverit : 
Calix meus inebrians quam praeclarus est. 

2° In officio Defunctorum, Ecclesia eodem psalmo personam 
assumens anima; sanctae Purgatorii, cum amore et gralitudine 
recenset universa Dei beneficia, quibus misericorditer deducta 
est per desertum hujus mundi; speratque se mox perducendam 
usque ad beatam domum Dei : Et ut inhabilem in domo Domini 
in longitudinem dierum. 

PSALMUS XXIII. 

Domini est terra et plenitudo ejus . 


1. Domini est terra, et 
plenitudo ejus : orbis terra¬ 
rum, et universi qui habitant 
in eo. 

2. Quia ipse super maria 
fundavit eum ; et super flu¬ 
mina praeparavit eum. 

3. Quis ascendet in mon¬ 
tem Domini ? aut quis stabit 
in loco sancto ejus ? 

4. Innocens manibus et 
mundo corde: qui non accepit 
in vano animam suam, nec 
juravit in dolo proximo suo. 

5. Hic accipiet benedictio¬ 
nem a Domino : et miseri¬ 
cordiam a Deo salutari suo. 

6. Haec est generatio quae¬ 
rentium eum : quaerentium 
faciem Dei Jacob. 

7. Attollite portas, prin¬ 
cipes, vestras ; et elevamini 
portae aeternales : et introi¬ 
bit rex gloriae. 

8. Quis est iste rex gloriae ? 
Dominus fortis et potens ; 
Dominus potens in praelio. 

9. Attollite portas, prin¬ 
cipes, vestras ; et elevamini, 
portae aeternales : et introibit 
rex gloriae. 

10. Quis est iste rex glo¬ 
riae ? Dominus virtutum ipse 
est rex gloriae. 


1. Domini est terra, et omnia quae 
in ea sunt : orbis terrarum, et uni¬ 
versi qui habitant in eo. 


2. Quia ipse super maria eminen¬ 
tem eum firmavit; et super flumina 
ut stabilem habitationem praeparavit 
eum. 

3. Quis ascendet in montem, sedem 
tam excelsi Domini ? aut quis stabit 
in loco sancto ejus ? 

4. Innocens manibus et mundo 
corde : qui non frustra accepit a Deo 
vitam suam, nec juravit dolose pro¬ 
ximo suo. 

5. Hic accipiet benedictionem a 
Domino : et misericordiam aeternam 
a Deo salvatore suo. 

6. Hujusmodi est generatio seu 
gens sancta quaerentium Dominum, 
quaerentium contemplari faciem Dei 
Jacob. 

7. Horum autem paterae princeps 
mihi apparet, Christus, viam ape¬ 
riens... Attollite portas vestras, prin¬ 
cipes coeli ; et elevamini, portae 
aeternales : et introibit Rex gloriae. 

8. — Quis est iste Rex gloriae ? 
. — Dominus fortis et potens, Domi¬ 
nus potens in praelio ac victor inferni. 

9. Attollite portas, principes, ves¬ 
tras ; et elevamini, portae aeternales : 
et introibit Rex gloriae. 


10. — Quis iste Rex gloriae, ve¬ 
niens humano indutus corpore ? — 
Nomen dicam : Dominus Sabaoth, 
ipse est Rex gloriae. 

Explicatio. 

Argumentum. — Sunt qui hujus psalmi argumentum litterale 
censent esse de ingressu Arcae foederis in Jerusalem , cum 
transferretur ex domo Obededom in montem Sion. David, 
inquiunt, hunc montem ac locum sanctum, Arcae Domini destina¬ 
tum intuens , exclamat : Dei esse universum terrarum orbem , 
sed ex omnibus locis peculiariter sibi montem Sion, tanquam 
habitationem inter homines delegisse. Deinde Propheta docet, 
qualem eum esse oporteat, qui in locum illum sanctum sit 
ascensurus : tum ut digne Deum colat, tum ut a Deo exaudiatur. 
Demum principes civitatis Jerusalem alloquens horiatur , ut 
apertis portis suis ingredientem Dominum cum Arca , prompti 
laetique suscipiant , Dominum utique gloriosum ac potentis- 
simum (i). — Hac litterali cortice omnes admittunt contegi 
allegoricum sensum, de Christo in coelos ascendente. 

Alii dicunt, psalmum esse, sensu ipso litterali, hymnum 
propheticum Ascensionis Dominicae. Quae sententia videtur 
praeferenda. Etenim cum de Ascensione in coelum agatur in 
ultima psalmi parte, ut ex contextu satis patet; similiter coelum 
respici in iis quae praecedunt, propter connexionem partium et 
unitatem sermonis, dicendum est. 

I. Montis Domini . seu coeli majestas. 

II. Tituli aci ascendendum requisiti . 

III. Ascensio Christi, Regis glorice. 

1. Domini est terra , et plenitudo ejus : orbis terra¬ 
rum, et universi qui habitant in eo. 

2. Quia ipse super maria fundavit eum : et super 
flumina proeparavit eum. 

3. Quis ascendet in montem Domini ? aut quis stabit 
in loco sancto ejus ? 

Locuturus de ingressu in coelum, hujus divinae mansionis 
magnificentiam imprimis indicat, quasi diceret : Dominus , 
rex universi mundi, aulam suam coelestem humanae creaturae 
aperire dignatur. At in tanti Regis domum quis dignus erit 
intrare ? 

\. Domini est terra , et plenitudo ejus... id est, Domini est 
terra, et id quo terra plena est : metalla, plantae, pecudes ; 
praesertim vero homines, ut palet ex altero hemistichio : Orbis 
terrarum , et universi qui habitant in eo. 

Dominus, cujus terra esse dicitur, est vel Deus Creator ; 


(1) Ita Jansenius. 

vel specialius, Dominus ac Salvator Christus : ita ut sit im¬ 
plicitum quoddam vaticinium de orbis seu gentium conver¬ 
sione. Cui sententia; favet Apostolus (1 Cor. X, 26), qui cum 
locum hunc afferat ubi de calice Domini loquitur, de ipso 
Domino Christo loqui videtur. 

Dominium autem, quod Deo aut Christo attribuitur, triplex 
intelligi potest : dominium nempe universale in regnum 
naturae, in regnum gratiae, in regnum gloriae. 

Primo illo versu describitur magnitudo Dei, atque innui¬ 
tur 1° magnificentia et sanctitas coelestis domus ejus ; 2° in¬ 
nuitur misericordia Dei, qui sicut creavit omnes homines, 
ita omnium pater est, vultque omnes salvos fieri. Unus Deus 
et paler omnium. Ephes. IV, 6. ' 

2. Quod dixit explicat, indicando originem Dominii Dei, 
quae est ipsa creatio : Quia ipse super maria fundavit eum : 
et super flumina praeparavit cum. Quibus verbis non tantum 
potentia Creatoris, sed peculiaris providentia ac benignitas 
insinuatur erga homines, quasi terram ipsis habitabilem pa- 
rasset : Super flumina praeparavit. 

5. Quis ascendet in montem Domini ?... id est, quis ex 
hominibus excelso coeli habitaculo, el angelorum consortio , 
sanclissimoqne Dei conspectu dignus invenietur?— Scilicet 
non agitur de monte Sion terrestri, sed de monte Domini 
vero, nempe de coelo, cujus ingressus tantummodo perfecte 
justis et immaculatis patet. Sensus ergo est quasi diceretur : 
Ex hominum numero eritne aliquis, et quisnam ille erit, qui 
dignus sil ascendere ad locum ubi proprie habitat Deus ? — 
Sensu acrommodalo, rectissime mons Domini significat altare 
el sacramentum Eucharisticum. 

Ut palet, coelestis curiae magnificentiam directe non descri¬ 
bit propheta, sed ex majestate Regis inhabitantis inlelligen- 
dam suggerit. Domini , inquit, est terra et plenitudo ejus... 
quasi diceret : Si tanta est potentia Dei, tantum imperium, 
quantum spectamus in universa terra ; quam mirabilis cen¬ 
senda est magnificentia domus ejus in coelo ! Quia solummodo 
ibi magnificus est Dominus noster (Isai. XXXIII, 21). Etenim 
coelum coeli Domino , terram autem dedit filiis hominum... 
Caelum thronus Dei est } terra scabellum pedum ejus (Ps. CXIII; 
Mattii. V, 54). — Quam excelsa igitur, quam opulenta, quam 
sancla illa coelestis curia, ubi Rex regum habitat, et ab ange¬ 
lorum innumerabili militia, militiaeque principibus adoratur ! 

Dicendo : Quis ascendet in montem Domini?... Non tantum 
de conditionibus ad hanc ascensionem necessariis, inquirit , 
sed simul etiam tacite omnes terrigenas provocat, ut relictis 
terrenis curis, sursum ad montem sanctum contendant. Simi¬ 
liter animas allicit, dum quaestioni positae respondens, pergit : 

expositionum series tertia 


4. Innocens manibus et mundo corde ; qui non acce¬ 
pit in vano animam suam, nec juravit in dolo proximo 
suo. 

5. Hic accipiet benedictionem a Domino : et miseri¬ 
cordiam a Deo salutari suo. 

6. Hoec est generatio quaerentium eum : quaerentium 
faciem Dei Jacob. 

Secunda pars : exponuntur tituli seu conditiones ad ascen¬ 
dendum requisitae. Sunt autem hae quatuor : innocentia vitae, 
munditia cordis, fructus bonorum operum, veritas verborum 
erga proximum : quae rectitudinem cordis, oris et operis per¬ 
fectam, adeoque totius Evangelii compendium continent. Quod 
idem sic Isaias enuntiat : Qui ambulat in justitiis, et loquitur 
veritatem, qui projicit avaritiam ex calumnia, et excutit manus 
suas ab omni munere, qui obturat aures suas ne audiat sangui¬ 
nem, et claudit oculos suos ne videat malum : iste in excelsis 

habitabit _ Regem in decore suo videbunt oculi ejus, cernent 

terram de longe _ Respice Sion civitatem solemnitatis nostra ?: 

oculi tui videbunt Jerusalem, habitationem opulentam, taberna¬ 
culum quod nequaquam transferri poterit ; nec auferentur clavi 
ejus in sempiternum, et omnes funiculi ejus non rumpentur : 
quia solummodo ibi magnificus est Dominus noster . Isai. 
XXXIII, 15 seq. 

Quod dicitur • Qui non accepit in vano animam suam , de 
perjurio intelligi non potest, ut ostendit Bellarminus post 
Genebrardum ; sensus autem est : Qui non frustra vitam acce¬ 
pit, nec sterilis manet in terra, sed fructus producit bonorum 
operum, faciendo quaecumque ad finem sibi a Deo praestitutum 
conducant. — Juxta hebraicam veritatem, quae parallelismo 
perpetuo psalmi etiam est consentanea, sensus nonnihil diffe¬ 
rens, sic exponitur : Qui animum non effudit in mendacium, nec j 
dolose juravit proximo suo. 

5. Hic accipiet benedictionem a Domino : id est, accipiet bene¬ 
dictionem Dei per excellentiam, nempe salutem aeternam : quae 
in eo consistit, ut homo ad ingressum coeli et visionem beatifi¬ 
cam admittatur. 

6. Quod autem additur : JJcvcest generatio... non vero : Hic 
est homo... indicat immaculatum illum qui ascendet in montem 
Domini, non fore singularem ; sed constituere integram gene¬ 
rationem seu gentem : scilicet, eum non fore solum Christum, 
qui justus est et innocens per excellentiam ; sed Christum cum 
Ecclesia, caput cum corpore. Ihvc , inquit, est generatio qum- j 
rentium eum : id esL, iste qui ascendet in coelum, est generatio 
quaedam hominum regeneratorum in Christo, quorum praeci- 

puum studium esi Deum quaerere, ad faciem Dei videndam 
anhelare, ad montem denique sanctum totis viribus niti. — 
Illud quaerere faciem Dei , etsi solet significare adire templum, 
adire Deum per orationem ; hic tamen videtur altius quid deno¬ 
tare, nempe visionem beatificam. 

Dicendo : Ilcec est generatio... propheta intueri videtur pro¬ 
geniem quamdam longissimam immaculatorum, qui, praeeunle 
Agno immaculato, Christo , montem sanctum conscendunt; 
quo visu illuminatus exclamat, quasi diceret : Hcec est generatio 
quaerentium cum Christo, non terrena, sed coelestia, sed Deum 
ejusque beneplacitum, sed faciem Dei Jacob : illud est genus 
electum , regale sacerdotium, gens sancta , populus acquisitionis 
(1 Pet. J1, 9). — 0 quam pulchra est casia generatio cum clari¬ 
tate ! Sap.IV, 1. 

7. Attollite portas, principes , vestras ; et elevamini 
portoe ceternales : et introibit rex glorioe. 

8. Quis est iste rex gloriae ? Dominus fortis et potens: 
Dominus potens in proelio. 

9. Attollite portas, principes, vestras ; et elevamini 
portae ceternales : et introbit rex glorioe. 

10. Quis est iste rex gloriae ? Dominus virtutum ipse 
est rex glorice. 

Tertia pars : Ascensio Christi, Regis gloriae. — Etenim jam 
videt propheta generationem illam sanctam coelum intrare, in 
persona nempe Christi, Capitis ac Regis electorum ; ideoque 
angelis inclamat, et instanter ingeminat, ut portas Regi gloria; 
aperiant. 

Regem glorice appellat, quem supra vocavit innocentem , et 
infra vocat fortem in prcelio ; ut innuat , Christi gloriam in 
innocentia, et crucis humiliatione fundari. 

Jubet attolli portas et elevari , ait Bellarminus, quia porta; 
coeli non sunt quasi in pariete, ut ad latera moveri debeant ; 
sed quasi in tecto vel laqueari, ut sursum versus aperiendae 
sint. 

8. Quis est iste rex glorice?... Introducit principes (i) coe¬ 
lestis Jerusalem interrogantes, quis sit ille Rex gloriae ? Non 
quod angeli in die ascensionis Domini ignorarent, Christum 
esse Regem gloriae ; sed ut exprimat admirationem , quam 
secum afferebat novitas illa , quod cerneretur verus homo 
corporalis ascendere super coelos : non tanquam hospes, sed 

(1) Hujus dialogi persoiue clarius indicantur in Vulgata quam in hebrteo, 
qui sic habet : Attollite portae capita vestra , et elevate vos porttc atemcc. 

lanquam Dominus gloriosae ac sempiternae civitatis. — Respon¬ 
det autem, Regem gloriae esse Christum, Dominum fortissimum 
et potentissimum, qui grandi praelio principem tenebrarum 
devicit, spoliavit et alligavit. 

9. Repetit et rursus intonat : Attollite portas , principes , 
vestras... ut significet ingentem rei novitatem, quod homo, 
quod corpus terrenum supra corpus coeleste, et caro humana 
supra ipsos angelicos spiritus , cum ineffabili totius naturae 
admiratione, et quasi stupore, conscendat. 

10. Rursus igitur interrogantibus angelis respondet : Domi¬ 
nus virtutum, ipse est rex gloriae. Ilie demum plene quaestioni 
respondetur : ipse est Rex glorice. — Totus iste dialogus ideo 
tantum institutus est, ut magnitudo mysterii aperiatur, et 
omnes tituli Regis gloriae explicentur. Dominus foriis et poleas , 
Dominus potens in prcelio, Dominus virtutum , id est, Dominus I 
sabaoth seu exercituum, ipse est Rex gloriae. 

Tunc aperto coelo intrat Rex in gloriam suam ; eumque 
coeli principes excipiunt adorantes , sicut scriptum est : Et 
adorent eum omnes angeli Dei. (Hebr. I. 6.) — Post ipsum 
autem similiter intrant omnes Sancti : gloria enim heee est 
omnibus sanctis ejus. Ps. CXLIX. 

Sensus li turgTcus. 

Psalmus iste ponitur 1° in officio Circumcisionis , Sabbati 
sancti, sacrae Sindonis, et Plagarum Domini; 2° in festo 
SS. Trinitatis ; 5° in Dedicatione Ecclesia3; 4° in ofificio B. M. 
"Virginis , caeterarumque Virginum ; 5° in officio Martyrum et 
Confessorum. 

1° In officio de Circumcisione, aliisve mysteriis Dominicae 
passionis , Ecclesia psalmum hunc triumphalem recitans , 
minus respicit ingressum Regis gloriae in coelum, quam pas- ( 
sionis praelium quo hanc gloriam promeruit : Quis est iste rex 
gloriae ? Dominus fortis et potens , Dominus potens in prcelio. — j 
Considerat ergo Christi circumcisionem, passionem et sepul- j 
luram , tanquam viam ad ejus triumphum et exaltationem, 
secundum illud : Oportuit pati Christum , et ita intrare in gloriam 
suam. Luc. XXIV, 26. 

2° In festo SS. Trinitatis, spectatur in eodem psalmo ineffa¬ 
bilis Trinitatis majestas; ad cujus conspectum tamen miseri- 
cordiler admittuntur quicumque sancta Christi vestigia sequi 
volunt : Quis ascendet in montem Domini , aut quis stabit in loco 
sancto ejus‘l... Generatio queerentium eum , qmerentium faciem 
Dei Jacob. 

5° In Dedicatione Ecclesiae, respicitur ad domum Dei in 
terra, quod est templum cultui Dei dedicatum. Huc Dominus 









PSALMI SELECTI. — PS. XXIV. 


95 


Deus velut introducitur, his verbis : Attollite portas , principes, 
vestras, et introibit rex cjloricc. Huc quoque fidelibus patens 
introitus ostenditur verbis istis : Quis ascendet in montem 
Domini, aut quis stabit in loco sancto ejus?... simulque insinua¬ 
tur in templo quaerendam esse sanctitatem, per quam perveniri 
potest ad templum gloriae, ad portas oeternales. 

4° In festis de Beata, spectatur purissima Dei Genitrix Virgo, 
ut digna quae cum Filio suo coeli januas introeat ; imo intelligi 
videtur ipsa, tanquam mystica porta, per quam Christus 
ingressus est in mundum, et nos in coelum ingredi debemus. 

In festis caeterarum Virginum, respicitur praesertim inno¬ 
centia et munditia cordis, qua Christi sponsae dignae factae sunt 
introire post Agnum immaculatum in domum gloriae Dei, et 
stare in loco sancio ejus. 

5° In festis Sanctorum, celebratur verbis hujus psalmi, 
cujusque Martyris aut Confessoris gloriosus cum Christo in 
coelum ingressus, ac velut apotheosis ; indicata inierim via 
innocentiae et certaminum, qua Dei famulus eo pervenit: Inno¬ 
cens manibus et mundo corde... fortis et potens in prceiio... 


PSALMUS XXIV. 

Aci te, Domine, levavi. 


1. Ad te, Domine, levavi 
animam meam : Deus meus, 
in te confido, non erubes¬ 
cam. 

2. Neque irrideant me 
inimici mei : etenim universi 
qui sustinent te, non con¬ 
fundentur. 

3. Confundantur omnes 
iniqua agentes supervacue. 

4. Vias tuas, Domine, de¬ 
monstra mihi : et semitas 
tuas edoce me. 

5. Dirige me in veritate 
tua, et doce me : quia tu es 
Deus Salvator meus, et te 
sustinui tota die. 


1. Ad te, Domine, in tribulatione 
mea levavi animam meam : Deus 
meus, in te confido, fac ut non con¬ 
fundar. 

I 

2. Neque irridere me possint ini¬ 
mici mei : etenim, qute tua miseri¬ 
cordia est, universi qui tuum exspec¬ 
tant auxilium non confundentur. 

3. Fac autem ut confundantur 
omnes hostes mei, iniqua molientes 
contra me : supervacue ac frustra id 
agant. 

4. Vias tuas, Domine, demonstra 
mihi : et semitas tuas practice prte- 
sertim edoce me. 

5. Dirige me in veritate tua, seu 
in vera via legis tute, et doce me. 
Tu enim es Deus Salvator meus , 
via, et veritas, et vita : et a te hanc 
gratiam perseveranter exspecto. 

6. Reminiscere miseratio¬ 
num tuarum, Domine : et 
misericordiarum tuarum , 
quse a sseculo sunt. 

7. Delicta juventutis mese, 
et ignorantias meas ne me¬ 
mineris. 

8. Secundum misericor¬ 
diam tuam memento mei 
tu: propter bonitatem tuam, 
Domine. 

9. Dulcis et rectus Domi¬ 
nus : propter hoc legem da¬ 
bit delinquentibus in via. 

10. Diriget mansuetos in 
judicio : docebit mites vias 
suas. 

11. Universae vise Domini 
misericordia et veritas, requi¬ 
rentibus testamentum ejus, 
et testimonia ejus. 

12. Propter nomen tuum, 
Domine , propitiaberis pec¬ 
cato meo : multum est enim. 

13. Quis est liomo qui ti¬ 
met Dominum ? legem sta¬ 
tuit ei in via quam elegit. 

14. Anima ejus in bonis 
demorabitur : et semen ejus 
haereditabit terram. 

15. Firmamentum est Do¬ 
minus timentibus eum : et 
testamentum ipsius ut mani¬ 
festetur illis. 

16. Oculi mei semper ad 
Dominum: quoniam ipse evel¬ 
let de laqueo pedes meos. 

17. Respice in me, et mi¬ 
serere mei : quia unicus et 
pauper sum ego. 

18. Tribulationes cordis 


6. Reminiscere igitur miseratio¬ 
num tuarum, Domine, et misericor¬ 
diarum tuarum qure sunt ab initio 
mundi. 

7. Delicta vero juventutis mere , 
et peccata ignorantiae, ne memi¬ 
neris. 

8. Sed secundum misericordiam 
tuam memento mei : propter boni¬ 
tatem tuam, Domine. 


9. Bonus enim et rectus Dominus : 
propter hoc legem dabit, eam do¬ 
cendo et persuadendo, delinquenti¬ 
bus in via. 

10. Diriget mansuetos in via jus- 
titire : et docebit mites vias suas. 


11. Universre autem vire Domini 
misericordia sunt et veritas in pro¬ 
missis, exhibenda quaerentibus tes,- 
tamentum ejus et prrecepta ejus. 

12. Hinc propter nomen tuum , 
Domine, propitiaberis peccato meo : 
multum est enim. 

13. Quis est homo qui timet Domi¬ 
num ? Quis, inquam, quem docuit 
Deus in vitre semita quam elegit ? 

"14. Anima ejus in bonis stabiliter 
demorabitur : et semen ejus hreredi- 
tabit ac pacifice possidebit terram. 

15. Firma protectio est enim 
Dominus timentibus eum : et faciet 
ut testamentum suum manifestetur 
illis. 

16. Quare oculi mei semper ad 
Dominum sunt intenti : quoniam ipse 
evellet de laqueo pedes meos. 

/ 

17. Tu itaque vicissim, Domine, 
respice in me, ei miserere mei : quia 
derelictus et spiritualiter pauper 
sum ego. 

18. Et interim tribulationes cordis 

mei multiplicatae sunt : de 
necessitatibus meis erue me. 

19. Vide humilitatem 
meam et laborem meum : et 
dimitte universa delicta mea. 

20. Respice inimicos meos, 
quoniam multiplicati sunt: 
et odio iniquo oderunt me. 

21. Custodi animam meam, 
et erue me : non erubescam, 
quoniam speravi in te. 

22. Innocentes et recti 
adhaeserunt mihi : quia sus¬ 
tinui te. 

23. Libera, Deus, Israel 
ex omnibus tribulationibus 
suis. 


mei multiplicata) sunt : ideo, pre¬ 
cor, de,angustiis meis libera me. 

19. Vide afflictionem meam, et 
laborem meum ac certamina : et 
dimitte universa delicta mea. 

20. Respice etiam inimicos meos, 
quoniam multiplicati sunt : et odio 
plane iniquo ac gratuito oderunt me. 


21. Custodi , obsecro , animam 
meam , et erue me de manibus 
eorum : non erubescam devictus, 
quoniam speravi in te. 

22. Innocentes enim et recti ad¬ 
haeserunt mihi, quia sustinui te : 
coram quibus utique, spe frustra¬ 
tus, valde erubescerem. 

23. Ideo in mea persona, Deus, 
libera Israel ex omnibus tribulatio¬ 
nibus suis. 


Explicatio. 

Argumentum, . —> Oralio, qua petitur a Deo remissio pecca¬ 
torem et gratia bene vivendi. — Cum psalmus didacticus sit 
seu doctrinalis, ad nullam probabiliter occasionem historicam 
est referendus ; existimari lamen cum nonnullis interpretibus 
potest, eum ad bellum Absalomiticum referri : quando David, 
propter peccata sua pressus angustiis, oravit sane sicut hic 
orat, petendo ut Dominus sibi condonaret peccata, sese in 
rectam viam deduceret, et ab adversariis liberaret. 

Mystice, ut Patres docent, propheta personam gerit Eccle¬ 
siae, et cujusque fidelis, qui animatus quidem desiderio placendi 
Deo, adhuc in concupiscentiis superandis laborat. 

I. Petit gratiam in viis Domini ambulandi. 

II. Gratiam hanc certa fiducia exspectat. 

III. Petit gratiam respectu hostium, progressum, impedientium. 

1. Ad te, Domine , levavi (hebraice levo) animam 
meam :Deus meus, in te confido , non erubescam. 

2. Neque irrideant me inimici mei : etenim universi 
qui sustinent te, non confundentur. 

3. Confundantur omnes iniqua agentes supervacue. 

II. — S. Scripturae. ' 

Tres isti versiculi velul praeambulum sunt, quo propiieta 
sursum cor ad Deum erigit, seque ad fiducialiter et ferventer 
orandum excitat. — Ad te, inquit, Domine, animam elevo, in 
te confido ; ne, quaeso, sit vana mea fiducia : fac ut non con¬ 
fundar, nec vincar ab inimicis quamvis potentibus, sed ipsi 
potius confundantur. — His verbis quoque objectum orationis 
suae generaliter indicat, nempe ut in via Domini constanter 
ambulando, de inimicis spiritualibus triumphet. 

Quod dicit, ad te, Domine , levavi animam meam , orationis 
formam enuntiat, quae in mentis elevatione consistit, qua 
cogitationes et desideria, a terrenis abstracta, diriguntur ad 
Dominum. 

2. Qui sustinent te, id est, qui te cum patientia exspectant. 
Illud sustinere Dominum totam spiritualis vitae artem continet : 
significat enim constantiam in divino obsequio, qua nunquam 
in quacumque tribulatione vel probatione deficiamus ; sed for¬ 
titer perseveremus, donec Dominus liberare nos voluerit, certi 
fore ut non confundamur. 

Non confundentur, neque coram Deo, neque coram homini¬ 
bus ; quia suo tempore, sive in hac vita, sive saltem in futura, 
innocentia et justitia triumphabunt. 

Iniqua agentes supervacue : id est , sine causa , vel sine 
fructu : nempe vel 1° nulla injuria provocati, sed ex mera ma¬ 
litia ; vel 2° frustra, cum non possint justum perdere prout 
intendunt. 

4. Viastuas, Domine, demonstra mihi ; et semitas tuas 
edoce me . 

5. Dirige me in veritate tua, et doce me : quia tu es 
Deus salvator meus, et te sustinui tota die. 

Incipit petitio prophetae, quae duo complectitur : gratiam 
bene vivendi et veniam peccatorum. — Petit imprimis a 
Domino doceri vias ejus, et dirigi in ejus veritate ; atfertque 
motivum duplex : 1° quia a solo Deo salutem et gratiam ex¬ 
spectat ; — 2° quia eam efflagitat et exspectat tota die , id est, 
assidue et indesinenter. 

Petit doceri vias Domini, id est, non tam praecepta legis quas 
propheta non ignorat; quam voluntatem Domini in particula¬ 
ribus vitae circumstantiis : ut in omnibus gerere sese sapienter 
et sancte sciat. De scientia non tam speculativa quam praclica 
sermonem esse facile inlelligilur. 

Petit dirigi in veritate Domini : id est, ut ducatur per auxi¬ 
lium gratiae in voluntate ac lege Domini, quae verissima via 
est, ut alibi dicit : Omnia mandata tua veritas (Ps. CXVHI). — 
Veritas hic etiam sumi potest pro verbo Dei, ac verae religionis 
doctrina. 

6. Reminiscere miserationum tuarum, Domine : et 
misericordiarum tuarum quce a scecido sunt. 

7. Delicta juventutis meae, et ignorantias meas ne 
memineris. 

8. Secundum misericordiam tuam memento mei tu , 
propter bonitatem tuam, Domine. 

Non sufficit ut homo petat gratiam bene vivendi, oportet ut 
imploret veniam delictorum. In multis enim offendimus omnes T 
et Dei clementia indigemus : Si dixerimus, quoniam peccatum 
non habemus, ipsi nos seducimus , et veritas in nobis non est. 
i Joan. I, 8. 

Ideo propheta suppliciter et humiliter orat Dominum, ut 
recordetur misericordiarum suarum, quce , inquit, a scecido sunt : 
id est, qua? aeternae sunt atque essentiales Deo, cui proprium 
est misereri semper et parcere. — Petit sibi remitti delicia 
juventutis et ignorantias : id est, delicta commissa ex infirmitate 
et ignorantia ; quae etsi minus gravia, tamen nos reos consti¬ 
tuunt, nosque inducere debent, ut humiliter Dei misericordiam 
imploremus. Hanc iterum implorat aliis verbis propheta , 
dicendo : Secundum misericordiam tuam memento mei tu, prop¬ 
ter bonitatem tuam, Domine. 

9. Dulcis et rectus Dominus : propter hoc legem 
dabit delinquentibus in via. 

Secunda pars, fiduciam suam testatur, ostendendo cur gra¬ 
tiam quam petit, certo sit impetraturus. Dominus, inquit , 
benignus est et justus ac justitiae amans, ideoque libenter 
viam justitiae docet errantes. — Legem dare, id est, legem , 
regulam, praeceptum tradere ad aliquid addiscendum, ut 
faciunt praeceptores ; adeoque docere. 

10. Diriget mansuetos in judicio : docebit mites vias 
suas. 

11. Universae vioe Domini misericordia et veritas , 
requirentibus testamentum ejus et testimonia ejus. 

Explicat id quod modo dixit, Dominum docere delinquen¬ 
tes, deelaratque, non de quibusvis delinquentibus illud esse 
intelligendum ; sed solum de mansuetis et mitibus, qui non 
resistunt Domino docenti, sed potius cupiunt doceri, et requi¬ 
runt testimonia ejus ut ea custodiant. Hos enim non tantum 
Dominus dirigit in via justitiae ; sed tola ejus agendi ratio , 
omnia ejus consilia erga tales homines, sunt misericordia et 
veritas, id est, misericordia el fidelitas in promissis. 

10. Miles, mansueti , sunt epitheta piorum, quie idem fere 
sonant ac humiles, parvuli ; et indolem designant oppositam 
superbim. 

Docebit miles vias suas : id est, dabit eis gratiam cogno¬ 
scendae et amandae, et consequenter implendae legis ac volun¬ 
tatis suse. 

11. Universce vice Domini... hoc loco vice Domini non signi¬ 
ficant vias quas nobis sequendas praescribit, sed vias quas 
ipse in agendo sequitur, adeoque consilia ejus. 

* Testamentum Dei est pactum , foedus cum Israel initum, 
fideliter ex parte populi servandum ; testimonia ejus sunt 
praecepta legis, universa scilicet legis doctrina, quae testa¬ 
mentum constituebat. 

12. Propter nomen tuum , Domine , propitiaberis 
peccato meo : multum est enim. 

Ex consideratione bonitatis Dei erga miles et humiles, 
humiliter et fiducialiter affirmat fore, ut omnia peccata sibi 
condonentur. 

Propitiaberis , inquit, i. e. favorabilis fies, peccatum meum 
condonabis ; propter nomen tuum , id est, ut manifestetur tua 
misericordia et veritas. — Quod addit : multum (sive numero 
sive gravitate) est enim , non tanquam motivum atfert, quasi 
Deus potius culpam majorem quam minorem condonaret : 
sed humiliter significat, peccatum suum tam magnum esse , 
ut non sua satisfactione, sed solummodo Dei misericordia 
infinita deleri possit : Propter nomen tuum. 

13. Quis est homo qui timet Dominum ? legem statuit 
ei in via quam elegit. 

14. Anima ejus in bonis demorabitur : et semen ejus 
licereditabit terram. 

15. Firmamentum est Dominus timentibus eum : et 
testamentum ipsius ut manifestetur illis. 

Ex eadem consideratione boni Lai is Dei erga humiles servos 
suos, adducitur ad felicitatem istorum contemplandam. Ilanc 
cum gratiludine et- amore explicat, enumerando bona hominis 
justi : qui nimirum, 1° habet Deum doclorem ; 2° animam 
bonis cumulatqm ; 5° liberos felices ; 4° Deum firmatorem ; 
5° verbi Dei manifestationem. 

Quis est, inquit, homo qui limet Deum? Prodeat in medium 
et sua bona cognoscat: Dominus in via quam elegit, id est, 
in statu vitro quem elegit; docebit eum, ut statum hujusmodi 
honoret et sanctificet. — Versiculus potest etiam sic intelligi : 
Quis est homo qui timet Deum, ille, inquam, quem Deus 

instruxit de lege sua, in via justitia? quam homo ille elegit ? 

'14. In bonis demorabitur , id est, iis stabiliter fruetur ; 
hebraiee , in illis pernoctabit, quasi permanebit ipsa nocte 
intempesta tribulationum aut mortis. 

15. Firmamentum est Dominus... En ratio, cur timentes 
Deum maneant in felicitate stabiles : non innituntur rebus 
caducis ; sed Deus ipse est firmamentum eorum , id est, in Dei 
amicitia et auxilio fundatum habent spem suam. 

Et testamentum ipsius (est) ut manifestetur illis : scilicet mani¬ 
festabitur illis clare lex Domini cum omnibus mysteriis ejus. 
Quare Christus dicebat: Vobis datum est nosse mysteria regni 
cadorum. Matlh. XIII, II. 

16. Oculi mei semper ad Dominum : quoniam ipse 
evellet de laqueo pedes meos. 

17. Respice in me, et miserere mei: quia unicus et 
pjauper sum ego. 

Pars tertia, petit Dei gratiam respectu hostium suorum. In 
via enim Domini qua cupit ambulare, hostes multos videt, pro¬ 
gressum suum impedire conantes, variaque suscitantes obsta¬ 
cula : alia nimirum externa, quae vocat laqueos ; alia interna,, 
quae vocat tribulationes cordis et necessitates. 

Oculi. , inquit, mei semper ad Dominum : id est, assidue men¬ 
tis oculis, Deum aspicio, ab illo auxilium exspectans. —Exem¬ 
plo suo docet nos propheta, 1° oculos et cogitationes non ad 
terrena, sed ad Deum convertere ; 2° Deum semper intentione 
pura prae oculis habere ; 5° mentaliler orare : quod enim pro¬ 
pheta ad Deum conversos tenet animae oculos, nempe cogitationes 
mentis et affectus cordis, orationem mentalem indicat. 

Laqueus pedibus viatoris paratus , metaphorice significat 
multitudinem scandalorum hujus mundi, a quibus solus Deus 
nos potest liberare. Ideo propheia addit : 

17 . Respice in me, et miserere mei : quia unicus et pauper sum 
ego, id est, solus mihi sum relictus, et omni ope destitutus. — 
Scilicet non tantum videt se laqueis esse circumdatum , sed 
etiam nullo modo se evadere posse. Ideo suam miseriam humi¬ 
liter agnoscens Domino ostendit, dicens: Respice in me , et 
miserere mei. 

18. Tribidationes cordis mei midtiplicatoe sunt : de 
necessitatibus meis erue me. 

19. Vide humilitatem meam, et laborem meum : et 
dimitte universo.\ delicta mea. 

Eadem humilitate pergit exponere animae sua? miserias, ten- 
taliones ac pugnas, quasi diceret : mulli sunt et violenti valde 

pravi affectus mei, et concupiscentiae motus : vide , Domine, 
miseriam meam ac certamina quae sustineo : et dimitte peccata, 
quae in illa lucta, minus fortiter vel minus caute me gerendo, 
committo. 

20. Respice inimicos meos , quoniam multiplicati sunt , 
et odio iniquo oderunt me. 

21. Custodi animam meam , et erue me : non erubes¬ 
cam, quoniam speravi in te. 

22. Innocentes et recti adhaeserunt mihi , quia susti¬ 
nui te. 

Yelut ab affectu ad causam transgreditur : postquam enim 
de labore certaminis locutusest, hostes ostendit multos et saevos, 
a quibus tam acria certamina moventur : 

Ptespice, inquit, inimicos meos... spirituales inimicos praecipue 
intelligit, daemones nimirum , qui odio iniquissimo oderunt 
animas, ut eas perdant. Cui odio iniquo opponendum est odium 
sanctum , nempe odium peccati : Iniquitatem oclio habui et 
abominatus sum. Ps. CXVIII. 

Postquam ostendit Domino hostes lam formidandos, petit ut 
ab eis custodiatur ac liberetur, fiducialiter dicens : Non eru¬ 
bescam : id est, ne repellas quaeso orationem meam, quoniam 
speravi in te. — Et quidem ita se spem suam aperte in Domino 
collocasse ait, ut multi innocentes et recti, exemplo ipsius 
commoti, se ipsi socios adjunxerint : Innocentes et, recti adhcv- 
serunt mihi, quia sustinui te. Quapropter orat, ut Dominus 
auxilium suum non differat, tum propter ipsum servum suum 
in se sperantem, tum propter multitudinem justorum servo suo 
adhaerentium. 

23. Libera , Deus , Israel ex omnibus tribidationibus 
suis. 

Concludit orationem propheta, extendendo eam ad totum 
populum suum : pro quo precatur, generaliter petendo quae¬ 
cumque magis in particulari pro semelipso petivit, dicens : 
Libera Deus similiter omnes meos proximos, totumque populum 
tuum Israel, ab omnibus corporis animaeque tribulationibus. 

Sensus liturgicus. 

Recitat Ecclesia psalmum hunc in officio Defunctorum : et 
in persona animarum fidelium , allegorice , varioque modo, 
remissionem omnis reatus poenae, plenamque liberationem a 
Deo postulat. 

Scilicet, velut in tribulatione Purgatorii posita, petit trium¬ 
phum de hostibus : id est, plenam victoriam de peccato, quod 
adhuc quoad reatum poenarum persistit. 

Deinde rogat ut doceatur vias Domini, et deducatur per 
semitas rectas : id est, ut perducatur usque ad terminum via¬ 
rum misericordiae Dei, nempe usque ad ingressum in coelum. 

Petit tertio, remissionem peccatorum , quae humiliter agno¬ 
scit et confitetur, sibique condonanda fiducialiter sperat. 

Petitionem suam urget, ostendendo suos dolores, seu potius 
dolores quos Christus pro ipsa sustinuit. 

Demum duos ultimos versiculos pronuntiat in persona Christi, 
pro fidelibus sibi adhaerentibus patiente : Innocentes et recti 
adhaeserunt mihi, quia sustinui te : libera , Deus , Israel ex 
omnibus tribulationibus suis. 


PSALMUS XXVI. 

Dominus illuminatio mea. 


]. Dominus illuminatio 
mea et salus mea : quem 
timebo ? 

2. Dominus protector vitae 
meae : a quo trepidabo ? 

3. Dum appropiant super 
me nocentes, ut edant carnes 
meas : 

4. Qui tribulant me ini¬ 
mici mei, ipsi infirmati sunt 
et ceciderunt. 

5. Si consistant adversum 
me castra : non timebit cor 
meum ; 

6. Si exsurgat adversum 
me praelium : in hoc ego 
sperabo. 

7. Unam petii a Domino, 
hanc requiram : ut inhabi¬ 
tem in domo Domini, omnibus 
diebus vitae meae. 

8. Ut videam voluptatem 
Domini, et visitem templum 
ejus. 


1. Dominus est illuminatio mea 
et salus mea : quem igitur timebo i 

2. Dominus protector vitee mete : 
a quo trepidabo ? 

3. Ecce, dum veniunt contra me 
adversarii saevi, ut devorent me tan- 
quam praedam sibi expositam : 

4. Illi inimici qui opprimunt me, 
ipsimet fracti sunt et ceciderunt. 
Quamobrem, 

5. Si consistant adversum me 
integra hostium castra : non timebit 
cor meum ; 

(5. Si exsurgat adversum me prae¬ 
lium : in hoc ego sperabo, nedum 
timeam. i 

« 

7. Unam rem petii a Domino, 
hanc prae omnibus gratiis requi¬ 
ram : ut inhabitem in domo Domini 
omnibus diebus vitae meae. 

8. Ut percipiam dulcedinem Do¬ 
mini, et visitem templum ejus. 

9. Quoniam abscondit me 
in tabernaculo suo : in die 
malorum protexit me in abs¬ 
condito tabernaculi sui. 

10. In petra exaltavit me : 
et nunc exaltavit caput meum 
super inimicos meos. 

11. Circuivi (i), et immo¬ 
lavi in tabernaculo ejus ho¬ 
stiam vociferationis : can¬ 
tabo , et psalmum dicam 
Domino. 

12. Exaudi, Domine, vo¬ 
cem meam qua clamavi ad 
te : miserere mei, et exaudi 
me. 

13. Tibi dixit cor meum, 
exquisivit te facies mea : 
faciem tuam, Domine, requi¬ 
ram. 

14. Ne avertas faciem 
tuam a me : ne declines in 
ira a servo tuo. 

15. Adjutor meus esto : 
ne derelinquas me, neque 
despicias me, Deus salutaris 
meus. 

16. Quoniam pater meus 
et mater mea dereliquerunt 
me : Dominus autem assump¬ 
sit me. 

17. Legem pone mihi , 
Domine, in via tua : et di¬ 
rige me in semitam rectam 
propter inimicos meos. • 

18. Ne tradideris me in 
animas tribulantium me : 
quoniam insurrexerunt in me 


9. Quoniam tempore persecutionis 
velut abscondit me Dominus in ipso 
suo tabernaculo : atque in die 
malorum protexit me in intimo 
sacrario tabernaculi sui. 

10. lbique velut in arce super ini¬ 
micos exaltavit me : et nunc exalta¬ 
vit caput meum super inimicos 
meos. 

11. Circuibo gratitudine plenus 
altare Domini, et immolabo in taber¬ 
naculo ejus hostiam laudis : cantabo 
et psalmum dicam Domino. 


12. Exaudi, Domine, vocem meam 
qua clamavi ad te : miserere mei et 
exaudi me. 


13. Tibi locutum est cor meum 
supplicando, exquisivit temens mea : 
et faciem tuam, Domine , semper 
quaeram orando. 

14. Ne avertas ergo faciem tuam 
a me s ne declines in ira a servo 
tuo. 

15. Sed adjutor meus esto ; ne 
derelinquas me : neque despicias 
me, Deus salutaris meus. 


16. Quoniam velut puer sum quem 
pater et mater dereliquerunt : Deus 
vero assumpit me. Itaque patrem te 
mihi exhibens, 

17. Doce me Domine, in via tua : 
et dirige me in semitam rectam prop¬ 
ter inimicos meos. 


18. Ne tradideris me in arbitrium 
tribulantium me. Quoniam insurrex¬ 
erunt in me testes iniqui, etsi eorum 


(1) In hebrico vox circuivi jungitur versiculo praecedenti : Eccaltavit 

caput meum super inimicos meos qui sunt in circuitu meo. 

» 

testes iniqui, et mentita £st 
iniquitas sibi. 

19. Credo videre bona 
Domini : in terra viventium. 

20. Exspecta Dominum , 
viriliter age : et confortetur 
cor tuum, et sustine Domi¬ 
num. 


iniquitas mentita est sibi et in suum 
detrimentum. 

19. Htec fiducialiter peto, credens 
firmiter me visurum bona Domini 
promissa, in terra viventium. Dico 
enim animse mese : 

20. Exspecta Dominum, viriliter 
age : et confortetur cor tuum, et 
sustine Dominum. 


Explicalio. 

Argumentum. —Oratio Davidis, qua Dei protectionem exal¬ 
tat et implorat. Hac si fruatur, nullo hostium terrore se moveri 
affirmat ; hac ut plene fruatur, unice desiderat in Domini 
tabernaculo versari; hac ut nunquam privari mereatur, instanter 
obsecrat. — Hujusmodi orationem Ecclesiae et cuique fidelium 
convenire facile patet, et quidem a Spiritu sancto nobis paratam 
esse, ut cordibus nostris perfectae fiduciae sensus suggerantur. 

De psalmi occasione historica non constat. Inscribitur quidem 
in Vulgata Psalmus David , priusquam liniretur , id est, prius¬ 
quam ungeretur in regem ; at vero titulus ille, qui deest in 
hebraeo, et ipsa versione LXX Interpretum videtur posterior, 
magna auctoritate non gaudet ; solum cum probabilitate qua¬ 
dam innuit, psalmum a Davide esse conscriptum occasione 
unctionis suae secundae, qua unctus est in Hebron, post mortem 
Saulis, ut regnaret in tribum Juda : septem annis antequam 
ibidem ungeretur ad regnandum in omnes tribus Israel. 

I. Summum in Deo protectore suo fiduciam protestatur . 

II. Dei protectionem sibi continuari postulat. 

1. Dominus illuminatio mea , et salus mea : quem 
timebo ? 

2. Dominus protector vitoe meoe : a quo trepidabo ? 

Aspiciens propheta quomodo Deus tenebras tribulationis 
suae dissipaverit, ipsumque e summis vitae periculis liberaverit ; 
exclamat, sese hoc protectore munitum, nihil jam in mundo 
formidare. — Illuminatio , id est, lux in tenebris afflictionum 
vel ambiguitatum ; idem fere quod salus et protectio, latius 
tamen patens. —* Altiore sensu , designat lumen aeternae vitae a 
Christo allatum, de quo Joannes ait : In ipso vita erat , ci vita 
erat lux hominum. 





106 EXPOSITIONUM SERIES TERTIA 

3. Dum appropiant super memocentes , ut eclant car¬ 
nes meas ; 

4. Qui tribulant me inimici mei , zpsz infirmati sunt 
et ceciderunt. 

5. $z consistant adversum me castra , non timebit cor 
meum ; 

6. iSz exsurgat adversum me praelium, in hoc ego 
sperabo. 

Ut explicet quod dixit, se a Deo defendi, ostendit quomodo 
inimici sui, qui facile potuissent ipsum perdere, manu Dei 
perculsi corruerint ; — inde , ut significet se nihil timere, prae 
oculis ponit, non modo singulos hostes, sed integra castra , 
eaque in praelium adversus se solum prodeuntia : quae tamen si 
adessent, ipse non timeret. 

Dam appropiant super me (contra me) nocentes , id est, dum 
invadunt me improbi. — Edere carnes , id est, ferarum more 
conficere et consumere, devorare, destruere. — Si consistant 
castra : per castra et praelium intelligitur quidquid potest 
terrorem incutere. — In hoc ego sperabo , intellige, in hoc prae¬ 
lio sperabo me consecuturum victoriam. 

7. Unam petii a Domino , hanc requiram : ut inhabi¬ 
tem in domo Domini omnibus diebus vitoe meoe. 

8. Ut videam voluptatem Domini , et visitem templum 
ejus. 

Ex consideratione tam benignae Dei erga se protectionis, 
magis magisque inlelligit eam sibi esse summe desiderabilem ; 
eamque solam sibi sullicere, cum summum bonum contineat. 
Quare toto cordis affectu in domo Domini habitare concupiscit, 
ut nimirum plenissime fruatur protectione Dei : quam non jam 
vocat defensionem ab hostibus, sed visionem voluptatis Domini. 
Eadem enim Dei bonitas, quae justum in via defendit ab hosti¬ 
bus, eum visione beatifica coronat in patria. 

De patria enim ac de domo gloriae Dei in his versibus sermo esi, 
idque juxta quosdam, ipso sensu litterali. Petit enim propheta, 
et quidem tanquam rem unice sibi desiderabilem, ut inhabitet 
omnibus diebus vitee suce, id est, semper, in illa domo Domini de 
qua alibi dicit : Beati , qui habitant in domo tua , Domine ! in 
swcula sceculorum laudabunt te (Ps. LXXXIII). — Multi tamen 
interpretes litteraliter agi volunt de tabernaculo, ubi erat arca 
Dei : quasi David optaret, ut finitis suis bellis , posset consti¬ 
tuere Domino in Jerusalem tabernaculum vel templum , ibique 
assidue Dominum adire et laudare. 

Dicitur unam petii pro unum : quia interpres lalinus, graecum 
imilalus, posuit sicut in hebraeo genus femininum pro neutro ; 
vel quia subinlellexit petitionem. 

8. Ut videam voluptatem Domini, id est, pulchritudinem, 
venustatem, decorem, gloriam ejus : quae est voluptas seu de¬ 
lectatio coelestis objectiva. Non enim proprie videmus delecta¬ 
tionem, sed tantum pulchritudinem, ex qua nascitur delectatio. 
Sensus ergo est : Ut videam pulchritudinem Domini, et deinde 
visitem oculisque perlustrem lotum illud coeleste Dei templum, 
et omnia quae in eo sunt. Merito, inquit. Bellarminus, superna 
Dei domus, in qua omnes Beati habitant, dicitur templum , cum 
in ea nihil profanum agatur, sed assidue sacrificetur hostia 
laudis et jubilationis. 

9. Quoniam abscondit me in tabernaculo suo : in die 
malorum protexit me in abscondito tabernaculi sui . 

10. In petra exaltavit me : et nunc exaltavit caput 
meum super inimicos meos. 

Rationem reddit cur audeat ad visionem gloriae Dei aspi¬ 
rare : ipsa nempe mira Dei erga David benignitas tantae fidu¬ 
ciae fundamentum est ; quasi brevissime diceret : Jam con¬ 
cessa mihi gratia pignus est concedendae gloriae. 

Verba omnia sunt metaphorica. Dicit se ita a Domino fuisse 
protectum, quasi absconditus fuisset in ipsa ejus domo, quo 
nullus inimicus accedere potest. — Dicit se exaltatum in petra, 
id est, quasi in arce inaccessa et munitissima collocatum.— 
Dicit caput suum super inimicos exaltatum, ut significet plenam 
de inimicis victoriam. 

11. Circuivi , et immolavi in tabernacido ejus hostiam 
vociferationis : cantabo , et psalmum dicam Domino. 

Ex tantae bonitatis Dei consideratione in ardentem grati- 
tudinis et amoris affectum erumpens, sacrificia et laudes pro¬ 
mittit solemnes. 

Illud circuivi juxta S. Hieronymum jungi potest cum versi¬ 
culo praecedenti, et sic ex hebraeo verti: Super inimicos meos 
qui sunt in circuitu meo. — Juxta Septuaginta et Vulgatam, 
sensus est : Circuivi (vel circuibo), vel circumdabo altare tuum 
(ut Ps. XXV, 6), sacras caeremonias peragendo, et immolando 
victimas. — Hostiam vociferationis , proprie clangoris, vocat 
victimam solemnem , cum multo apparatu , cum hymnis et 
clangore tubarum offerendam. 

12. Exaudi, Domine , vocem meam qua clamavi ad te : 
miserere mei, et exaudi me. 

13. Tibi dixit cor meum, excquisivit te facies mea: 
faciem tuam, Domine , requiram. 

14. iVe avertas faciem tuam a me : ne declines in ira a 
servo tuo. 

15. Adjutor meus esto, ne derelinquas me : neque 
despicias me, Deus salutaris meus. 

Secunda pars, peti lio ejusdem divinae protectionis semper 
continuanda?. — Inlelligit enim, sibi Dei gratiam in hac vita 
semper esse necessariam, semperque implorandam : idcirco, 
post gratiarum actionem, stalim novam postulationem sub¬ 
jungit ; petitque instantissime, ut Dominus suae inopiae mise¬ 
reatur , ut suam benevolentiam non retrahat, nec propter 
defectus ac peccata servum suum derelinquat. 

15. Tibi dixit cor meum... id est, cor meum, atque intimum 
anima? desiderium tibi locutum est, et facies , seu oculi mei, 
te quaesierunt ; vel etiam : cor meum tibi loculum est dicens : 
Quaerit, te Domine, facies mea. 

Facies mea , id est, facies, seu oculi animae, mentis meae 
intuitus, cupit contemplari te, ac faciem tuam : id est, visionem 
beatificam in saeculo futuro, et interim praesentiam tuam, ac 
benevolum conspectum tuum in praesenti ; ideo precor ne 
benevolam luam faciam a me avertas , nec dereliquas me, neque 
despicias me, Deus salutaris meus. 

16. Quoniam pater meus et mater mea dereliquerunt 
me : Dominus autem assumpsit me. 

17. Legem pone mihi. Domine, in via tua : et dirige 
me in semitam rectam propter inimicos meos. 

18. Ne tradideris me in animas tribulantium me: 
cquoniam insurrexerunt in me testes iniqui, et mentita 
est iniquitas sibi. 

Explicat cur tam instanter, simulque tam fiducialiter Domi¬ 
num oret: ipse nimirum inops est, instar infantuli derelicti ; 
Dominus vero benignus , instar parentis amantissimi. Qua¬ 
propter pergit rogare , ut , sicut puer ignorans et debilis, 
doceatur ac defendatur adversus omnigena hostium molimina. 

Quod dicit se a parentibus derelictum , onmino videtur 
metaphorice intelligendum. Non enim puer erat David, ut egeret 
parentum auxilio ; nec legitur fuisse unquam a parentibus 
derelictus. Sensus igitur est : Ego sum instar infantis recens 
nati, quem pater et mater dereliquerunt humi jacentem et 
omni injuria? expositum ; tu autem Domine, ita abjectum et 
desolatum, benignissime collegisti et fovisti. 

18. Ne tradideris me in animas tribulantium, me : id est, ne 
permittas me devinci ab inimicis, quod idem esset ac si me tra¬ 
deres animo hostili, voluntati atque odio eorum. Simili sensu 
dicitur in Evangelio : Jesum vero tradidit voluntati eorum. Luc. 
XXIII, 25. 

Explicat prava inimicorum studia, subjungens, insurrexisse 
contra se testes iniquos, quorum iniquitas sibi est mentita (i) : 
id est , qui sua se falsitate illaquearunt : sive quia contra¬ 
dictionibus manifestarunt mendacia , sive quia nemini no¬ 
cuerunt, nisi sibimetipsis. — Haec verba lilteraliter referri 
possunt ad falsa testimonia quae dicebantur adversus. David ; 
vel forte melius, ad tentationes daemonum sive hominum, qui 
falsis promissis vel minis, hominem justum ad peccatum dedu¬ 
cere conantur, juxta illud psalmi CXVIII : Narraverunt mihi 
iniqui fabulationes , sed non ut lex tua. — Typice , videntur his 
verbis designari falsi testes, qui contra Christum Dominum 
producti sunt: Et non erat conveniens testimonium illorum. Mare. 
XIV, 59. 

19. Credo videre bona Domini , in terra viventium. 

Motivum affert ut liberetur a tribulantibus se : quia non 
obstantibus eorum mendaciis, credit in Domino, et unice aspirat 
ad bona a Domino promissa in terra viventium : qute quidem 
terra viventium , juxta usum biblicum ( 2 ) praesentem vitam 
designat : potiore autem sensu significat coelum , ubi mors 
locum non habet. 

20. Exspecta Dominum , viriliter age : et confortetur 
cor tuum , et sustine Dominum. 

Concludit, per apostrophen ad se ipsum, inierim sectandam 
esse patientiam et constantem in Deo fiduciam ; quasi dicat : 
Ergo, anima mea, quia desideras habitare in domo Dei et in 
terra viventium ; et quoniam aliunde, ut eo pervenias, Dominus 
te adversus hostes juvare paratus est : noli deficere in tribula¬ 
tionibus, nec terrenas consolationes respicias ; sed exspecta 
consolatorem et adjutorem Dominum, quia veniens veniet et non 
tardabit. Habac. II, 5. 

Sensus liturgicus. 

Psalmus Dominus illuminatio mea , ponitur 1° in Parasceve 
et in Sabbato sancto, nec non in festo sacrae Sindonis Domini ; 
2° in officio Defunctorum. 


(1) Htec verba Vulgatm satis consonant cum versione S. Hieronymi : 
Testes falsi et apertum mendacium ; minus vero cum textu massoretieo, 
qui sic vertitur : Testes falsi et homo spirans injuriam. 

(2) Ps. LI, 7 ; Isai. XXXVIII, 11 elc. 

1° In officiis depassione Domini, psalmus juxta mentem Eccle¬ 
siae est velut carmen funebre Christi ; seu vox Christi sindone 
involuti et in sepulcro depositi, donec tertia die gloriose 
resurgat. 

Dominus, inquit, illuminatio mea est in tenebris sepulcri, 
salus est ac resurrectio mea ; Dominus in ipsa morte prolector 
est vitae meae. Quos ergo hostes timebo?... In acerrimo enim 
praelio, in tormentis et cruce. Dominus spes mea est et dator 
victoriae : In hoc sperabo. 

Ecce unice et simpliciter quaesivi Deum, et domum ac tem¬ 
plum ejus ; ideoque me singulariter protexit in ipso sepulcro, 
velut in intimo suo tabernaculo : unde mox exaltabit caput 
meum super mimicos meos. 

Quapropter sacrificia et hostias laudis ipsi offeram in aeter¬ 
num : Cantabo , el psalmum dicam Domino. 

Obsecro itaque, Domine, ut hoc opus misericordiae tuae perfi-. 
cias ; ut me , quem velut puerum derelictum paternis ulnis 
suscepisti, custodias, et per mirabiles vias mortis perducas ad 
resurrectionem novae vitae ; atque hoc modo confundas inimicos 
meos, non tantum Judaeos, sed diabolum, peccatum ac mortem : 
suo velut molimine obrutos, meaque morte destructos. 

Hanc mihi gloriosam vitam promisisti, hanc exspecto : Credo 
videre bona Domini in terra viventium ; hanc, inquam, exspecto 
sicut dictum est mihi : Exspecta Dominum , viriliter age : et 
confortetur cor tuum , et sustine Dominum. 

2° In officio Defunctorum , Ecclesia personam gerit anima), 
in Purgatorio velut sepultae, et inde resurrectionem ad gloriam 
exspectantis ac petentis. Quoniam Dominus est certa illuminatio 
ejus, non timet in tenebroso carcere, sed sperat. Sperat autem 
et requirit ardenter ingressum in domum Dei : Ut inhabilem in 
domo Domini omnibus diebus vitee mete. 

In ipso Purgatorio eam custodit Dominus, tanquam in secreto 
tabernaculo suo ; eamque inde mox educet triumphantem, ut 
misericordias Domini celebret in aeternum. 

Ideo rogat Dominum, ut quamprimum opus istud misericor¬ 
dia) consummet ; et quoniam dignatus est eam in prolem suam 
adoptare , eam paterne custodiat, ac perducat ad plenitudinem 
vita). 

Hanc sibi promissam firmiter sperat et exspectat : Credo 
videre bona Domini in terra viventium. 

Qua in spe animam sanctam confirmat Ecclesia, eam materna 
sua voce compellans, et dicens : Exspecta Dominum , viriliter 
age ; et confortetur cor tuum et sustine Dominum. 

PSALMUS XXX, 1-6. 

In te Domine speravi. 


1. In te Domine speravi, 
non confundar in aeternum : 
injustitia tua libera me. 

2. Inclina ad me aurem 
tuam : accelera ut eruas me. 

3. Esto mihi in Deum 
protectorem : et in domum 
refugii, ut salvum me facias. 

4. Quoniam fortitudo mea 
et refugium meum es tu : et 
propter nomen tuum deduces 
me et enutries me. 

5. Educes me de laqueo 
hoc , quem absconderunt 
mihi : quoniam tu es prote¬ 
ctor meus. 

6. In manus tuas com¬ 
mendo spiritum meum : 
redemisti me Domine , Deus 
veritatis. 


1. In te, Domine, spem constitui : 
non confundar in seternum. Ergo 
nunc secundum justitiam tuam libera 
me. 

2. Inclina ad me aurem tuam, 
accelera ut a rebellibus pressum 
eruas me. 

3. E domo mea ejecto exhibe te 
mihi Deum protectorem , et domum 
refugii, ut salvum ac incolumem me 
facias. 

4. Quoniam fortitudo mea et 
refugium meum es tu solus mihi, 
expulso ac derelicto ; et, ut certus 
sum, propter gloriam nominis tui 
deduces me et enutries me. 

5. Educes me de laqueo hoc, quem 
absconderunt mihi conspiratores ; 
quoniam tu es protector meus. 


6. In manus ergo tuas commendo 
vitam meam : liberasti enim me 
semper secundum promissa tua, 
Domine, Deus verax. 


Explicatio prima. 

Argumentum. — Psalmus iste, cujus pars dunlaxat hic 
proponitur (i), est oratio Davidis persecutionibus obnoxii, ut 
seDei praesidio committat. —Ad persecutionem autem Absalonis 
res pertinere videtur : ita ut David Absalonem fugiens, hac 
oratione vitam suam Deo commendet , summamque Dei miseri¬ 
cordiam imploret, ea fiducia quam manifestabat Sadoc sacerdoti 
dicens : Reporta arcam Dei in urbem : si invenero gratiam in 
oculis Domini , reducet me , et ostendet mihi eam , et tabernaculum 
suum. II Reg. XV, 25. 

Mystice vox Christi est, a Judaeis persecutionem patientis, 
cujus David injuste oppressus typum gessit. — Est etiam vox 
fidelium sese Deo in moerore committentium. 

I. Motiva, ut exaudiatur petitio ejus . 

II. Petitionis objecta. 


(1) Illa nimirum quse ad Completorium recitatur. 

1. In te Domine speravi, non confundar in oeternum : 
in justitia tua libera me. 

Duo imprimis motiva profert ut a Deo exaudiatur : spem 
suam omnimodam, et justitiam Dei. In te, Domine , inquit, spe¬ 
ravi.... injustitia tua , id est, pro tua [equitate, secundum vel 
propter justitiam, qua tu justus es, et ades inique oppressis, 
libera me. 

2. Inclina ad me aurem tuam : accelera ut eruas me. 

3. Esto mihi in Deum protectorem : et in domum 
refugii ut salvum me facias. 

4. Quoniam fortitudo mea et refugium meum es tu : 
et propter nomen tuum deduces me et enutries me. 

Secunda pars. Incipit exponere petitionis objecta : vel, si 
melius placet, modum quo cupit a Deo defendi ac liberari. 

Accelera , inquit, ut eruas me : id est, celeriter me ab angus¬ 
tiis eripe. 

Esto mihi in Deum protectorem et in domum refugii , ut sal¬ 
vum me facias ; hebraice ad verbum legitur : Esto mihi in pe¬ 
tram fortissimam et in domum munitissimam , ad salvandum 
me. — Ratio additur : Quoniam fortitudo mea et refugium meum 
es tu ; hebraice : Quoniam saxum meum et propugnaculum 
meum tu es. Metaphora} sunt, ut patet, a munimentis bellicis 
ductae, et nominalim ab arce, in rupibus inaccessis constituta. 
— Dicuntur autem haec omnia ad rem propositam aptissime : 
cum David fugeret per campestria deserta, ubi nulla erat arx, 
in quam se recipere posset. 

Optime quoque respondet historia} quod sequitur : Et propter 
nomen tuum deduces me et enutries me ; David enim ob repenti¬ 
nam fugam, neque quo iturus esset sciebat, neque unde ali¬ 
menta conquireret (II Reg. XVI, 4). Sensus autem est quasi 
diceret : Propter gloriam nominis tui, deduces me ad locum 
tutum, et necessarios cibos mihi providebis. 

5. Educes me de laqueo hoc , quem absconderunt mihi: 
quoniam tu es protector meus. 

Sensus est : Imo insuper liberabis me ab insidiis, quas velut 
laqueum absconditum tetenderunt mihi. — His alludere videtur 
ad conspirationem Absalonis cum Aeliitophel in Hebron (II Reg. 
XV, 42). — Quamvis autem summa fiducia dicat, fore ut ab 
hostium laqueis liberetur; tamen , quia de vita nondum certus 
est, addit : 

6. In manus tuas commendo spiritum meum : rede¬ 
misti me , Domine Deus veritatis. 

Sensus est : Curse tuse committo vitam meam ; quoniam tu 
saepe alias liberasti me de morte , o Deus fidelissime. — Vox 
spiritus hic significat animam, spiritualem hominis substantiam, 
quae moriente homine superstes manet , quamque Christus 
moriens Patri commendabat dicens : Pater , in matius tuas com¬ 
mendo spiritum meum ; quibus verbis Dominus sensum vocis 
spiritus in hoc psalmo declaravit. — In ore aulem Davidis 
spiritus , seu spiritualis substantia , sumitur pro vita , meta¬ 
phorice, nempe tanquarn causa pro effectu. 

Primam partem hujus versiculi Christus Dominus in cruce 
protulit ; unde merito concluditur, psalmum totum, in sensu 
saltem mystico, ad Christum spectare. Dico saltem in sensu 
mystico : quia non desunt interpretes, qui sensu etiam litterali 
carmen istud de Christo intelligunt. 


Explicatio secunda. 

Mystice spectatus, psalmus oratio Christi est, Judaeorum 
potestati absque ullo humano auxilio derelicti , et jamjam 
in crucis patibulo morituri. — Sensu consequenti, est oratio 
cujusvis Christi discipuli, Ecclesiae membri, in quovis periculo 
vitae, sive corporalis, sive praesertim spiritualis constituti. Quo 
fere sensu ad Completorium recitatur. 

Christus itaque hoc psalmo exhibetur in sua passione positus, 
ex parte hominum desperatus, sed firmissima fiducia sperans 
in Deo Patre suo, et dicens : In te , Domine, speravi , non con¬ 
fundar in aeternam. Tu, justitiae amator et vindex, adjuva me, 
ut in me justitiae causa triumphet. 

Esto mihi in Deum protectorem, et divino robore me commu¬ 
nias : non quidem ut arceatur a me passionis atque crucis 
tormentum, sed ut constanter illud sustinendo devincam. 
Quapropter patientiam meam, mansuetudinem, pacem, atque 
erga persecutores charilatem, divina tua protectione velut arce 
inexpugnabili custodi ; meque in via dolorosa usque ad finem 
deducere, et lassum cibo fortitudinis tuae enutrire digneris : 
Propter nomen tuum deduces me et enutries me. 

Non frustra te, protector Deus, appello : scio enim fore, ut 
non tantum deducas me usque ad beatum terminum in cruce ; 
sed etiam ut ex ipso laqueo mortis educas me suscitando u 
mortuis : Educes me de laqueo hoc , quem absconderunt mihi... 

Quare confidenter, in manus tuas commendo spiritum meum : 
hunc enim spiritum meum in resurrectione gloriosa, ab omni 

II. — S. Scriptura*. 8 

tribulatione liberatum, mihi restitues, o Deus fidelissime , 
secundum promissiones tuas : Redemisti me , Domine , Deus 
veritatis. 

Sensus liturgicus. 

Psalmus iste secundo loco ponitur ad Completorium (i). 
Quoniam autem Completorium recitari censetur ad solis occa¬ 
sum, lucis ante terminum , et ultima diei hora, ideo orationem 
vespertinam fidelium, ad decubitum nempe praeviam, sanc- 
tamque praeparationem ad mortem continet : quod ex omnibus 
precibus, anliphonis et psalmis palam fit, praesertim a benedic¬ 
tione initiali : Noctem quietam et finem perfectum concedat nobis 
Dominus omnipotens. 

In psalmo : In te, Domine, speravi... ex Ecclesiae mente, 
anima Deo devota, totamque spem suam in Deo constituens, 
petit protectionem ab inimicis, in hora mortis praesertim insi- 
dianlibus ; et gratiam bonae mortis, quae morti Christi sit 
simillima : In manus tuas , commendo spiritum meum. 


PSALMUS XXXIL 


Exultate , justi, in Domino. 


1. Exultate, justi, in Do¬ 
mino : rectos decet collau¬ 
datio. 

2. Confitemini Domino in 
cithara : in psalterio decem 
chordarum psallite illi. 

3. Cantate ei canticum no¬ 
vum : ‘bene psallite ei in 
vociferatione. 

4. Quia rectum est ver¬ 
bum Domini : et omnia opera 
ejus in fide. 

5. Diligit misericordiam et 
judicium : misericordia Do¬ 
mini plena est terra. 

6. Verbo Domini coeli fir¬ 
mati sunt: et spiritu oris ejus 
omnis virtus eorum. 


1. Exultate in Domino, vos justi : 
rectos prtecipue decet collaudare 
Deum. 

2. Laudes Domini cantatead citha¬ 
ram : ad psalterium decem chorda¬ 
rum psallite illi. 

3. Cantate ei canticum novum : 
digne psallite' ei cum concentu 
musico. 

4. Quia sanctum est verhum Do¬ 
mini : et omnia opera ejus sunt fide¬ 
lia et verbis conformia. 

.5. Nam diligit misericordiam et 
justitiam : tamen velut abundantiore 
misericordia plena est terra. 

6. Verbo Domini coeli firmati sunt: 
et spiritu oris ejus omnis acies eorum 
est ordinata. 


(1) Primo loco ponitur Ps. IV. Quin invocarem , vide supra, pag. 88. 

7. Congregans sicut in 
utre aquas ruaris, ponens in 
thesauris abvssos. 

8. Timeat Dominum om¬ 
nis terra : ab eo autem com¬ 
moveantur omnes inhabitan¬ 
tes orbem. 

9. Quoniam ipse dixit, et 
lacta sunt : ipse mandavit, et 
creata sunt. 

10. Dominus dissipat con¬ 
silia gentium: reprobat autem 
cogitationes populorum , et 
reprobat consilia principum. 

11. Consilium autem Do¬ 
mini in aeternum manet : 
cogitationes cordis ejus in 
generatione et generationem. 

12. Beata gens cujus est 
Dominus Deus ejus : populus 
quem elegit in haereditatem 
sibi. 

13. De coelo respexit Do¬ 
minus : vidit omnes filios 
hominum. 

14. De praeparato habita¬ 
culo suo respexit super om¬ 
nes qui habitant terram. 

15. Qui finxit sigillatim 
corda eorum : qui intelligit 
omnia opera eorum. 

16. Non salvatur rex per 
multam virtutem : et gigas 
non salvabitur in multitudine 
virtutis suae. 

17. Fallax equus ad salu¬ 
tem : in abundantia autem 
virtutis suae non salvabitur. 

18. Ecce oculi Domini su¬ 
per metuentes eum : et in eis 
qui sperant super misericor¬ 
dia ejus. 


7. Congregavit, velut in utre aquas 
maris : et posuit in cavernis terra*, 
velut in thesauris, aquas immensas. 

8. Timeat igitur Dominum omnis 
terra : ab eoque moveantur salutari 
timore omnes inhabitantes orbem : 


9. Quoniam ipse dixit et facta 
sunt : ipse mandavit, et creata sunt. 


10. Dominus prmterea sapientia 
sua dissipat consilia gentium : irri- 
tasque reddit cogitationes populorum 
et consilia principum. 

11. Consilium autem Domini in 
aeternum manet : cogitationes cor¬ 
dis ejus implentur in generationem 
et generationem. 

12. Unde beata gens, cujus Deus 
est Dominus ille tam bonus , tam 
potens, tamque sapiens : beatus 
populus quem elegit ipse in haeredi¬ 
tatem sibi. Nam, 

13. De ccelo respexit Dominus : 
vidit omnes filios hominum. 


14. De praeparato illic habitaculo 
suo respexit super omnes qui habi¬ 
tant terram ; 

15. Ipse, qui creavit singillatim 
corda et animas eorum : qui intel¬ 
ligit omnia opera eorum. 

16. Sine ipso non salvatur rex per 
vim exercituum aut divitiarum 
nec gigas salvatur magnitudine robo¬ 
ris sui proprii. 

**» 

17. Fallax est equus ad salutem : 
nequaquam prmstantia velocitatis 
sum cum equite suo salvabitur. 

18. Salvabitur autem justus. Nam 
oculi Domini provide intenti sunt 
super metuentes eum : et fixi in eis , 
qui sperant super misericodiam ejus. 


116 


EXPOSITIONUM SERIES TERTIA 


19. Ut eruat a morte ani¬ 
mas eorum : et alat eos in 
fame. 

20. Anima nostra sustinet 
Dominum : quoniam adjutor 
et protector noster est. 

21. Quia in eo laetabitur 
cor nostrum : et in nomine 
sancto ejus speravimus. 

22. Fiat misericordia tua, 
Domine , super nos : quem¬ 
admodum speravimus in te. 


19. Ut eruat a morte animas 
eorum : et alat eos in fame. 


20. Ideo ipsi aiunt : Anima nostra 
exspectat Dominum auxiliatorem : 
quoniam ipse adjutor et protector 
noster est. 

21. Et in eo laetabitur cor no¬ 
strum : quia in nomine sancto ejus 
sperabimus semper, dicentes : 

22. Fiat misericordia tua. Domina, 
super nos : quemadmodum spera¬ 
vimus in te. 


Explicatio. 

Argumentum est exhortatio ad justos homines, ut Deum 

laudent ob varia ejus attributa, et ab ipso accepta beneficia. 

© 

I. Quomodo Deus a justis laudandus sit. 

II. Quas ob rationes sit laudandus. 

1. Exultate y justi, in Domino ; rectos decet collaudatio . 

Justos potissimum invitat ad laudandum Deum, quia, inquit, 
ipsos decet , quia ipsis potissimum convenit Dominum collaudare. 
Ratio autem hujus convenientiae est, tum quia non est speciosa 
laus in ore peccatoris ; tum quia Dei excellentia a justis potis¬ 
simum cognoscitur , ac proin celebrari potest. Exultale in 
Domino : id est, laudate Dominum cum exultatione, magnoque 
cordis affectu. 

2. Confitemini Domino in cithara : in psalterio decem 
chordarum psallite illi. 

3. Cantate ei canticum novum : bene psallite ei in voci¬ 
feratione. 

Modum laudandi declarat, dicendo, non solum voce utendum 
esse, sed etiam instrumentis musicis ; seu, mystice , non solum 
verbis sed etiam operibus Deum esse laudandum. — Cithara 
symbolum est charitatis ; psalterium decem chordarum , sym¬ 
bolum observationis decem mandatorum. 

Addit autem, o. Cantate ei canticum novum , bene psallite ei 
in vociferatione : quo significat utrumque , cantum nempe et 
sonum instrumentorum esse conjungendum ; idque accurate 

ac diligenter, ut suavis et harmonicus concentus fiat. — Canti¬ 
cum novum, id est, singulare, exquisitum minimeque vulgare ; 
sensu autem altiore, canticum Redemptionis, seu novae Legis. 
— Psallite bene , id est, concinne, cum modulatione et har¬ 
monia ; in vociferatione , id est, magno cum sonitu, quo magni¬ 
tudo affectus significetur. Vociferatio enim non ad voces 
humanas sed ad voces instrumentorum refertur. — Sensu 
spirituali, ut patet, fervor devotionis significatur. 

4. Quia rectum est verbum Domini : et omnia opera 
ejus in fide. 

5. Diligit misericordiam et judicium : misericordia 
Domini plena est terra. 

Secunda pars : rationes explicat cur Deus sit tanto affectu 
laudandus ; easque desumit a bonitate, potentia et sapientia 
Dei. — De bonitate Dei imprimis loquens, dicit, omnia ejus 
verba ejusque opera esse sanctissima adeoque optima : Quia 
rectum est, verbum Domini , et omnia opera ejus fide. 

Verbum Domini intelligilur, id omne quod ad nos locutus 
est, praecipue vero mandata ejus, una cum adjunctis praemiis 
ac poenis. 1 

Porro verbum Domini dicit esse rectum , id est, verum et 
justum, seu, quod idem est, undequaque sanctum. Intelligil 
enim verbum Domini esse rectum simpliciter, nempe secundum 
rectitudinem intellectus et rectitudinem voluntatis. — Quod 
addit, omnia opera ejus in fide : jd est, fidelia sunt ejus opera, 
seu, verbis ejus conformia, adeoque similiter sancta, perfecta 
et optima ; quo sensu alibi dicitur Deus sanctus in omnibus 
operibus suis. 

5. Diligit misericordiam et judicium.... Sanctitatem Domini 
distinctius declarat , 'vocando eam amorem misericordke et 
judicii , seu amorem beneficentiae erga bonos, justitiae et ultio¬ 
nis erga impios ; quasi diceret, a Deo non procedere nisi miseri¬ 
cordiam, dummodo homines per peccata sua obstaculum non 
ponant. Praevalet enim in corde Dei misericordia, ita ut haec in 
effectibus latius pateat quam justitia. Quod quidem significatur 
sequentibus verbis : Misericordia Domini plena esi terra : omnes 
scilicet creaturae, praesertim vero homines, indigent et replentur 
beneficiis Dei. 

6. Verbo Domini coeli firmati sunt : et spiritu Oris 
ejus omnis virtus eorum. 

7. Congregans sicut in utre aquas maris : ponnes in 
thesauris abyssos. 

8. Timeat Dominam omnis terra : ab eo autem com¬ 
moveantur omnes inhabitantes orbem. 

9. Quoniam ipse dixit , et facta sunt : ipse mandavit 
et creata sunt. 

A bonitate Dei transit ad ejus potentiam, cujus primarius et 
maxime conspicuus effectus est fabrica coeli. Coali inquit, 
firmati sunt, id est, facti sunt, et quidem aeternum stabiles. 
Facti autem sunt summa facilitate, solo verbo Domini ; et similiter 
omnis virtus, id est, ornatus eorum seu exercitus stellarum, 
facta est spiritu oris ejus : i. e. voce ac mandato ejus. — Praeter 
sensum hunc litteraiem, admittendus est sensus spiritualis, 
quo Patres unanimiter tenent, hoc loco mysterium Sanctissimae 
Trinitatis indicari : eo quod insinuetur, Deum Patrem per 
Verbum Filium coelos fecisse, et per Spiritum sanctum stellas. 
Haec tamen operationum distinctio inlelligenda est sensu attri¬ 
butionis : nam propter unitatem essentiae, indivisa sunt externa 
opera Trinitatis. 

7. Congregans sicut in utre aquas maris ... Aliud argumentum 
divinae potentiae : aquas immensas initio terram undique coope¬ 
rientes, coegit Deus in loca inferiora et profundiora terrae eadem 
facilitate, qua implet homo utrem unum aqua, vel recondit 
pecunias in arca : Ponens in thesauris abyssos. — Sunt autem 
abyssi multitudo et profunditas aquarum; ut patet ex Gen. 1, 2 : 
Et tenebrae erant super faciem abyssi. Vocantur thesauri, maris 
locus et receptaculum. 

Ex iis quae de potentia Dei dixit occasione accepta , David 
horiatur homines ut Deum timeant, ejusque mandata praeva¬ 
ricari formident : cum secus omnipotentes manus ejus effugere 
non possent. Timeat Dominum omnis terra : ab eo autem, com¬ 
moveantur omnes inhabitantes orbem : nempe moveantur tremore 
ab eo, aliquid mandante vel prohibente. — Quoniam ipse dixit, 
et facta sunt, ipse mandavit et creata sunt : e t consequenter, 
sicut omnia ejus nutu ac verbo sunt facta, ita omnia ejus 
dominio et obedientiae subjacent ; ita quoque ab ejus omni¬ 
potenti manu omnia dependent, ejusque nutu omnia iri nihilum 
remitti possunt. 

10. Dominus dissipat consilia gerdium : reprobat 
autem cogitationes populorum, et reprobat consilia prin- 
cipum. 

11. Consilium autem Domini in aeternum manet : 
cogitationes cordis ejus in generatione et generationem. 

Devenit ad laudem divinae sapientiae, quam illustrat oppo- 

nendo sapientiae ac prudentiae humanae. Quidquid enirn homines 
consultando deliberant, quamvis consilia eorum sapientissima 
et prudenlissima videantur, Deus illud mullis ex partibus 
mancum esse videt, et in momento dissolvere atque irritum 
facere , dissipare potest : Dissipat consilia gentium. — Repro- 
batque populorum cogitationes ac deliberationes, puta tanquam 
inutiles vel insipientes. 

K contra, humana prudentia nihil omnino potest adversus 
consilia Dei ; quaeque Deus cogitavit facere , nullo tempore 
impedientur, sed fient ; et quidem eo prorsus modo, quo ipse 
fieri voluit : Consilium autem Domini in aeternum manet... 

12. Beata gens cujus est Dominus Deus ejus : populus 
quem elegit in hcereditatem sibi. 

Conclusio sponte fluens ex praecedentibus : Beati sane, iique 
soli beati, qui Dominum hunc taui bonum, tam potentem, 
tamque sapientem pro Deo habent ; quique vicissim ab ipso 
tanquam filii ac populus proprius gubernantur. — Populum 
Israel hic, ut patet, propheta respicit : cujus beatiludinem ut 
clarius demonstret, ostendit quomodo Dominus de summo coelo 
populum suum prae caeleris gentibus consideret, attentus et 
paratus ut necessitatibus ejus opituletur. 

13. De coelo 7'espexit Dominus : vidit omnes filios 
hominum. 

14. De praeparato habitaculo suo respexit , super 
omnes qui habitant terram. 

Coelum vocat praeparatum habitaculum Dei , quia domus 
propria Dei est ac sedes , quam sibi ipse paravit ac stabilivit. 
— Repetitio illa , respexit , vidit omnes , respexit super omnes , 
attentionem Providentiae enixius significat. 

15. Qui finxit sigillatim corda eorum : qui intelligit 
omnia opera eorum. 

16. Non salvatur rex per multam virtutem : et gigas 
non salvabitur in multitudine virtutis suce. 

17. Fallax equus ad salutem : in abundantia autem 
virtutis suoe non salvabitur. 

Respicit itaque Deus universos homines, oculo penetrante 
renes et corda, atque inlelligente infirmitatem omnium , etiam 
polentissiinorum. — Qui finxit sigillatim corda eorum : id est, 
qui creavit animas singulorum hominum , nempe mentes et 
voluntates, quas Hebraei corda vocare solent, metonymice : eo 

quod cor praecipuum est animae organum. Hinc additur : Qui 
intelligil omnia opera eorum ; a corde enim omnia opera pro¬ 
cedunt ; et qui corda creavit, ille profecto etiam corda scru¬ 
tatur. — His propheta significat, Deum non videre homines 
modo confuso ; sed ita , ut distincte omnia opera , intentiones, 
cogitationes, viresque eorum habeat perspectas. 

Videt proinde , vires humanas omnes , nisi ipse divina manu 
adjuvet, nihil valere omnino : 16. Non salvatur rex per multam 
virtutem (per multam potentiam , per magnum exercitum) : 
et gigas non salvabitur in multitudine virtutis (roboris) suce. 
17. Fallax equus ad salutem... Dicitur equus fallax : quia fallet 
spem equitis, quocum non effugiet periculum , quantumvis 
abundet virtute equina, quae potissimum in velocitate consistit : 
In abundantia autem virtutis suce non salvabitur. 

De salute quidem corporali haec dicuntur ; multo tamen 
magis de salute spirituali sunt intelligenda : ad quam oblinen¬ 
dam nemo sufficiens est, sine praeveniente , concomitanle , et 
subsequente gratia Dei. 

18. Ecce oculi Domini super metuentes eum : et in eis 
qui sperant super misericordia ejus . 

19. Ut eruat a morte animas eorum : et alat eos in 
fame. 

Haec velut conclusio est explicationis, qua propheta declarare 
voluit, beatam esse gentem cujus Deus est Dominus Jehova. 
Respicit, inquit, omnium hominum indigentiam et miseriam, 
solis autem justis opitulatur. Ecce oculi Domini super metuentes 
eum... Scilicet oculos suos, peculiarem nempe attentionem , 
curam et benevolentiam in justos dirigit : tum ut a mortis 
periculo liberentur ; tum ut commode sustententur in vita. 
Quae vita sensu quidem corporali, praesertim vero spirituali 
intelligenda est. 

20. Anima nostra sustinet Dominum: quoniam adjutor 
et protector noster est. 

21. Quia (id est ct) in eo Icetabitur cor nostrum : et 
(id est quia) in nomine sancto ejus speravimus. 

Responsio justorum, qui exhortationibus prophetae inflam¬ 
mati, exclamant : se tanta Dei bonitate confirmatos constanter 
in ejus timore permansuros esse, et quidem cum gaudio sanctae 
spei. 

Anima, inquiunt, nostra sustinet Dominum : id est, exspe¬ 
ctabimus patienter Domini auxijium ; nec propter tribulationem 
quam permittet, ab eo deficiemus. 

In versu 21 , quia ponitur pro particula conjunctiva et ; 
particula vero ct pro quia : ita ut enuntietur gaudium illud 
sanctum, fundatum in spe suavissima, de quo Paulus : Domino 
servientes , spe gaudentes (Rom. XII, 12). Sperare se dicunt in 
nomine sancto ejus : id est, in invocatione nominis ejus, vel in 
virtute et efficacia Domini. Vocant nomen Domini Sanctum , 
summa reverentia, quia dignum est ut ab omnibus sancte 
honoretur : Sanctificetur nomen tuum. 

22. Fiat misericordia tua , Domine , super nos : 
quemadmodum speravimus in te. 

Oratio haec, qua psalmus apte concluditur , illum omnino 
sensum spirat, quem propheta in anima producere et fovere 
conatus est: sensum omnimodae in solo Deo fiduciae. — Fiat 
misericordia tua , Domine , super nos... id est, semper exerceatur 
illa tua misericordia erga nos, qui semper indigemus, semper- 
que sperabimus in te. Illud quemadmodum speravimus , proprie 
significat : Ita nos semper adjuva, sicut de tua bonitate luturum 
speravimus et sperabimus semper. Quibus verbis insinuare 
videtur Spiritus sanctus, Deum in effusione suae misericordiae 
proportionem servare nostrae fiduciae. 

Sensus liturgicus. 

Hoc psalmo, quem in honorem SS. Martyrum recitare con¬ 
suevit, Ecclesia celebrat providentiam Dei sanctissimam ac 
misericordissiinam erga omnes justos : quos in ipsis adver¬ 
sitatibus nequaquam derelinquit ; imo custodit benignius, ut 
hujusmodi probationibus magis purificatos servos suos glo¬ 
riosius coronet. Exultate justi in Domino... Dominus dissipat 
consilia gentium... Ecce oculi Domini super metuentes eum , ut 
eruat a morte animas eorum et alat eos in fame. Anima nostra 
sustinet Dominum , quoniam adjutor et protector noster est. 


PSALMUS XXXIII. 

Benedicam Dominum in omni tempore. 


1. Benedicam Dominum in 
omni tempore : semper laus 
ejus in ore meo. 

2.. In Domino laudabitur 
anima mea : audiant man¬ 
sueti, et laetentur. 


1. Benedicam Dominum omni 
tempore vitte mete : semper laus 
ejus erit in ore meo. 

2. Anima mea gloriabitur et lteta- 
bitur in Domino ejusquebenignitate: 
hanc audiant humiles Dei servi , et 
Itetentur. 

3. Magnificate Dominum 
mecum : et exaltemus nomen 
ejus in id ipsum. 

4. Exquisivi Dominum, et 
exaudivit me : et ex omnibus 
tribulationibus meis eripuit 
me. 

5. Accedite ad eum (i), et 
illuminamini : et facies ve- 
strse non confundentur. 

6. Iste pauper clamavit, 
ct Dominus exaudivit eum : 
et de omnibus tribulationibus 
ejus salvavit eum. 

7. Immittet ( 2 ) angelus 
Domini in circuitu timentium 
eum : et eripiet eos. 

8. Gustate, et videte quo¬ 
niam suavis est Dominus : 
beatus vir qui sperat in eo. 

9. Timete Dominum, om¬ 
nes sancti ejus: quoniam non 
est inopia timentibus eum. 

10. Divites ( 3 ) eguerunt 
et esurierunt : inquirentes 
r autem Dominum non mi¬ 
nuentur omni bono. 

11. Venite, filii, audite 
me : timorem Domini docebo 
vos. 

12. Quis est homo qui 
vult vitam ? diligit dies vi¬ 
dere bonos ? 

13. Prohibe linguam tuam 
a malo : et labia tua ne lo¬ 
quantur dolum. 

14. Diverte a malo, et fac 
bonum : inquire pacem, et 
persequere eam. 


3. 0 justi, magnificate Dominum 
mecum, et exaltemus nomen ejus 
omnes pariter. 

4. Etenim in tribulationibus con¬ 
stitutus, ego exquisivi Dominum, et 
exaudivit me : et ex omnibus tribula¬ 
tionibus meis eripuit me. 

5. Accedite ergo et vos ad eum, et 
illuminabimini favorabili vultu ejus : 
et facies vestrae non confundentur. 

6. Iste David, pauper et omni ope 
destitutus, clamavit ad Dominum, 
et Dominus exaudivit eum : et de 
omnibus tribulationibus ejus salvavit 
eum. 

7. Advolabit angelus Domini in 
protectionem timentium eum : et 
liberabit eos. 

8. Experimini igitur, et cognoscetis 
quoniam benignus est Dominus : ac 
proinde beatus est vir qui sperat 
in eo. 

9. Timete et magis magisque 
colite Dominum omnes servi ejus r 
quoniam non est inopia timentibus 
eum. 

10. Divites quidem non quaerentes 
Deum eguerunt et esurierunt: inqui¬ 
rentes autem Dominum non carebunt 
ullo bono. 

11. Venite igitur filii, audite me : 
timorem Domini docebo vos. 


12. Quis est homo qui vere vult 
vitam, et exoptat dies videre bonos ? 


13. Ut id consequaris, o homo, 
time Dominum : scilicet, prohibe 
linguam tuam a malo, et labia tua 
ne loquantur dolum. 

14. Diverte ab opere malo, et fac 
bonurn : quaere pacem , omnique 
studio eam persequere. Sic dies vi¬ 
debis bonos ; nam, 


(1) Juxta hebraeum : Aspicite in cum. 

(2) In hebr., castra ponet. 

(3) Hebraice : Leones egent et esuriunt. 

15. Oculi Domini super 
justos : et aures ejus in pre¬ 
ces eorum ; 

16. Vultus autem Domini 
super facientes mala : ut 
perdat de terra memoriam 
eorum. 

17. Clamaverunt justi , 
et Dominus exaudivit eos : 
et ex omnibus tribulationi¬ 
bus eorum liberavit eos. 

18. Juxta est Dominus iis 
qui tribulato sunt corde : et 
humiles spiritu salvabit. 

19. Multae tribulationes 
justorum : et de omnibus his 
liberabit eos Dominus. 

20. Custodit Dominus 
omnia ossa eorum : unum 
ex his non conteretur. 

21. Mors peccatorum pes¬ 
sima (i) : et qui oderunt 
justum, delinquent. 

22. Redimet Dominus 
animas servorum suorum : 
et non delinquent omnes qui 
sperant in eo. 


15. Oculi Domini semper intenti 
sunt super justos, et aures ejus in 
preces eorum apertce. 

1G. Ira autem Domini imminet 
facientibus mala : ut eos puniat, et 
perdat de terra memoriam eorum- — 
Sic olim 

17. Clamaverunt justi ad Domi¬ 
num, et Dominus exaudivit eos : et 
ex omnibus tribulationibus eorum 
liberavit eos. Nam 

18. Juxta, seu prope est Dominus 
iis justis, qui afflicti sunt corde : et 
oppressos angustiis liberabit. 

19. Etenim multae quidem sunt 
tribulationes justorum : sed de om¬ 
nibus his, liberabit eos Dominus. 

20. Etiam si permiserit eorum cor¬ 
pora occidi Dominus, custodiet omnia 
ossa eorum : unum ex his non con¬ 
teretur, neque peribit. 

21. E contra, mors peccatorum 
pessima est : et qui oderunt justum 
deficient omni felicitate et spe. 

22. Redimet autem Dominus per 
Christi merita animas servorum 
suorum ab omni morte : et non 
excident a sperata beatitudine qui¬ 
cumque confidunt in eo. 


Explicatio. 

Argumentum psalmi, ut ex tilulo ( 2 ) eruitur, est gratiarum 
actio Davidis ob liberationem a gravissimo periculo, quod incur¬ 
rit apud Achis regem Getii, Philistinorum, et ex quo non 
evasit nisi simulando insaniam (I Reg. XXI, Io). Intelligebat 
enim vir pius, suam illam industriam simulatae stultitiae, parum 
fuisse profuturam sine adjutorio et favore divino. Pro hoc itaque 
insigni beneficio gratias Deo agit Psalmista, eademque occasione 
exhortatur omnes ad Deum laudandum, amandum , et fideli 
obedientia colendum. 


(1) In hebrseo : Inficiet impium malitia sua. 

(2) Psalmi titulus est : Davicl . cum immutavit vultum suum coram 
Abimelech (quo nomine designatur Achis rex), et dimisit eum , et abiit. 








m 


EXPOSITIONUM SERIES TERTIA 


I. Laus Deo et gratiarum actio. 

II. Laudis motivum : Dei erga pios bonitas. 

III. Hortatio ad'pietatem et timorem Domini. 

1. Benedicam Dominum in omni teynpore : semper 
laus ejus in ore meo. 

Incipit magno affectu gralias agere, quasi diceret : Nulla 
unquam tempore obliviscar beneficium hodiernum ; sed pro eo 
Dominum laudabo omni tempore, id est, quamdiu vixero. Et 
idipsum repetens, semper , inquit, laus ejus m ore meo erit. — 
Illud semper, omni tempore, spiritualiter intellectum significat, 
justos omni tempore, tam adverso quam prospero, Deum con¬ 
stanti pietate laudare. 

2. In Domino laudabitur anima mea : audiant man¬ 
sueti, et Icelentur. 

3. Magnificate Dominum mecum : et exaltemus 
nomen ejus in idipsum. 

Aliis verbis enuntiat Dei laudem suamque gralitudinem. In 
Domino , inquit, laudabitur anima mea : id est, laudabit se, glo¬ 
riabitur adeoque laetabitur anima mea in Domini benignitate et 
clementia. — Hanc autem Dei benignitatem incipit enarrare 
hominibus piis, eos simul invitando ad Deum laudandum. 

Audiant, inquil, mansueti et laetentur : id est, homines mites, 
patientes, humiles, Deumque timentes, audiant quomodo Domi¬ 
nus me de manibus Achis liberaverit ; et laetentur Dominoque 
benedicant. 

Hinc ipsos mansuetos directe alloquendo horiatur, ut secum 
unanimiter Dominum glorificent : Magnificate Dominum mecum , 
et exaltemus nomen ejus in idipsum. — Illud magnificare est 
proprie magnum confiteri Dominum ; — in idipsum, id est pari¬ 
ter, cenjunctim. 

4. Exquisivi Dominum , et exaudivit me : et ex omni 
bus tribulationibus meis eripuit me. 

Incipit secunda pars , explicatio moti vi, cur Dominus omni 
tempore sit laudandus : quia nimirum liberator est in omni 
tribulatione, et adjutor in quavis inopia, omnibus ad ipsum pie 
confugientibus. 

Haec autem variis modis enuntiat ; et imprimis ait se hujus¬ 
modi bonitatem Domini esse expertum : Exquisivi , inquit , 
Dominum : id est, quando angustiis premebar, sive in domo 
Saulis, sive in Nobe, sive in domo Achis Philistaei, ad Dominum 

confugi, ejus auxilium quoesivi : Et exaudivit me, et ex omnibus 
tribulationibus , angustiis ac periculis meis benignissima provi¬ 
dentia sua eripuit me. 

5. Accedite ad eum, et illuminamini : et facies vestrce 
non confundentur. 

6. Iste jpauper clamavit, et Dominus exaudivit eum : et 
de omnibus tribulationibus ejus salvavit eum. 

7. Immittet angelus Domini in circuitu timentium 
eum : et eripiet eos. 

Uberius explicat, quantam experiantur Dei bonitatem qui¬ 
cumque eum invocant. Jamque assumens formam hortatoriam : 
Accedite , inquit , ad eum (seu , aspicite in eum) , per fidem 
nempe et orationem ; et illuminamini, id est percipietis lumen 
favorabilis vultus ejus, lumen consolationis et lietilhe. —Sensu 
altiore, accessio ad Deum est conversio seu poenitentia pecca¬ 
toris ; et illuminatio, est gratia sanctificans. — Quod addit : 
Et facies vestra? non confundentur , id est, accedite securi, non 
patiemini confusionem repulsae. Dicta confirmat exemplo suo : 

6 . Iste pauper clamavit, et Dominus exaudivit eum... Semet- 
ipsum scilicet in tertia persona designat nomine pauperis, quia 
ita fuit omni ope destitutus, ut ab Achimelech sacerdote panem 
mendicare et arma debuerit. — Addit autem : 

7. Immittet angelus Domini in circuitu timentium eum, et 
eripiet eos. Sensus est : Angelus immittet sese, constituet se 
circa justum tanquam exercitus circa regem suum, ut eum 
defendat. — In hebraio ad verbum legimus, castrametatur ange¬ 
lus : quod innuit, unum angelum integri exercitus vices sup¬ 
plere. — Ut patet, his propheta explicat superiora, declarans, 
sicut ipse adjutus est, ita omnes pios adjutum iri. — Dein 
pergit in exhortatione subjungens : 

8. Gustate , et videte quoniam suavis est Dominus : 
beatus vir qui sperat in eo. 

Sensus est : Experimini, et per vos ipsos cognoscetis ; ad 
Dominum accedite, per fidem, per invocationem, omnemque 
pietatem, et sentietis quam jucundus ac beneficus sit omnibus 
adhmrentibus sibi. 

9. Timete Dominum, omnes sancti ejus : quoniam non 
est inopia timentibus eum. 

10 ^Divites eguemtnt et esurierunt : inquirentes autem 
Dominum non minuentur omni bono. 

Aliis verbis Dei benignitatem explicat, forma semper hor¬ 
tatoria utendo. Timete , inquit, Dominum.... id est : 0 servi 
Domini, magis magisque inhaerete mandatis ejus omnique 
pietati ; sic enim non tantum ab omni nulo tuli eritis, sed 
insuper omnibus bonis locupletes. — Quod declarat, addendo : 

Divites eguerunt : et esurierunt : inquirentes autem Dominum 
non minuentur omni bono : id est, nullo carebunt bono. — 
Divites intelligit non quoscumque, sed divites malos, Mammonae 
iniquitatis, non Deo servientes ; ideo in Imbraso metaphorice 
dicuntur leones , eo quod aliena rapiant. — Hujusmodi divites 
esuriunt : id est, instabili fortuna conversa, saepius pauperes 
iiunt ; vel, sensu altiore : quantumvis abundent, semper egent ; 
sive quia semper appetunt plura, sive quia vero bono quod in 
Deo est destituuntur. 

11. Venite , filii, audite me : timorem Domini docebo 
vos . 

Incipit tertia pars, hortatio proprie dicta ad timorem Domini 
omnemque pietatem. — Quoniam supra, Dei beneficia propo¬ 
suit tanquam piis destinata : id est, tanquam dependentia a 
pietate ut conditione ; ideo jam conditionem hanc fusius expo¬ 
nit, pulcherrimam hortationem instituendo usque ad linem. — 
Venite , inquit, filii, o vos, homines dociles, simplices ac bonae 
voluntatis, qui sicut juniores filii ac discipuli scholam sapien¬ 
tiae quaeritis ; venite, timorem Domini docebo vos : id est, hujus 
sancti timoris, tum emolumenta, tum olficia vobis ostendam. 

12. Quis est homo qui vult vitam : diligit dies videre 
bonos ? 

13. Prohibe linguam tuam a malo : et labia. tua ne 
loquantur dolum. - 

14. Diverte a malo, et fac bonum ; inquire pacem, et 
persequere eam. 

Quis est, inquit, homo qui vult vitam ?... En timoris Domini 
emolumentum, vita : nempe vera atque beata vita, ut explicatur 
sequentibus : Quis diligit dies videre bonos ?... 

Jam vero, inquit, hos felices dies, hoc bonum seu fructum 
hunc si exoptas, sectare timorem Domini, quem jam te doceo : 
Prohibe linguam tuam a malo , et labia tua ne loquantur dolum; 
diverte a malo, et fac bonum, inquire pacem et persequere eam. 
Quibus verbis ostendit, observationem mandatorum Dei, sive 
abstinentiam ab omni peccato, verborum, operum et cordis, 
esse verum timorem Domini et viam ad bealitudinem. — Inqui¬ 
rere pacem et persequi eam, id est , pacifice cum proximo 

conversari, iram, odium, invidiam, caeterasque pravas animi 
affectiones e corde excludere. Sensu altiore pax illa est confor- 
mitas cum divina voluntate et unio cum Deo. 

15. Oculi Domini super justos : et aures ejus in 
preces eorum. 

16. Vultus autem Domini super facientes mala : ut 
perdat de terra memoriam eorum. 

Explicat quomodo timor Domini, illeque solus principium 
sit omnis felicitatis : quod nimirum justo conciliat certissimum 
Dei favorem. — Oculi Domini, hic intelliguntur misericordes 
et benigni oculi, super justos aperti ; aures autem attentae et 
inclinatae ad exaudiendum preces eorum. — Vultus vero ponitur 
pro ira magna, qua Deus respicit impios : quia ira magna 
inflammato vultu apparet. 

Hinc usque ad finem Psalmi , effectus explicat propheta 
illius benevolentiae Dei erga justos, et irae erga impios, quam 
indicavit. Justos, inquit, Deus ita protegit, ut tamen multis 
tribulationibus eos probet, ex quibus aliquando eos liberabit, 
vel in praesenti jam vita, quod non raro ; vel saltem, infallibi¬ 
li ter et perfecte, in altera. Impios autem ita aversatur, ut, si 
vitam ipsis et prosperitatem temporalem non statim auferat; 
saltem in morte, ineluctabilem dignamque poenam eis inlligat : 
Mors peccatorum pessima. 

Ilis summalim indicatis clarescunt sequentes versiculi. 

17. Clamaverunt justi , ei Dominus exaudivit eos : ei 
ex omnibus tribulationibus eorum liberavit eos. 

18. Juxta est Dominus iis qui tribulato sunt corde : 
et humiles spiritu salvabit. 

Illud clamaverunt justi... alludit ad exempla patriarcharum. 
— Humiles spiritu , id est, humiliati et afflicti corde, dicuntur 
iidem illi qui tribulato sunt corde : his hominibus juxta , i. e. 
propinquus, prresto est Dominus , ut patientiam et consolatio¬ 
nem subministret, atque paulo post liberet eos ac salvet. Sal¬ 
vabit eos utique etsi quandoque desperati ac derelicti videntur. 

19. Mullos tribulationes justorum : et de omnibus his 
liberabit eos Dominus. 

20. Custodii Dominus omnia ossa eorum : unum ex 
his non conteretur. 

Quod dicit, Dominum custodire ossa, justorum, dupliciter 
exponitur : 1° sensu metaphorico, de robore ac fortitudine 

animi, quae ossibus figuratur; quaeque in sanctis, acerrimas 
etiam persecutiones patientibus, Domino custodiente non 
deficit. — 2° Sensu proprio, de corporibus Sanctorum per 
resurrectionem restituendis, ita ut sensus sit : De omnibus 
tribulationibus Dominus liberabit justos, etiamsi permittat eos 
interfici, membraque eorum dissipari, vel in mare projici, vel 
igne consumi : nam custodit omnia illa, ut integra ac gloriosa 
in resurrectione restauret. — Eodem sensu ipse Christus 
Dominus dixit : Et capillus cie capite vestro non peribit. Luc. 
XXI, 18. 

21. Mors peccatorum pessima : et qui oderunt justum 
delinquent. 

Impii , e contra, quamvis prosperitate et impunitate frui 
videantur, ad ruinam inevitabilem devenient, nempe ad mor¬ 
tem pessimam. Dicitur peccatorum mors pessima , quia initium 
erit cruciatuum aeternorum ; sicut mors Sanctorum pretiosa 
est, quia requiem et gloriam inchoat sempiternam. — Qui 
oderunt justum : id est, impii, justorum quomodocumque 
persecutores ; — delinquent : verbum istud hoc locb significat : 
ob malitiam suam frustrabuntur exspectatione sua, omniaque 
perdent in morte. 

22. Redimet Dominus animas servorum suorum : et 
non delinquent omnes qui sperant in eo. 

Concluditur psalmus praedicendo justis contrariam sortem 
ei, quae praedicta est impiis. Scilicet mors justorum erit optima, 
quia Dominus redimet ab omni servitute ac malo animas 
eorum, ecarcere corporis eductas ; ita ut sperantes in Domino 
non delinquant , seu non frustrentur exspectatione ac spe sua : 
Absterqet enim Deus omnem lacrnmam ab oculis eorum. Apoc. 
XXI, 4. 

Sensus liturgicus. 

Psalmus Benedicam ad officium pertinet sanctorum Angelo¬ 
rum, Apostolorum, et Martyrum. 

1 ° In festis SS. Angelorum, Ecclesia considerando ineffabilem 
providentiam, qua Deus Angelos suos ad nostram custodiam 
mittere dignatur, hinc extollit sese ad prmdicandum universim 
benignitatem Dei erga justos. Peculiari autem accentu luee 
verba pronuntiat : Immittet angelus Domini in circuitu timen¬ 
tium eum, et eripiet cos. Cumque dicit justos ab omni tribulatione 
liberari, tentationes respicit et anima} pericula, a quibus per 
angelos custodes liberamur. 

2° Eumdem psalmum Ecclesia applicat Apostolis, conside¬ 
rando in ipsis impleta esse omnia psalmi verba : ipsos esse 
vere justos , Dei legis doctores : Venite , filii , audite me ; 
ipsosque fuisse mullis tribulationibus vexatos, sed propter 
constantem in Deo fiduciam triumphum adeptos : Clamaverunt 
justi et Dominus exaudivit eos. 

5° Simili modo psalmum accommodat Martyribus , quos 
peculiari modo spectat ut justos, magnis et cruentis tribula¬ 
tionibus probatos : Multce tribulationes justorum : et de omnibus 
his liberabit eos Dominus. Custodit Dominus omnia ossa eorum : 
unum ex his non conteretur. — In iis quae de timore Dei dicun¬ 
tur, de odio impiorum adversus justos, deque animabus servo¬ 
rum Dei redimendis, respicere videtur ad evangelica verba : 

Et eritis odio omnibus propter nomen meum _ nolite timere 

eos qui occidunt coipus, animam autem noti possunt occidere... 
sed potius timete eum , qui potest et animam et corpus perdere 
in gehennam _ In patientia vestra possidebitis animas vestras. 


PSALMUS XXXIX. 

Exspectans exspectavi Dominum. 


1. Exspectans exspectavi 
Dominum : et intendit mihi. 

2. Et exaudivit preces 
meas : et eduxit me de lacu 
miseriae, et de luto faecis. 

3. Et statuit super petram 
pedes meos : et direxit gres¬ 
sus meos. 

4. Et immisit in os meum 
canticum novum : carmen 
Deo nostro. 

5. Videbunt multi et ti¬ 
mebunt : et sperabunt in 
Domino. 

6. Beatus vir, cujus est 
nomen Domini spes ejus : et 
non respexit in vanitates et 
insanias falsas. 

7. Multa fecisti tu, Do¬ 
mine Deus meus , mirabilia 

II. — S. Scripturae. 


1. Summo desiderio exspectavii 
Dominum : et tandem intendit mihi. 

2. Et exaudivit preces meas : et 
eduxit me de fovea mortis atque de 
luto faecis, seu peccati. 

3. Et statuit super petram pedes 
meos, et direxit gressus meos. 

4. Et immisit in os meum canti¬ 
cum novum : nempe carmen, Deo 
nostro in gratiarum actionem can¬ 
tandum. 

5. Videbunt multi haec mirabilia 
Dei, et timebunt Deum, et sperabunt 
in Domino Salvatore : 

6. Videntes quod beatus sit vir, 
cuius spes est nomen Domini, et non 
respexit vanitates et insanias falsas. 


7. Et sane multa fecisti tu, Domine 
Deus meus, mirabilia tibi propria': 


9- 

tua : et cogitationibus tuis 
non est qui similis sit tibi. 

8. Annuntiavi, et locutus 
sum : multiplicati sunt super 
numerum (i). 

9. Sacrificium et oblatio¬ 
nem noluisti : aures autem 
perfecisti mihi ( 2 ). 

10. Holocaustum et pro 
peccato non postulasti : tunc 
dixi : Ecce venio. 

11. In capite ( 3 ) libri scri¬ 
ptum est de me, ut facerem 
voluntatem tuam : Deus 
meus volui, et legem tuam in 
medio cordis mei. 

12. Annuntiavi justitiam 
tuam in ecclesia magna: ecce 
labia mea non prohibebo : 
Domine, tu scisti. 

13. Justitiam tuam, non 
abscondi in corde meo : ve¬ 
ritatem tuam, et salutare 
tuum dixi. 

14. Non abscondi miseri¬ 
cordiam tuam, et veritatem 
.tuam a concilio multo. 

15. Tu autem, Domine, ne 
longe facias miserationes 
tuas a me : misericordia tua 
et veritas tua semper susce¬ 
perunt me. 

16. Quoniam circumdede- 


et cogitationibus tuis non est qui 
similis sit tibi. 

8. Annuntiavi h£ec. dicit Christus, 
et locutus ea sum : et multiplicati 
sunt credentes ita ut numerari ne¬ 
queant. 

9. Quorum mirabilium velut sum¬ 
ma est, quod , o Pater eeterne, 
sacrificium et oblationem noluisti, 
aures aufern perfecisti mihi ; 

10. Quod et holocaustum pro 
peccato humani generis non postu¬ 
lasti ; quapropter tunc dixi : Ecce 
ipsemet venio ut victima. 

11. Prout in summa libri Scri¬ 
pturarum scriptum est de me : mit¬ 
tendum me scilicet ut facerem vo¬ 
luntatem tuam , bibendo calicem 
passionis, et offerendo sacrificium 
corporis mei pro peccato. — Hoc 
autem libenter perficere volui, Deus 
meus ; et legem hanc tuam ac volun¬ 
tatem posui in medio cordis mei. 

12. Ergo annuntiavi justitiam 
tuam in coetu publico : et quamvis 
fremant inimici, ecce libere loquar. 
Domine, tu nosti. 

13. Justitiam non abscondi in cor¬ 
de meo : sed veritatem tuam et 
salutare tuum aperte prtedicavi. 


14. Non abscondi misericordiam 
tuam et veritatem tuam a concilio 
Judaeorum, contra me congregato. 

15. Tu autem, Domine, ne longe 
facias miserationes tuas a me, tua 
causa oppresso : fac ut dicere pos¬ 
sim, quod misericordia tua et veritas 
tua semper susceperunt me. 

1G. Quoniam circumdederunt me 


(1) .Hebraice,' juxta S. Hieron., sic habet versus 7 et 8 : Multa fecisti tu y 
Domine Deus meus, mirabilia tua , et cogitationes tuas pro nobis. — Non 
invenio ordinem coram fe (nescio quo ordine ea exponam) : si narrare 
voluero et numerare , plura sunt quam ut narrari queant. 

(2) S. Hieronymus : A ures fodisti mihi, nempe in signum servitutis, vel 
ad perficiendum auditum. 

(3) S. Hieronymus : In volumine libri. 

runt me mala, quorum non 
est numerus : comprehende¬ 
runt me iniquitates meae, et 
non potui ut viderem. 

17. Multiplicatae sunt su¬ 
per capillos capitis mei : et 
cor meum dereliquit me. 

18. Complaceat tibi, Do¬ 
mine, ut eruas me : Domine, 
ad adjuvandum me respice. 

19. Confundantur et re¬ 
vereantur simul, qui quaerunt 
animam meam ut auferant 
eam. 

20 . Convertantur retror¬ 
sum, et revereantur, qui vo¬ 
lunt mihi mala. 

21. Ferant confestim con¬ 
fusionem suam, qui dicunt 
mihi : Euge, euge. 

22. Exultent et laetentur 
super te omnes quaerentes 
te : et dicant semper : Ma¬ 
gnificetur Dominus : qui di¬ 
ligunt salutare tuum. 

23. Ego autem mendicus 
sum et pauper : Dominus 
sollicitus est mei. 

24. Adjutor meus et pro¬ 
tector meus tu es : Deus 
meus, ne tardaveris. 


mala, quorum non est numerus : 
comprehenderunt me iniquitates om¬ 
nium hominum , qute factse sunt 
mere ; et non potui quodammodo 
videre quot et quantae essent. 

17. Multiplicati© enim sunt super 
capillos capitis mei : et earum con¬ 
spectu cor meum dereliquit me ac 
defecit. 

18. Igitur placeat tibi, Domine, ut 
eruas me : Domine, ad adjuvandum 
me oculos converte. 

19. Confundantur, et pudore affi¬ 
ciantur, simul omnes qui quierunt 
animam meam ut perdant eam. 


20. Convertantur retrorsum , et 
confundantur pudore , qui volunt 
mihi mala. s 

21. Ferant confestim , cognita 
resurrectione mea, .confusionem 
suam, qui nunc mihi crucifixo insul¬ 
tantes dicunt : Euge, euge ! Vah ! 
Filius Dei , Rex Judaeorum es tu ! 

22. Exultent a contra , et laetentur 
propter te omnes quaerentes te, ac 
diligentes Salvatorem tuum; et dicant 
semper : Magnificetur Dominus. 


23. Ego autem nunc egenus sum 
et pauper: sed Dominus sollicitus est 
mei. 

24. Nam adjutor et protector meus 
tu es, Deus meus. Quod quidem 
mihi certissimum est: tantum nunc 
oro, ne tardaveris per celerem resur¬ 
rectionem me ab omnibus malis libe¬ 
rare. 


Explicatio. 

Arqumenium. — Juxta communiorem Patrum et catholicorum 
interpretum sententiam, psalmus iste propheticus est : et 
celebrat humani generis redemptionem , per Incarnationis 
mysterium, per doctrinam et passionem Christi perficiendam. 

S. Paulus, in Epislola ad Hebraeos, tres hujus psalmi ver¬ 
siculos, nempe 9, 10 et Ii de Christo interpretatur, sic scri¬ 
bens : [deo ingredieris mundum dicit : Hostiam et oblationem 
noluisti; corpus autem aptasti mihi. Holocautomata pro peccato 
non tibi placuerunt. Tunc dixi : Ecce venio ; in capite libri 
scriptum est de me : Ut faciam , Deus , voluntatem tuam 
(Hebr. X, 5 seqq.). — Haec itaque psalmi verba, interprete 
Apostolo, ipsius Christi verba sunt ; unde, cum per totum 
psalmum eadem persona loquatur, omnia verba Christi esse 
dicendum est ; ita ut Christus loquatur semper, nunc in per¬ 
sona Ecclesiae et fidelium, nunc in persona sua. 

I. Dicit se tandem divinitus esse liberatum. 

II. Explicat quomodo liberatio sit peracta. 

III. Orat ut liberatio plene consummetur. 


1. Exspectans exspectavi Dominum: et intendit mihi. 

2. Et exaudivit preces meas : et eduxit me de lacu 
miseriae , et de luto faecis . 

3. Et statuit super petram pedes meos : et direxit 
gressus meos. 

4. Et immisit in os meum canticum novum: carmen 
Deo nostro. 

Christus in persona populi sui, id est, Ecclesiae veteris, 
exponit longam exspectationem, qua redemptionem praesto¬ 
latus est ultra quatuor annorum millia. Vehementi desiderio, 
inquit, exspectavi Dominum salvatorem, et tandem audivit 
vota et preces meas : eduxit me de miseria, restituit in viam 
bonam, et implevit os meum canticis. 

Exspectans exspectavi hebraismus est, exspectationem 
significans longam, constantem et fiducialem. — Lacus misericv 
est proprie fovea profunda, et lutum fwcis omnigenas sordes 
indicat; ita ut his verbis significetur locus obscurus, sordidus, 
profundus, et ex quo non solent homines absque auxilio sese 
expedire. Metaphorica haec imago est miserrimi status humani 
generis, delapsi in tenebras, sordesque peccati, e quibus absque 
Redemptore emergere nori poterat. 

5. Et statuit super petram pedes meos... id est, pedes meos, 
quos de profundo et lutoso lacu eduxit, statuit super altam et 
firmam petram, quae mystice Christum designat : Petra autem 
erat Christus (l Cor. X, 4). Quae quidem divina petra, habet 
rationem viae, secundum illud : Ego sum via, et veritas et vita 
(Joan. XIV, 6). Dicit ergo, se constitutum esse in via firma 

luta el recta, el sic manu Domini deductum in viam pacis : Et 
direxit gressus meos. 

4. Et immisit in os meum canticum novum : id est, prae gau¬ 
dio et gralitudine cantavi Domino canticum, quod ipsi me 
docuit. Canticum illud novum , velut externa expressio est 
hominis intrinsecus per Christum renovati, qui prius cantabat 
amorem mundi nunc autem amorem Dei. 

5. Videbunt multi , et timebunt : et sperabunt in 
Domino. 

Effectum redemptionis explicat, futuram nempe conversionem 
mullorum. — Quae per reticentiam hoc versu omittuntur, sic 
suppleri possunt: Videbunt multi, vel hanc meam liberationem, 
vel religiosum hunc meum cultum, quo Deum celebrabo 
canticis; vel certe lacum e\ quo eductus sum ; et timebunt 
Dominum, et sperabunt in eodem Domino Salvatore : et sic 
salutem ac beatitudinem invenient. 

6 . Beatus vir cujus est nomen Domini spes ejus : et 
non respexit in vanitates et insanias falsas. 

Haec velut adhortatio est ad conversionem, de qua modo 
dixit ; at vero simul conversionem ipsam describit duabus quas 
requirit conditionibus : ut homo ex una parte per spem firmam 
Deo adhaereat ; et ex altera parte , vanitatibus et insaniis 
renuntiet. Vanitates autem et insanias falsas appellat quae¬ 
cumque auxilia, aliunde quam a Domino quaesita. Nam alibi, 
nempe in hominibus, vel in aliis rebus creatis, solatium atque 
auxilium non invenitur nisi vanum et inane, aut etiam fallax ; 
cum creaturae non praestent quod pollicentur. — Quidam de 
idolis locum hunc intelligunt, quae vana sunt et fallacia numina. 
— Sensu latiore , indicantur duae veluti partes Christianae 
justitiae : ut adhaereamus Christo, et renuntiemus Satanae ac 
pompis ejus, quae merito dicuntur vanitates et insanire falsce. 

7. Multa fecisti tu , Domine Deus meus , mirabilia tua : 
et cogitationibus tuis non est qui similis sit tibi. 

8 . Annuntiavi et locutus sum : midtiplicati sunt super 
numerum. 

Incipit secunda pars , explicatio mysterii redemptionis 
humanae, per quod educti sunt et educentur plurimi de lacu 
miseriae et luto faecis. — Primo generatim significat, mirabilia 
esse opera Dei, et quamvis hominibus annuntientur, ab homi¬ 
nibus tamen capi non posse. 

Multiplicasti, inquit, mirabilia ; et cogitationes, scu consilia 

tua tam excelsa sunt, ut nullam patiantur comparationem. 
Equidem nonnulla ex iis ore prophetarum annuntiavi; sed tam 
multa sunt ut enarrari omnia non possint. — Illud multiplicati 
sunt , juxla versionem S. Hieronymi, mutandum est in multi¬ 
plicata sunt , et referendum ad mirabilia. — Quod si praeferatur 
versio Vulgatae, sensus erit, Christus per se et per Apostolos 
praedicasse haec mysteria, et verbo suo innumeros produxisse 
credentes discipulos. 

9. Sacrificium et oblationem noluisti : aures autem 
'perfecisti mihi'. 

10. Holocaustum et pro peccato non postulasti : tunc 
dixi : Ecce venio. 

11. In capite libri scriptum est de me , ut facerem 
voluntatem luam : Deus meus , volui , et legem tuam in 
medio cordis mei. 

Versiculos istos citat Apostolus in Epistola ad Hebraeos 
(X, 5) ; sed pro aures perfecisti mihi, ut habet Vulgata ex 
hebraeo, dicit, corpus aptasti mihi, secundum LXX Interpretes. 
Utraque lectio seu versio recta est, ac verbum Dei; et quoad 
rem idem mysterium enuntiat, nempe obedientiam Christi 
usque ad mortem. Etenim Verbum incarnatum accepit corpus, 
utique ad obediendum et patiendum ; accepit etiam aures , ad 
audienda Dei mandata, eaque usque ad mortem implenda. 

Ab operibus Dei generalim spectatis, hic descendit ad illud 
in particulari, quod omnia reliqua superat: nempe ad mirabile 
opus humanie redemptionis, quod Christus Dominus ore Davi-. 
dis exponit, dicens : Per sacrificia Aaronica noluisti placari, 
Pater : sed tantum per victimam intiniti pretii, per me, uni¬ 
genitum Filium tuum ; ideo me corpus assumere voluisti , ut 
per obedientiam usque ad mortem crucis , inobedientiam 
primi hominis expiarem. Tunc autem, o Pater, cum sic pec¬ 
catum expiandum decrevisti, dixi : Ecce venio ego, ut sim 
victima secundum voluntatem tuam, ut faciam voluntatem tuam 
sicut de me in Prophetis scriptum est. Et quidem libentissime, 
o Pater, acceptavi decretum tuum, et legem tuam posui in 
medio cordis mei : id est, nihil majori affectu concupivi, quam 
implere legem tuam. 

Quod dicit, in capite libri scriptum est : significat, in tota 
Scriptura scriptum est. Illud enim in capite , hebraice est in 
volumine ; et ex grmco (’*« x* p&Uo») apte verti potest m 
summa libri. Et re quidem vera, summa totius Scriptura), a 
principio usque ad calcem, Christum loquitur. — Scriptum est, 
inquit, ut facerem voluntatem tuam : ha>c autem Dei voluntas 
erai, ut per oblationem sui in cruce sanctificaret nos. Sic enim 

hunc locum exponit Apostolus : In qua voluntate sancti ficati 
sumus per oblationem corporis Jesu Christi semel. Hebr. X, 10. 

t. 

12. Annuntiavi justitiam tuam in ecclesia magna : 
ecce labia mea non prohibebo ; Domine, tu scisti. 

13. Justitiam tuam non abscondi in corde meo : veri¬ 
tatem tuam et salutare tuum dixi. 

14. Non abscondi misericordiam tuam, ' et veritatem 
luam a concilio multo. 

Procter mortem in cruce, volebat Pater coelestis ut Christus 
officium obiret doctoris, et mundum sua doctrina illuminaret. 
Quapropter in hac parte quoque se Patris voluntatem perfecisse 
testatur, quasi dicens : Praedicavi legem tuam justissimam, 
omniaque opera ver» justitiae, quae tu ab hominibus requiris ; 
et quidem praedicavi palam et publice, nihil timens odium 
Judaeorum, prout tu , Domine , nosti ; nec justitiam tuam, 
veritatem, salutare, misericordiam tuam, ullo timore vel negli- 
gentia unquam abscondi in corde meo. 

15. Tu autem , Domine , ne longe facias miserationes 
tuas a me : misericordia tua et veritas tua semper sus¬ 
ceperunt me. 

16. Quoniam circumdederunt me mala quorum non 
■est numerus : comprehenderunt me iniquitates mece , et 
non potui ut viderem. 

17. Multiplicatae sunt super capillos capitis mei : et. 
cor meum dereliquit me. 

Tertia pars : oratio Christi respectu passionis suae ; seu 
oratio, qua petit ut redemptio quam modo explicavit, plene 
consummetur. — Sicut enim opus suum Salvator inchoavit per 
Incarnationem, ac dein per praedicationem continuavit ; ita eam 
per passionem dolorosissimam complevit. In illa velut tem¬ 
pestate tribulationum, Patrem invocavit, tum. ut se verum 
hominem, tum ut perfecte obedientem ostenderet. 

Sensus est quasi dicat : Vides, o Pater, in quam acerbam 
passionem incidi, proplerea quod justitiam annuntiavi ; ideo 
nunc ne retrahas a me misericordiam tuam, qua semper hactenus 
cumulasti me. Miserere mei, quoniam obrutus sum doloribus, 
oneratus iniquitatibus innumeris. — Ut patet, primum angu¬ 
stias suas ostendit ; in sequentibus auxilium petet. 

16. Comprehenderunt me iniquitates mece, id est, iniquitates 
humani generis, quas meas feci. — Nonpolui ut viderem , intellige, 
numerum tot iniquitatum. Quae locutio, juxta humanum loquen- 

di modum sumenda est ; rigorose enim loquendo, Christus 
omnium iniquitatum numerum noverat accuratissime. 

18. Complaceat tibi , Domine , ut eruas me : Domine , 
ad adjuvandum me respice. 

19., Confundantur et revereantur simid , qui quaerunt 
animatu meam , auferant eam. 

20. Convertantur retrorsum , ^ revereantur , 
volunt mihi mala. 

21. Ferant confestim confusionem suam , qui dicunt 
yftihi : Euge t euge. 

* Petit liberationem a tantis malis, fere sicut in horto Olivarum 
et in cruce Patrem oravit : ex una parte precando summa 
resignatione, ut, si placeat, et si fieri possit, liberetur a calice 
passionis ; ex altera parte, postulando liberationem a morte 
per celerem resurrectionem. — Quod rogat ut inimici sui con¬ 
fundantur ac puniantur, vaticinium est, quo per modum impre¬ 
cationis, Judaeorum praedicit et persecutorum omnium futuram 
ruinam, tum in hoc saeculo, tum praesertim in altero. 

21. Ferant confestim confusionem suam : id est, non in longum 
tempus differatur eorum confusio , sed slatim , post tridui 
videlicet spatium, confusionem suam experiantur. — Qui dicunt 
mihi : Euge, Euge. Pronomen mihi accipiendum videtur pro 
de me , vel super me ; ita ut sensus sit : qui de ine quasi victo 
inter se gratulantur, dicentes : Euge, Euge. Paulo clarius idem 
legimus alibi : Non dicant in cordibus suis : Euge , Euge anima; 
nostrae ; nec dicant (nempe triumphando) : Devoravimus eum 
(Ps. XXXIV). — Illse voces euge, euge , praenuntiant triumphan¬ 
tium Judaeorum insultus in Christum cruci atlixum : Vah ! qui 
destruis templum Dei, et in triduo illud rewdi/icas, salva temetip - 
sum. Matlh. XXVII, 40. 

22. Exidtent et Icetentur super te omnes quoerentes 
te: et dicant semper : Magnificetur Dominus : qui dili- 
gunt salutare tuum. 

Sicut praedixit per modum imprecationis confusionem per¬ 
secutorum suorum , ita nunc per modum precationis bonae T 
praedicit gaudium discipulorum suorum. Exultent, inquit, et 
laetentur super te , id est, in te, Deus, in tuo favore et praesidio, 
omnes qui quaerunt te ; quique diligunt Salvatorem crucifixum 
quem misisti Jesum Christum, dicant semper: Magnificetur 
Dominus : id est, non sibi tribuant, nec suis viribus aut virtuti¬ 
bus bonum quod habent ; sed dicant : Magnificetur Domitius, 
id est, laus ac gloria Domino. Non nobis , Domine , non nobis > 
sed nomini tuo da gloriam. Ps. CXIII. 

23. Ego autem mendicus sum et pauper : Dominus 
sollicitus est mei. 

24. Adjutor meus , et protector meus tu es : Deus 
meus , ne tardaveris. 

Revertitur ad se et ad passionem suam ; in qua constitutum 
se esse dicit ut mendicum et pauperem, id est, ut hominem 
miserrimum, omni humano auxilio destitutum. Talis enim fuit 
Christus, tunc praecipue, quando ipsis vestibus spoliatus pen¬ 
debat in cruce. At quamvis extrinsecus pauper, intrinsecus 
ditissimus erat protectione paterna : Dominus , inquit, sollicitus 
est mei. Vocat autem Patrem Dominum, quoniam loquitur in 
forma servi, id est, ut Filius hominis, secundum naturam 
humanam, in qua passionem sustinuit. 

Sollicitudinem Dei erga se explicat, addens, Deum sibi esse 
adjutorem , nempe in superandis malis pnesentibus ; et protec¬ 
torem , in removendis futuris. — Concludit demum . dicens : 
Deus meus , ne tardaveris : nimirum, ne, quaeso , tardes liberare 
me ab omnibus malis per celerem resurrectionem a mortuis. 

Sensus liturgicus. 

Psalmus Exspectans exspectavi recitatur, 1° feria sexta in 
Parasceve ; 2° in officio Defunctorum. 

1° Quatenus recitatur in Parasceve, partim est vox humani 
generis, redemptionem per Christum tandem consecuti ; par¬ 
tim, vox ipsius Christi Domini, qui in cruce pendens, sese 
offert immaculatum Deo Patri in victimam pro peccato, simul- 
que promptam petit a mortuis resurrectionem. 

Ecclesia itaque in persona humani generis, se tandem, ait, 
post diuturnam exspectationem, redemptam esse per Christum 
Salvatorem : quapropter Deum laudat, eique gratias agit. Multa 
fecisti tu, Domine , Deus meus, mirabilia tua... 

Dein ipsius Christi Redemptoris vocem usurpans , opus 
redemptionis enarrat, incarnationem scilicet Verbi, Evangelii 
praedicationem, sacrificium Crucis, quo Dominus peccata nostra 
expiavit , et vitam aeternam sibimetipsi nobisque omnibus 
meruit. Holocaustum et pro peccato non postulasti ; tunc dixi : 
Eccevenio... Circumdederunt me mala quorum.non est numerus... 
Complaceat tibi , Domine , ut eruas me... Deus meus, ne tar¬ 
daveris. 

2° Quatenus recitatur pro defunctis, est humilis ac fiduciatis 
supplicatio, qua fidelium animae per Christi mortem ac satis¬ 
factionem, divinam indulgentiam implorant. 

Ecclesia scilicet animarum personam agens, et spe gaudens, 
dicfl sibi ingressum coeli, tam ardenter desideratum, mox apertum 

iri : quam mirabilem, seternumque laudabilem Dei misericor¬ 
diam sibi Christus promeruit. — Inde redemptionis opus et 
Christi passionem exponit, ipsius Christi verba usurpando : 
ita tamen, ut quae dicit de peccatis suis, deque liberatione 
desiderata, non ad Christum, sed ad fidelium animas referantur, 
eum respectu duntaxat ad Christi satisfactionem : Comprehen¬ 
derunt me iniquitates mecc... Adjutor meus et protector meus tu 
es... Deus meus, ne tardaveris. 


PSALMUS XL. 

Beatus qui intelligit. 


1. Beatus qui intelligit 
super egenum et pauperem : 
in die mala liberabit eum 
Dominus. 

2. Dominus conservet 
eum, et vivificet eum, et bea¬ 
tum faciat eum in terra : et 
non tradat eum in animam 
inimicorum ejus. 

3. Dominus opem ferat illi 
super lectum doloris ejus : 
universum stratum ejus ver¬ 
sasti in infirmitate ejus. 

4. Ego dixi : Domine, 
miserere mei : sana animam 
meam quia peccavi tibi. 

5. Inimici mei dixerunt 
mala mihi : Quando morie¬ 
tur, et peribit nomen ejus ? 

6. Et si ingrediebatur ut 
videret, vana loquebatur : 
cor ejus congregavit iniqui¬ 
tatem sibi. 

7. Egrediebatur foras, et 
loquebatur in idipsum. 

8. Adversum me susurra¬ 
bant omnes inimici mei : 
adversum me cogitabant 
mala mihi. 


1. Beatus ille, qui misericorditer 
recogitat de egeno et paupere ; nam 
in die mala liberabit eum Dominus. 


2. Dominus custodiet eum, et vivi¬ 
ficabit atque incolumem reddet eum, 
et beatum faciet eum in terra : et 
non tradet eum in voluntatem inimi¬ 
corum ejus. 

3. Dominus opem feret illi super 
lectum doloris ejus. Utique tu ipse, 
Deus, velut versabis et molliter com¬ 
pones lectum hujusmodi hominis 
misericordis, ubi segrotabit. 

4. Ecce egenus ille et pauper ego 
sum, ego Christus, dicens ; Domine, 
miserere mei : sana animam meam 
dolentem, quia peccavi tibi. 

5. Ecce inimici mei locuti sunt 
malevole de me, dicentes : Quando 
morietur, et peribit nomen ejus ? 

6. Et si quis eorum ad me ingre¬ 
diebatur ut me inviseret: ficte loque¬ 
batur, interim corde meditans meum 
interitum. 

7. Mox enim egressus foras, lo¬ 
quebatur cum sociis contra me. 

8. Adversum me susurrabant 
omnes inimici mei : adversum me 
cogitabant mala mihi inferenda. 

9. Verbum iniquum con¬ 
stituerunt adversum me : 
Numquid qui dormit, non • 
adjiciet ut resurgat ? 

10. Etenim homo pacis 
meae in quo speravi, qui ede¬ 
bat panes meos : magnifica- 
vit super me supplantatio¬ 
nem. 

11. Tu autem, Domine, 
miserere mei, et resuscita 
me : et retribuam eis. 

12. In hoc cognovi quo¬ 
niam voluisti me : quoniam 
non gaudebit inimicus meus 
super me. 

13. Me autem propter in¬ 
nocentiam suscepisti: et con¬ 
firmasti me in conspectu tuo 
in aeternum. 

' 14. Benedictus Dominus 
Deus Israel a saeculo, et us¬ 
que in saeculum : fiat, fiat. 


9. Tandem propositum iniquum 
constituerunt adversum me, ut me 
morti traderent, dicentes ironice : 
Numquid iterum resurget qui fuerit 
mortuus ? 

10. Et mox homo amicus meus, 
in quo confidere debebam, qui ad 
meam mensam manducabat ; mag¬ 
nam erga me fecit perfidiam. 


11. Tu autem, Domine, miserere 
mei, et resuscita me ex mortuis : et 
retribuam eis dignam poenam. 

12. In hoc enim cognovi quod 
dilexisti me : quia non gaudebit 
inimicus meus de victoria sua super 
me. 

13. Et me propter innocentiam 
meam protexisti : atque constituisti 
triumphantem apud te in seternum. 


14. Benedictus sit ergo Dominus 
Deus Israel, a sseculo et usque in 
steculum. Arnen, amen. 


Explicatio. 

Argumentum. — Hic etiam psalmus, sicut praecedens, ad 
Christi passionem totus pertinet. Sic enim eum Patres acci¬ 
piunt, et sic accipiendum esse versiculus decimus non obscure 
demonstrat, cum ab ipso Christo citetur tanquam vaticinium 
proditionis Judae. Ut impleatur, inquit, Scriptura : Qui mandu¬ 
cat mecum panem , levabit contra me calcaneum suum (Joan XIII, 
18). — Hinc, ratione analogiae hujusce versiculi cum praeceden¬ 
tibus et sequentibus, necesse videtur ut integer psalmus expo¬ 
natur de Christo. Tribus scilicet primis versiculis de Christo 
loquitur propheta, et in sequentibus inducitur loquens ipse 
Christus. 

Exhibetur autem Salvator patiens sub figura miseri, aegro¬ 
tantis, cui amici et inimici insultant ; atque ex vivo depingitur 
miserabilis status ad quem Christus Dominus in sua passione, 
tum Judaeorum odio, tum Judae perfidia redactus est ; simulque 

indicatur subsequentis resurrectionis ejus gloria. — Hic sensus 
probabilius litteralis est, etsi allegoricus. 

I. Promittit miserentibus sui benedictiones. 

II. Describit inimicorum perfidiam. 

III. Petit a Patre resurrectionis gloriam. 


1. Beatus qui intelligit super egenum et pauperem : 
in die mala liberabit eum Dominus. 

2. Dominus conservet eum , et vivificet eum ; et bea¬ 
tum faciat eum in terra , et non tradat eum in animam 
inimicorum ejus. 

3. Dominus opem ferat illi super lectum doloris ejus : 
universum stratum ejus versasti in infirmitate ejus. 

Egenus ille et pauper, de quo propheta loquitur, est ille qui 
propter nos egenus jactus est , ut Apostolus dicit: nempe Christus 
Dominus. Beatus, inquit, qui de hoc cogitat, de hujus inopia et 
miseriis mente et corde occupatur ; nam in die mala, i. e. in 
die tribulationis, tentationis, mortis vel judicii, Dominus eum 
proteget ab omni malo et cumulabit bonis. — Quae primario 
sensu dicuntur de Christo in persona sua, secundario sensu 
intelligenda sunt de Christo in persona pauperum qui sunt ejus 
membra mystica, secundum illud : Quamdiu fecistis utii ex his 
fratribus meis minimis mihi fecistis. Matth. XXV, 40. 

Qui intelligit super egenum, id est, qui attente ac sollicite 
considerat egenum, et miseriis afflictum, ut ei prospiciat. 

In die mala liberabit eum Dominus : id est qui Christi pas¬ 
sionem coluerint liberabuntur in die cujuscumque tribulationis, 
praesertim in die judicii ; illi vero qui Christum in persona 
pauperum juverint, ipsimet in die penuriae ab egestate libera¬ 
buntur, et in die judicii misericordiam invenient, secundum 
illud : Esurivi enim et dedistis mihi manducare. 

2. Dominus conservet eum.... Per modum precationis praedicit 
et enumerat bona homini misericordi reservata. Dominus , 
inquit, conservet eum , id est., custodiet dum vivit ; et vivificet , id 
est, post mortem resuscitabit gloriose ; et beatum jaciat eum in 
terra , id est, faciet beatitudinis aeternae participem ; et non 
tradat eum in animam inimicorum ejus : id est, neque in hoc 
saeculo, neque in futuro sinet eum subjici arbitrio ac libidini 
inimicorum, sive homines isti sint sive daemones. 

Ne tamen putemus ab omni tribulatione in hac vita immunes 
fore ejusmodi homines pios, subjungit, eos quidem passuros 
esse, sed non absque consolatione. Ipse, inquit, Dominus auxH 

Iium illi afferet super lectura doloris ejus : id est, sive jaceat 
proprie in ledo, aegrotus, sive metaphorice decumbat quasi in 
lecto, afflictus quacumque tribulatione : Dominus opem ferat 
illi. — Deinde per apostrophen ipsum Deum alloquitur, dicens : 
Universum stratum ejus versasti .. Ita tu, Deus suavis et mitis, 
agere soles cum fidelibus tuis, ut si quem videas afflictum, 
illum consoleris : quemadmodum mater solatur filium aegrotum, 
cum totum lectulum ejus versando et reversando quam mollis¬ 
simum efficit, ejusque dolores lenit, quin tamen eos tollat. 

4. Ego dixi : Domine , miserere Dei : sana animam 
meam , quia peccavi tibi. 

Secunda pars: Inimicorum malitia et perfidia. — Jam incipit 
loqui ipse Christus, et imprimis declarat, se esse egenum illum 
et miserabilem de quo supra. Pro se ut infirmo deprecatur, et 
causam sui morbi esse peccatum indicat. Quia peccavi tibi : i. e. 
quia peccata hominum in me suscepi, ideo anima mea tristis est 
et afflicta usque ad mortem. — Loquitur Dominus tanquam 
victima expiatoria pro peccatis nostris ; vel, si loquatur in per¬ 
sona corporis sui mystici, sensus est : Sana morbos spirituales 
fidelium, quae sunt peccata eorum. 

5. Inimici mei dixerunt mala mihi : Quando morie¬ 
tur , et peribit nomen ejus ? 

Dixit, inimicos sibi aegrotanti mortem exoptasse. — Inimi¬ 
corum nomine hic designantur Pharisaei et principes Judaeo¬ 
rum, qui inter se optando et machinando Christo mortem , 
saepius locuti sunt. — Quae autem sequuntur, etiam, et quidem 
peculiarius, ad Judam proditorem perlinere videntur. 

6. Et si ingrediebatur , ut videret , vana loquebatur : 
cor ejus congregavit iniquitatem sibi. 

7. Egrediebatur foras , et loquebatur in idipsum. 

Hypotvposis hypocritae insidiantis valetudini ejus. Si quis 
eorum, Inquit, me invisebat velut officii causa, licte loque¬ 
batur quasi amicus ; sed interim corde meditabatur dolos, et 
multiplicabat peccata sili , ad suam videlicet perniciem futura. 
Egressus autem foras loquebatur in idipsum (1), id est simul 
cum aliis : nempe Judas cum Pharisaeis de prodendo Domino 
loquebatur. 

8. Adversum me susurrabant omnes inimici mei : 
adversum me cogitabant mala mihi. 

(1) Illud in idipsum juxta hebraeum potius referendum ad versum sequen¬ 
tem, ita ut legatur : 8. In idipsum (i. e. simul) adversum me susurrabant — 

9. Verbum iniquum constituerunt adversum me : 
Numquid qui dormit , non adjiciet ut resurgat ? 

En occulla consilia, et susurrationes insidiosae Judaeorum 
cum Juda proditore. Verbum iniquum , id est, res, machina¬ 
tiones iniquas communi consensu contra me statuerunt, simul 
insultando dicentes : Videamus num dormiens in sepulcro 
sit resurrecturus seductor ille, prout praedicere ausus est. — 
Potest etiam illud numquid qui dormit , sumi lanquam verbum 
ipsius Christi, hoc sensu : Quamvis illi tam injustum decretum 
statuerint, numquid mihi potestatem resurgendi auferent ? 
Numquid non adjiciet ut resurgat , phrasis hebraica, pro : Num 
manebit dormiens ? An amplius non resurget ? Quae interro¬ 
gatio supponit responsum affirmativum : resurget utique ; — 
nisi sit ironica in ore inimicorum. 

10. Etenim homo pacis mece in quo speravi , qui 
edebat panes meos : magnificavit super me supplanta¬ 
tionem. 

Reddit rationem iniqui adversariorum consilii : hujus, in¬ 
quit, causa fuit Judae proditio. — Illud, mag?iificavit super me 
supplantationem , hebraice dicitur : Levavit contra me plantam ; 
quare locum hunc sic in Evangelio citat Dominus : Qui man - 
ducat mecum panem , levabit contra me calcaneum suum. 
Joan. XIII, 18 . 

Quod dicit, homo pacis mece : id est, amicus meus, quocum 
pacem habebam : ut indicetur, Christum a Juda per signum 
pacis, id est, per osculum esse tradendum. — In quo speravi , 
id est, in quo confidere poteram. Haec verba respiciunt con¬ 
fidentiam illam, qua Dominus concredidit Judae loculos fe¬ 
rendos. — Qui edebat panes meos : id est, qui in mensa mea 
mecum vescebatur. Quo innuitur quoque buccella panis, per 
quam Judae proditio in ultima Coena manifestata est. 

11. Tu autem , Domine , miserere mei: et resuscita 
me , et retribuam eis. 

12. In hoc cognovi quoniam voluisti me : quoniam 
non gaudebit inimicus meus super me. 

13. Me autem propter innocentiam suscepisti : et 
confirmasti me in conspectu tuo in oeternum. 

Pars tertia , petit a Patre resurrectionis gloriam. — Per 
modum autem precationis praedicit resurrectionem suam , 
Judaiorumque poenam. Ili nequaquam de triumpho suo gau¬ 
dere potuerunt: Christus autem a Patre susceptus et exaltatus 
est in conspectu ejus, imo ad dexteram ejus in aeternum. 

Quod dicit, resuscita me, loquitur ut homo ; alioquin ut 
Deus, ipsemet carnem suam resuscitare poterat ; ideoque 
dixit de templo corporis sui : Solvite templum hoc, et in tribus 
diebus excitabo illud. Joan. 11, 19. 

12. In hoc cognovi quoniam voluisti me : id est, illud certum 
est tuae erga me dilectionis argumentum, quod de mea morte 
non potuit inimicus lanquam de victoria sua gaudere. 

15. Confirmasti me in conspectu tuo : id est, humiliasti 
quidem me paulisper in conspectu hominum, sed stabiliter me 
constituisti gloriosum in conspectu tuo in aeternum. 

14. Benedictus Dominus Deus Israel a sceculo , et 
usque in socculum : fiat , fiat. 

Conclusio, qua sive Christus ipse, sive propheta significat, 
propter exaltationem Christi et confusionem inimicorum ejus, 
deberi Deo honorem, et gloriam, et benedictionem sine fine. 
Quod confirmatur verbo repetito : Fiat, fiat; hebraice, amen y 
amen : id est veritas , veritas (subaudi, est, vel sit). 

Sensus liturgicus. 

Recitatur psalmus iste, 1° in officio de passione Domini; 
2° in officio septem Dolorum B. M. Virginis ; 5° in officio 
Defunctorum. 

1° ln officio passionis, est vox Ecclesiae , quae in persona 
Christi Domini enarrat, quanta Redemptor passus sit a perfidia 
Judaeorum, nominatim ludae proditoris ; simulque petit bene¬ 
ficium resurrectionis 

Beatus, inquit, homo qui misericors est erga me egenum et 
pauperem ; ipse misericordiam consequetur : In die mala libe¬ 
rabit eum Dominus. Ego enim. Filius Dei incarnatus, egenus 
sum et pauper per excellentiam : qui obrutus pondere pecca¬ 
torum, insuper inimicorum perfidia indigne delusus sum et 
morti traditus. Tu autem, Domine , miserere mei, et resuscita 
me... ut benedicam nomini luo in aeternum : fiat, fiat. 

2° In officio Dolorum B. M. Virginis , Ecclesia dolorosa? 
Matris afflictionem celebrat recolendo Filii passionem , quae 
dolorum Genitricis causa fuit et imago. 

5° In officio fidelium Defunctorum, Ecclesia eodem psalmo 
Christi passionem et resurrectionem considerat, ut imaginem 
animae in Purgatorio patientis, et inde mox ad coelestem vitam 
resurrecturae. 

Beati, inquit, misericordes,. .quoniam ipsi. misericordiam 
consequenlur. Quapropter defunctos misericorditer juvemus, 
ut vieissim in die mala liberet nos Dominus. 

Tunc enim, Domine, fidenter dicere potero, quod nunc jam 

dicunt animae fidelium : Domine , miserere mei : sana animam 
meam quia peccavi tibi. Peccavi; seu potius, hostium meorum, 
satanae et angelorum ejus perfidia in peccatum et in has poenas 
deducius sum, tanquam in sepulcrum : Miserere mei per Christi 
passionem ac merita, ei resuscita me , ut misericordias tuas 
cantem in aeternum. 


PSALMUS XLL 

Quemadmodum desiderat. 


1. Quemadmodum deside¬ 
rat cervus ad fontes aqua¬ 
rum : ita desiderat anima 
mea ad te, Deus. 

2. Sitivit anima mea ad 
Deum fortem vivum: quando 
veniam et apparebo ante fa¬ 
ciem Dei ? 

3. Fuerunt mihi lacrymae 
meae panes die ac nocte : 
dum dicitur mihi quotidie : 
Ubi est Deus tuus ? 

4. Haec recordatus sum, 
et effudi in me animam 
meam : quoniam transibo 
in locum tabernaculi admi¬ 
rabilis, usque ad domum 
Dei. 

5. In voce exultationis et 
confessionis : sonus epulan¬ 
tis. 

6. Quare tristis es, anima 
mea ? et quare conturbas 
me ? 

7. Spera in Deo, quoniam 
adhuc confitebor illi : salu¬ 
tare vultus mei et Deus 
meus. 

8. Ad me ipsum anima 
mea conturbata est : propte- 


Quemadmodum sitibundus cervus 
desiderio fertur ad fontes aquarum : 
ita fertur anima mea ad te, Deus. 


2. Sitit anima mea ad Deum 
fortem ac vivum, sic suspirando.: 
Quando perveniam ad fontem om¬ 
nis boni, et apparebo ante conspec¬ 
tum Dei ? 

3. Fuerunt mihi lacrymoe mea? 
tanquam alimentum die ac nocte : 
dum dicitur mihi quotidie : Ubi est 
ille Deus, tibi tam desideratus? 

4. Hsec in exilio meo recordatus 
sum, et dilatavi gaudio animam 
meam : quoniam hinc brevi transibo 
in locum tabernaculi admirabilis 
Dei, et usque ad domum Dei. 


5. Transibo autem cum cantu 
exultationis et laudis, qualis esse 
solet sonus epulantis. 

6. Quare igitur tristis adhuc es, 
anima mea ? et quare dolore contur¬ 
bas me ? 

7. Spera in Deo, quoniam mox 
prsesens laudabo illum : qui erit 
salus vultus mei, et Deus vere 
meus. 

8. Ad me ipsum quidem si me 
convertam, anima mea conturbatur : 

rea memor ero tui de terra 
Jordanis, et Hermoniim a 
monte modico. 

9. Abyssus abyssum in¬ 
vocat, in voce cataractarum 
tuarum. 

10. Omnia excelsa tua, et 
fluctus tui super me trans¬ 
ierunt. 

11. In die mandavit Do¬ 
minus misericordiam suam : 
et nocte canticum ejus. 

12. Apud me oratio Deo 
vitae meae : dicam Deo : Sus¬ 
ceptor meus es. 

13. Quare oblitus es mei? 
et quare contristatus incedo, 
dum affligit me inimicus ? 

14. Dum confringuntur 
ossa mea, exprobraverunt 
mihi qui tribulant me inimici 
mei : 

15. Dum dicunt mihi per 
singulos dies : Ubi est Deus 
tuus ? Quare tristis es, ani¬ 
ma mea ? et quare conturbas 
me ? 

16. Spera in Deo, quoniam 
adhuc confitebor illi : salu¬ 
tare vultus mei, et Deus 
meus. 


propterea memor ero tui solius, o 
Deus, de hac terra Jordanis, et Her¬ 
moniim de monte modico. 

9. Ubi abyssus miseriae aliam 
abyssum invocat per vocem catarac¬ 
tarum, seu portarum, quas tu, Deus, 
aperuisti. 

10. Omnes altissimi gurgites et 
fluctus tui super me transierunt. 


11. At in die proxima consola¬ 
tionis, mittet Dominus misericordiam 
suam : et tunc in ipsa nocte cantabo 
canticum ejus. 

12. Itaque interim apud me perse¬ 
verabit oratio Deo vivificatori meo : 
dicam Deo : Susceptor , salvator 
meus es. 

13. Cur ergo, Domine, velut obli¬ 
tus es mei ? et quare contristatus 
maneo ab inimico oppressus ? 

14. Dum enim vehementissime 
affligor, fractis animae meae viribus, 
insultarunt mihi qui tribulant me, 
inimici mei, 

15. Dicendo mihi per singulos 
dies : Ubi est Deus tuus, in quo 
sperasti ? — Nihilominus, o anima 
mea, repeto : Quare tristis es ? et 
quare dolore conturbas me ? 

16. Eia, spera in Domino ; quo¬ 
niam mox praesens laudabo illum : 
qui- erit salus vultus mei ipsum 
contemplantis, et Deus meus, a me 
beato possessus. 


Explicatio. 

Argumentum psalmi, ut SS. Patres, et post eos praecipui 
interpretes cum Bellarmino docent, est oratio, qua David 
desiderium exprimit ardentissimum perveniendi ad visionem 
Dei, telema? bealiludinis fonlem ; simulque docet, quali fidu¬ 
cia ad tantum bonum contendere debeamus. 

Non improbabiliter quidam existimant, conscriptum esse 
psalmum a Davide, cum trajecisset Jordanem ab Absalone 

II. — S. ? Scripturae. 10 

pulsus (II Reg. XVII, 22), et posuisset castra ad radices mon¬ 
tis Hermon ; et consequenter iidem interpretes censent, pro¬ 
phetam sensu litterali aspirare ad Tabernaculum foederis, seu 
domum Dei quae erat in monte Sion, et a qua remotum se 
teneri armis hostium vehementer dolet. 

Sensum alliorem in expositione sequemur. 

I. Vehementer desiderat risionem Dei. • 

II. Firmiter confidit sese tantum bonum esse consecuturum. 


1. Quemadmodum desiderat cervus ad fontes aqua¬ 
rum : ita desiderat anima mea ad te , Deus. 

2. Sitivit anima mea ad Deum fortem , vivum : 
quando veniam , et apparebo ante faciem Dei ? 

Ut amoris sui affectum ardentissimum erga Deum aliquo 
modo significet, comparat sese propheta cervo sitibundo. Est 
enim illud animal maxime siticulosum, ejusque augetur sitis 
quando a canibus et venatoribus agitatur ; similiter David 
profugus et exui in terra Jordanis, sitire se dicit Deum suum. 

Hujusmodi sitis amorosae objectum indicat dicens : Sitivit 
anima mea ad Deum fortem , vivum, adeoque ad Deum summe 
et undequaque amabilem. Tria enim sunt, ut Chrysostomus 
adnotavit, quae amorem erga personam accendere solent : 
pulchritudo, beneficia, et amor ejus ; jam vero haec tria con- 
junctim in Deo, et quidem plenissime inveniri propheta innuit : 
Sitivit anima mea, inquit, ad Deum , id est, ad personam pul¬ 
cherrimam, nobilissimam, praeslantissimam, quae bona omnia 
in se una complectitur. Dicit Deum fortem , id est, ad omnp 
bonum infinite potentem ac paratum ; addit Deum vivum : 
:id est, intelligentem, amantem, omne bonum operantem. 

En objectum infinite amabile, quo prophetae amor ac desi¬ 
derium tantopere inflammatur , ut suspirando exclamet : 
Quando veniam et apparebo ante faciem Dei ? id est, quando 
uniar fruitiva cum dilecto ? quando admittar ad praesentiam, 
ad visionem Dei mei ? Id enim solum est, quod sitim animae 
rationalis explere possit. - 

3. -Fuerunt mihi lacrymcemieoe panes die ac nocte : 
dum dicitur mihi quotidie : Ubi est Deus tuus ? 

Amor ardens ac desiderium, ubi longe ab objecto suo pere¬ 
grinari cogitur, lacrymas movet: Fuerunt, inquit, mihi lacnjmce 
mea 1 , panes, i. e. fuerunt mihi loco ciborum ; quasi diceret : 
Relicto cibo, nihil aliud libet quam flere. 

Dum dicitur mihi quotidie : Ubi est Deus tuus ?... Ille nempe, 
a quo omne auxilium et solatium speras, nunc, in his tuis 
angustiis, ubi est ?... Ille Deus quem diligis, quem unice 
anhelas, non apparet : ubi est?... 

A quonam autem qiuestio illa Davidi objicitur? Resp. Obji¬ 
citur, vel 1° ab inimicis insultantibus, qui eum exulem videbant 
et velut a Deo derelictum ; vel 2° ab hostibus animae, ipsum a 
charitale Dei separare conantibus ; vel 5° a proprio ipsius 
spiritu velut dicente : Quaecumque in hoc mundo vides, opera 
sunt Dei, pulchra quidem, sed non sicut Deus tuus. Ubi est 
igitur Deus tuus? Ubi invenies eum ? Quando videbis faciem 
ejus ? 

4. Hcec recordatus sum , et effudi in me animam 
meam : quoniam transibo in locum tabernaculi admira¬ 
bilis , usque ad Domum Dei. 

5. In voce exultationis et confessionis", sonus epu¬ 
lantis. 

Amplius explicat desiderium suum, quod ipsis lacrymis, 
ipsaque amati absentia magis exarsit, Haec, inquit, quae ad 
exilium meum pertinent recordatus sum ac recogitavi ; sed 
minime animo defeci : imo magis dilatavi gaudio et fiducia 
animam meam; quoniam non semper durabit exilium meum, sed 
hinc aliquando transibo, et quidem gaudens et exultans per- 
transibo in domum Dei mei. 

Effudi in me animam meam , idem hic significat ac dilatavi 
animam meam , nempe prae fiducia et gaudio ; ut ex subjuncta 
ratione patet: Quoniam transibo in locum tabernaculi admi¬ 
rabilis... 

Per tabernaculum admirabile, hic intelligitur coelestis Jeru- 
salein : quae est tabernaculum non manufactum , aeternum in 
coelo , ubi est domus Dei. 

Transiturum se dicit in voce exultationis et confessionis , sonus 
epulantis : id est, in voce gaudii, quae vox erit velut sonus epu¬ 
lantis ; vel, qua voce cantabit ipse donec perveniat in domum 
Dei, ubi erit sonus epulantis , nempe gaudium aeternarum nup¬ 
tiarum.— Epulas aeternas indicat propheta, simulque innuit 
convivium Eucharisticum, quae coelestis convivii vividissima 
figura est. 

6. Quare tristis es, anima mea? et quare conturbas me?' 

7. Spera in Deo , quoniam adhuc confdebor illi: salu¬ 
tare vidtus mei , et Deus meus. 

Fiducia plenus et prospectu domus Dei gaudens, semetipsum 
per apostrophen consolatur, et spe confirmat, dicens : Quare 

ergo tristitia ac moerore me affligis, o anima mea, dum dicitur 
tibi, ubi est Deus tuus ? Inierim dum exilium prolongatur, in 
spe gaude ; quoniam non perpetuo exulabo, sed adhuc erit 
quando praesens laudabo Deum, eique dicere potero : Tu es 
salus vultus mei, Deus meus et omnia. 

Non dicit simpliciter salutare sed salutare vultus sui : quia 
significat visionem beatificam, qua Deus fulgore suo animae 
vultum illuminat ; facitque ut anima , lumine gloriae perfusa , 
videat Deum suum lacie ad faciem , eumque cognoscat sicut 
ipsa cognita est; ila ut ex clara notitia dicat : Tu es Deus meus ! 

8. Ad meipsum anima mea conturbata est: propterea 
memor ero tui de terra Jordanis , et Hermoniim a monte 
modico. 

Incipit secunda pars : fiducia inter tribulationes firmissima 
perveniendi ad beatum terminum. — Equidem, inquit, si ocu¬ 
los, ad me ipsum converto, causam magnae perturbationis ac 
diffidentiae invenio : ideo, Domine, tui recordabor semper in 
hac terra exilii. 

Quis proprie sit mons Hermoniim , non constat ; versimile 
tamen est, eum diversum esse a monte Hermon , et situm in ea 
Galilaeae parte quae adjacet Jordani, cum David haec duo con¬ 
jungat. 

Illud a monte modico, referri videtur per appositionem ad 
Hermoniim, ut significetur hunc exiguum esse montem et 
miserum , longeque differentem a monte sancto Domini , ad 
quem propheta exui aspirat. 

9. Abyssus abyssum invocat , in voce cataractarum 
tuarum. 

10. Omnia excelsa tua et fluctus tui super me tran¬ 
sierunt. 

Fusius explicat miserias exilii sui in hoc mundo , utiturque 
metaphora inundationis aquarum , alludens ad diluvium quod 
fuit tempore Noe. 

Abyssus abyssum invocat : id est, maxima aquarum inundatio 
et profunditas obruit me ; et hac recedente, alia supervenit 
quasi a priore vocata. — Venerunt autem istoc tribulationes in 
voce cataractarum Dei : id est, quia Deus veluti thesauros tri¬ 
bulationum et probationum suarum aperuit. Alluditur ad illud : 
Cataraclcc coeli (id est, portae obices aquarum coelestium) 
apertae sunt. Gen. VII, 11. 

Idem declarat subjungens, omnia excelsa Dei y id est, gurgites 
profundissimos et fluctus miseriarum ac tenlationum , super 
ipsum, velul in oceano demersum, transiisse. 

Praeter expositionem modo traditam , quae litteralis esse 
videtur, haec verba : Abyssus abyssum invocat , alios admittunt 
sensus, alliores ac pios omnino : nimirum, 1° abyssus miseriae 
invocat abyssum misericordiae divinae ; 2° abyssus humanae 
malitiae invocat abyssum divinae justitiae ; 3° abyssus secretorum 
Testamenti veleris , invocat abyssum arcanorum Testamenti 
novi ; 4° abyssus cordis humani, quod inscrutabile est, invocat 
abyssum scientiae Dei, qui scrutatur renes et corda. 

11. In die mandavit Dominus misericordiam suam : 
et nocte canticum ejus. 

12. Apud me oratio Deo vitee meoe : dicam Deo : 
Susceptor meus es. 

13. Quare oblitus es , mei ? et quare contristatus 
incedo , dum affligit me inimicus ? 

Post narratam magnitudinem tentationis, redit ad vicissi¬ 
tudinem consolationis, quasi dicat : Postquam transierunt 
inundationes tribulationum, in die consolationis mittet Dominus 
misericordiae suae suavissimum lumen ; adeo ut in ipsa nocte 
cantica promam et orationes fundam, dicens Deo : Susceptor 
seu protector meus es. 

11. Mandavit misericordiam suam , id est, eam misit, ut 
me visitet et consoletur. — Noctis tempus, quo Deum laudat, 
potest accipi, vel proprie, ut significet integris noctibus se 
vacare Dei laudibus ; vel metaphorice, pro nocte adversitatis, 
qua nequaquam a laude Dei et oratione cessabit. 

12. Apud me oratio Dei vitee mece: id est, in sinu meo est 
jugis oratio ad Deum, auctorem vitae meae, ad quem cum omni¬ 
moda fiducia confugio. 

13. Illud quare oblitus es mei ?... est orationis continuatio, 
per modum familiaris ac fiducialis querimoniae, qua propheta 
expostulat a Domino cur sui oblitus videatur, cum sit pro¬ 
tector ipsius et adjutor. 

14. Dum confringuntur ossa mea , exprobraverunt 
mihi qui tribidant me inimici mei. 

15. Dum dicunt mihi per singidos dies : Ubi est 
Deus tuus ? Quare bustis es , anima mea ? et quare 
conturbas me ? 

16. Spera in Deo, quoniam adhuc confitebor illi : 
salutare vultus mei , et Deus meus. 

Pergit exponere inimicorum insolentiam, indirecte Domini 
auxilium petens. Non solum, inquit, atlligil me inimicus, te„ 

Domine, id permittente ; sed etiam, dum confringuntur ossa 
mea, i. e. dum ad summam debilitatem devenio, ut tentationes 
vix jam ferre possim, exprobraverunt mihi inimici mei , qui tri¬ 
bulant me, dicentes : Ubi esi Deus tuus? Ubi auxilium ejus, 
quem adjutorem tuum esse jactabas ? 0 Domine, quamdiu 
hsec opprobria nomini tuo tam injuriosa patieris ?... 

Postquam sic oravit, fiducia plenus, et certus se esse exau¬ 
ditum, animam suam alloquitur iisdem fere adliortatoriis verbis 
quae supra usurpavit, dicens : Quare tristis es, anima mea ? et 
quare conturbas me ? Spera in Deo , quoniam adhuc confitebor 
illi, salutare vultus mei et Deus meus ; quasi dicat : Confide 
anima mea : transibit hsec tribulatio, eique succedet gaudium 
aeternum visionis Dei. 


Sensus liturgicus. 

Psalmus Quemadmodum desiderat , recilatur 1° in festo Cor¬ 
poris Christi ; 2° in otlicio Defunctorum. 

1° In festo Corporis Christi est vox Ecclesiae, ad taberna¬ 
culum Sacramenti mirabilis, et ad epulas Eucharisticas suspi¬ 
rantis : quae sunt solamen peregrinanlis anirme in hac vita, 
pignus et praegustatum convivii coelestis ac visionis beatificae 
in futura. Ubi est Deus tuus ? Quare tristis es, anima mea, et 
quare conturbas me ? Spera in Deo, quoniam adhuc confitebor 
illi, salutare vultus mei et Deus meus. 

2° In ofiicio Defunctorum, Ecclesia, velut ore loquens ani¬ 
marum fidelium, ardenti desiderio appellat visionem beati¬ 
ficam ; atque in poenis expiatoriis semeiipsam solatur spe 
proximi ingressus in tabernaculum admirabile usque ad domum 
Dei, Quare ergo tristis es, inquit, anima mea, et.quare contur¬ 
bas me ? Spera in Deo, quoniam adhuc confitebor illi, salutare 
vultus mei et Deus meus. 


PSALMUS XLI1. 

Judica me Deus (l). 


1. Judica me, Deus, et 
discerne causam meam de 
gente non sancta : ab homine 
iniquo et doloso erue me. 


1. 0 Judex sanctissime, et inspec¬ 
tor cordium, Deus, intuere et sus¬ 
cipe causam anirnte mere adversus 
inimicos meos spirituales ; et ab 
homine iniquo ac fraudulento Ubera 
me. 


(1) Existimant communiter interpretes, carmen istud esse compendium 
vel complementum pr£ecedentis psalmi XLI. 

■ 2. Quia tu es, Deus, forti¬ 
tudo mea : quare me repu¬ 
listi ? et quare tristis incedo 
dum affligit me inimicus ? 

3. Emitte lucem tuam et 
veritatem tuam : ipsa me 
deduxerunt et adduxerunt 
in montem sanctum tuum et 
in tabernacula tua. 

4. Et introibo ad altare 
Dei : ab Deum qui laetificat 
juventutem meam. 

5. Confitebor tibi in ci¬ 
thara, Deus, Deus meus. 
Quare tristis es anima mea, 
et quare conturbas me ? 

6. Spera in Deo, quoniam 
adhuc confitebor illi : salu¬ 
tare vultus mei et Deus 
meus. 


2. Etenim tu, Deus, non tam judex 
es, quam fortis ac salutaris auxilia¬ 
tor meus. Quare igitur me quodam¬ 
modo repulisti ? Et quare ego velut 
gratia tua privatus, tristis factus 
sum, ab inimico animse oppressus ? 

3. Emitte, obsecro, gratiae tuae 
lucem, et veritatem tuam : ipsa haec 
coelestia dona secure ac sancte me 
deducent, et per medios hostes addu¬ 
cent in montem sanctum tuum, et 
in tabernacula tua. 

4. Et sic merebor introire ad al¬ 
tare Dei, ad ipsum Deum, qui reno¬ 
vabit immortali quadam juventute 
animam meam. 

5. Ingressus itaque in conspectum 
tuum, laudabo te in cithara spiri¬ 
tuali, corde nempe, ore et opere, o 
Deus, Deus meus. — Quare igitur 
adhuc tristis es, anima mea, aut ti¬ 
more turbaris ? 

6. Spera in Deo, ejusque miseri- 
cordissima gratia ; dic cum fiducia 
et amore : Adhuc, quantumvis ex 
me miserabilis sim et indignus, con¬ 
fitebor laudesque ex animo offeram 
illi, qui est Deus meus, cujus vul¬ 
tum beatifice contemplabor. 


Explica lio. 

Argumentum. — David in afflictione positus quam ab iniquis 
patitur, petit ut ea liberatus, Deique gratia recreatus, digne 
adire possit altare Dei, ibique offerre sacrificium laudis. 

I. Petit liberationem, ab afflictione hostili. 

II. Petit , ut digne deducatur ad altare Dei. 

III. Se ipsum excitat ut ibi sancte operetur sacrificium. 


1. Judica me , Deus , et discerne causam meam de 
gente non sancta : ab homine iniquo et doloso erue me. 

2. Quia tu es , Deus , fortitudo mea: quare me repu¬ 
listi ? et quare tristis incedo dum affligit me inimicus ? 

Prima pars : petit ut a Deo judice defendatur et liberetur ab 
inimicis iniquis. — Judica me, Deus... David, inquit Bellarmi- 
nus, videtur vel oppressus fuisse a rege Saule, vel lentatus 
graviter a dsemonibus ; a quibus cum non posset refugium 

habere ad homines, Deum ipsum judicem simulque patronum 
appellat, dicens : Judica me, Deus , et discerne causam meam de 
gente non sancta : id est, tu Deus esto judex meus et vindex. 
Non enim habeo ad quem pro justitia confugiam, nisi te : judica 
itaque et dijudica causam meam, ut me defendas adversus 
gentem non sanctam... quo nomine appellat iniquos, ut. ex 
sequentibus palet. 

Ab homine iniquo et doloso erue me : id est, ita me judica, ut 
liberes ab homine iniquo et doloso. His verbis designatur, vel 
quivis homo iniquus et dolosus generalim ; vel quispiam adver¬ 
sarius definitus, dux gentis non sancire, quem propheta non 
nominat. — Mystice vero est inimicus animre : sive intelligatur 
diabolus, sive peccatum, sive nostra perversa natura , vetus 
homo noster, qui vere homo iniquus et dolosus est. 

Instantius autem propheta suam petitionem urget, subjun¬ 
gens : 

2. Quia tu es, Deus, fortitudo mea ; quare me repulisti ? et 
quare tristis incedo , dum affligit me inimicus ? Sensus est : 
0 Deus, cum tu sis fortitudo mea et auxilium in quo unice con¬ 
fidam, quomodo fit ut me repulisse videaris ? ulque ego tristis 
vivam, veluli derelictus affligenti me inimico?— Ut satis 
patet, nequaquam haec amara querimonia est, quasi propheta se 
revera repulsum diceret a Deo, quem suam fortitudinem esse 
fatetur ; sed est quredam familiaris ac fiducialis expostulatio, 
qua queritur se ita a Deo affligi permissum, quasi rejectus 
esset a Dei amicitia. 

Scilicet repellere nos videtur Dominus, quum in tribulatio¬ 
nibus non adest nobis auxilio sensibili. Nequaquam tamen 
revera nos tunc repellit aut derelinquit ; nulla enim tribulatio, 
sed solum peccatum nos a Deo separat : peccatum est verus 
ille qui affligit nos inimicus. 

3. Emitte lucem tuam et veritatem tuam : ipsa me 
deduxerunt et adduxerunt in montem sanctum tuum, 
et in tabernacida tua. 

4. Et introibo ad altare Dei: ad Deum qui Icetificat 
juventutem meam. 

Secunda pars : petit ut deducatur ad altare Dei. — Concede, 
inquit, mihi, Domine, lucem gratiae ac misericordiae tuae, et 
veritatem ac fidelem promissionum tuarum impletionem : ipsa 
enim me deduxerunt, i. e. me deducent in hac periculosa pere¬ 
grinatione , et adducent in montem sanctum tuum, quem 
peculiariter inhabitas et ubi constituisti tabernacula tua. 

Haec duo, lux et veritas , juxta indolem lingure hebraicae 
sumenda sunt conjunctim : ita ut unam eamdemque rem signi- 

ficent, nempe divinam gratiam ; quasi diceretur : lux tua 
verissima ; — vel, lux tua quae docet omnem veritatem et justi¬ 
tiam ; — vel, lux tua illa , quae est objectum et fidelis ac vera 
impletio promissionum tuarum.—Sanctus Augustinus lucem 
et veritatem intelligit Christum, qui est lux et veritas, lux vera 
quue illuminat omnem hominem venientem in hunc mundum. 
Joan. I, 9. 

Mons sanctus et tabernacula Dei sunt , vel mons Sion et 
tabernaculum Foederis ; vel probabilius, juxta Bellarminum, 
coelum, et tabernacula Dei coelestia. Dicitur probabilius : nam 
haec et sequentia, quae David de altari eloquitur, deque sa¬ 
crificio laudis a se offerendo, et de Deo, salute vultus sui : 
etsi exponi possunt de sacrificiis in gratiarum actionem offe¬ 
rendis post dissipatas tribulationes ; multo tamen commodius 
et pulchrius exponuntur de felicitate coelesti. — Mystice autem 
intelligendum hic etiam est altare Eucharisticum novae Legis, 
quod coeli figura est et inchoatio. 

4. Et introibo ad altare Dei... Explicat quid facturus sit in 
monte sancto et in tabernaculo Dei : sacrificium videlicet 
offeret ; ideo enim accessurum se dicit ad altare. Sacrificium 
autem offeret confessionis seu laudis, ut declarat sequentibus : 
Contifitebor tibiiti cithara... 

Non solum accedit ad altare Dei , sed ad ipsum Deum, qui 
laetificat , ait, juventutem meam : id est, qui gaudiis implebit 
rne, nova et aeterna juventute donatum. Sensus enim est quasi 
dicat: Coram ipso Deo apparebo, in aperium ejus conspectum 
admissus et in gaudium Domini mei : ibique laetitia ineffabili 
perfusus, induar nova quadam forma gloriae et immortalitatis. 
— Mystice significatur effectus sacrificii Missae, quo Christianus 

homo, et praesertim sacerdos, eflicitur homo novus, induens 
juventutem gratiae, de qua Apostolus : Licet is qui foris est , 
noster homo corrumpatur : tamen is qui intus est , renovatur de 
die in diem. 11 Cor. 1Y, 16. 

5. Confitebor tibi in cithara , Deus , Deus meus. Quare 
tristis es anima mea, et quare conturbas me ? 

6. Spera in Deo , quoniam adhuc confitebor illi : sa¬ 
lutare vultus mei et Deus meus. 

Tertia pars : se ipsum excitat ad sancte operandum Deo. 

Confitebor tibi in cithara... id est, laudabo te, o Deus, et 
misericordias luas omniaque mirabilia tua cantabo consonante 
cithara. — Duo ad laudandum Deum adhibet, canium et cilha- 
raVn, id est, voces et opera: quae duo in hac peregrinatione 
raro perfecte concordant : in coelis autem optime concorda¬ 
bunt. — Porro citharae meminit etiam Joannes, ubi describit 


m 


EXPOSITIONUM SERIES TERTIA 


? 


laudes Sanctorum in coelo : Habentes, inquit, singuli citharas 
in manibus. Apoc. V, 8. 

Cithara etiam symbolum est affectus et amoris ; ita ut con- 
fiteri in cithara significet quoque laudare Deum magno cordis 
affectu et amore. 

Quare tristis es, anima mea , et quare conturbas me ? — Apos¬ 
trophe consolatoria, qua semetipsum confirmat propheta, quasi 
dicat : Cum tanta bona me maneant in domo Dei , quid me in 
hac terra contristet ? Gaudendum potius semper , gaudendum 
in Domino, et in spe suavissima futurae beatitudinis. 

6. Spera in Deo , quoniam adhuc confitebor illi... id est, noli 
esse tristis , anima mea , sed spe gaude : Spera in Deo ; quia 
tempus veniet, quando praesens laudabo Deum , et confitebor 
misericordias ejus, dicens ei: Salutare vultus mei et Deus meus : 
id est, tu salus es vultus mei , dum fulgore tuo vultum meum 
illuminas , faciendo ut facie ad faciem te contemplans , cognos¬ 
cam te sicut et cognitus sum ; ex qua notitia clara et beatifica 
exclamem dicens : Tu es Deus meus ! 

Sensus liturgicus. 

Psalmus Judica recitatur, 1° initio Missae, 2° in officio de 
Oratione Christi, et 5° in festo Corporis Christi. 

1° A remotissima antiquitate (\) Ecclesia Psalmum hunc ore 
sacerdotum suorum ad sacra mysteria introeuntium , recitare 
consuevit. « Priusquam sacerdps gradus altaris ascendat, et 
« antequam sacrum ordinetur officium, inquit Gulielmus Du- 
« randus (2), ad se ipsum revertens inclinat se ante altare : sig- 
« nificans Christi exinanitionem , qui inclinavit coelos et 
« descendit ; et considerans quod justus in principio sermonis 
« accusator est sui (Prov. XVIII , 17), Psalmum praemittit ad 
« hoc convenientem : Judica me , Deus... ut discretus a gente 
« non sancta, et ab homine liberatus iniquo , ad altare dignus 
« introeat. Petit enim liberari a tenlalione, et illuminari a 
« gratia. » Imo, non a tenlalione tantum , sed ab omni ini¬ 
quitate et anima} macula mundari humiliter postulat. 

Etenim dum ante gradus altaris Psalmum hunc pronuntiat, 
quae a Davide de altari ac sacrificio antiqua? Legis, vel sub ejus 
figura de altari et sacrificio coelesti dicta sunt; ea ex Ecclesia? 
mente dicit de altari ac sacrificio Eucharistico , quod coeles¬ 
tium perfecta imago et quaedam inchoatio est : Non est hic 
aliud nisi domus Dei et porta coeli. Gen. XXVlll, 17. 

Petit itaque l°ut liberetur ab omni peccato. —Petit 2° ut 

(1) Ut patet ex S. Ambrosio, lib. 5 dc sacram, cap. 2 ; et ex S. Gregorio 
Naz. Orat. 28, circa fin. 

(2) Ration. divinor, officior, lib. 4. cap. 7. 

divina gratia juvetur, sine qua ad tremenda Dei allaria nequa¬ 
quam accedere possit. — Petit 5° ut quam ferventissime Deum 
colat ac laudet : qua? laus et qui cultus sibi pignus sit ca?lestis 
gloria?. 

Documenta autem uberiora in Psalmi verbis detegit Thomas 
Leblanc, Psalmorum interpres piissimus ; et varias virtutes , 
sacerdoti sacrificanti necessarias, hic innui ostendit. Propheta, 
inquit (i), declarat quamam virtutes exercenda? sintsacerdotibus, 
1° ante accessum ad altare ; 2° in ipso accessu ; 5° cum in altari 
sacrum faciunt. 

Primo, gradus tres stabilit, quibus altare conscendant : 
nimirum,-l) morum innocentiam : Judica me, Deus , et discerne 
causam meam de gente non sancta : ab homine 'iniquo et doloso 
erue me. -2) Spem in Deum : Quia tu es, Deus , fortitudo mea : 
quare me repulisti? -3) Alacritatem spiritualem, exclusa tris¬ 
titia : Et quare tristis incedo , dum affligit me inimicus ? 

Secundo, duces duos assignat, qui per gradus illos ascenden¬ 
tem sacerdotem juvent : lucem scilicet atque veritatem (fidem 
et opera), yelut diaconum et subdiaconum : Emitte lucem luam 
et veritatem tuam : ipsa me deduxerunt et adduxerunt... 

Tertio denique , virtutes sex in ipso altari' necessarias com¬ 
monstrat : -i) divinorum mysteriorum contemplationem : In 
montem sanctum tuum. -2) Tranquillitatem mentis : Et in taber¬ 
nacula tua. - 3 ) Suimelipsius perfectam oblationem et sacrifi¬ 
cium : Et introibo ad altare Dei. - 4 ) Fervorem per mentis 
renovationem : Ad Deum , qui hetificat juventutem meam. 
- 5 ) Laudem Dei, seu gratiarum actionem propter tantum bene¬ 
ficium : Confitebor tibi in cithara , Deus, Deus meus. -6) Unionem 
perfectam cum Deo , illi soli constanter adha?rentem, et alia 
omnia pro nihilo ducentem : Quare tristis es , anima mea , et 
quare conturbas me ? Spera in Deo , quoniam adhuc confitebor 
illi : salutare vultus mei et Deus meus. 

2° Quatenus Psalmus judica recitatur in officio de Oratione 
Domini, alludit fid sacrificium Christi in monte Calvariae et 
in altari crucis : estque velut oratio praeparatoria, qua Do¬ 
minus sese ad sacrificium suum cruentum disposuit in horto 
Olivarum, dum prostratus in faciem dicebat : Pater mi, si non 
potest hic calix transire nisi bibam illuni , fiat voluntas tua. 
Matth. XXYI, 42. 

5° Quatenus idem Psalmus recitatur in officio Corporis 
Christi, refertur ad sacrificium Eucharisticum ; estque oratio 
Ecclesiae, parantis se ad incruentum sacrificium corporis et 
sanguinis Domini tanquam pignus a?lerna? gloria? sanctissime 
offerendum. 

(1) Psalmor. analysis et comment. tom. 3, Psalm. XLII, ab initio. 

PSALMUS XLIV. 

Eructavit. 


1. Eructavit cor meum 
verbum bonum : dico ego 
opera mea Regi. 

2. Lingua mea calamus 
scribae, velociter scribentis. 

3. Speciosus forma prae 
filiis hominum, diffusa est 
gratia in labiis tuis : prop- 
terea benedixit te Deus in 
aeternum. 

4. Accingere gladio tuo 
super femur tuum, potentis¬ 
sime. X 

5. Specie tua et pulchri¬ 
tudine tua intende, prospere 
procede, et regna. 

6. Propter veritatem, et 
mansuetudinem , et justi¬ 
tiam : et deducet te mirabi¬ 
liter dextera tua. 

7. Sagittae tuae acutae, 
populi sub te cadent , in 
corda inimicorum Regis. 

8. Sedes tua, Deus, in 
saeculum saeculi : virga di¬ 
rectionis virga regni tui. ’ 

9. Dilexisti justitiam et 
odisti iniquitatem : propte- 
rea unxit te, Deus, Deus 
tuus oleo laetitiae prae con¬ 
sortibus tuis. 

7 10. Myrrha, et gutta, et 
casia a vestimentis tuis, a 
domibus eburneis : ex quibus 
delectaverunt te filia regum 
in honore tuo. a' 

11. Astitit regina a dextris 


1. Cor meum divina illustratione 
exundans , effundit carmen exi¬ 
mium : carmen hoc dedico magno 
Regi. 

2. Lingua mea, a Spiritu sancto 
mota, velut calamus est scribae ve¬ 
lociter scribentis. 

3. 0 Sponse divine, speciosus 
forma es prae filiis hominum ; et 
diffusa est gratia sermonis in labiis 
tuis : propterea gquod benedixit tibi 
Deus in aeternum. 


4. Accingere gladio tuo super 
femur tuum, o Rex potentissime. 

5. Specie, inquam , tua et pul¬ 
chritudine tua, quasi gladio et arcu 
instructus, contende ad proelium, 
prospere procede in certando , et 
victis hostibus regna. 

6. Regna, nempe, per veritatem 
et mansuetudinem et justitiam ; et 
exsequere consilia tua per mirabilia 
dexterte tuae. 

7. Sagittas enim acutas mittendo' 
in corda inimicorum tuorum, inte¬ 
gros populos tibi subjicies. 

8. Exinde thronus tuus, o Deus, 
manebit in saeculum saeculi : sce¬ 
ptrum aequitatis, similiter aeter¬ 
num, sceptrum erit regni tui. 

9. Dilexisti enim justitiam, et 
odisti iniquitatem : propterea , o- 
Christe Deus, unxit te Deus Pater 
tuus, oleo laetitiae beatificae, prae 
omnibus tecum coeli cohaeredibus. 

10. Myrrha et aloe et cinnamomum 
suaviter spirant a vestimentis tuis, 
et a palatiis tuis eburneis -.aromati¬ 
bus hujusmodi delectant te filiae re¬ 
gum, addictae glorioso tuo famulatui. 

11. Astitit Regina a dextris tuis. 

tuis in vestitu deaurato : cir¬ 
cumdata varietate. 

12. Audi, filia, et vide, et 
inclina aurem tuam : et obli¬ 
viscere populum tuum, et 
domum patris tui. 

13. Et concupiscet Rex 
decorem tuum : quoniam ipse 
est Dominus Deus tuus, et 
adorabunt eum. 

14. Et filia Tyri in mune¬ 
ribus vultum tuum depreca¬ 
buntur : omnes divites plebis. 

15. Omnis gloria ejus filiae 
Regis ab intus, in fimbriis 
aureis circumamicta varieta¬ 
tibus. a- 

16. Adducentur Regi vir¬ 
gines post eam : proximae 
ejus afferentur tibi. 

17. Afferentur in laetitia et 
exultatione : adducentur jn 
templum Regis. 

18. Pro patribus tuis nati 
sunt tibi filii : constitues eos 
principes super omnem ter¬ 
ram. 

19. Memores erunt nomi¬ 
nis tui in omni generatione 
et generationem. 

20. Propterea populi con¬ 
fitebuntur tibi in aeternum : 
et in saeculum saeculi, a 


in vestitu deaurato, et amicta orna¬ 
tus varietate. 

12. Audi, filia, vocem sponsi tui, 
considera verba ejus, eisque aurem 
obedientiae inclina ; et obliviscere 
propter ipsum omnia, populum tuum 
et domum patris tui ; 

13. Et concupiscet Rex decorem 
tuum : ille Rex sponsus tuus, qui 
Dominus Deus tuus est, ab omnibus 
adorandus. 

14. Ideo et ad te , tanti Regis 
sponsa, venient filiae Tyri, cum mu¬ 
neribus te deprecantes ; similiterque 
omnes divites plebis ac principes. 

15. Porro omnis gloria sponsae, 
filiae Regis, ab intus est: quae tamen 
resplendet etiam extrinsecus in fim¬ 
briis aureis, et amictus varietatibus. 

16. Adducentur etiam Regi vir¬ 
gines, reginam sequentes : virgines 
ei simillimae afferentur tibi, o Rex : 

17. Afferentur laetitia et exulta¬ 
tione perfusae, et adducentur in 
domum seu templum Regis, ejus 
obsequio consecrandae. 

18. 0 R-egina, pro patribus et 
cognatis quos reliquisti, nati sunt* 
tibi filii Spiritu sancto animati : 
eosque principes constitues super 
omnem terram. 

19. Hi autem, eorumque succes¬ 
sores, memores erunt nominis tui, 
Domine, in omni generatione et 
generationem. 

20. Et propterea populi, talium 
Pastorum ductum sequentes, confi¬ 
tebuntur tibi in aeternum et in saecu¬ 
lum saeculi. 


Explicatio. 

Argumentum. — Epithalamium istud carmen est, in nuptiis 
regis cujuspiam decantatum. Omnes enim epithalamii partes 
complectitur ; nimirum 1° laudem sponsi ; 2° laudem sponsai ; 
5° laudem filiorum : qute tamen tria principaliter ad gloriam 
regis referunlur. 

Laudat scilicet vates sponsum regem a dignitate forni* et 
gratia eloquenti*, a fortitudine ac potentia, a splendore et 
magnificentia, cum in se, tum in conjuge ; postremo etiam a 
gloria et felicitate liberorum. 

Regem hunc esse Messiam, — sponsam vero ejus aliasque 
virgines esse Ecclesiam, gentesque barbaras ad Christum con- 
ventendas, — certissimum est. 

Etenim summa consensione, inquit Bellarminus, docent omnes 
expositores latini, grjeci, hebraei, (chaldseus quoque paraphras- 
tes)? psalmum hunc quasi spirituale ephitlialamium, laudes 
celebrare Christi Regis, et Reginae sponae ejus Ecclesiae. 

Nonnulli tantum recentiores Rabbini, cum Rationalistis, de 
nuptiis Salomonis cum filia regis jEgypli, carmen hoc exponere 
conati sunt. — Inter christianos interpretes, quidam etiam cum 
Calmeto duplicem sensum admittunt : alterum litteralem de 
Salomone, alterum vero alliorem de Messia. — At perperam 
omnino : nullatenus enim Salomonem respicit psalmus ; et 
unice ac simpliciter ad unionem Christi cum Ecclesia pertinet. 

Hoc enim demonstrat, 1° consensus SS. Patrum et catholi¬ 
corum interpretum ; 2° auctoritas S. Pauli, qui verba psalmi 
hujus, lanquam notorie de Christo prolata citat (Episl. ad 
Hebraeos, cap. I, 8, 9) ; — 5° ipsa psalmi verba plurima, qu* 
nequaquam de Salomone dici potuerunt. Exempli gratia : 
Eructavit cor meum verbum bonum ... non enim potuit Spiritus 
sanctus vocare verbum bonum , seu rem bonam, sacrilegas nup¬ 
tias Salomonis cum muliere yEgyplia, idololatra. Nec illu d : -r ^ 
Benedixit te Deus in cetemum... multoque minus quae sequun-.‘^ c l 
lur : Sedes tua , Deus (0 Deus), in saeculum saeculi... Salomoni 
convenire possunt. — Demum psalmus tam aperte est Messiani -;ESd 
cus, ut vel ipsi sinceri Prolestantes, quales Dalhius et Ileng-^ ^ 
stenberg, eumdem de Messia solo intelligi posse statuant. .■** 



Quatuor partes distinguuntur : 


I. Prceambulum. 

II. Laus Regis Christi. 

III. Laus Reginae Ecclesiae. 

IV. Laus filiorum sanctorum. 


1. Eructavit cor meum verbum bonum : dico ego 
opera mea Regi. 

2. Lingua mea calamus scriboe , velociter scribentis. 

Duobus prioribus versiculis annuntiat propheta argumentum 
psalmi, ac rei celebrandae magnitudinem ; simulque declarat, 
sese non nisi Dei Spiritu movente de re tam excelsa loqui : 
adeo ut materiam indicet et modum propositi carminis. 

Hic verbis : Eructavit cor meum verbum bonum , elocuturum 
se dicit carmen quoddam eximium... Vox eructavit , hebraice , 
ebulliendo effudit, vim indicat, qua Spiritu sancto actus movetur 
propheta ad loquendum ; et sensus est : Mens mea ex pleni¬ 
tudine et copia illustrationis divinae et coelestium revelationum, 
proferre et velut effundere coacta est psalmum hunc, qui 
continet verbum bonum : id est, rem bonam el praeslanlissimam, 
seu sermonem aut nuntium gratum omnibus et salutarem. 

Vocatur haec prophetia verbum bonum ratione mystica, ut 
Bellarminus censet : quia agit de Rege Christo , qui est ipse 
Verbum Dei. 

Dico ego opera mea Regi : id est, carmina quae operatus sum, 
et jam profero , sunt de Rege ; vel , Regi per excellentiam , 
Christo, sunt consecrata. — Opera sua appellat istos suos ver¬ 
sus, quos in laudem nuptiarum Christi et Ecclesiae canit. — 
Quonam autem modo de re tam sublimi locuturus est ? 

2. Lingua mea calamus scribce velociter scribentis : id est, 
lingua mea efficitur calamus Spiritus sancti, qui est scriba 
celerrimus, cum faciat ut homines numine suo affiali celerrime 
scribant. — Significat his verbis, linguam suam moveri ac ser¬ 
monem suum produci a Spiritu sancto , seque esse Spiritus 
sancti instrumentum, sicut calamum scribae. Quae plane con¬ 
sonant cum his B. Petri : Spiritu sancio inspirati locuti sunt 
sancti Dei homines (II Pet. 1, 21). — Porro cum gradus varii 
inspirationis distinguantur in hagiographis, propheta hic indicat 
inspirationem perfectissimam ; significatque psalmum hunc 
esse meram prophetiam, ita a Spiritu sancto dictatam, ut nulla 
ex parte fructus sit ingenii sui. Prophetae enim simpliciter 
loqui solebant vel scribere, quae Deus illis ostendebat et veluti 
dictabat, prout de Jeremia testatur Baruch, dicens: Ex ore suo 
loquebatur quasi legens ad me omnes sermones istos , et ego scri¬ 
bebam in volumine atramento. Jerem. XXXVI, 18. 

/ 

3. Speciosus forma proe filiis hominum , diffusa est 
gratia in labiis tuis : propter ea benedixit te Deus in 
aeternum., 

Incipit secunda pars, encomium Christi. — Christum laudat 
a corporis animaeque dotibus, atque a gloria regni ; perfectiones 
autem recenset sequentes : \° puchritudinem ; 2“ eloquentiam ; 
5° fortitudinem ac robur ; 4° virtutes animae; 5° divinam 
regiamque dignitatem ac potestatem ; quibus 6° addit etiam 
exteriora, videlicet vestimentorum et palatii nobilitatem. 

Exorditur a pulchritudine : quia describit Christum ut 
Sponsum, el in sponso imprimis pulchritudo respicitur. 

Per apostrophen Christum Regem alloquens : Speciosus , 
inquit, forma prae filiis hominum... Quo sensu dicitur Christus 
speciosus forma ? Non videtur agi de naturali corporis Christi 
specie : quae licet dignissima fuerit in carne de Spiritu sancto 
formata (l) ; tamen in Scriptura non memoratur. Agitur ergo 
de pulchritudine sublimiori, nempe 1° de pulchritudine externa 
corporis ejus glori ficati, et 2° de pulchritudine interna. Itaque 
Christus super homines , imo super omnes omnino homines 
speciosus est : -\) ratione divinitatis, cujus pulchritudo est 
infinita ; - 2 ) ratione animae, quae omnes creatos spiritus pul¬ 
chritudine superat ; - 3 ) ratione corporis ejus glorificati, cujus 
splendor fulgorem solis vincit, cujus pulchritudinem sol et luna 
miraniur. 

Alius propheta describit Christum ut novissimum virorum, 
cui non est species neque decor (Isai. Lllf, 2). Quae duo vatici¬ 
nia, utut opposita, mirifice tamen concordant: David enim intue¬ 
tur Christum ut Sponsum, in die nuptiarum ornatum ; Isaias 
vero, ut Sponsum sese pro sponsa sua in passione immolantem. 

Diffusa est gratia in labiis tuis : id est, residet abundans in 
labiis tuis gratia sermonis ; quasi diceret : Sermo tuus, ora¬ 
tio tua suavissime fluit, Deo grata et hominibus. 

Haec gratia labiorum Christi sic declaratur in Cantico : 
Labia ejus lilia , distillantia myrrham primam (Cant. V. 15). 
Sic autem apparet in Evangeliis : Nunquam sic loculus est homo 
sicut hic homo (Joan. VII, 46). — Omnis populus manicabat 
ad eum in templo audire eum... suspensus erat audiens illum. 
Lux. XXI, 58 . XIX, 48. 

Gratia illa sermonis designat, 1° quaelibet verba quae 
Dominus locutus est, et eliamnum loquitur : verba veritatis ac 
sapientiae coelestis ; verba vitae, gratiae ac misericordiae ; verba 
prophetica ; verba miraculorum eflicacia ; verba demum pre¬ 
cationis, quibus Patrem placavit. — 2° Designat modum, quo 
loquitur Dominus : eloquentiam ejus oc vim divinam persua¬ 
sionis. — 5° Effectus sermonum ejus : qui nimirum Spiritus 
sancti gratiam instillant in corda. 

Propterea benedixit te Deus in aeternum. Particula propterea 
dupliciter inlelligi potest: consequenter , vel causaliter, re¬ 
spectu praecedentis sententiae ; seu, ita ut significet simpliciter 
propterea, vel ita ut significet propterea quod. —Juxta accep¬ 
tionem priorem sensus est : propterea, propter hanc tuam pul¬ 
chritudinem et labiorum gratiam ; seu, quia amabilis et gra¬ 
tiosus es, ideo velut novo amoris titulo te Deus prae omnibus 

(1) Christum ut forma nobilem ac decorum, et Virgini Matri simillimum 
describit Nicephorus, Hist. lib. I, cap. ult. Virginis faciem describit ibid. 
lib. II, cap. 23. 

dilexit, et benedixit in adernum. — Juxta acceptionem alleram, 
quae praeferenda videtur, sensus est : speciosus es et gratiosus, 
propter ea quod benedixit te Deus in aeternum ; ita ut aeterna 
benedictio Dei causa sit -tanta) pulchritudinis et tantae gratia). 

4. Accingere gladio tuo super femur tuum , poten¬ 
tissime. 

5. Specie tua et pulchritudine tua intende , prospere 
procede et regna. 

6 . Propter veritatem , et mansuetudinem , et justitiam : 
et deducet te mirabiliter dextera tua. 

1. Sagittoe tuce acutce,populi sub te cadent, in corda 
inimicorum regis. 

Transit ad fortitudinem militarem, et virtutes Christi regias. 
— Imprimis poetico more invitat Regem ut fortitudinem ac 
potentiam exerceat, quasi dicens : Eia, dilecte Deo, specio¬ 
sissime Sponse, qui non minus fortitudine vales quam forma, 
induere armis tuis, et ad liberandam sponsam luam, ad debel¬ 
landum Satanam, mortem et peccatum, te accinge : Accingerc 
gladio tuo... — Porro gladium hunc et arma Christi esse 
speciem et pulchritudinem ipsius, explicat in sequenti versi¬ 
culo. dicens : 

5. Specie lua et pulchritudine lua intende , prospere procede , 
et regna. — Verba specie lua et pulchritudine lua , quasi 
puncto terminarentur, Hieronymus et Chrysostomus ad praece- 
dentem versiculum referunt. Quod si, Vulgatae interpunctione 
servata, verba illa referamus ad sequentia, sensum eumdem 
invenimus, nimirum quasi diceret propheta : Decore tuo, qui 
in specie sapientiae et pulchritudine justitiae consistit, quasi 
gladio et arcu instructus, vince et- regna. — Ut significet, 
Christum sola sapientia atque justitia seu sanctitate victorem 
fore. 

Illa verba : intende , prospere procede et regna (i), duplicem 
expositionem admittunt, scilicet : 1° intende... id est, dirige 
cursum tuum ad praelium contra diabolum ; prosperare in prae¬ 
lio, seu vince ; et deinceps in cordibus hominum regna per fidem 
et charitalem. — Vel 2° intende... id est, intende vires tuas vel 
arcum, sede in curru triumphali, et regna : populis ultro, 
atque ipso tui amore ad pedes tuos ruituris. — Unde subdit 
virtutes Christi regias, quibus omnino regnum debetur. 

6. Propter veritatem , et mansuetudinem , et justitiam : et dedu¬ 
cet te mirabiliter dextera lua. Sensus est : Regna per veritatem 


(1) Illud et regna deest in originali textu. 
IT. — S. Scriptura. 

seu sapientiam tuam, perque mansuetudinem et justitiam, qua? 
velut lex erunt ac fundamentum imperii tui ; et per dexteram 
tuam, qua mirabilia operaberis. — Hic enuntiantur Christi 
doctrina et opera, quibus potens fuit': Potens in opere et ser¬ 
mone (Luc. XXIV, 19). Quae fecit sunt mirabilia ; quae docuit 
sunt veritas, mansuetudo, et justitia. 

1. Sagiltce tuce acutce, populi sub te cadent, in corda inimico¬ 
rum regis. — Explicantur mirabilia dexterae ejus : sagittas 
scilicet mittet elficacissimas. 

Illud populi sub te cadent sumi potest, vel lanquam explicatio 
sagittarum, vel tanquam earum effectus ; ita ut duplex detur 
expositio : 1° Sagittae tuae acutae, qui sunt populi tibi subditi 
praesertim Apostoli, penetrabunt in corda inimicorum tuo¬ 
rum (i) ; vel 2° communius et melius : Sagittae tuae acutae 
feriendo subjicient tibi populos, et penetrabunt inimicorum 
tuorum corda. 

ScigitUe Regis in hac secunda expositione, sunt, vel verbum 
ejus ac praedicatio evangelica ; vel ejusdem verbi praecones, viri 
apostolici. Non enim raro simili sensu metaphora sagittae adhi¬ 
betur : Posuit me sicut sagittam electam (Isai. XLIX, 2). — 
Sicut sagiltce in manu polentis , ita filii excussorum. Ps. CXXVl. 

Sagittae dicuntur aculee , quia magnam habent efficaciam 
penetrandi corda durissima. — Dicuntur populi sagittis istis 
vulnerati cadere sub Regem : quia non vulnerantur, ut omnino 
exstinguantur, sed ut moriantur peccato et vivant justitiae, et 
eo modo subjiciantur Christo. — Dicuntur sagittae penetrare in 
corda inimicorum regis, id est, in corda peccatorum : quia 
corda compunctione penetrant, et amoris igne incendunt. Nam 
jacula verbi Dei cordibus quibus infiguntur inhaerent, ut vulnus 
salutare conservent, et ex inimicis amicos faciant et sanctos. 

8 . Sedes tua, Deus, in sceculum scecidi : virga direc¬ 
tionis virga regni tui. 

Venit tandem ad supremam dignitatem Messia?, et diserte 
eum vocat Deum ; sedem regni ejus aeternam fore dicit, scep¬ 
trumque ejus sceptrum directionis , id est, aequitatis ac justitiae : 
intellige, regimen ejus fore justissimum. — Justitiam hanc 
Regis propriam spendidius explicat, subjungens : 

9 . Dilexisti justitiam, et odisti iniquitatem : propter ea 
unxit te, Deus, Deus tuus, oleo loetitioeproe consortibus 
tuis. 

Quoniam iterum illud proplerea significare potest causam vel 

(1) Berthier, in hunc loc. 

etlectum, ut supra, versu 5 ; ideo et iste locus sensum admittit 
duplicem. Sensus primus : Quia dilexisti justitiam et odisti 
iniquitatem, obediendo usque ad mortem crucis ; proplerea, o 
Fili Dei, unxit le Deus Pater oleo Iwiitiw : id est, unctione gloriae, 
collocando te ad dexteram suam, super omnes angelos atque 
homines, cohaeredes tuos in coelis. — Sensus alter : Dilexisti 
justitiam et odisti iniquitatem, propterea quod Deus Pater 
unxit le oleo gralicc prm consortibus luis : qui nempe tecum 
sunt sive humanae naturae, sive sacerdotii, sive regni, sive demum 
salutis participes ; quia videlicet unxit te gratia unionis hypos¬ 
tatica?, unde factum est ut in te Spiritus sine mensura effunde¬ 
retur , caeteri autem omnes de plenitudine tua mensuram 
acciperent. 

Prior interpretatio videtur praeferenda : 1° quia oleum Iwtitue 
melius significat gloriam ; 2° quia illi qui jam vocatur Deus, 
melius dicitur collata unctio gloriae quam unctio divinitatis. — 
Animadvertendum enim est, Christum hoc versiculo iterum 
vocari Deum ; cum illud Deus primo loco, vocativi casus sit. 

10. Myrrha, et gutta , et casia a vestimentis tuis , 
(supple : manant , nec non) a domibus eburneis : ex quibus 
delectaverunt te filice regum in honore tuo. 

Concludit encomium Regis enarrando externum ejus appara¬ 
tum , vestimentorum fragrantiam et palatii nobilitatem. — 
Exquisita aromata significantur verbis illis mijrrha , et gutta : 
id est , stacte , vel aloe (i) ; et casia , forte cinnamomum. — 
Domus eburnem sunt palatia sumptuosa , quorum parietes tecti 
sint ebore. — Filice regum in honore tuo : id est, filiae regum 
quae tibi serviunt, et comitatum gloriae faciunt. 

Sensus ergo sic enuntiari potest : Suavissimi odores spirant 
ex vestimentis tuis, et ex palatiis eburneis ; seu vestimenta tua, 
et palatia ebore contecta , perfusa sunt pretiosissimis odora¬ 
mentis et aromatibus : ex quibus aromatibus delectant te et 
laetitia alliciunt filiae regum, quae tibi honoris causa serviunt. 

Haec omnia figurata sunt et allegorice dicta , de gratiis et 
virtutibus animae et corporis Christi excellentissimis , quae 
aromatibus designantur. — Per vestimenta intelligilur Christi 
humanitas, qua velut vestimento aut velo divinitas contegitur. 
— Per domos eburneas (vel quod idem est , per domum ebur¬ 
neam) , intelligilur eadem humanitas , et speciatim corpus 
Domini, quod est quasi templum purissimum , in quo divinitas 
inhabitat, et de quo ipse dixit Judmis : Solvite templum hoc , 
et in tribus diebus excitabo illud... dicebat autem de templo 
corporis sui. Joan. II. 19. 21. (Ct. 11 Cor. V, 1 seq.) 

(1) Existimant hoc esse aromaticum lignum, quod vocatur santal. 

Interpretes nonnulli domos eburneas , pie intelligunt de Beata 
Virgine ; totumque versiculum sic exponunt : Virtutum omnium 
odores spirant, o Christe, ab anima tua et corpore , quae vesti¬ 
menta tua sunt, deprompta a domibus eburneis , nempe a candi¬ 
dissimis visceribus Beatae Virginis Matris ; ex quibus spirituali- 
ter exortae quoque, et sanctitatis odore perfusae virgines , 
delectaverunt te , tanquam filice regum honori tuo servientes. 

Filice regum regis honori servientes, sunt vel regna Evangelio 
acquisita ; vel animae regiae, electae et peculiariter Christo 
devotae. — Ipsae delectaverunt eum iisdem odoramentis , dum 
post Regem in odorem unguentorum , i. e. virtutum ejus 
currunt; et eumdem odorem patientiae, humilitatis ac charitatis, 
Christi nempe odorem suavissimum spargunt. 

11. Astitit regina a dextris tuis in vestitu deaurato : 
circumdata varietate . 

Incipit tertia psalmi pars : encomium sponsae Christi : quam 
laudat — 1° ab ejus ornatu, — 2° ab amore, — 5° ab imperio, 
— 4° a comitatu, — 5° a fecunditate gloriosa. 

Haec autem sponsa est Ecclesia, quae ratione potestatis, 
sanctitatis ac virtutum, exhibetur ut Regina ornatissima. Vir 
caput est-mulieris, sicut Christus caput est Ecclesice : ipse , salvator 
corporis ejus... Dilexit Ecclesiam, et se ipsum tradidit pro ea, ut 
illam sanctificaret , mundans lavacro aqute in verbo vitee ; ut 
exhiberet ipse sibi gloriosam Ecclesiam , non habentem maculam. 
Eph. V, 25. seq. 

Sensu consequenti ac secundario, sponsa Christi hic cele¬ 
brata, est quaevis anima perfecia, et potissimum Beata Virgo 
Maria : quae, licet Mater Christi sit secundum carnem, est tamen 
etiam sponsa ejus secundum spiritum, et inter membra Ecclesia) 
primum obtinet locum. Itaque non sine ratione hic psalmus 
canitur in festis Beatae Virginis, et aliarum etiam virginum ; 
nec immerito dicitur de singulis : Veni , sponsa Christi , accipe 
coronam. 

Sponsa Christi dicitur Regina , quia dignitatis Sponsi sui 
Regis est particeps. — A dextris luis, id est proxima tibi, iri 
loco summi honoris. — Astitit , et non sedit , innuit Chrysosto- 
mus, quia sedere convenit aequali ; et ideo Filius sedet ad 
dexteram Patiis, ut aequalis; Ecclesia autem, ut inferior, assis¬ 
tit, cum coelestibus potestatibus, quae assistere dicuntur coram 
Deo. 

Astitit autem in ornatu pretioso, qualis Reginam decet. Jn 
vestitu deaurato circumdata varietate : hebraice , in auro ac 
varietate de Oplnr, quae regio Indica erat, ex qua aurum puris¬ 
simum quaerebatur. 

Varietas illa proprie indicare videtur ornamenta varia 

sponsa), ul diadema, monilia, cingulum, calceamenta et simi¬ 
lia ; — metaphorice autem ornatus ille pretiosus ac varius, 
varias Ecclesia) virtutes, varia dona ejus ac charismata signifi¬ 
cat. Hieronymus et Chrysostomus per vestem auream, gratiam 
sanctificantem ; per varietatem, varias virtutes, fidem, spem, 
charitatem , humilitatem etc. , intelligunt. Qua) nequaquam 
pugnant, imo consonant cum verbis Apocalypseos : Venerunt 
nuptias Agni , et uxor ejus prcep aravit se. Et datum est ilii ut coo¬ 
periat se byssino splendenti et candido. Byssinum enim justifica- - l~V\* ' rhUltL. 
tiones sunt Sanctorum. Apoc. XIX, 8. 

i 

12 . Audi , filia , et vide, et inclina aurem tuam : et 
obliviscere populum tuum , et domum patris tui. 

13 . Et concupiscet Rex decorem tuum : quoniam ipse 
est Dominus Deus tuus , et adorabunt eum. 

Ilis verbis, sub forma hortatoria praedicatur ardens Ecclesia) 
erga Christum amor, quo relinquit patrem, matrem et omnia 
ul divino Sponso adhaereat. — Audi , inquit filia... per apostro¬ 
phen Ecclesiam alloquens, quam filiam appellat, vel in persona 
Dei Patris, secundum Hieronymum ; vel in persona alicujus 
Patris Ecclesia), id est, alicujus Apostoli vel Propheta,ut censet 
Augustinus. Est autem sensus, quasi dicat : 0 sponsa Christi, 
audi verba Sponsi tui, ea considera, eisque obedi perfecte ; et 
quo facilius ici facias, obliviscere populum tuum et domum patris 
tui. — Allegoricis hisce verbis invitatur Ecclesia ad accipien¬ 
dam scientiam Christi, audiendo doctrinam ejus, contemplando 
exempla, implendo praecepta. Invitatur quoque ad obliviscen¬ 
dam gentem suam, et paternam domum, quia renuntiare debet 
superstitionibus Gentilitatis, et legibus caeremonialibus Syna¬ 
gogae ; imo sensu altiore, quia oblivisci debet et odio habere 
mundum atque ea quae in mundo sunt. Nam electa est Ecclesia 
de mundo, quae domus est patris nostri veteris Adami, e para¬ 
diso ejecti ; vel, si melius placet, ipsius diaboli. Ego elegi vos de 
mundo (Joan. XV, 19). — Omnia oblivisci debet, ut unice 
Sponso contemplando et amando sit inlenta. 

Quod addit : Et concupiscet Rex decorem tuum... Rationem 
reddit, cur Ecclesia debeat esse tota amori et obedientiae 
Sponsi coelestis inlenla : quia videlicet sic fiet, ut vere placeat 
oculis ejus, et mereatur amorem cordis ejus. Nihil enim gratius 
ei est, quam obedientia mandatis suis ; quoniam non alius est 
Rex ille Sponsus Ecclesiae, quam Dominus Deus ab omnibus 
creaturis adorandus : Quoniam ipse est Dominus Deus tuus , et 
adorabunt eum. 

Potest etiam illud : Et concupiscet Rex decorem tuum, spe- 

clari ut in parenthesi positum ; et tunc motivum principale cur 
sponsa pro Sponso omnia relinquere debeat, erit : Quoniam 

ipse est Do mimis Dens. 

14 . Et filice Tyri in muneribus 'cultum tuum depreca¬ 
buntur : omnes divites plebis. 

Jam laudat Regium imperium, et praedicit fore ut regna et 
provinciae gentilium agnoscant Ecclesiam, eique obsequia et 
munera, id est, corda sua et obedienliam exhibeant. 

Illud filiw Tyri significare videtur ipsam civitatem Tyrum, et 
ab ea dependentes provincias ; repraesentat autem generalim 
gentilitatem, quia Tyria respublica, Palaestinae vicina, tunc 
temporis inter ethnicas gentes erat clarissima. — In muneribus 
vultum tuum deprecabuntur : scilicet cum muneribus venient 
supplicantes tibi, veltanquam favorem deprecantes, ut ante faciem 
tuam admittantur. Quibus verbis allegorice significatur, Gentes 
pro honore ac gratia summa habituras possidere religionem 
Christi, et pertinere ad Ecclesiam ejus. Omnes divites plebis : id 
est, ditissimi populorum, praeclarissimae gentes ad te venera¬ 
bundae ac supplices venient. 

15 . Omnis gloria ejus filice Regis ab intus : in fim¬ 
briis aureis circumamicta varietatibus . 

Revertitur ad Reginae gloriam , et pulchritudinem , quam 
distinctius explicat. — Omnis , inquit , gloria ejus ab intus : id 
est, universa gloria filiae Regis , sive Ecclesiae, est essentialiter 
intrinseca, spiritualis et in corde : consistens in fide, charilale, 
etc. (Gf. I Pet. III, 5, 4). — Addit autem , in fimbriis aureis, 
circumamicta varietatibus : id est , amictu ornata variegato, 
quod ornamentum quoque extrinsecum designat ; nec tamen 
contradicit praecedentibus verbis. Sensus enim est : Quamvis 
externus decor ei non desit, hic tamen vix umbra est interni , 
et quasi pro nihilo reputandus ; — vel : Gloria Ecclesiae, qua* 
essentialiter interna est, resplendet tamen extrinsecus in fim¬ 
briis aureis et in amictu variegato. 

Quibus verbis imprimis declarat propheta, pulchritudinem et 
magnificentiam quam describit, esse spirituali ter intelligendam, 
ut carnalibus cogitationibus quae suboriri possent , occurrat : 
ideo dicit, Ecclesiw gloriam esse ab intus. — Dicendo autem, 
omnem gloriam et decorem internum esse, nequaquam exterio¬ 
rem cultum et caeremonias , quae sunt pietatis retinacula , 
excludit aut reprobat ; sed significat duntaxat bonorum spiri¬ 
tualium praestantiam : haec enim interiora velut anima sunt, ex 
qua omnem efficaciam et gratiam ad exteriora promanare oportet. 

Si consideremus verba, pronomen ejus redundat per pleo¬ 
nasmum , unde el graece deest. — Fimbrice aureco , proprie 
ornamentum sunt, quo vestis ora distinguitur ; metaphorice vero 
designare videntur opera exteriora chari tat is. — Per varietates , 
intelligitur proprie, vel vestis opere phrygio intertexta ; vel 
idem quod supra, nempe ornamenta varia quibus sponsa con¬ 
decoratur ; metaphorice autem, vel variae virtutes Ecclesiae , 
vel variae observationes, variique Deum colendi ritus ordines¬ 
que religiosi diversi. Ecclesia enim dispensatrix est mulli formis 
gralica Dei (I Pel. IV, 10). — Divisiones scilicet gratiarum sunt : 
idem autem Spiritus ; et divisiones ministrationum sinit : idem 
autem Dominus ; el divisiones operationum sunt : idem vero Deus 
qui operatur omnia in omnibus... dividens singulis prout vult. 
\ Cor. XII, 4 seqq. 

Cur autem, Ecclesia sponsa regis cum sit , hic vocatur filia 
regis ? — Resp. 1° Ut adoptio ejus divina significetur, secundum 
illud : Dedit eis filios Dei fieri. Vel 2° vocatur filia regis , id est, 
filia Dei Patris : utpole sponsa unigeniti Filii Patris. Vel 
5° dicitur filia regis , id est, uxor regia, adolescentula et virgo : 
ut significetur perpetua Ecclesiae juvenius. 

16 . Adducentur Regi virgines post eam : proximoe 
ejus afferentur tibi. 

17 . Afferentur in loetitia et exultatione : adducentur 
in templum Regis. 

Ilie laudat Reginam ab ipsius comitatu. Alloquens enim Spon¬ 
sum, etsi in tertia persona, describit sponsae subsequentes 
comites, quasi dicat : Post Ecclesiam, sponsam Christi prin¬ 
cipalem, adducentur etiam ad thalamum tuum , o coelestis 
Sponse, virgines aliae : illae nempe, quae reginae fuerint pro¬ 
ximae, conjunctae et similes, quaeque supra vocatae sunt filia} 
regum in honore , nimirum Regis glorioso famulatui peculiariter 
consecratae. — Hae autem quaenam significantur ? 1° Animae 
selectae, quae virginitatem suam Deo consecrarunt. — 2° Omnes 
Ecclesiae particulares, quae Ecclesiae Romano-Catholicae adhae¬ 
rent et obediunt. — o° Si per sponsam Christi principalem 
intelligatur Beata Virgo Maria, post eam venientes erunt omnes 
virgines, reginam virginum imitantes. 

Addendo : Afferentur in Icetilia et exaltatione : adducentur in 
templum Regis, explicat gaudium tam multiplicium nuptiarum. 
— Adducentur in regis domum seu palatium : quod est tem¬ 
plum, sive coelum ; eoque introducentur cum magna laetitia 
sua , et applausu totius curiae coelestis. Fortasse hic respicitur 
canticum illud , quod soli Virginum choro in coelesti regno 
cantare licet : Et cantabant quasi canticum novum ante sedem... 

Hi sunt qui cum mulieribus non sunt coinquinati : virgines enim 
sunt. Hi sequuntur Agnum quocumque iefii. Apoc. XIV, 5. 4. 

18 . Pro patribus tuis nati sunt tibi filii : constitues 
eos principes super omnem terram. 

19 . Memores erunt nominis tui , in omni genera¬ 
tione et generationem. 

20 . Propterea populi confitebuntur tibi in aeternum, 
et in saeculum socculi. 

Quarta pars : laus filiorum. —Post expositam dignitatem ac 
gloriam Sponsi et sponsa), transit propheta ad Fructum nup¬ 
tiarum, dicens : nascituram ex hoc matrimonio Felicissimam 
prolem, quae toti orbi terrarum imperatura sit, Deique gloriam 
celebratura in aeternum. 

In his verbis, pro patribus tuis , pronomen tuis , ut commu¬ 
nius censent Patres, est referendum ad sponsam, quae supra 
est jussa oblivisci paternam domum, adeoque majores seu 
patres suos ; et sensus est : Pro patribus quos habuisti , o 
sponsa, id est, pro patriarchis et prophetis ; nec non pro patri¬ 
bus quos reliquisti in gentilitate, et quorum oblivisci jussa es : 
nati sunt tibi filii, Apostoli nimirum et apostolici viri, orbis 
terrarum principes et legislatores : Constitues eos principes 
super omnem terram. Scilicet pro duodecim Patriarchis, prin¬ 
cipibus tribuum Israel, nati sunt duodecim Apostoli, principes 
mundi ; et hi vicissim, Patres effecti eorum quos in Christo 
genuerunt, locum dederunt filiis, Episcopis nempe et Eccle¬ 
siarum rectoribus; quae generatio perpetua sancta) Matris 
Ecclesiae, principatum obtinet in universo mundo. 

Duo sequentes versiculi, 19 et 20, explicant regiae sobolis 
nobilitatem ; sinmlque encomium Regis et psalmum conclu¬ 
dunt : significando nimirum, fore ut sancta proles ex tam 
sancto connubio nascilura, non alium habitura sit finem nisi 
perpetuam Dei laudem. — Praedicitur hic Ecclesiae indefectibi- 
litas et perpetua sanctitas. 

19. Memores erunt nominis tui , Domine... omnes illi filii, 
inquit, per successivas generationes nascituri, memores erunt 
nominis tui, o Deus, ut illud laudent ac praedicent ; ex quo 
sequetur, ut populi fideles ab ipsis instituti , laudes tuas 
similiter celebrent : 

20. Propterea populi confitebuntur tibi in wternum, et in sw- 
culum sieculi. Scilicet laudabunt te in hac vita et in futura. 
Etsi enim in patria cessabunt preces et lacrymae ; laudatio 
tamen et glorificatio non cessabunt. 

Spectavimus ha)c ultima verba ut directa ad Deum Patrem ; 

intelligi quoque possunt ut dicta ad Christum Regem , cujus 
nomen una cum Deo Patre et Spiritu sancio ab Ecclesia lau¬ 
dabitur in aeternum. 


Sensus liturgicus. 

Psalmus Eructavit recitatur, 1° in Nativitate, Circumcisione 
et Transfiguratione Domini ; 2° in festis B. M. Virginis, caete- 
rarumque Virginum ; 5° in festis Apostolorum. 

1° ln festis mysteriorum Christi, Ecclesia, ut palet. Sponsi 
suf laudes celebrat et decora ; eumque contemplatur ut spe¬ 
ciosum forma prae (iliis hominum. — Porro si celebrat Nativi¬ 
tatem , peculiarius elucere illam pulchritudinem videt in 
suavissima Verbi incarnati infantia , atque in regia ipsius 
paupertate ; — si celebrat Circumcisionem, in signaculo cir¬ 
cumcisionis, et in nomine Jesu, quod puero imponitur, 
tanquam iri regiis insignibus ; — si celebrat Transfigurationem, 
in manifestatione coelestis illius claritatis , qua resplenduit 
facies ejus sicut sol,«et vestimenta ejus facta sunt alba sicut nix. 

2° Infestis B. M. Virginis, Ecclesia, Dei Genitricem consi¬ 
derans ut coeli Reginam ac Spiritus sancti Sponsam , eam 
celebrat primum indirecte : laudando Regem, Filium ejus, 
cujus gloria in ipsam redundat ; secundo directe , ipsam 
intuendo, ut adstantem a dextris Regis, in vestitu deaurato. 

Caelerae Virgines, Christi sponsae, similiter laudantur primum 
in Sponso suo glorioso ; deinde in se ipsis, quatenus Beatis¬ 
simae Virgini Mariae, Virginum Reginae similes factae sunt, 
ejusque vestigia secutae ; adeo ut ad eas praecipue pertineat 
illud : Adducentur Regi virgines post eam , proximae ejus affe¬ 
rentur tibi : afferentur in laetitia et exultatione , adducentur in 
templum Regis. 

5° In festis Apostolorum, Beati Apostoli celebrantur primo 
indirecte : nimirum in Christo Rege, cujus sunt electi milites ; 
et in Ecclesia, cujus simul sunt fundatores et ornamentum, 
secundum illud : Ei murus civitatis habens fundamenta duode¬ 
cim ; et in ipsis duodecim nomina duodecim apostolorum Agni — 
Et fundamenta muri civitatis omni lapide pretioso ornata (Apoe. 
XXI, 14, 19). — Secundo, laudantur in se, quatenus principes 
constituti super terram, ut regnumjustitiae tueantur ; eorumque 
regimine sanctificati populi, confiteantur Domino in aeternum, 
et in saeculum saeculi. 

PSALMUS XLY. 

Veiis noster refugium et virtus. 


1. Deus noster refugium 
et virtus : adjutor in tribu¬ 
lationibus qum invenerunt 
nos nimis ( 4 ). 

2. Propterea non timebi¬ 
mus dum turbabitur terra : 
et transferentur montes in 
cor maris. 

3. Sonuerunt et turbatae 
sunt aquae eorum : contur¬ 
bati sunt montes in fortitu¬ 
dine ejus. 

4. Fluminis impetus lae¬ 
tificat civitatem Dei : sanc- 
tificavit tabernaculum suum 
Altissimus ( 2 ). 

5. Deus in medio ejus, 
non commovebitur : adju¬ 
vabit eam Deus mane dilu¬ 
culo. 

6. Conturbatae sunt gen¬ 
tes, et inclinata sunt regna : 
dedit vocem suam, mota est 
terra. 

7. Dominus virtutum 110 - 
biscum : susceptor noster 
Deus Jacob. 

8. Venite, et videte opera 
Domini, quae posuit prodigia 
super terram, auferens bel¬ 
la usque ad finem terrae. 

9. Arcum conteret , et 
confringet arma : et scuta 
comburet igni. 


1. Deus noster refugium nobis 
est et fortitudo : adjutor in tribula¬ 
tionibus qucc invenerunt nos nimis. 


2. Propterea non timebimus etiam 
dum funditus turbabitur terra, et 
excussi montes transferentur t in 
medium mare. 

3. Et reipsa sonuerunt et turbatio 
sunt aqua? marium , concussique 
sunt montes forti brachio Dei. 


4. At interim flumen abundans 
lsetificat civitatem Dei : quia hanc 
sanctificavit sibi in tabernaculum 
Altissimus. 

5. Vere Deus in medio ejus . 
ideoque non commovebitur : sed 
adjuvabit eam Deus semper prom¬ 
ptissime. 

G. Conturbata? quidem sunt 
gentes , et labefactasunt regna : 
et ubi misit Dominus vocem tonitrui 
sui, mota est universa terra. 

7. Tunc autem Dominus exer¬ 
cituum nobiscum manet : protector 
noster Deus Jacob. 

8. Quin imo, venite, videte opera 
Domini , et prodigia qua? posuit, 
super terram : auferendo bella ab 
orbe terrarum. 

9. Ecce arcum contrivit et con¬ 
fregit arma : et scuta combussit 
igne. 


(1) Juxta hebra?um ‘. Adjutor in tribulationibus inventus est validus. 

(2) Juxta hebraeum : Ftuminus rivuli laetificant civitatem Dei , sanc¬ 
tuarium tabernaculi Altissimi. 

10. Vacate, et videte quo¬ 
niam ego sum Deus : exal¬ 
tabor in Cientibus , et exal¬ 
tabor in terra. 


10. Vacate igitur, et ex his co¬ 
gnoscite quoniam ego sum Deus , 
qui solus exaltabor in Gentibus et 
exaltabor in terra. 


11. Dominus virtutum 
nobiscum : susceptor noster 
Deus Jacob. 


11. Nos itaque merito cantabimus 
semper : Dominus virtutum no¬ 
biscum : susceptor noster Deus 
Jacob. 


Explicatio. 


Argumentum. — Praesens psalmus, ait Jansenius, compositus 
putatur occasione victoria) Davidi concessa) de omnibus suis 
circumquaque inimicis, regno suo infestis ; aut, secundum alios, 
occasione liberationis , qua, tempore Ezechia) regis , populum 
Juda et civitatem Jerusalem Dominus liberavit ab obsidione 
Assyriorum, plaga magna illos cadens, et suis pacem pra)bens. 
Est itaque gratulatio pro insigni aliquo auxilio , (iliis Israel et 
sancta) civitati Jerusalem divinitus collato : propter quod dein¬ 
ceps , etiam maximis in periculis , securos se fore canunt ; 
aliasque gentes ad considerationem divina* potentia in populo 
Israel declarata invitant. 

Secundum sensum mysticum , psalmus hic vox est Christi 
fidelium, exullantium in Deo , quod illis a persecutione et 
oppugnatione infidelium tandem liberatis , pacem universalem 
praestiterit : voce evangelica) praedicationis iniquos ac superbos 
daemones conturbando et prosternendo : gentesque , armis 
contra Ecclesiam depositis, fidei subjiciendo. 

I. Deus tuetur populum suum ab omni malo. 

II. Deus laetificat populum suum omni bono. 

1 . Deus noster refugium et virtus : adjutor in tribula¬ 
tionibus, quoe invenerunt nos nimis. 

Testantur populi Deo dicati, se Deum habere protectorem 
et adjutorem in omnigena tribulatione sua. Deus noster , 
inquiunt, refugium et virtus... scilicet refugium tutissimum 
quando fugiendum est , et virtus quando pugnandum ac sus¬ 
tinendum : utroque autem tempore ipse Deus omnipotens est 
adjutor populo suo, nempe modo incolumitatem ei praebendo . 
modo etiam victoriam et omnia bona pacis. — In tribulationibus 
quas invenerunt nos nimis : id est qua) multa; et graves inva¬ 
serunt nos ; — nisi praeferatur lectio hebraica : Adjutor Deus 
in tribulationibus inventus csl validus. 

Hinc, ex firmissima illa fide de adjutorio Dei , quod nunc 
iterum insigni effectu experti sunt, maxima fiducia impleti 
addunt, se nihil timere : 

2. Propter ea non timebimus dum turbabitur terra : 
et transferentur montes in cor maris. 

3. Sonuerunt, et turbatoe sunt aquoe eorum ; contur¬ 
bati sunt montes in fortitudine ejus. 

Deo, inquiunt, protegente nos, nihil timebimus, securi 
erimus : etiamsi omnia , terra et mare sus deque vertantur ; 
etiamsi terra ita concutiatur ut montes conjiciantur in cor maris 
(graece, marium) : id est, in medium mare. — Et revera hujus¬ 
modi commotiones vidimus : 5. Sonuerunt el turbaUe sunt aquas 
eorum , id est marium ; conturbati sunt montes in fortitudine ejus , 
id est, Dei : nimirum potentia et robore divini brachii, quod 
solum potest montes movere et tremefacere. 

Mystice hic describuntur , 1° Ecclesiae persecutiones et ten- 
tationes, quae Deo permittente exoriuntur ; 2° perturbatio 
terribilis , qua .mundum in novissimo die concutiet divina 
justitia , quaque omnes impios involvet. — Terra designat 
homines terrenos ; montes , superbos et potentes sreculi ; mare, 
magnitudinem et amaritudinem tribulationum , quibus immer¬ 
gentur impii in die judicii ; turbatio aquarum et montium terro¬ 
rem reproborum. 

4. Fluminis impetus Icetifleat civitatem Dei : sancti - 
ficavit tabernaculum suum Altissimus. 

5. Deus in medio ejus, non commovebitur : adjuvabit 
eam Deus mane dilucido. 

Incipit altera pars, quae bona exponit civitatis Dei, simulque 
rationem explicat securitatis modo indicatae. — Describitur 
scilicet status sancUe civitatis , oppositus conturbationibus 
mundi impii. Civitas Dei possidet flumen Dei, tabernaculum 
Dei, ipsum Deum. 

Fluminis impetus , (hebraice /luminis divisiones, rivuli), indicat 
aquas beneficas et abundantes, oppositas amaris fluctibus saevi 
maris. Ilaec figura forte alludens ad aquas fontis Siloe, ex monte 
Sion defluentes, indicat divinai protectionis abundantiam. 

Sancti ficavit tabernaculum suum Altissimus. En tantae pro.tec- 
tionis ratio : quia civitas Dei est, quam elegii Deus et sanctifi- 
cavit in tabernaculum sibi. Sancti ficavit, id est, separavit ab 
omni profano contactu et violatione hanc civitatem, tanquam 
rem et habitationem suam. Sanctificare, separationem indicat 
rei sacrae a profanis. 

Mystice, civitas Dei est Ecclesia, — vel Beata Virgo Maria, 
— aut alia quaevis anima sancta : haec enim templa ac taberna¬ 
cula sibi sanctificavil Allissimus. — Flamen laetificans , esi abun¬ 
dantia gratiarum in hoc saeculo, vel torrens voluptatum in 
futuro. Ostendit mihi fluvium aquae vitee, splendidum tanquam 
crystallum , procedentem cie sede Dei et Agni (Apoc. XXII, 1). — 
Nonnulli, etsi minus recte, flumen accipiunt in malam partem, 
• pro impetu tribulationum, qui non nocet Ecclesiae sed eam 
laetificat. 

5. Deus in medio ejus , non commovebitur.. . IIoc opponitur 
instabilitati terrae et montium. Civitas Dei nulla perturbatione 
movebitur, quia Deus est in medio ejus , in corde ejus, praesen- 
tissimus ei manet, ut eam adjuvet. Adjuvabit eam Deus , et qui¬ 
dem mane dilucido : id est mature, opportune, prompte. — 
Mystice vero, in exortu diei, seu incipiente die felicitatis aeternae, 
civitati suae laetitiam et stabilitatem dabit perfectam. Scriptura 
enim comparat infidelitatis tempus tenebris noctis ; tempus 
fidei, aurorae ; visionem gloriae, claritati diei. Habemus firmio¬ 
rem propheticum sermonem, cui benefacitis attendentes quasi 
lucernae lucenti in caliginoso loco , donec dies illucescat et lucifer 
oriatur in cordibus vestris. II Pet. I, 16. 

6 . Conturbatoe sunt gentes , et inclinata sunt regna : 
dedit vocem suam, mota est terra. 

7 . Dominus virtutum nobiscum : susceptor noster 
Deus Jacob. 

Clarius explicatur illud non commovebitur, et adjuvabit eam 
Deus. Nimirum : Dedit vocem suam, id est, intonuit Dominus 
contra hostes populi sui : ideoque gentes et regna hostilia sta- 
tim nutant et cadunt, imo universa terra contremiscit. Nos 
autem in pace sumus quia Dominus virtutum nobiscum , susceptor 
noster Deus Jacob. 

Mystice, prophetia haec est de spiritualium inimicorum ruina. 
Vox Dei intonans, est vox Evangelii ; vel vox divinae justitiae, 
quae praesertim in fine mundi audietur. —Regna quae corruunt, 
repraesentant regnum Satanae, dominantis in Gentes per idolo¬ 
latriam, et per peccatum in animas ; — repraesentant quoque 
penseculiones varias, et quoslibet spirituales inimicos : hi 
quamvis potentes sint, trement sicut tremit terra, et cadent 
voce Christi Domini : qui est Dominus virtutum , id est, exer¬ 
cituum, nempe Deus omnipotens. 

8 . Venite et videte opera Domini,quoe posuit prodigia 
super terram : auferens bella usque ad finem terree. 

9 . Arcum conteret et confringet arma : et scuta com¬ 
buret igni. 

Hanc Dei erga populum suum protectionem et beneficentiam 
tam mirabilem non sutlicit ut enarret ; vult ut eam omnes 
populi contemplentur. Quare invitat eos , dicens : Yenite , 
considerate opera Domini, seu miracula quibus implevit terram, 
auferendo omnia bella, et ipsa bellica instrumenta destruendo : . 
Arcum conteret et confringet arma, et scuta comburet igni. — 
Praedicitur, bis verbis pax universalis ; fore scilicet, ut illa pax, 
quam Dominus civitati suae dabit, extendatur ad universum 
terrarum orbem. Ilrec autem pax universalis designat, 1 ° fidem 
catliolicam quae pacem Christi continet ; 2° aeternam pacem 
Ecclesiae triumphantis, cujus prospectu Ecclesia »militans in 
bellis sustinendis confirmatur. 


10 . Vacate , et videte quoniam ego sion Deus : exalta¬ 
bor in gentibus , et exaltabor in terra. 


Iterum invitat homines ad considerationem salutarem : et 
quo elficacius persuadeat, inducit ipsum Deum loquentem et 
exhortantem.— Modo dicebat, venite ; nunc, ut ostendat 
quomodo venire oporteat, dicit, vacate : id est, omnem aliam 
curam , praesertim peccaminosam seponite, et mente libera 
atque tranquilla considerate... Sic enim videbitis quoniam ego 
sum Deus : exaltabor in gentibus et exaltabor in terra. Cujus 
sententiae sensus est, 4° evidenter cognoscetis, me Deum Israel, 
esse verum Deum, magnum coram omnibus gentibus et per 
totum orbem terrarum ; 2° sensu mystico, juxta sanctum Ba- 
silium : Cognoscetis, me Jesum Nazarenum, etsi homo esse 
videor sicut caeleri, esse simul verum Deum ; nam cum sus¬ 
pensus fuero in cruce, omnia traham ad me ipsum, et adeo 
exaltabor, ut in nomine meo genu flectatur. 


Dominus virtutum nobiscum : susceptor noster Deus 
Jacob. 

Concluditur psalmus repetitione versus 7 , quo allectus 
pius, qui totius cantici velut fructus est, altissime cordi ma¬ 
neat impressus. 


Sensus liturgicus. 

Psalmus Deus noster refugium , recitatur 1° in Epiphania 
Domini ; 2° in Dedicatione Ecclesiae ; 5° in oflicio Beatie Marhu 


Virginis ; 
tyrum. 


4° in oflicio aliarum Virginum 


5° in oflicio Mar- 

1° In Epiphania Domini imprimis respicitur versiculus 10 : 
Vacate et videte quoniam eqo sum Deus : exaltabor in Gentibus , 
et exaltabor in terra. Ecclesia scilicet cantat felicitatem suam, 
eo quod possideat Christum Regem, protectorem, pacificum, 
dominatorem Gentium. 

2° In Dedicatione Ecclesia), celebratur Christus ut prolector 
ac fons omnis gratiae, habitans nobiscum, in medio nostrum, 
in tabernaculo templi quod sibi sanctificare dignatus est : 
Sanctificavit tabernaculum suum Altissimus. 

5° In officio de Beata, nomine civitatis Dei allegorice spec¬ 
tatur sancta^Dei Genitrix, quse gremio suo Christum portare 
meruit, quam sibi in tabernaculum sanctificavit Altissimus, et 
per quam possidemus Christum ejusque gratias : scilicet per 
quam Dominus virtutum nobiscum, susceptor noster Deus Jacob. 

4° In festis de aliis Virginibus, spectatur mystice corpus 
humanum ut templum ac tabernaculum Dei, quod per casti¬ 
tatem praecipue sanctificandum est. At vero ipse Deus habitans 
in sacrario virginei corporis, ipse est refugium et virtus, adju¬ 
tor in insultibus nimiis quibus humana fragilitas impugnatur : 
Deus in medio ejus , non commovebitur. 

5° In officio Martyrum celebrantur militum Christi certamina, 
fortitudo in Domino, et gloriosi triumphi : Deus noster refu¬ 
gium et virtus... Venite et videte opera Domini, quee posuit pro¬ 
digia super terramArcum conteret et confringet arma... Domi¬ 
nus virtutum nobiscum : susceptor noster Deus Jacob. 


PSALMUS XLYI. 

Omnes gentes , plaudite manibus. 


1. Omnes gentes, plaudite 
manibus : jubilate Deo in 
voce exultationis. 

2. Quoniam Dominus 
excelsus, terribilis : Rex 
magnus super omnem ter¬ 
ram. 

3. Subjecit populos nobis : 
et gentes sub pedibus nos¬ 
tris. 

4. Elegit nobis hseredita- 
tem suam : speciem Jacob, 
quam dilexit. 


1. Omnes gentes, plaudite mani¬ 
bus : jubilate Deo voce ketissima. 


2. Quoniam Christus Dominus 
noster excelsus est, terribilis, et Rex 
magnus super omnem terram. 


3- Ipse per Apostolos subjecit 
nobis populos et gentes universas. 

4. Ipse dedit nobis tanquam filiis 
hiereditatem suam : qum gloria est 
prsedilecti Israelis. 

5. Ascendit Deus in ju¬ 
bilo : et Dominus in voce 
tubae. 

6. Psallite Deo nostro, 
psallite: psallite Regi nostro, 
psallite. 

7. Quoniam Rex omnis 
terrae Deus : psallite sapien¬ 
ter. 

8. Regnabit Deus super 
gentes : Deus sedet super 
sedem sanctam suam. 

9. Principes populorum 
congregati sunt cum Deo 
Abraham : quoniam dii for¬ 
tes terrae vehementer elevati 
sunt. 


5. Ipse primus eo ascendit, Homo- 
Deus, in jubilo : et Dominus trium¬ 
phator, in voce tubm. 

6. Psallite Christo Deo nostro, 
psallite : psallite Regi nostro, psal¬ 
lite. 

7. Quoniam Rex omnis terrae 
Christus Deus : psallite dignissime. 


8. Regnabit Christus Deus no¬ 
ster super gentes, per Apostolos et 
successores eorum : sedens interim 
ad dexteram Patris, Deus et Homo 
super sedem sanctam suam. 

9. Regnabit, inquam, super gen¬ 
tes : nam principes populorum con¬ 
gregati sunt velut in unum populum, 
et subjecti Deo Abraham : et quidem 
hac subjectione, illi principes ac 
velut dii potentes terne, aucti sunt 
gloria maxima. 


Explicalio. 

Argumentum. — Interpretes nonnulli et recentioribus in 
hoc psalmo agi putant, sensu litterali, de translatione seu ascen¬ 
sione Arcte foederis in montem Sion ; SS. Patres autem fere 
unanimiter, celebrari dicunt, non solum sensu spirituali, sed 
etiam litterali, victoriam Christi ejusque ascensionem in coe¬ 
lum. 

I. Gaudium ob Christi victoriam. ' 

II. Gaudium ob Christi ascensionem. 


1 . Omnes gentes , plaudite manibus : jubilate Deo in 
voce exultationis. 

Invitat propheta homines, ut voce et plausibus magnam ani¬ 
mi laetitiam demonstrent, quia magnutn ipsis bonum magnaque 
gloria divinitus data est in Christo. — Invitat autem omnes 
gentes, quia Christus Salvator et Rex est, non Judaeorum tan¬ 
tum, sed omnium Gentium. Ilie sensus colligitur ex gaudendi 
motivis quae sequuntur. 

2 . Quoniam Dominus excelsus , terribilis : Rex ma - 
gnus super omnem terram. 

3. Subjecit populos nobis : et gentes sub pedibus 
nostris. 

4 . Elegit nobis hcereditatem suam : speciem Jacob, 
quam dilexit. 

En tres gaudendi rationes : Domini magnitudo, ejus trium¬ 
phus, adoptio nostra in haeredes ejus. — Quoniam, inquit, 
Dominus excelsus , terribilis... Haec verba in Christo verificanlur, 
qui excelsus est ratione divinitatis ; terribilis , ratione potentiae 
et belli contra peccatum ; Rex magnus super omnem terram , 
ratione Ecclesiae suae catholicae. 

5. Subjecit populos nobis : et gentes sub pedibus nostris. 
Altera laelandi causa est triumphus a Christo pro nobis relatus. 
Sicut olim subjecit gentes Chanaan antiquo populo Israel ; ita 
novo Israel, duodecim Apostolis suis, subjecit omnes gentes 
terrae. Alludit enim propheta .ad victorias Josue de regibus 
Chananaeis (Jos. Cap. I). — Altiore sensu significatur, nobis, 
Christi fidelibus, subjici per Christi gratiam omnes animae 
hostes ; ita ut per ipsam de omnibus triumphemus : Deus 
semper triumphat nos in Christo Jesu. II. Cor. II, 14. 

4. Elegit nobis hcereditatem suam : speciem Jacob , quam di¬ 
lexit. Tertia gaudendi ratio, adoptio nostra in filios Dei per 
Christum : qui non tantum vicit inimicos nostros, sed dedit 
nobis filios Dei fieri et haeredes coeli. 

Sensus verborum est, vel 1° Elegit quosdam ex nobis tan- 
quam haeredilalem suam, seu populum proprium : elegit ex 
nobis, speciem Jacob , quam dilexit , id est, pulchritudinem, ac 
velut fiorem populi Judaici : nempe Apostolos primosque 
discipulos , qui primitivam Ecclesiam constituerent, quosque 
singulariter praedilexit. — Vel 2° melius : Elegit pro nobis, 
ac paravit nobis haereditatem suam coelestem : gratiam nempe 
in hac vita, et gloriam in futura. Haec autem haereditas merito 
vocatur species Jacob , seu gloria Jacobaeorum, Israelilarum, 
h. e. fidelium, fidem ac virtutes Jacob patriarchae sectantium : 
quia revera adeo homines nobilitat, ut per eam efficiantur 
divinas consortes naturas. II Pet. I, 4 (i). 

5. Ascendit Deus in jubilo : et Dominus in voce tubce. 

Altera pars, ascensio Domini in thronum coelestem, ut ibi 
sedeat ad dexteram Patris. — Postquam Christus nobis haere¬ 
ditatem coelestem comparavit, ascendit ut victor gloriosus, in 

(1) Hcec secunda expositio Vulgatse melius convenit cum hebreeo textu, 
qui ab Hieronymo sic vertitur : Elegit nobis hcereditatem nostram : 
gloriam Jacob quam dilexit. 

II. — S. Scripturae. 

jubilo , in voce tubce : quae de spirituali jubilo, deque angelorum 
exultatione atque canticis inlelligenda sunt. — Hic propheta, 
ex admiratione ascensionis, provocat omnes ad acclamandum 
laudibus tantae gloriae, dicens : 

6. Psallite Deo nostro , psallite : psallite Regi nostro , 
psallite. 

. 7. Quoniam Rex omnis terree Deus : psallite sapienter. 

Frequenti repetitione ardorem demonstrat allectus. Psallite , 
inquit , sapienter , id est , intelligenter : nempe non tantum 
modulate et concinne, sed etiam cum intelligentia mysterio¬ 
rum, et cum allectu pietatis , quae psalmis continentur. — 
Hinc patet, quam utile sit quamque menti Ecclesiae conforme, 
Psalmorum studium ac meditatio. 

8. Regnabit Deus super gentes : Deus sectet super 
sedem sanctam suam. 

Jam contemplatur Christum sedentem in coelesti suo throno, 
ad dexteram Patris, unde regnum exercet in terram, et omnes 
gentes moderatur. 

Regnabit , inquit, super gentes : id est, non contentus Israe- 
lilis, qui ipsum ut Regem susceperunt, regnum suum extendet 
ad omnes gentes per Apostolos suos , ipse interim sedens ad 
dexteram Patris , super sedem sanctam suam : id est, super 
sedem sanctitatis et justitiae, ad quam peccatum aut immunditia 
ulla accedere nequit. 

9. Principes populorum congregati sunt cum Deo 
Abraham : quoniam dii fortes terrae vehementer elevati 
sunt. 

His ultimis verbis declarat, quomodo regnaturus sit Chri¬ 
stus super Gentes, cum tamen ipse Rex sit Israeli promissus. 
Principes , inquit, populorum , videlicet gentilium , congregati 
sunt cum Deo Abraham , id est, ad eum accesserunt, eum ut 
Deum suum agnoscentes , devicti verbo Apostolorum. — 
Quoniam dii fortes terree , vehementer elevati sunt : id inlelli- 
gendum videtur de principibus populorum, hoc sensu : Prin¬ 
cipes populorum subjecerunt se Deo Abraham : et quidem hac 
subjectione, quamvis ratione potentia 1 sint velut dii in terra, 
vehementer tamen elevati sunt : ex idololatris nimirum et 
servis diaboli, regenerati in lilios Dei veri et vivi. 

Illud dii fortes terrte , juxta lectionem vulgatae, inlelligi quo¬ 
que potest de Apostolis , qui adeo repleti sunt Spiritu sancto 

ac divina virlule ex alio , ut lanquam dii apparuerint in terra , 
quibus principes populorum resistere non potuerint (i). 

Sensus liturgicus. 

Psalmus iste jubilatione plenus , recitatur l°in festo SS. Tri¬ 
nitatis ; 2° in Epiphania et Ascensione Domini ; 5° in festis 
Apostolorum. 

1° In festo SS. Trinitatis , est canticum jubilationis quo 
SS.Trinitatis majestatem laudat et exaltat Ecclesia. Scilicet quae 
de Christi gloria dicuntur in hoc psalmo, Dei trini et unius gloriae 
accommodat. Rectissime quidem : cum Christus omnisque gloria 
ejus, ulpote divinum opus ad extra, effectio sit totius SS. Tri¬ 
nitatis. 

2° In Epiphania et Ascensione, celebratur Christus ut Rex, 
cui subjecti sunt omnes gentes ac reges terrae , quique ascendit 
in regiam sedem suam ut omnibus imperef: quapropter plausus 
ei ac laudes magnificae deferuntur : Omnes gentes plaudite... 
psallite Beo nostro... psallite Regi nostro. — In Epiphania 
peculiariter respiciuntur haec verba : Principes populorum con¬ 
gregati sunt cum Deo Abraham. In Ascensione vero, ista : 
Ascendit Deus in jubilo, et Dominus in voce tubce. 

5° Infestis Apostolorum, Ecclesia hoc psalmo celebrat sanctos 
Apostolos , lum ut Christi regni praecones et propagatores; 
tum ut jChristi Regis in terris vicarios , qui ipsimet nomine 
Christi , reges terrae et populos regunt auctoritate divina, tan- 
quam dii fortes terrae : Principes populorum congregati sunt cum 
Deo Abraham : quoniam dii fortes terree vehementer elevati sunt. 


PSALMUS XLVII. 

Magnus Dominus et laudabilis nimis. 


1. Magnus Dominus et 
laudabilis nimis , in civitate 
Dei nostri, in monte sancto 
ejus. 

2. Fundatur exultatione 
universae terrae mons Sion : 


1. Magnus Dominus et laudabilis 
valde : praecipue in civitate Dei 
nostri, posita in monte sancto ejus. 


2. Constitutus est cum gaudio 
universae terrae mons Sion : latus 


(1) Prior expositio magis congruit cum textu hebrceo , qui sic videtur 
intelligendus : Principes populorum congregati sunt cum populo Dei 
Abraham : quoniam Dei- (possessio) sunt princ\pes potenlisshni terra; : 
vehementer elevatus est (Deus). 

latera aquilonis, civitas Regis 
magni (i). 

3. Deus in domibus ejus 
cognoscetur : cum suscipiet 
eam ( 2 ). 

4. Quoniam ecce reges 
terrae congregati sunt : con¬ 
venerunt in unum. 

5. Ipsi videntes sic ad¬ 
mirati sunt, conturbati sunt, 
commoti sunt: tremor appre¬ 
hendit eos. 

6. Ibi dolores ut partu¬ 
rientis : in spiritu vehementi 
conteres naves Tharsis. 

7. Sicut audivimus , sic 
vidimus in civitate Domini 
virtutum, in civitate Dei 
nostri ; Deus fundavit eam 
in aeternum. 

8. Suscepimus , Deus, 
misericordiam tuam in me¬ 
dio templi tui. 

9. Secundum nomen 
tuum, Deus, sic et laus tua 
in fines terrae : justitia plena 
est dextera tua (a). 

10 . Laetetur mons Sion, 
et exultent filiae Judae, pro¬ 
pter judicia tua, Domine. 

11. Circumdate Sion, et 
complectimini eam : nar¬ 
rate in turribus ejus ( 4 ). 

12. Ponite corda vestra 


septentrionale, civitas Regis magni. 

% 

3. Deus in domibus ac templis 
hujus civitatis cognoscetur : quippe 
quam suscepit protegendam. 

4. Quoniam ecce reges terne con¬ 
gregati sunt contra eam, et convene¬ 
runt in unum. 

5. Sed ipsi, videntes eam propius, 
subito admirati sunt , simulque 
conturbati sunt et commoti sunt : 
statimque tremor ac stupor appre¬ 
hendit eos. 

6. Tunc experientur velut dolores 
parturientium : quia tu , Domine, 
conteres eos, sicut vento vehementi 
conterere soles naves Tharsis. 

7. Sicut audivimus praedictum , 
sic impletum vidimus in civitate 
Domini virtutum , in civitate Dei 
nostri : Deus stabilivit eam inex¬ 
pugnabilem in aeternum. 

8. Suscepimus , Deus , miseri¬ 
cordiam tuam in medio templi tui. 


9. Hinc , sicut nomen tuum, 
Deus, ita et laus tua extenditur in 
fines terree : quia justitia plena est 
dextera tua. 

10. Laetetur itaque mons Sion, 
et exultent filiae Judae : propter 
decreta misericordissima tua. Do¬ 
mine. — Vos autem beati cives 
Jerusalem, 

11. Circuite Sion, et complecti¬ 
mini eam oculis, numerate turres 
ejus ; 

12. Applicate animum ad consi¬ 


ti) Juxta hebraeum : Speciose eminens , gaudium universae terree est 
mons Sion , latus septentrionale (Jerosolymae, locus ubi sita est) civitas 
regis magni. 

(2) In hebraeo : Deus in domibus ejus innotescet ut refugium (ut prote¬ 
ctor). 

(3) In hebraeo hodie : Justitia plena est omnis terra. 

(4) In hebraeo : Obite Sionem , et circuite eam , numerate turres ejus. 

in virtute ejus, et distribuite 
domos ejus (i), ut enarretis 
in progenie altera. 

13. Quoniam hic est Deus, 
Deus noster in aeternum et 
in saeculum saeculi : ipse re¬ 
get nos in saecula. 


derandam fortitudinem ejus, dis¬ 
tincte spectate palatia ejus : ut 
enarretis generationi alteri. 

13. Quoniam hic est Deus , Deus 
noster in teternum, et in saeculum 
saeculi : ipse reget nos in saecula. 


Explicatio. 

Argumentum. — Psalmus iste generalim speciatus, est can¬ 
ticum laudis ob firmissimam constitutionem civitatis sanctae in 
monte Sion. —Haec autem civitas est, vel simpliciter Ecclesia, 
ut censent latini Patres ; vel, juxta Patres graecos, est Ecclesia 
non simpliciter ac directe spectata, sed sub figura Jerusalem 
Judaicae, post captivitatem Babylonicam reaedificatae. Admitti 
potest, utrumque sensum a Spiritu sancto esse intentum ; ita 
ut litteraliter, saltem aliquousque, urbem Jerusalem, spirilua- 
liler vero et potissimum respexerit Ecclesiam Christi. 

I. Quomodo civitas sancta sit constituta. 

II. Quomodo frustra impugnetur. 

III. Quomodo Deus in ea laudetur. 

1. Magnus Dominus et laudabilis nimis : in civitate 
Dei nostri , in monte sancto ejus. 

Aspiciens propheta civitatem sanctam, et in ea effulgentem 
admirans gloriam Domini, exclamat : Magnus Dominus et 
laudabilis nimis... quasi diceret : Deus quidem ubique lauda¬ 
bilis est ; sed in Jerusalem et in monte Sion, ipsius cultui 
consecrato, praecipue ejus magnitudo apparei, ejusque laus 
potissimum est celebranda. — Laudaturus propheta sanctam 
civitatem, incipit a laude Dei, a quo illa omnem gloriam suam 
accipit. 

In monte sancto ejus... Dominus locum cultui suo desti¬ 
natum voluit esse montem, ut hoc situ atque hac imagine 
fidelium mentes elevarentur in coelum. — Spiritualiter signi¬ 
ficatur Ecclesia, civitas super montem posita, ad quam omnes 
gentes adoratur® Deum undique ascendunt. 


(1) In hebreeo : Advertite animum ad antemurale ejus t discernite pala¬ 
tia ejus , ut enarretis celati posterce. 

2. Fundatur exultatione universce terree mons Sion : 
latera aquilonis , civitas Regis magni. 

Sensus esi : Splendide exsurgit cum magno gaudio universie 
terrae mons Sion, qui extenditur ad latus septentrionale Jeru- 
salem, et in quo sita est civitas Regis magni. 

Mons Sion appellatur latera aquilonis : quia situs in regione 
septentrionali urbis Jerusalem. — Dicitur etiam civitas Regis 
magni : quia iu eo exstructa erat arx, seu civitas David (II Reg. 
V, 9) ; et quia postea in eodem monte, etsi meridiem versus, 
aedificatum est templum Dei. 

Sensu spirituali significatur mirabilis structura Ecclesiae , 
sive terrestris sive coelestis, ex lapidibus vivis ; et, sensu con¬ 
sequenti, aedificatio templi Dei in animabus fidelium, gauden¬ 
tibus angelis et sanctis : Gaudium erit coram angelis Dei super 
uno peccatore poenitentiam agente ( Luc. XV, 10). — Ecclesia 
dicitur non tantum mons Sion , sed latera aquilonis : ut insi¬ 
nuetur, eam esse quasi murum ac munimentum, oppositum 
aquiloni spirituali, i. e. flamini spirituum immundorum, a 
quibus fideles in Ecclesia tuli quiescunt. 

Nomine Regis magni spiritualiter intelligitur Deus et Christus, 
aedificator ac Rex Ecclesiae. 

3. Deus in domibus ejus cognoscetur , cum suscipiet 
eam. 

Explicat quomodo illa civitas sit civitas Dei, Regis magni : 
Deus, inquit, ab omnibus ejus incolis cognoscetur et coletur ; 
— vel cognoscetur vere in domibus ejus habitare, siquidem 
suscipiet eam contra omnes hostes protegendam ac defenden¬ 
dam. 

Vox domus ejus designat singula civitatis palatia, vel eorum 
incolas ; spiritualiter vero, singulas dioeceses et paroecias quae 
Ecclesiam catholicam constituunt ; singula quoque templa ; 
imo singula fidelium corda, quae habitacula sunt Spiritus 
sancti. 

4. Quoniam ecce reges terree congregati sunt : conve¬ 
nerunt in unum. 

5. Ipsi videntes , sic admirati sunt , conturbati sunt , 
commoti sunt : tremor apprehendit eos. 

9. Ibi dolores ut parturientis : in spiritu vehementi 
conteres naves Tharsis. 

Secunda pars , quomodo civitas sancta frustra impugnetur, 
seu quomodo suos inimicos devincat. 

Versiculi citati expositionem secundariam, de Jerusalem 
Judaica vix patiuntur ; de Ecclesia vero explicantur copiose ac 
diversimode. Etenim eos exponunt latini Patres de gentilibus 
conversis ad fidem ; graeci vero, de gentilibus oppugnantibus 
fidem. Utraque expositio vera est , et una cum altera non 
pugnat. 

Scilicet adversarii Ecclesiae omnes vincuntur, sive per Dei 
misericordiam, sive per justitiam ejus. — Si misericordiae se 
vinci permittunt , et convertuntur : tunc videntes miracula 
mirantur, timore salutari moventur, dolent peccata sua, et 
juvante Spiritus sancti gratia, obstacula salutis quaelibet confrin¬ 
gunt ; et sic, in unum populum Dei, in unam Ecclesiam congre¬ 
gantur. — Si misericordiae resistunt et suis peccatis ac perse¬ 
cutionibus divinam justitiam provocant : tunc quantumvis 
conjurati et potentes sini, mirabuntur potentiam majorem in 
Martyribus , et in illa Ecclesia inermi, a qua tandem conteren¬ 
tur sicut naves saevissima procella. 

Quod dicitur : Sic admirati sunt , id est stalim admirati sunt, 
ut primum viderunt ; statimque tremor ac stupor apprehendit 
eos. 

Conteres naves Tharsis... De nomine Tharsis disputatur. Alii 
volunt significari Tarsum Ciliciae, alii Carthaginem, alii proba¬ 
bilius existimant agi de India , quae regio indicari videtur hoc 
alio loco : Classis Salomonis... ibat in Tharsis, deferens inde 
aurum , et argentum, et dentes elephantorum , et simias et pavos. 
III Reg. X, 22. 

7. Sicut audivimus, sic vidimus in civitate Domini 
virtutum, in civitate Dei nostri : Deus fundavit eam in 
ceternum . 

Incipit Pars tertia : laus Dei in civitate sancta. — Citatus 
textus iterum de Judaica Jerusalem intelligi minime potest, 
quae nequaquam aeternitatis promissionem accepit. Sunt autem 
verba filiorum Ecclesiae, qui betantur se oculis suis jam impleta 
videre , quae de Ecclesiae stabilitate praedixerunt Propheta; 
antiqui, Christus, et Apostoli. Sicut audivimus, sic vidimus... 

8 . Suscepimus , Deus, misericordiam tuam in medio 
templi tui. 

Addunt fideles , hanc stabilitatem , aliaque Ecclesia; bona 
tribuenda esse soli misericordiae Dei : quam, inquiunt, con¬ 
secuti sumus in medio templi , ubi eam imploravimus. — Illa 
misericordia Dei in templo suscepta et suscipienda, est omne 
Dei auxilium, sunt Ecclesiae sacramenta, sunt Spiritus sancti 

dona, imo est ipsa Christi humanitas. Quapropter S. Bernar- 
dus, imo ipsa Ecclesia, verba h*c festo Purificationis accom¬ 
modat , quando Christus in templo est praesentalus et a 
Simeone, fidelium personam gerente, susceptus. 

9. Secundum nomen tuum , Deus , sic et laus tua in 
fines terree : justitia plena est dextera tua. 

Pergunt fideles laudare Deum ob misericordiam susceptam , 
quasi dicerent : Merito igitur laus tua tanta est quantum 
nomen tuum, nempe implens universam terram. — Illud enim 
secundum, proportionem indicat. — Materiam laudis praeci¬ 
puam subjungunt, justitiam, qua pios defendit, impios punit; 
quaque dextera ejus, i. e. omnis operatio ejus, ita est plena, ut 
nihil injusti locum in ea habere possit. 

10. Loetetur mons Sion , et exultent filice Juclce , prop¬ 
ter judicia tua , Domine. 

Ex eo quod dictum est de justitia Dei, invitat ipse propheta 
civitatem sanctam ad laetandum in Domino , propter judicia 
ejus: id est, propter justitiam, qua montem Sion ei filias Judae 
contra hostes defenderit. 

Sicut mons Sion litteraliter est Jerusalem , ita filice Judie 
sunt castella et oppida Jerosolymae subjecta. — Spiritualiter , 
Inec designant Ecclesiam Romanam et reliquas Ecclesias ei 
subjectas et unilas; vel etiam , per montem Sion et per filias 
Judae intelligitur universa societas fidelium , et animae sanctae 
singulae , speciatimque Virgines. — Sunt qui nomine montis 
etiam innui censent viros perfectos ; nomine vero filiarum ani¬ 
mas imperfectas ac debiles. 

11. Circumdate Sion , et complectimini eam : narrate 
in turribus ejus. 

12. Ponite corda vestra in virtute ejus : et distribuite 
domos ejus , id enarretis in progenie altera. 

Ad finem psalmi, juxta quosdam interpretes, hortatur pro¬ 
pheta homines ad aedificationem et munitionem sanctae civita¬ 
tis, ut poslerilas mirabilia Domini apte doceatur. — At vero , 
non agitur de aedificanda sancta civitate ; quippe quae dudum 
fundata est, et adeo bene munita, ut reges solo aspectu ejus 
terrore perculsi recesserint. 

Itaque, juxta veriorem sententiam , propheta invitat omnes, 
ut tantum splendorem , tamque miram ab hostium insultibus 
praeservationem in sancta civitate contemplentur. 

11 . Circumdate , inquit, i. e. circuite Sion, et perlustrate 
eam undique : turres ejus numerale, murorum munimenta 
diligenter inspicite, palatiorum magnificentiam intuemini. 

12. Ponite corda vestra in virtute ejus... Ut saepe alibi, cor 
hic pro mente sumitur . virtus vero pro robore atque ambitu 
murorum ; et sensus juxta textum hebraicum est : Applicate 
mentem ad (animadvertite) firmitatem murorum ejus. 

Et distribuite domos ejus hebraice : separate, discernite , id 
est, distincte considerate palatia ejus. — Porro turres, moenia, 
palatia Jerusalem, spiritualiter significant sublimitatem doc¬ 
trinae, robur gratiae et sacramentorum , magnificentiam chari- 
tatis, etc., quibus Ecclesia insignitur. 

Ut enarretis in progenie altera : id est, ut tantum hujus civi¬ 
tatis decorem , laniumque robur ejus filiis vestris enarrare 
ininutalim possitis : quo fiet, ut vobiscum agnoscant Dei 
magnalia, Deumque laudent, dicentes : 

13 . Quoniam hic est Deus , Deus noster in oeternum 
et in saeculum saeculi : ipse reget nos in saecula. 

Sensus est : Hic Deus, qui fecit mirabilia in civitate sancta 
Jerusalem, ipse est Deus noster in aeternum : nunquam ab 
ipso recedemus , nec ipse recedet a nobis ; nos erimus in 
aeternum populus ejus , et ipse Deus noster erit ac Rex, qui 
reget nos in scecula. 


Sensus liturgicus. 

Psalmus XLVII pertinet ad officium 1° Nativitatis Domini ; 
2° Pentecostes ; 5° SS. Trinitatis ; 4° Dedicationis Ecclesiae ; 
5° sanctarum Virginum. 

1° In festo Nativitatis celebratur hoc psalmo adventus Christi, 
ejusque regni exordium in Judaea. Magnus Dominus et laudabilis 
nimis : in civitate Dei nostri , in monte sancto ejus... suscepimus , 
Deus, misericordiam tuam in medio templi tui... Quoniam hic 
est Deus , Deus noster in aeternum,.., 

2° In festo Pentecostes, celebratur adventus Spiritus sancti, 
et exordium Ecclesiae in monte Sion, inde propagandae in uni¬ 
versum orbem, stupentibus Regibus terne : Fundatur exal¬ 
tatione universce terree mons Sion... Quoniam ecce reges terra ? 
congregati sunt... in spiritu vehementi conteres naves Tharsis... 
Secundum nomen tuum, Deus, sic et laus tua in fines terrae... 
Circumdate Sion et complectimini eam... 

5° In festo SS. Trinitatis , laudatur SS. Trinitas ut tundalrix 
Ecclesiae. Magnus Dominus et laudabilis nimis in civitate Dei 
nostri... Quoniam hic est Deus, Deus noster in teternum et in 
saeculum scecidi : ipse reget nos in saecula. 

4° In Dedicatione Ecclesia), respicitur templum consecratum 
tanquam imago Ecclesiie calholicte, a Domino fundalse, et tan- 
quam una e domibus sanctae civitatis. Deus in domibus ejus 
cognoscetur , cum suscipiet eam... Suscepimus , Deus , misericor¬ 
diam luam in medio templi lui. 

5° In officio de Virginibus , spectantur sanctae Virgines ut 
templa domusque mysticae Dei, per virginitatem Christo pecu¬ 
liariter consecratae. Quae quidem apertius significantur verbis 
istis : Deus in domibus ejus cognoscetur cum suscipiet eam.t. 
Lcetclur mons Sion et exultent filice Judce propler judicia tua, 
Domine. 


PSALMUS L. 

Miserere mei , Deus. 


1. Miserere mei , Deus , 
secundum magnam miseri¬ 
cordiam tuam. 

2. Et secundum multitu¬ 
dinem miserationum tuarum, 
dele iniquitatem meam. 

3. Amplius lava me ab 
iniquitate mea : et a peccato 
meo munda me. 

4. Quoniam iniquitatem 
meam ego cognosco : et pec¬ 
catum meum contra me est 
semper. 

5. Tibi soli peccavi, et 
malum coram te feci : ut 
justificeris in sermonibus 
tuis, et vincas cum judicaris. 

6. Ecce enim in iniquita¬ 
tibus conceptus sum : et in 
peccatis concepit me mater 
mea (i). 


1. Miserere mei , Deus , agendo 
mecum secundum magnam miseri¬ 
cordiam tuam. 

2. Et agendo secundum multitu¬ 
dinem miserationum tuarum , dele 
iniquitatem meam. 

3. Amplius et amplius lava me 
ab iniquitate mea ; et a peccato meo 
penitus munda me. 

4. Quoniam iniquitatem meam 
ego agnosco, et peccatum meum prae 
oculis meis est semper. 


5. Contra te solum peccavi, et 
quod malum in oculis tuis est, feci. 
Sed miserere, inquam , mei: sic 
enim fiet, ut justus et verax appa¬ 
reas in tuis promissis de regni mei 
stabilitate ; utque vincas in judicio, 
seu vincas judicia hominumde fideli¬ 
tate tua‘erga me peccatorem. 

G. Equidem ecce in iniquitate con¬ 
ceptus sum ; et ui peccato concepit 
me mater mea : 


(1) In hebraeo : Ecce in iniquitate conceptus sum , et in peccato peperit 
me mater mea. 

7. Ecce enim veritatem 
dilexisti : incerta et occulta 
sapientiae tuae manifestasti 
mihi. 

8. Asperges me hyssopo, 
et mundabor : lavabis me, 
et super nivem dealbabor. 

9. Auditui meo dabis 
gaudium et laetitiam: et exul- 
tabunt ossa humiliata. 

10. Averte faciem tuam a 
peccatis meis : et omnes ini¬ 
quitates meas dele. 

11. Cor mundum crea in 
me, Deus : et spiritum re¬ 
ctum innova in visceribus 
meis. 

12. Ne projicias me a facie 
tua : et spiritum sanctum 
tuum ne auferas a me. 

13. Redde mihi laetitiam 
salutaris tui : et spiritu prin¬ 
cipali confirma me. 

14. Docebo iniquos vias 
tuas : et impii ad te conver¬ 
tentur. 

15. Libera me de sangui¬ 
nibus, Deus, Deus salutis 
meae : et exultabit lingua mea 
justitiam tuam. 

16. Domine, labia mea 
aperies : et os meum annun¬ 
tiabit laudem tuam. 

17. Quoniam si voluisses 
sacrificium,dedissem utique: 
holocaustis non delectaberis. 

18. Sacrificium Deo spiri¬ 
tus contribulatus : cor con¬ 
tritum et humiliatum, Deus, 
non despicies. 

19. Benigne fac, Domine, 


7. Nihilominus ecce tu, veritatis 
et misericordiae amator, dignatus es 
incerta et occultamysteria sapientke 
tute manifestare mihi. Ergo etiam 
summae ingratitudinis reus sum. 

8. Asperges me hyssopo expiatio¬ 
nis, et mundabor : lavabis me, et 
super nivem dealbabor. 

9. Auditui meo interiori dabis 
gaudium et laetitiam : et intima 
animi mei, velut prostrata, exulta- 
bunt. 

10. Averte faciem tuam a peccatis 
meis : et omnes iniquitates meas 
plane absterge ac dele. 

11. Cor mundum denuo crea in 
me, Deus : et spiritum rectum in¬ 
nova in interioribus meis. 


12. Ne projicias me a facie tua : 
et Spiritum sanctum tuum ne un¬ 
quam auferas a me. 

13. Redde mihi laetitiam salutaris 
tui : et spiritu ad bonum prompto 
sustenta me. 

14. Tunc docebo iniquos vias 
tuas : et impii ad te convertentur. 


15. Libera me de sanguine effuso, 
Deus, Deus salutis meae : et cele¬ 
brabit lingua mea justitiam tuam 
qua justificaveris me. 

16. Domine, labia mea iterum 
aperies : et os meum annuntiabit 
laudem tuam. 

17. Quod si voluisses sacrificium 
legale, dedissem utique : sed holo¬ 
caustis meis non delectaberis prae 
sacrificio cordis. 

18. Sacrificium enim gratissi¬ 
mum Deo est spiritus per poeniten¬ 
tiam contribulatus : cor contritum 
et humiliatum, Deus, non despi¬ 
cies. 

19. Benefac, Domine, in benevo- 

in bona voluntate tua Sion : 
ut aedificentur muri Jerusa- 
lem. 

20. Tunc acceptabis sacri¬ 
ficium justitiae , oblationes 
et holocausta : tunc impo¬ 
nent super altare tuum vi¬ 
tulos. 


lentia tua Sioni : ut cedificentur 
muri Jerusalem. 


20. Tunc suscipies digna sacri¬ 
ficia justitise, atque legales oblatio¬ 
nes et holocausta : tunc gratos tibi 
et acceptos imponemus super altare 
tuum vitulos. 


Explicatio. 

Argumentum psalmi hujus ex titulo intelligitur. Inscribitur 
enim : Psalmus David, cum venit ad eum Nalhan propheta , 
quando introivit ad Belhsabee. David scilicet adulterii et homi¬ 
cidii reus, cum per annum fere integrum in peccato mansisset, 
tandem a propheta Dei nomine correptus, exclamavit : Peccavi 
Domino. Hinc sincera poenitentia contritus et humiliatus , 
psalmum hunc, in quo peccatum suum deflet, Spiritu sancto 
suggerente, composuit. Voluit sane divina bonitas occasione 
illa docere nos: 1° quam cauti esse debeant ipsi sancti ne cadant 
in peccatum ; 2° quam misericors sit Deus erga maximos et 
ingratissimos etiam peccatores, dummodo vere poenitentiam 
agant ; 5° qualis vera poenitentia esse debeat. 

Hoc tertium praecipue psalmus miserere nos docet. Conlinet 
enim sensus omnes poenitentiae perfectae, quales a Deo requi¬ 
runtur : atque ideo omni tempore ab Ecclesia frequentari 
consuevit. 


I. Petitio veniae et motivaveniae impetrandae. 

II. Petitio gratiae pristinae. 

III. Promissio gratitudinis. 

1. Miserere mei , Deus , secundum magnam miseri¬ 
cordiam tuam. 

2. Et secundum midtitudinem miserationum tuarum, 
dele iniquitatem meam. 

3. Amplius lava me ab iniquitate mea : et a peccato 
meo munda me. 

Incipit poenitens propheta ab oratione, qua remissionem 
peccati sui petit , afferendo rationes ad movendum Deum 
idoneas. 

Veniam petit dicens : Miserere mei , Deus... dele iniquitatem 

meam . Etsi peccatum jam remissum novit ex his verbis 

prophetae Nalhan : Deus transtulit peccatum tuum ; non mo¬ 
rieris. (II. Reg. XII, 13) ; nihilominus veniam petit, 1° quia 
sensus exprimit perfectae poenitentiae, quam peccator in hoc 
mundo semper retinere debet, et ad quam pertinet veniae pe¬ 
titio ; 2° quia peccatum jam condonatum quoad culpam, magis 
magisque condonari potest quoad poenam temporalem et quoad 
peccatorum reliquias (t). 

Rationes seu motiva , quae a propheta afferuntur, sunt : 
1° ejus miseria et Dei misericordia ; 2° confessio peccati ; 
5° confessio gravitatis culpae ; 4° confessio humanae infirmitatis ; 
5° confessio ingratitudinis suae. 

Prima ratio, qua movetur Deus ad condonandum, est nostra 
miseria ejusque misericordia. Miserere , inquit, mei; id est, 
miseria mea te moveat, o Deus : etenim etsi rex ego externis 
bonis abundans , miserrimus tamen sum, quia peccavi. — 
Miserere mei , Deus : non dicit Deus meus , indignum se judi¬ 
cans ut Deum vocet suum , quem peccando deseruit. — Secun¬ 
dum magnam misericordiam luam : i. e. agendo mecum non 
secundum justitiam, sed secundum misericordiam tuam : quam 
imploro, in qua spero ; et quae magna est, imo immensa, longi¬ 
tudine, latitudine et profunditate (Eph. III, 18). — Dicit autem 
secundum misericordiam luam magnam , 1° quia magnam 
requirit misericordiam miseria magna ; peccatum autem est 
miseria magna. 2° Quia peccatum suum agnoscit ut valde 
grave, ideoque magna quadam et non communi indigens cle¬ 
mentia. 

2. Et secundum multitudinem miserationum tuarum , dele 
iniquitatem meam. Repetitio explicativa sententiae praecedentis. 
Misericordia magna hic vocatur multitudo miserationum : 
i. e. exercitium , effusio abundantissima misericordia? erga 
homines : miseralio enim est actus, misericordia vero habitus. 
Sensus est itaque quasi diceret : Illa misericordia inexhausta, 
quam toties exhibuisti, nunc utere erga me peccatorem, remit¬ 
tendo seu delendo iniquitatem meam. 

Dele iniquitatem meam , i. e. penitus eam tolle, ut nihil jam 
de ea remaneat. Quoniam autem deletur id quod maculatum 
est, et id quod scriptum est, innuit haec metaphora, peccatum 
esse 1°animae maculam, per misericordiam Dei et aquas poeni¬ 
tentiae abluendam ; 2° idem esse in aliquo libro inscriptum. Qui 
quidem liber est triplex : peccatoris conscientia , memoria 
Dei, memoria daemonis : ex quibus non nisi a Deo deleri possit. 

(1) Cf. Elem. theol. dogm . tom. 2. tract. 14. Depamit. n. 202 seqq. et 
n. 259. 

Huc spectant illa : El libri aper ii sunt ... el judicati sunt mortui 
ex his, r/uic scripta erant in libris secundum opera ipsorum 
(Apoc. XX, 12). — Donans vobis omnia delicta, delens quod 
adversus nos erat chirographum decreti (Goloss. II. 14). — Ego 
sum , Ego sum ipse, qui deleo iniquitates luas propter me , et 
peccatorum tuorum non recordabor . Isai. XLIII, 25. 

5. Addit autem : Amplius .lava me ab iniquitate mea : el a 
peccato meo munda me. Petit scilicet, ut magis magisque delea¬ 
tur, abluatur sua iniquitas magis magisque ab ea mundetur 
anima sua : tum quia magna est iniquitas et multiplici ablutione 
indiget ; tum quia opus est ut animae inhaerentes peccati reli¬ 
quiae absterganlur. Sensus est ergo quasi diceret : Spero equi¬ 
dem peccatum meum quoad reatum culpae ac poenae aeternae esse 
deletum ; peto tamen, iterum atque iterum lavari per majorem 
gratiae infusionem, ut malis habitibus sublatis et concupis¬ 
centia debilitata, anima purior fiat et ad resistendum tenta- 
tionibus fortior. 

4. Quoniam iniquitatem meam ego cognosco : et 
peccatum meum contra me est semper. 

Secunda ratio ut Deus indulgeat: humilis agnitio et confessio 
peccati. Ignosce, inquit, quia peccatum meum sincere agnosco, 
imo illud perpetuo dolens recogito. 

Iniquitatem , ait , meam ego cognosco : i. e. nunc tandem 
monente propheta Nathan , et juvante gratia tua , oculi mei 
aperti sunt : iniquitatem meam vidi, quanta sit intellexi, meam- 
que culpam humiliter agnosco. Salutaris haec proprii peccati 
cognitio omnibus scientiis pretiosior est , et indesinenter a 
Spiritu sancto petenda. 

Contra me est semper : id est, in conspectu meo positum , 
quasi gladio doloris me confodere non cessat. — Haec verba 
spiritum compunctionis demonstrant, quo fit , ut peccatum 
semel admissum , etsi per gratiam Dei deletum , in memoria 
nostra vivat ; el ingratitudinis nostrae erga summum benefa¬ 
ctorem nos perpetuo admoneat. — Peccatori impoenitenti 
peccatum suum etiam contra ipsum est semper : nimirum ut 
carnifex , reinorsibus eum torquens ; praecipue vero contra 
ipsum stabit ad tribunal Dei, et in inferno... 

5. Tibi soli peccavi et malum coram te feci : ut justi¬ 
ficeris in sermonibus tuis , et vincas cum judicaris . 

Tertia ratio ut Deus indulgeat : confessio gravitatis culpae , 
quasi diceret : Non solum cognosco me commisisse peccatum ; 
sed etiam , peccatum meum esse gravissimum, utpole offen- 

sionem divinae tua? Majestatis. Non enim respicio in deliciis 
ineis , nisi offensam Majestatis luse ; et quamvis offenderim 
quoque Uriam aliosque homines, id parum aut nihil est in se, 
totumque malum est respectu tui, Domine : quia nempe violan¬ 
do legem tuam, ipsam tuam Majestatem offendi, in quo proprie 
peccatum consistit. 

Tibi , inquit, soli peccavi : id est, peccavi contra te solum ; 
— ei malum coram te feci : id est, vel 1° in pra?senlia tua, ante 
oculos tuos ; vel 2° melius, id quod in oculis tuis malum est, 
perpetravi ; ita ut oculis luis reus sim et a te judicandus. 

Ut justificeris in sermonibus tuis ... Ha?c sententia a mullis sic 
exponitur : Vere coram te reus sum : ita ut justus et verax 
inveniaris in sermonibus tuis , quibus per Nathan prophetam me 
gravissime reum gravissimis poenis dignum pronuntiasti. — 
Et vincas cum judicaris : id est, si judicium inter te et me 
instituatur , tu omnino vinces omnem ex mea parte excusatio¬ 
nem. Quid est enim excusatio hominis coram Deo , summa 
justitia ? ' 

At vero interpretatio hujusmodi conciliari nequit cum sensu 
S. Pauli, Rom. III. 5, 4, scribentis: Quid enim si quidam illorum 
non crediderunt ? Numquid incredulitas illorum /idem Dei , eva¬ 
cuabit ? Absit. Est autem Deus verax , omnis autem homo mendax , 
sicut scriptum est : Ut justificeris in 'sermonibus tuis , et vincas 
rnm j udicaris . AI legat enim verba psalmi ad probandum , pec¬ 
catis hominum non vinci aut labefactari Dei fidelitatem in 
promissis (i). 

Sensus itaque nostri versiculi est : Deum ideo permisisse 
Davidis peccata ; vel , ea ita condonare debere , ut manifeste 
sanctus ac verax inveniatur in promissis de throno Davidis 
stabiliendo , deque Messia ex ipso nasciluro : utque vincat in 
omni vel severissimo hominum de hac re judicio. 

6. Ecce enim in iniquitatibus conceptus sum : ei in 
peccatis concepit me mater mea. 

7. Ecce enim veritatem clilexisti , incerta et occulta 
sapientias tuoe manifestasti mihi. 

Quarta et quinta ratio ut Dominus indulgeat : confessio 
humana? infirmitatis sureque ingratitudinis. 

Quoniam ex S. Pauli citatione constat, Davidem modo lau¬ 
dasse Dei fidelitatem seu veracitatem in promissis : non impro¬ 
babile videtur, eum versu 7 eamdem respicere veracitatem ac 
misericordiam , cui versu G propriam indignitatem opponit ; 

(1) Cf. Estius, Beelen, etc. in Rom. III 4. 

ita ut sensus sit: Ecce enim, licet ego in peccato conceptus sim, 
et ab utero matris meae indignissimus peccator ; nihilominus 
tu, Domine, qui infinite verax es, mihi arcana consilia sapientiae 
tuae, praesertim de Messia ex me orituro, revelare dignalus es. 
His ergo promissis tu, pro veracitate tua, non deeris, quamvis 
ego summae ingratitudinis reus sim. 

In iniquitatibus conceptus sum... Ut ex textu apertissime 
palet, et omnes Patres consentiunt , dogma originalis peccati 
hic enuntiatur. — Nec obstat quod dicatur numero plurali, in 
iniquitatibus; textus enim primigenius habet numero singulari, 
in iniquitate, in peccato concepit , genuit me mater mea. 

Incerta et occulta... id est, ignota et abstrusa mysteria reve¬ 
lasti mihi. Fatetur David, se prophetico spirilu donatum esse 
atque Dei arcana cognovisse. Et revera ut S. Chrysostomus 
ex hoc loco copiose docet, nullum est fere mysterium Christi 
et Ecclesiae, quod David non praeviderit et in psalmis prae¬ 
dixerit : ita ut psalterium ejus merito Scripturarum compen¬ 
dium nominetur. 

8. Asperges me hyssopo , et mundabor : lavabis me, 
et super nivem dealbabor. 

Incipit secunda pars , qua David pristinam gratiam, per pec¬ 
catum amissam, a Deo sibi restitui petit. — Est veluti expli¬ 
catio partis positivae justificationis , qua) in gratiae infusione 
consistit. Etenim justificatio duo continet, ratione distincta : 
1° remissionem peccati ; 2° infusionem gratiae sanctificantis , 
in qua formalis causa justificationis sila est. 

Dona porro , quae a Domino poscit, sunt : 1° innocentia et 
nitor animae ; 2° conscientiae pax et gaudium ; 5° oblivio peccati 
sui ex parte Dei; 4° renovatio interna per Spiritum sanctum ; 
imo 5° ipsa perseverantia et in bono confirmatio. 

Asperges me hyssopo . lavabis me _ Futura haec sunt 

hebraica, pro imperativis, hoc sensu : Tu aspergito me asper- 
giilo ex hyssopo ; tu inquam , non sacerdotes legis , tunc 
mundabor et dealbabor. — Alludit ad ritum legalem , quo 
mundabatur leprosus, nempe per aspersionem hyssopi , san¬ 
guine victimarum aut aqua lustrali intincti (Levit. XIV, 4 ; 
Num. XIX, 6, 18). Prophetico autem intuitu videt istius figura* 
veritatem in aspersione sanguinis Christi, cujus meritis a Deo 
mundari postulat. — Ilyssopus, herba humilis sed medicinalis, 
radicem habens in petra , symbolum est humilitatis et contri¬ 
tionis nostra), quae cooperari debet cum Christi lavacro ad 
animam nostram dealbandam. 

Niveus ille nitor animae, qui peccati sordibus opponitur, 
oculis corporeis manifestatus est in Christi Domini transfigura- 

lione, quando vestimenta ejus facta sunt splendentia, et candida 
nimis velat nix , qualia fullo non potest super terram candida 
facere. Mare. IX, 5. 

9. Auditui meo dabis gaudium et loetitiam : et 
exultabunt ossa humiliata . 

i v 

Secundum donum postulat : conscientiis pacem et gaudium. 
Auditui, inquit, dabis gaudium.... id, est, audire me facies 
internam vocem, quae me gaudio Iaetitiaque perfundet. — De 
auditu cordis loquitur, et de voce Spiritus sancti, qui testimo¬ 
nium reddit spiritui nostro quod sumus filii Dei. Rom. VIII, 16. 

Et tunc exaltabunt ossa humiliata , Iiebraice, ossa , quee tu con¬ 
tinuisti; id est, tunc animus spiritu timoris sancti prostratus, 
resumptis viribus exultabit. Per ossa enim intelligunlur, non 
ossa corporis ; sed quae in homine interiora sunt, seu vires 
animi : et idem significant ossa humiliata, quod infra spiritus 
contribulatus, cor contritum et humiliatum. 

10. Averte faciem tuam a peccatis meis : et omnes 
iniquitates meas dele. 

Tertium donum petit, ut Deus non amplius respiciat sua 
peccata ; id est, ut ea obliviscatur prorsusque deleat ; ut nihil 
jam de eis appareat oculis ejus. — Quae formula est rogandi, 
ut Deus peccatum non puniat, sed poenam ejus omnino con¬ 
donet. 

11. Cor mundum crea in me Deus : et spiritum rec 
tum innova in visceribus meis. 

Quartum donum petit, renovationem internam per Spiritum 
sanctum operandam. — Quod dicit cor mundum, intelligitur 
formaliter , et significat munditiem cordis. — Spiritus rectus , 
est recta cordis affectio, quie nil est aliud quam charitas ; — in 
visceribus meiSj id est, in interioribus, in anima mea, in intel¬ 
lectu et praesertim in voluntate. 

His verbis vera continetur renovatio interioris hominis , 
humani intellectus et affectus , mentis et cordis : quae per 
peccatum corrupta, non nisi gratia Dei restitui possunt. Hanc 
infundens Creator Spiritus, efficit ut homo peccatis veteratus , 
fiat nova creatura (Gal. VI, 15), cujus nova sint omnia, cogita¬ 
tiones, verba et opera. 

12. Ne projicias me a facie tua : et Spiritum, san¬ 
ctum tuum ne auferas a me. 

13. Redde mihi laetitiam salutaris tui : et spiritu 
principali confirma me. 

II. — S. Scripturae. 


13 

Quinto loco petit perseverantiam , ut non relabatur in pec- 
catum. — Deus enim hominum projicit a facie sua , 1° cuni 
permittit eum cadere in peccatum ; 2° cum permittit eum 
mori in peccato ; 5° cum eum in peccato mortuum projicit in 
gehennam. Orat igitur David , ut a tanto malo praeservetur 
per gratiam Dei j ideoque subjungit : Et Spiritum sanctum 
tuum ne auferas a me. De tertia persona SS. Trinitatis loqui¬ 
tur, respiciens tamen praecipue ejus operationem, quasi dice¬ 
ret : Donum perseverantiae mihi tribue, efficiendo per gratiam 
tuam, ut Spiritus tuus sanctus jugiter in me manens, me con¬ 
servet in bono. — Nemo quidem a-Deo deseritur, nisi peccando 
prius Deum deserat ipse ; nec a Spiritu sancio privatur, nisi 
eum peccando in se exstinguat; tamen ut homo Deum non 
deserat et Spiritum sanctum peccando in se non exstinguat, ad 
donum perseverantiae pertinet , quod suppliciter implorandum 
est (i). — Quapropter ulterius petit a Deo majorem Spiritus 
sancti abundantiam et robur. 

15. Redde mihi Icetitiam salutaris tui : et spiritu principali 
confirma me. — Illa, quam dicit, Icetitia salutaris Dei , est, vel 
1° laetitia quae nascitur ex salute ac gratia, quam Deus in jus¬ 
tificatione tribuit; vel 2° laetitia quam antea Davidi afferebat 
salutare Dei , i. e. Christus, in quo credit et sperat. — Spiritus 
principalis intelligi videtur, animus ad recte operandum prom¬ 
ptus , nempe solida illa erga Deum devotio , quae a Spiritu 
sancto in anima producitur. — Juxta alios, est ipse Spiritus 
sanctus, quatenus totum hominem replens , gubernans ac 
roborans. 

Quae de Spiritu sancto ejusque effectibus in se dicit pro¬ 
pheta, illustrantur iis , quae legimus de ipso, cum a Samuele 
ungeretur in regem : Directus est Spiritus Domini a die illa in 
David , et deinceps. I Reg. XVI, 15. 

14. Docebo iniquos vias tuas : et impii aci te conver¬ 
tentur. 

Incipit psalmi pars tertia : promissio gratitudinis. — Tria 
promittit : aedificationem proximi, laudationem Dei, sacrificia 
Deo grata : ex quibus omnibus consequetur salus ac prosperi¬ 
tas populi, et gloria Dei. 

Imprimis promittit aedificationem proximi. Docebo , inquit T 
iniquos vias tuas ; quasi ad reparandum detrimentum quod 
gloriae Dei, et scandalum quod proximo per peccata intulit. — 
Quod quidem promissum David insigniter implevit , et vias 
Domini exemplo et verbis docuit. Etenim , 1° fuit omnibus 

(1) Cf. Elem. theol. clogm ., t. 2, tract. IX, De gratia, n. 155 seqq. 

posteris praeclarum exemplum misericordiae et justitia* Dei : 
misericordiae quidem , quia post tam gravia scelera, mox ut 
ex corde dixit : Peccavi Domino , remissum fuit ei peccatum ; 
justitiae autem, quoniam gravissimas poenas temporales a Deo 
sibi inflictas humillime accepit. — 2° Docuit iniquos verbis 
suis , tot nempe psalmis et canticis sanctis, quibus usque ad 
finem mundi impii ad Deum convertentur. 

15. Libera me de sanguinibus , Deus , Deus salutis 
meoe : et exaltabit lingua mea justitiam tuam. 

16. Domine , labia mea aperies : et os meum annun¬ 
tiabit laudem tuam. 

Promittit secundo, se celebraturum laudes Dei, ejusque 
justitiam ac misericordiam illam quae justificat impios. Sed 
quoniam velut impedimentum obstat clamor sanguinis Uriae 
ejusque commilitonum, vindiciam contra Davidem poscentis ; 
petit , ut a voce atque vindicta sanguinis illius liberetur : 
Libera , inquit, me , Deus , Deus salutis meae : id est, Deus sal¬ 
vator, libera me per merita Christi lui. —Sensu spirituali, 
per sanguines intelliguntur peccata, et speciatim peccata scan¬ 
dali, quae spirituale homicidium continent. 

Ut autem digne et eflicaciler Dei laudes celebrare possit, 
peculiarem gratiam postulat addendo : 

16. Domine labia mea aperies... Scilicet per peccatum labia 
divinis laudibus clauduntur; per poenitentiam autem et gratiam 
Dei, iterum aperiuntur. Imo et illud insinuatur, labia homi¬ 
nis vere ad Deum conversi, esse Deo consecrata, et a solo Deo 
atque pro Deo solo aperienda. Quoniam sapientia aperuit os 
mulorum , ct, linguas infantium fecit disertas. Sap. X, 21. 

17. Quoniam si voluisses sacrificium , dedissem 
utique : holocaustis non delectaberis. 

18. Sacrificium Deo spiritus contribulatus : cor con¬ 
tritum et humiliatum , Deus , non despicies. 

Tertio loco promittit Deo sacrificia, praecipue vero sacrificia 
interna. Sensus enim est quasi diceret : Victimas legales 
quotquot volueris, tibi immolare paratus sum ; at vero sacri¬ 
ficium illud imprimis tibi a me offerendum scio , quod prae 
caeleris gratum tibi est et sine quo nullum aliud tibi placere 
potest : nempe sacrificium spiritus contribulati, cordis contriti 
et humiliati. 

Dicit, sacrificia legalia, nempe immolationes pecorum Deo 
non placere : non quod Deus despiciat, quae ipsemel instituit, 
sed quia ista sacrificia non poterant Davidi nec ulli peccatori 

reconciliationem mereri ; imo neque grata erant Deo, nisi a 
peccatore ea offerente praemitteretur sacrificium internum. 

Spiritus contribulatus , cor contritum ct humiliatum : haec 
duo unum et idem sunt, animumque indicant affectum vera et 
sincera contritione, qure a Concilio Tridentino definitur : Dolor 
animi et detestatio (le peccato commisso , cum proposito noti 
peccandi de caetero. Sacrificium scilicet, quod Deus a peccatore 
postulat, et quo placatur, est sincera peccati detestatio. 

19. Benigne fac , Domine , in bona voluntate tua , 
Sion : ut oedificentur muri Jerusalem. 

20. Tunc acceptabis sacrificium justitioe, oblationes 
et holocausta: tunc imponent super altare tuum vitulos . 

Versiculi, quibus psalmus concluditur, ultimam exhibent 
rationem, ut Deus petitam hactenus indulgentiam Davidi con¬ 
cedat : quod nempe id cessurum sit in bonum populi et cultum 
Dei. Sensus est quasi diceret : Etso mihi propitius, Domine, 
et exaudi me propter civitatem Jerusalem, et populum Israel, 
quem diligis et cujus ego caput sum. 

Benigne fac Sion : i. e. benefac civitati Jerusalem, imo toti 
genti Judaicae, quam repraesentat mons Sion, ubi arx erat et 
regia domus David. — ln bona voluntate tua , id est, juxta 
benevolentiam, qua civitati Jerusalem et populo Israel favere 
dignaris. — Ut oedificentur muri Jerusalem : alludere videtur 
ad munitiones civitatis nondum plene exstructas, imo ad opera 
quae postea exstruenda in mente habebat ; praesertim ad tem¬ 
plum, in quo dignus Deo cultus celebraretur. Ideoque addit : 

20. Tunc acceptabis sacrificium'justitice, oblationes et holo¬ 
causta : tunc imponent super altare tuum vitulos. His indicat, 
quid inde sit consecuturum ad honorem Dei. Tunc , inquit, 
reddita gratia tua mihi regi , et civitate sancta lemploque 
aedificatis, offerentur tibi sacrificia digna et accepta : imprimis 
sacrificium justitiae , id est, bona opera, observatio mandato¬ 
rum ; deinde legalia sacrificia optima, oblationes , holocausta, et 
vituli : ultimo loco vitulos nominat, quia sacrificium vituli erat 
omnium sacrificiorum praestantissimum. 

Haec omnia melius intelliguntur sensu allegorico de Ecclesia, 
ejusque oblationibus mundis, quasi diceret : Propitius esto 
mihi, Domine, propter Sion et propter Ecclesiam , Jerusalem 
novam , quam ex hac vetere Jerusalem resuscitare intendis : in 
qua tibi offeretur oblatio munda , et. undequaque digna Maje¬ 
state tua. 

Sensus liturgicus. 

Psalmus Miserere unus est e poenilentialibus ; recitatur 

auleni praecipue in hebdomada Majore, el in officio Defuncto¬ 
rum. 

4° Ul psalmus poenilenlialis , est oratio Ecclesiae , quae per¬ 
sonam induens cujuslibet peccatoris , in spiritu humilitatis et 
poenitentiae perfectae Dei misericordiam implorat. Enuntiat 
autem omnes poenitentiae paries , omnesque vere poenitentis 
animae sensus ac dispositiones exprimit : ut nobis , orationem 
hanc recitantibus, eosdem sensus insinuet ; adeoque cor illud 
contritum et humiliatum efficiat, quod Deus non despiciet. 

Itaque sua delicia sincere agnoscit, eaque ut summam mise¬ 
riam , immunditiem , ingratitudinem detestatur ac deflet ’, ea 
humiliter coram Deo et hominibus confitetur, fiducialiter veniam 
petens ; nec lanium emendationem vilamque novam , sed satis¬ 
factionem debitam, reparationemque insignem promittit : humi¬ 
liter tamen , Dei gratiam suae infirmitati implorando. — Atque 
ita Deo exhibet cor contritum ct humiliatum , ante omnia requi¬ 
situm , paratus de caetero sacrificia , quaecumque Dominus 
voluerit, offerre : Quoniam si voluisses sacrificium , dedissem 
utique... 

In hebdomada Majore, quando Dominica passio celebratur, 
Ecclesia loquitur , tum iu persona Christi , pro humano genere 
poenitentis, et in cruce satisfacientis ; tum in persona fidelium, 
in conspectu crucis Domini poenitentiam agentium. 

5° In officio Defunctorum , Ecclesia in persona animarum 
fidelium , corde contrito et humiliato a Deo veniam et miseri¬ 
cordiam implorat. 


PSALMUS LUI. 

Deus in nomine tuo. 


1. Deus in nomine tuo 
salvum me fac : et in virtute 
tua judica me. 

2. Deus exaudi orationem 
meam: auribus percipe verba 
oris mei. 

3. Quoniam alieni insur¬ 
rexerunt adversum me , et 
fortes quaesierunt animam 
meam : et non proposuerunt 
Deum ante conspectum 
suum. 

4. Ecce enim Deus adju- 


1. Deus propter nomen tuum 
salvum me fac, et cum potentia tua 
esto judex ac defensor meus. 

2. Deus exaudi orationem meam : 
auribus percipe verba oris mei. 


3. Quoniam inimici insurrexerunt 
adversum me, et potentes bellatores 
quaesierunt tollere vitam meam ; et 
Deum prre oculis non habuerunt. , 


4. Ecce autem Deus adjuvat me , 

vat me : et Dominus suscep¬ 
tor est animae meae. 

5. Averte mala inimicis 
meis : et in veritate tua dis¬ 
perde illos. 

6. Voluntarie sacrificabo 
tibi : et confitebor nomini 
tuo , Domine , quoniam bo¬ 
num est. 

7. Quoniam ex omni tri¬ 
bulatione eripuisti me : et 
super inimicos meos despexit 
oculus meus. 


et Dominus defensor est vitre mese. 

5. A me verte mala in inimicos 
meos , et juxta promissiones quas 
dedisti mihi, perde illos 

6. Tunc promptissima voluntate 
sacrificabo tibi, et celebrabo nomen 
tuum, Domine, quoniam id bonum 
et justum est. 

7. Quoniam ex omni tribulatione 
eripuisti me : et super inimicos meos 
jacentes , respexit oculus meus. 


Explicatio. 

Argumentum. — Cum lateret David in deserto , juxta oppi¬ 
dum Ziph in tribu Juda, et hominibus Ziphaeis tanquam amicis 
confideret, ab his Sauli patefactus ac proditus est. Cumque 
frustra fugisset in desertum Maon , et ibi a Saulis exercitu ita 
circumdaretur, ut desperaret humana ope et absque Dei inter¬ 
ventu se posse evadere (Reg. XXIII) : ad Deum per orationem 
confugit ; et in summo illo discrimine psalmum hunc Deo 
inspirante cecinit. — Quae quidem circumstantia) tum ex psalmi 
contextu, tum ex ipso titulo colliguntur. Sic enim psalmus iste 
inscribitur : Intellectus David, cum venissent Ziphaii , et dixissent 
ad Saul : Nonne David absconditus est apud nos ? 1 Ueg. 
XXIII, 19 ; et XXVI, 1. 

Itaque litleraliter spectatus , psalmus est oratio Davidis , 
adversus Saulis milites opem Dei implorantis. 

Mystice vero, tum de Judaeis Christi persecutoribus , tum 
de periculis atque hostibus animae agit ; estque oratio , sive 
Christi patientis ; sive Ecclesia), quodlibet discrimen in quo 
fideles versari possint, deprecantis. 

I. Propheta Dei opem implorat . 

II. Sacrificia in gratiarum actionem pollicetur. 


1. Deus in nomine luo salvum me fac : et in virtute 
tua judica me. 

2. Deus exaudi orationem meam : auribus percipe 
verba oris mei. 

Dei auxilium invocat instanter , significans sese magno in 
discrimine versari. Deus , inquit, salvum me fac in nomine tuo : 
id est, vel 1° propter nomen tuum , propter te ; — vel etiam, 
2° per potestatem tuam cui omnia cedunt. — Juxta priorem 
expositionem, orat propheta interposito Dei nomine, seu invo¬ 
cando Dei misericordiam, potentiam, caeteraque attributa , quae 
cuncta Dei nomen complectitur. Juxta interpretationem secun¬ 
dam , illud in nomine tuo , idem fere sonat ac istud quod 
sequitur : in virtute tua , id est, per potentiam tuam ac robur 
judica me, vindica causam meam, defende me. 

3. Quoniam alieni insurrexerunt adversum me , et 
fortes quaesierunt animam meam : et non proposuerunt 
Deum ante conspectum suum. 

4. Ecce enim Deus adjuvat me : et Dominus susceptor 
est animae meae. 

5. Averte mala inimicis meis : et in veritate tua 
disperde illos. 

Explicat pericula a quibus liberationem petit. Insurrexerunt , 
inquit, alieni : id est, inimici, proditores ; sic vocat Ziphaeos , 
qui proximi videbantur, sed corde alieni erant ab ipso. — Et 
fortes , id est, viri violenti ac saevi , Saul nimirum et ejus 
satellites , mihi vitam eripere quaerunt, nullam Dei rationem ac 
timorem habentes : Qucesierunl animam meam , et non proposue¬ 
runt Deum ante conspectum suum. — Allegorice , indicantur 
Scribae et Pharissei, Christum injuste persequentes ad mortem. 

4. Ecce enim Deus adjuvat me ; et Dominus susceptor est ani¬ 
ma} mece .— Illud ecce denotat repentinam prophetae illustra¬ 
tionem , qua praevidet auxilium Dei sibi non defuturum ; et 
quidem tam certo praevidet, ut tanquam de re praesenti dicat : 
Ecce Deus adjuvat me. — Particula enim , posita videtur pro 
mitem. 

5. Averte mala inimicis meis : et in veritate tua disperde illos. 
Id est : Mala quae mihi impendent, non tantum averte a me , 
sed ea converte in inimicos meos ; et juxta promissiones luas , 
destrue eos penitus et exstingue. — Per modum imprecationis 
enuntiatur, ut saepe solet, rei futurae praedictio ; et sensus est : 
Retorquebis mala in inimicos meos , eosque penitus delebis. 
— Quae omnino ut praedicta evenerunt. Nam eodem tempore , 
irruentibus Philislaeis in terram Israel, ipsemetSaul in discrimen 
venit, et inimicis occurrere coactus est ; imo non mullo post, 
Saul periit cum exercitu suo in montibus Gelboe. 

6. Voluntarie sacrificabo tibi : et confitebor nomini 
tuo , Domine , quoniam bonum est. 

7. Quoniam ex omni tribulatione eripuisti me : et 
super inimicos meos despexit oculus meus. 

Secunda pars , gratiarum actio promissa. — Voluntarie r 
inquit, sacrificabo tibi : id esi, libenti ac promptissimo animo 
offeram tibi sacrificium laudis ob tantum beneficium ; et confi¬ 
tebor ac gratias agam nomini luo, id est, libi : quoniam bonum 
est, confiteri tibi. — Quidam minus obvio et magis mystico 
sensu, illud bonum relerunt ad nomen : Quia nomen tuum est 
bonum, quia tu bonus es. 

Quoniam ex omni tribulatione eripuisti me : et super inimicos 
meos despexit oculus meus. Id est : Laudabo te justissima de 
causa, quia manu tua liberatus, jam video inimicos meos pros~ 
tratos et consumptos. — Pro hebraeo aspexit , vulgatus inter¬ 
pres posuit verbum despexit , id est, deorsum aspexit inimicos : 
ideo probabiliter, quia lumine prophetico vidit psaltes inimicos 
suos quasi jacentes in imo. 

Mystice praedicitur Christi glorificatio, in die resurrectionis 
ipsius et in die judicii ; nec non triumphus Ecclesiae et fidelium. 

Sensus liturgicus. 

Psalmus LIII, Deus in nomine luo , ponitur 1° in officiis de 
passione Domini ad Matutinum ; et 2° in officio quotidiano ad 
Primam. 

1° Quatenus pertinens ab officium de passione, ab Ecclesia 
recitatur tanquam oratio Christi in doloribus constituti, et 
triumphum de infernalibus hostibus suis, de peccato ac morte 
postulantis. 

2° Quatenus perlinens ad Primam , ponitur in initio, tanquam 
primus psalmus horarum diurnarum : cui loco quidem maxime 
congruit. Etenim horae diurnae , a mane usque ad vesperam 
decurrentes, tempus hujus praetereuntis vitae repraesentant: sive 
respectu totius Ecclesiae , per decursum saeculorum in terra 
militantis ; sive respectu cujusque fidelium, donec vita manet 
salutem operantis. — Cum itaque tempus istud diurnum, sit 
tempus laboris ac certaminis, ideo in psalmis quibus hic orat, 
Ecclesia respicit laborem et luctam , totaque est in implorando 
Dei auxilium, ac semetipsam velut armando, ut divinam legem 
constanter implere valeat, et vincere inimicos. 

Quapropter psalmus Deus in nomine tuo , ex Ecclesise mente 
velut clypeus est, quo filios suos praemuniendos curat contra 
salutis pericula, per diem occursura. Orationem enim continet,, 
cuilibet discrimini, in quo Ecclesia ejusque membra versari 
possint, accommodatam ; quandoquidem de periculis agat et 

hostibus, sive animae sive corporis, a quibus manu Dei quisque 
fidelis postulat liberari. 

Deus , inquit, tu salvum me /ac, me adversus hostes anim® 
me® infirmum nimis ; protege me in nomine tuo , quod invoco 
juxta verbum unigeniti Filii tui : Si quid petieritis in nomine 
meo , hoc faciam. Joan. XIV, 14. 

Quoniam alieni insurrexerunt adversum me : scilicet anim® 
hostes : Et fortes quaesierunt occidere, non corpus, vel vitam 
corporalem ; sed animam meam : fortes utique, et humanis 
viribus longe superiores. Non enim est nobis colluctatio adversus 

carnem et sanguinem ; sed adversus principes et potestates _ 

Eph. VI, 12. 

Te tamen fretus, Domine, nihil timebo : Ecce enim Deus 
adjuvat me, et Dominus omnipotens, tum per angelos custodes, 
tum per auxilium su® gralise, susceptor est animae meae ; si 
autem ipse Deus pro me est, quis contra me ?... 

Utique, Domine, tu susceptor es anim® me®, tu inimicos 
anim® me® repelles universos ; peccatores omnes, eosque solos, 
percuties et in ®ternum perdes. 

Ego vero per graiiam tuam liberabor, et tota die laudem 
tuam celebrabo, quoniam bonum est : vere etenim bonum est, 
pro tempore et pro ®lernilale proficuum, confiteri Domino, et 
psallere nomini tuo, Altissime. Ps. XCI. 

Sic per te, Domine, aliquando liberabor ex omni tribulatione, 
et triumphabo in aeternum .* Quoniam ex omni tribulatione 
eripuisti me : et super inimicos meos despexit oculus meus. 


PSALMUS LX. 

Exaudi, Deus, deprecationem, meam. 


1. Exaudi , Deus, depre¬ 
cationem meam : intende 
orationi me®. 

2. A finibus terrae ad te 
clamavi : dum anxiaretur 
cor meum in petra exaltasti 
me. 

3. Deduxisti me, quia fa¬ 
ctus es spes mea : turris 
fortitudinis a facie inimici. 

4. Inhabitabo in taber¬ 
naculo tuo in s®cula : pro¬ 
tegar in velamento alarum 
tuarum. 


1. Exaudi, Deus, deprecationem 
meam : intende orationi mese. 


2. A finibus terrre peregrinans 
et periclitans ad te clamavi : dum 
anxiaretur cor meum, in arce ex¬ 
celsa constituisti me. 

3. Ipseque deduxisti me illuc : 
quia factus es spes mea , et turris 
fortitudinis a facie inimici. 

4. Imo inhabitabo in ipso tuo 
tabernaculo in srecula : ibique 
protegar in velamento alarum tua¬ 
rum. 

5. Quoniam tu , Deus 
meus, exaudisti orationem 
meam : dedisti hsereditatem 
timentibus nomen tuum. 

6. Dies super dies regis 
adjicies : annos ejus usque 
in diem generationis et ge¬ 
nerationis. 

7. Permanet in aeternum 
in conspectu Dei : miseri¬ 
cordiam et veritatem ejus 
quis requiret ? 

8. Sic psalmum dicam 
nomini tuo in saeculum sae¬ 
culi, ut reddam vota mea de 
die in diem. 


5. Quoniam tu , Deus meus » 
exaudisti orationem meam : de¬ 
disti regnum tuum ut hcereditatem 
timentibus nomen tuum. 

6. Dies super dies summi Regis 
adjicies : annos ejus multiplicabis 
in generationes perpetuas. 


7. Ipseque Rex permanebit in 
seternum in conspectu Dei : mise¬ 
ricordiam promissam inde effun¬ 
dens infinitam. 

8. Quapropter psalmum dicam 
nomini tuo in saeculum saeculi ; 
ita ut debitam gratitudinem et vota 
mea reddam tibi quotidie. 


Explicatio. 

Argumentum. — Juxta probabiliorem sententiam, sensu lit¬ 
terali psalmus iste est oratio Davidis , rebellione Absalonis 
afflicti, cum ultra Jordanem fugiens ad fines regni sui perve¬ 
nisset , nempe in urbem Mahanaim , quae in monte Galaad 
altissimo posita , tutum ipsi asylum dabat. — Juxta alios , 
sensu litterali, et juxta omnes , saltem sensu spirituali , est 
oratio hominis justi, sive Ecclesiae peregrinanlis in terra, ibi - 
que, inter tentationes varias, ad patriam coelestem atque quie¬ 
tem perpetuam suspirantis. 

I. Laudat Deum ob beneficia jam accepta. 

II. Laudat Deum ob beneficia qua in posterum accipiet. 

1. Exaucli , Deus , deprecationem meam : intende 
orationi meoe. 

Praefatio haec est, qua audientiam a Deo petit, et quidem 
ferventer : nam vox deprecatio , hebraice clamor , orationem 
vividam et ardentem denotat. 

2. A finibus terroe ad te clamavi : dum anxiaretur 
cor meum in petra exaltasti me. 

3. Deduxisti me , quia factus es spes mea : turris 
fortitudinis a facie inimici. 

Per modum gratiarum actionis dicit, se a Domino ex angus¬ 
tiis esse liberatum. — Uti adnotatum est supra, fines terrae 
Chananilidis hic significari videntur , ubi David exaltatus est 
in petra : id est, in arce seu loco munito refugium invenit : 
nempe in urbe et arce excelsa Mahanaim. — Mystice , Ecclesia, 
usque ad fines terra3 propagata, ex toto orbe per voces fide¬ 
lium se clamare dicit in tribulationibus ad Dominum, a quo 
semper auditur, et exaltatur ac protegitur in petra : id est, in 
Christo, et per Christum in cruce exaltatum. 

Quod addit : 3. Deduxisti me, quia factus es spes mea : 
turris fortitudinis a facie inimici : declarat quod dixit , in 
petra exaltasti me ; dignatus est scilicet eum deducere in tutum 
ipse Dominus, quem David statuit ut spem suam et turrim forti¬ 
tudinis : id est, ut turrim fortissimam et inexpugnabilem. 

4. Inhabitabo in tabernaculo tuo in soeculai : protegar 
in velamento alarum tuarum. 

Incipit altera pars , quae respicit futurum. Mox , inquit, res¬ 
titutus ab exilio, ingrediar iterum Tabernaculum tuum in monte 
Sion ; ibique deinceps commorabor securus, praesidio miseri¬ 
cordiae tuae defensus. — Mystice , respectu Ecclesiae : in turri 
illa fortissima, quae simul est tabernaculum tuum et sancta 
religio tua, velut sub alis protectionis tuae securus manebo usque 
ad consummationem saeculi. 

5. Quoniam tu , Deus meus , exaudisti orationem 
meam: dedisti hoereditatem timentibus nomen tuum. 

6. Dies super dies regis adjicies : annos ejus usque 
in diem generationis $t generationis. 

7. Permanet in ceterhum in conspectu Dei : misericor¬ 
diam et veritatem ejus quis requiret. 

Rationem explicat futurae securitatis : promissionem scilicet 
divinam regni, in domo David permansuri. Dedisti , inquit, hccre- 
ditatem , id est, promisisti possessionem regni mihi et filiis meis, 
timentibus nomen tuum : seu, dummodo timeamus nomen tuum ; 
dixisti enim : Si custodierint filii tui testamentum meum, et testi¬ 
monia mea heee quee docebo eos : et filii eorum usque in scvculum, 
sedebunt super sedem luam (Ps. CXXX1). — Sensu spirituali, 
significatur nos de haereditate in coelis, et protectione in terris, 
omnino securos ac certos esse, si vere timuerimus Deum. 

Perpetuitatem porro regni Davidiei in sequentibus explicat; 
et quidem talem quae non jam Davidi typico, sed soli Christo 
antitypo conveniat. — 6. Dies, inquit, super dies regis adjicies, 
annos ejus usque in diem generationis et generationis. Stabilitas 

hic indefectibilis, imo vila perennis asseritur Regi : quae, ut 
palet, de solo Christo intelligi possunt, cujus regni non erit 
finis. — Connexio porro sensus cum praecedentibus sic videtur 
suppleri posse : Dabis juxta promissa tua regnum Sionis posteris 
meis ; imo uni ex illis, qui erit Christus, Rex per excellentiam, 
dabis immortalitatem et regnum sine fine mansurum. Mors illi 
ullra non dominabitur. Rom. VI, 9. 

Mystice , respectu Ecclesiae, quoniam meminit haereditalis 
Sanctorum, quae est vita aeterna ; declarat, hanc haeredilatem 
toti Ecclesiae promissam, inchoandam esse in Ecclesiae capite, 
Christo : quem permansurum dicit el regnaturum usque in diem 
aeternitatis. Qui dies, quamvis unus sit, tamen aequivalet genera¬ 
tionibus et generationibus sine fine : Usque in diem generatio - 
nis et generationis. 

7. Permanet (hebraice, sedebit) in (eternum in conspectu Dei : 
misericordiam el veritatem ejus quis requiret? (id est, quis scrutari 
aut testimare poterit ?)— Explicat quomodo aelernus sil Christus: 
non quidem perpetuo manet in terris visibilis : sed sedens in 
conspeclujel ad dexteram Dei Patris in coelis,inde misericordiam 
et veritatem exercens inscrutabilem ac infinitam. — Nomine 
veritatis in teli igitur* fidelitas in promissis, seu quod idem est, 
effectus promissorum, beneficia et dona quae de coelo in homines 
effundit (i). 

8. Sic psalmum dicam nomini tuo in sacculum sacculi : 
ut reddam vola mea de die in diem. 

Sensus est: Itaque quoniam exaudisti me, Domine, et quoniam 
tanta est misericordia el bonitas tua, ideo laudabo te assidue ; 
non solum in hac vita, sed etiam in futura : el sic libi reddam per 
singulos dies, quas vovi, gratiarum actiones. — Quatenus pro¬ 
pheta loquitur in persona Ecclesiae, sensus sic enuntiari potest: 
Quoniam tanta est, o Christe, misericordia tua erga me, laudabo 
te per dies singulos ; et quidem ita, ut impleam sanctissimas 
obligationes quas per Baptismi Sacramentum salubriter con¬ 
traxi. 

Sensus liturgicus. 

Psalmus iste recitatur in officio Apostolorum : estque oratio 
Ecclesiae, qua precatur, ut inter mundi hujus vicissitudines ac 
tribulationes, tuta maneat in petra : i. e. in Apostolico funda¬ 
mento quod ipse Christus constituit : In petra exaltasti me. — 

(1) In hebrfeo : Misericordia et veritas servabunt eum , scilicet Chris¬ 
tum Regem, in corpore suo mystico spectatum. Tota enim Ecclesue sancti¬ 
ficatio atque telerna glorificatio, misericordiae et veritati debetur. • 

Deinde petit, ut digne conservet hsereditatem aposlolicam : id 
est, potestatem seu claves regni coelorum , quas Christus 
Apostolis et Apostolorum principi Petro dedit, successoribus 
transmittendas. Quam quidem hereditatem Christus integer¬ 
rime voluit conservandam : ut dum ipse, Rex supremus Eccle¬ 
sia), ad Patris dexteram sederet, ipsius in terris Vicarii, 
Ecclesiam sanctissime regerent, regnumtjue gratiae et miseri¬ 
cordi» fidelissime continuarent. 


PSALMUS LXII. 

Deus , Deus meus. 



1. Deus, Deus meus, ad 

te de luce vigilo. 

2. Sitivit in te anima 
mea : quam multipliciter 
tibi caro mea. 

• 3. In terra deserta et 

invia, et inaquosa, sic in 

sancto apparui tibi : ufc vi¬ 
derem virtutem tuam et glo¬ 
riam tuam. 

4. Quoniam melior est 
misericordia tua super vitas : 
labia mea laudabunt te. 

5. Sic benedicam te in 

vita mea : et in nomine tuo 
levabo manus meas. 

6. Sicut adipe et pinge- 
dine repleatur anima mea : 
et labiis exultationis laudabit, 
os meum. 

7. Si memor fui tui super 
stratum meum, in matutinis 
meditabor in te : quia fuisti 
adjutor meus. 

8. Et in velamento alarum 
tuarum exultabo ; adhaesit 
anima mea post te : me sus¬ 
cepit dextera tua. 


1. Deus, Deus meus, ad te quae¬ 
rendum prima luce evigilo. 

2. Te desiderat ac sitit anima 
mea , te multis modis expetit ipsa 
caro mea. 

3. Hoc mentis ardore sublatus, 
in terra ista deserta et invia, et ina¬ 
quosa , quasi in sanctuario tuo 
essem, spiritu appareo coram te : 
ut orationis lumine videam poten¬ 
tiam tuam et gloriam tuam. 

4. Et quoniam melior mihi est 
misericordia tua prae ipsa vita, 
ideo labia mea assidue laudabunt 
te. 

5. Itaque benedicam te in omni 
vita mea: et invocando nomen tuum 
levabo ad te manus meas. 

6. Gratia tua saginetur anima 
mea : et tunc laetis labiis te celebra¬ 
bit os meum. 


7. Sane, si memor fui tui etiam 
vespere , me componens in strato 
meo ; multo magis mane surgens 
de te meditabor, qui es adjutor 
meus. 

8. Imo semper in adjutorio tuo, 
et velut sub umbra alarum tuarum 
securus exultabo : adhaeret anima 
mea tibi ac vestigiis tuis, susten¬ 
tante me dextera tua. 

9. Ipsi vero in vanum 
quaesierunt animam meam , 
introibunt in inferiora ter¬ 
rae : tradentur in manus gla¬ 
dii, partes vulpium erunt. 

10. Rex vero laetabitur in 
Deo, laudabuntur omnes, qui 
jurant in eo : quia obstruc¬ 
tum est os loquentium iniqua. 


9. Ipsi vero inimici mei frustra 
volunt tollere vitam meam : non ego, 
sed ipsimet peribunt : descendent 
enim in viscera terrae, interficientur 
gladio, portio ferarum erunt. 

10. Rex vero , unctus Domini , 
laetabitur in Deo adjutore ; omnes- 
que per eumdem Deum jurantes , 
laudabuntur : similiterque gaude¬ 
bunt, quod sic justitia divina 
obstruxerit ora mendacia iniquorum. 


Explicatio. 

Argumentum. — Psalmus, ut ipse titulus habet, est oratio 
David , cum esset in deserto Judcece. Semel et iterum David pro¬ 
fugus deserta petere coactus est : in persecutione nempe Saul, 
et in rebellione Absalom. Ad posteriorem casum psalmus 
referendus videtur : 1° quia mentio Iit de siti, quam tunc 
passum esse David, alibi Scriptura insinuat his verbis : Dede - 
runlque David , et populo qui cum eo erat , ad vescendum : suspi¬ 
cati enim sunt , populum fame et siti fatigari in deserto (II Reg. 
XVII, 29). — 2° Quia vocat semetipsum regem , ad finem psalmi, 
quo nomine tempore Saulis nondum soleliat designari. 

Orat autem Dominum, eumque ut solatium suum in exilio et 
spem certam salutis invocat. 

Mystice , est oratio peregrinantis Ecclesiae, et cujusvis animae 
sanctae, in deserto hujus mundi, ad Deum ejusque gratiam 
faturamque patriam suspirantis. 

Quoniam litteralis sensus sensui mystico simillimus est, 
utrumque unica explicatione proponemus. 

I. Quantum desideret ad Deum per orationem accedere. 

II. Quonam modo semper orare velit ac statuat. 

III. Quis sit futurus orationis effectus. 


1. Deus , Deus meus , ad te de luce vigilo. 

2. Sitivit in te anima mea : quam midtipliciter tibi 
caro mea. 

3. In terra deserta et invia , et inaquosa , sic in sancto 
apparui tibi : ut viderem virtutem tuam et gloriam 
tuam. 

Ardens desiderium Dei, ad quem tanquam ad omnis boni 
fontem ac plenitudinem anhelat. 

1. Deus, Deus meus... Repetilio nominis Dei ab inilio mani¬ 
festat affectum, quo totus psalmus aestuat, quique expresse in 
sequentibus describitur. — Ad te de luce vigilo , id est, diluculo 
surgo ad te precandum ; te quaero ab exordio diei, ab exordio 
vitae meae... 

2. Sitivit in te anima mea : id est, desiderat ardenter intel¬ 
lectus et voluntas mea , ut cibum et potum suum , ut lumen et 
laetitiam suam. —Quam multipliciter tibi caro mea: id est, 
valde multipliciter , multis modis , te sitit ac desiderat ipsum 
corpus meum. Etsi caro saepe ponitur pro toto homine , hic 
tamen , ratione anlithesis cum anima , accipienda videtur pro 
parte inferiore humanae substantiae ; ita ut sensus sit : Non tan¬ 
tum animo te, o fons bonorum omnium , sitio ; sed etiam 
corpore, idque mullis modis. — Et vero, caro nostra, si grati» 
obsequatur , multipliciter sitit Deum : 1° ut liberetur a con¬ 
cupiscentiae ardoribus ; 2° ut juvetur in infirmitatibus et 
miseriis ; 5° ut beata immortalitate et resurrectionis gloria 
donetur. 

Postquam sitim suam manifestavit, ejusdem causam aperit, 
addens : 

o. Iri terra deserta et invia , et inaquosa , sic in sancio apparui 
tibi : ut viderem virtutem tuam et gloriam tuam. — Illud in 
terra deserta , referri potest, vel 1° ad praecedentia, hoc modo : 
Sitivit libi anima mea et caro , quia sum in arida terra ; vel 
2° ut communius placet, referri potest ad sequentia, hoc sensu: 
In hac terra deserta et arida perinde coram te apparui, ac si 
essem adhuc Jerosolymae in tuo sanctuario , contemplans de 
more potentiam tuam et gloriosam majestatem luam. 

Mystice , terra deserta significat hanc lacrymarum vallem , 
ita ut sensus sit : Etsi in hoc misero mundo longe a patria 
exulans ; tamen, dante misericordia tua, hic te invenio , hic ad 
te per fidem vividam accedo , teque sub fidei velamine contem¬ 
plari et amare possum, quasi fere jam in coelestibus habitarem : 
Nostra conversatio in coelis est. Phil. III, 20. 

4. Quoniam melior est misericordia tua super vitas : 
labia mea laudabunt te. 

Significavit modo, se Deum quserere et amare propter po¬ 
tentiam ejus et gloriam ; hic addit, propter misericordiam. 

Quoniam melior est misericordia tua... Illud quoniam non 
videtur referendum ad superiora, sed ad sequentia ; ita ut 
sensus sit: Insuper assidue laudabo te ob misericordiam tuam, 
qua? melior milii est ipsa vita. — Vox misericordia late inlel- 
ligenda est, significalque effusam Dei bonitatem , respectu 
omnis miseria atque indigentia nostra, praesertim tamen spiri¬ 
tualis ; ita ut principalius indicet dona gratia. 

5. benedicam te in vita mea : et in nomine tuo 
levabo manus meas. 

6. adipe et pinguedine repleatur anima mea : 
labiis exultationis laudabit os meum. 

7. *S7 memor fui tui super stratum meum, in matu¬ 
tinis meditabor in te : quia fuisti adjutor meus . 


Secunda pars : quonam modo semper orare velit ac statuat. 

Sic benedicam te in vita mea : id est, toto tempore, omnique 
in vicissitudine vitae meae , quidquid mihi acciderit sive pro¬ 
sperum sive adversum, semper te laudabo. 

Et in nomine tuo levabo manus meas. — Locutio biblica 
levare manum significat jurare per Deum, ut patet ex verbo 
Abrahae ad regem Sodomorum : Levo manum meam ad Deum , 
possessorem cadi et terree , quod non accipiam... (Gen. XIV , 2). 
— Hic autem , levare manus in nomine Dei , est explicatio 
prioris hemistichii, significatque orare, et nomen Dei preca- 
torie, non juratorie, invocare. Porro invocare nomen Domini, 
est invocare ac laudare ipsum Deum, ejus potentiam, miseri¬ 
cordiam, etc. ; illa enim omnia nomen Dei includit. — Levat au¬ 
tem propheta orando manus, nempe ad coelum, ubi Deus ha¬ 
bitat : ut se gerat instar inopis, auxilium ac dona petentis ; et 
ut significet, se paratum esse legem Domini operibus implere. 

6. Sicut adipe et pinguedine repleatur (vel juxta hebraeuru 
replebitur) anima mea. — Solet adeps optimam quamque et 
exquisitam rei partem significare ; hic autem respectu animae, 
est exquisitum donum divinae gratiae : quae est unctio Spiritus 
sancti, animaeque lumen, cibus, vigor, decus, omnisque per¬ 
fectio, sine qua misera est anima et languens. — Innuuntur 
quoque hic sacramenta, verbum Dei, et alia quibus anima 
saginatur. 

7 . Si memor fui lui superstratum meum, in matutinis me¬ 
ditabor in te... Alludere videtur piissimus propheta ad consue¬ 
tudinem sanctam, qua vespere antequam obdormiret, cogi¬ 
tando de Deo mentem solebat occupare : Si vespere, inquit, 
fessus labore diurno adorare te non neglexi, mullo magis mane 
surgens diei primitias libi consecrabo. 

Porro dc oratione matutina et vespertina loqui videtur , 
tanquam de medio consequendi illa, quae tantopere exoptat , 
dona gratiae ; quasi diceret: Ut dona tam pretiosa merear 
accipere , nomen tuum laudare et invocare non desistam : 
praesertim vero in initio et fine diei orationi vacabo ; in nocte 
adversitatis sicut in luce prosperitatis memor tui ero , et 
agnoscam semper te esse thesaurum meum et auxilium : 
Quia fuisti adjutor meus. 

8. Et in velamento alarum tuarum exultabo ; adhce- 
sit anima mea post te : me suscepit dextera tua. 

9. Ipsi vero in vanum quccsierunt animam meam , 
introibunt in inferiora terree: tradentur in manus 
gladii, partes vulpium erunt. 

10. Rex vero loetabitur in Deo, laudabuntur omnes 
qui jurant in eo : quia obstructum est os loquentium 
iniqua . 

Tertia pars, orationis effectus : nimirum divina protectio, 
unio cum Deo, victoria de inimicis, aeterna laetitia cum Rege 
Christo. 

8. Et in velamento alarum tuarum exultabo ; adhaesit anima 
mea post te : me susceptii dextera tua. Non tantum Dominum 
orabit, invocabit, laudabit ; sed in eo quiescet, gaudebit, eique 
inseparabiliter adhaerebit. Adhaesit, inquit, anima mea post 
te, id est, adhaeret tibi ; vel, secundum chaldaeum^ adhaeret 
post vias tuas ; ita ut sensus sit : Anima mea, protectione tua ac 
bonitate provocata, adhaeret vi charilatis tibi ac vestigiis luis ; 
ita ut ab illis nulla tentationum violentia separari se patiatur. 

Sensus Ecclesiae in hoc loco ita fere enuntiari potest : Nec 
unquam a te discedam : sed indissolubili charilatis vinculo 
adstrictus, adhaerebo libi mente, adhaerebo cordis allectu, ad¬ 
haerebo et operibus, servando omnia praecepta tua, sequendo 
omnia exempla unigeniti Filii tui : Adhaesit anima mea post te... 
Quin imo, adhaerebo tibi in omni tribulatione ; et sub alis luis, 
in velamento alarum tuarum, sub protectione tua, manebo tutus 
et laetus. Nam, licet ratione infirmitatis meae et inimicorum 
meorum, sine te certo sim periturus ; nihilominus, quamdiu 
tecum conjunctus maneo, securus.quiesco : Me suscepit dextera 
tua. 

9. Ipsi vero in vanum quaesierunt animam meam — De rebel¬ 
libus ac sui persecutoribus loquitur : Ipsi, inquit, me perdere 
moliuntur in vanum 3 id est, frustra ; vel, sine causa, immerito, 
nulla mea culpa. — Introibunt in inferiora terree : id est, des¬ 
cendent in sepulcrum corporis ; vel, in sepulcrum animae, quod 
est infernus ; imo, sensus uterque simul admitti potest. — 
Partes vulpium erunt, scilicet praeda ferarum : vulpes (1) 
eorum cadavera depascent. 

10. Rex vero lentabitur in Deo... De quonam regehic loquatur 
propheta, quaerunt interpretes : plerique de ipso Davide sermo¬ 
nem esse censent ; alii de Messia, Rege per excellentiam, quem 

(1) Proprie, juxta bebrarum hyemc seu erocottee : gallice les chacals. 

11. — S. Scriptura». * ^ 

considerant in die justitiae sure punientem impios : qui sensus y 
si minus litteralis, saltem mystice verus est. 

Laudabuntur omnes, qui jurant in eo : scilicet laudabuntur 
ab universis justis. —Sensus etiam esse potest, gloriabuntur 
ac laetabuntur. 

Quod dicitur, qui jurant in eo, i. e. in Deo, per Deum 
verum : periphrasis nempe, designans pios, qui, ubi juran¬ 
dum est, per Deum jurant, non per idola ; qui eum pro 
veritatis ac sanctitatis omnis fonte agnoscunt, ideoque ejus so¬ 
lius nomen in legitimis juramentis usurpant et invocant. — Justi 
autem glorificabuntur et gaudebunt, quia obstructum est os 
loquenlium iniqua : i. e; quia manu divinae justitiae liberati 
sunt ab inimicis animarum suarum, quos ad aeternum silentium 
redactos videbunt. 

Mystice spectati duo ultimi versiculi explicandi videntur hoc 
modo : Te protegente servum tuum, inimici animre mere, sive 
visibiles sive invisibiles, non praevalebunt ; sed arcebuntur 
manu tua ; imo descendent in viscera terrae, praecipitabuntur 
in abyssum inferni, tradentur gladio justitiae ture et ministris ac 
instrumentis vindictae tuae : nempe daemonibus ac flammis 
aeternis : Descendent in inferiora terree , partes vulpium erunt. 

Haec fleri incipient in decursu temporum, et consumma¬ 
buntur in die judicii. Tunc autem Rex laetabitur : Rex justo¬ 
rum Christus, omnesque fideles Dei famuli Christum sequen¬ 
tes, triumphabunt; impiis omnibus aeternum obmutescere 
coactis : Quia obstructum est os loquentiam iniqua. 

Sensus liturgicus. 

Per hunc psalmum Deus, Deus meus, qui tertius ponitur ad 
Laudes, incipit proprie laudatio. Ecclesia enim, Spiritus 
sancti verba usurpans, voce ministrorum suorum Deum laudat, 
ardentique desiderio invocat ; tum ut fontem gratiae ac verre 
vitae ; tum ut adjutorem adversus inimicos animae paratissimum 
qui servis suis triumphum prrestat per Christum suum, jus¬ 
torum regem ac principem. 

PSALMUS LXIII. 


Exaudi, Deus , orationem meam , cum deprecor. 


1. Exaudi , Deus, oratio¬ 
nem meam , cum deprecor : 
a timore inimici eripe ani¬ 
mam meam. 


1. Exaudi , Deus , orationem 
meam, cum te invoco : a timore 
inimici libera animam meam. 

2. Protexisti me a con¬ 
ventu malignantium : a mul¬ 
titudine operantium iniqui¬ 
tatem. 

3. Quia exacuerunt ut 
gladium linguas suas : in¬ 
tenderunt arcum, rem ama¬ 
ram, ut sagittent in occultis 
immaculatum. 

4. Subito sagittabunt 

eum, et non timebunt : fir¬ 
maverunt sibi sermonem ne¬ 
quam. 

5. Narraverunt ut abscon¬ 
derent laqueos : dixerunt : 
Quis videbit eos ? 

6. Scrutati sunt iniqui¬ 
tates : defecerunt scrutantes 
scrutinio. 

7. Accedet homo ad 

cor altum , et exaltabitur 
Deus (i). 

8. Sagittae parvulorum 

factae sunt plagae eorum : 
et infirmatae sunt contra eos 
linguae eorum. 

9. Conturbati sunt omnes 
qui videbant eos : et timuit 
omnis homo. 

10. Et annuntiaverunt 
opera Dei : et facta ejus in¬ 
tellexerunt. 

11. Laetabitur justus in 
Domino, et sperabit in eo : 
et laudabuntur omnes recti 
corde. 


2. Protege me a conspiratione 
inimicorum meorum , et a multi¬ 
tudine molientium iniquitatem. 


3. Quia exacuerunt ut gladium 
linguas suas , easque tetenderunt 
velut arcum lethiferum, ut verbis 
suis insidiose sagittent me inno¬ 
centem. 


4. Subito irruentes sagittabunt 
me , nullo timore retenti : quia 
firmiter statuerunt exsequi consi¬ 
lium suum nefarium. 

5. Consultarunt inter se quo¬ 
modo absconderent laqueos , et 
dixerunt : Quis videbit eos ? 

6. Scrutati sunt omnes iniquas 
artes : consumpti sunt nimia sua 
scrutatione. 

7. Descendet homo impius ad 
consilium profundae malitiae : at 
exaltabitur Deus , illud irritum 
reddendo. 

8. Ecce enim tanquam sagittae 
parvulorum factae sunt plagae eo¬ 
rum : et infirmatae sunt ac retortae 
contra ipsos malignae linguae eo¬ 
rum. 

9. Quicumque viderunt eos ita 
confusos , salutariter conturbati 
sunt : et religioso timore timue¬ 
runt omnes. 

10. Et facta manumque Dei in- 
telligentes , annuntiaverunt opera 
ejus. 

11. Laetabitur ergo omnis justus 
in Domino , in quo sperare non 
desinet : et gloria gaudioque fruen- 
tur omnes recti corde. 


(1) Versus 7, 8, ita in hebraeo : Consumpti sunt nimia sua scrutatione : 
intimae menti et cordi uniuscujusque eorum profunda malitia insidet. 
Sed sagittavit eos Deus jaculo : repentinae factae sunt plagae (ruina) 
eorum. 

Explicatio. 

Argumentum. — Oratio haec est hominis, tribulationibus ac 
persecutionibus obnoxii : quae tum Davidi , tum Christo et 
omnibus justis apte convenit. — De solo tamen Christo et 
justis, quasi hic esset immediatus et unicus sensus , SS. Patres 
passim psalmum exponunt. 

Mulli tamen alii interpretes , praeter sensum hunc , quem ut 
praecipuum quidem admittunt, alium etiam supponunt littera¬ 
lem, Davidi proprium. Putant enim , nec improbabiliter, psal¬ 
mum referri ad conjurationem Absalonis ; et Davidem orare 
ut ab imminentibus sibi tunc periculis divina manu liberetur. 
Conventus malignantium , inquiunt, designat conspirantes in 
Hebron (11 Reg. XY) ; linguarum malitia , laquei occulti , con¬ 
spirantium molitiones sunt ; accedens homo ad cor altum , 
indicat, vel superbum et obcaecatum Absalonem, vel consilia¬ 
rium ejus, perfidissimum Achitophel. — Hac itaque sententia 
admissa, David in angustiis positus, et a rebellibus pressus , 

Dei auxilium petit et impetrat, typum gerens Christi, Mar¬ 
tyrum, omniumque justorum. 

I. Quid agant contra justum persecutores. 

II. Quid contra persecutores acturus sit Deus. 

III. Quis effectus vindicta Dei. 

1. Exaudi, Deus , orationem meam , cum deprecor : 
a timore inimici eripe animam meam. 

2. Protexisti me a conventu malignantium : a mul¬ 
titudine operantium iniquitatem. 

More suo propheta petit exaudiri, deinde exponit quid 
cupiat : Eripe , inquit, animam meam... id est, vitam meam 
protege a periculo, quod imminet ex parte inimici. Eodem fere 
modo Dominus oravit in horto Olivarum dicens : Pater , si fieri 
potest , transfer calicem hunc a me .— Tropologice, limor inimici 
accipi potest pro timore mere humano et malo, ita ut sensus 
sit : Domine, libera me de timore humano, ut non timeam eos 
qui occidunt corpus, sed solum te et offensionem tui. 

Explicat mox periculum a quo liberari petit, subjungens : 

2. Protexisti me (protege me) a conventu malignantium : a j 

multitudine operantium iniquitatem. Multitudo, ait, inimicorum 
conspirant, ineuntes commune consilium, utentes calumniis 
tanquam gladiis et saginis, struentes insidias, adhibentes arti¬ 
ficia iniquissima contra justum. I 














PSALMI SELECTI. 


rs. lxiii. 


213 


3. Quia exacuerunt ut gladium linguas suas : inten¬ 
derunt arcum , rem amaram, ut sagittent in occultis 
immaculatum. 

4. Subito sagittabunt eum , et non timebunt : firma¬ 
verunt'sibi sermonem nequam. 

Ad conventum malignantium haec referuntur, qui non ma¬ 
nibus pugnant, sed lingua, qua cominus et eminus feriunt sicut 
gladio et sagittis. — Intenderunt arcum , labia nempe maledica ; 
rem amaram, instrumentum lethiferum, ut tela seu verba mit¬ 
tant amara, venenata ; in immaculatum , id est, in innocentem. 

— Clarius haec in hebraeo : Tetenderunt sagittam suam , verbum 
amarissimum. 

4. Subito sagittabunt eum , non timebunt : firmaverunt sibi 
sermonem nequam. Sensus est : Subito irruentes sagittabunt 
justum, absque ullo Dei hominumve timore, eo quod obdurato 
corde consilium suum nefarium perlicere firmissime statuerunt. 

5. Narraverunt ut absconderent laqueos ; dixerunt : 
Quis videbit eos ? 

6. Scrutati sunt iniquitates : defecerunt scrutantes 
scrutinio. 

Explicat sermonem nequam : consilium nempe impiorum pro- 
iundamque malitiam aperit. — Narraverunt, inquit, ut abscon¬ 
derent laqueos... id est : Se invicem monuerunt, inter se con¬ 
senserunt, ut occulte et hypocrilice agerent, iniquitatem suam 
specie boni publici, vel etiam religionis praetextu occultantes. 

— Quis videbit... laqueos nostros? Scilicet, nullus hominum 
iniquitatem nostram videbit... Quasi praeter homines non sit 
Deus, et Deus non omnia videat; vel quasi parum” sit videri a 
Deo, qui supremus est judex. 

6. Sic itaque obcaecali, et occultos sese existimantes, tradi¬ 
derunt sese loti malitiae suae : Scrutati sunt iniquitates : defe¬ 
cerunt scrutantes scrutinio. Sensus est, vesligarunt varias 
nocendi vias, machinali sunt scelera ; consumpti sunt frustra 
nimiis suis scrutiniis et consiliis : nempe ea perficere non 
potuerunt ; — vel etiam, juxta quosdam, suis sese artificiis 
illaquearunt. 

Jlaec omnia apprime conveniunt passioni Dominicae, in qua 
facile apparet et agnoscitur ille conventus malignantium, illas 
linguae sagittantes immaculatum Agnum ; ille sermo nequam, 
pertinax justitiae ac religionis specie velatus, suisque sese 
artificiis implicans : adeo ut verbis psalmi mire respondeant 
haec verba Evangelii : Principes sacerdotum et omne concilium 

quaerebam falsum testimonium contra Jesum... At ille respon¬ 
dentes dixerunt : Reus est mortis, — crucifigatur, — contradicit 
Caesari... Dicite quia discipuli ejus nocte venerunt , et furati sunt 
eum , vobis dormientibus Matlh. XXVIII, 12. 

7. Accedet homo ad cor altum , et exaltabitur Deus. 

8. Sagittoe.parvulorum factoe sunt plagce eorum : et 
infirmatoe sunt contra eos linguoe eorum. 

Illud, accedet homo ad cor altum , sic videtur interpretandum : 
Homo impius descendet ad cogitationes profundissimas mali¬ 
tiae ; at vero Deus profundior apparebit eas dissipando. — 
Haec enim interpretatio congruit cum hebraeo textu, qui hunc 
sensum habet : Intimo cordi uniuscujusque eorum profunda 
malitia insidet. 

Aliter exponit Bellarminus post Augustinum, totum versi¬ 
culum intelligendo de Christo, hoc modo : Christus ut homo 
accedet ad consilia impia inimicorum, iis sese tradens ; simul 
autem exaltabitur ut Deus : quia passione ipsius et resurrec¬ 
tione, divina sapientia, justitia et misericordia demonstrabitur. 

His verbis : Et exaltabitur Deus , incipit pars altera psalmi, 
quid contra persecutores acturus sit Deus. — Sequentibus enim 
versiculis declarat propheta, quomodo Deus sit exaltandus 
liberando justum et puniendo persecutores ejus. Quae quidem 
de Absalonis clade et Davidis restitutione intelligi possunt ; 
praecipue tamen, ut mox patebit, de Christo et discipulis ejus 
inlelligenda sunt. 

Exaltabitur Deus mirabiliter liberando justum suum : nam, 
8. S agittce parvulorum factce sunt plagce eorum, et infirmatae 
sunt contra eos linguae eorum : id est, Deo interveniente, plagpe 
quas infligere justo tentant, tam parum ipsi nocebunt, ac si 
factae essent sagittis parvulorum infantium, quae leves festuca? 
sunt, manuque debili moventur, adeoque nihil vulnerant : — 
et calumniae ipsorum similiter inefficaces erunt, imo vertentur 
in detrimentum calumnianlium. — Haec ut patet, Christo et 
Martyribus verissime conveniunt. 

Fatendum tamen, sensum hunc Vulgatae prorsus discrepare 
ab hebraeo , ubi planissime sermo continuatur hoc modo : 
Machinantur scelera corde profundo. Sed sagittavit eos Deus 
jaculo : repentina factce sunt plagce eorum: fugient quicumque 
viderint eos. 

9. Conturbati sunt omnes qui videbant eos : et timuit 
omnis homo. 

10. Et annuntiaverunt opera Dei , et facta ejus intel¬ 
lexerunt . 

Pars tertia psalmi : Effectus divinae vindictae. — Sensus versi¬ 
culi 9 el 10 hic est : Quicumque viderunt impios sic divinitus 
punitos, et justum tam mirabiliter liberatum , religioso Dei 
timore correpli sunt, agnoverunlque manum Dei, et nomen atque 
■opera Dei praedicarunt. — Haec praecipue respiciunt Christum 
et Apostolos. Domino enim resuscitato conturbati sunt Judaei 
et confusi, moti sunt Apostoli metu et gaudio, timuit sancio 
timore omnis homo recta ratione utens, prout testatur S. Lu- 
cas : Fiebat autem omni animae timor ; multa quoque prodigia 
et signa per Apostolos in Jerusalem fiebant , el metus erat ingens 
in universis (Act. II, 45). — Illi autem videntes, ac religiose 
timentes, qui annuntiaverunt opera Dei, imprimis sunt Apos¬ 
toli, testes vitas, mortis et resurrectionis Domini, qui Spiritu 
sancio repleti ac ferventes, facta Christi ac mysteria intellexe¬ 
runt, mundoque universo annuntiarunt. 

11. Loetabitur justus in Domino , et sperabit in eo ; 
et laudabuntur (glorificabuntur) omnes recti corde . 

Concludit psalmista opponendo confusioni peccatorum , 
gaudium el gloriam justorum, quam hi divinitus accipient. 
Sensus est quasi diceret : Omnes itaque tribulationes illae et 
persecutiones desinent in gloriam Dei, et in triumphum, gau¬ 
dium ac gloriam aeternam justi. 

Sensus liturgicus. 

Recitatur psalmus iste, 1° in officio de Oratione et Passione 
Domini ; 2° in officio septem Dolorum Beatae Mariae Virginis ; 
5° in officio Apostolorum. 

1° In officio de Oratione et Passione Domini , Ecclesia per¬ 
sonam assumens Christi in passione constituti , Patrem orat: 
et liberationem petit ab iniquis conspirationibus Judaeorum , 
Quia exacuerunt ut gladium linguas suas.... Deinde velut 
Orationis hujusmodi effectum ostendens , enarrat triumphum 
Christi, contusionem Judaeorum , Evangelii praedicationem , et 
gaudium justorum : Laetabitur justus in Domino , et sperabit in 
eo : el laudabuntur omnes recti corde. 

2° In officio septem Dolorum , Ecclesia eodem psalmo sanc¬ 
tissimam Dei Genitricem respicit , ut Christi passionis et 
subsequentis gloriae participem ; imo velut in persona dolorosae 
Matris cum Christo conjunctissimae, orationem illam pronuntiat: 
Exaudi , Dei/s, orationem meam, cum deprecor : a timore inimici 
eripe animam meam... 

3° In officio Apostolorum , respicitur Christi passio ut causa 



216 


EXPOSITIONUM SERIES TERTIA 


f 


meritoria et exemplaris Aposlolicae praedicationis : Et annun¬ 
tiaverunt opera Dei , et facta ejus intellexerunt... Scilicet intel¬ 
lexerunt , sicut Christus a Patre missus est, ita se missos esso 
a Christo, ut per passionem et crucem triumphum conse¬ 
quantur. Si me persecuti sunt , et vos persequentur ; si sermonem 
meum servaverunt , et vestrum servabunt. Joan. XV, 20. 


PSALMUS LXIV. 

Te decet hymnus. 


1. Te decet hymnus, Deus, 
in Sion : et tibi reddetur 
votum in Jerusalem. 

2. Exaudi orationem 
meam : ad te omnis caro 
veniet. 

3. Verba iniquorum prae¬ 
valuerunt super nos : et 
impietatibus nostris tu pro¬ 
pitiaberis. 

4. Beatus , quem elegisti 
et assumpsisti : inhabitabit 
in atriis tuis. 

5. Replebimur in bonis 
domus tuae : sanctum est 
templum tuum , mirabile in 
aequitate. 

6. Exaudi nos Deus salu¬ 
taris noster, spes omnium 
finium terrae , et in mari 
longe. 

7. Praeparans montes in 
virtute tua, accinctus poten¬ 
tia : qui conturbas profun¬ 
dum maris, sonum fluctuum 
ejus. 

8. Turbabuntur gentes , 
et timebunt qui habitant 
terminos a signis tuis : exi¬ 
tus matutini et vespere de¬ 
lectabis. 


1. Te decet hymnus , Deus , can¬ 
tandus in Sion : et eequum est ut 
populus tuus reddat tibi vota in 
civitate sancta Jerusalem. 

2. Hoc, quteso, fiat : exaudi hanc 
orationem meam : et ad te laudan¬ 
dum omnis populus tuus in Sion 
veniet. 

3. Verba quidem et consilia ini¬ 
quorum prtevaluerunt contra nos ; 
sed quidquid inique egimus tu 
propitius ignosces. 

4. Beatus quem elegisti et assum¬ 
psisti in clientem : inhabitabit in 
atriis tuis. 

5. Illic omnes replebimur bonis 
domus tute : qute est sanctuarium 
tuum , tequitatis et misericordife 
tute donis mirabile. 

6. Exaudi igitur nos , Deus , tu 
salus nostra, spes nostra et omnium 
gentium , usque ad fines terrte et 
maris. 

7. Tu enim es , qui montes sta¬ 
biles efficis virtute tua, accinctus 
potentia infinita : tu, qui conturbas 
profundum maris , sonum excitans 
fluctuum ejus. 

8. Tu , qui velut signa manus 
tute ostendis fulgura , quibus 
terrentur populi usque ad termi¬ 
nos terrte : simulque eos recreas 
splendido matutini et vespertini 
solis spectaculo. 

9. Visitasti terram , et 
inebriasti eam : multipli¬ 
casti locupletare eam. 

10. Flumen Dei repletum 
est aquis, parasti cibum il¬ 
lorum : quoniam ita est 
praeparatio ejus. 

11. Rivos ejus inebria, 
multiplica genimina ejus : 
in stillicidiis ejus laetabitur 
germinans. 

12. Benedices coronae 
anni benignitatis tuae : et 
campi tui replebuntur uber¬ 
tate. 

13. Pinguescent speciosa 
deserti : et exultatione col¬ 
les accingentur. 

14. Induti sunt arietes 
ovium, et valles abundabunt 
frumento : clamabunt, ete¬ 
nim hymnum dicent. 


9. Visitasti terram nostram , 
et inebriasti eam pluviis : quibus 
multipliciter locupletasti eam. 

10. Flumen a Deo nobis datum, 
repletum est aquis : et sic parasti, 
o Deus , alimenta nobis : quo¬ 
niam per irrigationem fecundatur 
terra. 

11. S ic perge, et sulcos terree 
inebriando multiplica fructus ejus : 
et irrigatione pluviae laetabitur ger¬ 
minans. 

12. Atque ta benedices toti anni 
circulo benignitatis tute donis : 
et campi tui replebuntur omnigena 
ubertate. 

13. Imo pinguescent quoque 
pascua deserti : et lteta viriditate 
inculti colles vestientur. Hinc 

14. Ex una parte induentur et 
circumdabuntur arietes multitu¬ 
dine ovium ; ex altera vero , valles 
abundabunt frumento : omnia au¬ 
tem, sive pecora sive fruges, suo 
modo proclamabunt Dei laudes : 
prtesertim vero filii Israel hymnum 
dicent. 


Explicatio. 

Argumentum. — Psalmus iste hymnus est eucharislicus , 
quo David celebrat divinam erga populum Israel beneficen¬ 
tiam, el illam continuari postulat. 

Juxta sanctum Hieronymum , aliosque passim interpretes , 
respicit propheta futurum Juda 30 i*um a captivitate Babylonica 
reditum in patriam. Scilicet in eorum persona gratias Deo 
agit, eo quod restituti sint civitati sancite ; petilque ut dein¬ 
ceps patria terra universa , cum abundantia bonorum ejus 
fruanlur. — Qute quidem sententia tanquam omnino proba¬ 
bilis admitti potest. At vero, ut Bellarminus , ait quoniam illa 
liberatio de captivitate Babylonica , typus fuit liberationis 
generis humani de captivitate diaboli : alliore sensu psalmus 
praedicat conversionem infidelium ad Ecclesiam , et reditum 
spiritualium peregrinorum ad patriam coelestem : nam et 
Ecclesia et coelestis patria per Jerusalem in sacris Litteris 
significari solet. 

Respectu Ecclesiae , psalmus considerari quoque simpliciter 
potest ut oratio, ad necessilales fidelium universim, et unius¬ 
cujusque animae in particulari perlinens. 

I. Gratiarum actio ob donum divini cultus in Sion. 

II. Petitio ac praiictio benedictionis divina pro terra Israel. 


1. Te decet hymnus, Deus, in Sion : et tibi reddetur 
votum in Jerusalem. , 

Veluti verba laudis ac gratitudinis haec sunt captivorum, ad 
sanctam civitatem redeuntium. Decet, inquiunt, Domine, et 
convenit omnino, ut populus tuus hymnos tibi canat in loco 
sancio tuo Sion, utque ibidem tibi vota solvat pro beneficiis 
tuis; in Sion, inquam, non in terra aliena, ubi nomen tuum 
ignoratur et beneficia tua non intelliguntur. 

2. Exaudi orationem meam : ad te omnis caro veniet. 

3. Verba iniquorum 'praevaluerunt super nos : et 
impietatibus nostris tu propitiaberis. 

Dominum orant, ut quam citissime hujusmodi laudes Deo 
persolvere sibi liceat. Si nos exaudieris, inquiunt, ecce omnis 
caro , i. e. omnes homines nobiscum ad te laudandum conve¬ 
nient. 

Praeter hanc rationem, quo .efficacius exaudiri mereantur, 
humilem de peccatis poenitentiam profitentur. Verba iniquorum, 
id est, dicteria , minae et studia iniquorum , nos per tot annos 
oppresserunt propter peccata nostra ; at tu , misericordissime 
Deus, impietates nostras, quas corde contrito confitemur, re¬ 
mittes : Impietatibus nostris tu propitiaberis. 

Mystice , illa quae dicit verba iniquorum , sunt pravi conatus 
inimicorum animae, atque tenlationes , hae autem praevalent 
super animam , cum eam pertrahunt in peccatum. 

4. Beatus quem elegisti et assumpsisti : inhabitabit in 
atriis tuis. 

5. Replebimur in bonis domus tuoe : sanctum est tem¬ 
plum tuum, mirabile in cequitale. 

Corroborant orationem gralitudine plenam, monstrando, sese 
ut par est aestimare et desiderare gratiam quam postulant. 
Beati, inquiunt, quibus in sancta civitate habitare concedis. Ecce 
nos omnes, quibus hanc gratiam conferre dignaris, replebimur 
bonis in domo tua : sancta enim est domus tua, et mirabilis 
fons bonorum omnium : Replebimur in bonis domus tuae. .. 

Ili versiculi, etiamsi utcumque convenire possint terrena? 
Jerusalem, vel Ecclesia? militanti ; absolute tamen et in pleni¬ 
tudine sensus, soli coelesti patriae conveniunt : ubi perfecte 
beati erunt electi, et satiabuntur bonis domus Dei ; ubi ipsimet 
templum Dei vivum constituent, sanctitate, et justitia mirabile. 
Etenim mirabile erit valde videre homines, olim in peccato 
natos, nunc tantam justitiam adeptos, ut neque peccatum ullum 
habeant, neque habere possint, et una cum angelis sanctis 
civitatem ac familiam Dei componant. 

6. Exaudi nos, Deus , salutaris noster : spes omnium 
finium terree, et in mari longe : 

7. Proeparans montes in virtute tua , accinctus poten¬ 
tia : qui conturbas profundum maris, sonum fluctuum 
ejus. 

8. Turbabuntur gentes, et timebunt qui habitant ter¬ 
minos, a signis tuis : exitus matutini et vespere delec¬ 
tabis. 

Incipit altera pars , petitio ac praedictio benedictionis divina? 
pro terra Israel. 

Exaudi nos, inquit, et benedictiones tuas continua populo 
tuo, o Deus, Salvator populi tui, et spes universi mundi; o 
Deus omnipotens et beneficus, qui populos omnes et totum 
naturae ordinem tam benigne moderaris ! — Exaltat primum 
Dei omnipotentiam et beneficentiam, non tantum per modum 
laudis, sed etiam per modum precationis : ut sic eum inducat 
ad utendum illa potentia ac beneficentia sua pro populo ac 
terra Israel. Praefata Dei attributa considerat in variis effec¬ 
tibus : in stabiliendis terrae montibus, sedandis maris (luctibus 
vibrandis fulguris ignibus, et recreando mundo per solis ortum 
et occasum. 

Quod dicit, salutaris noster, spes omnium finium terne, et in 
mari longe : id esi, spes omnium populorum, et habitantium 
regiones transmarinas longissime positas. Vaticinium his conti¬ 
netur conversionis Gentium ad veri Dei cultum. 

7. Praeparans montes, id est, vi vocis hebraicae, eos stabi¬ 
liens. — Qui conturbas profundum maris, id est, qui sedas, 
qui comminando compescis mare et obstrepentes fluctus ejus. 
Sic Dominus in Evangelio tempestatem sedat, increpando mare, 
ac dicendo : Tace, obmutesce. Mare. IV, 59. 

8. Turbabuntur gentes, et timebunt qui habitant terminos : id 
est, terrebuntur omnes homines, etiam ii qui habitant terminos 
terrae ; a signis tuis, id est, propter coruscationes ac tonitrua, 
et multo magis ob prodigia ac miracula tua. — Exitus matu • 

tini et vespere (grsece hrsipxi vesper*) delectabis : id est, 
exorlum aurorfie et crepusculi vespertini delectabilem facies. 
Hoc autem figurate dicitur, et significat, Deum vicissitudine 
noctium ac dierum homines recreare. 

9. Visitasti terram , et inebriasti eam : multiplicasti 
locupletare eam. 

10. Flumen Dei repletum est aquis , parasti cibum 
illorum : quoniam ita est praeparatio ejus. 

A Dei potentia, transii ad laudandam simulque implorandam 
ejus liberalitatem : Cumulasti, inquit, terram divitiis, eam 
irrigas abundantibus rivis, ut sic animalibus cibos proferat. — 
Haec hypotyposis egregiae fertilitatis, haud dubie significat 
copiam gratiarum et virtutum omnium, quibus humanum genus 
per Christum abundavit. 

9. Visitasti terram , inanem et vacuam, ut eam fecundam 
efficeres ac ditares, eam nimirum inebriando , id est, usque ad 
satietatem irrigando. 

10. Flumen Dei , id est Jordanis, flumen a Deo datum, 
Deoque dicatum sicut tota terra sancta, repletum est aquis 
beneficis. — Vel sumendo numerum singularem pro plurali : 
Flumina Deus fecit et aquis implevit, ut sic terram irrigaret et 
fecundaret ad nutrienda animalia : Quoniam ita est praeparatio 
ejus , id est, quoniam sic fundata et disposita est terra, ut per 
aquarum irrigationem fecundetur et fructus suos pariat. 

11. Rivos ejus inebria , multiplica genimina ejus : in 
stillicidiis ejus laetabitur germinans. 

12. Benedices coronoe anni benignitatis tuoe : et 
campi tui replebuntur ubertate. 

13. Pinguescent speciosa deserti , et exidtatione 
colles accingentur 

14. Induti sunt arietes ovium , et valles abundabunt 
frumento : clamabunt , etenim hymnum dicent. 

Prosequitur et perficit magnificam descriptionem fertilitatis 
terrae. Perge, inquit, Domine, et rivos ejus, id est, sulcos 
terrae abundanter riga fluentibus aquis, atque ita multiplica 
genimina seu germina ac fructus ejus ; in stillicidiis ejus , id. 
est, pluvia Dei desuper cadente, lentabitur terra germinans. 

12. Anni , corona est, vel totius anni circulus, vel sunt fru¬ 
ges quibus annus fertilis ornatur ac velut coronatur ; — annus 
vero benignitatis, id est, objectum benignitatis, annus in quem 
Deus liberalitatem effundit. Quod itaque dicit, benedices corona: 

anni benignitatis tute, significat : te benedicente, totus annus 
frugibus dilissimis coronabitur. 

15. Speciosa (hebraice pascua) deserti, sunt loca deserta quae 
solis pascuis deserviunt :haec, inquit, nova fecunditate pingues- 
ceni, coelesti rore irrigata ; et colles pariter deserti et inculti, 
herbescenle viriditate ita vestientur, ut ex omni parte laetari 
et exultare videantur : Exaltatione colles accingentur. 

14. Induti sunt arietes ovium : id est, arietes multiplicatis 
ovibus circumdabuntur, et pascua pinguia implebunt ; dum 
interim valles cultte abundabunt frumento omnia autem, sive 
colles, sive valles, sive campi exculti, sive pascua deserti, sive 
pecora, sive fruges : suo modo clamabunt, et quodammodo 
hymnum cantabunt conditori et benefactori suo. — Sic unde 
exorsus est psalmus, ibidem terminatur : ut hymnos Dei no¬ 
mini cantandos provocet. 

Sensu morali, status animae sanctae hic vivide depingitur : 
affluente Dei gratia, ejus sterilitas fecundatur, fructibus om¬ 
nigenis virtutum abundat, gaudio sancto exultat, et in hymnos 
amoris Dei erumpit. 


Sensus liturgicus. 

Psalmus Te decet, cantatur in Laudibus Defunctorum, et qui¬ 
dem merito. Est enim ex Ecclesiae mente velul hymnus eucharis- 
ticus, quo Dei celebrat beneficia erga fidelium animas, earum- 
que canit introductionem in terram promissam, ac coelestem 
Jerusalem : ubi misericordias Domini in aeternum cantabunt. 

Te decet, inquit, hymnus, o Deus, in Sion coelesti : ideoque 
exaudi orationem meam, et fac ut omnis caro, per Spiritum 
sanctum vivificata, omnes scilicet fideles tui, ad beatam pa¬ 
triam, et ad te suum patrem, sicut vocantur , perveniant : 
Ad te omnis caro veniet. 

Verba quidem iniquorum, et inimicorum spiritualium insultus 
aliquantum praevaluerunt adversum nos : sed si quid egimus 
perperam, tu misericorditer ignosces : Iniquitatibus nostris tu 
propitiaberis. 

Beatus quem elegisti et assumpsisti , ut inhabitet in atriis 
luis !... Replebimur in bonis domus tuae. 

Exaudi nos, Deus salutaris noster , ut cito laniis bonis per- 
fruainur. O Creator omnipotens et misericors , qui tot ac tanta 
fecisti pro nobis in ordine naturae et gratiae , comple jam et 
corona opus misericordiae lu;e. Propter nos, accinclus potentia, 
fecisti fluctus marium et tonitrua nubium ; diei auroram et 
occasum , imo ortum nostrum et occasum , nativitatem scilicet 
et obitum tu gaudiis imples. Visitasti utique terram nostram 

et inebriasti eam flamine gratiarum ; animas fidelium tuorum 
sicut agros plenos coronasti ubertate. Quapropter decet ut 
acclament libi, Deus , in aeternum ; et in coelesti Sion hymnum 
concinant : Clamabunt , etenim hymnum dicent . 


PSALMUS LXVI. 

Deus misereatur nostri. 


1. Deus misereatur nostri 
et benedicat nobis : illumi¬ 
net vultum suum super nos, 
et misereatur nostri. 

2. Ut cognoscamus in 
terra viam tuam : in om¬ 
nibus gentibus salutare 
tuum. 

3. Confiteantur tibi po¬ 
puli, Deus : confiteantur 
tibi populi omnes. 

4. Laetentur et exultent 
gentes : quoniam judicas 
populos in aequitate , et gen¬ 
tes in terra dirigis. 

5. Confiteantur tibi po¬ 
puli, Deus , confiteantur tibi 
populi omnes : terra dedit 
fructum suum. 

6. Benedicat nos Deus, 
Deus noster , benedicat nos 
Deus : et metuant eum om¬ 
nes fines terrae. 


1. Deus misereatur nostri et 
beneficam manum suam nobis 
aperiat ; benignam faciem suam 
ostendat nobis, et sic misereatur 
nostri. 

2. Ut cognoscamus , Domine , in 
hac terra tenebrosa viam tuam ; 
omnesque gentes cognoscant Chri¬ 
stum Salvatorem tuum. 

3. Hunc Salvatorem possidentes 
confiteantur tibi laudibus suis po-' 
puli, Deus, confiteantur tibi populi 
omnes. 

4. Lsetentur et exultent gentes, 
quoniam per Christum tuum re¬ 
gnum justitife constituisti in terra, 
populosque via recta dirigis. 

5. Confiteantur tibi populi , Deus, 
confiteantur tibi populi omnes : 
quia tandem protulit terra fructum 
suum Christum. 

q. Quo ut perfecte fruamur , bene¬ 
dictionem suam ac gratiam Deus 
complere dignetur : Benedicat nos 
Deus, et Deus noster , et benedicat 
nos Deus : Deumque trinum et 
unum metuant et colant omnes fines 
terne. 


Explicatio. 

Argumentum . — Sicut in psalmo LXI1, Deus, Deus meus , 
propheta expetivit Dei gratiam ; ita in praesenti particularius 
Messiam, gratiae auctorem postulat. Est enim psalmus iste 
oratio, qua vehementi desiderio et graliludine inflammatus, 
exposcit adventum Messiae ct conversionem humani generis. 














Sensus autem Ecclesia?, seu quatenus propheta in persona 
Ecclesiae loquitur ; vel, quod idem est, quatenus Spiritus 
sanctus ore propheta? orationem praeparat Ecclesia? Christi 
convenientem ; psalmus hic supplicatio est, qua Ecclesia grali- 
tudine plena ob Messiam, id est, ob unigenitum Filium Dei 
mundo datum, ardenter petit, ut ejusdem Salvatoris regnum 
in omnes populos, et in omnium fidelium corda plenissime 
adveniat. 

I. Votis appellat adventum Christi. 

II. Invitat omnes populos, ut tantum beneficium debita gratitu- 

dine ac loetitia accipiant. 


1. Deus misereatur nostri etbenedicat nobis : illuminet 
vultum suum super nos et misereatur nostri. 

2. Ut cognoscamus in terra viam tuam : in omnibus 
gentibus salutare tuum. 


Votis appellat adventum Christi ejusque cognitionem. 

Deus f inquit, misereatur nostri et benedicat nobis : illuminet, 
vultum suum super nos, et misereatur nostri. Tria haec: misereri , 
benedicere , illuminare vultum , gradationem quamdam continent; 
quasi 1° peccatorum venia , 2° dona Dei ac benedictiones , 

5° pretiosiores gratia?, peterentur , quas vultus illuminatio 
designat. 

Illuminatio autem vultus , ut Bellarminus ait, mulla signi¬ 
ficare potest. Primum enim dicitur Deus illuminare vultum suum 
supernos, quando remotis nubibus irae et indignationis, sereno 
vultu nos respicit : ut filios, ut amicos, ut ad gratiam revo¬ 
catos. — Deinde dicitur etiam illuminare vultum suum super 
nos , quando nos illuminat et calefacit, sapientiam elcharitatem 
infundens : quomodo sol iste corporalis facere solet, quando 
nullis nubibus tegitur. — Denique illuminare vultum suum 
super nos , quando praestat, ut eum quasi remoto velamine 
intueamur. Quod maxime praestitit, quando per Incarnationis 
mysterium in terris visus est et cum hominibus conversatus est 
(Baruch. 111, 58). Atque id videtur hoc loco petere propheta, L£ 
ut Deus vultum suum, si non in forma Dei, saltem in forma- 
hominis nobis ostendat per adventum Messiae. 

Et misereatur nostri. Incisum istud deesl in hebraeo et apud 
LXX ; ideoque redundare videtur in Vulgata. — Quoniam 
tamen ab Ecclesia servatur, sumi potest ut repetitio prae 
affectus ardore ; vel est explicatio quaedam, quasi diceret : 
Atque ita, illuminando videlicet vultum suum super nos. 
misereatur nostri. 


L 

2. Ul cognoscamus in terra mani luam : id est, ut legem 
tuam perfectam, nempe evangelicam, cognoscamus omnes, 
quotquot sumus homines in universa terra, in omnibus genti¬ 
bus. — Ut cognoscamus salutare tuum , scilicet Salvatorem 
Christum, qui est via tua, veritas, et vita. 

Si spectemus sensum Ecclesiae, non petit illa adventum 
Messiae, quippe qui jam advenit ; sed ejusdem cognitionem, 
quasi diceret : Deus misereatur nostri, qui tam pauperes tamque 
miseri in hac terra tenebrosa erramus ; misereatur, benedicat, 
illuminet vultum suum super nos, et gratiam nobis unicam, at 
malis omnibus medentem concedat : Ul cognoscamus in terra 
viam tuam... Dominum nimirum nostrum Jesum Christum, qui 
via est et veritas et vila( Joan. XIV, £>). Hcec est enim vita ceierna , 
Pater, ut cognoscamus te, solum Deum verum , et quem misisti 
Jesum Christum (Joan. XVII, 5). Quapropter existimo omnia 
detrimentum esse propter eminentem scientiam Jesu Christi 
Domini mei (Phil. IU, 8) : in quo sunt omnes thesauri sapienticv et 
scientiae absconditi. Coloss, ILI, 2. 

Utinam cognoscamus thesauros, quos possidemus in Christo, 
in quo Pater omnia nobis donavit (Rom. VIII, 52) : nimirum 
liberatorem a tyrannide diaboli, pastorem , ducem , regem 
justitiae secundum cor Dei, per quem habemus accessum in uno 
Spiritu ad Patrem. Eph. II, 18. _ r 

^ u t ■* C! -t • ■ j C 

3. Confiteantur 'tibi populi, Deus : confiteantur tibi 
populi omnes. 

4. Loetenlur et exultent gentes : quoniam juclicas 
popidos in oequitate, et gentes in terra dirigis. 

Incipit secunda pars : vocatur humanum genus ad gralitu- 
dinem et gaudium. 

Omnes , inquit, populi terrae, non tantum tibi confiteantur, o 
Dens, et debitum cultum solvant ; sed etiam laetentur de 
ineffabili bono, quod in Christo possidebunt. 

Quoniam judicas : id est, quoniam regis ac gubernas populos 
in aequitate: nempe injustitia et sanctitate per Christum et 
Ecclesiam. — Christus enim judicium sanctum exercet, et 
populos credentes judicat per Ecclesiae ministros, tum in foro 
externo tum in foro interno, sive in tribunali Poenitentiae. — 
Et gentes in terra dirigis : nempe sicut pastor, aut etiam sicut 
praemonstrator itineris, vel gubernator navis, peregrinantes 
deducis ad portum salutis aeternae. — Ut patet, prophetia 
enuntiatur de conversione Gentium. Ponitur autem praesens 
tempus loco futuri, quia in hebraco tempus futurum designat 
passim actionem perdurantem, qualis hic in regimine Christi 
intellicritur. 

5. Confiteantur tibi populi, Deus , confiteantur tibi 
populi omnes : terra dedit fructum suum. 

6. Benedicat nos Deus, Deus noster , benedicat nos 
Deus : et metuant eum omnes fines terroe. 

Causam gaudendi ostendit, petitque a Deo benedictionem, 
qua misericordiae suae velut culmen imponat. 

Laudent, inquit, Deum, nec laudare desinant populi universi : 
quia terra dedit fructum suum, puta Christum ; de quo Isaias 
similiter orando dicebat : Aperiatur terra et germinet Salva¬ 
torem (Isai. XLY, 8) ; et alibi : Erit germen Domini in magni¬ 
ficentia et gloria, et fructus terree sublimis. Isai. IV, 2. 

Quod ergo dicit : Terra dedit fructum suum , significat : 
Quoniam terra edidit Christum, fructum suum praecipuum, ab 
omni antiquitate promissum ; seu, ut Bellarminus ait, fructum 
suum proprium, illum cujus gratia terra a Deo facta erat : id 
est, Christum in carne. — Quoniam itaque in terra natus est 
Christus, propterea confiteantur tibi, o Deus, te laudent te 
colant populi omnes. — Precatur scilicet, ut propter Christum 
in terris natum, gentes longe et late per totam orbis ampli¬ 
tudinem, Dei cognitione et amore imbuantur : quod quidem 
Christus copiose est promeritus. 

Recte vocatur Christus fructus terree : quia in terra produ¬ 
ctus est, etsi divinitus quasi seminatus, atque de Spiritu 
sancto in utero Virginis conceptus. Est autem fructus, man¬ 
ducantibus non modo omne delectamentum praestans ; sed 
fecunditatem quamdam communicans, ut et ipsi vitae aeterna? 
fructificent : Qui manet in me, et ego in eo, hic fert fructum 
multum. Joan. XV, 5. 

Etenim, sensu consequenti possumus etiam, cum Augustino, 
per fructum intelligere proventum multarum virtutum , quem 
terra edidit per gratiam Christi et promulgationem Evangelii, 
postquam multis saeculis fuisset sterilis. 

6. Benedicat nos Deus, Deus noster 7 benedicat nos Deus : et 
metuant eum omnes fines terree. Trina repetitio nominis Elo- 
him, sive Dei, mysterium insinuat SS. Trinitatis, quae per 
Evangelium omnibus populis innotuit ; et sensus est quasi 
dicat : Salvet nos tota sanctissima Trinitas, et ipsa ab omnibus 
salvatis colatur. — Etenim nomen Deus ter repetitur ob 
personarum trinitatem ; et singulari numero dicitur benedicat 
et eum, ob essentiae unitatem ; — secundo autem loco dicitur 
Deus noster, propter personam Filii, qui pro nobis incarnatus, 
peculiari modo noster, et nobiscum Deus factus est, secundum 
illud : Ecce virgo in utero habebit, et pariet filium : et vocabunt 
nomen ejus Emmanuel, quod est interpretatum : Nobiscum Deus. 
Matth. I, 25. 

II. — S. Scripturae. 

Demum , ut secundum exemplar et voluntatem Christi , 
fructum afferamus , et fructus noster maneat (Joan. XV, 16), 
Ecclesia ultimo versiculo SS. Trinitatis benedictionem petit, 
quasi diceret : Quoniam sine Deo, ejusque benedictione ac 
gratia nihil facere possumus, dignetur ille Deus ineffabilis, 
Deus trinus et unus, Paler et Filius et Spiritus sanctus, bene¬ 
dicere nobis: ut omnes usque ad ultimosTerne limites ei fructum 
sancti timoris, obedientiseque perfectae aderamus : Benedicat 
nos Deus , Deus noster , benedicat nos Deus; et metuant eum 
omnes fines terree. 

Sensus liturgicus. 

Psalmus LXVI, Deus miseratur nostri, recitatur diebus Do¬ 
minicis et festivis ad Laudes, post Ps. LXII , quocum imme¬ 
diate conjungitur. Scilicet, quoniam Ecclesia , Mater ac Regina, 
in fine illius psalmi LXll, Deus , Deus meus , de Christo Rege 
locuta est ; ideo stalim subjungit psalmum hunc, Deus mise¬ 
reatur, ut in Regis Sponsi sui mysterio diutius immoretur. Toto 
enim psalmo isto Christum spectat, ut donum Dei per excel¬ 
lentiam , ut solem justitiae ac Regem proprium humani generis, 
ut fructum terrae , Deo et hominibus jucundissimum. Hunc 
appellat, ut magis magisque regnet in omnium cordibus ; 
hunc laudat, et in ipso laudes ac gratiarum actiones effundit 
SS. Trinitati. 


PSALMUS LXXIV. 

Confitebimur tibi , Deus. 


1. Confitebimur tibi, 
Deus, confitebimur : et in¬ 
vocabimus nomen tuum. 

2. Narrabimus mirabilia 
tua : cum accepero tempus , 
ego justitias judicabo. 

3. Liquefacta est terra, et 
omnes qui habitant in ea : 
ego confirmavi columnas 
ejus. 

4. Dixi iniquis : Nolite 
inique agere ; et delinquen¬ 
tibus : Nolite exaltare 
cornu : 


1. Confitebimur tibi, Deus, su¬ 
premo judici , confitebimur : et in¬ 
vocabimus nomen tuum. 

2. Narrabimus mirabilia tua 
mysteria et judicia. — Cum tempus 
a me statutum venerit, ego Christus 
mundum justissime judicabo. 

3. Prre pavore adventus mei , 
quasi liquefacta est terra et omnes 
qui habitant in ea : ego confirmavi 
columnas ejus. 

4. Ideo dixi iniquis : Nolite inique 
agere ; et delinquentibus : Nolite 
superbe agere. 

5. Nolite extollere in al¬ 
tum cornu vestrum : nolite 
loqui adversus Deum iniqui¬ 
tatem (i). 

6. Quia neque ab Oriente, 
neque ab Occidente , neque 
a desertis montibus : quo¬ 
niam Deus judex est. 

7. Hunc humiliat, et hunc 
exaltat: quia calix in manu 
Domini, vini meri plenus 
misto ( 2 ). 

8. Et inclinavit ex hoc in 
hoc : verumtamen faex ejus 
non est exinanita : bibent 
omnes peccatores terrae ( 3 ). 

9. Ego autem annuntiabo 
in saeculum : cantabo Deo 
Jacob. 

10. Et omnia cornua pec¬ 
catorum confringam : et 
exaltabuntur cornua justi. 


5. Nolite superbire in coelum : 
nolite loqui adversus Deum ini¬ 
quitatem. 


6. Quia neque ab Oriente , neque 
ab Occidente, neque a desertis mon¬ 
tibus effugium erit : Deus enim 
ubique prmsens ipse Judex est. 

7. Unum humiliabit et alterum 
exaltabit : quia calix in manu Do¬ 
mini plenus mixtione vini meri 
(plenus vino vindictm et varietate 
poenarum). 

8. Etsi jam inclinavit calicem 
hunc propinando variis gentibus , 
faex ejus gravissima nondum est 
absorpta : in novissimo die ex ea 
bibent omnes peccatores terrae. 

9. Ego autem haec in Ecclesia 
mea annuntiabo , et sic laudabo^ 
Deum Jacob usque ad finem mundi. 

10. Et tunc , uti dixi , omnem 
superbiam peccatorum confringam, 
et exaltabo gloriam justi. 


Explicatio. 

Argumentum est admonitio ad humanum genus, ut juste 
vivant omnes et superbite tumorem deponant, quoniam im¬ 
minet judicium Dei severissimum atque justissimum —Juxta 
interpretes quosdam , psalmus compositus est per modum 
dialogismi, ita ut nunc justi loquantur, nunc Deus ipse, nunc 
propheta. Melius tamen alii tenent, incipiendo a versu secundo 
usque ad finem, unam eamdemque personam loqui, nempe 
Judicem vivorum ac mortuorum, Christum Dominum. 

I. Annuntiatio indicii. 

II. Explicatio judicii. 


(1) In hebreeo : Ne loquamini collo arroganti. 

(2) In hebr. In manu Domini est calix, et vino cestuat, plenus est mix¬ 
tione. 

(3) In hebr. : Et propinabit ex eo : etiam fceces ejus exhaurient biben¬ 
tes omnes improbi terree. 

1. Confitebimur tibi , Deus : confitebimur, et invoca¬ 
bimus nomen tuum. 

2. Narrabimus mirabilia tua.... 

Praeambula haec oratio est, qua propheta nomine justorum, 
ad Dei laudes et opera celebranda sese disponit. 

Laudabimus te, Deus, inquit, et nomen tuum invocabimus ; 
— hebraice : Confitebimur tibi , nam prope est nomen tuum : 
id est, propinquus est adventus tuus ad judicandam terram. 

2. Narrabimus mirabilia tua , id est : opera , miracula , 
mysteria doctrinae tuae et praesertim judicia tua praedicabi¬ 
mus. — Statim autem , per os ejus loquens prmdicat ipse 
Christus Dominus judicia Dei. 

_ Cum accepero tempus, ego justitias judicabo. 

3. Liquefacta est terra , et omnes qui habitant in ea : 
ego confirmavi columnas ejus. 

Christus itaque ore Davidis dicit : Ego Filius hominis, cui 
omne judicium dedit Pater , tempore statuto judicium exer¬ 
cebo justissimum. — Illud enim justitias judicabo, hebraismus 
est, et significat juste judicabo. — Illud cum accepero tempus , 
significat tempus ac diem statutum, sed statutum a Deo, in 
cujus manu sunt tempora : Non est vestrum nosse tempora vel 
momenta , quce Pater posuit in sua potestate. Act. I, 7. 

Tunc autem, in die illa, quid fiet ? 5. Liquefacta est, inquit, 
terra, et omnes qui habitant in ea : ego confirmavi columnas ejus : 
id est, terra sentiet in die illa iram meam : consumetur enim 
cum omnibus habitantibus ejus, a me qui feci eam : Ego firmavi 
columnas ejus. — In adventu enim Christi, elementa aestuantia 
liquescent, seu igne conflagrationis purgabuntur cum inhabi¬ 
tantibus omnibus, ut S. Petrus testatur, dicens : Elementa 
calore solventur, terra autem et qum in ipsa sunt opera exurentur 
(II Pet. III, 10). — Terra consistens Dei verbo... coeli autem qui 
nunc sunt , et terra, igni reservati in diem judicii et perditionis 
impiorum hominum (Ibid. versu 5, 7). 

4. Dixi iniquis : Nolite inique agere : et delinquen¬ 
tibus : Nolite exaltare cornu. 

5. Nolite extollere in altum cornu vestrum : nolite 

* • • ^ 

loqui adversus Deum iniquitatem. 

Ex veritate judicii quam annuntiavit, concludit et monet, ut 
impii impietati sum, et superbi superbire suoc finem imponant. 
Simili modo concludit S. Petrus : Quum igitur hwc omnia 
dissolvenda sint... /uve exspectantes, satagite immaculati et invio- 



PSALMI SELECTI. — PS. LXXiV. 


229 


lati ei (Christo judici) inveniri in pace (II Pet. III, 14). Scilicet 
dissolvenda, destruenda tunc sunt quaecumque humanam ini¬ 
quitatem et superbiam fulciunt: ergo dum tempus est, resipis¬ 
cant et humilientur. Haec summa est totius praedicationis 
Dominicae. 

Exaltare cornu , id est, efferre , jactare suam potentiam et 
gloriam, superbire, praesertim contra proximum ; extollere 
cornu in altum , est efferre se contra Deum ejusque legem , 
et, uti additur , loqui adversus Deum iniquitatem : metaphora 
desumpta a tauris ferocibus, qui spreto jugo , cornuum poten¬ 
tia gestiunt et quasi gloriantur. 

6. Quia neque ab Oriente , neque ab Occidente , neque 
a desertis montibus (erit evasio vel auxilium) : quoniam 
Deus judex est. 

Rationem reddit moniti praecedentis , quasi diceret: Non 
enim erit effugium de manu Judicis : quippe qui non merus 
homo sim, sed Deus omnipotens , ego Homo-Deus. — Itaque 
frustra vertent se ad varias terrae partes, frustra latibulum 
petent a montibus : latibulum nullum aut effugium invenient 
quoniam Deus judex est , omniscius, omnipotens. 

7. Hunc humiliat , et hunc exaltat : quia calix in 
manu Domini , veni meri plenus misto. 

8. Et inclinavit ex hoc in hoc ; verumtamen fcex 
ejus non est exinanita : bibent omnes peccatores terree. 

Incipit secunda pars : explicatio modi quo Judicium exer¬ 
cendum sit. — Dominus , inquit, superbum humiliabit et 
humilem exaltabit. — Imprimis autem superbos humiliabit et 
puniet : nam manu tenet justitiam vindicalivam , et poenas 
copiosas, omnibus peccatoribus pro cujusque merito infligen¬ 
das. — Quae symbolo calicis propinandi significantur. 

Dicitur calix vini meri : id est, calix indignationis atque irae 
Dei nulla misericordia temperatae ; adeoque calix vindictae 
infligendae, prout passim ex aliis locis patet , ut ex isto : Qui 
adoraverit bestiam et imaginem ejus , hic bibet de vino irce Dei , 
quod mixtum est mero in calice irce ipsius , et cruciabitur igne et 
sulphure (Apoc. XIV, 10). — Dicitur plenus , ut indicetur pleni¬ 
tudo et rigor justitiae. Plenus misto , i. e. , plenus veneno , et 
abundans varietate poenarum : mistum sive mixtio, pro veneno, 
amaritudine, et potione insalubri ac turbida sumitur (d). 

Et inclinavit ex hoc in hoc : id est, jam Deus propinavit 

(1) Ita chaldaica paraphrasis: Vinum merum, plenum mixtione fellis ; 
— vinum scilicet quale Christo morituro propinatum est. 

multis hunc calicem , transferendo ad varias gentes ; verum- 
tamen remanet gravissima pars , quae servatur in diem ultimi 
judicii : Fcex ejus non est exinanita : bibent omnes peccatores 
terree. Tunc enim non erit amplius locus misericordiae; sed 
omnes qui peccatores in illa die existent, cogentur bibere 
faeces calicis irae Domini. 

9. Ego autem annuntiabo in saeculum : cantabo Deo 
Jacob. 

10. Et omnia cornua peccatorum confringam: et 
exaltabuntur cornua justi. 

Conclusio, quasi diceret : Ego Christus per memelipsum, 
et per Apostolos ac Ecclesiam meam , annuntiabo haec usque 
ad finem mundi ; et sic Deum glorificabo. Die autem statuto , 
quae annuntiavi etficiam : peccatores humiliabo, justos exal¬ 
tabo in gloriam aeternam. — Quibus verbis insinuatur con¬ 
clusio practica S. Petri , supra jam citata : Propter quod , 
carissimi , heee exspectantes , satagite immaculati et inviolati ei 
inveniri in pace. 11 Pet. III, 14. 

Sensus liturgicus. 

Psalmus Confitebimur recitatur , 1° Feria quinta in Coena 
Domini, et 2° in festis Apostolorum. 

1° In Coena Domini respicit Ecclesia verba ista : Quia calix 
in manu Domini... Intelligitur autem tum ille calix sanguinis 
ac passionis Christi, quem Dominus in ultima coena discipu¬ 
lis dedit ; tum ille, quem post eamdem coenam in horte Oli¬ 
varum deprecatus est. Mysticus autem ille calix in manu 
Domini, fit calix salutaris et exaltationis justis ; calix vero 
vindictae et humiliationis superbis peccatoribus. Ideo intuitu 
hujus calicis monet omnes, praesertim vero peccatores, de 
Dei judiciis : Nolite exaltare cornu... omnia cornua peccatorum 
confringam et exaltabuntur comma justi. 

2° In festis Apostolorum, respiciuntur praecipue verba ista : 
Confitebimur... narrabimus mirabilia tua... Scilicet psalmus 
spectatur velut ipsa praedicatio Apostolorum, qui Dei mirabilia 
et magnalia loquuntur , annuntiantes Christum ut summum 
Regem ac Judicem. — Loquitur autem Ecclesia primum in 
persona Apostolorum ; deinde vero , ut aposlolici muneris 
haeres, suo nomine addit, Apostolorum opus se continuare in 
perpeluum : Ego autem annuntiabo in saeculum _ 

PSALMUS LXXXIII. 

Qaam dilecta tabernacula . 


1. Quam dilecta taber¬ 
nacula tua, Domine virtu¬ 
tum ! concupiscit, et deficit 
anima mea in atria Domini. 

2. Cor meum et caro mea 
exultaverunt in Deum vivum. 

3. Etenim passer invenit 
sibi domum : et turtur nidum 
sibi, ubi ponat pullos suos. 

4. Altaria tua, Domine 
virtutum : rex meus, et Deus 
meus. 

5. Beati, qui habitant in 
domo tua, Domine : in sae¬ 
cula saeculorum laudabunt 
te. 

6. Beatus vir, cujus est 
auxilium abs te : ascensio¬ 
nes in corde suo disposuit, 
in valle lacrymarum, in loco 
quem posuit. 

7. Etenim benedictionem 
dabit legislator , ibunt de 
virtute in virtutem : vide¬ 
bitur Deus deorum in Sion. 

8. Domine Deus virtutum, 
exaudi orationem meam : 
auribus percipe, DeusJacob. 

9. Protector noster aspice, 
Deus : et respice in faciem 
Christi tui. 

10. Quia melior est dies 
una in atriis tuis : super 
millia. 

11 . Elegi abjectus esse in 
domo Dei mei : magis quam 
habitare in tabernaculis 
peccatorum. 


1. Quam amabilia sunt taberna¬ 
cula tua, Domine virtutum ! Concu¬ 
piscit ea anima mea , et deficit, 
ardenti tracta desiderio in atria tua. 

* 

2. Cor meum et caro mea exulta¬ 
verunt, veluti rapta in Deum vivum, 
et ad eum pervenire gestientia. 

3. Etenim sicut passer invenit 
sibi domum, et turtur nidum sibi 
conficit ubi ponat pullos suos : ita 
ego locum optatae quietis expeto, 
nempe. 

4. Altaria tua, Domine virtutum, 
Rex meus, et Deus meus ! 


5. Beati qui habitant in domo 
tua, Domine, ubi in ssecula seeculo- 
rum laudabunt te. 


6. Beatus quoque in hoc saeculo, 
vir cujus est auxilium abs te : qui¬ 
que juges ad superna ascensiones in 
corde suo disposuit, in hac valle 
lacrymarum, in loco misero quem 
per peccatum sibi fecit. 

7. Etenim benedictionem dabit ei 
legislator Deus : qua confirmatus 
ille ibit de virtute in virtutem, usque 
ad Sion coelestem ubi videbitur Deus 
deorum. 

8. Domine, Deus virtutum, 
exaudi orationem meam : auribus 
percipe eam , o Deus Jacob, ut, sic 
progrediar in hac misera vita. 

9. Protector noster Deus , aspice 
infirmitatem meam : simulque 
respice in faciem Christi tui pro me 
crucifixi, ut eo perveniam quo tam 
ardenter anhelo. 

10. Quia melior est dies una in 
atriis tuis, super millia dierum ju¬ 
cundissime© vitae in hoc saeculo. 

11. Quapropter elegi abjectus ac 
minimus esse in domo Dei mei, 
potius quam habitare ut maximus 
in tabernaculis peccatorum. 

12. Quia misericordiam , 
et veritatem diligit Deus : 
gratiam et gloriam dabit 
Dominus. 

13. Non privabit bonis 
eos, qui ambulant in inno¬ 
centia : Domine virtutum , 
beatus homo , qui sperat 
in te. 


12. Nec vana spes mea , quia 
misericordiam et veritatem diligit 
Deus : ideoque gratiam in hac vita 
et gloriam in futura dabit Dominus. 

13. Nec frustrabitur bonis opta¬ 
tis eos qui ambulant in innocentia. 
Utique , Domine , virtutum, beatus 
homo qui sperat in te. 


Explicatio. 

Argumentum. —- Oratio, qua David ardenti desiderio ad Dei 
tabernaculum anhelat , et auxilium eo perveniendi summa 
fiducia implorat. Affectum spirat non absimilem affectus psalmi 
XLI, Quemadmodum desiderat cervus ad fontes aquarum. 

Nonnulli psalmum ad seditionem Absalomicam referunt , 
cum David a Domini tabernaculo longe repulsus, illud tanquam 
maximum bonum desideraret. — Alii vero , ut Augustinus , 
Gassiodorus, Bellarminus , Lindanus , Bertherius , verba hujus 
psalmi ampliora et altiora esse censent, quam ut ad Taberna¬ 
culum terrenum et ad bona temporalia restringi possint. Nos 
cum Patribus , inquit Bellarminus , existimamus tam ardens 
desiderium , quale in hoc psalmo legimus , etiam ad litteram , 
ad aeterna Tabernacula perlinere ; et nihil terrenum , nihil 
humanum Spiritum sanctum his sacris vocibus exprimere 
voluisse. — Hinc certissime statui potest, saltem typice , de 
tabernaculis aeternis hic sermonem fieri. Quem praecipue sen¬ 
sum in expositione persequemur. 

I. David ad Dei tabernacula ardenter suspirat. 

II. Auxilium eo perveniendi confidenter implorat. 


1. Quam dilecta tabernacida tua , Domine virtutum ! 
concupiscit et deficit anima mea in atria Domini. 

2. Cor meum et caro mea exaltaverunt in Deum 
vivum. 

iElerna Dei tabernacula , quorum tabernaculum Foederis 
tantum umbra erat, spiritu intuetur propheta ; videtque tam 
amabilia , ut prae gaudio exultet, et prae desiderio deficiat. 
Utrumque enim hunc effectum producit amor : facilque ut 
amans nunc defleat absentiam rei amatae , et prae desiderio 

langueat ac deficiat ; nunc exullet ob spem potiundae rei tam 
pulchrae, et in laudes ejus erumpat. 

1. Quam dilecta , id est, quam amabilia , quam desiderabilia 
sunt tabernacula , palatia tua coelestia, o Domine virtutum seu 
exercituum ! Yox est contemplantis , mirantis et amantis. 
Quasi cernere videtur majestatem Regis superni , cui obediunt 
exercitus innumerabilium angelorum ; quorum vel unus, si cum 
toto suo decore nobis appareret , peregrinationem nostram 
Laetificare sufficeret. 

Desiderio fertur in atria Domini , id est , in illa quae dixit 
tabernacula. Ponit atria tanquam partem pro toto : atria enim 
erant pars exterior tabernaculi , sancta quoque ac Deo dicata , 
orationi divinoque cultui destinata. 

2. Cor meum et caro mea , id est, anima et corpus , ac spe- 
ciatim affectus et lingua ; exultaverunt , id est, jubilant et voci¬ 
ferantur. Illud enim exultaverunt non solam significat laetitiam , 
sed laetitiam quae prorumpit in laudes —Exultaverunt, inquit, 
in Deum vivum , non tantum ad distinctionem falsorum numinum, 
quae non vivunt ; sed etiam ut significet , Deum esse fontem 
vitae : cujus desiderio ita languet ac deficit anima , ut etiam 
simul vivificetur et exullet. 

3. Etenim passer invenit sibi domum : et turtur 
nidum sibi , ubi ponat pullos suos. 

4. Altaria tua , Domine virtutum : rex meus et Deus 
meus. 

Suavissima comparatione explicat , quomodo unice quaerat 
domum Dei , tanquam finem ultimum ac terminum omnis desi¬ 
derii sui ; tanquam locum sibi proprium, in quo perfecte con¬ 
quiescat. Sicut avicula nidum , ita mihi invenire contingat 
altaria tua , Domine ! Scilicet probabilius per modum aspira¬ 
tionis ponitur illud altaria tua! intelligendo, mihi unice sunt 
in desiderio. 

Altaria Dei significantur vel coelestia , de quibus ab initio 
actum est ; vel terrestria, quae , donec in terris moretur pro¬ 
pheta, suavissimam ei mansionem, simulque portam et imagi¬ 
nem coeli exhibent. 

Addit : Domine virtutum, Bex meus, Deus meus : ut titulos 
Dei afferat, quibus fiduciam suam niti intelligit. 

5. Beati qui habitant in domo tua , Domine : in 
scecula saeculorum laudabunt te. 

Exclamatio anirnae , coelitum bealiludinem et consortium 
desiderantis : Beati qui habitant in domo tua , Domine!... In 

hoc nimirum consistit beatiludo coelitum , quod habitent in 
domo Dei, omnibus bonis plenissima ; et deum perfecte lau¬ 
dent absque ulla cessationis , adeoque absque ulla peccati vel 
mortis formidine. 

* 

6. Beatus vir, cujus esi auxilium abs te : ascensiones 
in corde suo disposuit, in valle lacrymarum, in loco 
quem posuit. 

Incipit secunda pars, petitio auxilii. — A fine transit ad 
media : Si beati sunt qui habitant in domo Dei, beati quoque 
jam sunt inchoative , in actu primo vel in spe, qui eo efifica- 
citer pervenire contendunt. Tales autem sunt , qui in hac 
misera peregrinatione auxilium Dei implorant , et cum hoc 
auxilio spiritualiter ascendunt quotidie in montem sanctum 
atque ad domum Dei. 

Quod ait, ascensiones in corde , allusio est ad situm Jerusa- 
lem, quae erat in loco montoso. Sensus enim est : Beatus, qui 
ascensiones (ad templum in monte positum , vel in coelum) in 
corde suo disposuit, dum degit in hac valle lacrymarum, loco a 
se posito. Aliis verbis : Beatus, qui ex animo meditatur in 
domum Dei ascendere, quamdiu est in hoc mundo flebili et 
luctuoso ; quem locum, sive quem fontem lacrymarum sibi 
paravit: per peccatum scilicet mutato paradiso in exilium. 

Ascensiones in corde, sensu tropologico sunt progressus 
perpetui, quibus in justitia et sanctitate altius semper ascen¬ 
ditur. 

Quoniam versiculus iste in Vulgata versione obscuritate non 
caret, conferre juvabit textum originalem. Hic autem juxta 
Hieronymum sic habet : Beati qui... transeuntes per vallem 
fletus , fontem ponunt eam. Cujus sententiae sensus ita exponi 
potest ( 4 ) : Beati, qui transeuntes per vallem istam miseri», 
lacrymis eam implent instar fontis aquarum : id est, qui in 
praesenti vita copiosis lacrymis poenitentiae, peccata et mise¬ 
rias suas diluunt, et prae coelestis patriae desiderio gravis¬ 
sime lugent. Hos ipse Christus beatos praedicavit, dicens : 
Beati qui lugent, quoniam ipse consolabuntur. Matth. V, 5. 

7. Etenim benedictionem dabit legislator,.ibunt de 
virtute in virtidem : videbitur Deus deorum in Sion. 

Declarat illas quas dixit internas ascensiones : quae nihil 
aliud sunt, quam progressus in via justitiae ac divinae legis ; 
cujus initium, medium et finem indicat. — Initium est bene- 


(I) Cfr. Genebrard. in huncloc. 

dictio *legislatoris , id est , gratia Dei et Domini nostri Jesu 
Christi ; medium est quotidianum incrementum in spirituali 
robore, seu justitia ac sanctitate, illud enim ibunt de virtute in 
virtutem proprie significat, ibunt de robore in robur : in dies 
fient potenliores, obtinebunt potiora dona, gratiis majoribus 
roborabuntur. — Terminus, est visio intuitiva Dei in Sion 
coelesti. Videbitur Deus deorum : id est, Deus altissimus ; Deus 
non tantum universa? terrae, sed etiam coelitum, Angelorum 
nempe et Beatorum, qui participatione quadam dii sunt, divinw 
consortes natur ce. II Pet. I, 4. 

8. Domine , Deus virtutum, exaudi orationem meam : 
auribus 'percide, Deus Jacob. 

9. Protector noster , aspice , Deus :et respice in faciem 
Christi tui. 

Instantius et magno amoris affectu orat propheta, ut ad 
beatum visionis Dei terminum pervenire possit. Deum virtutum , 
Deum omnis roboris fontem appellat, ut juvetur in spirituali 
itinere ac ascensione , ut virtute corroboretur in interiori 
homine ; Deum Jacob appellat, quia ipse est ex filiis Jacob, ex 
populo Israel, haerede promissionum. 

Prolector noster aspice... id est : Auxiliator populi tui, non 
solum audi me, sed aspice pericula in quibus versor. — Res¬ 
pice in faciem Christi tui: i. e. respice verum principem populi 
tui, Messiam, Christum Jesum ; et propter ejus merita pro¬ 
tege nos. — Merita enim Christi ab aeterno fuerunt in con¬ 
spectu Dei, et ab initio mundi efficacia et salutaria hominibus ; 
ideo Christus dicitur Agnus , qui occisus est ab origine mundi. 
Apoc. XIII, 8. 

10. Quia melior est dies una in atriis tuis , super 
millia. 

11. Elegi abjectus esse in domo Dei mei, magis quam 
habitare in tabernaculis peccatorum. 

Rationem reddit ardoris, tum suae orationis, tum desiderii, 
comparando mansionem in domo Dei, cum qualibet habitatione 
terrena. Dies una, inquit, in domo Dei melior est millenis 
diebus alibi transactis ; ideoque malim occupare infimum 
locum (hebraice, sedere ad januam more janitoris), in illo 
sanctuario, quam habitare ut dominus in palatiis peccatorum. 
— Super millia , id est, prae vita longissima in deliciis terrenis 
transacta. Domui. Dei opponit tabernacula peccatorum : quia 
qui non quaerit illam domum justitiae, quaerit sibi velut sedem 
ac domum in bonis variis et peccaminosis hujus mundi: quae 

non tam domus stabilis est, quam tentorium mutabile et mox 
auferendum. 

12. Quia misericordiam et veritatem diligit Deus : 
gratiam et gloriam dabit Dominus. 

13. Non 'privabit bonis eos qui ambulant in inno¬ 
centia : Domine virtutum , beatus homo qui sperat 
in te. 

His verbis fiducia plenis, consolatur propheta se ipsum 
omnemque justum, de valle lacrymarum ascendentem ; eique 
a Deo dandam promittit beatitudinem quam concupiscit, et 
auxilium quo ad eam perveniat : seu gratiam et gloriam. 

Misericordiam , inquit, et veritatem diligit Deus : aliis verbis, 
misericors est Deus et fidelis in promissis ; ideo dabit auxi¬ 
lium gratiae in hac vita, et gloriam in futura. Et dummodo 
perseveret homo in via Domini, gratiaeque cooperando ambulet 
in innocentia ; Deus misericors et fidelis ei bona gratia) et 
gloriae, quae sola sunt vere bona, nequaquam denegabit. — 
Ergo justi, dummodo in justitia permaneant, salutem et vi¬ 
sionem beatificam certissime consequentur ; quare merito 
concludit propheta exclamando : Domine virtutum , beatus 
homo , qui sperat in te ! 

Sensus liturgicus. 

Psalmus Qacim dilecta recitatur, 1° in festo Corporis Christi 
et Transfigurationis ; 2° in Dedicatione Ecclesiarum. 

1° ln festo Corporis Christi, ut facile patet, est hymnus 
amoris, quo Ecclesia dulcedinem celebrat et ineffabiles deli¬ 
cias Sacramenti altaris. Christum, Sponsum unice dilectum, 
totumque desiderabilem, inaltari absconditum videns, ad eum 
suspirat, anhelat, eique unice vult adhaerere, eum unice possi¬ 
dere ; ut qui solus omne bonum continet : omne bonum gratiae, 
et pignus futurae gloria). — Merito itaque etiam , psalmum 
hunc, tam congruis affectibus ac desideriis refertum, tanquam 
praeparatorium posuit ad celebrationem Missae. 

In festo Transfigurationis, eodem psalmo Ecclesia celebrat 
aeterna gloria) tabernacula. "Spectaculo enim gloriosa) Trans¬ 
figurationis Domini velut radium videns gloriosae domus'Dei, 
hujusce domus desiderio accensa exclamat : Quam dilecta 
tabernacula tua , Domine virtutum ! Deinde vero, ut eo per¬ 
venire mereatur, petit per merita Christi gratiam ascendendi 
virtutum gradibus ex hac valle lacrymarum usque ad visionem 
Dei deorum in Sion. 

2° In Dedicatione Ecclesiarum, qute sunt tabernacula Dei 
cum hominibus in terra, Ecclesia eodem psalmo celebrat tem¬ 
pli et sanctuarii abscondita bona et gaudia. Illic est locus 
quietis ejus : illic habitabit, quoniam elegit eam.... illic, dum 
peregrinatur in hac lacrymarum valle, solalia cuncta invenit 
et omnia desiderabilia cordis ; illic cum amore contemplatur 
decorem domus Dei et locum habitationis glorite ejus. Etenim 
vere liacc in terris domus Dei esi et porta coeli. Gen. XXVIII, 17. 


PSALMUS LXXXVI. 

Fundamenta ejus in montibus sanctis. 


1. (i) Fundamenta ejus in 
montibus sanctis : diligit 
Dominus portas Sion super 
omnia tabernacula Jacob. 

2. Gloriosa dicta sunt de 
te, civitas Dei. 

3. Memor ero Raliab et 
Babylonis scientium me. 

4. Ecce alienigenae , et 
Tyrus et populus ^Ethiopum ; 
hi fuerunt illic. 

5. Numquid Sion dicet: 
Homo,, et homo natus est in 
ea : et ipse fundavit eam Al- 
tissimus ? 


1. En civitas sancta !... Fun¬ 
damenta. ejus sunt in montibus 
sanctis : ipse Dominus diligit civi¬ 
tatem Sion super omnia tentoria 
Jacob. 

2. Gloriosa dicta sunt de te , o 
vera civitas Dei. 

3. Commemorabo Rahab et Ba¬ 
bylonem inter cognoscentes me. 

4. Ecce alienigenae, et Tyrius , 
et populus /Ethiopum, hi fuerunt 
illic cives genuini. 

5. Fierine poterit , ut quis de 
Sione dicat: Magna et varia mul¬ 
titudo hominum nata est in ea ; et 
ipse fundavit eam, Altissimus ? 


(1) Quoniam Vulgata nostra non parum in hoc psalmo differt ab originali 

textu, versionem hic adjungimus ex hebraeo, juxta S. Hieronymum et re- 

centiores translatores. 

1. Fundamenta ejus in montibus sanctis. 

Diligit Dominus portas Sion super omnia (alia) tabernacula (habitacula) 
Jacob. 

2. Gloriosa dicta sunt de te, civitas Dei. 

3. Commemorabo Rahab (/Egyptum) et Babel inter scientes me. 

4. Ecce Pliilistceus et Tyrius cum JEthiope : iste natus est (nati sunt) 
ibi (Hierosolymis). 

5. Et de Sion dicetur : Iste et iste (vir et vir) natus est m ea : et ipse 

fundavit (firmat, tuetur) eam Altissimus. . 

6. Dominus numerabit scribens (in catalogo) populos : iste (inquiens) 

Yicttus est ibi 

7. Et (incolae ejus) cantantes quasi in choris (dicent) : Omnes (mete 
felicitatis) fontes mei in te. 






238 


EXPOSITIONUM SERIES TERTIA 


6. Dominus narrabit in 
scripturis populorum et 
principum, horum qui fue¬ 
runt in ea. 

7. Sicut laetantium om¬ 
nium habitatio est in te. 


6. Imo vero, ipsemet Dominus , 
quando describet populos suos , 
narrabit ac numerabit omnes po¬ 
pulos et principes, qui nati fuerint 
in ea. 

7. 0 beata civitas ! Velut habi¬ 
tatio omnium Retantium tu es. 


Explicatio. 

Argumentum. — Celebrantur laudes Sionis seu Jerusalem , 
sanctae civitatis : quo nomine Patres merito Christi Ecclesiam 
intelligunt. Etenim , ut Bellarminus inquit, etsi terrenae Jeru¬ 
salem convenit quod initio dicitur , eam fundatam esse in 
montibus ; tamen non conveniunt caetera : praesertim quod in 
ea sil habitatio Babyloniorum , .dEgyptiorum et Tyriorum ; 
Ecclesiae vero sive militanti sive triumphanti omnia conveniunt. 

Praeter mysterium Ecclesiae , psalmus , uti videbimus , 
mysterium quoque Christi, Ecclesiae fundatoris, continet. Sym¬ 
bolice vero accommodatur Virgini Deiparae.^^o^s eUtikz 

I. Civitas sancta mirabilis in se. e* 

II. Civitas sancta mirabilis in suis incolis. 

1 . Fundamenta ejus in montibus sanctis : diligit 
Dominus portas Sion super omnia t ab er nacida Jacob. 

Fundamenta ejus... de Sione seu Jerusalem loquitur , quam 
in sequenti hemistichio nominat. Intuens scilicet visione pro¬ 
phetica Jerusalem novam,amore raptus, exclamat : Fundamenta 
ejus... ponens relativum ejus sine antecedente, quia rem sibi 
praesentissimam designat. 

Incipit laudare civitatem sanctam ab ejus fundamentis ; dein 
laudabit eam a portis, tertio ab ejus gloria. 

Montes sancti , in quibus fundata erat Jerusalem terrena, erant 
duo : mons Sion , ubi erat arx cum domo regia Davidis ; et 
mons Moria , velut alter vertex Sionis, in quo exstructum est 
templum. — Montes sancti, respectu Jerusalem spiritualis , 
sunt : 1° Christus et Petrus : Christus ut fundamentum pri¬ 
marium, Petrus ut secundarium ; 2° sunt Apostoli duodecim , 
et Propheta} : Supercedi ficati super fundamentum apostolorum , 
et prophetarum (Eph. II, 20). Dicuntur autem montes , propter 
altitudinem et firmitatem ; sancti , propter principium illius 
" excellentiae qui est Spiritus sanctus. — Jam transit ad portas. 

Diligit Dominus portas Sion super omnia tabernacula Jacob : 

id est, ipse Dominus civitatem Sion firmissimam diligit prae 
omnibus tentoriis Jacob : quae licet pulcherrima essent, et miro 
ordine disposita, quando iter faciebant Hebraei per desertum ; 
tamen erant sine fundamento ac sine portis , ideoque mutabilia 
et temporaria. — Portas ponit pro ipsa civitate , et ideo qui¬ 
dem, quia portae munitissimae ac propterea symbolum roboris 
erant. 

Laudat itaque nunc civitatem a portis , sicut modo laudavit 
a fundamentis ; atque indicat, eam ita esse fundatam ut non 
possit ruere , ita firmatam ut expugnari nequeat : qua duplici 
proprietate superat tabernacula Jacob. — His verbis mystice , 
tum stabilitatem significat, tum firmitatem Ecclesiae, quae 
Synagogae seu Tabernaculis Jacob succedere debebat. 

Portce Ecclesiae sunt iterum, imprimis ipse Christus ; dein¬ 
de secundario etiam Apostoli. Jerusalem nova habet, inquit 
Joannes , murum magnum et alium , habentem porias duodecim 
(Apoc. XXI, 12). Addi potest, spirituales portas quoque esse 
sacerdotes omnes... duodecim articulos fidei... virtutes , etc. 

2. Gloriosa clicta sunt de te , civitas Dei. 

Per apostrophen indicat, immensam omnimodis esse gloriam 
et excellentiam civitatis Dei ; quasi diceret : Praeclara nimis 
ac gloriosa dicta sunt mihi a Spiritu sancio de te , o Ecclesia , 
e Sione oritura, civitas vere digna Deo , qui te in habitationem 
suam elegit. — Haec proprie pertinent ad Ecclesiam gloriosam 
in coelis ; deinde autem, inchoativo quodam modo, etiam ad 
Ecclesiam militantem in terris. Possunt tamen intelligi quoque 
de Jerusalem terrena, ut Ecclesiae figura. Erat enim illa civitas 
regia et sacerdotalis ; templum habebat et Arcam testamenti ; 
suscepit intra muros suos Regem angelorum , Dominum mundi 
Jesum Christum, qui in ipsa docuit, miracula patravit, redemp¬ 
tionem humani generis operatus est, Spiritum sanctum de coelo 
misit, et Ecclesiae suae fundamenta jecit : quae sane gloriosis¬ 
sima sunt, etsi tantum umbra gloriae Jerusalem illius novae, 
quae est vera civitas Dei in coelis. 

3. Memor ero Rahab (id est, JEgypti), et Babylonis , 
scientium me. 

4. Ecce alienigence (hebraice Philistcei) y et Tyrus , et f ^ 

popidus JEthiopum, hi fuerunt illic {ibi nati sunt). 

Incipit altera pars psalmi, laus sanci.'e civitatis ab ejus civi- 
bus : nimirum a multitudine, varietate, nobilitate, ielicitate ^ ^ 

civium qui eam incolunt, et in ea nati sunt. — Enumerat ca ^Av« ^ ti 
autem lanquam cives, jEgyptios, Babylonios, Philislaeos, m y 

Tyrios et /Elhiopes, totidem nationes gentiles, imo Judaeis 
infensas ; quae dicuntur non tantum in Jerusalem habitasse; sed, 
juxta hebraeum, in ea natae esse : quod non nisi de Ecclesia 
catholica per lavacrum Baptismi regenerata , intelligi potest : 
Ubi non est Gentilis et Judaeus , barbarus el Scytha , servus et liber : 
sed omnia et in omnibus Christus. Coloss. III, 11. 

Memor ero Rahab et Babylonis scientium me : verba sunt Dei, 
qui inducitur loquens quasi diceret : Ego Deus, conditor civi¬ 
tatis Jerusalem, in advocandis et conscribendis electis civibus 
memor ero, non Judaeorum tantum, sed etiam /Egypliorum et 
Babyloniorum, qui scient me : videlicet, cognoscent me per 
fidem. — Seu potius, intelligendo Vulgatam juxta hebrseum : 
Commemorabo populos istos inter subditos, agnoscentes me 
ut Regem. 

5 . Numquid Sion dicet : Homo , et homo natus est in 
ea , et ipse fundavit eam Altissimus ? 

Haec verba sat communiter exponuntur modo sequenti ; 
Numquid Sioni dicet homo... id est, numquid fieri poterit ut 
homo aliquis Sioni, seu de Sione, dicat rem tam novam tamque 
inauditam : Et homo natus est in ea, et ipse fundavit eam Aliis- 
simus? Id est : in ea natus est ille ipse Homo qui fundavit eam, 
nempe Altissimus, Filius Dei, Deus et Ilomo. 

Haec interpretatio Bellarmini est, Augustini, Theodoreti , 
Eulhymii et Tertulliani, probaturque etiam Bertherio et 
Leblanc. Maximam tribuit, ut palet, laudem Sioni, quod nimirum 
civis ejus esse dignatus sit ipse Dei Allissimi Filius incarnatus. 
— Dicitur autem Christus natus in Sione : tum ratione patrum 
ejus, qui post Davidem ibi sunt nati ; tum ratione propriae nati¬ 
vitatis in Bethlehem, cum hoc oppidum esset subjectum Sioni 
metropoli a qua non longe distabat ; tum ratione spiritualis 
sensus, quo Sion sumitur pro populo Dei, seu pro Ecclesia 
latissime sumpta : quatenus coepit in Abel, et a Christo secun¬ 
dum divinitatem suam spectato est condita. 

At vero hanc interpretatio, etsi piissima, nequaquam in vero 
sensu eloquii sacri videtur fundata. In hac enim versionis Vul¬ 
gatae obscuritate, verus sensus a textu originali est repetendus, 
si quidem clarus habetur et cum contexta psalmi oratione con¬ 
cordans. Est autem hic hujusmodi : Et de Sion dicetur : Tstc et 
iste (homo et homo) natus est in ea : et ipse luetur ecim Altissimus. 
Quae verba mullos variosque Sionis incolas significant; et voca¬ 
tioni Gentium atque Ecclesiae calholicitali apprime conve¬ 
niunt. 

6 . Dominus narrabit in scripturis populorum etpjrin- 

cipum ; horum qui fuerunt in ea (hebraice, iste natus est 
ibi). 

Ad interrogationem modo posilam : Numquid Sion dicet 
homo ? respondet propheta, Dominum ipsum id esse dicturum ; 
imo scripturum ad aeternam memoriam in libro, in quo scribet 
populos et principes populorum, qui per novam nativitatem in 
ipsa civitate invenientur. — Liber iste est liber electorum , 
quorum caput est Christus, Homo nempe ille qui simul civis 
est et fundator Sionis ac populi Dei. Porro publicatio hujus 
libri fiet in die judicii. — Per principes intelligit S. Augustinus 
Apostolos ; at vero in hebraeo nomen principmn non legitur ; 
neque illud jam saeculo IV S. Hieronymus legebat. 

7. Sicut laetantium omnium habitatio est in te. 

En conclusio et velut coronis encomii Sionis : felicitas inco¬ 
larum ejus. Omnes tam beati sunt, ut gaudium sit conditio et 
status eorum, sintque populus, civitas laetantium. — Dicitur 
autem, non simpliciter habitatio Icetaniium, sed sicut laetantium : 
ut denotetur, laetitiam esse analogam quidem laetitiae hujus 
saeculi, sed hac longe excellentiorem. Scilicet habitatio Sionis 
erit quidem similis habitationi, ubi convivium, vel nuptiae, cum 
laetitia et canticis jucunde celebrantur : sed alia erit laetitiae' 
causa ; et ipsa laetitia atque jucunditas talis erit, qualem hic 
non novimus , quam nec oculus vidit, nec auris audivit, nec 
cor hominis intellexit. — Haec, ut patet, pertinent pleno sensu 
ad Ecclesiam triumphantem, ubi absterget Deus omnem lacry- 
mam ab oculis (Apoc. XXI, 4) ; — aliquatenus tamen respi¬ 
ciunt etiam Ecclesiam militantem, cujus membra sunt descripti 
cives in coelo, ideoque spe gaudentes. Rom. XII, 12. ^ 


Sensu quodam symbolico, ut initio dicebamus, psalmus, 
juxta Ecclesiae mentem accommodari potest Virgini Deiparae, 
hoc modo. 

Deipara est civitas Dei, nimirum Sion seu Jerusalem in 
montibus sanctis fundata. — Est civitas Dei : hanc enim aedi¬ 
ficavit Deus ex Iapidibus pretiosis gratiarum, in ea Filium 
suum incarnatum habitare voluit; eamque constituendo 
matrem viventium, populo suo dedit in cujus gremio habitaret. 
— Vocatur Sion, quod speculum seu specula (i) significat : tum 
quia justitiae speculum est, tum ratione fidei et interni luminis, 

(1) Cfr. Le Blanc in hunc psalm. ; item A Lapide, in II Reg. \ , ~- 

II, — S. Scriptura;. 

quo abundavit. — Vocatur Jerusalem , id est umo pacis , quia 
pax vera et felicitas in ea invenitur ac cernitur? / ,r< ^ 

Fundata est in montibus sanctis : scilicet fundamenta ejus 
sunt duo : immaculata ipsius Conceptio, et Maternitas divina : 
quae duo fundamenta posita sunt in montibus sanctis, id est, in 
immensis Spiritus sancti gratiis. — Atque inde intelligitur, 
cur gloriosa dicantur de illa in antiquo et novo Testamento, a 
Deo, ab angelis, et ab hominibus... Tota enim pulchra est, 
gloria Jerusalem, laetitia Israel, honorificentia populi sui, gratia 
plena, benedicta in mulieribus, Regina coelorum ac Domina 
angelorum .. 

Portae illius civitatis ornatae ac munitae sunt potentiae ejus 
animae... et sensus corporis sanctissime custoditi... 

Cives sunt, 1° omnes justi; 2° omnes peccatores ad ipsam 
confugientes, et sub tutela ejus habitantes... 

Summum illius civitatis bonum est Christus, in ea natus ; 
qui simul eam fundavit, firmavit atque ornavit columnis dua¬ 
bus : humilitate et virginitate... 

Demum est habitatio laetantium : quia Deipara servos suos 
laetificat, certa causa laetitias angelis et hominibus... 

Sensus liturgicus. 

Psalmus Fundamenta ejus recitatur, 1° in Circumcisione, 
Epiphania et Transfiguratione Domini ; 2° in Dedicatione 
Ecclesiae ; 5° in festis Beatae Mariae Virginis. 

1° In festo Circumcisionis , Ecclesia imprimis respicere 
videtur versiculum 5 : Homo natus est in ea : et ipse fundavit 
eam Aliissimus; quia Circumcisio Domini eum esse verum 
hominem et quidem Judaeum demonstrat ; etsi ipse idem fun¬ 
dator existit populi judaici, tam antiqui quam novi. 

In Epiphania respicitur vocatio Gentium : Ecce alienigenas, 
et Tyrus , et populus jEthiopum , hi fuerunt illic. 

In Transfiguratione respicitur Jerusalem coelestis, cujus 
Dominus in monte sancto Thabor aliquam claritatem manifes¬ 
tavit : Gloriosa dicta sunt de te, civitas Dei! 

2° In Dedicatione Ecclesiae respicitur ipsa sancta catholica 
Ecclesia, cujus imaginem exhibet templum lapideum. Hujus 
civitatis sanctae fundamenta posuit Aliissimus in montibus 
sanctis, in Sion et in Calvario. Gloriosa dicta sunt de te, civi¬ 
tas Dei! _ Sicut laetantium omnium habitatio est in te. 

5° In festis Beatae Mariae Virginis, psalmus totus almae Dei 
genitrici accommodatur. Ipsa est mystica civitas ac domus Dei, 
quam singulari charilate sibi aedificavit Aliissimus et praedi- 
lexit super omnia taberna cula Jacob, id est, super omnes filias 

Ad x ; ex qua Homo naius est Filius Dei ; in cujus protectione 
materna pacem et gaudium omnes inveniunt : Sicut lunantium 
omnium habitatio esi in tc , sancta Dei Genitrix. 


PSALMUS LXXXVII. 

Domine Deus salutis meee. 


1. Domine Deus salutis 
mese : in die clamavi, et 
nocte coram te. 

2. Intret in conspectu tuo 
oratio mea : inclina aurem 
tuam ad precem meam. 

3. Quia repleta est malis 
anima mea : et vita mea in¬ 
ferno appropinquavit. 

4. ^Estimatus sum cum 
descendentibus in lacum : 
factus sum sicut homo sine 
adjutorio, inter mortuos li¬ 
ber. 

5. Sicut vulnerati dor¬ 
mientes in sepulcris, quorum 
non es memor amplius : et 
ipsi de manu tua repulsi 
sunt. 

6. Posuerunt me in lacu 
inferiori : in tenebrosis, et 
in umbra mortis. 

7. Super me confirmatus 
est furor tuus : et omnes 
fluctus tuos induxisti super 
me. 

8. Longe fecisti notos 
meos a me : posuerunt me 
abominationem sibi. 

9. Traditus sum et non 
egrediebar : oculi mei lan- 
guerunt prse inopia. 


1. Domine Deus, auctor ac spes 
'salutis mese, clamavi coram te die 
ac nocte, ut mihi afflicto auxilieris. 

2. Intret igitur in conspectu tuo 
assidua oratio mea : inclina aurem 
tuam ad precem meam. 

3. Quia repleta est malis anima 
mea : et vita mea morti proxima 
est. 

4. ^TCstimatione hominum annu¬ 
meratus sum descendentibus in 
sepulcrum : creditus sum ut homo 
sine adjutorio, etsi solus inter rao- 
rientes liber, seu solus libere mor¬ 
tem obiens ; 

5. Aut sicut reliqui interfecti, dor¬ 
mientes in sepulcris, quorum tu non 
es memor amplius ut eos resuscites 
in hoc sseculo : quique de manu tua 
protectrice velut repulsi sunt. 

6. Ita opinione sua inimici mei 
posuerunt me in fovea profunda 
sepulcri, in tenebris et in umbra 
mortis : adeo me afflictum viderunt. 

7. Nam super me invaluit furor 
tuus, et omnes fluctus indignationis 
tum induxisti super me. 


8. Longe fecisti notos meos a me : 
imo ipsi, contra me conversi, con¬ 
tempserunt me. 

9. Traditus sum sine defensione 
hostibus meis , e quorum manibus 
evadere non poteram. At in te 
speravi, et oculi mei, propter tautam 
miseriam ad te semper levati bum 
lacrymis, velut exhausti caliga¬ 
verunt. 

10. Clamavi ad te, Domine, 
tota die : expandi ad te ma¬ 
nus meas. 

11. Numquid mortuis fa¬ 
cies mirabilia : aut medici 
suscitabunt et confitebuntur 
tibi ? 

12. Numquid narrabit ali¬ 
quis in sepulcro misericor-. 
diam tuam : et veritatem 
tuam in perditione ? 

13. Numquid cognoscen¬ 
tur in tenebris mirabilia 
tua : et justitia tua in terra 
oblivionis ? 

14. Et ego ad te. Domine, 
clamavi : et mane oratio 
mea praeveniet-te. 

15. Ut quid , Domine, re¬ 
pellis orationem meam : 
avertis faciem tuam a me ? 

16. Pauper sum ego et in 
laboribus a juventute mea : 
exaltatus autem, humiliatus 
sum et conturbatus. 

17. In me transierunt irae 
tuae : et terrores tui contur¬ 
baverunt me. 

18. Circumdederunt me 
sicut aqua tota die : circum¬ 
dederunt me simul. 

19. Elongasti a me ami¬ 
cum et proximum : et notos 
meos a miseria. 


10. Clamavi igitur ad te. Domine, 
tota die : expandi ad te manus meas, 
ut liberes me a morte. 

11. Numquid enim mortui conferre 
possunt ad gloriam tuam, et laudare 
mirabilia opera tua ? Aut arte 
medica revocari possunt ad vitam 
ut laudent te ? 

12. Numquid narrabit aliquis iii 
sepulcro misericordiam tuam ? et 
veritatem tuam praedicabit, in 
tumulo perditus ac derelictus ? 

13. Numquid cognoscentur in 
tenebris mirabilia tua , et justitia 
tua in terra oblivionis ? 


14. Ut itaque me liberes a morte , 
ego ad te , Domine , clamavi : et 
primo mane oratio mea praeveniet te. 

15. Ut quid ergo, Domine, re¬ 
pellere .videris orationem meam , et 
avertere faciem tuam a me ? 

16. Ecce pauper totus sum ego , 
et in laboribus a juventute mea : 
exaltatus autem paulisper, eo magis 
mox humiliatus sum et prostratus. 

17. In me, incubuerunt irae tuae : 
et mala, quibus me terrebas, con¬ 
turbaverunt me ; 

18. Et eadem circumdederunt me 
sicut aqua tota die : circumdederunt 
me omnia simul. 

19. Nec superest auxilium hu¬ 
manum : elongasti enim a me 
amicum et proximum , et notos 
meos, ipsa mea miseria deterritos. 
— Inclina ergo , Domine, aurem 
tuam ad precem meam. 


Explicatio. 

Argumentum. — Psalmus iste, non secus ac psalmus XXI, 
Deus Deus meus , respice in me , quocum mire consonat , lotus 
est de passione Domini, quam, ut Patres docent, prophelice 

depingit. Loquitur per os David ipse Cliri-slus Dominus in 
passione sua positus ; Palremque orat, suos dolores exponens, 
et liberationem a morte, seu resurrectionem efflagitans. 

Admitti tamen potest, praeter sensum de passione Domini, 
qui certe principalis est, alter sensus, litteralis et exterior, 
respiciens Davidem gravi persecutioni obnoxium. 

I. Christus passionem suam Patri enarrat. 

II. Resurrectionem celerem ah eo flagitat. 

1 . Domine Deus salutis mece : in die clamavi, et nocte 
coram te. 

2 . Intret in conspectu tuo oratio mea : inclina aurem 
tuam ad precem meam. 

Oratio fervens et fiducialis : Domine, inquit, Deus, a quo 
salutem omnem exspecto, die ac nocte precor et clamo coram 
le : exaudi propitius, obsecro, orationem meam. —jEquiva- 
lentibus verbis hic, ore prophetae, dicit Christus, quod in cruce 
voce magna clamavit: Deus meus , Detis meus , ut quid dereliquisti 
me ? (Mattii. XXVII, 46.) — Nomine salutis suae intelligit 
celerem resurrectionem. — Dicendo diem ac noctem, respicere 
videtur diem mortis suce, et noctem prajviam, quam orando 
transegit. 

3 . Quia repleta est malis anima mea: et vita mea 
inferno appropinquavit. 

Aperire incipit suas angustias, ut a Patre juvetur : Malis, 
inquit, adeo affligor, ut sim morti proximus. — Haec referri 
possent ad verba illa : Tristis est anima mea usque ad mortem; 
sed aptius declarant ea quae dicta sunt in cruce : Deus meus, 
Deus meus, ut quid dereliquisti me? Tunc enim plane repleta 
erat malis anima Christi, ob ingentes dolores totius corporis 
sui, et astantis matris suae ; tunc etiam vita ipsius propinquis¬ 
sima erat morti, ac proinde inferno, ad quem tunc omnes animae 
defunctorum descendebant.— Infernus enim ponitur pro morte, 
quia in morte, e terris ad inferos erat transitus. 

4 . Mstimatus sum cum descendentibus in lacum : 
factus sum sicut homo sine adjutorio, inter mortuos 
liber . 

5 . Sicut vulnerati dormientes in sepulcris, quorum 
non es memor amplius : et ipsi de manu tua repulsi 
sunt. 

6 . Posuerunt me in lacu inferiori : in tenebrosis, et 
in umbra mortis. 

Explicat quomodo sit morti proximus, imo mortuo similli¬ 
mus, ac revera mortuus. Affert imprimis quadruplicem sui 
status imaginem : nimirum hominis defuncti, hominis ab omni¬ 
bus derelicti, hominis vulneribus occisi, hominis a Deo rejecti 
et oblivioni traditi. Deinde dicit, se sepullum esse atque ad 
inferos descendisse. 

4. Descendentes in lacum , sunt mortui, qui demittuntur in 
foveam, in sepulcrum. — JEstimatus sum, inquit, cum descen¬ 
dentibus in lacum : id est, habeor jam velut humatus, annu¬ 
meror sepeliendis. Quibus verbis non tantum extremas angus¬ 
tias suas exprimit; sed etiam contemptum quem patitur ex 
parte hominum, qui eum reputant ut sepeliendum, e vivis 
removendum, et quidem ut similem prorsus reliquis morien- 
tibus, qui inviti rapiuntur e vita. 

Factus sum sicut homo sine adjutorio : id est, opinione homi¬ 
num miser sum, prorsus derelictus ab hominibus et a Deo, 
nec meipsum juvare valens;— inter mortuos liber : id est, 
quique solummodo inter mortuos ero liber a tot aerumnis ; vel, 
juxta Euthymium, reputor ego ut homo sine adjutorio , qui 
tamen inter morti addictos solus liber sum, ita ut nemo me ad 
mortem cogere possit. — Probata quidem haec interpretatio 
Yulgalae ; at aberrare videtur nostra versio ab hebraica veri¬ 
tate, quae sic habet: In mortuis seqreqatus , scilicet a commercio 
vivorum. 

5. Existimatus sum, inquit, sicut vulnerati , id est, sicut 
reliqui morte violenta interempti. — Statum suum exponere 
pergit prout est in opinione hominum : ut insinuet, se extrin¬ 
secus quidem illa pali quasi merus homo esset, cum tamen 
simul sil Filius unigenitus Dei. 

Sicut vulnerati dormientes in sepulcris : id est, sicut alii occisi 
et quidem vilissimi, qui in sepulcris jacent, sopore mortis 
oppressi — Quorum non es memor amplius , id est, quorum 
curam non amplius agis sicut viventium, ut eos nempe nutrias 
et custodias. Quod idem repetit et declarat, addens : Et ipsi de 
manu tua repulsi sunt. : id est, abrepti sunt; ad eos non am¬ 
plius manum providentiae porrigis, ut eos sustentes ; vel etiam, 
ut eos vitae restituas. 

6. Illud, posuerunt me in lacu inferiori , potius ad infernum 
referendum est quam ad sepulcrum ; ita ut sensit sit : Ini¬ 
mici mei , interficiendo me , fecerunt ut descenderem in 
sepulcrum secundum corpus, et ad inferiores partes terrae 
secundum animam. — Describit autem locum inferni, dicens : 

In tenebrosis et in umbra mortis : id esi, in locis subterraneis, 
luce hujus mundi privatis ; adeoque impletis umbra mortis t 
seu obscuritate, in qua censentur versari mortui, quaeque 
opponitur lumini quo fruunlur viventes in terra. — In hebraeo, 
pro posuerunt , habetur posuisti me : quod recte Christus dicere 
potest aeterno Patri, qui revera proprio Filio suo non perpercit , 
sed pro nobis omnibus tradidit illum (Rom. VIII, 52) ; adeoque 
dici potest, eum posuisse in limbo et in sepulcro. 

7 . Super me confirmatus est furor tuus : et omnes 
fluctus tuos induxisti super me. 

8 . Longe fecisti notos meos a me : posuerunt me 
abominationem sibi. 

9 . Traditus sum, et non egrediebar : oculi mei lan- 
guerunt pree inopia. 

Redit ad dolores suos , et describit passionis acerbitatem. 

1° Furor aeterni Patris, est zelus justitiae : qui in Christum , 
peccatis nostris onustum , non tantum etfusus , sed confirmatus 
sst, et invaluit , donec plenissima expiatio exisleret. Ille furor 
Patris, vel vindicta et poenae inde prolluenles , lanquam fluctus 
maris Christum obruerunt. 

2° Voluit Paler, ut Christus ab amicis desereretur : Longe 
fecisti notos meos a me. 

5° Volente semper justitia Patris , Christus horrori ac abo¬ 
minationi fuit Judaeis et Gentibus : Posuerunt me abominatio¬ 
nem sibi. 

4° Traditus est omnibus inimicis, traditus omnibus suppliciis, 
imo (juxta hebraeum) traditus in carcerem , ita ut non posset 
egredi aut evadere, obstante voluntate Patris : Traditus sum et 
non egrediebar. 

5° Ad lacrymas amarissimas est adactus : oculi ejus lan- 
guerunt et pene exstincti sunt vi lacrymarum , quas effudit 
p ree inopia : id est, prae tanta miseria el calamitate : Oculi mei 
languerunt pree inopia. 

10 . Clamavi ad te , Domine , tota die : expandi ad te 
manus meas. 

11 . Numquid mortuis facies mirabilia, : aut medici 
suscitabunt , et confitebuntur tibi ? 

12 . Numquid narrabit aliquis in sepulcro miseyncor - 
diam tuam : et veritatem tuam in perditione ? 

13 . Numquid cognoscentur in tenebris mirabilia 
tua : et justitia tua in terra oblivionis ? 

Secunda pars , petitio vitae seu promptae resurrectionis. — 
In illis, quas dixit, angustiis positus , orat Patrem, et quidem 
expansis in cruce manibus postulat, quod initio significavit, 
salutem : id est , sibimet resurrectionem celerem , et corpori 
suo mystico etiam liberationem a morte sempiterna. Rationem 
deinde seu molivum affert, nempe ipsius mortis malum , in hoc 
consistens , quod status mortis prorsus excludat laudem et 
gloriam Dei. 

Quae de morte hic dicuntur , tripliciter exponi possunt : 
1° de morte aeterna , quam Christus a membris suis , hoc est a 
fidelibus suis amoveri oraverit ; 2° de morte peccati , qua 
praesertim sepulti jacent peccatores obstinati, apud quos parum 
valent mirabilia Dei et medicorum spiritualium remedia. 
5° Tertia expositio, quae videtur esse litteralis, omnia intelligit 
de morte corporali : quam Christus a se deprecatur , petens 
celerem resurrectionem. — Mystice autem, non lanium pro se, 
sed etiam pro fidelibus suis haec Dominus postulat. 

11. Numquid mortuis facies mirabilia? id est, deprecor 
mortem, quia mortui non possunt videre, et mirari opera tua ; 
neque ut majestatem tuam decet, propter illa te laudare. 

Numquid medici suscitabunt , et confitebuntur tibi ? id est , 
nulla humana arte mortui suscitari possunt , ut sentiant et 
vivant, tibique debitam confessionem laudis persolvant. 

12. Numquid narrabit , id est, nullo modo confiteri ac cele¬ 
brare possunt mirabilia tua , quae sunt misericordice et veritatis 
tuce opera. — In perditione , id est in morte, in sepulcro , ubi 
vita est perdita. 

15. Ideo autem non narrabunt mirabilia Dei, quia ea cognos¬ 
cere non possunt degentes in tenebris mortis, et in terra 
oblivionis : ubi oblivio est eorum omnium quae inter vivos 
aguntur. Vocatur terra oblivionis , quia sicut mortuorum obli¬ 
viscuntur viventes, ita mortui censentur obliti eorum omnium , 
quae in mundo vivorum tam mirabiliter a Deo elliciuntur. 

Ut patet , his omnibus loquitur Christus more communi 
Scripturarum , quae semper mortem , ut miseriam summam 
exhibent. 

14. Et ego ad te , Domine , clamavi : et mane oratio 
r mea praeveniet te. 

15. Ut quid , Domine, repellis orationem meam ? 
avertis faciem tuam a me ? 

Revertitur ad orationem et clamores ad Dominum : assidue 
et a primo mane se "orando instare significat, petitque a 
Domino cur non exaudiat ? Qua? quidem interrogatio fami- 

liarem quamdam fiduciam denotat; vel etiam innuit divini 
decreti firmitatem, qua noluit Pater a Christo calicem passionis 
auferre. 

16 . Pauper sum ego , et in laboribus a juventute 
mea : exaltatus autem , humiliatus sum et conturbatus. 

17 . In me transierunt irce tuce : et terrores tui con¬ 
turbaverunt me. 

18 . Circumdederunt me sicut aqua tota die : circum¬ 
dederunt me simul. 

Ut tandem moveat Patrem , iterum , iterumque ei miseriam 
suam prae oculis ponit; quasi dicat : Cur ergo, Pater, non 
audis Filium tuum ? Ecce tota vita mea fuit aerumnis repleta : 
Pauper sum ego et in laboribus jam inde a juventute mea , imo 
a nativitate mea ; quod praesepe Bethlehemiticum , exilium in 
jEgypto, et officina Nazarethana testantur. Deinde vero exctl- 
tatus, sive per Joannis testimonium, sive per miracula mea , 
sive per thronum regium crucis ; humiliatus sum , usque ad 
mortem, et conturbatus terrore maximo sicut peccator coram 
irato Deo. 

Illud exaltatus ut intelligalur , spirituali ter saltem , de exal¬ 
tatione in cruce, suadent haec ipsius Christi verba: Oportet 
exaltari Filium hominis (Joan. III, 4). — Et ego si exaltatus 
fuero a terra, omnia traham ad me ipsum. Hoc autem dicebat , 
significans qua morte esset moriturus. Joan. XII, 52. 

17. Mox explicat conturbationis causam : quia videlicet 
irce Dei adversus homines peccatores transierunt in ipsum 
Christum, qui peccata nostra ipse pertulit in corpore suo super 
lignum (I Pet. II, 24) ; et terrores Dei, quibus percellendi 
erant peccatores, conturbaverunt Christum adeo, ut eum ad 
agoniam et sudorem sanguineum adegerint. Quae quidem irae 
et terrores Dei fuere instar maris, Christum vel ut absorbentis 
et semper atque undique opprimentis: Circumdederunt me 
sicut aqua tota die , circumdederunt me simul. 

19 . Elongasti a me amicum et proximum : et notos 
meos a miseria. 

Concludit ostendendo, miseriae suae culmen esse imposi¬ 
tum, eo quod solus calicem suae passionis haurire debuerit, 
nullo consolatore, nullo tantae calamitatis socio. Etenim , 
Patre id permittente , discipuli omnes Dominum derelique¬ 
runt, a miseria (l) : id est, propter miseriam ejus ac velut 

(1) Hebraice : Et notos meos posuisti absconditos ; vel noti mei abscon¬ 
diti sunt : nempe, propter meam calamitatem delitescunt. 

desperatam sortem. Et quamvis postea mulieres et Joannes 
ad eum accesserint, illi non dolorem minuerunt sed auxe¬ 
runt. Quod idem aliis verbis Isaias enarravit, dicens : Tor¬ 
cular calcavi solus , et cie gentibus non est vir mecum ... circum¬ 
spexi, et non erat auxiliator ; quaesivi et non fuit qui adjuvaret. 
lsai. LXIII, 5, 5. 


Sensus liturgicus. 

Psalmus Domine Deus salutis mccv, recitatur 1° feria sexta 
in Parasceve, Sabbato sancio , et in variis officiis de passione 
Domini ; 2° in festo septem Dolorum B. M. Virginis ; 5° in 
Dedicatione Ecclesiae. 

1° Quatenus perlinens ad passionem Domini , est oratio 
Christi : qui personam gerens humani generis peccatoris, in 
doloribus positus et morti proximus, exponit Patri afflictio - 
nem suam, petilque liberationem a morte mortiferisque 
miseriis. 

2° Quatenus perlinens ad officium septem Dolorum , haec 
passionis Dominicae descriptio spectatur ut exhibens , tum 
causam, tum imaginem dolorum B. M. Virginis. 

5° Quatenus pertinens ad Dedicationem Ecclesiae, idem 
psalmus est vox Christi, in ecclesia orantis ; seu, est oratio 
Christi , qui persona indutus uniuscujusque fidelium , mise¬ 
rias nostras nobiscum in templo orantibus Patri exponit; 
simulque memorans suam passionem et mortem , opem nobis 
atque vitam implorat nocte ac die : Domine Deus salutis mew , 

in clie clamavi et nocte coram te _ quia repleta est malis anima 

mea. 


PSALMUS XC. 

Qui habitat in adjutorio. 


1. Qui habitat in adjuto¬ 
rio Altissimi , in protectione 
Dei coeli commorabitur. 

2. Dicet Domino : Susce¬ 
ptor meus es tu, et refugium 
meum : Deus meus , sperabo 
in eum. 

3. Quoniam ipse liberavit 
me de laqueo venantium , et 
a verbo aspero. 


1. Qui sese constituit sub prae¬ 
sidio Altissimi, divina ejus prote¬ 
ctione vellit arce tutissima custo¬ 
dietur. 

2. Dicere poterit Domino : Ad¬ 
jutor meus es tu , et refugium 
meum perpetuum. Imo, inquit , 
Deus meus est , omnino sperabo 
in eum. 

3. Quoniam ipse liberavit me 
de laqueo venantium, et a re qua¬ 
vis noxia. 

4. Scapulis suis obum¬ 
brabit tibi : et sub pennis 
ejus sperabis. 

5. Scuto circumdabit te 
veritas ejus : non timebis a 
timore nocturno : 

6. A sagitta volante in die : 
a negotio perambulante in 
tenebris : ab incursu et dae¬ 
monio meridiano (i). 

7. Cadent a latere tuo 
mille , et decem millia a 
dextris tuis : ad te autem 
non appropinquabit. 

8. Verumtamen oculis 
tuis considerabis : et retri¬ 
butionem peccatorum vide¬ 
bis. 

9. Quoniam tu es, Do¬ 
mine, spes mea : Altissimum 
posuisti refugium tuum. 

10. Non accedet ad te ma¬ 
lum : et flagellum non ap¬ 
propinquabit tabernaculo tuo. 

11. Quoniam angelis suis 
mandavit de te : ut custo¬ 
diant te in omnibus viis tuis. 

12. In manibus portabunt 
te : ne forte offendas ad la¬ 
pidem pedem tuum. 

13. Super aspidem et ba¬ 
siliscum ambulabis : et con¬ 
culcabis leonem et draconem. 

14. Quoniam in me spe¬ 
ravit , liberabo eum : pro¬ 
tegam eum , quoniam co¬ 
gnovit nomen meum. 


4. Id parum est , o homo fidu¬ 
cia plene : alis suis obumbrabit 
te , et sub pennis ejus secure 
quiesces. 

5. Tanquam scuto omni ex parte 
proteget te veritas ejus : non time¬ 
bis a periculo nocturno : 

6. Neque a sagitta volante in 
die, neque a machinatione occulte 
circumveniente ; nec demum ab 
incursu et daemonio meridiano. 

7. Cadent alii , qui Deo adjutore 
non nituntur ; cadent a latere tuo 
sinistro mille, et decem millia a 
dextris tuis : ad te autem singula¬ 
riter protectum , non appropinqua¬ 
bit ullum malum. 

8. Imo insuper, oculis tuis videbis 
et spectabis punitionem ac ruinam 
impiorum. 


- 9. Dixisti ex corde , o vir juste : 
Tu es , Domine , spes mea ; — et 
hoc dicendo ipsum Altissimum 
effecisti refugium tuum. 

10. Non accedet ad te malum : et 
flagellum non appropinquabit taber¬ 
naculo animae tute. 

11. Quoniam angelis suis Deus 
mandatum dedit de te , ut custo¬ 
diant te in omnibus viis tuis. 

12. Ideo ipsi in manibus suis 
portabunt te , ne forte offendas ad 
lapidem pedem tuum. 

]3. Et sic custoditus ab angelis , 
daemones contemnes. Super aspidem 
enim et basiliscum ambulabis , et 
conculcabis leonem et draconem. 

14. Haec omnia promissa confirmat 
ipse Deus, per os meum dicens : 
Quoniam in me speravit liberabo 
eum ; protegam eum quoniam cog¬ 
novit fiducialiter potentiam et 
bonitatem meam. 


(1) Hebraice : A sagitta volante per diem , a peste in tenebris ambu¬ 
lante , a morsu insidiantis in meridie ; vel : A peste qucc incedit in cali¬ 
gine , a lue qucc vastat meridie. 

15. Clamabit ad me , et 
ego exaudiam eum : cum 
ipso sum in tribulatione ; 
eripiam eum , et glorificabo 
eum. 

16. Longitudine dierum 
replebo eum : et ostendam 
illi salutare meum. 


15. Hinc enim invocabit me , et 
ego exaudiam eum : accurram, ut 
cum ipso sim in omni tribulatione 
hujus vitte, ex qua eripiam eum et 
glorificabo eum. 

16. Longitudine dierum replebo 
eum , et in felicissima ceternitate 
ostendam illi beatificam gloriam 
meam. 


Explicalio. 

Argumentum . — Psalmi hujus argumentum , inquit Bellar- 
minus, est exhortatio ad fiduciam in Dei auxilio firmissime 
collocandam. Id enim in principio ponitur , et per totum psal¬ 
mum variis rationibus confirmatur. In ore Ecclesia? hymnus 
est, quo fiduciam fidelium in Domino , et Dei ac Domini nostri 
Jesu Christi protectionem in confidentes sibi fideles celebrat. 
— Forma sermonis est dramalica : nunc enim loquitur pro¬ 
pheta , nunc homo justus, nunc ipse Deus. Psalmus est plenus 
metaphoris, et ideo non minus elegans quam dillicilis. — Quam 
vero sit utilis , et ad formandos mores accommodatus , vel ex 
eo cugnosci potest, quod , ex vetusto Ecclesia? instituto r 
quotidie in divino ollicio frequentatur, idque ad initium noctis , 
ut Deo protegente , nocturna pericula hoc armati clypeo 
propulsemus. 

Proclamat propheta , omnes qui in Deo confidunt , Dei pro¬ 
tectione fruituros : idque tribus ostendit testimoniis. Primum 
est testimonium hominis justi, qui ex proprio experimento 
loquitur, dicens ; Quoniam ipse liberavit me ...— Alterum 
testimonium est propheta?, qui, ut Spiritus sancti pra?co, dicit : 
Scapulis suis obumbrabit tibi... — Tertium testimonium esi 
ipsius Dei, incipitque his verbis : Quoniam in me speravit. 

Tres itaque partes distingui possunt. 

I. Testimonium de divina, protectione perhibitum ab homine justo. 

II. Item, testimonium propheta. 

111. Item, testimonium ipsius Dei. 


1 . Qui habitat in adjutorio Altissimi , in protectione 
Dei coeli commorabitur. 

2. Dicet Domino : Susceptor meus es tu et refugium 
meum : Deus meus , sperabo in eum. 

3 . Quoniam ipse liberavit me de laqueo venantium , 
et a verbo aspero. 




PSALMI SELECTI. 


253 


— PS. xc. 

Prima pars : proclamat propheta protectionem Dei homini 
juslo esse certissimam ; ipsumqne justum id testantem inducit. 
— Qui habitat in adjutorio Allissimi : id est, qui conquiescit in 
Dei adjutorio, sese auxilio ejus committens, in eo confidens ; 
ille in protectione Dei coeli commorabitur : id est, protectione 
Dei gaudebit , tutus ab omni periculo. — In protectione , 
hebraice in umbra ; commorabitur , hebraice pernoctabit : illic 
nempe sub umbra protectrice Dei permanebit lota nocte, tan- 
quam in hospitio. Illic dormiet secure, nec sentiet noclis inju¬ 
rias. — Symbolice, nox tempus est calamitatum et malorum. 

Hoc primo versiculo continetur promissio insignis, per quam 
Spiritus sanctus certos nos reddit, auxilium divinum nunquam 
defulurum homini, quicumque fuerit, si vere spem suam in 
Deo repositam habeat. Dicitur quicumque fuerit, quia directe et 
explicile, respicit propheta universim et indeterminate quem¬ 
libet justum in Deo sperantem. Implicite tamen intelligendus 
est Christus, et quilibet Christianus ; praesertim vero si rector 
fuerit vel pastor Ecclesiae. 

2. Dicet Domino : id est, dicere poterit vere et merito. — 
Susceptor meus es tu et refugium meum ... quia scilicet, cum 
jacerem peccato mortuus, erexisti me; et quum impugnabor 
in posterum, defendes me. — Deus meus est, sperabo in eum : 
scilicet adhaereo ipsi tanquam Deo meo ; firmiterque statuo 
semper sperare in eum, quocumque in periculo, quacumque 
in tentalione deprehendar. Eodem sensu Beatus Job dicebat : 
Etiamsi occiderit me, in ipso sperabo (Job. VIII, 15). — Tantie 
fiduciae rationem explicat, addendo : 

5. Quoniam ipse liberavit (alias liberabit ) me (l) de laqueo 
venantium, et a verbo aspero : id est, liberavit me a fraudibus 
seu clandestinis hostium insidiis; et a re aspera, omnique detri¬ 
mento quod ex illaqueatione sequeretur. Verbum enim apud 
Hebraeos passim accipilur pro ipsa re, quae dicitur vel dici pos¬ 
set (2). — Metaphorice, venatores sunt daemones; laquei, omnes 
creaturae illecebrosae, de quibus dicitur : Creaturce facite sunt 
in muscipulam pedibus insipientium (Sap. XIV, II) ; verbum 
asperum, est mors animae; vel etiam verbum supremi Judicis, 
sententiam damnationis proferentis : Discedite a me, maledicti, 
in ignem ceternum. Matth. XXX, 41. 

4 . Scapulis suis obumbrabit tibi : et sub pennis ejus 
sperabis . 


(1) Hebraice, liberavit le : juxta hanc lectionem , jam hic incipit loqui 
propheta. 

(2) Notandum tamen, vocem hebraicam deber (non dabar) , juxta lectio¬ 
nem masorethicam , significare vestem ; ita ut sensus sit : et a peste 
perniciosa. 

5 . Scuto circumdabit te veritas ejus : non timebis a 
timore nocturno : 

6 . A sagitta volante in die : a negotio perambulante 
in tenebris : ab incursu et doemonio meridiano. 

Secunda pars. — Incipit nunc prophela ipse loqui, et quasi 
confirmans verba hominis justi : Merito, inquit, dixisti : Quo¬ 
niam ipse liberavit me... vere enim liberavit te, et deinceps sein- 
per liberabit ab omni periculo. Nam, dum eris parvulus et impar 
hostibus tuis, fovebit te sub alis suis, quomodo aquila vel gallina 
fovet pullos suos; quando autem creveris, et per te pugnare 
poteris, dabit tibi scutum firmissimum quo invulnerabilis evades. 

Scapulis suis, id est, alis suis proteget te; et sub tegmine 
pennarum ejus sperabis , id est,, confidenler et secure ages. — 
Duabus avibus, inquit Bellarminus, Deus in Scriptura compa¬ 
ratur, aquila? et gallina?. Sicut aquila provocans ad volandum 
pullos suos, et super eos volitans expandit alas suas (Deut. XXXII, 
II). — Quoties volui congregare filios tuos , quemadmodum gal¬ 
lina congregat pullos suos sub alas (Malth. aXIII, 57). — Velut 
aquila erat Deus ante Incarnationem; mystica gallina factus est, 
per Incarnationem ad nos descendens. Vel, si placeat ad Chris¬ 
tum omnia referre : Christus, ut Deus, similis est aquilae ; ut 
homo, gallina?; — aut etiam, Christus homo, tempore mortali¬ 
tatis suae velul humilis et amantissima gallina fuit; post resur¬ 
rectionem, sublimis ut aquila. 

5. Scuto circumdabit le... id est, sicut scuto ex omni parte 
proteget te ; — veritas ejus : id est, tum veritas promissionum, 
tum veritas doctrina?; utroque enim modo veritas Dei in Scri¬ 
pturis accipitur, et utroque modo hic intelligenda videtur. — 
Considerans hic propheta illos, qui jam per se pugnare possunt, 
eos a Deo armari dicit scuto admirabili. Finxerunt poeta? Achil¬ 
lem et iEneam scuto quodam coelesti donatos fuisse, ut invul¬ 
nerabiles fierent ; sed illa? fabula? sunt. Ilie autem elypeus, de 
quo loquitur David, vere elypeus coelestis est, et invulnerabiles 
reddit eos, qui ipso bene uti sciunt. Scutum enim non solum 
caput tegit ut galea, vel pectus ut lorica; sed totius hominis 
defensio est, cum possit attolli, demitti, converti ad omnes 
paries et opponi omnibus ictibus. Talis autem est Dei veritas 
ac fides, ut etiam Apostolus indicat, scribens : In omnibus 
sumentes scutum fidei, in quo possitis omnia tela nequissimi 
ignea exstinguere. Fph, Yl, 16. 

Sequentibus verbis : Non timebis a timore nocturno _ex¬ 

plicat generalim pericula, a quibus per fidei scutum libera¬ 
mur. Timor nocturnus, id est, sive quodvis terriculum noctis, 
sive nocumentum adversitatis , sive occulta? insidia? hostium, 
sive absconditi detractoris verba. 

6. A sagitta volante in die... Videtur illa sagitta volans in die, 
indicare verbum adulatorium in die prosperitatis ; vel malum 
quodvis subito et palam irruens. — Negotium perambulans in 
tenebris , incursus et daemonium meridianum ({), velut repetitio 
sunt explicativa verborum praecedentium, timoris nocturni et 
sagittae diurnae. Proprie , negotium est res nempe qumcumque 
nociva. Daemonium meridianum vel meridiei , est aggressor 
potens, qui non limet in ipso meridie nocere et laedere ; quoniam 
enim daemon princeps est omnium malefactorum, recte trans¬ 
fertur hoc nomen ad malefactores omnes, praesertim auda- 
ciores. 

Haec omnia generatim designant quodvis periculum, sive 
nocturnum sive diurnum. 

7 . Cadent a latere tuo mille , et decem millia a dextris 
tuis : ad te autem non appropinquabit. 

8 . Verumlamen ocidis tuis considerabis : et retribu¬ 
tionem peccatorum videbis. 

9 . Quoniam tu es. Domine, spes mea : AUissimum 
posuisti refugium tuum. 

10 . Non accedet ad te malum : et flagellum non 
appropinquabit tabernacido tuo. 

Pergit propheta explicare protectionem justi : Ita justus a 
periculis defendetur, ut inimici ejus prosternantur, ulque nullum 
malum ipsum attingat. — Cadent , inquit, a latere tuo mille.... 
sensus est, vel 1° tela inimicorum, aut ipsi inimici tua virtute 
prostrati, cadent plurimi a latere tuo sinistro ; ac multo piures 
a dextro : et ne unus quidem ex iis, aut ne unum quidem ex 
eorum telis , ad te appropinquabit. — Vel 2° melius : Alii, 
nempe commilitones , in se, non in Deo confidentes, cadent 
plurimi; tu vero stabis'incolumis, nec ab ullo inimico attingi 
poteris. — Tropologice, mille dicuntur casuri a sinistra , et 
decem millia a dextra ; quoniam per sinistram intelligitur 
adversitas, per dexteram vero prosperitas, et piures homines 
ex prosperitate pereunt quam ex adversitate. 

8. Ver imitamen : id est, verum etiam, imo insuper ; oculis 
tuis consialerabis , et retributionem peccatorum videbis. — His 
verbis homini justo promittitur, non tantum victoria , sed 
etiam, quod sit cum gaudio visurus inimicos suos jacentes, et 
pro merito punitos. — Quae promissio impletur aliquando in 
hac vita ; certissime vero et plene implebitur in die judicii. 


(1) Juxta hebrreum sensus hic nonnihil differt, ut patet ex nota textui 
Vulgatte adjuncta, supra pag. 251. 

9. Quoniam tu es , Domine, spes mea : A Itis simum posuisti 

refugium tuum. — Pergit propheta alloqui hominem justum., 
sed subinlelligit vocem dicendo ; ita ut sensus sit : Sic divino 
clypeo mirabiliter protegeris. Nam dicendo : Quoniam tu es, 
Domine , spes mea , o homo pie, ipsum Deum altissimum effecisti 
tibi refugium, et tanquam arcem super omnes alias munitam. 
Propterea non accedet ad te malum... — Nomen Altissimum 
non esse adjectivum, quod referatur ad refugium, sed substan¬ 
tivum designans Deum, patet ex griseo, ubi habetur UiaT ov 
generis masculini, et generis feminini. 

10. Non accedet ad te malum : et flagellum non appropinqua¬ 
bit tabernaculo luo. —Explicat quid boni consequatur ex eo , 
quod justus refugium sibi constituit in Altissimo : immunis 
scilicet erit ab omni malo. 

Duplex distinguitur malum : nimirum malum culpae , quod 
solum absolute et simpliciter malum est ; et malum poenae , quod 
non est malum, nisi secundum quid. Jam vero , juxta Beilar- 
minum, vox malum in textu designat malum culpae ; flagellum 
vero, malum poenae. Quae quidem expositio ut mystica , pro¬ 
babilis omnino est ; at ne admittatur ut litteralis , obstat 
parallelismus ; et insuper videtur psaltes hic lotus esse in 
consideranda protectione ab adversis, de culpae autem immuni¬ 
tate minime cogitare. Non accedet , inquit, ad te malum , id est, 
ullum mali seu adversitatis genus ; et flagellum non appropin¬ 
quabit tabernaculo luo : id est, plaga aut calamitas agros, 
liberos, familiam tuam non affliget. 

Itaque conjuncto sensu litterali et mystico , promissio ista 
duplex sic videtur intelligenda. 1° Jusi i in Deo sperantes , 
peculiari providentia a peccato praeservabuntur ; aut si peccent, 
ex lapsu surgent humiliores , ipso peccato eis cooperante in 
bonum. 2° Corporalia mala, etsi per divinam bonitatem saepe 
mitigata , experientur quidem , sed facile portabunt , ea con¬ 
temnent ; imo vix sentient, intima cordis pace semper fruentes. 
Ista enim non reputabunt esse mala, sed bona ; cum materiam 
patientiae et segetem gloriae sibi praebeant. 

11 . Quoniam angelis suis mandavit de te: ut custo¬ 
diant te in omnibus viis tuis. 

12 . In manibus portabunt te : ne forte offendas ad 
lapidem pedem tuum. 

13 . Super aspidem et basiliscum ambulabis : et con¬ 
culcabis leonem et draconem. 

Modus explicatur, quo justum Deus protegat et juvet, nempe 
per angelorum custodiam. Quae quidem, licet non sit simpliciter 

necessaria , cum immediata Dei actio sufficiat; suavi tamen ac 
sapienti Providentia constituta est. Hunc enim ordinem Deus 
in rebus posuit, ut inferiora per media, et media per superiora 
regenda velit. — Dicitur : Mandavit de te , id est , de justis , 
deque tutela justorum. Non tamen solis justis , sed etiam reli¬ 
quis hominibus angeli custodes dati sunt (i). — Ut custodiant 
le in omnibus viis luis : id est, quocumque pergas ; vel, meta¬ 
phorice, in omnibus actionibus luis. Mullae, inquit Bellarminus, 
sunt viae hominis, et in his omnibus angelo custode indiget : 
via est lex, via est operatio , via est vita praesens, per varias 
aetates et status decurrens : adsunt autem angeli qui custodiant 
nos in omnibus viis istis. 

12. In manibus portabunt te : ne forte offendas ad lapidem 
pedem tuum. — Metaphora videtur desumpta a nutricibus, quae 
infantes manibus gestant ne impingant alicubi : ad significan¬ 
dam studiosissimam angelorum custodiam, ne justus detrimen¬ 
tum vel exiguum patiatur. — In particulari, et mystice , manus 
angelorum sunt intellectus et voluntas, sive sapientia et potentia, 
quibus nos tuentur. Lapides in via , sunt impedimenta quaevis 
in hac vita occurrentia , sive temporalia sive spiritualia : 
scandala , tentationes , persecutiones , et similia. Pedes , quibus 
ad lapides offendere solemus , sunt affectus humani, praecipue 
humanus amor et timor. Justus autem ita ab angelis illustratur 
et juvatur , ut pede , id est, affectu elevato a terra , bonum ac 
malum temporale quod peccatum induceret, facile contemnat. 

15. Super aspidem et basiliscum ambulabis : et conculcabis 
leonem et draconem. Haec inlelligi possunt tripliciter : 1° Pro¬ 
prie et corporaliter, ut jacent, de potestate Sanctorum in feras. 
2° Symbolice , de diabolo et sceleratis hominibus. 5° Tropolo¬ 
gice, de vitiis, ut S. Bernardus et alii exponunt. — Principalis 
tamen sensus est figuratus ac symbolicus ; ita ut bestiis 
hisce venenosis et feris , astutis et violentis , daemones diver¬ 
sorum ingeniorum indicentur. Prosequitur enim sermonem 
psalmista quasi dicat : Sicut ab angelis bonis juvaberis, ita 
a daemonibus quibuscumque non laederis. 

Ad verba quod attinet, aspis est anguis, terribili et imme¬ 
dicabili veneno formidandus. — Basiliscus seu regulus , quasi 
rex serpentium, alius anguis est, candida in capite macula , ut 
quodam diademate insignis, quique solo intuitu necare diceba¬ 
tur ( 2 ). — Draco reptile est immanis magnitudinis et roboris ; 
juxta hebraeum , videtur hic crocodilus designari , vel certe 
monstrum marinum.— Leo , ut ferarum princeps notissimus est. 


(1) Cf. Elementa theol. dogm. tract. 7, cie Creatione, n. SO seq'q. 

(2) Cf. Plinius, lib. S, c. 2L ; 1. 29, c. 4. 

IL — S. Scripturae. 


17 







258 


4 


EXPOSITIONUM SERIES TERTIA 


Haec animalium nomina passim diabolo tribui solent. Adver¬ 
sarius vester diabolus , lanquam leo rugiens (4 Pel. V, 8). — 
Ecce dedi vobis potestatem. calcandi supra serpentes et scorpio¬ 
nes^ et super omnem virtutem inimici ; et nihil vobis nocebit. 
Luc X, 19. 

14. Quoniam, in me speravit , liberabo eum : protegam 
eum ., quoniam cognovit nomen meum. 

15. Clamabit ad me , et ego exaudiam eum : cum ipso 
sum in tribulatione ; eripiam eum , et glorificabo eum. 

16. Longitudine dierum replebo eum : et ostendam 
illi salutare meum. 

Tertia pars. Jam inducitur loquens ipse Deus, qui in Iribus 
ultimis versiculis confirmat omnia quae supra dicta sunt, et 
multa etiam addit.— Enuntiantur enim his versiculis octo pro¬ 
missa Dei, quae optimo ordine incipiunt a liberatione a malis, 
et procedunt usque ad exaltationem ad summum bonum. Et 
quidem quatuor ex illis pertinent ad praesentem vitam : libe¬ 
rabo eum , protegam eum , exaudiam eum , cum ipso sum in tribu¬ 
latione ; — quatuor reliqua ad futuram : eripiam eum , glorifi¬ 
cabo eum , longitudine dierum replebo eum , ostendam illi salutare 
meum. 

Protegam eum , quoniam cognovit nomen meum : id est, quo¬ 
niam me cum fiducia invocavit. Dicitur enim cognoscere nomen 
Domini, qui ejus potentiam, et sapientiam, et bonitatem cognos¬ 
cit, unde in, spem ac fiduciam firmissimam erigitur. Dicitur 
etiam cognoscere nomen Domini, qui ex intima familiaritate 
novit Deum ut pastorem, amicum et patrem ; de qua notitia 
dicitur : Ego sum pastor bonus , et cognosco oves meas , et cognos¬ 
cunt me mece. Joan. X, 14. 

45. Clamabit ad me , et ego exaudiam eum : cum ipso sum in 

tribulatione _ id est : Peculiari quodam modo ipsi adero in 

tribulatione, et ero cum-ipso pne aliis, per internam consolatio¬ 
nem et assislentiam : quomodo mater aegrotanti filiolo assidet 
et opitulatur ; — vel etiam, tribulato adero ut spectator cer¬ 
taminis ejus, ut adjutor et consolator. 

Illud cum ipso sum, tempore praesenti, dum reliqua, liberabo , 
protegam , etc. , ponuntur in tempore futuro, insinuat, tribu¬ 
lationem hujus vitae esse momentaneam. —Illud in tribulatione, 
ponitur post exaudiam eum , et ante glorificabo : ut innuatur, 
sic Deum exaudire justum in hac vita, ut ipsi tribulationem 
cum patientia praestet ; atque hac via ad splendidissimam coro¬ 
nam deducat. 

Eripiam eum : scilicet liberabo eum penitus, praesertim in hora 

mortis, quando abstergam omnes lacrymas ejus, et glorificabo 
eum in coelis. 

16. Longitudine dierum replebo eum : id est, beata aeternitate 
donabo.— Quod si longitudo dierum intelligatur de vita longa 
in hoc mundo, prae oculis habendum est, promissiones tempo¬ 
rales semper esse intelligendas sub conditione tacita :.si expe¬ 
diat fieri quod promissum esi. De caetero, justus etiamsi morte 
praeoccupatus fuerit, plenus dierum existimandus est : Consum¬ 
matus enim in brevi , explevit tempora multa. Sap. IY, 15. 

Et ostendam illi salutare meum : id est, manifestabo ipsi 
salutem, Salvatorem Christum meum, et gloriam meam sicuti 
est, ut me facie ad faciem beatifice contempletur. 

Sensus liturgicus. 

1° In psalmo XC, extensius quam in praecedentibus Comple¬ 
torii psalmis Ecclesia considerat molimina inimicorum, semper 
quidem, sed praecipue noctis ac mortis tempore animabus insi- 
dianlium, simulque Deum aspiciens ut unicum et certissimum 
auxiliatorem, ad eum confugit, ei firmissime adhaeret,*alque in 
sinu ejus secure quiescit, donec transeat tribulatio, et appa¬ 
reat salutare Dei. 

Quicumque, inquit, perfecta fiducia in Dei sinu conquiescit, 
in omni adversitate, protegetur ; in nocte hujus vitae mortalis, 
per assiduam orationem cum Deo commorabitur ; et quum ad¬ 
venerit nox mortis, habitaculum securum apud Deum inveniet : 
Jn protectione Dei coeli commorabitur. 

Loquimini, o vos omnes sancti et justi, qui Dominum elegistis 
in pariem haereditalis vestrae, numquid frustra in ipso sperastis? 
— Ipse, inquiunt singuli, liberavit me secu speriturum. Vita 
enim hominis tota velut ingenti involuta est laqueo, quo animae 
innumerae capiuntur, et unde nec ego evadere poteram ; sed 
quia speravi in ipso, divina manu expedivit me, et in libertate 
filiorum Dei constituit : Ipse liberavit me de laqueo venantium. 

Eia vir juste, perinane in spe tua stabilis ; et ipse Dominus 

te protegere perget. . 

Scapulis suis obumbrabit tibi ... infirmum te fovebit sub alis 
suis; lacessitum praeliis proteget te clypeo veritatis : t e 9 u . e . ^ ue ' 
bitur ab hostibus universis, sive invisibilibus sive visibilibus, 
sive dolosis sive violentis ; a timore nocturno pusillanimitatis, a 
sagitta diurna superbiae, a negotio tenebroso avaritiae, a dae¬ 
monio meridiano intemperantiae et luxuriae.... 

Cadent a latere tuo mille... Multiplicabunt quidem tela, 
multiplicabunt incursus suos ; sed simul multiplicabuntvicto- 
rias tuas, donec penitus devicti jaceant. Etenim ahquando 

oculis luis videbis peccatum omnino devictum et punitum, jus¬ 
titiam vero triumphantem in aeternum.... 

Invoca igitur confidenter nomen Domini, et salvus eris. Sit 
clamor cordis tui assiduus : Tu es, Domine Jesu, spes mea in 
tempore et in aeternitate... Ecce sic sperantem assumet te, et 
abscondet in abscondito tabernaculi sui ; ubi tam securus eris, 
ut nulla tempestas, quamvis externe pulset, animae tuae latibu¬ 
lum penetrare possit. 

Quum autem tibi exeundum erit, et per varia vitae itinera 
incedendum, ab angelis deduceris ; ipsisque juvantibus omnia 
offendicula transilies, omnia ferarum monstra pedibus conteres. 
Quoniam angelis suis mandavit de te , ut custodiant te in omnibus 
viis tuis. 

Invocando enim nomen Dominisalvus eris. Quoniam cognovit , 
inquit ipse Dominus, nomen meum , ideo adero ipsi protector 
fidelis : cum ipso ero omnibus diebus, etiam diebus malis. Imo, 
praesertim cum ipso ero in cruce atque in tribulatione hujus 
vitae, ut mecum constanter patiatur, et mecum per passionem et 
crucem ad resurrectionis gloriam perveniat, ubi ostendam illi 
salutare" meum. 

2° Recitatur quoque psalmus Qui habitat , in officio Dedica¬ 
tionis Ecclesiarum.—Huic autem solemnitati ex Ecclesiae mente 
accommodatur ita, ut significet, templum, Christique Eccle¬ 
siam ac domum Dei, esse habitaculum illud, ubi homo justus in 

protectione Dei coeli coynmorabilur et sub pennis ejus sperabit; 
ubi clamabit ad Deum , et Deus exaudiet eum : cum ipso erit in tri¬ 
bulatione ; eripiet eum , et ostendet illi salutare suum. 


PSALMUS XCll. 

Dominus regnavit , decorem indutus est. 


1. Dominus regnavit, de¬ 
corem indutus est : indutus 
est Dominus fortitudinem et 
praecinxit se. 

2. Etenim firmavit orbem 
terrae, qui non commovebi¬ 
tur. 

3. Parata sedes tua ex 
tunc : a saeculo tu es. 

4. Elevaverunt flumina, 
Domine : elevaverunt flumi¬ 
na vocem suam. 


1. Dominus regnum mundi sus¬ 
cepit : ecce visibilem decorem in¬ 
duit ac potentiam, et velut ad opus 
suum accinxit se. 

2. Scilicet creavit orbem terree , 
eumque naturee ordine mirabiliter 
stabilivit. 

3. Ab illa die stetit thronus tuus 
visibilis , o Deus , qui invisibilem 
thronum occupas ab eeterno. 

4. Elevaverunt flumina et aqua¬ 
rum gurgites sonitum suum mini¬ 
tabundum. 

5. Elevaverunt flumina 
fluctus suos : a vocibus aqua¬ 
rum multarum. 

6. Mirabiles elationes 
maris : mirabilis in altis 
Dominus. 

. 7. Testimonia tua credi¬ 
bilia facta sunt nimis : 
domum tuam decet sancti¬ 
tudo, Domine, in longitudi- 
* nem dierum. 


5. Elevaverunt cum fremitu 
fluctus exundantium aquarum 
suarum. 

6. Mirabiles elationes furentis 
maris : at mirabilior in altis coelis 
dominator Dominus. 

7. Utique, Domine , mirabilior 
tu es : mirabilia namque tua ma¬ 
nifestasti nobis testimoniis certis¬ 
simis. Quapropter nos , populus 
tuus, cultum majestate tua dignum 
reddere tibi debemus in domo tua 
jugiter. 


Explicatio prima. 

Argumentum hujus psalmi, litteraliter speciatum, est regnum 
Dei in mundo naturali; seu laus Dei, ob creationem et con¬ 
servationem mundi. 

Si vero spectetur allegorice, est regnum Christi in mundo 
spirituali; seu laus Christi Domini, qui in cruce sua et in 
resurrectione , velut gloria regali indutus , hostes domuit, 
Ecclesiamque suam aeterna stabilitate firmavit. — Sensus iste 
allegoricus a plerisque Hebraeorum et SS. Patrum (l) asser¬ 
tus, confirmatur praxi Ecclesiae , quae psalmum hunc canere 
solet in aurora diei Dominicae ad Laudes : quoniam Christus 
tunc resurgendo, possessionem regni sui accepit et induit 
decorem ac fortitudinem. 

Textum exponemus primo secundum sensum priorem, de 
Deo Creatore ; deinde in explicatione secunda , aperiemus 
sensum alliorem, de Deo Redemptore, Christo. 

I. Quomodo Dominus regnum mundi suscipiat . 

II. Quomodo imperium exerceat . 

III. Quomodo a subditis sit honorandus. 


(1) Ita Bellanger, apud Migne, cursus S. Script. tom. 15. — Allegorice, 
inquit Le Blanc (in hunc Ps. tom. 5), laus est Christi Regis , in resurrec¬ 
tione sua dotibus glorise vestiti, et hostes suos terrentis ac domantis , 
Ecclesiamque teterna stabilitate Armantis. Ita S. Aug., Remig. , Ludolph , 
Dionys., Haymo, Incognitus , et alii. De Messia hunc psalmum exponunt 
Rabbini ipsi Salomon et Kimhi , aliique ; sed male opinantur , Messiam 
necdum venisse, pugnaturum autem esse contra Gog et Magog , eosque 
superaturum : eaque de re psalmum agere. — Bellarminus putat , etiam 
ad litteram hunc psalmum esse de Christo. 

1. Dominus regnavit , decorem indutus est : indutus 
est Dominus fortitudinem et proecinxit se. 

Contemplatur propheta Deum in die creationis , tanquam 
regem in exordio regni sese parantem ut thronum conscen¬ 
dat, et habenas imperii manu suscipiat ; imo ut ipsum regnum 
ac thronum sibi constituat .: idcirco dicit, eum vetuli purpura 
decora et armatura fortissima indui, atque ad strenue operan¬ 
dum se accingere: Indutus est decorem... fortitudinem , et 
prcecinxit se. 

Decorem indutus est... id est : gloriam suam ac majestatem , 
magnificentiam ac potentiam in die Creationis manifestavit, 
et visibili splendore semetipsum velut operuit. Quod idem 
alibi psalmista sic enuntiat : Domine , Deus meus , magni fi'catus 
es vehementer. Confessionem et decorem induisti: amicius lumine 
sicut vestimento, extendens coelum sicut pellem... Ps. CUI. 

2. Etenim firmavit orbem terroe ,qui non commove¬ 
bitur. 

3. Parata sedes tua ex tunc: a scecido tu es. 

Sicut modo vidimus Deum ad opus se accingentem , ita nunc 
videmus operantem. 

2. Etenim firmavit orbem terree , qui non commovebitur. De 
creatione orbis terrarum sermo est, deque ejus conservatione 
in statu illo atque ordine, in quo primitus est constitutus. 
His ergo verbis, non commovebitur , nequaquam negatur terrae 
motus, sive diurnus, sive annuus ; sed tantum excluditur omnis 
perturbatio, qua constitutio eju-s , vel ordinatae vicissitudines 
corrumperentur. 

3. Parata sedes tua ex tunc , a sceculo tu es. — Sensus est 
quasi diceret : Ab illo die, tu qui regnas ab aeterno , regnare 
coepisti in tempore ; atque ita imperium exerces in mundo 
ut nihil adversus te praevalere possit , o Deus omnipotens ! — 
Quod quidem declarat , ostendendo quomodo naturae vires 
impotentes contra ordinem a Deo stabilitum frustra insur¬ 
gant. 

4. Elevaverunt flumina , Domine ; elevaverunt flu¬ 
mina vocem suam. 

5. Elevaverunt flumina fluctus suosa vocibus aqua¬ 
rum multarum. f 

6. Mirabiles elationes maris : mirabilis in altis 
Dominus. 

Secunda pars : Deus imperium exercet, et mundum, quem 
creavit, gubernat. — Elevaverunt flumina vocem suam... 

/ lucius suos... Describit molus atque impetus aquarum ac vim 
lempesiatum qua) maxima est in mundo, et ex qua maxime 
natura) perturbatio timeri posset : ut sic paleat supereminens 
Dei potentia et imperium. — A vocibus aquarum multarum , 
id est, propter fremitum ac vim aquarum exundantium. 

6. Mirabiles elationis maris, mirabitis in cillis Dominus : id 
est, multo magis mirabilis est Deus, maris ac mundi universi 
Dominus , qui in altissima coelorum sede , tranquille omnia 
illa infima moderatur. — Maris elationes sunt , vel fluctus 
tumentes et tempestate agitati, vel maris aestus et reciprocatio. 

7. Testimonia tua credibilia facta sunt nimis : Domum 
tuam decet sanctitudo. Domine , in longitudinem dierum. 

Tertia pars: quomodo ille Rex mundi a subditis suis sit 
honorandus. — Sensus est quasi diceret : 0 Rex mundi, Deus, 
quoniam tam manifesta est nobis gloria tua, ideo laus libi 
sancta debetur a nobis. 

Testimonia Dei sunt generatim omnia illa quibus semet- 
ipsum Deus manifestavit, etiam in ordine naturali. Quare 
Paulus dicebat Lystrensibus : Non sine testimonio semetipsum 
reliquit, benefaciens de cado , dans pluviam et tempora fructi¬ 
fera (Act. XIV, 16). -- Hoc loco tamen psalmista praecipue 
significat manifestationes Dei in ordine supernaturali, nempe 
verba qua) Deus locutus est. Haec, inquit , testimonia tua 1 
nempe verba tua , et prodigia quibus lemetipsum et perfe¬ 
ctiones luas populo Israel manifestasti , clara sunt et certis¬ 
sima. Nec tantum ostendisti potentiam tuam ; sed bonitatem 
ac sanctitatem aperuisti nobis, et cultum legemque sanciam 
tuam : ut digne te, Regem nostrum , honoremus in ipsa domo 
tua, quam inter nos eligere dignatus es : Domum tuam decet 
sanctitudo in longitudinem dierum. 

De testimoniis Dei prophetam hic ideo loqui censet Bellar- 
minus, ut respondeat tacitae objectioni, quae occurrere potest : 
unde videlicet sciamus ea , qua) dicta sunt de fundatione 
terne, cui rei nullus testis adfuit, cum praecesserit omnium 
hominum creationem ? Respondet igitur David , illa innote¬ 
scere ex testimonio Deo, qui revelavit ea servo suo Moysi ; et 
testimonium illud valde credibile esse, cum Moyses multis 
signis et prodigiis , aliisque modis , se esse servum Dei fide¬ 
lem et prophetam verum probaverit. 

Domus Dei inleiligilur Tabernaculum foederis. — Sensu 
autem allegorico est Ecclesia ; — item anima justa ; — item 
coelum ; — item, latiore sensu, mundus universus, quem Deus 
inhabitat , quique velut in templum ei dedicandus est , ubi 
gloria ejus a creaturis omnibus perpetuo celebretur. 

Explicatio secanda. 

Praeter sensum ex superioribus salis clarum de Deo Creatore, 
continet psalmus sensum mysticum de Deo Redemptore Christo : 
qui quidem sensus, si minus litteralis , saltem ut sensus prin¬ 
cipalis habendus videtur, ac praecipue a Spiritu sancto inten¬ 
tus (i). 

Mystice igitur psalmista personam gerit Ecclesiae , quae 
Christum in sua passione et in sua resurrectione contemplatur 
tanquam Regem, accingentem se ut thronum conscendat ; reg¬ 
numque suum , ipsam nempe Ecclesiam , constituat, tueatur 
et gubernet. 

Dominus , inquit, regnavit : decorem indutus est... En rex 
gloriae, Christus, in sua nativitate indutus decora veste humi¬ 
litatis atque humanitatis nostrae ; in sua passione indutus 
chlamyde ignominiae , imo sanguine suo tanquam purpura 
doloris : Quis est iste qui venit de Edoni , tinctis vestibus de 
Bosra ? iste formosus in stola sua , gradiens in multitudine for¬ 
titudinis suce. Ego qui loquor justitiam et propugnator sum ad 
salvandum. Quare ergo rubrum est indumentum tuum et ves¬ 
timentum tuum sicut calcantium in torculari ?.. (Isai LXItl, i). 
— Vestitus erat , inquit Joannes, veste aspersa sanguine , et voca¬ 
tur nomen ejus Verbum Dei. Apoc. XIX, 15. 

In resurrectione vero gloria et honore coronatus est a Patre, 
qui circumcinxit eum zona gloriae , et induit eum stolam glorice , 

stolam sanctam , auro et hyacintho , et purpura _ et coronavit 

eum in vasis virtutis (Eccli. XLV , 9,12). — Eia, Rex gloriae, 
accingere gladio tuo super femur tuum , potentissime : specie tua 
et pulchritudine tua intende , prospere procede et regna. Ps. 
XLtV. 

Dominus regnavit : etenim firmavit orbem terree : terram , 
inquam , veterem , peccatis et daemonibus agitatam , terram 
inanem et vacuam , religione ac fide sua stabilivit: fundata 
super petram Ecclesia sua, quae non commovebitur. 

(1) Qui contendere velit, sensum quem vocamus mysticum ac potiorem , 
esse sensum mere accommodatum, hic sententiae suae inhaerere libere 
potest. Verumtamen si consideret, 1° accommodationem hic in allegoria 
fundari ; et aliunde , 2° Legem , ut Augustinus ait , fuisse a Christo gra¬ 
vidam ; 3° praecipuum psalmorum objectum, ut Patres unanimiter docent, 
esse Christum et Ecclesiam ; 4° psalmum hunc , sicut reliquos , fuisse a 
Spiritu sancto Ecclesiae Christi destinatum : haec, inquam, si consideraverit, 
fatebitur profecto non immerito adoptari sententiam Patrum et interpretum 
eorum, qui regnum Christi hic celebrari docent. — Quod si sensus admitti¬ 
tur de Christo, idem merito principalis appellatur : quia Christus finis est 
Legis ac figurarum ; quia regnum Christi seu gratiae, praestantius est regna 
naturae ; et quia Christum principaliter Ecclesia , dirigente Spiritu sancto , 
in sacra liturgia celebrat. 

Parata sedes tua ex tunc , o Christe, qui a saeculo es, aeternus 
Patris Filius : parata sedes tua nova, qua resides, tum in coelo 
ad dexteram Patris ; tum in terra , in persona Vicarii lui, 
Romani Pontificis. Ilaec sedes tua sicut sol in conspectu Dei , et 
sicut luna perfecta in aeternum (Ps. LXXXVIII) : sedes instar 
solis conspicua, benefica, aeterna, immutabilis... 

Irruunt quidem persecutiones , hoslesque omnigeni , sicut 
fluctus saevi maris furentes, perpetuoque sibi invicem succe¬ 
dentes : Elevaverunt flumina , Domine , elevavevunt flumina vocem 
suam... mirabiles elationes maris... At vero illis ipsis conatibus, 
semper irritis , magis mirabilis appares tu , in altis habitans 
Dominus : Tu dominaris potestati maris , motum autem fluctuum 
ejus tu mitigas. Ps. LXXXVIII. 

Et quidem his pugnis atque triumphis perpetuis , magis 
magisque Ecclesia tua firmatur ; et fides ac veritas tua, aliunde 
firmissima, omnium oculis manifestatur : Testimonia tua cre¬ 
dibilia facta sunt nimis. 

Nos autem fideles tui , qui in Ecclesia tanquam domestici ac 
filii in domo tua habitamus , te Regem ac Patrem sanctitate 
nostra honorare debemus : Domum enim tuam decet sanctitudo ; 
decet, ut eam omnes tanquam sanciam venerentur ; decet, ut 
qui in illa manent sancti sint , et moribus sanctis sanctitati 
doctrinae ac testimoniorum tuorum respondeant; denique decet, 
ut a te , Domine , in longitudinem dierum inviolata et sancta 
conservetur : nec unquam portae inferi praevaleant adversus 
eam. Matlh. XVI, 18. 


Sensus liturgicus. 

Psalmum Dominus regnavi Ecclesia primo loco cani at ad 
Laudes , in oflieio de Dominica, et similiter in oflicio quolibet 
festivo. Quapropter ut rite sensus liturgicus psalmi hujus et 
sequentium percipiatur, aliquid de hac Officii parte videtur 
explicandum. 

Laudes cum Matutino unam duntaxat , ut aiunt, horam 
canonicam constituunt : ita ut Laudes post Nocturnos tanquam 
horum complementum subsequantur ; et Nocturni respondeant 
noctis tempori, Laudes vero aurorae. 

Quo melius hic dicenda intelligantur, animadvertendum est, 
diem lilurgicum, non secus ac annum lilurgicum, ex Ecclesiae 
mente figurare quodammodo totum temporis spatium a mundi 
exordio usque ad saeculorum finem; horasque canonicas sic per 
diem distribui , ut repraesentent omnium saeculorum ac 
generationum cultum , Deo Creatori ac Redemptori exhi¬ 
bendum. 

Laudes ilaque ponuntur ad auroram, ut significetur, creatu¬ 
ras omnes ex tenebris nihili ad lucem existenliae esse vocatas 
ideo tantum, ut Creatori suo laudes concinant. Cui circum¬ 
stanti* temporis psalmus praesertim primus in Laudibus et 
tertius conveniunt. Primus enim de creatione agit, qu* prin¬ 
cipium et quasi auroram temporis signat ; tertius vero explicite 
ad diei primordia refertur : Deus , Deus meus , ad te de luce 
vigilo. 

Alio sub respectu, quatenus Matutinum cum Laudibus refe¬ 
runtur ad festum, ut Deus honoretur in Sanctis suis. Laudes 
sunt velut complementum Matutini. Sicut enim psalmi Noctur¬ 
norum respiciunt mysterium quod occurrit, vel Sanctum qui 
celebratur ; ita psalmi Laudum velut gratiarum actionem con- 
tinenL, Deo pro mysterio ac festo persolvendam. 

Septem psalmi Laudum gradatim dispositi, sic connectuntur 
inter se, ut plenam quamdam ac perfectam laudationem con¬ 
stituant. Etenim celebratur Deus , tum in se , tum in suis 
beneficiis : quae beneficia spectantur in omni ordine, nempe 
natur*, grati*, et glori* ; ulque de his omnibus quam dignis¬ 
sime et quam plenissime laudetur, invitantur creatur* omnes, 
ut omni modo omnibusque viribus divinam majestatem ac 
misericordiam concinant. 

In psalmo XCII, Dominus regnavit , Ecclesia Dei majestatem 
cum admiratione contemplatur, quatenus illa majestas, tum in 
creatione mundi, tum in constitutione ac gubernatione Ecclesiae 
apparet. Deinde propter eadem Dei opera, qu* simul sunt 
magna beneficia , gratias agendas esse profitetur , dicens : 
Domum luam decet sanctitudo in longitudinem dierum ; id est, 
decet ut universus mundus, et praesertim Ecclesia qu* est 
domus tua, o Domine, nomen tuum sanctificet ac laudet 
perpetuo. 


PSALMUS XCIY. 

Venite , exultemus Domino. 

1. (l) Venite, exultemus 1- Venite, cum exultatione et 
Domino , jubilemus Deo j" bil «tione accedamus ad Dorai»|a 

(1) Psalmi textus describitur ex Breviario Romano. In Psalterio autem 
Vulgatae sic legitur : 1. Venite, exultemus Domino : jubilemus Deo salutari 
nostro. — 2. Praeoccupemus faciem ejus in confessione ; et inpsalmis jubi¬ 
lemus ei. — 3. Quoniam Deus magnus Dominus ; et rex magnus super 
otnnes deos. — 4. Quia in manu ejus sunt omnes fines terree ; et altitu¬ 
dines montium ipsius sunt. — 5. Quoniam ipsius est mare, et ipse fecit 
illud, et siccam manus ejus formaverunt. — 6. Venite, adoremus, et pro- 

salutari nostro : praeoccu¬ 
pemus faciem ejus in con¬ 
fessione, et in psalmis jubi¬ 
lemus ei. 

2. Quoniam Deus magnus 
Dominus , et Rex magnus 
super omnes deos : quoniam 
non repellet Dominus plebem 
suam, quia in manu ejus sunt 
omnes fines terrae, et alti¬ 
tudines montium ipse con¬ 
spicit. 

3. Quoniam ipsius est 
mare, et ipse fecit illud, et 
aridam fundaverunt manus 
ejus : venite, adoremus, et 
procidamus ante Deum : 
ploremus coram Domino , 
qui fecit nos, quia ipse est 
Dominus Deus noster : nos 
autem populus ejus, et oves 
pascuae ejus. 


Salvatorem nostrum : festinemus 
sistere nos ante faciem ejus cum 
laude, et cum psalmis laete celebre¬ 
mus eum. 

2. Quoniam Dominus noster est 
vere magnus Deus, et Rex magnus 
super omnes deos. Non repellet 
plebem suam Dominus , in cujus 
omnipotenti manu sunt omnes 
regiones terrae; et cui altissimi 
montes subjecti sunt. 


3. Ipsius quoque est mare : ipse 
fecit illud, simul ac terram quam 
stabiliverunt manus ejus. Venite 
igitur , adoremus , et procidamus 
ante Deum : ploremus coram 
Domino, qui fecit nos : quia ipse est 
Dominus Deus noster amantissimus, 
et nos populus ejus atque oves 
pascuae ejus. 


cidamus ; et ploremus ante Dominion qui fecit nos. — 7. Quia ipse est 
Dominus Deus noster ; et nos populus pascuce ejus , et oves manus ejus. — 
8. Hodie si vocem ejus audieritis , nolite obdurare corda vestra ; — 9. Si¬ 
cut in irritatione secundum diem lenlationis in deserto; ubi lentaverunt 
me patres vestri , probaverunt me , et viderunt opera mea. — 10. Quadra¬ 
ginta annis offensus fui generationi illi , et dixi : Semper hi errant 
corde. — 11. Et isti non cognoverunt vias meas ; ut juravi in ira mea : Si 
-introibunt in requiem meam. 

Ut patet, textus Vulgatae nonnihil differt a textu Breviarii : cujus rei ra¬ 
tio est quod invitatorium proprie ad Psalterium Breviarii non pertinet, nec 
proinde cum Psalterio ad Vulgatae textum debuit conformari. 

Scilicet Sixtus V, Bulla JEternus ille (1589), constituit, ut Breviarii et 
Missalis textus conformis redderetur Vulgatae textui vaticano, quoad eas 
tantum Scripturae lectiones et verba, quoe ex vulgata editione sumpta... 
fuisse constat. — Atqui invitatoria , sicut et introitus , gradualia , offer¬ 
toria, ac generatim quaecumque partem fixam constituunt Officii et Litur- 
giee, non ex Vulgata nobis devenerunt; sed ex antiqua Itala , qua ante 
S. Hieronymum Ecclesia utebatur. Cum enim Hieronymi versiones et 
•emendationes adoptatae sunt, lectiones duntaxat S. Scripturae, Psalterium, 
Evangelia et Epistolae, quae volumina particularia esse solebant, volumina 
n^mpe biblica , a libris liturgicis sejuncta; versionis biblicao sortem secuta 
sunt. Reliqua vero. Officii et Liturgiae omnino propria, prout antiquitus 
er.4nt remanserunt : ideoque hae partes ex mandato Sixti V ad Vulgatae 
textum non sunt reformatae ; et hodiedum leguntur juxta lectionem antiquae 
Italae. 

4. Hodie si vocem ejus 
audieritis , nolite obdurare 
corda vestra, sicut in exa¬ 
cerbatione secundum diem 
tentationis in deserto :.ubi 
tentaverunt me patres vestri, 
probaverunt et viderunt 
opera mea. 

5. Quadraginta annis 
proximus fui generationi 
huic, et dixi : Semper hi 
errant corde : ipsi vero non 
cognoverunt vias meas, qui¬ 
bus juravi in. ira mea, si 
introibunt in requiem meam. 


4. Quod si vocem pastoris hujus 
ac Domini , tempore hoc praesen¬ 
tis saeculi audieritis : nolite ob¬ 
durare corda vestra, sicut fecerunt 
patres vestri, irritando me tempore 
tentationis in deserto ; ubi duritie 
sua tentaverunt me, ac probaverunt 
me ; quamquam viderant opera mea 
per quadraginta annos. 


5. Per quadraginta integros annos 
quam proxime accessi ad genera¬ 
tionem illam ; et lastidio erga eam 
affectus ob infidelitatem perpetuam, 
dixi : Semper hi errant corde, et 
nequaquam sequuntur vias meas 
' ipsis manifestatas ; ideoque juravi 
in ira mea , dicens : Nunquam 
introibunt in terram quietis, quam 
ipsis destinaveram. 


Explicatio. 

Argumentum psalmi exhortatorium est. David enim adhor¬ 
tatur populum Israel ad Deum digne laudandum, eique fideliter 
serviendum ; imo in figurativo populo Israel, videns prophetico 
spiritu omnes gentes a Christo redemptas, eas universim invitat 
ad adorandum Christum (d), eique obediendum. — Duae sunt 
psalmi paries, quae sic enuntiari possunt : 

I. Deum ac Dominum nostrum digne colite. 

II. Ejus gratiae ac legi ne resistite. 

1. Venite , exultemus Domino , jubilemus Deo salutari 
nostro : praeoccupemus faciem ejus in confessione , et in 
psalmis jubilemus ei. 

Invitatio haec est et exhortatio ad laudandum Deum animo et 
voce, quasi diceret: Eia, omnes simul uniti accedamus ad Do¬ 
minum, cordibus gestientes, laeta voce laudes offerentes Deo qui 
est salus nostra.— Vox Dominus , Deus salutaris , et infra Rex 
magnus , juxta multos, etiam lilleraliter designat Dominum Je- 
sum Christum ; cum psalmum hunc afferat Paulus ad Ilebr. 111, 


(1) De Christo ad litteram sermonen fieri, opinio est plurimis interpre¬ 
tibus probata, usu Ecclesite psalmun hunc recitantis in die Epiphani» con¬ 
firmata , et maxime consona cum interpretatione S. Pauli, Ad Hebr. III 
et IV, prout mox in explicatione dicetur. Cf. Leblanc, Genebrard. 

de Christo scribens. Quod si ex xYpostoli citatione sententia illa 
non evidenter demonstratur, sequitur saltem, psalmum non ad 
antiquos tantum Judteos, sed ad universos quoque Christi fide¬ 
les pertinere. 

Praeoccupemus faciem ejus in confessione _Expositio duplex : 

1° Prmveniamus mature, properemus venire in praesentiam ejus 
cum laudibus et hymnis. — 2° Minus, ut videtur, litteraliler, 
sed magis ad mentem Palrum : Antequam Dominus ad judicium 
veniat, et vindictam de peccatis sumat, praeveniamus eum con¬ 
fitendo peccata nostra. — Ei in psalmis jubilemus ei, simul 
nempe magnis vocibus extollendo misericordiam ejus. 

2. Quoniam Deus magnus Dominus et rex magnus 
super omnes cleos : quoniam non repellet Dominus plebem 
suam , quia in manu ejus sunt omnes fines terree , et 
altitudines montium ipse conspicit. 

Rationes profert quinque, curDominus laudandus a nobis sit: 
1° quia Dominus ille noster non alius est quam ipse magnus 
Deus ; 2° quia habet in potestate sua orbem terrae ; 5° quia 
etiam maris moderator et factor est ; 4° quia non solum terram 
et mare, sed etiam nos homines fecit ; 5° quia non solum fecit 
nos, sedsingulari prudentia nos regit, quomodo pastor proprius 
gregem suum. 

Rex,magnus super omnes deos : id est, 1° super omnia falsa 
numina ac daemonia gentilium ; 2° super omnes reges et 
judices terrae, de quibus scriptum est : Ego dixi : Fos dii estis. 
Ps. LXXXI. 

Sequentia verba : Quoniam non repellet Dominus plebem suam , 
quae juxta lectionem Breviarii hic interponuntur, in Vulgata 
uti in Hebraeo desunt; verissima tamen sunt in se, et textui non 
incongrua, quatenus declarant, immensam Dei majestatem cum 
immensa erga populum suum providentia ac bonitate esse con¬ 
junctam. Non repellet, inquit , Dominus plebem suam , quia in 
manu ejus sunt omnes fines terree... quasi diceret : non repellet 
nos, etsi omnipotens est et mundum universum sub potestate 
sua tenet. 

3. Quoniam ipsius est mare , et ipse fecit illud , et ari¬ 
dam fundaverunt manus ejus : venite , adoremus , et 
procidamus ante Deum : ploremus coram Domino , qui 
fecit nos , quia ipse est Dominus Deus noster: nos autem 
populus ejus , et oves pascuce ejus. 

Loco ploremus , quod cum LXK Interpretibus habet nostra 
Vulgata, S. Hieronymus vertit, genua flectamus ; quod et hodie 
in hebrmo legitur. 

Ploremus coram Domino qui fecit nos , id esi, qui creavit 
nos ; vel etiam, qui fecit nos id quod nunc sumus , populum 
electum, beneficiis ejus auctum et ornalum. 

Quia ipse est Dominus Deus noster : nos autem populus ejus, 
ei oves pascuce ejus : id est , populus quem Dominus amat et 
pascit sicut pastor gregem suum. — In Yulgala sic legimus : 
Nos populus pascuce ejus , et oves manus ejus : id est , populus 
quem sua doctrina suisque beneficiis corporaliter et spiritua- 
liter pascit. — Quod dicitur : Et oves manus ejus , id est, quas 
manu sua creavit, vel propria manu regit. Observat hic sanctus 
Augustinus singularem transpositionem verborum : videtur 
enim propheta conjungere debuisse oves cum pascua ei populum 
cum manu, ac dicere : Nos populus manus ejus et oves pascuce 
ejus. Conjunxit autem populum cum pascua, et oves cum manu : 
ut significaret, inquit S. Doctor , populum esse respectu Dei 
instar ovium , quae pastore indigent; ita tamen , ut non sint 
oves expertes rationis quae baculo debeant cogi, sed quae signo 
manus obediant. 

4. Hodie si vocem ejus audieritis , nolite obdurare 
corda vestra , sicut in exacerbatione secundum diem 
tentationis in deserto : ubi tentaverunt me patres vestri, 
probaverunt, et viderunt opera mea. 

Incipit secunda pars psalmi, qua prophela populum Dei 
hortatur , ut non solum voce , sed etiam opere et obedientia 
Deum laudent. — Ut autem efficacius eos exhortetur , ipsum 
Deum loquentem introducit ; sensus enim est quasi Spiritus 
sanctus diceret : Hodie si vocem Domini , audieritis, id est, si 
vocem meam , qui Dominus vester sum, audieritis , nolite 
obdurare corda vestra ; sed sinite ea penetrari voce mea et ad 
fidem atque odedientiam inflecti. — Illud hodie significat hoc 
tempore ; et, ut declarat Apostolus (Hebr. III) , quamdiu hccc 
vita durat. — Particula autem si, innuit, divinam gratiam non 
singulis momentis , sed pro tempore et loco nos alloqui et 
admonere. 

Nolite obdurare corda vestra, sicut in exacerbatione secundum 
diem tentationis in deserto : id est, sicut obdurarunt Patres 
vestri corda sua exacerbatione ; vel , ut habet Vulgata , in 
irritatione, nempe irritando me ; secundum diem tentationis , 
scilicet in die , seu in tempore quo me tentaverunt in deserto , 
murmurantes et veluti dubitantes de providentia mea , ideoque 
explorare volentes, utrum ego verus Deus essem. — Probave¬ 
runt, et viderunt opera mea : id es!, illi me,sic tentaverunt, qui 
experti fuerant me esse Deum omnipotentem, et oculis viderant 
opera mea. 

Dies tentationis designare videtur , non unum diem , sed 
occasiones varias quibus Judaei Deum tentaverunt in deserto ; 
speciatim tamen hic innuitur seditio , de qua Numer. XIV 
sermo est , ubi Deus dixit : Omnes homines qui viderunt majes¬ 
tatem meam, ei lentaveruntme jam per decetn vices, nec obedierunt 
voci mete, non videbunt terram pro qua juravi patribus eorum... 
Vivo ego... in solitudine hac jacebunt cadavera vestra. Num. 
XIV, 22 seqq. 

5. Quadraginta annis proximus fui generationi huic, 
et dixi : Semper hi errant corde; ipsi vero non cogno¬ 
verunt vias meas, quibus juravi in ira mea , si introi¬ 
bunt in requiem meam. 

Explicat exemplum contumaciae Israeiilarum in deserto. 
Quadraginta , inquit , annis proximus fui generationi huic... 
id est, toto tempore quo duxi illius aetatis homines per deser¬ 
tum, propinquavi illis, ut propius tum preces eorum , tum 
etiam querelas audirem , eosque variis plagis flagellarem. — 
Loco proximus fui, Vulgata versit offensus fui: id est, iralus 
fui illis ob fastidium diuturnae eorum infidelitatis ; vox enim 
hebraica et graeca significant fastidio habui. Quae versio cum 
lectione Breviarii ita concilianda videtur : Quum per quadra¬ 
ginta annos cum hoc populo infideli conversarer , fastidio erga 
eum affectus sum. 

Et dixi: Semper hi errant corde : id est,, ducuntur variis 
desideriis extra viam rectam salutis. Semper , nempe , licet 
mullis allecti beneficiis et frequenter admoniti , semper tamen 
persistunt in errore cordis sui. 

Ipsi non cognoverunt vias meas , quibus juravi in ira mea , si 
introibunt in requiem meam. Sensus est : Non cognoverunt 
cognitione approbativa et praclica leges meas , quae sunt viae, 
quibus eundum erat in requiem ipsis a me promissam ; qua¬ 
propter in eam non introierunt, prout juravi in ira mea, dicens : 
Non introibunt in requiem meam. 

Declarat cur erraverint corde : quia nimirum non cogno¬ 
verunt vias, id est, leges Dei, quae sunt rectae viae per quas 
errari non potest; extra quas omnis error, periculum et inte¬ 
ritus incurritur. 

Iisdem verbis : Non cognoverunt vias meas , inielligit quoque, 
eos non pervenisse ad praestitutum terminum, quem vocat 
requiem suam. Scilicet, terminus viis Domini correspondens, 
est terminus Domini, requies Domini. Hoc nomine vocatur hic 
terra promissionis, quia eam Dominus quietae ipsorum habita¬ 
tioni post itinera et labores, destinaverat. 

In hanc itaque non intrarunt, ex justo et irrevocabili judi- 

cio : Quibus , vel sicut juravi, inquit, in ira mea. Juramentum 
illud legitur libro Numerorum, his verbis : Vivo ego, ait Domi¬ 
nus, sicut loculi esiis audiente me, sic faciam vobis. In solitudine 
hac jacebunt cadavera vestra. Omnes qui numerali estis, a viginti 
annis et supra, et murmurastis contra me, non intrabitis terram, 
super quam levavi manum meam ut habitare vos facerem : praeter 
Caleb, filium Jephone, et Josue , filium Nun. (Num. XIV, 28 
seq.) — Juramentum Dei significat, rem esse certissimam et 
immutabilem, fore, ut boni fruanlur, mali vero priventur in 
aeternum requie Domini. 

Requies Domini , sensu spirituali psalmi, significat salutem ac 
vitam aeternam, terra promissionis antiquitus figuratam. Nam 
cum psalmum Spiritus sanctus dictaret, et allato juramento 
Domini contra veteres Israelitas fulminato, coaevos Davidis 
posterioresque generationes hortaretur ad vias Domini sequen¬ 
das, et ingrediendum in requiem Domini : non intelligebat 
profecto terram Chanaan, quam jam occupabant ; sed respi¬ 
ciebat aliam, nempe aeternam patriam in coelis, ut ipse Apos¬ 
tolus exponit (Hebr. IV). In coelesti enim patria requiescemus 
ab operibus nostris, sicut Deus die septimo requievit a suis : 
hic est sabbatismus qui reliquus est populo Dei. Hebr. IV, 9. 

Concludit abrupte Deus sermonem suum, cum aposiopesi : 
Si introibunt in requiem meam... ut ostendat magnam esse iram 
suam erga peccatores obstinatos, praesertim erga incredulos ; 
ac gravissimum eorum periculum. 

Sensus liturgicus. 

1° Psalmus Venite exultemus , una cum invitatorio occurrente, 
praemii titurquotidie introductionis instar ante officium divinum ; 
estque in ore Ecclesiae invitatio, qua populum Christianum, 
praesertim sacerdotes , ministros divini cultus, provocat ad 
laudes Dei sancte concinendas ; et quidem ita, ut sanctae ora¬ 
tioni vitam congruam conjungant. 

Venite, inquit, filii (i) coelestis Patris, simul conveniamus 
omnes in nomine ejus, ut Deo ac Domino Salvatori nostro 
debitum cultum et obsequium praestemus : Venite, exultemus 
Domino, jubilemus Deo salutari nostro... 

Accedamus autem uti decet, interne et externe digne dispo¬ 
siti : cum promptitudine et gaudio, cum reverentia et fiducia 
sistamus nos in praesentia ejus: Pncoccupemus faciem ejus... 

(1) Sunt qui hasc pie accommodando recitationi privatas Officii, apostro¬ 
phen intelligunt animas ad suas facultates, in hunc sensum : Venite omnes 
animaj meas vires, intellectus, memoria, affectus cordis, omni quavis pro¬ 
fana cogitatione relicta, venite , exultemus Domino... 

Seposito profano quolibet impedimento, nihil afferamus in con¬ 
spectum ejus nisi hymnos et laudes : Praeoccupemus faciem ejus 
in confessione... 

Dignum sane et justum est, ut sic parati, sic officio divino 
omnimodis intenti vacemus. Qualis enim et quanta est Dei 
nostri majestas ! Quam paterna misericordia ejus et bonitas! 
Quoniam Deus magnus Dominus , et rex magnus super omnes 
Deos j quia terram et mare sicut manu formavit, ita manu con¬ 
tinet omnipotenti... quia ipse est qui creavit nos, et redemit 
nos, et fecit nos sibi populum acceptabilem , sectatorem bonorum 
operum (Tit. II, 14). Hunc ergo Dominum, mentis, cordis, lin¬ 
guae et operum obsequio colamus : Venite, adoremus, et proci¬ 
damus ante Deum : ploremus coram Domino , qui fecit nos... 

. Sic autem orantibus vobis ipsemet respondere dignabitur : 
corde parato et intento audietis suavissimam vocem ejus, qua 
vos ad obedientiam filialem mandatis suis praestandam invi¬ 
tabit. 

Hodie ergo si vocem ejus audieritis, ex animo excipite , in 
intimis visceribus custodite, operibus exsequimini : vox enim 
Domini est vivifica, animam excitans et perducens ad omne 
bonum. 

Ilanc vocem ergo hodie si audieritis , nolite obdurare corda 
vestra : — Cavete, ne in vacuum gratiam Dei recipiatis (II Cor. 
YI, 1); — Cavete, ne imitemini patres rebelles in deserto , 
qui tot monita audierunt, tot beneficia acceperunt, tot prodigia 
spectaverunt, tam splendidas promissiones sibi paratas habue¬ 
runt ; et nihilominus ingrati, rebelles , insipientes et errantes 
corde, non cognoverunt vias meas : vias humilitatis et obe- 

dientia3, vias patientiae et charitatis. Quapropter terribilem 

Dei iram et vindictam provocaverunt : Quibus juravi in ira 
mea , si introibunt in requiem meam. 

Nos ergo festinemus ingredi in beatam illam nobisque para¬ 
tam requiem. Videte , fratres, ne forte sit in aliquo vestrum 
cor malum incredulitatis discedendi a Deo vivo ; sed adhorta¬ 
mini vosmetipsos per singulos dies , donec hodie cognominatur , 
ut non obduretur quis ex fallacia peccati. Participes enim 
Christi effecti sumus : si tamen initium substantia 3 ejus usque 
ad finem firmum retineamus . Hebr. III, 12 seqq. 

2° Ponitur idem psalmus Venite , ad Nocturnum III in 
Ephiphania Domini ; estque ex mente Ecclesiae invitatio ad 
omnes, ut una cum Magis adeamus adoraturi Christum recens 
natum : qui licet parvulus infans sit extrinsecus, nihilominus 
est magnus Deus , et Rex magnus super omnes deos , ipse Domi¬ 
nus qui fecit nos : nos autem populus ejus et oves p a scuto ejus. 


II. — S. Scriptura*. 


IS 

PSALMUS XGV. 

Cantate Domino canticum novum , cantate. 


1. Cantate Domino canti¬ 
cum novum : cantate Do¬ 
mino, omnis terra. 

2. Cantate Domino, et be¬ 
nedicite nomini ejus : an¬ 
nuntiate de die' in diem 
salutare ejus. 

3. Annuntiate inter gen¬ 
tem gloriam ejus : in om¬ 
nibus populis mirabilia 
ejus. 

4. Quoniam magnus Do¬ 
minus et laudabilis nimis : 
terribilis est super omnes 
deos. 

5. Quoniam omnes dii 
gentium, dsemonia : Domi¬ 
nus autem coelos fecit. 

6. Confessio et pulchri¬ 
tudo in conspectu ejus : 
sanctimonia et magnificen¬ 
tia in sanctificatione ejus. 

7. Afferte Domino, patriae 
gentium , afferte Domino 
gloriam et honorem : afferte 
Domino gloriam nomini 
ejus. 

8. Tollite hostias, et in¬ 
troite in atria ejus : adorate 
Dominum in atrio sancto 
ejus. 

9. Commoveatur a facie 
ejus universa terra : dicite 
in gentibus quia Dominus 
regnavit. 

10. Etenim correxit orbem 
terrae, qui non commovebi¬ 
tur : judicabit populos in 
aequitate. 


1. Cantate Domino canticum 
novum : cantate Domino , omnis 
terra. 

2. Cantate Domino, et benedi¬ 
cite nomini ejus : praedicate diebus 
singulis salutem in Christo nobis 
datam. 

3. Annuntiate gentibus gloriam 
Christi, omnibusque populis mi¬ 
rabilia ejus. 


4. Dicite, quoniam magnus Do¬ 
minus et laudabilis nimis : me¬ 
tuendus est super omnes deos. 


5. Quoniam omnes dii gentium 
sunt daemonum idola : Domi¬ 
nus autem creator est, qui coelos 
fecit. 

6. Laudis materia, et decor ad¬ 
sunt in praesentia ejus : sancti¬ 
tas et magnificentia in templo 
ejus. 

7. .Afferte igitur , nationes gen¬ 
tium , afferte Domino gloriam et 
honorem : afferte Domino gloriam 
nomini ejus. 


8. Sumite hostias et eas oblaturi 
introite in atria templi ejus : adorate 
Dominum in atrio sancto ejus. 


9. Commoveatur salutariter a 
facie Christi venientis universa 
terra : vos apostolici viri, dicite 
inter gentes quia Christus Dominus 
regnavit (a ligno crucis exorsus). 

10. Etenim ipse constituit orbem 
te me novum, qui non commovebi¬ 
tur : ipse gubernabit populos in 
tequitate. 

11. Lactentur coeli , et 
exultet terra : commoveatur 
mare, et plenitudo ejus : 
gaudebunt campi, et omnia 
quae in eis sunt. 

12. Tunc exultabunt om¬ 
nia ligna silvarum a facie 
Domini, quia venit : quo¬ 
niam venit judicare terram. 

13. Judicabit orbem terrae 
in aequitate , et populos in 
veritate sua. 


11. Laetentur ergo coeli, et exul¬ 
tet terra : moveatur prse gaudio 
mare et plenitudo ejus : gaudeant 
campi, et omnia quse in eis sunt. 


12. Tunc revera exultabunt vel 
ipste creaturte inanimes, omnia 
ligna silvarum, veniente Domino : 
quia Dominus veniet feliciter regere 
terram. 

13. Reget orbem terree in justitia 
et populos in veritate fidei suce ac 
verbi sui. 


Explicatio. 

Argumentum . — Prophetice celebratur hoc psalmo adventus 
Salvatoris, vocatio gentium, et regnum Dei, quod est imperium 
Ecclesiae, per Christum toto orbe propagandum. Futura enim 
velut jam praesentia spectans psalmista, cum gaudio appellat 
omnes gentes ad laudandum Deum, ob salutem mundo per 
Christum praestitam, et, ob judicium ejus aequissimum. 

Porro judicium a Christo exercendum duplex est, alterum 
in fine saeculorum seu in die secundi adventus sui ; alterum 
jam tempore primi adventus, quo-i) judicabit, id est damnabit 
impietatem, et tyrannidem diaboli; et quo -2) judicabit, id est 
gubernabit mundum per leges Evangelicas perque Ecclesiae 
sua; regimen. IIoc Christi judicium seu regnum, per Ecclesiam 
catholicam exercendum, praesenti vaticinio principaliter respi¬ 
citur. 

I. Laus Deo ob salutem per Christum mundo allatam. 

II. Laus Deo ob Christi regnum per orbem '. 

1. Cantate Domino canticum novum : cantate Domino 
omnis terra. 

Cantate , inquit. Domino omnis terra... 1° Omnem terram 
invitat ad laudandum Deum, quia celebraturus est beneficium 
Dei universae terne in Christo Salvatore concessum. Ilac apos¬ 
trophe tacite includitur conversio Gentium. 

2° Petit canticum novum : id est, -i) excellens et pulchrum, 
ut solent nova esse comparatione veterum ; -2) novum , ob novum 
Dei beneficium, spiritualis praesertim liberationis a peccato: 

opponitur scilicet cantico Mosaico de corporali liberatione e 
captivitate J^gyptiaca , quod proinde canticum vetus est, et 
veteris Testamenti. -3) Novum , quod succedit post vetera, 
eritque catholicum seu universale. Etenim, ut exponit Chrysos- 
lomus, vetera cantica, quale fuit Moysis aut Deborae, extra 
terram promissionis cantari non poterant, juxta illud : Quomodo 
cantabimus canticum Domini , in terra aliena (Ps. CXXXVI) : 
canticum vero novum per universam terram est celebrandum. 
Ideo subjungitur : Cantate Domino omnis terra. 

5° Ter repetitur cantate , inquit Bellarminus , sicut infra 
etiam ter repetitur afferte Domino : ut jam insinuetur, etsi 
obscure, mysterium SS. Trinitatis, quod in novo Testamento' 
praedicandum est aperte. 

2. Cantate Domino et benedicite nomini ejus : annun¬ 
tiate de die in diem salutare ejus. 

Annuntiate , id est, juxta hebraeum et graecum : evangeli- 
zate, tanquam bonum nuntium praedicate salutare ejus.— Post 
exhortationem generalem , incipit explicare materiam cantici 
novi, quae est de Salvatoris adventu. Praedicate, inquit, cum 
cantu et laudibus salutare Dei, id est, salutem a Deo venientem ; 
idque de die in diem, puta, omni die. Quemadmodum enim 
sine cessatione dies diei succedit, sic aequum est ut laudatio 
laudationi succedat perpetuo. 

3. Annuntiate inter gentes gloriam ejus : in omnibus 
populis mirabilia ejus. 

4. Quoniam magnus Dominus et laudabilis nimis : 
terribilis est super omnes deos. 

5. Quoniam omnes dii gentium doemonia : Dominus 
autem coelos fecit. 

6. Confessio et pulchritudo in conspectu ejus : sancti¬ 
monia et magnificentia in sanctificatione ejus. 

Annuntiate inter gentes... Ad judaeos et speciatim ad Aposto¬ 
los haec apostrophe dirigitur, et vocationem Gentium continet : 
Evangelizate, inquit, Gentibus gloriam Domini, et miracula 
atque omnia mirabilia opera ejus. 

Mox autem declarans quae sit gloria Domini, et quae mirabi¬ 
lia opera ejus praedicanda Gentibus , addit : Quoniam magnus 
Dominus et laudabilis nimis : terribilis est super omnes deos. 
Quoniam omnes dii gentium dcemonia... Praedicate scilicet , 
Dominum esse magnum et laudabilem absolute ; sive ejus poten¬ 
tia, sive sapientia bonitasve consideretur ; eumque esse terribi¬ 
lem super omnes deos : id est, metuendum magis quam omnes 

deos Gentium ; vel, terribilem contra illos deos, qui nihil sunt 
aliud quam dmnonia (i) : nempe spiritus creati, ob super¬ 
biam lapsi, et per idololatriam honores divinos sibi captantes. 
Daemones scilicet habitabant in simulacris, ipsique potissimum 
a Gentibus adorabantur , juxta illud Apostoli : Quce immolant 
(jentes, dcemoniis immolant, et non Deo. I Cor. X, 20. 

Inanibus diis verum Deum opponit, ejusque gloriam explicat 
dicens : Dominus autem coelos fecit. Confessio et pulchritudo in 
conspectu ejus : id est, confessionis seu laudis materia, et pul¬ 
chritudo, decor nempe et gloria, sunt apud ipsum, vel ipsum 
circumdant ; quoniam scilicet diabolum vicit ac mortem, et 
gloriose resurrexit. — Sanctimonia et magnificentia in sanctifica¬ 
tione ejus : id est, sanctitas et magnifica gloria splendent in 
sanctuario ejus coelesti, ubi habitat ; vel etiam : sanctitas et 
magnificentia mysteriorum replent sanctuarium ejus terrestre , 
quod est Ecclesia. 

7. Afferte Domino, patrice (id est fami lice, tribus ) gen¬ 
tium , afferte Domino gloriam et honorem : afferte 
Domino gloriam nomini ejus. 

8. Tollite hostias, et introite in atria ejus : adorate 
Dominum, in atrio sancto ejus. 

Sicut modo praedixit Evangelii praedicationem Gentibus , ita 
nunc praedicit Gentium conversionem. Per apostrophen autem 
eas alloquens, hortatur ad glorificandum Dominum , ad con¬ 
veniendum cum hymnis et hostiis in Ecclesiam sanctam ejus. 

Afferte Domino, patrice gentium, afferte gloriam et honorem : 
id est , accurrite , glorificando Deum verbis et operibus. — 
Dicendo patrice, id est, familiae , alludere videtur ad ritum 
Hebraeorum, qui distincti per familias suas, ascendebant festis 
diebus ad templum Domini in Jerusalem. 

8. Tollite hostias ... iterum alludit ad morem hebraicum, juxta 
quem Judaei, cum ascenderent in templum, offerebant victimas. 
Hostice autem a Gentibus offerendae , intelligendae sunt hostiae 
spirituales, nimirum : sacrificium cordis contriti , confessioque 
peccatorum, oratio , jejunium, eleemosyna , et similia. Potest 
etiam hic locus intelligi de Sacrificio Missae ; ideoque non sine 
mysterio, hebraicus textus loco verbi zebacii quod significat 
hostiam quae occiditur ; habet verbum minchatu, quod significat 
hostiam incruentam, ac praesertim ex farina confectam. 

9. Commoveatur a facie ejus universa terra : dicite 
in gentibus cpuia Dominus regnavit. 

(1) In hebrteo tamen : Omnes dii gentium sunt sculptilia, vel vanitates. 

Incipit altera pars psalmi, de regno Christi. — Hic propheta, 
quasi Messiam Regem prope intueatur , ac venientem cernat, 
spiritu exultans , regnum tam beatum proclamat ; simulque, 
non solum gentes , sed etiam terram , coelum , maria , arbores 
ipsas hortatur ad venerationem et laetitiam. 

Commoveatur , inquit , a facie ejus universa terra : id est , 
commoveantur sensu timoris , reverentiae ac gaudii omnes 
habitatores terrae , ante faciem Christi venientis. Sciant enim , 
ipsum esse Regem salutiferum : Dicite in gentibus quia Domi¬ 
nus regnavit : id est, auspicatus est regnum suum , et quidem 
a redemptione populi sui , pro quo mori dignatus est in ligno 
crucis. — Sensus enim textus sacri est, quasi legeretur : Quia 
Dominus regnavit a ligno. Imo verba illa a ligno , non tantum 
in Septuaginta Interpretum versione , sed etiam in hebraeo 
legebantur olim , tempore sancti Justini , qui a Judaeis ablata 
illa fuisse asserit contra Tryphonem. — Quoniam autem hodie 
eadem verba non exstant in hebraeo textu , neque in graeco aut 
in latino , a mullis habentur pro glossemate. At vero lectio 
verbis illis aucta, olim tam pervulgata erat etiam saeculo sexto, 
ut eam Fortunatus in hymno Vexilla Regis inseruerit, ab 
Ecclesia adoptato et hactenus servato, hac strophe : 

Impleta sunt , quce concinit 
David fideli carmine , 

Dicendo nationibus : 

Regnavit a ligno Deus. 

A cruce itaque et per crucem auspicatus est Christus 
regnum suum, regnum spirituale, quo in animabus regnet per 
fidem et charitalem. 

10. Etenim correxit (id est, stabilivit) orbem terroe , 
qui non commovebitur • : judicabit populos in oequitate. 

Explicatur his verbis quomodo beatum Christi regnum 
exercendum sit ; ista enim non tam dicuntur de mundo creato 
et constituto, quam de mundo recreato et restituto per Christi 
Evangelium. Mundum scilicet, antea erroribus et vitiis depra¬ 
vatum, Christus per Evangelicain legem velut instauravit ; et 
ita stabilivit , ut portis ac insultibus inferi jam commoveri non 
possit: Qui non commovebitur . Nec tantum Christus regnum 
aequitatis et justitiae constituit , sed ipsemel illud perpetuo 
exercebit : Judicabit populos in coquitate. Quod quidem faustis¬ 
simum regnum universalis erit causa laetitiae : 

11. Loetentur coeli , et exultet terra , commoveatur 
mare et plenitudo ejus : gaudebunt campi et omnia quoe 
in eis sunt. 

12. Tunc exultabunl omnia ligna silvarum .- a facie 
Domini, quia venit , quoniam venit judicare terram. 

Laetentur coeli ei exullet terra . Laetari jubet propheta 

omnes creaturas , eo quod Christus regnum iniens , juste ae 
feliciter omnia moderabitur et reget. Licet enim judicium 
ultimum ac vindicativum non excludatur , de judicio tamen 
gubernativo praecipue hic sermo est. — Provocat autem ad 
laetandum creaturas omnes , etiam inanimatas : non tantum ut 
hac prosopopoeia ingentem ac universalem laetitiam significet, 
quam Christus est allaturus ; verum etiam, ut insinuetur, omnes 
creaturas fore quodammodo liberationis et glorificationis per 
Christum participes , secundum illud : Quia et ipsa creatura 
liberabitur a servitute corruptionis , in libertatem gloriae filiorum 
Dei (Rom. VIII, 21). Quae promissio tunc perfecte implebitur , 
quando post universale judicium, gloria Domini et electorum 
ejus in coelum , in terram , et in maria redundante, universus 
mundus beate renovabitur ; sicut Petrus docet : Novos vero 
coelos et novam terram secundum promissa ipsius exspectamus , in 
quibus justitia habitat. II Pet. III, 15. 

13. Judicabit orbem terroe in oequitate, et populos in 
veritate sua. 

Concludit declarando iterum id , quo summatim tota mundi 
felicitas, a Christo derivanda, continetur : Reget, ait, mundum 
injustitia et sanctitate , reget populos in veritate sua : id est, 
in lide sua , seu juxta fideles suas promissiones ; — vel potius , 
per veram suam legem : quae est lex evangelica , perducens ad 
vitam aeternam. 


Sensus liturgicus. 

Psalmus XCV, Cantate Domino.... omnis terra , recitatur, 
1° in festis Nativitatis, Circumcisionis, Epiphaniae, Transfigu¬ 
rationis, Lanceae et Plagarum Domini ; 2° ln festo SS. Trini¬ 
tatis ; 3° in Dedicatione Ecclesiae ; 4° in festis Beatae Mariae 
Virginis ; 5° in ollicio de Communi Virginum ; 6° in oflicio de 
Angelis. 

1° Quatenus spectat ad mysteria Christi, exhibet ejus ad¬ 
ventum et regnum ; invitatque omnes totius orbis homines, ut 
Salvatorem suum cum gaudio et cantu excipiant : Cantate 
Domino canticum novum... annuntiate de die in diem salutare 

ejus. * 

ln Nativitate specialius alludi videtur ad nuntium et cantum 
angelorum... Cantate Domino omnis terra ... annuntiate de die in 

diem salutare ejus... introite in atria ejus... loetentur coeli, et 
exultet terra... campi et omnia ligna silvarum a facie Domini, 
quia venii. 

In Circumcisionie praeterea respicitur illud : Benedicite nomini 
ejus.. afferle Domino gloriam nomini ejus. 

In Epiphania dicitur cum respectu ad Magos ac Gentes : 
Afferte Domino , patriae gentium , afferte Domino gloriam et 
honorem... 

In Transfiguratione, idem Dominus spectatur in monte Tha- 

bor ut Magnus Dominus ac laudabilis nimis,... confessio et pul¬ 
chritudo in conspectu ejus , quia Dominus regnavit, quia venit... 
Alludi videtur ad ipsius Christi verba : Sunt quidam de hic 
stantibus qui non gustabunt mortem , donec videant Filium 
hominis venientem in regno suo. Matth. XVI, 28. 

In ofiiciis de Passione celebratur salutare Christi, mirabilia 
et regnum Christi, in mysterio crucis : Dicite in gentibus quia 
Dominus regnavit [a ligno)... quia venit judicare terram in coqui¬ 
tate et populos in veritate sua. 

2° In festo SS. Trinitatis, laudatur in mysterio Verbi incar¬ 
nati ipsa hujus mysterii operatrix SS. Trinitas : Cantate 
Domino... cantate Domino... cantate Domino, et benedicite nomini 
ejus... Quoniam magnus Dominus et laudabilis nimis... quoniam 
venit judicare terram. 

5° In Dedicatione Ecclesiae respiciuntur praesertim haec : 
Cantate Domino... confessio et pulchritudo in conspectu ejus : 
sanctimonia et magnificentia in sanctificatione ejus. Afferte 
Domino, tollite hostias et introite in atria ejus: calorate Domi¬ 
num in atrio sancto ejus. 

4° In festis Beatae Mariae Virginis, celebratur Dei Genitrix 
in ipso Domino Salvatore, qui eam in sacrarium sibi sancti¬ 
fica vit, et per eam venit in mundum. Sanctimonia et magnifi¬ 
centia in sanctificatione ejus... laetentur cceli et exultet terra... a 
facie Domini, quia venit. 

5° In otlicio de communi Virginum , respiciuntur quoque 
Virgines ut sanctuaria viva, per castitatem Christo peculiariter 
sanctificata ; et praeterea spectatur Christus ut divinus Spon¬ 
sus, ad cujus adventum Virgines accensis lampadibus occur¬ 
rere debent : Ecce sponsus venit , exite obviam ei .. Exultet 
terra, a facie Domini, c/uia venit. 

6° In officio de angelis, respicitur Christus ut Angelorum 
Rex et Creator : Dominus coelos fecit. Ipsi autem angeli, qui 
celebrarunt Christum natum in Bethlehem, et comitabunt eum 
venturum m majestate sua, et omnes angelicum eo (Matth. XXV, 
51), invitantur ut nobiscum Regem hominum et angelorum 
laudent : Lcetentur coeli et exultet terra. 

Dominus regnavit , exultet terra. 


1. Dominus regnavit, exul- 
tet terra : laetentur insulse 
multse. 

2. Nubes et caligo in cir¬ 
cuitu ejus : justitia et judi¬ 
cium correctio sedis ejus. 

3. Ignis ante ipsum prae¬ 
cedet : et inflammabit in 
circuitu inimicos ejus. 

4. Illuxerunt fulgura ejus 
orbi terrae : vidit, et com¬ 
mota est terra. 

. 5. Montes sicut cera flu¬ 
xerunt a facie Domini : a 
facie Domini omnis terra (i). 

6. Annuntiaverunt coeli 
justitiam ejus : et viderunt 
omnes populi gloriam ejus. 

7. Confundantur omnes 
qui adorant sculptilia : et 
qui gloriantur in simulacris 
suis. 

8. Adorate eum, omnes 
angeli ejus : audivit, et lae¬ 
tata est Sion. 

9. Et exultaverunt filiae 
Judae propter judicia tua, 
Domine. 

10. Quoniam tu Dominus 
altissimus super omnem ter¬ 
ram : nimis exaltatus es 
super omnes deos. 

11. Qui diligitis Dominum, 
odite malum : custodit Do¬ 
minus animas sanctorum 
suorum, de manu peccatoris 
liberabit eos. 


]. Dominus regnare coepit : exul- 
tet terra, laetentur omnes regiones 
gentium. 

2. Nubes et caligo circumdat 
eum : justitia et judicium stabilitas 
est throni ejus. 

3. Ignis ante ipsum praecedet, et 
consumet in circuitu omnes inimicos 
ejus. 

4. Illuxerunt fulgura ejus orbi 
terrae : utque ea vidit, commota est 
terra. 

5. Montes sicut cera fluxerunt a 
facie Domini : a facie Domini velut 
liquefacta est omnis terra : 

6. Et annuntiaverunt coeli jus¬ 
titiam ejus : videruntque omnes' 
populi gloriam ejus. 

7. Ergo confundantur omnes, qui 
adorant scuptilia, et qui gloriantur 
in simulacris suis. 


8. Vos autem adorate eum, om¬ 
nes angeli ejus. — Audivit hsec 
omnia de Rege ac Sponso suo Sion, 
et laetata est. 

9. Et exultaverunt filiae Judae 
propter decreta tua tam magnifica, 
Domine. 

10. Quoniam tu Dominus altissi¬ 
mus super omnem terram ; et im¬ 
mense exaltatus es super omnes 
deos. 

11. Vos ergo, qui diligitis Domi¬ 
num, odite malum : custodit enim 
Dominus animas sanctorum suorum, 
et ubi opus fuerit, de manu pecca¬ 
toris liberabit eos. 


(1) In hebraeo : A facie Dominatoris totius terree. 

12. Lux orta est justo, et 
rectis corde lsetitia. 

13. Laetamini, justi, in 
Domino : et confitemini me¬ 
moriae sanctificationis ejus. 


12. Hinc lux orta est justo et rec¬ 
tis corde lsetitia. 

13. Quare jam laetamini, justi, in 
Domino : et confitemini ei, memores 
sanctitatis ejus , cujus vos effecit 
participes. 


Explicatio. 

Argumentum. — Psalmum hunc SS. Patres et interpretes 
communiter intellignnt de Christi adventu : alii quidem de 
primo, quo venit salvare atque convertere mundum ; alii de 
secundo, quo veniet judicare mundum et electos suos glori¬ 
ficare. Alii autem de utroque Domini adventu agi censentes, 
plenius et verius sensum exponere videntur. 

Invitat propheta universam terram omnesque gentes, ut 
gaudeant de exoriente Domini regno in terris ; hujusque desi¬ 
derati regis majestatem atque adventum describit. 

I. Adventus Christi erit in se majestate plenus. 

II. Respectu vero hominum, erit malis terribilis , jucundus bonis. 


1. Dominus regnavit , exultet terra : loetentur insuloe 
multee. 

Sensus est : Dominus regnum suum auspicatus est in terra ; 
ideo universa terra omnesque gentes gaudio exultent. 

Insulae mullee , seu omnis multitudo insularum, designant 
non tantum insulas proprie dictas ; sed regiones omnes, qua? 
respectu Hebraeorum non nisi navigando adibantur : adeoque 
omnes occidentales plagas, earumque incolas gentiles. — Jubet 
ergo propheta gaudere omnes gentes , quia omnium gentium 
annuntiat Regem, nempe Christum. 

Respectu primi adventus Christi, laetari debet mundus ob 
allatam gratiam ; respectu secundi adventus , laetari debent 
justi per orbem sparsi > ob conferendam sibi per Christum 
gloriam. 

2. Nubes et caligo in circuitu ejus : justitia et judi¬ 
cium confectio sedis ejus. 

3. Ignis ante ipsum proecedet : et inflammabit in 
circuitu inimicos ejus. 

4. Illuxerunt fulgura ejus orbi terra : vidAt et com¬ 
mota est terra. 

5. Montes sicut cera fluxerunt a facie Domini : a 
facie Domini omnis terra. 

6. Annuntiaverunt coeli justitiam ejus : et viderunt 
omnes popidi gloriam ejus. 

Adventus Christi Regis describitur : 1° circumdatus est 
nubibus et caligine, seu tenebris : Nubes et caligo in circuitu 
ejus... 

2° Justitia et judicium correctio sedis ejus : id est, aBquitas 
et summa potestas judicandi, fundamentum sunt throni ejus. 

5° Ignis ante ipsum preeceelet 1 et inflammabit in circuitu ini¬ 
micos ejus. Inimici isti sunt adversarii justitiae, nempe quivis 
impii et peccatores, sive homines sive daemones. 

4° Illuxerunt fulgura ejus orbi terree : vidit et commota est 
terra : id est, populi omnes per orbem universum, videndo 
coruscationes ejus , vehementer cordibus suis moti sunt. — 
Alludere videtur propheta ad Dei apparitionem in monte Sinai, 
quae figura fuit adventus Christi Regis. 

5° Persequens eamdem similitudinem ignis , addit : Montes 
sicut cera fluxerunt a facie Domini , a facie Domini omnis 
terra... Intelligendum videtur, juxta versionem S. Hieronymi 
et hodiernum textum hebraeum : A facie Domini dominatoris 
universce terree. 

6° Porro igne Domini consumptis montibus ac terra universa, 
non remanent nisi coeli annuntiantes justitiam et gloriam 
Christi : Annuntiaverunt coeli justitiam ejus, et (vi annuntiationis 
seu praedicationis hujusmodi) viderunt omnes populi gloriam 
ejus. 

Jam vero haec intelligenda sunt de secundo adventu Christi ; 
imo etiam saltem per accommodationem, intelligi possunt de 
adventu ejus primo. 

Etenim respectu primi adventus Christi, nubes et caligo sunt, 
1° velamen humanitatis ejus ; 2° velamina fidei, quibus velut 
absconditus manet , usque in diem qui vocatur dies revelationis 
Jesu Christi (I Pet. I, 7). — Justitia et judicium constituunt 
firmissimum thronum ejus : quia lex evangelica, quae est lex 
sanctitatis et justitiae , velut basis est in qua nititur ejus 
regnum, et materia praeceptorum, quae servanda urgebit aucto¬ 
ritate plenissima. Data est mihi omnis potestas in coelo et in 
terrei : euntes ergo docete omnes gentes... servare omnia quev- 
cumque mandavi vobis (Mattii. XXVIII, '18). — Ignis et fulgura , 
metaphorice sunt intelligenda, et designant, tum ignem Spiri¬ 
tus sancti , tum fulgura praedicationis evangelicae , quibus 
movetur terra , et consumitur peccatum. Aliis verbis, indicant 
illa ignem charitatis et lumen fidei , quibus impletur terra, 

quaeque figurabantur igne et sonitu, cum Spiritus sanctus des¬ 
cendit in die Pentecostes. Patres per fulgura etiam intelligunt 
Apostolos ; per montes, homines superbos, qui a Christo humi¬ 
liabuntur , sive obediant Evangelio , sive resistant. — Coeli 
sunt angeli , Christi nativitatem annuntiantes ; et apostolici 
viri, qui Christum eumque crucifixum pradicantes, manifesta¬ 
bunt mundo justitiam Dei ejusque gloriam, in opere Redem¬ 
ptionis etfulgenlem. 

Respectu secundi adventus Christi, facilius omnia explican¬ 
tur, cum non obscure indicent varias adventus illius circum¬ 
stantias, ex novo Testamento notissimas. Ut enim ibi legimus, 
veniet Filius hominis in nubibus coeli, et omnes angeli cum eo : 
et sedebit super sedem majestatis suae. Antea autem erunt 
signa in coelis, in terra et in mari : natura tota turbabitur; et 
ignis universam terram invadet : tunc, ut S. Petrus scribit, 
coeli niacino impetu transierit , elementa vero calore solventur; 
terra autem et quce in ipsa sunt opera exurentur. II Pet. 111, 10. 

7. Confundantur omnes qui adorant sculptilia : et 
qui gloriantur in simulacris suis. 

Incipit secunda pars , spectans adventum Domini in suis 
effectibus : qui erunt, respectu impiorum, confusio ; respectu 
bonorum , adoratio , gaudium , justitia , lux et laetitia. Haec 
autem pleraque forma hortatoria exprimit propheta. 

Quod dicit : Confundantur omnes qui adorant sculptilia . 

idololatriam ponit pro universa impietate , Christo adversaria. 

8. Adorate eum omnes angeli ejus : audivit et Icetata 
est Sion. 

9. Et exultaverunt filice Judoe, propter judicia tua , 
Domine. 

10. Quoniam tu Dominus ditissimus super omnem 
terram : nimis exaltatus es super omnes deos. 

Ab idolalatria per Christum prostrata, convertit se propheta 
ad angelos , in eorumque persona ad omnes bonos ; et Christi 
divinitatem proclamat, dicens : Adorate eum, omnes angeli ejus. 
Quibus verbis ipse Apostolus Christi divinitatem declarat, ad 
Hebraeos scribens : Quum iterum introducit primogenitum in 
orbem terree , dicit : Et adorent eum omnes angeli Dei. Ilebr. I, 6. 

Addit autem : Audivit , et Icetata est Sion : id est, audivit 
populus electus, audivit Ecclesia , suum Regem venisse, eum¬ 
que esse Filium Dei ; et ideo gavisa est. 

Quod idem explicat aliis verbis, subjungens : Et exultave¬ 
runt filice Judce , propter judicia tua , Domine. Vocat filias 

Judee, varias civitates Judae, qua? cum Sione repra 3 senlant 
populum Dei, Ecclesiam, animas sanctas : ista? enim gaudebunt 
de judiciis sanctissimis, quibus imperium suum Christus Domi¬ 
nus exercebit in mundo. 

Quod quidem erit imperium regnumque justitia?, supremum 
et efficax, ut sequenti versiculo significatur. 10. Quoniam tu 
Dominus alhssimus super omnem terram : nimis exaltatus es 
super omnes deos : nempe tibi ut supremo Domino, omnes 
reges terrae, omnes da?mones seu falsi dii subjiciuntur : omnes- 
que populi tibi tuaeque legi, qua; justitia est, obediunt. 

11. Qui diligitis Dominum , odite malum : custodit 
Dominus animas sanctorum suorum, de manu pecca¬ 
toris liberabit eos. 

12. Lux orta est justo : et rectis corde loetitia. 

Ex supra dictis de Christi divinitate, regnoque justitiae ejus, 
practicam ducit conclusionem, dicens : Qui diligitis Dominum , 

odite malum . appellat scilicet diligentes Deum seu vere 

justos, ut in vera justitia maneant et crescant. Non enim dicit, 
fugite malum ; sed ad radicem penetrans, odite inquit , 
malum : id est, omne peccatum, et quidquid Domino displicet 
detestamini , cor vestrum ac voluntatem cordi ac voluntati 
Domini omnino conformantes. 

Subjungit deinde praemium, dicens : Custodii Dominus animas 
sanctorum suorum , de manu peccatoris liberabit eos : id est, 
defendit contra inimicos ac persecutores vitam diligentium se, 
tum corporalem, tum praesertim spiritualem. 

12. Lux orta est justo , et rectis corde Icetilia. IIoc est alte¬ 
rum praemium justorum, quod non solum liberabuntur a malis, 
sed etiam implebuntur bonis , nempe lumine et laetitia, dum¬ 
modo vere justi sint et recti corde. — Porro lumen intelligitur 
animarum , quod Christus est ejusque gratia et futura gloria ; 
laetitia similiter est pax Christi quam mundus dare non potest : 
quaeque in hac vita est gaudium charitatis ac pura? conscientiae ; 
postea vero erit gaudium coelestis beatitudinis. 

13. Loetamini , justi , in Domino : et confitemini 
memorioe sanctificationis ejus. 

Exhortatio practica haec est, qua psalmus concluditur. — 
Sensus hujus versiculi dilucidari potest hac paraphrasi : 
Laetamini igitur, o justi, non in vanitatibus saeculi, sed in 
Domino, qui vobis per sanctificationem vera bona tribuit : 
ideoque non tantum gaudete, sed etiam propter haec tanta 
dona Deum laudate , gratam memoriam sanctificationis a 

Deo accepta? celebrantes. — Potest etiam , quod est liebraeo 
conformius , sanctificationis nomine intelligi sanctitas Dei , 
qua ipse sanctus est ; quamque angeli in coelis, et Ecclesia 
in terris celebrat, clamans : Sanctus , Sanctus, Sanctus , Dominus 
Deus Sabaoth. 

Si respicialur hac altera psalmi parte Christi adventus 
primus , praedictio habetur triumphi , per Evangelium de 
idololatria referendi ; nec non donorum ac gratiarum quibus 
Christi fideles abundabunt. 

Si respicialur adventus Christi secundus , praedictio est 
supremae impiorum confusionis, et retributionis justorum per¬ 
fectae in die judicii. 


Sensus liturgicus. 

Psalmum hunc plurimis in festis frequentat Ecclesia : nimi¬ 
rum, 1° in festis Circumcisionis, Epiphaniae, Transfigurationis, 
Lanceae et Clavorum , quinque Plagarum , et Ascensionis 
Domini ; 2° in festo SS. Trinitatis ; 5° in festis Apostolorum ; 

4° in festis Beatae Mariae Virginis ; 5° in festis caeterarum 
Virginum ; 6° in festis demum SS. Angelorum. 

1° Ubi celebrantur mysteria Christi, cantatur ejus regnum : 
quod regnum est justitiae , fundatum super ruinas idololatriae 
et iniquitatis ; liberationem quoque ac gaudium praebens 
omnibus justis : Laetamini justi in Domino... 

In Circumcisione peculiarius respici videtur versiculus 2 : 
Nubes et caligo in circuitu ejus : justitia et judicium correctio 
sedes ejus... Ilis enim mystice designatur Christi humanitas, 
qua velut nube tecta est divinitas, et in qua signaculum justi¬ 
tiae ac mortificationis per Circumcisionem imprimitur. — 
Idem versiculus denotat mysterium Passionis : in qua, non 
tantum humanitate tanquam nube , sed doloribus tanquam 
atra caligine involutus est Dominus , et regnum suum justitia 
perfecta stabilivit. 

In Epiphania alluditur ad vocationem Gentium versiculo 
primo : Dominus regnavit exultel terra , Icelentur insulce multos ; 

— nec non ad stellam Magorum , versu 6 et 12 : Annuntiare - 
runt coeli justiam ejus et viderunt omnes populi gloriam ejus... 
Lux orta est justo et rectis corde Ice titia. 

In transfiguratione respicitur Christus ut Rex gloriae : 
Dominus regnavit... et viderunt omnes populi gloriam ejus... 
Laetamini justi in Domino... Cum emphasi quoque Ecclesia 
recitat verba illa versiculi 4, quae sumit pro Introitu Missae : J 
Illuxerunt coruscationes tuce orbi terree : commota est et contre- J 
muit terra. 



PSALMI SELECTI. — PS. XCVL 


287 


In Ascensione, respicitur idem Dominus ut ascendens in 
thronum coelestem : ubi ab angelis adoratur et imperium mundi 
exercet, obtectus interim nube oculis mortalium, donec iterum 
ad judicandum veniat. Dominus regnavit... nubes et caligo in 
circuitu ejus... Adorate eum omnes angeli ejus... Quoniam tu 
Dominus altissimus super omnem terram: nimis exaltatus es super 
omnes deos. 

2° In testo SS. Trinitatis , laudatur ineffabilis Trinitatis 
majestas, nube et caligine mysterii nobis abscondita, in Christo 
autem, quoad fieri potest, manifestata : Dominus regnavit... 
nubes et caligo in circuitu ejus... Quoniam tu Dominus Altissimus 
super omnem terram. 

5° In ofiicio Apostolorum, laudantur Apostoli ut Christi 
Regis ministri , ejusque regni propagatores et columnse : 
Annuntiaverunt coeli justitiam ejus , et viderunt omnes populi 
gloriam ejus... Audivit et lanata est Sion. —Respicit quoque 
specialius Ecclesia versum hunc, quem sumit pro antiphona : 
Lux orta est justo : reelis eorde Icetilia. 

4° In festis Beat* Mariae Virginis, laudatur Dei Genitrix in 
Filio suo , cujus lumine glori* ipsamet resplendet; cujus 
adventus, nobis l*tissimus, ipsi sanctissim* Virgini debetur : 
per quam lux orta est justo et rectis eorde Icetilia. 

5° In festis caeterarum Virginum , celebratur Christus ut 
Virginum Sponsus regius, infinite amabilis, et angelicis pr*- 
i sertim amandus cordibus : Adorate eum , omnes angeli ejus. 
Audivit et Icetata est Sion ; et exullaverunt filice Juclce. 

6. In officio de sanctis Angelis, celebratur Christus ut Rex 
Angelorum, altissimus super omnem terram , exaltatus super 
omnes deos , cujus ipsi coelorum incol* annuntiaverunt justi¬ 
tiam, et quem ut Regem ac Deum suum adorant : Adorate eum 
omnes angeli ejus. 


PSALMUS XCVU. 

Cantate Domino canticum novum, quia. 


1. Cantate 
cum novum : 
fecit. 



2. Salvavit sibi dextera 
ejus : et brachium sanctum 
ejus. 


2. Salvavit mundum ipse per se; 
mundique tyrannum vicit dextera 
ejus , et brachium sanctum ejus 
solius. 


3. Notum fecit Dominus 
salutare suum : in conspectu 


3. Notum fecit Dominus Salvato¬ 
rem nobis datum : in conspectu 










288 


4 


EXPOSITIONUM SERIES TERTIA 


gentium revelavit justitiam 
suam. 

4. Recordatus est miseri¬ 
cordiae suae, et veritatis suae 
domui Israel. 

5. Viderunt omnes ter¬ 
mini terrae salutare Dei no¬ 
stri. 

6. Jubilate Deo, omnis 
terra : cantate, et exultate, 
et psallite. 

7. Psallite Domino in ci¬ 
thara , in cithara et voce 
psalmi : in tubis ductilibus, 
et voce tubae corneae. 

8. Jubilate in conspectu 
regis Domini : moveatur 
mare, et plenitudo ejus : or¬ 
bis terrarum, et qui habitant 
in eo. 

9. Flumina plaudent 
manu, simul montes exul- 
tabunt a conspectu Domini : 
quoniam venit judicare ter¬ 
ram . 

10. Judicabit orbem ter¬ 
rarum in justitia : et popu¬ 
los in aequitate. 


omnium gentium manifestavit gra¬ 
tiam per Christum promeritam. 

4. Atque ita recordatus est mise¬ 
ricordiae suae G-entibus praestandae : 
et veritatis promissionum suarum 
domui Israel : 

5. Viderunt revera omnes termini 
terrae salutare Dei nostri. 


6. Jubilate igitur Deo omnis 
terra : cantate, et exultate, et psal¬ 
lite. 

7. Psallite Domino in cithara, in 
cithara et voce psalmi : in tubis 
ductilibus, et voce tubae corneae. 


8. Jubilate in conspectu adve¬ 
nientis Regis ac Domini Christi : 
moveatur et insonet prae gaudio 
mare, ejusque incolae ; exultet orbis 
terrarum et qui habitant in eo. 

9. Flumina tunc laetabunda ve- 
lut manibus plaudent , montesque 
omnes simul exultabunt adveniente 
Domino Christo : quoniam venit 
regere et judicare terram. 


10. Judicabit autem orbem ter¬ 
rarum 1 in justitia , et populos in 
aequitate. 


Explicalio. 

Argumentum est idem fere quod psalmi procedentis ; pro¬ 
dicit enim David Christi adventum primum , et circa finem 
psalmi etiam secundum : illum ad salvandum , istum ad judi¬ 
candum. 

I. Qua de causa Dominus sit laudandus. 

II. Quonam modo. 

III. A quishisnam. 

1. Cantate Domino canticum novum : quia mirabilia 
fecit. 




PSALMI SELECTI. — PS. XCVII. 


289 


invitat homines ad cantandum canticum novi Foederis , 
canticum novum ; et ad celebranda nova quaedam et mirabilia 
opera Dei : Quia mirabilia fecit. — Hmc autem mirabilia esse 
mysteria redemptionis a Christo Salvatore peracta , explicatur 
sequentibus. 

2. Salvavit sibi dextera ejus : et brachium sanctum 
ejus. 

3. Notum fecit Dominus salutare suum: in conspectu 
gentium revelavit justitiam suam. 

4. Recordatus est misericordice suae , et veritatis suce 
domui Israel. 

5. Viderunt omnes termini terree salutare Dei nostri. 

En mirabilia quae fecit Dominus : imprimis salvavit sibi 
dextera ejus, et brachium sanctum ejus : id est, ipse propria 
manu, et quidem solus , salvavit mundum ; salutisque myste¬ 
rium revelavit Gentibus, secundum promissiones patribus datas. 

— Illud salvavit potest referri vel ad Filium , qui sua virtute 
mundum salvavit ; vel ad Patrem, qui per dexteram suam, i. e. 
per Christum, salutem effecit : sed in idem recidunt omnia. 

— Quod dicit salvavit sibi idem est ac , salvavit ipse , per se p 
denotatque salutem cujus Deus solus est auctor , prout decla¬ 
rant quae sequuntur : dextera ejus et brachium sanctum ejus. 
His etiam indicatur , Salvatorem ita virtute sua salvasse mun¬ 
dum , ut non sit. usus vi externa : non exercitu , non armis , 
aliisve humanis adjumentis. 

3. Notum fecit Dominus salutare suum,... Aliud opus mira¬ 
bile, manifestatio Christi per orbem. Illud enim salutare 
quod Dominus manifestat , est Salvator Christus , vel salus a 
Christo allata. — In conspectu gentium revelavit justitiam 
suam: id estmysterium absconditum et velatum a saeculo, 
per apostolicam praedicationem revelavit ac manifestavit Gen¬ 
tibus. Est autem hoc mysterium justitia Dei , seu gratia, per 
quam Deus ex Christi meritis justificat impios , et de qua 
scribit Paulus : Nunc autem... justitia Dei manifestata est, 
testificata a lege et prophetis. Rom. III, 21. 

4. Recordatus est misericordia; suce , et veritatis suce domui 
Israel : id est, illa Dominus fecit, ut misericordissimas pro¬ 
missiones Israel i datas impleret: Sicut locutus est ad patres 
nostros, Abraham et semini ejus in scecula. Luc. I, 53. 

5. Viderunt omnes termini terree salutare Dei nostri : hic decla¬ 
ratur fructus praedicationis apostolicae ; sensus enim est : 
omnes per orbem gentes , seu inulti homines ex omni natione 
et gente, cognoverunt et acceperunt Salvalorem Christum. 

H, — S. Scriptura?i 19 

6. Jubilate Deo omnis terra : cantate et exultate et 
psallite. 

7. Psallite Domino in cithara , in cithara et voce 
psalmi : in tubis ductilibus , et voce tubce cornece. 

Secundo pars : quomodo Dominus sit laudandus. Omnes, 
inquit, per orbem fideles , conversi de tenebris ad admirabile 
lumen Christi, magna voce laudate et gratias agite ; cantate 
linguis, exultate animis, psallite moribus. — Quoniam autem 
mores sive virtutum opera multiplicia sunt, ideo mulla hic 
subjicit genera instrumentorum : Psallite Domino in cithara , 
in cithara ct voce psalmi : in tubis ductilibus , et voce tubce 
coVnew. Quatuor instrumenta numerantur, cithara, vox psalmi, 
quod aliud non est quam psalterium decem chordarum ; tuba 
ductilis seu tenea, et tuba cornea. Haec a Bellarmino quatuor 
virtutibus cardinalibus accommodantur : cithara prudentiae , 
psalterium justitiae, tuba ductilis fortitudini, tuba cornea 
temperantiae. 

* 

8. Jubilate in conspectu Regis Domini : moveatur 
mare , et plenitudo ejus: orbis terrarum , et qui habitant 
in eo. 

9. Flumina plaudent manu, simul montes exultabunt 
a conspectu Domini : quoniam venit judicare terram. 

10. Judicabit orbem terrarum injustitia' : et populos 
in aequitate. 

A quibusnam Dominus sit laudandus. — Ut significet pro¬ 
pheta, non sufficere homines, sed etiam cunctas terrae partes 
omnesque creaturas appellandas esse ad digne laudandum 
Deum de adventu Christi; vel, ut innuat adventum Christi 
omnibus creaturis gaudio fore ; ideo omnes invitat ad laudan¬ 
dum Deum, adveniente Domino rege, id est, Christo : Jubilate 
in conspectu regis Domini. 

Porro adventus Christi intelligitur primus, qui sensus litte¬ 
ralis esse videtur ; deinde etiam adventus secundus in fine 
mundi. — Moveatur , inquit, mari, motu scilicet exullationis ; 
moveatur mare et terra cum omnibus creaturis quas continent : 
Mare et plenitudo ejus , orbis terrarum , et qui habitant in eo. 

Deinde flumina et montes appellat, subjungens : Flumina 
plaudent manu, simul (id est, omnes simul) montes exultabunt a 
conspectu Domini. Hic sensum metaphoricum subesse docent 
interpretes , variasque hominum classes designari. Humilia 
flumina designant pauperes, montes vero, divites et principes ; 
vel, si secundus Domini adventus spectetur , flumina sunt 

humiles spiritu, montes vero anima} supra res terrenas elevatae : 
in die enim judicii non nisi (lumina et montes hujusmodi exulla- 
bunt. 

A conspectu Domini , quoniam venit judicare terram : nempe 
adveniente Domino Christo, ut judicet terram : id est vel ut 
regat terram, constituendo regno coelorum, quod est Ecclesia ; 
vel ni judicet eam pro tribunali, quod faciet in novissimo die. 
Eodem sensu duplici inlelligenda est conclusio finalis : Judi¬ 
cabit orbem terrarum injustitia ; et populos in coquitate. 


Sensus liturgicus. 

Psalmus XCVII, Cantate Domino... quia mirabilia fecit , 
recitatur, 1° in festo SS. Trinitatis; 2° in festis Nativitatis , 
Circumcisionis , Lancea} et Plagarum Christi ; 5° in festis 
B. M. Virginis, cieterarumque Virginum. 

1° In festo SS. Trinitatis, celebratur SS. Trinitas in Christo, 
secunda Trinitatis persona , Deo Filio incarnato, per quem 
SS. Trinitas nobis manifestata est et velut visibilis apparuit, 
secundum illud : Qui viclet me, videt et Patrem (Joan. XIV, 9). 
— Quum venerit Paraclitus, quem ego mittam vobis a Patre... 
ille me clarificabit : quia de meo accipiet et annuntiabit vobis 
(Joan. XV, 26 ; XVI, 14). 

Similiter, alio sub respectu, celebratur SS. Trinitas in opere 
Redemptionis : quod, ut opus ad extra, lotius est SS. Trini¬ 
tatis, per Verbum incarnatum mirabiliter operantis. 

Quapropter Ecclesia mundum universum invitat , ut in 
Christo, Verbo incarnato, majestatem Patris et Filii et Spiritus 
sancti laetissimis canticis extollat. 

2° In festis Christi Domini, seu in officiis de Nativitate aut 
Passionis ejus, ut patet, Ecclesia directe Christum respicit. In 
Nativitate enim videt, et velut cum universo mundo salutat eum 
advenientem, ac salutare seu salutem afferentem. — In Circum¬ 
cisione et mysteriis Passionis, ubi effundit sanguinem, consi¬ 
derat eum velut in praelio constitutum , et , devictis hostibus, 
salutis opus mirabiliter perficientem : Quia mirabilia fecit : 
salvavit sibi dextera ejus et brachium sanctum ejus... 

5° In festis B. Virginis, laudatur Mater Salvatoris in Filio. 
Ipsa scilicet respicitur ut mystica porta, per quam mundo lux 
est orta : id est, per quam Salvator in mundum venit. Illud 
quia mirabilia fecit, peculiari quoque modo referri videtur ad 
Mariam : quatenus Salvator virgineo partu mundum ingrediens, 
imprimis mirabilia tecit in immaculata Virgine Matre sua. 

In officio de reliquis Virginibus, Ecclesia peculiari modo 
invitare videtur chorum Beatarum Virginum, ut Agnum imma- 

culatum Christum laudibus prosequantur, qui in ipsis pnesertim 
mirabilia gratise operatus est; utque cantent ei canticum illud 
novum, quod nemo dicere potest nisi virgines, emptse ex homi¬ 
nibus primitiae Deo et agno(Apoc. XIV, 5, 4) : Cantate Domino 
canticum novum : quia mirabilia fecit... 

PSALMUS XCVIIl. 

Dominus regnavit , irascantur populi. 


1. Dominus regnavit , 

irascantur populi (i) : qui 

sedet super Clierubim, mo¬ 
veatur terra. 

2. Dominus in Sion ma¬ 
gnus, et excelsus super om¬ 
nes populos. 

3. Confiteantur nomini 
tuo magno, quoniam terri¬ 
bile et sanctum est : et ho 1 2 
nor regis judicium diligit. 

4. Tu parasti directiones : 
judicium et justitiam in Ja- 
cob tu fecisti. 

5. Exaltate Dominum 
Deum nostrum, et adorate 
scabellum pedum ejus (2) : 
quoniam sanctum est. 

6. Moyses et Aaron in sa¬ 
cerdotibus ejus : et Samuel 
inter eos qui invocant nomen 
ejus. 

7. Invocabant Dominum, 
et ipse exaudiebat eos : in 
columna nubis loquebatur 
ad eos. 


1. Regnat Dominus, contremiscant 
populi : regnat ille qui sedet super 
Cherubim, commoveatur terra. 


2. Dominus enim in Sion regnans, 
magnus est, et dominans super om¬ 
nes populos. 

3. Itaque, Domine, confiteantur 
nomini tuo magno, quoniam revera 
terribile et sanctum est: et, ut regem 
decet, justitiam repraesentans. 

4. Etenim tu tradidisti rectissimas 
leges Israeli : easque praemiis et 
poenis justissime sanxisti. 

5. Exaltate ergo, vos prsecipue 
fideles, ,Dominum Deum nostrum : 
et veneramini scabellum pedum 
ejus, quoniam id sanctum est, DeQ- 
que sacrum. 

6. Sic Moyses et Aaron, sacerdotes 
ejus, et Samuel insignis invocator 
nominis ejus. 


7. Invocabant Dominum reveren¬ 
ter, et ipse exaudiebat eos : quin 
etiam, in columna nubis loquebatur 
ad eos. 


(1) In hebrteo : Contremiscant populi , puta timore potius quam ira. 

(2) Textum hebreeum vertit S. Hieronymus sicut Vulgata : Adorate sca¬ 
bellum pedum ejus, quia sanctus (alias sanctum) est. — Sunt qui vertendum 
putant : Prosternite vos ad scabellum pedum ejus ; — quia habetur infra, 
versu 10 : El prosternite vos ad montem sanctum ejus. Juxta hanc transla¬ 
tionem, adorandus innuitur Dominus potius in se directe, quam indirecte 
in Arca cultu relativo : prout infra in explicatione dicetur. 

8. Custodiebant testimo¬ 
nia ejus : et praeceptum quod 
dedit illis. 

9. Domine Deus noster, 
tu exaudiebas eos : Deus, tu 
propitius fuisti eis, et ulcis¬ 
cens in omnes adinventiones 
eorum. 

10. Exaltate Dominum 
Deum nostrum, et adorate 
in monte sancto ejus : quo¬ 
niam sanctus Dominus Deus 
noster. 


8. Custodiebant enim omnia tes¬ 
timonia ejus, et praeceptum quod 
dedit illis. 

9. Domine Deus, tu exaudiebas 
eos rogantes : Deus, tu propitius 
fuisti eis veniam petentibus : etsi 
misericorditer puniens omnes culpas 
eorum. 

10. Igitur laudate Dominum Deum 
nostrum, et adorate eum in monte 
sancto ejus : quoniam sanctus est 
Dominus Deus noster , cultuque 
dignissimus. , 


Explicatio. 

Argumentum. David Sionis arce potitus, regiaque ibi domo 
aedificata, Tabernaculum seu locum sacrum quoque ibidem 
exstruxit, ubi arcam Domini, in suum toliusque populi sola- 
tium poneret. Postquam itaque arcam ibi collocasset, psalmum 
hunc cecinisse a mullis dicitur : tunc enim, regno Davidis con¬ 
firmato, et victis ejus hostibus, Deus in medio populi sui 
regnabat, et tranquilla pace adorari poterat. 

E contra, SS. Patres, et Judaei doctores, eumdem psalmum 
de adventu Christi ejusque regno exponunt : ita ut, si minus 
litteraliter, saltem allegorice et sensu praecipuo, de Christo 
sit inlelligendus. — Invitat propheta homines, ut Regem Domi¬ 
num laudent et adorent. 

I. Laudandius Dominus Rex sanctissimus. 

II. Colendus per custodiam legis, juxta exempla Sanctorum. 


1. Dominus regnavit, irascantur populi : qui sedet 
super Cherubim , moveatur terra. 

2. Dominus in Sion magnus , et excelsus super omnes 
populos. 

Proclamat Domini victricem potentiam et magnitudinem. 
Dominus , regnavit , irascantur populi... id est, juxta multos : 
Dominus regnum suum constituit, quantumvis frendeant populi 
inimici; regnat Dominus qui sedet super Cherubim, licet tur¬ 
betur ac tumultuetur universa terra.— Scilicet illud irascantur , 
moveatur , sumitur pro concessione quasi psalmista dicat : 

Velint, nolint, quamvis fremant et renitantur, regnat et regna¬ 
bit Dominus. 

Sensu tamen qui textui hebraeo conformior est, intelligi 
potest simplex prophetia, per apostrophen ad Gentes, hoc 
modo : Dominus inchoavit regnum suum, cui Gentes subji¬ 
cientur tremant itaque Gentes, et timere incipiant nomen 
ejus. 

Qui sedet super Cheruhim , usitata periphrasis est pro Domino: 
qui ad litteram dicitur sedere super Cherubim, quia sedem sibi 
elegerat propitiat orium, id est,. Arcae operculum, ex quo res¬ 
ponsa dabat. Porro in propitiatorio erant duo Cherubim, 
extensis alis velut sedem Deo praebentes, ipso propitiatorio 
scabelli vices supplente : unde et Arca scabellum Dei voca¬ 
batur (I Paralip. XXVIII, 2). — Altiore sensu , Deus ac Domi¬ 
nus Jesus Christus dicitur sedere super Cherubim, 1° quia 
ipsos sua majestate transcendit; 2° quia Cherubim juxta 
S. Augustinum repraesentant scientiam divinae legis, cujus 
plenitudo est dilectio : in qua Deus velut in throno suo sedet 
ac regnat. 

Regnum illud Domini, frustra frementibus populis stabili¬ 
tum, ut facile cernitur, sive de Christi, sive de Davidis regno 
intelligi potest. — Si referatur ad Davidem, recte dicitur in 
ejus persona regnare Dominus ; quia quamvis David vere rex 
esset, tamen Dei nomine regnabat, et ipsi Deo principaliter 
regnum suum attribuebat. 

Subjungendo : 2. Dominus in Sion magnus , et excelsus super 
omnes.populos, explicat cur frustra irascantur, vel cur timere 
debeant populi : quia nempe sive Jehova regnans in Sione 
antiqua, sive Christus regnans in Sione nova, id est, in Eccle¬ 
sia sua, magnus est et excelsus super omnes populos ; ita ut 
nullus ei resistere valeat. 

3. Confiteantur nomini tuo magno , quoniam terribile 
et sanctum est : et honor regis judicium diligit. 

4. Tu parasti directiones : judicium et justitiam in 
Jacob tu fecisti . 

Jam hortatur propheta populos, ut non solum salutariter 
timeant Dominum ; sed ex animo ad illum conversi, laudibus 
celebrent nomen ejus : Quoniam, inquit, terribile et sanctum est : 
nempe terribile ratione potentiae, et sanctum ratione justitiae 
qua odit iniquitatem.— Porro, sicut regis perfecti gloria requi¬ 
rit, potentiam hanc suam et sanctitatem exercebit per judicium, 
quo efficacissime procurabit ut lex justitiae vigeat aut vindicetur: 
Et honor regis judicium' diligit. Quapropter ipsi per sanctum 

timorem adhaerendum esi, ipsum super omnes impiorum im¬ 
pugnationes, super omnium persecutorum tormenta metuendo. 

4. Tu parasti directiones... i. e. constituisti, o Domine , 
leges rectissimas ; —justitiam et judicium in Jacob tu fecisti: sci¬ 
licet in populo luo exemplis demonstrasti, te punire peccata, et 
remunerare recte facta.— His verbis, ut palet, declaratur ille, 
qui paulo ante Regi assertus est, amor judicii. 

5. Exaltate Dominam Deum nostrum , et adorate 
scabellum pedum ejus : quoniam sanctum est. 

Iterum horiatur praesertim populum Israel, ad colendum, et 
quidem ad studiose colendum Deum, cujus majestatem explica¬ 
vit : vult ut adoretur non solum in se ipso, sed etiam in scabello 
pedum ejus (l). Sensu immediato, scabellum hujusmodi inlelligi 
potest Arca foederis (2), quam inclinantes sese et prosternentes, 
Israelitae venerabantur. — Quoniam, inquit, sanctum , id est, 
Deo dicatum est : quo significatur, Arcam honorandam esse, non 
propter se, sed propter relationem ad Deum : nempe cultu 
relativo, quo et Catholici sanctorum reliquias et imagines colunt. 

' Sensu alliore et respectu Christi, scabellum pedum Dei , est 
Christi humanitas , sive specietur iit est in coelo, sive ut est 
in Eucharistia ; quae quidem longe aliter adoranda est quam 
Arca figurativa : nempe adoranda cultu latriae absoluto, ulpote 
hypostatice unita cum Verbo Dei seu secunda Persona san¬ 
ctissimae Trinitatis. 

6. Moyses et Aaron in sacerdotibus ejus : ei Samuel 
inter eos qui invocant nomen ejus. 

Incipit secunda pars , qua docet Deum laudandum esse 
juxta exemplum Sanctorum. — Affert autem in exemplum 
viros tres insignes , qui Dominum perfecte adorantes et invo¬ 
cantes exauditi sunt, Deique favoribus mirabiliter cumulati. 
— Moyses, qui sacerdotali munere functus est ante Aaronem, 
et hunc in sacerdotem consecravit, propterea una cum Aarone 
fratre suo sacerdotis nomine vocatur ; Samuel vero , qui 
simplex Levita erat, exhibetur lanium ut invocator nominis 
Dei : id est , ut vir sanctus , qui studiose Deum coluit et pro 
se ac populo invocavit; ut sequentibus explicatur. 

7. Invocabant Dominum , et ipse exaudiebat eos : in 
columna nubis loquebatur ad eos. 

1 

(1) Cfr. supra, text. hujus Ps.. nota (2) ad vers. 5. 

(2) Cf. supra, versu 1. Qui sedet super Cherubim. 

8. Custodiebant testimonia ejus : et prceceptem quod 
dedit illis. 

9. Domine Deus noster, tu exaudiebas eos : Deus , tu 
propitius fuisti eis, et ulciscens in omnes adinventiones 
eorum. 

Jam declarat exemplum propositum : sic, inquit, Deum 
orabant ut exaudirentur : id est , oratione perfecta , Deoque 
accepta. Talis autem erat oratio , quia conjuncta cum obser¬ 
vantia legis fidelissima : Custodiebant testimonia ejus , et 
praeceptum quod dedit illis. — Propterea exaudiebantur beni¬ 
gnissime a Deo, qui dignabatur eis loqui in nube, eisque pro¬ 
pitius esse ; Tu exaudiebas eos : Deus, tu propitius fiiisli eis... 

Illud, in columna nubis loquebatur aci eos, tantum refertur ad 
Moysen et Aaron ; vel si extendatur ad Samuelem , per colum¬ 
nam nubis inlelligenda est locutio in obscuro , qua Deus ita 
Samueli loquebatur, ut vocem audiret , loquentem autem non 
videret (l Reg. III). —Sensu altiore , columna nubis est Christi 
humanitas, continens divinitatem absconditam et loquentem 
nobis : Deus loculus est nobis in Filio. Ilebr. I, 2. 

9. Tu propitius fuisti eis , facile concedens eis veniam , cum 
ipsi in te peccarent; vel, cum pro peccatis populi precarentur. 

Ulciscens in omnes adinventiones eorum. Dupliciter istud 
exponitur. Expositio prima : Ultor fuisti injuriarum quas ipsi 
patiebantur ab iniquis, qui adinveniebant varias calumnias 
adversus sanctos principes suos. — Expositio secunda et melior : 
Non reliquisti impunita peccata eorum, sed eos misericorditer 
in hac vita castigasti, ut glorificares in fulura. Cum enim Moyses 
et Aaron nonnihil haesitassent in educenda aqua de petra, dixit 
ad eos Dominus. Quia non credidistis mihi, ut sanctificaretis me 
coram filiis Israel, non introducetis hos populos in terram , quam 
ego dabo eis. Num. XX, 12. 

10. Exaltate Dominum Deum nostrum, et adorate in 
monte sancto ejus : quoniam sanctus Dominus Deus 
noster. 

Concludit propheta repetendo versiculum quintum , quo 
continetur totius psalmi summa, sive tinis ad quem omnia 
diriguntur. 

Pro scabello pedum , hic ponitur, mons sanctus, Sion, ubi 
erat Arca et scabellum Domini. — Sensu autem spirituali, hor¬ 
tatur propheta Christianos , ut adorent Deum in Ecclesia 
catholica, ubi est Arca mystica ; et fugiant haereticorum con¬ 
venticula. — Quoniam sanctus est Dominus noster : propterea 

odit cultum pollutum falsarum religionum ; elsicut ipse sanctus 
est, ita, in monte sancto , in sancta fidelium Ecclesia vult ado¬ 
rari. 

Sensus liturgicus. 

Psalmus XCVI1I ponitur, 1° in officio Circumcisionis et As¬ 
censionis Domini ; 2° in Dedicatione Ecclesiae ; 5° in festis 
Apostolorum. 

1° ln Circumcisione Domini, respicit imprimis Ecclesia versi¬ 
culum 5, Confiteantur nomini tuo magno, quoniam terribile et 
sanctum est: et honor regis judicium diligit ; quia videlicet 
Christus Rex noster, in Circumcisione recipit nomen magnum... 
et signaculum justitia?. 

In Ascensione vero respicit potius versiculum 1 et 2: 
Dominus regnavit, irascantur populi: qui sedet super Cherubim... 
in Sion magnus , et excelsus super omnes populos... Quia scilicet 
Dominus Ascensione sua ingreditur coelestem Sion, sedetqne 
super Cherubim, elevatus super omnes angelos et populos, ad 
dexteram Patris. — Illud, in columna nubis loquebatur ad eos , 
in mentem vocat nubem illam, qua Dominus ascendens obtectus 
est; nec non nubem fidei, ex qua loquitur nobis. 

2° In Dedicatione Ecclesiae, respicitur Christus ut regnans 
in templis nostris ; ibique sedens in Sacramento altaris longe 
excellentiore modo, quam olim super cherubim Arca? foederis.... 
Invitantur autem sacerdotes et laici, ut sicut Moyses, Aaron 
et Samuel orent eum, exauditurum preces eorum, el locuturum 
quoque ex columna nubis, quae est praedicatio Evangelica. 

5° In festis Apostolorum, respiciuntur Apostoli ut ministri 
Christi, Regis magni, qui regnum ejus propagant, trementibus, 
vel frustra frementibus populis ; quique in Moyse, Aaron ac 
Samuele fuere figurati : Dominus in columna nubis loquebatur 

ad eos _ipsi vero custodiebant testimonia ejus, et preeeeptum 

quod dedit illis. 


PSALMUS XCIX. 

Jubilate Deo , omnis terra : servite. 


1. Jubilate Deo, omnis 
terra : servite Domino in 
laetitia. 

2. Introite in conspectu 
ejus in exultatione. 

3. Scitote quoniam Do¬ 
minus ipse est Deus : ipse 
fecit nos, et non ipsi nos. 


1. Jubilate Deo , omnes habita¬ 
tores terrae : servite Domino cum 
laetitia. 

2. Apparete coram Domino cum 
exultatione. 

3. Scitote enim quod Dominus 
Jehova , quem colitis , est Deus 
altissimus : quodque ipse fecit nos, 
et non ipsi nos ; 

4. Populus ejus , et oves 
pascuae ejus : introite portas 
ejus in confessione , atria 
■ejus in hymnis : confitemini 
illi. 

5. Laudate nomen ejus : 
quoniam suavis est Domi¬ 
nus : in aeternum misericor¬ 
dia ejus, et usque in gene¬ 
rationem et generationem 
veritas ejus. 


4. Quodque populus ejus sumus , 
et oves pascuae ejus : quapropter 
introite portas domus ejus cum con¬ 
fessione laudis, et atria ejus cum 
hymnis ; et sic laudate eum. 

5. Laudate nomen ejus , quoniam 
benignissimus est Dominus , indefi¬ 
ciens misericordia ejus, et infallibilis 
veritas promissionum ejus. 


Explicatio. 

Argumentum. — Est hortatio ad laudandum Deum , tum 
quod Deus nos condiderit, tum quod nos pascat, tum quod 
suavis sil, misericors et fidelis in promissis. 

Psalmista non tantum alloquitur veterem Israel, sed etiam 
Israel novum , populum Christianum ; ita ut psalmus potiore 
sensu sit vox Ecclesiae Christi, quae omnes homines, praesertim 
filios suos, invitat ad laudandum Deum ac Dominum nostrum 
Jesum Christum ; simulque modum docet, et rationes aperit, ut 
digne et perfecte laudationem persolvant. 

Duplex pars : 

T. Invitatio ad laudandum Deum. 

•II. Laudationis motiva. 

1. Jubilate Deo , omnis terra : servite Domino in 
laetitia. 

2. Introite in conspectu ejus in exultatione. 

Prima pars : invitat omnes ad laudandum Deum , tum voci¬ 
bus, tum operibus, et quidem cum gaudio. 

Jubilate Deo, omnis terra _Omnes terree incolas alloquitur : 

eos imprimis , qui verum Deum cognoscunt ; deinde etiam reli¬ 
quos , quia idem Deo obsequium debent, et ad idem Deo 
praestandum omnes vocantur. 

Jubilare , est magna et lmta voce laudare. — Servire Domino 
in laetitia , seu laete , est illi non ex timore, sed ex dilectione 
obedire. — Exultare Deo , est prae amore ac desiderio ejus , 
laetitiae motibus agitari ; seu , est Deum cum amore ac gaudio 
magno laudare. — Confiteri Domino , ubi laudatio significatur , 

est laudare Deum, agnoscendo eum ut verum Deum , profitendo 
beneficentiam ejus, gloriam ejus, etc. 

2. Introite in conspectu ejus in exultalione : i. e. intrale laeta¬ 
bundi in domum , in tabernaculum ejus , ubi peculiari modo 
estis in conspectu Dei , juxta illud : Erum oculi mei aperti, e( 
aures mece erectce ad orationem ejus , qui in loco isto oraverit, 
II. Paralip. VII, 15. 

3. Scitote , quoniam Dominus ipse est Deus : ipse fecit 
nos et non ipsi nos. 

4. Populus ejus , et oves pascuce ejus : introite portas 
ejus in confessione , atria ejus in hymnis : confitemini 
illi. 

5. Laudate nomen ejus : quoniam suavis est Domi¬ 
nus : in ceternum misericordia ejus , et usque in gene¬ 
rationem et generationem veritas ejus. 

Secunda pars, motiva. — Dominus animo gaudenti et amanti 
colendus est : quia Deus est et Creator noster, quia Rex 
noster, et Pastor ; demum quia misericors Pater, qui prout 
promisit, perducet nos ad aeternam haereditatem. Itaque hym¬ 
nis celebranda est Dei magnitudo et gloria, ejusque beneficia 
et ineffabilis erga nos misericordia. 

5. Scitote quoniam Dominus ipse est Deus... Dominus ille 
quem colitis, et ad quem orandum et laudandum acceditis, 
ipse est verus Deus altissimus, quo nihil majus vel melius 
cogitari potest, quique auctor est existenliae nostrae. 

Ipse fecit nos et non ipsi nos. His verbis non tantum crea¬ 
tionis nostrae beneficium memorat, sed simul brevissime 
demonstrat unius veri Dei existentiam. Scilicet, quod nemo 
sit suimet ipsius lactor, res est evidens ; ad hanc autem rem 
tanquam ad principium sufficit attendere, ut inde ad unum 
Deum Creatorem ascendatur. — Iisdem quoque insinuatur 
verbis, Deum sicut creavit nos, ita nos perpetuo conservare 
et veluli manibus tenere. 

4. Populus ejus et oves pascuce ejus. Populus intelligitur 
quem Deus peculiari providentia regit, nempe judaicus et 
Christianus : cujus idem Deus non tantum Creator, sed Rex 
et Pastor amabilissimus exhibetur. 

Metaphora pascuce , ad litteram videtur significari terra 
promissionis, et lex Dei : nam illa quidem populus Israel 
secundum corpus, hac vero secundum mentem pascebatur. 
Mystice autem, est Ecclesia, in qua doctrina sua Dominus, 
sacramentis, omnique gratia nos pascit. 

Introite portas ejus in confessione , atria ejus m hymnis : 

confitemini illi : introite nempe portas, atria templi seu taber¬ 
naculi ejus ; introite, laudes Domini celebrantes. 

5. Laudate nomen ejus : id est, laudate eum : nomen enim 
pro re nominata in Scripturis poni solet. — Quoniam suavis 
est Dominus , hebraice, quoniam bonus (thob), benignus, bene¬ 
ficus est. — In aeternum misericordia ejus , et usque in genera¬ 
tionem et generationem veritas ejus : id est, quoniam aelerna et 
indeficiens est, tum misericordia ejus, tum veritas, ut quae pro¬ 
misit servis suis fideliter impleat. Fidelis enim Deus, per quem 
vocali estis in societatem Filii ejus Jesu Christi Domini rostri... 
qui ei confirmabit vos usque in finem sine crimine , in die adven¬ 
tus Domini nostri Jesu Christi. I, Cor. I, 9, 8. 


Sensus liturgicus. 


Psalmus Jubilate , velut complementum est psalmi XCII , 
Dominus regnavit , decorem indutus est , quem ad Laudes 
diebus Dominicis et festivis subsequitur. — Quoniam enim 
psalmus Dominus regnavit, in hanc desinit conclusionem, 
laudes esse Deo ab Ecclesia persolvendas ; ideo psalmus iste 
subsequens convocat ad laudandum Deum Ecclesiam ejus 
universam, fideles nempe, imo populos omnes : eosque docet, 
qua devotione et sancta laetitia ad Deum suum accedere 
debeant, ut digne eum adorent et colant. 


PSALMUS CIX. 



Dixit Dominus. 


1. Dixit Dominus Domino 
meo : Sede a dextris meis : 

2. Donec ponam inimicos 
tuos, scabellum pedum tuo¬ 
rum. 

3. Virgam virtutis tuae 
emittet Dominus ex Sion : 
Dominare in medio inimico¬ 
rum tuorum. 

4. (i) Tecum principium 

(1) Hebraice ad verbum : Populi 
tui spontanei erunt in clie fortitudi¬ 
nis tuce in splendoribus sanctitatis 
(vel, in armatura sancta) : quasi de 
vulva aurorae orietur tibi ros adole- 
scentice (belligerantis) tute. 


1. Dixit Dominus Domino meo 
Christo : Sede a dextris ineis. 

2. Donec redigam inimicos tuos , 
tanquam scabellum pedum tuorum. 


3. Sceptrum potentice tuce ego 
Dominus proferam ex Sion : per 
hoc sceptrum dominare in medio 
inimicorum tuorum. 

4. Principatus tuus manifestus 

Paraphrastice : Populi tui sponte 
sesc tibi offerent, in die quo exerci¬ 
tum tuum congregabis ; aderunt 
tibi splendentes armis sanctis (seu 
apparatu sacro) * sicut ex ictero 
aurorae ros prodit copiosus t ita tibi 
affluet copia juventutis armatae. 

in die virtutis tuae in splen¬ 
doribus sanctorum : ex utero 
ante luciferum genui te. < 

5. Juravit Dominus , et 
non poenitebit eum : Tu es 
sacerdos in aeternum secun¬ 
dum ordinem Melchisedech. 

6. Dominus a dextris 
tuis : confregit in die irae 
suae reges. 

7. Judicabit in nationi¬ 
bus , implebit ruinas : con¬ 
quassabit capita in terra 
multorum. 

8. De torrente in via bi¬ 
bet : propterea exaltabit ca¬ 
put. 


apparebit in die potentise tute , ubi 
veneris cum splendenti multitudine 
sanctorum : Filius enim meus e.s 
unigenitus : ego ex substantia mea 
ab seterno genui te. 

5. Insuper juravit Dominus Pater 
aeternus , juramento irrevocabili , 
dicens : Tu es sacerdos in aeternum, 
secundum ritum ac ordinem 
Melchisedech. 

6. Christus ergo, o Pater aeterne , 
sedens ut Dominus a dextris tuis , 
omnes inimicos vincet : ipsosque 
reges, si rebelles fuerint, in die irae 
suae confringet. 

7. Judicabit nationes , consum¬ 
mabit ruinam, confringetque superba 
capita multorum in terra. 


8. De torrente dolorum in via sua 
mortali bibet : propterea tam glo¬ 
riose attollet caput. 


Explicatio. 

Argumentum. — Agit hic psalmus de Christo , Filio Dei 
incarnato, cujus regnum universale , sacerdotium , munus 
judiciarium, et passionem subeundam praenuntiat. 

Constat autem de Christo agi, non de alio : 1° ex contextu 
psalmi, quo inauguratio celebratur cujuspiam regis , qui, prout 
describitur, alius quam Messias seu Christus esse nequit. 

2° Ex consensu omnium Patrum, imo et interpretum antiquae 
Synagogae. 

5° Ex novo Testamento. Matlh. XXII , 43 , interrogat Jesus 
Pharisseos congregatos, dicens : Quid vobis videtur de Christo ? 
cujus filius est? Dicunt ei: David. Aii illis: Quomodo ergo David 
in spiritu vocat eum Dominum , dicens : Dixit Dominus Domi¬ 
no meo : Sede a dextris meis, donec ponam inimicos luos scabellum 
pedum tuorum ? 

Paulus autem ad Hebraeos haec scribit: Christus non semet- 
ipsum clarificavil ut ponti fex fieret : sed qui loculus est ad eum : 
Filius meus es tu , ego hodie genui te. Quemadmodum et in alio 
loco dicit : Tu es sacerdos in wternum , secundum ordinem 
Melchisedech. Hebr. V, 5 seq. Cf. Ileb. 1,15; AcU 11 , o4 , 
1 Cor. XV, 25. 

I. De Christo rege. 

II. De Christo sacerdote. 

III. De Christo judice. 

IV. De Christo patiente. 

1. Dixit Dominus Domino meo : Sede a dextris meis. 

2. Donec ponam inimicos tuos , scabellum pedum tuo¬ 
rum. 

3. Virgam virtutis tuce emittet Dominus ex Sion : 
dominare in medio inimicorum tuorum. 

4. Tecum principium in die virtutis tuoe in splendo¬ 
ribus sanctorum : ex utero ante luciferum genui te. 

Prima pars : Christus Rex, ejusque regni exordium, exer¬ 
citium, gloria. 

1. Dixit Dominus Domino meo... Juxta hebraeum, ad ver¬ 
bum : E/fatum Jehovce ad Dominum meum. — Sensus est : 
dixit Deus Pater Filio suo incarnato, qui est meus Dominus. 
— Elenim Dominus ille qui loquitur, in hebraeo est jehova, 
nomen tetragrammalon , quod soli Deo competit ; Dominus 
vero cui Jehova loquitur, appellatur adoni, quod humanum 
est vocabulum : unde et respicit humanam Christi naturam, 
secundum quam omnium est Dominus, duabus de causis : 
1° ratione dignitatis, cum etiam secundum humanam naturam, 
sit verus ac naturalis Filius Dei; 2° ratione redemptionis, qua 
dominatum in genus humanum, soluto sanguinis sui pretio, 
acquisivit. 

Dixit. Quum David scriberet, nondum verbum illud dixerat 
aeternus Paler, quod postmodum protulit cum ascenderet 
Christus in coelum ; recte tamen propheta scribit dixit, non 
dicet , praderitum usurpando pro futuro : quia prophetico 
lumine rem futuram videt tanquam praeteritam. 

Sede a dextris meis : id est, juxta me quiesce, mecum regna, 
aequali mecum fruere gloria et majestate. Quibus verbis, ut 
Apostolus explicat, ostenditur divinitas Christi : Qui cum 
sit splendor glorice , et figura substantia ; ejus (Dei Patris)... sedet 
ad dexteram majestatis in excelsis... Ad quem autem angelorum 

dixit aliquando : Sede a dextris meis ? _ Nonne omnes sunt 

administratorii spiritus ? Hebr. I, 5, 15. 

2. Donec ponam inimicos tuos scabellum pedum tuorum : id 
est, usque ad consummationem saeculi , diemque judicii : quo 
tempore omnia tibi plene subjiciam. — Quod dicit scabellum 
pedum tuorum , alludit ad morem orientalium principum, qui 
hostes devictos pedibus suis subjiciebant. Sic devictis caplisque 
quinque Chananaeorum regibus, qui Gabaoni arma intulerant, 

Josue principibus Israelis imperavit, ut illorum cervices pedi¬ 
bus conculcarent (Josue, X, 24). Et Sapor, rex Persarum, 
Valeriano imperatore velut scabello utebatur, cum in equum 
ascenderet. Eodem probro Tamerlanus Bajazetum, Turearum 
imperatorem, bello captum alliciebat. 

Donec ponam... Non quidem solus Paler, sed etiam Filius 
una cum Patre hanc subjectionem perficit, ut in sequenti ver¬ 
siculo dicitur ; Patri tamen illa actio hic tribuitur peculiariter, 
1° quia ad potentiam pertinet, quae Patri appropriatur ; 2° quia 
exhibetur ut merces, a Patre reddita obedientia? Filii : Propter 
quod , inquit Apostolus, et Deus exaltavit illum. Phil. II, 9. 

5. Virgam virtutis tuce, id est, sceptrum regalis potentiae 
tua?, sceptrum potentissimum ; emittet Dominus ex Sion : id 
est, ex civitate Jerusalem, vel ex Juda?a, quam Sion repraesen¬ 
tat. — Significat autem regnum Christi, imperium Evangelii 
et Ecclesiae, inchoationem habiturum in Judaea ; praecipue vero 
in Jerusalem, ubi Dominus crucifixus est, et in monte Sion, 
ubi Spiritus sanctus in nascentem Ecclesiam descendit ; inde 
per omnes gentes propagandum. Quare additur illa velut fausta 
acclamatio : Dominare in medio inimicorum tuorum ; quasi 
dicat : Infer vexillum crucis tuae inter Gentiles et Judaeos, illis— 
que invitis et frustra repugnantibus, regnum tuum constitue. 
— Eadem verba etiam prophetiam continent et significant : 
Dominaberis inimicis tuis, velint, nolint. 

4. Tecum principium in die virtutis lum in splendoribus san¬ 
ctorum... Explicandus est versiculus iste, tum juxta versionem 
Vulgatam, tum juxta textum hebraeum. 

Juxta Vulgatam , quae consonat cum LXX, duplex datur expo¬ 
sitio : 1° In die potentiae tuae, effulgente splendore sanctae 
majestatis, patebit principium tuae magnitudinis, quod in te 
est : aeterna nempe ex Patre generatio. — 2° Altera expositio 
communior et melior : Apud te, seu tuus est principatus supre- 
mus, iscjue omnibus manifestus erit in die potentiae tuae, quando 
venies adjudicandum, circumdatus fulgenti Sanctorum multi¬ 
tudine ; tuus, inquam, lotius mundi principatus est, quia Filius 
es Dei, ab a?terno generatus : Ex utero ante luciferum genui te. 

Ante luciferum : id est, ante creatum solem, ante stellam au¬ 
rora, vel ante auroram : puta, ante omnem creaturam , seu ab 
mterno.—De generatione aeterna haec proprie intelliguntur, qua 
Deus Pater ex utero j, seu ex substantia sua Filium genuit. 

_Nonnulli etiam nativitatem Christi in carne hic vident, quasi 

Paler aeternus diceret : Ego genui te ex utero Virginis Manae 
noctis tempore, antequam lucifer oriretur. Sensus autem iste 

litteralis non est. . 

Juxta hebramm. — Hactenus versiculum 4 exposuimus piout 

exponunt Patres, ex versione Vulgatae et LXX. Haec autem ver- 
sio insigniter a textu hebraeo differt, qualem hebraizantes cum 
S. Hieronymo vertere solent, quique est hujusmodi (i) : Quo 
die exercitum tuum convocabis, sponte sese offerent tibi populi, 
splendentes armatura sancta : sicut ex utero aurorae ros uber¬ 
rimus effunditur, ita tibi copiose affluet juventus armata . — 
Quibus verbis, ut patet, pulcherrimum continetur vaticinium de 
fecunditate et calholicitate Ecclesiae, dequeejus perpetua juven¬ 
tute. 

Non pauci tamen , cum Genebrardo, Bellarmino, Bertherio , 
textum hebraeum cum versione Vulgatae apprime componunt ; 
adeo ut illa verba : Ex utero ante luciferum genui te, aeternam 
Christi ex Patre generationem probent directe et per se, nec 
dumtaxat indirecte, ut exprimentia scilicet traditionem Patrum 
hoc textu fidem suam profitentium. 

5. Juravit Dominus, et non poenitebit eum : Tu es 
sacerdos in ceternum secundum ordinem Melchisedech . 

Secunda pars , de Christi singulari sacerdotio. ** 

Juravit Dominus , et non poenitebit eum... id est, certo et 
immutabiliter constituit. — Jurasse dicitur Dominus metapho¬ 
rice, eo quod apud homines per jusjurandum foedera confirmen¬ 
tur. Sensus est quasi dicat : Non obstantibus bellis inimicorum 
tuorum, Dominus cum juramento promisit el statuit, te non 
solum fore regem, sed etiam sacerdotem magnum, et sacrifica¬ 
turum in aeternum per tuos ministros , secundum purissimum 
ordinem et ritum Melchisedech. 

Non poenitebit eum : id est, non mutabit sententiam sicut in 
constituendo sacerdotio Aaronico, cui antiquato sacerdotium 
evangelicum substituit. Poenitere Deum dicitur per metapho¬ 
ram, desumptam ex hominibus, qui consilium mutant ubi eos 
facti poenilet. 

Tu cs sacerdos in ceternum... id est: Tu es constitutus media¬ 
tor sacer ad placandam et honorandam digne majestatem meam; 
tu is es, per quem perpetuo reconciliabor, quantumvis iratus 
humano generi; tu semper acceptabilem hostiam corporis tui 
mihi offeres, per te ipsum in coelo, et per ministros iu terra, sub 
panis et vini specie, secundum similitudinem Melchisedech , 
hujus incruentse oblationis figuram exhibentis. — Sic Christi 
sacerdotium efficax in perpetuum fore ad Deum nobis placan¬ 
dum, cum juramento promittitur. 

Secuit dum ordinem Melchisedech : id est, secundum morem , 
ritum et similitudinem ac figuram Melchisedech ; prout ipse 

(1) Vide supra, notam ad textum et paraphrasim, pag. 300. 

interpretatur Apostolus, Hebr. VII, 15. Scribit enim : Secundum 
similitudinem Melchisedech , /ara , hebraice (hal 

debhathi), secundum rationem Melchisedech ; seu secundum ea 
quae pertinent ad Melchisedech. — Opponitur autem ratio 
sacerdotalis, seu ordo Melchisedech , ordini Aaron ; ut iterum 
Apostolus ostendit, dicens : Si consummatio per sacerdotium 
levilicum erat... quid adhuc necessarium fuit , secundum ordinem 
Melchisedech alium surgere sacerdotem , et non secundum ordinem 
Aaron dici? Hebr. Vll, 11. 

Jam vero, distinguitur ordo Melchisedech ab ordine Aaro- 
nico in multis. 1° Melchisedech , prout in Scriptura lanquam 
typus exhibetur, alteri non successit nec habuit successorem ; ci 

ideo dicitur sine patre , sine matre , sine genealogia , neque ini - 
tium dierum , neque finem vitee liabens (Hebr. VII, 5) ; in sacer- ^ 
dotio vero Aaronis , fuit successio. — 2° Melchisedech erat^f* 
sacerdos et rex ; Aaron tantum sacerdos. — 5° Melchisedech 
obtulit panem et vinum; Aaron oves et boves. — 4° Melchi- 
sedech erat sacerdos universalis, non unius geniis tantum ; 

Aaron duntaxat Hebraeorum. — 5° Melchisedech non indigebat 
tabernaculo vel templo ad sacrificandum ; Aaron eo egebat, et 
ideo apud Hebraeos cessavit sacrificium , quia eversum est 
templum. Cf. Hebr. VII. 

Christus itaque, sacerdos secundum ordinem Melchisedech , 
varias propietates in illo typo adumbratas, in se verissime 
possidet. 

6. Dominus a dextris tuis : confregit in die irce suce 
reges. 

7. Judicabit in nationibus , implebit yrninas : conquas¬ 
sabit capita in terra multorum . 

Tertia pars : de Christi judicio , exercendo tum in saeculo 
praesenti, tum in futuro. f** ^ ~ 

Dominus a dextris tuis , confregit in die irce suce reges. — 

Hic, ut probabilius exponunt doclores , psalmista convertit 
sermonem ad Deum Patrem, quasi dicat: Quod jurasti , 
o Pater, fiet. Christus Dominus, a te sacerdos constitutus in 
aeternum, nulla regum reluctantia in munere sacerdotali impe¬ 
dietur ; sed sedens a dextris tuis , adversarios omnes devin¬ 
cet et confringet, in die irce suw : i. e. in die quo irascetur 
inimicis suis, regibus terne. — Quae dies est quodlibet oppor¬ 
tunum momentum percutiendi persecutores , qui usque ad 
diem judicii adversus Ecclesiam , Christique religionem ac 
sacerdotium insurgent. 

7. Judicabit in nationibus , implebit ruinas... Dixit propheta 
quid Rex sacerdotalis facturus sit adversus hostes suos poten- 

tissimos nempe, reges terrae, in praesenti saeculo ; addit 
jam quid sit facturus in die novissimo adversus inimicos suos 
omnes. 

Judicabit , inquit , in nationibus : id est , judicium exer¬ 
cebit in nationibus , erga nationes omnes ; et, condemnatis 
impiis, implebit ruinas : id est, slrages multiplicabit , ruinas 
ingentes faciet ; — vel melius : complementum ruinae impio¬ 
rum, antea tantummodo inchoatae, lunc perficiet ; — et hoc 
modo conquassabit capita in terra multorum : id est, con¬ 
fringet humiliando erecta capita superborum, qui multi sunt 
in terra. 

S. Augustinus ista exponit de tempore praesenti , et in 
bonam partem : ita ut implere ruinas, sit instaurare quod ceci¬ 
dit ; conquassare capita , sit humiliare ad salutem per contri¬ 
tionem : quae pia est et utilis expositio , ait Bellarminus , sed 
mystica, non litteralis. 

8. De torrente in via bibet: propterea exaltabit caput. 

Quarta pars , de Christi passione. — His verbis : De torrente 
in via bibet... causam meritoriam indicat tantae Christi poten¬ 
tiae et majestatis, quasi diceret : In mortali vita mullarum 
aerumnarum et humiliationum erit particeps ; propterea exal¬ 
tabitur, et in coelum ascendens glorificabitur. — Hunc locum 
sic etiam interpretari videtur Apostolus, scribens : Humiliavit 
semetipsum factus obediens usque ad mortem , mortem autem 
crucis ; propter quod et Deus exaltavit illum. Phil. II, 9. 

Torrens (i) symbolum est calamitatum humanarum , quae 
impetu magno ac strepitu ruunt, et mox cessant, ne vestigio 
quidem sui relicto. — Via est curriculum et transitus vitae ter¬ 
restris. — Potus est participatio : unde bibere calicem in ore 
ipsius Christi (Joan. XVIII, 11), est subire passionis tormenta. 
— Exaltare caput , est glorificari. Per antithesim ponitur ex 
una parte exaltatum caput humiliati , et ex altera , depressio 
capitum superborum. Sicut enim conquassantur et conte¬ 
runtur capita erecta superborum ; ita exaltatur humiliatum 
caput Christi. 

Quod autem dicitur bibere , non de calice , sed de torrente , 
innuit, tum abundantiam dolorum , tum profunditatem humi¬ 
liationum , in quas velut immergetur Salvator ; prout alibi 
dicit: Intraverunt aqua 1 usque ad animam meam ; infixus sum 
in limo profundi, et non est substantia ; veni in altitudinem 


(1) Non improbabile tamen est, in hoc versiculo respici metaphoram via¬ 
toris vel bellatoris, qui sitim suam in itinere restinguit ex aqua torrentis ; 
et propterea refoeillatus caput iterum sursum extollit. 

maris , el tempestas tlimersii me (P$. LXVIII). — Hujus ilaque 
merito humiliationis tam profundae, pro gloria Patris el salute 
generis humani sponte susceptae, exaltatus est, gloria et honore 
coronatus, et constitutus Judex vivorum et mortuorum. 


Sensus liturgicus. 

Psalmus Dixit recitatur ad vesperas diebus Dominicis , et in 
omnibus festis sive Christi sive Sanctorum. 

Vesperae sunt pars Horarum quae pertinet ad finem diei, 
ideoque finem mundi repraesentat. Quapropter Ecclesia in 
orationibus Vesperarum finem intuetur, sive totius mundi, sive 
singulorum hominum. Nimirum respicit, tum consummationem 
saeculi et ultimum judicium, tum mortem cujusque fidelium 
aeternaque justorum praemia. — Porro secundum Mysterium 
quod celebratur, vel Sanctum qui colitur , respectum suum 
Ecclesia convenienter variat, dirigendo ad Christum, vel inflec¬ 
tendo ad Sanctos ; prout antiphonis suis indicare solet. 

In psalmo Dixit, spectat Christum praesertim ut Judicem , 
sedentem nempe a dextris Dei Patris, unde venturus est cum 
gloria judicare vivos et mortuos ; tunc ipse cum omnibus humi¬ 
libus, qui secum de torrente in vita biberunt, glorificabitur et 
exaltabit caput. — Sensus itaque juxta Ecclesiae mentem vide¬ 
tur sequenti modo explicari posse. 

Dixit Dominus Domino meo : Sede a dextris meis — Beati 
oculi qui vident quae nos videmus : Christum, Filium hominis , 
sedentem a dextris Dei ! 

Quod propheta tot retro saeculis praedixit, illud nos specta¬ 
mus, nos possidemus : nam videntibus discipulis, assumptus est 
Jesus in coelum , et sedet a dextris Dei (Mare.XVI, 19). Et paulo 
post, intendens in coelum Stephanus, vidit gloriam Dei , et ait : 
Ecce video coelos apertos , et Filium hominis stantem a dextris Dei . 
Act. VII, 55. 

Sedet a dextris Dei Christus Rex noster, et Caput cujus 
membra sumus : quanta gloria nobis, quanta protectio, quanta 
consolatio, quanta fiduciae causa ! 

Sedet a dextris Dei Deminus noster, illic nos exspectans: 
quo enim praecessit caput, illuc membra sequentur. Igitur , 
inquit Apostolus, si consurrexistis cum Christo , qua? sursum 
sunt quaerite , ubi Christus est in dextera Dei sedens. Coi. III, 1. 

Donec ponam inimicos tuos scabellum pedum tuorum... Ini¬ 
mici Christi omnes, divina manu ponuntur scabellum pedum 
ejus. Quotquot ergo inimici Christi existunt, necesse est ut 
vincantur el subdantur ei. Qui quidem inimici sunt plurimi , 
nempe omnes persecutores Ecclesiae, omnes peccatores, omnes 

f externi vel interni hostes animarum. Hi omnes domandi sunt 

Christi pedibus subjiciendi : sive volentes, sive nolentes ; 
,^sive misericordia Dei ac gratia, sive justitia ejus devicti.... 

Virgam virtutis tum emiitei Dominus ex Sion... Virga regalis, 

. sceptrum polentia3 Christo exoritur divinitus ex Sion terrestri, 

zet ex Sion coelesti : hinc enim mrJws ex alto , inde lignum crucis 
i^VHP™divit. 

Emittet Dominus... Non igitur ab hominibus Christus consti¬ 
tuitur Rex ; sed ab ipso Deo Patre altissimo ; nec, sicut regna 
terrena, armis et viribus fundatur imperium ejus ; sed virtute 
ex alto, patientia et cruce. Regnavit a ligno Deus( Hymn. Vexilla 
Regis; Ps. XCV, 9.) 

Illo, nec alio sceptro dominatur in medio inimicorum suorum, 
per Ecclesiam militantem, per fideles suos, qui bonum certamen 
certando ad coronam justitiae contendunt. 

Tecum principium... In Christo principium est et principatus 
omnis : ipse est alpha et omega, omnia ab ipso fluunt, et ad 
ipsum vicissim tanquam ad terminum atque caput suum ten¬ 
dunt. — Ipsi soli principatus et potestas ; nec alia ulla potestas 
invenitur, nisi quae ab ipso dimanet et ab ipso dependeat. Illa 
quidem Christi suprema potestas exercetur in hoc saeculo, sed 
velut latenter ; in die autem virtutis ejus apparebit in splendo¬ 
ribus sanctorum. Sicut enim ipse Sanctos suos splendore suo 
exornat ; ita vicissim Sanctorum suorum splendenti multitu¬ 
dine, velut corona viventi atque immortali, Rex Sanctorum 
ornabitur. 

Ex utero ante luciferum genui te. Christus est Filius Dei uni¬ 
genitus, ex Patre natus ante omnia saecula, consubstantialis 
Patri : en principium, en fons divinus et ineffabilis principatus 
et gloriae Christi. — Discipuli autem ejus similiter sunt filii 
Dei, etsi adoptivi, qui non ex sanguinibus, neque ex voluntate 
carnis, neque ex-voluntate viri, sed ex Deo nati sunt. En princi¬ 
pium et origo divina omnis magnitudinis nostrae, quae in die 
virtutis manifesta fiet. 

Tu es sacerdos in aeternum... Christus sacerdos est perfectus, 
secundum ordinem Melchisedech : ejusque sacerdotium fore 
in perpetuum efficax ad Deum nobis placandum, cum jura¬ 
mento promittitur : ut nos in ejus hostia placabili confidamus ; 
ut hostiam hanc mundam et immaculatam, quae ab ortu solis 
usque ad occasum Deo altissimo offertur, digne aestimemus ; 
et ipsum divinum Melchisedech cum hostia sua, in altari nostro 
visibili invisibiliter adslantem oculo fidei videamus. 

Dominus a dextris tuis... Sedens itaque ad dexteram Dei 
Patris omnipotentis, Rex ille et Sacerdos noster gratias et 
benedictiones effundit in omnes, qui, credendo sicut Abraham, 

benedictiones hujus veri Melchisedech accipere volunt. At 
quicumque credere detrectant, ejusque iram justissimam exci¬ 
tant, quantumvis potentes sint, ipsique imprimis reges ac 
magnates mundi, ejus maledictiones experientur : Confringet in 
die irw suce reges : 

Quis ergo justitiam misericordiae, et maledictionem bene¬ 
dictionibus ejus anteponat ? Quis non observet sanctissimam 
legem ejus ? 

Judicabit in nationibus... Omnes stabimus ante tribunal 
Christi, ut recipiamus unusquisque secundum opera nostra : 
qui bona egerimus, vitam aeternam ; qui vero mala, ruinam, 
aeternam : Implebit ruinas.... Humiliabit superbos, exaltabit 
secum humiles in gloria. 

Illos, inquam , humiles participes faciet gloriae suae, qui 
participes facti fuerint passionis suae ; et secum bibere de 
torrente non fastidiverint : De torrente in via bibet ; propter ea 
exaltabit caput. 


PSALMUS CX. 

Confitebor... in consilio justorum. 


1. Confitebor tibi , Do¬ 
mine, in toto corde meo : 
in consilio justorum et con¬ 
gregatione. 

2. Magna opera Domini : 
exquisita in omnes volunta¬ 
tes ejus. 

8. Confessio et magnifi¬ 
centia opus ejus : et justitia 
ejus manet in saeculum sae¬ 
culi. 

4. Memoriam fecit mira¬ 
bilium suorum , misericors 
et miserator Dominus 
escam dedit timentibus se. 

5. Memor erit in saeculum 
testamenti sui : virtutem 
operum suorum annuntiabit 
populo suo : 

6. Ut det illis haereditatem 
gentium : opera manuum 
ejus veritas et judicium. 


1. Laudabo te, Domine, in toto 
corde meo : in justorum coetu et 
congregatione. 


2. Dicam : Magna opera Domini : 
mire comparata sunt ad explendas 
omnes voluntates ejus. 

3. Laudabilis et magnificanda est 
omnis operatio ejus : manifestatque 
justitiam ejus, que eterna est et 
indeficiens. 

4. Memoriam, seu monumentum 
fecit omnium mirabilium suorum : 
vere misericors et miserator Domi¬ 
nus escam dedit cultoribus suis. 

5. Ipse profecto memor erit in 
seeulum foederis sui ; ideoque mira 
potentie opera patrabit pro populo 
suo. 

6. Ut det illis promissam here¬ 
ditatem gentium. Que quidem opera 
simul erunt veritas promissionum 
et justitia vindicativa. 

7. Fidelia omnia mandata 
ejus, confirmata in saeculum 
saeculi : facta in veritate et 
aequitate. 

8. Redemptionem misit 
populo suo : mandavit in 
aeternum testamentum suum. 

9. Sanctum et terribile 
nomen ejus : initium sapien¬ 
tiae timor Domini. 

10. Intellectus bonus om¬ 
nibus facientibus eum : lau¬ 
datio ejus manet in saeculum 
saeculi. 


7. Fidelia suat ac siae dece¬ 
ptione omnia praecepta legis ejus ; 
stabilita in aeternum et indispen- 
sabilia, quippe quae constant pura 
rectitudine et justitia. 

8. His praeceptis atque hac lege 
promissum Redemptorem misit 
populo suo, qui condidit in perpe¬ 
tuum Foedus suum novum. 

9. Sanctum nomen ejus , et ter¬ 
ribile adversus peccatum : itaque 
initium sapientiae est timor Domini 
et fuga peccati. 

10. Intellectus sanus inest colen¬ 
tibus illum timorem Domini : qui 
Dominus laudabilis est in aeternum. 


Explicalio. 

Argumentum. — Psalmus Confitebor hymnus est, quo pro¬ 
pheta laudibus celebrat opera et praecepta Dei : opera quidem 
ea potissimum , qtise in gratiam Israelis patravit ; praecepta 
vero, quae eidem populo servanda tradidit. 

Sub hoc autem allegorico cortice , celebrantur spiritualia 
opera gratiae, pro novo Testamento patrata. 

I. Laudandus est Deus propter opera sua. 

II. Laudandus similiter propter prrecepta sua. 

1. Confitebor tibi, Domine, in toto corde meo : in 
consilio justorum et congregatione. 

Annuntiat propheta, se velle digne et solemniler Deum lau¬ 
dare. Confitebor , inquit, tibi , Domine , in toto corde meo : id 
est, laudabo te, laudare te volo quam ferventissime, o Deus : 
idque non modo privalim et in occulto ; verum etiam palam 
ac publice : ln consilio justorum et congregatione , i. e. in ec¬ 
clesia et conventu colentium te. — Justi vocantur filii Israel, 
et sensu alliore , Christi fideles ; non quod omnes et singuli 
justi sint ac recti ; sed quod tales esse debeant. — Praemisso 
hoc prseambulo, laudare incipit opera Dei. 

2. Magna opera Domini : exquisita in omnes volun¬ 
tates ejus. 

3. Confessio et magnificentia opus ejus : et justitia 
ejus manet in soeculum soeculi. 




PSALMI SELECTI. — PS. CX. 


311 


Imprimis generatim magna proclamat opera Domini. Sunt 
autem opera Dei duplicis generis : alia creationis, et alia pro¬ 
videntiae, qualia in favorem populi Israel atque populi Chris¬ 
tiani patravit. Hic intelligi videntur opera creationis , quae 
omnia , etsi quaedam ex illis exigua apparent , praedicantur 
magna. 

Exquisita in omnes voluntates ejus : id est, vel 1° mire per¬ 
fecta secundum omnem voluntatem ac beneplacitum ejus ; 
— vel, 2° sic mire comparata, ut in iis operibus seu creaturis, 
etiam libere agentibus , impleatur omnis voluntas omneque 
consilium ejus ; secundum illud : Quoniam omnia serviunt libi. 

K cxvni. 

5. Confessio et magnificentia opus ejus.... Transit ab operi¬ 
bus creationis ad opus gubernationis ac providentiae : quam 
speciatim considerat respectu populi Israel. Hujusmodi opus 
seu operatio dicitur confessio et magnificentia , i. e. confessionis 
seu laudis materia, argumentum; id nimirum quod maxime est 
confitendum et magnificandum. 

Et justitia ejus... Id quoque pertinet ad opus Dei, quod ei 
inest, non lanium confessio et magnificentia , sed etiam justitia. 
Intelligenda est justitia late sumpta , quae omnem virtutem et 
sanctitatem complectitur : illa sanctitas ac bonitas, qua Deus 
sanctus est, sancte agit, et sanctos facit. — Manet in saeculum 
saeculi : periphrasis aeternitatis, significans justitiam Dei esse 
indefectibilem , et semper ac necessario in omnibus ejus operi¬ 
bus inveniri. 

4 . Memoriam fecit mirabilium suorum misericors et 
miserator Dominus : escam dedit timentibus se. 

5 . Memor erit in sceculum testamenti sui : virtutem 
operum suorum annuntiabit populo suo ; 

6 . Ut det illis hceriditatem gentium : opera manuum 
ejus veritas et judicium. 

Recolit in particulari magnifica opera in favorem Israelis a 
Deo praestita. Memoriam , inquit, fecit mirabilium suorum... 

Interpretatio hic datur duplex : l°Tam mirabilia fuere opera 
misericordiae ejus, ut eorum memoria permaneat indelebilis. 

2° Melius : monumentum fecit, quo omnium mirabilium suo¬ 
rum memoriam servari voluit : nimirum , repositum in arca 
foederis manna, quo nutrivit populum suum. — Innumera Dei 
beneficia ad quae alludit psalmista, summatim omnia sub oculis 
ponit, ostendendo urnam illam manna plenam , antiquitus ser¬ 
vatam Dei jussu, in memoriam miraculorum quae patraverat in 
deserto. Iste est , ait Aaroni Moyses, sermo , quem praecepit 

Dominus : Sume vas unum et mille ibi manna , quantum potest 
capere gomor... et cusi odiatur in futuras retro generationes ; ut 
noverint panem, quo alui vos in solitudine, quando educti estis de 
terra Mggpti... Fosuitque illud Aaron in tabernaculo reservan-. 
dum (Exod. XVI, 52). —In qua (Arca testamenti) urna aurea 
habens manna (Hebr. IX , 4). — Manna vero illud figura fuit 
sacramenti Eucharistiae, quod datum est populo christiano in 
cibum spiritalem , et in memoriam mirabilium , quae operatus 
est Christus in terris. 

Misericors et miserator Dominus. Palerna scilicet misericordia 
ac bonitate motus, pluit manna de coelo, et escam dedit timenti¬ 
bus, id est, colentibus se , nempe filiis Israel. 

5. Memor erit in saeculum testamenti sui... Duplici modo haec 
cum praecedentibus connecti possunt : 1° Tanto bonitatis suae 
pignore relicto, procul dubio memor erit pacti , quo promisit 
benedictionem fidelibus servis suis. — Vel , 2° melius : Sicut 
voluit populum suum esse memorem beneficiorum suorum, ita 
ipse memor erit testamenti sui : id est , continua protectione 
ostendet, se memorem esse foederis et promissorum suorum ; 
ideoque per miracula mulla introducet populum suum in terram 
Palaestinae, quam gentiles Chananaei tanquam propriam haere- 
dilatem et possessionem obtinebant : Memor... testamenti sui , 
virtutem operum suorum annuntiabit populo suo , ut det illis 
haeredilatem gentium.. 

6. Opera manuum ejus veritas et judicium. Sensus est : 
Operationes Dei omnes, specialim vero respectu Israel, sunt 
veritas : i. e. fidelis adimpletio promissorum ; et judicium , id 
est, punitio peccati et renumeratio virtutis. 

7. Fidelia omnia mandata ejus , confirmata in soecidum 
soeculi : facta in veritate et cequitate.' 

8. Redemptionem misit popido sao : mandavit in ceter- 
num testamentum suum. 

Incipit pars altera psalmi , laus mandalorum Dei. — Haec 
autem ita psalmista canit, ut simul eorum urgeat observationem. 
Etenim mandatorum praestantiam laudat , triplicem eorum 
excellentiam indicando. Mandata ejus , inquit , sunt 1° fidelia : 
id est, neminem decipient. Sunt autem fidelia omnia Dei man¬ 
data, scilicet tam naturalia quam caeremonialia : omnia promis¬ 
sionem vitae aeternae continent, quae fidelissime implebitur. — 
2° Confirmata in sccculum sceculi : id est , firmissime sunt con¬ 
stituta, nec ullo tempore violari possunt. — 3° Facta in veri¬ 
tate et (equitate : id est , sunt ipsa expressio rectitudinis ac 
justitiae ; quod quidem de praeceptis legis naturalis praecipue 

intelligendum est. Haec est lex Domini sanctissima, quam dedil 
populo suo : tiliis, inquam, Israel, quos liberatos de /Egypto , 
fecit populum vere suum, quem ipsemet ut Rex propria lege 
gubernare voluit. — Hoc autem verius dicitur de Israel novo , 
seu de populo Christiano, cui dedil legem praeslantiorem per 
ipsum Redemptorem Christum, quem Deus simul ut Redemp¬ 
torem, ut Legislatorem, et ut Regem misit populo suo. 

8. Redemptionem misit populo suo... 1° Redemptionem misit 
Israeli ex dEgypto per Moysen ; — 2° melius , sensu altiore, 
redemptionem ex servitute diaboli, antiqua lege promissam , 
misit mundo universo per Christum ; de qua Zacliarias , pater 
Praecursoris : Benedictus Dominus Deus Israel , quia visitavit et 
fecit redemptionem plebis suce (Luc. I, 68). — Ad hunc porra 
Redemptorem, Christum, referuntur sequentia. 

Mandavit in ceternum testamentum 'suum : id est, missa nobis 
redemptione per Christum, condidit, sanxitque suum foedus 
de gratia et liberatione in perpetuum. Nam promissa, prae¬ 
cepta, et sacramenta, quae novum Testamentum constituunt, 
sunt perpetua et irrevocabilia , usque ad consummationem 
saeculi. 

9 . Sanctum et terribile nomen ejus : initium sapientice 
timor Domini. 

10 . Intellectus bonus omnibus facientibus eum : lau¬ 
datio ejus manet in sceculum soeculi. 

Haec sunt velut explicatio praclica illius quod laudavit 
Testamenti aeterni, a Redemptore conditi. — Sanctum, inquit, 
et terribile nomen ejus ; nimirum sanctus, et terribilis est ille 
qui condidit Testamentum suum : sanctus quia diligit timorem 
Domini otnnemque justitiam; terribilis , quia severe puniet 
transgressores : adeoque timendus est, timenda ira ejus, timen¬ 
dum peccatum. 

Quapropter initium sapientia 1 timor Domini : hoc est , qui 
timent Dominum , quique sancio isto timore moventur ad 
fugienda peccata, ad observandam legem et operanda bona, 
illi ingrediuntur viam vera? sapientia3. 

10. Intellectus bonus omnibus facientibus eum id est, vel 
1° inlelligentia harum veritatum bona est ac salutaris iis qui 
eam praclice sequuntur ; — vel 2° inlelligentia sana, qu?e ad 
sapientiam pertinet, inest omnibus ex timore Domini operan¬ 
tibus : illis nempe, qui vere et constanter Dominum liment, 
ejusque legem servant. 

Quod additur : Laudatio ejus manet in sceculum swculi^ non 
refertur ad intellectum eorum qui timent Dominum ; sed, juxta 

proprietatem vocis hebraicae (tehilla), ad ipsum Dominum ; 
sensusque est : Dominus est perpetuo laudabilis ; ejus laus 
celebrabitur in aeternum. Conclusio itaque ista velul species est 
doxologiae. 

Sensus liturgicus. 

In Psalmo Confitebor Ecclesia, Spiritus , sancti lumine illus¬ 
trata, universa Dei opera spectat tanquam ordinata et tendentia 
ad hunc finem, ut electi luereditalem aeternam obtineant cum 
Christo et per Christum Redemptorem , in patria coelesti ; 
ibique fiant velut corona gloriae Deo in saeculum saeculi : 
Laudatio ejus manet in saeculum saeculi. 

Confitebor , inquit, tibi Domine , et unanimi voce fidelium 
tuorum, laudes tibi per orbem terrarum et gratiarum actiones 
perpetuas reddam. 

Magna enim sunt opera Domini : omnia, in ordine praesertim 
gratiae, mire ordinavit ut impleatur sanctissima ejus voluntas, 
quae est sanctificatio et aeterna glorificatio creaturarum ejus, 
ad imaginem ipsius conditarum. 

Confessio el magnificentia opus ejus.... Misericordia Dei erga 
hominem lapsum, promissus Redemptor, ejusque adventus per 
vetus Testamentum praeparatus, et demum novi Testamenti 
per ipsum Redemptorem constitutio : quam magnifica, quam 
justa et sancta, quamque laude digna conspiciuntur ! 

At vero mirabilius est illud monumentum vivum omnium 
mirabilium suorum , Eucharistia? mysterium, quod simul ut 
sanctionem novi Testamenti, ineffabili misericordia constituit 
Dominus, dicens : Hoc est corpus meum... hic calix novum tes¬ 
tamentum est in meo sanguine : hoc facite in meam commemo¬ 
rationem . 

Vere misericors et miserator Dominus , escam dedit timentibus 
se, animabus scilicet puris et diligentibus se. 

Testamenti sui ita constituti atque sanciti memor erit ; et 
relicto nobis tali ac tanto pignore, promissionem suam de vita 
aeterna, continuo miraculo implebit : Virtutem operum suorum 
annuntiabit , notam ac manifestam faciet populo suo , ut det 
Ecclesiae suae imperium orbis terrarum, victoriam de universis 
hostibus suis, et patriam ac haereditalem aeternam. — In his 
omnibus operibus ejus effulgebit veritas et judicium : veritas 
promissionum erga bonos ; judicium vindicativum erga malos. 

Nota. — Illa virtus operum suorum , quam Deus ostendet ser¬ 
vis suis, non tantum refertur ad singulare auxilium, Ecclesia* 
ac fidelibus concedendum ; sed etiam ad ipsam Ecclesiae con¬ 
stitutionem, sacramenta, gratiam, Incarnationem, aliaque mys¬ 
teria : quae revelabit fidelibus, et quidem eo clarius, quo verius 

erunt populus ipsius, quoque intimius cum ipso conjuncti per 
Eucharisticum alimentum. Annuntiabit populo suo... — Omnia , 
inquit, quacumque audivi a Patre meo , nota feci vobis. Joan. 
XV, 15. 

Fidelia omnia mandata ejus... Ut illa bona assequamur, 
necessaria est observatio legis evangelicae, omniumque manda¬ 
torum Christi ; quae servanda sunt eo studiosius, quod fidelia 
sunt, immutabilia et sanctissima. 

Etenim Redemptorem misit Dominus ipsum Filium suum 
unigenitum, Jesum Christum, aeternam Sapientiam, qui san¬ 
ctissimis mandatis constituit pactum cum populo suo, dicens : 
Qui crediderit et baptizalus fuerit ., salvus erit ; qui vero non cre¬ 
diderit , condemnabitur. Mare. XVI, 16. 

Sanctum ergo et terribile nomen ejus, salvans bonos, damnans 
malos: sanctificans volentes , eos vero qui sanctificationem 
noluerint, perdens in gehenna. 

Quare initium sapientias timor Domini ; et observatio legis 
Christianae vera prudentia atque intelligentia est : hac enim 
sequitur homo ipsam Sapientiam incarnatam, quae est via, et 
veritas, et vita. — Cui laudes aeternae : Laudatio ejus manet in 
sceculum saxuli. 


PSALMUS CXl. 

Beatus vir qui timet Dominum. 


1. Beatus vir qui timet 
Dominum : in mandatis ejus 
volet nimis. 

2. Potens in terra erit se¬ 
men ejus : generatio recto¬ 
rum benedicetur. 

3. Gloria et divitiae in 
domo ejus : et justitia ejus 
manet in saeculum saeculi. 

4. Exortum est in tene¬ 
bris lumen rectis : miseri¬ 
cors, et miserator et justus. 

5. Jucundus homo qui 
miseretur et commodat , 
disponet sermones suos in 
judicio : quia in aeternum 
non commovebitur. 


1. Beatus vir qui timet Dominum, 
et in mandatis ejus delectatur peni¬ 
tus. 

2. Florebit in terra posteritas 
ejus ; nam soboles justorum bene¬ 
dicetur. 

3. Gloria et divitise in domo ejus 
abundabunt ; simulque justitia ejus 
thesaurus ipsi est, mternummanens. 

4. In tenebris adversitatis exor¬ 
tum est lumen hominibus rectis : 
nempe ipse Deus misericors et mise¬ 
rator et justus. 

5. Jucunde habebit homo qui 
miseretur et commodat egenis, qui¬ 
que disponit sermones suos in matu¬ 
ritate judicii et cliaritate : stabilis 
idem erit, et in ceternum non com¬ 
movebitur. 

6. In memoria aeterna erit 
justus : ab auditione mala 
non timebit. 

7. Paratum cor ejus spe¬ 
rare in Domino, confirmatum 
est cor ejus : non commove¬ 
bitur donec despiciat inimicos 
suos. 

8. Dispersit, dedit pau¬ 
peribus : justitia ejus manet 
in saeculum saeculi , cornu 
ejus exaltabitur in gloria. 

9. Peccator videbit et 
irascetur, dentibus suis fre¬ 
met et tabescet: desiderium 
peccatorum peribit. 


6. In memoria ceterna erit justus : 
ab auditione mala, id est, a verbo 
malo timendum non habebit. 

7. Paratum semper cor ejus spe¬ 
rare in Domino, ideo in omni casu 
firmum erit cor ejus ; nec commo¬ 
vebitur ipse donec videat prostratos 
inimicos suos. 

8. Dispersit divitias suas dedit- 
que pauperibus : quee justitia ejus 
permanet in sjeculum steculi , repo¬ 
sita tanquam thesaurus in coelo, 
ubi cornu ejus seu potentia exal¬ 
tabitur in gloria. 

9. Peccator videbit hanc justi 
felicitatem , et invidus irascetur , 
dentibusque suis fremet et tabe¬ 
scet ; sed vanum istud desiderium 
peccatorum peribit. 


Explicatio. 

Argumentum. — Psalmista celebrat felicitatem justi, enu¬ 
merando bona ipsi obventura , praecipue temporalia , quae 
imago sunt ac velut umbra bonorum spiritualium ipsi pro¬ 
missorum. 

Sensu accommodato, psalmus iste est vox Ecclesiae, beati- 
tudinem quam Christus attulit, praedicantis. 

I. Felicitas justi ob pietatem erga Deum. 

II. Felicitas justi ob charitatem erga proximum . 

III. Infelicitas peccatoris. 

1. Beatus vir qui timet Dominum : in mandatis ejus 
volet nimis. 

2. Potens in terra erit semen ejus : generatio recto¬ 
rum benedicetur. 

3. Gloria et divitice in domo ejus : et justitia ejus 
manet in soecidum soecidi. 

4. Exortum est in tenebris lumen rectis : misericors 
et miserator et justus. 

Prima pars: asseritur , justum ac timentem Deum fore feli¬ 
cem omnibus bonis animi, corporis, fortuna 1 , gratiae et gloriae. 
— Ista enim cuncta probitatis praemia singillatim recensen- 

(ur : 1° soboles, 2° gloria et divitiae , 5° justitia permanens, 
4° lumen in tenebris. 

Beatus , inquit, vir qui timet Dominum : (et qui) in mandatis 
ejus volet nimis : id est, qui Deum ex animo colit, eique 
obedit, ita ut in lege ejus plane delectetur sibique complaceat. 
— Vir justus dicitur in genere et universim ; implicite tamen 
et sensu altiore , spectatur in particulari Christus ejusque 
asseclae singuli. 

2. Potens in terra erit semen ejus : generatio rectorum bene¬ 
dicetur. Sensus est, vel 1° soboles justorum benedictione Dei 
prosperabitur ; — vel 2° ut Genebrardus exponit, sumendo 
generationem pro saeculo , celate : saeculum justorum fortuna¬ 
bitur et felix erit, quia benedictio qua justi cumulabuntur , 
in eorum coaevos redundabit. Quae tamen expositio minus 
probabilis. 

5. Gloria et divitiae in domo ejus : —justitia ejus manet in 
saeculum saeculi : id est, probitas ejus aliud divitiarum genus 
continet, quod immortale est. — Hic justitia sumitur pro 
pietate erga Deum ejusdemque pietatis mercede aeterna ; 
infra, versiculo penuliimo, accipietur pro beneficentia erga 
proximos, ejusdemque beneficentiae fructu similiter aeterno ; 
initio psalmi praecedentis , eadem locutio respectu Dei signi¬ 
ficat sanctitatem divinam , qua Deus semper agit , quaque 
operationes ejus essentialiter sanctae sunt: Justitia ejus manet 
in saeculum saeculi. 

4. Exortum est in tenebris lumen rectis... id est, in rebus 
adversis , vel in perplexitatibus ac dubitationibus , exoritur 
justis lumen : nempe misericors et miserator et justus Deus, 
qui has tenebras dissipat (l). — Illa Dei epitheta, misericors et 
miserator, sic distinguunt aliqui, ut misericors respiciat essen¬ 
tiam, qua Deus in se misericordissimus est; miserator vero , 
effectus divinae misericordiae erga homines : ita ut miserator 
idem sit ac misericordiam exercens. 

5. Jucundus homo qui miseretur et commodat , dis - 
ponet sermones suos in judicio : quia in ceternum non 
commovebitur. 

Incipit secunda psalmi pars, de beatiludine justi benefici ; et 
sensus est quasi diceretur : Beatus qui miseretur pauperum, et 


(1) Expositio tradita, quae refert ad Deum attributiva 'misericors , mise¬ 
rator et justus, communis quidem est et Vulgatae versioni respondet ; 
probabiliter tamen, juxta hebraicam veritatem, illa eadem attributiva refe¬ 
renda sunt ad hominem rectum qui describitur ; hoc modo : Misericors et 
miserator et justus est homo rectus. 

indigentes adjuvat pecunia, verbo et consilio. — Etenim jucun¬ 
dus, idem est ac bonus, vel bene et jucunde habens, adeoque 
beatus. Juxta alios tamen, jucundus significat amabilis : nempe, 
amabilis est homo beneficus. 

Qui miseretur: id est, qui misericors est, sive ad condonan¬ 
das offensas, sive ad eleemosynas erogandas. — Et qui dispo¬ 
net sermones suos in judicio : id est, qui recte, cum prudentia 
ac maturitate dispensat et moderatur sermones ; ut nimirum 
neminem laedat, sed potius proximo bene consulat. 

Hujusmodi homo beneficus felix erit, quia multa bona ipsi 
obvenient , qualia sunt : 1° stabilitas, 2° memoria aeterna , 
5° securitas ab auditione mala, 4° firmitas et triumphus in 
adversis, 5° spiritus liberali tatis, qui et ipse est principium 
meriti ac praemii,aeterni. 

Quia in alternum non commovebitur : id est, nunquam ever¬ 
tetur e sua jucunda felicitate , nec dejicietur de constantia 
mentis, succumbendo tentationibus. Tempore enim adversa 
Deus ei aderit, saltem ut ei praestet animi constantiam et fidei 
firmitatem. 

6. In memoria oeterna erit justus: ab auditione mala 
non timebit. 

7. Paratum cor ejus sperare'in Domino, confirmatum 
est cor ejus : non commovebitur donec despiciat inimi¬ 
cos suos. 

8. Dispersit , dedit pauperibus : justitia ejus manet 
in soeculum soecidi ; cornu ejus exaltabitur in gloria. 

Exponere pergit bona viri benefici. In memoria , inquit , 
aeterna erit justus : id est, vir beneficus, eleemosynarius , erit 
in memoria aeterna et quidem gloriosa ; nec tantum apud homi¬ 
nes in terra, sed multo magis apud Deum et Angelos in coelo. 
Nomen ejus erit scriptum in libro vitae, nec unquam delebitur. 
Huic promissioni consonat quod alibi legitur : Et eleemosynas 
illius enarrabit omnis Ecclesia sanctorum. Eccli. XXXI, 11. 

Ab auditione mala non timebit : id est, 1° non terrebitur mala 
nuntio, seu rei adversae auditu ; praecipue auditu sententiae 
sinistrae in die judicii ; — 2° non terrebitur detractionibus et 
vituperationibus impiorum. 

7. Paralum cor ejus sperare in Domino , confirmatum est cor 
ejus : non commovebitur donec despiciat inimicos suos. — Sensus 
est : Cor ejus fiducia in Deo plenum, dispositum est ad speran¬ 
dum in omni eventu ; ideoque in rebus adversis sperabit; ac 
propterea firmiter consistet, suffultus manu Dei, donec de 
omnibus inimicis suis , sive visibiles sint , sive invisibiles , 
triumphet. 

8. Dispersit dedit pauperibus... id est, larga manu, et univer¬ 
saliter, ubicumque indigentia occurrit, eleemosynas distribuit, 
et velut semen sparsit in sinus pauperum...— H®c verba si in 
specie de Christo intelliganlur, cui apprime conveniunt : nomine 
pauperum designabunt, tum spirituali ter miseros et peccatores 
omnes ; tum peculiari quodam sensu pauperes spiritu , qui suis 
oculis pauperes sunt, suamque paupertatem agnoscunt. 

Justitia ejus manet in saeculum sceculi : id est, virtutis ejus 
meritum erit perpetuum ; — vel melius, restringendo justitiam 
ad eleemosynas : fructus eleemosynarum quas seminavit, erit 
®ternus, et fiet ei corona gloriae in coelis. Quare sequitur : 
Cornu ejus exaltabitur in gloria : id est, beatitudo ejus ad cul¬ 
men elevabitur in gloria aeterna. Haec enim interpretatio praefe¬ 
renda videtur huic alteri : Cornu ejus , id est, prosperitas , 
felicitas et potentia ejus, eleemosynis non minuetur, sed potius 
exaltabitur , augebitur in tempore praesenti. — Ulerque tamen 
sensus conjungi potest. 

9. Peccator videbit et irascetur , dentibus suis fremet 
et tabescet : desiderium peccatorum peribit. 

Tertia pars , miseria et ruina peccatoris. — Peccator , inquit, 
videbit... nempe felicitatem et gloriam justi, in utroque s®culo; 
et inde ira atque invidia exardescet : Et irascetur , dentibus suis 
fremet et tabescet. — At vero, frustra se torquebit : Desiderium 
peccatorum , quo nempe sibi cupiunt bona et magnitudinem, 
justis vero ruinam ; desiderium illud pessimum, ardentissimum 
et inexstinguibile peribit , decidetque inane, nihilque proderit 
ipsis peccatoribus, nihil nocebit justis. 

Ilaec tertia pars, et psalmi conclusio ostendit, impiis evenire 
contraria, felicitati justorum : continelque picturam vividissi¬ 
mam invidi® et miseri® peccatoris, oppositam beat® sorti ser¬ 
vorum Dei. 

Sensus liturgicus. 

Ecclesia in hoc psalmo, tum Christi, tum cujuslibet Christi 
discipuli finem spectat, in vera bealitudine situm ; atque in 
benedictione Dei , qua jam in hoc s®cu!o, at pr®sertim in 
futuro vir ille justus cumulabitur : impio interim delabente 
in finem quoque suum, nempe in interitum : Desiderium pecca¬ 
torum peribit. 

Porro beatitudo justi spectatur ad®quate, id est, quatenus 
continet bona omnia justo promissa, sive pro tempore, sive 
pro ®lernitale : Centuplum nunc in tempore hoc^et in sceculo 
futuro vitam aHernam. Matth. XIX, 29 ; Mare. X, 50. 

Diviti®, aliaque temporalia bona justis promissa, intelligun- 

lur tum proprie, tum metaphorice. 1° Sensu proprio, bona 
temporalia quie promittuntur, intelligenda sunt cum exceptione 
castigationis et crucis : quae, ulpote gloriae aeternae meritoria, 
longe melior est quam prosperitas quaevis temporalis : Beatus 
vir qui suffert tentaiionem... (Jac. I, 12.) — 2° Sensu metapho- 
rico, similia designant bona ordinis spiritualis : nempe bona 
gratiae in hoc saeculo, et bona gloriae in futuro. 

Vir qui limei Dominum dicitur quidem in genere et univer- 
sim ; implicite tamen spectatur in particulari Christus, singu- 
lique sancti ac justi, qui una cum Christo vere timent Dominum. 

Beatus ergo praedicatur, non ille qui longa et jucunda vita 
fruitur, mundanisque gaudiis abundat ; sed ille, et ille solus 
qui limet Dominum , toloque animo sese impendit obsequio 
Dei : In mandatis ejus volet nimis. 

Potens in terra erit semen ejus... tum semen filiorum secun¬ 
dum carnem, quos saepe numero ac virtute auget Deus ; tum 
semen filiorum secundum spiritum, quos justus vitae aeternae 
generat et alit; tum semen bonorum operum, quae fructificant 
permanenter, et Christi bonum odorem spargunt : atque ita 
generatio rectorum benedicetur. 

Gloria et divitice in domo ejus... Nempe in familia justi,— 
in ejus munere, — in ejus anima, — in Ecclesia, quae domus 
ejus est in terra ; — in ipso coelo, quie domus ejus futura est: 
gloria et divitiae, praesertim spirituales abundabunt, ex justitia 
ejus tanquam ex fonte perenni manantes. 

In tenebris , in caecitate, in nocte qualibet, exoritur ei lumen : 
nempe misericordia, gratia, fides , justitia Domini semper 
praesens et parata. Cum ipso, inquit Dominus, sum in tribula¬ 
tione (Ps. XC) ; quapropter nox ejus sicut dies illuminabitur. 
Ps. CXXXVI1I. 

Beatus autem beatitudine peculiariter amabili ac jucunda, 
beatitudine scilicet charitatis, est homo misericors et bene¬ 
ficus : qui corde, opere et verbis benignus est et suavis erga 
omnes ; speciosus ille apparet proe filiis hominum, diffusa gra¬ 
tia in labiis ejus (Ps. XL1V). Sua misericordia firmabitur in 
pace, et ab omni lapsu atque commotione noxia servabitur 
immunis : Quia in celernum non commovebitur. 

In memoria veterna erit , et eleemosynas ejus omnigenamque 
beneficentiam enarrabit omnis Ecclesia sanctorum. — A verbis 
hominum injustis aut amaris, et a tremendo verbo Dei in die 
judicii securus erit : Misericordes enim misericordiam conse- 
quentur. Matth. Y, 7. 

Hinc quoque spe firmatus in Domino, nullo hostium suorum, 
tum visibili, tum invisibili impetu labefactabitur ; sed inimicos 
suos omnes, sive auxilio gratia?, sive vi chai itatis sua?, sive 

ciba illum; si sitit , polum da illi : hoc enim faciens, carbones 
ignis congeres super caput ejus. Noli vinci a malo, sed vince in 
bono malum. Dom. XII, 20, 21. 

Dispersit , dedit pauperibus... En misericordise ac charilatis 
fructus specialis : effusa in pauperes liberalitas ; seu sensus 
ac veluti gustus eleemosynarum , quod singulare quoddam 
Dei donum est, gratia seminatrix gratiarum ac meritorum. 
Donum scilicet illud pretiosum Deus amicis suis concedit , 
ut bene utantur divitiis hujus mundi , utque intelligant , 
quanta sapientia sit , per eleemosynas transferre thesauros 
suos in coelum, ubi nec tinea demolitur , nec fures effodiunt et 
furantur (Malih. VI, 19). Haec enim justitia seu largitio, in 
manu Dei deposita manet, et tanquam «ternum gloriae pon¬ 
dus reddenda in coelis : Cornu ejus exaltabitur in gloria. 

Peccator videbit, et irascetur... Quam dissimilis ab hac feli¬ 
citate sors misera peccatorum ! Nulla hic spirat pietas, nulla 
beneficentia , aut aedificatio cujuspiam boni operis, nulla pax 
aut tranquillitas, nulla vera prosperitas ; sed spiritus invidiae 
ac destructionis, ira ac furor impotens, et omnigena ruina , 
quae praesertim apparebunt in die judicii : Desiderium pecca¬ 


torum peribit. 


PSALMUS CXII. 


Laudate pueri. 


1. Laudate, pueri, Domi¬ 
num : laudate nomen Do¬ 
mini. 


1. Laudate , o servi Domini 


Dominum : laudate nomen Domini. 


2. Sit nomen Domini be¬ 
nedictum , ex hoc nunc, et 
usque in saeculum. 


2. Dicite : Sit nomen Domini 
benedictum, nunc, et semper usque 
in sseculum. 


3. A solis ortu usque ad 
occasum , laudabile nomen 
Domini. 


3. Ab oriente usque ad occiden¬ 
tem, laudandum'est nomen Domini. 


4. Excelsus super omnes 
gentes Dominus : et super 
coelos gloria ejus. 


4. Excelsus est enim Dominus 
super omnes gentes ac reges ter¬ 
ree ; imo super coelorum principes 
gloria ejus. 


5. Quis sicut Dominus Deus 
noster , qui in excelsis habitat '\ 
Et tamen humiles respicere digna-, 
tur creaturas in coelo et in terra : 


5. Quis sicut Dominus 
Deus noster , qui in altis 
habitat : et humilia respicit 
in coelo et in terra ? 


noster 


II. — S. Scripturie. 


'21 

6. Suscitans a terra ino¬ 
pem : et de stercore erigens 
pauperem. 

7. Ut collocet eum cum 
principibus : cum principi¬ 
bus populi sui. 

8. Qui habitare facit ste¬ 
rilem in domo , matrem 
filiorum laetantem. 


6. Suscitans a terra jacentem 
inopem, et de squalore erigens pau¬ 
perem ; 

7. Ut collocet eum cum princi¬ 
pibus , cum principibus populi sui. 


8. Qui habitare facit sterilem in 
familia multa, efficiens eam matrem 
filiorum Uetantem. 


Explicatio. 

Argumentum. — Litterali ac immediato sensu , invitantur 
omnes justi, praesertim Israelitse , ad laudandum Deum : qui , 
cum sit altissimus , non dedignatur creaturas suas benigne 
respicere et beneficiis exaltare. 

Allegorice, invitantur omnes homines ut Christum laudent, 
qui de summo coelo in haec infima descendere dignatus est, ut 
hominem jacentem erigeret, et sterilem gentilitatem sibi in 
sponsam fecundam assumeret. 

I. Laudandus Dominus ab universo mundo . 

II. Laudandus , quia ipse altissimus humiles exaltat. 

1. Laudate,pueri. Dominum', laudate nomen Domini . 

2. Sit nomen Domini benedictum : ex hoc nunc et 
usque in sceculum . 

3. A solis ortu usque ad occasum , laudabile nomen 
Domini. 

Laudandum dicit Deum ab universo mundo : quae prima 
pars est psalmi. — Laudate , inquit, pueri... invitans pueros , id 
est servos Domini, ut laudent nomen ejus. Ponitur autem nomen 
Domini pro ipso Domino (i). Sunt tamen interpretes qui cen¬ 
sent, ideo frequenter poni colendum ac laudandum esse nomen 
Domini, quia clarius nobis affulget nomen Dei, quam ipse Deus : 
sicut melius cognoscimus attributa Dei , quam essentiam ejus. 
Nomen enim, vel nomina Dei , Deum nobis per aliquod ejus 
attributum exhibent : ideo dicitur, Omnipotens. Admirabilis... 
nomen ejus. 

2. Sit nomen Domini benedictum... Declarat quomodo servi 


(1) Cf. supra Ps. VIII, 1 ; paffe, 25. 

Dei laudare nomen Domini debeant : Dicite , ail , dicile intimo 
cordis affectu : Sit nomen Domini benedictum , i. e. sit a creaturis 
collaudatum. Nomen Dei in se quidem, et per se est benedic¬ 
tum et beatum ; sed in nobis quoque et per nos benedicitur 
et glorificatur, quando ejus majestatem agnoscimus et prodi¬ 
camus. — Quod addit, ex hoc nunc (xnd to&v&v) el usque in scecu - 
lum, id est, a praesentibus generationibus laudetur et futuris , 
in hac vita et in futura ; semper laus Domini in ore hominum. 

3. A solis ortu usque ad occasum , laudabile nomen Domini. 
Hinc usque ad finem psalmi, rationes addit propheta, cur Deus 
celebrandus sil . — Illud a solis ortu usque ad occasum , intelligi 
potest vel de tempore, ita ut significetur : ab aurora usque ad 
vesperam ; vel melius de loco : ab Oriente usque ad Occiden¬ 
tem. — Laudabile nomen Donum , id est , dignum laude, vel 
actu laudatum ac celebratum. In posteriore acceptione, ut patet, 
vaticinium continetur de conversione Gentium, simile vaticinio 
Malaeliiae : Ab ortu solis usque ad occasum, magnum est nomen 
meum in gentibus. Malach. I, ii. 

4. Excelsus super omnes gentes Dominus : et super 
caelos gloria ejus. 

5. Quis sicut Dominus Deus noster , qui in altis habi¬ 
tat , et humilia respicit in coelo et in terra ? 

Incipit secunda pars : laudandi causa. — Nimirum semper et 
ubique laudandus est Dominus , quia ex una parte in se est 
altissiinus ; ex altera vero, erga humiles creaturas suas beni¬ 
gnissimus. 

Excelsus , inquit, super omnes gentes Dominus... 1° Si admit¬ 
tas, cum S. Joanne Chrysostomo , sensum propheticum supra 
propositum , recte cum Genebrardo particulam super vertes 
per apud ; ita ut habeas repetitionem explicalivam versiculi 
praecedentis, hoc modo : Agnoscitur Deus ut supremus Dominus 
apud omnes gentes in terra ; et in coelis , apud coeliles gloria 
ejus celebratur. — 2° Rectius tamen videtur plerisque sic 
exponendum : Superior est Dei majestas omni magnitudine 
populorum ac prineipum terrae, imo , major omni magnitudine 
coelorum ; — vel etiam : Omnes laudes terrigenarum el coelitum 
excedit. 

Quis sicut Dominus... qui in altis habitat , ct humilia respicit 
in coelo et in terra ? — 1° Sunt qui explicant ista per hyperbaton, 
seu transpositionem verborum , ita ut constructio sententiae 
regulariter esset ista : Qui in altis habitat in coelo , simul 
humilia respicit in terra. — 2° Melius : Quamvis sit excelsus 
ac summus Dominus , non dedignatur tamen aspicere humillima 
quaeque in coelo et in terra. —■ Scilicet , tuin oculo providentiae 

minutissima quaeque attingit; tum oculo gratiae ac misericordiae, 
intuetur homines humiles in terra : sicut in coelo angelos humi¬ 
les, a superbia Luciferi alienos, intuitus est, et ad gloriae suae 
participationem evexit. — Alliore tamen et prophetico sensu , 
ait Bellarminus, significatur his verbis , Deum in coelis seden¬ 
tem, non neglexisse genus humanum , in terra per peccatum 
profundissime abjectum. 

6. Suscitans a terra inopem : et de stercore erigens 
pauperem. 

7. Ut collocet eum cum principibus : cum principibus 
populi sui. 

8. Qui habitare facit sterilem in domo , matrem filio¬ 
rum laetantem. 

Exemplis duobus superiorem propositionem declarat, osten¬ 
dendo quomodo Deus respiciat humiliationem pauperis et des¬ 
pectionem sterilis : unum exaltando , alteram prole laetifi¬ 
cando. — Nomine inopis , 1° innuuntur singuli homines illi , 
quos ex infimo gradu Deus evexit ad summum : quales fuerunt 
Joseph patriarcha, Moyses , David et similes. — 2° Praecipue 
designatur generatim humanum genus, et pusillus electorum 
grex, quos Salvator de stercore terrae, deque sordibus peccati 
suscitavit ; ut collocaret cum principibus, non quibuscumque, 
sed cum principibus populi sui , possessoribus coelestis Jerusa- 
lem : nempe cum angelis, patriarchis, prophetis et Apostolis. 

Haec , ut Bellarminus merito animadvertit, vere magna exal¬ 
tatio est, et Dei munificentia vere digna. Nam exaltatio a pau¬ 
pertate temporali ad opes regni temporalis , etiamsi nobis 
magna esse videatur ; vere tamen exigua ac pene nulla exal¬ 
tatio est, cum opes regni caducae sint , et ad dispensandum 
traditae, et cum obligatione reddendae rationis in die judicii , 
simulque conjunctae cum magna afflictione spiritus et peri¬ 
culo aeternae salutis amittendae. At exaltatio a statu peccati et 
mortis, ad statum gloriae et beatae immortalitatis, ad aequali¬ 
tatem angelorum, ad consortium boni illius, quod ipsum Deum 
beatum facit : haec vera, et vere magna, et maxime appetenda 
exaltatio est. — Ita Bellarminus. 

8. Qui habitare facit sterilem in domo , matrem filiorum Icc- 
tantem. Per domum intelligitur familia , ita ut sensus sit : Q»i 
facit ut sterilis, quae manebat solitaria, jam habitet in nume¬ 
rosa familia , silque malerfamilias , gaudens filiorum multi¬ 
tudine. 

Nomine sterilis hic similiter 1° innuuntur illae feminae, quae 
peculiari Dei benedictione prolem susceperunt, ut Sara, Ue- 

becca, Rachel; nec non Anna, mater Samuelis, quae eliam sic 
Deum laudavit : Dominus pauperem facit et ditat , humiliat et 
sublevat. Suscitat de pulvere egenum , et de stercore elevat pau¬ 
perem : ut sedeat cum principibus , et solium gloriae teneat... 
Depleti prius pro panibus se locaverunt , et famelici saturati 
sunt : donec sterilis ptperit plurimos , et guce mullos habebat 
filios infirmata est (1 Reg. II, 7, 5). — 2° Sensu alliore ac pra?- 
cipuo, intelligitur Ecclesia, ex gentibus congregata, quae longo 
tempore mansit sterilis , sed in senectute peperit plurimos, 
juxta illud Apostoli : Laetare , sterilis , quae non paris ; erumpe 
et clama , quae non parturis : quia multi filii desertae , magis 
quam ejus qiue habet virum. Gal. IV, 27, ex Isai. L1V. 

Sensus liturgicus. 

Ecclesia in hoc sacro carmine, praecipue considerat futuram 
exaltationem fidelium, fundatam in sancta humiliatione, juxta 
exemplum Christi. Hunc enim similiter Paler per humilia¬ 
tionem exaltavit : Humiliavit semetipsum... propter quod et 
Deus exaltavit illuni (Phil. II, 8, 9). — In festis de Virginibus, 
et in dedicatione Ecclesiarum, peculiarem significationem con¬ 
tinet versiculus ultimus : Qui habitare facit sterilem in domo... 
Porro totus Ecclesiae sensus in hoc psalmo ut clarius pateat, 
hoc fere modo explicari potest. 

Laudate , inquit, o servi Dei , laudate Deum ac Dominum 
nostrum Jesum Christum : sit benedictum nomen illud quod 
est super omne nomen ; et omnis lingua confiteatur , quia Domi¬ 
nus Jesus Christus in gloria est Dei Patris. Pliil. 11, 11. 

Omnis lingua, omni tempore, omni loco, a solis ortu usque ad 
occasum , illum adoret ac celebret, qui universo mundo, omnibus 
hominibus, omnibus diebus , in prosperis et in adversis, in hoc 
saeculo et in futuro, causa existit salutis et vita? ; qui est solus 
Sanctus, solus Dominus, solus Allissimus, Jesus Christus, cum 
sancio Spiritu, in gloria Dei Patris. 

Excelsus super omnes gentes... Quid enim est omnis majestas 
ac gloria hujus mundi, quid ipsa gloria et splendor principum 
coeli, Cherubim atque Seraphim , prae celsitudine Filii Dei 
unigeniti, Domini ac Regis universorum ? 

Quis sicut Dominus Deus allissimus, qui Dominus Deus noster 
factus est , et de sede magnitudinis sua? respiciens abjectionem 
nostram in visceribus misericordiae sua? visitavit nos, oriens ex 
alto. Ipsemet Filius Dei incarnatus, in haec infima descendere 
dignatus est, ut homines peccatores erigeret.: Dedit eis potes¬ 
tatem filios Dei fieri , his qui credunt in nomine ejus (Joan. I, 12). 
Si autem filii, et hcercdes : lueredes quulem Dei. Rom. VIII , 17. 

Humilia respicit... suscitans a terra inopem, et de stercore 
erigens pauperem... illos scilicet solos exaltandos respicit , qui 
vere et spiritu sunt humiles ; eos ditat, qui spiritu sunt pau¬ 
peres. Respexit humilitatem ancillw suce... deposuit potentes de 
sede ei exaltavit humiles ; esurientes implevit bonis , et divites 
dimisit inanes. Luc. I, 48, 52, 55. 

Ut autem humiles omnes, ac filios Dei dispersos congregaret 
in unum, formavit sibi ex gentilitate Ecclesiam, sponsam dilec¬ 
tissimam. Dilexit eam sterilem, humiliatam ; et ineffabili amore 
se tradidit pro ea... ut exhiberet ipse sibi gloriosam Ecclesiam , non 
habentem maculam aut rugam, aut aliquid hujusmodi , sed ut sit 
sancta et immaculata. Eph.V, 27. 

Hanc sponsam sanctam, humilem, introduxit in domum suam, 
et gratia sua perfusam, perpetuo fecundat, ac numerosa prole 
laetificat. 

Porro Ecclesiae, sponsae Christi, simillima est filia ejusdem 
Ecclesiae primogenila, Virgo et Mater Maria , cum reliquis Vir¬ 
ginibus venientibus post eam ; ad quas singulas pertinet illud : 
Qui habitare facit sterilem in domo matrem (iliorum Udantem. 


PSALMUS CXIV. 

Dilexi, quoniam exaudiet Dominus. 


1. Dilexi, quoniam exau¬ 
diet Dominus vocem oratio¬ 
nis meae. 

2. Quia inclinavit aurem 
suam mihi : et in diebus 
meis invocabo. 

3. Circumdederunt me 
dolores mortis : et pericula 
inferni invenerunt me. 

4. Tribulationem et do¬ 
lorem inveni : et nomen 
Domini invocavi. 

5. 0 Domine ! libera ani¬ 
mam meam : misericors 
Dominus et justus, et Deus 
noster miseretur. 

6. Custodiens parvulos 
Dominus : humiliatus sum 
et liberavit me. 


1. Dilexi Dominum : quoniam 
exaudiet vocem orationis meoe. 


2. Quia benignissime inclinavit 
aurem suam mihi : ideoque diebus 
meis omnibus invocabo ipsum. 

3. Ecce circumdederunt me do¬ 
lores mortis ; et angustke sepulcri 
comprehenderunt me. 

4. Tribulationem et dolorem 
offendi : at nomen Domini invocavi, 
dicens : 

5. 0 Domine ! libera animam 
meam. — Confido autem, quia Do¬ 
minus misericors et justus quidem 
est, sed ut Deus noster , propensius 
miseretur. 

6. Custodit peculiariter humiles 
Dominus : ideoque cum ad humilem 
statum redactus essem, liberavit me. 

7. Convertere, anima mea, 
in requiem tuam : quia Do¬ 
minus benefecit tibi. 

8. Quia eripuit animam 
meam de morte, oculos meos 
a lacrymis, pedes meos a 
lapsu. 

9. Placebo Domino in re¬ 
gione vivorum. 


7. Revertere ergo, anima mea, 
in requiem tuam : quia Dominus 
benefecit tibi. 

8- Quia liberavit animam meam 
tle morte , oculos meos a lacrymis , 
pedes meos ab offensione et lapsu. 


9. Itaque placere Ihomino con¬ 
tendam, tum in praesenti, tum in 
futura regione vivorum. 


Explicatio. 

Argumentum est oratio justi, propter lentationes hujus vilse 
et pericula gementis, et ad coelestem patriam suspirantis. Hiec 
est sententia Patrum, praiferenda opinioni eorum, qui cum 
Judteis psalmum exponunt de temporali aliquo morbo, a quo 
liberari cupiebat propheta. 

Porro hujusmodi oratio justi accommodari potest imprimis 
Christo Domino ; deinde vero, ejus dicipulis, sive in hoc mundo, 
sive in purgatorio patientibus. 

I. Quomodo justus Deum diligat. 

II. Quomodo tribulationibus subjiciatur. 

III. Quomodo ab iis liberetur. 

1. Dilexi, quoniam exaudiet Dominus vocem orationis 
meoe. 

2. Quia inclinavit aurem suam mihi : et in diebus 

t 

meis invocabo. 

Dilectionem cordis sui exprimit, exclamans : Dilexi... intel- 
lige, dilexi Dominum. 

Sunt tamen interpretes qui illud dilexi absolute dictum 
censent. Ex eorum sententia propheta non determinat dile¬ 
ctionis speciem, neque addit utrum Deum diligat an crea¬ 
turam : quasi hoc determinare superfluum sit. Non enim 
habetur nisi unica dilectio vera : nempe dilectio charitatis, 
qua diligimus illud objectum quod solum vere est amabile, 
et simpliciter bonum , Deum. Dens namque solus omnem 
rationem boni continet, omnemque rationem mali excludit; 
quod significat Joannes , dicens : Deus lux est, et tenebra ; in 
eo non sunt ulice (I Joan. 1, 3). — Quod ergo dicit : Dilexi , 
significat : Charilate seu amore Dei inflammatus sum. — 

Diligit autem, in mediis tribulationibus positus , ut mox pate¬ 
bit : quod verse et solidse charilatis signum est. 

Dilectionis suse rationem subjungit , dicens : Quoniam 
exaudiet Dominus vocem orationis mere. Quasi diceret : Dilexi 
Dominum, quoniam benignus et misericors est, et ex natu¬ 
rali sua benignitate exaudire paratus preces vilissimi servi 
sui Hoc autem experientia novit, prout continuo declarat 
dicens : 

2. Quia inclinavit aurem suam mihi : id est , saepius jam 
exaudivit me, imo inclinatam tenet aurem, paratus semper ad 
audiendum me. — Altiore sensu , Deus inclinat aures ad nos u 
quando per gratiam praevenientem nos ad orandum movet. 

Et in diebus meis invocabo : id est, ideoque tam benignum 
Dominum omnibus diebus meis , quamdiu vivam, invocabo. 
— Altiore sensu, dies intelligi possunt illi, quibus peculiariter 
divina gratia affulget, et quibus peculiariter Deus audire nos 
paratus est, ideoque ferventius invocandus, secundum illud : 
Ecce nunc tempus acceptabile , ecce nunc dies salutis (II Cor. 
VI, 2). Insinuatur quoque , Deum esse invocandum tempore 
vitae et valetudinis, nec differendum tam grave officium usque 
ad mortem. 

3. Circumdederunt me dolores mortis : et pericula 
inferni invenerunt me, 

4. Tribidationem et dolorem inveni : et nomen 
Domini invocavi, 

5. 0 Domine , Ubera animam meam : misericors 
Dominus , et justus, et Deus noster miseretur. 

Secunda pars , de tribulationibus, quae orationis ejus sunt 
urgens objectum. — Ingentia mala inquit , me premunt undi¬ 
que : Circumdederunt me dolores mortis , id est, mortiferi 
dolores, angustiae gravissimae ; pmcw/a inferni , id est, peri¬ 
cula mortis temporalis aut etiam aeternae, milii imminent. 
De lentat ionibus, scandalis , et anim* periculis haec sensu 
spirituali intelligenda sunt. 

4. Tribulationem et dolorem inveni , et (id est , at) nomen 
Domini invocavi. Magis depingit suam miseriam, subjungens, 
se omni ex parte velut occurrentes habuisse tribulationes : 
at vero iis non est devictus, nec in desperationem dejectus ; 
sed potius ad invocandum Deum excitatus : Et nomen Domini 
invocavi. — S. Basilius paulo aliter exponit, ut sensus sit: 
Peccatum mortale commisi , quapropter in mortem animae 
incidi, et in pericula inferni seu gehennas deveni ; sed tribu¬ 
lationem et dolorem poenitentiae salutaris inveni , inde corde 

contrito Dominum invocavi, dicens : 0 Domine , libera ani¬ 
mam meam. 

5. 0 Domine, libera animam meam... Invocationem de qua 
locutus est, subjungit, quasi diceret : Obsecro, Domine, libera 
me de doloribus mortis et de perieuiis inferni. 

Perfecta precatur cum fiducia , quam profitetur addendo : 
Misericors Dominus et justus (est), et Dens noster miseretur ; 
quasi diceret : In misericordia Domini confido : nam etsi 
justus est, et tribulationes juste pro peccatis infligit ; simul 
tamen et quidem maxime miseretur. — Insinuatur scilicet', 
Deum magis esse pronum ad miserandum, quam ad punien¬ 
dum. 

6. Custodiens parvulos Dominus : humiliatus sum , 
et liberavit me. 

7. ' Convertere , anima mea , in requiem tuam : quia 
Dominus benefecit tibi. 

8. Quia eripuit animam meam de morte , oculos meos 
a lacrymis, pedes meos a lapsu. 

Tertia pars, liberatio. — Jam ostendit, se auxilium et mise¬ 
ricordiam invenisse in Dornino , ideo praecipue , quia humi¬ 
liavit se, et humilitate sua Dei gratiam meruit. Dominus 
enim humiles custodit quasi mater : Custodiens parvulos , id 
est, simplices, humiles, timentes Deum : nomen illud non 
aetatis est, sed habiius moralis. 

Humiliatus sum , id est, sensu passivo, tribulatione afflictus ; 
— vel melius, sensu activo : parvulus esse studui, in affli¬ 
ctione me sub manu Dei humiliavi : ideoque Dominus libera¬ 
vit me. — Liberatus, saltem in spe, homo justus, gratulatur 
sibi ipsi tantum bonum dicens : 

7. Convertere , anima mea, in requiem tuam... id est, redi 
ergo, anima mea, ad pristinam tuam tranquillilatem , ne 
amplius perturbata esto ; quia Dominus benefecit tibi: id est, 
quia Dominus te protegendam suscepit. — Sensu altiore : 
Revertere ad Patrem tuum, convertere omni spe ac desiderio 
ad coelestem requiem , quia Dominus magnum tibi bonum 
seu beneficium contulit. Hoc autem Dei beneficium explicat , 
addens: 

8. Quia eripuit animam meam de morte oculos meos a lacrij 
ruis , pedes meos a lapsu. En magnum Dei beneficium : liberatio 
ab omni malo et incommodo, inchoata jam in hoc saeculo , con¬ 
summanda in futuro. 

9. Placebo Domino in regione vivorum. 

Conclusio. — Pro tantis Dei beneficiis ut gratiam repen¬ 
dat : Domino, inquit, placere studebo quoad ero in regione 
vivorum, seu quamdiu in terra vivam. — At vero quoniam 
haec terra potius mortuorum regio est quam vivorum , cense¬ 
tur Spiritus sanctus praecipue vitam respicere futuram , qua^ 
regio est viventium , in qua sola vere vivitur et perfecte Deo 
placetur. —Quod Vulgata post LXX vertit placebo Domino s 
m hebraeo dicitur ambulabo coram Domino ; unde intelligimus 
haec duo, ambulare coram Deo, et Deo placere , lingua Scrip¬ 
turarum esse synonyma. 

Sensus liturgicus. 

Psalmum Dilexi , dum in vesperis officii Defunctorum recitat 
Ecclesia, loquitur in persona animarum fidelium ; Deumque 
in tribulatione sua invocat cum amore et fiducia magna, spe 
gaudens proximae liberationis. Tribulationem et dolorem 
inveni : el nomen Domini invocavi. 0 Domine , libera animam 
meam... Ingredere , anima mea, in requiem tuam... Placebo 
Domino in regione vivorum . 


PSALMUS CXV (i). 

Credidi , propter quod locutus sum. 


1. Credidi, propter quod 
locutus sum : ego autem hu¬ 
miliatus sum nimis. 

2. Ego dixi in excessu 
meo : Omnis homo mendax. 

3. Quid retribuam Do¬ 
mino, pro omnibus quae re¬ 
tribuit mihi ? 

4. Calicem salutaris acci¬ 
piam, et nomen Domini in¬ 
vocabo. 

5. Vota mea Domino red¬ 
dam coram omni populo 
ejus : pretiosa in conspectu 
Domini mors sanctorum 
ejus. 


1. Credidi, ideoque locutus sum : 
etsi tribulationibus afflictus sum 
vehementer. 

2. In profunda tribulatione mea 
dixi: Deus solus salvator verax in 
quo fidendum ; omnis autem homo 
mendax. 

3. Quid retribuam Domino pro 
omnibus quae retribuit mihi ? 


4. Calicem salutiferum accipiam, 
et nomen Domini invocabo. 


5. Praeterea vota mea Domino 
reddam coram omni populo ejus, 
etiam cum vitae meae periculo vel 
sacrificio : nam pretiosa oculia 
Domini mors Sanctorum ejus. 


(I) Iu hebraeo, psalmus iste CXV' cum praecedenti CXIV conjungitur. 

6. 0 Domine, quia ego 
servus tuus : ego servus 
tuus , et filius ancillae tuae. 

7. Dirupisti vincula mea : 
tibi sacrificabo hostiam lau¬ 
dis, et nomen Domini invo¬ 
cabo. 

8. Vota mea Domino 
reddam in conspectu omnis 
populi ejus : in atriis domus 
Domini, in medio tui , Je- 
rusalem. 


6. De cajtero omnia tibi debeo, 
o Domine , quia servus tuus : ego 
servus tuus et filius ancili» tu». 

7. Tua servitute dirupisti vin¬ 
cula mea : ideo tibi sacrificabo 
hostiam laudis, et nomen tam boni 
Domini invocabo. 

8. Vota mea Domino reddam in 
conspectu omnis populi ejus , in 
atriis domus Domini, in medio tui , 
Jerusalem. 


Explicatio. 

Argumentum. — Propheta gratias agit pro salute a Deo post 
magnas tribulationes accepta. — Utrum Iitteraliter ac immediate 
respiciat objectum quoddam temporale, verbi gratia, liberatio¬ 
nem a rebellione Absalonis, incertum est ; illud autem constat, 
eum respicere spiritualiter ac potiore sensu, salutem aeternam, 
quam Martyres, omnesque pro Christo tribulationem sustinen¬ 
tes, certissime consequentur. Statui scilicet potest , sicut 
psalmus superior oratio est, qua justus in tribulationibus positus 
ad coelestem patriam suspirat; ita psalmum hunc esse gratiarum 
actionem pro salute aeterna , quam crucis Christi amator in spe 
jam possidere coepit. 

S. Paulus, duplicem citans ex hoc psalmo sententiam , ad 
genuinum sensum investigandum facem praefert. 

1° In epistola II ad Cor. IV, 12 : Ergo mors , inquit , in nobis 
operatur, vita autem in vobis ; — 15. Habentes autem eumdem 
spiritum /idei , sicut Scriptum est : Credidi , propter quod locutus 
sum; et nos credimus, propter quod et loquimur. Quae verba 
Bernardinus a Piconio sic interpretatur : Ilaque per Evangelii 
praedicationem , mors corporalis in nobis edicitur ; sed per 
nostram mortem vita spiritualis vobis procuratur. Cmterum in 
mediis his mortibus et periculis , habentes eumdem fidei 
spiritum quem habuit David in suis tribulationibus , sicut de 
eo scriptum est : Credidi, ideo loquor ; ita et nos Apostoli, 
quia vere credimus, ideo libere et audacter praedicamus. 

2. In epistola ad Bom. III , 5 , 4 : Numquid incredulitas 
illorum fidem Dei evacuabit ? Absit. Est autem Deus verax , 
omnis autem homo mendax ; quod sic explanant interpretes : 
Propter incredulitatem Judieorum Deus non deerit suis pro- 

missis ; nam : Deus in omnibus dictis et promissis summe 
verax est, adeo ut fallere non possit ; a quo longe distat homo, 
qui ut homo, et falli potest et fallere. 

Duae paries distingui possunt : 

I. Praambulum de fide , salutis fonte. 

II. Gratiarum actio pro salutis beneficio. 

1. Credidi, propter quod locutus sum : ego autem 
humiliatus sum nimis . 

Spiritu fidei repletus, quo Apostoli, Martyres, omnesque 
Sancti fuere animati ; propheta hanc fidem suam manifestat, 
tanquam radicem totius vitae suae spiritualis , frucluumque 
justitiae quos producit, secundum illud : Justus ex fide vivit 
(Rom. I, 17). Dicit se credere, ideoque loqui, licet multis inie¬ 
rim tribulationibus aftligatur. 

Quaeritur autem quid se credere, quidve loqui significet? — 
Resp. 1° Ex mente S. Augustini, credere se dicit et loqui 
absolute ; iia ut simpliciter spiritum fidei et locutionem per¬ 
fectam enuntiet, quasi his uteretur verbis : Divina gratia illu¬ 
stratus credo ex toto corde quaecumque Deus revelavit; hinc, 
Dei scientia repletus, loquor, veritatem justitiamque profitenda 
ac praedicando. Haec autem professio justitiae magnas mihi 
suscitat tribulationes : Ego autem humiliatus sum nimis. 

2° Sensus quoque, prout aliis interpretibus magis placet, sic 
respective exponi potest : Credidi vitam futuram , ideoque 
veritatem consianter locutus sum , etsi tribulationibus ac 
persecutionibus gravissimis obnoxius. — Ad hanc, futuram 
vitam respicere videtur Paulus, verbum psalmistae recitans ; 
addit enim : Et nos credimus, propter quod et loquimur : scientes 
quoniam qui suscitavit Jesum, et nos cum Jesu suscitabit, el con¬ 
stituet vobiscum. II. Cor. IV, 14. 

2. Ego dixi in excessu meo : Omnis homo mendax. 

Intimius ostendit fidei suae firmitatem, ut pole fundatae in 
summa veracilate Dei.—Ipsa scilicet experientia intellexit, 
vanam esse ac fallacem consolationem hominum ; eorumque 
sermonem quo felicitatem promittunt, esse mendacem : Deum 
autem solum veracem esse et infallibilem, ubi promittit homini 
consolationem in hac vita, et beatiludinem in futura. 

Dixi in excessu meo (hebraice, in trepidatione)... id est : In 
perturbatione ac tribulatione maxima positus, intime cognovi, 
non ab hominibus, sed a solo Deo promissam salutem esse 
exspectandam ; ideoque dixi : Omnis homo bona promittens. 

mendax ac fallax ; et solus Deus verax. — Psalmista opponit 
hic implicite mendacitatem hominis veracilali Dei, quod Apo¬ 
stolus explicile fecit, dicens : Numquid incredulitas illorum 
fidem Dei evacuabit ? Absit. Est autem Deus verax, omnis autem 
homo mendax. Kom. III, 3, 4. 

3. Quid retribuam Domino , pro omnibus quoe retri¬ 
buit mihi ? 

Incipit secunda pars, gratiarum actio. 

Quid retribuam?... Formula gratiludinis haec est, qua 
significat immensa esse Dei promissa et fideliter sibi collata 
beneficia pro quibus immensam gratitudinem debet. — Respi¬ 
cit generatim universa beneficia Dei ; praesertim vero libera¬ 
tionem singularem a summo quodam periculo. Quid reddam; 
inquit, Domino pro bonis omnibus quae promisit, et confidenti 
tribuit mihi? quaique tanta sunt, ut nesciam quales gratiae ex 
mea parte rependi possint : Pro omnibus qua? retribuit mihi! 

4. Calicem salutaris accipiam : et nomen Domini 
invocabo. 

Interrogationi suae respondet , non meliorem posse se Domino 
rependere gratiam pro omnibus quce sibi retribuit beneficiis, 
quam ut accipiat et hauriat calicem salutaris , seu salutis. 

Non desunt qui calicem hic inlelligunt convivialem et eucha- 
risticum, qualis apud Israelitas in more erat. Solebant enim, 
post acceptum a Deo insigne beneficium, offerre sacrificium 
eucharislicum, et instituere convivium solemne, in quo poculum 
vini in gratiarum actionem Deo libabant ac destribuebant 
accumbentibus. 

At, ut Bertherius ait, intelligere praestat cum S. Augustino , 
calicem tribulationum , quem propheta sibi salutarem fore 
cognoscit : intuens forte passionem Christi, quae etiam calix 
appellatur , et per quam digne nomen Domini invocamus 
eique gratias agimus. — Ilaec quoque expositio est Bellarmini , 
quam, ut ipse ait , SS. Basilius , Chrysoslomus {in 2 exposi¬ 
tione), Hieronymus, et alii magno consensu sequuntur. 

Juxta hanc itaque sententiam, calix iste gratiarum actionis 
et salutaris , etsi forte alludit ad calicem sacrificii et convivii , 
est calix amarae polionis, calix tribulationum et patientiae ; 
calix Martyrum , calix Dominicae passionis, de quo ipse dixit: 
Potestis bibere calicem quem eqo bibilurus sum ? Matth. XX, 22. 

« Calicem in Scripturis divinis , inquit S. Hieronymus (i), 


(1) Comment. in Matth. XX, 22. 

« passionem intelligimus ; quo sensu David dicit : Quid retri- 
« buam Domino pro omnibus qnce retribuit mihi ? Calicem 
« salutaris accipiam , el nomen Domini invocabo. Stalimque 
t infert quis iste sit calix : Pretiosa in conspectu Domini mors 
« sanctonim ejus. » 

Sensu sublimiori, calix salutaris est calix Eucharisticus, 
calix sanguinis Domini , mysterium fidei : prout palet ex 
Ecclesiae sensu , ad communionem calicis in Missa dicentis : 
Calicem salutaris accipiam. 

Calix passionis ac tribulationum dicitur calix salutaris , id 
est, salutifer : quia quamvis amarus, salutem animae operatur. 

Et nomen Domini invocabo , nempe ut me juvare pergat et 
roboret; vel etiam, nomen Domini invocabo , ut mea patientia 
ipsum glorificem. 

4. Vota mea Domino reddam coram oynni populo 
ejus: pretiosa in conspectu Domini mors sanctorum 
ejus. 

Praeter calicem salutaris in gratiarum actionem acceptum, 
etiam publice vota sua Domino exsolvet. — Per illa vota sua 
Doniino reddenda , intelligere videtur sacrificium omnium 
quae habet et possidet, etiam vitae suae, ut ea immolet quate¬ 
nus Domino placuerit. Etenim, inquit , etiamsi pro causa 
Domini mori me oportuerit, libenter moriar, cum pretiosa 
sit in conspectu Domini mors sanctorum ejus (t). 

De caetero, quaecumque vola inlelligat, ea sese dicit perso¬ 
luturum publice, coram omni populo; et si opus sit , cum ipso 
vitae suae sacrificio, quod pretiosissimum adeoque maxime 
exoptabile aestimat ; pretiosa enim in conspectu Domini mors 
sanctorum ejus : scilicet mors pro Dei honore el confessione 
suscepta, tanti pretii est oculis ejus, ut pro ea vitam aeternam 
reddat. 

Mystice et sensu generali , prout psalmista loquitur in per¬ 
sona omnium fidelium , vota ab unoquoque reddenda Deo, 
sunt obligationes nostrae : illae praesertim quae erga divinam 
Majestatem in Baptismo contraximus. — Sublimiore sensu , 
vota sunt illa , quibus pars qmedam selecta Ecclesiae intimius 
se Domino obstringit, quaeque consilia evangelica et evange- 
licain perfectionem continent ; elliciuntque ut homo penitus 
mundo moriatur, et soli Christo vivat. 


(1) Cf. Berthier in hunc locum ; ubi quoque confutat sententiam eorum 
qui dicunt, pretiosam esse Deo cruentam mortem justorum eo sensu, quod 
Deus eam non facile permittat. — E contra , consuevit Dominus electos 
suos omni tribulatione , etiam morte acerbissima probare , sicut aurum in 
fornace. 

Mors sanctorum esi, i° mors Martyrum ; mors sancta 
justi cujuslibet; 5° mors mystica, qua morimur peccatis et 
mundo, secundum illud : Qui perdiderit animam suam pro¬ 
pter me , inveniet eam (Mallii. XVI, 25) ; et illud : Mortui 
emm estis , et vita vestra est abscondita cum Christo in Deo. 
Coloss. III, 5. 

6. 0 Domine , quia ego servus tuus : ego servus tuus , 
et filius ancilloe tuce. 

7. Dirupisti vincula mea : tibi sacrificabo hostiam 
laudis , et nomen Domini invocabo. 

Explicat cur usque ad mortem sit Deo devotus : quia nimi¬ 
rum sese totum Deo debet ut supremo Domino , cui tamen 
servire regnare est. — Imprimis omnimodum Dei in se domi¬ 
nium profitetur dicens : 0 Domine! quia ego servus tuus.... 
id est: 0 Domine ! etiamsi viiam meam libi immolem , nihil 
magni facio : etenim tuus sum ego totus, possessio tua , servus 
tuus ; nec tantum servus tuus ex voluntate et electione mea , 
sed etiam ex natura : tuus quasi vernaculus , filius ancillce 
tuce. — S. Augustinus per ancillam intelligit Ecclesiam : quia 
non sullicit hominem esse servum Dei ; sed oportet eum esse 
filium Ecclesise, ut sacrificium ejus Deo gratum esse possit. 

7. Dirupisti vincula mea... Dixit se esse servum Dei ; nunc 
illam servitutem declarat, significando eam esse libertatem 
filiorum Dei, libertatem a vinculis verae servitutis et captivita¬ 
tis (l). Haec autem vincula sunt qualuor, quae a solo Deo solvi 
possunt: vincula corporis, vincula peccati, vincula concupiscen¬ 
tiae, et demum vincula sepulcri. — Dirupisti , inquit, vincula 
mea ista, et libertatem tribuisti mihi omni gralitudine dignam. 
Quapropter tibi sacrificabo hostiam laudis perpetuae ; el non 
amplius nomen invocabo hominum, quibus antea confidebam : 
sed nomen Domini , in quo solo vera salus est, assidue invocabo. 

8. Vota mea Domino reddam in conspectu omnis 
populi ejus : in atriis domus Domini , in medio tui Jeru- 
salem. 

Per modum conclusionis repetit, se vota persoluturum in 
conspectu omnium ; addit autem, se id facturum esse in Jeru- 
salem et in templo : ad significandum, ut S. Augustinus monet, 
debere servum Dei olferre vola sua, cultum suum, et seipsum 
Deo, intra Ecclesiam, qme per Jerusalem significatur. 

(1) Qui sensui litterali inhaerent, vincula ista censent esse pericula,' 
persecutiones, angustias, quibus David velut vinculis et laqueis mortis 
antea tenebatur. 

Polest eliam referri versiculus iste ad Jerusalem coelestem , 
in qua Dei servus, diruptis vinculis omnibus, et perfecta liber¬ 
tate filiorum gaudens, sacrificium laudis aeternae offeret Deo in 
conspectu omnis populi ejus jam glorificati : id est, in medio 
Angelorum, Sanctorum , omniumque Beatorum , supernae civi¬ 
tatis civium. 

Sensus liturgicus. 

Psalmus Credidi perlinet 1° ad officium Passionis , ac Coeme 
Domini, nec non sanctissimi Nominis ejus ; 2° ad officium Apo¬ 
stolorum ; item 5° et Martyrum. 

1° In Passione ac Coena Domini, exhibetur hoc psalmo Chri¬ 
stus ut princeps Martyrum : qui propter fidelitatem praestitam 
Patri ac Domino suo , calicem salutaris accepit, et pretiosa 
morte in conspectu omnis populi, in medio Jerusalem sacrifi¬ 
cium laudis obtulit... Tibi sacrificabo hostiam laudis ; vota mea 
reddam in conspectu omnis populi ejus , in atriis domus Domini, in 
medio tui Jerusalem. 

In festo sancti Nominis Jesu, respicitur praecipue illud : Cali¬ 
cem salutaris accipiam et nomen Domini invocabo ... tibi sacrifi¬ 
cabo hostiam laudis et nomen Domini invocabo. 

2 ( ’ In festis Apostolorum, Ecclesia fidem, praedicationem ac 
martyrium fidei Principum celebrat, quasi in eorum persona 
diceret : Credidi, ideo, verbum Dei per orbem locutus sum, 
etsi omnigenis persecutionibus lacessitus. At nihilominus , 
Christi amore inflammatus , ejusque nomine fretus, calicem 
salutaris accipiam et nomen Domini invocabo... 

5° In festis Martyrum , Ecclesia similiter Christi militum 
fidem , fideique confessionem, vincula, tormenta ac mortem 
pretiosam praedicat, nec non ingressum in coelestem Jerusalem : 
Dirupisti vincula mea , tibi sacrificabo hostiam laudis ...in atriis 
domus Domini, in medio tui, Jerusalem. 


PSALMUS CXVI. 

Laudate Dominum omnes gentes. 


1. Laudate Dominum 
omnes gentes : laudate eum 
omnes populi. 

2. Quoniam confirmata 
est super nos misericordia 
ejus : et veritas Domini ma¬ 
net in aeternum. 


1. Laudate Dominum omnes 
gentes, celebrate eum omnes populi. 

. 2. Quoniam stabilita est per 

Christum super nos misericordia 

ejus ; et sic veritas promissionum 

Domini in effectu suo permanet in 

aeternum. 

/ 

Explicatio. 

Argumentum. — Exhortatio ad omnes populos terrae , ut 
Deum laudent ob redemptionem, quam humano generi, secun¬ 
dum promissa sua, per Christum concessit. 

I. Laudandus Deus ab omnibus populis. 

II. Ratio cur Deo laus universalis debeatur. ' 


1. Laudate Dominum omnes gentes ; laudate eum 
omnes populi. 

Illae quas alloquitur gentes , sunt gentiles , seu ethnici ad 
fidem conversi aut convertendi ; populi , probabiliter intelli- 
gendi sunt judaici, seu Judmi, ex variis Israelis tribubus pariter 
Christi fidem amplexi. Utrumque terminum adhibendo , univer¬ 
salitatem humani generis in Christo coadunandam propheta 
significat. — Dici tamen etiam posset, gentes et populos desi¬ 
gnare duntaxat gentiles ; utrumque autem nomen adhiberi, 
ut gentium universalitas significetur. 

2. Quoniam confirmata est super nos misericordia 
ejus : et veritas Domini manet in oeternum. 

Quod ait : Quoniam confirmata est , intellige , invaluit super 
nos misericordia ejus ; quasi diceret : Multiplicata est erga nos, 
homines universos, Dei misericordia a Judaeis in Gentes redun¬ 
dans : quae misericordia Dei est ipsa humani generis per 
Christum Redemptio, et cum Deo reconciliatio. 

Et veritas Domini manet in oeternum : en fidelitas Dei , et 
promissionum ejus constantia. Quae quidem homines universos 
respicit, primario tamen Judaeos ; ita ut sensus sit: Gentes 
de mera misericordia, Judaei etiam de veritate Deum laudent. 
— Nam misericordia dicitur, quando nulla intercedit promis¬ 
sio ; veritas , quando praestantur quae promissa sunt. — Manet 
autem et perdurat usque in finem mundi et in oeternum Dei 
fidelitas ; quia sicut promisit Christum sine fine regnaturum , 
ita revera regni ejus non erit finis. 

Ipse Apostolus locum hunc declarat, ad Romanos (XV, 8, seq.) 
scribens : Dico enim Christum Jesum ministrum fuisse circum¬ 
cisionis propter veritatem Dei , ad confirmandas promissiones 
patrum : gentes autem super misericordia honorare Deum , sicut 
scriptum est : Propterea confitebor tibi in gentibus, Domine, et 
nomini tuo cantabo (Ps. XVII, 50). Et iterum dicit : Ludamini 

U. — S. Scriptura?. 2.2 


338 , EXPOSITIONUM SERIES TERTIA 

{jentes cum plebe ejus (Deut. XXXII, 45) (i). Et iterum : Laudate 
omnes gentes Dominum, et magnificate eum omnes populi (Ps. 
CXVI).,— Ex quo inlelligimus, prophetam hoc loco alloqui 
totam Ecclesiam, ex Gentibus et Judicis congregatam , eamque 
hortari ad laudandum Deum, eo quod misericordiam et veritatem^ 
ei exhibere non desinat. 

Sensus liturgicus. 

Misericordiam Dei hic celebrat Ecclesia illam , qua beatam 
nobis vitam promittit in aeternum. 

Laudate , inquit, omnes gentes , omnes terrae populi, Domi¬ 
num : vos imprimis, qui fide jam illuminati eum clare cogno¬ 
scitis., deinde etiam vos , qui adhuc in tenebris et umbra mortis 
sedetis, et quorum conversionem ardentibus votis a Deo postulo. 

Laudate Dominum ob misericordiam et veritatem. Misericordia 
enim Domini est, quod per sanguinem Christi redemptos, ad 
fidem nos perduxerit ; veritas autem Domini nobis data est in 
ipsa fide, quae intellectum'illuminando erroribus nos liberavit ; 
et promissa dando vitae aeternae, nos in suavissima certaque fidu¬ 
cia constituit : Veritas Domini manet in aeternum. 


PSALMUS CXVIII. 

Beati immaculati in via. 

Psalmus CXVIII est omnium longissimus, versus continens 
176 ; adeoque Psalmus LXXVII Attendite , qui caeleris prolixior 
est, et usque ad 78 versus excurrit, multum superat. Causa 
tantae longitudinis, ait B^llarminus , fortasse fuit , ut populus 
haberet, in quo pie et cum fructu occuparetur, dum ter in 
anno ex omni parte Judaeae ad Tabernaculum foederis, et post 
tempora Salomonis , ad templum Domini in Jerusalem ascen¬ 
deret. Videtur enim psalmus compositus ut in itinere caneretur; 
quae circumstantia quoque explicat peculiarem hujus cantici 
divisionem, et ordinem alphabeticum, juvandae memoriae accom¬ 
modatum. 

■ Dividuntur enim centum et septuaginta sex versiculi in octo¬ 
narios viginti duos : tot scilicet, quot sunt elementa alphabeti 
hebraici. Singuli autem cujusque octonarii versus in textu 

(1) Textus ab Apostolo citatur ex versione LXX Interpretum ; secundum 
Vulgatam enim in Deuteronomio sic legimus : Laudate gentes populum 
ejus. — Cf. tom. I, ExpositionXtm serie 1, pag. 367, seq., ubi hic locus 
Apostoli explicatur. 

hebraeo incipiunt ab eadem littera, qune octonarii ordinem seu 
numerum indicat. Sic in octonario aleph , id est in primo, versus 
singuli, seu primae eorum voces, incipiunt a littera aleph ; in 
octonario beth , a littera belh ; et sic in caeteris octonariis : quae 
res in versione graeca, et in latina servari non potuit. 

Aliter psalmus ab Ecclesia dividitur, in sectiones nempe 
undecim ; quarum singulae octonarios duos, seu versiciilos sex- 
decim continent, quaeque in Officio divino ad parvas Horas 
recitantur : nimirum duae ad Primam, tres ad Tertiam, et simili¬ 
ter tres ad Sextam atque ad Nonam. — Juxta divisionem hanc, 
psalmi textum cum paraphrasi distinguendum existimavimus. 

Ad Primani. 

sectio i. — Beali immaculati. 


ALEPH. 


1. Beati immaculati in 
via : qui ambulant in lege 
Domini. 

2. Beati qui scrutantur 
testimonia' ejus : in tota 
corde exquirunt eum. 

3. Non enim qui operan¬ 
tur iniquitatem , in viis ejus 
ambulaverunt. 

4. Tu mandasti mandata 
tua custodiri nimis. 

5. Utinam dirigantur vise 
meae ad custodiendas justi¬ 
ficationes tuas. 

6. Tunc non confundar , 
cum perspexero in omnibus 
mandatis tuis. 

7. Confitebor tibi in di¬ 
rectione cordis , in eo quod 
didici judicia justitiae tuae. 

8. Justificationes tuas 
custodiam : non me dere¬ 
linquas usquequaque. 


1. Beati immaculati in via vitte, 
ii nempe qui ambulant in lege Do¬ 
mini. 

2. Beati qui scrutantur mandata 
ejus : et qui in toto corde exqui¬ 
runt eum, ei in omnibus placere 
studentes ; quique proinde iniqui¬ 
tatem non operantur. 

3. Non enim qui operantur ini¬ 
quitatem , in viis Domini immacu¬ 
latis ac beatis ambulant; et quam¬ 
vis beati videantur , vere beati 
nequaquam sunt. 

4. Tu , Domine , jussisti mandata 
tua custodiri diligentissime. 

5. Utinam ergo per te dirigan¬ 
tur actiones meee ita, ut observem 
mandata tua. 

6. Tunc non confundar, cum 
respexero in omnibus ad mandata 
tua. 

7. Laudabo te recto ac puro 
corde, eo quod didicerim servare 
justissima mandata tua. 

8. Prtecepta tua custodiam : tu 
vero ne me derelinquas omnino , 
ita ut ea servare non possim. 

BETH. 


9. In quo corrigit adole- 
scentior viam suam ? in eu- 
stodiendo sermones tuos. 

10. In toto corde meo 
exquisivi te : ne repellas me 
a mandatis tuis. 

11. In corde meo abscondi 
eloquia tua : ut non peccem 
tibi. 

12. Benedictus es, Do¬ 
mine : doce me justificationes 
tuas. 

13. In labiis meis pro¬ 
nuntiavi omnia judicia oris 
tui. 

14. In via testimoniorum 
tuorum delectatus sum, sicut 
in omnibus divitiis. 

15. In mandatis tuis ex¬ 
ercebor : et considerabo 
vias tuas. 

16. In justificationibus 
tuis meditaborj non obli¬ 
viscar sermones tuos. 


9. Qua ratione corrigere potest 
ipse adolescentior viam suam , nisi 
custodiendo legem tuam, Do¬ 
mine? 

10. In toto corde exquisivi te : 
ne permittas me recedere a man¬ 
datis tuis. 

11. In corde meo abscondi tan- 
quam pretiosas gemmas eloquia 
tua, ut non peccem tibi. 

12. Benedictus es et laudabilis, 
o benefice Domine : doce me im¬ 
plere justificationes tuas. 

13. Labiis meis praedicavi 
(praedico) assidue omnia judicia 
seu mandata oris tui. 

14. In via mandatorum tuorum 
delectatus sum , sicut qui fruitur 
omnibus divitiis. 

15. In mandatis tuis perpen¬ 
dendis et implendis me exercebo 
assidue ; et considerabo vias tuas. 

16. In justificationibus tuis me¬ 
ditandis recreabor : et nunquam 
obliviscar sermones tuos. 


sectio ii. — Retribue. 


GHIMEL. 


17. Retribue servo 4uo, 
vivifica me : et custodiam 
sermones tuos. 

18. Revela oculos meos : 
et considerabo mirabilia de 
lege tua. 

19. Incola ego sum in 
terra : non abscondas a me 
mandata tua. 

20. Concupivit anima mea 
desiderare justificationes tuas 
m omni tempore. 


17. Concede hoc servo tuo. Do¬ 
mine, ut vivifices me Spiritu tuo 
ac gratia : tunc enim custodiam 
sermones tuos. 

18. Remove ab oculis meis vela¬ 
men passionum , et considerabo 
mirabilia documenta atque myste¬ 
ria legis tuse. 

19. Peregrinus ego sum in hac 
terra : ne permittas ut desinant il¬ 
luminare gressus meos mandata 
tua. 

20. Ardenti desiderio concupivit 
anima mea justificationes tuas, in 
omni tempore. 

21. Increpasti superbos : 
maledicti qui declinant a 
mandatis tuis. 

22. Aufer a me oppro¬ 
brium et contemptum : quia 
testimonia tua exquisivi. 

23. Etenim sederunt 
principes et adversum me 
loquebantur : servus autem 
tuus exercebatur in justifi¬ 
cationibus tuis. 

24. Nam et testimonia 
tua meditatio mea est : et 
consilium meum justifica¬ 
tiones tuae. 


21. Increpasti superbos legis tuse 
contemptores : maledicti sunt a te 
qui declinant a mandatis tuis. 

22. Aufer a me offendiculum 
opprobrii et contemptus, quo impe¬ 
tor a superbis : quia testimonia tua 
exquisivi. 

23. Etenim sederunt principes 
superbi, et adversum me contemp- 
tim locuti sunt : servus autem tuus 
studebat intelligendis et adimplen¬ 
dis justificationibus tuis. 

24. Nam et testimonia tua jucun¬ 
da mihi exercitatio sunt : et con¬ 
silium prudentissime dirigens me, 
justificationes tuse. 


DALETH. 


25. Adhaesit pavimento 
anima mea : vivifica me se¬ 
cundum verbum tuum. 

26. Vias meas enuntiavi, 
et exaudisti me : doce me 
justificationes tuas. 

27. Viam justificationum 
tuarum instrue me : et exer¬ 
cebor in mirabilibus tuis. 

28. Dormitavit anima mea 
prae taedio : confirma me in 
verbis tuis. 

29. Viam iniquitatis amove 
a me : et de lege tua mise¬ 
rere mei. 

30. Viam veritatis elegi : 
judicia tua non sum oblitus. 

31. Adhaesi testimoniis 
tuis, Domine : noli me con¬ 
fundere. 

32. Viam mandatorum 
tuorum cucurri, cum dila¬ 
tasti cor meum. 


25. Adhsesit aliquando pavimento 
terrenarum rerum debilis anima 
mea : vivifica me spiritu tuo secun¬ 
dum promissum tuum. 

26. Vias meas pravas humiliter 
confitendo enuntiavi tibi, et exaudisti 
me : doce me deinceps efficacius 
justificationes tuas. 

27. Viam justificationum tuarum 
doce me : et a te edoctus , implebo 
praecepta tua etiam perfectiora et 
mirabilia. 

28. Alias dormitavit languens 
anima mea, prae taedio luctae con¬ 
tinuae : confirma me, quaeso, meque 
accende in verbis tuis implendis. 

29. Atque sic viam iniquitatis 
amove a me, et misericorditer mihi 
tribue legem tuam implere. 

30. Viam veritatis ut partem 
meam elegi ; et quamvis carne gra¬ 
vatus, judicia tua semper prae oculis 
habeo. 

31. Adhaesi jam, non pavimento, 
sed testimoniis tuis , Domine : ne 
permittas me confundi. 

32. Ecce viam - mandatorum tuo¬ 
rum cucurri , cum per gratiam et 
charitatem tuam dilatasti , et spiri¬ 
tuali laetitia recreasti, taedio constri¬ 
ctum cor meum. 

Ad tertiam. 

sectio i. — Legem pone. 

HE. 


33. Legem pone mihi , 
Domine, viam justificatio¬ 
num tuarum : et exquiram 
eam semper. 

34. Da mihi intellectum , 
et scrqtabor legem tuam : 
et custodiam illam in toto 
corde meo. 

35. Deduc me in semitam 
mandatorum tuorum : quia 
ipsam volui. 

36. Inclina cor meum in 
testimonia tua, et non in 
avaritiam. 

37. Averte oculos meos 
ne videant vanitatem : in 
via tua vivifica me. 

38. Statue servo tuo elo¬ 
quium tuum, in timore tuo. 

39. Amputa opprobrium 
meum, quod suspicatus sum : 
quia judicia tua jucunda. 

40. Ecce concupivi man¬ 
data tua : in sequitate tua 
vivifica me. 


33. Declara mihi ac doce me. 
Domine, viam justificationum tua¬ 
rum ; et in omni actione quaeram 
eam semper. 

34. Da mihi intellectum, ut 
scrutari possim legem tuam : et 
custodiam illam in toto corde meo. 


35. Deduc me perseveranter per 
semitam mandatorum tuorum : 
quia juvante gratia tua ipsam elegi. 

36. Inclina cor meum in testi¬ 
monia tua : et non in avaritiam, seu 
terrenarum rerum cupidinem. 

37. Averte oculos meos ne videant 
fallacem vanitatem : et sic in via 
tua vivifica ac robora me. 

38. Statue firmiter servo tuo elo¬ 
quium tum legis , implendo eum 
sancto timore tuo. 

39. Fac ne incurram opprobrium 
transgressionis, quod mihi unice 
timeo : judicia enim tua sola sunt 
jucunda. 

40. Ecce concupivi servare man¬ 
data tua : pro tua aequitate et amore 
omnis justitiae , vivifica me ac 
robora. 


VAU. 


41. Et veniat super me 
misericordia tua, Domine : 
salutare tuum secundum 
eloquium tuum. 

42. Et respondebo expro¬ 
brantibus mihi verbum : quia 
speravi in sermonibus tuis. 


41. Veniat mihi misericordia tua, 
Domine : nempe gratia tua , seu 
salutare auxilium tuum, secundum 
promissum tuum. 

42. Et exprobrantibus mihi res¬ 
pondebo hoc unum verbum : sperare 
me in sermonibus tuis. 

43. Et ne auferas de ore 
meo verbum veritatis us¬ 
quequaque : quia in judiciis 
tuis supersperavi. 

44. Et custodiam legem 
tuam semper, in sseculum et 
in saeculum saeculi. 

45. Et ambulabam in la¬ 
titudine : quia mandata tua 
exquisivi. 

46. Et loquebar in testi¬ 
moniis tuis in conspectu 
regum : et non confundebar. 

47. Et meditabar in man¬ 
datis tuis, quae dilexi. 

48. Et levavi manus meas 
ad mandata tua quae dilexi : 
et exercebar in justificatio¬ 
nibus tuis. 


43. Nec permittas unquam taceri 
ore meo hoc verbum verissimum : 
nam in judiciis , seu verbis tuis 
justis ac fidelissimis, multum omnino 
speravi. 

44. Ideoquecustodiam legem tuam 
semper, in saeculum et in saeculum 
saeculi. 

45. Nimirum adjutus gratia tua, 
ambulabo velut via lata ac facili : 
quia mandata tua toto animo ex¬ 
quisivi. 

46. Et loquar de testimoniis tuis 
in ipso conspectu regum : et non 
confundar. 

47. Et meditabor in mandatis 
tuis, quae dilexi. 

48. Et levabo manus meas ad 
mandata tua, quae dilexi, implenda .: 
et sic omni modo exercebor in jus¬ 
tificationibus tuis. 


sectio ii. — Memor esto. 

ZA1N. 


49. Memor esto verbi tui 
servo tuo, in quo mihi spem 
dedisti. 

50. Haec me consolata est 
in humilitate mea : quia 
eloquium tuum vivificavit 
me. 

51. Superbi inique age¬ 
bant usquequaque : a lege 
autem tua non declinavi. 

52. Memor fui judiciorum 
tuorum a saeculo, Domine 
et consolatus sum. 

53. Defectio tenuit me pro 
peccatoribus derelinquenti¬ 
bus legem tuam. - 

54. Cantabiles mihi erant 
justificationes tuae, in loco 
peregrinationis meae. 


49. Memor esto verbi tui servo 
tuo, per quod mihi spem dedisti. 


50. Ista promissio me consolata 
est in humiliatione atque afflictione 
mea : istud eloquium tuum vivifi¬ 
cavit et confirmavit me. 

51. Superbi homines inique erga 
me egerunt omni modo : propterea 
autem a lege tua non declinavi. 

52. Memor fui judiciorum tuorum 
a saeculo. Domine , circa superbos 
et circa humiles : et consolatus sum. 

53. Defectio, seu vehemens dolor 
tenuit me, propter peccatores dere¬ 
linquentes legem tuam , quasi 
duriorem. 

54. Mihi autem fons gaudii, et 
delectabiles sunt justificationes tuae, 
in loco peregrinationis mete. 

55. Memor fui nocte no¬ 
minis tui , Domine : et cu¬ 
stodivi legem tuam. 

56. Haec facta est mihi : 
quia justificationes tuas ex- 
quisivi. 


55. Quare semper memor fui r 
etiam nocte , nominis tui , Do¬ 
mine : et custodivi legem tuam. 

56. Hsec tota res facta est mihi , 
quia justificationes tuas sincere 
exquisivi. 


HETH. 


57. Portio mea, Domine : 
dixi, custodire legem tuam. 

58. Deprecatus sum fa¬ 
ciem tuam in toto corde 
meo : miserere mei secun¬ 
dum eloquium tuum. 

59. Cogitavi vias, meas : 
et converti pedes meos in 
testimonia tua. 

60. Paratus sum , et non 
sum turbatus : ut custodiam 
mandata tua. 

61. Funes peccatorum 
circumplexi sunt me : et le¬ 
gem tuam non sum obli¬ 
tus. 

62. Media nocte surgebam 
ad confitendum tibi , super 
judicia justificationis tuse. 

63. Particeps ego sum 
omnium timentium te , et 
custodientium mandata tua. 

64. Misericordia tua, Do¬ 
mine, plena est terra : justi¬ 
ficationes tuas doce me. 


57. Portio mea , tu es , Domine ; 
ideo dixi ac statui custodire legem 
tuam. 

, 58. Deprecatus sum te ex tota 

corde meo , dicens : Miserere mei 
secundum eloquium ac promissum 
tuum. 

59. Consideravi omnes actiones 
meas : et converti me ad agendum 
in omnibus secundum testimonia 
tua. 

60. Paratus sum, et non sum 
ullo obstaculo turbatus, ut custo¬ 
diam mandata tua. 

61. Funes quidem et laquei 
peccatorum , hominum ac dsemo- 
num, circumplexi sunt me : at le¬ 
gem tuam ideo nullatenus sum 
oblitus. 

62. Imo media etiam nocte sur¬ 
gebam ad confitendum tibi , pro¬ 
pter justa ac sapientissima man¬ 
data tua. 

63. A sceleratis refugiens , par¬ 
ticeps et socius ego sum omnium 
timentium te, et custodientium man¬ 
data tua. 

64. Tu autem , Domine , cujus 
misericordi» plena est terra: mi¬ 
serere mei, ut justificationes tuas 
magis magisque doceas me. 


sectio ili. — Bonitatem fecisti. 

TETH. 

65. Bonitatem fecisti cum 65. Benignitatem fecisti cum 
. t\ servo tuo, Domine, secundum pro- 

servo tuo , Domine , secun- missum tuum, 
dum verbum tuum. 





PSALMI SELECTI. — PS. CXVIIl. 


345 


66. Bonitatem et discipli¬ 
nam et scientiam doce me : 
quia mandatis tuis credidi. 

67. Priusquam humilia¬ 
rer ego deliqui : propterea 
eloquium tuum custodivi. 

68. Bonus es tu : et in 
bonitate tua doce me justi¬ 
ficationes tuas. 

69. Multiplicata est super 
me iniquitas superborum : 
ego autem in toto corde 
meo scrutabor mandata tua. 

70. Coagulatum est sicut 
lac cor eorum : ego vero le¬ 
gem tuam meditatus sum. 

* 

71. Bonum mihi quia hu¬ 
miliasti me : ut discam ju¬ 
stificationes tuas. 

72. Bonum mihi lex oris 
tui, super millia auri et ar¬ 
genti. 


66. Similem bonitatem , et di¬ 
sciplinam , seu prudentiam . et 
scientiam doce me : quia mandatis 
tuis credidi et adhaesi. 

67. Beneficentiam exhibuisti 
etiam humiliando me : nam prius¬ 
quam humiliarer ego deliqui; 
propterea eloquium tuum diligen¬ 
tius custo livi. 

68. Bonus utique es tu : et pro 
bonitate ista tua doce me justifi¬ 
cationes tuas. 

69. Multiplicata est super me ■ 
iniquitas superborum : ego autem 
nihilominus in toto corde meo scru¬ 
tabor mandata tua. 

70. Cor eorum instar lactis coa¬ 
gulati incrassatum est, et ad spiri¬ 
tualia ineptum evasit; ego vero 
corde puro legem tuam meditatus 
sum. 

71. Bonum ergo mihi quod hu¬ 
miliasti me, ut efficaciter discam 
justificationes tuas. 

72. Quae justificationes, seu lex 
oris tui bonum mihi est , super 
millia pondera auri et argenti. 


IOD. 


73. Manus tuse fecerunt 
me, et plasmaverunt me : 
da mihi intellectum, et di¬ 
scam mandata tua. 

74. Qui timent te vide¬ 
bunt me , et laetabuntur : 
quia in verba tua superspe¬ 
ravi. 

75. Cognovi , Domine , 
quia aequitas judicia tua : 
et in veritate tua humiliasti 
me. 

76. Fiat misericordia tua 
ut consoletur me, secundum 
eloquium tuum servo tuo. 


73. Summa bonitate quoque 
manus tuse fecerunt me quoad 
animam , et plasmaverunt me 
quoad corpus : da mihi intellectum 
et discam mandata tua. 

74. Tunc omnes qui timent te, 
videndo me propter te Jsetahuntur : 
quia in verbis tuis stabiliter spe¬ 
ravi , quamvis pressus tribulatio¬ 
nibus. 

75. Cognovi enim , Domine , quia 
aequissima sunt judicia tua , quam¬ 
vis severa erga me ; et quod in ve¬ 
ritate tua : i. e. secundum justitiam 
tuam humiliasti me. 

76. Fiat autem misericordia 
tua ut consoletur me , secundum 
promissum tuum cuilibet servo tuo 
in te speranti. 

77. Veniant mihi misera¬ 
tiones tuae, et vivam : quia 
lex tua meditatio mea est. 

78. Confundantur su¬ 
perbi : quia injuste iniqui¬ 
tatem fecerunt in me : ego 
autem exercebor in manda¬ 
tis tuis. 

79. Convertantur mihi ti¬ 
mentes te , et qui’ noverunt 
testimonia tua. 

80. Fiat cor meum imma¬ 
culatum in justificationibus 
tuis : ut non confundar. 


77. Veniant mihi ubertim mise¬ 
rationes tu», et vivam vita gratiae : 
veniant, inquam, quia lex tua me¬ 
ditatio mea est. 

78. Ut sic confundantur superbi , 
quia injuste iniquitatem fecerunt 
in me : ego interim exercebor as¬ 
sidue in mandatis tuis. 


79. Ex altera parte convertantur 
mihi , seseque mihi associent ti¬ 
mentes te, et quicumque noverunt 
ac diligunt testimonia tua. 

80. Denique beneficiis tuis cul¬ 
men impone , faciendo ut fiat cor 
meum immaculatum in servandis 
mandatis tiiis: ut non confundar 
in hoc'saeculo nec in futuro. 


Ad sextam. 
sectio i. — Defecit. 

CAPH. 


81. Defecit in salutare 
tuum anima mea : et in ver¬ 
bum tuum supersperavi. 

82. Defecerunt oculi mei 
in eloquium tuum . dicen¬ 
tes : Quando consolaberis 
me ? 

83. Quia factus sum sicut, 
uter in pruina : justificatio¬ 
nes tuas non sum oblitus. 

84. Quot sunt dies servi 
tui : quando facies de per¬ 
sequentibus me judicium ? 

85. Narraverunt mihi ini¬ 
qui fabulationes : sed non 
ut lex tua. 

86. Omnia mandata tua 
veritas : inique persecuti 
sunt me, adjuva me. 


81. .Defecit aspirando in salu¬ 
tare tuum auxilium, anima mea : 
et in verbum tuum quamvis affli¬ 
ctus supersperavi. 

82. Defecerunt oculi . mei spe¬ 
ctando in eloquium ac promissum 
tuum , dicentes : Quando demum 
consolaberis me ? 

83. Imo factus sum sicut uter in 
pruina , gelu constrictus , et sua¬ 
vitate gratiae tute destitutus : ju¬ 
stificationes tamen tuas .non sunt 
oblitus. 

84. Quot sunt dies afflictionis 
servi tui adhuc futuri ? Quando 
facies de persequentibus me ju¬ 
dicium ? 

85. Ecce primum fallaciter nar¬ 
raverunt mihi iniqui fabulationes, 
speciosas quidem, sed non ut lex 
tua. 

86. Omnia enim mandata tua 
sunt veritas et aequitas. Hinc ini¬ 
que et violenter persecuti sun( 
me : tu, adjuva me. 

87. Paulo minus consum¬ 
maverunt me in terra : ego 
autem non dereliqui man¬ 
data tua. 

88. Secundum misericor¬ 
diam tuam vivifica me : et 
custodiam testimonia oris 
tui. 


87. Nam fere perdiderunt me 
prosternendo me in terram : ego 
autem perstiti, nec dereliqui man¬ 
data tua. 

88. Ergo secundum misericor¬ 
diam tuam vivifica me spiritu-tud 
potenti ; et invicte austodiam testi-r 
monia oris tui. 


LAMED. 


89. In aeternum, Domine, 
verbum tuum permanet 
in coelo. 

90. In generationem et 
generationem veritas tua : 
fundasti terram et perma¬ 
net. 

91. Ordinatione tua per¬ 
severat dies : quoniam om¬ 
nia serviunt tibi. 


92. Nisi quod lex tua me¬ 
ditatio mea est : tunc forte 
periissem in humilitate 
mea. 

93. In aeternum non obli¬ 
viscar justificationes tuas : 
quia in ipsis vivificasti me. 

94. Tuum sum ego, salvum 
me fac : quoniam justifica¬ 
tiones tuas exquisivi. 

95. Me exspectaverunt 
peccatores ut perderent 
me : testimonia tua intel¬ 
lexi. 

96. Omnis consummatio¬ 
nis vidi finem : latum man¬ 
datum tuum nimis. 


89. In aeternum, Domine, ver¬ 
bum tuum permanet efficax - in 
coelo : i. e. coeli verbo tuo sunt 
stabiles in perpetuum. 

90. Similiter in generationem! 

et generationem veritas tua per¬ 
manet in terra : sicut permanet 
stabilis ipsa terra quam verbo tuo 
fundasti. 1 

91. Sic etiam ordinatione verbi 
tui perseverat dies in suo.cursu et 
in sua pulchritudine : quoniarq 
omnia serviunt ac obediunt tibi ; 
et quidem ita ut secus omnia peri¬ 
rent. Similiter obedientia legi tuae 
est firmitas hominis. 

92. Ideo nisi lex tua meditatio 
mea fuisset, jamjam periissem in 
humilitate , i. e. in afflictione 
mea. 

93. In aeternum ergo non obii; 
viscar justificationes tuas : quia 
in ipsis vivificasti et corroborasti 
me. 

94. Tuus sum ego , salvum fac 
me servum tuum : quoniam justi¬ 
ficationes tuas exquisivi. 

95. Me exspectaverunt pecca¬ 
tores ut perderent me : sed testi¬ 
monia tua intelligens , invictus 
permansi. 

96. Omnis enim etiam consum¬ 
mati boni in hoc mundo , vidi finem 
brevi futurum : solum mandatum 
tuum est bonum quoddam latissi¬ 
mum, adeoque interminabile. 


348 


EXPOSITIONUM SERIES TERTIA 


/ 


sectio ii. — Quomodo dilexi. 


MEM. 


97. Quomodo dilexi legem 
tuam, Domine ? tota die me¬ 
ditatio mea est. 

98. Super inimicos meos 
prudentem me fecisti man¬ 
dato tuo : quia in aeternum 
mihi est. 

99. Super omnes docentes 
me intellexi : quia testi¬ 
monia tua meditatio mea 
est. 

100. Super senes intel¬ 
lexi : quia mandata tua 
quaesivi. 

101. Ab omni via mala 
prohibui pedes meos : ut 
custodiam verba tua. 

102. A judiciis tuis non 
declinavi : quia tu legem 
posuisti mihi. 

103. Quam dulcia fauci¬ 
bus meis eloquia tua ! super 
mei ori meo. 

104. A mandatis tuis in¬ 
tellexi : propterea odivi om¬ 
nem viam iniquitatis. 


97. Quomodo et quam ardenter 
dilexi legem tuam , Domine ! tota 
die meditatio mea est. 

98. Super inimicos meos pru¬ 
dentem me fecisti mandato tuo : 
quia in aeternum , jugiter, ante 
oculos mihi est. 

99. Super omnes docentes me 
intellexi et sapui : quia testimonia 
tua meditatio mea sunt. 


100. Super senes intellexi : 
quia mandata tua quaesivi. 

101. Sic a te edoctus ab omni 
via mala aut periculosa prohibui 
pedes meos : ut custodiam inde- 
clinabiliter verba tua. 

102. A judiciis tuis minime de¬ 
clinavi , quia tu legem tuam po¬ 
suisti mihi in mente et corde, ut 
lumen et cibum animae meae. 

103. Quam dulcia faucibus meis 
eloquia tua ! vere dulcia super mei 
ori meo. 

104. Ex mandatis tuis intellexi 
quaenam sit vera suavitas, quod¬ 
nam verum bonum : propterea 
odivi omnem viam iniquitatis. 


MJN. 


105. Lucerna pedibus 
meis verbum tuum : et lu¬ 
men semitis meis. 

106. Juravi, et statui cu¬ 
stodire judicia justitiae tuae. 

107. Humiliatus sum us¬ 
quequaque , Domine : vivi- 

k fica me secundum verbum 
tuum. 


105. Lucerna pedibus meis 
verbum tuum , et lumen semitis 
meis. 

106. Ideo juravi, et statui cu¬ 
stodire justissima mandata tua. 

107. Humiliatus et vexatus sum 
usquequaque , Domine : vivifica 
et conforta me secundum promis¬ 
sionem tuam. 

108. Voluntaria oris mei 
beneplacita fac. Domine : et 
judicia tua doce me. 

109. Anima mea in mani¬ 
bus meis semper : et legem 
tuam non sum oblitus. 

110. Posuerunt peccato¬ 
res laqueum mihi : et de 
mandatis tuis non erravi. 

111. Hsereditate acqui- 
sivi testimonia tua in aeter¬ 
num : quia exultatio cordis 
mei sunt. 

112. Inclinavi cor meum 
ad faciendas justificationes 
tuas in aeternum, propter 
retributionem. 


108. Voluntaria ac spontanea 
vota et postulata oris mei , tibi , 
Domine, beneplacita sint : et per¬ 
severanter judicia tua doce me. — 
Tunc enim proposita mea servabo , 
et dicere potero : 

109. Vita mea in continuo ver¬ 
satur discrimine , nihilominus le¬ 
gem tuam non sum oblitus. 

110. Posuerunt peccatores, ani¬ 
mae meae hostes , laqueum mihi ; 
et de mandatis tuis non erravi. 

111. Ut portionem meam elegi 
in aeternum testimonia tua : quia 
haec sola exultatio cordis mei 
sunt. 

112. Inclinavi cor meum ad 
faciendas justificationes tuas ju¬ 
giter et in aeternum : propter retri¬ 
butionem aeternae mercedis. 


i 

sectio m. — Iniquos odio habui. 

SAMECH. 


113. Iniquos odio habui: 
et legem tuam dilexi. 

114. Adjutor et susceptor 
meus es tu : et in verbum 
tuum supersperavi. 

115. Declinate a me, ma¬ 
ligni : et scrutabor mandata 
Dei mei. 

116. Suscipe me secun¬ 
dum eloquium tuum , et 
vivam : et non confundas 
me ab exspectatione mea. 

117. Adjuva me, et salvus 
ero : et meditabor in justi¬ 
ficationibus tuis semper. 

118. Sprevisti omnes dis¬ 
cedentes a judiciis tuis : 
quia injusta cogitatio eo¬ 
rum. 


113. Iniquos odio habui , non 
ratione personarum, sed quia le¬ 
gem tuam dilexi. 

114. Adjutor et protector meus 
contra eorum tentationes es tu : 
et sollicitatus molitionibus eorum, 
in verbum tuum magis speravi. 

115. Declinate a me , maligni ; 
nihil vobiscum commune volo : 
sic enim libere scrutabor mandata 
Dei mei. 

116. Tu , Domine , suscipe et 
protege me secundum eloquium 
tuum, et in omni periculo inco¬ 
lumis vivam : neque confundas 
me ab exspectatione et spe mea 
in te. 

117. Adjuva me, et salvus ero : 
atque sine impedimento medita¬ 
bor in justificationibus tuis sem¬ 
per. 

118. Merito aversor consortium 
improborum : nam et tu sprevisti 
omnes discedentes a judiciis tuis , 
quia injusta et perversa est cogi¬ 
tatio eorum. 

119. Praevaricantes repu¬ 
tavi omnes peccatores ter¬ 
rae : ideo dilexi testimonia 
tua. 

120. Confige timore tuo 
carnes meas : a judiciis enim 
tuis timui. 


119. Et ego sicut (u , contem¬ 
ptibiles reputavi, et quasi scoriam, 
omnes peccatores teme : ideo dilexi 
testimonia tua. 

120. Ne autem ab eis recedam, 
confige timore tuo velut clavis 
carnem meam ejusque cupidita¬ 
tes , eamque affige legi tuse : a 
judiciis enim tuis justisque poenis 
timui. 


A1N. 


121. Feci judicium et ju¬ 
stitiam : non tradas me ca- 
lumniantibus me. 

122. Suscipe servum 
tuum in bonum : non ca- 
lumnientur me superbi. 

123. Oculi mei defece¬ 
runt in salutare tuum : et 
in eloquium justitiae tuae. 

124. Fac cum servo tuo 
secundum misericordiam 
tuam : et justificationes tuas 
doce me. 

125. Servus tuus sum 
ego : da mihi intellectum, 
ut sciam testimonia tua. 

126. Tempus faciendi , 
Domine : dissipaverunt le¬ 
gem tuam. 

127. Ideo dilexi mandata 
tua, super aurum et topa¬ 
zion. 

128. Propterea ad omnia 
mandata tua dirigebar : om¬ 
nem viam iniquam odio ha¬ 
bui. 


121. Feci judicium et justitiam 
erga proximum, jus suum cuique 
reddendo : ne permittas me a ca¬ 
lumniatoribus injuste vexari. 

122. Suscipe servum tuum ut 
bene mihi sit et bene agam : non 
calumnientur me, saltem non ha¬ 
beant justam calumniandi me 
causam superbi , sive homines , 
sive dsemones. 

123. Oculi mei defecerunt re¬ 
spiciendo in salutare tuum , quod 
a coelo exspecto ; et in eloquium 
justse ac fidelissimse promissionis 
tuse. 

124. Fac igitur cum servo tuo 
secundum misericordiam tuam : 
et justificationes tuas doce me. 


125. Servus enim tuus sum 
ego, non tantum natura , sed etiam 
electione mea : da mihi intelle¬ 
ctum ut sciam practice testimonia 
tua. 

126. Tempus faciendi Domine , 
et liberandi me a superbis ; nam 
pessumdederunt peccando legem 
tuam. 

127. At ideo ego accensus zelo, 
magis dilexi mandata tua , et 
quidem super aurum et topazion. 

128. Propterea secundum om¬ 
nia mandata tua recte incessi : 
viam iniquam et non rectam odio 
habui. 

sectio i. — Mi?’abilia. 

PHE. 


129. Mirabilia testimonia 
tua : ideo scrutata est ea 
anima mea. 

130. Declaratio sermo¬ 
num tuorum illuminat : et 
intellectum dat parvulis. 

131. Os meum aperui , 
et attraxi spiritum : quia 
mandata tua desiderabam. 

132. Aspice in me , et 
miserere mei , secundum 
judicium diligentium nomen 
tuum. 

133. Gressus meos dirige 
secundum eloquium tuum : 
et non dominetur mei om¬ 
nis injustitia. 

134. Redime me a ca¬ 
lumniis hominum , ut cu¬ 
stodiam mandata tua. 

135. Faciem tuam illu¬ 
mina super servum tuum : 
et doce me justificationes 
tuas. 

136. Exitus aquarum de¬ 
duxerunt oculi mei : quia 
non custodierunt legem 
tuam. 


129. Mirabilia testimonia tua 
cuncta , tum cteremonialia , tum 
judicialia, tum moralia : ideo ea 
scrutatus sum ex animo. 

130. Declaratio seu explicatio 
sermonum tuorum mentes illu¬ 
minat, et intellectum dat parvulis 
spiritu. 

131. Os meum aperui, et suspi¬ 
rando attraxi spiritum, prse legis 
tuse desiderio. 

132. Aspice in me, et miserere 
mei , secundum judicium ac mo¬ 
rem quo uteris erga diligentes te. 


133. Gressus meos dirige se¬ 
cundum eloquium tuum rectissi¬ 
mum : et non dominetur in me ulla 
injustitia. 

134. Libera me a calumniis 
hominum , ut animo tranquillo 
custodiam mandata tua. 

135. Faciem tuam favorabilem 
ostende servo tuo : et doce me 
justificationes tuas custodire. 


136. Nam rivos lacrymarum 
effuderunt oculi mei : quia oculi 
mei , vel homines , hanc legem 
tqam non custodierunt. 


SADE. 


137. Justus es, Domine : 
et rectum judicium tuum. 

138. Mandasti justitiam 
testimonia tua : et veritatem, 
tuam nimis. 


137. Justus es essentialiter , 
Domine, et ideo essentialiter re¬ 
ctum est omne judicium ac man¬ 
datum tuum. 

138. Ideo quoque absolute et 
rigOrose servanda mandasti testi¬ 
monia tua, qute sunt ipsa justitia, 
et veritas. 

139. Tabescere me fecit 
zelus meus : quia obliti sunt 
verba tua inimici mei. 

140. Ignitum eloquium 
tuum vehementer : et ser¬ 
vus tuus dilexit illud. 

141. Adolescentulus sum 
ego et contemptus : justi¬ 
ficationes tuas non sum 
oblitus. 

142. Justitia tua , justitia 
in aeternum : et lex tua , 
veritas. 


143. Tribulatio et angu¬ 
stia invenerunt me : man¬ 
data tua meditatio mea est. 

144. ^Equitas testimonia 
tua in aeternum : intelle¬ 
ctum da mihi et vivam. 


139. Propterea tabesco , consu¬ 
mor zelo et indignatione : quia 
inimici mei, omnesque impii , obliti 
sunt sanctissima verba tua. 

140. Igne purificatum , adeoque 
purissimum est eloquium tuum : 
propterea servus tuus dilexit 
illud. 

141. Equidem adolescentulus 
sum, id est, parvulus, abjectus et' 
contemptus oculis hominum : at 
justificationes tuas non sum obli¬ 
tus, et h?ec magnitudo mea est. 

142. Nam justitia tua , in eeter- 
num erit justitia eadem ac im¬ 
mutabilis : et lex tua est veritas, 
nihil falsi continens , sive in do¬ 
gmatibus , sive in praeceptis , sive 
in promissionibus aut commina¬ 
tionibus. 

143. Tribulatio et angustia in¬ 
venerunt me : tunc autem prae¬ 
cipue mandata tua meditatio mea 
sunt. 

144. Considero enim , testimo¬ 
nia tua esse justitiam , sive in 
se, sive in fructu suo ceternam : 
magis magisque da mihi intelle¬ 
ctum eorum, ut vere vivam. 


'sectio ii. — Clamavi . 


COPH. 


145. Clamavi in toto 
corde meo, exaudi me , Do¬ 
mine : justificationes tuas 
requiram. 

146. Clamavi ad te , sal¬ 
vum me fac : ut custodiam 
mandata tua. 

147. Praeveni in maturi¬ 
tate, et clamavi quia in 
verba tua supersperavi. 

148. Praevenerunt oculi 
mei ad te diluculo : ut me¬ 
ditarer eloquia tua. 

149. Vocem meam audi 
secundum misericordiam 


145. Clamavi, ardenti desiderio 
gratiam tuam postulans : exaudi 
rae , Domine , et justificationes 
tuas studiosius requiram. 

146. Clamavi ad te , dicens : 
Salvum me fac , salvificam gra¬ 
tiam dando : ut custodiam man¬ 
data- tua. 

147. Praeveni mature tempus 
surgendi , et clamavi orando : 
quia in verba tua super omnia ob¬ 
stacula speravi. 

148. Praevenerunt oculi mei 
tempus suum , ad te diluculo 
aperti : ut meditarer eloquia tua. 

149. Audi me secundum mise¬ 
ricordiam tuam , Domine : et se- 

tuam, Domine : et secun¬ 
dum judicium tuum vivifica 
me. 

150. Appropinquaverunt 
persequentes me iniquitati : 
a lege # autem tua longe fa¬ 
cti sunt. 

151. Prope es tu, Do¬ 
mine : et omnes vise tuse 
veritas. 

152. Initio cognovi de te¬ 
stimoniis tuis : quia in seter- 
num fundasti ea. 

RES 

153. Vide humilitatem 
meam, et eripe me : quia 
legem tuam non sum obli¬ 
tus. 

154. Judica judicium 
meum, et redime me : pro¬ 
pter eloquium tuum vivifica 
me. 

155. Longe a peccatoribus 
salus : quia justificationes 
tuas non exquisierunt. 

156. Misericordise tuse 
multse, Domine : secundum 
judicium tuum vivifica me. 

157. Multi qui perse¬ 
quuntur me , et tribulant 
me : a testimoniis tuis non 
declinavi. 

158. Vidi praevaricantes, 
et tabescebam : quia eloquia 
tua non custodierunt. 

159. Vide quoniam man¬ 
data tua dilexi , Domine : 
in misericordia tua vivifica 


eundum judicium ac morem tuum, 
quo reddis gu& promisisti , vitam 
corporis animaeque mihi custodi. 

150. Appropinquaverunt et ad¬ 
haeserunt iniquitati , qui perse¬ 
quuntur me : ideoque a lege tua 
longe facti sunt. 

151. At prope es tu , Domine , 
ipsis, sicut omnibus aliis : et om¬ 
nes operationes tuae sunt veritas , 
qua statuta supplicia , vel praemia , 
et auxilia praestabis. 

152. Ab initio id cognovi de 
testimoniis tuis : quod in aeter¬ 
num constituisti ea, ut in perpe¬ 
tuum serventur ab omnibus. 


153. Vide miseriam meam , et 
ex ea libera me : quia legem tuam , 
licet non perfecte custodiam , ta¬ 
men non sum oblitus. 

154. Judica causam meam , et 
libera me : propter eloquium ac 
promissum tuum vivifica me. 


155. Longe a peccatoribus sa¬ 
lus tua : quia justificationes tuas 
non exquisierunt. 

156. E contra, justis misericor¬ 
diae tuae multae , Domine : itaque 
secundum judicium ac morem 
misericordiae tuae vivifica me. 

157. Multi sunt qui persequun¬ 
tur me et tribulant me , sive 
homines sjve daemones : tamen a 
testimoniis tuis non declinavi. 

158. Sed dum vidi ipsos praeva¬ 
ricantes , contabui zelo exarde¬ 
scens : quia eloquia tua non custo¬ 
dierunt. 

159. Hinc vide , Domine, quod 
mandata tua dilexi : et pro 
misericordia tua - vivifica me. — 
Vivificabis autem, nam 


me. 

II. S. Sfiipturce. 

160. Principium verbo¬ 
rum tuorum , veritas : in 
aeternum omnia judicia ju¬ 
stitiae tuae. 


160. Principium verborum tuo¬ 
rum veritas, ideoque indefectibilia 
sunt praecepta tua , et certissima 
tua promissa : ideoque in reter- 
num sese extendunt omnia statuta 
sanctissimae legis tuae. 


sectio ni. — Principes. 


SIN 

161. Principes persecuti 
sunt me gratis : et a verbis 
tuis formidavit cor meum. 

162. Laetabor ego super 
eloquia tua : sicut qui inve¬ 
nit spolia multa. 

163. Iniquitatem odio ha¬ 
bui , et abominatus sum : 
legem autem tuam dilexi. 

164. Septies in die lau¬ 
dem dixi tibi, super judicia 
justitiae tuae. 

165. Pax multa diligenti¬ 
bus legem tuam : et non est 
illis scandalum. 

166. Exspectabam salu¬ 
tare tuum, Domine : et man¬ 
data tua dilexi. 

167. Custodivit anima 
% 

mea testimonia tua : et di- 
lexit ea vehementer. 

168. Servavi mandata tua 
et testimonia tua : quia om¬ 
nes vim mem in conspectu 
tuo. 


169. Appropinquet depre¬ 
catio mea in conspectu tuo. 
Domine : juxta eloquium 
tuum da mihi intellectum. 


161. Principes mundi et tene¬ 
brarum persecuti sunt me imme¬ 
rito : at, non ipsos, sed verba tua 
ac te, Domine, timuit cor meum. 

162. Imo laetabor ego propter 
eloquia tua : sicut victor qui invenit 
spolia multa. 

163. Proinde iniquitatem om¬ 
nem odio habui , et abominatus 
sum : legem autem tuam ex toto 
corde dilexi. 

164. Ideo saepius in die laudem 
dixi tibi, propter justissima judicia 
ac mandata tua. 

165. Laus enim tibi est, quod 
felicitas multa detur diligentibus 
legem tuam ; nec ullum sit illis 
offendiculum, cum omnia coope- 
rentur in bonum. 

166. Cujus pacis fontem exspe¬ 
ctavi, salutare illud tuum in lege 
promissum : et eo ardentius man¬ 
data tua dilexi. 

167. Atque custodivi ex animo 
testimonia tua , et dilexi ea vehe¬ 
menter. 

168. Servavi autem efficaciter 
mandata tua et testimonia tua : 
quia omnes actiones meas oculis 
tuis apertas esse scit adeoque in 
prresentia tua ambulo. 

TAU. 

169. Appropinquet igitur , Do¬ 
mine, oratio mea tibi et conspectui 
tuo : juxta promissum tuum, da 
mihi intellectum legis ture. 

170. Intret postulatio mea 
in conspectu tuo : secundum 
eloquium tuum eripe me. 

171. Eructabunt labia 
mea hymnum : dum docue¬ 
ris me justificationes tuas. 

172. Pronuntiabit lingua 
mea eloquium tuum : quia 
omnia mandata tua aequitas. 

173. Fiat manus tua ut 
salvet me : quoniam man¬ 
data tua elegi. 

174. Concupivi salutare 
tuum, Domine : et lex tua 
meditatio mea est. 

.175. Vivet anima mea , 
et laudabit te : et judicia tua 
adjuvabunt me. 

176. Erravi sicut ovis quae 
periit: quaere servum tuum, 
quia mandata tua non sum 
oblitus. 


170. Intret postulatio mea in 
prsesentiam tuam, ut respiciatur 
a te : secundum idem eloquium 
tuum eripe me a peccatis et pec¬ 
candi periculis. 

171. Eructabunt tibi labia mea 
hymnum : cum docueris me ser¬ 
vare justificationes tuas. 

172. Praedicabit lingua mea elo¬ 
quium legis tuae, et dicam : quia 
omnia mandata tua sunt aequitas. 

173. Adsit igitur mihi potentia 
tua salvifica : quoniam mandata 
tua elegi. 

174. Imo concupivi salutare 
tuum, in lege et quidem servanti¬ 
bus legem promissum : unde et 
lex tua jugis meditatio mea est. 

175. Illud salutare adepla vivet 
anima mea , et semper laudabit te : 
et mandata tua ad beatum illum 
effectum adjuvabunt ac perducent 
me. 

176. Equidem erravi in deserto 
hujus vitee, sicut ovis qute periit : 
queere servum tuum et deduc ad 
«ternum ovile , quia legem tuam 
non sum oblitus. 


Explicatio. 

Argumentum. — Psalmus centesimus decimus octavus 
hymnus est divinae legis : celebrat enim propheta legem 
Domini, seu potius amorem legis ; amorem , inquam , ejusdem 
efficacem seu practicum , exponendo haec duo : 1° quare , et 
2° quomodo lex sancta diligenda sit. 

Haec autem duo non successive, sed fere simul et permixtim 
explicat: unum quidem, afferendo varia motiva, ut excellen¬ 
tiam legis, ejusque necessitatem, jucunditatem, utilitatem ac 
fructus indicet ; alterum vero, exprimendo cordis sui affectus 
atque actus, amoris nempe, fortitudinis, fiduciae et precatio¬ 
nis, quibus perfectus divinae legis amor continetur. 

Ilinc psalmus est vehit i manifestatio quaedam cordis hu¬ 
mani, per Spiritum sanctum respectu legis divinae perfecte 
dispositi. Scilicet anima prophetae , Spiritu sancto suggerente 
sensus suos eloquitur, et eloquendo aliis insinuat. 

Hinc intelligitur singularis quodam hujus psalmi utilitas ; 
cui si addatur longitudo ejus, pulchritudo et jucunditas , facile 
patebit, hunc inter reliquos psalterii canius prostantia emi¬ 
nere. Est enim, inquit Ghesquierus (l) ex mente Patrum, 
veluti meridianus sol, qui puri luminis radios spargens , sua¬ 
vissimo calore cor hominis fovet, imo ardore divino accen¬ 
dit ; ut ipse in via mandatorum Dei, quo sola ad veram beali- 
tudinem conducit, vel inconcusse ambulare pergat ; vel , si 
forte ex humano errore, ab ea tantisper diverterit , in eam 
regredi festinet, eique constanter insistat. 

Divisio. — Ad divisionem psalmi, seu ad sensus distinctio¬ 
nem quod attinet, id generatim dici potest, sensum aliqua¬ 
tenus respondere, divisionibus , secundum ordinem Horarum 
canonicarum supra in textu indicatis. — Et quidem sectiones 
ad Primam, magis accommodato videntur juniori otati, atque 
animo in viam divino legis primum ingredienti; — ad Ter¬ 
tiam, progredienti, et fraudibus exposito; — ad Sextam, 
luctanti, et tribulationibus obnoxio ; — ad Nonam demum , 
animo perfectiori jam et triumpho proximo. 

Quilibet octonarius propriam aliquam considerationem , 
vel alFectum, aut petitionem , vel hoc simul conjuncta conti¬ 
net, quo velut proprium ejus argumentum constituunt ; prout 
infra indicabitur. 


Adnotationes generales. 

Antequam textum per octonarios singulos dilucidemus , 
quodam in genere promittenda sunt, quo vel ad verba syno¬ 
nyma legis, vel ad alia frequentiora vocabula pertinent. 

I. — Imprimis ad textus inlelligentiam juvabit animadver¬ 
tisse, legem Dei hic multa nominum varietate designari. In 
singulis enim fere versibus occurrit unum ex hisce synony¬ 
mis : Domini lex, eloquia, verba, sermones, mandata, prcccepta, 
testimonia , vice, justificationes, judicia, justitia, et (equitas, 
judicia justitice , veritas. Quo quidem verba, etsi non eamdem 
omnino significationem continent ; hic tamen promiscue pro 
synonymis usurpantur. 

Lex generica vox est, omnia quo Deus homini quomodo¬ 
cumque imperavit complectens ; potissimum sensu litterali , 
legem scriptam designat per Moysen datam ; spirituali autem , 
legem evangelicam. 

' Eadem lex dicitur Dei eloquium, verbum, sermo : quia revera 


(L) Psalmi, philologice ac paraphrastice expositi. 

non hominum sed Dei verba continet, quae Deus populo suo per 
prophetas loqui dignatus est. 

Verbum tamen Dei non est solum praeceptivum : seu non 
solum pnecepta complectitur ; sed etiam promissiones , minas , 
institutiones, mysteria. Quare Dei verbum non seinper in psalmo 
nostro significat legem, aut doctrinam ; sed saepe etiam simplex 
promissum : praesertim ubi adjungitur particula secundum . Et 
generalim illud , secundum verbum, secundum eloquium tuum , 
significat secundum promissum tuum ; non datur fortassis nisi 
unica exceptio, versu nimirum 155 : Gressus meos dirige secun¬ 
dum eloquium tuum ; ubi illud secundum eloquium tuum signi¬ 
ficat secundum legem tuam. 

Lex dicitur deinde , testimonium Dei , quia testificatur nobis 
Dei voluntatem. 

Dicitur mandatum , praeceptum Dei: quia articulis, seu distin¬ 
ctis mandatis constat, quae cultum et amorem Dei, proximique 
• dilectionem praescribunt. 

Dicitur via , semita Dei : quia tanquam via nobis a Deo sig¬ 
nata est, qua in itinere vitae ambulando, ad terminum nostrum, 
nempe beatitudinem perveniamus ; estque via quaedam recta 
et munda, ut in versiculo primo insinuatur. 

Dicitur justificatio, quia justificat observatores suos , id est, 
justiores facit ; juxta illud Apostoli : Factores legis justifica¬ 
buntur (Rom. II, 13). — Dictum est, justiores eos fieri qui legem 
observant : quia gratiae cooperanles merentur justitiae augmen¬ 
tum ; prima autem justificatio, qua ex peccatoribus efficimur 
justi, non legis observantiae, sed soli gratiae debetur , dicente 
eodem Apostolo : Si per legem justitia, ergo Christus gratis 
mortuus est. Gal. 11,21. 

Dicitur judicium, judicia oris Dei : quia legis praecepta sunt 
quaedam agendi regulae, quas Deus nobis convenientes judica¬ 
vit ; sive quaedam decreta, quae Deus ipse judicavit esse 
rectissima. 

Dicitur justitia, vel 'aequitas, quia lex est regula , justitiam et 
aequitatem continens ; vel etiam, quia lex est ipsa justitia , seu 
expressio ipsius ordinis justitiae. Ex hoc principio S. Thomas 
colligit, legem decalogi esse omnino indispensabilem , quia 
continet ipsum ordinem justitiae : quomodo si quis juberet ut 
nullus peccet, vel ut nemo sit iniquus, lex esset omnino indis- 
pensabilis ; quia dari non potest casus, in quo peccare liceat 
vel iniquum esse (1. 2, q. 100, a. 8). 

Dicitur judicium justitiae, quia continet judicia ac decreta 
justissima. 

Dicitur veritas , quia nihil falsi continet ; quia est ipsa veritas 
practica, seu enuntiatio ejus ; et quia promissiones atque com¬ 
minationes, quas lex continet, certissime implebuntur. 

Variis quo quecomparationibus proprietateslegisdeclarantur, 
praecipue tribus : auri, mellis et luminis, quibus legis pretium, 
suavitas et veritas designatur ; nec non vera) divitiae, vera 
delectatio , vera sapientia , quas legis observantia animabus 
praestat. 

II. —Secundo, praeter synonyma, legem Domini significantia, 
alia quaedam verba quae frequentius recurrunt, proderit praevie 
huc afferre et explicare. 

Doceri legem Dei , eam discere, cognoscere , inteUigere , intel¬ 
lectum ejus accipere... non speculativam notitiam indicant , sed 
practicam ; ac talem , quae non modo mentem illuminet, sed 
simul etiam voluntatem suaviter moveat ad legem amandam et 
implendam. Quo sensu alibi dicitur : Doce me facere volun¬ 
tatem luam. Ps. CXL1I. 

Exerceri in Dei mandatis, est, vi vocis hebraicae, meditari, 
seu mente, cogitatione et consideratione in iis occupari , ita 
ut illud : In mandatis tuis exercebor, et : Considerabo vias tuas 
(versu 15), idem fere significent. 

Meditari in Dei mandatis, est in iis delectari, iisque decan¬ 
tandis suaviter recreari. 

Vivificare, vivere, de vita gratiae intelligenda sunt ; praecipue 
de gratia actuali, quae animam illuminat, excitat et corroborat 
ad bonum. 

Superbi , principes , persequentes , inimici, calumniatores , iniqui, 
peccatores , synonyma fere sunt ; et designant varia ratione 
Davidis inimicos atque adversarios, sed cum respectu ad obser¬ 
vationem divinae legis : quatenus nempe impedirent ipsum in 
via bona, vel vi aut seductione ab ea retrahere conarentur. — 
Dicuntur superbi , quia contra Dei legem sese exloltunl ; prin¬ 
cipes , quia potentes, etc. — Sensu altiore designant varios 
animae hostes, visibiles et invisibiles, fraudulentos et violentos : 
de quibus liberationem aut triumphum petimus , eodem fere 
sensu ac in oratione Dominica : Ne nos inducas in tcntationem , 
sed libera nos a malo. 

Humilitas sumitur pro afflictione, calamitate , oppressione. 

Supersperare plus dicit quam sperare, et spem significat fir¬ 
missimam , omnique difficultate superiorem ; quo fere sensu 
Apostolus de Abrahamo scribit : Qui contra spem in spem credi¬ 
dit. Rom. IV , 18. 

Adnotaliones particulares. 

Ad primam. 

Octonarius 4. Beati. 

Considerationem exhibet propheta, quam sequitur affectus et 
oratio. —Finem legis proponit, beatitudinem. Via, inquit , ad 
beatitudinem, lex Domini est. Ideo hanc tu, Domine, constituisti 
immutabiliter, et ego servare cupio ardenter : da mihi, quteso, 
gratia?tu?e auxilium. 

4. Beati immaculati in via... Sensus est : Beati erunt ietern3 
felicitate, et nunc etiam beati jam sunt, i. e., Ineti et quieti 
corde, illi qui vivunt sine macula peccati, eo quod ambulent in 
lege Domini. — Scilicet vir justus, jam in hac vita , maximam 
obtinet verre felicitatis partem. Nam vere beatus est, qui habet 
quidquid vult, et nihil mali vult : justus autem solus nihil mali 
vult, et habet quidquid cupit, cum solum Deum ejusque volun¬ 
tatem implere cupiat. — Illud immaculati , non significat caren- 
tiam omnis peccati, etiam venialis ; sic enim nulli essent in hac 
vita immaculati ;sed significat carentiam omnis peccati mortalis, 
quod solum proprie inducit intrinsecam maculam , seu corrup¬ 
tionem instar mortis, in animam. 

5. Non enim qui operantur iniquitatem, in viis ejus ambulave¬ 
runt. Declarat a contrario id, quod prioribus versibus significavit, 
quasi diceret : Beati illi , et quidem soli , qui recedunt a 
peccatis, et ambulant in via Domini : peccatores enim quicum¬ 
que sint, sicut non in viis Domini, ita neque in viis beatitudinis 
ambulant. 

7. Confitebor tibi in directione cordis , in eo quod didici judicia 
justilice tum. Sensus est quasi dicat: Gratias agam libi corde 
recto, menteque sincera, eo quod gratia tua juvante, didicerim 
justissimas leges tuas. 

8. Justificationes tuas custodiam : non me derelinquas usque¬ 
quaque : id est, noli derelinquere me omnino, subtracta gratia 
tua etficaci ; da mihi semper saltem gratiam elficacem orationis. 

AD primam, octonarius 2. In quo corrigit. 

Consideratio cum affectu. — Lex est regula , hominem ab 
ipsa adolescentia dirigens ; ideo ingenti amore , omnibusque 
anima? potentiis eam amplector. 

40. Ne repellas mea mandatis tuis : id est , ne deseras me, 
subtrahendo gratiam tuam ; alioquin idem esset ac si ab 
impletione mandatorum me repelleres ; cum sine auxilio gratia? 
tua? ea servare non possim. — Simili sensu dicit infra , 

versu 31 : Noli me confundere , quod nempe faceres, si auxilio 
luo me destitueres. 

ad primam, octonarius 3. Retribue servo tuo. 

Oratio. — Concede , Domine, servo tuo spiritualem animae 
vitam, quae me illuminet, me roboret, meque disponat ad humi¬ 
litatem amandam, et ad tolerandos contemptus improborum. 

18. Revela oculos meos y et considerabo mirabilia de lege tua : 
id est, tolle per infusionem luminis tui velamen passionum ab 
oculis mentis meae ; et tunc, oculo interiori purilicato , consi¬ 
derabo mirabilem aequitatem, sapientiam, utilitatem, legis tuae, 
et mirabilia mysteria in ea recondita. 

22. Aufer a me opprobr ium et contemptum. De contemptu 
loquitur, quem a superbis propter studium divinae legis susti¬ 
net. Dupliciter tamen ejus verba intelligi possunt : primo 
sensu, petit ut liberetur ab opprobriis, quatenus haec impe¬ 
dimento sibi sunt in via Dei ; — allero sensu , praedicit quod 
futurum est, quasi sic loqueretur : Tempus erit, Domine , cum 
auferes a me opprobrium et contemptum , ut in superbos 
inobedientes rejicias. Etenim, ut Augustinus monet, eae quae in 
psalmis imprecationes esse videntur , praedictiones sunt , per 
modum imprecationum prolatae. 

ad primam, octonarius 4. Adhoesit 'pavimento. 

Confessio infirmitatis suae, cum petitione remedii. — Velut 
in terra, inquit, jacet anima mea , ad res terrenas pronissima , 
ad coelestia torpens : vi gratiae tuae, quaeso, eam subleva, con¬ 
firma, et inflamma. 

25. Adhaesit pavimento (id est, terrae, hebraice pulveri) anima 
mea : vivifica me , secundum verbum tuum. Expositio datur 
duplex. Prima : appropinquavit pulveri vita mea , mortique 
proximus sum, urgentibus me persecutionibus ; itaque conserva 
mihi vitam, tu Domine, secundum promissa tua. — Expositio 
altera et melior : Adhaeret terrae, rebusque terrenis per car¬ 
nales affectus anima mea : da mihi, Domine , vitam conformem 
legi tuae, ut adhaerendo tibi per spirituales affectus , spiritualis 
homo elliciar. 

28. Dormitavit anima mea prae taedio : confirma me in verbis 
tuis. Sensus est : Prae taedio continuae luctae adversus carnem 
sustinendae, lepidior et velut dormitans facta est anima mea ; 
tu, Domine, in praeceptis tuis sectandis confirma me, addito 
fervore gratiae et charilatis tuae. 

Ad Tertiam. 

Octonarius 1. Legem pone. 

Oratio. — Doce me, inquit, Domine, constanter sequi viam 
justificationum tuarum, illuminando intellectum, inclinando cor 
meum, confirmando gressus meos vigore gratiae. 

33. Legem pone mihi... hebraice dicitur uno verbo , horani , 
id est, doce me, nempe mandata tua ; ita ut latina periphrasis, 
legem pone mihi, Domine , viam justificationum tuarum , nec non 
gra?ca, vo/Modirr^ , hunc habeat sensum : Pone mihi in corde, 
Domine, tanquam legem quam unice sequar, viam mandatorum 
tuorum. 

36. Inclina cor meum in testimonia tua , et non in avaritiam : 
chaldaice in mammona , i. e. in pecuniam. — Inclinat Deus in 
testimonia sua et ad bonum , efficienter , per gratiam suam id 
nobiscum operando ; inclinat vero in avaritiam et ad malum, 
deficienter et negative, subducendo gratiam eflicacern. 

37. Averte oculos meos ne videant vanitatem : id est , ne 
videant, ad aestimandum aut ad concupiscendum, res temporales. 
Vanitas enim dicitur id omne quod inutile et fluxum est : 
cujusmodi sunt omnia quae in hac vita speciosa atque jucunda 
videntur. 

38. Statue servo tuo eloquium tuum in timore tuo ; id est, 
stabilire, confirmare digneris in me legem tuam per sanctum 
tui timorem. — Petitur hic sanatio instabilitatis , gratia per¬ 
severantiae. 

39. Amputa opprobrium meum... id est, aufer a me probrum 
peccati ; quod suspicatus sum: id est, quod timui, nempe quod 
unicum dedecus timeo. 

ad tertiam, octonarius 2. Et veniat. 

Oratio spectans ad misericordiam. — Misericordissima gratia 
tua, Domine, in me descendat, ut legem tuam corde, ore, mente 
et opere custodiam atque manifestem. 

45. Et ambulabam in latitudine... id est, veniente misericordia 
Domini super me, gratia ejus juvante me, jam non ambulabam 
in angustiis timoris, sed in latitudine dilectionis : scilicet liben¬ 
ter, magnoque cordis affectu legem servabam. — Hoc versu et 
tribus sequentibus, propheta per partes explicat, quae sit per¬ 
petua illa legis custodia, quam praecedenti versiculo 44 promisit, 
dicens : Et custodiam legem luam semper , in saeculum , et in 
saeculum saeculi ; testaturque se corde , verbo , mente et opere 
in lege Domini semper futurum : ambulabam , loquebar, medita¬ 
bar , levavi manus , exercebar in justificationibus luis ; etenim in 

hebraico textu Iuec omnia dicuntur in futuro : ambulabo , 
loquar , etc. 

ad tertiam, octonarius 3. Memor esto. 

Oratio et affectus, cum respectu ad aeternam retributionem. 

— Promissae retributionis spe a te, Domine , repletus , oppor¬ 
tunam consolationem et constantiam inveni in custodia legis 
tuae. 

19. Memor esto verbi lui servo tuo , in quo mihi spem dedisti. 

— Quaeritur de quanam promissione hic sermo sil ? — 1° Sunt 
qui sensum restringunt ad promissionem particularem , Davidi 
faciam ministerio Nathan prophetae. — 2° Alii melius , exten¬ 
dunt ad promissionem generalem, qua Deus pollicitus est, 
salutem se daturum omnibus qui custodierint mandata sua. 
Orat psalmista, inquit Bellarminus, in sua et aliorum fidelium 
persona, ut Dominus impleat quod promisit servo suo Abraham, 
et in illo omnibus filiis ejus , dicens : Ambula coram me, et 
esto perfectus (Gen. XVII, 1) ; — Ego ero merces tua magna 
nimis. Gen. XV, 1. 

50. Hcecme consolata est... intellige, istud, haec res, haec pro¬ 
missio consolata est me. Hebraeorum more ponitur femineum 
genus pro neutro. — Idem fere occurrit infra , versu 56 : Haec 
facta est mihi , quod significat : Hoc , nempe quod dixi , ut 
promissiones Dei considerarem, spem inde conciperem, aliaque 
bona obtinerem ; hoc totum mihi evenit quia justificationes 
tuas exquisivi. Omnia scilicet ad legem Dei servandam refert, 
tanquam ad fontem omnis boni. 

52. Memor fui judiciorum tuorum a saeculo , Domine , et con¬ 
solatus sum. — Judicia hic non sumuntur pro praeceptis ; sed 
pro praemiis ac poenis, Dei judicio decernendis ; et sensus est : 
In humiliatione et contemptu memor lui judiciorum , quae ab 
initio saeculi exercuisti. Domine, exaltans humiles, deprimens 
superbos , reddens custodientibus legem luam priemia magna , 
praevaricatoribus autem magna supplicia : atque hinc hausi in 
omni tribulatione mea magnum solatium. 

ad tertiam, octonarius 4. Portio mea , Domine. 

Oratio et affectus animae , Dominum tanquam portionem 
suam aspicientis. — Portio mea tu es , Domine ; ideo legem 
tuam , non obstantibus quibusvis impedimentis , custodiam : 
tu vero adjuva me. 

61. Funes peccatorum circumplexi sunt me... id est , laquei , 
sive retia variarum lenlationum, quae a peccatoribus hominibus 
vel daemonibus tendi solent, circumdederunt me : et tamen a 

lege tua recordanda et implenda impedire me non potuerunt. 

63. Particeps (i. e. socius) ego sum omnium timentium te. 
— Expositio datur duplex : 1° Cum justis ac bonis soleo me 
conjungere , recedens a consortio malorum ;— 2° melius : 
Conjungor cum omnibus justis, in communione bonorum 
omnium ac gratiarum spiritualium. Scilicet omnes justi in 
Domino, qui communis est portio eorum, colligantur tanquam 
membra viva in unum corpus, glutino charitatis, quae facit omnia 
communia. 

ad tertiam, octonarius 5. Bonitatem fecisti. 

/ 

Oratio, cum respectu ad Dei bonitatem. — Semper, Domine, 
bonitatem exhibuisti mihi : da mihi bonitatem tuam imitari ; 
simul autem concede milii prudentiam et scientiam , quae 
necessariae mihi sunt. 

66. Bonitatem et disciplinam et scientiam doce me... id est , 

tum benignitatem beneficam , luin sapientiam ac prudentiam , 
tum intelligentiain veritatum quae lege continentur. Haec tria , 
inquit Bellarminus, propheta postulat a Deo , tanquam dona 
ad custodiendam legem necessaria ; eorumque necessitatem 
ex effectibus ostendit. 

67. Priusquam humiliarer ego deliqui : propterea eloquium 
tuum custodivi. Propheta humiliter fatetur, se tribulationem 
meruisse ; simulque sapienter agnoscit , eam a Deo optimo 
tanquam utilem castigationem sibi esse inflictam. 

70. Coagulatum est sicut lac cor eorum... id est, pingue¬ 
factum, incrassatum prae adipe : in hebraeo enim legitur adeps 
pro lacte. Sensus autem est, obtusum esse cor seu mentem 
impiorum, ne verba Dei intelligant, neque iis delectentur. Sic 
fere dicitur alibi : Incrassatum est cor populi hujus... (Matth. 
XIII, 15). — Et : Animalis homo non percipit ea qua: sunt 
Spiritus Dei. I Coi*. II, 14. 

ad tertiam, octonarius 6. Manus tuce fecerunt me. 

Oratio creaturae ad suum Creatorem. — Manus tuse, Domine, 
fecerunt me : miserere creaturae tuae , et gratiam mihi praesta 
implendi mandata tua, ut non confundar, neque in hoc saeculo, 
neque in futuro. 

79. Convertantur mihi timentes te... id est , convertantur ad 
me, adjungant se mihi. Hortatur homines pios, et qui scientiam 
legis habent, eos pnesertim , qui forte calumniis decepti , ab 
ipso alienati sunt, ut sibi concilientur, et una secum legem 
Domini custodiant. 

Ad Sextam. 

Octonarius 1. Defecit. 

Oratio animae graviler laborantis. — Defecit, Domine, anima 
mea prae laboribus occurrentibus in lege tua : adjuva me , 
vivifica me. 

81. Defecit in salutare tuum anima mea. Vehemens desiderium 
significatur salutaris Dei, simulque afflictio quam anima ob ejus¬ 
dem salutaris dilationem experitur. Porro illud salutare , tanti 
desiderii objectum , est vel aeterna salus , vel salutis auctor 
Christus ; vel salutis conditio, observatio legis. 

83. Factus sum sicut uter in pruina... Sensus est : Prae deso¬ 
latione et angustiis tentationum, factus sum frigidus et aridus , 
gratia nempe consolante destitutus, sicut uter hiemali frigore 
congelatus. 

ad sextam, octonarius 2. In aeternum , Domine. 

Consideratio ordinis naturae ideo permanentis quod omnia 
verbo Dei obediunt; et hinc voluntas servandi simili obedientia 
legem Dei in aeternum. 

89. In mernum\ Domine , verbum tuum permanet in coelo . 
Locus iste, ex mente Genebrardi, intelligi commode potest de 
stabilitate ordinis naturalis, imaginem referente tum stabilitatis 
ordinis moralis , seu legis Dei ; tum fidelitatis , qua ordo ille 
per obedientiam legi servandus est. Ita ut sensus sit : In 
aeternum , Domine, coeli sunt stabiles verbo tuo ; item terra , 
veritate seu efiicacitate verbi tui consistit; item perseverat 
ordinatione tua successio dierum : quoniam omnia serviunt 
tibi, ac verbo tuo obediunt. Simili, imo majore stabilitate lex 
tua hominibus constituta, simili quoque obedientia, etsi libere, 
ab eis servanda est. Quare in aeternum ego servare eam volo. 

96. Omnis consummationis vidi finem : latum mandatum tuum 
nimis. Sensus est : Omnia quantumvis perfecta in hoc mundo , 
tandem deficiunt et finiuntur : sola lex tua finem et interitum 
non habet. — Significatur, legem Domini esse aeternam , tum 
quoad se , tum quoad fructus quos producit observantibus 
eam. 

ad sextam, octonarius 3. Quomodo dilexi. 

Affectus amoris erga legem Dei. — 0 quam dilecta mihi , 
quamque digna dilectione lex tua , Domine ! Quam pretiosi 
lructus ejus 1 

98. Prudentem me fecisti mandato tuo : quia in aeternum mihi 
est... inlellige, quia mandatum tuum mihi in aeternum est in 
possessione, in animo, prae oculis positum. 

104. A mandatis tuis intellexi : propterea odivi omnem viam 
iniquitatis. Id esi : Mandatis luis eruditus, prudens et sapiens 
faclussuni ; propterea, ex hac nempe acquisita sapientia , non 
solum abstinui a peccatis et peccandi periculis , sed etiam 
magnum odium concepi adversus omnem iniquitatem. 

ad sextam, octonarius 4. Lucerna. 

Consideratio legis tanquam luminis, et firmissima voluntas eam 
servandi. — Lucerna homini viatori verbum tuum, Domine ; 
propterea non obstante quavis difficultate , ei inhaerebo in 
aeternum. 

108. Voluntaria oris mei beneplacita fac , Domine.... id est, 
oblationes oris mei, qqas profero tibi libenter et spontanee, 
acceptas habe et placitas. — Intelligit autem hymnos, lauda¬ 
tiones et orationes ; nam quae alibi sacrificia laudis , hic volun¬ 
taria oris dicuntur, i. e. voluntariae orationes et piae laudationes. 

109. Anima mea in manibus meis scmper... id est, in con¬ 
tinuo vitae periculo versor. Res enim pretiosa quae manibus 
tenetur, facile potest cadere vel eripi, nisi fortiter custodiatur. 
— Causam hujusmodi vitae discriminis addit, dicens : Posuerunt 
peccatores laqueum mihi, scilicet ut me caperent et occiderent. 

112. Inclinavi cor meum ad faciendas justificationes tuas 
in ceternum , propter retributionem. Dixit legem Domini esse 
exultationem cordis sui ; hic laetae delectationis effectum addit 
et causam. Effectus est firma voluntas servandi legem perpetuo; 
causa vero, propter retributionem : i. e. propter mercedem vitae 
aeternae, et aliorum bonorum, quibus Deus homines legis suae 
studiosos remunerat. 

ad sextam, octonarius 5. Iniquos odio habui. 

Affectus odii erga peccatum. — Iniquorum opera, consilia 
et consortia detestor, quia legem tuam, Domine, unice diligo : 
at vero, ne trahar ab ipsis in perniciem, retine me timore luo. 

115. Iniquos odio habui , et legem tuam dilexi. Iniquis oppo¬ 
nit, non justos, red legem : ut indicet, se non odisse iniquos, 
nisi quia contrarii sunt legi divinae quam diligit. Eos scilicet 
odio habet ratione iniquitatis, diligit autem ratione naturae. 

118 . Sprevisti omnes discedentes a judiciis tuis, quia injusta 
cogitatio eorum : id est, quoniam ipsi cogitant, se non debere 
legi Dei obedire, nec ab ea pendere ; qua cogitatione nihil 
iniquius esse potest, cum omnis creatura summo jure creatori 
subjici debeat. 

119. Prcevaricantes reputavi omnes peccatores terree... in 
hebrao : tanquam scorias abjecisti omnes impios. Verba 

hebraica (sigim hisbatha, scorias removisti), metaphoram con¬ 
tinent ab aurifice desumptam, qui argenti vel auri scoriam 
abjicit, ut Deus impios. Videntur saepe impii splendere et 
aurum esse ; sed eorum splendor est inanis et falsus, ut etiam 
eorum sapientia, quam reprobat Dominus. Sensus itaque Vul¬ 
gatae esse videtur : Peccatores quoslibet, quantumvis mundo 
splendentes, nullius pretii, imo miseros censeo, quia oculis Dei 
contemptibiles sunt et abjiciendi. 

120. Confige timore tuo carnes meas .Vox hebraica (semor 

vel samar) scripta sine punctis, significare potest exhorruit , 
vel confige • hinc S. Hieronymus vertit : Horripilavit a timore 
tuo caro mea ; Septuaginta vero xs*0 >Um<tov, i. e. clavis transfige .— 
Porro hujus nostrae versionis sensus est : Transfige timore tuo 
tanquam clavis carnes meas, id est, concupiscentias meas car¬ 
nales, ne me trahant in peccatum et inde in infernum. Com¬ 
prime scilicet et coerce cupiditates meas, stabiliendo me in 
sancio timore judiciorum tuorum, quem per gratiam tuam jam 
habere coepi : A judiciis enim tuis timui, nempe a decretis tuis, * 
quibus te perditurum impios comminaris. 

ad sextam, octonarius 6. Feci judicium. 

Respectus ad calumniatores seu inimicos, et petitio divini 
auxilii. — Ecce, Domine, feci justitiam secundum legen tuam : 
protege ergo me ad hostibus, et adjuva ut in praeceptis tuis 
perseverem. 

121. Feci judicium et justitiam... id est, justitiae et virtuti 
studui. Non jactantia haec est; sed innocentiae coram Deo et 
bonae voluntatis assertio, ut Deus, aequitatis amator, et inno¬ 
centiae protector , non permittat servum suum improborum 
libidini : Non tradas me calumniantibus me (hebraice, oppresso¬ 
ribus meis). — Calumniatores nostri perpelui, daemones sunt; 
quibus tradimur a Deo, quando permitiimur lentari ab illis ; vel 
potius , quando Deo permittente superamur, et tentantibus 
consentimus. 

126. Tempus faciendi , Domine : dissipaverunt legem tuam : id 
est, tempus est puniendi, ulciscendi; tempus faciendi judicium 
iu impios, qui legem tuam violant et penitus evertunt. — 
Augjstinus cum Patribus latinis, magis mystice verbum facere 
exponunt in bonam partem, huc sensu : 0 Domine, jam satis 
docuisti verbis , jam tempus ut venias ad opus gratiae , ut 
carnem sumas, et per passionem tuam ad veram sanctitatem 
nos efficaciter deducas. Nam dissipaverunt legem tuam, Judaei, 
videlicet, quibus data erat. 

127. Ideo dilexi mandata tua, super aurum et topazion : id est, 

super quemvis thesaurum. Topazion lapis esi imprimis pretio¬ 
sus, partim aurei coloris, partim viridis. 

128. Propterea ad omnia mandata tua dirigebar : viam ini¬ 
quam odio habui. Sensus est quasi diceret : Quoniam multi 
dissipaverunt legem tuam, ideo ego magis incensus ejusdem legis 
amore, rectissime ambulabam per viam mandatorum tuorum , 
non declinans ad dexteram vel sinistram, evitans omnem viam 
carnis et peccati : Omnem viam iniquam odio habui. 

Ad Nonam. 

Octonarius 1. Mirabilia. 

Admiratio mysteriorum legis, et inde petitio gratiae. — 
Mirabilia testimonia tua, Domine : da mihi gratiam, ut eorum 
mysteria intelligam et praecepta custodiam. 

130. Declaratio sermonum tuorum illuminat , et intellectum 
dat parvulis : id est, explicatio verborum Dei mirifice merites 
illustrat, ipsosque idiotas ac ignorantes erudit ; seu melius , 
simplices atque humiles mente illuminat. — Declaratur autem 
lex et Dei verbum, quando aperiuntur mysteria figurarum , et 
ostenditur spiritus sub cortice litterae absconditus. Declaratio 
porro hujusmodi efficitur, vel ab Ecclesiae doctoribus , vel ab 
ipso Deo per infusionem luminis divini. — Parvuli generatim 
intelligunlur, qui tales sunt aetate, sensu, eruditione, fortuna... 
quique oculis suis sapientes et prudentes non sunt ; sed humiles, 
juxta illud : Confiteor tibi , Pater , Domine coeli et terree , quia 
abscondisti hcec a sapientibus et prudentibus , et revelasti ea 
parvulis. Matth. XI, 25. 

151. Os meum aperui et attraxi spiritum... id est, attraxi 
aerem respirando, seu suspiravi, anhelavi prae legis tuae desi¬ 
derio. — Merito interpretes passim incisum istud etiam meta¬ 
phorice et spiritualiter accipiunt ; ita ut intelligatur os mentis, 
quo Spiritus sancti gratia attrahitur, hoc sensu : Ego , ut unus 
ex parvulis , desiderio divinae sapientiae aestuans , os meum 
interius aperui orando ac gemendo, et sic attraxi spiritum 
bonum, quo mandata intelligerem et implerem. 

132. Aspice in me et miserere mei, secundum judicium dili¬ 
gentium nomen tuum : id est, secundum consuetudinem qua 
uteris erga amicos tuos, qui te in veritate diligunt et quaerunt. 
— Vox hebraica (mispat) significat tum judicium tum morem 
agendi ; hic autem pro agendi more accipitur, ita ut sensus 
sententiae sit: Miserere mei, ut solus misereri diligentium te. 

135. Faciem luam illumina super servum tuum... id est, 
benigne me aspice, serenam ac benevolam faciem mihi ostende, 

et lumine ad me transfuso doce me. — Sicut enim sol , ubi 
nubibus obscuratur , privat nos lumine et calore : ita Deus , 
cum nos gratia sua non adjuvat, videtur abscondere faciem 
suam ; et contra, cum nos gratiae suae lumine collustrat, videtur 
nubium obstacula dissipare, et nobis faciem ostendere serenam. 

156. Exitus aquarum deduxerunt oculi mei , quia non custo¬ 
dierunt legem luam : intellige, quia homines , vel, ut latini Patres 
exponunt, quia oculi mei non custodierunt legem tuam. — 
Quam vehementer diligat legem Domini , hactenus precibus, 
verbisque multis ostendit ; hic vero id demonstrat ex magno 
dolore quem ob suam aliorumque praevaricationem concepit. 
Non tantum enim se lacrymatum esse dicit , sed rivos lacry- 
marum ex oculis quasi ex fontibus produxisse. 

ad nonam, octonarius 2. Justus es , Domine. 

Admiratio summae rectitudinis ac sanctitatis legis, et hinc 
petitio gratiae. — Justitiae perfectae norma est lex tua, Domine, 
utpote ex te, qui ipsa justitia es ac veritas, tanquam radius 
e sole dimanans. Intellectum da mihi, ut illa justitia fruendo 
vivam. 

157. Justus es, Domine , et rectum judicium tuum : id est, 
justus es, Domine, essentialiter et efficienter; justus natura, 
non qualitate ; justus in omni decreto ac judicio tuo. — Judi¬ 
cium Dei generatim significatur , adeoque illud etiam quo 
poenas distribuit et praemia ; specialius tamen intelligitur judi¬ 
cium seu decretum legis. Laudat enim propheta legem a 
summa rectitudine ac justitia ; et demonstrat eam esse justis¬ 
simam eo quod auctorem habeat Deum, ipsam justitiam, et 
in quem injustitia nulla cadere potest. 

140. Ignitum eloquium tuum vehementer... id est, igne pro¬ 
batum et excoctum, ad omni injustitia purum, instar auri sine 
scoriis. — Nom tamen falsum, sed potius verissimum est, 
legem Dei esse etiam igneam , ut dicitur. Deut XXXlll. 2 : In 
dextera ejus ignea lex; tum quia instar ignis illuminat et puri¬ 
ficat, tum quia finis ejus est charitas, qua3 est ignis divinus. 

141 . Adolescentulus sum ego et contemptus... id est, parvus 
et abjectus. — Yos adolescentulus accipi potest l c tanquam 
nomen aetatis, hoc sensu : Ego fui minimus inter filios Isai, 
et contemptus a patre et fratribus ; tamen exaltatus sum ad 
regnum, quia justificationes tuas non sum oblitus. — Vel 2° tan¬ 
quam nomen conditionis et status, nempe humilitatis, quasi 
diceret : Quamvis me contemnant homines, tamen non sum 
oblitus praeceptorum tuorum, sed in his perseveravi constan¬ 
tissime. 

142,144. Justitia tua justitia in aeternum , — coquitas testi¬ 
monia tua in ceiernum... intellige, in ?eternum immutabiliter 
permanens; vel, sensu causali, in aeternum utilis , aeternos 
fructus, aeterna nobis bona pariens. 

ad nonam, octonarius 3. Clamavi in toto corde meo. 

Ardens oratio. — Vehementi desiderio, a te, Domine, gra¬ 
tiam flagito constanter servandi legem tuam. 

146. Clamavi ad te, salvum me fac... Potest hoc intelligi, 
tum de salute in spe , quae habetur per gratiam in hoc sjeculo ; 
tum de salute in re, quae habetur per gloriam in futuro. 

149, 158. Secundum judicium tuum vivifica me... id est, peto 
ut repleas me spiritu et vita tua , agendo secundum morem 
misericordiae tuae, quo misericorditer judicas eos qui diligunt 
legem luam. 

151. Prope es tu, Domine, et omnes vice luce veritas : intel¬ 
lige, prope es peccatoribus, quantumvis a te recesserint, ut 
eos punias ; et prope quoque mihi, omnibusque servis tuis, ut 
eos adjuves. — Vel etiam idem sic exponi potest : Prope es 
omnibus. Domine, urgens mandata tua, quae verissima sunt et 
aequissima. — Ita ut persecutoribus, eorumque iniquitati 
opponatur legis immutabilitas et veritas. 

152. Initio cognovi de testimoniis tuis, quia in ceternum fun¬ 
dasti ea. Significat aeternitatem esse characterem legis mani¬ 
festum, et statim considerantibus obvium. Jam inde ab initio, 
inquit, cum primum coepi intendere in mandata tua, cognovi 
quod sint aeternae veritatis, et plane indispensabilia, quia immu¬ 
tabilem justitiae ordinem continent. 

ad nonam, octonarius 4. Vide humilitatem meam. 

Oratio, cum respectu ad inimicos et persecutores. — Vide, 
inquit, humiliationem meam, Domine; vide tribulationes ac 
tentationes quas palior propter legem tuam : libera me, con¬ 
firma me, vivifica me. 

154 . Judica judicium meum, et redime me... id est, judica 
causam meam ; inter me et inimicos affligentes me decerne, et 
per sententiam tuam judiciariam, de manu eorum redime seu 
libera me. 

158. Vidi praevaricantes et tabescebam... Ostendit propheta 
verum spiritum charitatis, moleste ferendo persecutores, non 
tam ob propriam sui afflictionem, quam ob injuriam Dei : 
Quia eloquia tua non custodierunt. Quod idem supra dixit, illis 
verbis : Defectio tenuit me pro peccatoribus derelinquentibus 

legem tuam; et rursum : Tabescere me fecit zelus meus, quia 
obliti sunt verba tua inimici mei. 

160. Principium verborum tuorum veritas : in ce ternum 
omnia judicia justitiae tum. — Duobus modis intelligi potest 
praesens versiculus : 1° Verba tua procedunt a veracitale, ut a 
suo principio etquasi fonte; ideo in aeternum manent judicia 
justitiae tuae, quibus praemium piis, impiis vero poenam decer¬ 
nis. — 2° Summa (a p%b) verborum tuorum est veritas : veri¬ 
tatem in omnibus spectas ; ideoque mandata tua verissima, et, 
sicut ipsa veritas, aeterna sunt. 

ad nonam, octonarius 5. Principes persecuti sunt. 

Affectus gaudii in Domino, et in perfecta legis impletione. 
— Principum omnium, inquit, persecutiones superavi timore 
lui solius, Domine : ideo in te gaudeo, et laetus ambulare 
pergo in conspectu tuo, donec ostendas mihi salutare tuum. 

161 . Principes persecuti sunt me gratis... Principes injuste 
persecuti Davidem, sunt Saul, Isboseth et Abner, Absalom et 
Achitophel. Sensu autem allegorico significantur inimici anima¬ 
rum, qui ab Apostolo vocantur principes et potestates, mundi 
rectores tenebrarum harum, spiritualia nequitiae in coelestibus. 
Eph. VI, 12. 

Et a verbis tuis formidavit cor meum : id est, tandis tentatio- 
nibus non succubui, quia magis mandata tua transgredi timui, 
quam subire persecutiones eorum. 

162. Laetabor ego super eloquia tua, sicut qui invenit spolia 
multa : id est, sicut victor, qui peracto praelio invenit multa 
spolia hostium quos devicit. Aptissima similitudo , alludens 
ad certamina cum diabolo sustinenda, et ad praemia pretiosis¬ 
sima victoribus a Deo parata. 

166. Exspectabam scdulare tuum , Domine, et mandata tua 
dilexi : id est, Salvatorem a te mittendum, et per eum salutem 
aeternam cum fiducia exspecto, quia mandata tua dilexi et 
implevi. — Hoc loco propheta induens personam perfectorum, 
eodem fere modo loquitur ac Apostolus Paulus, II, Tim. IV, 7 : 
Bonum certamen certavi , cursum consummavi , fidem servavi, 
in reliquo reposita est mihi corona justitiae, quam reddet mihi 
Dominus in illa die justus judex. 

ad nonam, octonarius 6. Appropinquet deprecatio. 

Oratio finalis. — Exaudi, inquit, Domine, hanc meam ora¬ 
tionem ; et gratiam toties hoc psalmo postulatam concede, 
intelligendi nimirum et constanter servandi legem tuam. Mise¬ 
rere mei, et' tanquam pastor ovem errantem, me per viam legis 
tuae deducere digneris. 

169. Juxia eloquium luam da milii intellectum : id est, juxla 
promissum tuum, quod ex te audivi dicente : Intellectum tibi 
dabo, et instruam te (Ps. XXXI) ; da mihi intelligere mandata 
tua eo modo, quo intelligunt qui ea opere adimplent, et qui 
adimplendo ad vitam perveniunt. 

175. Vivet anima mea et laudabit te ; et judicia tua adjuva¬ 
bunt me : id est, cum salutem optatam obtinuerit anima mea, 
et manus tua fuerit porrecta ad salvandam eam, tunc vivet et 
laudabit te in aeternum : et sic judicia tua adjuvabunt me, 
fructu suo ac mercede me locupletando. 

176. E rravi sicut ovis qme periit : quiere servum tuum, quia 
mandata tua non sum oblitus. Erravi per peccatum, ego et 
humanum genus totum ; mille ergo bonum Pastorem, Chri¬ 
stum, qui ovem perditam reducat. Confidenter autem id peto, 
quia mandata tua non sum oblitus. — Sic precatur psaltes ut 
Christus veniat, et hominem in his infinis inter lupos infer¬ 
nales errantem salvet : qui finis ac scopus est omnium Scri¬ 
pturarum. 

Sensus liturgicus. 

Pauca hic dicenda veniunt, cum sensus liturgicus vix ab illo 
differat, qui hactenus est expositus. Etenim per totum hunc 
pulcherrimum psalmum, Ecclesia divinae legis, quam tamen 
legem Christi et Evangelii semper intelligit, praeconium cantat; 
quo filios suos animet, ut non obstantibus taediis, laboribus, 
hostiumque quorumlibet insultibus, eamdem legem ab infantia 
usque ad vitae exitum strenue impleant. Amore scilicet perfecto 
divinae legis per Spiritum sanctum inflammata, sensus suos ore 
fidelium eloquitur, et eloquendo eorum animis insinuat. — Psal¬ 
mum autem eumdem quotidie recitandum praescribit, quia quo¬ 
tidie eodem fervore praecepta divina servanda sunt ; et quia 
necesse est, ut per actus atque affectus saepius repetitos, reci¬ 
tantium corda imbuantur iisdem affectibus sanctis, qui psalmo 
continentur. 

Affectus hujusmodi pro variis animae necessitatibus sunt 
varii; et secundum processum florarum, gradatione quadam 
alii aliis succedunt. Nimirum ad Primam dominatur firma 
voluntas ac propositum inhaerendi divinae legi, eamque per¬ 
fecte et constanter servandi ; — ad Tertiam, fiducia in Deo, 
et petitio luminis adversus fraudes inimici ; — ad Sextam , 
fortitudo in praelio ; — ad Nonam , amor , gaudium et pax in 
Domino. 

PSALMUS CXIX. 

Ad Dominum , cum tribularer , clamavi. 


1. Ad Dominum, cum tri¬ 
bularer, clamavi : et exau¬ 
divit me. 

2. Domine, libera animam 
meam a labiis iniquis : et a 
lingua dolosa. 

3. Quid detur tibi , aut 
quid apponatur tibi ad lin¬ 
guam dolosam ? 

4. Sagittae potentis acutae, 
cum carbonibus desolato¬ 
riis. 

5. Heu mihi, quia inco¬ 
latus meus prolongatus est: 
habitavi cum habitantibus 
Cedar : multum incola fuit 
anima mea. 

6. Cum his qui oderunt 
pacem (i) , eram pacificus : 
cum loquebar illis, impu¬ 
gnabant me gratis. 


1. Cum tribularer , ad Dominum 
clamavi : et exaudivit me. 


2. Dixi : Domine , libera animam 
meam a labiis iniquis, et a lingua 
fraudulenta. 

3. Quid dabitur tibi , aut quid 
reddetur tibi , o maledice , tanquam 
merces linguae dolosae ? 

4. Sagittis tuis respondebunt 
sagittae Omnipotentis , acutae , et 
ignitae carbonibus incendiariis. 

5. Heu mihi ! Quia incolatus 
meus in hoc exilio prolongatus 
est : habitavi cum inhumanis Ce- 
darenis ; illic diutius exui fuit 
anima mea. 


6. Cum his qui oderunt pacem 
conabar esse pacificus : cum autem 
loquebar illis pacifice, ipsi impu¬ 
gnabant me gratis, et ex mera ma¬ 
litia. — Quapropter , Domine , li¬ 
bera animam meam. 


Explicatio. 

Argumentum. — Oratio justi in tribulatione positi , et 
petentis a Deo, ut tum a linguis malignis , tum ab exilio suo 
liberetur. 

Psalmus est primus e gradualibus , id est, ex quindecim 
illis, qui proxime post psalmum CX VIII sequuntur , et inscri¬ 
buntur singuli canticum graduum seu accessionum. Non poni¬ 
tur psalmus , sed canticum graduum : eo quod hujusmodi 

(1) Haec verba cum inciso praecedenti conjungit S. Hieronymus , ex 
hebraeo ; et quidem magis ad rem juxta legem parallelismi. Sic enim 
ordinat versionem : 

5. Heu mihi , quia peregrinatio mea prolungata est ! habitavi cum 
tabernaculis Cedar. 

6. Multum peregrina est anima mea cum odientibus pacem. 

7. Ego pacifica loquebar , et illi bellantia. 

hymni solis vocibus, sine musicis instrumentis essent decan¬ 
tandi. 

De sensu hujus tituli valde disputato , tres sunt magis 
receptae sententia). Prima tenet, psalmos sic inscribi, quod ab 
Israelitis cantarentur , cum hi in festis Paschatis , Pentecostes 
et Tabernaculorum, ex omnibus Judaeae partibus convenirent 
in Jerusalem : qui conventus, quia civitas in montibus sita 
erat, ascensio vocabatur. — Secunda tenet, cantica graduum ita 
vocari, quod cantarentur a Levilis per quindecim gradus ad 
templum Salomonis ascendentibus. — Tertia, quod cantati 
fuerint ab Israelitis Babylone captivis, cum proximae rever¬ 
sionis, seu ascensionis in patriam, spe gauderent. Haec ultima 
sententia communius probatur. 

Et revera tam apte statui captivorum Babylonis hi psalmi 
conveniunt , ut omnino sensu immediato ac litterali , illum 
eventum respicere videantur. Merito itaque existimari potest, 
Davidem , prophetico spiritu de futura captivitate locutum 
esse ; vel saltem, Deo sic disponente , eum psalmos istos 
scripsisse cum ipse in iisdem fere circumstantiis versaretur, 
in quibus postea Judaei captivi versati sunt. — Nil etiam vetat 
admittere, psalmos istos post captivitatem ab alio viro inspi¬ 
rato esse conscriptos. 

SS. Patres passim, psalmos graduales sensu spirituali expo¬ 
nunt de animabus justis, quae in hujus vitae exilio posiUe, 
ad coelestem patriam suspirant et contendunt (i). 

In praesenti psalmo, oratio justi afflicti applicari potest , 
sive Christo patienti, sive fidelibus in hoc mundo, sive ani¬ 
mabus purgatorii. 

I. Justus petit ut liberetur a linguis iniquis. 

II. Petit ut liberetur ab exilio . 

1. Ad Dominum , cum tribidarer , clamavi : et exau¬ 
divit me. 

2. Domine , libera animam meam a labiis iniquis : et 
a lingua dolosa. 

Cum tribularer... Tribulationes quibus se afflictum dicit 
justus, a sermonibus malignis hominum praecipue oriuntur , 
prout ex sequentibus patebit. — In his tribulationibus suis 
non humanam defensionem quaerit, nec crimina et maledicta 
calumnianlibus opponit ; sed ad Deum recurrit adjutorem 
paratum, dicens : 

* 

(1) Cf. infra, pi^eamb. ad Ps. CXXXIII, qui est ultimus gradualium. 
Pag. 589. 

2. Domine , libero animam meam a labiis iniquis, ef a lin¬ 
gua dolosa. Vi vocis hebraicse labia iniqua indicant detra¬ 
ctiones et calumnias. Lingua dolosa denotat fraudulentos et 
perfidos sermones , quibus non tantum homini conflatur 
odium, sed et pernicies. — Sensu aliiore et pleno, non 
solum hic detractio, convicia, calumniae, et fraudes indican¬ 
tur ; sed generalim omnia peccata linguae , blasphemise , tur¬ 
piloquia , pravae doctrinae, sermonibus vel scriptis propagatae : 
quae omnium fere malorum causa exsistunt. Lingua ignis est, 
universitas iniquitatis . Jac. IU, 6. 

3. Quid detur tibi, aut quid apponatur tibi ad lin¬ 
guam dolosam ? 

4. Sagittce potentis acutoe, cum carbonibus desolato¬ 
riis. 

Per apostrophen hostem maledicum interrogat , quasi 
dicens : Quem fructum, o maligne, quodve emolumentum tibi 
afferet lingua fraudulenta ? Hebraice : Qu\d dabit libi (Deus), 
et quid addet tibi, o lingua dolosa ? 

Respondet autem : Durissimae plagae et incendia perniciosa 
tibi dabuntur : Sagittw potentis acutoe cum carbonibus desola¬ 
toriis. — Sagittae, manu omnipotentis Dei emissae, acutae simul 
et ignitae; ut sicut fulgura quidvis desolari et vastare pos¬ 
sint (i) ; figurate significant divinam vindictam maledicis reser¬ 
vatam . 

Alii , intelligentes apostrophen esse ad hominem justum, 
hunc locum sic interpretantur : Quid mali, o juste, inferri tibi 
possit, quod adaequet malum linguae maledicae ? Nullum sane. 
At exspecta tempus vindictae divinae, quae sicut fulgur erum¬ 
pet. — Vel etiam : Quodnam vere malum tibi ab istis linguis 
infligi potest? Ecce mox Dei manu percutientur. — S. Augus¬ 
tinus sensu morali intelligit sagittas ignitas in bonam partem, 
de charitate et bono exemplo ; ut fideles doceat, charitatem et 
bonum exemplum solum remedium esse contra malignos ser¬ 
mones. 

5. Heu mihi , quia incolatus meus prolongatus est : 
habitam cum habitantibus Cedar : multum incola fuit 
anima mea. 

Altera.pars, petit ut liberetur ab exilio. Ex occasione enim 
tot malorum quae sibi venenosis linguis suscitantur, suspirat 

(1) Hebraice dicitur, cum carbonibus genistarum , vel juniperorum, quo¬ 
rum lignum vehementem ardorem concipit ac diu servat; atque ita imagi¬ 
nem exhibet odii vehementis. 

ad patriam. Heu ! me miserum, inquit, quod peregrinatio mea 
et commoratio in terra aliena prolongatur ; quod vivere cogor 
cum habitantibus Cedar : vere protrahitur nimis meum exi¬ 
lium. — Heu ponitur hic cum dativo mihi, secundum syntaxin 
hebraicam : ad fontis commendationem, ait Genebrardus, et 
venerationem , cujus causa grammaticas leges facile spernit 
Ecclesia. De caetero in illa verborum simplicitate, plus saepe 
continetur nervorum et succi, quam in ulla sermonis congrui- 
tate aut elegantia. 

Habitantes Cedar , seu Cedareni, ut videtur, sic dicti a Cedar, 
uno e filiis Ismael, Arabice populi, postea appellati Saraceni ; 
tunc erant subditi regi INabuchodonosor, qui forte partem 
captivorum Israel in illam provinciam misit. In hebraeo dici¬ 
tur, habitavi cum tabernaculis Cedar, quia Arabes sub tentoriis 
habitabant. — Forte Cedareni metonymice dunlaxat hic com¬ 
memorantur pro populis feris et crudelibus, quales fuere illi de 
quibus propheta conqueritur ; quosque exhibet tanquam per¬ 
versos, maledicos, et omnino pacis inimicos : ut ex supra dictis 
colligitur, nec non ex iis quae adduntur : 

6. Cum his qui oderunt pacem, eram pacificus : cum 
loquebar illis (quae pacis erant), impugnabant me gratis. 

Concludit declarando magis adversariorum malitiam , si- 
mulque animum pacificum et constantem quem ipsis opponit, 
donec Deus aliter provideat. Habitavi, inquit, ego pacis ama¬ 
tor, cum hominibus turbulentissimis ; qui, si forte loqui de 
pace incipiebam ad illos, ipsi sine ulla causa magis me impu¬ 
gnabant. — Hic suppleri potest quod ex dictis ab initio intel- 
ligitur : En tribulationes, in quibus ad Dominum clamavi, et 
exaudivit me. 


Sensus liturgicus. 

Recitatur psalmus iste, 1° in Coena Domini et in olficio de 
Passione ; 2° in vesperis Defunctorum. 

1° In Coena Domini et in olficio de Passione, Ecclesia in 
persona Christi patientis liberationem petit a calumniis et 
injustis persecutionibus Judaeorum. Domine , libera animam 
meam a labiis iniquis et a lingua dolosa... cum his qui oderunt 
pacem eram pacificus... 

2° In olficio Defunctorum , allegorice sumens orationem 
Christi, loquitur in persona animarum fidelium, quae libera¬ 
tionem petunt a calumniatore per excellentiam ejusque calum¬ 
nia : nempe a diabolo et peccato. Satanas enim seu diabolus, 
spiritus mendacii, calumniator est : qui lingua dolosa , id est, 

suasione perversa inducit homines in peccalum, atque inde in 
ignem interni ve) purgatorii : odeo ut vere dici possit lingua 
ejus esse sagilta lethifera et incendiaria. — Ab effectu itaque 
lingute satanicae, id est a peccato ejusque poena, liberari postu¬ 
lat, intuitu calumniarum quas Christus tam patienter tamque 
pacifice pertulit : Domine, libera animam meam... Heu mihi! 
quia incolatus meus prolongatus est... cum his qui oderunt 
pacem eram pacificus : cum loquebar illis impugnabant me 
gratis. 


PSALMUS CXX. 

levavi oculos meos in montes. 


1. Levavi oculos meos in 
montes, unde veniet auxi¬ 
lium mihi. 

2. Auxilium meum a Do¬ 
mino , qui fecit coelum et 
terram. 

3. Non det in commotio¬ 
nem pedem tuum : neque 
dormitet, qui custodit te. 

4. Ecce non dormitabit, 
neque dormiet, qui custodit 
Israel. 

5. Dominus custodit te, 
Dominus protectio tua, su¬ 
per manum dexteram tuam. 

6. Per diem sol non uret 
te : neque luna per noctem. 

7. Dominus custodit te ab 
omni malo : custodiat ani¬ 
mam tuam Dominus. 

8. Dominus custodiat in¬ 
troitum tuum et exitum 
tuum : ex hoc nunc, et us¬ 
que in saeculum. 


1. Peregrinus ego viator, levavi 
oculos meos in montes Jerusalem, 
unde veniet auxilium mihi. 

2. Auxilium meum exspecto a 
Domino omnipotenti, qui fecit coe¬ 
lum et terram. 

3. Adsit tibi Deus, ad quem 
levasti oculos, o homo , et non 
permittat vacillare pedem tuum : 
neque, claudendo oculos periculis 
tuis ; dormitet idem Deus qui cu¬ 
stodit te. 

4. Ecce revera non dormitabit 
neque dormiet, qui custodit te, fili 
Israel. 

5. Dominus custodit te ; Domi¬ 
nus protectio tua, ac velut umbra¬ 
culum, tibi adest ad manum dexte¬ 
ram tuam. 

6. Hinc, per diem sol non uret 
te, neque frigida luna per noctem 
tibi nocebit. 

7. Dominus custodit te ab omni 
malo : custodietque porro animam 
tuam Dominus. 

8. Dominus custodiat introitum 
tuum et exitum tuum, adeoque 
totum cursum peregrinationis tute : 
ex hoc nunc et usque in steculum. 

Explicatio. 

Argumentum. — Psalmus est consolatorius : consolatur 
enim peregrinos ascendentes in Jerusalem, promittendo eis 
perpetuam Dei custodiam. 

I. Auxilium divinum a peregrino imploratur. 

II. Auxilium ipsi a propheta promittitur. 

1. Levavi oculos meos in montes, unde veniet auxi¬ 
lium mihi. 

2. Auxilium meum a Domino , qui fecit coelum et 
terram. 

Vox est et oratio hominis Israelitae, viam ineuntis ut ad 
patriam revertatur. Attollens enim oculos versus Judaeam et 
montes sanctos, quibus Jerusalem cingebatur et partim insi¬ 
debat ; Deum implorat, ut de sanctuario illo suo ad prospere 
iter conficiendum, auxilium praestet: Levavi oculos meos in 
montes... Addit autem, auxilium sibi inde venire : id est , ut 
mox explicat, ab ipso Domino omnipotenti qui fecit coelum et 
terram. 

Mystice , montes ad quos orando levare nos oportet oculos , 
sunt coeli, et quis in eis sunt Sancti, B. Virgo, et Christus 
Dominus : quos contemplari et implorare debemus. 

3. Non det in commotionem pedem tuum : neque 
dormitet, qui custodit te. 

Incipit altera pars , responsio prophetae, peregrino Israeli 
auxilium quod petit, apprecantis, vel potius promittentis. 

— Quae enim optativo modo ponuntur, possunt, vi vocis 
hebraicae, indicativo enuntiari ; ita ut non det , significet non 
dabit. De caetero, ubi prophetae loquuntur , vix temporis diffe¬ 
rentia haberi solet. 

Non det in commotionem pedem tuum... sensus est : Non 
frustra in Domino speras : non sinet te vacillare aut cadere 
in via ; imo ipse custos tuus est, leque custodiet diligenter. 

— Quod dicit, non dormitabit , id est , ne levissimo quidem 
somno indulgebit : metaphora sumpta ab excubitoribus, qui 
diligenter vigilant. — Spiriiualiter , Deus dicitur dormitare, 
quando permittit nos cadere, quasi non adverteret. 

4. Ecce non do r rmitabit , neque dormiet , qui custodit 
Israel. 

Explicatur custodia, et protectio Domini respectu Israel. 
Hanc admirans, et viva fide quasi videns, ecce , inquit, mani¬ 
festa est nec unquam dificiet tibi protectio Domini : Non dor¬ 
mitabit , neque (id est, et mullo minus) dormiet... dicitur 
dormitare ille, qui est semisopitus ; dormire autem, qui a 
somno penitus victus est. Neutrum in Deum cadere potest, qui 
semper, in omni casu et angustia, oculos servis suis intentos 
habet; etiamsi, sicut Christus in navicula dormiens, suorum 
periclitantium aliquamdiu oblitus videatur. — Non sic homines 
protectores , aut custodes, a dormitione immunes sunt ; sed 
solus ille qui custodit Israel. Hujusmodi autem singulari cus¬ 
todia, et in omnibus necessitatibus auxilio solus fruilur Israel : 
verus nempe et spiritualis Israel, homo fidei, homo Deo dicatus 
et ex animo devotus. 

Moraliter , conveniunt ista omnibus Ecclesia; Pastoribus, et 
quibuscumque superioribus ; imo et singulis fidelibus, qui et 
ipsi custodiunt Israel... et ab omni dormitione eavere debent : 
Vigilate et orale. 

5. Dominus custodit te. Dominus protectio tua 
super manum dexteram tuam. 

6. Per diem sol non uret te : neque luna per noctem . 

Ulterius explicat singularem Domini protectionem et custo¬ 
diam. Dominus, inquit, protectio tua (est), super manum dex¬ 
teram luam : id est, ad manum dexteram tuam, ad latus tuum, 
tanquam auxiliator paratus. 

Nec tantum proteget te ab hostibus, sed etiam ab aliis 
itineris incommodis, tam de die quam de nocte : Per diem sol 
non uret (hebraice, non laedet) te , neque luna per noctem. Com¬ 
parat pericula aperta radiis solaribus, et clandestina lunari¬ 
bus ; — vel significat, fore ut Israel non vexetur calore diei 
nec frigore noctis. Illud enim, neque luna uret per noctem , de 
frigore intelligi potest, quod lunae nocturnae tribuitur. Sic 
dicebat Jacob : JEslu urebar et gelu. Gen. XXXI, 40. 

7. Dominus custodit te ab omni malo : custodiat (in 
hebrseo et grseco, custodiet) animam tuam Dominus. 

8. Dominus custodiat introitum tuum et exitum 
tuum : ex hoc nunc et usque in sceculum. 

Absque figura et prorsus universaliter dicit, fore ut Dominus 
Israelem servet incolumem prorsus ab omni malo : intellige, a 
vero malo, quod ad spiritum pertineat. Etsi enim anima hic 
ponitur pro vita , vel pro toto homine ; altiore tamen sensu 
designat spiritum. 

Introitus et exitus , est vel quaevis hominis actio et conversa¬ 
tio ; vel ejus status domi et foris, vel ejus vita et mors. — 
8. Dominus custodiat introitum tuum et exitum tuum , ex hoc 
nunc et usque in saeculum : id est, custodiat te Dominus per¬ 
fecte, ab initio itineris usque ad exitum, ab exitu e Babylone 
usque ad ingressum in patriam ; imo, ab hoc momento usque 
in telernum. 

Conclusio haec pulcherrima est, quae volis, imo promissis 
Israelem prosequitur ac deducit usque in patriam beatam et 
aeternam. 


Sensus liturgicus. 

Psalmus Levavi oculos, recitatur 1° in olhcio de Oratione 
Christi ; et 2° in vesperis Defunctorum. 

1° In festo de Oratione Domini, Psalmus precatio est, qua 
Ecclesia primum in persona cujusque fidelium exemplo Christi 
orat; deinde, oranti cuilibet respondens nomine Dei, promittit 
copiosissima Dei auxilia ad vitam aeternam consequendam. 
Levavi oculos meos in montes , unde veniet auxilium mihi .... 
Non det in commotionem pedem tuum... Dominus custodiat 
introitum tuum et exitum tuum : ex hoc nunc, et usque in 
sceculum. 

2° In vesperis Defunctorum , personam agens animarum 
fidelium, oculos ad montes coelestis Jerusalem attollit, Deique 
auxilium implorat. Deinde, nomine Dei, eis solatium pollice¬ 
tur ac proximum in patriam ingressum : Non dormitabit neque 
dormiet , qui custodit Israel... Dominus custodiat introitum tuum 
et exitum tuum. 


PSALMUS CXXI. 

Latatus sum in Jiis qua dicta sunt mihi. 


1. Laetatus sum in his 
quae dicta sunt mihi : In 
domum Domini ibimus. 

2. Stantes erant pedes 
nostri in atriis tuis, Jerusa¬ 
lem. 

3. Jerusalem quae aedifi¬ 
catur ut civitas , cujus par¬ 
ticipatio ejus in idipsum. 


1. Laetatus sum in his quee nun¬ 
tiata sunt mihi : In Jerusalem, in 
domum Domini ibimus. 

2. Jam steterunt pedes nostri in 
portis .tuis, o Jerusalem ! 

3. Jerusalem urbs mirabilis est, 
quse mdificatur in civitatem cujus 
participatio seu inhabitatio est 
communis. 

4. Illuc enim ascenderunt 
tribus , tribus Domini : te-, 
stimonium Israel ad confi¬ 
tendum nomini Domini. 

5. Quia illic sederunt se¬ 
des in judicio : sedes super 
domum David. 

6. Rogate quae ad pacem 
sunt Jerusalem : et abun¬ 
dantia diligentibus te. 

7. Fiat pax in virtute tua : 
et abundantia in turribus 
tuis. 

8. Propter fratres meos 
et proximos meos, loquebar 
pacem de te : 

9. Propter domum Do¬ 
mini Dei nostri , quaesivi 
bona tibi. 


4. Illuc enim ascenderunt a sfe¬ 
culis universae tribus Domini, juxta 
legem Israel ad laudandum nomen 
Domini. 

5. Illic quoque constituti sunt 
throni judicantium, throni constituti 
in familia David. 

6. Rogate quae ad pacem per¬ 
tinent Jerusalem, utque sit abun¬ 
dantia diligentibus eam. 

7. Utique fiat pax,.o Jerusalem, 
in ambitu murorum tuorum , et 
abundantia in palatiis tuis. 

8. Propter fratres meos et proxi¬ 
mos meos, qui sunt cives tui, peto 
pacem pro te. 

9. Propter domum Domini Dei 
nostri, quae est in te, apprecor bona 
tibi. 


Explicatio. 

Argumentum. —Juxta plerosque interpretes (i), David spi¬ 
ritu prophetico praevidens reversuros a captivitate Babylonica 
exules filios Israel, qui summo desiderio civitatis sanctae te¬ 
nerentur ; gaudium suum, nec non laudes et benedictiones 
civitatis Jerusalem, celebrat. 

Anogogice , in typo redeuntium captivorum e Babylone , 
describit propheta laetitiam animae, quae dum peregrinatur in 
hac terra, coelestis patriae pulchritudinem contemplatur. Hic 
sensus est praecipue a Spiritu sancto intentus. 

I. Gaudium euntium in Jerusalem. 

II. Laudes Jerusalem. 

III. Vota pro hac sancta civitate. 

1. Lcetatus sum in his quoe dicta sunt mihi: In domum 
Domini ibimus. 


(1) Alii tamen, nequaquam improbabiliter, psalmum scriptum censent 
post captivitatem, pro redeuntibus. Versio syriaca hunc ei titulum praeponit: 
Quum prcecepit Cyrus ut redirent exules. 

Verba Inec sunt populi Dei, qui letari se dicit de optimo 
nuntio accepto reversionis e Babylonia in patriam. Nuntium 
illum dedit ipse Deus, primo quidem per os Jeremiae. (Jer. 
XXV et XXIX) ; et clarius deinde per Danielem , Aggaeum, ac 
Zachariam, illo ipso tempore, quo soluta est captivitas. — In 
domum Domini ibimus : id est, in Jerusalem , ubi est mons 
Sion et locus domus Dei ; imo ubi, templo reaedificato, in 
domum Domini rursum ingrediemur. 

Sensu alliore, nuntium vere beatum dedit ipse Christus 
Dominus, dicens : Poenitentiam agite , appropinquavit enim 
regnum coelorum (Malth. IV, 17). — In domo Patris mei man¬ 
siones ’mullee sunt : si quo minus , dixissem vobis , quia vado 
parare vobis locum. Et si abiero , ei praeparavero vobis locum , 
iterum venio , et accipiam vos ad me ipsum , ut sum ego , et vos 
sitis. Joan. XIV,2, 3. 

2. Stantes erant pedes nostri in atriis tuis , Jerusa¬ 
lem. 

Per apostrophen alloquitur desideratam Jerusalem, dicitque 
jam stetisse pedes suos in atriis ejus , id est, in portis. Portae 
scilicet partem civitatis praecipuam apud Judaeos constituebant; 
quare et in Apocalypsi portae coelestis Jerusalem tanta magni¬ 
ficentia describuntur : Et duodecim margaritae duodecim portae 
sunt per singulas. Apoc. XXI, 21. 

Illud stantes erant , sumi potest, vel in tempore praeterito, 
ut jacet in vulgata ; vel in tempore futuro, quod significatur in 
hebraeo. Unde sensus duplex probabilis : 1° Ibimus in do¬ 
mum Domini, in Jerusalem, cujus portas charissimas ingre¬ 
diebamur olim ante captivitatem.,— Multi enim ex redeunti¬ 
bus , Jerusalem ante excidium viderant. — 2° Ibimus in 
sanctam civitatem, stabunlque mox pedes nostri in portis ejus ; 
imo ex quo nuntium felicem accepimus, veluti stantes sunt 
pedes nostri in beato tuo vestibulo, o Jerusalem ! — Vestibu¬ 
lum coelestis Jerusalem est Ecclesia terrestris ; quae vere domus 
Dei es/, etsi fide velata, et porta coeli. 

3. Jerusalem quae oedificatur ut civitas , cujus parti¬ 
cipatio ejus in idipsum. 

Secunda pars psalmi, laudes Jerusalem, quibus sancti pere¬ 
grini se magis ad properandum iter inflammant. — Laudant 
autem Jerusalem, 1° ab unitate, qua constituta est ; 2° a reli¬ 
gione ; 5° a sede regni et justitiae. 

Quod dicit imprimis Jerusalem aedificari , respicit singularem 
aedificationis modum : nimirum aedificatur ad modum talis 

civitatis , cujus participatio sit in idipsum : id est , cujus 
participatio sit omnium simul, communis. 

Id autem duplici modo intelligi potest : 1° ita ut Jerosoly- 
mae habitatio, (quse participatio vocatur) sit communitas quae¬ 
dam arctissima, cum cives omnes perfecta concordia inter se 
conjungantur ; — 2° vel ita, ut partes ac domus Jerusalera non 
sint inter se divisae ac separatae ; sed omnes apte connexae 
atque conjunctae in unum corpus, urbem quamdam ordine 
pulcherrimam et unitate firmissimam constituant. —Sensus iste 
magis congruit cum textu primigenio, qui ad litteram sic 
vertitur : Jcrusalem , tu bene cedi ficata, sicut urbs quce perpetuis 
sedibus conjuncta sibi est in unum. 

In utraque expositione facile patet, Ecclesiae unitatem signi- 
licari, conjunctionem charilalis, et communionem sanctorum. 
Describitur scilicet, tum Ecclesia terrestris, quae per fidem, 
charitatem, participationem eorumdem bonorum spiritualium 
ex vivis lapidibus coagmentatur in unum Christi corpus ; tum 
Ecclesia coelestis, quae consummatur in unum intuitione, amore 
ac fruitione ejusdem summi boni, ipsius Dei, qui est omnia in 
omnibus. Rom. XV, 28, 4. 

4. Illuc enim ascenderunt tribus , tribus Domini : 
testimonium Israel ad confitendum nomini Domini. 

Laudat secundo Jerusalem a religione : quia civitas sancta 
est, possidens Sanctuarium, quo ex Dei mandato confluxerunt 
a tot saeculis universae tribus Israel ad cultum ac laudem 
persolvendam nomini Domini. 

Illuc , inquit, ascenderunt tribus , tribus Domini : id est. 
tribus et tribus, tribus numerosae, universae. Testimonium Israel , 
i. e. quod erat praeceptum, vel quod fiebat juxta praeceptum 
Israeli datum, ut visitarent templum Jerosolymitanum, unicum 
Sanctuarium Domini in tota terra promissionis. 

Sensu spirituali significatur , filios Israel, tribus sanctas 
Domini , id est, justos ex omni tribu et lingua, ascendere in 
Jerusalem coelestem. 

5. Quia illic sederunt sedes in judicio : sedes super 
domum David. 

Ultima laus Jerusalem, et ratio gaudendi : quod illa civitas 
est sedes regni, sedes prineipum de domo David, qui regunt 
et judicant populum Israel. 

Sedes in judicio , id est, sedes seu throni ad judicandum et 
regendum. — Sederunt sedes, id est, quieverunt libi, stabiliter 
constitutio et fixio sunt sedes prineipum mullorum sibi invicem 


PSALMI SELECTI. — PS. CXXI. 


succedentium : quod dicitur ad differentiam throni Saulis, 
primi regis, qui positus fuit in Gabaa Benjamin, sed ibi non 
mansit ; cura paulo post fuerit alio translatus — Sedes super 
domum David, hebraeice sedes domui David : id est, fundatae 
super domum seu familiam David ; vel quae ejusdem domus 
Davidicae possessio sunt, utpote datae domui David, ab ipso 
Deo, qui per os prophetae Nathan sic locutus est : Fidelis erit 
domus tua, et regnum tuum usque in aeternum ante faciem 
luam , et thronus tuus erit firmus jugiter. II Reg. VII, 16. 

Sensu spirituali significantur throni, in coelesti Jerusalem 
firmissime stabiliti, Christi et Sanctorum, qui etiam in die judi¬ 
cii judicabunt duodecim tribus Israel. — Sunt autem sedes 
istae fundatae super domum David , quia omnis Sanctorum 
potestas regia et judiciaria a Christo dependet , qui verus 
David est, in Davide filio Jesse adumbratus ; vel etiam, qui 
filius est David secundum carnem , et accepit spiritualem 
sedem David patris sui et regnabit in domo Jacob in aeternum. 
Lue. I, 32. 

6. Rogate quoe ad pacem sunt Jerusalem : et abun¬ 
dantia diligentibus te. 

Pars tertia psalmi, vota et precationes pro Jerusalem. 

Jam alloquitur ipse propheta peregrinos redeuntes; vel, 
ipsi peregrini se invicem invitant ad bene precandum sanctae 
civitati, ad petendum ipsi duo bona : pacem et abundantiam. 

Quod dicunt : Quce ad pacem sunt , est periphrasis pacis. 
— Et abundantia diligentibus te : id est, et ut sit abundantia 
bonorum diligentibus te, o Jerusalem : iis scilicet, qui non 
tantum incolunt te ; sed qui te amant ut patriam felicissimam 
et civitatem sanctam. 

Sensu spirituali, hortatur propheta exules hujus mundi ad 
amorem spiritualis Jerusalem effectivum ; ut nempe omni 
modo, oratione et cooperatione conferant ad bonum civium 
ejus, quod in pace et abundantia spiritus consistit : Ilaec prae¬ 
sertim Jerusalem spiritualem respiciunt, quatenus in hac terra 
est Ecclesia militans, et hujusmodi bonis adhuc indigens ; — 
respectu autem Ecclesiae triumphantis , solum exprimunt 
pium affectum et laetitiam, quam habemus ex bonis , quibus 
Beati fruuntur. 

7. Fiat pax in virtute tua : et abundantia in turribus 
tuis. 

Praecedenti invitationi respondetur , et rogatur pax intra 
muros, seu in ambitu murorum Jerusalem ; atque abundan¬ 
tia in palatiis ejus. 

Virtus , seu robur, ponitur pro munimento murorum ; et 
quidem petitur , ut. sil pax in ipsis , quia muri maxime ad 
arcenda bella conferunt. — Per turres autem significantur 
palatia, qua? lurrila esse solebant. 


8. Propter fratres meos et proximos meos , loquebar 
(loquor et loquar) pacem de te. 

9. Propter domum Domini Dei nostri , qucesivi 
(quuero et quseram) bona tibi. 


Concludit pius peregrinus indicando duo dilectionis suae 
atque precationis moliva : 1° quia cives Jerusalem sunt ejus 
fratres ac proximi, nempe ratione sanguinis et ratione reli¬ 
gionis ; 2° quia in eadem civitate est domus ac Sanctuarium 
Dei. 

Sensu spirituali , purissimum desiderii atque operationis 
principium declaratur , quo animae sanctae moventur , nempe 
charitas, seu dilectio erga Deum et proximum : qua non 
quaerunt bona propter semetipsas sed propter gloriam Dei et 
salutem animarum. 


Sensus liturgicus. 

Psalmus Laetatus sum proprius est vesperarum Beatae Mariae 
Virginis, caeterarumque Virginum. 

1° In vesperis de Beata, intuetur Ecclesia B. Virginem ut 
mysticam Jerusalem, domum David, sanctuarium Dei et por¬ 
tam coeli. — Mystica domus est, in qua Verbum incarnatum, 
verus David habitavit ; civitas sancta est, quia materna sua 
protectione refugium praebet et habitationem salutarem omni¬ 
bus tribubus Israel, id est, omnibus Christi fidelibus ; porta 
coeli est, quia per eam Christum Salvatorem recepimus , et 
per ejus patrocinium salutem aeternam actu consequimur. 
Quo spectant illa : Stantes erant pedes nostri in atriis tuis, 
Jerusalem... propter domum Domini Dei nostri , qucesivi bona 
tibi. 

2° Ubi celebrat caeteras Virgines , has Ecclesia spectat , tum 
ut Reginae Virginum imitatrices, eique sanctitate et fecundi¬ 
tate spirituali similes ; tum ut sponsas Christi, quae in domum 
ejus coelestem Jerusalem introducuntur : In domum Domini 
ibimus... quasi respiciendo ad haec Evangelii verba : Queo 
paratae erant intraverunt cum eo ad nuptias. 

PSALMUS CXXV. 

In convertendo Dominus captivitatem Sion . 


1. In convertendo Domi¬ 
nus captivitatem Sion, fa¬ 
cti sumus sicut consolati. 

2. Tunc repletum est 
gaudio os nostrum : et lin¬ 
gua nostra exultatione. 

3. Tunc dicent inter gen¬ 
tes : Magnificavit Dominus 
facere cum eis. 

4. Magnificavit Dominus 
facere nobiscum : facti su¬ 
mus laetantes. 

5. Converte, Domine, ca¬ 
ptivitatem nostram , sicut 
torrens in austro. 

6. Qui seminant in lacry- 
mis, in exultatione metent. 

7. Euntes ibant et flebant, 
mittentes semina sua. 

8. Venientes autem ve¬ 
nient cum exultatione, por¬ 
tantes manipulos suos. 


1. Cum reduceret Dominus 
captivos Sion : facti sumus sicut 
homines magna tribulatione le¬ 
vati . 

2. Tunc repletum est gaudio os 
nostrum : et lingua nostra exul¬ 
tatione. 

3. Tunc dixerunt ipsi gentiles ; 
Magnifice cum ipsis egit Domi¬ 
nus. 

4. Vere magnifice egit Dominus 
nobiscum : ideo facti sumus lae¬ 
tantes. 

5. Reduc , Domine , captivos 
nostros reliquos : fac affluant in 
patriam sicut torrens in austro. 

6. Sic, qui seminant in lacrymis , 
in exultatione metent. 

7. Agricolae e domo exeuntes 
ibant in agrum, et flebant, mit¬ 
tentes semina sua. 

8. Postea autem tempore mes¬ 
sis, redeuntes ex agro venient do¬ 
mum cum exultatione , portantes 
manipulos suos. 


Explicatio. 

Argumentum. — Celebratur isto carmine reversio a captivi¬ 
tate Babylonica (i), vi decreti quod primum a Cyro promulgatum 
est. Fuit autem decretum istud figura Evangelii, quo nobis per 
Apostolos annuntiata est remissio peccatorum, et ascensio ad 
coelestem Jerusalem. 

I. Gaudium captivorum 'quisunt liberati. '■ 

II. Desiderium ut et reliqui captivi liberentur. 

I. In convertendo Dominiis captivitatem Sion , facti 
siimus sicut consolati. 

(1) Prophetice haec scripta esse patet ,.si tamen a Davide scripta sint. 
Psalmus enim iste unus ex illis est, qui posteriori hagiographo a multis 
tribuitur. 

II. — S. Scriptura 1 . Zo 

2 . Time repletum est gaudio os nostrum : et lingua 
7iostra exaltatione. 

Consolatio significatur et gaudium ob liberationem e captivi¬ 
tate. — In convertendo Dominus captivitatem Sion : id est, cum 
nos captivos Israelitas reduceret Dominus in patriam ; facti 
sumus sicut consolati , id est, sicut ii qui consolationem post 
magnam tribulationem accipiunt; intelligendum autem : maxima 
consolatione vere recreati sumus. — Vulgata hic recessisse 
videtur a veritate hebraica , quae habet : Facti sumus sicut 
somniantes. Scilicet, cum primum auditum est a nobis decretum 
liberationis nostrae et reditus in patriam, prae gaudio vix credere 
potuimus quod dicebatur ; et nobis non videre et audire, sed 
somniare videbamur. 

Ex consolatione autem interna prodiit laetitia externa, quae 
hilaritate vultus et vocis exullatione manifestatur ; ideo sub¬ 
jungit : 

2. Tunc repletum est gaudio os nostrum (hebraice : repletum 
est risu os nostrum) : et lingua nostra exullatione. — Mystice 
hic significatur consolatio peccatoris ad Deum conversi, et 
gaudium animae, sese omnino ac integre Deo tradentis. 

3 . Tunc dicent inter gentes : Magnificabit Dominus 
facere cum eis. 

4 . Magnificabit Dominus facere nobiscum : facti 
sumus loetantes. 

Non tantum Israelifae liberati gaudent ;sed etiam qui liberatos 
eos esse audiunt, et quidem ipsi gentiles, mirantur, et Dei 
manum agnoscunt : Tunc dicent (vel dixerunt) , inter gentes ; 
Dominus, non Cyrus , magnificavit facere cum eis , id est , 
magna et mirabilia fecit eis. — Cum enim tempore a Jeremia 
praedicto , tot millia captivorum, nullo pretio redempti, imo 
donis onerati remitterentur in patriam ; et quidem a Cyro 
palam profitente (I Esdr. 4), se Dei jussu agere ; ipsi gentiles 
facile intelligebant , Judaeos a Deo suo insigne beneficium 
accepisse. — Sic ipsi mundo mirabiles sunt servi Dei , per 
terrenorum contemptum et Christi imitationem ad patriam 
coelestem ascendentes. 

Confirmant Gentium verba liberali, respondentes : 

4. Magnificavit Dominus facere nobiscum : facti sumus lentan¬ 
tes : id est, magna sane nobis fecit Dominus, unde laetitia sumus 
plane perfusi. 

5 . Conberte , Domine , captivitatem nostram , sicut 
torrens in austro. 

Pars altera , desiderium, oralio, ut reliqui liberentur. 

Quoniam non stat ini omnes captivi reversi sunt, sed primum 
pars eum Esdra , deinde alii cum Nehemia ; ideo qui primi 
redierunt, precantur pro plena atque integra reversione capti¬ 
vorum. Converte, Domine, captivitatem nostram... sensus est : 
Fac, Domine, ut revertantur captivi nostri, qui adhuc remanent 
in terra aliena, alfluantque in patriam omnes cito et feliciter. 
Sicut torrens in austro : id est, juxta quosdam interpretes, sicut 
Austro (vento) flante et solvente nives ac glacies , torrens e 
montibus devolvitur. — Juxta alios verius , torrens in austro , 
est torrens in regione australi , nempe in deserto Arabiae , 
sitientes terras laetificans. — Sensu spirituali, haec oratio est 
pro conversione peccatorum, ut Spiritus sancti gratiis arida et 
sterilia corda salubriter irrigata fecundentur. 

Hinc sequitur allegoria, qua psalmus concluditur. 

6. Qui seminant in lacrymis , in exultalione metent. 

1. Euntes ibant et flebant , mittentes semina sua. 

8. Venientes autem venient cum exultatione, portantes 
manipulos suos. 

Israelitae liberati pulcherrimam subjungunt allegoriam de 
seminantibus et metentibus : sive ut suam fiduciam significem, 
sive ut captivos reliquos ad fiduciam adhorlentur. Qui seminant , 
inquiunt, in lacrymis , in exaltatione metent. Proverbium istud 
est, ab agricultura desumptum. Solet enim agricola seminare 
injucunde : quia laborat et fatigatur, non tantum sine praesenti 
mercede, sed potius cum detrimento ; quippe cogitur trilicum 
suum projicere in terram et quasi perdere , nesciens etiam 
utrum postea fructum sit feliciter recuperaturus. Ideo dicitur 
seminare in lacrymis , i. e. cum gravamine , cum dolore et 
gemitu. — Quando autem messis venit, cum magno gaudio 
metit ; quia videt triticum suum, non solum non periisse , sed 
cum magno foenore sibi redditum. Ideo dicitur metere in exui - 
talione. 

Proverbium autem istud hic significat, post tribulationes 
pro Deo toleratas succedere gaudia ; —* et tanquam regula 
profertur, quam Dei misericordia sequi solet, afflictos con¬ 
solando. — Dein captivis applicatur : 

7, 8. Euntes ibant et jiebant , mittentes semina sua : — venien¬ 
tes autem venient cum exaltatione , portantes manipulos suos. 
Seminatores flentes non solum designant illos, qui olim amare 
flerunt cum in captivitatem abducerentur ; sed etiam generalim 
omnes eos, qui tempore captivitatis lacrymis poenitentiae Dei 
misericordiam implorarunt ; nunc autem misericordiam con¬ 
secuti, cum abundantia gaudii in patriam reducuntur. 

Sensu ulliore , significatur hic seminatio spiritualis, 1° per 
poenitentiam et patientiam in tribulationibus hujus vitae ; 
2° per praedicationem aposlolicam ; 5° per varia opera bona, 
praesertim per eleemosynam , secundum illud Apostoli : Qui 
parce seminat , parce et metet (II Cor. IX, 6) ; et illud : Qui 
seminat in spiritu, de spiritu metet vitam asternam. Gal. VI, 8. 

Quoniam autem sensu locupletissima est allegoria seminis , 
ad pleniorem ejus intelligentiam , haec animadverti possunt : 
1° semen est res exigua et vilis, producit autem granorum 
multitudinem ; sic etiam semen spirituale. At vero , ubi de 
eleemosyna agitur , haec producit fructum allioris ordinis : 
quomodo si granum tritici seminatum, non produceret spicam 
triticeam, sed spicam auream, non granis frumenti, sed gemmis 
pretiosis refertam. — 2° Granum seminatum debet corrumpi et 
perdi ; sic etiam eleemosyna, sacrificium quodlibet, debet fieri 
absolute, sine humana commutatione aut retributione. — 
5° Granum seminatum eget sole et pluvia ; ita semen spirituale, 
praesertim verbi Dei, indiget gratia ad incrementum. — 4° Hoc 
autem inlerest inter semen temporale et spirituale, quod illud, 
etiam recte seminatum, possit varios ob casus carere fructu ; 
hoc autem inlallibiliter producit fructum in vitam aeternam. 

Sensus liturgicus. 

♦ 

Hoc psalmo, quem in secundis vesperis Apostolorum recitat 
Ecclesia, aposlolicos celebrat labores et fructus, ipsos Apostolos 
inducens loquentes hunc in sensum : Cum Christus humanum 
genus e captivitate daemonis redemit, nos Apostoli , primitiae 
liberatorum seu credentium, redemptionem inter gentes annun¬ 
tiavimus. Gentes autem agnoverunt Christum , dicentes : 
Magnificavit Dominus facere cum eis. — Hinc fructus laetissimi 
aposlolicae praedicationis : at non sine sudore ac lacrymis. 
Euntes ibant et flebant mittentes semina sua : venientes autem 
venient cum exaltatione, portantes manipulos suos. 


PSALMUS CXXYI. 

Nisi Dominus adificaverit domum. 

1. Nisi Dominus aedifica¬ 
verit domum , in vanum la¬ 
boraverunt qui aedificant 
eam. 


1. Nisi Dominus adjutorio suo 
principaliter cedificaverit domum , 
frustra laborant qui oedificant eam. 

2. Nisi Dominus custo¬ 
dierit civitatem , frustra vi¬ 
gilat qui custodit eam. 

3. Vanum est vobis ante 
lucem surgere : surgite, 
postquam sederitis , qui 
manducatis panem doloris. 

4. Cum dederit dilectis 
suis somnum : ecce hseredi- 
tas Domini, filii : merces , 
fructus ventris (t). 

5. Sicut sagittae in manu 
potentis : ita filii excusso¬ 
rum. 

6. Beatus vir qui imple¬ 
vit desiderium suum ex ip¬ 
sis ( 2 ) : non confundetur, cum 
loquetur inimicis suis in 
porta. 


2. Nisi Dominus similiter juvando 
custodierit civitatem, frustra vigilat 
qui custodit eam. 

3. Vanum est ad laborandum ante 
lucem surgere : Deum vobis 
propitium reddite , et tunc post 
justam quietem surgite , vos omnes 
qui laborem hunc durissimum 
sustinetis. 

4. Prospere enim omnia cedent : 
vobis , quos diliget ac tuebitur , 
dabit somnum quietis ; et inde 
filios, qui erunt non tam fructus 
ventris materni quam merces ac' 
munus Dei ; quique simul existent 
hrereditas Domini , seu haeredes 
regni ejus. 

5. Sicut sagittae in manu potentis 
jaculatoris , ita erunt filii eorum 
qui propter Dominum tribulationi¬ 
bus vexati sunt. 

6. Beatus vir qui tales filios habet 
quam multos exoptat ; ab illis 
enim defensus non confundetur , 
cum respondere debebit inimicis 
suis in porta judiciaria. 


Explicatio. 

Argumentum psalmi historice spectatum incertiludini et 
controversiis subjacet. — Qui rationem habent tituli : Canti¬ 
cum graduum Salomonis (3) , censent psalmum vel a Salomone 
conscriptum esse, vel a Da vide Salomoni traditum, cum respectu 
ad fabricam prioris templi. — Juxta probabilem grsecorum 
Patrum sententiam, quam in expositione sequemur, est exhor¬ 
tatio prophetica, sive admonitio Israelilis facta post reversionem 
a captivitate Babylonica , cum laborarent in mditicanda domo 
Dei , et restauranda civitate Jerusalem : inierim , toto fere 


(1) Hebraice : Ecce donum (haeredi tarium) Domini sunt filii: prcemium 
(ejus est) fructus uteri. 

(2) In hebraeo : 5. Sicut sagittae in manu potentis , ita filii juventutis. 

6. Beatus vir qui implevit pharetram suam ex ipsis (hujusmodi sagit¬ 
tis) ; non trepidabit (non confundetur) cum respondebit inimicis suis in 
porta. 

(3) Nomen Salomonis non videtur exstitisse antiquitus in liebraeis codi¬ 
cibus, cum desit in versione LXX Interpretum, ubi simpliciter legitur Can¬ 
ticum graduum. 


890 


EXPOSITIONUM SERIES TERTIA 


tempore, a vicinis gentibus vexati el impediti (I Esdrae IV ; 
II Esd rae item IV et seqq.). 

Illud certum est, psalmum continere adhortationem practi- 
cam , qua populo suadet vates , ut omnem in Deo fiduciam 
collocent , et justae quieti indulgeant ; omnes enim illorum 
conatus atque omnia studia irrita prorsus fore , si Deus eos 
adjuvare neglexerit. 

Sensu altiori monentur servi Dei, qui ad supernam Jerusalem 
aspirant, 1° quomodo debeant aedificare et custodire domum 
seu civitatem Ecclesiae ; 2° quomodo etiam unusquisque per 
bona opera domum sibi aedificare debeat in coelo , eamque 
custodire, ut ad eam feliciter inhabitandam perveniat. 

I. Sine Deo cedificari Jerusalem non potest. 

II. Cum Dei auxilio cedificabitur faustissime. 

1. Nisi Dominus aedificaverit domum , in vanum 
laboraverunt qui aedificant eam. 

Hiec , inquit Bellarminus, dicuntur Judicis aedificantibus 
domum Dei , i. e. templum , cum infeliciter opus procederet, 
impedientibus Samaritanis (I Esd. IV). Admonentur autem , ut 
cogitent, nihil valere opera hominum, nisi primarius aBdificator, 
Deus, adsit ; et ideo non solum operentur manibus , sed etiam 
corde et ore Deum invocent, in ejusque adjutorio praecipue 
confidant. — Haec eadem dicuntur iis, qui spiritualem quamlibet 
aedificationem, sive in anima sua , sive in animabus aliorum 
moliuntur. 

2. Nisi Dominus custodierit civitatem , frustra 
vigilat , qui custodit eam. 

Continuatur monitio iisdem aedificantibus, qui simul custodes 
operis erant : ut sciant, sine Dei adjutorio sese opera sua 
custodire non posse. — Inimici eorum non solum impedire 
conabantur aedificationem , sed etiam demoliri , quod fuerat 
aedificatum ; et ideo filii Israel una manu sua faciebant opus , et 
altera tenebant gladium (II Esdr. IV , i7) ; mullique eorum 
dispositi ad custodiendum, perpetuas agebant excubias. Sed 
nihilominus tot vigiliis suis nihil profecissent , nisi Dominus 
civitatem custodire voluisset. — Quod quidem potiore ratione 
de custodia spirituali inlelligendum est. 

3. Vanum est vobis ante lucem surgere : sur git e post¬ 
quam sederitis , qui manducatis panem doloris. 

Filii Israel prae nimia sollicitudine, dum in angustiis, essent, 

ante lucem opus aedificationis aggrediebantur ; ideo monentur 
a Spiritu sancto, nihil profuturum quod ante lucem operari 
incipiant, nisi Dominus illis adfuerit et benedicat. Quod si 
Domini benedictionem habere meruerint , opus prospere suc¬ 
cessurum ; etiamsi post necessariam quietem , orlo jam sole 
operi se accingant. 

Ilis verbis : Surgite postquam sederitis... incipit alleva pars 
psalmi, qua aedificatio faustissima fore ostenditur cum auxilio 
Dei. — Surgite , inquit postquam sederitis (i) : id est , postquam 
debito tempore quieveritis , ad laborandum surgite... sub- 
intellige, et res prospere cedent, dummodo in Domino confidatis 
ejusque benedictionem assidue invocetis. — Qui manducatis 
panem doloris : id est, vos, qui in angustia et oppressione nunc 
vivitis, propler infestationem continuam inimicorum. 

Sensu spirituali monentur fideles, ut in negotiis suis, praeser¬ 
tim in iis qme ad animas pertinent, caveant ne suae operationi 
fidant magis quam orationi ; ut surgani ad opus postquam 
sederint vacantes orationi. — Qui manducatis panem doloris... 
his mystice designantur illi, qui prae desiderio coelestis patriae 
assidue gemunt, cupientes dissolvi, sicut Apostolus, et esse cum 
Christo. Phil. I, 23. 

i 

4. Cum dederit dilectis suis somnum : ecce hoereditas 
Domini , filii : merces , fructus ventris . 

Describit effectus benedictionis Dei erga eos qui primum 
quaesierint Dei auxilium, ejusque dilectionem et benevolentiam ; 
quasi diceret: Si in Deo confiditis, vobis benignissimus Dominus 
ut dilectis famulis dona sua largietur. Nam dabit vobis somnum, 
tranquillitatem nempe et quietem ab hostibus ; insuper ecce 
nascentur vobis filii, qui erunt hsereditas Dei : filii , seu fructus 
ventris, qui erunt vobis merces ac munus ejusdem Dei. — Con¬ 
grue promittuntur Judaeis filii ac posteri, eo quod timerent ne 
hostium vi atque odio penitus ipsi cum posteris suis exstin¬ 
guerentur. 

Sensu mystico, 1° respectu Christi, annuntiat Spiritus sanctus 
fore ut per Christum aedificetur Ecclesia Dei. Dabit , inquit, 
Deus populo suo quietem ac pacem per Christum : et ecce 
tunc apparebit quod hsereditas Domini erunt filii plurimi , et 
merces ejusdem Christi erit fructus ventris , fideles videlicet 
plurimi, semen longaevum (Isai. LIII, 10). —Respectu fidelium, 
adhortatur Spiritus sanctus fideles ad fiduciam , promittendo 


(1) In h?bice3 hoec paulo aliter : Fn stra vjs inane siiryitis, quiescere 
tardatis , maniucatis panem dolorum : somnum dabit Dominus iis quos 
diligit. 

ipsis post labores vitae ac post somnum beatae mortis, haeredi - 
tatem Domini, societatem Sanctorum ac filiorum Dei, mereedem 
;eternam, et ipsum Christum, fructum veniris virginalis, beato 
contemplandum. 

5. Sicut sagittoe in manu, potentis, ita filii excus¬ 
sorum. 

Declaratur quales luturi sint filii in praecedenti versiculo 
promissi ; diciturque eos fore potenlissimos , similes sagittis 
quae manu viri robustissimi jaciuntur et omnia perrumpunt. — 
Vocantur autem nunc filii excussorum : id est , filii patrum 
piorum , qui adversitatibus ac persecutionibus vehementer 
exagitati sunt. 

Mystice filii excussorum, seu patrum qui persecutiones passi 
sunt, dicuntur, 1° omnes filii Sanctorum : Sancti enim omnes 
variis modis, interne vel externe vexati sunt. — 2° Filii excus¬ 
sorum dicuntur etiam discipuli Prophetarum atque Apostolorum* 
totaque generatio fidelium , qui velut sanguine Martyrum , 
quorum princeps est Christus, geniti sunt. Dicuntur esse velut 
sagittae in manu potentis, i. e. in manu Dei et Christi : qui eos 
sibi prorsus devotos quocumque voluerit mittit , eis divinam 
suam imprimendo vim ac virtutem.... 

6. Beatus vir qui implevit desiderium suum ex ipsis : 
non confundetur , cum loquetur inimicis suis in porta. 

Epiphonema, quo psalmus concluditur. — Sensus est : Bea¬ 
tus vir, qui filios hujusmodi habeat bene multos ; ita ut , quod 
spectat ad multitudinem et ad bonitatem filiorum , acceperit 
quidquid desideret: Qui impleverit desiderium suum ex ipsis. 

Beatitudinem autem hujusmodi patris explicat addendo : 
Non confundetur , cum loquetur inimicis suis in porta : id est : 
Cum ei loquendum erit adversus inimicos coram tribunali , ad 
portam urbis collocato, defendetur interventu filiorum ; scilicet 
nihil ipsi metuendum erit, quoniam in omni discrimine, filiorum 
suorum praesidio ac defensione tutabitur. 

Sensu spirituali , beatus praedicatur Christus , qui Pater 
existit generationis numerosae filiorum, pro quibus veniet cum 
Sanctorum millibus ad loquendum inimicis suis in die judicii : 
tunc enim illa ipsa multitudo Sanctorum, qui ejus vestigia fue¬ 
rint secuti, erit condemnatio impiorum , et Christi gloria ac* 
triumphus. — Beati similiter praedicantur viri Aposloiici qui 
multis laboribus et persecutionibus filios genuerint Christo. 

Sensus liturgicus. 

Psalmum Nisi Dominus Ecclesia recitat ad vesperas Beatae 
Mariae Virginis caeterarumque Virginum : ut earum celebret 
tum diligentiam ac fortitudinem , qua mysticum virginitatis 
habitaculum Deo aedificaverunt ; tum fecunditatem spiritualem , 
qua in praemium suae virginitatis donatae sunt. Scilicet laborave¬ 
runt quidem et vigilaverunt in virginitate servanda ; sed non 
frustra , quoniam ante omnia Deum adjutorem habere cura¬ 
verunt. 

Illud , fructus ventris , respectu Dei Genitricis , alludit ad 
Christum : consonat enim cum verbis Elisabeth : Benedictus 
fructus ventris tui. 

Despectu caeterarum Virginum, filii earum ac fructus ventris 
sunt, tum animae, earum exemplo et orationibus salvatae ; tum 
generatim omnia earum opera bona, quae in porta paradisi seu 
in judicii die, eas defendent et coronabunt. 


PSALMUS CXXIX. 

De profundis. 


1. De profundis clamavi 
ad te , Domine : Domine , 
exaudi vocem meam. 

2. Fiant aures tuae inten¬ 
dentes in vocem depreca¬ 
tionis meae. 

3. Si iniquitates observa¬ 
veris, Domine, Domine, quis 
sustinebit ? 

4. Quia apud te propitia¬ 
tio est : et propter legem 
tuam sustinui te , Domine. 

5. Sustinuit anima mea 
in verbo ejus : speravit 
anima mea in Domino. 

6. A custodia matutina 
usque ad noctem, speret 
Israel in Domino. 

7. Quia apud Dominum 
misericordia : et copiosa 
apud eum redemptio. 


1. De abysso profunda clamavi, 
et etiamnum clamo ad te , Domine, 
misericordiam tuam implorans : 
Domine, exaudi orationem meam. 

2. Fiant aures tuee intendentes 
in vocem deprecationis meee. 


3. Si enim iniquitates meas 
oculis rigorosoe justitiae observa¬ 
veris, Domine : Domine quis subsis¬ 
tere poterit ? 

4. Sed apud te condonatio est : 
et propter promissam in lege tua 
misericordiam poenitentibus, spe¬ 
ravi in te, Domine. 

5. Speravit anima mea in verbo 
promissionis ejus : speravit anima 
mea in Domino. 

6. Similiter omnis Israel, a primo 
mane usque ad noctem finitam , 
speret in Domino. 

7. Quia apud Dominum miseri¬ 
cordia : et copiosa reposita est 
apud eum redemptio. 

8. Et ipse redimet Israel ex 
omnibus iniquitatibus ejus. 


• 8. Nam ipsemet per proprium 
Filium redimet Israel , ex omnibus 
iniquitatibus ejus. 


Explicatio. > 

Argumentum. — Psalmus iste, unus c poenilentialibus, oratio 
est, qua homo humiliatus el poenitens misericordiam implorat. 
— Utrum historice referatur ad Judaeos in captivitate gementes, 
an ad Davidem postquam agnovit peccatum suum, non constat : 
cum ulriusque rei circumstantiis verba congruant. Qusecumque 
autem occasio psalmi fuerit , eum Spiritus sanctus dictare 
voluit, ut sensum exhiberet animae poenilentis , educi cupientis 
e profundo carcere in quem propter peccatum devenit. Hinc 
salis intelligitur, orationem istam merito ab Ecclesia recitari 
in persona defunctorum fidelium qui in purgatorio delinentur, 
unde liberari cupiunt per merita Bedemploris. 

Tria distingui possunt : 


I. Oratio ad Deum. 

II. Exhortatio ad populum. 

III. Praedictio redemptionis futurce. 


1. De profundis clamavi ad te> Domine : Domine , 
exaudi vocem meam. 

2. Fiant aures tuce intendentes in vocem deprecationis 
meae. 

De pro fundis clamavi.... Velul in abysso profunda vel in 
carcere sese jacentem propheta considerat, et inde Deum orat. 
Oraturus autem, imprimis petit ut exaudiatur : Domine , exaudi 
vocem meam. Atque ad significandam instantiam , idem repetit 
aliis verbis dicens : Fiant aures tuce intendentes in vocem depreca¬ 
tionis meae. 

Qusenam sunt illa profunda , vel profundum illud, ex quo 
propheta se clamare significat ? — Est 1° sensu litterali pro¬ 
babili, exilium et captivitas Babylonica ; 2° est exilium hujus 
vitae; 5° abyssus et miseria peccati ; 4° carcer purgatorii. — 
Hanc miseriam suam humiliter agnoscens anima ad Deum 
instantissime clamat, dicens : 

3. Si iniquitates observaveras , Domine , Domine , 
quis sustinebit ? 

4. Quia apud te propitiatio est : et propter legem 

tuam sustinui te, Domine. 

K . 



PSALMI SELECTI. 


PS. CXXIX. 


395 


Jam petitionem suam exponit, qua? est, ut Deus non severa 
justitia secum utatur, sed misericordia. Si iniquitates , inquit, 
observaveris... Sensus est quasi diceret : Si iniquitates homi¬ 
num accurate et in rigore justitiae investigaveris, nemo sub¬ 
sistere poterii, nemo non peribit. Noli igitur tam strictam 
exercere justitiam, sed cum justitia misericordiam conjunge. 

4. Quia apud te propitiatio est... Verus poenitens non tan¬ 
tum suam miseriam considerare debet, sed etiam Dei mise¬ 
ricordiam ; quare postquam confessus est miserrimum statum 
suum, oculos in divinam misericordiam convertit. Quia tamen, 
inquit, proprium tibi est misereri semper et parcere; et quia 
in lege tua poeuitentibus veniam polliceris, propter legem luam ; 
ideo confido in te, Domine : Sustinui te, id est, spero, palien^ 
ter exspecto misericordiam luam. 

5. Sustinuit anima mea in verbo ejus : speravit 
anima mea in Domino. 

6. A custodia matutina usque ad, noctem , speret 
Israel in Domino. 

Secunda pars : exhortatio ad alios, quos exemplo suo hor¬ 
tatur ad sperandum in Domino. 

Speravi, inquit, in verbo ejus , i. e. juxta promissionem ejus, 
speravi a Domino promissam poenitentibus gratiam. — Ssepe 
enim Deus per Moysen, in Deuteronomio et alibi, promisit in¬ 
dulgentiam poenitentibus. Cum (lapsus in idololatriam) quae¬ 
sieris Dominum Deum tuum , invenies eum ; si tamen toto corde 
quaesieris , et tota tribulatione animae tuae. Deut. IV, 29. 

6. A custodia matutina usque ad t noctem , speret Israel in 
Domitio. — Quod ego, inquit, facio, idem totus Israel faciat : 
nimirum speret in Domino : quicumque fuerit in quocumque 
profundo, a summo mane usque ad noctem extremam, id est, 
tota die et tota nocte, sperare non desinat. — Altiore sensu 
significatur, per totam vitam, usque ad noctem mortis exspec¬ 
tandum esse Dominum et in eo sperandum. 

Illud a custodia matutina, juxta hebrseum proprie significat : 
a crepusculo matutino , quo excubitores incipiunt vigilare , 
usque ad alterum crepusculum matutinum, quo alii succedunt. 

7. Quia apud Dominum misericordia : et copiosa 
apud eum redemptio. 

8. Et ipse redimet Israel ex omnibus iniquitatibus 
ejus . 

Tertia pars : rationem reddit cur oporteat semper in Deo 
confidere; simulque praedicit redemptionem generis humani 
per Christum Salvatorem. 

Quia apud Dominum misericordia . sensus est : Merito 

sperare potest Israel in Domino, quia apud Dominum inveni¬ 
tur singulari quodam modo misericordia ; et quidem miseri¬ 
cordia fundata in redemptione, ac satisfactione quam Christus 
suo sanguine divina? justitia? persolvit : quae utique redemptio 
copiosa est. 

8. Et ipse redimet Israel , ex omnibus iniquitatibus ejus. 
Explicatur cur redemptio futura sit copiosa : idcirco nimi¬ 
rum, quia Dominus ipsemet eam praestabit. Consonant haec 
verba cum verbis angeli , dicentis sancto Joseph : Vocabis 
nomen ejus Jesum : ipse enim salvum faciet populum suum a 
peccatis eorum. Matth. I, 21. 

Redimet Israel , id est, populum fidelem. — Haec redemptio 
jam quidem inchoata est; sed perfecte demum complebitur in 
die novissimo, cum non solum a peccatis verum etiam ab omni¬ 
bus peccatorum poenis liberabimur : Redimet Israel ex omni¬ 
bus iniquitatibus ejus. 


Sensus liturgicus. 

Psalmus De profundis ponitur 1° in secundis ' vesperis Na¬ 
tivitatis Domini ; 2° in vesperis defunctorum ; 5° inter psalmos 
poenitentiales, sexto loco. 

1° Ut pertinens ad otlicium Nativitatis Domini, est vox Eccle¬ 
siae, ceu humani generis , per peccatum Adami in profundum 
delapsi, ibique humiliter appellantis Dei misericordiam et pro¬ 
missam redemptionem : qua? tandem nunc advenit. — Continet 
haec oratio magnam Redemptoris aestimationem , una cum 
sensu gratitudinis, et desiderio fructum redemptionis reci¬ 
piendi. 

2° Ut pertinens ad otlicium defunctorum, est vox Ecclesiae 
patientis in Purgatorio : seu, vox Ecclesia? militantis, quae in 
persona animarum expiantium, cum sensu humillimae com¬ 
punctionis, misericordiam Dei implorat ac liberationem e pia¬ 
cularibus tlammis, per merita Christi Redemptoris : Ipse redimet 
Israel ex omnibus iniquitatibus ejus. 

3° Ut pertinens ad psalmos poenitentiales, est oratio uni¬ 
cuique tidelium accommodata, ut corde vere contrito et humi¬ 
liato, veniam peccatorum a Deo postulet per copiosa merita 
Salvatoris. 

PSALMUS CXXXI. 

Memento , Domine , David. 


1. Memento, Domine , 
David , et omnis mansue¬ 
tudinis ejus. 

2. Sicut juravit Domino : 
votum vovit Deo Jacob : 

3. Si introiero in taber¬ 
naculum domus meae : si as¬ 
cendero in lectum strati mei; 

4. Si dedero somnum ocu¬ 
lis meis : et palpebris meis 
dormitationem, 

5. Et requiem temporibus 
meis : donec inveniam lo¬ 
cum Domino, tabernaculum 
Deo Jacob. 

6. Ecce audivimus eam in 
Ephrata : invenimus eam in 
campis silvae. 

7. Introibimus in taber¬ 
naculum ejus : adorabimus 
in loco, ubi steterunt pedes 
ejus. 

8. Surge , Domine, in 
requiem tuam, tu , et arca 
sanctificationis tuae. 

9. Sacerdotes tui induan¬ 
tur justitiam : et sancti tui 
exultent. 

10. Propter David servum 
tuum , non avertas faciem 
Christi tui. 

11. Juravit Dominus Da¬ 
vid veritatem, et non fru¬ 
strabitur eam : de fructu 
ventris tui ponam super se¬ 
dem tuam. 


1. Memento , Domine , David 
servi tui , et omnis ejus inter 
aerumnas mansuetudinis. 

2 Memento quomodo tibi Domino 
suo juraverit , seu votum nuncu¬ 
paverit tibi Deo Jacob, dicens : 

3. Si introiero in domum meam, 
si ascendero in lectum meum ; 


4. Si dedero somnum oculis meis, 
et palpebris meis dormitionem ; 


5. Et capiti meo requiem qua 
obliviscar domus Dei aedificandae : 
si haec, inquam, fecero, donec pa¬ 
ravero locum sanctum qui sit taber¬ 
naculum Deo Jacob... commeritis 
poenis me Deus afficiat. 

6. Ecce audivimus olim, arcam 
Domini fuisse in Silo tribus 
Ephraim : postea invenimus eam in 
campis silvae seu Cariathiarim , 
velut, errabundam... In posterum 
vero non sic ; sed. 

7. Introibimus in stabilem domum 
Dei : ibique adorabimus eum 
coram arca, scabello pedum ejus. 


8. Surge, Domine, ingredere in 
requiem tuam, tu, et arca sanctifi¬ 
cationis tuae. 

9. Deinceps sacerdotes tui in¬ 
duantur justitiam : iidemque sancti 
tui in laudibus tuis decantandis 
exultent. 

10. Propter David servum tuum, 
ne auferas regi, filio ejus, favorem 
tuum. 

11. Juravit Dominus David veri¬ 
tatem , et non frustrabitur eam , 
dicens : De stirpe tua nascetur Mes- 
sias, quem ego ponam in aeternum 
super sedem tuam spiritualem. 

12. Si custodierint filii tui 
testamentum meum, et testi¬ 
monia mea hsec, quae docebo 
eos : 

13. Et filii eorum usque 
in saeculum, sedebunt super 
sedem tuam. 

14. Quoniam elegit Domi¬ 
nus Sion : elegit eam in 
habitationem sibi. 

15. Haec requies mea in 
saeculum saeculi : hic habi¬ 
tabo quoniam elegi eam. 

16. Viduam (i) ejus bene¬ 
dicens benedicam : pauperes 
ejus saturabo panibus. 

17. Sacerdotes ejus in¬ 
duam salutari : et sancti 
ejus exultatione exulta- 
bunt. 

18. Illuc producam cornu 
David : paravi lucernam 
Christo meo. 

19. Inimicos ejus induam 
confusione : super ipsum 
autem efflorebit sanctificatio 
mea. 


12. Si autem custodierint filii tui 
foedus meum, et pixecepta mea quce 
docebo eos : 


13. Et si filii eorum illa simili¬ 
ter custodierint usque in saeculum : 
sedebunt etiam ipsi super sedem 
tuam temporalem. 

14. Quoniam elegit, absolute Do¬ 
minus Sion spiritualem : elegit eam 
in habitationem propriam, dicens : 

15. Haec requies mea in saecu¬ 
lum saeculi : hic habitabo quoniam 
elegi eam toto cordis affectu. 

16. Ideoque effundam in eam 
bonorum abundantiam : ipsas vi¬ 
duas ejus implebo benedictionibus, 
ipsos pauperes saturabo panibus. 

17. Sacerdotes ejus induam sa¬ 
lute : et sancti ejus ingenti gaudio 
exultabunt in Domino. 


18. Ibi suscitabo cornu seu re¬ 
gnum David : ibique parare decrevi 
lucernam Chrisfo meo. 

19. Ibi inimicos Christi mei in¬ 
duam confusione : super ipsum 
autem effulgebit diadema sanctum 
meum. 


Explicatio. 

Argumentum. — Oratio pro sanctificatione templi et stabi¬ 
liendo throno David. 

Ad litteram, petit propheta, ut templum ( 2 ) quod David 

(1) Textus grtecus et hebraicus non habet viduam , sed venationem , vi¬ 

ctum ; nostra tamen versio cui consonat syriaca, arabica et aethiopica, non 
omni probabilitate caret. Vid. Berthier in h. loc. — De caetero sensus 
quoad substantiam non differt, cum in utraque lectione significetur magna 
bonorum abundantia. * 

(2) Psalmum ad templum pertinere, et tanquam dedicationis carmen 
scriptum esse, interpretes passim, non tantum Christiani sed etiam Israe- 
litae consentiunt; etsi quidam, ut adnotat Calmetus, idem publice cantatum 
fuisse existimant, cum transferretur arca ex Cariathiarim ad paratum in 
Sione tabernaculum. 

eximendum vovit, Dominus inhabitet ; utque sacerdotes sanc¬ 
tificet, regem protegat, impleatque promissum de stabiliendo 
regno Davidico in Messia ejusque Ecclesia. — Altiore sensu 
ipsa orat Ecclesia, ut propter Christum in Davide olim figura¬ 
tum, et propter ejus mansuetudinem, dignetur Deus templum 
vivum a Christo aedificatum Ecclesiam nimirum et corda fidelium 
inhabitare, ejtisdemque Christi regnum ac sacerdotes conser¬ 
vare, sanctificare, et glorificare. 

De psalmi auctore disputant interpretes. A mullis auctor 
censetur Salomon, qui carmen istud conscripserit, cum, aedifi¬ 
cato templo, intulit arcam Domini in locum ei praeparatum. 
Quam sententiam ex eo confirmant, quod versiculi quidam ab 
ipso Salomone in sua oratione citentur: Tues , inquit, Deus 
meus ; aperiantur, quaeso, oculi tui, et aures luce intentae sint ad 
orationem quae fit in loco isto. Nunc igitur consurge , Domine 
Deus, in requiem tuam, tu et arca fortitudinis tuae ; sacerdotes 
tui, Domine Deus, induantur salutem, et sancti tui laetentur in 
bonis : Domine Deus, ne averteris faciem Christi tui ,* memento 
misericordiarum David servi lui. II Paralip. VI, 40 seq. 

His tamen non obstantibus, alii psalmum hunc, sicut reli¬ 
quos omnes, Davidi tribuunt, qui eum Salomoni dederit, post 
futuram templi aedificationem concinendum. Et re quidem 
vera, non est improbabile, ut piissimus Psalmista, qui aurum 
et argentum, omniaque reliqua ad templi aedificationem prae¬ 
paravit, etiam solemne dedicationis canticum praeparare 
voluerit. 

1. Invitat Deum , ut in templum sibi paratum veniat. 

II. Orat Deum, ut thronum David stabiliat et Jerosolymce 
benedicat. 

1. Memento, Domine, David, et omnis mansuetudi¬ 
nis ejus. 

Salomonis haec esse verba censentur, quibus Deum orat 
per merita patris sui David; petitque ut intuitu illius servi sui, 
qui tanto zelo pro templo flagravit, dignetur et templum et 
ipsam domum David benigne aspicere. 

Recte et humiliter orat filius Salomon per merita patris 
sui ; nec humilitas Davidem impedire debuit, quominus ipse 
h;ec de se scriberet. Quemadmodum enim alibi peccala sua 
candide confitetur ; ita quoque nunc bona sua opera, quae per 
Dei gratiam fecit, candide et fiducialiter Deo exhibet. 

Meminit Davidis mansuetudinis, quia haec velut praedomi- 
nans fuit sancti regis virtus, eaque simillimus fuit Christo 
Domino, Regi mansueto. Vi vocis hebraicac significatur non 

lanium mansuetudo, sed etiam modestia, humilitas, tribulatio, 
paupertas, qua? fortassis omnia uno verbo propheta includere 
voluit. 

2. Sicut juravit Domino : votum vovit Deo Jacob : 

3. Si introiero in tabernaculum clomus meoe : si 
ascendero in lectum strati mei; 

4. Si dedero somnum ocidis meis : et palpebris meis 
dormitationem, 

5. Et requiem temporibus meis : donec inveniam 
locum Domino, tabernaculum Deo Jacob. 

En effectus mansuetudinis et humilitatis David : voluntas 
ac votum aedificandi templum Domino. Dicebat enim, nequa¬ 
quam decere, nec tolerari posse, ut ipse servus, etsi rex, 
habitaret in domo cedrina, dum arca Dei maneret in tentorio 
(II Reg. VII, 2). — Davidis votum hoc sensu intelligendum est, 
quasi dicat : Juro me non usurum domo mea et lecto meo, ita 
ut quiescam a sollicitudine domus Dei praeparandae. — Quod 
quidem votum, etsi expresse Scriptura non dicit, tunc David 
nqncupasse videtur, quando prophetae Nathan consilium suum 
d0 aedificando templo aperuit (II Reg. VII, 2). Deus autem ei 
per eumdem Nathan significavit, velle se, ut hujus operis 
exeeutionem filio Salomoni relinqueret. 

5. Quod dicitur, donec inveniam locum Domino : id est, 
donec effecero, et aedificando consecutus fuero locum habita¬ 
tionis, Domino exhibendum, habitaculum, tabernaculum Deo 
Jacob. — Quod autem dicit parare se velle domum Deo, intel- 
iigit arae Dei : quae sedes Dei erat, in qua peculiari moclo Deus 
sese populo suo praesentem exhibebat. 

6. Ecce audivimus eam (arcam) in Ephrata : inveni¬ 
mus eam in campis silvoe. 

7. Introibimus in tabernaculum ejus : adorabimus 
in loco, ubi steterunt pedes ejus. 

Explicatur ratio et causa voti Davidici : quoniam arca Dei 
sedem propriam et stabilem non habebat, ideo dixit : Habe¬ 
bit, prout decet, Dominus domum suam, in quam nos, popu¬ 
lus ejus, introibimus ad colendum eum. ' 

6. Ecce audivimus eam in Ephrata... Obscurior hic ac dis¬ 
putatus versiculus, communius et melius exponitur hunc in 
sensum : Ecce res prorsus indecens : ex patribus audivimus, 
arcam fuisse aliquando in Silo, sito in terra Ephraim ; deinde 
invenimus et. vidimus eam in campis silvee, quando nempe 
remissa a Philistoeis, inventa est in agro Josue Bethsamitm. — 

Ille autem locus silvosus erat, ut patet ex proxima civitate 
Cartalhiarim , quo fuit translata ex agro Josue, quodque nomen 
significat civitatem silvarum. 

Epkrata designat territorium tribus Ephraini (i), et ponitur 
pro urbe Silo, qu® ibidem erat sita. Mandato ipsius Josue, 
filii Nun, arca primum translata in urbem Silo, ibidem mansit 
per annos 528 ; tunc a Philistaeis capta et dein reddita , collo¬ 
cata est in Gabaa, qui collis erat oppidi Carialhiarim ; inde 
post 70 annos translata est a Davide in domum Obededom 
prope Jerosolymam ; et iterum, post tres menses , in montem 
Sion. — De arca sola loquimur ; tabernaculum enim Foederis 
manserat in Silo. 

7. Introibimus in tabernaculum ejus : id est : in domum, tem¬ 
plum, habitationem stabilem ejus ; quo sensu supra dictum 
est : In tabernaculum domus mece. 

Adorabimus in loco ubi steterunt pedes ejus : liebraice, pro - 
sternamus nos ad scabellum pedum ejus: nempe adorabimus 
Dominum conversi ad arcam sanctam, quae est scabellum ubi 
stant pedes Domini, sedentis super Cherubim. 

i 

8. Surge, Domine , in requiem tuam , tu, et arca 
sanctificationis tuoe . 

Jam videt mente templum magnifice exstructum ac paratum, 
et magno affectu invitat Dominum, quatenus in arcae mysterio 
residentem , ut ingrediatur in domum ubi quiete habitare 
possit. 

Tu et arca sanctificationis tuce : id est, tu cum throno tuo et 
scabello pedum tuorum ; cum arca , in qua et per quam tu a 
filiis Israel sanctificaris et honoraris. —In hebrteo habetur arca 
fortitudinis tuw : id est, qua potentiam tuam et mirabilia tua 
ostendis, atque ita efiicis ut nomen tuum ab omnibus sanctifi¬ 
cetur, timeatur et laudetur. 

9. Sacerdotes tui induantur justitiam : et sancti tui 
exidtent. 

10. Propter David servum tuum , non avertas faciem 
Christi tui. 

Secunda pars, petitio. — Introducta jam arca in templum, 
orat Salomon, primo pro sacerdotibus, deinde pro rege, id est 
pro se ; nam ab his lotius populi salus dependet. — Pro 
sacerdotibus duo postulat : ut sint sancti, prout eorum status 

(1) IIoc nomine fuisse designatum tribum Ephraim, constat ex Libb. 
Judicum, Ruth, I et III Reg., ubi homines Ephraim vocantur Ephratsei. 

11. — S. Scriptura:. 25 

requirit, et ut alacriter Deum laudent, quod proprium eorum 
munus est. 

Pro se autem, Christo seu uncto Domini, petit ut non avertat 
Dominus faciem Christi sui, i. e. ut exaudiatur. Etenim avertere 
faciem orantis, est quidem eum non exaudire , sed confusum 
atque aversa facie dimittere. 

Sensu mystico, ille Christus non est Salomon, sed Messias ; 
pelitque propheta, ut populus Israel qui rejiciet venturum Mes¬ 
siam, non totus pereat, sed reliquiae ejus misericordi oculo , 
propter orationes et merita Salvatoris respiciantur. 

11. Juravit Dominus David veritatem , et non frus¬ 
trabitur eam : de fructu ventris tui ponam super sedem 
tuam. 

12. Si custodierint filii tui testamentum meum , et 
testimonia mece hoec quce docebo eos ; 

13. Et filii eorum usque in soeculum , sedebunt super 
sedem tuam. 

Quo facilius impetret petita, Salomon promissiones comme¬ 
morat, a Deo patri suo factas. Ex his autem prior est absoluta 
et immutabilis, nempe de Messia ; altera, nempe de aliis Davi- 
dis filiis seu nepotibus, est condilionata. 

Sicut David juravit Domino, se lemplum ei aedificaturum ; 
ita Dominus vicissim juravit Davidi, se regnum in domo ejus 
stabiliturum in aeternum. Deus enim vinci se liberalitate non 
patitur ; et non solum opera, sed etiam voluntates et desideria 
cumulatissime remuneratur. 

Juramentum Dei significat decreti immobilitatem. 

11. De fructu ventris lui ponam super sedem tuam: id est, 
constituam et firmabo tibi successorem in regno, filium tuum. 
— Quae verba videntur intelligenda ad litteram de Christo. 
Nam in Psalmo LXXXVIll idem clarius explicatur, his verbis : 
Semel juravi in sancto meo , si David mentiar : semen ejus in 
ceternum manebit , et thronus ejus sicut sol in conspectu meo , et 
sicut luna perfecta in cetermim , et testis in coelo fidelis. Imo 
S. Petrus diserte dicit. Deum, cum Davidi jurasset de fructu 
lumbi ejus sedere super sedem ejus (Act. II, 30), intellexisse 
Christum. Atque hoc est quod angelus dicit ad Virginem : 
Dabit illi Dominus Deus sedem David patris ejus : et regnabit in 
domo Jacob in cetermim (Luc. I, 32) ; conformiter ad illud lsaiae 
IX, 6, 7 : Parvulus natus est nobis... et multiplicabitur ejus 
imperium , et pacis non erit finis ; super solium David et super 
regnum ejus sedebit ; ut confirmet illud , et corroboret in judicio 
et justitia , a modo et usque in sempiternum. — Itaque verba 

psalmi nostri de Salomone non dicuntur ; nisi forte quatenus 
ille typum Christi gessit. 

Testamentum Dei custodiendum ab aliis filiis Davidis , erat 
Foedus Domini de non habendis diis alienis , deque mandatis 
servandis : quod pactum, inquit, si custodiunt usque in saecu¬ 
lum , i. e. perseveranter , non amovebuntur a solio regni tui 
usque ad adventum Messiae ; si autem non perseveraverint, 
dejicientur : quod factum est, prout historia testatur. 

14. Quoniam elegit Dominus Sion : elegit eam in 
habitationem sibi . 

15. Hoec requies mea in soecuium soeculi hic habi¬ 
tabo , quoniam elegi eam. 


Litteraliter de domo Domini in monte Sion, typice vero et 
principaliter de Ecclesia dicuntur verba ista,, quae continuantur 
cum illis : Juravit Dominus David veritatem, et non frustrabitur 
eam : de /ructu ventris tui ponam super sedem luam : id est , 
juravit Davidi, se stabiliturum filium ejus Christum super sedem 
ejus, quae est Sion, civiIas David : quia elegit Dominus Sion, 
i. e. Ecclesiam in habitationem perpetuam ; eam elegit fir¬ 
missimo decreto, ideoque nunquam deseret : sed in ea habitabit 
in terris, et postea in ea requiescet in coelis. 

Sicut duae erant promissiones respectu throni Davidis , una 
absoluta, pertinens ad Messiam ; altera conditionata, perlinens 
ad Davidis filios : ita duae erant promissiones respectu civitatis 
Jerusalem , una absoluta, pertinens ad Jerusalem spiritualem, 
Ecclesiam ; altera conditionata , pertinens ad Jerusalem ter¬ 
renam. Hic autem non profertur nisi promissio absoluta, quae 
respicit Ecclesiam. 

16. Viduam ejus benedicens benedicam : pauperes 
ejus saturabo panibus. 

17. Sacerdotes ejus induam salutari .* et sancti ejus 
exultatione exidtabunt. 

18. Illuc producam cornu David : paravi lucernam 
CJwHsto meo. 

19. Inimicos ejus induam confusione : super ipsum 
autem efflorebit sanctificatio mea. 


His versiculis ultimis promittit Deus civitati David, quae est 
Sion seu Jerusalem, mulla bona, quae soli Ecclesiae proprie et 
perfecte conveniunt. 

1° Dabit tantam rerum copiam, ut ipsi pauperes abundent : 
benedictio enim in Scripturis abundantiam significare solet. 

Porro hic abundantia cibi spiritualis, ut doctrinae , sacramen¬ 
torum, etc. praesertim intelligenda est. 

2° Sacerdotes ejus induet salutari : id est, ornabit conspicua 
et exemplari sanctitate. Salutare enim, salutaris virtus, salu¬ 
taris protectio seu salus , spiritualiter intelligitur : et idem est 
in vita praesenti, ac justitia et sanctitas ; altiore autem sensu, 
est ipse Salvator Christus, quem, ut Apostolus monet, induere 
debemus. Fortassis etiam insinuatur , sacerdotes plenos esse 
debere efficacia in procuranda hominum salute. — Quod addit : 
Et sancii ejus exaltatione exaltabunt , etiam de sacerdotibus sal¬ 
tem principaliter dicitur, respondetque precationi supra posi¬ 
tae : Et sancii tui exaltent. 

2° Faciet ut illic, in eodem monte Sion, oriatur et germinet 
cornu, seu potestas atque excellentia regia David , ac velut alterum 
regnum David. Quo verbo cornu David , significatur ad litteram, 
etsi metaphorice, regnum Messiae, prout explicavit Zacharias in 
nativitate Joannis Baptistae : Erexit inquit, cornu salutis nobis , 
in domo David pueri sui . Luc. I, 69. 

Quod autem addit, se parasse lucernam Christo suo , potest 
duplici modo intelligi. -i) Ita, ut sensus sit: Praeparavi, pro¬ 
spexi chrisio meo Davidi progeniem splendidam et perpetuam, 
usque ad Messiam, ex eadein stirpe nasciluruin. — His enim 
consonant quae dicuntur III Reg. XI, 56 : Filio ejus (Salomonis) 
dabo tribum unam , ut rem aneat lucerna David , servo meo , cunctis 
diebus coram me in Jerusalem civitate , quam eleqi ut esset nomen 
meum ibi. — Porro splendida illa Davidis progenies , sensu 
spirituali, est Christus Salvator, qui est lux mundi; et Christi 
fideles, qui sunt filii lucis. — 2) Idem, juxta SS. Hieronymum 
et Augustinum, sensu spirituali altero, exponi potest ita, ut 
Christus designet Messiam , et lucerna Praecursorem ejus , 
Joannem Baptistam ; de quo Dominus, velut adindens ad hunc 
locum, dixit : Ille erat lucerna ardens et lucens. Joan. V, 35. 

4° Messiae, adeoque etiam civitati sanctae in qua Messias 
regnabit, triumphum dabit et gloriam. Indicat non defuturos 
hostes ; sed, sicut Christi ministros vestiet salute, ita hostes 
ejus induet confusione : quod excidio Judaeorum, et omnium 
generatim persecutorum ruina impletum est. 

Contra vero, Christus ipse cumulabitur gloria : Super ipsum , 
inquit, efflorebit sanciificatio mea (seu, juxta hebraeum, corona 
mea) : id est, capiti ejus imponam coronam gloriae ; vel impo¬ 
nam sanctitatem, quae efflorebit 'in gloriam. Nam sanctitas ac 
justitia Dei, primum in Christo, dum mortalem vitam ageret, 
fuit seminis instar abscondita : deinde autem flores germinavit 
sanctificationis et gloriae. Quod idem similiter omnibus Christi 
discipulis ac membris est applicandum : Pater.... claritatem , 
quam dedisti mihi , dedi eis. Joan. XVII, 22. 

Sensus liturgicus. 

Psalmum Memento, Domine , David , recitat Ecclesia 1° in 
secundis vesperis Nativilalis Domini ; 2° in secundis item ve¬ 
speris Confessorum Pontificum. 

l w Dum recitat eum in Nativitate Domini, in Divide lanquam 
in typo contemplatur Ecclesiae aedificatorem Christum, qui ab 
ipsa nativitate sua, domus Dei structuram inchoavit; eumdemque 
Christum mox invitat, ut in templo quod ipse sibi aedificavit, 
nempe in Ecclesia, et in animabus praesertim fidelium, habitare 
dignetur. Sarge , Domine , in requiem luam , tu, et arca sanctifi¬ 
cationis tuce... Propter hunc verum David, inquit, servum tuum, 
non avertas faciem, non repellas orationem Christi tui, mystice 
spectati, qui est populus Christianus, seu ipse Christus cum 
suo corpore mystico. 

Deinde considerat, quomodo in Christi nativitate impleta sit 
prophetia, seu promissio solemnis Davidi facta: De fructu 
veniris lui ponam super sedem tuam; quomodo in hoc semine 
Abrahae benedicantur omnes tribus terra : Viduam ejus benedi¬ 
cens benedicam... — Quomodo prodeat ex civitate David : Illuc 
producam cornu David... — Ille, in cujus fronte, non obstante 
Herode aliisque inimicis, fulgebit diadema divinitus impositum : 
Super ipsum autem efflorebit sanctificatio mea. 

2° Dum recitat eumdem psalmum in olficio Pontificum , 
Ecclesia hos viros intuetur lanquam cum Christo cooperantes 
ad aedificationem domus Dei ; deinde considerat, quomodo in 
ipsis impleta sint Spiritus sancti verba quae sequuntur , prae¬ 
sertim ista : Sacerdotes tui induantur justitiam, et sancti tui 
exultent... Sacerdotes ejus induam salutari , et sancti ejus exulta- 
tione exultabunt... inimicos ejus induam confusione: super 
ipsum autem efflorebit sanctificatio mea. 


PSALMUS CXXXII1. 

Ecce nunc benedicite Dominum. 


1. Ecce nunc benedicite 
Dominum, omnes servi Do¬ 
mini : 

2. Qui statis in domo 
Domini : in atriis domus Dei 
nostri. 

3. In noctibus extollite 
manus vestras in sancta, et 
benedicite Dominum. 


1. Ecce nunc opportuno tem¬ 
pore, benedicite Dominum om¬ 
nes servi Domini. 

2. Vos prsesertim, qui statis 
pro sacro munere in domo Do¬ 
mini : in atriis domus Dei nostri : 

3. In noctibus ipsis vigilantes et 
orantes , extollite manus vestras 
versus Sanctuarium , et laudate 
Dominum. 

4. Benedicat te Dominus 
ex Sion, qui fecit coelum et 
terram. 


4. Vicissim te, o tribus sancta, 
benedicat Dominus de Sion, sede 
sua : ispe qui fecit coelum et ter¬ 
ram. 


Explicatio. 


Psalmus est ultimus gradualium. — Ut autem dictum est 
supra (i), graduales vocanlur, seu nomine cantici graduum in¬ 
scribuntur psalmi quindecim, post cenlesimun decimum octavum 
subsequentes ; ideo fortasse, quia spirilu prophetico editi sunt 
ut canerentur a Judaeis, vel post captivitatem Babylonicam 
revertentibus et in Jerusalem ascendentibus ; vel dum ascende¬ 
rent quindecim gradibus in templum Salomonis. 

Quidquid tie his opinionibus videatur tenendum, illud, inquit 
Bellarminus, certum est, ascensiones istas, sive de Babylone in 
Jerusalem, sive per gradus templi Salomonis , figuras fuisse 
ascensionis electorum, qui per gradus virtutum, ac praecipue 
charilatis, ascendunt de valle lacrymarun ad coelestem Jerusa- 
lem ; et de hac ascensione Spiritum sanctum esse Joculum. Enim 
vero psalmi sunt pleni affectibus in Deum, et proprii eorum, 
qui se peregrinos atque exules in terra inimicorum esse inlelli- 
gentes, nunc aerumnas exilii deflent, nunc ad requiem patriae 
suspirant, semper autem se ad ascendendum et in via Domini 
proliciendum accendunt. 

Argumentum . — Itaque psalmus iste, gradualium ultimus, 
praecedentium veluti conclusio est et epilogus : eos qui jam feli¬ 
citer ascenderunt hortans ad vacandum perpetuis Dei laudibus. 
— Peculiari tamen modo ad sacerdotes Domini spectat et ad 
levitas, qui in Tabernaculo foederis excubias agebant ; hos sci¬ 
licet excitat, ut prae caeleris diu nocluque Deum, omnis boni 
auctorem colant, atque pro se et pro populo exorent. 

Sensu mystico psalmus ad sacerdotes novae Legis perlinet, 
estque, ut Genebrardus ait, breve sacerdotum speculum. Ec¬ 
clesia enim his versiculis sacerdotalem ordinem alloquitur, et 
ad Deum assidue orandum provocat. — Non tamen ad solos 
sacerdotes diriguntur verba ejus ; sed etiam ad fideles omnes, 
qui sunt genus electum , regale sacerdotium (l Pet. 11, 9). Bes- 
picit autem praecipue ferventiores : qui dum peregrinantur in 
terra, corde habitare conantur in coelo, et cum Apostolo dicere 
possunt : Conversatio nostra in coelis est. Pliil. 111, 520. 

I. Hortatur propheta ministros sacros ut Deum orent. 

II. Ipsemet orat Deum, ut sacror, tribui benedicat. 

(1) Ad Psalm. CXIX, pag. 372. 

1. Ecce nunc benedicite Dominum , omnes seravi 
Domini : 

2. Qui statis in domo Domini : in atriis domus Dei 
nostri . 

3. In noctibus extollite manus vestras in sancta, et 
benedicite Dominum. 

Prima pars , exhortatio ad orandum. — Ecce nunc benedicite 

Dominum _ hortatoria formula est illud ecce nunc, tempus 

opportunum adesse innuens, et quidem respective ad praete¬ 
ritum, quasi dicatur: Ecce nunc, expediti a laboribus, a tu¬ 
multu exierno, nunc in Dei praesentia constituti.... benedicite 
Dominum. 

Omnes servi Domini... nimirum omnes ministri sacri , quo¬ 
rum sequitur periphrasis : 

2. Qui statis in domo Domini , in atriis domus Dei nostri : 
id est, qui illic permanenter consistitis, illi loco vi status 
vestri addicti ; quique in eodem assidue moramini ad rem 
divinam faciendam. Separavit enim Deus tribum Levi , ut por¬ 
taret arcam foederis Domini , et staret coram eo in ministerio , ac 
benediceret in nomine illius. Deut. X, 8. 

In atriis domus Dei nostri (i), id est, in porticibus quae erant 
circa domum Dei. — Tabernaculum testimonii seu foederis , 
circumdatum erat atrio uno ; templum vero Salomonicum , 
atriis Iribus : nempe Gentilium , Israelis , et Levitarum. — 
Quod dicitur, qui statis in atriis : id etiam ad laicos pertinere 
potest, qui, dum res divina fiebat a sacerdotibus , in exteriore 
atrio versabantur. 

5. In noctibus extollite manus... sensus est : 

1° Respectu servorum Dei generat i m : Non solum interdiu , 
sed etiam nocturno tempore precibus insistite. — Solebant 
enim Hebraei aliquando in oratione pernoctare, prout de Anna 
prophetissa insinuatur his verbis : Non discedebat de templo , 
jejuniis et obsecrationibus serviens nocte ac die (Luc 11,57)._— 
2° Respectu Levitarum , qui interdiu ministeriis vacabant , 
noctu vero custodiis , sensus est quasi dicat : Dum noctu 
custodiis templi vacatis , procul a populi conspectu , Deum 
collaudate attollendo ad loca sancta manus vestras ; adeo ut 
etiam pro absente et dormiente populo precemini. — Monet 
scilicet ministros sacros, ut sanctificent vigilias noctis, sicut supra 
monuit ut sanctificent ministeria diurna. 

Extollite manus vestras in sancta : versus eas tabernaculi vel 

(1) Hcec verba desunt in hebrreo, et explicationis causa videntur addita a 
LXX Interpretibus ex psalmo sequenti. 

templi partes, quarum una vocabafur Sanctum , allera Sanciunt 
sanctorum, ubi erat Arra , typus corporis Domini ; et ubi se 
exauditurum orationes Deus pollicitus erat. — In sancta meta¬ 
phorice significat in coelum , cujus typus etiam erat sanctuarium 
Foederis. — Extensis itaque manibus benedicite , inquit, id est, 
adorate, invocate, laudate Dominum. 

4. Benedicat te Dominus ex Sion , qui fecit coelum et 
terram. 

Secunda pars : petitio benedictionis divina3. — Benedicat 
te.... id est, benedictione el favore suo prosequatur te Dominus 
omnipotens, de Sion ubi habitat. — Vox benedicere hoc loco 
aliud significat ac paulo ante : supra enim significabat laudare, 
gratias agere ; nunc vero bene facere. Aliter enim benedicit 
Deus hominibus, aliter homines Deo. 

Verba haec : Benedicat te , vel sunt mimesis orationis levi- 
tarum pro populo, quasi sic alloqueretur levitas propheta : 
O levitae, dicite populo : Benedictione te repleat Dominus.... 
— vel est oratio ipsius prophetae pro levitis : quos, quia 
unam tribum sanctam constituunt, atque charitate uniti unum 
sunt in Domino, numero singulari alloquitur ; quo fere modo 
dicebat Moyses : Non habuit Levi pariem neque possessionem 
cum fratribus suis ; quia ipse Dominus possessio ejus est. Deui. 

Sensus liturgicus. 

Psalmus iste, ultimus e psalmis Completorii,.est vox Eccle¬ 
siae, servos Dei, praesertim ministros sacros hortantis , ut ipso 
noctis tempore Deum laudare non desistant : id est, ut quietem 
nocturnam , — noctem adversitatum, — ac denique noctem 
mortis sanctificent ; atque ita in omnibus et per omnia Deum 
glorificent, ejusque benedictionem mereantur. 

O vos omnes, inquit, qui servitio Domini ex animo addicti 
estis , benedicite Domino nunc , hodie , singulisque diebus et 
horis, dum tempus manet : Ecce nunc tempus acceptabile , ccce 
nunc dies salutis. 11 Cor. VI, 2 

Vos autem prae caeleris, sacerdotes sancti, muneri sacro con¬ 
secrati ; vos versantes, inhabitantes in domo Domini, non vehit 
hospites, sedtanquam domestici Dei, el amici Dei, et mediatores 
inter Deum et populum ejus : vos benedicte Dominum, qui statis 
in domo Domini , in atriis domus Dei nostri. —Nihil aliud vobis 
curae sit ; nihil profani vos a domo Dei, ab opere Dei , a laude 
Dei retrahere valeat. Semper in intimo Sanctuario , vel in 
atriis Domini manete , ibique tanquam in vestibulo coeli dele¬ 
ctamini, dicentes : Domine, dilexi decorem domus tuce... Unam 

petii a Domini , hanc requiram , ut inhabitem in domo Domini 

omnibus diebus vitee mece _ Quia melior est dies una in atriis 

tuis super millia.... 

Extollite manus vestras in sancta : dum alii extendunt manus 
ad profana vel iniqua, vos extollite manus puras ac supplices 
ad sanctuarium misericordiae Dei. Inter vestibulum et altare 
extollite manus, plorantes et dicentes : Parce Domine , parce 
populo tuo : et ne des licereditalem tuam in opprobrium , ut domi - 
nentur eis nationes. Joel, II, 17, 

Nec de die tantum, sed etiam in noctibus extollite manus , 
cum Domino Jesu vigilantes et orantes. Etenim vigilat etiam 
inimicus animarum, circumiens et quaerens quem devoret. — 
Extollite manus in noctibus : cum Domino Jesu pernoctantes in 
oratione Dei, ut cum eodem Domino impendatis diem in perfi¬ 
ciendo opere Patris. 

Extollite manus in noctibus adversitatum et calamitatum, ut 
Dominus illuminet faciem suam super nos, et misereatur populi 
sui. 

Benedicite Dominum , o tribus sancta, immaculata, a Domino 
praedilecta ; et vicissim benedicat te magis magisque Dominus 
ex Sion ; Dominus inquam ille, qui sic oravit pro te : Pater 
sancte , serva eos in nomine tuo quos dedisti mihi ... sanctifica eos 
in veritate... ut omnes unum sint , ut sitit... consummati in unum. 
Joan. XVII. 


PSALMUS CXXXVII. 

Conjitebor tibi , Domine... quoniam. 


1. Confitebor tibi , Do¬ 
mine , in toto corde meo : 
quoniam audisti verba oris 
mei. 

2. In conspectu angelo¬ 
rum psallam tibi : adorabo 
ad templum sanctum tuum, 
et confitebor nomini tuo, 

3. Super misericordia tua 
et veritate tua : quoniam 
magnificasti super omne , 
nomen sanctum tuum. 

4. In quacumque die invo¬ 
cavero te , exaudi me : 
multiplicabis in anima mea 

i virtutem. 


1. Laudabo te, Domine, in toto 
corde meo : quoniam audisti verba 
oris mei. 


2. In conspectu et e regione 
angelorum psallam tibi : adorabo 
te in templo sancto tuo, et laudabo 
nomen tuum, 

3. Propter misericordiam tuam 
et veritatem tuam : quibus mani¬ 
festasti per Verbum tuum magnitu¬ 
dinem nominis sancti tui super 
omnia. 

4. Hanc misericordiam tuam 
quacumque die invocavero, exaudi 
me : ut multiplices in anima mea 
virtutem ac robur.' 

5. Confiteantur tibi Do¬ 
mine, omnes reges terrae : 
quia audierunt omnia verba 
oris tui. 

6. Et cantent in viis Do¬ 
mini : quoniam magna est 
gloria Domini. 

7. Quoniam excelsus Do¬ 
minus, et humilia respicit : 
et alta a longe cognoscit. 

8. Si ambulavero in me¬ 
dio tribulationis, vivificabis 
me : et super iram inimico¬ 
rum meorum extendisti ma¬ 
num tuam, et salvum me 
fecit dextera tua. 

9. Dominus retribuet pro 
me : Domine, misericordia 
tua in saeculum : opera ma¬ 
nuum tuarum ne despi- 
cias. 


5. At mecum laudent te, Domine, 
omnes reges terrae : quia et ipsi 
audierunt omnia verba oris tui. 


6. Et cantent in viis Domini , 
dicentes : Magna est gloria Do¬ 
mini. 

7. Excelsus est Dominus , et 
nihilominus humilia corda respi¬ 
cit benigne ; superba v.ero a longe 
tantum respicere dignatur. 

8. Hinc, quantumvis fuero ab¬ 
jectus, etiamsi ambulavero in me¬ 
die tribulationis , tu, o misericors, 
servabis me : et contra insultus 
inimicorum meorum extendes ma¬ 
num tuam , et salvum me faciet 
dextera tua. 

9. Imo Dominus retribuet eis 
justas poenas pro me : O Domine, 
misericordia tua vere aeterna est : 
me ergo, opus manuum tuarum, 
ne despicias, sed misericorditer 
perfice. 


Explicatio. 

Argumentum. — Gratias agit propheta, quod exaudiverit 
Deus orationem suam, et magnum sibi beneficium contulerit. 
Quodnam autem beneficium immediate et litterali ter respiciat, 
incertum est. Sunt qui de liberatione a captivitate Babylonica 
agi putant ; cui systemati revera explicatio accommodari potest. 
At vero probabilius, immediate et simpliciter hic est canticum 
gralitudinis, a Spiritu sancto editum ut Ecclesia et unusquisque 
fidelium digne Deo pro universis beneficiis ejus gratias agat. 

I. Ipse propheta pro beneficiis Deum laudat. 

II. Alios ad similiter Deum laudandum invitat. 


1. Confitebor tibi , Domine, in toto corde meo : quo¬ 
niam audisti verba oris mei. 

2. In conspectu angelorum psallam tibi : adorabo ad 
templum sanctum tuum, et confitebor nomini tuo. 

Laudes Deo pollicetur pro beneficio impetrato , et modum 

quo Deuin laudaturus sit declarat : Confitebor , inquit, in tolo 
corde meo ; — psallam in conspectu angelorum ; — adorabo ad - 
templum sanctum tuum. 

Quod dicit in toto corde , indicat intimum affectum erga Deum, 
imo devotionem perfeclam , et oblationem cordis Deo gratissi¬ 
mam. 

In conspectu angelorum , id est, coram angelis qui tibi assis¬ 
tunt : laudabo te, eorum praesentiam recordando, et me gerendo 
ea pietate qua) angelorum conspectu digna sit. —Sanctus Chry- 
sostomus addit, illud in conspectu significare ex adverso seu 
e regione, ita ut sensus sit : Psallam e regione angelorum, ipsis 
alterum chorum conficientibus, nec tantum aspicientibus. — 
Constat scilicet dum oramus, nos ab angelis videri et audiri : 
ipsi enim preces nostras Deo offerunt. Ego , inquit Tobiae an¬ 
gelus Raphael, oblidi orationem luam Domino (Tob. XII, 12). — 
Ascendit fumus incensorum de orationibus sanctorum de manu 
angeli coram Deo. Apoc. VIII, 4. 

Hoc autem praecipue verum , ubi publicas Ecclesiae preces 
persolvimus , aut in templis oramus. Testatur Isaias , se in 
templo audivisse Seraphim alternis vocibus clamantes : Sanctus , 
Sanctus , Sanctus Dominus Deus exercituum (Isai. VI, 5). Et 
Josephus (i) tradit , angelos habitatores templi , paulo ante 
Jerosolymae vastationem , templique incendium , auditos esse 
dicentes : Migremus hinc. — A fortiori adsunt angeli in templis 
Christianis 1 , ut Chrysostomus et passim Patres docent. Imo 
diserte Apostolus Paulus tradit, ccelitum chorum interesse et 
prajesse nostris precibus : jubet enim mulieres dum orant, 
velamen habere supra caput propter angelos (I Cor , XI, 10) : 
id est, verecundia) causa, ne praesentes angelos offendant. 

Adorabo ad templum, id est , in templo ; vel etiam , versus 
templum : quia Hebraei, quando aberant a Jerosolyma, orabant 
facie ad locum templi conversa. 

Sic itaque inttrne et externe summa pietate dispositus, 
confitebor , inquit, nomini luo. 

3. Super misericordia tua et veritate tua : quoniam 
magnificasti super omne , noynen sanctum tuum . 

Materiam laudis indicat, quasi diceret : Toto corde laudabo 
te ob misericordiam illam et fidelitatem in promissis , qua 
manifestasti nomen sanctum tuum , ut magnum super omne 
nomen. — De incarnatione Verbi probabiliter hic sermo est, 
et de nomine Jesu, quod nomen est super omne nomen. Imo 
illud sanctum tuum substantive sumi potest pro Christo ; sic 


(I, Lib. 6, de bello Judaico C. 12.. 

enim melius consonat eum hebraeo , ubi habetur : Confitebor 
nomini luo , propter misericordiam luam et fidem luam, nam mag¬ 
num fecisti super omne nomen luum (intellige, super omne opus 
gloriosum a te facium), verbum luum, i. e. Verbum incarnatum, 
Christum luum, Sanctum tuum. 

4. In quacumque die invocavero te , exaudi rae : 
midtiplicabis in anima mea virtutem. 

Quoniam novis semper beneficiis indiget, cum gratiarum 
actione conjungendam esse sentit novam petitionem donorum : 
ideoque rogat beneficum Dominum, ut semper exaudiri merea¬ 
tur, praesertim intuitu illius Sancti, de quo mentionem fecit. 
Tunc enim, ait, multiplicabis in anima mea virtutem , nempe 
graliam, robur spiritus sancti, virtutem ex alto ; hanc enim 
solam, non corporalia commoda, oratione postulabit. 

5. Confiteantur tibi, Domine, omnes reges terree : 
quia audierunt omnia verba oris tui. 

Altera pars : invitat omnes reges et populos ad Deum pariter 
laudandum. — Haec invitatio praedictionem continet conver¬ 
sionis Gentium, quasi propheta diceret : Laudent te . Domine , 
non jam soli filii Israel, sed omnes reges terrae cum populis 
suis : quia et ipsi, praedicantibus Apostolis, audierunt omnia 
verba quae per prophetas et per unigenitum Filium tuum loqui 
dignatus es. 

6. Et cantent in viis Domini : quoniam magna est 
gloria Domini. 

7. Quoniam excelsus Dominus, et humilia respicit : 
et alta a longe cognoscit. 

Amplius explicat quomodo Gentes laudes Dei debeant cele- * 
brare : Cantent, inquit, gloriam Domini, quam per Redemp¬ 
tionis mysterium tam magnifice manifestavit, humilia exaltando, 
superba humiliando. — Cantent in viis Domini, id est , in viis 
Domini ambulantes. Erit ibi semita ei via , inquit Isaias.... per 
eam ambulabunt qui liberati fuerint , et redempti a Domino con¬ 
vertemur, et venient in Sion cum laude (Isai. XXXV ,8,9). — 
Idem juxta hebraeum aliter exponi potest, ita ut cantent in viis 
Domini , idem sit ac , cantent de viis Domini : nempe cantent 
vias Domini, facta et consilia ejus mirabilia celebrantes. 

. Humilia respicit: id est, quamvis Deus excelsus sil et altissi- 
mus , humiles creaturas respicere dignatur , et quidem de 
proximo , ad eas descendendo ; e contra alta , quae non sunt 
humilia , creaturas nempe superbas , cognoscit a longe , non 

prope, non familiariter : id est, superbos removet ac rejicit 
procul a se, a suo Favore et clementia. 

8 . Si ambulavero in medio tribulationis , vivificabis 
me : et super iram inimicorum meorum extendisti 
manum tuam , et salvum me fecit dextera, tua. 

9 . Dominus retribuet pro me : Domine, misericordia 
tua in soecidum : opera manuum tuarum ne despicias .. 

Quoniam Dominus excelsus humilia benigne respicit, David 
humilitatis spiritu animatus, cum fiducia sibi pollicetur auxilium 
Domini in omni tribulatione. Si fuero, inquit, undique a tribu¬ 
lantibus me inimicis circumdatus, vivum et incolumen servabis 
me, Domine ; super iratos inimicos extendes manum tuam et 
liberabis me. — Aliter Sanctus Augustinus, sensuque sublimiore 
sed accommodato haec intelligit, et sic exponit : Si ex amore 
Dei libenter ambulavero in tribulatione, tunc vivificabis me vita 
gratiae tua? ; imo, quia per tribulationes me vis salvari, ipsemet 
extendens manum tuam, vexationibus, quas ab inimicis patior, 
plagas novas superaddidisti ; at simul, et hoc ipso , salvum me 
Fecit dextera tua : nunc quidem spe et promissione ; postea vero 
in aeterna gloria, reipsa et perfecte me salvum faciei. 

9. Dominus retribuet pro me, id est : Dominus retribuet vin¬ 
dictam inimicis, meis pro me ; vel etiam, altiore sensu , retri¬ 
buet Deo Patri pretium pro peccatis meis. — Addit autem per 
modum conclusionis : Domine, misericordia tua in saeculum ; ope - 
ra manuum tuarum ne despicias : id est : 0 Domine, misericor¬ 
dia tua est infinita ; ideo peto, ut me, qui sum opus manuum 
tuarum, ne despicias ; — sive melius, ut opus tuum non deseras, 
ut id quod misericorditer jam in me inchoasti non relinquas 
imperfectum, sed conservando, augendo, perficiendo consum¬ 
mes. — Non dicit opera manuum nostrarum, sed tuarum, quia 
quidquid boni habemus illius dono habemus, et de manu ejus 
accepimus. 

Sensus liturgicus. 

Psalmus Confitebor... quoniam, recitatur 1° in vesperis festi 
SS. Angelorum ; 2° item in vesperis Defunctorum. 

1° In festo SS. Angelorum est canticum laudis, quo Ecclesia 
una cum Angelorum choris divinam misericordiam, maximaque 
Dei beneficia celebrat. Inter haec autem beneficia, illud prmcipue 
respicit, quod nos homines humillimos, miserrimos, Deus per 
angelos suos juvare, ct velut dextera sua deducere dignetur, 
semper in nobis respiciens opus manuum suarum. Super iram 
inimicorum meorum extendisti manum tuam, et salvum me fecit 

dextera tua... Domine , misericordia tua in saeculum : opera ma¬ 
nuum tuarum ne despicias. 

2° In officio Defunctorum Ecclesia, personam assumens sanc¬ 
tarum fidelium animarum, inchoat canticum laudis, quod mox. 
cum angelis in paradiso cantabunt : In conspectu angelorum 
psallam libi : adorabo ad templum scmclum tuum et confitebor 
nomini tuo , super misericordia tua... — Deinde eamdem mise¬ 
ricordiam implorans, petit, ut omnes homines Deus ad suam 
laudem adducat, suisque beneficiis repleat ; atque se, miseram 
creaturam, in tribulatione Purgatorii positam, sed spe firmatam, 
liberare dignetur ; opus misericordiae suae sic feliciter coro¬ 
nando : Misericordia tua in saeculum : opera manuum tuarum ne 
despicias. 


PSx^LMUS CXXXVIII. 

Domine , probasti me , et cognovisti me : 


1. Domine, probasti me, 
et cognovisti me : tu cogno¬ 
visti sessionem meam , et 
resurrectionem meam. 

2. Intellexisti cogitationes 
meas de longe : semitam 
meam et funiculum meum 
investigasti. 

3. Et omnes vias meas 
praevidisti (i) : quia non est 
sermo in lingua mea. 

4. Ecce, Domine, tu co¬ 
gnovisti omnia, novissima et 
antiqua : tu formasti me, et 
posuisti super me manum 
tuam. 

5. Mirabilis facta est scien¬ 
tia tua ex me : confortata 
est, et non potero ad eam. 

6. Quo ibo a spiritu tuo ? 
et quo a facie tua fugiam ? 


1. Domine, scrutatus es me, et 
perspicue cognovisti me : tu co¬ 
gnovisti omnes actiones et motus 
meos. 

2. Intellexisti cogitationes meas 
longe antequam a me conciperen¬ 
tur : totamque vitae meae seriem 
investigasti. 

3. Et omnes vias gressusque 
meos praevidisti : quamvis nullo 
verbo mea consilia manifestassem. 

4. Ecce, Domine, tu cognoscis 
omnia, remotissima futuri tempo¬ 
ris, et antiqua praeteriti. Tu prae¬ 
terea formasti me, et posuisti su¬ 
per me manum tuam , ut quasi 
figulus formares me. 

5. Mirabilis plane facta est 
scientia tua super captum meum : 
immensa, ut eam comprehendere 
non possim. 

6. Quo enim ibo ut abscondar 
a cognitione tua? et quo a praesentia 
tua fugiam ? 


(1) In hebraeo, vers. 3 t Non est sermo in lingua mea (ignotus lili) 
ecce, Domine, tu cognovisti omnem illum (sermonem meum). 

4. A tergo et a fronte formasti me : posuisti super me. manum tuam 
(ad me formandum). 

7. Si ascendero in coelum, 
tu illic es : si descendero in 
infernum, ades. 

8. Si sumpsero pennas 
meas diluculo, et habitavero 

I in extremis maris : 

9. Etenim illuc manus tua 
deducet me : et tenebit me 

I dextera tua. 

I 10. Et dixi : Forsitan 
tenebrae conculcabunt me : 
et nox illuminatio mea in 
deliciis meis (i). 

11. Quia tenebrae non 
obscurabuntur a te, et nox 
sicut dies illuminabitur : 
sicut tenebrae ejus, ita et 
lumen ejus. 

| 12. Quia tu possedisti 

renes meos : suscepisti me 
de utero matris meae. 

13. Confitebor tibi, quia 

j terribiliter magnificatus 

es ( 2 ) : mirabilia opera tua, 
et anima mea cpgnoscit 
nimis. 

14. Non est occultatum 
os meum a te , quod fecisti 
in occulto : et substantia 
mea in inferioribus terrae. 

7. Si ascendero in coelum, tu 
illic es : si descedero in infernum, 
ades. 

8. Si sumpsero pennas aurorae 
et fugiens velociter ab Oriente, 
habitavero in extremis maris Occi¬ 
dentis; frustra fugiam, 

9. Etenim illuc manus tua dedu¬ 
cet me, et tenebit me dextera tua. 

10. Et dixi : Forsitan tenebrae 
cooperient me ; sed nox illumina¬ 
tio mei erit, patefaciens me in deli¬ 
ciis meis, 

11. Quia tenebrae non erunt 
obscurae apud te : et nox sicut dies 
illuminabitur Deo : 'tenebrae ejus, 
sicut lumen erunt. 


12. Etenim tu , Deus, formasti 
renes meos : coepisti me formare 
de utero matris meae. 

13. Laudo te, quia mirabiliter 
hic magnificaris : vere mirabilia 
opera tua, ea intime miratur anima 
mea. 


14. Nullum ex ossibus meis- est 
occultum tibi , unumquodque enim 
fecisti in occulto nativitatis meae ; 
et substantia mea non fuit occulta 
tibi in ipsis visceribus matris meae. 


(1) Quod LXX verterunt in deliciis meis, id a S. Hieronymo et recentio- 
ribus vertitur circa me ; hoc modo : Si dixero : Forte tenebrae operient 
me ; — nox quoque lux erit circa me. 

(2) Versiculus iste et sequentes, aliter verti possunt ex hebraeo, hac ra¬ 
tione : 

13. Laudo te, quod mirum in modum magnificasti me : mirabilia sunt 
opera tua , et anima mea id agnoscit valde. 

14. Non erat occulta substantia mea tibi , quando formabar in abscon¬ 
dito (matris utero at quando) contexebar (venis ac nervis) in inferioribus 
terree (in locis occultis : puta in utero matris). 

15. Foetum meum viderunt oculi tui ’ et in libro tuo omnes illi (dies) 
scripti sunt, dies qui) formandi erant (scripti sunt ) priusquam ullus eorum 
ex is ter et. * 

15. Imperfectum meum 
viderunt oculi tui, et in li¬ 
bro tuo omnes scribentur : 
dies formabuntur , et nemo 
in eis. 

16. Mihi autem nimis ho- 
norificati sunt amici tui, 
Deus : nimis confortatus 
est principatus eorum. 

17. Dinumerabo eos , et 
super arenam multiplica¬ 
buntur : exsurrexi, et adhuc 
sum tecum (i). 

18. Si occideris , Deus , 
peccatores : viri sanguinum, 
declinate a me. 

19. Quia dicitis in cogita¬ 
tione : Accipient in vanitate 
civitates tuas ( 2 ). 

20. Nonne qui oderunt 
te, Domine , oderam ? et 
super inimicos tuos tabes¬ 
cebam ? 

21. Perfecto odio oderam 
illos : et inimici facti sunt 
mihi. 

22. Proba me , Deus , et 
scito cor meum : interroga 
me , et cognosce semitas 
meas. 

23. Et vide si via iniqui¬ 
tatis in me est : et deduc 

t 

me in via se terna. 


15. Imperfectum adhuc corpus 
meum viderunt oculi tui ; et in li¬ 
bro scientiae tuse omnes homines 
descripti sunt : jam sunt definiti 
dies, etsi in eis nullus adhuc homo 
existit. 

16. Quod si justos considerem, et 
amicos tuos, hi supra modum hono- 
rificati sunt, o Deus : nimis auctus 
est principatus eorum. 

17. Nam si dinumerare eos ve¬ 
lim, etiam super arenam numerosi 
sunt. Inter ipsos resurgam ego ex 
mortuis, et iterum tecum ero. 

18. O si destruas, Deus , pecca¬ 
tores !... Viri sanguinum discedite 
a me. 

19. Quia dicitis in cogitatione 
vestra : In vanum justi accipient, o 
Deus, principatus et civitates tuas : 
ejicientur a nobis. 

20. Nonne homines istiusmodi, 
qui oderunt te , Domine, odi ? et 
super hos inimicos tuos tabesco ? 


21. Utique perfecto odio oderam 
illos, et inimici facti sunt mihi. 


22. Explora me , Domine, et in¬ 
time cognosce cor meum : examina 
rae et cognosce semitas meas. 


23. Et vide an forte via quaepiam 
iniquitatis in me sit, et deduc me 
in via aeterna. 


(1) In hebraeo : Evigilavi, et adhuc sum tecum. Fortassis hoc sensu : 
Aggressus enumerare amicos tuos, frustra laboro usque ad vesperam ; et 
mane expergefactus, adhuc eadem re detineor , in cogitando scilicet te, et 
in dinumerando amicos tuos. —Forte, juxta sensum interpretis latini, 
evigilavi ad lucem novce vitee , i. e. resurrexi . 

(2) In hebraeo, juxta versionem probabilem : Qui nominant te ad nequi¬ 
tiam (patrandam) ; qui proferunt (nomen tuum) in vanum , adversarii tui 
(sunt, quibus et ego adversor). 

Explicatio. 

Argumentum. — Celebrat propheta scientiam et providen¬ 
tiam Dei. Juxta Chrysostomum, quem sequuntur insigniores 
interpretes , propositum psalmistae est admonere humanum 
genus, Deum esse magnum remuneratorem operum bonorum, 
severumque judicem operum malorum. Quod ut persuadeat , 
prolixe exponit divinam omniscienliam , qua Deus clarissime 
omnia nostra novit, naturam, opera, verba, cogitationes ; ita 
ut nemo dicere possit : « Deus non novit res nostras aut non 
« considerat ; ideoque vel vindictam ejus effugiemus, vel pro 
« meritis non coronabimur. » 

I. De providentia Dei generatim. 

II. De providentia Dei speciali erga justos . 

1. Domine , probasti me et cognovisti me : tu cogno¬ 
visti sessionem meam et resurrectionem meam. 

Non de se solum loquitur David ; sed assumens personam 
generis humani, de omnibus affirmat, Deo nos et omnia nostra 
osse notissima. — Probasti me , id est, scrutatus es me. Quo¬ 
niam autem Deus scrutatione nulla aut examine indiget, sensus 
est : Cognoscis me, Deus, accuratissime, sicut rem cognoscere 
solet qui diligenter eam examinat et scrutatur. — Quod 
declarat subjungens : Tu cognovisti sessionem meam , et resur¬ 
rectionem meam , h. e. cognoscis plane omnes vitae meae actiones 
ac vicissitudines. Sessio enim et resurrectio idem significat quod 
alibi introitus et exitus , nempe totam hominis conversationem. 

Spiritualiler, sessio et resurrectio designat humiliationem et 
exaltationem, quam de omnibus hominibus novit Deus, prae¬ 
sertim vero de Christo : ideoque Ecclesia in die Resurrectionis 
haec verba Christo Domino accommodat. 

2. Intellexisti cogitationes meas de longe : semitam 
meam et funiculum meum investigasti. 

3. Et omnes vias meas praevidisti ; quia non est 
sermo in lingua mea. 

Jam ad particularia veniens dicit, Deum cognoscere ipsas 
hominis cogitationes ;.et quidem de longe , id est, longe ante¬ 
quam cogitare incipiat. Cumque cogitationes sint agendi 
principia, hinc Deus etiam praecognoscit, hominis semitam et 
funiculum , id est, viam et (ilum vitae ; vel juxta alios, cursum et 
terminum vita*, (\). Quod idem aliis verbis repetit et declarat : 

(1) In hebrteo : Semitam (itionem) meam et accubationem meam ex¬ 
ploras. 

II. — S. Scriptura*. 27 

5. Et omnes vias meas praevidisti , quia non est sermo in lingua 
mea : quod sic exponunt interpretes : Omnes vias meas seu 
cogitationes cognovisti, cum tamen ne verbum quidem profer¬ 
rem ullum. — Sensus tamen hebraeo conformior est, si post 
verba : Non est sermo in lingua mea, mente suppleatur : qui 
tibi sit ignotus. Tunc autem particula quia referenda erit ad 
initium psalmi : Domine, probasti me et cognovisti me... quia 
non est sermo... 

4. Ecce , Domine, tu cognovisti omnia novissima et 
antiqua : 'tu formasti me, et posuisti super me manum 
tuam. 

5. Mirabilis facta est scientia tua ex me : confortata 
est , et non potero ad eam. 

Rationem aperit omniscientiae Dei circa hominem : 1° quod 
Deus per essentiam suam cognoscat omnia, novissima et an¬ 
tiqua : id est, omnia, futura sicut prmterita ; 2° quod ipse homi¬ 
nem fecerit, et posuerit super ipsum manum suam : nempe ut 
manu sua, instar figuli, hominem e limo terrae fingeret; vel 
etiam, quod posuerit manum suam super hominem a se forma¬ 
tum, ut eum regeret, conservaret, et quasi portaret. 

5. Hinc velut distinctius intuens abvssos scientiae Dei, admi- 
rans exclamat, eam incomprehensibilem esse : Mirabilis lacta 
est scientia tua ex me : confortata est , et non potero ad eam. 
Mirabilis, inquit, ex me : id est, probabilius, vi vocis hebraicae, 
super me, super captum meum ; atque ita confortata, magna 
nempe atque alta est , ut non possim ad eam pertingere : Et 
non potero ad eam. 

6. Quo ibo a spiritu tuo ? et quo a facie tua fugiam ? 

7. Si ascendero in coelum, tu illic es : si descendero 
in infernum , ades. 

8. Si sumpsero pennas meas diluculo, et habitavero 
in extremis maris : 

9. Etenim illuc manus tua deducet me : et tenebit me 
dextera tua. 

10. Et dixi : Forsitan tenebrae conculcabunt me : et 
nox illuminatio mea in deliciis meis. 

11. Quia tenebrae non obscurabuntur a te, et nox 
sicut dies illuminabitur : sicut tenebrae ejus , ita et 
lumen ejus. 

Dixit, Deum omnia humani cordis decreta cognoscere , 
adeoque neminem esse qui divinam scientiam, divinumve ocu- 

tum effugere possit. Hoc ut clarius demonstret novum affert 
argumentum , quod Deus ubique est et omnia penetrat. Id 
autem enuntiat per pulcherrimam omnipraesentiae Dei hypoty- 
posin. Quo ibo, inquit, a spiritu luo?... ut videlicet a spiritu 
seu inlelligenlia tua abscondar ; aut quo a facie tua fugiam ? 
id est, a praesentia et visione tua. 

7. Si ascendero in caelum : scilicet etiamsi ascendam usque in 
coelum, tu illic es; si descendero in profundum et usque in 
infernum , ades. 

8. Si sumpsero pennas meas diluculo , et habitavero in extre¬ 
mis maris _ Vi textus hebraici, sensus probabilior est : Si 

sumptis Aurorae pennis, celeriter ab Oriente fugiam usque ad 
extremum Occidentem ; non tamen habitaculum inveniam 
ubi tu non adsis : cum nisi te ipso portante me, moveri non 
possim : Etenim illuc manus tua deducet me, et tenebit me dex ¬ 
tera tua. 

10. Et dixi : Forsitan tenebra}... Postquam exclusit effugium 
loci, excludit effugium temporis, seu latibulum tenebrarum. 
Per modum quaestionis, forsitan , inquit, tenebree conculcabunt 
me , id est, operient me ? Respondet autem : Et nox illumina¬ 
tio mea in deliciis meis. Id est juxta Bellarminum, nox etiam 
est illuminatio mei, ut manifestet me, measque delicias pravas 
quas occultare voluero.— Alii cum Chrysostomo, versum hunc 
metaphorice intelligunt, ita : Forsitan tenebrae tribulationum 
conculcabunt me ; sed per gratiam Dei consolantem me, nox 
ipsa erit mihi illuminatio, tribulatio vertetur in consolationem 
in deliciis meis spiritualibus. — Probabilius recta est versio 
S. Hieronymi : Nox quoque lux erit circa me. 

11. Quam sententiam declarat addendo, perinde esse apud 
Deum noctem et diem, cum non minus in tenebris videat 
quam in luce : Quia tenebrae non obscurabuntur a te , et nox 
sicut dies illuminabitur : sicut tenebra} ejus , ita et lumen ejus : 
scilicet, tenebrae noctis sicut lux Deo sunt. 

Haec respiciunt peccatores, qui frustra nituntur nocturna 
peccata occultare ; spiritualiter tamen intelligitur quoque de 
justis, qui per noctem tribulationum in Deo suo semper prae¬ 
sente suavissimum lumen ac solatium inveniunt. Quo sensu 
S. Martyr Laurentius dicebat : Mea nox obscurum non habet , 
sed omnia in luce clarescunt. — Imo ad beatam Resurrectio¬ 
nem Christi haec pertinere Ecclesia ostendit, in vigilia Pascha- 
tis cantando : Ume nox est de qua scriptum est : Et nox sicut 
dies illuminabitur , et nox illuminatio mea in deliciis meis. 

12. Quia tu possedisti renes meos : suscepisti 'me de 
utero matris mece. 

13. Confitebor tibi (Domine), quia terribiliter magni- 
fieatus es : mirabilia opera tua , et anima mea cognoscit 
nimis. 

14. Non est occultatum os meum a te , quod fecisti in 
occulto : et substantia mea in inferioribus terree. 

15. Imperfectum meum viderunt oculi tui, et in 
libro tuo omnes scribentur : dies formabuntur , et nemo 
in eis. 

Ut declaret Deo non esse tenebras, eumque obscura quae¬ 
que maximeque recondiia videre ; prae oculis ponit non tan¬ 
tum quomodo cognoscat, sed quomodo formaverit corpus 
humanum in utero matris. Quia tu possedisti renes meos.... 
formasti, inquit, partes etiam interiores et secretissimas cor¬ 
poris mei ; in ipso utero matris suscepisti me formandum, sicut 
iigulus suscipit fingendum vas luteum (i). — Possidere , hebraice 
est producere , et ratione productionis possidere ut rem suam, 
quo sensu Eva dicit, dum genuit Gain : Possedi hominem per 
Deum (Gen. IV, I). — Renes sumuntur pro iis qu;e in homine 
sunt secretissima, praesertim pro desideriis et affectibus, quae 
in renibus sedem habere censentur. 

Hic admirans propheta opificium humani corporis, inter¬ 
rumpit sermonem suum per apostrophen ad Deum, dicens : 

45. Confitebor tibi, quia terribiliter magni i fieatus es ( 2 ) : mi¬ 
rabilia opera tua, et anima mea cognoscit nimis. Sensus est : 
Laus tibi, o Deus, qui tam magnum te exhibes et manifestas 
in mei opificio ac structura, ut terrore admirationis ac reve¬ 
rentiae me repleas : utique cognoscit intime anima mea quam 
sint mirabilia haec opera tua. —Hinc enarrare pergit quomodo 
Deus humani corporis compagem formaverit. 

14. Non est occultatum os meum a te, quod fecisti in occulto : 
et substantia mea in inferioribus terree. Sensus est quasi dice¬ 
ret : Nullum ex ossibus meis te latet, cum tu feceris ea in 
occulto nativitatis meae ; nec est occultata a te substantia cor¬ 
poris mei, ne tunc quidem, cum lateret adhuc in inferioribus 
terree : id est, in profundo utero, sicut metalla vel semina 
latent in visceribus terrae. — Alii minus probabiliter censent, 
inferiora terree hic significare sepulcrum, cum haec sit hujus 
locutionis significatio consueta. 

45. Imperfectum meum viderunt oculi tui , et in libro tuo 
omnes scribentur : dies formabuntur , et nemo in eis. Expositio 

(1) ,Sunt qui vertunt : Texuisti me in utero matris mece. 

(2) Differentias textus hebroei vide supra, aclnot. text. Vulgata, ad vers. 
13, 14, 15. 

probabilis hujus versiculi videtur ista : Imperfectum ac informe 
corpus meum, ab ipso nempe fornralionis ejus exordio, vidisti 
et cognovisti. Cumque eodem modo omnes homines elformes 
et cognoscas, ideo in mente, in cognitione tua, tanquam in 
libro scripsisti omnes, scilicet omnes omnium dierum homines ; 
descripti sunt dies antequam ullus homo ad eos pervenerit aut 
in eis exislat. — Juxta hebraeum : Dies descripti sunt, prius¬ 
quam ullus eorum (dierum) jam advenerit. 

Imperfectum hic significat litleraliler foetum, embryonem, 
corpus informe in utero exislens ; sensu autem ultiore intelligi 
potest de imperfectione hominis spirituali ac morali, qua ex 
nobis nihil sumus nisi massa informis : quam tamen divina 
misericordia respicere dignatur, et gratia sua formare in viros 
perfectos, et inscribere in libro vitae. 

16. Mihi autem nimis honorificati sunt amici tui, 
Deus : nimis confortatus est principatus eorum . 

17. Dinumerabo eos, et super arenam multiplica¬ 
buntur : exsurrexi, et aclhuc sum tecunf . 

Transit ad alleram pariem , de providentia Dei speciali erga 
justos, quasi diceret : Si providentia tam mirabili comple¬ 
cteris homines omnes , quanto impensius curabis justos ? 
Magnifice omnino te geris erga eos, quos amicitia tua honorare 
dignaris : Mihi autem, id est, ut scio ac video, nimis , valde 
omnino et supra quam intelligam , honorificati sunt amici 
tui, Deus , valde omnino auctus est principatus , aucta est 
excellentia, gloria eorum: sive spectentur in se, sive in mul¬ 
tiplicatione sui secundissima. 

17. Tunc intuitu prophetico videns non tantum splendo¬ 
rem , sed multitudinem amicorum Dei, obstupescens dicit: 
Dinumerabo eos , et super arenam multiplicabuntur : exsurrexi , 
et adhuc sum tecum. Innumerabiles eos videt, praesertim in 
resurrectione gloriosa congregatos : cupiensque ipsis annu- 
merari, imo certa fiducia id sperans, quasi jam inter electos 
cum Domino staret, exullans exclamat : Exsurrexi (hebraiee 
evigilavi, nempe ad hanc novam lucem) ei adhuc sum tecum : 
id est, resurgam a mortuis et iterum mulloque melius quam 
antea tecum ero, Deus meus. Quae verba in Iniroitu Missae 
de Resurrectione, Christo applicat Ecclesia. Et merito qui¬ 
dem, quia quamvis de alio dicta sint, Christo tamen maxime 
proprie conveniunt (i). 

(1) Qui prseferunt expositionem hebraizantium (supra, Text. adnot. ad 
vers. I7\ tenent, verba ista non convenire resurrectioni mortuorum, nisi 
per accommodationem. 

18 . Si occideris, Deus , peccatores : ciri sanguinum , 
declinate a me. 

19. Oma dicitis in cogitatione : Accipient in vanitate 
civitates tuas. 

Ex iis quae praecedunt inlelligens propheta quam dignum 
sil et aequum, ul Deus ab omnibus colatur el ametur ; merito 
excandescit in impios, qui illuni contemnunt et pro nihilo 
habent. 0 si perdas, inquit, impios, Deus !... Viri sanguinum, 
id est, improbi quilibet, discedite a me.... Quanto scilicet 
magis Deum amat, tanto vehementius ab impiorum consortio 
et actibus abhorret. 

Particula si hic optativa est; communiter autem optatio vel 
imprecatio proprie dicta hic non rntelligitur, sed praenuntia- 
tio ruinae impiorum. Non tamen improbabiliter admittunt 
quidam, prophetam divino alliatum Spiritu, el ex zelo justitiae, 
revera petere peccatorum mortem ; ut hi scilicet desinant 
offendere Deum, et per scandala sua nocere hominibus. 

19. Quia dicitis in cogitatione : Accipient in vanitate civi - 
tales tuas. Explicat malitiam impiorum, qui Deo et justis, 
amicis Dei, semper adversantur. Dicunt enim, corde, odiis 
et persecutionibus loquentes : Frustra civitates, principatus 
et bona speratis vel accipitis a Deo vestro : a nobis enim spo¬ 
liabimini. Accipient in vanitate , id est, frustra, civitates tuas , 
ijlas nempe possessiones el bona quae tu, Domine, promisisti 
et dabis eis. 

Verum sensum litteralem melius assequi videntur, qui cum 
Hieronymo sic fere vertunt hunc versum 19 : Discedant a me... 
qui nomen tuum, Domine , usurpant ad suam nequitiam occul¬ 
tandam ; qui , dum proferunt, labiis nomen tuum , libi ul hostes 
adversantur. 

20. Nonne qui oderunt te. Domine , oderam? et super 
inimicos tuos tabescebam ? 

21 . Perfecto odio oderam illos ; et inimici facti sunt 
mihi. 

Quia Deo ex toto corde adhaeret, ideo cum inimicis Dei, id 
est, cum impiis, nullum vult habere commercium ; sed eos 
odio habet et impugnabit implacabiliter : intellige, impugna¬ 
bit peccata eorum el operationes malas, non personas. 

Perfectum odium S. Angustinus refert ad virtutem charita- 
tis, quae diligit personas, et odit iniquitatem ; sed potest 
etiam signiticare odium consummatum, et inimicitiam irre- 
conciliabilem respectu iniquitatis. 

22. Proba me , Deus , et scito cor meum : interroga 
me , et cognosce semitas meas. 

23. Et vicle si via iniquitatis in me est , et deduc me 
in via aeterna. 

Conclusio : rogat Deum, ut illa, quum in spalmo celebravit, 
omniscientia ac providentia uti dignetur ad suam salutem. 
Scrutare inquit, Domine , magis magisque, et cognosce cor 
meum et semitas meas ; ut si forte videas me ad aliquam ini¬ 
quitatem dellexisse, inde retrahas me, et deducas in via cujus 
terminus est sterna felicitas. 

Scito cor meum , id est, cogitationes, intentiones, affectus 
et desideria mea ; ct semitas meas , id est, progressus et actio¬ 
nes. — Via iniquitatis , id est, iniquitas quaelibet, vel id quod 
ad iniquitatem ducit, et ad ruinam : cui opponitur via aeterna, 
omnis scilicet agendi ratio, omnis actio quie ad beatam aeter¬ 
nitatem pertineat. 

Sensus liturgicus. 

Psalmum hunc Ecclesia recitat in secundis vesperis Apo¬ 
stolorum, ut celebret, -i) mirabilem Dei in formanda Ecclesia 
providentiam ; -2) Apostolorum dignitatem ; -3) aposlolicum 
zelum parfectum. 

H) Dei providentiam erga semelipsam celebrat Ecclesia , 
in hunc fere sensum loquens: Dominus omniscius omnia 
providit ac misericordissime disposuit, ut me sicut infantem 
in utero matris formaret : ipse enim Spiritus sanctus Eccle¬ 
siam genuit et aluit, etsi per Apostolos. 

-2) Aposlolicam dignitatem proclamat dicens : Nimis hono¬ 
rificari sunt amici lui, Deus, nimis confortatus est principatus 
eorum. 

-3) Aposlolicum zelum , eumque humilem et perfectum 
ostendit, dum exclamat: Nonne qui oderunt te, Domine, oderam, 
et super inimicos tuos tabescebam ? Perfecto odio oderam illos... 
tu autem vide si via iniquitatis in me est , ct deduc me in via 
wterna. 

Lauda, Jerusalem, Dominum. 


1. Lauda , Jerusalem , 
Dominum : lauda Deum 
tuum, Sion. 


1. Lauda, Jerusalem, Dominum : 
lauda Deum tuum, Sion. 

2. Quoniam confortavit 
seras portarum tuarum : 
benedixit filiis tuis in te. 

3. Qui posuit fines tuos 
pacem : et adipe frumenti 
satiat te. 

4. Qui emittit eloquium 
suum terrae : velociter cur¬ 
rit sermo ejus. 

5. Qui dat nivem sicut la¬ 
nam : nebulam sicut cine¬ 
rem spargit. 

6. Mittit crystallum suam 
sicut buccellas : ante faciem 
frigoris ejus quis sustine¬ 
bit ? 

7. Emittet verbum suum, 
et liquefaciet ea : flabit spi¬ 
ritus ejus, et fluent aquae. 

8. Qui annuntiat verbum 
suum Jacob : justitias et ju¬ 
dicia sua Israel. 

9. Non fecit taliter omni 
nationi : et judicia sua non 
manifestavit eis. 


2. Quoniam corroboravit seras 
portarum tuarum : et benedixit 
filiis tuis qui sunt in te. 

3. Ipse est qui posuit tanquam 
fines tuos ipsam pacem : et qui 
frumento mundissimo satiat te. 

4. Qui emittit mandata sua ad 
dispensandas varias tempestates 
terree : velociter implentur illa 
mandata ejus. 

5. Qui per mandata hujusmodi 
dat nivem , grandibus floccis deci¬ 
duam , sicut lanam : et pruinam 
densissimam sicut cinerem spargit. 

6. Qui etiam mittit glaciem suam 
sicut buccellas : faciem acerbi 
frigoris ejus quis sustinebit ? 


7. Et iterum cum voluerit,emittet 
mandatum suum , et liquefaciet ea 
omnia : flabit ventus ejus, Auster 
nempe calidus , et ex resolutis 
nivibus ac glacie fluent aquse. 

8. Sic , et meliore modo, provi¬ 
debit populo Israel ille qui huic 
populo suo annuntiare dignatus est 
verbum suum , justitias et judicia 
legis suee revelare. 

9. Non fecit taliter omni nationi : 
et judicia sua ac mysteria non 
manifestavit eis. 


Explicatio. 

Argumentum. — Horiatur, propheta populum Israel ad 
laudandum Deum ob mulla beneficia, sibi pne aliis nationibus 
collala. — Quod ad objectum particulare ei historicum allinet, 
non improbabilis est sententia S. Chrysostomi, quam sequuntur 
graeei Patres reliqui, Davidem prophetico intuitu respicere 
tempora Nehemise, quando, protegente Artaxerxe rege, tedi- 
ficali sunt muri el portte Jerusalem, pax regnavit in Judaea , et 
libri sacri verbum Dei continentes opera Esdrae collecti sunt 
et populo redditi (l). 

Sensu autem spirituali ac potiore , ut S. Chrysostomus et 


(1) Cf. II Esdr. c; p III, seqq. 

S. Hieronymus admonent, sermo est de, Jerusalem spirituali , 
id est, de Ecclesia tum terrestri, tum coelesti. 

I. Bcnejicia magna Deus contulit civitati Jerusalem ; 

11. Beneficia majora, quam reliquis populis. 

1. Lauda , Jerusalem , Dominum : lauda Deum tuum , 
Sion. 

f 2. Quoniam confortavit seras portarum tuarum : 
benedixit fdiis tuis in te. 

3. Qui posuit fines tuos pacem : et adipe frumenti 
satiat te. 

Invitat propheta civitatem sanctam, ut laudet Dominum Deum 
suum , qui nimirum in ea habitat, eamque beneficiis cumulat. — 
Beneficia autem praestitit imprimis qualuor : 1° civitatem tutis¬ 
sime munivit, 2° cives numero et divitiis auxit, 5° pacem dedit 
regioni Jerosolymitanae, et 4° fertilitatem agris , ut producant 
frumentum optimum. 

2. Quod dicit confortavit seras portarum , nimirum ita eas fir¬ 
mavit, ut nulla vi expugnari possint : securitatem significat 
civitatis ab incursibus hostium. — Mystice, serce portarum sunt 
Ecclesia inexpugnabilis fortitudo, divinitus ei contra inferni 
insultus indita ; sunt etiam gratiae quibus juvantur fideles , ut 
portas sensuum suorum a peccato custodiant. 

Benedixit filiis tuis in te, mystice designat spiritualem Eccle¬ 
sia} fecunditatem, et gratiarum copiam fidelibus concessam. 

5. Posuit jines tuos pacem : id est, constituit tibi pro finibus 
ipsam pacem : ita ut nullo modo bellum ad te penetrare possit. 
— Vel etiam, pacem dilfudit per universam regionem tuam 
usque ad ultimos ejus fines. Haec interpretatio magis consonat 
cum hebraeo, cujus sensus esse videtur : Qui facit fines tuos 
pacificos , tranquillos. 

Sensu spirituali, ut patet, pax tam perfecta magis convenit 
Ecclesiae triumphanti quam militanti. 

Frumenti adipe satiat te : id est , frumento alioque cibo 
exquisitissimo abundanter te nutrit , agros tuos summa pace 
excultos uberrimis fructibus replendo. — Sensu spirituali 
designatur cibus coelestis sacramentorum , pra}sertim Eu¬ 
charistia? ; imo ipse Christus, panis vivus , qui de coelo de¬ 
scendit, ut Ecclesiam militantem gratia nutriat, et in coelum 
ascendit ut Ecclesiam triumphantem gloria satiet. Satiabor , 
cum apparuerit gloria tua... Ps.XVI. 

4. Qui emittit eloquium suum terree : velociter currit 
sermo ejus. 

expositionum series tertia 


Commemoratis Dei beneficiis erga Jerusalem, transii pro¬ 
pheta ad generalem palerme Dei providentia? considerationem, 
quasi diceret : Hisce beneficiis, o Jerusalem, Dominus te post 
tribulationes tuas consolatur. Ipse enim providentia sua semper 
paterna et laudanda, aerumnas dispensat et gaudia, sicut (ri¬ 
gora hiemis mittit et mox jucundos verni temporis calores. 
Sic utique benignus Dominus post afflictionem acerbam, sua¬ 
vissimam praestat consolationem tibi praesertim, o Jerusalem, 
o popule Israel praedilecte, cui prae caeleris nationibus thesau¬ 
rum verbi sui largitus est. 

Istud, emittit eloquium suum terree, sicut infra, emittet ver- 
bum suum et liquefaciet ea, inlelligendum est de verbo divinae 
voluntatis, qua gubernat naturam, secundum illud : Ignis, 
grando, nix, glacies, spiritus procellarum ,, quev /aciimt verbum 
ejus (Ps. CXLVIII). — Quod additur : Velociter currit sermo 
ejus, significat effleacium divini mandati , quod in universa 
natura promptissime impletur : metaphore sumpta a gubernio 
regis terreni, cujus mandata celer rime usque ad fines imperii 
deferuntur. 

5. Qai dat nivem sicut lanam: nebulam sicut cinerem 
spargit . 

6. Mittit crystallum suam sicut buccellas : ante 
faciem frigoris ejus quis sustinebit ? 

7. Emittet verbum suum, et liquefaciet ea : flabit 
spiritus ejus, et fluent aquee. 

Dicendo, qui dalnivcm _ nebulam _ crystallum _ frigus _ 

describit hiemem, quae respectu Pakestinae asperrima foret. 
— Nix sicut lana inlelligitur, quae per modum floccorum lanae 
densa cadit, vel quae terram instar densi velleris tegit. — 
Nebula , i. e. pruina , sparsa sicut cinis, dici videtur cum 
respectu ad cinerem quo Ingentes capita sua copiose spargebant. 

Mittit crystallum suam sicut buccellas : id est, producit fri¬ 
gore glaciem tam crassam, ut fragmenta ejus velut buccellae 
panis manu capi possint; tanta vis frigoris saevit. Proplerea 
additur : Ante faciem frigoris ejus quis sustinebit ? qua interro¬ 
gatione significatur frigus a Deo permitti acerrimum ac fere 
intolerabile. 

At vero, hujusmodi hiemis asperitatem qui induxit Dominus, 
mox ipsemet eadem facilitate solvil : Eminet verbum suum, id 
est , mandatum ; et liquefaciet ea, nempe nivem, pruinam et 
glaciem. Modus autem quo Deus id faciet, explicatur : Flabit 
spiritus ejus, id est, ventus australis, et fluent aquic antea gelu 
co n cretae. 

Descriptio hactenus explicata , comparatio seu similitudo 
est, cujus applicatio intelligenda relinquitur, et sic suppleri 
potest : Similiter, post asperas castigationes misericorditer 
inflictas, mox Dominus consolationes Tundit populo suo. Aman¬ 
tissime enim agit erga Israel, quem prae omnibus gentibus 
diligit : ut data ipsi lex et revelata mysteria ostendunt. — 
Ultimam hanc dunlaxat sententiam per modum conclusionis 
propheta enuntiat, his versiculis. 

8. Qui annuntiat verbum, suum Jacob : justitias et 
judicia sua Israet. 

9. Non fecit taliter omni (ulli) nationi, et judicia sua 
non manifestavit eis. 


Voces verbum, justitiae et judicia Dei, sunt synonyma et 
designant legem, tolamque revelationem, quam Deus, loquens 
per Moysea et Prophetas, Israeli dare dignatus est; quaeque 
summa est mirabilium quibus praedileclionem suam demon¬ 
stravit. 

Mystice , respectu Ecclesiae, eloquium Dei missum terrae 
inlelligunt Patres, tum Verbum incarnatum, tum Evangelii 
praeconium. — Hiemis asperitas et veris suavitas, vicissitu¬ 
dines belli et pacis significant, qua? Ecclesiae militanti a Deo 
disponuntur. — Elatus austri, solvens glacies in aquas, signi¬ 
ficat etiam effectum gratiae in corde obduraio peccatoris. — 
Praedileclio Dei erga Israel, longe majorem adumbrat dilectio¬ 
nem Christi erga Sponsam suam Ecclesiam, et filios ejus, qui¬ 
bus sic loquitur : Jam non dicam vos servos : quia se)'vus 
nescii quid faciat dominus ejus. Eos autem dixi amicos : quia 
omnia qucecumque audivi a Patre meo, nota feci vobis , Joan. 
XV, 15. 

Sensus liturgicus. 

Psalmus Lauda Jerusalem pertinet, 1° ad vesperas festi Cor¬ 
poris Christi, et pretiosi Sanguinis ejus ; 2° ad vesperas Beatae 
Mariae Virginis, caderarumque Virginum ; 5° item ad vesperas 
Dedicationis Ecclesiai. 

1° In festo Corporis Christi, hoc psalmo gratiae aguntur 
Deo pro universis beneficiis Ecclesiae collalis, et nominatim 
pro ineffabili dono Panis eucharistici : Qui pacem ponit fines 
Ecclesiai, frumenti adipe satiat nos Dojninus. 

In festo pretiosi Sanguinis, similiter gratias Deo agit Eccle¬ 
sia pro beneficio redemptionis per sanguinem Christi : in quo 
reliqua beneficia velut in suo principio continentur. In ver¬ 
bis illis : Qui posuit fines tuos pacem, respicere videtur sangui¬ 
nem Bedemptoris, quo pacificata snnt omnia, juxta luec verba 

Pauli : Quia complacuit per eum (Christum) reconciliare omnia 
in ipsum , pacificans per sanguinem crucis ejus , sive rjuce in terris 
sive qute in coelis sunt. Coloss. I, 20. 

2° Ubi Virginum festum agit, Ecclesia sub allegoria san¬ 
ctae civitatis celebrat Virginem Matrem, caeterasque Virgines, 
quas Deus ut mystica sua habitacula singulariter ornavit, 
munivit et benedictionibus implevit. 

Gratias Deo agit, seu potius ipsas Virgines invitat, ut Deo 
gratias referant de singulari praedilectione , liberalilate ac 
providentia , qua sponsas suas per hiemem ac tempestates 
varias deduxit ad torrentes aeternae voluptatis. Peculiari 
omnino ratione locutus est ad cor earum, eisque arcana san¬ 
ctitatis suae aperuit : Non fecit taliter omni nationi , et judicia 
sua non manifestavit eis. 

5° In Dedicatione Ecclesiarum, idem psalmus similiter adhi¬ 
betur ut hymnus Eucharisticus, quo Dei celebrantur beneficia 
et singularis dilectio erga mysticam Jerusalem , Ecclesiam 
nempe, virgineam Christi sponsam, novo templo velut imagine 
figuratam. Se ipsam alloquitur Ecclesia, dicens : Lauda Eccle¬ 
sia sancta, lauda divinum Sponsum tuum, qui tam amanter te 
exornat, et nova semper prole novisque incrementis laetificat; 
qui te inter omnes viae ac vitae hujus varietates custodit ac 
dirigit per Verbum suum, per Spiritum suum, per eloquia 
sancta sua : Non fecit taliter omni nationi. 


PSALMUS CXLVIII. 

Laudate Dominum de coelis. 


1. Laudate Dominum de 
coelis : laudate eum in ex¬ 
celsis. 

2. Laudate eum omnes 
angeli ejus : laudate eum 
omnes virtutes ejus. 

3. Laudate eum sol et 
luna : laudate eum omnes 
stellae, et lumen. 

4. Laudate eum coeli coe¬ 
lorum : et aquae omnes, quae 
super coelos sunt, laudent 
nomen Domini. 

5. Quia ipse dixit et facta 
sunt: ipse mandavit et creata 
sunt. 


1. Laudate Dominum, creaturae 
coelestes, quae versamini in regio¬ 
nibus excelsis. Nimirum, 

2. Laudate eum omnes angeli 
ejus : laudate eum omnes coele¬ 
stium spirituum exercitus. 

3. Laudate eum etiam omnia 
coelestia corpora, sol et luna, stellae 
et 1 umen. • 

4. Laudate eum ipsi coeli supe¬ 
riores. et aquae omnes quae super 
coelos sunt, laudent nomen Domini. 


5. Quia ipse fecit ea, et quidem 
verbo suo : dixit, et facta sunt; 
mandavit, et creata sunt. 

6. Statuit ea in aeternum, 
et in saeculum saeculi : prae¬ 
ceptum posuit, et non prae¬ 
teribit. 

7. Laudate Dominum de 
terra : dracones, et omnes 
abyssi. 

8. Ignis, grando, nix, gla¬ 
cies, spiritus procellarum : 
quae faciunt verbum ejus. 

9. Montes, et omnes col¬ 
les : ligna fructifera, et om¬ 
nes cedri. 

10. Bestiae et universa pe¬ 
cora : serpentes et volucres 
pennatae. 

11 . Reges terrae et omnes 
populi : principes et omnes 
judices terrae. 

12. Juvenes et virgines, 
senes cum junioribus lau¬ 
dent nomen Domini : quia 
exaltatum est nomen ejus 
solius. 

13. Confessio ejus super 
coelum et terram : et exal¬ 
tavit cornu populi sui. 

14. Hymnus omnibus sanc¬ 
tis ejus : filiis Israel, populo 
appropinquanti sibi. 


6. Constituit illa coelestia per- 
manenter : sic decrevit, et decre¬ 
tum ejus perfecte implebitur. 


7. Laudate Dominum creaturse 
terrestres : ceti maris et omnes 
abyssi aquarum ; 

8. Et quae occurrunt in aere : 
ignis, grando, nix, glacies, venti 
procellosi : quae omnia implent 
verbum ejus. 

9. Similiter , montes et omnes 
colles : arbores fructiferae et omnes 
cedri; 

10. Bestiae silvarum, et do¬ 
mestica pecora, reptilia et volati¬ 
lia ; 

11. Reges terrae et omnes populi, 
principes et omnes judices terrae : 


12. Juvenes et virgines , senes 
cum junioribus , laudent nomen 
Domini : quia nomen ejus solum 
vere magnum est et laudabile. 


13. Gloria ejus coelum implet et 
terram : et ipse est qui exaltavit 
cornu , potentiam nempe et glo¬ 
riam populi sui Israel. 

14. Hymnus itaque praecipue in 
ore sit omnibus sanctis, Deo dica¬ 
tis : filiis Israel videlicet, qui 
populus est Deo propinquius con¬ 
junctus. 


Explicatio. 

Argumentum. — Psalmus Laudate Dominum de coelis , 
sicut duo sequentes , quae sunt ultima carmina psalterii , 
laudem Dei ac Domini universorum magnifice celebrant. Tres 
postremi psalmi, ut ait Bellarminus, qui habent in titulo alle- 
luia , invitant omnes res creatas ad laudandum Creatorem. Et 
quidem in psalmo CXLVIIl enumerantur ordine res omnes 
creatae, et quasi vocantur ad chorum, ut omnes modo suo 

Dei laudes concinant; in psalmo sequenti, injungitur homi¬ 
nibus , ut ii potissimum Deum laudent, qui potiora ab eo 
beneficia receperunt ; in postremo, mandatur iisdem homini¬ 
bus, ut non solum Deum laudent, sed et per omne genus 
instrumentorum musicorum divinas laudes celebrent. 

Hinc patet, tres hosce psalmos esse inter se connexos, et 
unum continuari cum alio; qua3 causa fortassis est, cur 
eos Ecclesia in laudibus matutinis, per modum unius soleat 
decantare. 

Ad ordinem quod attinet, Valentia notat, provocari ad lau¬ 
dandum Deum, 1° creaturas omnes generatim, quia receperunt 
bona naturae : id est, essentiam, existentiam, proprietates ; 
2° homines, ob recepta bona etiam fortunae; 5° fideles, ob 
bona gratiae; 4° electos et praedestinatos, ob bona gloriae. 

Psalmumhunc, divini ainoris. sanclaeque exultalionis plenum, 
maximi semper fecit Ecclesia. Hunc Apollinaris, quarto saeculo 
scribens, testatur quotidie in aurora decantari consuevisse. 
Quotidie, inquit, hujus psalmi tuba, per totum mundum, uni¬ 
versa quae in caelo et quae in terra sunt, ad laudandum et bene¬ 
dicendum Deum provocamus. 

I. Invitatio creaturarum coelestium . ut Deum laudent. 

II. Divitatio similis creaturarum in orbe sublimari existentinm^ 

1. Laudate Dominum de coelis : laudate eum in ex¬ 
celsis. 

2. Laudate eum omnes angeli ejus : laudate eum 
omnes virtutes ejus. 

3. Laudate eum sol et luna : laudate eum omnes 
stelloe et lumen. 

Vocantur ad laudandum Deum creaturae coelestes, imprimis 
superiores ac nobiliores. 

Laudate Dominum de coelis : laudate eum in excelsis : sensus 
tripliciter exponi potest: vel 1° Laudate Dominum qui habitat 
in coelis ; vel 2 ° melius : Laudate Dominum , vos coelites , qui 
in excelsis coelis habitatis ; vel 5° optime : Laudate Dominum , 
vos omnia coelestia, omnes creaturae coelestes, sive intelligentia 
praediti sive carentes. — Simili sensu infra dicitur : Laudate 
Dominum de terra. 

Notandum est, prophetam, ubi creaturas sanctas aut res 
inanimes alloquitur, non tam invitare eas ut Deum laudent ; 
quam jamjam laudantes velut applausu comprobare; quasi 
diceret : Laudate sane, prout facitis ; et si fieri possit, magis 
magisque laudate Dominum : quia dignus est nimis. 

2. Laudate eum omnes angeli ejus . omnes virtutes ejus. — 

Nomine virtutum intelliguntur copiae militares coelestium spiri¬ 
tuum. angelorum legiones atque exercitus, de quibus Daniel , 
VII, 10 : Millia millium ministrabant ei; et decies milites cen¬ 
tena millia assistebant ei, 

3. Laudate eum sol et luna... omnes stellae et lumen. Quod 
dicit, sidite et lumen, id est, 1° juxta hebraeum, stellce lucidae ; 
vel 2° vi textus Vulgatae, tum stellae, tum lumen per spatia 
diffusum, et a stellis emanans. 

4. Laudate eum coeli coelorum:, et aquee omnes , quoe 
super coelos sunt , laudent nomen Domini. 

5. Quia ipse dixit et facta simt : ipse mandavit et 
creata sunt. 

6. Statuit ea .in oeternum,et in soecidum soeculi : prae¬ 
ceptum posuit , et non proeteribit. 

Non tantum quae coelorum ambitu continentur, sed ipsa 
coelorum structura et ordo , ad Dei auctoris sui communis 
laudes concurrere debet. 

4. Laudate eum coeli coelorum , id est, coeli ditissimi et excel¬ 
lentissimi : quale illud praesertim est, quod ratione luminis ac 
fulgoris, coelum empyreum vocatur, et sedes est Beatorum ac 
thronus gloriae Dei. De hoc loquimur dum omnes oramus, 
dicentes : Pater noster , qui es in coelis... fiat voluntas lua sicut 
in coelo et in terra. De hoc alibi dicitur : Coelum coeli Domino , 
terram autem dedit (iliis hominum (Ps. CXIII). — Tres scilicet 
distinguuntur coeli : 1° aereum , ubi. sunt volucres coeli ; 

2° aethereum seu sidereum, ubi sunt stellae coeli ; 5° empyreum, 
ubi est Deus coeli : Dominus, in coelo sedes ejus. Ps X. 

Et aquae omnes quae super coelos sunt , laudent nomen Domini. 
Duplex hic interpretatio datur probabilis. 1° Juxta interpretes 
inultos , praesertim antiquiores , aquae significantur verae et 
naturales, qu» sunt proxime sub coelo empyreo. 

2° Juxta alios, aquae super coelos dicuntur nubes, quae super 
coelum aereum inferius suspensae, aquas continent sinu suo. 
Haec sententia, quae passim recentioribus placet, etiam ab 
Augustino indicatur (i). Et quidem eo censetur probabilior, 
quod alludere videtur David ad verba Genesis, ubi similiter, 
saltem longe probabilius, de coelo aereo seu atmosphaera nostra 
sermo est : Fecit Deus firmamentum, divisitajuc aquas quae erant 
sub (innamento , ab his quae erant super firmamentum (Gen. 
I, 7). — Prior tamen interpretatio nequaquam probabilitate 


(1} Cf. Confess. lib. 13, eap. 32. 

subjectiva caret. Admitti enim omnino potest, Davi dem putasse, 
aquas existere super coelo reservatas ; et significasse sensum 
hunc, quem Spiritus sanctus corrigere non curaverit, cum esset 
melius rationi loquendi Hebraeorum accommodatus. Porro in 
hac hypothesi sensus foret hujusmodi : Et aquae omnes, si quae 
in altitudine firmamenti sint, ut nos Hebraei existimamus, lau¬ 
dent nomen Domini. 

5. Subjungit rationem cur omnia illa entia Deum laudare 
debeant : quia videlicet Creator eorum est et conservator 
omnipotens. Quia ipse dixit et facta sunt ; ipse mandavit et 
creata sunt. 

6. Statuit ea in aeternum et in saeculum saeculi... id est , 
permanenter constituit creaturas coelestes , quae omnes immu¬ 
tabiles sunt, nec in essentia unquam intereunt. Nam angeli 
immortales sunt ; et ad corpora coelestia quod spectat , ea non 
nisi secundum quulitaLes mutabuntur , sive renovabuntur igne 
conflagrationis, ut S. Petrus scribit : Coeli magno impetu tran- 

sient , elementa vero calore solventur . novos vero coelos , et 

novam terram secundum promissa ipsius exspectamus , in quibus 
justitia habitat (U Pet. III , 10 , 15). — IIoc enim differunt 
coelestia a terrestribus, quod illa nequaquam sicut haec infima , 
animalia nempe, plantae, aliaque corpora sublunaria , vicissitu¬ 
dine aut successioni subjacent.Quemadmodum enim super terram 
individua omnia sunt successiva , et moriuntur , manentibus 
tantum speciebus ; ita in coelestibus omnia simultanea suni et 
permanent immutata (i) : imaginem exhibentia vitae aeternae et 
immutabilis. - 

Pneceptum posuit , et non praeteribit : id est . legem posuit , 
quae non.erit irrita. Proprietates nimirum ac motus coelestium 
corporum ordinavit lege stabili , quae non violabitur. — Hoc 
divino statuto non excludi miraculum facile palet : cum mira¬ 
culum non sit mutatio aut violatio legis naturae physicae ; sed 
tantum derogatio quaedam in casu particulari , quam ipse 
legislatore ab aeterno praevidit, et in decreto inclusit. 

7. Laudate Dominum de terra : dracones et omnes 
abyssi. 

8. Ignis , grando , nix, glacies , spiritus procellarum : 
quce faciunt verbum ejus. 

9. Montes et omnes colles : ligna fructifera et omnes 
cedri. 

(1) Non sensu rigorose scientifieo hrec dicuntur, sed vulgari, et quatenus 
stellae coeli percipiuntur oculis. Alioquin investigationibus astronomicis 
compertum est, coelestia quoque corpora continuis et maximis mutationibus 
esse obnoxia. 

10. Bestioe et universa pecora : serpentes et volucres 
pennatos . ; N 

Secunda pars : invitat vates creaturas terrestres, illas impri¬ 
mis qua 1 ratione sunt destitutae ; ut tandem ad homines , et 
quidem ad (ilios Israel, tanquam ad terminum deveniat. 

7. Laudate Dominum de terra : dracones et omnes abyssi. — 
Descendit nunc ad creaturas corruptibiles , atque ad mundum 
inferiorem. Et quemadmodum omnia superiora revocavit «pd 
coelum, quae sedes est angelorum ; sic ad terram, quae est sedes 
hominum , omnia inferiora revocare voluit. Enumerationem 
autem incipit ab iis , quae sunt in locis terrae declivioribus : 
nam per dracones hic intelliguntur ceti et immanes pisces ; et 
per abyssos intelliguntur aquarum profunda, praesertim maris , 
in quibus pisces habitant. —Ab aquarum abysso transit ad 
aerem, variaque meteora. 

8. Ignis , grando , nix , glacies , spiritus procellarum ; quee 
faciunt verbum ejus. — Nomine ignis intelligitur praecipue ignis 
fulminum et coruscationum , quae e nubibus emicant ; deinde 
etiam elementum igneum generalim , ignis benelicus , qui 
accenditur ab hominibus in terra, et flamma sua similiter sur¬ 
sum fertur in aera. 

Qua> faciunt verbum ejus : nimirum quae agunt ex mandato 
ejus semper, etiam tunc, cum malefica vel nociva videntur ; ut 
cum homo fulmine percellitur, aut grandine vinea, vel procella 
navis destruitur. Deus enim utitur his rebus ut instrumentis 
justitiae aut misericordiae suae, ad malos puniendos, vel bonos 
admonendos ac probandos. 

9. 10. Montes et omnes colles , ligna fructifera et omnes cedri ; 

bestioe et universa pecora , serpentes et volucres pennatae _Nunc 

tandem ab aere ad terram revertitur, et enumerat primo partes 
ipsius eminenliores, motites et colles : in quibus subinletligiinlur, 
tum campi patentes et valles, sine quibus montes esse non pos¬ 
sunt ; tum metalla, variique thesauri, in montibus reconditi ; 
lum fontes et flumina, quae ex montibus profluunt. — Deinde 
transit ad ea quae nascuntur e terra, plantas fructiferas et 
infrucliferas ; animantia silvatica et domestica, reptilia et 
volatilia.... donec deveniat ad creaturas rationales seu homines. 

11. Reges terree et omnes populi : principes et omnes 
judices terree.' 

12. Juvenes et virgines , senes cum junioribus lau¬ 
dent nomen Domini : quia exaltatum est nomen ejus 
solius. 

13. Confessio ejus super coelum et terram : et exal¬ 
tavit cordu populi sui. 

II. — S. Scriptor». 

14. Hymnus omnibus sanctis ejus : filiis Israel , 
populo appropinquanti sibi. 

Magna? invitationis complementum. — Postremo scilicet ad 
Dei laudem vocat omnes homines, quorum tres differentias enu¬ 
merat : potestatis, sexus et aetatis. Reges, inquit, et populi , id 
est, illi qui imperant, et illi qui parent ; et quoniam qui impe¬ 
rant non sunt ejusdem ordinis omnes, sed alii aliis superiores, 
addit : principes , videlicet supremi , et omnes judices , qui a 
principibus auctoritatem habent. Atque ha?c est differentia po¬ 
testatis. — Juvenes et virgines , en differentia sexus ; — senes 
cum junioribus, en differentia astatis. 

Omnes igitur vocat ad laudandum Deum ; et triplicem addit 
laudandi rationem : 1° excellentiam Dei ; 2° gloriam ejus in 
coelo et in terra manifestam ; 5° specialem ejus misericordiam 
erga populum Israel. . . 

12. Quid exaltatum est nomen ejus solius : id est, quia nomen 
ejus solum excelsum est, neque existit aliud nomen vere sublime 
et omni laude dignum, nisi nomen Dei, Res enim creatae quam¬ 
vis magnae, si ad magnitudinem Dei comparentur, nihil sunt ; 
et quidquid magnitudinis et excellentiae habent, ab illo habent, 
qui solus Altissimus jure nominatur et est. 

' 13. Confessio ejus super coelum et terram : id est, laudis mate¬ 
ria, gloria ejus, coelum implet et terram. — Et exaltavit cornu 
populi sui , id est, auxit mirabiliter potentiam ac glorian ^populi 
sui Israel. — Quidam per cornu populi sui intelligunt Messiam ; 
eodem sensu ac in cantico Zachariae : Erexit cornu salutis nobis. 
At in psalmo non videtur agi de Messia litteraliter, sicut in can¬ 
tico ; sed tantum mystice et implicite. 

14. Hymnus omnibus sanctis ejus : filiis Israel, populo appro¬ 
pinquanti sibi. — Conclusio psalmi, qua revertitur ad exhorta¬ 
tionem, quasi dicat : Igitur hymnus Deo canendus praecipue 
convenit omnibus sanctis ejus : id est omnibus Deo dicatis et 
consecratis : videlicet filiis Israel, qui populus est prae caeleris 
sanctus , Deoque ipsi per veram ejus cognitionem et fidem, 
verumque cultum et dilectionem appropinquans. Rectissime 
autem admonet sanctus Augustinus, haec non tam dici de filiis 
Israel secundum carnem, quam de filiis Israel secundum spi¬ 
ritum ; siquidem lilii Israel secundum carnem , dura cervice 
cum essent, Deo non nisi valde imperfecte appropinquabant. 

Sensus liturgicus. 

Psalmum Laudate Dominum de coelis, sicut et duos sequentes, 
merito, ut patet, Ecclesia in Laudibus recitat. Scilicet postquam 
in psalmo LXV1, Deus misereatur nostri, mysterium Incarnatio- 

nis consideravit, quae summa esi el eulmem omnium mirabilium 
Dei ac beneficiorum ejus erga homines ; postquam, ut ita dicam 
Ecclesia ad Kegem Sponsum suum pervenit ejus velut amplexui 
inhaerens, lotam se in laudes ac benedictiones effundit, per 
tres psalmos quibus coronidem Laudibus imponit. 

Itaque in psalmo Laudate Dominum de codis, divino amore 
flagrans Ecclesia, creaturas universas, imprimis tamen angelos 
et sanctos filios suos, qui jam in coelis sunt, appellat, ut secum 
laudent ineffabilem illam magnitudinem ac misericordiam ; 
quippe quae nunquam satis laudari possint, et cui a creatura¬ 
rum universitate velut concentus laudationis perpetuae debea¬ 
tur. 

Laudate , inquit, Dominum vestrum, creaturae coelestes : vos 
imprimis , angeli, innumerabilesque exercitus angelorum, 
omnesque sancti et electi, qui cum angelis in coelo semper 
intuemini faciem Patris ; laudate Deum , non tantum hymnos 
concinendo, sed etiam homines vestris exemplis veslrisque 
orationibus adjuvando, ut sicut vos in coelo, ita et ipsi Deum 
laudent, Deoque serviant in terra. 

Laudate eum sol et luna, et slellce el lumen... annuntiando Dei 
majestatem, potentiam, sapientiam ac bonitatem... exhibendo 
hominibus imaginem ac figuram Christi; B. Virginis et omnium 
Sanctorum ; nec non Capitis Ecclesiae ejusque corporis et 
filiorum, qui lucere debent sicut luminaria in mundo , in medio 
nationis pravce atqueperversce. Phil. II, 15. 

Laudate eum cteli costorum , coelum supremum , domus Dei 
magnifica, quae nobis sanctissimas portas tuas ostendis , ut 
intremus ... Laudate eum aquas omnes coelestes , imaginem 
exhibentes aquarum gratiaiDei, et aquarum poenitenliae nos- 
tras r quibus mundandae sunt animae, ut in coelum admit 
mereantur... 

Laudate eum, quoniam ipse dixit et facta sunt... ipse, verbo 
potentiae, verbo misericordiae omnia creans, omnia renovans , 
omnia destinans atque elevans per suam gratiam ad vitam 
aeternam... quam vitam aeternam suo tempore, prout promisit, 
infallibiter dabit : Statuit ea in aeternum , et in saeculum saeculi : 
praeceptum posuit et non praeteribit. 

Laudate Dominum de terra, abyssi maris, et immanes ceti, 
non lanium Dei potentiam ac providentiam ostendentes ; sed 
etiam imaginem exhibentes foeditatis peccati... et abyssorum 
Dei : i. e. abyssalis justitiae, sapientiae ac misericordiae Dei.... 

Ignis, grando, nix... Vos fulmina, grandines, aliaque flagella, 
laudate Dominum terrendo peccatores, probando justos ; — 
vos montes et planUe , docendo nos fidem ac fiduciam firmis¬ 
simam, charilalem ac fecunditatem bonorum operum ; — vos 

bestiae, reptilia, volatilia , docendo nos vitia fugere, virtu¬ 
tesque exercere quarum symbolum exhibetis.... 

Reges terree et omnis populi... Vos autem, filii hominum 
omnes, sive principes sive privati, sive viri sive feminae, sive 
senes sive adolescentes : laudate nomen Domini , illudque 
solum celebrate. Solus enim laudabilis est Dominus, tum prop¬ 
ter se, tum propter opera sua sanctissima, in universo mundo 
splendentia ; lum specialim propter misericordiam suam ineffa¬ 
bilem erga populum electum et Ecclesiam sanctam suam : Quia 
exaltatum est nomen ejus solius... et exaltavit cornu populi sui. 

Quare vos, Ecclesiae filii, peculiari modo Dominum laudate. 
Universum quidem hominum genus habet cur Deum laudet : 
quoniam in ipso vivit, movetur, existit ; sed ii praesertim qui 
Deo sunt proximi, sanclificati, dedicati, hymnos Deo canere 
debent, ita vivendo, ut lota eorum vita Deo velut hymnus fiat 
ac suavissimus concentus : Hymnus omnibus sanctis ejus , filiis 
Israel, populo appropinquanti sibi. 


PSALMUS GXLIX. 

Cantate Domino canticum novum , laus ejus. 


1. Cantate Domino can¬ 
ticum novum : laus ejus in 
ecclesia sanctorum. 

2. Laetetur_Israel in eo qui 
fecit eum : et filii Sion exul- 
tent in rege suo. 

3. Laudent nomen ejus 
in choro : in tympano et 
psalterio psallant ei. 

4. Quia beneplacitum est 
Domino in populo suo : et 
exaltabit mansuetos in sa¬ 
lutem . 

5. Exultabunt sancti in 
gloria : laetabuntur in cubi¬ 
libus suis. 

6. Exaltationes Dei in 
gutture eorum : et gladii 
ancipites in manibus eorum. 

7. Ad faciendam vindi¬ 
ctam in nationibus : incre¬ 
pationes in populis. 


1. Cantate Domino canticam 
novum : laus ejus digne resonet 
in coetu sanciorum. 

2. Laetetur populus Israel in eo 
qui constituit eum ; et filii Sion 
exultent in divino Rege suo. 

3. Laudent nomen ejus vocibus 
concinentes , et tympanum atque 
psalterium manibus pulsantes. 

4. Quia singulariter dilexit Do¬ 
minus populum suum, subditosque 
humiles exaltabit ad culmen aeter¬ 
nae salutis. 

5. Ibi exultabunt Sancti ejus 
in gloria, laetabuntur in loco pacis 
et quietis aeternae. 

6. Ibi laudes Dei in gutture eo¬ 
rum ; simulque gladii ancipites in 
manibus eorum, 

7. Ut in die novissimo vindi¬ 
ctam sumant de universa impio¬ 
rum multitudine, eisque expro¬ 
brent iniquitates suas ; 

8. Ad alligandos reges 
eorum in compedibus : et 
nobiles eorum in manicis 
ferreis. 

9. Ut faciant in eis judi- 
cium conscriptum : gloria 
haec est omnibus sanctis 
ejus. 


8. TJtque alligent reges eorum 
compedibus . et principes eorum 
manicis ferreis (conjiciantque in 
tenebras exteriores). 

9. Et sic peragant illud univer¬ 
sale judicium, a Deo prsescriptum 
ac statutum. Qute gloria judiciaria 
erit omnibus sanctis Dei. 


Explicatio. 

Argumentum. — Psalmus est adhortatio ad populum Chri¬ 
stianum, ut novo carmine, singularique modo Deum celebret ; 
utpole prae caeleris genlibus Deo obstrictus, ob sibi promis¬ 
sam aeternam gloriam, et magnificum de hostibus suis trium¬ 
phum. — Hunc sensum, de populo scilicet christiano, omnes 
admittunt saltem ut mysticum, et sub allegoria populi judaici, 
de hostibus suis triumphantis, propositum ; Bellarminus vero 
eumdem merito litteralem esse opinatur, quam et nos senten¬ 
tiam sequemur. 

I. Singularis laudatio praestanda Deo a sanctis 

II. Singularis gloria reservata sanctis a Deo. 


1. Cantate Domino canticum novum : laus ejus in 
ecclesia sanctorum. 

2. Loetetur Israel in eo qui fecit eum : et filii Sion 
exultent in rege suo. 

3. Laudent nomen ejus in choro : in tympano et psal¬ 
terio psallant ei. 

Eos hic alloquitur David, quos in fine psalmi superioris 
nominavit , dicens : Hijmmis omnibus sanctis ejus... populo 
appropinquanti sibi; quasi dicat : 0 vos sancti, filii lsraelis 
novi , qui populus estis Deo propinquans , cantate Domino 
canticum novum. 

Canticum novum , id est, 1° canticum novi artificii, adeo- 
que exquisitum et excellentius. — Ael melius, 2° canticum 
novum , tum ratione novi argumenti , quod est beneficium 
redemptionis ; tum ratione novi populi , novique cultus a 
Redemptore Christo instituti. Opponitur autem implicite can¬ 
ticum illud novum cantico veteri, quod erat proprium veter» 
Testamento ; vel quod ratione lanium creationis concinendum 


438 


expositionum serius tertia 


est a reliquis creaturis, quae non sunt per Christum renovatae 
sicut homo ehrislianus : In Christo enim Jesu .. nova creatura. 
Gal. VI, 15. 

Laus ejus in Ecclesia sanctorum : explicatio hemistichii 
praecedentis, quasi dicat : Cantetur canticum novum, ut laus 
Deo digna resonet in congregatione sanctorum, qme est Eccle¬ 
sia Christi. 

2. Lcetetnr Israel in eo qui fecit eum — De Israele novo prae¬ 
sertim sermo est, qui cum amore et gaudio laudare debet" 
Deum, tanquam conditorem suum. Est autem Deus conditor 
(sraeiis peculiari ratione, quippe qui non solum secundum 
naturam, sed etiam secundum gratiam creavit eum ; et sic 
fecit, non solum ut esset atque existeret; verum etiam ut esset 
Israel , populus scilicet electus, et constitutus sub Dege Christo. 
Hinc patet, repetitionem esse prioris istud hemistichion , 
quod sequitur : Et filii Sion exultent in rege suo . 

In hebraeo dicitur numero multitudinis : Lee te lur Israel in 
factoribus suis ; non secus ac in Genesi : Faciamus hominem 
ad imaginem et simulitudinem nostram (Gen. I, 26) ; quod Sanc¬ 
tissimae Trinitatis mysterium insinuat. 

5. Laudent nomen ejus in choro : in tympano et psalterio 
psallant ei. — Ad voces suas adjungant, inquit, instrumenta 
musica : quo tropologice significatur, hymnos non solum lin¬ 
gua, sed etiam manu, id est vita et moribus esse cantandos. 
— Chorus in sensu psalmi est concentus vocalis, vel genus 
instrumenti ; tympanum est instrumentum percussionis ; psal¬ 
terium denique est cithara decem chordis intenta. 

Organa musica Judaeis ad Dei laudem usitata, significant, 
ex mente sancti Chrysostomi, utendum esse ad glorificandum 
Deum omnibus viribus ac membris. — Insuper concentus 
musicus, ab Ecclesia in publico cultu adoptatus, symbolum est 
harmoniae Christianae , unitatis fidei et charitatis, per quam 
perfecta consensione et concordia animi inter se et cum Deo 
conjunguntur. 

4. Quia beneplacitam est Domino in populo suo : el 
exaltabit mansuetos in salutem. 

5. Exultabunt sancti in gloria : Icetabuntur in cubi¬ 
libus suis. 

Incipit secunda pars' : motivum singularis laudis , parata 
nempe sanctis eximia gloria. 

. Quia beneplacitum est Domino — id est, quia complacuit 
sibi Dominus in populo suo : scilicet singulariter ipsum amat 
et beneficiis cumulat, atque exaltabit usque ad culmen excel¬ 
lentiae, quae est seterna salus. — Exaltabit autem sic mansue- 

tos : i. e. humiles, mites, patientes instar Christi, exemplaris 
sui : Exaltabit mansuetos in salutem. 

5. Exaltabunt sancti in qlotia : laetabuntur in cubilibus suis. 
Hinc describere incipit futuram illam sanctorum gloriam , 
quae in praefata salute continetur. Ingloria , in cubilibus suis... 
i e. in mansionibus perfectae quietis ac pacis, quas in glo¬ 
riosa domo Dei occupabunt, secundum illud : In domo Patris 
mei mansiones multae sunt (Joan. XIV, 2). — Erunt, inquit 
Bellarminus , in cubilibus, ut quiescant, non ut dormiant ; 
requiescent autem a laboribus, nunquam vero a gaudiis aut a 
Dei laudibus. Ideo additur : Exaltationes Dei in gutture eorum. 

6. Exaltationes Dei in gutture eorum : et gladii 
ancipites in manibus eorum. 

7. Ad faciendam vindictam in nationibus : increpa¬ 
tiones in populis. 

8. Ad alligandos reges eorum in compedibus : et 
nobiles eorum in manicis ferreis. 

9. Ut faciant in eis judicium conscriptum : gloria 
hcec est omnibus sanctis ejus. 

Explicat Sanctorum gloriam, quatenus universo mundo spec¬ 
tabilis apparebit in die judicii. 

Gladii ancipites in manibus eorum. — Gladii ancipites , id est, 
ex utraque parte acuti et secantes, ponuntur, 1° tanquam sym¬ 
bolum justitiae vindicativae, supremae et ineluctabilis ; adeoque 
designant potestatem judiciariam, quam Sancti in novissimo 
die, una cum Christo exercebunt. Licet enim proprie Apostoli 
et apostolici viri sint judicaturi, tanquam senatores et asses¬ 
sores Judicis, secundum illud : Quum sederit Filius hominis in 
sede majestatis suce , sedebitis et vos super sedes duodecim , 
judicantes (Malth. XIX, 28) ; omnes tamen Sancti judicabunt et 
condemnabunt , tam daemones quam homines impios, per 
approbationem sententiae. Nescitis quia sancti de hoc mundo 
judicabunt ? I Cor, VI, 2. 

2° Gladii ancipites designant verbum Dei, quo justi in hoc 
saeculo semper armati , vindicant Dei justitiam per poeniten¬ 
tiam de peccatis ; simulque vincunt inimicos , per victoriam de 
tentationibus. * 

5° Gladii ancipites designant gladium verbi Dei, quo viri apos¬ 
tolici semper pugnantes, resecant errores mentium et vitia cor- 
dium. 

7 .Ad faciendam vindictam in nationibus : increpationes in 
populis. —Explicatur effectus gladii, seu judiciariae potestatis 
Sanctorum : hac utentur, ut in die judicii vindiciam sumant de 

hostibus Dei et Christi ; ut eis exprobrent iniquitates suas, eis 
injiciant vincula aeterna, et sic judicium exerceant. 

8 Illud ?Ad alligandos reges, egregie consonat cum isto 
loco Evangelii : Tunc dixit rex ministris : Ligatis manibus et 
pedibus ejus , mittite eum in tenebras exteriores : ibi erit fletus et 
stridor dentium. Mallh. XXII, 13. 

9. Ut faciant in eis judicium conscriptum : id est. 1° ut faciant 
magnum illud et universale Judicium, jam olim a Deo praescrip¬ 
tum, decretum, et quasi in columna, inquit Chrysostomus, 
incisum, ut mutari non possit. — Vel 2° judicium conscriptum , 
id est, scriptum in lege et prophetis ; imo vero, juxta Gene- 
brardum, praedictum ab Enoeh olim ante diluvium. Videtur 
enim David istud ab eo vaticinio repetere, de quo et sanctus 
Judas in canonica Epistola : Prophetavit autem ei de his septimus 
ab Adam Enoeh , dicens : Ecce venit Dominus in sanctis millibus 
suis, facere judicium contra omnes , et arguere omnes impios dc 
omnibus operibus impietatis eorum. Jud. 14. 

Gloria heee est omnibus satietis ejus : id est, vel 1° gloria hwe 
jud icandi cum Christo mundum et principes ejus , dabitur 
omnibus justis : primario quidem viris apostolicis ; secundario 
vero, etiam reliquis electis, quatenus sententiam judicis appro¬ 
babunt, et ipsa sua sanctitate impios condamnabunl. Vel 2°, 
heee , nempe hoc judicium, hic dies judicii, erit omnibus sancti? 
glorice et decori. 

Sensus liturgicus. 

In psalmo Cantate Domino , pergit Ecclesia universum mun¬ 
dum ad laudandum Deum provocare ; et speciali modo filios 
suos sanctos alloquens, hortatur et inflammat, ut propter sin¬ 
gularia beneficia singulari cantico Dominum celebrent. 

Cantate , inquit, canticum novum : canticum nempe in terra 
olim inauditum, quodque de coelo descendit cum Salvatore 
Deo, cumque angelis Salvatorem natum celebrantibus. Hi 
namque dignam Dei laudem, dignumque canticum nos docue¬ 
runt : canticum nempe humilitatis et charitalis... 

Cantate canticum semper novum, instar solis qui quotidie 
novus exoritur : ut similiter novum in dies fervorem spiret, 
ad beneficia Dei quotidie nova, novo quotidie amore cele¬ 
branda. 

Haec laus Deo digna resonet perpetuo in Ecclesia sanctorum. 

Laitetur Israel , populus Dei, filii Sion inclyti, lilii Dei, laeten¬ 
tur in thesauro suo, in fonte bonorum omnium quem possident, 
in Christo Jesu, Rege suo... Lielentur semper in Domino, 
quaecumque occurrat vicissitudo, quaecumque tribulatio : quo¬ 
niam omne remedium omneque solalium in ipso possident. 

Laudent mmen ejus , non cantico tantum, sed etiam tym¬ 
pano ei psalterio , voce nempe el opere ; ita ut omnia in divi¬ 
nam laudem ac gloriam convertant, et prosperis aeque, ac 
adversis Deum glorificent : Diligentibus enim Deum omnia coo¬ 
perantur in bonum (Kom. VIII, 28). — Sive manducatis sive bibi- 
tis , sive aliud quid facitis , omnia in gloriam Dei facite (1 Cor. 
X, 5). — Laudent autem in choro, omnes conjunctim, in unione, 
in harmonia eharitalis. 

Quia beneplacitum est Domino in populo suo, ineffabili amore, 
ineffabili misericordia nos vocans, nos exercens, nos adjuvans : 
ut secundum exemplum Regis nostri Christi , efficiamur man¬ 
sueti, patientes, humiles, parvuli , et sic mereamur exaltari in 
salutem et gloriam regni ejus. 

0 quanta erit illa gloria , quanta exultatio sanctorum , post 
humiliationes hujus vitae ! Exaltabunt sancti in gloria ... Non 
tantum misericordias Domini in aeternum cantabunt ; sed 
ipsius potestatis ac triumphi participes, cum ipso in extremo 
judicio sedebunt. 

Et quoniam in terra, in tempore fidei ac gratiae , constanter 
tenuerunt gladium ancipitem verbi Dei ; idcirco in die gloriae , 
tenebunt gladium ancipitem justitiae Dei, simul puniendo impios 
et vindicando ac collaudando justos. 

Gloria haec est omnibus et solis sanctis ejus. Cantetur ergo 
Domino canticum novum , laus ejus in Ecclesia sanctorum. 


PSALMUS CL. 

Laudate Dominum in sanctis ejus . 


1. Laudate Dominum in 
sanctis ejus : laudate eum 
in firmamento virtutis ejus. 

2. Laudate eum in vir¬ 
tutibus ejus : laudate eum 
secundum multitudinem ma¬ 
gnitudinis ejus. 

3. Laudate eum in sono 
tubae : laudate eum in psal¬ 
terio et cithara. 

4. Laudate eum in tym¬ 
pano et choro : laudate eum 
in chordis et organo. 


1. Laudate Dominum in san¬ 
ctuario suo superno : Dominum, in 
firmissimo coalorum throno re¬ 
sidentem. 

2. Laudate eum ob eximiam 
potentiam , ob infinitam magni¬ 
tudinem ejus. 


3. Laudate eum clangore tubte , 
pulsu psalterii et citharie. 

4. Laudate eum consonante 
tympano et choro, fidibus et organo. 

5. Laudate eum in cym¬ 
balis bene sonantibus : 
laudate eum in cymbalis 
jubilationis : omnis spiritus 
laudet Dominum. 


5. Laudate eum cymbalis, sonitum 
edentibus magnum , sonitum jubi¬ 
lationis : omnis anima laudet 
Dominum. 


. Explicatio. 

Argumentum. — Invitat propheta populum Dei , ut lalident 
Dominum cum omnibus musicis intrumentis , atque hoc modo 
demonstrent ardenlissimum affectum suum. 

I. Laudanda Dei majestas in throno calorum. 

II. Laus ejus celebranda omni genere instrumentorum. 

]. Laudate Dominum in sanctis ejus : laudate eum in 
firmamento virtutis ejus. 

2. Laudate eum in virtutibus ejus : laudate eum 
secundum multitudinem magnitudinis ejus. 

Quod dicit : Laudate Dominum in sanctis ejus... id est, lau¬ 
date Dominum in sanctuario suo coelesti habitantem. — Sancta , 
seu sanctuarium iritelligi, non terrestre, quod erat in Taber¬ 
naculo foederis ; sed coeleste, quod per illud figurabatur, ex eo 
patet quod additur : In firmamento virtutis ejus , id est, in coelo, 
firmissima ejus domo, ubi virtus ejus, omnisque gloria refulget. 
— Dicendo autem laudate , alloquitur non tam angelos et 
beatos paradisi , quam sanctos Ecclesiae militantis , sicut in 
psalmo praecedenti. Peculiari tamen modo invitare videtur 
ministros sanctuarii, sacerdotes et levitas , qui instrumentis 
musicis divinum cultum celebrabant. 

5. Laudate eum in virtutibus ejus : id est, propter virtutes , 
seu omnigenam potentiam quam possidet, et quam exercuit ; 
seu , propter magna et mirabilia opera quae fecit. — Alio itaque 
sensu vox virtutes hic usurpatur, ac initio psalmi superioris 
Laudate Dominum de coelis , ubi virtutes Dei significant exercitus 
angelorum. 

Laudate eum secundum multitudinem magnitudinis ejus : id 
est, propter eximiam magnitudinem ejus. Insinuat autem , 
proportionem quamdam requiri inter laudum magnificentiam, 
et majestatem Dei. 

3. Laudate eum in sono tubae : laudate eum in psal¬ 
terio et cithara. 

4. Laudate eum in tympano et choro : laudate eum 
in chordis et organo. 

* 5. Laudate eum in cymbalis bene sonantibus , laudate 
eum in cymbalis jubilationis : omnis spiritus laudet 
Dominum. 

Secunda pars, laudandus Deus omni genere instrumentorum. 

— Etsi pleraque instrumenta hic enumerata, non amplius 
nisi conjectura cognoscimus, tria tamen genera sicut hodiedum 
distinguimus : nimirum instrumenta vel tactu, vel flatu , vel 
percussione sonantia. 

De tympano, psalterio et choro in praecedenti psalmo iam 
dictum est (i). 

Tuba erat buccina, sive metallica sive cornea, ut indicatur - 
alibi : In tubis ductilibus et voce tubiv comem. Ps. XCVII. 

Cithara erat, psalterium, plectro vel digitis pulsanda. 

Organum inflatione sonabat ; eratque forte fistula, vel in¬ 
strumentum pluribus fistulis constans. 

Cymbalum, instrumentum designat percussione tinniens. — 
Cymbala bene sonantia, id est, vehementer sonantia. — Cym- 
bnh jubilationis, id est, magnum laetumque sonum reddentia ; 
vel ad jubilandum excitantia. 

Omnes spiritus laudet Dominum : id est, vel l°omne id quod 
spirat ac vivit ; vel 2° omnis mens, omnis spiritualis substan¬ 
tia, omnis anima rationis particeps. Dei laudes celebret. — 
Sunt qui putant, hoc verbo spiritus prophetam spirituales 
cordis affectus praecipue respexisse, quasi diceret: Quicumque 
spirituales estis et secundum spiritum vivitis, laudate Domi¬ 
num. 

Sensus liturgicus. 

Psalmo ultimo ad Laudes, sermonem suum Ecclesia complet 
et concludit , hortando Dei servos, ut Dominum laudare 
conentur tantum quantum dignus est : Laudate Dominum in 
sanctis ejus ... secundum multitudinem magnitudinis ejus ; adeoque 
ut omnia adhibeant instrumenta, omnes intendant vires, ani¬ 
maeque potentias ad digne colendum Dominum immensae 
majestatis. Quo sensu in prosa de Yen. Sacramento cantat 
Ecclesia : Quantum potes, tantum aude : quia major omni laude, 
nec laudare sufficis. 

Itaque varia enumerat instrumenta musica, ut splendorem 
ac pompam commendet cultus externi : et multo magis , ut 
doceat cultum internum perfectum, qui externa illa harmonia 


(1) Ad vers. 3, pag. 438. 

figuratur. Nam varietas instrumentorum varietatem designat, 
tum virtutum, tum virium, sensuum , ac membrorum nos¬ 
trorum, quibus Deum colere eique servire debemus. 

Tria instrumentorum genera, quae vel tactu, vel flatu , vel 
percussione sonant, Deum colendum esse indicant corde, voce 
et opere. Cithara enim, quae chordarum vibratione veluti vita 
ac sensu praedita videtur, et, prae caeteris instrumentis, expri¬ 
mendis affectibus inservit, symbolum est cordis atque amoris. 
Psalterium vero decem chordarum , figurat amorem illum 
perfectum, qui decem mandatorum observationem includit. — 
Similiter tuba, symbolum est vocis, tympanum operationis, quae 
exercitium requirit externarum virium. 

Harmonia et concentus musicus insuper figurat unionem et 
concordiam charitatis , obedientiae , et consensus conformi- 
tatisque perfectae cum voluntate divina. 

Omnibus ergo organis , omnibus modis , omniumque hym¬ 
norum concentu, ab intellectualibus creaturis laudandus est 
Deus : Omnis spiritus laudet Dominum. Omnis nempe anima 
omnibus suis potentiis Domini laudes celebret. 

Explicatio . . . . . . 410 

Sensus liturgicus . . . . . 413 

CXXXVIII. Domine, probasti me. .... 414 

Ordo Psalmorum alpliaboticu*. 

Ad Dominum, cum tribularer, clamavi. CXIX.372 

Ad te. Domine, levavi. XXIV.93 

Beati immaculati in via. CXVIII ....... 338 

Beatus qui intelligit. XL ........ 138 

Beatus vir (|ui non abiit. I . . . . . . I 

Beatus vir qui timet Dominum. CXI. ...... 313 

Benedicam Dominum in omni tempore. XXXIII. .... 121 

Cantate Domino canticum novum, cantate. XCV .... 274 

Cantate Domino canticum novum, laus ejus. CXUX. . . . 436 

Cantate Domino canticum novum, quia mirabilia. XCVI1 . . . 287 

Cmli enarrant. XVIII ......... 68 

Confitebimur tibi, Deus. LXXIV.226 

Confitebor... in consilio CX ....... 309 

Confitebor... quoniam audisti. CXXXVII.409 

Conserva me, Domine. XV . . . . . . . .61 

Credidi. CXV ..350 

Cum invocarem. IV.18 

De profundis. CXXIX. 393 

Deus, Deus meus, ari te. LXII.203 

Deus, in nomine luo. LIII.197 

Deus misereatur nostri. LXVI ........ 222 

Dens noster refugium. XLV.. . 170 

Dilexi, quoniam exaudiet. CXIV.326 

Dixit Dominus. CIX.300 

Domine, Deus meus, in te speravi. VII.38 

Domine, Deus salutis meae. LXXXVII ..... . 243 

Domine Dominus noster. VIII.43 

Domine, in virtute tua. XX . . . . . • . . .78 

Domine, ne in furore tuo... miserere. VI . . . . .33 

Domine, probasti me. CXXXVIII.4J4 

Domine, quid multiplicati sunt. III.13 

Domine, quis habitabit. XIV..57 

Domini est terra. XXIII.89 

Dominus illuminatio mea. XXVI ....... 103 

Dominus regit me. XXII.84 

Dominus regnavit, decorem indutus est. XCII.260 

Dominus regnavit, exnltet terra. XCVI.281 

Dominus regnavit, irascantur popnIi. XCVI11 ..... 292 

Ecce nunc benedicite Dominum. CXXXIII. ..... 405 

Eructavit cor meum verbum bonum. XLIV ..... 156 

Exaudi. Deus, deprecationem meam. LX. 201 

Exaudi, Deus, orationem meam cum deprecor. LXIII. . . . 210 

Exspectans exspectavi Dominum. XXXIX ...... 129 

Exultate, justi, in Domino. XXXII . • . . . .114 

Fundamenta ejus in montibus sanctis. LXXXVI .... 237 

In convertendo. CXXV.. . 383 

In Domino confido. X.53 

In te. Domine, speravi... inclina. XXX . . % . .111 

Jubilate Deo omnis terra, servite. XCIX.297 

Judica me, Dens. XL11.150 

Lap latus sum. ('.XXI . . . . . . . . . . 379 

tauda, Jerusalem. CXLVII . . -.423 

Laudate Dominum de coelis. CXLVIII.428 

Laudate Dominum in sanctis ejus. CL.441 

Laudate Dominum, omnes gentes. CXVI ...... 330 

Laudate, pueri, Dominum. CXH ....... 521 

Levavi oenlos meos. CXX. . . . . . • . . . 376 

Magnus Dominus el laudabilis nimis. XLVII ..... 179 

Momento, Domine, David. CXXX1 ....... 397 

Miserere mei, Deus, secundum. L ...... 186 

Nisi Dominus CXXVI ......... 388 

Omnes gentes, plaudite manibus. XLVI ...... 173 

Quam dilecta tabernacula tua. LXXXIII ...... 231 

Quare fremuerunt gentes. II ......... 6 

Quemadmodum desiderat, cervus. XLI .... . . 1-14 

Qui habitat in adjutorio Altissimi. XC ...... 250 

Te decet hymnus. LXIV.216 

Venite, exultemus Domino. XCIV ....... 266 

Verba mea auribus percipe. V.26 


Ordo Psalmorum liturgicus. 

In officio Apostolorum . 

AD PRIMAS VESPERAS. 

CIX. Dixit Dominus.300 

CX. Confitebor tibi. Domine... in consilio justorum. . . 509 

CXI. Beatus vir qni timet Dominum.315 

CXII. Laudate, pueri, Dominum. ...... 321 

CXVI. Laudate Dominum, omnes gentes.336 

AD MATUTINUM. 

XCIV. Venite, exultemus Domino (').266 

XVIII. Coeli enarrant gloriam Dei ...... 68 

XXXIII. Benedmam Dominum in omni tempore . . . .121 

XLlV. Eructavit cor meum verbum bonum. .... 156 

XLVI Omnes gentes, plaudite manibus ..... 173 

LX. Exaudi, Deus, deprecationem meam.201 

LXIII. Exaudi, Deus, orationem meam cum deprecor. . . 210 

LXXIV. Confitebimur tibi, Deus ....... 226 

XCV|. Dominus regnavit, exnltet terra ..... 281 

XCVI11. Dominus regnavit, irascantur populi ... 292 

AD LAUDES. 

XCI1. Dominus regnavit, decorem indutus est . . . 260 

XC1X. Jubilate Deo omnis terra, servite ..... 297 

LXII. Deus, Deus mens, ad te . . . . . . . 205 

LXVL Deus misereatur nostri ....... 222 

CXI.VIII. Laudate Dominum de coelis ...... 428 

CXLIX. Cantate Domino canticum novum, laus ejus . . . 436 

CL. Laudate Dominum in sanctis ejus ..... 4i| 

(1) Idem psalmus ponitur in omnibus officiis, ad invitatorium. 

AD PRIMAM. 

LUI. Deus, in nomine tuo 
CXVIII. Reati immaculati .... 

» Retribue servo tuo. 

AD TERTIAM. 

» Legem pone mihi .... 

» Memor esto verbi tui 
» Bonitatem fecisti .... 

AD SEXTAM. 

« Defecit in salutare tuum. 

» Quonioilo rlilexi legem tU3m . 

» Iniquos odio habui. 

AD NONAM. 

» Mirabilia testimonia tua. 

» Clamavi in toto corde meo 
» Principes persecuti sunt me . 

AD SECUNDAS VESPERAS. 

CIX. Dixit Dominus .... 
CX!I. Laudate pueri .... 

CXV Credidi. 

CXXV. In convertendo .... 
CXXXVIII. Domine, probasti me 

AD COMPLETORIUM. 

IV. Cum invocarem .... 
XXX. In te. Domine, speravi . 

XC. Qui habitat ..... 
CXXXIII. Lee e nunc benedicite Dominum (<). 


. 197 

359 et 359 
3-40 et 560 


342 et 361 

343 et 362 

344 et 363 


316 et 364 

348 et 364 

349 et 363 


351 et 567 
552 et 569 
354 et 570 


. 300 

. 521 
. 550 
. 383 

. 414 


, 18 
. 111 
. 250 
. 403 


In officio SS. Martyrum . 


AD UTRASQUE VESPERAS. 

Psalmi ul supra, ad primas Vesperas Apostolorum : nisi quod 
ad secundas Vesperas Martyrum, loco ultimi ponitur : 

CXV. Credidi . . ........ 530 


(1) Psalmi ad Completorium . nec. non recensiti supra ad Laudes et 
Horas diurnas , iidem sunt in omnibus offici is de Sanctis ; itleoque infra 
omittentur. 

AD MATUTINUM. 

I. Beatus vir qui non aliiit . . . . . 1 

II. Ouare fremuerunt centes . . .... 6 



III. Domine quid multiplicati 


Pro uno Martyre. 


IV. 

Cum invocarem 

18 

V. 

Verba mea. 

26 

VIII. 

Domine Dominus noster 

45 

X. 

Iu Domino confido 

53 

XIV. 

Domine, quis habitabit 
Domine, in virtute tua. 

57 

XX. 

78 


sunt . . .' .13 

Pro pluribus Martyribus. 

XIV. Domine, quis habitabit 57 
XV. Conserva me, Domine 61 
XXIII. Domini est terra. . 89 

XXXII. Exultate, justi . . 114 

XXXIII. Benedicam Dominum. 121 
XLV. Deus noster refugium 170 


In officio SS . Confessorum . 


AD UTRASQUE VESPERAS. 


Psalmi ut ad primas Vesperas Apostolorum ; msi quocl ad 
secundas Vesperas Confessoris Pontificis, loco ultimi ponitur. 


CXXXI. Memento, Domine, David . 

AD MATUTINUM. 

1. Beatus vir qui non abiit. . 

II. Quare fremuerunt gentes . 

III. Domine, quid multiplicati sunt. 

IV. Cum invocarem .... 

V. Verba mea. 

VIII. Domine, Dominus noster 

XIV. Domine, quis habitabit! 

XX. Domine, in virtute tua . • 

XXI11. Domini est terra. 

26 

45 

57 

78 

89 


In officio B. Mariae Virginis, nec non reliquarum 
SS. Virginum et non Virginum. 


AD UTRASQUE VESPERAS. 


CIX. Dixit Dominus ........ 300 

CXII. Caudate pueri .... .... 521 

CXXI. Ltetatus sum . . . . . . . . 379 

CXXVI. Nisi Dominus ......... 388 

CXLVII. Lauda, Jerusalem ........ 423 

AD MATUTINUM. 

VIII. Domine Dominus noster.45 

XVIII. Coeli enarrant.68 

XXIII. Domini est terra.89 

XLIV. Eructavit cor meum verbum bonum .... 156 

XLV. Deus noster refugium.170 

(Pro sancta Maria LXXXVI. Fundamenta ejus . . 237 

(Pro reliquis) XLVfl. Magnus Dominus .... 179 

XCV. Cantate Domino canticum novum, cantate . . . 274 

XCVI. Dominus regnavit, exultel terra.2sl 

XCVII. Cantate Domino canticum novum, quia mirabilia . . 287 


In officio Dedicationis Ecclesiae, 

AD UTRASQUE VESPERAS. 

Psalmi ul ad primas Vesperas Apostolorum ; sed loco ultimi : 

CXLV1I. Lauda, Jerusalem.423 

AD MATUTINUM. 


XXIII. Domini est terra.89 

XLV. Deus noster refugium.170 

XLVII, Magnus Dominus. 179 

LXXXIll. Quam d-lecta tabernacula.' 231 

LXXXVI. Fundamenta ejus.237 

LXXXVII. Domine Dens salutis meae.243 

XC. Qui habitat in adjutorio Altissimi.250 

XCV. Cantate Domino canticum novum, cantate . . . 274 

XCVI1I. Dominus regnavit, irascantur populi .... 292 


In officio Defunctorum, 

AD VESPERAS. 


CXIV. Dilexi, quoniam exaudiet ....'. . 326 

CXIX. Ad Dominum, cum tribularer, clamavi .... 372 

CXX. Levavi oculos meos..576 

CXXIX. De profundis. 393 

CXXXVil. Confitebor tibi, Domine... quoniam audisti- 409 

AD MATUTINUM. 

V. Verba mea auribus percipe.26 

VI. Domine, ne in furore tuo ...... 33 

VII. Domine Deus meus, in te speravi ..... 38 

XXII. Dominus regit me . . ..84 

XXIV. At te, Domiue, levavi.95 

XXVI. Dominus illuminatio mea. ..103 

XXXIX. Exspectans exspectavi Dominum ..... 129 

XL. Beatus qui inlclligit. ....... 138 

XLI. Quemadmodum desiderat cervus.144 

AD LAUDES. 

L. Miserere mei, Deus, secundum . 186 

LXIV. Te decet hymnus . . . . . . . .216 

LXH. Deus, Deus meus, et reliqui, ut in officio Apostolorum . 203 




BriixeUis, typi * M. C'osson ei Soc. via Sancti Jounnis, 26. 













